Antanas Andrijauskas 


METAMORPHOSES OF NON-CLASSICAL 
AND POSTMODERN PHILOSOPHY 


Publication of this book was supported by the Culture Support Foundation 


Edited by Margarita Dautartiené 


Reviewed by 

Acad. prof. habil. dr. Arvydas Sliogeris 
Prof. habil. dr. Bronislavas Kuzmickas 
Prof. (h. p.) Tomas Sodeika 


© Antanas Andrijauskas, 2010 
© Art Market Agency Library of Vilnius Auction, 2010 


Antanas Andrijauskas 


NEKLASIKINES IR POSTMODERNISTINES 
FILOSOFIJOS METAMORFOZES 


X 


AIRES 
BIBLIOTEKA 


UDK 141 
An39 


Antanas Andrijauskas 


NEKLASIKINES IR POSTMODERNISTINES FILOSOFIJOS METAMORFOZES 


Knygos leidimą rėmė 
Kultūros rėmimo fondas 


Redagavo 
Margarita Dautartienė 


Recenzavo: 

akad. prof. hum. m. habil. dr. Arvydas Šliogeris 
prof. hum. m. habil. dr. Bronislavas Kuzmickas 
prof. Tomas Sodeika 


ISBN 978-609-8014-06-8 


© Antanas Andrijauskas, 2010 
© Meno rinkos agentūra, 2010 


TURINYS 


Pratarmé / 11 
IVADAS / 17 


Pirma dalis. KLASIKINÉS VAKARU FILOSOFIJOS PARADIGMA / 25 


Klasikinés Vakary mastymo tradicijos savitumas / 25 
Kanto sisteminés nuostatos / 29 

Schellingo įnašas / 36 

Hegelio sistema ir metodas / 45 


Antra dalis. NEKLASIKINES MASTYMO TRADICIJOS TAPSMAS / 59 


DEER? 


Neklasikinės filosofijos iššūkis / 59 

Filosofinės problematikos pakeitimas / 66 

Teorinis sąvokų „gyvenimas“ ir „egzistencija“pagrindimas / 71 
Mąstymo ir filosofinės raiškos stilius / 74 

Sąsajos su Rytų mąstymo tradicijomis / 76 

Psichopatologiniai gyvenimo ir kūrybos aspektai / 79 

Kaukės ir slapyvardžiai kaip asmenybės kūrybinė saviraiška / 81 


Trečia dalis. SCHOPENHAUERIS IR NEKLASIKINĖS FILOSOFIJOS 
IŠTAKOS / 86 


Neaktualus mąstytojas / 86 

Santykis su tradicija ir amžininkais / 97 
Apie tikrąją filosofiją / 108 

Iracionalios valios metafizika / 112 
Pasaulėžiūros pesimizmas / 117 

Rytų filosofijos poveikis / 122 

Menas kaip fleur de vie / 135 
Nihilistinės etikos epilogas / 145 


Ketvirta dalis. KIERKEGAARDO EGZISTENCINĖS KRIZĖS FILOSOFIJA / 154 


Kierkegaardo fenomeno mįslė / 154 
Pseudonimų problema / 163 

Romantinės pasaulėžiūros įtaka / 166 
Dvasinės asmenybės evoliucijos pakopos / 167 
Orientalistiniai motyvai / 172 

Sistema ir egzisteninio mąstymo erdvės / 178 
Estetizmo antinomijos / 186 


Penkta dalis. NIETZSCHE ES GYVENIMO FILOSOFIJOS PRINCIPAI / 195 
Nietzscheės mąstysenos savitumas / 195 


„Gyvenimo“ apologija / 207 

„Valios galiai“ koncepcija / 211 

Amžinojo grįžimo ir antžmogio mitologija / 213 
Filosofo idealas ir mąstymo stiliaus savitumas / 215 
Rytų poveikis / 221 

Nihilizmas ir egzistenciniai motyvai / 229 

Meno filosofija / 234 


Šešta dalis. BERGSONO INTUITYVIZMAS IR „GYVYBINIS POLĖKIS“ / 250 


Bergsono fenomenas / 250 

Idėjinės ištakos / 257 

Orientalistiniai motyvai / 266 

Klasikinės filosofijos kritika / 268 

„Pozityvios metafizikos“ kaip gyvenimo filosofijos kontūrai / 271 
„Gyvybinis polėkis“ ir trukmė / 275 

Intelekto ir intuicijos dichotomija / 279 

Kūrybos teorija / 282 

Menas - tiesioginis tikrovės regėjimas / 284 


Septinta dalis. FREUDO PSICHOANALITINIS POSŪKIS. KELIAS NUO 
METAFIZIKOS Į METAPSICHOLOGIJĄ / 296 


Psichoanalitinis perversmas / 296 : 

Hipnozės mokyklų poveikis / 302 

Posūkis į filosofiją / 306 

Nesąmoningumo svarbos iškėlimas / 310 

Freudo metapsichologija / 315 

Neklasikinės mąstymo tradicijos poveikis (Schopenhaueris, Nietzsche) / 320 
Sąsajos su Rytų teorijomis / 330 

Libido teorija ir sapnai / 334 

Froidistinės estetikos principai / 339 

Freudo ir jo mokyklos likimas / 345 


Aštunta dalis. HEIDEGGERIO RYTŲ IR VAKARŲ MĄSTYMO PRINCIPŲ 
VIENOVĖS IEŠKOJIMAI / 354 


Heideggerio mąstysenos savitumas / 354 
Šuolis į būtį: „Būtis ir laikas“ / 362 
Metafizinio mąstymo kritika / 366 

Santykis su Nietzschee / 373 

Posūkis į naują saviraišką / 378 

Kalba - būties namai / 381 

Rytų Azijos mąstymo tradicijų poveikis / 388 
Klajonės visatos platybėse / 396 

Tylumos poetika / 402 

Dzeno idėjų prieglobstyje / 404 


Estetika versus meno filosofija / 416 
Hermeneutiné meno kürinio interpretacija / 419 


Devinta dalis. BUTIES PRASMES IEŠKOJIMAI SARTREO 
EGZISTENCIALIZME / 428 

Sartreas ir prancūziškasis egzistencializmas / 428 

Dvasinės evoliucijos vingiai / 433 

Eilosofinės ištakos ir įtakos / 439 

„Būtis ir Niekis“: Sartreo ontologijos principai / 443 

Egzistencializmo teorinis pagrindimas / 446 

Vidinio pasirinkimo ir laisvės galia / 451 

Estetikos ir meninės kūrybos problemos / 455 


Dešimta dalis. POSTMODERNISTINIS LŪŽIS IR JO ISTORIOSOFINE 
PRASME / 462 


Postmodernistinio lūžio esmė / 462 

Krizės problema / 465 

Prancūzų humanistikos iškilimas / 468 

Poetinio mąstymo stiliaus sklaida / 470 
Postmodernizmas ir komparatyvizmas / 472 
Estetikos kaitos požymiai / 474 

Santykių su modernizmu ambivalentiškumas / 478 


Vienuolikta dalis. BARTHESO TEKSTUALUMO INTERPRETACIJA / 484 


Barthesas ir struktūralizmas / 484 
Posūkis į poststruktūralizmą / 489 
Reliatyvistinės estetikos kontūrai / 492 
Teksto analizės principai / 495 
Hieroglifinio rašto kultūrų žavesys / 499 
Japoniškų ženklų imperija / 503 


Dvylikta dalis. FOUCAULT DISKURSŲ TEORIJA / 508 


Foucault idėjų aktualumas / 508 
Asmenybės ir mąstymo ryšys / 511 
Idėjų istorijos baruose / 515 
Diskurso erdvės / 519 

Kultūros istorijos tyrinėjimai / 522 
Istorinė pasąmonė ir epistema / 525 
Estetinė teorija / 527 

"Tekstas ir autorius / 530 


Trylikta dalis. DELEUZE NOMADOLOGIJA /534 
Deleuze savitumas / 534 


Santykis su filosofijos istorija / 536 

Konceptas ir autentiëkos filosofijos vizija / 539 
Nomadinis mastymas / 543 

Rizoma ir labirintas | 546 

Estetika / 548 

Kalba ir rašymo stilius / 551 

Vizualumo svarbos iškėlimas / 554 


Keturiolikta dalis. DERRIDA DEKONSTRUKTYVIZMAS / 558 


Derrida originalumas / 558 

Dekonstrukcijos teorijos ištakos / 560 
Gramatologija kaip dekonstrukcijos projektas / 564 
Etnocentrizmo ir logocentrizmo kritika / 567 
Apeliacija į Rytus / 572 

Dekonstrukcijos eiga / 576 

Postestetikos erdvės / 580 


Penkiolikta dalis. POSTMODERNIZMAS IR ESTETINIS RYTŲ 
RELIATYVIZMAS / 585 

Rytai ir Vakarų hegemonijos silpnéjimas / 585 

Helenomanijos demitologizavimas / 587 

Postmodernistinio orientalizmo iškilimas / 589 

Rytų Azijos kultūrų aktualėjimas 591 

Japonų estetikos poveikis / 593 

Rytų įtakos muzikoje / 595 

Oriento pėdsakai vaizduojamoje dailėje / 598 


POST SCRIPTUM / 604 
LITERATŪRA / 612 


Reziumé anglų kalba / 627 
Asmenvardžių rodyklė / 637 
Turinys prancūzų kalba / 645 
Turinys anglų kalba / 646 
Turinys rusų kalba / 647 


PRATARMÉ 


Filosofijos idėjų pasaulis, ypač susijęs su ontologine ir estetine problema- 
tika, intriguoja netikėtomis įžvalgomis, minties nušvytimais. Ši problematika 
knygoje tyrinėjamose neklasikinės ir postmodernistinės filosofijos tradicijose 
yra taip susipynusi, kad jų beveik neįmanoma išskirti. Minėtose tradicijose 
aptariamas ontologinis individualios egzistencijos poreikis iškart kelia pa- 
matinį filosofinį klausimą apie žmogiškosios būties prasmę. Aiškindamiesi 
jį tarsi pakliūname į nežinomybės ir paslapčių pasaulį, kuriame vinguriuoja 
įvairių daugiau ar mažiau pramintų kelių, takelių ir klystkelių. Ši metafora 
atspindi gyvenimo verpetuose paklydusių mąstytojų pastangas iš tamsos 
surasti kelią į šviesą. Autentiškas mąstymas išsiskiria gebėjimu išryškinti as- 
meninį požiūrį į pamatines žmogaus būties ir santykių su supančiu pasauliu 
problemas, atsiriboti nuo daugumai priimtinų neginčytinų sprendimų. 

Būtent taip elgėsi šios knygos dėmesio centre esantys neklasikinės 
filosofijos pradininkai ir jų sekėjai Martinas Heideggeris, Jean-Paul 
Sartreas, Sigmundas Freudas. Kiek sudėtingiau aptariamos žmogaus, jo 
būties ir santykių su supančiu pasauliu problemos skleidėsi žymiausių 
postmodernizmo mąstytojų veikaluose. Tačiau norėtume pabrėžti, kad 
postmodernizmas ir jam būdingas maištas prieš klasikines Vakarų me- 
tafizikos nuostatas, svarstymai apie Vakarų filosofijos, meno, žmogaus, 
autoriaus ir pan. mirtį, mėginimai autorių ištirpinti Teksto galaktikoje na- 
tūraliai apsigyvena istoriosofinių motyvų prisodrintoje post-modernioje 
Vakarų kultūroje ir skleidžiasi joje naujos hermeneutikos pavidalu. 

Praeities filosofijos idėjų istorijos studijos yra reikalingos ne tik tam, kad 
klasifikuotume atskirus mąstytojus ir sujungtumėme į mokyklas, o vėliau 
sudėtume į įvairias klasifikacines schemas, bet ir suvoktume didžių mąs- 
tytojų idėjų aktualumą dabarčiai, sprendimui tų problemų, kurios jaudina 
konkrečiu, mūsų būties, metu. Ir kuo aukštesnio rango ir gelmės mąstytojas, 
tuo paprastai stipresnis jo minčių energetinis užtaisas ir idėjų įtaka ateičiai. 

Tačiau klaidžiojant filosofijos idėjų istorijos labirintais aiškėja, kad 
nėra ir negali būti vienintelės teisingos filosofijos (į tokią nesėkmingai 
pretendavo hegelizmas ir marksizmas), kuri jungtų savyje įvairių mąstymo 
tradicijų, mokyklų ir atskirų koncepcijų žinias ir pajėgtų pateikti neprie- 
kaištingą ir visus patenkinantį atsakymą apie žmogiškos būties prasmę. 
Todėl kiek yra mąstytojų, tiek ir skirtingų filosofijų, kurios nuolatos sąvei- 
kauja, konkuruoja, kovoja dėl įtakos konkretaus meto idėjų istorijoje. 

Pasinère j klasikinès Vakary ontologinés pakraipos filosofijos pro- 
blemy lauką, rasime sričių, kuriose skleistis, regis, pakanka išplėtotų 
racionalaus proto analitinių sugebėjimų. Tačiau, kaip parodė vėlesnė ne- 
klasikinės ir postmodernistinės filosofijos raida, ji nėra nei tokia plati, nei 
reikšminga, kokia atrodė daugeliui racionalizmo adeptų. Be išankstinių 
nuostatų, giliau skverbiantis į mįslingą filosofinių idėjų pasaulį, aiškėja, 
kad nors racionalus protas yra svarbus, tikrovėje tai tik vienas iš daugybės 
pažinimui pavaldžių instrumentų, kurį metaforiškai galima palyginti su 
Zhuangzi aprašytu „dievišku“ puikiai išgaląstu peiliu meistro rankose. 

Autoriaus įsitikinimu, net sąmoningai į moksliškumą pretendavusios 
filosofijos kryptys niekuomet sencu stricto nebuvo mokslais tiesiogine šio 
žodžio prasme, nes tikrasis filosofijos tikslas - ne gatavi ir aiškiai apibrėžti 
atsakymai, o daugiau klausimų kėlimas ir ėjimas niekad nesibaigiančiu pa- 
žinimo „keliu“. Kita vertus, retrospektyviai žvelgiant į Vakarų metafizikos 
istoriją aiškėja, kad vien į analitinę plotmę nukreiptam racionaliam protui 
dažniausiai paklusta tik išorinis tikrovės, žmogaus būties, kūrybos pro- 
blemų preparavimo ir pažinimo lygmuo. Jis iš tikrųjų tarsi minėtas aštrus 
peilis tobulai pjausto, skaido, taisyklingai dalija pasirinktą analizės objektą, 
tačiau autentiškas mąstymas neapsiriboja vien racionaliomis analitinėmis 
procedūromis, jis pasitelkia vaizduotės, intuicijos, metaforinės išraiškos, 
raiškaus stiliaus jausmo ir kitus, su sintetinėmis kūrybinėmis galiomis 
susijusius, gebėjimus. 

Autentiškam mąstymui taip pat svarbus estetiškumo jausmas, gebėji- 
mas žavėtis „kitokiomis“ minties, grožio formomis, vertybių hierarchija, 
suvokti jų atsiradimo savitumą, vidinę logiką. Iš čia plaukia intelektualams 
būdingos pastangos perprasti „kitą“ mąstymo tradiciją, jos pasaulėvaiz- 
džio principus, vertybių ir simbolių sistemos savitumus, Beje, nevertėtų 
pamiršti kalbos svarbos. Negalėdamas meistriškai valdyti žodžių magijos, 
stiliaus subtilybių, mąstytojas nepajėgus autentiškai perteikti savo minčių, 
išgyvenimų, daugybės jautriausių santykių su pasauliu ir žmonėmis. Mi- 
nėti santykiai skirtingose Rytų ir Vakarų mąstymo tradicijose visada buvo 
svarbūs filosofinio pažinimo objektai. Mąstantis žmogus siekia suvokti 
savo vietą ir paskirtį pasaulyje, ieško būdų, filosofiškai įprasminančių gy- 
venimo principus ir idealus. Taip filosofinio mąstymo plotmėje skleidžiasi 
gilesnis žmogaus esmės jsisamoninimas, suvokimas, kad individas ir jj 
supančio pasaulio, jautriausių vidinių išgyvenimų pažinimas yra amžina 
filosofijos problema. 


Filosofiniy idéjy raidos istorija jvairiose mastymo tradicijose tarsi 
paklūsta banguojančios kaitos dėsniui. Įvairios epochos ir laikotarpiai 
suaktualina skirtingas idėjas. Po 1968 m. audringų įvykių į filosofijos 
pasaulį atėjusios kartos žmonėms klasikines mąstymo nuostatas neigianti 
ir žmogaus būties svarbą iškelianti neklasikinės ir su ja glaudžiai susijusi 
egzistencinė filosofija tapo aktuali. Aiškiai suvokta, kad tikrieji, verti 
filosofinių interesų, yra tie mąstytojai, kurie gilinasi į pamatines būties ir 
kūrybos problemas. Tai paaiškina jaunosios kartos išskirtinį dėmesį filo- 
sofijos istorijos, estetikos problematikai ir įvairioms alternatyvioms ofi- 
cialiajai ideologijai Rytų tautų mąstymo tradicijoms. Panašūs filosofinės 
sąmonės kaitos, skirtingų mąstymo tradicijų suartėjimo, išsivadavimo iš 
eurocentrinių nuostatų ir laisvėjimo procesai po lemtingų 1968 m. sukrė- 
timų skleidėsi ir daugelyje kitų šalių; juos skatino naujų dvasinių idealų 
paieškos, kurios suaktualino „postmodernistinį orientalizmą“, įprasmino 
pagarbesnį požiūrį į ne Vakarų tautų mąstymo tradicijas. 

Mus supantis pasaulis keitėsi, jaunimas įvairiuose kraštuose maištavo 
ir, atrodė, kad greit ateis kitas išsvajotas laisvesnis gyvenimas. Tačiau, kaip 
parodė niūri tikrovė, tai buvo didžių nepasiteisinusių vilčių ir iliuzijų 
metas, kurį po „Prahos pavasario“ saulėlydžio ir Kauno įvykių keitė nusi- 
vylimo ir depresijos nuotaikos. „Radikalus tragizmas“ — tokia mūsų kartai 
tuomet suskambo supančio pasaulio ir aktualaus mąstymo intonacija. 
Šiuo laikotarpiu nerami ir ieškanti gyvenimo prasmės mintis vis labiau 
susitelkė į alternatyvias dogmatiškam marksizmui ir racionalizmui egzis- 
tencinės pakraipos mąstymo tradicijas, žmogaus būties, kūrybos, laisvės 
ir vidinio pasirinkimo problemas. Taip stengtasi rasti naujas vertybines 
gaires besikeičiančiame pasaulyje, aiškiau suvokti būties perspektyvas. 

Susidomėjimą neklasikinės filosofijos tradicija inspiravo studijos 
Maskvos Lomonosovo universitete Filosofijos fakultete ir jau pirmame 
kurse įvykęs susitikimas su prof. Valentinu Asmusu. Tai buvo inteligen- 
tiškas humanitarinės kultūros žmogus, kurio paskaitos žavėjo puikiu 
šaltinių išmanymu, provokuojančiomis mintimis. Jo moksliniai interesai 
tada balansavo tarp Filosofijos istorijos ir Estetikos katedrų. Todėl spe- 
cializuotas filosofijos studijas pradėjau šiuose tuo metu liberaliausiose 
fakulteto katedrose. Nors Asmusas buvo pripažintas Antikos ir vokiečių 
klasikinės filosofijos žinovas, tačiau analizavo Soreno Kierkegaardo ir 
Henri Bergsono idėjas, provokavo auklėtinius drąsiau imtis tuomet igno- 
ruojamų Arthuro Schopenhauerio, Kierkegaardo, Friedricho Nietzscheės 

ir Bergsono veikalų studijų. Šias „eretiškas“ Asmuso nuostatas entuzia- 
stingai palaikė talentinga jauna filosofė Piama Gaidenko ir jos vyras 
Jurijus Davydovas, kuris retkarčiais skaitydavo speckursus fakultete. Po 
Helsinkio akto pasirašymo jie nepastebimai išnyko iš fakulteto. Tačiau 
šviesių ir laisvos dvasios žmonių idėjos nedingo be pėdsakų. Ir netgi 
jiems pasitraukus iš fakulteto, mano La bendravimas su jais tęsėsi 
daugelį dešimtmečių. 

Skleidžiantis šių ir jiems artimų sėdžiai idėjoms, į jaunosios kar- 
tos dėmesio lauką ėmė skverbtis naujos egzistencinių motyvų prisodrintos 
žmogaus būties problemos. Ontologinės ir su laisvesne filosofinės saviraiškos 
forma siejamos estetinės problematikos aktualėjimas veikė ir naujų mąsty- 
mo būdų plėtotę. Greta minėtų filosofų, jaunąją kartą žavėjo Aleksejaus 
Losevo, Sergejaus Averincevo, Merabo Mamardašvili ir orientalistų Ni- 
kolajaus Konrado, Aleksandro Piatigorskio, Elenos Zavadskajos ir kitų 
asmenybės bei tekstai. 

Neretai mokslinių interesų kryptys susiklosto tarsi netikėtai (dabar 
žvelgdamas galiu tvirtai pasakyti, kad buvo daugiau dėsningumų nei 
atsitiktinumų) ir paklūsta savitai raidos logikai. Mano mokslinės veiklos 
ištakose buvo pirmasis mokslinis straipsnis, paskelbtas dar 1977 m. ir 
skirtas Kierkegaardo, Nietzscheės idėjų analizei. Šie klasikinės raciona- 
listinės Vakarų metafizikos nuostatas griovę mąstytojai, greta klasikinio 
daoizmo korifėjų Laozi ir Zhuangzi, išliko iki šiol dvasiškai artimiausi ir 
stipriai paveikė pasaulėžiūrines nuostatas. 

Pradėjęs mokslinius tyrinėjimus neklasikinei filosofijai skirtu tekstu, 
tarsi užsikrėčiau šia „bacila“ visam gyvenimui. Daugiau nei tris dešim- 
tmečius įdėmiai sekiau naujų neklasikinės filosofijos atstovų kritinių 
raštų, šaltinių, amžininkų liudijimų, svarbesnės interpretacinės literatūros 
pasirodymą. Viešėdamas įvairiose užsienio šalyse ir dirbdamas gerai su- 
komplektuotose akademinėse bibliotekose periodiškai sugrįždavau prie 
Schopenhauerio, Kierkegaardo, Nietzscheės, Bergsono, Martino Heideg- 
gerio, Josė Ortegos y Gasseto, Carlo Gustavo Jungo, Jean-Paul Sartreo, 
Andrė Malraux ir kitų dvasiškai artimų mąstytojų tekstų. Pastebėjau 
dėsningumą, kad, praslinkus ilgesniam laiko tarpsniui, dėmesį patrauk- 
davo anksčiau visiškai nepastebėti ar nereikšmingais laikyti dalykai. Šie 
pokyčiai sąlygojami skaitančiojo mokslinių interesų ir pasaulėžiūrinių 
nuostatų kaitos. Ilgainiui vis labiau domino ne didžiųjų neklasikinės 
filosofijos mąstytojų vadinamieji programiniai veikalai, o jų epistolia- 


rinis palikimas, Būtent laiškuose, intymiuose dienoraščiuose netikėtai 
atsiskleidžia ar nejučiomis prasitariama apie tai, ką kruopščiai slėpė nuo 
pašalinių. Tikriausiai todėl pastarąjį dešimtmetį didžiausią palaimą tei- 
kia Kierkegaardo „Dienoraščių“, Nietzscheės laiškų, įvairių fragmentų ir 
panašių tekstų skaitymas. 

Mokslinių interesų sritys natūraliai keitėsi, užsidegdavau naujais 
sumanymais ir ilgam nuklysdavau į kitas lankas, rašiau nemažai tekstų, 
skirtų paskiriems idėjų istorijos, Vakarų ir Rytų tautų filosofijos istorijos, 
estetikos, meno filosofijos tarpsniams, civilizacijos, kultūros studijoms, 
orientalistikos ir komparatyvistikos istorijai. Rytų ir Vakarų kultūros, 
mąstymo, estetikos ir meno tradicijų sąveikos problemos, ilgam įsivyra- 
vusios mano moksliniuose interesuose, tiesiogiai išplaukė iš neklasikinėje 
filosofijoje gvildenamų problemų lauko. 

Knygų tekstai įvairių autorių kūrybinėje veikloje gimsta skirtingai. 
Tai priklauso nuo daugybės kūrėjo intelektualinės biografijos faktų, 
susidūrimų su iškiliomis asmenybėmis, įtaigiais tekstais ir kitų kūrybos 
procesą lydinčių veiksnių. Ilgainiui įpratau vienu metu rašyti kelių knygų 
tekstus. Ryto valandas skiriu vieniems, o vakaro - kitiems tekstams. Tarp 
pagrindinių mokslinių darbų nuolatos įsiterpia man atrodančių svarbių 
užsienio autorių lietuviškųjų publikacijų rengimas, kolektyvinių knygų 
serijų kuravimas, atskirų tomų sudarymas, kuris neretai pareikalauja 
nemažiau laiko, energijos, derinimo su tekstų autoriais nei nedidelės 
apimties monografijų rašymas. 

Ši naujausia „vakaro darbų“ kupina saulėlydžio ir melancholiškų 
prietemos nuotaikų knyga - man svarbi, kadangi ji skirta nuo pat pirmųjų 
darbų mane dominusių neklasikinės filosofijos pakraipos mąstytojų Scho- 
penhauerio, Kierkegaardo, Nietzscheės, Bergsono analizei. Kita vertus, 
vienas po kito pasitraukė iš gyvenimo jiems dvasiškai artimų, jautriai 
atliepiančių dabartinio mokslo aktualijas didžiųjų prancūzų mąstytojų, 
artimai susijusių su postmoderno idėjų sklaida, plejada: Roland Barthes, 
Felix Guattari, Michel Foucault, Mikel Dufrenne, Gilles Deleuze, Jean- 
Francois Lyotard, Pierre Klossowski, Moris Blanchot, Jacgues Derrida, 
Paul Riceur, Pierre Bourdieu. Jų idėjos taip pat mane seniai domina. 
Dabar jau turime kritinę distanciją, kuri suteikia galimybę objektyviau 
vertinti jų nuopelnus filosofijos idėjų istorijai. 

Todėl ne vien neklasikinė filosofija, bet su ja susijusi XX a. ir post- 
modernistinė filosofija su jai, kaip ir neklasikinei būdingais orientalisti- 

niais motyvais, tapo šios knygos tyrinėjimo objektu. Tokių idėjų jungtis 
akivaizdžiai liudija neklasikinės filosofijos tęstinumą ir aktualumą įsi- 
vyraujančiame postmoderniame mąstyme. Į tyrinėjimo objektų lauką 
įtraukiami ir keli svarbūs, jungiantys abi minėtas tradicijas, mąstytojai 
Freudas, Heideggeris, Sartreas. Autorius siekė išryškinti neklasikinės filo- 
sofijos idėjų tapsmą ir jų transformacijas vėlesnėje ontologinės ir egzisten- 
cinės pakraipos filosofinėje mintyje, atskleisti jų poveikį naujų probleminių 
laukų, konceptų ir sąvokų sklaidai. 

Paskiriems knygos skaitytojams gali kelti abejonių Freudo įjungimas į 
knygoje aptariamų mąstytojų gretą. Tačiau, mano požiūriu, toks intelektinis 
judesys turi didžiulę prasmę dėl kelių svarių priežasčių. Pirma, jis turėjo 
daug filosofinių ambicijų, jo teorijoje slypi svarus filosofinis užtaisas, trečia, 
jo idėjos turėjo didžiulį poveikį visoms vėlesnėms knygoje aptariamoms 
koncepcijoms. Ir pagaliau, jo idėjų gvildenimas padeda geriau suvokti ne- 
klasikinės filosofijos idėjų tęstinumą postmoderniame mąstyme. 

Knygą sudaro 15 skirtingos apimties dalių, kurios palaipsniui supažin- 
dina su žymiausių neklasikinės XX a. pirmųjų trijų ketvirčių ir postmoder- 
nistinės filosofijos idėjų ir problemų pasauliu. Autorius viliasi, kad pažintis 
su knygoje aptariamomis XIX ir XX a. Vakarų filosofijos pakraipomis, 
iškilių mąstytojų idėjomis ir šiandien aktualumo nepraradusiomis proble- 
momis bus dar vienas kuklus indėlis įveikiant mūsų filosofijos atotrūkį nuo 
pagrindinių pasaulinės filosofinės minties raidos tendencijų. 

Suprantama, kad neįmanoma parašyti knygos be daugybės šaltinių, 
tekstų ir kritinės šios tematikos literatūros studijų. Reiškiu gilią pagarbą 
ir dėkingumą Anapilin išėjusiems profesoriams Valentinui Asmusui, Ni- 
kolajui Konradui, Michailui Ovsianikovui, Jevgenijui Jakovlevui, Mikele 
Dufrenne'ui, taip pat Piamai Gaidenko, Jurijui Davydovui, Marivonne 
Saisson, Hidemichi Tanakai, Charles Ridoux už konsultacijas ir sudarytas 
sąlygas dirbti mokslinį darbą universitetuose Paris-I, Paris-X (Nanterre), 
Collėge de France, Prancūzijos, Japonijos ir kitų kraštų bibliotekose. Dėko- 
ju recenzentams - akademikui Arvydui Šliogeriui, profesoriams Broniui 
Kuzmickui, Tomui Sodeikai - už vertingas pastabas, leidėjai Simonai 
Skaisgirytei-Makselienei, redaktorei Margaritai Dautartienei, dizainerei 
Skaistei Ašmenavičiūtei ir visiems, padėjusiems parengti knygą spaudai. 


ĮVADAS 


Naujo tūkstantmečio pradžioje išryškėjus radikalioms postmodernio- 


sios sąmonės slinktims, artėjant Vakarų ir Rytų tautų mąstymo principams, 


kinta klasikinės Vakarų filosofijos nuostatos ir tradicinis akademinis filoso- 
favimo stilius, labiau įsivyrauja | 
„poetinio“ mąstymo principai. 
Pamatinius dabartinio pos- 
tmoderniojo mąstymo bruo- 
žus pirmiausia nulėmė Art- 
huro Schopenhauerio, Sareno 
Kierkegaardo, Friedricho 
Nietzscheės, Henri Bergsono 
ir gausių jų sekėjų veikaluose 
išsirutuliojusios filosofinės 
problematikos ontologiškėji- 
mo ir estetinimo tendencijos. 
Jos pohegelinėje filosofijoje 
ilgai buvo pagrindinės racionalistinės klasikinės Vakarų mąstymo tradici- 
jos nuošalėje. Dabar šie mąstytojai Vakarų filosofinės minties istorijoje yra 
vieni svarbiausių viešpataujančio „neklasikinio“ mąstymo stiliaus, kuriame 
klasikinės akademinės filosofijos žargoną išstūmė individualių kontekstinių 
ir situacinių kategorijų kalba, kūrėjai, 

Dabartiniame moksliniame diskurse nėra tvirtai nusistojusios 
„neklasikinės filosofijos“ sampratos. Pastarųjų dešimtmečių mokslinėje 
literatūroje ji dažniausiai vartojama trimis pagrindiniais aspektais: 1) 
apibrėžiant pohegelines, su Schopenhauerio, Kierkegaardo, Nietzscheės, 
Bergsono ir jų sekėjų idėjomis susijusias, „gyvenimo“ filosofijos nuos- 
tatas, konceptualiai priešpriešinamas pamatiniams naujųjų amžių me- 
tafizikos ir klasikinės racionalistinės filosofijos principams; 2) kalbant 
apie neeuropinių, ypač Rytų tautų, mąstymo tradicijas ir 3) apibūdinant 
Schopenhauerio, Kierkegaardo, Nietzscheės, Bergsono idėjų ir Rytų tau- 
tų filosofijos įtakos paveiktą vadinamąjį „postmodernųjį mąstymą“, kuris 
pirmiausia siejosi su neklasikinėmis vėlyvojo Martino Heideggerio ir 
prancūzų poststruktūralistinės filosofijos šalininkų (Rolandas Bartheso, 
Georges Bataille'io, Jean Baudrillardo, Gilles Deleuze, Jacgues Derrida, 

vėlyvojo Mikele Dufrenneo, Michel Foucault, Felix Guattari, Jacques 
Lacano, Michel Serreso, Pierre Klossowski, Jean-François Lyotard) 
nuostatomis, suformavusiomis dabarties postmodernistinéje filosofi- 
joje viešpataujantį „poetinio mąstymo“ stilių. ,, Neklasikinés filosofijos“ 
sąvoka irgi vartojama kaip metafora, įvardijanti klasikiniam racionalisti- 
niam Vakarų mąstymui oponuojančius moderniosios ir postmoderniosios 
filosofijos aspektus. Iš tikryjų neklasikinės filosofijos principus perėmę ir 
savitai išplėtoję, postmodernizmo mąstytojai keitė intelektinės veiklos sti- 
lių, pačią intelektinio diskurso praktiką, jo sąvokų pasaulį, diskursui teikė 
daug neklasikinių bruožų, žaidybinių nuostatų, kūrė naujas konceptualaus 
diskurso erdves ir atrado kitas filosofinio pažinimo teritorijas. 

Atkreipsime dėmesį, kad neklasikinė filosofija yra greičiau konkrečiam 
filosofinės minties raidos etapui būdinga tendencija nei doktrina. Ji nėra 
vientisa, kaip vėlesnės jau XX a. pradžioje atsiradusios Vakarų filosofijos 
kryptys, pavyzdžiui, intuityvizmas, ankstyvoji fenomenologija. Kita vertus, 
neklasikinė filosofija ne pakeičia klasikinę metafiziką, o yra tik viena, nea- 
bejotinai reikšminga, kryptis, gyvuojanti kartu su kitomis. 

Klasikinės ir neklasikinės Vakarų mąstymo pakraipų santykiai - painūs 
ir nevienareikšmiai. Tačiau akivaizdu, kad klasikinės filosofijos šalininkai, su- 
reikšminę racionalų protą ir sisteminio mąstymo principus, nepajėgė perprasti 
tų naujų krizinių reiškinių, kurie pirmoje XIX a. pusėje spontaniškai brendo 
Vakarų civilizacijos gelmėse ir tiesiogiai veikė filosofinės sąmonės pokyčius. 
Ilgainiui išsirutuliojo nauja neklasikinė mąstymo tradicija, kuri rėmėsi netra- 
diciniais subjektyvios ontologijos principais. Filosofijos akcentus perkeldami 
iš gnoseologinės į ontologinę ir estetinę problematiką, šios naujos pakraipos 
šalininkai neigė tradicinės sistematikos principus, keitė jos mąstymo kategorijas, 
dinamiškiau traktavo žmogaus būtį, tuometinės sąmonės komplikuotumą. 

Nepaisant paskirų neesminių skirtumų, neklasikinės pakraipos mąs- 
tytojus Schopenhauerį, Kierkegaardą, Nietzscheę, Bergsoną ir jų sekėjus 
sieja daugelis principinių konceptualių nuostatų: pirmiausia - posūkis nuo 
žmogų supančio išorinio pasaulio pažinimo į individualias žmogaus gyve- 
nimo, arba egzistencijos, problemas. Klasikinėje filosofijoje viešpatavusiam 
racionalizmui, tikėjimui žmogaus proto galia, istoriniam optimizmui, 
sisteminio ir dialektinio mąstymo principams jie priešpriešino radikalią 
racionalaus mąstymo, abstrakčių metafizinių konstrukcijų kritiką, proto 
visagalybės sumenkinimą, iracionalizmą, subjektyvią dialektiką, vidinį bū- 
ties išgyvenimą ir plačiai traktuojamas gyvenimo ir egzistencijos sąvokas. 


IVADAS 


Čia kalbama apie naują konceptualią filosofinę poziciją, atmetančią 
amžiais nusistojusias sistemines racionalistinės filosofijos nuostatas. 
Neklasikinės pakraipos mąstytojai pagrįstai abejoja, ar žmogaus būties 
unikalumas gali būti įspraustas į klasikinę akademi- 
nę filosofiją ir matuojamas jos masteliais. Todėl ir jų 
klasikinės filosofijos sisteminių mąstymo principų 
sureikšminimo kritika nėra atsieta nuo tikrovės. 
XVII a.-XIX a. pradžios Vakarų mąstytojui idealas 
ir siekiamybė yra klasikinės filosofijos (Descartes’as, T 
Leibnizas, Kantas, Hegelis ir kiti) tekstuose išplėtoti Ų 
racionalūs sisteminiai mąstymo principai, neklasiki- a 3 
nės - neigiamas požiūris į juos ir pagrindinių klasiki- E. ‘hed, 
nio mąstymo principų traktavimas su minuso ženklu. 
Akivaizdu, kad Schopenhauerio, Kierkegaardo ir 
Nietzscheės jau netenkina Descarteso- Hegelio tradi- 
cijos suformuluota filosofijos, jos tikslų bei pamatinių 
principų samprata. 

Todėl klasikinei racionalistinei mąstymo paradigmai büdingame 
Descarteso teiginyje cogito ergo sum („mąstau, vadinasi, egzistuoju“) 
klasikinė mąstymo pabrėžia pirmąją jos dalį cogito, t. y. „mąstau“, o nekla- 
sikinė filosofinio mąstymo akcentus perkelia į antrąją - sum ir traktuoja 
„egzistenciją“, kaip bet kokios žmogaus veiklos pagrindą. 

Laikydami sąmonę pirmine, Schopenhaueris, Kierkegaardas ir 
Nietzsche suformavo tokią neklasikinę ontologiškai orientuotą meninę 
filosofiją, kuriai svarbu ne pažinti išorinį objektyvų pasaulį, o gilintis į 
asmenybės vidaus pasaulį (netgi žmogaus gyvenimas suvokiamas ir trak- 
tuojamas kaip menas). Šis filosofinis mąstymas, buvęs daugybės vėlesnių 
filosofijos krypčių pagrindu, objektyviai rodė didėjančią asmenybės krizę, 
jos pastangas įprasminti individualios sąmonės vertę, išryškinti asmeny- 
bės bruožus ir numatyti būdus jos kūrybiškumui atsiskleisti. Sprendžiant 
šias problemas, estetinės vertybės ir menas turėjo atlikti dvasinių vertybių 
saugotojo funkciją. 

Iki A. Baumgarteno estetinė problematika klasikinio mąstymo tradi- 
cijoje buvo nuošalėje ir menkai išreikšta. Paskelbus programinius Baum- 
garteno, Ch. Batteaux ir J. Winckelmanno darbus jos reikšmė tolydžio 
augo. I. Kanto ir Hegelio veikaluose susiklostė pusiausvyra tarp estetikos 
ir filosofijos, kurią estetikos naudai sutrikdė F. Schilleris ir J. Goethe. 


Johann Joachim 
Winckelmann 

Neklasikinei filosofijai būdinga estetikos ir meno filosofijos sureikšmi- 
nimo tendencija išryškėjo ankstyvojo E Schellingo ir prancūzų bei Jenos 
romantikų veikaluose, Dėl to Schopenhaueris, Kierkegaardas, Nietzsche 
ir Bergsonas estetinę sritį, ypač meną, vertino kaip nepriklausomą nuo 


_ tikrovės. Menas aiškinamas ne kaip supančio realaus pasaulio imitacija, 


o kaip absoliuti vertybė, nepaklūstanti neestetinių sprendimų poveikiui. 
Filosofinės problematikos estetinimo teridencijų stiprėjimas dažniausiai 
siejosi su socialine krize, intelektualizmo ir asmenybės vienišumo pro- 
trūkiais, kada priebėgos nuo niūrios tikrovės ieškoma idealizuojamame 
estetinių vertybių pasaulyje. 

Kai Vakarų visuomenę apėmė socialinis pesimizmas, stiprėjo žmo- 
gaus standartizacija ir susvetimėjimas, imta labiau nepasitikėti pagrin- 
diniais klasikinio mąstymo principais ir norėta grįžti prie jų, remtis jau 
pažįstamais problemų sprendimo būdais. Tačiau klasikinis mąstymo apa- 
ratas intelektinį patrauklumą prarado, buvo matyti jo neveiksmingumas 
aptariant aktualėjančius žmogaus individualios būties klausimus, jo taip 
pat nesugebėjimas perteikti naujos, „skilusios“, sąmonės tipo, jos stichinės 
tiesiogiai funkcionuojančios prigimties, individualizmo apraiškų, sponta- 
niško asmenybės subjektyvių išgyvenimų srauto. Todėl reikėjo ieškoti naujų 
iš esmės pasikeitusio individo ontologinio statuso įtvirtinimo būdų. Čia 
pradedant Schopenhauerio ir ypač Kierkegaardo ir Nietzscheės veikalais 
kalbama apie naujo, neklasikinio, pasaulio regėjimo, komunikacijos būdo 
ir jo aprašymo kitokia filosofine kalba galimybes. 

Filosofinis mąstymas grindžiamas sąvokų sistema, kurios sudedamo- 
sios dalys įvairiais sisteminiais, hierarchiniais ar asociatyviniais ryšiais 
siejasi. Siekiant suvokti neklasikinės filosofijos savitumą, itin svarbu 
išsamiau aptarti pamatinės jos kategorijas. Skaitytojo neturėtų gluminti 
terminologinė įvairovė, t. y. tos skirtingai įvardijamos pagrindinės kate- 
gorijos, kurioms prioritetą teikia konkretus neklasikinės tradicijos mąs- 
tytojas. Juk kalbama apie vieną idėjų srautą, kuris, paneigdamas senąją 
racionalistinio pasaulio suvokimo paradigmą, formuoja naują dar sunkiai 
suvokiamą ir amorfišką neklasikinės filosofijos idėjų visumą. 

Šios idėjos atsirado įvairiu laiku ir skirtinguose geografiniuose 
taškuose gyvenusių mąstytojų veikaluose, Todėl suprantamas nevie- 
nodas terminologinis aprašomųjų mąstymo tendencijų, sistemiškai jį 
organizuojančių principų bei pamatinių kategorijų įvardijimas. Nors jos 
ir skiriasi leksiniu pavidalu, tačiau neabejotinai yra dvasiškai artimos. 


Schopenhaueriui tai — „valia“, „gyvenimas“ ir iš jų sąveikos išsirutuliojusi 
„valia gyvenimui“, Kierkegaardui - „pasirinkimas“ (kuris yra individua- 
lios valios akto apraiška) ir „egzistencija“, o Nietzscheei - „gyvenimas“ ir 
su juo susijusi „valia galiai“, Bergsonui - „gyvenimas“ ir „gyvybinis polė- 
kis“ (élan vitale). Šiomis pamatinėmis neklasikinės filosofijos pradininkų 
sąvokomis iškeliama spontaniška, priešinga racionaliam protui, valinga, 
susijusi su konkretaus žmogaus gyvenimu, substancija. 

Akivaizdu, kad taip traktuojama gyvenimo sąvoka (pradedant Scho- 
penhauerio veikalais) įgauna išskirtinę svarbą neklasikinei Vakarų mąs- 
tymo tradicijai, kadangi yra subjektyvios ontologijos pagrindas. „Scho- 
penhaueris - pirmasis naujųjų amžių filosofas, - rašė G. Simmelis, - kuris 
nekėlė klausimo apie gyvenimo turinį, idėjas ir būsenas, o mąstė išimtinai 
apie tai, kas yra gyvenimas ir kokia jo, kaip gyvenimiškos stichijos, reikš- 
mė. Ta aplinkybė, kad jis nevartoja šio posakio, o kalba išimtinai apie valią 
gyvenimui arba apie valią apskritai, neturi mūsų klaidinti. „Valia“ - jo 
atsakymas į klausimą apie gyvenimo reikšmę, be jokio spekuliatyvaus 
pasitraukimo iš jo stichijos. Vadinasi, gyvenimui nepasiekiama jokia pras- 
mė ir tikslas už jo ribų, kadangi jis visur susiduria su valios apraiškomis 
įvairiausiais pavidalais“ (Simmel, 1995, 382). 

Būtent Schopenhaueris, pabrėžęs „valios gyvenimui“ svarbą, pradėjo 
pirmąją filosofinės Vakarų sąmonės perorientavimo į neklasikinę, fazę. 
Aršiai kritikuodamas klasikinės filosofijos korifėjų idėjas, jis silpnino 
racionalistinio filosofavimo principus, atskleidė jo dekonstravimo pers- 
pektyvas, keitė pagrindinę mąstymo kryptį. Klasikinio mąstymo nuostatų 
neigimo instrumentas buvo pamatinė jo iracionalios metafizikos sąvoka 
„valia“, kurią filosofas traktavo kaip intuityviai suvokiamą vientisą pirma- 
pradę realybę. Gyvenimo ir žmogaus sąlyčio vieta, jo nuomone, yra ne 
teorinė mintis, o praktinis būties, arba gyvenimo patirties („valios gyveni- 
mui“), išgyvenimas. Pradėti kurti naujo neklasikinei gyvenimo filosofijos 
tradicijai būdingo intuityvaus didžiai asmeninio filosofavimo principai, 
kurie įsitvirtino subjektyvioje Kierkegaardo ir Nietzscheės ontologijoje. 

Kierkegaardo veikaluose, palyginti su Schopenhaueriu, regime 
konkrečius to paties spontaniško gyvenimo principo pokyčius, kadangi 
danų mąstytojo veikaluose jis išimtinai siejamas su individualiu žmogaus 
gyvenimu, jo komunikacijos galimybėmis. Todėl šopenhaueriškąją va- 
lios gyvenimui kategoriją Kierkegaardo filosofijoje keičia sureikšmintas 
egzistencijos terminas, kuris pirmą kartą įgauna specifinę egzistencinę 

prasmę ir su ja susijusią konceptualią filosofinę interpretaciją. Egzistenciją 
jis traktuoja kaip pagrindą, kurį sudaro įvairios verbalinės ir neverbalinės 
komunikacijos, sąmonės ir pasąmonės fliuktacijos formos, egzistencinę 
prasmę turintys siužetai ir motyvai, aprėpiantys neklasikinės subjekty- 
viosios ontologijos sferą. 

Kierkegaardo bendražygis Nietzsche, iš Schopenhauerio perėmęs 
gyvenimo sampratos nuostatas, rutuliojo savitą neklasikinės „gyvenimo 
filosofijos“ suvokimą, kurios pradinis taškas - „gyvenimas“, kaip sureikš- 
minta universali vos ne kosminė substancija, sukaupusi visas potencines 
autentiškos žmogaus būties galimybes. Todėl filosofas daug kalba apie 
išskirtinę „gyvenimo“ ir „valios galiai“ svarbą, šiose kategorijose regi 
spontaniškos kūrybinės valios potencijas, jos išraiškos įvairovę, kūrybiš- 
kumo, grožio ištakas. „Abiejuose (Kierkegaarde ir Nietzsche’je),- rašė 
K. Jaspersas knygoje Vernunft und Existenz („Protas ir egzistencija“, 
1935),- regimas sąmyšį sukeliantis poliariškumas tarp tiesioginio ir 
visiškai konkretaus iššūkio žaižaravimo - viena vertus - drovumo, su- 
grįžtamumo, nedrąsos spindesio - kita vertus. Eksperimentiškumas, 
spėjamumas, tikėtinumas,- štai.jų kalbėsenos modalumas; nepasiruoši- 
mas tapti vadu - vidinė jų pozicijos savybė. Jie abu gyveno, jautė užslėptą 
galimos laimės, kuri pajėgtų išlaikyti žmogaus garbingumo ir reiklumo 
išbandymus, ilgesį. Tai visiškai atitinka nusivylimo kupiną, abiem būdin- 
gą, maišto prieš visuomenę, kuriam jie visai ramiai pasiryžo gyvenimo 
pabaigoje, netikėtai perkėlę savo įprastinį santūrumą į įvairių galimybių 
apmąstymą ir valią veiksmui...“ (Rohde, 1998, 267). 

Mažiau išprususį skaitytoją, įpratusį prie nuobodžių tariamai 
objektyvių klasikinių filosofijos tekstų, daugelis pabrėžtinai subjektyvių, 
pulsuojančių aistra, neslepiamu temperamentu Schopenhauerio, Kier- 
kegaardo, Nietzscheės ir Bergsono tekstų glumina. Skaitydamas jauti 
pasipriešinimą, kylantį iš literatūrinės formos ypatumų. Neklasikinės fi- 
losofijos šalininkai vengia klasikinėje filosofijoje įsiviešpatavusio migloto, 
klampaus filosofavimo stiliaus, nuvalkioto ir praradusio gyvybingumą 
filosofinio žargono. Jų tekstams būdingas laisvesnis, asmeninis filosofa- 
vimo stilius, tiesioginės sąsajos su subjektyviais išgyvenimais. Palyginti 
su klasikine akademine kalba parašytais veikalais, neklasikinės pakraipos 
mąstytojų tekstai išsiskiria stilistinių formų įvairove, daugybe simbolių, 
alegorijų, aliuzijų į įvairius kultūros sluoksnius; rašiniai neretai atrodo 
kaip darbiniai, neišbaigti juodraščiai, netvarkingos pagalbinės medžia- 

gos sankaupos. Tačiau tai tik regimybė, kadangi po išorine netvarka slypi 
savita rafinuota stilistinė logika, pulsuoja nerimstanti mintis. 

Nei vienas didžiųjų neklasikinės filosofijos pirmtakų nebuvo akade- 
minės pakraipos mąstytojas; tai lėmė mąstymo laisvumą, atsiribojimą nuo 
daugelio klasikinei filosofijai būdingų nuostatų. Schopenhaueris, Kierke- 
gaardas, Nietzsche, Bergsonas ieško palankesnių komunikacijai, svetimų 
akademiniam žargonui atvirų, didžiai asmeninių, subtilesnių kategorijų 
ir minties perteikimo būdų, nuolatos užsimena apie kitokios kalbinės sa- 
viraiškos būtinybę. Jiems atrodo, kad pasaulis, kuriame gyvena, galutinai 
prarado naivių iliuzijų skaidrumą, o niūri, tragiška egzistencinė patirtis, 
jai būdingas nervingumas, egzaltacija, pabrėžtinas subjektyvumas negali 
būti perteikta kartezijietiškam filosofavimui būdingomis sąvokomis. 

Klasikinei filosofijai svarbų nuoseklų minties plėtojimą, monologiš- 
kumą keičia impulsyvi netiesioginė minčių raiškos forma, išsivadavimas 
iš akademinių kanonų, laisva rašymo maniera, daugybės skirtingų balsų ir 
regos taškų polemika. Neklasikinės filosofijos šalininkai jautriau perteikia 
egzistencinę mąstančio intelektualaus individo patirtį, atsiskleidžiančią 
nuolatiniuose asmenybės virsmuose. Ypatingą svarbą kalboje įgauna 
fragmentiškumas, neišbaigtumas, metaforiškumas. Mąstymas siekia 
užfiksuoti ir autentiškai perteikti spontaniškų neretai trumpalaikių, fliuk- 
tuojančių žmogaus būties ir mąstymo procesų simultaniškumą, daugia- 
matiškumą, įvairovę. Tekstinė neklasikinės filosofijos erdvė sudėtingėja, 
įgauna trūkinėjantį, pliuralistinį ir neišbaigtą pavidalą, stipriai veikiantį 
postmodernų filosofinį mąstymą. 

Klasikinés Vakary mastymo tradicijos savitumas 


Neklasikinės filosofijos šalininkų reakcija į ankstesnės filosofinės 
minties tradicijas buvo dvejopa: nusistatymas prieš racionalistinę karte- 
zijietišką tradiciją ir naujųjų amžių metafizikos principus bei pastarajai 


tradicijai būdingą mąstymo schematiškumą, prasmės miglotumą. Norint 
teisingai suvokti mus dominančių problemų esmę bei pokyčius, išryš- 
kėjusius klasikinio ir neklasikinio Vakarų mąstymo sandūroje, būtina 
aptarti pamatines naujųjų amžių metafizikos ir klasikinės racionalistinės 
filosofijos nuostatas, kurias aršiai kritikavo „neklasikiniai“ mąstytojai. Jie 
sukilo prieš nuo naujųjų amžių Vakaruose viešpatavusią racionalistinę 
metafiziką, kurios šalininkai, paneigę viduramžiais viešpatavusią religinę 
pasaulėžiūrą, rėmėsi Antikos mąstytojų veikaluose išrutuliota protingos ir 
dėsningos pasaulio sandaros idėja. 

Paskatinta vėlyvųjų viduramžių teologijos ir scholastinio mąsty- 
mo, Naujųjų amžių metafizika (Descartes'as, B. Spinoza, Leibnizas, 
Ch. Wolffas, A. Baumgartenas) formavosi kaip universalus filosofinis 
mokslas apie viršjuslinius pirmapradžius būties principus. Jai būdinga 
statiška ir spekuliatyvi pasaulio sandaros bei mechaniška jame vykstančių 
procesų interpretacija. Iškeldami mokslinį pažinimą ir racionalų protą, 
Naujųjų amžių metafizikos šalininkai griovė dogmatiškos religinės pa- 
saulėžiūros pamatus; autentiško mąstymo pagrindo ieškojo ne išorinėse 

mąstymo atžvilgiu struktūrose, o tame, kas mąstymui būdinga genetiškai 
nuo „prigimties“, t. y. kur apriorinės jutimo formos sutampa su išoriniu 
turiniu ir jį lemia. 

Nors Naujųjų amžių metafizikos kūrėjai, siekdami išsivaduoti iš vidu- 
ramžių pasaulėžiūrai būdingo scholastinio mąstymo principų, tyrinėjimų 
akcentus perkėlė iš teologinių į gnoseologines mokslinio gamtos pažinimo 
problemas, besitaikiusi tapti „mokslų valdove“ metafizika išsaugojo daugelį 
ankstesnio schemiško metafizinio metodo bruožų. Šios nuostatos aiškiai 
regimos metafizinėse Spinozos, Leibnizo, Wolffo, Baumgarteno teorijose 
ir kiek mažiau — įtakingiausio Naujųjų amžių racionalizmo ideologo 
Descarteso veikaluose. Jis teigė, kad visos žinios, apibrėžiančios daiktų 
ryšius, sudaro ne atsitiktinę faktų visumą, o grakščią sąvokų sistemą, ku- 
rioje kiekviena proto suvokiama tiesa yra logiškai susijusi su kitomis ir 
užima konkrečią vietą mokslinio pažinimo pasaulyje. „Visos tiesos, - rašė 
Descartes'as, - eina viena paskui kitą ir susijusios tarpusavyje nenutrau- 
kiamais ryšiais“. Jis plėtojo racionalistinei filosofijai būdingą loginio žinių 
sąryšingumo bei sistemingumo idėją; tiesos ieškovus ragino pradėti nuo 
paprasčiausių tiesų ir pamažu kilti tarsi pakopomis iki tolimiausių bei 
sudėtingiausių. 

Iš tikrųjų šios idėjos itin veikė Vakaruose įsiviešpatavusią mąstymo 
tradiciją, sudarė žmogaus aplinkos racionalaus pažinimo prielaidas. 
Dėl to švietėjai ir vokiečių klasikinės filosofijos korifėjai tvirtai tikėjo 
neišsenkamomis racionalaus mokslinio pažinimo galimybėmis, siekė pa- 
versti filosofiją mokslinio pažinimo sistema, teigė, kad visuotinumas ir 
būtinumas - loginiai tikrojo žinojimo principai - negali būti išrutulioti iš 
tiesioginio patyrimo bei jo apibendrinimy. Jie gali būti paimti tik iš proto 
arba jam būdingų įgimtų sąvokų (Descarteso įgimtų idėjų teorija) arba iš 
sąvokų, gyvuojančių tik įgimtų gabumų, proto polinkių pavidalu. 

XVIII a. - XIX a. pirmojoje pusėje Vakaruose vis tvirtesnes pozicijas 
įgaunanti racionalistinė filosofija atspindėjo sudėtingėjantį intelektinį 
gyvenimą, kuriame iš pradžių vyravo prancūziškosios filosofijos tradi- 
cija (netgi vokietis Leibnizas tekstus rašė lotynų ir prancūzų kalbomis), 
tačiau, paskelbus Kanto kritinio periodo veikalus, įsiviešpatavo vokiečių 
klasikinė filosofija. 

Įsigalėti racionalizmą ir dialektinio mąstymo tendencijas skatino 
intensyvi mokslinio pažinimo plėtotė (kadangi mokslo ir su juo glaudžiai 
susijusi mašininė gamyba bei socialinio gyvenimo racionalizacija vis 

labiau veikė filosofiją) ir stipréjantis nepasitenkinimas tradiciniu me- 
tafiziniu mąstymu politikos, ekonomikos, socialinio gyvenimo srityse. 
Todėl XVIII a. pabaigoje prasidėjusią metafizikos krizę mėgino įveikti 
Kantas, kuris, praturtinęs dialektinio mąstymo principais, metafiziką 
traktavo kaip svarbiausią mokslinio pažinimo ir žmogaus proto rezultatą. 
Jo požiūriu, tikroji metafizika yra gryno proto išrutuliotas sisteminis pa- 
žinimas. Metafiziką Kantas atribojo ir nuo gamtos, filosofijos, o bendroje 
metafizikos sistemoje atskyrė gamtos ir papročių metafiziką. 

Sistemines ir dialektines Kanto filosofijos nuostatas toliau rutuliojo 
vokiečių klasikinės filosofijos atstovai Fichte, Schellingas ir Hegelis. Jau 
pavadinimai vokiečių klasikinė filosofija arba vokiečių klasikinis idealizmas 
liudija, kad, nepaisant paskirų skirtumų (Kantas - dualistas ir subjektyvus 
idealistas, Fichte artimas solipsizmui, nenuoseklus ir nuolatos besikei- 
čiantis Schellingas nuo romantinio panestetizmo pereina į racionalistinę 
tapatybės, laisvės filosofiją, o vėliau — į apreiškimo ir mistinę filosofiją, 
Hegelis yra pedantiškas racionalistas), šiuos mąstytojus sieja daug svarbes- 
ni konceptualūs ryšiai, leidžiantys jungti jų sistemas į vieną racionalistinės 
klasikinės filosofinės minties srautą, kurio šalininkams būdinga artima 
galvosena, pasaulio suvokimo būdas, mąstymo stilius, panašus gvildena- 
mų problemų interpretavimas. 

Vokiečių klasikinė filosofija rėmėsi natūralios tvarkos, priežastinių 
pasaulyje veikiančių ryšių idėjomis, persmelkiančiomis visus racionaliai 
pažįstamus būties reiškinius. Tai - nepriklausomai nuo žmogaus gy- 
vuojantis ir natūralių gamtos dėsnių valdomas pasaulis. Pagrindinius 
tipologinius bruožus geriausiai atskleidė vokiečių klasikinės filosofijos 
epocha užbaigiantis mąstytojas Hegelis, kuris, tęsdamas ankstesnę tradi- 
ciją, savo filosofiją įvardijo kaip „vienintelę tikrąją, vainikuojančią Vakarų 
mąstymą, metafiziką“. Kanto tradicijoje pastarąją jis aiškino kaip „visų 
mokslų valdovę“. Kita vertus, Hegelis pirmasis aiškiai išskyrė principinius 
metafizinio ir dialektinio mąstymo skirtumus, metafiziką ir dialektiką 
traktavo kaip du esmiškai skirtingus filosofinio pasaulio pažinimo būdus, 
arba metodus, plačiąja šio žodžio prasme. 

Jis objektyvaus idealizmo sistemoje pateikė ankstesnės racionalistinės 
filosofijos sintezę. „Būdama labiausiai sintetinė iš visų klasikinių siste- 
mų, - rašė V. Asmusas, - Hegelio filosofija yra griežtai monistinė pagal 
metodą ir konstrukcijos principus“ (Asmus, 1971, t. 2, p. 120). Hegelis 


teigė, kad filosofija savo esme yra sistema, kuriai būdingas sudedamųjų 

dalių vientisumas. Jo požiūriu, „filosofavimas be sistemos negali turėti 
nieko moksliška“. Ši tezė — klasikinės Vakarų filosofijos pagrindas. 

Vadinasi, prieštaringas klasikinės Vakarų metafizikos raidos kelias 
tarsi logiškai vainikuojamas griežtai racionalizuotoje Hegelio sistemoje, 
kurioje teigiama, kad metafizikoje paskutinis žodis jos. Viena vertus, jis, 
atskleisdamas ankstesnio metafizinio mąstymo trūkumus, eina metafizikos 
ir dialektikos, kaip dviejų pasaulio pažinimo būdų, supriešinimo keliu, kita 
vertus - tęsdamas tradicinę metafizikos, kaip „mokslų valdovės“, interpre- 
taciją, savo griežtai racionalizuotą dogmatišką filosofijos sistemą skelbia 
„Vienintele tikrąja metafizika“. 

Aptarę Naujųjų amžių metafizikos ir racionalistinės mąstymo tradicijos 
plėtotę, galime išskirti pagrindines klasikinės mąstymo paradigmos nuostatas. 

Pirma, racionalistinei Naujaisiais amžiais susiformavusiai metafizikos 
tradicijai, taip pat vokiečių klasikinei filosofijai būdingas filosofinės pro- 
blematikos gnoseologizavimas, t. y. vienpusiškas teorinės pažintinės veiklos 
sureikšminimas. Netgi žmogaus problemos čia dažniausiai gvildenamos 
pažintiniu požiūriu. Epistemologija yra šios mąstymo tradicijos pagrin- 
das, o kiti filosofijos aspektai nustumiami į teorinio diskurso pakraštį. 
Todėl tikrąjį vokiečių klasikinės filosofijos pradininką Kantą pirmiausia 
domina, „ką“ ir „kaip“ galima pažinti racionaliu protu, o ne klausimas, kaip 
apskritai įmanoma sugebėti mąstyti. Ši epistemologinė nuostata įsivyravo 
vėlesnėje klasikinėje vokiečių filosofijoje ir sudarė pagrindinį hegeliškojo 
racionalizmo patosą. 

Antra, klasikinės filosofijos šalininkams buvo priimtinas sisteminis 
vientisumas, išbaigtumas, monizmas, harmoningas sudedamųjų sistemos 
dalių santykis. Čia daugybę skirtingų sistemos elementų sieja konkretūs 
santykiai ir ryšiai, sudarantys tam tikrą vienybę. Pažinimo sistemiškumą 
itin pabrėžė vokiečių klasikinės filosofijos šalininkai, kurie praktiškai 
taikė sisteminio tyrimo metodus filosofijoje. 

Trečia, klasikinės Vakarų filosofijos racionalizmas tiesiogiai siejosi su 
švietėjų pasaulėžiūrai būdingu religinės sąmonės ir tikėjimo įtakos srities 
apribojimu, istoriniu optimizmu, begaliniu tikėjimu laiminga žmogaus būties 
ateitimi. Šis racionalaus proto sureikšminimas buvo neatsiejamas nuo tikėji- 
mo pažanga, tuo, kad įsivyraus „amžino proto karalystė“, gėris nugalės blogį, 
teisingumas - neteisybę, vadinasi, ateitis bus šviesesnė ir harmoningesné nei už 
dabartį. Šias idėjas Vakarų klasikinėje filosofijoje skleidė ir įtvirtino Leibnizas, 
kuris manė, kad esantis pasaulis yra geriausias iš visų galimų pasaulių. 

Ketvirta esminė klasikinės racionalistinės filosofijos nuostata - atgai- 
vinti Antikos dialektinio mąstymo principus; klasikinėje vokiečių filoso- 
fijoje ši idėja patyrė esminius pokyčius. Skirtingai nei Kanto Ee 
kuri dialektiką atsainiai vertina kaip grynojo proto 
„sofistiką“, jo sekėjų — Schellingo ir ypač Hegelio - 
ji visapusiškai išplėtojama ir skelbiama universaliu 
filosofinio pažinimo instrumentu. 

Ir pagaliau penktas, dažniausiai nepastebimas, 
tačiau mus dominančiu aspektu svarbus bruožas - 
besąlygiškas unikalaus vienetinio prado pajungimas 
visuotiniams, t. y. universaliems, principams. Šią 
nuostatą iškėlė Naujųjų amžių mąstytojai, vadina- 
mosios mokslinės pasaulėžiūros šalininkai, filosofiją 
siekę paversti mokslinio pažinimo sistema. Dėl to 
filosofija traktuota kaip mokslas, kurio sandara ir 
tikslūs panašūs į kitus pozityvų tikrovės pažinimą 
teikiančius mokslus. Jei filosofija yra mokslas, nukreiptas į es Immanuel 
supančio pasaulio dėsningumų pažinimą, vadinasi, ji pirmiausia domisi Kan! 
visuotiniais désningumais ir operuoja universaliomis kategorijomis: zmo- 
nija apskritai, epochomis, sistema, dialektika, prieštaravimais, sinteze, 
neigimu ir pan. Ši universali nuostata itin sureikšminta Kanto, Fichtes, 
Schellingo ir Hegelio veikaluose. Tačiau greta jų buvo daug mąstytojų, ku- 
rių idėjos plėtojosi viešpatavusios racionalistinės filosofijos nuošalyje. 


Kanto sisteminės nuostatos 


Naujas svarbus klasikinės racionalistinės vokiečių filosofijos, jos sis- 
teminių nuostatų raidos etapas siejosi su Immanuelio Kanto (1724-1804) 
vardu. Jo idėjos atvėrė naują Vakarų mąstymo tradicijos epochą, kurioje 
įsivyravo vokiškoji filosofija. Svarbiausiose Kanto kritinio periodo kny- 
gose, netgi estetikos veikale Kritik der Urteilskraft („Sprendimo galios 
kritika“, 1790), nerasime Ch. Bateux, J. J. Winckelmannui, Schilleriui, 
Schopenhaueriui ir kitiems būdingo meninės formos grakštumo, minties 
raiškumo. Tai itin akivaizdu, kai Kanto kritinio periodo veikalai pradeda- 
mi studijuoti, jau susipažinus su Winckelmanno idėjomis, kurios vienaip 
ar kitaip susijusios su konkrečių meno kūrinių teoriniu apmąstymu. 


Kantui, nuosekliam racionalizmo ideologui, būdingos sudėtingos loginės 
29 


NEKLASIKINES IR POSTMODERNISTINES FILOSOFIJOS METAMORFOZÉS 


30 


konstrukcijos, griežti išprotavimai, abstraktūs giliamintiški sprendimai 
apie tiesą grožio ir meno esmę iš pradžių skaitytoją veikiau apstulbina 
negu sužavi. Tik labiau įsigilinus į jo minties eigą ima ryškėti griežta 
pateiktų apibrėžimų logika, jų ryšys. 

“Estetikos ir meno filosofijos problemos Kantą domino tiek, kiek 
jų reikėjo kuriant vientisą filosofinę sistemą. Jis nesiekė konceptualiai 
įprasminti meno (tuo paaiškinamas ir atitrūkimas nuo jo epochos meno). 
Kanto traktatams nebūdinga ir subtili konkrečių meno kūrinių analizė, 
jų kritika. Iki „Sprendimo galios kritikos“ Kantui mažai terūpėjo estetika, 
kurią laikė svetima tikram filosofiniam mąstymui. Tačiau ilgainiui Kanto 
pažiūros pasikeitė. Sukūrus „Grynojo proto kritiką“ (1781) ir „Praktinio 
proto kritiką“ (1788), jo filosofija tarsi suskilo į dvi dalis: gamtos mokslo 
tyrimą ir moralės filosofijos analizę. Kurdamas visaapimančią filosofinę 
sistemą Kantas mėgina rasti grandį, kuri sujungtų jo filosofijos dalis į 
vientisą sistemą. „Šiuo metu,- rašė jis 1787 m. gruodžio 28-31 d. laiške 
K. L. Reinholdui, - aš įnikęs į „Skonio kritiką“, kuri atskleidžia naują visai 
kitokių, palyginti su ankstesniaisiais, principų rūšį a priori. Tai susiję su 
trimis dvasiai būdingomis (Gemiit) savybėmis: pažinimo, malonumo ir 
nemalonumo jausmo, o taipogi ir norėjimo savybe. Pirmajai aš radau a 
priori principus „Grynojo proto kritikoje“, o trečiajai - „Praktinio proto 
kritikoje“. Aš jų ieškojau ir antrajai, nors anksčiau maniau, kad tokių prin- 
cipų rasti neįmanoma. Vis dėlto sistema, kuria naudodamasis žmogaus 
sieloje išskyriau anksčiau nagrinėtus sugebėjimus, suteikia man peno įvai- 
riausiems tyrinėjimams iki gyvenimo pabaigos“ (Kant, 1980, 560-561). 

„Sprendimo galios kritikoje“, Kantas radikaliai pakeitė požiūrį į 
estetikos mokslą, o gyvenimo pabaigoje paskelbė jį sudėtingiausiu ir 
sunkiausiai pažįstamu. Toks estetikos svarbos supratimas savaip paveikė 
Kantą. Pirma, jis išskyrė kaip specifines ir nesutampančias viena su kita 
gnoseologinę, etinę ir estetinę filosofijos sferas. Antra vertus, estetika Kanto 
filosofinei sistemai suteikė baigtinumo. Ji sujungė teorinę ir praktinę sis- 
temos dalis. Ši spekuliatyvi sistemos konstravimo procedūra paaiškina, 
kodėl Kanto „estetika iš viršaus“ meninės veiklos savitumo atžvilgiu yra 
grynai teorinio deduktyvaus pobūdžio. 

Taigi estetiškumo prigimties specifika kurį laiką tampa centrine Kanto 
„kritinio periodo“ filosofinių apmąstymų problema. „Sprendimo galios 
kritikoje“ pateikiama estetinės sferos raiškos analizė, atskleidžiami skirtu- 
mai tarp grožio, tiesos ir gėrio pasaulių. Ankstesnis šio veikalo pavadinimas 

„Skonio kritika“ liudija glaudų filosofo minties ryšį su angliškąja skonio kri- 
tika. Tačiau pats žodis „kritika“ turi ir kitą atspalvį: reiškia kritinį praeities 
palikimo įvertinimą, t. y. skiriamąją ribą tarp praeities palikimo ir naujo 
estetinių reiškinių pažinimo etapo, kurį pradėjo Kantas. Šį lūžinį kantiško- 
sios mąstysenos pobūdį pastebėjo B. Croce ir įžvelgė esminį skirtumą tarp 
ikikantinės ir Kanto kurtos teorijos. Pirmasis etapas reiškė tik estetiškumo 
paiešką. Tuo tarpu Kanto pradėtasis etapas jau nuosekliai apibrėžė estetiš- 
kumo reikšmę žmogaus dvasiniams sugebėjimams (Croce,1923, p. 152). 

Kantas originalus tuo, kad savo pirmtakų nagrinėtas problemas sujun- 
gė konceptualiai į sistemą. Dėl sistemingumo, metodologinio nuoseklumo 
ir logiškumo Kantas yra vienas svarbiausių Vakarų mąstymo tradicijos 
atstovų. Gilindamasis į filosofinio pažinimo pasaulį ir atskleidęs vieną po 
kitos tris pagrindines filosofinio pažinimo rūšis, jis suvokė, kokia ribota 
yra mechanistinė sistemos samprata ir kad ji negali atskleisti filosofinės 
sistemos sudedamųjų dalių, vidinės sąveikos bei natūralios tolesnės raidos 
ypatumų. Tiktai vientisa mokslinė filosofinė sistema, pasak Kanto, turi 
gebėjimą lyg koks gyvas organizmas augti, ugdyti naujas, anksčiau buvusias 
nepastebimas organizmo dalis. Tokioje sistemoje visuma priklauso nuo vidi- 
nės sudedamųjų dalių sąveikos, o universalios sistemos ir juose spontaniškai 
veikiančios jėgos sąlygoja kitų mažesnės apimties pagrindinės sistemos viduje 
besiformuojančių, sąlygiškai savarankiškų sistemų formavimosi ypatumus. 
Taigi į Kanto filosofiją įeina tarsi uždara, pagal imanentinius dėsnius besi- 
plėtojanti estetikos, o į šią - siauresnė meno filosofijos sistema. 

Atidžiau patyrinėję ikikantinės ir Kanto sukurtos mąstymo tradici- 
jos ryšį, matysime, kad „Sprendimo galios kritikoje“ estetinį sprendimą 
Kantas mato įsiterpusį tarp mąstymo ir valios sugebėjimų. Tai jo sąsaja 
su ikikantine racionalizmo tradicija, kuri pripažino dvejopą estetiškumo 
sampratą: pagal žinojimo, moralumo aspektus. Kita vertus, estetiškumo 
specifikai nusakyti jam padėjo aiškus skonio ir grožio prigimties speci- 
fiškumo apibrėžimas. Ankstesnėje anglų „Skonio kritikoje“ ir prancūzų 
Apšvietos filosofijoje šie fenomenai nebuvo išskirti. Laikydamasis tradi- 
cijos Kantas apibrėžė skonį kaip sugebėjimą vertinti grožį. 

Principinis skirtumas tarp pažintinio ir estetinio skonio sprendi- 
mų, kurį pastebėjo Kantas, yra pastarojo nesavanaudiškumas. Estetinis 
sprendimas visada yra skonio sprendimas. Tuo jis skiriasi nuo loginio, 
kurio tikslas yra tiesa. Vadinasi, skonis yra viena svarbiausių kūrybinės ir 


meninės veiklos sąlygų, nuo kurios priklauso intelekto ir jausmo harmo- 

nija. Parodydamas skirtuma tarp individualaus ir visuomeninio skonio, 
Kantas mano, kad skonio sprendimai yra neobjektyvüs, todél jy negali- 
ma moksliškai įrodyti ar ištirti. Taigi skonio savitumą Kantas siejo ne su 
objektyviuoju, o su subjektyviuoju pradu, nes „skonio vertinimas visada 
priklauso nuo subjekto“. 

Laikydamas meną skonio paralele, maloniu laisvos vaizduotės žaismu, 
tikslinga veikla, kuri remiasi protu, Kantas stengėsi teoriškai pagrįsti me- 
ninės veiklos autonomiją. Nors jo meno filosofijoje, gimusioje iš bendrųjų 
filosofinių problemų sprendimo, meno pasaulio dėsningumams skiriama 
nedaug vietos, tačiau šie tyrimai neabejotinai reikšmingi. Beveik nepa- 
teikdamas konkrečių meno kūrinių analizės, Kantas dedukcijos būdu savo 
meno filosofijos turinį, problemas ir struktūrą išveda iš ankstesių teorinių 
filosofinės sistemos konstrukcijų. Šia prasme Kanto meninės veiklos teoriją 
galime laikyti klasikiniu pavyzdžiu, kaip meno filosofija konstruojama „iš 
viršaus“, t. y. remiantis bendraisiais filosofinės sistemos teoriniais principais. 
Kanto veikaluose tik bendriausiais štrichais nužymimi meno filosofijos 
kontūrai, išryškinamos tos temos, kurios, vėliau praturtintos Schillerio, 
Goetheės, romantikų samprotavimų, E Schellingo veikaluose pirmą kartą 
įgavo beveik vientisos meno filosofijos sistemos pavidalą. 

Meną Kantas laikė viena estetiškumo apraiškų. Tai aukščiausia dva- 
sinės ir praktinės veiklos forma, išreiškianti estetinę žmogaus prigimtį. Ji 
pašaukta sutaikyti žmogaus būties prieštaravimus ir ugdyti harmoningą 
asmenybę ir visuomenę. Schilleris, o po jo ir Jenos romantikai išplėtojo 
šią Kanto filosofijoje iškeltą mintį. 

Kanto koncepcijoje dailiesiems menams priskiriama ne tik esteti- 
nė, bet ir socialinė funkcija. Filosofas nepritarė tiems švietėjams, kurie, 
siekdami socialinės harmonijos, dailųjį meną laikė negatyvių žmogaus 
savybių tramdymo priemone. Iš čia kyla įsitikinimas, kad dailusis menas 
yra doros simbolis, padedantis įtvirtinti Žemėje proto viešpatiją. Nors 
visuotinis dailiųjų menų suvokimas ir nepaverčia žmonių doresniais, bet 
daro juos subtilesnius ir labiau civilizuotus. Šitaip žmogus paruošiamas 
tokios santvarkos sukūrimui, kurioje „viešpatautų tik protas“. Vadinasi, 
Kantas yra nuoseklus racionalizmo adeptas, jam būdingas tikėjimas ne- 
išsemiamomis galimybėmis. 

„Sprendimo galios kritikoje“ nuolatos keliamas ne grožio objektyvu- 
mo klausimas, o kaip tas grožis atsispindi, išsisklaido subjekto sąmonėje 
ir kokią estetinių išgyvenimų įvairovę jis sukelia suvokimo procese. Toks 


Pirma dalis. KLASIKINĖS VAKARŲ FILOSOFIJOS PARADIGMA 


požiūris pažinimui atveria naują sudėtingiausių subjektyvių emocinių 
išgyvenimų pasaulį, kurio svarbą estetikos raidai pirmiausia suvokia 
Fichte, Jenos romantikai ir neklasikinės filosofijos šalininkai. 

Kantas įsitikinęs, kad mus supantys daiktai ir reiškiniai gražūs ne 
patys savaime, o tokie tampa tik todėl, kad taip juos suvokia žmogaus 


sąmonė. Iš čia plaukia kantiškąjį subjektyvizmą grindžianti išvada, kad Johann 
objektyviai gražaus tikrovėje nieko nėra. Estetinės savybės ir meniškumas S 
čia interpretuojamas tik kaip subjektyvaus vaizdinio pasaulio suvokimo 
rezultatas (vėliau šis motyvas tampa fundamentalaus Schopenhauerio de 
veikalo „Pasaulis kaip valia ir vaizdinys“ išeities tašku). Taigi mėginimą a 
surasti objektyvų grožio kriterijų Kantas laikė neprasminga pastanga. SR 
Vertinant Kanto filosofijos poveikj tolesnei teorinés minties raidai, ilies 
svarbus mokymas apie genijų ir kūrybinį procesą. Šiose artimai susi- 
jusiose teorijose išsiskiria Kanto intuityvaus mąstymo galia, gebėjimas 
išryškinti kūrėjo mastelį apsprendžiančius įvairius išorinius ir vidinius 
veiksnius, apibrėžti jo įgimtus gabumus bei užslėptus meno atsiradimo 
mechanizmus. Meninės kūrybos pasaulis prekybininkų mieste Karaliau- 
čiuje gyvenusiam Kantui buvo palyginti tolimas, todėl stebina, kaip jis 
išsamiai ir įvairiapusiai šias problemas gvildeno. Matyt, meninės kūrybos 
subjekto bei meninio talento problemas filosofas tyrė remdamasis jam 
gerai pažįstama moksline kūryba, tai ir padėjo geriau atskleisti tiek ben- 
druosius, tiek specifinius kūrybos proceso ypatumus. 
Kantui genijus -tai talentas, „prigimtinė dvasios savybė“, gebėjimas 


kurti tai, ko iš anksto nenumatė taisyklės. Įgimtas originalumas, gebėji- 

mas laisvai panaudoti pažintines galias yra svarbiausia skiriamoji genijaus 
savybė. Atsiribodamas nuo beprasmiško originalumo, genijaus origina- 
lumą Kantas vadina pavyzdiniu sekėjų matu ir taisykle. Įgimtų genijaus 
savybių filosofas nemistifikavo. Jis pabrėžė, kad kūrybiškumas privalo 
pasireikšti ir kitais aspektais, sąlygojančiais genialių kūrinių gimimą. 
Pirmiausia tam reikia mokyklos išugdyto talento, padedančio rasti tokią 
išraišką, kuri atlaikytų kritinio skonio sprendimo teismą. Kantas daug kal- 
ba apie mokyklos ir būtinų kūrybos taisyklių svarbą autentiškai meninei 
kūrybai. Tačiau būtini ir įkvėpimas, skonis, intelektas, vaizduotė, t. y. visa, 
kas gali kūrinį sudvasinti, priartinti menininką prie mokslui neprieinamo 
gyvenimo prasmės pažinimo. Reziumuodami išsakytas mintis, galime 
teigti, kad didžiausias Kanto genijaus koncepcijos nuopelnas, jog ji įveikė 
tradicinę klasicistinę pasyvaus tikrovės mėgdžiojimo teoriją, išaukštino 
vaizduotę ir kūrybines žmogaus galias. 

Kita vertus, genijus - absoliutus kūrybinis pradas, originalus mąs- 
tymas, aktyvus individualios valios reiškimas. Suvokdamas, kokios gali 
būti destruktyvios pasekmės išlaisvinus genijaus originalumą ir jo valią, 
Kantas į genijaus teoriją sumaniai įvedė skonio sąvoką, ReikSdamas visuo- 
tinį principą, skonis sėkmingai saugo estetinę sferą nuo negatyvių genijaus 
voliuntarizmo ir individualizmo apraiškų, jis veikia kaip socialinė ir doro- 
vinė jėga, neleidžianti genijui sauvaliauti, švelninanti audringus kūrybinius 
polėkius ir jam vadovaujanti. Skonis taipogi suteikia aiškumą ir tvarką 
kūrėjo galvosenai, nukreipia jo talentą pažangios kultūros plėtojimo keliu. 
Kanto nuomone, iškilus laisvos genijaus vaizduotės ir skonio konfliktui, 
tikslingiau apriboti laisvę ir vaizduotę (t. y. veikiau paaukoti įgimtą geni- 
aluma) negu intelektą. 

Gvildendamas skonio vaidmenį kūryboje Kantas palietė emocinių 
ir intelektualinių pradų sąveikos problemą. Aiškindamas kūrinio atsira- 
dimą, kaip nesąmoningą veiksmą, jis pabrėžė ir intelekto kontrolės bei 
skonio vaidmenį. Kaip tik skonis sąlygoja kūrėjo norus atitinkančią me- 
ninę formą. Konstruojant formą pagal skonio dėsnius, svarbu pirmiausia 
remtis spontanišku dvasinių jėgų protrūkiu, nors, kita vertus, kūrinys gali 
būti ir lėtų bei skausmingy proto diktuojamų ieškojimų rezultatas. 

Kita vertus, Kanto filosofijoje jau ryškėja romantikų ir Schellingo 
leitmotyvas apie tikrajam kūriniui būdingą begalybės siekimą ir princi- 
pinį neišsakomumą. Reiškiama mintis, kad kūrybinio proceso įvairovės 
ir turtingumo kūrėjo požiūriu aprašyti iš principo neįmanoma. „Pats 

genijus, ~ teigė filosofas, - negali nei aprašyti, nei moksliškai paaiškinti, 
kokiu būdu jis kuria meną“ (Kant, 1966, t. 5, p. 323). Šia interptretacija 
vėliau rėmėsi romantikų ir iracionalistų kūrybos proceso aiškinimai. 

Nepaisant minėto Kanto filosofijos abstraktumo, polinkio į subjekty- 
vizmą ir spekuliatyvaus racionalistinio mąstymo principus, jis buvo didis 
originalus mąstytojas, ne tik siekęs ankstesnių anglų, prancūzų ir vokiečių 
Apšvietos epochos mąstytojų koncepcijų sintezės, bet papildęs ir jų kritinį 
apmąstymą daugybe naujų reikšmingų idėjų. 

Iš turtingo Kanto palikimo tikslinga išskirti šiuos filosofijos raidai 
svarbius laimėjimus: 1) jis suformavo „atviros“ filosofinės sistemos, 
sugebančios tarsi gyvas organizmas gimdyti naujas dalis, sampratą; nu- 
brėžė aiškias ribas tarp gnoseologijos, etikos, estetikos, įrodė, kad sąly- 
giškai uždaros estetikos ir jos viduje besiformuojančios meno filosofijos 
probleminės sritys yra svarbios sudėtinės filosofinio mokymo dalys; 2) 
numatė tolesnes jų raidos tendencijas, metodiškai sujungęs skirtingas 
šių mokslinio pažinimo sferų grandis į vientisas sistemas ir kiekvienai 
jų suradęs struktūrą, turinį, uždavinius ir specifines problemas; 3) įveikė 
vienpusišką racionalizmą ir empirizmą, vyravusį Apšvietos „skonio kriti- 
koje“; 4) susiejo estetinio sprendimo savitumą su subjekto kūrybiniu ak- 
tyvumu ir jausmais; 5) iškėlė skonio visuotinumo ir ryšio su individualiu 
sprendimu problemą; 6) atskleidė meninės veiklos prigimtį ir apibūdino 
meną kaip specifinę žmogaus veiklos formą, gebančią išreikšti idėjas; 7) 
suformulavo meno kaip žaidimo teorijos pradmenis; 8) pagrindė požiūrį 
į meninę veiklą kaip į dorovės simbolį ir rutuliojo estetinio auklėjimo 
teorijos, siekiančios harmonijos tarp gamtos ir laisvės pasaulių, idėjas; 9) 
paklojo pamatus formalizmui estetikoje; 10) visapusiškai palaikė žmogaus 
kūrybinį aktyvumą bei sugebėjimą vertinti meninę kultūrą; 11) sukūrė 
sistemingo estetinės ir meno filosofijos problematikos tyrimo principus, 
kurie itin išryškėjo Schellingo, Hegelio, Schopenhauerio veikaluose. 

Windelbandas rašė, kad „Sprendimo galios kritika“ yra baigiamoji 
Kanto minties statinio plyta, kartu ir galingas kertinis akmuo vėlesnėms 
statyboms, kurias vykdė jo šalininkai, nes „visa, ką atskleidė Kantas, 
dėl laimingo atsitiktinumo pasirodė esą gyvybiškai aktyvūs tikrovės 
pradmenys. XVIII a. pabaigoje visame Vokietijos kultūros gyvenime 
nebuvo kito tokio reikšmingo veikalo. Jis atspindėjo svarbiausią ir 
reikšmingiausią vokiečių kultūros gyvenimo momentą“ (Windelband, 


1905, t. 2, 142). 

Kanto filosofija turéjo didele jtakg XVIII a. Vokietijos dvasiniam 
gyvenimui, kadangi ji ne tik jtvirtino sisteminio mastymo principus, 
tačiau ir pažadino estetinio mąstymo poreikį įvairiuose švietimo ir 
kultūros centruose. Tarp kitų mokslų estetika ir meno filosofija įgavo 
didesnę autonomiją. Šiomis disciplinomis ima domėtis daugelis žymių 
to meto vokiečių kultūros atstovų. Tolesnei Kanto idėjų raidai, be abe- 
jo, didelę įtaką turėjo Schillerio, Goetheės bei Jenos romantikų veikla. 
Schellingo nuomone, Kanto „Sprendimo galios kritika“ greta kitų mąs- 
tytojų veikalų yra išminties viršūnė. Šis kūrinys visą gyvenimą buvo 
parankinė Hegelio knyga. 

Kanto idėjų veikiamos Vokietijoje, gimė daugelis koncepcijų, preten- 
duojančių į šio mąstytojo darbų interpretavimą, plėtojimą ir permąstymą. 
Artimiausi Kanto šalininkai (Fichte, Schilleris, Schellingas, Jenos roman- 
tikai) estetinę veiklą vertino kaip galimybę įveikti mus supančio pasaulio 
prieštaravimus bei išreikšti būtinybės ir laisvės idealus, idealiyjy ir realiųjų 
pradų vienovę, neįmanomą kitose veiklos srityse. Toks požiūris išplėtė 
estetinės sferos ir meno įtaką spekuliatyviosioms klasikinio vokiečių 
idealizmo koncepcijoms. Būtinybę teoriškai pagrįsti meno kūrybą giliau 
ir filosofiškiau ėmė suvokti įvairių meno sričių atstovai, nuolat stiprėjo filo- 
sofinės problematikos estetinimas. Šio proceso išdava: tiek estetika, tiek joje 
besiplėtojanti meno filosofijos problematika pripažįstama didžiųjų Kanto 
sekėjų kaip svarbi filosofinio pažinimo dalis. 


Schellingo įnašas 


Kanto sekėjas, antrosios filosofijos sistemos autorius Friedrichas 
Wilhelmas Schellingas (1775-1854) net trejais metais anksčiau už ben- 
draamžius pradėjo studijuoti Tiubingeno teologijos institute, kur suartėjo 
su Hegeliu ir Friedrichu Hôlderlinu. Trys būsimieji vokiečių kultūros 
korifėjai brendo, veikiami Prancūzijos didžiosios revoliucijos ir klasikinės 
vokiečių filosofijos idėjų. Baigęs institutą, septyniolikmetis Schellingas 
gavo filosofijos magistro diplomą, o būdamas dvidešimt trejų, padedamas 
Fichtes ir Goetheės, tapo Jenos universiteto profesoriumi. 

Ankstyvuosiuose veikaluose daugiausia dėmesio skyrė gamtotyros 
mokslams. Tačiau bendraudamas su Schilleriu, Goethe ir Hėlderlinu 
vis labiau linko prie Jenos romantikų skelbiamų idėjų. Reikšmės turėjo 
ir pažintis su broliais Augustu ir Friedrichu Schlegeliais, Ludwigu 

Tiecku, Novaliu. Schellingas žavėjosi romantikų kultūrinių ir meninių 
interesų įvairumu, artistizmu, mąstysenos laisvumu, meno, grožio, 
gamtos kultu, siekimu pakilti virš pilkos kasdienybės. 

Jau ankstyvieji Schellingo veikalai System des į 
transcendentalen Idealismus („Transcendentinio 
idealizmo sistema“, 1800) ir Darstellung meines 
Systems der Philosophie („Mano filosofinė siste- 
ma“, 1800-1802) turėjo didelį pasisekimą, o au- 
torius buvo pripažintas vienu žymiausių vokiečių 
mąstytojų. Daugelis idėjų, aukštinančių estetinės 
sferos reikšmę, Schellingo veikaluose pirmą 
kartą buvo pateiktos sistemingai, o kalbant apie 
iškalbos talentą. Jis mokėjo paveikti klausytojus 
gyva emocionalia kalba. 

Nors filosofinis Schellingo palikimas nemažas 
(keturiolika tomų), tačiau jo veikalai nepasižymi idėjų vientisumu ir nuo- Friedrich 
seklumu. Filosofo teoriniai interesai neretai keičiasi: pradėjęs gvildenti a 
vienas problemas, paveiktas kitų mąstytojų idėjų, netikėtai pasuka kita Schelling 
linkme. E. Hartmannas Schellingo filosofavimo stilių yra vaizdžiai paly- 
ginęs su „lanksčia liana, kuri, apsivydama kitų mąstytojų idėjų kamieną, 
kyla į viršų“ (Hartmann, 1897, 3). Kitaip sakant, Schellingas mintis plėtojo 
tiek analizuodamas kitų idėjas, tiek jas praturtindamas, transformuoda- 
mas ir sulydydamas su turtinga savo vaizduote. 

Schellingo kūrybinėje evoliucijoje, regis, galima išskirti šiuos pagrin- 
dinius laikotarpius: 1) panteistinė gamtos filosofija, arba natūrfilosofija; 
kai jis kuria savąją gamtos raidos teoriją (1797-1800); 2) romantinis pa- 
nestetizmas; kai, suartėjęs su Jenos romantikų grupe, plėtoja ir sistemina 
romantinės meno filosofijos principus (1800-1801); 3) tapatybės filosofija 
(linksta į klasikinio vokiečių idealizmo racionalistinę filosofiją ir tampa 
vienu ryškiausių jos atstovų); tuo laikotarpiu sukuria garsiąsias paskaitas, 
išleistas jau po autoriaus mirties Philosophie der Kunst („Meno filosofijos“ 
(1801-1804); 4) vadinamoji laisvės filosofija (1804-1813); 5) iracionalistinė 
apreiškimo ir mitologijos filosofija, arba vadinamoji pozityvioji filosofija 
(1815-1854), kai Schellingas galutinai pasuka į iracionalizmą. 

Mus labiausiai domina sistemingos Schellingo filosofijos atsiradi- 
mo prielaidos ir joje išskleistų mokymų bei idėjų pažinimo savitumas. 

Pirmiausia akivaizdu, kad Schellingo sistemingos filosofijos kūrimo 
projektas tiesiogiai siejosi su tolesne Kanto sisteminių nuostatų plėtote 
ir tais estetinės ir meninės sferos aktualėjimo procesais, kurie išryškėjo 
Goetheės ir Jenos romantikų idėjų iškilimo epochoje. Nors Schellingo 


- filosofijos koncepcija artimiau susijusi su realia meninės kūrybos praktika 


negu Kanto, tačiau ir jo kūriniuose iš tradicijos dar daug schematizmo ir 
metafiziškumo. 

Ankstyvuosius Schellingo požiūrius į filosofijos problemas stipriai 
paveikė glaudus filosofo bendravimas su Jenos romantikų rateliu. Iš jų 
Schellingas išsiskyrė kaip „tikras filosofas“, nors žymiausi klasikinio 
vokiečių idealizmo atstovai jo mąstyseną laikė perdėm „poetiška“ ir 
„romantiška“. Tačiau šio poetiškumo negalima pervertinti, nes, kaip tei- 
singai yra patebėjęs K. Jaspersas, svarbiausi Schellingo kūriniai yra „pers- 
melkti sistemos kūrimo idėjos“ (Jaspers, 1955, 110). Žvelgiant platesnėje 
istorinėje perspektyvoje tenka pripažinti, kad meno filosofijos idėjų 
raidoje Schellingo „sisteminė nuostata“ buvo savalaikė ir atliko svarbų 
vaidmenį plėtojant teorinę meno filosofijos tendenciją. 

Schellingo „Transcendentinio idealizmo sistema“ (1800) buvo reikš- 
mingiausia idealizmo sistema pokantinėje klasikinėje vokiečių filosofijoje. 
Ji padėjo sistemingai sukonstruotai meno filosofijai savo specifika, tiks- 
lais, struktūra, turiniu išaugti į savarankišką mokslą. Jau Hegelis teigė, kad 
mokslas apie meną Schellingo filosofijoje pasiekė absoliutųjį lygmenį; esą 
„anksčiau menas gynė savo specifinę prigimtį ir vertę tarp akių 
žmogiškųjų interesų, o dabar apibrėžiama mokslinė meno sąvoka ir vieta“ 
(Hegel, 1968, t. 1, 68). 

Savarankišką filosofijos sistemą Schellingas kūrė permąstydamas 
Kanto ir Fichtes idėjas. Kitaip negu Kantas ir Fichte, kurių saprotavimams 
būdingi prieštaravimai tarp teorinės ir praktinės filosofijos, Schellingas 
suabsoliutino meną, todėl neliko prieštaravimų. Jis teigė, kad meninei 
veiklai prieinama didinga sąmoningo ir nesąmoningo, subjektyvaus ir 
objektyvaus prado, gamtos ir dvasios, laisvės ir būtinybės sintezė, todėl 
mene galima absoliuti priešingų pradų harmonija. Menas čia iškyla kaip 
tobuliausia dvasinės raiškos forma ir filosofijos idealas. 

„Idealusis meno pasaulis ir realusis daiktų, - rašė Schellingas, - yra 
tos pačios veiklos rezultatas: abiejų jos pusių (sąmoningos ir nesąmo- 
ningos) tapsmas įvyksta tada, kai iš nesąmoningo prado gimsta realus 
pasaulis, o iš sąmoningo - estetinis. Objektyvusis pasaulis mūsų vaizduo- 

tėje iškyla pirmapradės, nesąmoningos dvasios poezijos pavidalu, bendrų 
filosofijos organonu, o baigiamuoju jos architektonikos akordu tampa 
meno filosofija“ (Schelling, 1936, 23-24). Vadinasi, Schellingo filosofinėje 
sistemoje tarp praktinės ir teorinės filosofijos įterpiama trečioji, apiben- 
drinamoji grandis - meno filosofija, kuri suteikia jo filosofinei sistemai 
išbaigtą ir vientisą pavidalą. 

Ši filosofinės sistemos konstravimo procedūra panaši į Kanto. Esminis 
skirtumas tarp Kanto ir Schellingo yra tas, kad pastarasis susiaurino kan- 
tiškosios estetikos funkcijas ir perdavė jas meno filosofijai. Pasitelkęs meno 
filosofiją, užimančią centrinę vietą jo teorinėse konstrukcijose, jaunasis 
filosofas gali spręsti aktualias būties, genijaus, kūrybos, meno, pažinimo, 
meno pasaulio sandaros, meninės kūrybos proceso ir kitas problemas. 

Menas Schellingui — absoliuti ir aukščiausia vertybė. Tik dėl jo 
pasiekiama „begalybė“, t. y. idealas. „Be abejo, - rašė Schellingas, - filo- 
sofija pakyla į didžiausias aukštumas, tačiau į jas ji iškelia tik žmogaus 
dalelę. Menas gi padeda visam žmogui priartėti prie šių aukštumų, iki 
aukščiausiojo prado pažinimo, o tai ir yra amžinas meno savitumas ir jam 
būdingas žavumas“ (ten pat, 396). Todėl menas privalo tapti pavyzdžiu 
mokslui, o šis turi siekti to, ko yra pasiekęs menas. Kaip ir Hôlderlinas 
„Hiperione“, Schellingas teigė, jog filosofija ir mokslas gimė iš poezijos ir 
ateityje grįš prie ištakų ir ištirps naujoje poezijoje. Pripažindamas meno 
prioritetą pasaulio pažinimui, Schellingas pažintines meno galimybes 
siejo ne su protu, o su ypatinga pažinimo forma, estetine intuicija. Ki- 
taip negu filosofinis pažinimas, kuris atskleidžia tiesą per daugelį tarpinių 
grandžių, meninis pažinimas, remdamasis estetine intuicija, užčiuopia tiesą 
iškart. Jis įveikia teorinės ir praktinės veiklos prieštarą ir pasiekia sąmoningo 
ir nesąmoningo prady vienovę. Didžiausias filosofinio pažinimo trūkumas 
esąs subjektyvumas. 

„Transcendentalinio idealizmo sistemos“ pabaigoje Schellingas 
mėgina išsiaiškinti, koks meno filosofijos santykis su filosofijos sistema. 
Tačiau šis klausimas formuluojamas ateičiai, nes sėkmingai spręsti šią 
problemą trukdo panestetinė autoriaus nuostata ir atsiribojimas nuo 
detalesnio meno filosofijos struktūros, objekto, pagrindinių tyrinėjimo 
laukų aptarimo. 

Naujas Schellingo kūrybinės evoliucijos etapas buvo jo paskaitos, 
vėliau išleistos „Meno filosofijos“ pavadinimu. Tai neabejotinai vienas 
reikšmingiausių kūrinių filosofijos idėjų istorijoje. Jame pirmą kartą 

meno pasaulis sistemingai nagrinėjamas kaip vientisas dialektiškai besi- 
vystantis organizmas. 1802 m. laiške Schlegeliui Schellingas dėstė pasikei- 
tusį požiūrį į meną: „Aš visai neketinu kurti meno teorijos, nes ji tik šiek 
tiek susijusi su filosofija. [...] Meno filosofija priklauso aukščiausiai meno 
refleksijos sričiai, jos visiškai nedomina empirinis meno tyrinėjimas, nes 
ji domisi tik absoliučiąja meno esme“ (Aus Schellings Leben in Briefen, 
1869, t. 1, 397). į 

Pagrindinis Schellingo keliamas meno filosofijos tikslas yra ne empi- 
rinis meno tyrinėjimas, atskirų jo raidos faktų kaupimas, aprašinėjimas, 
o abstrakčios vientisos filosofinės sistemos kūrimas. Ši sistema panaši 
į gyvą organizmą, kuriame kiekviena sudėtinė grandis turi savo vietą 
stambesnėje struktūroje ir paklūsta visuotiniams dėsniams. „Konstruoti 
meną, — aiškina Schellingas, - vadinasi, apibrėžti jo vietą universume. 
Šios vietos apibrėžimas ir yra vienintelis meno apibrėžimas“ (Schelling, 
1966, 72). Schellingas meno filosofijai kelia reikalavimą ne tik gvildenti 
meną filosofiniu požiūriu, bet ir konkrečiam meno faktui rasti tinkamą 
vietą vieningoje meno filosofijos sistemoje. 

Nusivylęs meninio pasaulio pažinimo galimybėmis, dabar Schellin- 
gas viltis deda į racionalistinę filosofiją. „Tik filosofija, - sako jis, - gali 
naujai atskleisti refleksinius gyvybinguosius meno šaltinius, ganėtinai 
kūrybos išsekintus. Tik per filosofiją mes galime tikėtis pasiekti tikrąjį 
mokslą apie meną“ (ten pat, 58-59). 

Svarbiausiu meno filosofijos pažinimo objektu Schellingas laiko ben- 
driausius meno būties, konstravimo, funkcionavimo dėsningumus, genijaus, 
meno kūrybos proceso, meno morfologijos problemas. Visos meno rūšys, 
žanrai, anot Schellingo, artimai susiję ir sudaro vientisą organizmą, nes visos 
meno pasaulio sudedamosios dalys skirtingais aspektais atspindi tą patį ab- 
soliutųjį pradą. Filosofinis šio uždaro meno problemų rato pažinimas, anot 
Schellingo, turi vykti esant visiškai harmonijai su pačia filosofija. 

Tęsdamas romantinį leitmotyva apie filosofijos ir meno sugebėjimą 
išreikšti begalybę, Schellingas teigia, kad meno filosofija privalo gvildenti 
tas meno problemas, kurias filosofija svarsto visuotinio pažinimo sferoje. 
Nereikia užmiršti ir skirtingos šių mokslų pakraipos. Filosofijos tikslas - 
tiesa, o meno filosofijos - grožis. Paskelbęs, kad tiesa ir grožis yra du 
skirtingi vientiso absoliutaus prado suvokimo aspektai, filosofas teoriškai 
pagrindžia meno filosofijos tyrinėjimo objekto savitumą, palygindamas 
jį su universalesnių ambicijų filosofija. 

Tačiau Schellingas nesitenkino filosofijos ir meno filosofijos 
santykių tyrinėjimu, jų objektų ir tyrinėjimo laukų atskyrimu. Jis mėgino 
paaiškinti, kuo meno filosofija skiriasi nuo meno teorijos. Jo apmąstymų 
logika pagrįsta esminiu teorinių filosofinių ir empirinių mokslų nuostatų 
skirtumu. Todėl, kai mokslas apie meną filosofiškai išryškina absoliutųjį 
savo objekto pradą, Schellingo požiūriu, jis yra meno filosofija, o jeigu tik 
teoriškai gvildena meninę veiklą siauru empiriniu aspektu, virsta meno 
teorija. Iš čia plaukia principinė išvada: ši teorija gali remtis filosofiniais 
principais, bet ji netaps meno filosofija. 

„Meno filosofijoje“, skirtingai nei ankstyvojo romantinio periodo 
kūriniuose, jau akivaizdžiai stebima didėjanti racionalizmo įtaka Schel- 
lingo pažinimo teorijai. Jo tezė, kad meno gelmes geriausiai pažinti gali 
tik filosofas, nes jis meno esmę suvokia aiškiau už menininką, prieštarauja 
ankstesniuose veikaluose keltoms panestetinėms romantinėms idėjoms. 
Vadinasi, čia Schelingas yra jau mokslinio meno pažinimo šalininkas, jis 
nori išaukštinti sumenkusį filosofijos autoritetą. Filosofinis meno paži- 
nimas turi būti absoliutus, analitinis, gebantis atskleisti meninį procesą 
kaip organišką visumą. Nuoseklus filosofinę brandą pasiekusio Schellingo 
reikalavimas, kad meno pažinimas būtų mokslinis bei filosofiškai pagrįstas, 
išskiria jį iš romantikų. „Meno filosofijoje“ estetinės intuicijos sąvoką keičia 
jai artima intelektinės intuicijos kategorija, kuri aiškinama, kaip nuo nieko 
nepriklausomas absoliutus tikrovės pažinimo instrumentas. Šios pažini- 
mo formos subjektas gali būti tik filosofinis arba meninis genijus. 

Teorinėse Schellingo konstrukcijose genijaus teorija užima vieną 
svarbiausių vietų. Ji plėtojama veikiant romantinei meno filosofijai. Ge- 
nialumas čia priešpriešinamas filisterinei sąmonei ir suvokiamas kaip 
išskirtinė dvasios savybė, būdinga nedaugeliui išrinktųjų. Genialumu jis 
vadina tą žodžiais nenusakomą kūrybinį pradą, kuris suteikia objektyvu- 
mo suvoktiems reiškiniams ir tai atlieka be jokios savivalės. O genijaus 
kūrybinės veiklos rezultatą - meną - jaunystėje Schellingas vadino stebu- 
klu, kuris įtikina mus, kad realiai egzistuoja aukščiausioji absoliuti būtis. 
Nors vėliau šis romantinis svaigulys blėsta, vis dėlto „Meno filosofijoje“ 
Schellingas lieka ištikimas romantiniam aristokratiniam genijaus kultui. 

Tačiau jei genialumas yra Dievo dovana, o genijus - laisviausia 
Visatos būtybė, tuomet romantinio genijaus savivalė gali sugriauti siste- 
mingas Schellingo meno filosofijos konstrukcijas. Suvokdamas šį pavojų 


ir norėdamas jo išvengti, filosofas koreguoja filosofijos ir meno pasaulių 

santykius. Pavyzdžiui, „Transcendentinio idealizmo sistemoje“ iškelda- 
mas meninį genialumą virš mokslinio ir norėdamas išvengti prieštaravi- 
mų, jis buvo priverstas bendroje vertybių hierarchijoje meną matyti virš 
mokslo ir filosofijos. Tačiau toks besaikis meno aukštinimas prieštaravo jo 
moksliniais principais grindžiamoms sisteminėms racionalistinės meno 
filosofijos nuostatoms. Tai ilgainiui suvokė ir pats Schellingas. 

Siekimas sukurti neprieštaringą, sistemingai sukonstruotą racionalis- 
tinę meno filosofiją vertė Schellingą ryžtingai pervertinti ankstesnes pažiū- 
ras, nubrėžti romantinio genialumo ribas, keisti meno ir filosofijos santykį. 
Atkreipdamas dėmesį, kad filosofija geba pasinerti į užslėptus meninės 
veiklos klodus, Schellingas nurodė, kad genijus kaip autonomiška esybė 
yra pajėgus ignoruoti daug ką, tik ne savo dvasios impulsus. Jis genijus tik 
todėl, kad yra „įsikūnijęs dėsningumas. Tačiau šį dėsningumą pripažįsta ir 
filosofija, kuri taipogi yra ne tik autonomiška, bet gebanti pažinti kiekvie- 
ną autonomišką reiškinį“ (Schelling, 1966, 52). Vadinasi, nuo romantinei 
pasaulėjautai būdingo besąlygiško meno prioriteto išpažinimo Schellingas 
artėja prie filosofijos ir meno suartinimo ir pagaliau prie teorinio filosofijos 
visagalybės įteisinimo. Tačiau.kuo nuosekliau jis siekia moksliškai apibrėžti 
meno vietą filosofinio pasaulio pažinimo sistemoje, tuo labiau jam tenka, net 
ir pačiam nenorint, apriboti meno ir genijaus laisvės galią. Genijaus koncep- 
cijoje ši meno filosofijos idėjų transformacija reiškiasi kaip individualizmo 
tendencijų silpnėjimas ir norminių skonio reikalavimų stiprėjimas. 

Schellingo meninės kūrybos koncepcijoje jaučiama daugelio meninės 
kūrybos proceso dėsningumus aukštinančių tradicijų įtaka, Ankstesniuo- 
se veikaluose jis didžiausią dėmesį kreipė į aršią prieštaringų pradų kovą, 
jų vidinį konfliktą, vėliau - į harmonizuojamąją kūrybinės menininko 
vaizduotės funkciją, kuri sulydo į vieną sąmoningus ir nesgmoningus 
pradus, turinį ir formą. Meno kūrinio gimimas čia aiškinamas kaip 
dviejų veiklos rūšių - sąmoningos ir nesąmoningos - rezultatas. Pirmoji 
veikla susijusi su apmąstymais, su tuo, ko išmokstama remiantis tradicija, 
Antroji apima visa, ko neįmanoma racionaliai paaiškinti, išmokti, kas 
gimsta kaip laisvos menininko kūrybinės dvasios polėkis. Šį nesąmoningą 
meninės kūrybos pradą Schellingas skelbė esant svarbesnį. Jį aiškino kaip 
objektyvią spontanišką kūrybos prielaidą, kuri nukreipia menininko kū- 
rybą konkečia linkme, visiškai nepaisydama jo subjektyvios valios. Taigi 
nesąmoningam pradui Schellingo meninės kūrybos teorijoje tenka toks pat 
vaidmuo, kaip ir kantiškajam įgimtam sugebėjimui. 

Kita vertus, „Meno filosofijoje“ Schellingas nužymėjo ir meno mor- 
fologijos, arba vadinamosios meno rūšių sistemos, kontūrus. Ši sistema 
nebaigta, jai trūksta teorinio nuoseklumo. Visas menų pasaulis čia gvilde- 
namas sistemingai, vadovaujantis vientisa metodologija, vidiniais menų 
diferenciacijos dėsniais, nuosekliai einant nuo bendriausių struktūrų iki 
konkrečių meno formų. Schellingo menų sistemos pagrindas - idealiyjy 
ir realiųjų menų priešprieša. Pirmajai grupei priskiriama muzika, tapyba 
ir plastiniai menai, antrajai - lyrika, epas ir drama. 

Daugiausia dėmesio meno rūšių sistemoje Schellingas skyrė poezijai, 
kurios balsu, anot filosofo, prabyla giliausia pasaulio esmė. Šiuose poezi- 
jos apmąstymuose jaučiama Hôlderlino ir Novalio įtaka, kurių požiūriu, 
poezija yra aukščiausias menas. Schellingui svarbiausias poezijos prana- 
šumas - jos „absoliutus nuoširdumas“ ir beribis sugebėjimas tiesiogiai 
pažinti aukščiausią realybę (idėjas, Absoliutą). Dėl šio pranašumo „jai 
suteiktas poezijos, t. y. kūrybos, vardas, nes jos kūriniai iškyla prieš mus 
ne būties, o būties gimimo, jos sklaidos pavidalu. Todėl į poeziją galima 
žiūrėti kaip į bet kokio meno esmę, panašiai kaip dvasioje galima įžiūrėti 
kūno esmę“ (ten pat, 337). 

Schellingo muzikos vertinimai nėra originalūs, nes su šios meno rū- 
šies specifika jis buvo blogiau susipažinęs. To negalima prikišti jo tapybos 
ir literatūros vertinimams, tačiau svariausi Schellingo meno morfologijos 
pasiekimai susiję su kokybiškai nauju sisteminiu požiūriu į meną kaip į 
vientisą organizmą, siekimą pateikti pirminę jo istorinių ir morfologinių 
formų analizę. 

Tyrinėdamas istorinius meno raidos dėsningumus nuo Senovės Rytų 
iki Naujųjų amžių Europos, Schellingas nuosekliau negu jo pirmtakai 
remiasi istorizmo principais. Visose istorinėse meno raidos formose jis 
išskyrė universalų mitologinį sluoksnį, kurį laiko substancialia meno esme. 
Tęsdamas Schillerio ir romantikų tradicijas, jis priešpriešina Antikos ir 
Naujųjų amžių meną. Antikos meno skiriamuoju bruožu skelbia kanonus, 
o naujojo meno savybe - originalumo aukštinimą. Tolesnės meno raidos 
prielaidų jis ieško naujai apibendrintoje mitologijoje. Visą istorinę meno 
formų raidą Schellingas vaizduoja kaip laipsnišką judėjimą: nuo jusliskumo į 
dvasingumą ir nuo plastiškumo į tapybiškumą. Vadinasi, čia jau akivaizdžios 
kokybiškai naujos morfologinės meno formų analizės užuomazgos. 

1809 m. Schellingas paskelbė „Filosofinius žmogaus laisvės tyrinė- 


jimus“. Šis veikalas, išspausdintas praslinkus dviem metams nuo pro- 

graminės Hegelio knygos „Dvasios fenomenologija“ pasirodymo, ne tik 
atspindi stiprėjančią jaunystės draugų idėjinę konfrontaciją, bet ir liudija 
apie naują Schellingo evoliucijos posūkį ir atsiribojimą nuo racionalisti- 
nės filosofijos principų. 

Filosofo posūkis į artimą iracionalizmui meno filosofijos proble- 
mų interpretaciją nebuvo nei staigus, nei netikėtas. Tokios mintys jam 
buvo svarbios dar tada, kai žavėjosi romantizmu, nes Jenos romantikų 
meno filosofijoje iracionalizmo motyvai buvo reikšmingi, Netrukus apie 
1815 m. Schellingas įžengė į vėlyvąją savo dvasinės raidos pakopą, perėjo 
prie „mitologijos ir apreiškimo filosofijos“, vadinamosios „pozityviosios 
filosofijos“. Jo veikaluose „Pasaulinė evoliucija“ bei „Mitologijos ir apreiš- 
kimo filosofija“ vis labiau ryškėja siekimas išsiveržti už racionalaus proto 
ribų ir pateikti simbolinę mito interpretaciją. Lyginant su jau aptartais 
ankstyvaisiais veikalais vėlyvieji iš esmės neapasako nieko naujo apie 
meno filosofijos problemų sprendimą. 

Vadinasi, nepaisant sudėtingų dvasinės evoliucijos peripetijų, Schel- 
lingas yra viena centrinių figūrų klasikinės filosofijos raidoje. Anksty- 
vuoju dvasinės evoliucijos laikotarpiu jis buvo Jenos romantikų idėjų 
sistemintojas. Tačiau svariausias jo indėlis į filosofijos idėjų istoriją susijęs 
su klasikinės vokiečių filosofijos idėjų plėtojimu. Remdamasis pirmtakais, 
jis suvienijo dvi pagrindines Vakarų meno filosofijos raidos tendencijas - 
filosofinę ir menotyrinę, - sujungė daugelį meno filosofijos idėjų į sistemą. 
Nuosekliai laikydamasis filosofijos nedalumo principo, jis įstengė koncep- 
tualiai apmąstyti meno vietą filosofiniame pažinime ir paklojo sistemingos 
meno filosofijos pamatus. Gili meno pajauta, aukšta filosofinės mąstysenos 
kultūra padėjo jam istoriškai ir morfologiškai aprėpti meno pasaulį kaip 
vientisą daugiasluoksnį darinį. 

Schellingo filosofijos prieštaringumas ir nebaigtumas, nuolatinė 
mokslinių interesų kaita turėjo įtakos skirtingų krypčių sekėjams, kurie 
neretai sureikšmindavo vieną ar kitą Schellingo meno filosofijos aspektą. 
Antai jo nesąmoningumo iškėlimą, estetizmą, individualizmą, intuicijos, 
genijaus kultą, mito reikšmės aukštinimą, egzistencialistinius motyvus 
panaudojo ir suabsoliutino skirtingų neklasikinės meno filosofijos pa- 
kraipų atstovai. Schellingo idėjos veikė ankstyvojo iracionalizmo meno 
filosofiją (Schopenhaueris, Kierkegaardas, Nietzsche), intuityvizmą 
(Bergsonas, B. Croce), egzistencializmą (Heideggeris, Jaspersas), kul- 
tūrologiją (J. Burckhardtas, O. Spengleris), teorinę vokiečių ir austrų 

menotyrą (A. Rieglis, H. Wélfflinas, M. Dvorakas). Schellingo išryškintą 
apoloniškojo ir dionisiškojo pradų meninėje kultūroje matymą perėmė 
ir išplėtojo Nietzsche. 


Hegelio sistema ir metodas 


G. W. F. Hegelio (1770-1831) filosofinė sistema 
yra paskutinioji didinga enciklopedinė Vakarų filoso- 
finės minties apraiška. Hegelis filosofijos koncepcijoje 
sujungė ir susistemino svarbiausias pirmtakų idėjas. 
Kaip ir Aristotelis Antikos laikais, jis ne tik užbaigė 
vieną vaisingiausių teorinės minties plėtros etapų, 
bet apibendrino daugelį pamatinių epochos idėjų. Šis 
Hegelio ir Aristotelio istorinio vaidmens palyginimas, 
suprantama, gana sąlygiškas, nes objektyvioji idealis- 
tinė hegeliškos filosofijos orientacija daug artimesnė 
platoniškajai sistemai. Aristotelį jis primena sisteminėmis nuostatomis, Georg 
enciklopediškumu, racionalizmu, žinių troškimu, interesų įvairiapusišku- a ich 
mu, skrupulingumu, siekimu moksliškai pagrįsti tyrinėjimų išvadas. 

Su Kantu ir Schellingu Hegelį sieja bendra klasikinės vokiečių filosofijos 
sisteminė nuostata. Sistemingumo principas klasikinėje vokiečių filosofijoje 
yra neatsiejama absoliutaus pažinimo dalis. Polinkį į sisteminį mąstymą čia 
sąlygoja racionalistinės filosofijos aukštinamas proto prioritetas, moksliš- 
kumo kultas, nuoseklaus pažinimo ir loginio išbaigtumo siekis. 

Sistema Hegeliui yra tiesos simbolis, nes susieja daugybę elementų, 

sudėtinių dalių į visumą („be sistemos nėra mokslo, o be mokslo nėra 
sistemos“), paklūstančią griežtam moksliniam metodui. Kita vertus, 
didėjant filosofo įsitikinimui, kad sukurta sistema yra aukščiausias 
ir galutinis filosofinės minties raidos rezultatas, ji ilgainiui įgauna 
dogmos pavidalą. Šiuo atžvilgiu, kaip taikliai pastebėjo Croce, Kanto 
sistema „yra šiuolaikiškesnė ir aktualesnė už Hegelio“ (Croce, 1939, 
223), nes Karaliaučiaus mąstytojas tik atskleidė sistemingo estetinės 
sferos ir menų pasaulio apmąstymo horizontus, bet nesiekė įžvalgų 
įsprausti į išankstines dogmatiškas schemas. Nuo klaidų, atsiradusių 
dėl sureikšmintų sisteminių nuostatų, Hegelio negalėjo apsaugoti net 
daugeliui talentingiausių jo amžininkų nepasiekiama stipri istoriškumo 
ir dialektikos pajauta. 

Jaunojo Hegelio filosofijos idėjos neretai primena jaunystės bičiulių 
Schellingo ir Hėlderlino traktuotę. Tai suprantama. Kartu mokydamiesi 
Tiubingeno teologijos institute, jie perėmė tuo metu vyravusias idėjas. 
Viename ankstyvųjų veikalų - Das erste Systemprogramm des deutschen 


- Idealismus („Pirmoji vokiečių idealizmo sistemos programa“, 1796), Hegelis 


skelbia panestetizmo idėjas. „Aš tvirtai įsitikinęs, - rašė jaunasis Hegelis, — 
kad aukščiausias proto pasireiškimas, aprėpiantis visas idėjas, yra estetinis 
aktas, o tiesa ir gėris suartėja tik per grožį. Filosofui kaip ir poetui būtinas 
estetinis jausmas, kuris, deja, nebūdingas mūsų filosofams. Dvasios filoso- 
fija - tai estetinė filosofija. Be estetinio jausmo dvasingumas neįmanomas 
jokioje srityje, be jo negalima rimtai kalbėti net apie istoriją“ (Hegel, 1970, 
t. 1, 212). Panašios tendencijos Hegelį veikė ir Frankfurte, kai jis aktyviai 
dalyvavo Hėlderlino vadovaujamame poetiniame ratelyje. Hülderlinas darė 
didelę įtaką Hegeliui, skatino domėtis senovės graikų kultūra ir menu, for- 
mavo estetinį skonį, požiūrį į poeziją kaip į aukščiausios tiesos pajautą. 

1801 m. Schellingo rūpesčiu Hegelis pradėjo akademinę karjerą Jenos 
universitete. Jenos laikotarpiu (1801-1806) jis artimai bendradarbiavo su 
Schellingu, kurio veikiamas, ėmė plėtoti naujos racionalistinės „tapatybės 
filosofijos“ principus. Tačiau ilgainiui jo ryšiai su Hôlderlinu ir Schellingu 
susilpnėjo. Suradęs kelią, Hegelis pradėjo formuoti savo objektyviai idea- 
listinės filosofijos sistemą ir palaipsniui tolo. 

Jo pasaulėžiūroje vis labiau ėmė ryškėti racionalistiniai ir panlogisti- 
niai motyvai, todėl ankstyvasis romantinis meno kaip aukščiausios tiesos 
aiškinimas jam tapo nebesvarbus. Kartu pastebimas ir filosofo atšalimas 
nuo Hėlderlino ir Schellingo idealų. Hegelio išsivadavimas iš Schellingo 
įtakos akivaizdus Phänomenologie des Geistes („Dvasios fenomenologijo- 
je“, 1807), jį autorius vertino kaip įvadą į savarankišką sistemą ir netgi kaip 
filosofinę sistemą. Deja, šios sistemos tęsinys neišvydo dienos šviesos. 
Tikriausiai, kad filosofas pervertino savo ankstesnes sistemines nuostatas. 
Svarbiausias mąstytojo tikslas - sukurti tokį mokymą apie sąmonės reiški- 
nius, kuris atverty mokslui kelią į filosofinį požiūrį, t. y. grynąjį žinojimą. 
Menas čia iškyla kaip pirmoji netobula Absoliuto savęs pažinimo forma, 
kurią vėliau pakeičia religija ir filosofija (mokslas). 

Paskutinėje 1817 m. paskelbtoje Enczklopädie der philosophischen 
Wissenschaften im Grundrisse („Filosofijos mokslų enciklopedijos“) da- 
lyje „Dvasios filosofija“ Hegelis sukonkretina idėjas. Menas čia kartu su 
religija ir filosofija gvildenamas kaip savarankiška visuomeninės sąmo- 

nės forma. Minėtos visuomeninės sąmonės formos turi tą patį turinį, o 
skiriasi tik specifiniu pavidalu. Absoliuti dvasia mene reiškiasi intuicija, 
religijoje - vaizdais, o filosofijoje - sąvokomis. Naujojoje Hegelio filosofi- 
nėje sistemoje dar glaudesnis tampa sistemos ir dialektinio metodo ryšys, 
pastebimos stiprėjančios istorizmo ir dialektikos tendencijos. 

Brandi Hegelio meno filosofija nuosekliai išdėstyta Heidelbergo ir 
Berlyno universitetuose skaitytose Vorlesungen über die Aesthetik („Es- 
tetikos paskaitose“), kurias 1835-1838 m. išleido jo mokinys G. Hothas. 
Šios paskaitos sudaro didžiausios apimties keturių tomų hegeliškos 
filosofinės sistemos dalį. Juose estetikos ir meno filosofijos problemų 
analizei nuosekliai pritaikomi mąstytojo išplėtoti objektyviojo idealizmo 
principai. Iš čia plaukia įsitikinimas, kad adekvatus estetinių ir meno fe- 
nomenų pažinimas įmanomas, tik remiantis meno filosofija ir tiesiogiai 
su ja susijusiomis grožio ir meno idėjomis. Pastarąsias jis laiko būtinomis 
prielaidomis, kurias pateikia meno filosofijos problemas gvildenanti 
filosofinė sistema. 

Hegelio meno filosofija - tarsi sumažintas jo filosofinės sistemos 
modelis. Todėl nenuostabu, kad ir meno filosofijoje ryškus prieštaravi- 
mas tarp dogmatiškos sistemos ir dialektikos metodo. Pažymėtina, kad 
brandi Hegelio meno filosofijos koncepcija susiformavo tada, kai filosofo 
skelbiamos idėjos jau buvo pripažintos. 

Pirmaisiais XIX a. dešimtmečiais Baumgarteno įvestas „estetikos“ 
terminas vis akivaizdžiau tolo nuo tradiciškai apibrėžiamo šio mokslo 
tyrinėjimo objekto. Į šį faktą atkreipė dėmesį ir Hegelis, nurodęs, jog 
estetika, užgimusi Wolfo mokykloje kaip filosofijos mokslas, pirmiausia 
siejasi su malonumo, susižavėjimo ir pan. jausmais, kurie atsiranda suvo- 
kiant meno kūrinį. Nors tradicinę estetikos objekto sampratą Hegelis laikė 
pasenusia ir neatitinkančia tikrojo šio mokslo turinio, išaugojęs senąjį 
mokslo pavadinimą, siekė tiksliau apibrėžti jo tyrinėjimų sritį. 

Lyginant su problemomis, sprendžiamomis Kanto filosofijoje, kur 
mėginama apibrėžti estetiškumo vietą filosofijos sistemoje, Hegelio kon- 
cepcijoje pastebimai siaurėja tyrinėjimų objektas. Hegelis sąmoningai 
pašalina iš estetinių tyrinėjimų grožio apraiškas gamtoje. Dėmesį sutelkia į 
meno pasaulio tyrinėjimą, meninės sąmonės specifiką ir istorinių jos raidos 
formų apibūdinimą, o grožio pasireiškimą gamtoje jis laiko netobula grožio 
atmaina. Mene, anot filosofo, mes susiduriame su grožiu, „pagimdytu ir 


išpuoselėtu dvasios; dvasia ir jos kūriniai yra tiek aukštesni už gamtą ir jos 

reiškinius, kiek grožis mene aukštesnis už natūralų grožį“ (Hegel, 1968, 
t. 1, 9). Remdamasis Schellingo išplėtota subjekto ir objekto tapatybės 
idėja, Hegelis apibūdina grožį pagal platoniškąją tradiciją - kaip „juslinę 
idėjos regimybę“. 

Aptarę hegelišką grožio sampratą, galime grįžti prie meno filosofijos tyri- 
nėjimo objekto problematikos. Juk tai, ką Hegelis veikaluose vadina „estetika“, 
negali būti laikoma mokslu apie grožį, nes jis gvildena tik grožio pasireiškimą 
mene. Pagrindinis jo tyrinėjimų objektas yra grožio idėja mene, arba idealas. 
Tampa aišku, kodėl estetikos paskaitų įvade jis pareiškia, kad „vienintelis 
pasakymas, atitinkantis mūsų mokslo turinį,- tai meno filosofija, arba, tiks- 
liau pasakius, meninės kūrybos filosofija“ (ten pat, 7). Įdėmiau skaitydami 
Hegelio estetikos paskaitas matysime, kad jose daugiausia gvildenamos ne 
estetikos temos, o gilinamasi būtent į meno filosofijos problematiką. Svar- 
biausios teorinės problemos sprendžiamos tik meno pavyzdžiais. Ir vis dėlto 
Hegelis, tarsi pripažindamas ankstesnę nusistojusią estetikos mokslo tradiciją, 
kartais peržengia šio mokslo ribas ir nagrinėja įvairias grožio pasireiškimo 
formas gamtoje ir darbinėje veikloje. 

Sekdamas Schellingu, Hegelis ne tik „susiaurina“ estetiką iki meno 
filosofijos, bet ir mėgina romantikų veikaluose poetiniais simboliais 
užgožtą discipliną paversti griežtai moksline, sistemingai sukonstruota, 
racionalizuota meno filosofija. Nors šelingiškoji ir hegeliškoji šio mokslo 
uždavinių, struktūros, tyrinėjimo objekto samprata gana artima, kons- 
tatuodami dvasinę giminystę, turime pastebėti, kad Hegelio koncepcija 
praranda romantikams ir jaunajam Schellingui būdingą kosminį univer- 
salumą, poetiškumą ir transcendentalumą. Hegelis neslepia antipatijos 
romantiniam poetiniam filosofavimo stiliui, nepripažįstančiam griežtų 
mokslinių sąvokų. Romantikai idealizuoja meną, gieda himnus jam, geni- 
jaus kūrybos vaisiams, o Hegelis pedantiškai tyrinėja meną kaip socialinį 
reiškinį, įvairias istorines jo raidos formas, dėsningumus. 

Kritiškai vertindamas didžių pirmtakų laimėjimus ir iškeldamas jų 
metodologines klaidas, Hegelis kartu siekia nuosekliau pažinti meninės 
sąmonės raidos dėsningumus, sujungti į sistemą teorinius ir empirinius 
meno analizės principus, išplėtoti istorines ir dialektines pirmtakų idėjas. 
Sukurtą meno filosofijos sistemą jis nuolat pateikdavo intelekto ir logikos 
teismui. Sisteminga Hegelio mąstysena rado adekvačią formą nuoseklioje 
konstruojamos meno filosofijos struktūroje. Jo meno filosofijos paskaitų 
turinys paklūsta sistemingos racionalistinės analizės, t. y. visumos, ypa- 

tumy ir atskirybés santykiy principams. Taip atsiranda trys svarbiausios 
hegeliškosios meno filosofijos sistemos dalys: 1) grožio idėja mene, arba 
idealas; gvildenamos meninio grožio kaip idealo, idealo santykio su gamta 
ir menine kūryba problemos; 2) visuotinių istorinių meno raidos formų 
dialektika; tyrinėjama simbolinė, klasikinė ir romantinė meno formos; 3) 
atskirų meno rūšių dialektika; apžvelgiami meno rūšių, žanrų sistemos 
formavimosi ypatumai. 

Svarbiausias Hegelio meno filosofijos tikslas - pažinti meno prigimtį, 
jo istorinės raidos dėsningumus bei visuomeninę paskirtį. Menas Hegelio 
koncepcijoje iškyla kaip įvairiaspalvis reiškinys. Pirmiausia jis yra lengvas 
žaidimas, malonumas, aplinkos ir buities papuošimas. Šiam menui sve- 
tima tikroji laisvė, savarankiškumas, todėl Hegelis jį vadina „taikomuoju 
menu“. Tokiam menui jis nekelia didelių reikalavimų. Tačiau yra ir menas, 
kaip laisvas reiškinys, su jam būdingais tikslais ir sugebėjimu pažinti tie- 
są. Jis pajėgus spręsti didžius uždavinius, kai eina su religija, filosofija ir 
iškyla mūsų akyse kaip vienas būdų, padedančių geriau suvokti ir išreikšti 
„dieviškąjį pradą, slapčiausius žmogaus interesus, visuotinės dvasios jė- 
gas“. Pastarąją mintį galime interpretuoti kaip svarbios socialinės meno 
reikšmės pripažinimą. „Meno kūriniuose, - rašė Hegelis, - tautos įkūnijo 
turtingiausius vidinius savo vaizdinius, todėl menai neretai tampa raktu, 
o kai kurių tautų - vieninteliu raktu, atveriančiu jų išmintį ir religiją. Me- 
nas šiuo atžvilgiu atlieka analogišką vaidmenį kaip religija bei filosofija, 
tačiau meno savitumas pasireiškia tuo, kad jis netgi labai aukštus dalykus 
realizuoja jusline forma ir daro juos artimesnius gamtai, jos charakteriui, 
jausmams ir suvokimui“ (Hegel, 1968, t. 1, 13-14). 

Taigi Hegelis menui, kaip ir religijai bei filosofijai, priskiria pažintinį 
sugebėjimą ir vertina jį kaip vieną būdų pažinti pasaulį. Aukštindamas 
pažintinę meno reikšmę, jis kalbėjo apie grožio ir tiesos vienovę („Grožio 
ir tiesos esmė yra ta pati, nes pats grožis turi būti teisingas“), bet nesuta- 
patino šių sąvokų. Tiesa yra idėja, o grožis - juslinė idėjos regimybė. Šia 
prasme tiesa iš principo skiriasi nuo grožio, nes meninis pažinimas visada 
įgyvendinamas tik menui būdingais jusliniais meniniais vaizdiniais. Nuro- 
dydamas tiesos visuotinumą, Hegelis pareiškė, kad tiesai nereikia išorinės, 
juslinės saviraiškos, be kurios grožis neįmanomas. 

Meninio ir mokslinio pažinimo santykio analizė Hegelio filosofijoje 
akivaizdžiai liudija, kad filosofui, skirtingai nei romantikams, menas 
nėra aukščiausias tiesos pažinimas. „Auksinę“ meno klestėjimo epochą 

jis regėjo praeityje. Pagal hegeliškąją schemą menas kaip pirmoji pa- 
žangaus dvasios judėjimo pakopa neišvengiamai užleidžia vietą kitoms, 
aukštesnėms visuomeninės sąmonės formoms, t. y. religijai ir filosofijai. 
Tuo pagrįstas ir Hegelio tikėjimas, kad šiuolaikinis menas „nustoja bu- 
vęs aukščiausias dvasios poreikis“. Savo epochą filosofas laikė refleksijos, 
minties, mokslinės analizės laikotarpiu. 

Tokiomis sąlygomis, kai menas yra praradęs ankstesnį gyvybingumą 
ir visuomeninę reikšmę, anot Hegelio, mokslas apie meną tampa didesne 
būtinybe negu tada, kai menas klesti, „Menas, - yra pareiškęs filosofas, - 
kviečia mus mintimis pasinerti į jį, tačiau ne tam, kad atgaivintume me- 
ninę kūrybą, o kad moksliškai pažintume, kas yra menas“ (ten pat, 17). 
Šį racionalizmo adeptą vis labiau jaudina klausimas, kokiais principais 
turi remtis mokslinė meno filosofija. Mėgindamas rasti atsakymą, Hegelis 
kritiškai vertina svarbiausius ankstesniojo mokslo apie meną privalumus 
ir iškelia trūkumus. Jis griežtai kritikuoja ilgai vyravusią empirizmo tra- 
diciją. Svarbiausias jo kritikos objektas yra kupina pamokymų antikinė 
meno teorija (Aristotelis, Longinas, Horacijus) ir ypač Apšvietos epochos 
teorijos su būdingais abstrakčiais norminiais reikalavimais. Hegelis aiškiai 
suvokė, kad senos teorinės abstrakcijos nebegali tenkinti naujų meno 
analizės poreikių. Norint teisingai įvertinti kiekvienos epochos meninę 
kultūrą ir jos raidos kryptis, reikia turėti tobulesnius meno pažinimo 
kriterijus, negu tai leidžia Apšvietos teorijos. Kritikuodamas šviečiamąją 
skonio sampratą, Hegelis atskleidė jos išorinį ir vienpusišką pobūdį, per- 
dėtą dėmesį nereikšmingiems kūrinio aspektams. Apšvietos mokslo apie 
meną principus Hegelis pagrįstai laikė miglotais, nes jie nepadeda vertinti 
meno kūrinių (tam dar nepakanka jėgų), o tik ugdo vertintojų skonį. Tai 
trukdo švietėjams suvokti tikrąją meno kūrinio esmę. Hegelio XVIII a. 
skonio sampratos kritika iš esmės pakerta pozityvų požiūrį į skonio kate- 
goriją, todėl pohegelinėje meno filosofijoje ji tampa nebeaktuali. 

Naujausiose meno teorijose Hegelis regi nutolimą nuo pamatinių racio- 
nalaus teorinio mąstymo principų ir kritikuoja pasenusias praktinių kūrybos 
taisyklių formulavimo tendencijas. Jis pastebi didėjančią romantinių meno- 
tyrinių teorijų įtaką, jų glaudų ryšį su meno praktika, kovą su klasicistų skel- 
biamais kanonais, mėginimą įteisinti genijaus laisvę. Nors Hegelis nuosekliai 
kovojo su romantiniu subjektyvumu ir reliatyvumu, dėl kurių prarandamas 
objektyvus tikrovės suvokimas, vis dėlto jis pripažįsta ir romantikų nuopelnus 
meno filosofijai, ypač jų istoriškumą ir subtilų grožio jausmą. 

Romantikai - broliai Schlegeliai, Tieckas, Novalis iš tiesų daug nuvei- 
kė ugdydami Vakarų visuomenės meninį imlumą, jos skonį, vertindami 
įvairius stilius bei nacionalines tradicijas. Jų menotyriniuose darbuose 
ryškėjo istorinis požiūris į meną. Būtent romantikai Hegelio laikais įtvirti- 
no meno istorijos autoritetą. Netgi hegelišką meno istorijos tikslų sampra- 


tą suformulavo daugiausia Winckelmanno ir Jenos romantikų veikalai. Iš Friedrich 
čia kyla ir šio mokslo siejimas su empiriniu meno kūrinių tyrinėjimu. Tai | 5€*/egel 
sąlygojo ir filosofo keliamus reikalavimus meno istorikui (geras daugelio Noval 
senovės ir Naujųjų laikų meno kūrinių ir istorijos žinojimas, išlavinta Sida Bede 
atmintis, turtinga vaizduotė, gebėjimas vertinti įvairius požiūrius). 

Kitaip negu istorinė meno analizė, daugiausia dėmesio skirianti 
konkretiems meno kūriniams pažinti, teorinė meno analizė, anot Hege- 
lio, pirmiausia „remiasi grožiu, siekia pažinti jo esmę, idėją“. Vadinasi, 
teorinis pažinimas tyrinėja, kaip visuotiniu požiūriu grožis reiškiasi meno 
kūriniuose. Gvildendamas meną, mokslininkas remiasi bendromis teo- 
rinėmis prielaidomis. Jį domina ne konkrečių meno kūrinių savitumas, 
o meno raidos ir būties klausimai. 

Vadinasi, Hegelio koncepcijoje išryškėja du skirtingi meno pažini- 
mo keliai, Pirmasis - istorinis: mokslas apie meną, funkcionuodamas 
žemesniajame empiriniame lygmenyje, tik priartėja prie meno kūrinių 
esmės ir skirsto juos pagal meno istorijos reikalavimus, išsako sprendimus 
apie meno kūrinius arba kitas teorijas, nustatančias bendruosius požiū- 
rius meno kūriniams vertinti ir kurti. Antrasis - teorinis, kai mokslas 


apie meną linksta į savarankiškus grožio apmąstymus ir kuria bendrus 

mokymus, abstrakčią grožio filosofiją, visai neliečiančią meno kūrinio 
savitumo. Iš tokio dviejų mokslo sričių tyrinėjimo objektų ir uždavinių 
apibūdinimo matyti, kad meno istorija ir teorija Hegelio laikais jau buvo 
savarankiškos. Tačiau dialektikas Hegelis nesitenkino šių mokslų atsky- 
rimu ir mėgino rasti veiksmingą būdą geriau pažinti meno pasaulį, kurį 
įžvelgė Kanto, romantikų ir Schellingo išpuoselėtoje mokslinėje meno 
filosofijoje, kuri, anot Hegelio, turi apibendrinti filosofijos ir menotyros 
laimėjimus ir kartu likti visuotinės filosofijos dalimi. Hegelis, kaip ir Schel- 
lingas „Meno filosofijoje“, yra filosofinio meno esmės pažinimo šalininkas 
ir tikisi remdamasis mokslinės meno filosofijos principais, pažinti gelminius 
meno reiškinius, ko negali padaryti empirinė menotyra. 

Meno savitumą, jo ir kitų visuomenės sąmonės formų skirtumą Hegelis 
atskleidžia pasitelkęs idealo sąvoką. Idealas yra viena svarbiausių hegeliškos 
meno filosofijos kategorijų. Pagal idėjos ir jos jutiminės išraiškos santykį 
Hegelis pateikė idealo atsiradimo koncepciją, arba vadinamąjį mokymą apie 
tris visuotines meno raidos formas. Tačiau Hegelis nesitenkino vien isto- 
riniu požiūriu į meną. Sekdamas Schellingu, jis mėgino sujungti į sistemą 
istorinę ir morfologinę meno analizę. Šiuos du meno tyrinėjimo aspektus 
"pateikė kaip vieną problemą. Hegelis apsisunkino uždavinį, į meno raidos 
tyrinėjimą įvesdamas horizontalujj pjūvį (rūšis, žanrus). Šiuos du meno 
pažinimo aspektus jis susiejo ne mechaniškai, o pasitelkęs istorizmo ir 
dialektikos principus. Toks dviejų meno pasaulio tyrimo aspektų sujun- 
gimas padėjo Hegeliui.prasiskverbti į užslėptus vidinius meno pasaulio 
funkcionavimo dėsnius. 

Hegelio mokymas apie tris visuotines meno raidos formas gimė ne 
iškart. 1808 m. parašytoje Philosophische Propedeutik („Filosofinėje pro- 
pedeutikoje“), tęsdamas Schillerio ir Jenos romantikų idėjas, jis kalba tik 
apie dvi istorines meno formas: antikinę (klasikinę, objektyvią) ir šiuolai- 
kinę (romantinę, subjektyvią). Vėliau jo mokymas tampa sudėtingesnis, ir 
išskiriamos jau trys visuotinės meno raidos pakopos: simbolinė, klasikinė 
ir romantinė. Visos jos artimai susijusios, nes kiekviena jų, dialektiškai 
panaikindama ankstesniąją, perauga į naują. Meno istorijos skirstymo į 
tris skirtingas epochas kriterijumi Hegelio koncepcijoje tampa idėjos ir 

formos santykis. 

Istorinė meno raida Hegelio koncepcijoje įgauna stiprėjančio meno 
humanizavimo pavidalą. Tai rodo didėjantis žmogaus vaizdinio, jau- 
triausių vidinių išgyvenimų vaidmuo mene. Antai pirmojoje simbolinėje 

meno raidos pakopoje idėja, įkūnyta architektūroje, dar neaiški, abstrakti, 
nepasižymi tuo individualumu, kurio reikia idealui. Ši ankstyvoji meno 
raidos pakopa negali būti laikoma tobula, nes menininkas dar nesušildė 
jos savo idėja. Joje vyrauja ne dvasinis, žmogiškasis pradas (idėja), o 
didingos architektūrinės formos. Tipišku simbolinio meno pavyzdžiu 
Hegelis laikė senovės Egipto ir Artimųjų Rytų architektūrą. 

Pažangi meno raida ilgainiui pasiekia antrąją klasikinę pakopą, kai 
meninė forma visiškai atitinka savo idėją ir kartu sukuria baigtinį idealą, 
kurį, Hegelio manymu, regime senovės graikų klasikinėse skulptūrose. 
„Klasikinis menas, - teigia Hegelis, - tampa sąvoką atitinkančio idealo 
įsikūnijimu, grožio viršūne. Nėra ir negali būti nieko už jį gražesnio“ (He- 
gel, 1969, t. 2, 231). Taigi plėtodamas Winckelmanno „helenomanijos“ 
tradiciją, Hegelis ilgam įtvirtina Vakarų meno filosofijoje ir menotyroje 
tendencingą neistorinį europocentrinį požiūrį į senovės graikų klasikinį 
meną kaip absoliučią ir neprilygstamą meno raidos viršūnę. 

Tačiau idėjos ir formos pusiausvyra meno istorijoje išsilaiko neilgai, 
nes trečiojoje, romantinėje meno raidos pakopoje idėja įveikia formos 
ribotumą ir pradeda vyrauti. Meno kūriniuose išryškėja menininko su- 
bjektyvumas. Menininkas nukreipia žvilgsnį į save ir savo esybe suvokia 
išorinio pasaulio įvairovę. Vyraujant subjektyviam dvasiniam pradui, 
pažeidžiama klasikiniam menui būdinga turinio ir formos vienovė. Šioje 
trečiojoje vainikuojančioje Hegelio istorinių meno formų raidą pakopo- 
je, padedama romantinių meno rūšių (tapyba, muzika, poezija), dvasia 
išsivaduoja iš juslinio vaizdinio pasaulio pažinimo ir pereina į kokybiškai 
naują dvasinę savęs pažinimo formą - religiją, o vėliau - į filosofiją. 

Kita vertus, kaip minėjome, gvildendamas visuotines meno raidos 
formas, Hegelis kartu įveda ir hierarchinį morfologinį (rūšys, žanrai) 
menų pasaulio pažinimo pjūvį. Jis dialektiškai atskleidžia atskirų meno 
rūšių ir žanrų sąveiką su kiekviena iš trijų visuotinių meno raidos pakopų. 
Architektūrą jis sieja su simboline meno raidos pakopa, skulptūrą - su 
klasikine, tapybą, muziką, poeziją - su romantine. Tačiau negalima teigti, 
kad atskiros meno rūšys neperžengia joms paskirtos visuotinės meno 
raidos pakopos rėmų. Tai tik liudija, kad Hegelio koncepcijoje kiekvienos 
meno rūšies klestėjimas yra susijęs su konkrečiu meno raidos etapu. 

Priklausomai nuo konkrečios grožio idėjos įprasminimo formos, 
Hegelis išskyrė penkias pagrindines menų rūšis: architektūrą, skulptūrą, 
tapybą, muziką, poeziją. Kiekviena randa adekvačią formą konkretaus 


53 


NEKLASIKINES IR POSTMODERNISTINES FILOSOFIJOS METAMORFOZES 


54 


meno naudojamoje medžiagoje. Svarbiausias menų sistemos konstravi- 
mo principas čia yra dialektinis meno rutuliojimasis nuo abstraktumo į 
konkretumą ir nuo materialiojo juslinio prado į dvasinį. Todėl pirmoji, 
žemiausia, simbolinė meno rūšis yra architektūra, kurioje dvasinis pradas 
(idėja) dar tik bunda. Iš čia plaukia architektūrai būdingas formos vyra- 
vimas ir miglotas, sunkiai suprantamas turinys. 

Kita, aukštesnė meno rūšis - skulptūra, kurią ženklina organiška 
jutiminio vaizdinio ir materialios formos vienybė. Skulptūra pasiekia 
aukščiausią tobulumą klasikinėje meno raidos epochoje. Tačiau vėliau 
ryškėja jos ribotumas, t. y. sugebėjimas išreikšti idėjos ir formos vienovę 
tik materialiu pavidalu. Todėl aukštesnėse meno raidos pakopose skulp- 
tūrą ilgainiui užgožia „subjektyvios“ meno rūšys: tapyba, muzika, poezija. 
Jos atspindi subtilesnes dvasines nuotaikas, jausmus. 

Pirmoji romantinių menų rūšis - tapyba. Pasitelkdama plokštuminės 
erdvės teikiamas galimybes, ji įveda į meno pasaulį spalvų ir šviesos bei 
šešėlių magiją ir kartu atitrūksta nuo materialių formų modeliavimo, 
kadangi išreiškia plačią žmogaus jausmų gamą. Ši dvasingumo ekspan- 
sija dar ryškesnė muzikoje, kuri, nors ir jausminė, daug giliau pasineria 
į jautriausių subjektyvių asmenybės išgyvenimų sritį. Ji įveikia tapybai 
būdingą erdvinį vienpusiškumą ir išreiškia tuos intymius dvasios poslin- 
kius, kurie, dar būdami neaiškūs, padeda širdžiai atsiskleisti garsuose, 
suskambėti visa jausmų ir aistrų jėga. Skleisdama kerus, muzika lyg ir 
nubrėžia meno raidai naujus kelius, perėjimus nuo abstraktaus erdvinio 
tapybos jusliškumo prie abstraktaus poezijos dvasingumo. 

Poeziją Hegelis skelbė aukščiausia savo menų hierarchijos sistemos 
rūšimi, suteikdamas jai galią pajungti dvasiai ir vaizdiniams visą gyve- 
nimo įvairovę. Būdama aukščiausias menas, pasaulio atspindėjimo ade- 
kvatumu priartėjanti prie tiesos, poezija tarsi absorbuoja kitų meno rūšių 
privalumus. Tobuliausiomis formomis poetinis menas, anot Hegelio, 
regis, peržengia meno galimybes ir, apleidęs jusliško dvasios įprasminimo 
stichiją, pereina iš „vaizduotės poezijos“ į „minties prozą“. Šis poetinio 
meno išaukštinimas neabejotinai atspindi ne tik Hélderlino ir Schellingo 
idėjų įtaką, bet vyraujantį poezijos ir literatūros vaidmenį XVIII a. pabai- 
gos ir XIX a. pradžios Vokietijos dvasiniame gyvenime. 

Gvildendamas vidinius meno rūšių sistemos santykius, Hegelis kaip 
ir Schellingas užsimena apie netolygią įvairių meno rūšių ir žanrų raidą. 
Hegeliškoje meno rūšių sistemoje kiekvienas meno raidos etapas turi 

savo vyraujančias meno rūšis ir žanrus, kurie plėtojasi pagal tam tikrą 
schemą. Atlikę jiems skirtą vaidmenį Pasaulinės dvasios pažangos link, 
jie pasitraukia į antrąją vietą. Vadinasi, realūs meno raidos dėsningumai 
Hegelio meno filosofijoje yra iškreipti. Čia daug dirbtinių teorinių sche- 
mų, tiesiogiai priklausomų nuo jo sukonstruotos sistemos reikalavimų. 
Todėl ir meno rūšių raida tampa savitikslė, uždara, priklausoma nuo 
savų imanentinių prieštaravimų. Kita vertus, apibūdindamas įvairių 
meno rūšių ir žanrų sąveiką, Hegelis kartais nepaiso sukurtų schemų. Jis 
gvildena įvairialypius meno ryšius su tais socialiniais, istoriniais, geogra- 
finiais veiksniais, nuo kurių priklauso konkretūs meno ypatumai. Dėl šio 
konkretaus istorinio fono „laiko dvasios“ alsavimo Hegelio išvados yra 
itikinamos. 

Pavyzdžiui, savo epochos meno rūšių bei žanrų ypatumus Hegelis 
siejo su biurgeriška visuomene, kurioje matė priešišką menui gyvenimo 
standartizavimą, didėjantį menininko nutolimą nuo veiklos produktų. 
Iš čia išvada apie neišvengiamą tolesnį meno nuosmukį. Pažymėtina, 
kad ši išvada yra ne tik teisingos socialinių ekonominių santykių ana- 
lizės rezultatas. Ji logiškai išplaukia iš hegeliškosios sistemos nuostatų. 
Pagal Hegelio sukurtą schemą tam tikrame „mąstančios dvasios“ sklai- 
dos etape menas praranda „aukščiausios dvasios raiškos“ funkciją, todėl 
jam būdingas kontempliatyvus pasaulio pažinimas virsta nuosmukiu. 
Hegeliškoji koncepcija, deja, darosi neaiški, nes kartu su teze apie neiš- 
vengiamą meno smukimą pranašaujamas didingų meno formų ir žanrų 
gimimas. 

Taigi polemizuodamas su romantikais dėl jų koncepcijų subjektyvu- 
mo ir neapibrėžtumo, Hegelis orientuojasi į griežtus racionalios filosofinės 
sistemos reikalavimus ir sukuria uždarą menų istorinės ir morfologinės 
raidos schemą. Tačiau dėl minėto hegeliškos sistemos uždarumo išryš- 
kėjo neišvengiamas dialektikos metodo, neigiančio visokius apribojimus 
ir matančio visur tik begalinį kūrimąsi, konfliktas su dogmatiška sistema. 
Norėdamas išsaugoti filosofinę sistemą, Hegelis buvo priverstas apriboti dia- 
lektinį metodą, nes nuosekliai plėtojant dialektinės metodologijos principus 
turėjo iškilti neišsprendžiamas konfliktas tarp sistemos ir ją griaunančio iš 
vidaus dialektinio metodo, kuris nuolatos grasino sugriauti taip kruopščiai 
kurtą sistemą. Tai suprasdamas Hegelis, sąmoningai apriboja dialektinių 
dėsnių raiškos sritį. Dėl to neišvengiamai jo meno filosofijoje ima vyrauti 


dogmatinė schema. 
55 


NEKLASIKINES IR POSTMODERNISTINÉS FILOSOFIJOS METAMORFOZES 


56 


Be abejo, filosofas yra teisus, kalbédamas apie metodo sugebéjima 
atspindėti visuotinius būties, mąstymo dėsingumus, teigdamas, jog šis 
metodas turi potencines galimybes toliau vystytis, tobulėti. Tačiau jis 
klysta, kategoriškai tvirtindamas, kad tai „vienintelis tikras“ ir „moksli- 
nis“. Metodas ir sistema hegeliškoje meno filosofijoje neatsiejami vienas 
nuo kito. Sistema ir jos branduolys - mokymas apie dialektinę absoliučios 
dvasios raidą - čia pripildomi tendencingo turinio. Filosofas galvoja, kad 
idealus dvasios pradas yra svarbiausia būties ir istorijos jėga. Todėl reali 
atskirų meno rūšių, žanrų, formų, istorija čia pateikiama kaip idealios 
dvasios saviraida. Hegelio mintis nuo visuotinių spekuliatyvių teorinių 
konstrukcijų, abstrakčių sąvokų palaipsniui plėtojasi ir kyla prie konkre- 
tesių, turtingesnių. Taip gimsta dialektiškai besivystančių sąvokų sistema, 
kuri padeda filosofui pažinti esmingiausius daiktų ir reiškinių bruožus. 
Hegeliui sąvoka ne tik išreiškia tikrąją daiktų esmę, bet ir tampa visuo- 
tine, būtina mokslinio pažinimo savastimi. Sąmonės raida ir pirmesnė 
už ją idėja Hegelio filosofijoje pažįstama kaip pažangios minties plėto- 
tės rezultatas. Šis mintis skverbiasi į esmę, apčiuopdama ir spręsdama 
prieštaravimus ne realiuose daiktuose, o jų abstrakčiose sąvokose. Hegelio 
sistemoje dialektinio vystymosi dėsniai nėra natūraliai išrutuliojami iš 
gamtos, istorijos ir kultūros raidos dėsningumų, o mechaniškai primeta- 
mi iš aukščiau, kaip universalūs, nekintami ir amžini mąstymo dėsniai. Iš 
čia plaukia spekuliatyviai hegeliškai sistemai būdingos dirbtinės ir dažnai 
klaikios teorinės konstrukcijos: pasaulis - tiesiog turi susiderinti su jo 
kruopščiai sukonstruota ir „neprieštaringa“ logine sistema, kuri tėra jo 
mąstymo sukurtas teorinis konstruktas. 

Vadinasi, dialektiniam Hegelio metodui būdingas visiškai analogiš- 
kas realaus pasaulio dėsningumų iškraipymas kaip ir jo sistemai. O tai 
reiškia, kad jo dialektikos metodas virsta to organišku turinio pažinimo 
instrumentu. Tikslinga priminti, kad pats filosofas sistemos ir metodo ryšį 
laiko sąsaja tarp turinio ir formos. Tačiau sistemos ir metodo sutapimas 
hegeliškos filosofijos rėmuose negali panaikinti neišsprendžiamo jo racio- 
nalistinės metafizikos prieštaravimo tarp konservatyvios hegeliškosios 
sistemos ir neabejotiną „pozityvų užtaisą“ turinčio dialektikos metodo. 

Kalbant apie genialaus mąstytojo Hegelio klaidas, negalima supapras- 
tinti dialektinei mąstysenai būdingo daugiaplaniškumo, pamiršti, kad net 
abstrakčių sąvokų raidos dialektikoje jis pajėgė įžvelgti realius mąstymo, 
kultūros ir meno raidos procesus. Kalbėdamas apie konkrečius fukosofijos, 

kultūros, meno reiškinius, jis tarsi pamiršta savo sistemos ir jos demiurgo 
„pasaulinio proto“ diktuojamas taisykles ir nepastebimai pasineria į realių 
gyvenimiškųjų problemų sūkurį. Tuomet Hegelio veikaluose jaučiamas 
tikrovės suvokimas, aiškėja realūs tyrinėjamų reiškinių ryšiai su jį supančia 
tikrove. Šie prieštaravimai suprantami, nes net abstrakčiausias savo teorines 
konstrukcijas Hegelis kūrė remdamasis tikrovės pavyzdžiais. 

Klasikinės metafizinės filosofijos šalininkai, sureikšminę racionalų 
protą ir sisteminio mąstymo principus, nepajėgė perprasti tų naujų kri- 
zinių reiškinių, kurie spontaniškai brendo Vakarų civilizacijos gelmėse ir 
aktyviai veikė filosofinės sąmonės pokyčius. Neatsitiktinai klasikinėje filo- 
sofijoje atsirado nuosmukio ir irimo požymių. Stiprėjant Vakarų kultūros 
ir asmenybės krizei tradiciniai humanistiniai idealai jau nebepatenkino 
naujų dvasinių epochos poreikių, kadangi daugėjo prieštaravimų tarp 
abstrakčių humanistinių idealų ir niūrios tikrovės. Gilėjantį asmenybės 
susvetimėjimą naujos neklasikinės filosofijos pradininkai interpretavo 
kaip sąmonės krizę ir šio reiškinio ištakų ieškojo vien dvasiniuose reiš- 
kiniuose. Tai lėmė klasikinėje filosofijoje viešpatavusių racionalistinių 
pasaulio ir žmogaus būties interpretacijos principų neigimą. 

Daugeliui įtakingų XIX a. Vakarų filosofijos pakraipų būdingas 
neigiamas požiūris į klasikinę metafiziką, ypač į vėlyvąjį jos atsišakoji- 
mą - Hegelio absoliutųjį idealizmą, jam būdingą perdėtą racionalizmą, 
schematizmą, universalistinius užmojus. Tai paakino atsirasti stiprią an- 
timetafizinę reakciją ir oponuojančias tendencijas, iš kurių įtakingiausios 
buvo neklasikinės filosofijos tradicija (Schopenhaueris, Kierkegaardas, 
Nietzsche), pozityvizmas ir marksizmas. Senų metafizinių mąstymo 
principų neigimas ir naujo „neklasikinio“ mąstymo įsigalėjimas skleidėsi 
per racionalaus proto ir sisteminio mąstymo principų neigimą, „valios“ 
bei įvairias „gyvenimo“ interpretacijas. 

Klasikinės metafizikos ir jos problemų irimo sąlygomis ilgainiui 
išsirutuliojo nauja mąstymo tradicija, kuri rėmėsi netradiciniais prin- 
cipais. Filosofijos akcentus perkėlę iš gnoseologinės į ontologinę ir estetinę 
problematiką, šios pakraipos šalininkai neigė tradicinės sistematikos prin- 
cipus, keitė jos mąstymo kategorijas, dinamiškiau traktavo žmogaus būtį, 
tuometinės sąmonės komplikuotumą. 

Naujos besiformuojančios neklasikinės filosofijos šalininkai (Scho- 
penhaueris, Kierkegaardas, Nietzsche) sukilo prieš Naujaisiais amžiais 
užsimezgusią ir vėliau kelis šimtmečius Vakaruose viešpatavusią meta- 
fizinę mąstymo tradiciją, siekė pakeisti pamatines jos nuostatas. Iš čia 

kilo reakcija į šviečiamąjį racionalizmą, optimizmą, stiprėjo nusivylimas 
tradicinėmis vertybėmis, pradėta kelti introspekcijos ir subjektyvumo 
svarba. Schopenhaueris kritikavo garsaus filosofijos istoriko hegelininko 
K. Vischerio naujosios filosofijos istorijos vulgarų determinizmą. „Iš 
nepataisomai sugadinto hegelizmo jis [Vischeris. - A. A.], remdamasis 
savo aprioriniais šablonais, konstruoja filosofijos istoriją, kurioje aš kaip 
pesimistas tampu neišvengiama optimisto Leibnizo priešprieša: ši nuos- 
tata išrutuliojama iš to, kad Leibnizas gyveno epochoje, kupinoje vilčių, 
o aš - nusivylimo ir nelaimių; vadinasi, jei aš gyvenčiau 1700 m., būčiau 
prilaižytas optimistas Leibnizas, o jis būtų aš, jei gyventų dabar“ (cit. pagal 
Lôwith, 1969, 224). 

Optimistinis tikėjimas racionalaus proto galia, šviesiomis ateities 
perspektyvomis neklasikinės pakraipos mąstytojams atrodė neatitinkąs 
tikrovės ir akivaizdžiai nenuoseklus lengvatikių mulkinimas, nes klasi- 
kinės filosofijos šalininkai savo teorines nuostatas nekorektiškai grindė 
judėdami aplinkkeliu, t. y. savo „vienintelę tikrą racionalistinę pasaulėžiū- 
rą“ jie motyvavo ne tiek racionaliais principais, o būtent tikėjimu protu, 
pažanga, šviesia ateitimi. Toks tikėjimas, artimas religinėms nuostatoms, 
buvo suvokiamas kaip nuolatos ieškančios tiesos autentiško mąstymo 
idealų išdavimas. 

Dėl to neklasikinės filosofijos šalininkai ilgainiui, ypač po Schopenhau- 
erio, vis labiau atsiribojo nuo metafizinių ir sisteminių mąstymo principų, 
pretenzijų į teiginių objektyvumą ir universalumą, klasikinės filosofijos kate- 
gorijų. Kaip priešprieša klasikinio mąstymo teiginiams, esą jie - neginčijama 
tiesa, iškeliamas reliatyvizmas, mąstymas praranda aiškumą, apibrėžtumą, 
tai, kas klasikoje buvo svarbiausia, tampa marginalijomis, racionalaus proto 
kultą keičia spontaniškos valios ir įvairių „gyvenimo“ apraiškų fluktuacijos, 
atsiranda naujas individualių ir situacinių kategorijų pasaulis. 

Neklasikinės filosofijos raidoje keitėsi jos pagrindinių principų inter- 
pretacija, išorinė pamatinių mokymų ir kategorijų forma, tačiau giliausia 
esmė išliko nepakitusi. Todėl, nepaisant atrodančių svarbių skirtumų tarp 
Schopenhauerio „valios“ metafizikos, Kierkegaardo „individualaus pasirin- 
kimo“ ir „egzistencijos“, Nietzscheés „gyvenimo geismo“ ir „valios galiai“, 
Bergsono „gyvybinio polėkio“ kategorijų menamos įvairovės šiuos mąsty- 
tojus siejo daug svarbesni neklasikinei mąstymo tradicijai būdingi ir nuo- 
latos pasikartojantys ontologiniai ir estetiniai motyvai; posūkis nuo žmogų 
supančio išorinio pasaulio pažinimo į individualias žmogaus gyvenimo, 

arba egzistencijos, problemas, atsiribojimas nuo klasikinés racionalistinés 
Vakary mastymo tradicijos: atsisakymas sisteminio mastymo principy, 
tradicinés filosofinés problematikos, mastymo schemiškumo, prasmes 
miglotumo, įprasto filo- 
sofinio žargono ir nuo- 
latos keliant klausimą: 
ką reiškia „gyvenimas“ 
(egzistencija) ir kokia jo 
prasmė? 

Klasikinėje Vakarų 
metafizikoje viešpatavu- 
siam racionalizmui, tikėji- 
mui žmogaus proto galia, 
istoriniam optimizmui, 
sisteminio ir dialektinio 
mąstymo principams jie 
priešpriešino radikalią racionalaus mąstymo, abstrakčių metafizinių kons- 
trukcijų kritiką, proto visagalybės sumenkinimą, iracionalizmą, subjektyvią 
dialektiką, vidinį būties išgyvenimą ir naują plačiai traktuojamą gyvenimo 
metafiziką. Mąstančio ir ieškančio gyvenimo prasmės individo tragizmas 
čia iškyla kaip pagrindinis pasaulio suvokimo leitmotyvas, nulemiantis 
didžiai asmeninį filosofavimo pobūdį, glaudų gvildenamy problemų ryšį 
su intelektinės biografijos peripetijomis. Būtent tai suponavo neklasikinės 
filosofijos šalininkų „atvirumą“ pasauliui, tikrosios filosofijos ir autentiško 
mąstymo sąsajas su asmenine egzistencine patirtimi. 

Neklasikinės pakraipos mąstytojai išskirtinį dėmesį teikė įvairiems 
anksčiau ignoruotiems aktualiems žmogaus individualios būties aspek- 
tams. Juos sieja didžiai asmeninis subjektyvus filosofavimo pobūdis, 
glaudus aptariamų problemų ryšys su intelektinės biografijos peripetijo- 
mis. Iš čia kyla neklasikinės filosofijos šalininkams būdingas „atvirumas“ 
pasauliui, tikrosios filosofijos ir autentiško mąstymo siejimas su asmenine 
egzistencine patirtimi. Juos irgi vienija elitarizmas, minios skonių ven- 
gimas ir vienatvės poetizavimas. Schopenhaueris save vadino „Kasparu 
Hauseriu“ filosofijoje, t. y. žmogumi, visiškai atsiribojusiu nuo visuome- 
nės. Vienatvė yra vienas pagrindinių Kierkegaardo ir Nietzscheės filosofi- 
jos motyvų; jiems ji yra itin artima dvasinė būsena, be kurios neįmanomas 
kūrybiškumas. Viename laiškų Nietzsche prisipažįsta, kad „nepažįsta 

nieko, kas šiandien išliktų mano bendramintis“. Kitame, 1880 m. spalio 
31 d., rašytame laiške draugui jis konstatuoja: „Vienatvė man vis labiau 
atrodo palaima ir natūralus poreikis, ir būtent visiška vienatvė. Nelengva 
pasiekti tokią būseną, kurioje galime sukurti geriausia, ką sugebame, ir 
reikia tam paaukoti daug“ (Lou Salomė, 2000, 301). 

Ankstyvajai metafizinei Naujųjų amžių filosofijai, kaip ir šiai filosofijos 
tradicijai, būdingas schemiškumas ir su juo susijusio filosofinio teksto aiš- 
kios struktūrinės organizacijos principai. Descarteso ir jo sekėjų traktatuo- 
se, tarsi pabrėžiant griežto moksliškumo nuostatas, vengiama vaizdingų po- 
etinių metaforų, daugiareikšmių simbolių, alegorijų, perdėm subjektyvios 
dvasios polėkių raiškos. Čia vyrauja griežtas racionalumas, sistemingumas, 
logocentrizmas, linijiniskumas, minties sklaida aiškiai nubrėžta kryptimi. 
Nors šios racionalistinio mąstymo nuostatos ir pastebimai sušvelnintos 
vokiečiams būdingo sistemingo bei kartu migloto metafizinio mąstymo 
stiliaus, tačiau vokiečių klasikinėje filosofijoje iš esmės išlieka, 

Skirtingai nei Schopenhaueriui, kuris su vokiečių klasikinei filosofijai 
būdinga sistemingo metafizinio mąstymo tradicija buvo susijęs glaudžiau, 
klasikinei filosofijai būdingas sisteminio mąstymo būdas Kierkegaardui ir 
Nietzsche) svetimas. Abstrakčias nuasmenintas kategorijas traktuodami 
kaip negrįžtamos kartezijietiškos praeities reliktus, iš sistemų kūrėjų jie 
šaipėsi, jie radikaliau nei Schopenhaueris atmetė klasikinės metafizikos 
principus. Sisteminio mąstymo principams būdinga griežta architekto- 
nika, aiškus struktūriškumas, pagrįstas tobulais simetrijos principais, 
teiginių nuoseklumas, vidinis ryšys, tikėjimasis tobulo išbaigtumo. Visi 
išvardyti principai neklasikinėje filosofijoje atsiduria antroje vietoje. 

Sistemos neigimas Kierkegaardo ir Nietzscheės tekstuose pakylėjamas 
iki pamatinio mąstymo principo lygmens, kadangi sistema šiems mąsty- 
tojams siejasi su mąstymo uždarumu, apsiribojimu tam tikrais mąstymo 
laisvę varžančiais kanonais. Todėl jie skelbia principinį mąstymo „atvirumą“, 
atsiribojimą nuo bet kokių išorinių jam netinkamų dogmų ar normatyvi- 
nių nuostatų. Nietzscheės požiūris į sistemą, anot taiklios Heideggerio 
įžvalgos, yra esmiškai kitoks nei Kierkegaardo, kuris neabejotinai totaliai 
atmeta sistemas, tačiau 1) „sistema“ čia siejasi tik su Hegeliu, ją suvokusiu; 
2) sistemos atmetimas Kierkegaardo veikaluose nėra filosofinis. Tikslas čia 
ne filosofinis, bet religinis (Heidegger, 1971, 29). 

Sistemą Kierkegaardas vaizdžiai palygina su žalčio išnara, o Nietzsche 
atvirai kalba apie nepasitikėjimą visais sistematikais. Valią sistemai jis trak- 

tuoja kaip sąžiningumo stoką. „Sistematikas, - rašė jis, - tai toks filosofas, 
kuris nenori daugiau pripažinti, kad jo dvasia gyvena, jis tarsi medis galingai 
skleidžiasi platyn ir užvaldo visą aplinką, filosofas, kuris ryžtingai nežino 


A 


rimties, kol iš savo dvasios sukurps kažka negyvybinga, kažka medinio, Blaise Pascal 
keturių kampų kvailystę, „sistemą“, (Nietzsche, 1995b, 21). ji 
Mūsų aptartas klasikinės filosofijos šalininkų noras paversti filosofiją Montaigne 
nepriekaištingai tobula mokslinio pažinimo sistema ir pretenzija į griežtą Se 
moksliškumą bei objektyvumą tikrovėje virto, kaip parodė neklasikinės Hamann 
filosofijos šalininkai, tik regimybe, kadangi abstraktybės užgožė realų žmo- 
gy ir jo unikalios būties problemas. Todėl per daug nenusižengiant tiesai 
neklasikinę filosofiją galima traktuoti kaip pamatinių klasikinio mąstymo 
nuostatų griovimą iš individualaus mąstančio subjekto pozicijų. 
Neklasikinės filosofijos šalininkai kritikuoja pagrindinius klasikinės 
metafizikos principus. Atsiribodami nuo jų jie: 1) atskleidžia perspek- 
tyvas naujai neklasikinei ontologiškai ir estetiškai orientuotai mąstymo 
paradigmai; 2) kloja pamatą Vakarų ir Rytų tautų mąstymo tradicijų su- 
artėjimui. Neklasikinės filosofijos raidą neabejotinai veikė pradinis Rytų 
tautų mąstymo tradicijų pažinimas ir „romantinio orientalizmo“ idėjų 
klestėjimo epochoje išryškėję Vakarų mąstymo tradicijos pokyčiai. Tuo- 
met neklasikinės Rytų tautų kultūros, filosofijos, literatūros, dailės formos 
sparčiai skverbėsi į vakarietiškąją sąmonę. Tai vertė filosofus peržiūrėti 
daugelį Vakarų humanistikoje susiklosčiusių stereotipinių nuostatų ir 
vertinimo kriterijų. 
Netgi Hegelis, paveiktas švietėjų ir romantikų orientalizmo, kėlė sau 

raidos vaizdą. Tačiau čia ir atsiskleidė jo sistemos dogmatiškumas bei 
uždarumas, kadangi viskas, kas netilpo į apriorines eurocentrines sche- 
mas, atsidūrė už tyrinėjimo ribų ir „tikrojo“ mąstymo periferijoje. Hegelis 
sąmoningai nenagrinėjo Rytų tautų filosofijos - ją aptarė vos keliose 


- dešimtyse puslapių. Visi Rytai jam tebuvo pilkuma, tarsi nepastebėjo re- 


gioninių jų skirtumų ir kad filosofinė mintis tenai sudėtingai rutuliojosi 
bei patyrė įstabius pakilimo tarpsnius. Tiesa, paskutiniais gyvenimo metais 
jo požiūris į Rytų filosofiją pasikeitė, tačiau pagrindinius eurocentrizmo 
manifestus jau buvo parašęs. 

Dvasinis Hegelio antipodas, „neklasikinio“ mąstymo pirmtakas Scho- 
penhaueris, pasuko Rytų ir Vakarų mąstymo tradicijų suartinimo keliu. Šis 
iracionalios valios koncepcijos kūrėjas iškyla Vakarų filosofijos istorijoje 
kaip vienas įtakingiausių švietėjiško racionalizmo kritikų ir klasikinės filo- 
sofijos reformatorių. Skirtingai nei ankstesni Vakarų mąstytojai, sukilę prieš 
racionalaus proto kultą (Augustinas, Plotinas, B. Pascalis, M. Montaigneis, 
E Jacoby, R. Hamannas), kurie nepajėgė pakeisti vyraujančio Vakarų filo- 
sofinės minties raidos srauto, kadangi buvo užgožti aristoteliškos, o vėliau 
kartezijietiškos racionalistinės tradicijos, Schopenhaueris buvo daug nuo- 
seklesnis, kadangi klasikinės racionalistinės filosofijos principus neigė iš 
iracionalizmo ir istorinio reliatyvizmo pozicijų. 

Aklą ir iracionalią valią Schopenhaueris pavertė savo filosofinės 
sistemos pagrindu. Kita vertus, šis iracionalizmo pradininkas siekė fi- 
losofijai tvirto empirinio pamato, pagrįsto nuodugniais gamtos mokslų, 
fiziologijos ir žmogaus tyrinėjimais. Čia išryškėjo jo iracionalios valios 
teorijai būdingas vidinis prieštaringumas. Ir pagaliau jis įvedė į Vakarų 
humanistiką daug savitai interpretuojamų gyvenimo filosofijos idėjų, 
kurios tiesiogiai siejosi su pirmą kartą išreikštu nusivylimu Vakarų ci- 
vilizacijos raidos ateitimi ir siekimu įtraukti į savąją filosofiją Rytų tautų 
mąstymo tradicijų elementus. 

Schopenhauerio pradėtą klasikinės metafizikos nuvertinimo procesą 
nepriklausomai vienas nuo kito tęsė artimiausi jo bendražygiai Kierke- 
gaardas ir Nietzsche, kurie nuosekliai kritikavo metafizinio mąstymo 
principus. Bergsonas šiuo požiūriu buvo prieštaringas mąstytojas. Pir- 
ma, jis beveik tiesiogiai perėmė pagrindines Schopenhauerio filosofijos 
nuostatas, kurias papildė paskirais Nietzscheės „gyvenimo“ filosofijos ir 
daugelio kitų vėliau gyvavusių koncepcijų elementais. Antra vertus, jis 
siekė savitai atgaivinti klasikinės metafizikos principus, 

Schopenhauerio, kaip ir jo amžininko Schellingo, filosofijoje ryškus 
pesimistinis epochos nuotaikų poveikis, o Kierkegaardas ir Nietzsche 
pirmiausia nagrinėja asmenybės vidinio pasaulio problemas. „Patys Kier- 
kegaardas ir Nietzsche, - rašė L. Šestovas, - atkakliai ir nekintamai siejo 
savo filosofiją ne su bendromis epochos nuotaikomis, o su savo asmeninės 
būties problemomis“ (Šestov, 1964, 208). Ne taip kaip klasikinės paradi- 
gmos šalininkai, kurie įsitikinę absoliučia pažintine racionalaus proto galia, 
jų oponentai Kierkegaardas ir Nietzsche mano, kad žmogus yra iracionali 
nepažįstama substancija, o pamatinės jo gyvenimo nuostatos yra didžiulė 
mįslė, Būtent Kierkegaardas ir Nietzsche ryžtingai pasuka Vakarų filosofiją 
nauja introvertiškėjimo, ontologizacijos ir estetinimo linkme, suartinančia 
Vakarų filosofiją su Rytų tautų mąstymo tradicijomis. 

Danų mąstytojas Kierkegaardas į filosofiją „atėjo“ praslinkus dau- 
giau nei dviem dešimtmečiams po programinio Schopenhauerio veikalo 
pirmojo tomo paskelbimo. Jis nepriklausomai nuo pirmtako kritikavo 
viešpatavusius klasikinės metafizikos principus ir plėtojo naujos su 
žmogaus būtimi susijusios egzistencinės filosofijos idėją. Tačiau Kierke- 
gaardo, kuris buvo 30 metų vyresnis nei Nietzsche ir gyveno izoliuotoje 
kultūrinėje Danijos erdvėje, idėjos už jo tėvynės ribų praktiškai nebuvo 
žinomos. Tiesa, susipažinęs su Kierkegaardo kūryba, jo tautietis garsus 
literatūros kritikas G. Brandesas (jis intensyviai susirašinėjo su Nietzsche) 
dėjo daug pastangų ir skleidė žemiečio idėjas, tačiau jos, nesant vertimų 
į pagrindines Europos kalbas, deramo dėmesio tuomet nesusilaukė. 
Nietzsche su Kierkegaardo kūryba šiek tiek susipažino tik paskutiniais 
sąmoningo gyvenimo metais, todėl apie galimą danų mąstytojo poveikį 
jo pasaulėžiūrai pagrindo kalbėti nėra. Viename paskutinių - 1888 m. 
vasario 19 d. - laiškų, adresuotų Brandesui, Nietzsche užsiminė apie ke- 
tinimą susidomėti „psichologinėmis Kierkegaardo problemomis“, tačiau 
užgriuvusi liga sukliudė šį sumanymą įgyvendinti. 

Kierkegaardas ir Nietzsche sukyla prieš siaurą, formaliai logišką, 
fizikalistinį klasikinės metafizikos pasaulio ir žmogaus jame interpre- 
tavimą bei siekia iškelti individualios egzistencijos ir gyvenimo svarbą. 
Suvokę savo būties nepriklausomumą ir unikalios egzistencinės (gyveni- 
miškosios) patirties vertę, jie nebenorėjo likti abstrakčiais anonimiškais 
visumos elementais, o siekė atverti naujas individualios būties perspek- 
tyvas, įtvirtinti principinį žmogaus būties atvirumą, jos nepaklusnumą 


dogmatiškoms iš išorės, abstrakčių teorinių nuostatų primetamoms sche- 

moms. Mastantis individas maištavo prieš pažemintą žmogų pasaulyje, o 
neklasikinės pakraipos pradininkai tapo naujos koordinačių sistemos ir 
tikrojo mąstymo grindėjais; mąstymo, kuris paverčia unikalaus individo 
egzistenciją, jo slapčiausius išgyvenimus, gyvenimą (egzistenciją) Visatos 
centru, t. y. visa ko pradžia. 

Vadinasi, nepaisant paskirų neesminių skirtumų, neklasikinės pa- 
kraipos mąstytojus sieja daugelis principinių konceptualių nuostatų: 
pirmiausia - ryžtingas posūkis nuo žmogų supančio išorinio pasaulio 
pažinimo į individualias žmogaus gyvenimo, arba egzistencijos, problemas. 
Klasikinėje filosofijoje viešpatavusiam racionalizmui, tikėjimui žmogaus 
proto galia, istoriniam optimizmui, sisteminio ir dialektinio mąstymo 
principams jie priešpriešino radikalią racionalaus mąstymo, abstrakčių 
metafizinių konstrukcijų kritiką, proto visagalybės sumenkinimą, iracio- 
nalizmą, subjektyvią dialektiką, vidinį būties išgyvenimą ir naujas plačiai 
traktuojamas gyvenimo ir egzistencijos sąvokas. 


Filosofinės problematikos pakeitimas 


Dabar tikslinga išsamiau aptarti naujas filosofijos ontologizavimo ir 
estetinimo tendencijas, išryškėjusias gilėjant klasikinės filosofijos krizei 
ir stiprėjant introvertiškumui. Tuomet natūraliai neklasikinėje filosofijoje 
kilo idėjų, europiečių mąstyseną priartinančių prie Rytų tautų mąstymo 
tradicijų. Tai siejasi su nauja konceptualia filosofine pozicija, atmetančia 
sistemines racionalistinės filosofijos nuostatas. Neklasikinės filosofijos 
pakraipos mąstytojai pagrįstai abejoja, jog žmogaus būties unikalumas 
iš principo gali būti įspraustas į klasikinę akademinę filosofiją ir matuo- 
jamas jos masteliais. Todėl ir jų klasikinės filosofijos sisteminių nuostatų 
kritika nėra atsieta nuo tikrovės. XVII a. - XIX a. pradžios Vakarų mąs- 
tytojui idealas ir siekiamybė yra klasikinės tradicijos (Descartes'as, Lei- 
bnizas, Kantas, Hegelis ir kiti) tekstuose išplėtoti racionalūs sisteminiai 
mąstymo principai, neklasikinės - neigiamas požiūris į juos ir pamatinių 
klasikinio mąstymo principų traktavimas su minuso ženklu. Akivaiz- 
du, kad Schopenhauerio, Kierkegaardo ir Nietzscheės jau nepatenkina 
Descarteso-Hegelio tradicijos suformuluota filosofijos, jos tikslų bei 
pamatinių principų samprata. 

„Melagingo“ ir „beasmenio“ racionalizmo kritika, kurią rutuliojo ne- 
klasikinės filosofijos pradininkai, reiškė ne tik tradicinių į „visuotinumą“ 


Antra dalis. NEKLASIKINES MASTYMO TRADICIJOS TAPSMAS 


ir „bendrareikšmiškumą“ pretenduojančių klasikinės metafizikos principų 
atsisakymą, bet ir rodė jų siekimą savo filosofijos pamatu padaryti individualų 
žmogaus gyvenimą, arba, kitais žodžiais tariant, asmenybės egzistenciją su 
jos nepakartojamu vidiniu 
pasauliu. Šių mąstytojų 
veikalais prasideda Vakarų 
filosofijos raidos etapas, 
kurį galima pavadinti „kri- 
ziniu“ arba „neklasikiniu“. 
Svarbiausia, tampa pasaulio 
disharmonijos idėja, kurios 
subjektyvus atspindys yra 
„suskilusi“ sąmonė, prara- 
dusi ryšį su tradicinėmis 
harmonijos, humanizmo, 
gėrio ir grožio sąvokomis. 
Kalbédami apie žmogaus būties tragiškumą ir susvetimėjimą, savo Kopenhaga - 

sé E ; SN eis Eo GE .. Kierkegaardo 
viltis neklasikinės filosofijos kūrėjai siejo su individualia asmenybės — gimtasis 
valia, jos gebėjimu atskleisti požiūrį į gyvenimą, įgyvendinti kūrybines miestas 
potencijas. Skiriamasis šios mąstysenos bruožas yra atsisakymas filosofi- 
nių sistemų kūrimo, sistemingumo principo, nes žmogaus būties sklaida 
nesuderinama su sistemos uždarumu. Tikrasis filosofijos pašaukimas, 
jų manymu, „atvirumas“, nuolatinis egzistencinės tiesos ieškojimas. 
Nietzsche nevartojo egzistencijos sąvokos taip, kaip Kierkegaardas. Savo 
„gyvenimo filosofijoje“ jis irgi siekė konkretizuoti vidinę asmenybės 
„gyvenimo“ esmę, išmąstyti jos būties perspektyvas. Formuodamas 
egzistencinės mąstymo dialektikos principus, jis rėmėsi mitologinėmis 
(kvazimitologinėmis) konstrukcijomis, aukščiausią realybę stengėsi 
apibūdinti iracionaliais metodais: simbolizmu, mistika, „neskaidriu“ 


aprašinėjimu. 

Individualią žmogaus egzistenciją (gyvenimą) priešpriešindami 
abstrakčioms sisteminėms klasikinės filosofijos nuostatoms, neklasikinės 
filosofijos šalininkai siekė įrodyti, kad žmogaus būtis, būdama aukščiau- 
sia ir intymiausia tikrovė, nepaklūsta racionaliam pažinimui, klasikinės 
filosofijos bei tradicinės metafizikos kategorijoms. Gilėjančios klasikinės 
filosofijos krizės sąlygomis asmenybės būties ir kūrybinės raiškos proble- 


mos darėsi itin aktualios; vis aiškiau suvokta, kad, norint pažinti indivi- 

dualios būties ir kūrybos unikalumą, negalima vadovautis išsekusiomis 
tradicinėmis idealistinémis filosofijos sąvokomis, kurios, susidürusios su 
„neklasikinėmis“ situacijomis, darėsi ribotos. 

Savo intelektinę energiją neklasikinės filosofijos kūrėjai nukreipė į 
subjektyvią tikrovę, į sąmonės tekamumo apmąstymą, nepakartojamą, 
nuolatos besikeičiantį žmogaus subjektyvumą, pasąmonės struktūras, as- 
menybės psichologijos, kalbinės raiškos subtilybes, kurios neišreiškiamos sis- 
teminio mąstymo principais ir racionalistinės filosofijos kategorijomis. Tai 
iš esmės kitoks, netradicinis, subjektyvumo bei subjekto interpretavimas, 
priminimas filosofams kūrybinės subjektyvios tikrovės kilmės ir tos pri- 
mirštos chrestomatinės tiesos, kad turtingas kultūros pasaulis kuriamas 
ir funkcionuoja subjektui. Vadinasi, pagrindiniai neklasikinės filosofijos 
klausimai perkeliami į subjektyviosios ontologijos plotmę. 

Neklasikinės filosofijos pradininkai siekė suprasti prarastą Vakarų 
filosofijos istorijoje žmogaus būties prasmę. Todėl susitelkė į individualią 
sąmonę, jiems svarbiausia - unikalios mąstančio individo egzistencinės 
gyvenimo patirties pažinimas. 

Gvildendami individualios būties problemas, Schopenhaueris, Kierke- 
gaardas ir Nietzsche rėmėsi nesubstancine būties samprata (asmenybė - ne 
kažkas duota, o nuolat atsirandančių galimybių visuma) ir kartu subjekty- 
vino ontologinę problematiką. Taigi subjektyvistinių tendencijų stiprėjimas 
pohegelinėje filosofijoje pasiekė kulminacinį raidos tašką. „Subjektyvioji 
ontologija“, arba ontologija siaurąja prasme, yra tai, ką galime vadinti spon- 
taniskuoju „aš“, kas lemia nesgmoningg žmogaus „egzistencijos“ (Kierkegaar- 
das) arba „gyvenimo“ (Nietzsche) funkcionavimą konkrečioje individualioje 
sąmonėje. Visa individo būtis tarsi užsklęsta subjektyvioje aplinkoje, tačiau 
negalime teigti, kad ji - būtis - yra subjektyvi. 

Subjektyvioji ontologija siekia panaikinti ribas, skiriančias meną ir 
gyvenimą, sujungti juos į vientisą suabsoliutintą estetinį reiškinį. Ne taip 
kaip vokiečių klasikinio idealizmo filosofija, kurios idealas buvo mokslas, 
siekiantis pažinti objektyvią tiesą, neklasikinės filosofijos, iškeliančios su- 
bjektyvios ontologijos svarbą - iracionalia intuicija besiremiantis menas. 
Šios įtakingos estetinimo tendencijos, siekiančios panaikinti ribas tarp 
filosofijos ir meno, ištakos - romantikų ir ankstyvojo Schellingo veika- 
luose, kurie paveikė Schopenhauerį ir jo sekėjus. 

Laikydami sąmonę pirmine, Schopenhaueris, Kierkegaardas ir 
Nietzsche suformavo tokią neklasikinę ontologiškai orientuotą meninę 


Antra dalis. NEKLASIKINES MASTYMO TRADICIJOS TAPSMAS 


filosofiją, kuriai svarbu ne pažinti išorinį objektyvų pasaulį, o gilintis į 
atskiros asmenybės vidaus pasaulį (netgi žmogaus gyvenimas suvokiamas 
ir traktuojamas kaip menas). Toks mąstymas, buvęs daugybės vėlesnių 
filosofijos krypčių pagrindu, objektyviai rodė didėjančią asmenybės kri- 
zę, jos pastangas įprasminti nepakartojamą individualios sąmonės vertę, 
atskleisti naujus asmenybės bruožus ir numatyti būdus jos kūrybiškumui 
atsiskleisti. Sprendžiant šias problemas, estetinės vertybės ir menas turėjo 
atlikti dvasinių vertybių saugotojo funkciją. 

Individualią egzistenciją (gyvenimą) priešpriešindami abstrakčioms 
sisteminėms klasikinės filosofijos nuostatoms, Kierkegaardas ir Nietzs- 
che siekė įrodyti, kad žmogaus būtis, būdama aukščiausia ir intymiausia 
realybė, nepaklūsta racionaliam pažinimui, klasikinės filosofijos bei tra- 
dicinės metafizikos kategorijoms. Gilėjančios klasikinės filosofijos krizės 
sąlygomis asmenybės būties ir kūrybinės raiškos problemos darėsi itin 
aktualios. Vis aiškiau suvokta, kad norint pažinti individualios būties 
ir kūrybos unikalumą, negalima vadovautis išsekusiomis tradicinėmis 
idealistinėmis filosofijos sąvokomis, kurios, susidūrusios su „neklasiki- 
nėmis“ situacijomis, darėsi ribotos. 

Tradicinėms gnoseologizuotos klasikinės metafizikos sistemoms 
labai svarbios abstrakčios metafizinės konstrukcijos. Jose kalbama tik 
apie išorinius būties aspektus, todėl tarp abstrakčiai gvildenamų gno- 
seologinių problemų išnyksta konkrečios asmenybės būties problemos. 
Pavyzdžiui, Hegelio objektyvaus idealizmo sistemos subjektu tampa 
gnoseologizuota „žmonijos“ idėja, kaip neesmines naikinanti ontologines 
konkrečios subjektyvios būties pasireiškimo formas. 

Šie pokyčiai yra susiję su Vakarų filosofijos istorijoje vykstančiu perė- 
jimu nuo klasikos į neklasikinį jos raidos etapą, kuriam būdingas išorinio 
pasaulio pažinimo atsisakymas ir naujas individualus ir istoriškas aktua- 
liausių žmogaus būties problemų traktavimas. Anot Jasperso, Kierkegaardas 
ir Nietzsche sukūrė naują dvasinę aplinką. Jų maištas prieš racionalizmą 
buvo ne proto puolimas, o mėginimas jį išrutulioti iš egzistencijos (Jaspers, 
1935, 6). 

Jų kūryba išsiskyrė bekompromisiškumu, neretai agresyviu pobū- 
džiu. Kierkegaardas ir Nietzsche dramatiškai kėlė klausimą apie žmogaus 
būties prasmę. Pirmasis klasikinį mąstymą kritikavo iš religinės sąmonės 
pozicijų ir apeliavo į krikščioniškąjį absurdą, o antrasis istorinę savo epo- 


chos padėtį apibūdino pabrėžtinai lakoniškai - „Dievas mirė“. Vadinasi, 

tradicinė „žmogaus mirtis“, arba „gyvenimo mirtis“, jo koncepcijoje virto 
„Dievo mirtimi“, o kai Dievas miršta, anot Nietzscheës (ir Dostojevskio), 
jo vietą užima žmogus. Kita vertus, maištingas bedievio Nietzscheės 
ateizmas ir „valios galiai“ kultas jo veikaluose buvo lydimas prarastojo 
galingo Dievo nostalgijos. Tačiau Dievo mirtis dar nereiškia, kad žmogus 
paveldėjo visas jam būdingas savybes ir visažinystę. 

Neturėtų stebinti išskirtinis Kierkegaardo ir Nietzscheės dėmesys 
Sokrato asmenybės ir filosofijos fenomenui, skaudus savo išstūmimo iš 
pasaulio, susvetimėjimo, nusivylimo tradicinėmis vertybėmis jausmas, 
mintis apie pasaulio absurdiškumą, būties tragizmą, neišvengiamą ,,sq- 
monės skilimą“, savęs traktavimas kaip jau „negyvenančių“ arba esančių 
kelyje į mirtį. 

Iki Baumgarteno estetinė problematika klasikinio mąstymo tra- 
dicijoje buvo nuošalėje ir menkai išreikšta. Paskelbus programinius 
Baumgarteno, Batteaux ir Winckelmanno darbus jos reikšmė tolydžio 
augo. Kanto ir Hegelio veikaluose susiklostė pusiausvyra tarp estetikos 
ir filosofijos, kurią estetikos naudai sutrikdė Schilleris ir Goethe. Nekla- 
sikinei filosofijai būdinga estetikos ir meno filosofijos suabsoliutinimo 
tendencija išryškėjo ankstyvojo Schellingo ir romantikų veikaluose. 
Dėl to Schopenhaueris, Kierkegaardas, Nietzsche ir Bergsonas estetinę 
sritį, ypač meną, vertino kaip nepriklausomą nuo tikrovės. Menas čia 
aiškinamas ne kaip supančio realaus pasaulio imitacija, o kaip absoliuti 
vertybė, nepaklūstanti neestetinių sprendimų poveikiui. Filosofinės 
problematikos estetinimo tendencijų stiprėjimas dažniausiai tiesiogiai 
siejosi su socialine krize, intelektualizmo ir asmenybės vienišumo pro- 
trūkiais, kai priebėgos nuo niūrios tikrovės ieškoma idealizuojamame 
estetinių vertybių pasaulyje. 

Kai Vakarų visuomenę apėmė socialinis pesimizmas, stiprėjo žmo- 
gaus standartizacija ir susvetimėjimas, imta labiau nepasitikėti pagrin- 
diniais klasikinio mąstymo principais ir norėta grįžti prie jų, remtis jau 
pažįstamais problemų sprendimo būdais. Tačiau klasikinis mąstymo 
aparatas intelektinį patrauklumą jau prarado, buvo matyti jo neveiks- 
mingumas aptariant aktualėjančius individualios būties klausimus, jo 
nesugebėjimas perteikti naujos, „skilusios“, sąmonės tipo, jos stichinės 
tiesiogiai funkcionuojančios prigimties, individualizmo apraiškų, sponta- 
niško subjektyvių išgyvenimų srauto. Todėl reikėjo ieškoti naujų iš esmės 
pasikeitusio individo ontologinio statuso įtvirtinimo būdų. Čia kalbama 

apie naujo, „neklasikinio“, pasaulio regėjimo būdo ir jo aprašymo kitokia 
filosofine kalba galimybes. 

„Abiejuose (Kierkegaarde ir Nietzscheje), - rašė Jaspersas knygoje 
Vernunft und Existenz („Protas ir egzistencija“, 1935), - regimas sąmyšį 
sukeliantis poliariškumas tarp tiesioginio ir visiškai konkretaus iššūkio 
žaižaravimo - viena vertus - drovumo, sugrįžtamumo, nedrąsos spinde- 
sio - kita vertus. Eksperimentiškumas, spéjamumas, tikėtinumas, - štai jų 
kalbésenos modalumas; nepasiruošimas tapti vadu - vidinė jų pozicijos 
savybė. Jie abu gyveno, jautė užslėptą galimos laimės, kuri pajėgtų išlaikyti 
žmogaus garbingumo ir reiklumo išbandymus, ilgesį. Tai visiškai atitinka 
nusivylimo kupinas jiems būdingas maištas prieš visuomenę, kuriam abu 
visai ramiai pasiryžo gyvenimo pabaigoje, netikėtai perkėlę savo įprastinį 
santūrumą į įvairių galimybių apmąstymą ir valią veiksmui...“ (Rohde, 
1998, 267). 


oe « 


Teorinis sąvokų „gyvenimas“ ir „egzistencija“ pagrindimas 


Filosofinis mąstymas grindžiamas sąvokų sistema, kurios sudedamo- 
sios dalys įvairiais sisteminiais, hierarchiniais ar asociatyviniais ryšiais 
siejasi tarpusavyje. Siekiant suvokti neklasikinės filosofijos savitumą, 
svarbu išsamiau aptarti pamatines jos kategorijas. Skaitytojo neturėtų 
gluminti terminologinė įvairovė. Juk kalbama apie vieną idėjų srautą, 
kuris, paneigdamas senąją racionalistinio pasaulio suvokimo paradigmą, 
formuoja naują dar sunkiai suvokiamą ir amorfišką neklasikinės filoso- 
fijos idėjų visumą. 

Šios idėjos atsirado įvairiu laiku ir skirtinguose geografiniuose 
taškuose gyvenusių mąstytojų veikaluose. Todėl suprantamas nevie- 
nodas terminologinis aprašomųjų mąstymo tendencijų, sistemiškai jį 
organizuojančių principų bei pamatinių kategorijų įvardijimas. Nors 
jos ir skiriasi leksiniu pavidalu, tačiau neabejotinai artimos savo dvasia. 
Schopenhaueriui tai - „valia“, „gyvenimas“ ir iš jų sąveikos išsirutuliojusi 
„valia gyvenimui, Kierkegaardui - „pasirinkimas“ (kuris yra individu- 
alios valios akto apraiška) ir „egzistencija“, o Nietzscheei - „gyvenimas“ 
ir su juo susijusi „valia galiai“, Bergsonui - „gyvenimas“ ir „gyvybinis 
polėkis“. Visomis šiomis pamatinėmis neklasikinės filosofijos pradininkų 
sąvokomis iškeliama spontaniška priešinga racionaliam protui, valinga, 


susijusi su konkretaus žmogaus gyvenimu, substancija. 

Akivaizdu, kad naujai traktuojama gyvenimo savoka, pradedant Scho- 
penhauerio veikalais, įgauna išskirtinę svarbą Vakarų mąstymo tradicijai, 
kadangi yra naujos subjektyvios ontologijos pagrindas. „Schopenhaue- 
ris - pirmasis naujųjų amžių filosofas, - rašė G. Simmelis, - kuris nekėlė 
klausimo apie gyvenimo turinį, idėjas ir būsenas, o mąstė išimtinai apie 
tai, kas yra gyvenimas ir kokia jo, kaip gyvenimiškos stichijos, reikšmė. Ta 
aplinkybė, kad jis nevartoja šio posakio, o kalba tik apie valią gyvenimui 
arba apie valią apskritai, neturi mūsų klaidinti. „Valia“ - jo atsakymas į 
klausimą apie gyvenimo reikšmę, be jokio spekuliatyvaus pasitraukimo 
iš jo stichijos. Vadinasi, gyvenimui nepasiekiama jokia prasmė ir tikslas 
už jo ribų, kadangi jis visur susiduria su valios apraiškomis įvairiausiais 
pavidalais“ (Simmel, 1995, 382). 

Būtent Schopenhaueris, pabrėžęs „valios gyvenimui“ svarbą, pradėjo 
pirmąją filosofinės Vakarų sąmonės perorientavimo į naują, neklasikinę, 
mąstymo fazę. Aršiai kritikuodamas klasikinės filosofijos korifėjų idėjas, 
jis silpnino racionalistinio filosofavimo principus, atskleidė jo dekons- 
travimo perspektyvas, keitė tradicinio filosofinio mąstymo schematiką. 
Klasikinio mąstymo nuostatų neigimo instrumentas čia buvo pamatinė 
iracionalios valios koncepcijos sąvoka „valia“, kurią filosofas traktavo kaip 
intuityviai suvokiamą vientisą pirmapradę realybę. Gyvenimo ir žmogaus 
sąlyčio vieta, jo nuomone, yra ne teorinė mintis, o praktinis būties, arba 
gyvenimo patirties („valios gyvenimui“), išgyvenimas. Pradėti kurti naujo 
neklasikinei gyvenimo filosofijos tradicijai būdingo intuityvaus didžiai 
asmeninio filosofavimo principai, kurie įsitvirtino subjektyvioje Kierke- 
gaardo ir Nietzscheės ontologijoje. 

Kito neklasikinės filosofijos pradininko - Kierkegaardo - veikaluose, 
palyginti su Schopenhaueriu, regime tam tikrus to paties spontaniško 
tinai siejamas su individualiu žmogaus gyvenimu. Todėl šopenhaueriškąją 
valios gyvenimui kategoriją Kierkegardo filosofijoje keičia sureikšmintas 
egzistencijos terminas, kuris pirmą kartą įgauna specifinę egzistencinę pras- 
me ir su ja susijusią konceptualią filosofinę interpretaciją. Egzistenciją jis 
traktuoja kaip pagrindą, kurį sudaro įvairūs siužetai ir motyvai, įeinantys 
į neklasikinę subjektyvią ontologiją. 

Kierkegaardo bendražygis Nietzsche, iš Schopenhauerio perėmęs 
gyvenimo sampratos nuostatas, rutuliojo savitą „gyvenimo filosofiją“, 

== kurios pradinis taškas - „gyvenimas“, kaip sureikšminta universali vos ne 

kosminé substancija, sukaupusi potencines autentiskos büties galimybes. 
Todėl filosofas daug kalba apie išskirtinę „gyvenimo“ ir „valios galiai“ 
svarbą, šiose kategorijose regi spontaniškos kūrybinės valios potencijas, 


= ee 


jos išraiškos galimybių įvairovę, kūrybiškumo, grožio ištakas. Arthur 

Vadinasi, individualią žmogaus egzistenciją (gyvenimą) priešprie- Schopenhauer 
šindami abstrakčioms sisteminėms klasikinės filosofijos nuostatoms, Friedrich 
Kierkegaardas ir Nietzsche siekė įrodyti, jog žmogaus būtis, būdama Nietesche 
aukščiausia ir intymiausia realybė, nepaklūsta racionaliam pažinimui, soren 
klasikinės filosofijos bei tradicinės metafizikos kategorijoms. Gilėjančios Kierkegaard 
klasikinės filosofijos krizės sąlygomis asmenybės būties ir kūrybinės 
raiškos problemos vis aktualėjo. Aiškiau suvokta, kad, norint pažinti in- 
dividualios būties ir kūrybos unikalumą, negalima vadovautis išsekusiomis 
tradicinėmis idealistinėmis filosofijos sąvokomis, kurios, susidūrusios su 
„Kneklasikinėmis“ situacijomis, darėsi ribotos. 

Tradicinėms gnoseologizuotos klasikinės metafizikos sistemoms 
labai svarbios abstrakčios metafizinės konstrukcijos. Jose dažniausiai kal- 
bama tik apie išorinius būties aspektus, todėl tarp abstrakčiai gvildenamy 
gnoseologinių problemų išnyksta konkrečios būties problemos. Pavyzdžiui, 
Hegelio objektyvaus idealizmo sistemos subjektu tampa gnoseologizuota 
„žmonijos“ idėja, kaip neesmines naikinanti visas ontologines konkrečios 
subjektyvios būties pasireiškimo formas. 

Neklasikinės filosofijos kūrėjams svarbiausia - pažinti ne išorinį 
objektyvų pasaulį, o gvildenti vidinį žmogaus gyvenimą, jautriausias, 


užslėptas jo savybes. Jie, kaip ir daoistinės, čan tradicijos mąstytojai ar 

garsiosios Tolimųjų Rytų peizažinės tapybos meistrai, tarsi kviečia į klajo- 
nes bagaliniame dvasios pasaulyje. Neklasikinėje filosofijoje net žmogaus 
gyvenimas suvokiamas kaip menas. 

Kierkegaardą ir Nietzscheę sieja daug kas, bet svarbiausia - dva- 
sinis artumas. Jie kritiškai vertino ano meto kultūrą, filosofiją, mena. 
Abu daug kalbėjo apie nusivylimą tradicinėmis vertybėmis, žmogaus 
susvetimėjimą, neišvengiamą mirtį ir nebūtį. Šiose idėjose glūdi juos 
suartinantis šviečiamojo optimizmo ir klasikinių mąstymo principų nei- 
gimas, nepasitenkinimas tikrove, naujos „atviros“ nukreiptos į svarbias 
būties problemas, filosofijos reikalavimas, filosofijos suartinimas su menu, 
asmenybės vidinių išgyvenimų sureikšminimas. Juos taip pat sieja „ribinių 
situacijų“, vidinio pasirinkimo, laisvės, niekio, egzistencijos laikinumo, 
susvetimėjimo, nusivylimo, baimės, pareigos, susirūpinimo gyvenimu, 
etinės atsakomybės ir pan. subjektyviai psichologinių ypatybių turinčių 
problemų nagrinėjimas. 

Abu garsėjo kaip puikūs žodžio meistrai - rašytojai. Jų kūryba išsi- 
skyrė nekompromisiškumu, neretai agresyviu pobūdžiu. Kierkegaardas ir 
Nietzsche dramatiškai kėlė klausimą apie žmogaus būties prasmę. Pirma- 
sis klasikinį mąstymą kritikavo iš religinės sąmonės pozicijų ir apeliavo 
į krikščioniškąjį absurdą, o antrasis istorinę epochos padėtį apibūdino 
pabrėžtinai lakoniškai: „Dievas mirė.“ 


Mąstymo ir filosofinės raiškos stilius 


Mažiau išprususį skaitytoją, įpratusį prie nuobodžių tariamai objekty- 
vių klasikinių filosofijos tekstų, daugelis pabrėžtinai subjektyvių, pulsuo- 
jančių aistra, neslepiamu temperamentu Schopenhauerio, Kierkegaardo, 
Nietzscheės ir Bergsono tekstų glumina. Skaitai juos ir jauti pasipriešinimą, 
kuris kyla iš daugybės literatūrinės formos ypatumų. Neklasikinės filosofijos 
šalininkai vengia klasikinėje filosofijoje įsiviešpatavusio migloto, klampaus 
filosofavimo stiliaus, nuvalkioto ir praradusio gyvybingumą filosofinio žar- 
gono. Jų tekstams būdingas daug laisvesnis, asmeninis filosofavimo stilius, 
tiesioginės sąsajos su subjektyviais išgyvenimais. 

Palyginti su klasikiniu akademiniu žargonu parašytais veikalais, 
neklasikinės pakraipos mąstytojų tekstai išsiskiria stilistinių formų įvai- 
rove, daugybe simbolių, alegorijų, aliuzijų į įvairius kultūros sluoksnius; 
rašiniai neretai atrodo kaip darbiniai, neišbaigti juodraščiai, netvarkin- 


Antra dalis. NEKLASIKINES MASTYMO TRADICIJOS TAPSMAS 


gos pagalbinės medžiagos sankaupos. Tačiau tai tik regimybé, kadangi 
išorinė jy netvarka slepia savitą rafinuotą stilistinę logiką, pulsuoja ne- 
rimstanti mintis. 

Nei vienas didžiųjų neklasikinės filosofijos pirmtakų nebuvo aka- 
deminės pakraipos mąstytojas; tai lėmė didesnį mąstymo laisvumą, 
atsiribojimą nuo daugelio savitų klasikinei filosofijai būdingų nuostatų. 
Schopenhaueris, Kierkegaardas, Nietzsche, Bergsonas ieško palankesnių 
komunikacijai, svetimų akademiniam žargonui atvirų, didžiai asmeninių, 
subtilesnių kategorijų ir minties perteikimo būdų, nuolatos užsimena 
apie kitokios kalbinės saviraiškos būtinybę. Jiems atrodo, kad pasaulis, 
kuriame gyvena, galutinai prarado naivių šviečiamųjų iliuzijų skaidrumą, 
o niūri, tragiška egzistencinė patirtis, jai būdingas nervingumas, egzal- 
tacija, pabrėžtinas subjektyvumas negali būti perteikta kartezijietiškam 
filosofavimui būdingomis sąvokomis. 

Klasikinei filosofijai būdingą sistemingą nuoseklų minties plėtojimą, 
monologiškumą keičia impulsyvi netiesioginė minčių raiškos forma, laisva 
rašymo maniera, daugybės skirtingų balsų ir regos taškų polemika. Neklasi- 
kinė filosofija jautriau perteikia egzistencinę mąstančio intelektualaus indi- 
vido patirtį, atsiskleidžiančią nuolatiniuose asmenybės virsmuose. Ypatingą 
svarbą kalboje įgauna fragmentiškumas, neišbaigtumas, metaforiškumas. 
Mąstymas siekia užfiksuoti ir autentiškai perteikti spontaniškų neretai 
trumpalaikių, fliuktuojančių žmogaus būties ir mąstymo procesų simulta- 
niskuma, daugiamatiškumą, įvairovę. Todėl tekstinė neklasikinės filosofijos 
erdvė sudėtingėja, įgauna trūkinėjantį, pliuralistinį ir neišbaigtą pavidalą. 

Tekstas praranda monolitiškumą, prasminį centrą, pagrindines jį 
sistemiškai organizuojančias linijas. Mąstymą vientisais aiškiai artikuliuo- 
jamais blokais keičia fragmentiškumas, t. y. glausti kupini didžios filosofinės 
prasmės ir kruopščiai nudailinti aforizmai arba atrodantys atsitiktinėmis 
reakcijomis į gyvenimo įvykius impresionistiniai savarankiški fragmentai, 
kurie suardo klasikiniam filosofiniam tekstui būdingą vientisumą, skatina 
įsigalėti naujas neklasikines stilistines formas. Tokie meninės išraiškos ir 
kompozicijos principai filosofiniuose tekstuose plečia tradicinės komuni- 
kacijos galimybes. Ne visiems neklasikinės filosofijos tekstams būdingas 
prasmės vienareikšmiškumas, formos išbaigtumas. Daug kas priklauso 
nuo situacijos, lemiančios konkretaus teksto ir jo kompozicijos savitumą, 
sandų sąveiką, energetinę įtampą, ritmų, minties pulsaciją, jos šuolius ar 


nuoseklią plėtotę. 

Aforistiniuose Kierkegaardo ir Nietzscheés teksty blokuose tarp atskiry 
skirtingo intensyvumo dalių yra tuščios baltos erdvės, kurios kaip peizaži- 
nėje Tolimųjų Rytų tapyboje ar poezijoje veikia emocine galia. Aforistinis 
minčių dėstymas leidžia kiekvienam laisvai komponuoti teksto fragmentų 
seką, keisti tekstūros pobūdį, tuščių ir užpildytų plotų intensyvumo ritmiką, 
paversti tekstą gyvybingu, prisodrintu daugybės įtampų organizmu. Vidinio 
žmogaus gyvenimo pilnatvė, jautriausių išgyvenimų fragmentai čia pertei- 
kiami asmeninėmis kontekstualiomis ir situacinėmis sąvokomis. 

Kaip ir Tolimųjų Rytų mąstytojai, Kierkegaardas bei Nietzsche išryš- 
kina ir kartu panaikina poliarines kategorijas; nyksta ribos tarp tiesos ir 
paklydimo, gyvenimo ir mirties, gėrio ir blogio, grožio ir bjaurumo, viskas 
susilieja vitališkame būties sraute. Jie išplėtoja savitą aforistinės, banguo- 
jančio intensyvumo kalbos stilių, kuriame klasikiniam tekstui būdinga 
filosofinė kalba praranda objektyvumą, loginį aiškumą, schematiškumą: 
tampa svarbiausiomis vos ne ezoterinio lygmens subjektyvios komunika- 
cijos problemos. Kalbai jos iškelia klasikinei Vakarų filosofijai praktiškai 
nežinomus reikalavimus (tolimas panašios kalbos užuomazgas galima 
įžvelgti Augustino, Pascalio,- Montaigne'io tekstuose). Šaltą klasikinės 
filosofijos objektyvumą įveikiančiuose neklasikinės filosofijos tekstuose 
prasmė perteikiama jautriausiais kalbiniais atspalviais, ekspresyviais 
sąmonės srauto protrūkiais, kuriuose filosofinė kalba virsta poetine ir 
spinduliuoja energiją bei temperamentą. 

Neklasikinės filosofijos kūrėjai, ypač Kierkegaardas ir Nietzsche, tarsi 
gyvena savo susikurtoje atribotoje nuo išorinio pasaulio tikrovėje, kuri 
virsta jų tekstų erdve. Ši vaizduotės sukurta erdvė, kaip susidaro įspūdis, 
skaitant jų tekstus, neretai virsta realesne nei tikrovė. Jos regėjimo aprašymo 
formos labai subjektyvios, individualios, iš esmės neperkeliamos į jokią 
kitą kalbą dėl joms būdingo, artimo Tolimųjų Rytų filosofijai, situaciniy 
ir kontekstinių sąvokų aparato. Čia senojo klasikinio filosofavimo būdas 
panaikinamas, žmogaus vidinio pasaulio reikšmingumo suvokimas užgožia 
ir nustumia į antrąją eilę išorinį, išorinis atsiveria vidiniam, ir atvirkščiai. 


Sąsajos su Rytų mąstymo tradicijomis 
Itin daug sąsajų galima įžvelgti neklasikinės filosofijos kūrėjų (Scho- 


penhauerio, Kierkegaardo, Nietzscheės) ir budizmo, daoizmo (Laozi, 
Zhuangzi) bei čan (dzen) tekstuose, kurie yra puiki komparatyvistinės 

analizės medžiagos požiūrių panašumus ir skirtumus. Kadangi mus la- 
biausiai domina sąlyčio taškai ir analogiški tų pačių arba panašių proble- 
mų kėlimo ir sprendimo variantai, todėl daugiausia dėmesio ir skirsime 
panašumams aptarti. Nors iš karto reikia pripažinti, kad | 
daugelio pozicijų ir teiginių panašumai bei minties raidos 
paralelizmas kartu atveria ir gilius suprantamus skirtingų 
civilizacinių pasaulių, epochų, mąstymo tradicijų nesutapi- 
mus, kurie verčia atsiriboti arba atsargiau elgtis su perdėm 
specifinėmis idėjomis. 

Minėtas mąstymo tradicijas sieja antiracionalistinės 
nuostatos, racionalaus proto sumenkinimas, kritinis požiū- 
ris į viešpataujančius to meto socialinius, etinius gyvenimo 
principus, filosofines teorijas, religines tiesas ir siekimas 
įtvirtinti naujus idealus bei mąstymo principus. Jie nega- 
tyviai vertina ir aršiai kritikuoja tai, kas jų epochos buvo 
labiausiai gerbiama ir vertinama, o dabarties kritika jie 
tarsi siekia išklibinti viešpataujančias institucijas, atskleisti jų neautentiš- 
ką vertybių sistemą, kurią jie ne tik neigia, bet ir deda daugybę pastangų 
siekdami iš esmės pertvarkyti. Jie supranta, kad perdėtas pasitikėjimas 
racionalaus proto galimybėmis jų siūlomose beveik radikaliose vertybių 
perkainojimo programose yra nereikšmingas ir pasmerktas. 

Todėl tiek klasikinio daoizmo, čan (dzen), tiek neklasikinės filosofijos 
šalininkai atmetė racionalistinei filosofijai būdingą abstrakčiai spekulia- 
tyvią idėjų dėstymo formą ir dėmesį sutelkė į pamatines žmogaus būties 
problemas, pabrėžė principinį būties neišsakomumą, asmenybės dvasinio 
tobulėjimo svarbą, būtinybę suvokti giluminę reiškinių ir daiktų esmę. Netgi 
argumentai, kuriuos pasitelkia Laozi ir Zhuangzi, kritikuodami Konfucijaus 
racionalizmo principus, yra labai panašūs į tuos, kuriuos regime Schopen- 
hauerio, Kierkegaardo ir Nietzscheės Vakarų racionalistinės filosofijos kriti- 
koje. Vadinasi, filosofijos istorijoje netgi labai skirtingais istoriniais tarpsniais 
įvairiuose pasaulio regionuose nevienodoms mąstymo tradicijoms pri- 
klausančių mąstytojų veikaluose galime įžvelgti artimas tarsi banguojančiu 
ritmu periodiškai pasikartojančias panašias amžinąsias idėjas ir priešpriešas, 
kurios tampa parankia komparatyvistinės filosofijos medžiaga. 

Daug neklasikinės filosofijos ir daoizmo, čan (dzen) mąstymo tradi- 
cijų sąsajų išryškėja ontologinėje ir estetinėje problematikoje, kadangi šių 
pakraipų šalininkai, atmesdami viešpataujančius racionalaus mąstymo 

principus, linko į žmogaus būties ir kūrybos problemų sureikšminimą. 
Daoizmo ir čan (dzen) adeptai siekė paneigti konfucistinį, o neklasikinės 
filosofijos — vokiečių klasikinės filosofijos - racionalizmą. Dėl to atsirado 
panašus filosofijos atribojimas nuo mokslo ir intuityvaus pažinimo svar- 
bos iškėlimas. Mokslas ir objektyvi tikrovės refleksija, anot neklasikinės 
filosofijos šalininkų, leidžia pažinti tik išorinį fenomenalų pasaulį, o gi- 
liausioji žmogaus būties (gyvenimo, egzistencijos) prasmė skleidžiasi už 
šio „išorinio“ pažinimo ribų ir reikalauja gilintis į vidinį žmogaus pasaulį. 
Šiais motyvais neklasikinė filosofija, nepaisant didelio istorinio ir kultūri- 
nio atotrūkio, siejasi su daoizmo ir čan (dzen) koncepcijomis. 

Vadinasi, minėtas kryptis sieja dėmesys ontologinei problematikai, 
žmogaus būties, jo vietos pasaulyje apmąstymams, kančios svarbos iš- 
kėlimas. Tokia nuostata lemia jų intuityvią meninę-vaizdinę tikrovės 
apmąstymo formą, psichologinių motyvų ir introspekcijos vaidmens per- 
dėjimą. Linkdamos į situacines filosofines kategorijas, šios kryptys iškelia 
emocionalaus prado, minčių, jausmų ir sunkiai apčiuopiamų jautriausių 
žmogaus išgyvenimų, dvasios poslinkių, nuotaikų svarbą. 

Tolimuosiuose Rytuose dėl budizmo įtakos pastebima daoizmo idėjų 
transformacija į čan (dzen) pasaulėžiūrą ir pastarojoje estetinės proble- 
matikos įtakos augimas. Neklasikinės filosofijos šalininkai taip pat, paly- 
ginti su klasikinės Vakarų filosofijos tradicija, evoliucionavo analogiška 
kryptimi; suformavo savitas, bet gana artimas Tolimųjų Rytų estetikai 
kūrybingos asmenybės koncepcijas, kuriose pastebimos paradoksalios 
„neklasikinio“ mąstymo užuomazgos su jam būdingu individualizmu, 
iracionalizmu, polinkiu į esmingiausių tradicinės kultūros, moralės ir 
estetinių vertybių neigimą, mąstymo „atvirumą“, non finito principo 
išaukštinimą. Dėl to tiek Tolimųjų Rytų, tiek ir neklasikinės filosofijos 
šalininkai sureikšmina introspekciją, filosofiją artina su menu, jiems taip 
pat svarbus estetinis pažinimas. 

Estetiškumo principas abiejose lyginamose mąstymo tradicijose mak- 
simaliai išplečia savo įtakos sritį. Daoistinei ir čan pasaulėjautai būdingas 
panestetizmo principas viešpatauja ir romantinio panestetizmo paveiktų 
Schopenhauerio, Kierkegaardo, Nietzscheės ir Bergsono koncepcijose. 
Estetika čia iškyla ne tik kaip sudedamoji jų filosofijos dalis, tačiau ir kaip 
sistemiškai organizuojantis jų pasaulėjautos principas, kadangi neklasi- 
kinė filosofija remiasi: 1) estetinės kontempliacijos principu; 2) menas 
skelbiamas aukščiausia ir tobuliausia tikrovės pažinimo forma. 

Neklasikinės filosofijos šalininkai, iškėlę introspekcijos ir intuityvaus 
estetinio pažinimo svarbą, pasuko Vakarų filosofijos suartėjimo su Rytų 
tautų mąstymo tradicijomis kryptimi. Šitai lėmė nusivylimas klasikinės 
Vakarų filosofijos principais, reakcija į perdėtą jos racionalizmą ir istorinį 
optimizmą. Maksimaliai universalizuotas neklasikinėje filosofijoje valios, 
arba vidinio apsisprendimo (taip pat voliuntaristinis) principas iš esmės sie- 
jasi su daoizmo ir čan filosofijos propaguojamu dao principu, kuris neigia 
bet kokias uždaras racionalizuotas mąstymo schemas, aukština principinį 
mąstymo ir būties atvirumą, iškelia spontaniškos būties svarbą. 


Psichopatologiniai gyvenimo ir kūrybos aspektai 


Akivaizdu, kad Schopenhauerio, Kierkegaardo ir Nietzscheės gyveni- 
me bei kūryboje netrūko dramatiškų išgyvenimų, psichologinių problemų, 
ypatingo jautrumo. Amžininkai bei daugelis jų aplinkos žmonių dėl pa- 
brėžtinai asmeninio tikrovės suvokimo, glaudaus mąstymo ir būties susi- 
pynimo, desperatiškų išpuolių prieš visuotinai priimtas nuostatas ir kt. jų 
idėjas neretai traktavo kaip psichinių ligonių kliedesius. Tai iš tikrųjų buvo 
psichologinių depresijų, savianalizės priepuolių kamuojamos asmenybės, 
kurios kankinamai ieškojo gyvenimo prasmės, stengėsi perprasti gilumi- 
nius, esančius už racionalaus pažinimo ir besiribojančius su psichinėmis 
patologijomis, reiškinius. Ribinės situacijos jiems buvo pagalbinis saviana- 
lizės motyvas ir būdas iškilti virš kasdienio mąstymo konvencijų. 

Ar iš tikrųjų, kaip teigia paskiri Schopenhauerio, Kierkegaardo ir 
Nietzscheės kūrybos tyrinėtojai, daugelis netradicinių klasikinės filo- 
sofijos problemų interpretacijų buvo nulemtos šių mąstytojų psichikos 
ypatumų ir tiesiogiai siejosi su konkrečiais amžininkų aprašytais jų psi- 
chikos sutrikimais? Šią poziciją tarsi paremia ir jų elgesyje, ir gyvenime 
fiksuojami nukrypimai nuo „normos“ (objektyvumo dėlei reikia pripa- 
žinti, kad minėtus mąstytojus tyrė psichiatrai arba jie gydėsi psichiatrijos 
klinikose). Charakterio ypatumai, netradicinės gyvenimo nuostatos, 
uždaras gyvenimo būdas irgi padėjo išstumti šiuos mąstytojus ir jų idėjas 
į visuomeninės sąmonės užkampį. Jie buvo vienišiai, psichologiškai itin 
jautrūs, vos ne psichiškai patologiški. Tačiau ar to pakanka, kad būtų ga- 
lima daryti radikalias išvadas apie jų kūrybą, nulemtą psichopatologinių 
nukrypimų? Jautrumas ir šioks toks nukrypimas nuo vadinamosios „nor- 


mos“ yra neišvengiama daugelio išskirtinių asmenybių kūrybinės raiškos 

sąlyga, kadangi atsidavimas idėjai, kūrybiniam dvasios polėkiui reikalauja 
ypatingo darbštumo, fizinių bei dvasinių jėgų, stiprina intuiciją, jusles. 

Nenuostabu, kad tai, kas yra jautriausia ir subtiliausia, pažeidžiama 
ir lemia reiškinius, besiribojančius su psichinėmis anomalijomis. Tačiau 
svarbiausia, ar šie mąstytojai kontroliavo savo mintis ir išliko jų valdovais, 
ar paskendo tamsios racionalaus proto nevaldomos magmos stichijoje? Į šį 
klausimą, kalbėdami apie Schopenhauerj, Kierkegaardą, Nietzsche, nepai- 
sydami daugybės išlygų, galime atsakyti, kad pagrindiniuose mūsų aptaria- 
muose tekstuose išlieka blaivūs ir atsakingi už savo idėjas mąstytojai. 

Schopenhauerio atvejis, nepaisant daugelio vos ne paranojiškų iš- 
puolių prieš klasikinės vokiečių filosofijos korifėjus, megalomanijos ir 
totalinio pesimizmo apraiškų, nėra toks dramatiškas, kaip jo dviejų jau- 
nesnių bendražygių. Kierkegaardo likimas ir gyvenimo drama jam gyvam 
esant buvo panaši į Schopenhauerio ir Nietzscheės. Nors daugybę savo 
knygų skelbė įvairiais vardais, gyvas būdamas liko nesuprastas. Amžinin- 
kai Kierkegaardą neretai suvokė kaip Don Kichotą arba psichinį ligonį, 
kovojantį su vėjo malūnais, o jo idėjas vadino šizofreniko kliedesiais. Iš 
tikrųjų šio mąstytojo gyvenimą ir kūrybą slėgė jo silpna sveikata, per 
didelis psichologinis jautrumas (P. Heibergas, H. Helwegas). 

Daugelis tyrinėtojų jo kūrybos ir problematikos savitumą siejo su 
periodiškai kamavusiais epilepsijos ir melancholijos priepuoliais, kurie 
buvo aiškinami ir psichopatologiniu aspektu. Helwegas, šios problemos 
tyrinėjimams paskyręs solidžios apimties knygą, Kierkegaardo melancho- 
liją siejo su maniakine depresine psichoze. Jo nuomone, norint adekvačiai 
suvokti danų mąstytojo mintis, terminus estetika ir etika reikia pakeisti 
sąvokomis hipomanija ir depresija. M.-T. Couchot teigia, kad Kierkega- 
ardas yra psichiškai nestabilus tipas, J.-P. Sartreas remiasi seksualinėmis 
problemomis, t. y. homoseksualiniais rašytojo polinkiais, P. Mesnard’as ir 
H. Ostenfeldas kalba apie neurozę bei konfliktą tarp kūno ir dvasios. 

Nietzscheės gyvenimas tragiškai užsibaigė visišku proto užtemimu. 
„Ryto aušroje“ filosofas pranašiškai užrašė maldą, kuriai buvo lemta užsi- 
pildyti. „Ak, tad suteikit man beprotybę, jūs, danguj esantieji, beprotybę, 
kad galiausiai patikėčiau pats savimi. Tegu ateina kliedesiai ir traukuliai, 
staigūs nušvitimai ir užtemimai, gąsdinkit mane šalčiu ir kaitra, kokių 
dar nepatyrė joks mirtingasis, kankinimu ir visokiausiais vaiduokliais, 
įsakykite man staugti ir inkšti, šliaužioti kaip gyvuliui: kad tik rasčiau 
tikėjimą pačiu savimi“ (Nigg, 2001, 132). 


Antra dalis. NEKLASIKINES MASTYMO TRADICIJOS TAPSMAS 


Dar 1902 m. M. Mebius išsamioje Nietzscheés kūrybai skirtoje stu- 
dijoje gvildeno proto patologijos požymius filosofo veikaluose. Vėliau jie 
buvo aptarinėjami kitų autorių publikacijose. Norėtume atkreipti dėmesį, 
kad netgi pats Nietzsche savo veikaluose nuolatos grįžta prie jį itin jaudi- 
nusios ligos ir filosofijos santykių problemos. Jis teigė, kad mokslininko 
knyga visada atspindi ir luošą sielą, be to, visos reikalaujančios išskirtinio 
atsidavimo kūrybos sritys luošina. Tokiame požiūryje yra daug tiesos, nes 
bet koks meistriškumas, imlus įtempto sistemingo darbo ir atkaklaus už- 
sibrėžto tikslo įgyvendinimas brangiai kainuoja pačiam kūrėjui. Ilgainiui 
jį paverčia savo profesijos auka, kadangi asmenybėje įtvirtina tam tikrą 
vienpusiškumą. „Vienų asmenybių filosofuoja trūkumai, kitų - jų lobiai 
ir jėgos. Pirmiesiems jų filosofija tokia pat būtina, kaip, sakysim, palai- 
kymas, nuraminimas, vaistai, paguoda, paskatinimas, užsisklendimas 
savyje; antriesiems ji tėra puiki prabanga, geriausiu atveju - malonumas, 
teikiamas triumfuojančio dėkingumo, kuris galiausiai dar turi išbrėžti 
savo vardą kosminiais raumenimis sąvokų dangaus skliaute. O trečiu, 
paprastesniu, atveju, kai filosofiją ima varyti į priekį bėdos ir vargai, taip 
būna visada, kai mąstytojas suserga — nesveiki mąstytojai, manding, fi- 
losofijos istorijoje sudaro daugumą, - kuo tada pavirsta pati mintis, ant 
kurios visu svoriu užgriūva liga?“ (Nietzsche, 1995, 22-23). Filosofas tarsi 
siekia teoriškai pagrįsti kiekvienos giliai mąstančios asmenybės nukry- 
pimo nuo normos, proto aberacijos neišvengiamumą ir pozityvią vertę. 
Iš čia kyla jo teiginys, kad „beveik visur kelią naujoms mintims klojo 
beprotybė; o ji naikino ir gerbiamus papročius, ir prietarus“. Liga, kaip ir 
didis skausmas ar lėta kančia, Nietzscheės filosofijoje traktuojama kaip 
pagalbinis filosofo instrumentas, padedantis jam pasinerti į „pačią mūsų 
gelmę“. „Retkarčiais, - rašė jis, — ir pati mūsų beprotybė virsta kauke, už 
kurios slepiasi lemtingas ir perdėm patikimas žinojimas“. 


Kaukės ir slapyvardžiai kaip asmenybės kūrybinė saviraiška 


Kierkegaardą ir Nietzscheę siejo sąmoninga įvairių pasirenkamų 
kaukių kaita, žaismas visokiomis neretai priešingomis gyvenimo pozici- 
jomis, noras pažeisti stabilią pasaulį struktūruojančią ašį ir per skirtingus 
persikūnijimus bei su jais susijusius regos taškus įvairiapusiškiau atskleisti 
dominančių reiškinių esmę. Todėl abu savo tekstuose plačiai taikė netie- 


sioginę idėjų išraiškos formą, pasitelkdavo įvairių slapyvardžių, kaukių, 

alegorijų ir metaforų teikiamas galimybes. (Į tai atkreipė dėmesį ir Jasper- 
sas: „Regime, kad Nietzsche kėlė tą pačią problemą, kaip ir Kierkegaardas, 
mėgino ją išspręsti prisidengdamas slapyvardžiais ir netiesioginėmis 
išraiškos formomis“ (Jaspers, 1936, 359), 

Kierkegaardas skelbė knygas prisidengdamas išmanytų autorių sla- 
pyvardžiais, padedančiais jam išsakyti įvairius požiūrius į jį dominusias 
žmogaus būties problemas. Skirtingais slapyvardžiais įvardyti menami 
Kierkegaardo parašytų knygų autoriai sukuria ypatingą psichologinę vidi- 
nės idėjų įtampos, polemikos nuotaiką, teikia tekstams daugiabalsiškumo 
įspūdį. Kierkegaardo knygos - tarsi įstabus marionečių teatras. Autorius, 
vienu metu būdamas neregimu režisieriumi, komentatoriumi, kritiku ir 
nusišalinusiu stebėtoju, tarsi iškyla virš savo kontroversiškų idėjų ir nuo- 
latos varijuoja tas pačias, jį labiausiai dominančias egzistencines temas 
bei teatralizuotas situacijas. Šiuo požiūriu filosofo tekstai - tai nuolatinis 
nesibaigiantis dialogas su savimi. 

Kierkegaardo polinkį į pseudonomiškumą, norą išsaugoti incognito 
skatino ne tik mėginimas paslėpti savąjį Aš, bet ir polemikos poreikis. Re- 
aliame gyvenime neturėdamas-oponentų, jausdamas besiplečiančią dvasinę 
erdvę (jis buvo ambicingas ir talentas jau buvo žinomas Danijoje) Kierkega- 
ardas kūrė virtualius, savęs vertus, oponentus. Tuo galima paaiškinti jo tekstų 
dialogiškumą, polifoniškumą, nuolatinę polemiką su jau iškeltomis idėjomis. 
Polinkį į pseudonimiškumą taip pat lėmė sudėtingėjantys santykiai su 
aplinka, kolegomis, stiprėjantis susvetimėjimo, gilėjančio būties tragizmo 
suvokimas, pagrįstas sunkiu charakteriu, uždaru gyvenimo būdu, neįpras- 
tomis filisterius šokiruojančiomis vertybinėmis nuostatomis. 

Dar Lou Salomė atkreipė dėmesį į Nietzscheės tekstų stilistinę įvai- 
rove, potraukį įvairių teatralizuotų kaukių maskaradui. Jos požiūriu, 
neverta perdėm rimtai žvelgti į filosofo užsidedamas kaukes ir sureikš- 
minti pasirenkamus požiūrio taškus, kuriais jis tarsi žaidžia. Neatsitikti- 
nai filosofas apie save yra pasakęs: „Viena - tai aš, o kita - mano raštai.“ 
„Nietzsche'je, - anot G. Deleuze, - viskas yra kaukė“. Filosofas buvo 
įsitikinęs, kad kiekvieno gilaus proto saviraiškai būtina užsidėti skirtin- 
gas kaukes, pasirinkti įvairias savo požiūrių išsakymo pozicijas. Knygoje 
„Žmogiška perdėm žmogiška“ filosofas giliai mąstančius žmones santy- 
kiuose su kitais lygina su aktoriais, kadangi tam, kad juos suprastų, jie 
turi užsidėti išorinį apvalkalą. „Viskas, kas gilu, - pabrėžia jis, - mėgsta 
kaukes“. 


Antra dalis. NEKLASIKINES MĄSTYMO TRADICIJOS TAPSMAS 


Sis depersonalizacijos siekis pirmiausia atsirado dél marginalizmo, 
respektabilios visuomenės, universitetinės akademinės bendruomenės atsi- 
ribojimo nuo jų, savo nešiuolaikiškumo, autsaideriškumo, netgi patologiškų 
nukrypimų nuo normos suvokimo. Kita vertus, iliuzinis kaukių ar persikū- 
nijimų paradas jiems buvo parankus bėgimo nuo biografiškumo, niūrios 
tikrovės būdas. Pasirinkti naują kaukę ar pseudonimą, vadinasi, atsiriboti 
nuo savojo intymaus asmeninio „aš“, savo vardo ir su juo susijusio griežtai 
reglamentuoto socialinio vaidmens bei per „kitą“ prisiliesti prie kitokių 
viliojančių, geidžiamų ir kartu neprieinamų gyvenimo apraiškų. Įvairūs jo 
knygų personažai ne tik įkūnija skirtingus gyvenimiškus požiūrius, tačiau 
ir įgauna kitokias kalbinės raiškos formas, reiškiasi įvairiais literatūriniais 
stiliais. Tikriausiai tai turėjo omenyje Nietzsche, kai 1885 m. laiške seseriai 
rašė: „Nemanyk, kad mano kūrybos vaisius Zaratustra rutulioja mano 
mintis. Jis yra tik viena galimų mano intermedijų.“ 

Vadinasi, kaukė ir pseudonomiškumas neklasikinėje filosofijoje buvo 
universalūs nukrypimų nuo normos, visuotinai socialiai priimtų konven- 
cijų slėpimo būdai. Tai matyti Schopenhauerio, bet ypač Kierkegaardo 
ir Nietzscheės intelektinėse biografijose ir tekstuose. Juose siekta ne tik 
įtvirtinti unikalią padėtį visuomenėje, tačiau norėta ir kitų geidžiamų 
potencialių vaidmenų, kurie atskleidžiami žaidžiant kaukėmis ir persikü- 
nijimais. Šis potraukis viešpatavo ir paskutiniame jau į proto užtemimą 
įžengusio Nietzscheės gyvenimo tarpsnyje, kai jis, pasirašinėdamas įvai- 
riais vardais, siuntė laiškus artimiausiems draugams. 

Vadinasi, neklasikinės filosofijos pradininkai (Schopenhaueris, Kier- 
kegaardas, Nietzsche, Bergsonas) pakeitė klasikinę metafizinės filosofijos 
raidą ir nepriklausomai vienas kito filosofinę sąmonę formavo remdamie- 
si nauja subjektyvistine menine pasaulėžiūra - jie iš principo atsisakė nuo 
filosofinių sistemų kūrimo, sistemingumo principo apskritai, iškėlė sgmo- 
nės ir būties problemų svarbą. Žmogaus sąmonę tyrinėjo jos būtiškumo, 
sąsajų su įvairiomis asmeninio „gyvenimo“, „egzistencijos“ apraiškomis 
požiūriu. Pastarojo sureikšminimas grindžiamas socialinio pesimizmo, 
netikėjimo istorinių procesų tikslingumu, gėrio ir teisingumo pergale. 

Šių mąstytojų veikaluose ir dėl jų idėjų įtakos susiformavusiose įvai- 
riose subjektyvistinėse antropologinėse kryptyse matyti ne tik nusistaty- 
mas prieš Vakaruose viešpatavusios klasikinės racionalistinės filosofijos 
principus, tačiau ir pozityvistines, scientistines, fizikalistines ir kitas su 


mokslo aukštinimu susijusias filosofijos tendencijas, kurios orientavosi į 
83 


NEKLASIKINÉS IR POSTMODERNISTINES FILOSOFIJOS METAMORFOZES 


84 


intersubjektyvy arba objektyvų tikrovės ir įvairių žmogaus būties aspektų 
pažinimą. Šie poslinkiai pastebimi neklasikinėje Schopenhauerio, Kier- 
kegaardo, Nietzscheės ir Bergsono filosofijoje, kurioje problematika vis 
labiau ontologiškėja ir yra estetinama. Neklasikinei filosofijai svarbiausi 
sąmonės reiškiniai, gyvenimo, egzistencijos spontaniškumas. Kita vertus, 
plačiai paplitęs neklasikinės filosofijos, kaip reakcijos į perdėtą klasikinės 
filosofijos intelektualizmą, traktavimas nėra visiškai tikslus, kadangi ypač 
sureikšminamas kritinis „gyvenimo“ filosofijos patosas, jos maištas prieš 
racionalaus proto despotiją, tačiau pamirštama, kad tai netrukdė Scho- 
penhaueriui, Kierkegaardui, Nietzscheei, Bergsonui būti intelektualiau- 
siais tos epochos mąstytojais. 

„Neklasikiniai“ mąstymo principai rutuliojosi pamažu, silpnino 
akademinės filosofijos nuostatas ir ilgainiui sukurtos ganėtinai tolimos 
nuo jų pradininkų veikaluose iškeltų idėjų teorijos. Šios klasikinei filoso- 
fijai oponuojančios tradicijos šalininkai atsiribojo nuo pseudomokslinio 
klasikinės universitetinės filosofijos žargono ir prabilo į skaitytojus ne 
abstrakčių nuvalkiotų kategorijų, o gyva kontekstinių ir situacinių sąvokų 
kalba. Tai, kad jie pasirinko laisvą ir išraiškingą individualų filosofavimo 
stilių, buvo puikūs žodžio meistrai, padėjo jiems geriau perteikti unikalią 
patirtį ir stipriai paveikti vėlesnės filosofinės minties raidą. 

Neklasikinės filosofijos kūrėjų „melagingos“ racionalistinės filosofi- 
jos ir metafizikos kritikos principus, orientaciją į Rytų mąstymo tradicijas, 
nesistemingą poetinį mąstymo stilių, filosofinės problematikos ontologi- 
zavimą ir estetinimą bei daugelį kitų bruožų perėmė ir savitai išplėtojo 
XX a. ir ypač postmoderniosios filosofijos šalininkai. 

SCHOPENHAUERIS IR NEKLASIKINĖS FILOSOFIJOS ISTAKOS 
Neaktualus mąstytojas 


Vokiečių filosofas Arthuras Schopenhaueris (1788-1860) buvo 
unikalus XIX a. mąstytojas, prabilęs nauja, vokiečių filosofijoje menkai 
vartota intymiai psichologizuota ir įtaigia kalba. Daugelis pradžioje 
amžininkus šokiravusių šio tragiško pesimizmo šauklio idėjų stipriai 
paveikė pastarųjų dviejų šimtmečių Vakarų filosofijos, civilizacijos teori- 
jos, kultūrologijos, psichologijos, orientalistikos, etikos, estetikos, meno 
filosofijos ir kitų humanistikos sričių raidą; postmodernioje epochoje 
jos nuskamba naujai, kadangi tiesiogiai siejasi su dabartinės metacivi- 
lizacinės kultūros bei dvasinės situacijos pokyčiais. Šių kontroversiškų 
idėjų reinterpretacija aktuali ne tik dėl Rytų ir Vakarų tautų kultūros, 
mąstymo tradicijų suartėjimo, tačiau ir dėl aštrėjančių globalių civili- 
zacijos raidos tendencijų, žmonijos nesugebėjimo spręsti pribrendusių 
problemų, remiantis racionalaus proto principais. 

Yra įvairaus likimo mąstytojų, kurių santykis su epocha ir amži- 
ninkais skirtingas. Vienų idėjos greitai susilaukia pripažinimo, kiti ilgai 
lieka „neaktualūs“ ir tik vėliau, pasikeitus kultūrinei padėčiai, netikėtai 
atgimsta. Schopenhaueris, nepaisant atkaklaus filosofijos principų plėto- 
jimo, ilgai buvo ignoruojamas ir tik paskutiniais gyvenimo metais tapo 
pripažintas. Jis ilgainiui virto kultine Vakarų filosofijos figūra, lydima 
daugybės mitų ir stereotipinių požiūrių. 

Šis įtakingas neklasikinės filosofijos pradininkas vienas pirmyjy suvo- 
kė, kad perdėtas vokiečių klasikinės filosofijos racionalizmas, panlogizmas, 
sisteminio mąstymo kultas jau išsėmė savo euristines galimybes ir ieškojo 
naujų su egzistencine patirtimi susijusių filosofinės saviraiškos būdų. Iš 
čia plaukė siekis reformuoti pamatines klasikinės Vakarų racionalistinės 
filosofijos nuostatas; jis motyvuotai kritikavo metafizinės filosofijos spe- 
kuliatyvumą, scientistinių teorijų paviršutiniškumą, perdėtą racionalaus 
proto sureikšminimą, vartotojiškos visuomenės skaudulius, miesčioniškos 
pasaulėžiūros ribotumą ir siekė įtvirtinti naujus neklasikinius mąstymo 
principus. Kupinos tragiško pesimizmo Schopenhauerio filosofijos išeities 
taškas- mąstantis, kenčiantis ir ieškantis gyvenimo prasmės susvetiméju- 
siame pasaulyje žmogus. Tokia antropologiškai į „gyvenimo“ problemati- 

ką orientuota filosofija rėmėsi ne racionaliu protu, abstrakčiais teoriniais 
principais, o unikalia egzistencine patirtimi, jausmais, išgyvenimais 
ir savitai suprantamais moralumo principais. Galima netgi teigti, kad 
Schopenhaueris E ON = 
pasuko Vakary 
filosofiją nauja 
kryptimi, klojo 
pamatus dialogui 
su Rytų mąstymo 
tradicijomis, gi- 
linosi į žmogaus 
būties problemas, 
iškėlė ontologinės 
sąvokos „gyveni- 
mas“ svarbą. 
Lietuvoje, Se 
kaip ir daugelyje kitų Rytų Europos kraštų, dėl įvairių, dažniausiai Dancigas 
ideologinių, priežasčių Schopenhauerio filosofija dar neseniai buvo 
vertinama perdėm sociologizuotai ir vienpusiškai. Pokario metu jo 
filosofijos interpretaciją Rytų Europoje itin paveikė Gyorgy Lukacso 
knyga Die Zerstérung der Vernunft („Proto sugriovimas“). Joje ir kai 
kuriuose kituose panašiuose veikaluose Schopenhaueris buvo traktuo- 
jamas pirmiausia kaip įtakingos iracionalizmo krypties pradininkas. 
Nors tokiame požiūryje neabejotinai būta tiesos, tačiau tai dar nereiškė 
tikrojo Schopenhauerio mokslinių interesų daugiamatiškumo, įvairovės, 
kadangi greta voliuntarizmo pavidalu besireiškiančio iracionalizmo jo 
veikaluose buvo plėtojama ir daugybė kitų perspektyvių humanistikos 
tendencijų bei idėjų. Kita vertus, pernelyg priešpriešinant Schopenhau- 
erio filosofiją racionalistinėms pokantinės vokiečių klasikinės filosofijos 
nuostatoms atsiranda kitas kraštutinumas - paneigiami aiškūs ryšiai su 
kritikuojama tradicija, o tai irgi trukdo suprasti jo idėjų genezę ir tikrąją 
vietą pirmosios XIX a. pusės humanistikos raidoje. 
Akivaizdu, kad, Schopenhauerį traktuojant kaip iracionalizmo pra- 
dininką ir pagrindinį ideologą, sumenkinama šios asmenybės reikšmė, 
susiaurinama skelbiamų idėjų įvairovė ir poveikis, kadangi perdėm pa- 
brėžiant neigiamas nuostatas pokantinės vokiečių klasikinės filosofijos 

jo filosofiją, ignoruojant daugybę kitų neabejotinai reikšmingų „neklasi- 
kinių', tai yra netelpančių į vokiečių klasikinės filosofijos nubrėžtas ribas, 
idėjų. Šis sudėtingumas, su kuriuo nuolatos susiduriame tyrinėdami 
Schopenhauerio filosofijos fenomeną, verčia ieškoti pagalbinių tiksles- 
nių sąvokų, padedančių išsivaduoti iš įsigalėjusių mąstymo stereotipų, 
adekvačiau suvokti kūrybinį mąstytojo palikimą ir reikšmę pasaulinės 
filosofijos istorijoje. Įtakingiausių XIX a. mąstymo tradicijų sankirtoje 
Schopenhaueris neabejotinai yra išskirtinės svarbos, su Hegeliu polemi- 
zuojanti naujos neklasikinės filosofijos figūra. 

Kai Schopenhauerio filosofijos analizei pasitelkiamas neutralesnis 
darbinis terminas neklasikinė filosofija, lengviau išsivaduojama iš iracio- 
nalizmo ir antiracionalizmo terminams būdingų negatyvių konotacijų ir 
mąstytojo kūrybinio palikimo tyrinėjimas perkeliamas iš vokiečių filo- 
sofinės tradicijos į universalesnį teorinės analizės lygmenį. Be to, jis buvo 
iš tų didžiųjų Vakarų mąstytojų, kurie ne tik atsiribojo nuo pamatinių 
ankstesnės klasikinės filosofijos principų, bet kartu su Kierkegaardu ir 
Nietzsche formavo daugelį neklasikinei mąstymo tradicijai būdingų požiūrių 
į pagrindinius filosofijos uždavinius, įtvirtino atvirą metaforišką poetinį mąs- 
tymo stilių, vidinį būties išgyvenimą susiejo su unikalia egzistencine patirtimi, 
formavo naujas situacines kategorijas ir neklasikinius problemų laukus. 

Savo filosofijos originalumą Schopenhaueris siejo ne tik su siekimu 
įtvirtinti iracionalios valios prioritetą, tačiau ir „suprasti pasaulį remiantis 
žmogumi“. Čia kalbama apie iš esmės naują konceptualią antropologinę 
poziciją, atmetančią racionalistinės filosofijos nuostatas. Schopenhaueris 
ir kiti neklasikinės filosofijos pakraipos mąstytojai pagrįstai abejoja, ar 
būties unikalumas gali būti įspraustas į klasikinę akademinę filosofiją ir 
vertinamas jos matais. 

Prieštaravimai tarp kontroversiškos Schopenhauerio asmenybės ir jo 
mokymo tampa akivaizdūs, kai pasineriame į šio mąstytojo gyvenimo pe- 
ripetijų tyrinėjimus. Pirmiausia išryškėja properša tarp pabrėžtinai griežto, 
neretai agresyvaus charakterio ir užuojautos kupinų etinių idėjų. Ši nepapras- 
to įžvalgumo ir išskirtinio talento asmenybė skverbiasi į žmogaus dvasios 
gelmes, jautriausius jo sąmonės ir pasąmonės pokyčius, apmąsto skaudžią 
egzistencinę patirtį, santykius su pasauliu ir kitais žmonėmis. 

Nors Schopenhaueris buvo subtilus užslėptų dvasios polėkių, motyvų ty- 
rinėtojas, kuriam būdingas polinkis į savianalizę, įvairių psichologinių būsenų 
aprašinėjimas, tačiau- paradoksalu- jis, išskyrus fragmentiškus kelionių etiu- 

dusir kelių puslapių savo pirmųjų trisdešimties gyvenimo metų Curriculum, 
pridėto prie prašymo dėstyti universitete, autobiografinių tekstų nepaliko. 
Tiesa, kai kuriuos faktus galima atkurti iš tekstuose pasitaikančių autobiogra- 
finių fragmentų, 
pasitelkiant amži- 
ninkų liudijimus, 
epistolinio pali- 
kimo trupinius. 
Laiškai ir neiškal- 
bingi dienoraščiai 
yra svarbus šio 
mąstytojo intelek- 
tualinės biografi- 
jos ir jaudinusių 
problemų pažini- 
mo šaltinis, nors 
ir ne toks aktualus kaip Kierkegaardo, Nietzscheės atvejais. 

Daugelis Schopenhauerio gyvenimo faktų kritinėje literatūroje daž- 
niausiai pateikiami perdėm schemiškai ir vienpusiškai. Daugiausia dė- 
mesio paprastai skiriama tik ryškiausiems šios ekscentriškos asmenybės 
gyvenimo įvykiams. Nublanksta kiti šios neeilinės asmenybės bruožai ir 
skelbiamų idėjų supratimui svarbūs dalykai, silpnėja akivaizdus ar užslėp- 
tas intelektualinės biografijos ir pasaulėjautos ryšys. 

Arthuras Schopenhaueris gimė 1788 m. vasario 22 d. „laisvajame 
mieste“ Dancige (Gdanske) niūraus būdo olandų kilmės prekeivio 
Heinrio Florio Schopenhauerio šeimoje. Tėvas išsilavinimą įgijo Bordo, 
Prancūzijoje, daug keliavo po Prancūziją ir Angliją, kurias laikė pažan- 
giausiomis Vakarų Europos šalimis. Aštuoniolika metų jaunesnė už 
tėvą Arthuro motina Johanna Henriette Trosiener-Schopenhauer buvo 
įtakingos Dancigo magistrato patarėjo šeimos palikuonė. Ji buvo tikra 
vyro priešingybė. Tai - subtilaus skonio, linksma, mėgstanti visuomenę 
žavinga moteris. Ji piešė, muzikavo ir turėjo neabejotiną literatūrinį ta- 
lentą; ilgainiui tapo garsia rašytoja, daugybės populiarių romanų autore, 
Jau vaikystėje jautrus Arthuras jautė nesantarvę ir nuolatos stiprėjančią 
įtampą tarp priešingų polinkių ir gyvenimo principų tėvų. 

Floris Schopenhaueris nejautė jokios simpatijos militarizacijos keliu 
žengiančiai Prūsijai, o po 1793 m. antrojo Lenkijos-Lietuvos valstybės 

padalijimo ir Dancigo aneksijos, protestuodamas prieš šį savivalės aktą, 
persikėlė gyventi į laisvąjį miestą Hamburgą. Tėvas daug vilčių siejo su 
unikalių gabumų sūnumi, todėl ir nukreipė mokytis į privačią elitinę mo- 
kyklą. Vėliau prisimindamas jaunystės metus Arthuras rašė: „Aš lankiau 
Hamburge privačią mokyklą, kurioje daugiausiai mokėsi aristokratų ir 
turtingiausių hamburgiečių vaikai“ (Schopenhauer, 1997a, 212). Norė- 
damas suteikti sūnui geresnį išsilavinimą, tėvas būsimą filosofą išsiunčia 
mokytis į Prancūziją. 1797-1799 m. jis gyveno Havro mieste Grėgoire 
de Blėsimaire šeimoje, mokėsi vietos licėjuje ir gavo klasikinių kalbų ir 
įvairiapusio humanitarinio išsilavinimo pradmenis. Čia visam gyvenimui 
jam įdiegė pagarbą prancūzų kultūrai, filosofijai, menui (tai, kad vaikystė- 
je prancūzų kalbą mokėjo geriau nei gimtąją ir visą gyvenimą skaitė daug 
prancūzų autorių, labai veikė jo filosofavimo stilių, kuris elegantiškumu 
ir psichologiniu įtaigumu ženkliai skyrėsi nuo vokiečių filosofijoje vieš- 
patavusio migloto ir sunkaus). 

Jaunystėje Arthuras nemažai keliavo; pirmoje kelionėje su tėvu jis 
aplankė Hanoverį, Kaselį, Veimarą, Prahą, Drezdeną, Leipcigą, Berlyną 
ir Paryžių. Sugrįžęs namo ryškius humanitarinius polinkius turintis jau- 
nuolis, tėvo verčiamas, įstojo į Hamburgo komercinę mokyklą, kurioje 
mokėsi 1799-1803 m. Po to 1803-1805 m. kartu su tėvais leidosi į antrą 
ilgą kelionę po įvairias Vakarų Europos šalis. Aplankė daugybę Vokie- 
tijos, Olandijos, Anglijos, Prancūzijos, Šveicarijos, Bavarijos, Austrijos 
ir kitų šalių miestų. Apie šią gilų pėdsaką jo pasaulėžiūroje palikusią 
kelionę liudija Kelionių dienoraštis, kuriame jau skamba vėlesniems 
kūriniams būdingi melancholijos motyvai. „Akivaizdu,- rašė vėliau jis,- 
kad dveji šie ilgų kelionių jaunystės metai, kuriuos paprastai panaudoja 
kalbų ir senųjų klasikinių disciplinų studijoms, man buvo prarasti; ta- 
čiau vis dėlto dabar manau, kad ši kelionė turėjo tam tikrą naudą, kom- 
pensavusią minėtus praradimus vėliau. Iš tikrųjų per šiuos paauglystės 
metus, kai žmogaus protas yra labai imlus įvairiems įspūdžiams, godus ir 
smalsus siekiant išvysti ir suvokti daiktus, mano mąstysena ne prisipildė, 
kaip tai dažnai atsitinka, tokiais paviršutiniškais žodžiais ir istorijomis, 
kurioms svetimas tikrasis pažinimas“ (ten pat, 213). 

Stiprėjantys tėvų konfliktai baigėsi ištuoka; praslinkus dvejiems 
metams, 1806 m. pavasarį, melancholijos apimtas tėvas nusižudė. Čia 
tikriausiai vertėtų priminti ir kai kuriuos faktus iš šeimos istorijos. 
Filosofo senelė iš tėvo pusės Anna Renata Coermans išprotėjo po savo 

vyro mirties. Ji turėjo tris dukteris, vienos iš kurių vaikas buvo Arthuro 
tėvas. Dvi turėjo akivaizdžių patologijos požymių: viena buvo protiškai 
atsilikusi, o kita- pusiau pamišusi. Filosofo tėvas irgi garsėjo charakterio 
keistybėmis, buvo pesimistas, staigus, nesulaikomas, užsispyręs, nesilei- 
do į jokius kompromisus, kai tai liesdavo finansinį saugumą ar šeimos 
ateitį. Du iš trijų tėvo brolių sirgo depresija ir gydėsi uždarose psichi- 
atrijos ligoninėse. Kai kuriuos nenuolankaus tėvo charakterio bruožus 
paveldėjo sūnus, kuris, anot daugelio jo pažįstamų, turėjo akivaizdžių 
psichinių patologijų požymių. Pavyzdžiui, jo jaunystės draugas Wil- 
helmas Gwinneris pasakoja apie su įvairiomis fobijomis ir manijomis 
susijusius elgesio bruožus. 

Iš tikrųjų, anot įvairių liudijimų, dar ankstyvoje vaikystėje Arthuras 
vengė vaikščioti su tėvais, nes bijojo, kad šie gali jį pamesti. Studijų Ber- 
lyne metu jaunuolis vengė bendrauti su žmonėmis, nes bijojo užsikrėsti 
tuberkulioze. Iš Berlyno jis paskubom išvyko bėgdamas nuo epidemijos 
grėsmės. Į keliones, paniškai bijodamas užsikrėsti įvairiomis ligomis, jis 
imdavo daugybę indų ir individualios higienos priemonių. Laiškuose 
leidėjams ir draugams filosofas nuolatos baimingai tvirtina, kad jo idėjas 
pasisavins kiti. Tačiau vis dėlto turime pripažinti, kad Schopenhauerio 
atvejis, nepaisant daugelio vos ne paranojiškų išpuolių prieš klasikinės 
vokiečių filosofijos korifėjus, megalomanijos ir totalinio pesimizmo ap- 
raiškų, nėra toks dramatiškas kaip Kierkegaardo ir Nietzscheės. 

Po tėvo mirties Arthuras paliko neapkenčiamą komercinę mokyklą 
ir šeima tų pačių metų rudenį persikėlė į Veimarą, kur motina gyveno 
bohemišką gyvenimą, glaudžiai bendravo su Veimare ir greta esančioje 
Jenoje besitelkiančiu intelektiniu ir meniniu Vokietijos elitu. Tai sukėlė 
asketiško sūnaus nepasitenkinimą ir aštrino jo konfliktus su motina. 
Kita vertus, gyvenimas Veimare, viename svarbiausių to meto Vakarų 
dvasinės kultūros centrų, skatino intelektualinį jaunuolio brendimą. 
Mažos Viurtembergo kunigaikštystės sostinė Veimaras ir greta esantis 
universitetinis miestas Jena ministro Johanno Wolfgango Goetheės 
pastangomis XIX a. pradžioje tapo vienu svarbiausių Vakarų dvasinės 
kultūros centrų, kur spietėsi vokiečių kultūros įžymybės Friedrichas 
Schilleris, Christopas Martinas Wielandas, Friedrichas ir Augustas 
Schlegeliai, Ludwigas Tieckas, Novalis, Friedrichas Schellingas, Geor- 
gas Hegelis, Friedrichas Hėlderlinas, Johannas ir Wilhelmas Grimmai 
ir daugelis kitų. Čia pirmą kartą jaunasis Arthuras susidūrė su Jenos 

romantikų ideologu E. Schlegeliu, rašytoju Wielandu, Kanto sekéju Je- 
nos universiteto profesoriumi Karlu Leonhardu Reinholdu ir didžiuoju 
Goethe, kuris įžvelgė jame išskirtinio talento asmenybę ir pranašavo 
šlovingą ateitį. 

Su samdomais dėstytojais Arthuras mokslus tęsė Gotoje ir Veimare, 
susižavėjo Johanno Georgo Sulzerio meno teorija ir Wilhelmo Heinricho 
Wackenroderio muzikos filosofija. Prieš išvykstant iš Veimaro įsiplieskė 
platoniška jaunuolio meilė aktorei Carolinai Jagemann. Jai skirta vieninte- 
lė Schopenhauerio sukurta meilės poema. „Septynioliktais savo gyvenimo 
metais,- prisimena jis,- aš be jokių mokyklinių nuostatų buvau apvaldy- 
tas pasaulinio sielvarto, kaip Budha savo jaunystėje, kai pamatė nelaimes, 
senatvę, kančią ir mirtį. Tiesa, kuri garsiai ir aiškiai bylojo iš pasaulio, 
greitai įveikė ir man įteigtas hebrajiškas dogmas, ir dėl to šis pasaulis 
negalėjo būti sukurtas kažkokios visuotinį gėrį skleidžiančios esybės; šis 
kūrinys yra neabejotinai kažkokio velnio, kuris suteikė gyvybę padarams 
siekdamas tenkintis suvokdamas jų kančias; tai liudijo visi duomenys, ir 
tikėjimas, kad yra taip aš tikėjau. Bet kuriuo atveju žmogaus būtis liudija 
apie pasmerktumą kentėti; ši būtis, giliai nugrimzdusi į kančią, negali 
jos pašalinti; pačios būties ištakos ir sklaida, be abejonės, yra tragiški“ 
(išskirta Schopenhauer, 1997 c, 385-386). 

1809 m. spalį Schopenhaueris įstojo į Getingeno universitetą, iš 
pradžių studijavo mediciną ir gamtos mokslus, vėliau nuo 1810 m. pava- 
sario jis užsirašė į Filosofijos fakultetą, skaitė Platoną, Kantą, Aristotelį, 
Spinozą. 1811-1813 m. filosofijos studijas tęsė Berlyno universitete. Čia 
klausė Fichtes ir Schleiermacherio paskaitų, domėjosi Platono, Meiste- 
rio Eckharto, Jakobo Bhomeės, Kanto, Lockeo, Pascalio, Montaigne’io, 
Jenos romantikų, Schellingo idėjomis. Baigęs studijas 1813 m. lapkritį 
grįžo į Jeną, apgynė filosofijos mokslų daktaro disertaciją, kurią vėliau 
kaip filosofinį traktatą paskelbė pavadinęs Apie ketveriopą pakankamo 
pagrindo dėsnio šaltinį. 

Su motina Arthuro santykiai Veimare klostėsi vis sudėtingiau. Kupina 
gyvenimo optimizmo, mėgstanti aukštuomenės ir kūrybingų asmenybių 
susitikimus, energinga, jausminga, trokštanti neišgyventos meilės motina 
ir jos bohemiškas gyvenimo būdas erzino asketiškų nuostatų sūnų. Jis iki 
gyvenimo pabaigos negalėjo atleisti motinai kryptingai siekto išsiskyri- 
mo su tėvu, kaltino dėl jo savižudybės, neapkentė nuolatos apie motiną 
besisukančių jaunesnių garbintojų. 

Tačiau kalbant apie motinos poveikį būsimam filosofui negalima pa- 
miršti, kad tai buvo mokanti bendrauti, protinga, išsilavinusi moteris, iš jos 
sūnus paveldėjo literatūrinį talentą. Kita vertus, motinos salonas Veimare 
buvo vienas pagrindinių miesto kultūrinio 
gyvenimo židinių, kuriame ketvirtadieniais ir 
šeštadieniais lankydavosi daugybė Goetheės, 
Schlegelių, Grimmų ir Bettinos Brentano ratelių 
žmonių. 1813 m. pabaigoje motinos salone jis 
susipažino su orientalistu Friedrichu Maieriu ir 
jaunu ekscentrišku rašytoju Friedrichu Ludwigu 
Zacharias Werneriu, kuris buvo Goetheės bičiu- 
lis. Pirmasis jį skatino domėtis indų filosofija, 
o antrasis - Goetheės moksliniais interesais. 
Bendraudamas su pastaruoju Arthuras gyvai 
aptarinėjo įvairias spalvų teorijos problemas. 

Dėl stiprėjančių nesutarimų su motina 
1814 m. Arthuras išvyko iš Veimaro ir įsikūrė Drezdene. Tais pačiais Carolina 
metais atsitiko lemtingas įvykis, kuris paveikė dvasinę filosofo evoliuciją. Meidon 
Į jo rankas pakliuvo 2 tomai iš tarpinės persų į lotynų kalbą išverstų indų 
upanišadų, kurie turėjo didžiulį poveikį jo pasaulėžiūrai ir moksliniams 
interesams. Schopenhaueris pasinėrė į Rytų filosofijos studijas, gilinosi 
į europines kalbas išverstų upanišadų, budistinių, Sankhyos mokyklos 
tekstų ir orientalistinės literatūros studijas. Indų filosofijos idėjos itin darė 
įtaką mąstytojo pasaulėžiūrai ir tapo vienu svarbiausių jo besiformuojan- 
čios pesimistinės filosofijos elementų. 

Schopenhaueris visą gyvenimą buvo dėkingas tėvui, artimam pesimis- 
tine pasaulėžiūra ir uždaru gyvenimo būdu, kuris suteikė jam įvairiapusį 
išsilavinimą, negailėjo pinigų mokytojams, parodė daug užsienio kraštų. 
Tekstuose Arthuras nuolatos prisimena, kad būtent tėvo palikimas suteikė 
jam finansinę nepriklausomybę, leido skirti savo gyvenimą parsidavimo ne- 
pakenčiančiai filosofijai. Todėl nereikėjo prievartauti savęs, kaip daugeliui 
kitų neturtingų tėvų palikuonių, lankstytis prieš valdininkus, užsiiminėti 
nemégstamais darbais, kad galėtų užsidirbti pragyvenimui. 

Užsisklendęs Drezdene 1814-1818 m. Schopenhaueris rašė progra- 
minį veikalą Pasaulis kaip valia ir vaizdinys. 1818 m. išvyko į savo pirmąją 
kelionę po Italiją. Grižęs iš jos 1819 m. pradžioje paskelbė pirmą savo 
veikalo tomą. Teksto poleminis patosas buvo nukreiptas prieš vyraujančias 

Vokietijoje racionalistines vokiečių klasikinio idealizmo idėjas. Savo vo- 
liuntaristinėje filosofijoje Schopenhaueris racionaliam protui priešpriešino 
aklą ir iracionalią valią, kurią aiškino kaip galingiausią būties procesus 
reguliuojančią jėgą. Nepaisant jauno filosofo vilčių, šis voliuntarizmo 
manifestas liko nepastebėtas, o didžiąją neišparduoto tiražo dalį leidėjas 
Friedrichas Arnoldas Brockhausas „nurašė“ ir šaltą žiemą knygos sunau- 
dojamos kaip kuras, o vėliau - kaip makulatūra. 

1820 m. Schopenhaueris gavo privatdocento vietą Berlyno universi- 
tete, kuris tuo metu buvo laikomas Vakarų filosofijos sostine ir kuriame, 
pasiekęs savo šlovės zenitą, dėstė pagrindinis dvasinis jo oponentas He- 
gelis. Čia ir įvyko lemtingas jų susidūrimas. Ambicingas Schopenhaueris 
savo paskaitoms pasirinko tas pačias valandas, kada Hegelis didžiojoje 
auditorijoje dėstė racionalistinę objektyviojo idealizmo sistemą gausiai 
klausytojų auditorijai. Schopenhauerio klausėsi tik nedaugelis, todėl 
paskaitų ciklo filosofas neužbaigė. 

1821 m. Schopenhaueris susipažino su žavinga 19 metų bohemišką 
gyvenimą pamėgusia aktore Carolina Richter, visuomenei plačiau žinoma 
slapyvardžiu Carolina Meudon. Jų ryšys truko per 10 metų - iki 1831 m. 
Juos siejo duktė, kuriai filosofas materialiai padėjo ir atšalus santykiams 
su motina. Šiandien belieka apgailestauti, kad to labai svarbaus jo intelek- 
tualinei evoliucijai meto filosofo mintis, planus, išgyvenimus atspindintys 
laiškai buvo sunaikinti. 1823 m. Schopenhaueris išvyko gyventi į Miun- 
cheng, čia išgyveno depresiją, kad jo veikalas ignoruojamas. 1825 m. grįžo 
į Berlyną, dar keletą kartų 1826-1831 m. universitete jis nesėkmingai 
mėgino paskaitas atnaujinti, kol pagaliau dėstytojo darbo atsisakė. 

Išgyvendamas dėl nenusisekusios dėstytojo karjeros Schopenhaue- 
ris po 1931 m. choleros epidemijos paliko Prūsijos sostinę ir persikėlė į 
Frankfurtą prie Maino, kur visų pamirštas ilgam atsiribojo nuo išorinio 
pasaulio. Tiesa, 1832-1833 m. jis dar kurį laiką gyveno Miunchene, tačiau 
1833 m. jau galutinai įsikūrė Frankfurte prie Maino. Jo gausybe įvairių 
mokslo sričių knygų prikimštame bute vyravo trys akcentai, įrodantys 
šeimininko simpatijas: Kanto biustas, Goetheės portretas ir tibetiška 
Budhos statula. Vienam iš savo jaunystės draugų, su kuriuo susipažino gy- 
vendamas Havre, 1833 m. filosofas rašė: „Taigi gyvenu vienatvėje su baltu 
spanieliu, tyliu ir labai inteligentišku gyvūnu, kartu su savo biblioteka [...] 
Aš dar groju fleita kaip kadaise; kalbu prancūziškai taip pat laisvai ir tuo 
pačiu akcentu kaip anksčiau (nors dabar gilinuosi į septynias kalbas ir jas 


Trečia dalis, SCHOPENHAUERIS IR NEKLASIKINES FILOSOFIJOS ISTAKOS 


tobulinu; kartais tarpusavyje jos maišosi), tačiau rašyti neturiu įgūdžių: 
tik vokiečių ir lotynų yra tos kalbos, kuriomis rašau nepriekaištingai“ 
(Schopenhauer, 1996, 103). 

Nors jo filosofija ignoruojama, Schopenhaueris įtemptai dirba, toliau 
plėtoja minėtame veikale iškeltas idėjas. Daug energijos filosofas skiria 
kovai su vokiečių klasikinio idealizmo įžymybių (Fichtes, Schellingo, 
Hegelio) idėjomis, jų socialinio optimizmo ir proto kulto nuvainikavi- 
mui. „Mano amžius ir aš, - konstatavo jis, - svetimi vienas kitam- tai 
akivaizdu. Tačiau kas iš mūsų laimės procesą būsimųjų kartų teisme?“ 
(išskirta- Schopenhauer, 1997c, 396). 

1839 m. Schopenhaueris pelnė Norvegijos karališkosios mokslo 
draugijos premiją, tačiau jam tai menka prošvaistė — jis vis tiek nepripa- 
žįstamas. 1843 m. gegužės 7 d. laiške leidėjui Brockhausui rašo apie antrąjį 
savo programinio veikalo tomą: „Šis antrasis tomas yra nepalyginamai 
geresnis nei pirmasis, kaip kad išbaigtas paveikslas palyginti su eskizu. 
Jame yra tas tobulumas, kuris atskleidžia mąstymo gelmę ir pažinimo 
turtingumą, vienintelius vaisius, kuriuos gali pagimdyti nusišalinęs nuo 
išorinio pasaulio gyvenimas, skirtas tyrinėjimams ir apmąstymams. Bet 
kokiu atveju tai yra kažkas, ką parašiau geriau“ (Schopenhauer, 1996, 
122). 1851 m. pasirodo paskutinis Schopenhauerio dvitomis veikalas - 
Parergi und Paralipomena, kuris iki tol beveik nežinomą mąstytoją išgar- 
sina. Šios knygos Įvade jis rašė: „Gyvenimo išminties sąvoką čia vartoju 
grynai imanentine reikšme, tai yra ją suprantu kaip meną kuo maloniau 
ir laimingiau nugyventi gyvenimą, tad ir mano samprotavimus apie tai 
būtų galima pavadinti eudaimologija - pamokymais, kaip siekti laimingos 
būties. O ši, savo ruožtu, apibrėžtina kaip tokia egzistencija, kuri, verti- 
nant ją absoliučiai objektyviai arba, tiksliau sakant, ramiai ir dalykiškai 
apmąstant (nes čia reikalingas subjektyvus sprendimas), laikytina kur kas 
vertingesne už nebūtį“ (Schopenhaueris, 1994, 31). 

Ši žaisminga ir aiškiai suprantama kalba parašyta knyga paplito 
tarp intelektualų. Požiūris į Schopenhauerio skelbiamas idėjas keičiasi, 
pradeda pildytis 1844 m. pasakyti žodžiai: „Kad mano filosofija užimtų 
katedrą, turi ateiti kiti laikai.“ Didėjančio socialinio pesimizmo sąlygomis 
pastebimas neįtikėtinas šio mąstytojo idėjų renesansas. 

1854 m. nenuilstamu Schopenhauerio sekėju tampa jaunosios kartos 
dievaitis Richardas Wagneris, kuris filosofui atsiunčia autorinius garsio- 

pasirodo nauji Schopenhauerio veikaly leidimai, jo idéjos skverbiasi j 
Vokietijos ir kitų šalių universitetų filosofijos katedras. Jau garbų amžių 
pasiekęs filosofas išsaugojo proto guvumą, darbingumą ir dėmesį filosofi- 
jos aktualijoms. 1857 m. kovo 28 d. laiške savo studijų Getingeno univer- 
sitete draugui ir diplomatui Christianui Carlui Josinsui Bunsenui jis rašė: 
„Jūs galite pagalvoti, kad turėdamas septyniasdešimt metų esu senatvės 
agonijoje, užsisklendęs tarp romanų ir pasakojimų: Dieve, saugok mane! 
Aš tęsiu kaip patrakęs be jokio nuosmukio tai, ką pradėjau savo jaunystėje 
tyrinėti Getingene“ (Schopenhauer, 1996, 551). 

Paskutiniais gyvenimo metais Schopenhaueris buvo pripažintas 
Vokietijoje, o jo šlovė sparčiai plito kituose Vakarų Europos kraštuose. 
Anot užsieniečių, viešėjusių universitetiniuose Vokietijos centruose, 
visur - Heidelberge, Veimare, Jenoje, Berlyne ir Halėje - buvo kalbama 
apie šį pesimizmo ideologą, atsidūrusį šlovės viršūnėje. 1958-1959 m. 
Schopenhauerio namuose lankęsi iš Prancūzijos atvykę su išgarsėjusiu 
filosofu pasimatyti profesoriai Frėdėricas Morinas ir grafas Foucheris de 
Careilis atkreipė dėmesį į jo proto guvumą, aiškią ir truputėlį sarkastišką 
kalbėjimo manierą, kalbantis daugybės lotyniškų, graikiškų lakių frazių 
citavimą bei nepriekaištingą prancūzų, anglų, italų kalbų mokėjimą. 
„Išdidžios išvaizdos vyresnio amžiaus tarnaitė, lydima niūraus spanie- 
lio,- rašė Morinas,- įleido į erdvų, gerai išvėdintą ir sutvarkytą darbo 
kabinetą, kuris spindėjo švara saulės spinduliuose. Goetheės biustas tarsi 
sklandė virš puikios bibliotekos. Schopenhaueris įėjo po kelių minučių- 
kiek paliegusios išvaizdos, tačiau mesdamas į mane skvarbų, kiaurai 
perveriantį savo pilkų akių žvilgsnį. Nepaisant šešiasdešimt aštuonerių 
išraiška, dėl nuolatinės neišnykstančios šypsenos juokaujant viskas daro 
įspūdį išdidžios aristokratiškos Mefistofelio fizionomijos, jei jo didžiulėje 
nepriekaištingai doro pavidalo kaktoje nebūtų regimas įspaudas ne tik 
palankumo, bet ir nuoširdumo. Jis laikė rankoje mūsų bendro draugo 
laišką ir netrukus ėmėme kalbėtis“ (Schopenhauer, 1997a, 252). 

Pergalingą Schopenhauerio idėjų sklaidą paspartino 1860 m. filosofą 
ištikusi mirtis. Šis „neaktualus“ pesimistas, krintančio gyvenimo jausmo 
skelbėjas netrukus tapo skaitomiausiu ir didžiausią poveikį antrosios 
XIX a. pusės Vakarų intelektualiniam elitui ir meninei inteligentijai turin- 
čiu mąstytoju. 1873 m. buvo išleistas pirmasis pilnas Schopenhauerio raš- 
tų rinkinys, kuris atvėrė kokybiškai naują jo filosofijos sklaidos tarpsnį. 

Sio gyvenimo filosofijos pirmtako knygos jau tapo visuotinai pripa- 
zinta filosofijos klasika, puikiai aprašančia jo gyvenamąją epochą, idėjų 
kovą ir intelektualinius ieškojimus. Filosofo dėmesys žmogaus būties 
problemoms, vidiniam pasauliui, slapčiau- 
sioms mintims ir išgyvenimams stipriai veikė 
Vakarų filosofinės minties raidą. Jo knygos 
leidžiamos didžiuliais tiražais ir laukiamos 
skaitytojų. Daugelis jose išsakytų minčių tapo 
lakiomis frazėmis ir plačiai cituojamos bei in- 
terpretuojamos vėlesnėje literatūroje. Jo akylas 
bekompromisinis žvilgsnis į istorijos, savo 
epochos kultūros, filosofijos, žmogaus būties 
problemas ir nepraranda aktualumo ir liudija 
apie genialaus mąstytojo įžvalgumą. 


Santykis su tradicija ir amžininkais 


Schopenhaueris pradėjo naują Vakarų filosofinės minties raidos Schopenhauerio 

tarpsnį. Šis iracionalios valios metafizikos kūrėjas tapo vienu įtakingiau- "wma ir sesuo 
sių šviečiamojo racionalizmo kritikų ir klasikinės filosofijos pertvarky- 
tojų. Skirtingai nei ankstesni mąstytojai, sukilę prieš racionalaus proto 
kultą (Augustinas, Plotinas, Pascalis, Montaigne'is, Friedrichas Jacoby, 
Johannas Georgas Hamannas), kurie nepajėgė pakeisti vyraujančio Va- 
karų filosofinės minties raidos srauto, kadangi buvo užgožti aristotelinės, 
o vėliau - kartezijinės racionalistinės tradicijos, Schopenhaueris savo 
siekius įgyvendino nuosekliau ir sėkmingiau. Jis konceptualiai kritikavo 
pamatines racionalistinės filosofijos ir pasaulėžiūros nuostatas. 

Tarp didžiųjų XIX a. pirmosios pusės filosofų Schopenhaueris išsi- 
skyrė genijaus nuojauta, fundamentaliu išsilavinimu. Jis mokėjo pagrin- 
dines Europos ir klasikines kalbas, pasižymėjo mąstymo aiškumu, rašė 
raiškiu literatūriniu stiliumi, gilinosi į įvairias humanitarinių ir gamtos 
mokslų sritis. Limožo universiteto profesoriui grafui Foucheriui de Carei- 
liui, bendravusiam su filosofu paskutiniais pastarojo gyvenimo metais, į 
akis krito Schopenhauerio išsilavinimo įvairiapusiškumas ir fundamenta- 
lumas. „Jo aiškūs ir akcentuoti žodžiai žavėjo klausytojus, - prisimena de 
Careilis, - jie skleidėsi ir analizavo vienu metu; jiems būdingas rafinuotas 


jausmingumas su augančia aistra; jie buvo teisingi ir tikslūs kalbant įvai- 

riausiomis temomis. Vienas vokietis, kuris daug karty keliavo Abisinijoje, 
kartą labai apstulbo girdėdamas tokias tikslias detales apie įvairių rūšių 
krokodilus ir jų įpročius, kad įsivaizdavo, jog priešais jį yra senas kelionių 
draugas“ (Foucher de Careil, 1988, 49). 

“Apie Schopenhauerio mokslinių interesų įvairiapusiškumą vaizdžiai 
liudija jo sukaupta biblioteka. Anot liudininkų, 1839 m. šio mąstytojo biblio- 
tekoje buvo apie 3000 tomų, o po mirties 1861 m. liko tik apie 1410 knygų. 
Puikus jo kūrybinio palikimo žinovas ir daugiametis tyrinėtojas Arthuras 
Hübscheris, analizuodamas Schopenhauerio bibliotekos fondus, pirmiausia 
išskiria 764 filosofijos ir religijos istorijai skirtas knygas, kurios aprėpė visus 
pagrindinius antikos ir vėlesnius iki XIX a. vidurio klasikus, 115 knygų, 
skirtų įvairioms kultinėms ir magnetizmo problemoms, 545 - nuo Antikos 
iki rašytojo gyvenamojo meto literatūros istorijai, 145 — Indijos ir kitų Rytų 
kraštų kultūros, religijos ir filosofijos istorijai (žr. Barbera, 2004, 185-206). 

Schopenhauerio koncepcijoje susiliejo daugybė įvairiausių įtakų, 
iš kurių pirmiausia reikėtų išskirti platonizmo, romantikų ir klasikinės 
filosofijos idėjas, susipynusias su senovės indų mokymais, Šių ir daugy- 
bės kitų idėjų sintezėje ryškėjo naujos nuostatos, teigiančios iracionalios 
alogiškos valios pirmumą, nusivylimą racionalaus mąstymo principais, 
socialinį pesimizmą, antiistorizmą, iškeliančios unikalios asmenybės 
būties svarbą. Kita vertus, savo filosofijai mąstytojas siekė tvirto empi- 
rinio pamato, pagrįsto nuodugniais įvairių gamtos mokslų, fiziologijos, 
antropologijos, žmogaus psichologijos ir pan. tyrinėjimais. Čia atsiskleidė 
Schopenhauerio iracionalios valios metafizikai būdingas vidinis preten- 
zijų į griežtą moksliškumą ir racionalaus proto galimybių nuvertinimo 
prieštaringumas. Ir, pagaliau, šis neklasikinės filosofijos pradininkas į 
Vakarų humanistika įvedė daug naujų savitai interpretuojamų „gyvenimo 
filosofijos“ idėjų, kurios tiesiogiai siejosi su individualios žmogaus būties 
problemų aktualėjimu ir nusivylimu Vakarų civilizacijos raidos ateitimi. 

Schopenhauerio filosofijos savitumas - ne akivaizdžiai taiklios įžval- 
gos, bet įtaigiai aprašyta ir kruopščiai argumentuota fatališka pesimistinė 
pasaulio bei jame besiblaškančio, ieškančio gyvenimo prasmės žmogaus 
būties vizija. Jo pabrėžtinai asmeninė gyvenimo filosofija paskatino Vakarų 
filosofinės minties istorijos permaina: atsisakyta sureikšmintų vokiečių kla- 
sikinei filosofijai būdingų abstrakčių racionalistinių konstrukcijų, išorinio 
pasaulio pažinimo ir imtos kurti naujos neklasikinės ontologiškai grindžia- 
mos koncepcijos, pabrėžiančios neblėstančią „gyvenimo“, vidinio žmogaus 

pasaulio, jo būties ir kūrybos problemų svarbą. Tai mėginimas sujungti 
filosofinį bei meninį mąstymą ir paversti žmogaus gyvenimą pagrindiniu 
filosofinės refleksijos objektu. 

Schopenhaueris nagrinėja amžinus žmogiškos būties klausimus: koks 
žmogaus gyvenimo tikslas? Kokia jo prigimtis ir prasmė? Kaip reikia 
nugyventi gyvenimą? Koks asmenybės santykis su visuomene ir kitais so- 
cialiniais subjektais? Ir daugybę kitų ne mažiau reikšmingų egzistencinę 
prasmę turinčių klausimų. Filosofinis požiūris į pasaulį, žmogų, jo santy- 
kius su kitais, įdomus daugybės klasikinio mąstymo periferijoje buvusių 
„nefilosofinių“ kasdienės būties klausimų tyrinėjimas- tai neatsiejama šio 
mąstytojo gyvenimo dalis. „Filosofija Schopenhaueriui,- pasak Friedri- 
cho Paulseno,- buvo ne pašalinis užsiėmimas, o pirmasis ir svarbiausias 
jo gyvenimo uždavinys“ (Paulsen, 1907, 34). 

Neatsitiktinai egzistencinės mąstymo tradicijos šalininkai (Heidegge- 
ris, Jaspersas, Buberis), intuityvizmo (Bergsonas) ir Frankfurto mokyklos 
ideologai (Adorno, Horkheimeris) Schopenhauerį aukština kaip vieną 
reikšmingiausių Vakarų mąstymo tradicijos atstovų, reabilituoja jo speku- 
liatyvinės filosofijos kritikos, pasaulio desakralizacijos ir nesitaikstymo su 
tikrove, įvairiais stabais svarbą. Iš tikrųjų šio kupino „romantinio sielvarto“ 
mąstytojo veikaluose yra daugelis vėliau egzistencinės pakraipos filosofų 
tekstuose aptinkamų motyvų. Arthuras Hūbscheris knygoje Denker unser 
Zeit („Mūsų laikų mąstytojai“, 1958) netgi kategoriškai teigia, kad nuo 
XIX a. Vakarų filosofijai lemiamą reikšmę turėjo Hegelio ir Schopenhauerio 
idėjų susidūrimas, aktualus iki nūdienos (Hūbscher, 1962, 10). 

Priešingai įsigalėjusiai nuomonei apie aforistinį, nesistemingą Scho- 
penhauerio filosofijos pobūdį, jis buvo sistemingas mąstytojas. Tokie 
mąstymo principai, filosofą siejantys su vokiečių klasikinės filosofijos 
tradicija, aiškiai matyti iš jo veikalų sandaros, plėtojamų tezių argu- 
mentacijos. Konfrontacija su tradicija čia atsiskleidžia daugiau bendra 
neklasikine mąstysenos orientacija, filosofinės problematikos perkėlimu 
iš gnoseologijos į ontologines, antropologines, etines ir estetines proble- 
mas. Davidas Hamlynas, išsamiai tyrinėjęs Schopenhauerio filosofijos 
konstravimo principus, pagrįstai kvalifikuoja jį kaip „sistemingą mąsty- 
toją“, aiškiai struktūruojantį ir nuosekliai argumentuojantj pagrindinius 
filosofinės sistemos teiginius (Hamlyn, 1980, 2). 

Iš tikrųjų Schopenhauerio filosofija - tai ne tik sudėtingas iš subtilių 

įspūdis skaitant meistriškai literatūriškai parašytus, kupinus žaismin- 
gumo ir autoironijos Gyvenimiškos išminties aforizmus, bet ir vientisa 
konceptualių ir universalių nuostatų požiūriu, artima klasikinei vokiečių 
filosofijai neklasikinė įvairių filosofinių konceptų ir idėjų sistema. Visos 
pagrindinės sudedamosios jos dalys - ontologija, antropologija, gnoseo- 
logija, socialinė, kultūros, mokslo filosofija, etika, grožio metafizika, meno 
filosofija ir pan.- yra glaudžiai susijusios ir remiasi bendromis idėjomis 
bei principais. 

Neatsitiktinai Įvade į pirmą programinio veikalo Die Welt als Wille 
und Vorstellung („Pasaulis kaip valia ir vaizdinys“, 1819) leidimą Schopen- 
haueris pradeda kalbėti apie savo filosofiją ne kaip apie atskiras įžvalgas, 
o būtent kaip apie „minčių sistemą“ ir prisistato kaip visa apimančios 
idėjos filosofas. „Minčių sistema, - rašė jis, - visada privalo būti susieta 
architektoniškai, t. y. taip, kad viena dalis visada palaikytų kitą, tačiau pati 
nebūtų jos palaikoma, ir galų gale pamatinis akmuo palaikytų visas dalis, 
pats jy nepalaikomas, o viršūnė būtų palaikoma, pati nieko nepalaikyda- 
ma. Priešingai, viena vienintelė mintis, kad ir kokia ji būtų talpi, privalo 
išlaikyti tobuliausią vieningumą. Kad galėtume ją perteikti, vis dėlto leis- 
tina išskaidyti ją į dalis, tačiau šitų dalių ryšys turėtų būti organiškas, t. y. 
toks, kad kiekviena dalis apimtų visumą“ (Schopenhauer, 1995, 19-20). 
Čia ir atsiskleidžia glaudus genetinis neklasikinės jo filosofijos sistemi- 
nių nuostatų ryšys su aršiai kritikuojama vokiečių klasikinės filosofijos 
tradicija, kuris ženkliai sumenkés jo vėlesnių bendražygių Kierkegaardo 
ir Nietzscheės veikaluose. 

Schopenhauerio sistemos pagrindą sudaro metafiziškai traktuojamas 
gamtos procesus ir žmogaus gyvenimą persmelkiantis universalus valios 
principas. Jo kaip ir kitų neklasikinės filosofijos šalininkų veikaluose 
ontologija susipina su antropologija. Tai pirmiausia išryškėja iškeliant 
žmogų kaip pamatinę autentiško mąstymo kategoriją. Ši sąvoka Schopen- 
hauerio iracionalios valios metafizikoje yra svarbi atpažįstant daugelį kitų 
jo filosofijos dėmenų. Žmogaus iškėlimas į filosofinių apmąstymų centrą 
pirmiausia siejamas su sureikšminta antropologine ir ontologine, o vė- 
liau ir gnoseologine problematika, arba, kitais žodžiais tariant, su Kanto 
pažintinėmis žmogaus galiomis. Būtent žmogus čia traktuojamas kaip 
vienintelis, unikalus savo pažintinėmis galiomis išorinio pasaulio objektas 
(tiksliau - „subjektas“), kuris gali sąmoningai suvokti supantį pasaulį ir 
kartu likti sudedamąja jo dalimi. Pagrindiniu šių subjektyvių-objektyvių 

santykių pažinimo instrumentu, priešingai švietėjams ir vokiečių klasi- 
kinės filosofijos šalininkams, Schopenhaueris laiko ne racionalų protą, 
o kūną su jausmais, išgyvenimais, sunkiai nusakomomis iracionaliomis 
nuojautomis. Šio protui oponuojančio kūno viduje fliuktuoja tam tikra 
galinga ir nepažini biologinė jėga, esanti daiktu savyje. Vidinę visus 
svarbiausius kūrybinius ir dvasinius žmogaus polėkius lemiančią jėgą jis 
pavadino abstrakčia sąvoka - valia. 

Neklasikinėje Schopenhauerio filosofijoje išryškėjo dvi itin svarbios 
visai vėlesnei Vakarų mąstymo tradicijai tendencijos: pirmoji- radikali 
konfrontacija su vyravusia klasikine racionalistine filosofija, ypač klasi- 
kiniu vokiečių idealizmu, konceptualus atsiribojimas nuo pamatinių jo 
principų, antroji - Rytų ir Vakarų kultūros tradicijų dialogo skatinimas 
ir rėmimasis rytietiškais mąstymo principais filosofijoje. Atvirumas ne 
europinėms mąstymo tradicijoms ir siekimas jas integruoti į Vakarų 
mąstymo tradiciją buvo vienas ryškiausių jo filosofijos bruožų. Neatsitik- 
tinai kaip būtiną savo filosofijos autentiško suvokimo prielaidą įvardijo 
pamatinių indų filosofijos idėjų suvokimą. 

Nuolatos pabrėždamas filosofijos originalumą Schopenhaueris jos iš- 
takas sąmoningai nutyli. Skaitant mąstytojo veikalus, gali susidaryti įspū- 
dis, kad vienintelis iš vokiečių filosofų, dariusių jam tiesioginę įtaką, buvo 
„įstabusis Kantas“, kuriam kartu su „dieviškuoju Platonu“ bei senovės 
Indijos mąstytojais buvo lemta prisidėti prie „aukščiausio originalumo“ 
naujos iracionalios valios metafizikos atsiradimo. Iš čia nuolatos knygose 
pasikartojantys teiginiai, kad filosofas pasuko į klasikinei racionalistinei 
Vakarų filosofijai priešingą pusę, ir jo mokymas nesiremia Fichtes, Schel- 
lingo ir Hegelio idėjomis. 

Schopenhaueris šaiposi iš universitetų profesorių sukurtų pasakėlių 
apie racionalų protą, tiesiogiai ir absoliučiai pažįstantį būties procesų ir 
supančio pasaulio reiškinių esmę ir kurį iš pradžių pakanka tik įpiršti 
naiviems skaitytojams, kad vėliau patogiausiu būdu tarsi eikliais žirgais 
būtų galima įjoti į tą sritį, kuri slypi už žmogaus patirties ribų ir kurią 
didysis Kantas visiškai ir visiems laikams užvėrė pažinti. Kanto įtaką kri- 
tiškai mąstančio žmogaus dvasiai čia vaizdžiai palyginama su kataraktos 
pašalinimo operacija aklajam. Tačiau vargu ar už gryną pinigą galima 
priimti kitą Schopenhauerio teiginį, kad „visa, kas buvo po Kanto, man 
neturi jokios svarbos ir reikšmės, - bent jau man, vadinasi, neturėjo įta- 
kos“ (Schopenhauer, 1997c, 29). 

Akivaizdu, kad vienas svarbiausiy ankstyvosios Schopenhauerio filo- 
sofijos paskatų buvo Kanto kriticizmas ir iš vokiečių klasikinės filosofijos 
pradininko perimtas siekimas tuometinį mokslinį ir filosofinį pažinimą 
pateikti griežtai ir skrupulingai „kritinei“ analizei, siekiant išryškinti pa- 
žinimo galimybes. Tačiau, nepaisant pagarbos Kantui, netrukus pradėjo 
atsiskleisti esminiai pasaulėžiūros skirtumai; Kanto filosofija buvo kupina 
švietėjų racionalizmui būdingo optimizmo, tikėjimo neišsemiamomis 
proto galimybėmis, o Schopenhaueriui šis pasaulėžiūrinis optimizmas, 
tikėjimas žmogaus proto galia, istorine pažanga buvo svetimas. Jis buvo 
pesimistas, stipriai paveiktas sudėtingų asmeninio gyvenimo peripetijų, 
genetinio kodo ir indų mąstymo tradicijos mąstytojas, daugiau regintis 
tamsiąsias pasaulio ir žmogaus egzistavimo puses. 

Tačiau nepaisant šių esminių pasaulėžiūros skirtumų tarsi iš priešta- 
ravimų išaustas Schopenhauerio mąstymas sklidinas kantiško kriticizmo 
dvasios; jis sukritikavo daugelį klasikinės racionalistinės metafizikos 
mitų; tolydžio atskleidžia racionalaus proto ribas, tikėjimo jo galia beša- 
kniškumą, įrodinėja, kad pasaulio esmę pirmiausia nusako visus proce- 
sus reguliuojanti akla ir beprasmė valia, kuri suvokiama kaip nuolatinis 
siekimas, nulemiantis vidinio ir išorinio pasaulio reiškinius. 

Vadinasi, nepaisant didžios, garsiai deklaruojamos pagarbos Kantui, 
rėmimosi pamatiniais jo „kritinės“ filosofijos principais, iškart krinta į 
akis tai, kad Schopenhaueris pasuko priešinga klasikiniam vokiečių ide- 
alizmui kryptimi, tai yra racionalaus proto galios apribojimo keliu. Kara- 
liaučiaus mąstytojo veikalų studijos padėjo surasti klaidų, kurias jis turėjo 
išskirti ir atmesti iš mokslo, kad galėtų pasinaudoti jo tiesa ir puikybe. Jau 
pirmuose savo programinio veikalo puslapiuose Schopenhaueris atvirai 
neigia Kantui ir klasikinei vokiečių filosofijai būdingą racionalaus proto 
galios sureikšminimą. Dėl to teigiama, kad jo ir Kanto mokymas ne tik 
daugelyje vietų išsiskiria, tačiau ir tiesiogiai jam prieštarauja. 

Schopenhaueris nuolatos kartoja, kad pasuko į klasikinei racionalis- 
tinei Vakarų filosofijai priešingą pusę, ir jo mokymas nesiremia Fichtes, 
Schellingo ir Hegelio idėjomis. Žerdamas įvairius argumentus, filosofas 
įtikinėja skaitytojus, kad tarp Kanto ir jo Vakarų mąstymo tradicijoje ne- 
buvo nė vienos vertos dėmesio asmenybės. Jis pabrėžia atsainų požiūrį į 
Fichte, Schellingą ir Hegelį. Fichte ir Schellingą jis vadina tuščiais plepiais, 
o Hegelį- šarlatanu. Vargu ar gali būti didesnis įžeidimas, kaip jo paties 
palyginimas su šiais valstybės apmokamais „filosofijos profesoriais“. Ne- 

slėpdamas pagiežos mąstytojas pareiškia, kad šie trys „šarlatanai“ turi būti 
išvyti iš filosofų karalystės, nes jie negalvoja apie tikrąją filosofijos paskirtį 
ir stato tik abstrakčias „niekam nereikalingas oro pilis“. 

Fichte Schopenhaueriui — tai „padidintas Kanto klaidų veidrodis“, 
nevertas net minėti. „Ši filosofija, — rašė jis,- apskritai buvo tik akių 
dūmimas, tačiau, pateikta rimta mina, saikingu tonu, su gyva aistra ir 
iškalbingai ginama polemizuojant su silpnais priešininkais ji galėjo išsi- 
skirti ir atrodyti esanti kažkas tikra“ (Schopenhauer, 1995, 81). Tiesa, jis 
pripažįsta kai kuriuos Fichtes nuopelnus vokiečių kultūrai, didžiuoju šio 
mąstytojo atradimu sarkastiškai skelbia, vokiečių kvailumo atskleidimą, 
kuris matyti, kai kas nors įžūliai jiems tauškia niekus, bijodami atskleisti 
tikruosius savo sugebėjimus, jie niekuose randa gilią prasmę ir šlovina 
jų turinį. Tačiau, kalbant apie santykius su Fichte, vertėtų atkreipti dė- 
mesį, kad netgi akivaizdžiai regėdamas vienpusį kantinio subjektyvizmo 
plėtojimą Fichtes filosofijoje, Schopenhaueris tikrovėje pastarojo įtakos 
neišvengia. Jo programinis teiginys: „Aš egzistuoju ir, be manęs, nėra 
nieko. Kadangi pasaulis - mano vaizdinys“ (Schopenhauer, 1993a, 122) 
tiesiogiai kyla iš subjektyvistinių Fichtes ir savitai interpretuojamų upa- 
nišadų filosofijos idėjų. Ši įtaka akivaizdi ir jo valios bei pažinimo teori- 
jose, labiausia akcentuojant intuityvaus pažinimo galią. Schopenhaueris, 
plėtodamas Fichtes idėjas, teigia, kad autentiškas pažinimas įmanomas 
tik nejausminės, intelektualios intuicijos būdu. 

Schopenhauerio iracionalios valios metafizikoje akivaizdžiai regimi 
sureikšminti voliuntaristiniai Fichtes filosofijos motyvai, mokymo apie 
iracionalios valios sklaidą elementai. Perimdamas ir sureikšmindamas 
šiuos voliuntaristinius Fichtes filosofijos leitmotyvus ir suteikdamas jiems 
universalią kosminę reikšmę, šis voliuntarizmo ideologas aklą iraciona- 
lią valią paverčia savo filosofijos pagrindu. Jis taip pat perima pirmtako 
mokymą apie intuiciją, kuriame intelektas traktuojamas kaip žemesnė 
gelminės pasaulio esmės suvokimo forma. Ši idėja tampa ypatingai po- 
puliari romantizmo ideologijos ir romantinio subjektyvizmo klestėjimo 
metu, ja beveik remiasi Jenos romantikų ideologai, Schellingas ir su jų 
pasaulėžiūra artimai susijęs Schopenhaueris. 

Schellingas, „nors ir pats gabiausias“ iš Kanto sekėjų, Schopenhau- 
crio knygose traktuojamas kaip „įžūlus ir išpuikęs eklektikas, dumiantis 
miglas vokiečiams į akis“. Nepaisant atsainios retorikos, tai neabejotinai 

figüra. Sis mastytojas, artimai suauges su panestetine Jenos romantiky 
ideologija, plétojo subjektyvius, panestetinius, elitarinius ir iracionalius 
romantiky meno filosofijos motyvus. Schopenhaueris perima panestetine 
elitinę ir iracionalią nuolatos keitusio savo pozicijas Schellingo mąstysenos 
orientaciją, voliuntaristinius, egzistencinius, laisvės filosofiją ir intuityvaus 
pažinimo galią aukštinančius jo filosofijos motyvus. Tačiau skirtingai nei 
Schellingas, iracionalios valios būtinybei jis pajungia ne tik romantikų ir 
jaunojo Schellingo sureikšmintą subjektyvią sferą, tačiau ir žmogų supantį 
pasaulį. Schopenhaueris taip pat išplėtoja ir atskirus Schellingo, estetinės 
kontempliacijos, intuicijos teorijų aspektus, kurie įgauna daug ryškesnį 
konceptualų pavidalą jo grožio metafizikoje ir meno filosofijoje. 

Kalbant apie Schopenhauerio filosofijos ištakas nepaprastai svarbus 
garsiai nedeklaruojamas santykis su Jenos romantikais, kurių meno fi- 
losofijoje yra daugelis šio pesimizmo ideologo pasaulėjautos elementų 
ir idėjų. Jis perima tragišką Jenos romantikų pesimizmą, melancholija, 
gelminės metafizinės reiškinių esmės ieškojimą, Rytų pasaulio, kuris sie- 
josi su autentiškomis vertybėmis, nostalgiją, elitiškumą, estetizmą, meilę 
ironijai, genijaus ir psichinio ligonio suartinimo leitmotyvus, išskirtinį 
dėmesį vidiniam asmenybės pasauliui, gyvenimo filosofijos elementus, 
literatūrinę idėjų išraiškos formą, pagrindines savo muzikos filosofijos 
idėjas ir daugybę kitų dalykų, kurie jį tiesiogiai sieja su romantikais. Ne- 
atsitiktinai Richardas Moritzas Meyeris studijoje Die deutsche Literatur 
des XIX Jahrhunderts („XIX amžiaus vokiečių literatūra“) Schopenhauerį 
traktuoja kaip „tikrą romantizmo filosofą“ (Meyer, 1900, 53). Į Scho- 
penhauerio ryšius su romantizmu atkreipia dėmesį Rudolfas Haymas, 
Werneris R.Lehmannas, Johannas Volkeltas ir kiti autoriai. 

Itin stiprų poveikį Schopenhaueriui turėjo subjektyvusis ankstyvo- 
jo vokiečių romantizmo ideologo Wilhelmo Heinricho Wackenroderio 
(1773-1798) antropocentrizmas, Rytų adoracija, abstrakčių nežemiškų ide- 
alų ilgesys, subjektyvios kūrėjo dvasios išsiliejimai ir muzikai skirti traktatai, 
ypač Muzikos stebuklai. Jame romantikas rašė: „Muziką laikau įstabiausiu 
iš visų atradimų todėl, kad ji aprašo žmogaus jausmus viršžmogiška kalba, 
nes ji atskleidžia visus mūsų dvasios pokyčius nedaiktiniu pavidalu <...>, ji 
byloja kalba, kurios mūsų kasdieniame gyvenime nėra <...> Todėl muzika 
mūsų tikrąją dvasią daro aiškią, o tai yra nuostabiausias mirtingojo įgyja- 
mas turtas,- turiu omenyje tą dvasios aiškumą, kurio metu viskas pasaulyje 
mums atrodo natūralu, teisinga ir gera“ (Wackenroder, 1977, 163). 

Sąmoningai pateikiau šią ilgą Wackenroderio citatą, nes joje įžvalgus 
Schopenhauerio tekstų skaitytojas nesunkiai atpažins daugelį svarbių 
iracionalios valios metafizikos leitmotyvy. Schopenhauerį taip pat veikė 


ir Bettinos Brentano von Arnim (1785-1859) muzikos filosofija, ku- 
rioje sakoma, kad muzika yra visų menų esmė ir geriausiai atskleidžia 
jausmų ir kūrybinių dvasios polėkių neišsakomumą. Kita vertus, ji teigė 
muzikos išraiškos priemonių neišsenkamumą, jos išskirtinę vietą menų 
hierarchijoje. „Kokia išmintis slypi muzikoje. Ji - tarsi žynė, ji visur, kur 
nepasiekia ranka, kur nepakyla mintis, visur, kur nėra lūpų ir kalbos, ir 
kiekviena širdis atsiveria prieš ją ir maldauja išklausyti“ (Muzikalnaja 
estetika 1982, 61). 

Akivaizdu, kad būtent Wackenroderio ir von Arnim aplinka skatino 
Schopenhauerio muzikos filosofiją, požiūrius į muzikos vietą tarp menų, 
jos suartinimą su filosofija. Šie emocionalūs romantinės kilmės intuityvūs 
ir subjektyvūs Schopenhauerio filosofijos leitmotyvai pagilino jo pasau- 
lėžiūros konfrontaciją su vokiečių racionalizmo ideologija. 

Neatsitiktinai Schopenhaueris nepakančiausias savo dvasios antipo- 
do - pagrindinio racionalizmo ideologo Hegelio atžvilgiu, kurį panieki- 
namai vadina „intelektualiu kalibanu“, „pasigailėjimo vertu Schellingo 
arlekinu“, „popierine žiurke“, o jo filosofiją traktuoja kaip „didžiausią 
mistifikaciją“. Antrojo knygos Pasaulis kaip valia ir vaizdinys leidimo 
pratarmėje 1844 m. jis rašė: „Neįmanoma, kad toji mano amžininkų 
visuomenė, kuri jau dvidešimt metų kaip didžiausią filosofą aukštino 
kažkokį Hegelį, tą dvasios kalibaną, ir aukštino taip rėksmingai, kad ai- 
das skambėjo visoje Europoje, - neįmanoma, kad ji priverstų trokšti jos 

pritarimo tą, kuris visa tai matė. Ji jau nebeturi šlovės vainikų, kuriuos 
galėtų dalyti; jos pagyros sukekšėjusios, o jos priekaištai nieko nereiškia“ 
(Schopenhauer, 1995, 31). 

Schopenhauerio hegeliškosios filosofijos kritika, siekimas nuvertinti 


` jo veikaluose teoriškai grindžiamas racionalizmo, tiesinės civilizacijos 


istorijos sampratas, istorinio optimizmo, eurocentrizmo idėjas neabejo- 
tinai buvo taikli ir turėjo prasmę. „Hegelio filosofijoje, - rašė jis, - viskas 
neaišku, be jos tikslo: pasiekti valdžios malonės liokajiškumu ir orto- 
doksija. Tikslo aiškumas pikantiškai kontrastuoja su miglotu dėstymu, 
o milžiniško tomo, prikimšto niekalų ir beprasmybės, pabaigoje tarsi 
arlekinas iš kiaušinio išnyra moraliai padori bobiška filosofija, kokią pa- 
prastai mokosi ketvirtoje gimnazijos klasėje: Dievas Tėvas, Dievas Sūnus 
ir Dievas Šventoji Dvasia, teisingumas evangelinio tikėjimo ir klaidingu- 
mas - katalikiško“ (Schopenhauer, 1997c, 122). 

Schopenhauerio filosofija reaguoja į pamatinius perdėm racionalizuotos 
hegeliškosios filosofijos principus, todėl daugelis svarbiausių jo neklasikinės 
filosofijos nuostatų atsiranda kaip opozicija klasikinės filosofijos autoriteto 
Hegelio idėjoms ir mokymams. Pastarasis, racionalistas, optimistas, istoriz- 
mo šalininkas, tiki istorine pažanga, o Schopenhaueris, voliuntaristas, iracio- 
nalistas, pesimistas, kalba apie istorinių procesų chaotiškumą, logiškumą. 
Pasaulio esmę Hegelis laiko sąmoninga, pagrįsta tvarkos ir logikos dėsniais, 
o Schopenhaueris - nesąmoninga, iracionalia stichija. Hegeliui svarbiausiais 
pažinimo metodais tampa logika pagrįstas istorizmas ir dialektika, o Scho- 
penhaueriui — intuityvi kontempliacija. Hegelio filosofija kupina istorinio 
optimizmo, tikėjimo žmogaus proto galia, istorijos procesų prasmingumu, 
o Schopenhauerio - aistoriškumo, istorijos procesų beprasmiškumo ir ne- 
išvengiamo tragiško pesimizmo teigimas ir pan. 

Etikoje akivaizdus Hegelio istorinių dėsningumų, griežtos istorinės 
raidos logikos primatas moralės atžvilgiu, o Schopenhauerio - gyvenimo 
prasmės sumenkinimas, paremtas užuojautos etika. Estetikoje Hegelis 
išlieka savo panlogistinėje sistemoje, o Schopenhaueris plėtoja romanti- 
nio iracionalizmo, intuityvizmo ir subjektyvizmo tendencijas, Lygindami 
šių mąstytojų koncepcijas pirmiausia pastebime priešingus požiūrius į 
daugelį pamatinių ontologijos, gnoseologijos, antropologijos, socialinio 
gyvenimo, istorijos, kultūros teorijos, etikos, estetikos, meno filosofijos 
problemų; tai galiausiai nulemia skirtingą jų idėjų poveikį vėlesnės hu- 
manistikos raidai. 

Schopenhauerio veikaluose besikartojantys teiginiai, kad autorius 
pasuko klasikinei vokiečių filosofijai priešinga kryptimi ir neturi nieko 
bendra su koneveikiamais oponentais, nejučia priverčia paklusti įtaigiai 
jo retorikai. Tačiau, atidžiau panagrinėję jo pirmtakų idėjas ir aptikę tam 
tikras sąsajas, vis dažniau pradedame galvoti, kad Schopenhauerio filo- 
sofiją galima traktuoti ne tik kaip reakciją į šviečiamąjį racionalizmą ir 
optimizmą, bet ir kaip dėsningą racionalistinės filosofijos irimo produktą, 
jo paneigimą naujomis istorinėmis sąlygomis, t. y. kaip racionalizmą su 
minuso ženklu. Kitais žodžiais, išsenkantis klasikinis filosofavimo būdas 
išnaudojęs savo euristines galimybes čia virsta „neklasikiniu“. 

Ne paslaptis, kad polemizuojant ir neigiant oponentų idėjas ne tik 
įsigilinama į jų argumentaciją, tačiau ir kai kas perimama. Taip atsitiko ir 
neigiant Schopenhaueriui klasikinės filosofijos idėjas, aukštinant iracio- 
nalizmą, voliuntarizmą, pesimizmą, alogizmą, antiistorizmą ir pan. ten- 
dencijas. Daugelis iš pirmtakų perimtų idėjų Schopenhauerio filosofijoje 
neatpažįstamai pakinta dėl stiprios ankstesnės iracionalaus mąstymo tra- 
dicijos, romantinės simbolikos ir indų filosofijos įtakos. Schopenhaueris 
perėmė sistemines ir kritines Kanto nuostatas, voliuntaristinius Fichtes 
filosofijos motyvus, Schellingo traktatui Apie žmogaus laisvės esmę (1809) 
būdingą nesąmoningos valios, kaip „pirmapradės būties ir visa ko esmės“, 
aiškinimą, romantinį aristokratizmą, individualizmą, panestetizmą, fi- 
losofijos ir meno suartinimą bei praplėtė šias idėjas iš Jakobo Bhômeës, 
Friedricho Heinricho Jacobi, Johanno Georgo Hamanno, Francois-Pierre 
Maine de Birano ir kitų filosofų bei indų mąstymo tradicijos perimtais 
elementais. 

Polemizuodamas su Hegeliu, Schopenhaueris perėmė jo mokymą 
apie geležinę istorijos procesų raidos logiką, kurioje nėra jokių laimingų 
istorijų. Priešingai įsigalėjusiems stereotipams, Schopenhaueris nepanei- 
gė pasaulio raidos proceso, tačiau stengėsi perprasti pasaulio vyksmus 
lemiančią ir reguliuojančią jėgą, kurią jis įvardijo sąvoka valia ir suteikė 
jai daugybę naujų prasmių bei konotacijų. Šis aklas iracionalus pradas 
Schopenhauerio koncepcijoje kuria ir sąlygoja visus raidos procesus. Čia 
iškart norėčiau atkreipti dėmesį į vieną nuolatos filosofijos istorikų pralei- 
džiamą, tačiau, įdėmiau pažvelgus, akivaizdų faktą, kad Pasaulinės Valios 
sukūrimas ir sklaida labai primena hegelinės Pasaulinės Dvasios raidą. 
Tiesa, ši teorija Schopenhauerio veikaluose įgavo kitokią - iracionalią - 


alogiškos Pasaulinės Valios neįmanomos numatyti raidos interpretaciją. 

Kita vertus, panašiai tik kitais požiūriais aprašoma hegelinės Pasaulinės 
Dvasios ir šopenhauerinės Pasaulinės Valios, istorijos, „gyvenimo“ raida, 
kurią lydi nuolatinis prieštaringų jėgų susidūrimas, priešybių įsiverži- 
mas, kliūčių įveikimas. Pagrindinis Schopenhauerio iracionalios valios 
metafizikos segmentas Valia kaip ir Hegelio Dvasia yra nukreipta į savęs 
pažinimą; skleisdamasi įvairiomis apraiškomis kartu pažįsta ir save. 


Apie tikrąją filosofiją 


Termino metafizika nevienareikšmiškumas ir įvairios jo konotacijos 
kelia papildomų sunkumų analizuojant Schopenhauerio neklasikinės fi- 
losofijos genezę. Vienais atvejais jis vartojamas kaip filosofijos sinonimas, 
kitais - kaip filosofinio mąstymo šerdis, dar kitais - dedamas lygybės žen- 
klas tarp metafizikos ir ontologijos ir pagaliau - kaip melagingas dogmiškas 
schematinis pažinimo metodas. Priklausomai nuo konteksto, pasitelksime 
įvairias semantines šio termino prasmes, tačiau, kalbėdami apie neklasikinės 
filosofijos priešpriešą Naujųjų amžių metafizikai, pirmiausia turime omenyje 
metafiziką, kaip melagingą dogmišką scheminį pažinimo metodą. 

Daugeliui įtakingų XIX a. Vakarų filosofijos pakraipų būdingas 
neigiamas požiūris į klasikinę metafiziką, ypač į vėlyvąjį jos atsišakoji- 
mą - absoliutųjį Hegelio idealizmą, jam būdingą perdėtą racionalizmą, 
schematizmą, universalistinius užmojus, kurie paakino atsirasti stiprią 
antimetafizinę reakciją ir įvairias oponuojančias tendencijas. Senų me- 
tafizinių mąstymo principų neigimas ir naujo „neklasikinio“ mąstymo 
įsigalėjimas skleidėsi atmetant racionalaus proto ir sisteminio mąstymo 
principus, valios bei įvairias „gyvenimo“ interpretacijas. 

Filosofijos dėmesio centrą iš gnoseologinės problematikos perkeldami 
į ontologine ir estetinę, neklasikinės pakraipos šalininkai, pradedant Scho- 
penhaueriu, neigė suformuotos vokiečių klasikinės filosofijos sistematikos 
principus, keitė nusistojusias racionalistinės metafizikos kategorijas, dina- 
miškiau traktavo žmogaus būtį, komplikuotą tuometinę sąmonę. 

Schopenhauerio santykis su klasikine vokiečių metafizika - nevie- 
nareikšmis. Jis aršiai kritikuoja metafizines vokiečių klasikinės filosofijos 
konstrukcijas, vadina jas bukagalviams sukurtomis „oro pilimis“, tačiau 
kartu siekia atgaivinti autentišką, tik tiesa grindžiamą, nepasiduodančią 
konjunktūrai, ideologiniam spaudimui metafiziką. Į klausimą, kodėl me- 
tafizika neturi svarių laimėjimų, atsakoma, kad joks kitas mokslas rutulio- 

damasis nebuvo nuolat spaudžiamas valstybinės religijos, kuri, turėdama 
metafizinio pažinimo monopoliją, metafiziką įvardijo piktžole. Svarbiau- 
sia autentiškos, laisvos, atviros pasauliui, be išankstinių nuostatų neklasi- 
kinės metafizikos privalumu skelbiamas sugebėjimas apriboti nepagrįstas 
privilegijuotos perdėm racionalizuotos klasikinės metafizikos ambicijas, 
jos išgales priešintis kraštutinių mąstymo tendencijų įsigalėjimui. 

Terminu metafizika Schopenhaueris įvardija antrą savo programi- 
nio veikalo filosofinių apmąstymų dalį, kuri yra kitapus eksperimento 
ir gamtos metafizikos termino, kurį jis laiko tautologija. Filosofas teigia, 
kad tikrąją metafizikos esmę apibūdinti nepaprastai sunku. Savo apmąsty- 
muose Apie metafizikos koncepciją jis patikslina, kad metafizikos objektas 
pirmiausia yra perprasti gelminę pasaulio ir reiškinių esmę, skelbia tik 
vieną autentiškai metafizikai būtiną įsipareigojimą, ir jokio kito: būtinai 
būti teisingai. Vadinasi, autentiška metafizika Schopenhaueriui yra tapati 
tokiai autentiškai filosofijai, kuri siekia pažinti reiškinių esmę. 

Tikroji filosofija, anot Schopenhauerio, remiasi ne objektu, kaip 
materializmas, ir ne subjektu, kaip subjektyvusis idealizmas, o vaizdiniu, 
kuris traktuojamas kaip pirmapradis sąmonės raiškos faktas. Todėl ir 
pirmoji jo programinio veikalo knyga vadinasi Pasaulis kaip vaizdinys. 
Čia remdamasis senovės indų filosofijos tradicija, kuri „šią pamatinę tiesą 
perprato“ labai seniai, ir britų indologo Williamso Joneso tyrinėjimais, 
Schopenhaueris įrodinėja, kad „visas šis pasaulis yra tik objektas, susijęs 
su subjektu, stebinčiojo stebinys, vienu žodžiu — vaizdinys“ (Schopen- 
haueris, 1995, 45). 

Autentiška, arba tikra, filosofija jo koncepcijoje pirmiausia iškyla 
kaip savitas pasaulio esmės - valios, pažinimo instrumentas, kuris aptin- 
ka įvairių valios apraiškų visose tikrovės ir pažinimo, suvedančio ją iki 
grynos idėjos, srityse. „Kiekvienos filosofijos vertės kriterijumi, — teigia 
neklasikinės filosofijos pradininkas, - yra tik tiesa. - Tarp kitko, filosofijos 
esmė yra išmintis pasaulio pažinimui; jos problema - pasaulis; tik su juo 
ji turi reikalą, o dievus palieka ramybėje ir tikisi, kad už tai ir dievai paliks 
ją ramybėje“ (Schopenhauer, 1993, t. 2, 259). Tikrai, filosofinis požiūris į 
pasaulį moko pirmiausia pažinti vidinę jo esmę, todėl išvaduoja individą 
iš gilinimosi į išorinius reiškinius ir padeda jam pasinerti į būties gelmių 
pažinimą. 

Schopenhaueris kritikuoja profesorių filosofiją, kuriems ji yra gyve- 


nimo priemonė, jų pragyvenimo šaltinis, savaime suprantama, esantis 

arčiau širdies nei nutolusi deivė - tiesa, Todėl, nerasdamas vietos univer- 
sitete, siūlo nutraukti filosofijos dėstymą - esą pirmiausia to negalima 
išmokyti, o, kita vertus, tai skirta tik nedaugeliui mąstančių žmonių, kurie 
suras į ją kelią ir be filosofijos katedrų. 

Beje, jis įžvelgia tikros filosofijos ir smegenų anatomijos panašumą: 
melaginga filosofija arba melaginga pasaulėžiūra ir melaginga anatomija 
„Skaido ir supjausto tai, kas susieta į visumą ar vientisą darinį, ir, priešin- 
gai, sujungia atskirose dalyse skirtingas jų dalelytes. Tikroji filosofija ir ti- 
kroji smegenų anatomija išdėsto viską teisingai, suranda ir palieka vienti- 
są vientisam ir išskiria skirtingas dalis“ (Schopenhauer, 1997c, 70). Tikras 
filosofas Schopenhauerio veikaluose neatsiejamas nuo nesuinteresuoto 
kontempliatyvaus požiūrio į pasaulį. Kontempliacija čia pagal analogiją 
su autentiškam indų mąstytojo tipui būdingu sugebėjimu atsiriboti nuo 
išorinio pasaulio beprasmiškumo laikoma vienu svarbiausių autentiško 
mąstymo požymių. Vadinasi, „Filosofas - tas, kas mielai pasirenka statisto 
vaidmenį, kad turėtų galimybę geriau stebėti bendrą gyvenimiškos pjesės 
sąryšingumą“ (ten pat, 374). 

Savo filosofinės sistemos subjektu Schopenhaueris pasirenka vienišą 
individą, kuris tampa pasaulyje vykstančių reiškinių prielaida, kadangi 
visa, kas tik priklauso ar gali priklausyti pasauliui, neišvengiamai pa- 
smerkta būti neatsiejamam nuo subjekto ir egzistuoja tik pastarajam. Fi- 
losofas teigia, kad kiekvienas subtiliai mąstantis žmogus gyvena atskirtas 
nuo visuomenės ir pasmerktas beprasmiškai egzistuoti susvetimėjusiame 
pasaulyje. „Kiekvieno individo gyvenimas, jei apžvelgsime jį apskritai, 
kaip visumą ir išskirsime tik reikšmingiausius bruožus, visada yra trage- 
dija; bet smulkmenos tėra komedija. Juk kasdieniai rūpesčiai ir kančios, 
nuolatinis akimirkos irzlumas, kiekvienos savaitės norai ir baimės, kie- 
kvienos valandos negandos dėl nuolat pasirengusio iškrėsti pokštą atsitik- 
tinumo yra tik komiškos scenos. Tačiau niekada neišsipildantys troškimai, 
bevaisiai siekiai, likimo negailestingai sutrypiamos viltys, nelemtos viso 
gyvenimo klaidos, nuolat stiprėjančios kančios ir pagaliau mirtis vis dėlto 
yra tragedija“ (Schopenhauer, 1995, 448). 

Tai Schopenhauerio pesimizmas, konfrontuojantis su ankstesne Va- 
karų mąstymo tradicija. Kalbėdamas apie žmogaus gyvenimą filosofas 
vėl pabrėžia negatyvius jo aspektus, nuolatinę individo kovą su mirtimi 
ir jam priešišku baugiu pasauliu. Žmogus, būdamas tobuliausia valios 
objektyvacijos forma, anot filosofo, tampa priklausomas nuo aplinkybių 

ir gyvas savo tūkstančių poreikių patenkinimo esybe. Nuolatinis maisto, 
lytinio potraukio, aistringos meilės, garbės ir pinigų troškimo, pavydo, 
neapykantos, baimės ir kitų poreikių bei jausmų nepatenkinimas paverčia 
gyvenimą nelaimingu, persekiojamu jo lemtį lydinčios kančios. 

Filosofas nesiima visuomeninės etikos problemų, nes jį domina tik 
individo etika. Pastarojoje ryškus šviečiamojo humanizmo idėjų neigi- 
mas. Žmogus atskirtas nuo jį supančios aplinkos ir pasmerktas nykiai ` 
būčiai susvetimėjusiame pasaulyje. Mus supančio pasaulio iracionalumas, 
anot Schopenhauerio, būtent ir lemia beprasmišką žmogaus egzistenci- 
ją. Tarsi numatydamas egzistencialistų gyvenimo prasmės ieškojimus, 
mąstytojas daug kalba apie neišvengiamą kančią, niekingą žmogaus būtį. 
Noras išsivaduoti iš vienų kančių atneša kitas, keičiasi tik forma, kuria ši 
pasireiškia, Iš čia kyla budizmui artima mintis apie kančios visuotinumą 
ir neišvengiamybę. 

Savitą Schopenhauerio mąstymo stilių, įtaigumą, jautrų psicholo- 
gizmą skatino ypatingas mąstytojo santykis su savo filosofinės refleksijos 
objektais ir knygų rašymo būdas. „Mano kūriniai, - aiškino jis, - yra 
sudaryti tik iš straipsnių, kuriuos rašiau, kai mane perpildydavo kokia 
nors mintis, o ją dėl jos pačios norėjau užfiksuoti užrašydamas; štai iš 
kokios medžiagos jos buvo kuriamos, visai nedaug panaudojant kalkių ir 
cemento. Todėl jos ne tokios tuščios ir nuobodžios, kaip kūriniai žmonių, 
kurie sėda ir rašo knygą pagal išankstinį planą, puslapis po puslapio“ 
(Schopenhauer, 1997c, 395). Šis glaudus ir asmeniškas santykis su mąs- 
tytoją dominančiu filosofinės refleksijos objektu iš esmės pasireiškia filo- 
sofiniuose tekstuose, kurie labai skiriasi nuo ankstesnės germaniškuose 
kraštuose viešpatavusios metafizinės abstrakčių filosofinių traktatų rašy- 
mo tradicijos, kai per amžius susiklostė savitas žargonas ir nuasmeninta 
problemų artikuliavimo tradicija bei negyva kalba. 

Lyginant su Leibnizo ir Kanto sukurta klasikinės racionalistinės 
metafizikos tradicija, neklasikinės filosofijos pradininko požiūris į tekstą 
ir žodį esmiškai kitoks. Jam būdingas gyvas minties alsavimas, jautrus, 
pulsuojantis, įtaigus minčių dėstymo stilius. Kita vertus, Schopenhaueriui 
svetimas teiginių abstraktumas, miglotumas, abstrakčių nuasmenintų ka- 
tegorijų vartojimas. „Kai kilusi neaiškaus pavidalo mintis nenurimsta, man 
atsiranda neįveikiamas noras ją užvaldyti: viską metu šalin ir vejuosi ją tarsi 
medžiotojas laukinį žvėrį, visuose posūkiuose ir iš visų pusių persekioju ją 

(ten pat, 329). Santykis su prancūziškąja ir neuropinių tautų mąstymo tra- 
dicijomis ji privertė visai kitaip pažvelgti į literatūrinės kalbos ir mąstymo 
glaustumo teikiamas galimybes. „Kas nori rašyti visiems laikams, tas turi 
būti santūrus rinkdamasis žodžius, pateikti glaustai ir apsiriboti tik esme; 
jis turi mąstyti dėl kiekvienos frazės, žodžio- ar negalima apsieiti be jų, 
kaip kad pakuodami daiktus tolimai kelionei, susimąstome dėl kiekvienos 
smulkmenos- ar galime be jos apsieiti“ (ten pat, 330). 

Būdamas įžvalgus ir neeilinių literatūrinių gabumų, Schopenhaueris 
pastebėjo racionalistinės vokiečių klasikinės metafizikos trūkumus ir vaiz- 
dingai juos atskleidė. Thomas Mannas taikliai apibūdino, kad Schopenhau- 
erio stilius pasižymi „tokia jėga, elegantiškumu, tikslumu, tokiu aistringu 
protu, tokiu klasikiniu grynumu ir įstabiai griežtu gyvu stiliumi, kokio 
niekada anksčiau vokiečių filosofijoje nebuvo“ (Mann, 1955, t.10, 295). 
Literatūrinis talentas Schopenhaueriui buvo svarbus kovojant su idėjiniais 
oponentais. Todėl nenuostabu, kad menu pagrįstoje filosofijoje tradicinį 
spekuliatyvinį akademinį mąstymo stilių jis priešpriešina gerokai laisvesnei, 
kupinai įžvalgios intuicijos ir ironijos filosofavimo manierai. 


Iracionalios valios metafizika 


Schopenhaueris veikale Pasaulis kaip valia ir vaizdinys paneigė švie- 
tėjams bei klasikiniam vokiečių idealizmui būdingą tikėjimą žmogaus 
proto galia, istorijos procesų prasmingumu. Svarbiausiu ir visa lemiančiu 
savo filosofinės sistemos principu jis skelbė aklą iracionalią valią, kurią 
traktavo kaip vienintelę tikrą realybę, viską lemiančiu būties ir istorijos 
veiksniu. Jo voliuntaristinis idealizmas (voliuntarizmas) tampa viena iš 
ankstyvojo iracionalizmo formų. Perėmęs Kanto „daikto savaime“ sąvoką 
Schopenhaueris transformuoja ją į iracionalią „pasaulinę valią“, kurią 
įvardija kaip pirmapradį būties principą, nesąmoningai veikiančią visa 
apimančią kosminę jėgą, pirminį gyvenimo impulsą, kuris aktyviai reiš- 
kiasi gamtoje, visuomenėje ir konkretaus žmogaus gyvenime. 

Valia Schopenhauerio filosofijoje - giliausia ir pagrindinė būties pro- 
cesų šerdis, pirmapradė substancija, skirtingais pavidalais ir įvairiomis for- 
momis pasireiškianti gamtoje, veikloje. Visose savo apraiškų formose nuo 
aukščiausių iki žemiausių ji kupina verZlumo, vitališkos energijos, nors 
ir neturi galutinių tikslų, jos gelminė ir vienintelė esmė atsiskleidžia per 
siautulingą ir nesuvaldomą veržlumą, siekius ir troškimus; joks pasiektas 

tikslas jos negali nei pasotinti, nei sustabdyti, todėl projektuoja save į bega- 
lybe. „Visą mano filosofiją, - rašė jis, - galima suformuluoti taip:,Pasaulis — 
tai valios savęs pažinimas“, (Schopenhaueris, 1997 c, 378). 


Schopenhauerio iracionalios valios metafizikoje, jos = 
D D D D D Die 
konfrontacijoje su ankstesne klasikinės racionalistinės beiden Grandprobleme 
filosofijos tradicija viena svarbiausių yra racionalistų die- D 
vinamo intelekto santykių su valia problema. Skirtingai nei Wf $ tk, 
vokiečių klasikinės filosofijos kūrėjai, kurie teigė besąlygiš- Lida L adidas 
ką intelekto prioritetą, Schopenhauerio filosofija paremta = 
: Sa tee Re : he tt 
aklos ir iracionalios valios kaip viešpataujančio pasaulyje 
principo apologija. Filosofas, remdamasis biologijos ir į ks a i ik iii 
D oo e soe ° v ė p A oon be Baig. Reewoghte Gerets bor 
fiziologijos tyrinėjimais, žmogaus intelektą traktuoja tik SE es AA 
za A. Démifées Seck t Beien, p Semon 

kaip aukštesnę gyvūnų pasauliui būdingo intelekto pakopa. ži 
Todėl ir žmogaus atmintis, sugebėjimas atsiminti yra toks a T 
netobulas. Intelekto funkcija čia siejama pirmiausia su VN san 
žmogaus kaip gyvūnų pasaulio grandinės atstovo sugebė- Eu 
jimu išsaugoti individo egzistenciją. Gamta šiuo požiūriu elgiasi išmintingai, Knygos 
kadangi, kukliai apdovanodama galiomis didžiosios daugumos intelektą, ji ra L i 
teikia galimybę jų protui aprėpti ir teisingai įvertinti tik nedaugelj papras- vaizdinys“ 
čiausių santykių. a Se tit: 

Filosofas žmogaus intelektą vaizdžiai palygina su teleskopu, turinčiu | situlinis lapas 


labai siaurą regėjimo lauką, kadangi mūsų sąmonė ne stabili, o tekanti. 
Mintis, kuri žmogų jaudina konkrečią jo būties akimirką, po kurio laiko 
turi visai išnykti iš pastarojo sąmonės, vadinasi, gali ir nepalikti joje jokių 
pėdsakų, nes susidūrus intelektui ir valiai laimi šioji. Tokį intelekto neto- 
bulumą, fragmentišką jo fliuktaciją atspindi ir epizodiškas žmogaus min- 
čių tekėjimas, tai išskaido intelektinę veiklą. Kadangi iškylančios naujos 
mintys nuolatos skverbiasi ir kovoja asociacijos principu, išstumdamos 
viena kitą, todėl ir intelektas nepajėgus susitelkti į vieną mintį, taip pat 
kaip ir akis negali ilgai žiūrėti į tą daiktą, nes greitai jo kontūrai silpsta, 
siluetas susilieja ir pradingsta tamsoje. „Dėl šio neišvengiamo mūsų mąs- 
tymo išsiskaidymo ir fragmentiškumo, - rašė Schopenhaueris, - ir dėl to 
atsirandančio įvairiausių vaizdinių mišinio, būdingo netgi iškiliausiam 
žmogaus protui, mes turime tik pusinę sąmonę ir klaidžiojame su ja 
savo gyvenimo labirinte ir savo tyrinėjimų tamsoje - tik atskiros šviesios 
akimirkos nušviečia tarsi žaibai mūsų kelią“ (Schopenhauer, 1993, t. 2, 
219). Norėtume atkreipti dėmesį, kad šioje citatoje ir daugybėje kitų Scho- 

penhauerio tekstų fragmentų nuolatos kartojasi užuominos apie antrąją, 
tamsiąją, mums beveik nepažįstamą anapus sąmonės esančią pasąmonės 
sritį, į kurią dėmesį vėliau atkreips psichoanalizės šalininkai. 

Schopenhaueris vieninteliu stabiliu ir nekintamu, reguliuojančiu 
sąmonės veiklą veiksniu skelbia valią, suteikiančią sąmonei vientisumo ir 
sąryšio. Būtent su valia siejama vidinė žmogaus esmė. Valia čia traktuo- 
jama kaip pirminis pradas, o intelektas - kaip antrinis, valiai suteikiamas 
aukščiausias metafizinis rangas, intelektui - žemesnis fizinis. Intelektas, 
būdamas silpnesnės prigimties, greitai išnaudoja galimybes ir pavargsta 
po ilgesnio protinio darbo, o valia nenurimsta, ji nepasotinamų siekių, 
išsiskiria didžiuliais energijos ištekliais, skatinančiais pažintinę žmogaus 
veiklą. „Be valios, - teigė voliuntarizmo skelbėjas, — intelektui būtų bū- 
dingas ne didesnis sąmonės vientisumas nei veidrodžiui, kuriame nuose- 
kliai atsispindi tai viena, tai kita... Valia - vienintelė stabili ir nekintama 
sąmonėje. Tai ji sujungia visas mintis ir vaizdinius kaip priemones savo 
tikslams, suteikia jiems savo charakterio, savo nuotaikų ir savo intere- 
so atspalvius, valdo dėmesį ir laiko motyvų siūlą, kuris dėl savo įtakos 
galiausiai išjudina atmintį ir idėjų sąsajas: apie valią esmiškai kalbame 
visada, kai sprendimuose atsiranda „Aš“. Vadinasi, ji - tikrasis paskutinis 
jungiamasis sąmonės punktas ir jungiamoji visų funkcijų bei aktų gran- 
dis; pati ji nepriklauso intelektui, o yra tik jo šaknis, maitinanti versmė ir 
valdovas“ (ten pat, 220). 

Filosofas valią įvardydamas kaip „vienintelę tikrą realybę“, būties 
reiškinius, kūnų ir gyvų padarų judesius aiškino kaip neprotingos, alogiš- 
kos objektyvizuotos valios veiklos rezultatą. Jėgas, kurios skatina Žemės 
traukos procesus, įvairių kosminių kūnų sąveiką, magnetų trauką, augalus 
ir gyvus organizmus augti, jis apibūdina kaip skirtingas universalios valios 
raiškos formas. Vadinasi, valia aktyviai reiškiasi visose gyvybės formose, 
psichiniuose reiškiniuose, gyvūnuose, žmonėse. Ji kaip „daiktas savaime“ 
esmiškai skiriasi ir yra nepriklausoma nuo visų įmanomų konkrečių jos 
raiškos formų. Iš čia atsiranda požiūris į pasaulį, kaip į aklos, visa apiman- 
čios „valios gyvenimui“ sklaidos stichiją. Čia neveikia jokie racionaliems 
pagrindams ir racionaliam suvokimui paklūstantys principai. Ši visuose 
būties reiškiniuose gyvuojanti valia pereina skirtingas raidos pakopas. 
„Pasaulinė valia“- tai nesąmoningas, aklas siekimas, dar neapšviestas 
tolesniame valios evoliucijos procese besiformuosiančio intelekto šviesos. 
Šios „ikisąmoningos“ valios objektyvacijos pakopos yra gamtos pasaulyje. 

Tačiau tam tikrame saviraidos etape nesąmoninga valia nepaaiskinamu 
būdu pagimdo sąmonę, o kartu ir „valią gyventi“. Atsiradus sąmonei, 
atsiranda „pasaulis kaip vaizdinys“. 

Todėl pasaulis, iki šiol buvęs tik nesąmoninga pasauline valia, įgauna 
antrąją savo hipostazę - tampa vaizdiniu. „Taigi nesama tiesos, tikresnės, 
nepriklausomesnės nuo visų kitų, mažiausiai reikalingos įrodyti už tą, kad 
visa, kas duota pažinti, taigi visas šis pasaulis yra tik objektas, susijęs su 
subjektu, stebinčiojo stebinys, vienu žodžiu, vaizdinys“ (Schopenhaueris, 
1995, 45). Valia Schopenhauerio filosofijoje iškyla kaip pirminė žmogaus 
substancija, o intelektas - kaip akcidencija, t. y. laikina, kintanti, neesminé 
savybė. Kita vertus, valia aprašoma kaip pirminis, gelminis substancio- 
nalus pradas, iracionalus siekimas be tikslo ir pabaigos, o intelektas jos 
išorinės raiškos forma, arba kitais žodžiais tariant, valia tarsi yra šiluma, 
o intelektas - šviesa. Iracionalios Schopenhauerio valios metafizikoje 
žmogus - pasaulio šerdis ir kartu esybė, kaupianti prieštaringus valios 
impulsus. Todėl Schopenhaueriui filosofija yra būdas perprasti išmin- 
ties ir būties paslaptis. Visą talento jėgą filosofas panaudoja įrodyti, kad 
vidiniai žmogaus išgyvenimai yra daug svarbesni negu juos sukeliantys 
įvykiai. Vadinasi, valia, kurios objektyvacija yra žmogaus gyvenimas, čia 
yra traktuojama kaip pagrindinis žmogaus gyvenimą ir poelgius nule- 
miantis iracionalus veiksnys. 

Tačiau, įdėmiau tyrinėdami valios, šio Visatos kūrėjo, metafiziką, 
pastebime ir tam tikrą Schopenhauerio nenuoseklumą. Nors jis iš 
principo valią vertina kaip neprotingą, iš tamsos atsirandantį pradą, 
vėliau jo tekstuose valia lyg praranda iracionalumą ir veikia protingai. 
Mokymas apie valios objektyvacijos pakopas atranda jungtis su racio- 
naliąja pasaulio prasme. Kuo aukštesnė valios objektyvacijos pakopa, 
tuo labiau ji reiškiasi idėjos, artimos platoniškų idėjų pasauliui, pavida- 
lu. Sąmonėje valia jau vadovaujasi tam tikrais motyvais, sukuriančiais 
individualios žmogaus valios laisvės iliuziją. Ši iliuzinė laisvė prakti- 
niame gyvenime tampa griežtai reglamentuota būtinybe, kadangi visi 
žmonių veiksmai lemiami konkrečių poreikių, motyvų, turi savo siekos 
objektus ir tikslus. Motyvacijos dėsnis konkrečiame gyvenime veikia 
taip pat griežtai kaip ir priežastingumo, kuris neišvengiamai skatina 
vienokius ar kitokius veiksmus, reakcijas. Žmonėms atrodo, kad jie 
vadovaujasi savo laisva valia, o iš tikrųjų jie yra tik galingos valios 

Šiuo požiūriu kiekvieno gyvenimas nuo pat gimimo turi savotišką 
programą ir yra panašus į laikrodžio mechanizmą, kuris prisukamas ir 
eina, nežinodamas galutinio tikslo. „Ir kiekvienąsyk, kai pradedamas ir 
pagimdomas naujas žmogus, vėl užsiveda žmogaus gyvenimo laikrodis, 
kad dar sykį, nata į natą, taktas į taktą, su nežymiomis variacijomis pa- 
kartotų jau nesuskaičiuojamą daugybę sykių sugrotą vargonėlių melodiją. 
Kiekvienas individas, kiekvienas žmogaus pavidalas ir jo gyvenimo eiga 
yra tik trumpalaikis begalinės gamtos dvasios, atkaklios valios gyventi, 
sapnas, tik dar vienas efemeriškas vaizdas, kurį dvasia žaisdama nubraižo 
ant savo begalinio lakšto, laiko ir erdvės, leidžia jam egzistuoti tik nyks- 
tamai trumpą akimirką, palyginti su ta begalybe, o vėliau nutrina, kad 
braižytų naujus vaizdus“ (ten pat, 448). 

Visaapimanti valios galia čia lemiama jos beribiškumo, paslankumo, 
bet kokių tikslų neturėjimo, nuolatinės įvairiomis kryptimis besisklei- 
džiančios ir niekuomet nenurimstančios sielos. Būdama akla, ši nesą- 
moninga ir iracionali valia ne tik viešpatauja pasaulyje ir socialiniame 
gyvenime, tačiau iš esmės yra absoliučiai abejinga visiems vykstantiems 
procesams, konkrečioje epochoje, visuomenėje viešpataujantiems eti- 
niams principams, žmonėms, jų interesams. Todėl šiame alogiškų ira- 
cionalių jėgų valdomame pasaulyje susidūrus su priešingomis jėgomis, 
būties tragizmas yra neišvengiamas. 

Būtent besąlygiškas iracionalios valios viešpatavimas socialiniame 
gyvenime, jos pirmumas prieš protą neretai sukelia žmonėms iracionalią 
mirties baimę. Kadangi žmoguje netgi pažinimas yra valios objektyvaci- 
jos forma, todėl ir „mirties baimė“ tampa neatsiejama asmens gyvenimo 
dalimi. Ji yra tarsi antroji „valios gyvenimui“ pusė, kuri yra neigiamas 
žmogaus gyvenimo fonas. Tačiau blaiviau filosofiškai mąstančiojo protas, 
suvokdamas tikrąją asmens vietą istorijos virsmuose, ramiau žvelgia į na- 
tūralią gyvenimo bei mirties kaitą ir nejaučia paniškos mirties baimės. 

Kita vertus, nuolatinis maisto, lytinių, meilės, pavydo, neapykantos, 
baimės ir kitų poreikių bei jausmų nepatenkinimas paverčia žmogų 
nelaimingų, lydimų kančios. Noras išsivaduoti iš vienų kančių sukelia 
kitas. Stipriausiai ir gryniausiai iracionalios valios jėga reiškiasi lytiniu 
instinktu, garantuojančiu žmonių giminės tęstinumą. Galingas lytinis po- 
traukis — „ryškingiausias valios gyventi teigimas“. Todėl ir lytiniai organai, 
kaip gyvastį ir reprodukavimą palaikančios žmogaus organizmo dalys, 
Schopenhauerio filosofijoje traktuojami kaip „tikras valios židinys“, kaip 

iracionalios instancijos, pavaldžios vien tik valiai, o visai ne pažinimui. 
Tai - tarsi polius, visiškai priešingas smegenims, pažinimui, protui, t. y. 
racionaliajai asmenybės daliai. 

Visuomeniniame gyvenime viešpataujanti valia sukelia poreikių ir 
interesų susidūrimą, o tai reiškia iracionalią visų kovą su visais. Apskritai 
vienas ryškiausių „valios gyvenimui“ bruožų Schopenhauerio iracionalios 
valios metafizikoje yra prieštaringumas, nesantaika, iracionalių valios 
impulsų susidūrimas ir permanentinė konfrontacija. Ši nesantarvė iš- 
ryškėja kariaujant, konfliktuojant, žudant. Žiaurus neteisingas žmogus 
savo valią įtvirtina pamindamas ir pažeisdamas kitų interesus, keldamas 
nuoskaudas ir kančias. Kiekvieno gyvenimas, elgesys, santykiai su kitais 
lemiami jo prigimtinio egoizmo, nuožmumo arba priešingai - kilnumo ir 
atjautos. Auklėjimo subtilybės gali tik sušvelninti prigimtinius žmogaus 
bruožus, tramdyti jo iracionalius žvėriškus iracionalios valios polėkius, 
tačiau esmės, jame slypinčios gyvenimo programos nepakeičia. Socialinės 
konvencijos, kultūrinis žmonių santykių apribojimas saugo žmoniją nuo 
žiaurių konfrontacijos padarinių ir susinaikinimo. 


vou 


Pasaulėžiūros pesimizmas 


Pesimistinės Schopenhauerio pasaulėžiūros formavimuisi daug reiš- 
kė epocha. Filosofas buvo revoliucinių sukrėtimų liudytojas. Jaunystėje jis 
labai vertino Didžiąją prancūzų revoliuciją. Tačiau jos prieštaringumas 
nepatvirtino vilčių, kad bus sukurta ideali „amžinojo proto“ valdoma 
valstybė. Visuotinis nusivylimas revoliucijos rezultatais, išryškėjęs Šven- 
tosios Sąjungos reakcijos laikotarpiu, paveikė daugelį protų, pradėta 
abejoti, ar tikslingas istorinis procesas. Taip formavosi konservatyvaus 
romantizmo ideologija, jautriai atspindėjusi tragiškas to laiko nuotaikas, 
Vadinasi, mąstantieji jautė, kad ši revoliucija jau negalėjo pateisinti su ja 
siejamų vilčių sukurti idealią „amžinojo proto“ valdomą valstybę. 

Nors Schopenhauerio filosofija peržengė romantinės pasaulėjautos 
horizontus, jo koncepcijoje vis dėlto buvo daug romantinės simbolikos 
ir nemažai iki logiškos pabaigos išplėtotų konservatyviojo romantizmo 
idėjų. Tik Schopenhaueris nuo šio tikėjimo (pažanga - A. A.) sąžiningai 
atsiribojo (šioje srityje iš dalies jo pirmtakas buvo Schellingas). Jis - pir- 
masis nuoseklus Europos atskalūnas (pranc. déserteur de l’Europe) ir 

tas pat, bet kitaip) — štai garsusis jo šūkis. Schopenhaueris iškėlė ir grynai 
statiškos kultūrų morfologijos reikalavimą (Scheller, 1994, 85). Jis nuvai- 
nikavo du didžiuosius Vakarų civilizacijos stabus - Dievą ir su juo susijusį 
racionalaus proto kultą. Pasaulis nesakralus ir neprotingas - jis yra aklos 
iracionalios alogiškos valios objektyvizacija, arba vaizdinys. 

Filosofas, įrodinėdamas istorijos procesų beprasmiškumą ir alogiz- 
mą, siekė ne tik įtvirtinti iracionalios valios pirmumą istorijoje, bet ir 
nuvainikuoti Hegelio panlogizmą ir panistorizmą. Dialektikui Hegeliui 
istorija — viskas: netgi baisiausiuose įvykių verpetuose jis regėjo vientisos 
raidos momentus, „dvasios kelią į pačią save“. Schopenhaueriui istorija — 
„tai tik įvairiausių peštynių kaita, amžinas vienodumas, prisidengiantis 
vis naujomis kaukėmis“. Tik kvailys, anot filosofo, gali surasti čia kokį 
nors planą ir raidos giją. 

Stiprėjant visuomenės prieštaravimams, Hegelio tikėjimas absoliučia 
Proto galia ir istorinio proceso prasmingumu („visa tai, kas egzistuoja, 
protinga“), žmogaus sugebėjimu pažinti objektyvius civilizacijos istorijos 
raidos dėsningumus tapo netvirtas. Vis labiau ryškėjo šviečiamojo raciona- 
lizmo ribotumas, nesugebėjimas pagrįstai aiškinti naujų krizinių procesų, 
spontaniškai bręstančių Vakarų civilizacijoje. Šalia racionaliai aiškinamo 
pasaulinės istorijos vyksmo vis dažniau kaip priešybė kilo iracionalumas, 
kuris ėmė atsverti šviečiamojo racionalizmo ir Hegelio eurocentrizmo ri- 
botumą. Taip nuo socialinio optimizmo pereita prie pesimizmo. 

Vakarų filosofijos posūkis nuo tvirto tikėjimo absoliučia pasaulinio Proto 
galia į pesimistinę alogišką, iracionalią pasaulio istorinio vyksmo interpretaci- 
ją rodė racionalistiniy tiesinės istorijos raidos koncepcijų krizę. „Kai tikėjimas 
pasauline istorija kaip laisvės suvokimo pažangos įtvirtinimu - šia pagrindi- 
ne Hegelio filosofijos dogma - pradėjo darytis netvirtas (dėl neišsipildžiusių 
vilčių), išmušė Schopenhauerio valanda, ir jis pasakė, kad mokymas apie 
galutinį pasaulinės istorijos tikslą yra ne kas kita, kaip iliuzija, ir įrodinėjo 
tai geriau bei fundamentaliau negu bet koks kitas filosofas iki jo“ (Fischer, 
1897, 7), - taip apibūdino Schopenhauerio misiją Khuno Fischeris. 

Istorizmo ir šviečiamojo optimizmo kritika čia tiesiogiai siejosi su at- 
sainiu požiūriu į istorijos mokslo galimybes, civilizacijos istorijos procesų 
esmė istorikui dažniausiai lieka nepasiekiama. Naujųjų laikų istorikai, anot 
sarkastiško Schopenhauerio pastebėjimo, išskyrus nedaugelį, dažniausiai 
pateikia tik „šiukšlių dėžę ir sendaikčių sandėlį, o geriausiu atveju - didelį 
valstybinės svarbos įvykį“. Todėl voliuntarizmo skelbėjas, kaip ir Jenos ro- 

mantikai, labiau vertino menininkų požiūrius, kurie nepaklysta daugybės 
paskirų istorinių faktų, vienetinių santykių maišalynėje, o menininko aki- 
mis aptinka objektyvią reiškinių idėją, vidinę civilizacijos istorijos procesų 
esmę, o ne išorinius santykius. Istorijos ir poezijos santykį filosofas vaizdžiai 
palygino su portretinės ir istorinės tapybos santykiu. Pirmoji atskleidžia 
dalinę tiesą, antroji visuotinę; pirmoji pasižymi reiškinio tiesa, kurios nej- 
manoma rasti nė viename atskirame reiškinyje, bet kuri yra juose visuose. 
Todėl poetas „pagauna idėją, žmonijos esmę, esančią už visų santykių, už 
bet kokio laiko; jis pagauna adekvatų daikto savaime objektiškumą jo aukš- 
čiausioje pakopoje“ (Schopenhauer, 1995, 348). 

Istorijai stinga filosofinio pažinimo visuotinumo, kuris padeda at- 
skleisti tai, ką kiti mokslai tik paruošia. Istorijai nebūdinga pažintos me- 
džiagos subordinacija, tik jos koordinacija, todėl ir nėra istorijos sistemos, 
kuri yra visų kitų mokslų savastis. „Vadinasi, istorija yra žinojimas, bet ne 
mokslas, kadangi ji niekada nepažįsta vienetinio remdamasi bendrybe... 
Visi mokslai pagal savo prigimtį byloja apie visada gyvuojančius reiški- 
nius, o istorija - tik apie tai, kas gyvuoja vieną kartą ir vėliau išnyksta. 
Toliau, kadangi istorija tyrinėja tik vienetinius ir individualius, dėl savo 
kilmės neišsemiamus reiškinius, visos jos žinios yra netobulos ir dalinės“ 
(Schopenhauer, 1993a, t. 2, 461). 

Kai 1848 m. revoliucijų barikadose švietėjų iliuzijos apie racionaliu 
protu paremtos visuomenės kūrimą dar kartą žlugo ir epocha tapo kupina 
nevilties, pesimistinių būties beprasmiškumo nuotaikų, tuomet racionalis- 
tinės filosofijos sistemos nuo Descarteso iki Hegelio su joms būdingu opti- 
mizmu, tikėjimu civilizacijos procesų prasmingumu, žmogaus proto galia 
jau nepajėgė tenkinti dvasinių visuomenės poreikių. Daugiau nei prieš 30 
metų išleistos knygos Pasaulis kaip valia ir vaizdinys nuotaikos itin atitiko po 
1848 m. revoliucijų pralaimėjimų Vakarų Europoje įsivyraujančias pesimis- 
tines nuotaikas. „Optimizmas, - rašė jis, - jei tik jis nėra beprasmiški plepalai 
tokių žmonių, už kurių lėkštų kaktų nesama nieko, išskyrus žodžius, yra ne 
tik absurdiška, bet iš teisybės ir niekšiška mąstysena, žiaurus pasijuokimas 
iš nenusakomų žmonijos kančių“ (Schopenhauer, 1995, 453-454). 

Schopenhaueris vienas pirmųjų suprato neigiamus Hegelio istorinio 
optimizmo civilizacijos ir pažangos idėjų sintezės bei „istorizmo idėjų 
pergalės“ padarinius. Istorizmas, optimizmas ir pažangos idėja buvo 
Hegelio filosofijos pagrindas, padėjęs sukurti išoriškai įtikinamą euro- 

modeliuojama nekorektiškai, nepripažįstant neeuropinių civilizacijų lai- 
mėjimų. Todėl viskas, kas netilpo į apriorinės, aiškiai nubrėžtos, schemos 
ribas, buvo genėjama, pritempiama arba tendencingai falsifikuojama. 
Schopenhaueris atskleidė Hegelio koncepcijos esmėje slypinčio „isto- 
rinio optimizmo“ ideologijos trūkumus; ji iškreipė civilizacijos istorijos 
procesų prasmę ir apribojo jų pažinimą. Tai lėmė kritinį požiūrį į žmones 
„kvailinančią Hegelio pseudofilosofiją, siekiančią pažinti pasaulinę istori- 
ją kaip planingą visumą“. Hegelio nubrėžtoje pasaulinės istorijos vizijoje 
Schopenhaueris įžvelgė „grubų ir lėkštą realizmą“. 

Tada imta manyti, kad veiksminga istorijos filosofija, pajėgianti 
atskleisti sudėtingus įvairių civilizacijų sąveikos procesus ir bendrą civi- 
lizacijos istoriją, turi tyrinėti ne laikinus žmonių tikslus, o tai, kas sudaro 
nekintamą šių procesų esmę. „Tikra istorijos filosofija slypi suvokime, kad 
visuose begaliniuose pokyčiuose ir verpetuose mums visada iškyla viena 
ir ta pati nekintama esmė, kuri šiandien daro tą patį, ką ir vakar, ką darė 
visada; vadinasi, ši filosofijos istorija visuose senovės ir naujos istorijos - 
ir Rytų, ir Vakarų - įvykiuose, turi aptikti tapatumą ir nepaisydama visų 
dalinių skirtumų, aprangos,-papročių visur regėti vieną ir tą pačią Zmo- 
niją“ (Schopenhauer 1993a, t. 2, 465). 

Radikalus Hegelio panistorizmo ir panlogizmo neigimas tiesiogiai 
kilo iš Schopenhauerio filosofijos kūrėjo pasaulinės valios, kurios raiškai 
svetimas tikslingumas ir nuoseklumas. Besireikšdama ji neturi galutinio 
tikslo ar objekto, nuolat siekia, nes siekti - vienintelė jos esmė, Todėl ir 
istorijos įvykiai nėra tikslingi, vidiniai susiję. Čia regime daugybę chaotiš- 
kų, atsitiktinių įvykių, kurie jungiasi į konglomeratus. Jie savo chaotiška 
seka žlugdo žmonių ir tautų lūkesčius, viltis. Vadinasi, istorija žmogui 
priešiška, nuolatos kelia jam naujus netikėtus išbandymus, verčia kovoti 
su gyvenimo sunkumais, įveikti juos. 

Schopenhauerį erzino Hegelio filosofijos universalumas, abstraktu- 
mas, kalbėjimas apie „istorijos tikslą“, „žmoniją“ apskritai ir konkretaus 
žmogaus būties problemų ignoravimas, jų panaikinimas lėkštose filosofi- 
nėse abstrakcijose. „Tikrovėje, - patetiškai rašė jis, - tik atskiro žmogaus 
gyvenimui būdingas vientisumas, sąryšingumas ir tikras reikšmingumas: 
jį galima aiškinti kaip pamokymą, jo prasmė morali. Tik vidiniams, susi- 
jusiems su valia procesams būdingas tikras realumas ir jie atspindi tikrus 
įvykius, kadangi tik valia yra daiktas savyje. Kiekviename mikrokosme 
yra visas makrokosmas, kuriame glūdi ne daugiau nei mikrokosme“ (ten 

pat, 1993a, t. 2, 463). Cia svarbiausia tradicinei indy ir kiny filosofijai 
būdinga Žmogaus ir jį supančio pasaulio vienybės idėja, mintis, kad per 
detalę galima pažinti tapačią visumą. 

Atmetęs Hegelio koncepcijos „lėkštą optimizmą“, pretenzijas į visuo- 
tinumą, tiesinės pažangos teoriją ir eurocentrines nuostatas, voliuntariz- 
mo šalininkas plėtojo alogiškos ciklinės civilizacijos raidos koncepciją, 
kurioje žmonija periodiškai kartoja jau daug kartų nueitą kelią ir klaidas. 
Tai nulėmė antiprogresinę Schopenhauerio civilizacijos teorijos pakraipą, 
kurią vėliau plėtojo Nikolajus Danilevskis ir Nietzsche. 

Kultūros istorija Schopenhaueriui yra iracionalios, alogiškos valios 
raiškos sritis, todėl istorijos procesams nebūdinga logika bei protingi 
tikslai. Pirmenybę teikdamas valiai, mokslininkas kartu neigiamai verti- 
no civilizuotumą, kultūrą: esą tai represyvi sistema, apribojanti žmogaus 
laisvę ir natūralius instinktus. Kultūrą filosofas metaforiškai pavadino 
„instinktų apynasriu“. Tai kaukė, slepianti brutalų žvėries snukį, mokanti 
apsimesti ir susitaikyti su asmenybei priešingomis socialinio gyvenimo 
normomis. Individui kultūra naudinga tik vienu atveju - kai ji padeda 
valiai išsivaduoti iš išorinių apribojimų. Dėl to Schopenhaueris nagrinėjo 
individualizmo, konkretaus žmogaus gyvenimo problemas. 

Schopenhauerio filosofijoje savitai jungiasi subjektyvistinės Fichtes ir 
upanišadų idėjos. Teigdamas subjektyvių asmenybės išgyvenimų, subjekty- 
vios refleksijos pirmenybę, filosofas cituoja upanišadas: „Aš esu nedalomoje 
visumoje kartu su visais šiais kūriniais ir, be manęs, nieko nėra.“ Vadinasi, 
žmogus, anot Schopenhauerio, šiame pasaulyje susiduria tik su asmeniniais 
vaizdiniais, pojūčiais, valios pokyčiais ir todėl išorinio pasaulio reiškiniai 
jį veikia tik tiek, kiek tai siejasi su vidiniu jo pasauliu. „Kadangi visa, kas 
žmogui egzistuoja ir vyksta visada tiesiogiai, egzistuoja ir vyksta tik jo sa- 
monėje, tai, matyt, pats sąmonės pobūdis yra svarbesnis ir jis dažniausiai 
reikšmingesnis, negu tai, ką jinai atvaizduoja. Visa ištaiga ir malonumai, 
atsispindėję miglotoje bukagalvio sąmonėje, tiesiog apverktini, lyginant su 
sąmone Cervanteso, tuščioje kalėjimo kameroje rašiusio savo,Don Kicho- 
ta“ (Schopenhaueris, 1994, 10). 

Plėtodamas upanišadų ir budistinės filosofijos motyvus, Schopen- 
haueris iškelia vienatvės ir asmenybės sąmoningo atsiribojimo nuo 
socialinių santykių ir išorinių būties formų reikšmingumą. Perėmęs indy 
filosofijai būdingą introvertiškumo, savistabos aukštinimą, jis tvirtina, kad 

pasaulio pažinimą, o į būties, jo vidinio pasaulio problemas, jautriausius 
dvasinius išgyvenimus. Racionalistinei Descarteso tezei „mąstau, vadinasi, 
egzistuoju“ jis priešpriešina tezę „kenčiu - vadinasi, egzistuoju“. Taigi filo- 
sofijoje jam svarbiausia ne „nuostaba“ ar „mąstymas“, o „kančia“. 

Tarsi pateisindamas demonstratyvų savo šalinimąsi nuo visuomeninio 
gyvenimo jis teigia, kad to, kas tikrai vertinga, žmonės nevertina, o tai, ką jie 
vertina, nėra vertinga. To įrodymas ir padarinys - uždaras didelių ir ryškių 
asmenybių gyvenimo būdas. Jis taikliai pastebi, kad tam, kuris apdovanotas 
nepaprasta, dvasiškai iškilia individualybe, daugelis kone visų trokštamų 
malonumų yra visai nereikalingi, jie netgi trukdo jam ir yra našta“. Toks 
požiūris paaiškina, kodėl Schopenhaueris save vadino „Kasparu Hauseriu“ 
filosofijoje, t. y. žmogumi, atsiribojusiu nuo išorinio pasaulio ir visuomeni- 
nio gyvenimo. „Nes juk tai, kuo žmogus yra sau, kas jį lydi vienatvėje ir ko 
niekas negali nei duoti, nei atimti, jam yra neabejojamai svarbiau už visą, ką 
jis turi ar net kuo laiko jį kiti. Turtingos dvasios žmogus ir būdamas visiškai 
vienas su savo mintimis bei fantazija jaučiasi kuo puikiausiai“ (ten pat, 38). 

Taigi vienatvė Schopenhauerio filosofijoje poetizuojama ir traktuojama 
kaip aukščiausia vertybė, neišvengiamas visų didžių žmonių likimas, kaip 
mažesnės blogybės iš dviejų galimų pasirinkimas. Visiškos harmonijos 
būseną žmogus gali pasiekti ne su draugais ar mylimąja, o tik su savimi, 
užsisklendęs, savo išgyvenimų pasaulyje. Visuomenė čia aiškinama kaip 
priešinga asmenybei neautentiškos būties stichija. „Turtingos dvasios žmo- 
gus, - rašo Gyvenimo išminties aforizmuose Schopenhaueris, - pirmiausia 
kratysis visokių kankinančių rūpesčių bei nemalonumų, norėdamas ramy- 
bės ir laiko sau; kitaip sakant, jis ieškos tylaus ir kuklaus gyvenimo, kur kuo 
mažiau jį tampytų, ir pagal tai, pasižmonėjęs šiek tiek vadinamojoje visuo- 
menėje, rinksis uždarą gyvenimo būdą, o jeigu jisai tikras intelektualas - net 
vienatvę. Nes juk juo turiningesnis žmogaus dvasinis pasaulis, tuo mažiau 
reikia jam iš išorės, tuo menkesnė kitų reikšmė. Štai kodėl intelektualumas 
daro žmogų užsidariusį ir nekalbų“ (ten pat, 54). 


Rytų filosofijos poveikis 


Schopenhauerio filosofija, kaip minėta, rėmėsi iš Rytų tautų mąstymo 
tradicijų perimtomis idėjomis. Reikia pripažinti, kad ir iki jo buvo moks- 
lininkų, kurie kreipė žvilgsnius į Rytų mąstymo tradicijas, sakykim, su 
prancūzų švietėjų ideologija susiję Voltaire'as ir Abrahamcas Hyacintheas 

Anguetil Duperronas, angliškos Williamo Joneso (1746-1791) Kalkutoje 
įkurtos „Azijos draugija“ nariai ir besirutuliojančios vokiškos romantinio 
orientalizmo ir orientalistikos mokslo tradicijos šalininkai. Romantinio 
orientalizmo ideologijos iškilimą skatino pirmą kartą XVIII a. pabaigoje 
S Gees Ge i 


ir XIX a. pradžioje įvairiomis Vakarų Europos kalbomis pasirodę svarbūs Anquetil 
Rytų tautų rašytinių šaltinių vertimai, iš kurių svarbiausi Anquetil Duper- P"Perron 
rono iš tarpinės persų kalbos versti indų upanišadų ir „Azijos draugijos“ William Jones 
šalininkų skelbti tekstai. 
: : à S k : Christian 

Gvildenant Schopenhauerio posūkio į Rytus priežastis mus labiau- Friedrich 
siai domina Johanno Herderio veikalų paruošta vokiškoji romantinio Krause 
orientalizmo, tiksliau - indomanijos, tradicija, kurios šalininkai (Georgas 
Fürsteris, Friedrichas Mayer, Karlas Christianas Friedrichas Krause, bro- 
liai Friedrichas ir Augustas Schlegeliai, Novalis, Friedrichas Schellingas, 
Franzas von Baaderis, Johannas Josephas von Gėrresas, Karlas Josephas 
Hieronymus Windischmannas), nusivylę racionalistine švietimo ideolo- 
gija, savo programinėse nuostatose numatė Rytų tautų kultūros, religijos, 
filosofijos pažinimą ir atskirų jų idėjų integravimą. 

Pavyzdžiui, labiausiai vokiečių klasikinės filosofijos tradicijoje Scho- 
penhaueriui artimas Schellingas iš indų filosofijos perima brahmanistinę 
Atman - universalios kosminės būties sąvoką, kurią aiškina kaip dvasinio 
prado žmoguje raiškos formą. Plėtodamas atskirus upanišadų teiginius, 
jis nuo gamtos filosofijos evoliucionavo į mistikos kupiną teosofiją bei 
„mitologijos ir apreiškimo filosofiją“. Daugelis romantikams ir Schellingui 
būdingų orientalistinių nuostatų paveikia Schopenhauerio pasaulėžiūrą. 

Tačiau kalbėdami apie Schopenhauerį susiduriame su brandesniu 

123 


NEKLASIKINES IR POSTMODERNISTINES FILOSOFIJOS METAMORFOZES 


124 


riu j Ryty tauty kultüros, religijos ir mastymo tradicijas, su kokybiskai 
nauja Vakarų ir Rytų idėjų sinteze. 1813-1814 m. žiemą Schopenhaueris 
Veimare susipažino su Herderio mokiniu eruditu Mayeriu (1772-1818), 
kuris programiniame dviejų tomų veikale Kulturgeschichte der Völker 
(„Tautų kultūros istorija“, 1798) siekė aprėpti įvairių neeuropinių civili- 
zacijų kultūros laimėjimus. Meieris labiausiai domėjosi Indijos kultūra, 
religija ir filosofija; jis tiesiog garsėjo'savo indologijos žiniomis. 1796 m. 
Jenos universitete, vėliau ir Heidelbergo Meierio skaitytos indų kultūrai 
ir filosofijai skirtos paskaitos turėjo didžiulį poveikį romantinio orienta- 
lizmo ideologijos formavimuisi. Būtent Mayeris paskatino Schlegelius, 
Schellingą ir Schopenhauerį indologinėms studijoms. 

Tačiau tai buvo ne vienintelis išorinis Schopenhauerio indologines 
studijas skatinęs impulsas, kadangi 1815-1817 m. jis gyveno Drezdene 
visai greta kito unikalaus vokiečių filosofo Karlo Christiano Friedricho 
Krauseės (1781-1832), kuris irgi domėjosi indų mąstymo tradicija, ypač 
etikos idėjomis. Skirtingai nei Schopenhaueris, jis mokėjo sanskrito kalbą 
ir vertė į vokiečių kalbą kai kuriuos sanskritiškus tekstus. Gyvendamas 
Drezdene Schopenhaueris-skolindavosi iš kaimyno knygų ir konsul- 
tuodavosi įvairiais indų filosofijos ir meditacinės praktikos klausimais. 
Būtent Krause buvo vienas pirmųjų vokiečių mąstytojų, kuris paskirus 
indų etikos elementus įtraukė į savo filosofinę sistemą. Tačiau jo, kaip ir 
Schopenhauerio, orientalistinių idėjų vokiečių racionalistinės filosofijos 
klestėjimo metu, nebuvo paisoma. Išvykęs gyventi į Ispaniją, o vėliau į 
Ameriką Krause natūraliai iškrito iš vokiečių filosofinės tradicijos srauto 
ir liko unikaliu periferiniu filosofinės minties reiškiniu, iki šiol nesusilau- 
kusiu išsamesnių tyrinėjimų. 

Lyginant su Mayeriu ir Krause Schopenhaueris buvo ambicinges- 
nis ir aiškiau suvokęs siekius mąstytojas, kuris Rytų tautų kultūros bei 
mąstymo tradicijų įtraukimą į Vakarų kultūrą laikė seniai pribrendusia 
būtinybe. Kita vertus, jam svetimas daugeliui Vakarų mąstytojų būdingas 
narcisizmas, nekritiškas vien europinės mąstymo tradicijos sureikšmini- 
mas, atsainus požiūris į Rytų tautų kultūros ir mąstymo tradicijas. Šiuo 
aspektu Schopenhaueris - pirmas Vakarų mąstytojas, ryžtingai atsisakęs 
tradicinio eurocentrizmo ir suvokęs būtinybę išplėsti vakarietiškojo 
mąstymo horizontus. Jo Rytų tautų kultūros, religijos ir mąstymo tra- 
dicijų vertinimas prieštaravo Hegelio istorijos filosofijoje viešpatavusiai 
eurocentrinei laikysenai, tikrų civilizacijos istorijos faktų falsifikavimui, 

atsainiam požiūriui į Rytų kultūras. Nusivylęs tradicinėmis Vakarų civi- 
lizacijos puoselėjamomis vertybėmis - esą jos išsigimusios - jis kritikavo 
eurocentrines nuostatas, savo koncepciją grindė neeuropinių mąstymo 
tradicijų elementais. Atmetęs Hegelio istorinės tiesinės pažangos teoriją 
ir eurocentrines nuostatas, Schopenhaueris pirmasis garsiai prabilo apie 
Rytų ir Vakarų kultūrų bei mąstymo tradicijų dialogo būtinybę. 

Schopenhaueris buvo nuoširdus neeuropinių kultūrų gerbėjas, siū- 
lantis Vakarų kultūrai perimti Rytų tautų laimėjimus. Jis plačiai žvelgė į 
pasaulį ir Rytų šalyse regėjo ne tik didžiules praeities kultūros, filosofijos, 
meno tradicijas, tačiau ir suvokė šio per tūkstantmečius kaupto kultūrinio 
potencialo svarbą žmonijos ateičiai. „Kai mums atsivers Kinijos ir Indijos 
istorija, - patetiškai rašė jis Naujuose paralipomenuose, - ta neišsenkama 
medžiagos gausa atskleis mūsų klystkelius, ir siekiantys žinių žmonės bus 
priversti suvokti, kad reikia ne vardyti iki begalybės faktus, o įžvelgti vie- 
nybėje daug ką, detalėje įžvelgti taisyklę ir, pažinus žmoniją, naudotis tautų 
veiklos rezultatais“ (Schopenhauer, 1997c, 97). Stebėdamas romantinio 
orientalizmo ideologijos sklaidą, Schopenhaueris pranašavo, „kad sanskrito 
literatūros įtaka bus ne mažesnė, nei XV a. buvo graikiškosios literatūros 
atgaivinimas“ (Schopenhauer, 1995, 23). Nors pažintis su indų literatūra ir 
filosofija stipriai paveikė daugelį iškiliausių XIX a. Vakarų protų, tačiau šiai 
filosofo pranašystei tuomet dar nebuvo lemta išsipildyti. 

Akivaizdu, kad kitas svarbus neklasikinės Schopenhauerio filosofijos 
aspektas, įtvirtinęs neklasikinę jos orientaciją, buvo programinis atviru- 
mas kitoms kultūros, mąstymo tradicijoms ir siekimas įtraukti į Vakarų 
kultūros bei mąstymo tradiciją Rytų mąstymo tradicijų elementus. Filo- 
sofinio mąstymo apraiškų jis regi ne tik Vakaruose, bet ir barbariškuose 
kraštuose. „Visi žmonės filosofuoja; kiekviena laukinė tauta turi savo 
metafiziką mituose, kurie turi paversti jai pasaulį vientisesniu ir susietu 
į tam tikrą visumą, todėl ir suprantamu. [...] Žmogus nori pažinti visatą 
svarbiausia dėl to, kad pažintų savo santykius su šia visata. Jo motyvas 
ir čia, kaip ir daugeliu kitų atvejų, - egoistinis. Jei žmogus visiškai pa- 
sitikėdamas žinotų, kad mirtis paverčia jį menkysta, tai labai dažnai jis 
nefilosofuoty tardamas: nihil ad me (lots man nieko nereikia - A. A)“ 
(Schopenhauer, 1997c, 409). 

Iš Schopenhauerio idėjų, pamatinių jo iracionalios valios metafizikos 
kategorijų matyti, kad ji apėmė daugybę Rytų tautų mąstymo tradicijose, 
kryptyse ir mokyklose plėtojamų idėjų ir sąvokų. „Tarp filosofų, kurie 

sėmėsi kūrybinio įkvėpimo iš Indijos mąstymo tradicijos, - rašė indy 
komparatyvistas Lakshmi Kapani, - Schopenhaueris neabejotinai yra 
reikšmingiausias. Jis rodė nuoširdų palankumą ir didžiulį susižavėjimą 
filosofiniu Indijos mąstymu ir religija, daugiau brahmanistine nei budis- 
tine. Skaitytoją Schopenhauerio veikaluose pavergia indiškos medžiagos 
vartojimo dažnumas. Tiesiog stebina tas mokymų ir sąvokų dažnumo 
integravimas. Indija nėra jam nei priešiška, nei svetima žemė“ (Lakshmi 
Kapani, 1996, 45). i 

Akivaizdu, kad neklasikinės filosofijos pradininko maištą prieš Nau- 
jųjų amžių Vakarų filosofijoje įsigalėjusį racionalizmą skatino ir savitai 
interpretuojamas Rytų tautų mąstymo tradicijų poveikis. 1814 m. į jo 
rankas pakliūva Duperrono iš tarpinės persų kalbos į lotynų kalbą iš- 
versti 2 tomai indų upanišadų, kuriose filosofas suranda daug atsakymų 
į jį dominusius klausimus. Upanišadų skaitymas jam teikė didžiausią 
malonumą ir kūrybinį įkvėpimą. „Jeigu tai neskambėtų pernelyg išdi- 
džiai, - rašė jis, - galėčiau pasakyti, kad kiekvieną iš atskirų ir fragmen- 
tiškų posakių, sudarančių upanišadas, galima išvesti kaip mano dėstomos 
minties padarinį, bet jokiu būdu ne atvirkščiai — šią mintį surasti jau ten“ 
(Schopenhauer, 1997c, 24). 

Nusivylęs Vakarų filosofija, veikiamas romantinio orientalizmo, 
Schopenhaueris ėmė studijuoti Vedas, upanišadas, puranas, brahmaniz- 
mo, budizmo, Bhagavadgytos, Sankhjos mokyklos, konfucianistų, daoistų 
tekstus, įdėmiai sekė naujausią įvairiomis Vakarų kalbomis pasirodžiusią 
indologinę ir sinologinę literatūrą. Savo lyginamuosiuose Rytų ir Vakarų 
kultūros, religijos, filosofijos tradicijų tyrinėjimuose plačiai rėmėsi Anguetil 
Duperrono, Joneso, Henry Thomas Colebrookeo, Jean Pierre Abel Rėmusat, 
Eugene Burnoufo, Barthėlemy Saint-Hilaireo, Stanislaso Julieno, Heinricho 
Klaprotho ir kitų žymių orientalistų Rytų tekstų vertimais ir tyrinėjimais, 
Journal Asiatigue, Asiatic Researches ir kituose orientalistų periodiniuose 
leidiniuose paskelbtomis publikacijomis. Antrame savo programinio vei- 
kalo tome aptardamas savo meto budizmui skirtą literatūrą jis mini beveik 
visus įvairiomis Europos kalbomis pasirodžiusius tyrinėjimus. 

Aliuzijų į indų civilizaciją, jos filosofijos, religijos, mitologijos, li- 
teratūros tradicijas aptinkama daugelyje jo knygų. Dar 1820-1821 m. 
žiemą Berlyno universitete skaitytame „Įvade į filosofiją“ jis prabyla apie 
būtinybę geriau pažinti kitą, visiškai kitokią nei europinė, Indostano 
pusiasalyje susiformavusią mąstymo tradiciją. Kartu pripažįsta daugelio 

savo mokymo galutinių išvadų artimumą su Vedų tekstuose, tiksliau- 
filosofinėje jų dalyje upanišadose išdėstytomis idėjomis. „Upanišados 
pateikia tarsi orakulo ištarmes, kupinas gilios išminties, tačiau miglotas, 
visiškai pavienes ir vaizdingas. Jei [sieksite] susipažinti su mokymu, kurį 
noriu išdėstyti, tuomet visas šias indų mintis bus galima išrutulioti iš jo 
kaip pasekmes ir perprasti jų teisingumą“ (ten pat, 35). 

Schopenhaueris, kaip ir Anguetil Duperronas, filosofinėje kompa- 
ratyvistikoje stengėsi atskleisti tipologinius Rytų ir Vakarų mąstymo 
tradicijų ryšius bei bruožus, lygino pamatines indų ir Kanto filosofijos 
nuostatas. Schopenhaueriui tikroji filosofija yra nepriklausoma nuo kon- 
krečios geografinės erdvės ir laiko, kadangi tikrojo mąstymo užuomazgų 
randasi įvairiose epochose ir Žemės dalyse. Todėl jis atsiriboja nuo Joneso 
ir kitų pirmųjų indologų iškeltų „migracinių“ teorijų, kurių šalininkai, 
ieškodami „rytietiškų Vakarų filosofijos ištakų“, iškėlė idėjų difuzijos iš 
Indijos filosofijos į graikų svarbą. Jis laikė nepagrįstu teiginį apie indų 
logikos poveikį Aristoteliui ir Jones apeliacijas į „persiškus šaltinius“, anot 
kurių, Kalistenas perėmė iš indų jau išplėtotą logiką ir tuoj po Aleksandro 
Makedoniečio žygių perdavė ją Aristoteliui. Schopenhauerio požiūriu, 
graikų logika nuosekliai rutuliojasi iš savos mąstymo tradicijos. 

Difuzinėms teorijoms prieštarauja principinė Schopenhauerio nuos- 
tata - „visų laikų mąstytojai teigė tą patį“. Šiuo požiūriu Rytų ir Vakarų 
mąstymo tradicijos yra reikšmingos vienodai, nes tos pačios tiesos ne- 
priklausomai kyla indų, kinų ir Vakarų mąstytojų galvose. Todėl siekiant 
suvokti žmonijos mąstymo įvairovę reikia kruopščiai lyginamuoju būdu 
tyrinėti Rytų ir Vakarų mąstymo tradicijas. Remdamasis šiomis prielai- 
domis Schopenhaueris perėjo prie lyginamosios indų ir Vakarų mąstymo 
tradicijų analizės, nors jo veikaluose, ypač vėlyvuosiuose, esama aliuzijų 
ir į kinų mąstymo tradiciją. 

Schopenhaueris neabejotinai buvo nuosekliausias pirmosios XIX a. 
pusės Rytų tautų mąstymo tradicijų ir besiformuojančios komparatyvis- 
tinės filosofijos metodologinių nuostatų propaguotojas. Senovės indus jis 
laikė seniausia ir kilniausia tauta, kurios mokymus, jo nuomone, perėmė 
tikrieji graikų filosofijos kūrėjai Pitagoras ir Platonas. Pirmojo mokymuo- 
se jis pagrįstai įžvelgė daug didesnį artimumą Rytų nei Vakarų mąstymo 
tradicijoms. Todėl naujausios Vakarų filosofijos rėmimasis senovės indų 
išmintimi Schopenhauerio koncepcijoje iškilo kaip sugrįžimas į Vakarų 

Vedas filosofas traktavo kaip „aukščiausią žmogui pasiekiamo paži- 
nimo ir išminties vaisių, kurio branduolys pasiekė mus per upanišadas, 
didžiausią šio šimtmečio dovaną“ (Schopenhauer, 1995, 492). Iš senovės 
indų mąstytojų jis perėmė daug pamatinių idėjų, iš kurių pirmiausia 
vertėtų išskirti teiginį, kad pasaulis subjektui yra tik vaizdinys, tikrosios 
būties ir regimybės pasaulio (maya) priešprieša, apmąstymas apie žmo- 
gaus būties laikinumą, kančios vyravimą pasaulyje. Stiprų poveikį jo pa- 
saulėžiūrai turėjo budistinis kviteizmas, nirvanos mokymas apie sąmonės 
nušvitimą, „aš“ perėjimą į „ne aš“ būsenai būdingą dvasinę rimtį. Todėl 
nenuostabu, kad tarp jo filosofijos ir budizmo, daoizmo, čan, dzen teorijų 
yra daug bendra. Jo iracionalios valios metafiziką labai paveikė daugelis 
indų filosofijos mokymų, kuriuos jis pavertė neatsiejama savo filosofinės 
sistemos dalimi. Pesimizmo ideologui dvasiškai artimiausios upanišadų, 
budistinės ir daoistinės filosofijos idėjos. 

Tęsdamas švietėjų tradiciją Schopenhaueris vertino ir kinų civiliza- 
cijos laimėjimus, kurių geriausias liudijimas jam buvo neįtikėtinai didelis 
šios šalies gyventojų skaičius. Lyginamoji įvairių civilizacijų ir epochų 
analizė, filosofo nuomone; atskleidžia tiesioginę civilizacijos lygio ir gy- 
ventojų skaičiaus priklausomybę. Jis aptarė trijų Kinijoje viešpataujančių 
religinių ir filosofinių sistemų savitumą. Apie pažintį su kinų filosofija ir 
religijos mokymais apibūdina skyrius „Sinologija“ antrame Pasaulis kaip 
valia ir vaizdinys tome. Jis skaitė prancūziškus Laozi ir Konfucijaus Lunyu 
vertimus, domėjosi Permainų knygos (Yijing) komentaruose plėtojama 
yin ir yang priešybių teorija, įžvalgiai pastebėjo „nacionalinio gamtos kul- 
to Kinijoje“ savitumą, tai, kad „kinų filosofams svetimos pasaulio kūrėjo 
idėjos“. Laozi suformuotos daoizmo pasaulėžiūros savitumą jis siejo su 
gamtos kultu ir vidine visų daiktų tvarka. 

Remdamasis garsaus prancūzų sinologo Julieno tyrinėjimais, Scho- 
penhaueris pastebi, kad „dao mokymo (t. y. Daoizmo - A. A.) dvasia 
visiškai sutampa su budizmo dvasia“ (Schopenhauer, 1993a, t. 2, 96). 
Kita vertus, jis tarsi daoizmo tradicijos mąstytojas teigia: „yra tik viena 
gydanti jėga - gamtos jėga; tepaluose ir piliulėse jos nėra“ (Schopenhauer, 
1997c, 175). 

Schopenhaueriui artimas ir senovės kinų filosofų iš Permainų knygos 
perimtas ir nuo daoizmo filosofijos įsigalėjimo laikų plėtojamas dviejų 
kokybiškai skirtingų, prieštaraujančių ir siekiančių susijungti jėgų po- 
liariškumo principas, veikiantis visuose gamtos reiškiniuose, „Kinijo- 


Trečia dalis, SCHOPENHAUERIS IR NEKLASIKINES FILOSOFIJOS ISTAKOS 


je,- rašė jis,- poliariškumas pažįstamas nuo seniausių laikų — teorijoje 
apie yin ir yang priešybę. O kadangi visi pasaulio daiktai yra tos pačios 
valios objektiškumas ir todėl savo vidine esme yra tapatūs, tai ne tik turi 
egzistuoti toji akivaizdi jų analogija ir ne tik kiekviename netobulume 
turi pasirodyti artimiausios, aukštesnės tobulumo pakopos pėdsakas, 
užuomina, apmatas, bet- kadangi visos tos formos būdingos tik pasau- 
liui kaip vaizdiniui - galima net tarti, kad jau bendriausiose vaizdinio 
formose, tuose tikruose ir pamatiniuose pasaulio pastoliuose, t. y. erdvėje 
ir laike, galima rasti ir parodyti pamatinį tipą, užuominą, apmatą visa to, 
kas tas formas užpildo. Atrodo, kad miglota mintis apie tai yra kabalos ir 
visos matematinės pitagorininkų filosofijos, taip pat kinų Yijing šaltinis“ 
(Schopenhauer, 1995, 223). 

Schopenhauerio mintys apie ribų tarp sapno ir tikroviško gyvenimo 
reliatyvumą, prabudimą primena analogiškus didžiojo kinų filosofo Zhu- 
angzi apmąstymus. Gyvenimas ir sapnai Schopenhaueriui irgi yra tos pa- 
čios būties knygos lapai, kur nelengva pasakyti, kada viena pereina į kita. 
„Nors atskiri sapnai nuo tikro gyvenimo skiriasi tuo, kad jie nepatenka į 
jame nuolat išsiskleidžiančią rišlią patirtį, ir šį skirtumą parodo prabudi- 
mas, tačiau kaip tik pats rišlus patyrimas priklauso tikram gyvenimui kaip 
jo forma, ir sapnas, savo ruožtu, priešpriešina jai tam tikrą vidinį rišlumą. 
Jei pažvelgtume iš trečio požiūrio taško, tada jų esmėje neberastume jokio 
apibrėžto skirtumo, ir reikėtų kartu su poetais pripažinti, kad gyvenimas 
yra ilgas sapnas“ (ten pat, 63-64). 

Nuosaikiau filosofas vertino Konfucijaus idėjas, itin paplitusias tarp kinų 
mokslininkų ir valstybės valdininkų. „Sprendžiant pagal vertimus, tai - išplė- 
tota, triviali, pirmiausia politinė moralinė filosofija, nesiremianti metafizika, o 
išsiskirianti kažkokiu savitu vangumu ir nuobodumu“ (Schopenhauer, 1993a, 
T. 2, 97). Mastytojas atkreipė dėmesį į skirtingų Kinijos filosofinių ir religinių 
pasaulėžiūrų toleranciją, tai, kad jos nėra priešiškos, o sugeba taikiai sugyventi 
ir veikti viena kitą. Todėl ir šios šalies imperatoriai neretai išpažino visas tris, 
nors dažniausiai pirmenybę teikė budizmui. 

Ypatingas filosofo domėjimosi objektas - brahmanizmo ir budizmo 
filosofija bei religija; pastarąją dėl tobulumo, tikrumo ir išpažinėjų gausos 
jis laikė reikšmingiausia Žemėje. Schopenhaueris buvo lyginamųjų krikš- 
čionybės ir budizmo studijų pradininkas Vakaruose, suvokęs būtinybę 
lyginamojoje analizėje ne primesti savos kultūros tradicijos vertybių 

„Iki 1818 m., - rašė jis,- kai pasirodė manoji knyga [Pasaulis kaip valia 
ir vaizdinys - A. A.], apie budizmą Europoje buvo žinoma labai nedaug 
ir netiksliai, iš kelių straipsnių ankstyvuosiuose Asiatic Researches, kurie 
gvildeno daugiausiai Birmos budizmą“ (ten pat, 243). 

Lygindamas skirtingas Rytų ir Vakarų religines tradicijas, Schopen- 
haueris pabrėžia Kinijoje viešpataujančių trijų didžiųjų religijų toleranciją 
ir atkreipia dėmesį į Vakaruose viešpatavusių mąstymo stereotipų poveikį 
požiūriams į kinų religijas. Kita vertus, apeliuodamas į Vakaruose plin- 
tančius neeuropinių tautų religijos tyrinėjimus jis atskleidžia daugelio 
požiūrių paviršutiniškumą. Filosofas pagrįstai teigė, kad europiečiai, 
siekdami pažinti Rytų tautų religijas, kaip tai anksčiau darė graikai ir 
romėnai, pirmiausia ieškojo sąlyčio taškų su savo tikėjimais. Kadangi 
vakariečiams religijos sąvoka buvo tapati teistinei pasaulėžiūrai, kurios 
esmėje slypėjo klaidingas požiūris, kad visos pasaulio tautos išpažįsta 
vieną aukščiausią Dievą pasaulio kūrėją, todėl, suprantama, kilo daug 
sunkumų norint suvokti Rytų, ypač Kinijos, religijų esmę. Ilgainiui jie įsi- 
tikino savo lūkesčių klaidingumu ir suvokė, kad Rytų civilizacijose „apie 
tokius požiūrius neturima: menkiausio supratimo, trūksta žodžių jiems 
aprašyti, todėl jų tyrinėjimų kryptį visiškai atitiko tai, kad pirmuosiuose jų 
pranešimuose apie šias religijas daugiau buvo kalbama, ko juose nėra, o ne 
apie pozityvų jų turinį, kurį europiečiams dėl daugelio priežasčių suprasti 
buvo sunku“ (ten pat, 98). Vertinant skirtingas Vakarų ir Rytų kultūros ir 
mąstymo tradicijas, filosofui atrodė natūralu, kad europiečiai, tyrinėdami 
Rytų civilizacijų religijas, pirmiausia konstatavo negatyvius, t. y. svetimus 
savajai, monoteistinės religijos, tradicijai, aspektus ir darė neginčijamą 
išvadą, kad budistams ir kinams monoteizmas nebūdingas. 

Schopenhaueris, lygindamas krikščioniškosios tradicijos mąstytojų 
ir Budhos mokymus, aptiko daug artimų idėjų. Krikščionybėje filosofas 
įžvelgė „indų kraują“, skatinantį ją išsivaduoti iš judaizmo įtakos. Savo 
etiką lygindamas su upanišadų, šventųjų vedų, pasaulinės Budhos reli- 
gijos teiginiais, ją vertino kaip visiškai ortodoksalią ir neprieštaraujančią 
ankstyvajai tikrajai krikščionybei. 

Lyginamąsias budizmo ir krikščionybės studijas Schopenhaueris 
daugiausiai skyrė budizmo pradininko Budhos ir Meistro Eckharto bei 
šventojo Pranciškaus mokymams. Nors išorinės aplinkybės, vertusios 
Eckhartą „mintis įvilkti į krikščioniškojo mito apvalkalą ir pritaikyti 
jam savo posakius“, skirtingos, jų esmė ta pati. Pranciškaus ir Budhos 

požiūriai į savo idėjų bei gyvenimiškų principų atitikimą, meilė gamtai 
yra nepaprastai artimi. „Šventojo Pranciškaus perėjimas nuo turto prie 
elgetystės labai panašus į dar ryžtingesnį Budhos Schakyos Muni ž einen 
pavertusj jį iš princo elgeta. [...] pažymėtinas ir jo gimi- 
niškumas indiškai dvasiai, pasireiškiantis didžiąja meile 
gyvūnams ir bendravimu su jais. Gyvūnus jis vadina savo 
seserimis ir broliais; jo įstabus contico, šlovinantis saulę, 
mėnulį, žvaigždes, vėją, vandenį, ugnį ir žemę, taip pat 
rodo įgimtą indų dvasią“ (ten pat, 110). 

Filosofines ir religines senovės indų sistemas Scho- 
penhaueris nuolat lygino su „autentiškos krikščionybės“ 
idėjomis, norėdamas teoriškai pagrįsti asketišką pesi- 
mistinę iracionalios valios metafiziką, todėl budizmas ir 
brahmanizmas suartinamas su ankstyvąja krikščionybe. 
Visose minėtose religijose jis įžvelgė asketizmo tendenci- 
jas, raginančias jų išpažinėjus atsiriboti nuo fenomenalaus 
vaizdinių pasaulio ir paneigti valią gyvenimui. Pasaulis čia traktuojamas Budha 
kaip valios sapnas, iš kurio mąstančiai asmenybei būtina prabusti ir pa- 
neigti jo sąmonę kaustančią valią gyvenimui. Todėl žmogaus tobulumą 
filosofas siejo su kviteizmu, asketizmu ir „valios gyventi“ paneigimu. Iš 
senovės indų filosofijos perėmęs tris pamatines idėjas (kančios neišven- 
giamumo, susitaikymo su ja ir išorinio pasaulio atsisakymo), aukščiausiu 
idealu filosofas laikė budistinę nirvaną - kai subjektą apima visiška intros- 
pekcija ir jis atsisako niekingo bei beprasmio išorinio pasaulio. 

Anot Schopenhauerio, neabejotinas budizmo filosofijos ir Rytų religijų 
privalumas - nuosekliai atsiriboti nuo valios gyvenimui poveikio. Kadangi 
indų religijos čia traktuojamos kaip nuoseklesnės, todėl ir krikščioniškosios 
propagavimą Indijoje jis laiko beprasmiu. „Indijoje mūsų religija niekada 
ir niekur nejleis šaknų: senovinė žmonijos išmintis nebus išstumta įvykių 
Galilėjoje. Priešingai, indų išmintis sugrįš į Europą ir iš pamatų pakeis mūsų 
pažinimą bei mąstymą“ (Schopenhauer, 1995, 494). Vadinasi, jis manė, kad 
indų išmintis plačiai pasklis Europoje ir paveiks vakarietiškąją mąstyseną. 
Šios jo pranašystės pradėjo pildytis XIX-XX a. sandūroje ir ypač XX a. pa- 
baigos postmodernioje kultūroje, kai išryškėjo orientalizacijos tendencijos. 

Schopenhauerio filosofijoje, kaip ir spontaniškose Azijos Rytų filoso- 
fijos kryptyse, remiamasi filosofinio ir meninio mąstymo sinteze, pabrė- 
žiama estetinių ir etinių klausimų, individualios valios stiprinimo svarba, 

pasaulis traktuojamas kaip kančios buveinė, jis įvardijamas „nerealiu“. 
Schopenhauerio teiginys, kad „filosofines mintis galima pažinti tik tiesio- 
giai iš jų kūrėjų; todėl tie, kurie jaučia pašaukimą filosofijai, privalo lankyti 
jos nemirtingus mokytojus tylioje jų kūrinių šventykloje“, nepaprastai 


"artimas indy, daoizmo, čan ir dzen tradicijoms. Kitas šopenhaueriškas 


valios principas iš esmės giminiškas kiniškam dao. 

Schopenhauerio iracionalizmas žmogaus būties sampratą priešprie- 
šina europiniam racionalizmui, o daoizmas bei čan (dzen) nuolatos po- 
lemizuoja su racionalistinėmis konfucinėmis normomis. Dėl to panašiai 
ignoruojama tikrovė, daug dėmesio skiriama žmogaus išgyvenimams, in- 
trospekcijai, intymiausių jausmų, nuotaikų pokyčiams, ieškoma atsakymo 
į sudėtingus neišmatuojamos kaip ir būtis asmenybės būties klausimus, 
Artimas taip pat išperkamosios meno paskirties supratimas, intuicijos, 
kaip tobuliausio pažinimo instrumento, išaukštinimas, mėginimas įteisin- 
ti vaizdinio pasaulio pažinimo nepriklausomumą nuo loginio. Meninės 
kūrybos subjekto koncepcijose ženkli asmeninė orientacija, vienatvės 
poetizavimas. Ryškus meninės sąmonės bėgimo nuo išorinio pasaulio 
šurmulio į grynąją kontempliaciją motyvas. 

Itin daug bendrumų matyti lyginant meninės kūrybos eigos trakta- 
vimą. Čia susiduriame su artimomis genijaus (tik Rytų teorijose silpnesni 
elitariniai motyvai) ir non finito koncepcijomis, artimais meninės kūrybos 
akto aprašymais. Abiejose tendencijose grožio esmė pasiekiama, „atsklei- 
dus paslaptingą Mayos 3yda' t. y. įsiskverbus į atsitiktinį fenomeny pasaulį 
ir intuityviai pasiekus būties esmę. Meninėje kūryboje lemia nesąmonin- 
ga menininko veikla, kai nuojauta pasireiškia spontaniškai. Menininkas 
yra suvokiamas kaip tiesioginis pasaulinės valios (Schopenhaueris), arba 
dao (daoizmas, čan, dzen), transliatorius. Menininko kūrybinio akto 
aprašyme pabrėžiama dvasinio praregėjimo reikšmė. Tačiau Tolimųjų 
Rytų kryptyse labiau suvokiama Permainų knygos dialektika. Geriausiais 
Schopenhaueris laikė eskiziškus, iš principo neišsakytus kūrinius, kaip 
laisvos improvizacijos išdavą. Taigi jis aptarė ir svarbią non finito, arba 
meninio kūrinio neužbaigtumo, problemą. Čia jo idėjos artimai siejasi 
su orientalistine ir nūdiene meno filosofija. 

Vadinasi, Schopenhauerio orientalizmas plėtojosi „romantinio 
orientalizmo“ rėmuose; jis padėjo bėgti nuo niūrios tikrovės ir Vakarų 
kultūroje ryškėjančių asmenybės krizės bei merkantilizmo. Šie veiks- 
niai paveikė ne tik su Schopenhaueriu susijusius romantinės pakraipos 

mąstytojus Augustą ir Friedrich Schlegelius, Schellinga, Tiecką, Novalį, 
bet ir vyresniosios kartos atstovą Goethe. Neabejotina, kad romantinio 
orientalizmo ideologija paskatino Schopenhauerį ir jo amžininkus įdė- 
miau pažvelgti į didžiųjų Rytų civilizacijų kultūros, religijos, filosofijos, 
literatūros, meno tradicijas, aiškintis upanišadų, puranų, brahmanizmo, 
budizmo, daoizmo, konfucianizmo, klasikinių Rytų religinių, filosofinių, 
literatūros tekstų svarbą. 

Netgi pripažįstant Schopenhauerio ir jo amžininkų nuopelnus, būti- 
na pastebėti, kad neabejotinai perspektyvios ir humanistinės jų nuostatos 
buvo gerokai paveiktos, arba, tiksliau sakant, apribojamos tik bepraside- 
dančio rutuliotis Vakarų orientalistikos mokslo lygio. Todėl netgi toks 
įžvalgus mąstytojas, koks buvo Schopenhaueris, neįveikė pagrindinių to 
meto orientalistikoje vyravusių tendencijų ribotumo. Tada dar tik prasi- 
dėjo pirmasis didžiųjų Rytų civilizacijų tekstų vertimo ir gilesnio jų idėjų 
interpretavimo tarpsnis, todėl daugelis į Vakarų kultūrą besiskverbiančių 
Rytų tautų kultūros, religijos, filosofijos reiškinių negalėjo būti suvokiami 
visiškai adekvačiai. Dėl to Schopenhauerio veikalams būdingas nepagris- 
tas brahmanizmo ir budizmo tradicijų suartinimas, moksliniu požiūriu 
nekorektiškas rėmimasis bendromis šioms tradicijoms sąvokomis. Jo Rytų 
ir Vakarų religijų, mąstymo tradicijų sugretinimuose daug taiklių įžvalgų, 
kurioms dėl tuometinio orientalistikos lygio labai trūksta nuoseklesnio 
pagrindimo konkrečiais tekstais, faktais ir kruopštesnės motyvacijos. 

Kita vertus, būtent atsiribojimas nuo klasikinės racionalistinės Vaka- 
rų filosofijos principų ir gilinimasis į neeuropinių tautų, pirmiausia indų, 
mąstymo tradiciją turėjo didžiulį vos ne lemiamą poveikį ne tik atskirų jo 
filosofijos idėjų, mokymų, sąvokų formavimuisi, tačiau labiausiai naujoms 
neklasikinéms jo filosofijos idėjoms ir intonacijoms. Kokios tos pagrindinės 
Schopenhauerio filosofiją su Rytų tautų mąstymo tradicijomis siejančios 
idėjos? Pirmiausia - pasaulio vienybės kaip pirmapradžio būties principo 
iškėlimas. Dėl to jis paryškina bendros iracionalios kosminės valios idėją, 
kuri remiasi indų filosofijoje išplėtotu mokymu apie pirmapradžio principo 
universalumą, bekraštybę, bepriežastingumą, nuolatines metamorfozes. 
Pasaulinės Valios ir žmogaus valios vienybės ir tarpusavio persismelkimo 
idėja siejasi su vedistiniu Purušos mokymu apie dvi pažinimo formas ir 
gryną pažinimo subjektą kaip būdą pažinti gelminę metafizinę pasaulio 
esmę. Tai artima senovės indų mokymams. Akivaizdus Schopenhauerio 

gyvenimo ir mirties ryšys su indų mąstymo tradicija. Abiejuose teigiamas 
gyvenimo iliuziškumas, todėl gyvenimas suartinamas su sapnu. Indų 
mąstymo tradicijoje plėtojamą gamtos formų hierarchiją Schopenhauerio 
meno filosofijoje atitinka meno rūšių hierarchija. 

Būtent orientalistiniai nuolatos pasikartojantys leitmotyvai lėmė 
daugelį svarbiausių jo metafizikos intonacijų ir suteikė pagrindinėms 
teorijoms savitą atspalvį. Schopenhaueris ne tik perima, permąsto, savitai 
perlydo savo mąstysenoje įvairius Rytų mąstymo tradicijų elementus, ta- 
čiau ir formuoja naujas neklasikines mąstymo strategijas bei principus. 

Indų mąstymo tradicija padėjo Schopenhaueriui sukurti pagrindinį 
neklasikinės filosofijos ir jos pamatinių sąvokų „pasaulis kaip valia ir vaiz- 
dinys“ konceptualų konstruktą, suvokti „viso gyvuojančio šiame pasaulyje 
vienybės“ svarbą. Šios iš indų mąstymo tradicijos perimtos pagrindinės 
„pasaulio kaip universalios kosminės“ ir amžinos valios raiškos idėjos 
savitai transformuojasi jo filosofijos branduolį sudarančioje iracionalios 
valios metafizikoje. Jam taip pat buvo nepaprastai svarbi indiška „Brah- 
man“ kaip belaikės, nekintančios erdvės, priežastingumo, pirmapradės 
substancijos idėja, iš kurios išsirutuliojo šopenhaueriškojo voliuntarizmo 
esmę lemiančios amžinos vieningos ir nekintamos būties įvardytos valios 
sąvoka idėja. Jai, kaip ir minėtai indų filosofijos kategorijai, priskiriamas 
pirmapradis, galingos vitališkos energijos kupinas nepažinus, beasmenis, 
iracionalus pasaulio būties principas. Ir pagaliau, kita esminė neklasiki- 
nės Schopenhauerio filosofijos „pasaulio kaip vaizdinio idėja“ tiesiogiai 
siejosi su indų sąvoka maya, apibrėžiančia Brahmano kuriamą regimybę, 
iliuziškumą. 

Remdamasis bendros visoms apraiškoms, taigi ir žmogaus, uni- 
versalios kosminės valios kaip pirmapradžio savo universalios valios 
metafizikos principo idėja, Schopenhaueris pereina nuo ontologinės prie 
gnoseologinės problematikos, kurioje irgi vadovaujasi savitai interpre- 
tuojamomis indų mąstymo tradicijos, pirmiausia upanišadų ir puranų, 
idėjomis. Schopenhauerio koncepcijoje išskiriamos dvi kokybiškai skir- 
tingos pažinimo formos: žemesnė ir aukštesnė. Pirmoji yra besąlygiškai 
valdoma mayos, tai yra iliuzinės regimybės, o antroji išsiveržia iš jos 
įtakos ir pasineria į gelminės reiškinių esmės pažinimą. Todėl žmogaus 
pažįstamas pasaulis Schopenhauerio koncepcijoje traktuojamas tik kaip 
išorinis vaizdinių pasaulis, kuriame neverta ieškoti tiesos, kadangi šiame 
neautentiško paviršutiniško pažinimo lygmenyje vyrauja tik subjektyvūs 

pažįstančiojo vaizdiniai. Aukštesnis, arba, kitais žodžiais tariant, adekva- 
tus supančio pasaulio pažinimas čia, kaip ir indų mąstymo tradicijoje, 
prasideda tik tuomet, kai pažindamas subjektas susilieja su objektu ir, 
praradęs savo individualumą, suvokia gelminę jį dominančių reiškinių ir 
pasaulio esmę. Su indų mąstymo tradicija tiesiogiai siejasi pesimistiniai 
ir nihilistiniai Schopenhauerio filosofijos motyvai, taip pat svarbus jo 
mokymas apie nirvaną. Niekis čia traktuojamas kaip tai, kas yra anapus 
bet kokio pažinimo. 

Iš senovės indų mąstytojų Schopenhaueris perėmė daug pamatinių 
idėjų, iš kurių pirmiausia vertėtų išskirti teiginį, kad pasaulis subjektui 
yra tik vaizdinys, tikrosios būties ir regimybės (maya) priešprieša, ap- 
mąstymus apie žmogaus būties laikinumą, kančios vyravimą pasaulyje. 
Stipriai jo pasaulėžiūrą veikė budistinis kviteizmas, nirvanos mokymas 
apie sąmonės nušvitimą, „aš“ perėjimą į „ne aš“ būsenos rimtį. 
Menas kaip fleur de vie 


Iki Baumgarteno estetinė problematika klasikinio mąstymo tradicijoje 
buvo nuošalėje ir menkai išreikšta. Paskelbus programinius Baumgarteno, 
Batteaux ir Winckelmanno darbus, jos reikšmė vis augo. Kanto ir Hegelio 
veikaluose susiklostė pusiausvyra tarp estetikos ir filosofijos, kurią estetikos 
naudai sutrikdė Schilleris ir Goethe. Neklasikinei filosofijai būdinga esteti- 
nės ir meno filosofijos problematikos sureikšminimo tendencija išryškėjo 
ankstyvojo Schellingo ir romantikų veikaluose. Schopenhaueris romantinės 
tradicijos paveiktas estetinę sritį vertino kaip nepriklausomą nuo tikrovės. 
Menas čia aiškinamas ne kaip supančio realaus pasaulio imitacija, o kaip ab- 
soliuti vertybė, nepaklūstanti neestetinių sprendimų poveikiui. Akivaizdu, 
kad filosofinės problematikos estetinimo tendencijų stiprėjimas Schopen- 
hauerio filosofijoje tiesiogiai siejosi ne tik su reakcija į klasikinės filosofijos 
abstraktų schematiškumą, tačiau ir su socialine krize, asmenybės vienišumo 
protrūkiais, kai priebėgos nuo niūrios tikrovės ieškoma idealizuojamame 
sureikšmintų estetinių vertybių pasaulyje. 

Jau 1820-1821 m. žiemą Berlyno universitete skaitytame „Įvade į 
filosofiją“ Schopenhaueris nusako kai kurias esmines jo vėlesnei meno 
filosofijai būdingas korektyvas. Paskaitų kurso dalyje „Grožio metafizika“ 
jis atsiriboja nuo tradicinės estetikos sampratos ir pareiškia, kad nereikia 
laukti jokių atskirų menų taisyklių aptarimo, nes jis dėstys ne estetiką, o 

grožio metafiziką. „Estetika, — teigė jis, - santykiauja su grožio metafizika 
kaip fizika — su gamtos metafizika. Estetika atveria tuos kelius, kuriuose 
galima suvokti grožio poveikį; ji kuria meninės kūrybos taisykles. Grožio 
metafizika tyrinėja vidinio gražumo esmę ir santykyje su subjektu, suvo- 
kiančiu gražumą, ir su objektu, kuris iššaukia jį subjekte. Turėdami tai 
omenyje, čia tyrinėsime, koks visų menų tikslas, meno tikslas apskritai 
ir pagaliau kokiu būdu kiekvienas iš atskirų menų pasiekia šį tikslą savo 
specifiniame kelyje“ (Schopenhauer, 1997c, 409). 

Schopenhaueris principiniu savo filosofijos originalumu laikė jos 
priartėjimą ne prie mokslo, o prie meno. „Mano filosofija savo giliausia 
esme, - rašė jis Naujausiuose paralipomenuose, - skiriasi nuo visų gyvuo- 
jančių (išskyrus tam tikru atžvilgiu platonišką) tuo, kad ji nėra kaip visos 
kitos, paprastas pakankamo pagrindo dėsnis, neseka juo, tarsi paskui 
kelrodę žvaigždę, kaip tai yra neišvengiama visuose moksluose; todėl ji ir 
turi būti ne mokslas, o menas“ (Schopenhauer, 1997c, 76). Čia išryškinami 
esminiai mokslinio ir meninio mąstymo skirtumai. Racionalus mąstymas, 
anot Schopenhauerio, pasiremdamas jausmų ir sveiko proto duomenimis, 
prisitaiko prie objektyvaus-tikrovės suvokimo, jis nuosekliai išdėsto, gru- 
puoja suvokiamus daiktus, reiškinius, įvykius ir kartu artėja prie akivaizdžių 
priežasčių suvokimo. Tačiau mokslas, turintis tikslą atskleisti priežasties ir 
padarinio ryšius, yra apribotas tyrinėjimo objekto, kadangi, kaip turėjome 
galimybę įsitikinti analizuodami iracionalios valios metafiziką, tikroji 
daiktų esmė yra iracionali ir gali būti suvokiama tik filosofinės ar meninės 
intuicijos būdu. „Menininką, o vadinasi, ir filosofą, - aiškina jis, - suku- 
ria dvi savybės: 1) genijus, tai yra, be pakankamo pagrindo dėsnio, idėjų 
pažinimas; 2) dedant pastangas, mokantis ir dedant pastangas, mokantis 
ir darant pratimus įgytas sugebėjimas atkurti šias idėjas kokioje nors me- 
džiagoje, tarp kitko, filosofui ši medžiaga yra sąvokos“ (ten pat, 109). 

Meną Schopenhaueris laikė aukščiausiu žmogaus būties įsikūnijimu, 
galinga jėga, sugebančia išaukštinti visa, kas žmogiška. Gvildendamas 
mokslo ir meno santykius, filosofas išliko romantizmo epochos atstovu. 
Meninį („tikrąjį“) pažinimą jis atribojo nuo mokslinio (praktinio), nes 
pirmasis, būdamas „genialus“, nepriklauso nuo logikos dėsnių, o antra- 
sis - „protingas“, besąlygiškai jiems paklūsta. Menas Schopenhauerio 
koncepcijoje yra nuostabiausias fleur de vie (pranc. gyvenimo žiedas), 
išskirtinis reiškinys, lemiantis žmogaus būties prasmę. Čia jo meno filo- 
sofija pateikia naujas romantizmo variacijas. 

Schopenhaueris, jaunystėje paveiktas romantizmo idėjų, vos nesuta- 
patino filosofijos su menu. Vėliau jis teigė, kad filosofija yra „pusiaukelėje“ 
tarp meno ir mokslo. Filosofija, nurodė jis, savo esme taip pat menas, 
mokslas ji yra tiek, kiek savo meninį pasaulio pažinimą gali susistemin- 
ti, išreikšti sąvokomis. Taip Schopenhaueris pereina prie mokymo apie 
mus supančio fenomenalaus ir noumenalaus pasaulio dvilypumo. Pagal 
tradiciją iš graikų kalbos kilęs žodis noumenon filosofijoje dažniausiai 
reiškia „racionalų“ (išimtį sudarė Kanto terminas daiktas savyje), o Scho- 
penhaueris pirmapradę šio žodžio prasmę radikaliai keičia — suteikia 
jam aukščiausiosios pagal jį realybės, t. y. aklos ir iracionalios „valios“ 
prasmę. Mokslas, kurį veikia „nesąmoninga“ valia, anot Schopenhauerio, 
sugeba atskleisti tik fenomenalius, t. y. paviršutiniškus, santykius. Tačiau 
tam tikrais atvejais subjektas, išsivadavęs iš valios įtakos, sugeba pasiekti 
kokybiškai aukštesnį idėjų esmės suvokimo lygmenį, kur viešpatauja filo- 
sofija ir menas. Bet retkarčiais filosofija esti aukščiau meno, nes sąvokomis 
pasiekia pačią idėjų pasaulio substanciją. Meno tikslas - atitraukti žmogų 
nuo kasdieninio gyvenimo beprasmiškumo, įvykių tėkmės ir meniniais 
vaizdiniais atskleisti jam „tikrąjį“ idėjų pasaulį. Ši Schopenhauerio min- 
tis yra nukreipta prieš visuomeninę meno funkciją. Kontrastuodamas 
realiam, prieštaravimų draskomam pasauliui „tabula“ metafizinį idėjų 
„antipasaulį“, mąstytojas kartu siekė pateisinti pesimistinę pasaulėžiūrą, 
individualizmą, aktyvios visuomeninės veiklos vengimą. Taigi kitaip negu 
Kantas, Fichte ir Hegelis, kurie linko į mokslo aukštinimą, Schopenhaue- 
ris skelbė neginčijamą meno prioritetą. Jis nurodė, kad menas gali pateikti 
daugiau atradimų, negu visi mokslai kartu. Tačiau toks pažintinės meno 
funkcijos išaukštinimas jo meno filosofijoje pasirodė esąs apgaulingas, nes 
meninio pažinimo sferą apribojo tik nematerialia, identiška platoniškajai 
idėjai, forma. 

Schopenhaueris rėmėsi tomis pačiomis analogijomis tarp filosofinės 
ir meninės kūrybos, kaip ir romantikai. Jo siekimas sukurti meninę-kon- 
templiatyvią filosofiją, Windelbando žodžiais tariant, „buvo pagrįstas 
epochai būdingu siekiu susieti poeziją ir filosofiją“ (Windelband, 1905, 
t. 1, 300). Todėl nė vienas jam nebuvo toks svetimas, kaip Hegelis, kurio 
absoliutusis idealizmas siekė šį susiliejimą panaikinti ir pertvarkyti filo- 
sofiją į gryną mokslą, besiremiantį sąvokomis. Įžvalgusis Hegelis jautė 
tuos pavojus, kurie glūdi romantikų filosofijoje. Romantizmas, nurodė 


jis, ir jam būdingas kraštutinis subjektyvizmas bei individualizmas jau 

panaikino „apibrėžtumą“. Šis subjektyvizmas ir individualizmas, Hege- 
lio įsitikinimu, simbolizuoja žmogaus užsisklendimą suabsoliutintame 
vidiniame pasaulyje. 

Introvertiškas filosofijos subjektyvėjimo procesas, įgavęs plačius mastus 
romantikų koncepcijose, veikė ir Schopenhauerį, kuris savo filosofijoje ir 
toliau plėtojo romantikų idėjas, todėl suprantama, kodėl savo veikaluose 
retai užsimena apie meno susiliejimą su filosofija. Pirma, jis pavydulingai 
gina abejotiną savo filosofijos originalumą bei kartu nori atsiriboti nuo 
amžininkams per daug aiškių sąsajų su romantikų pasaulėžiūra ir ypač nuo 
Schellingo, laikiusio meną privilegijuotu Absoliuto pažinimo instrumentu. 
Kita vertus, norėdamas įveikti subjektyvųjį romantinės filosofijos neapibréz- 
tumą, Schopenhaueris, nepaisydamas antipatijos Hegeliui, buvo priverstas 
išsaugoti sistemingą metafizinį-spekuliatyvinį savo filosofijos pobūdį. Čia 
ir atsiskleidžia kebli Schopenhauerio pozicija romantikų atžvilgiu: jį erzino 
ir nebetenkino laisva romantikų filosofavimo forma, kita vertus, jam impo- 
navo sintetiniai romantikų siekiai, jų intuityvizmas ir ypač estetizmas, kuris 
jo koncepcijoje tapo suabsoliutintas. Tai vienas svarbiausių Schopenhauerio 
filosofijos dėmenų. Jo estetizmas - ne kokia nors šalutinė metafizinės doktri- 
nos dalis, o pagrindas, nulemiantis bendrą iracionaly jo filosofijos pobūdį. 

Svarbiausiu meno tikslu Schopenhaueris laikė grožio idėjos įprasmi- 
nimą. Vadinasi, jis liko ištikimas humanistinei klasikinės meno filosofijos 
tradicijai, nes iracionalios valios valdomame pasaulyje įteisino grožio 
egzistavimą. Jeigu visas pasaulis kaip vaizdinys - yra tik valios regimybė, 
menas - šios regimybės sklaida camera obscura, kuri parodo daiktus 
šviesesnius, suteikia mums galimybę geriau pamatyti visumą. Taigi me- 
nas (genijaus kūrinys) Schopenhauerio koncepcijoje tampa adekvačiu 
grožio idėjų esmės pažinimo „instrumentu“. Išvaduodamas iš kasdieny- 
bės rūpesčių, menas suteikia žmogui galimybę pažinti tikrąją metafizinę 
pasaulio reiškinių ir žmogaus dvasios esmę. 

Kitaip negu Goethe, Schilleris ir vokiečių klasikinio idealizmo atstovai, 
kurie grožio ir meno vertę siejo su gebėjimu sutaikyti žmogaus prigimties 
prieštaravimus ir iškilti virš jų, Schopenhaueris menininko susvetimėjime 
(jį supančiame pasaulyje) matė gyvybingąjį meno šaltinį. Jo nuomone, 
tikrasis menas gali atsirasti tik iš didžios kančios ir nusivylimo. Ši mintis, 
kuri formavosi jau romantizmo meno filosofijos gelmėse, Schopenhauerio 
veikaluose suaktualinama, paliekant ją plėtoti Kierkegaardui, Nietzscheei, 
egzistencialistams bei intuityvistinės meno filosofijos kūrėjams. 

Remdamasis skirtingų valios objektyvacijos formų koncepcija, Scho- 
penhaueris suformulavo meno rūšių teorijos principus. Kai kurie jo kon- 
cepcijos bruožai yra panašūs į analogiškas Schellingo, Hegelio ir senovės 
indų tekstuose plėtojamas mintis. Schopenhauerio meno rūšių teorijoje 
hegeliškosios idėjos vaidmenį atlieka kosminė valia, kuri įvairiose meno 
rūšyse pasireiškia skirtinga objektyvacijos forma. Ši teorija, kaip teigia 
Thomas Munro, yra „ne menų klasifikacijos, o menų raidos ir jų hierar- 
chijos teorija“ (Munro, 1954, 160). Schopenhauerio menų hierarchijos 
koncepcija siejasi ir su indų mąstymo tradicijoje plėtojamomis gamtos 
formų raidos bei hierarchijos teorijomis. Senuosiuose vedų epochos teks- 
tuose ir upanišadose aprašoma tolydi mineralų, augalų, gyvūnijos formų ir 
jų viršūnės Žmogaus raida, į kurią įvedami pakopų principai. Meno rūšys 
Schopenhauerio koncepcijoje irgi paklūsta hierarchijos principams, jos 
skiriasi meninės kalbos specifika, nes jų visų galutinis tikslas vienas — iš- 
kelti idėją. Mintis apie idėjos įkūnijimą mene yra neabejotinai perspektyvi. 
Ji filosofui pelnė vietą greta šviesiausių jo epochos protų. 

Schopenhauerio meno rūšių sistemoje kiekviena atitinka tam tikrą ira- 
cionalios valios raidos pakopą, nuo inertiškų materialių formų iki rafinuotai 
dvasingų. Pačiu žemiausiu iš menų tampa architektūra, toliau eina dirbtinių 
kaskadų, tvenkinių ir fontanų komponavimo menas, sodų architektūra, 
skulptūra, tapyba, poezija. Tačiau Schopenhauerio meno rūšių teorijos 
centre yra muzika. Jos aukštinimas — tai vienas iš jtaigiausiy jo metafizi- 
kos leitmotyvy. Filosofas pagilino ir susistemino kai kuriuos romantikų 
(Tieckeo, Novalio, Wackenréderio) požiūrius į muzikos esmę, suteikė jiems 
universalesnę filosofinę prasmę. Schopenhauerio meno filosofiją, bemaž 
nenusižengdami tiesai, galime interpretuoti kaip muzikos filosofiją. Dauge- 
liui romantikų muzika artima dėl jos subjektyvizmo dvasios. Aukštindami 
muziką, ją laikė adekvačia tikrojo meno egzistavimo forma. Remdamiesi 
pitagoriečių mokymu Tiecke'as ir Novalis muziką suvokė ne tik kaip tiesio- 
ginę Visatos harmonijos, bet ir kaip tikriausią „žmogaus“ būties išraišką. 
Veikiamas romantikų meno filosofijos, Schopenhaueris muziką interpre- 
tavo kaip paslaptingą pasaulinės valios balsą. Anot filosofo, ji susintetino 
visų kitų menų laimėjimus. „[...] Jei pavyktų surasti visiškai teisingą, tobulą 
ir į detales įsismelkiantį muzikos paaiškinimą, kitaip sakant, jei pavyktų 
sąvokomis išsamiai pakartoti tai, ką ji išreiškia, visa tai būtų pakankamas 
pasaulio pakartojimas ir paaiškinimas sąvokomis, arba visiškas pasaulio 


atitikmuo, t. y. būtų tikroji filosofija“ (Schopenhauer, 1995, 373). 

Schopenhauerio meno filosofijoje muzika prilygsta filosofijai ir yra 
tobulas metafizinės pasaulio esmės pažinimo instrumentas. Muzikos iškė- 
limas ir reikalavimas, kad visi menai lygiuotųsi į ją, paliko ženklų pėdsaką 
vėlyvesnėje meno filosofijoje ir meno praktikoje. Šis šūkis pakartotas 
XX a. pradžioje, siekiant pagrįsti modernistinio meno subjektyvumą. 
Pažymėtina, kad prancūzų filosofas Andrė Fauconnet jau 1913 m. pasi- 
rodžiusioje monografijoje, kurioje analizuojama Schopenhauerio meno 
filosofija, jautriai užfiksavo šios tezės padarinius (Fauconnet 1913, 162). 

Svarbų vaidmenį vėlyvesnės meno filosofijos, ypač modernistinio meno, 
raidoje suvaidino Schopenhauerio mokymas apie genijų ir meninės kūrybos 
procesą. Visą žmonijos kultūrą filosofas vertino kaip dvasios genijaus vei- 
klos rezultatą. Ir E Schlegelio, Novalio, Schellingo, ir Schopenhauerio meno 
filosofijoje genijaus koncepcijai priklauso svarbi vieta. Kvailas galvas Scho- 
penhaueris laiko taisykle, geras — išimtimi, išskirtinius protus labai retais, o 
genijus - portentum (baisiu stebuklu) (Schopenhauer, 1993a, t, 2, 225). 

Schopenhauerio vaizduotės sukurtame iracionaliame pasaulyje ge- 
nijai, iškilę virš masių, įgauna metafizinę prasmę. Jie vaizduojami kaip 
priešprieša fabrikinei gamtos gamybai, tarsi ateiviai iš kitos planetos. 
„Praktiniam gyvenimui genijus taip pat tinkamas, kaip teleskopas teatre“ 
(ten pat, 226). Jo misija - suteikti žmogui trumpalaikį laimės ir gyveni- 
mo prasmės jausmą. Genijaus būtyje, kiek tai įmanoma pesimistinėje 
Schopenhauerio koncepcijoje, savotišką pateisinimą įgauna „kančiose ir 
beprasmybėje paskendęs pasaulis“. Menininkas genijus - tai tarsi būties 
žaizdų gydytojas, kuris savo nemirtingais kūriniais padeda juos suvokian- 
tiems žmonėms iš asmenybės virsti amžinuoju subjektu. 

Savo koncepcijoje Schopenhaueris įteisino romantikų skelbtą geni- 
jaus priešpriešą paprastam žmogui ir iškėlė jį į aukštumas. Eilinis indi- 
vidas, anot filosofo, nors ir mato supančio pasaulio daiktus, reiškinius, 


tačiau, sutrikęs gyvenimo sukūryje, nesugeba suvokti svarbiausios jų 


esmės. Jo intelektas yra nuolatinis valios vergas. Jis susirūpinęs tik nauda. 
O genijus savo intelektu sugeba išsivaduoti iš valios įtakos, atsiriboti nuo 
naudos ir išvysti tikrąją pasaulio esmę. Kitas esminis genialios asmenybės 
bruožas - turtinga fantazija; ji iš esmės praplečia asmeninės patirties ribas 
ir suteikia galimybę remiantis nereikšminga detale sukurti gyvenimo 
reiškinių įvairovę. Nepripažindamas išorinės veiklos formų, genialumas, 
Schopenhauerio nuomone, sukelia neišvengiamą menininko konfronta- 
ciją su vyraujančiomis politinėmis bei ideologinėmis normomis, 

Kalbėdamas apie genijaus ir masių poliarizaciją, Schopenhaueris teigė, 
kad pasaulyje yra ir tokių talentingų žmonių, kurie, nors ir ne genijai, yra 
kupini jo nuotaikos. Tai talentai, kurie visada gimsta laiku, gerai žino savo 
poreikius ir jaučia epochą. Kurdami tai, kas neišeina už jų epochos ribų, 
jie nesunkiai susilaukia oficialaus pripažinimo, materialinės gerovės, bet jų 
kūryba greit netenka aktualumo. Esminis skirtumas tarp genijaus ir talento, 
filosofo manymu, kad genijuje regima didesnė nei intuityvaus pažinimo, dis- 
kursyvaus mąstymo drąsa ir aštrumas. Talentu apdovanotas žmogus mąsto 
greičiau ir teisingiau nei kiti; o genijus regi kitokį pasaulį nei kiti, tačiau tik 
todėl, kad giliau pasineria į esantį, nes jam šis yra objektyvesnis, švaresnis ir 
aiškesnis. Genialumas čia traktuojamas kaip intelekto perteklius. 

Schopenhauerio koncepcijoje tarp genijaus ir supančios aplinkos 
negali būti prasmingo ryšio, nes genijus savo kūryboje ir veikloje vado- 
vaujasi visiškai kitais principais negu dauguma, gyvenančių pagal valios 
diktuojamus įstatymus. Išskirdarnas genijų iš socialinio epochos konteksto, 
filosofas kategoriškai neigia genijaus ryšio su jį supančiu pasauliu galimybę, 
tarsi matytų tokiame ryšyje pavojų išskirtinumui. Taigi Schopenhauerio 
koncepcijoje keičiasi tas harmoningas santykis tarp talento ir genijaus, 
kuris vyravo Kanto meno filosofijoje. Pastarojo veikaluose šios kategorijos 
buvo organiškai įjungtos į vientisą organizmą. Schopenhaueris, paskelbęs 
genijų metafiziniu pasaulio branduoliu, griauna Kanto sąsajas tarp genijaus 
ir talento, kartu visapusiškai plėtodamas elitarinius motyvus. 

Schopenhauerio genijaus koncepcija tiesiogiai siejasi su mokymu apie 
meninės kūrybos procesą. Menas, filosofo įsitikinimu, gimsta iš nevaldomų 
žmogaus instinktų, kurių užuomazgų galima matyti nesąmoningame vaikų 
arba sergančių psichinėmis ligomis elgesyje. Psichologijos požiūriu, toks 
aktyvus smegenų veiklos pasireiškimas, Schopenhauerio žodžiais tariant, 
gali būti interpretuojamas kaip monstris per excessum, t. y. kaip tam tikra 
išsigimimo ar psichinės anomalijos forma. Ten, kur hipertrofuota intelekto 
jėga pasireiškia taip galingai, kad sugeba sukurti aiškų ir objektyvų išorinio 
pasaulio vaizdą, prieštaraujantį nepaklusnios valios tikslams, ten atsiranda 
to nenormalumo užuomazgų, kurios įtraukiamos į genialumo sąvoką. Va- 
dinasi, analogijos su vaikų psichika filosofo daugiau nebepatenkina, ir jis 
žengia toliau romantikų nužymėta kryptimi, mėgindamas rasti naujų sąsajų 
tarp genijaus unikalumo ir psichinių anomalijų. 

Kaip žinome, jau romantikai beprotybę laikė meninės kūrybos šal- 


tiniu. Jos išaukštinimas romantikų veikaluose visų pirma išreiškė bega- 

ling žmogaus kančią bei kraštutinį sąmonės skilimą (Ernstas Theodoras 
Amadeus Hoffmannas, Friedrichas Hėlderlinas) ir buvo sąlygojamas jų 
eskapizmo, t. y. bėgimo nuo tikrovės prieštaravimų į idealizuotą dvasinį 
pasaulį (Georges’as Byronas, Gérrard’as de Nervalis). Pritardamas roman- 
tiky požiūriui, Schopenhaueris mėgino aiškinti genijų kaip nukrypimą 
nuo normos, kaip savotišką paradoksą ar gamtos klaidą. Jo nuomone, 
genijaus veikla ir poelgiai panašūs į psichinio ligonio, nes tiek vienas, tiek 
kitas yra netekę įprastinių socialinių ryšių, tai tarsi ateiviai iš kitos plane- 
tos. Jie yra ypač jautrūs, aštriau suvokia pasaulį. „Genialumas ir beproty- 
bė, - yra pareiškęs filosofas , - turi tokią ribą, ties kuria jie susiliečia ir net 
pereina vienas į kitą“ (Schopenhauer, 1995, 373). Ši tezė padėjo atsirasti 
psichopatologinėms koncepcijoms (Jeanas Moreau de Tours'as, Cesare 
Lambroso, Maxas Nordau). Jų šalininkai, iškreiptai suvokdami meninės 
kūrybos prigimtį, genialumą aiškino kaip maniakiškumo, šizofrenijos ir 
kitos psichinės patologijos formas. 

Gvildendamas meninės kūrybos problemas, Schopenhaueris linko į 
intuityvizmą. Jis teigė, kad racionaliu protu galima pažinti tik paviršuti- 
niškus supančio pasaulio santykius. Tačiau toks pažinimo būdas svetimas 
genijui, siekiančiam intuityviai parodyti tikrąją daiktų esmę. Taip Scho- 
penhauerio meno filosofijoje teoriškai grindžiamas atsisakymas atskleisti 
realistinį pasaulį, nuvertinama racionalaus proto svarba ir plėtojama 
teorija apie paslaptingą menininko nuojautos galią. Šis mokymas apie 
meninę intuiciją artimai susijęs su ankstesnėmis tiesioginio (intuityvaus) 
pažinimo koncepcijomis. 

Racionalistinio Descarteso mokymo apie intelektinę intuiciją (intui- 
tus mentis) esmė yra ta, kad intelektas - tai absoliutus supančio pasaulio 
pažinimo šaltinis. Vėliau šį racionalizmui būdingą pažintinį optimizmą 
iš pagrindų išklibino Kantas. Neneigdamas tiesioginio (arba intuityvaus) 
pažinimo galimybės, jis įrodinėjo, kad pažinimas įmanomas ne kaip 
intelektinė, o tik kaip jutiminė intuicija. Taigi pabrėždamas jausminį 
intuicijos pobūdį, Kantas kartu susiaurino pažinimą, nes apsiribojo tik 
reiškiniais ir atsisakė intelektinės intuicijos. Jam svetimas romantikų po- 
žiūris į genijaus nuojautą, kaip į didžiausią pažintinę mąstymo jėgą. 

Schellingas savo intelektinės intuicijos koncepcijoje atsisakė Kantui 
būdingo empirizmo ir rėmėsi romantikų išaukštinta genialia intuicija. 
Interpretuodamas menininko nuojautą kaip dialektinę sąmoningo ir 
nesąmoningo prado tapatybę, jis laiko ją aukščiausia dialektine intelekto 

raidos pakopa. Požiūris į intuiciją kaip į racionalų, alogišką reiškinį Schel- 
lingui svetimas. Savo intelektinės intuicijos koncepcijoje jis pripažįsta 
intelektinės veiklos prioritetą. 

Nors Schopenhaueris ir ironizavo Schellingo intelektinės intuicijos 
teoriją, nurodydamas, jog „interpretuoti protą kaip tiesioginį pažini- 
mą - didžiulis melas“, tačiau meninės intuicijos koncepcijoje juo sekė. 
Schopenhaueris išskyrė dvi pagrindines pažinimo formas: 1) reflektyvų 
ir 2) intuityvy. Pirmoji yra sąlygiška ir neišvengiamai remiasi protu, o 
antroji — tiesiogiai intuicija. Intuityvus pažinimas čia vertinamas kaip 
aukščiausias ir „absoliutus“ pažintinės veiklos būdas. Kitaip negu pokan- 
tinė vokiečių klasikinio idealizmo meno filosofija (Schellingas, Hegelis), 
kuri suabsoliutina viršjuslinį protą (Vernunft), sugebantį atlikti sudėtin- 
gus dialektinius minties šuolius, Schpenhaueris savo meninės intuicijos 
koncepcijoje sutelkė dėmesį į žmogaus intelektą (Verstand). Meninės 
intuicijos reikšmė čia siejama ne su abstrakčiomis proto idėjomis, o su 
konkrečiu unikalios asmenybės (genijaus) intelektu. Geniali asmenybė 
aiškinama kaip „intelekto perteklius“, galintis meniniais vaizdais parodyti, 
kas yra gyvenimas ir kokia jo esmė. Čia intuicijos teorijai trūksta nuose- 
klumo, Schopenhaueris nepajėgia išspręsti prieštaravimo, kylančio tarp 
viršjuslinio platoniškojo idėjų pasaulio ir meninės idėjos, kuri įkūnijama 
konkrečiame vaizdinyje. 

Valentinas Asmusas, monografijos Intuicijos problema filosofijoje ir 
matematikoje autorius, yra teisus, sakydamas, kad Schopenhaueris intu- 
iciją vertina ne kaip „mistinį“, priešingą intelektiniam pažinimo būdui, o 
kaip ypatingą, tiesioginį, bet intelektinį pažinimą. „Mintis apie intelektinį 
intuicijos pobūdį, - rašė Asmusas, - tai vienas iš svarbiausių Schopen- 
hauerio pažinimo teorijos principų“ (Asmus, 1962, 113). Kita vertus, 
aprašinėjant konkrečias genijaus intuicijos raiškos formas, neretai Scho- 
penhauerio meno filosofijoje vėl atsiranda iracionaliy motyvų. Šie filosofo 
svyravimai rodo nuolatinę racionalistinių ir voliuntaristinių tendencijų 
kovą. Slaptindamas intuicijos reikšmę, Schopenhaueris nenori pripažinti, 
kad menininko sugebėjimas greitai įveikti atotrūkį tarp nesąmoningo ir 
sąmoningo turi realų pagrindą sudėtinguose žmogaus jutimo organų bei 
psichikos mechanizmuose. 

Intuityvaus prado išaukštinimas Schopenhauerio veikaluose siejasi 
su tuo, kad pervertinamas fiziologinių instinktų ir nesąmoningos žmo- 


gaus psichikos vaidmuo. Genialiam menininkui, jo nuomone, būdinga 

stipri biologiné energija, aistringas temperamentas. Taip vertinant me- 
ninė kūryba yra tolygi fiziologiniams reiškiniams. Menininko instinktai 
ir temperamentas čia yra svarbiausi meninės kūrybos motyvai, nuo jų 
priklauso bendra gimstančio meno kūrinio kryptis, tik vėliau intelektas 
formuoja bei koreguoja atskiras detales. 

Nuvertindamas racionalaus mąstymo ir abstrakčių sąvokų svarbą 
kūrybai, Schopenhaueris teigė, jog genialiu gali būti laikomas tik spon- 
taniškas be jokių minčių meno kūrinys. Aukščiausioje kūrybinio proceso 
stadijoje sąvokos praranda reikšmę, nes „kompozitorius (t. y. meninin- 
kas plačiausia šio žodžio prasme - A. A.) atveria vidinę pasaulio esmę 
ir išreiškia giliausią išmintį vartodamas kalbą, nesuprantamą jo protui, 
panašiai kaip somnambulas, veikiamas magnetizmo, pasakoja apie daly- 
kus, apie kuriuos bendraudamas neturi jokio supratimo“ (Schopenhauer, 
1995, 368). Tokie kūriniai įkūnija laisvą genijaus kūrybinio įkvėpimo po- 
lėkį. Geriausiais Schopenhaueris laikė eskiziškus, iš principo neišsakytus 
kūrinius, atsiradusius kaip laisvos improvizacijos išraiška. Taigi meninės 
kūrybos koncepcijoje Schopenhaueris gvildeno ir svarbią non finito, arba 
meninio kūrinio neužbaigtumo, problemą. Čia jo idėjos artimai siejasi su 
orientalistine ir šiuolaikinė meno filosofija. 

Schopenhauerio meno filosofijoje ryškus blaškymasis tarp gnose- 
ologijos ir psichologijos, tarp meninio ir mokslinio pasaulio pažinimo, 
tarp intuicijos ir intelekto, tarp metafizinio viršjuslinio idėjų pasaulio 
ir konkrečios juslinės idėjos. Filosofas mechaniškai atskiria meną nuo 
subjektyvaus asmeninio prado (kurį aiškino kaip „nesubstancionalų“) ir 
„tikrojo“ meno sričiai palieka tik metafizinės pasaulio esmės („objektyvių 
būties tikslų“) pažinimą. Jis ragina menininkus atsisakyti savo individu- 
alybės ir pavirsti bevaliais pažinimo subjektais. Sprendžiant meno ryšių 
su tikrove problemas, jam trūko nuoseklumo, nes čia pasireiškė vienas iš 
daugelio jo meno filosofijai būdingų prieštaravimų tarp meninės kontem- 
pliacijos teorijos ir asketiško kvietizmo (budizmo) idealo. Norėdamas būti 
nuoseklus, jis pasinaudojo filosofijoje neleistinu būdu - nemotyvuodamas 
išvadavo kontempliaciją iš prieštaravimų. 

Šioje meno filosofijoje išryškėjo ir kitų dekadentinių tendencijų. Jos 
pasireiškė vėliau, nes tarp Schopenhauerio idėjų ir aktualių to meto meno 
poreikių buvo didelis atotrūkis. Rašydamas apie žmogų, jis pabrėžė „tam- 
siąsias“ jo psichikos puses. Toks sąmonės nuvertinimas Schopenhauerio 
voliuntarizme yra principinis. Genijų vaizduodamas kaip „metafizinio 

pasaulio branduolį“, kuriame slypi visas mikrokosmosas, Schopenhaueris 
pataikavo lėkštoms menininkų ir prie jų prisišliejusių liumpenų ambici- 
joms. Toks požiūris skatino menininkus manyti, kad jiems visai nebūtina 
gilintis į tikrovę, nes, pasinėrę į „neišmatuojamas, kaip ir pats pasaulis“ 
sielos gelmes, jie pažins būties esmę. 

Plėtodamas formalistines Kanto estetikos tendencijas, Schopen- 
haueris sumenkino turinio reikšmę mene. Jis atskyrė meninio kūrinio 
formą nuo materialaus pagrindo ir priartino prie abstrakčios idėjos. Taip 
atsirado mintis, kad „svarbiausia formos esmė suvokiama abstrakčiai ir 
intelektualiai“, kad būdingiausios genialaus kūrinio savybės yra „nesu- 
interesuotumas“ ir „formos grožis“. Ieškodamas meninės kūrybos ištakų 
dvasinėse anomalijose, fiziologiniuose instinktuose ir mistiniuose prare- 
gėjimuose, Schopenhaueris iškreipė tikrąją kūrybos esmę. 


Nihilistinés etikos epilogas 


Gvildendami sudėtingą XIX a. filosofinės minties panoramą, ne vi- 
sada galime kalbėti apie nuoseklią grožio ir gėrio idėjų raidą. Neretai šios 
idėjos jungiasi į vientisą darbų organizmą ir vertinamos kaip dvi neatsie- 
jamos sąvokos, o kartais jos polemizuoja, kiekviena iš jų siekdama vyrauti 
konkrečioje filosofinėje koncepcijoje ar filosofinėje tradicijoje. 

Filosofijos istorija akivaizdžiai liudija, kad estetinių ir etinių veiksnių 
santykio problema ypač paaštrėja kriziniais visuomenės raidos periodais. 
Tačiau iracionalistinės ir racionalistinės mąstysenos sandūroje ši prieš- 
prieša įgauna itin konfliktinę formą. Norint suvokti sudėtingas grožio ir 
gėrio idėjų metamorfozes iracionalistinėje filosofijoje, būtina gvildenti 
jas tame istoriniame kontekste, kuriame jos brendo, pasiekė savo triumfo 
akimirkas, o vėliau patyrė desakralizaciją. 

Genijaus kūrybos meno paskirtimi Schopenhaueris laiko tokios 
„estetinės iliuzijos“ kūrimą, kuri išlaisvintų žmogų iš valios gyvenimui 
vergijos. Tačiau pasaulis, kurio esmė - aklai siekti iracionalios valios, nuo- 
latinis nepasitenkinimas neišvengiamai kelia blogį ir universalų kančios 
pasireiškimą. Netgi malonumas Schopenhauerio iracionalios valios me- 
tafizikoje vertinamas kaip trumpalaikė visa aprėpiančios kančios raiška, 
Kančią pripažindamas visa apimančiu būties principu, Schopenhaueris 
iškelia užuojautos reikšmę, kurią teigia esant pagrindiniu etiniu principu 
ir humaniškumo šaltiniu. Pagalbos, užuojautos žmonėms silpnėjimas 

tampa asmenybès moralinés degradacijos ir Ziaurumo pozymiu. Taigi gi- 
luminis kiekvienos moralés Saltinis slypi ne konvencionaliose visuomenés 
nuostatose, ne Kanto iškeltame „kategoriškajame imperatyve“, o žmoguje, 
jo natūraliai besiskleidžiančiame etiniame tobulėjime bei moraliniuose 
poreikiuose. Šis požiūris į moralę kaip į autentiškos būties sklaidą, be- 
sireiškiančią įvairių moralinių poreikių pavidalu, nusako humanistinę 
Schopenhauerio etikos orientaciją: Filosofas nuolatos kalba apie mo- 
ralinės kaltės ir asmenybės atsakomybės už savo veiksmus reikšmę. Šią 
atsakomybę jis tiesiogiai sieja su laisvės pajauta, asmenybės sugebėjimu 
rinktis savo gyvenimo poziciją. 

Etinė gyvenimiškoji pozicija neišvengiamai apima introspekcijos, tai 
yra dorovingo giliųjų savo dvasios sluoksnių, pažinimo ir veiklos elementus. 
Moralė, anot Schopenhauerio, - tai ne įsipareigojimas daryti ar nedaryti ką 
nors, tai pažinimas to, ką darome, kas esame, ir dėl tokios patirties sugebėji- 
mas keisti savuosius veiksmus. Užuojauta - ne pasyvus jausmas, bet vidinio 
posūkio ir sąmoningos universalaus gailiaširdiškumo nuostatos aktas - ne 
tik visa aprėpianti pasyvi pagaila, tačiau ir stimulas veikti. 

Kadangi, jo nuomone, žmogaus kančia yra „amžina“ ir „begalinė“, 
tai ir meno kuriama „estetinė iliuzija“ turi būti paneigta kaip ir pats gy- 
venimas. Vadinasi, moralinis žmogaus tobulumas pasireiškia ne grožio 
išaukštinimu, o valios gyvenimui paneigimu. „Tai, kas tragiškumui suteikė 
savotišką skrydį, - tai sugebėjimas pajusti, kad pasaulis ir gyvenimas ne- 
pajėgia suteikti žmogui tikro pasitenkinimo, o todėl jie ir neverti mūsų 
dėmesio“ (Schopenhauer, 1990, 495). 

Schopenhauerio filosofija užsibaigia didžiai pesimistiniu leitmoty- 
vu. Filosofas neliečia visuomeninės etikos problemų, nes jį domina tik 
individualistinė etika. Pastarojoje ryškus šviečiamojo humanizmo idėjų 
neigimas. Žmogus yra izoliuojamas nuo jį supančios aplinkos ir pasmer- 
kiamas nykiai egzistencijai susvetimėjusiame pasaulyje. Mus supančio 
pasaulio iracionalumas, anot Schopenhauerio, lemia ir žmogaus būties 
beprasmiškumą. Tarsi numatydamas egzistencialistų gyvenimo prasmės 
ieškojimus, mąstytojas daug kalba apie kančios neišvengiamumą, būties 
tragizmą ir niekingumą. Taigi tarp romantikų ir Schopenhauerio pas- 
tebimi esminiai skirtumai: romantikų pesimizmo impozantiškumas jo 
koncepcijoje silpnėja, formuojasi radikalesnė pasaulėžiūra. 

Schopenhaueris paneigia fundamentalų ankstesnės šviečiamosios 
filosofijos postulatą apie žmogaus būties darną, todėl jo filosofija virsta ni- 

hilistine etika. Kadangi mastytojo sukurtoje metafizinéje sistemoje pasaulio 
realumo pagrindas yra subjektas, tai, jam išnykus, „nieke“ dingsta ir visas 
mus supantis pasaulis. Šiuo pesimistiniu akordu ir baigiasi Schopenhau- 
erio metafizika, kurios idealas yra savotiška budistinė 1 
nirvana, t. y. visiškas užsisklendimas ir „niekingo“ ir 
„beprasmio išorinio pasaulio“ atsisakymas. Schopen- 
hauerio pesimizme, atskleidžiančiame pasaulio įvairovės 
atsisakymą ir iškeliančiame „nieką“, kaip savotišką filo- 
sofinę perspektyvą, pirmą kartą Vakarų Europos filoso- 
finės minties istorijoje susiduriame su iki kraštutinumo 
išplėtota nihilistine pasaulėžiūra. Ši „nieko“ perspektyva, 
tragiško pesimizmo horizontai, kuriuos atskleidė iracio- 
nalizmo pradininkas, rodė esminę tradicinių Vakarų 
civilizacijos tiesos, gėrio ir grožio idealų krizę. | K. Lė | 
Taigi grožio ir gėrio pasauliai Schopenhauerio | „=“ 
filosofijoje išsiskiria ir tolsta. Grožis atskleidžia savo 
bešakniškumą merkantilių vertybių pasaulyje, o tradicinę gėrio sampratą  Schopenhaueris 
interpretuoja neigiamai. Paklusdami iracionalios valios valdžiai, grožis ir ae 
gėris kyla kovoti. Šių sričių „nesutaikomumas“ jo filosofijoje įgauna simp- 
tomišką prasmę. Jis tiesiog atskleidžia stiprėjančias merkantilias Vakarų 
kultūros tendencijas, kuriose estetinis imoralizmas tampa utilitarinės 
vertybių sistemos antipodu. 
Pažymėtina, kad netgi Schopenhauerio koncepcija užsibaigia iš Rytų 
filosofijos paimtais pesimistiniais motyvais. Meno paskirtis, - skelbia 
filosofas, - kurti tokią „estetinę iliuziją“, kuri išlaisvintų žmogų iš „valios 
gyventi“ vergijos. Tačiau pasaulyje viešpatauja akla iracionali valia, todėl 
neišvengiamai atsiranda blogis ir pasireiškia kančia. Schopenhauerio ira- 
cionalios valios metafizikoje netgi malonumas vertinamas kaip trumpa- 
laikė visa aprėpiančios kančios išraiškos forma. Kadangi žmogaus kančia 
yra amžina ir begalinė, tai ir meno kuriama „estetinė iliuzija“ turi būti 
paneigta kaip ir pats gyvenimas. Neabejotinas Rytų tautų filosofijos bei 
religijų privalumas, mąstytojo manymu, - nuosaikus jų požiūris į mirtį. 
Vadinasi, žmogaus tobulumas pasireiškia ne aukštinant grožį, o 
paneigiant valią gyventi. Tai, kas, anot Schopenhauerio, tragiškumui su- 
teikė savotišką skrydį, - sugebėjimas pajusti, kad pasaulis ir gyvenimas 
nepajėgia suteikti žmogui tikro pasitenkinimo. Iš čia plaukia principinė 
išvada, kad jie „neverti mūsų dėmesio“. 

Aukščiausiu etiniu principu filosofas įvardija asketizmą ir valios 
gyvenimui paneigimą („nebūtis - geriau būties“), kurį interpretuoja kaip 
vienintelį „reikšmingą“ laisvos valios raiškos aktą. Taigi iš senovės indų 
etikos perėmęs tris pagrindines idėjas: 1) kančios neišvengiamumo, 2) 
susitaikymo su ja ir 3) išorinio pasaulio beprasmiškumo atsisakymo, 
Schopenhaueris tarsi siekia filosofiškai įprasminti Horacijaus mintį Bea- 
tus ille qui procul negotiis („Laimingas, kurs toli nuo pasaulio šurmulio“). 
Jo filosofija baigiasi šiuo pesimistiniu leitmotyvu. 

Niūrios pesimistinių motyvų prisodrintos Frankfurto atsiskyrėlio 
Schopenhauerio mintys atsiduria daugelio vėlesnių neklasikinės pakraipos 
filosofijos mokyklų ir koncepcijų ištakose. Ryški asmenybė, pasižyminti 
aštria kultūros fenomenų pajauta bei minties raiškumu, darė didžiulį po- 
veikį daugeliui iškilių mąstytojų, kurie savitai interpretavo šio neklasikinės 
filosofijos pradininko idėjas. Jo įtakos pėdsakus regime Eduardo von Har- 
tmmano, siekusio apjungti Hegelį su Schopenhaueriu, Nietzscheės, jo drau- 
go garsaus indologo Paulio Deusseno veikaluose, amerikinio pragmatizmo 
pradininko Williamo Jameso, intuityvizmo pradininko Bergsono, neohe- 
geliečio Benedetto Croceės; analitinės filosofijos pradininko Wittgensteino, 
psichoanalizės šalininkų Freudo ir Carlo Gustavo Jungo, egzistencialisto 
Karlo Jasperso, Frankfurto mokyklos šalininkų publikacijose. 

Plėtodamas iracionalistinius Schopenhauerio filosofijos motyvus, 
Hartmannas sukuria nesąmoningumo filosofijos (Philosophie des Un- 
bewussten) principus. Joje Visata ir žmogų supantis pasaulis aiškinamas 
kaip neprotingos valios raiškos procesas, kur sąmonė yra tik antraeilis 
pasaulinės valios sklaidos veiksnys. Jis taip pat plėtoja pesimistinius 
Schopenhauerio etikos motyvus. 

Aistringas jo sekėjas, gyvenimo filosofijos (Lebensphilosophie) grin- 
dėjas Nietzsche iš Schopenhauerio perėmė svarbiausią kategoriją - valią, 
kuri jo koncepcijoje virto aktyvia valia galiai. Bergsonas iš jo pasisavino 
mokymus apie intuiciją, trukmę (durée), gyvenimo polėkį (élan vitale), 
taip pat polinkį į alogizmą, rafinuotą antiintelektualizmą, filosofinių 
problemų estetinimą ir psichologizavimą. Psichoanalitinės krypties šali- 
ninkams buvo artimas Schopenhauerio dėmesys fiziologijai, nesąmonin- 
giems žmogaus psichikos aspektams, požiūris į seksualinius instinktus, 
kaip svarbiausią kūrybos šaltinį. „Lytinis potraukis, - rašė Naujuosiuose 
paralipomenuose Schopenhaueris,— išreiškia galingiausią gyvenimo teigi- 
mą: šis motyvas atsiranda iš gyvenimo kontempliacijos jo tobuliausiame 

atsivėrime - žmogaus vaizdinyje. Valia čia jaistrinama per žinomą išorinį 
motyvą“ (Schopenhauer, 1997c, 259). Šimtmečiu anksčiau nei Freudas jis 
pasuko Vakarų mąstymo tradiciją nuo racionalaus proto sąmonės svar- 
bos iškėlimo į nesąmoningo prado, pasąmonės pasaulio, galingo lytinio 
instinkto pripažinimą visose žmogaus gyvenimo ir kultūros srityse. Iš 
šių pasąmonės ir lytinio instinkto galią iškeliančių ir kitų mūsų aptartų 
idėjų išsirutuliojo psichoanalitinis mokymas apie sublimaciją - pozityvią 
instinktyvių jėgų valdymo formą, teorijos apie genialumo ir psichinės 
patologijos, meninės kūrybos ir sapno ryšius. 

Egzistencializmo šalininkai Schopenhauerio veikaluose rado egzis- 
tencinio mąstymo užuomazgų. Šis filosofas jiems buvo artimas gyvenimo 
prasmės ieškojimais, teze apie neįveikiamą žmogaus būties krizę, tragiš- 
kumo išaukštinimu, pesimistiniais būties apmąstymais „mirties akivaiz- 
doje“. Jo idėjų įtakos aptinkama Edmundo Husserlio fenomenologijoje, 
Jacobo Burckhardto kultūrologijoje, sociologinėse Hyppoliteo Taineo ir 
Marie Guyau koncepcijose, Konrado Fiedlerio ir Aloiso Rieglio „meno 
imanentiškumo“ teorijose. Radikalia eurocentrizmo, šviečiamojo racio- 
nalizmo, „logos“ kultūros kritika, orientacija į Rytų mąstymo principus, 
siekimu suartinti filosofiją su menu, polinkiu į didžiai asmeninių situaty- 
vinių kategorijų pasaulio kūrimą Schopenhauerio idėjos stipriai paveikė 
komparatyvistinės kultūrologijos ir filosofijos raidą, per gausius sekėjus 
padėjo įsigalėti dabar vyraujančiai postmodernistinei ideologijai. 

Schopenhauerio filosofija turėjo didelį poveikį antrosios XIX a. pu- 
sės-XX a. pradžios literatūrai bei vaizduojamajai dailei. Be vokiškai kal- 
bančių šalių, ši filosofija rado itin platų atgarsį tarp Prancūzijos rašytojų 
ir menininkų. Filosofo populiarumą šioje šalyje galima paaiškinti stiliaus 
elegantiškumu, sugebėjimu aiškia ir prieinama forma gvildenti aktualius 
žmogaus būties ir kūrybos klausimus. Puikus žodžio meistras, mėgstantis 
moralizuoti, organiškai pritapo prie prancūzų egzistencialistinės pakrai- 
pos moralistų (Pascalio, Montaigne'io, Maineo de Birano). Kita vertus, 
Schopenhauerio estetizmas, minties raiškumas, kupinas intuityvizmo bei 
ironijos idėjų dėstymo būdas, vaizdingas ir pabrėžtinai intymus asme- 
niškas filosofavimo stilius siejosi su darnia psichologine seka, kuri netgi 
prieštaringiausias jo idėjas dėstė išbaigtai ir nuosekliai. 

Antrosios XIX a. pusės natūralistinės ir realistinės pakraipos pran- 
cūzų rašytojai (Émile’is Zola, Guy de Maupasanas, Gustavas Floubert'as, 
Theophilis Gautier, broliai Jules'is ir Edmond'as Goncourt'ai) žavėjosi 

Schopenhauerio meno filosofijos artimumu žmogaus būties klausimams, 
vienatvės aukštinimu, fiziologinių instinktų apnuoginimu, intuityvaus 
meninio pažinimo prioriteto skelbimu, racionalaus proto argumentų ir 
nusistovėjusių tiesų bei autoritetų neigimu. Simbolistai, linkstantys į mistinį 
paslaptingumą, neižvelgiamų būties gelmių ieškojimus, šioje meno filoso- 
fijoje rado daug jiems artimų idėjų. Žymus šio judėjimo teoretikas Rėmy 
de Gourmont'as knygoje Literatūrinės kelionės konstatavo, kad jo kartos 
prancūzų rašytojai filosofinio išsilavinimo sėmėsi iš Schopenhauerio vei- 
kalų (Gourmont, 1920, 71). Joris Huysmans'as Schopenhauerio veikaluose 
rado savo intymiausių minčių atgarsį (Huysmans, 1955, 118). Charles'iui 
Baudelaire'ui, Pauliui Verlaine'ui ir jų bendražygiams artimas tragiškas 
Schopenhauerio pesimizmas, misticizmas, grynojo meno aukštinimas. 

Schopenhaueris turėjo didžiulę įtaką Rusijoje, kur jo pesimistinės ir 
gyvenimo filosofijos idėjos surado palankią intelektualinę dirvą. Aistringi 
jo filosofijos gerbėjai buvo Ivanas Turgenevas, Afanasijus Fetas, Levas 
Tolstojus, Vladimiras Solovjovas, Dmitrijus Merežkovskis, Zinaida Gi- 
pius, Viačeslavas Ivanovas ir daugelis kitų rusų kultūros įžymybių. 

Ypatingo populiarumo Schopenhauerio meno filosofija susilaukė 
XX a. pradžioje tarp avangardistinės pakraipos rašytojų, dailininkų ir mu- 
zikantų. Vieni jį įvardijo didžiu žodžio meistru, „pasižyminčių neregétu 
vokiečių filosofijoje stiliaus elegantiškumu, tikslumu, aistringumu, klasi- 
kiniu grynumu“ (Thomas Mannas), kiti - „tamsiųjų žmogaus asmenybės 
pusių bei paslėptų poelgio motyvų mechanizmų atskleidėju“ (Stephanas 
Zweigas). Andrė Gide'ui imponavo Schopenhauerio individualizmas, 
žmogaus būties klausimų svarbos iškėlimas (Gide, 1985, 534-535), 

Artimas Franzo Kafkos draugas aistringas šopenhauerietis Maxas 
Brodas dar jų pažinties pradžioje rekomendavo rašytojui perskaityti 
Pasaulis kaip valia ir vaizdinys. Vėliau, kai Kafka skaitė jo tekstus, pajuto 
didžiulį dvasinį artimumą savo tragiško pesimizmo kupinai pasaulėjautai. 
Praslinkus dviem dešimtmečiams jau Kafka rekomendavo savo jaunam 
draugui Gustavui Janouchui skaityti Schopenhauerį. Kafkai jis buvo kal- 
bos virtuozas - jo mąstymas gimsta kalbos lygmenyje. Jį „būtina skaityti 
jau vien dėl jo literatūrinio stiliaus“ (Janouch, 1978, 112). 

Marceliui Proustui Schopenhaueris buvo artimas dėl užslėptų reiški- 
nių esmės ieškojimo, intuicijos ir išgrynintų prisiminimų aukštinimo. Jis 
gan laisvai literatūriškai savo knygose interpretavo šio mąstytojo idėjas. 
Daugelyje Prarastojo laiko epopėjos tomų apmąstymai apie žmogaus būtį, 

gyvenimo prasmę, valios svarbą, muziką, meilę ir daugelis kitų motyvų 
šopenhaueriškosios filosofijos dvasia, kurią Proustas dar labiau psicho- 
logizuoja ir interiorizuoja. 

Avangardinės pakraipos rašytojai Andrė Gide'as, Marcelis Proustas, 
Hermannas Hesse, poetai Thomas Stearnsas Eliotas, Eugene O’Neil, Rai- 
neris Maria Rilke, Jorge Luisas Borgesas, dramaturgai Augustas Strind- 
bergas, Luigi Pirandello, Samuelis Becketas ir daugelis kitų rėmėsi nova- 
toriškomis šio pesimizmo ideologo mintimis. Tačiau ne mažiau stiprus . 
jo idėjų poveikis regimas ir dailininkų bei muzikų manifestuose, kūrybos 
teorinių principų pagrindimuose. Įvairių neoromantinių (Arnoldas Bėc- 
klinas, Maxas Klingeris, Gustavas Moreau, Edvardas Munchas, Gustavas 
Klimtas, Gustavas Mahleris) ir ypač modernistinės pakraipos krypčių 
lyderiai (Arnoldas Schėnbergas, Albanas Bergas, Antonas von Webernas, 
Erikas Heckelis, Vasilijus Kandinskis, Paulis Klee, Franzas Marcas, Kazi- 
miras Malevičius, Egonas Schiele, Františekas Kupka, Alfredas Kubinas, 
Giorgio de Chirico ir kiti), siekiantys teoriškai pagrįsti savo poetiką ir 
meninę praktiką, Schopenhauerio meno filosofijoje rado artimų idėjų. 
Modernizmas iš šio filosofo perėmė tragiškąją pasaulėžiūrą, voliunta- 
rizmą, elitarizmą, instinktų ir pasąmonės aukštinimą, tikrovės reikšmės 
ignoravimą, siekimą atskleisti metafizinę pasaulio esmę, meninės formos 
sureikšminimą ir daugybę kitų idėjų bei nuostatų. 

Schopenhaueris buvo vienas originaliausių XIX a. mąstytojų, atvėru- 
sių naujas Vakarų filosofinės minties raidos perspektyvas. Jis sukilo prieš 
viešpatavusią pokantinę vokiečių klasikinės racionalistinės filosofijos 
tradiciją ir priešpriešino jai naujus oponuojančias klasikinės filosofijos 
abstraktumui ir schematizmui voliuntaristinės „gyvenimo“ filosofijos 
principus. Iš čia radosi eurocentrinės Hegelio civilizacijos istorijos vizijos 
ir tiesinės pažangos teorijos paneigimas. Istorizmo ir panlogizmo kritika 
tiesiogiai siejosi su pribrendusia būtinybe išplėsti Vakarų kultūros ir filo- 
sofijos horizontus. Schopenhaueris tapo pirmuoju nuosekliu Vakaruose 
įsigalėjusių eurocentrinių nuostatų kritiku, kuris į savo koncepciją įtraukė 
neeuropiniy mąstymo tradicijų elementus, iškėlė Rytų ir Vakarų kultū- 
ros bei filosofijos tradicijų dialogo būtinybę. Jis nuodugniai nagrinėjo 
neeuropinių tautų kultūrą, filosofiją, religiją. Šis neklasikinės filosofijos 
pradininkas pirmą kartą Vakarų filosofijos istorijoje integravo esminius 
Rytų mąstymo tradicijų elementus. Todėl Schopenhaueris gali būti trak- 


tuojamas kaip kertinis neklasikinės mąstymo tradicijos filosofas. 

Akivaizdu, kad vien sureikšminant iracionalius ir antiklasikinius 
Schopenhauerio mąstysenos aspektus, nepastebimi kiti mąstytojo nuo- 
pelnai metafizinio mąstymo, eurocentrizmo kritikos, komparatyvistinių 
studijų, antropologijos, ontologijos, etikos, estetikos, socialinės teorijos, 
mokslo filosofijos, meno filosofijos ir kitose srityse. Sukilęs prieš klasiki- 
nio mąstymo schematiškumą jis perkėlė dėmesio centrą iš gnoseologinės 
į antropologinę ir ontologinę problematiką, sudėtingiausių konkretaus 
žmogaus būties jam priešiškame pasaulyje problemų tyrinėjimą. Tačiau 
Schopenhauerio filosofijoje greta filosofinės problematikos ontologiza- 
vimo išryškėjo ir kita romantikų pasaulėžiūros įtakos paveikta filosofijos 
estetinimo tendencija, naujų kalbinės saviraiškos formų įtvirtinimas. Indų 
mąstymo tradicijos poveikis tik sustiprino šio pesimizmo ideologo dėme- 
sį etinei problematikai. Ilgainiui jo veikaluose ryškėjo estetinių ir etinių 
idealų išsiskyrimas, kuris susijęs su etinio nihilizmo stiprėjimu. Vienin- 
telė „tikroji“ jo filosofijos realybė - akla ir beprasmė valia - čia susveti- 
mėja nuo gėrio ir grožio idėjų. Stiprėjant iracionalistiniams motyvams, 
Schopenhauerio filosofijoje pirmiausia susvyruoja tiesos idėja, kurios 
siekiai būti grožio kelrode laikomi nepagristais. Tiesą įvardydamas kaip 
iliuzinj, irealų pradą, filosofas sunaikina pavojingiausią valios oponentą. 
Schopenhauerio iracionalios valios metafizika užsibaigia pesimistiniais 
ir rezignacijos kupinais motyvais. Schopenhaueris yra daugelio XIX ir 
XX a. iracionalios valios metafiziką aukštinančių neklasikinių krypčių, 
mokyklų, koncepcijų pradininkas. 

KIERKEGAARDO EGZISTENCINES KRIZES FILOSOFIJA 


Kierkegaardo fenomeno mįslė 


Danų mąstytojo Soreno Kierkegaardo (1813-1855) „egzistencinės 
krizės“ koncepcija yra unikalus filosofijos istorijos reiškinys. Jai būdingi 
saviti, vėliau išplitę, egzistencinės pasaulėjautos motyvai, atspindintys 
apokaliptines neišvengiamos katastrofos nuotaikas, stiprėjantį žmogaus 
susvetimėjimą, jo būties nešakniškumą, nusivylimą socialine pažanga 
ir Vakaruose viešpatavusiais racionalistinės filosofijos principais. Šis, 
M. Unamuno žodžiais tariant, „Šiaurės Pascalis“ tęsė Schopenhauerio 
pradėtą Vakarų filosofinės sąmonės, tradicinio filosofinio mąstymo 
perorientavimo į ontologinį procesą. Jis įtvirtino egzistencinio mąstymo 
tradiciją, kurioje daugelis klasikinės Vakarų filosofijos mokymų, idėjų ir 
kategorijų įgavo naują neklasikinę interpretaciją. Užsklęsta tarp vidinių 
asmenybės problemų unikali žmogaus egzistencija Kierkegaardo filosofijoje 
tapo vienintele autentiško mąstymo verta realybe. 

Pabrėžtinai asmeninis Kierkegaardo mąstymo stilius ir paradoksali 
idėjų dėstymo maniera ilgą laiką buvo ignoruojama. Jis išsikovojo pri- 
pažinimą Danijoje, tačiau už jos ribų buvo praktiškai nežinomas. Savo 
tėvynėje šis originalus mąstytojas buvo suvokiamas kaip keistas roman- 
tinės pakraipos rašytojas. Daugeliui amžininkų jis atrodė mažiau reikš- 
mingas danų literatūrai nei žinomas pasakų kūrėjas H. Ch. Andersenas. 
Iš tikrųjų sunku tapti pranašu savo šalyje. Šį teiginį patvirtina dar vienas 
akivaizdus faktas. Kopenhagoje yra didžiulė gyvybinga gatvė Kierkegaard 
(šis žodis danų kalba reiškia bažnyčios kiemą ir paprastai prie šventoriaus 
įkurtas kapines), bet ji yra tik kaip „kapinių gatvė“, su didžiuoju filosofu 
nesusijusi. 

Kierkegaardas pirmiausia domina kaip Vakarų klasikinės filosofijos 
reformatorius, subtilus psichologas, daugybės mįslingų, paradoksalių 
tekstų autorius. Jis daug nuveikė kuriant neklasikinę Vakarų mąstymo 
tradiciją, įtvirtinant joje personalistines tendencijas ir naujus egzistenci- 
nio mąstymo principus. Šioje dalyje sgmoningai nesureikšminami reli- 
giniai jo filosofijos aspektai - daugiausia dėmesio skiriama ontologinėms 
problemoms, kurias spręsdamas, autoriaus požiūriu, Kierkegaardas atsi- 
skleidė kaip vienas įžvalgiausių Vakarų mąstytojų. Religiniai, dažniausiai 

interpretacinėje literatūroje aptariami, jo tekstai yra ne tokie originalūs, 
nuobodesni, kadangi juose kartojasi ir įvairiai nagrinėjamos tos pačios jį 
kamavusios problemos. 


S EM (aie 
Kierkegaardas, kaip ir jį stipriai paveikes Schellingas, pagrindines Kopenhagos 
idėjas iškėlė ankstyvuosiuose veikaluose, todėl pirmiausia remsimės jais. A 
Kita vertus, plačiai pasitelksime itin vertingą jo kūrybinio palikimo dalį - | raižinys 
Dienoraščius ir kitą įvairialypį epistoliarinį palikimą, kuriame galima rasti 
daug atsakymų į jo knygose glūdinčias mįsles arba paremti kai kurias 
Kierkegaardo kūrybinio palikimo vertinimo interpretacijas. Intymiuose 
dienoraščiuose jis dažnai nejučiomis prasitaria apie tas jį kamavusias 
problemas, kurias rūpestingai slėpė nuo skaitytojų paskelbtose knygose. 

Kartu su Schopenhaueriu Kierkegaardas tapo įtakingas naujos žmo- 
gaus egzistencijos svarbą teigiančios pakraipos mąstytojas. Kaip taikliai 
pastebėjo J. Hohlenbergas, daugelis slapčiausių Schopenhauerio minčių 
buvo savarankiškai suformuluotos ir įtvirtintos Kierkegaardo veikaluose 
(Hohlenberg, 1960, 300). Dienoraščiai liudija, kad su Schopenhauerio 
idėjomis susipažino tik gyvenimo pabaigoje, kai svarbiausi jo veikalai 
buvo sukurti. Šio mąstytojo idėjos, sprendžiant pagal pagarbius žodžius 
dienoraštyje, Kierkegaardui padarė didžiulį įspūdį. 1854 m. dienoraštyje 
jis rašė: „Buvau nustebęs, kai aptikau rašytoją (Schopenhauerį - A. A.), 
kurio idėjos, nors kai kuo skyrėsi, tačiau buvo artimos mano skelbia- 
moms“ (Kierkegaard, 1949, 572). Ypač reikšminga, kad jį „labiausiai žavi 
Schopenhauerio kova su Hegeliu“ ir „aršūs išpuoliai prieš profesorių fi- 
losofiją“ (ten pat, 573). Schopenhauerį Kierkegaardas laikė „didžiai reikš- 

mingu autoriumi“- tokį išskirtinį dėmesį liudija dienoraščiuose užrašytos 
mintys, skirtos kritinei jo asmenybės ir filosofijos refleksijai. 

Skirtingai nei Schopenhaueris, artimai susijęs su klasikinio vokiečių 
idealizmo tradicija, nuo kurios jis taip ir nesugebėjo atsiriboti, nors ir 


fanatiškai kovojo, kadangi gyveno jos idėjų klestėjimo metu, vėliau filo- 


sofines diskusijas pradėjęs Kierkegaardas jau turėjo istorinę perspektyvą. 
Kita vertus, vokiečių klasikinio idealizmo korifėjų Schellingo ir Hegelio 
koncepcijos jau buvo praradusios pirmapradį gyvybingumą. Dėl to daug 
radikaliau Kierkegaardas kritikavo klasikinius Vakarų racionalistinės 
filosofijos principus. Turėtume atkreipti dėmesį ir į kitą reikšmingą daly- 
ką - Schopenhaueris buvo pripažintas paskutiniais gyvenimo metais, o 
Kierkegaardui to teko laukti daug ilgiau - iki pirmųjų XX a. dešimtmečių, 
kai Vakarų Europoje įsigalint susvetimėjimui, plėtojantis totalitarizmo 
tendencijoms ir stiprėjant klasikinių mąstymo principų krizei, jo idėjos 
atgimė. Tuomet daugelį šokiravęs ir visų pamirštas Kierkegaardas pamažu 
tapo filosofų bei intelektinio elito skaitomu autoriumi. 

Kodėl šis visų užmirštas „Kopenhagos atsiskyrėlis“, mįslingų tekstų 
autorius iškilo į Vakarų mąstymo tradicijos Olimpą ir tapo vienu įtakin- 
giausių mąstytojų? Vienareikšmio atsakymo nėra, tačiau akivaizdu, kad 
viena svarbiausių priežasčių - jam būdingas įžvalgumas. Kierkegaardas 
sugebėjo anksčiau nei kiti mąstytojai įžvelgti vos besikalančias žmogaus 
susvetimėjimo, nusivylimo, egzistencinės problematikos aktualėjimo ir kitas 
»piktybés gėles“, kurios vėliau vešėjo Vakarų visuomenėje. Kita vertus, 
danų mąstytojas buvo suvoktas kaip asmenybė, suformulavusi daugybę 
anksčiau nesuprastų, tačiau tik XX a. ypač aktualių idėjų. Todėl jo „egzis- 
tencinės krizės“ filosofija taip paveikė XX a. filosofinių idėjų raidą. 

Siekiant suvokti Kierkegaardo fenomeną ir jo idėjų įtaigumo prie- 
žastis, nevertėtų pamiršti, kad jis buvo ne tik didis mąstytojas, bet ir 
poromantinės literatūros genijus. Jo veikaluose savitai susipynė filosofinės 
mąstysenos gelmė, rafinuotas literatūrinis stilius ir subtilaus psichologo 
nuojauta. Psichologiniu požiūriu, tai buvo vienas įžvalgiausių kūrėjų, 
lygiavertis Pascale'ui, Montaigne'ui, Schopenhaueriui, Dostojevskiui, 
Nietzscheei, Bergsonui ir Proustui. 

Kierkegaardui svetimas šviečiamasis optimizmas, tikėjimas viltinga 
žmogaus būtimi. Visa jo kūryba kupina melancholijos, neišvengiamos tra- 
giškos lemties nuojautos, Jis nuolatos kalba apie nusivylimą, susvetimėjimą, 
mirties baimę, kuri persekioja pasmerktą kančiai žmogų jam priešiškame 

pasaulyje. Savo gyvenimą mąstytojas vaizdžiai palygina su „amžina nak- 
timi“ 1837 m. dienoraštyje Kierkegaardas užrašo: „Man kartais atrodo, 
kad esu vergas, prikaustytas grandinėmis prie galeros, pasmerktos žūti“ 
(Kierkegaard, 1949, 558). Dienoraščiuose jis prisipažįsta, kad „nelinkęs 
kaltinti tik savo meto, kadangi visais laikais gyvenčiau blogai. Sokratas 
sakė tiesą: tremtis neteiks jam naudos, nes jis jausis blogai visose šalyse“ 
(Rohde, 1998, 358). 

Kierkegaardas į filosofiją atėjo praslinkus daugiau nei dviem de- 
šimtmečiams po programinio Schopenhauerio veikalo pirmojo tomo 
paskelbimo. Jis, nepriklausomai nuo pirmtako, kritikavo viešpatavusius 
klasikinės metafizikos principus ir plėtojo su žmogaus būtimi susijusios 
egzistencinės filosofijos idėją. Tačiau Kierkegaardo, kuris buvo 30 metų 
vyresnis nei Nietzsche ir gyveno izoliuotoje kultūrinėje Danijos erdvėje, 
idėjos už jo tėvynės ribų praktiškai nebuvo žinomos. Tiesa, susipažinęs 
su Kierkegaardo kūryba, jo tautietis garsus literatūros kritikas G. Bran- 
desas (jis intensyviai susirašinėjo su Nietzsche) dėjo daug pastangų ir 
skleidė žemiečio idėjas, tačiau, nesant vertimų į pagrindines Europos 
kalbas, deramo dėmesio nesusilaukė. Nietzsche su Kierkegaardo kūryba 
šiek tiek susipažino tik paskutiniais gyvenimo metais, todėl apie galimą 
danų mąstytojo poveikį jo pasaulėžiūrai pagrindo kalbėti nėra. Viename 
paskutinių - 1888 m. vasario 19 d. - laiškų, adresuotų Brandesui, Nietzs- 
che užsiminė apie ketinimą susidomėti „psichologinėmis Kierkegaardo 
problemomis“, tačiau užgriuvusi liga tam sukliudė. 

Tarp Vakarų filosofų nedaug mąstytojų, kurių idėjos būtų taip glau- 
džiai susijusios su asmeninio gyvenimo faktais, paskatinusiais atsirasti 
svarbius mokymus ir idėjas. Iš tikrųjų nagrinėjant Kierkegaardo idėjas, 
aiškėja, kad filosofo mąstysena pagrįsta intymiais emociniais išgyveni- 
mais ir savianalize. Jo tekstuose vyraujantys egzistenciniai leitmotyvai 
neretai yra nesuprantami be tiesioginių sąsajų su konkrečiais biografijos 
faktais. Jei Kierkegaardo gyvenimą gvildensime, norėdami aptikti kuo 
daugiau ryškių daugeliui tos epochos asmenybių gyvenimui būdingų 
intriguojančių istorijai reikšmingų įvykių, greit nusivilsime. Tačiau jei 
mėginsime įsiskverbti į jo vidinį pasaulį, aiškinsimės vykusias dvasines 
dramas, viskas apsivers, ir šio mąstytojo idėjos, ir su jomis susiję biografi- 
jos faktai įgaus ypatingą prasmę. Jis taps mįslingu XIX a. rafinuotos inte- 
lektinės kultūros reiškiniu, vertu ne tik psichoanalitinės, bet ir kruopščios 

Išoriškai atrodantis skurdus įvykių Kierkegaardo gyvenimas (visa, 
išskyrus keturias keliones į Berlyną, jis užsisklendęs nugyveno savo bute 
Kopenhagoje) neturėtų klaidinti: tokios jautrios asmenybės, gyvenančios 
intensyvų dvasinį gyvenimą, biografijoje buvo įvykių, kurie vėliau labai 
paveikė jo pasąmonę ir kūrybą. Kierkegaardo knygose nuolatos įkyriai 
kartojasi keli leitmotyvai. Tai - tėvo nuodėmės, griežtas protestantiškas 
auklėjimas vaikystėje, pažintis su Regina Olsen, sužadėtuvės ir santykių 
nutraukimas, ryšys su Schellingu, maištas prieš Hegelio racionalistinės fi- 
losofijos principus, miesčioniškos filisterinės visuomenės vertybių neigimas, 
užsisklendimas savyje, pasišventimas kūrybai... Šie intelektinės biografijos 
faktai neįtikėtinai transformavosi jo tekstuose. Jie nuolatos skatino mąsty- 
toją analizuoti „amžinąsias žmogaus būties problemas“, todėl nenuostabu, 
kad savitai atsispindėjo jo egzistencinės krizės filosofijoje. 

Nemažai Kierkegaardo gyvenimui įtakos turėjo jo šeimos, ypač tėvo, 
problemos. Būsimasis filosofas gimė 1813 m. gegužės 5 d. Kopenhagoje 
religingo komersanto Michaelio Pederseno Kierkegaardo šeimoje. Tėvas 
augo nedideliame vargingų Jutlandijos valstiečių ūkyje (Gaard) netoli 
protestantų bažnyčios (Kierke) - iš čia kilo šeimos pavardė Kierkegaard 
(liet. - kapinės). Tėvo, o vėliau ir su juo augusio sūnaus gyvenime gilų rėžį 
paliko vaikystėje tėvo padaryta nuodėmė, kurią visą gyvenimą skaudžiai 
išgyveno. Jį, vienuolikos metų vaiką, tėvai atidavė varganam ūkininkui 
piemenauti. Nuskurdęs, kenčiantis alkį, šaltį ir kitus nepriteklius, vaikas 
nusivylimo akimirką prakeikė Dievą. Šis nuodėmingas Dievo prakeiks- 
mas vėliau persekiojo jį, įskiepijo neišperkamos kaltės jausmą. Persikėlęs 
į Kopenhagą, sumanus tėvas atkakliu darbu ilgainiui praturtėjo, vėliau 
sėkmingai vertėsi kojinių bei trikotažo prekyba ir šešių nupirktų namų 
nuoma, kuri garantavo stabilias pajamas. Sulaukęs keturiasdešimties, 
nuo komercijos nutolo ir daug dėmesio skyrė knygų skaitymui bei vaikų 
auklėjimui. 

Michaelis Pedersenas buvo ambicingas, griežtas, sumanus žmogus, 
sugebėjęs išsikovoti tvirtas pozicijas visuomenėje. Siekdamas ištaisyti 
vaikystės išsilavinimo trūkumus, domėjosi literatūra, filosofija, religija, 
lankėsi įvairiuose miesto intelektualų susitikimuose. Šeimos gyvenimas 
klostėsi sunkiai. Soreno tėvas buvo įsitikinęs, kad lemtingas prakeiksmas 
jį persekioja, kadangi vienas po kito mirė artimieji. Kierkegaardai buvo 
įsitikinę, kad nė vienas iš septynių nuodėmingo Michaelio Pederseno vaikų 
nesulauks Kristaus amžiaus, t. y. 33 metų. Slogi nuojauta slėgė religingą 

šeimą; beje, iš septynių vaikų gyvi išliko tik du sūnūs - Peteris Christianas 
ir Sorenas. Peteris Christianas tapo pastoriumi, o 1856 metais - vyskupu. 

Jauniausiojo sūnaus Sereno gimimo metu tėvui buvo 56, o motinai- 
Annai Lund, buvusiai namų tarnaitei, 45 metai. Tėvas 
ją vedė jau nėščią, vengdamas apkalbų, tačiau nesan- 
tuokiniai santykiai dar tebegedint mirusios pirmosios 
žmonos ir iš šių ryšių gimęs kūdikis nuolatos priminė 
nuodėmingą praeitį. Tais laikais Soreno tėvai buvo ga- 
nėtinai pagyvenę žmonės, kadangi sunkios gyvenimo 
sąlygos, ligos XIX a. pradžioje daug greičiau silpnino 
žmogaus organizmą. Į tai, kad Sarenas buvo pagyve- 
nusių tėvų sūnus, daugelis jo kūrybos interpretatorių 
atkreipia dėmesį ir sieja su jam būdinga silpna sveikata, 
psichologiniu jautrumu, pesimistine pasaulėžiūra bei 
kitais jo pasaulėjautos bei charakterio bruožais. 

Nuo vaikystės Sorenas išsiskyrė neeiliniais sugebėjimais, lakia vaiz- Brolis Peter 

duote ir jautrumu. Tėvas daug vilčių siejo su jauniausiu sūnumi, kurio ie 
auklėjimui ir lavinimui skyrė išskirtinį dėmesį, siekdamas įskiepyti parei- 
gos jausmą ir griežtus etinius principus. Jis daug valandų praleisdavo su 
sūnumi aiškindamas jam įvairius dalykus. „Mano vaikystė, - prisimena 
Sorenas, - buvo laiminga, kadangi praturtino mane etiniais įspūdžiais. 
Duokite man galimybę pabūti prie jos dar akimirką, ji primena man 
tėvą. Šie prisiminimai brangiausi iš visų. Vaikystės prisiminimai suteikia 
man galimybę dar kartą išryškinti tai, apie ką kalbu: kad svarbiausias 
dalykas- vientisas pareigos jausmas, o ne įsipareigojimų įvairovė. Jei ver- 
tybinę prasmę įgauna pastarieji, individas degraduoja ir žlunga“ (Rohde, 
1998, 22). Tarp tėvo ir sūnaus nusistojo glaudus emocinis ryšys. Sorenas 
vėliau knygose ir dienoraščiuose su didžia pagarba prisimindavo tėvą, 
nors visiškai neminėdavo motinos. Jis nuolatos gvildeno tėvo poveikį jo 
gyvenimui, ir atvirkščiai, 

Šiuo požiūriu labai svarbus alegorinis pasakojimas „Šešiose fantazijose 
apie vienatvę gyvenimo kelio pakopose“ skyriuje „Tylus nusivylimas“. „Ka- 
daise, - pasakoja Kierkegaardas, - gyveno tėvas su sūnumi. Sūnus panašėjo 
į veidrodį, kuriame tėvas regėjo save; sūnui, savo ruožtu, tėvas buvo tas 
veidrodis, kuriame jis regėjo save tokį, kokiu ilgainiui taps. Tačiau jie retai 
žvelgė į save taip, kadangi kasdien jie gyvai bendraudavo. Tik kelis kartus 
nuliūdęs tėvas tyliai žiūrėjo į sūnų ir pasakė: „Vargšas berniuk, tu gyveni 

nusivylęs, bet tyliai. Daugiau apie tai jie niekuomet nesikalbėdavo: nei apie 
tai, kaip šiuos žodžius reikia suprasti, nei apie tai, kiek tai atitinka tiesą. Tė- 
vas manė, kad dėl sūnaus melancholijos kaltas jis, o sūnus buvo įsitikinęs, 
jog teikė skausmą tėvui, tačiau daugiau apie tai jie neprasitardavo“ (ten 
pat, 379-380). Ši simbolinės prasmės kupina alegorija subtiliai atskleidžia 
dvasinius mąstytojo ir tėvo ryšius bei abipusį kaltės jausmą, kuris neapleido 
jų iki gyvenimo pabaigos, labai veikė jų pasaulėjautą, santykius su išoriniu 
pasauliu. Tėvą Sorenas laikė vieninteliu artimu žmogumi, kuris jį suprato 
be žodžių ir su kuriuo buvo galima kalbėtis be žodžių. 

Kopenhagoje išaugęs Serenas - miesto kultūros produktas. Tiesa, 
miesto kultūra Danijoje tuomet tik ėmė gyvuoti, kadangi tai buvo provin- 
ciali žemės ūkio šalis, kurios dar beveik nepalietė kitose Vakarų Europos 
šalyse sparčiai besiplėtojanti pramoninė gamyba. Tėvo liepiamas, Serenas 
1830 m. įstojo į Kopenhagos universiteto Teologijos fakultetą, tačiau 
studijavo ne itin uoliai, gyveno nerūpestingą bohemišką gyvenimą, dau- 
giau domėjosi linksmomis užeigomis, salonais, muzika, teatru, poezija, 
literatūra, filosofija. Tai skaudino jo tėvą. Mylimo, sulaukusio 82 metų, 
tėvo mirtis 1838 m. rugpjūtį Sorenui buvo skaudus smūgis. Dienoraštyje 
šį įvykį aprašo taip: „Aš taip nuoširdžiai troškau, kad jis dar nors keletą 
metų pagyventų. Jo mirtį laikau galutiniu jo meilės man įrodymu. Mir- 
damas jis pasitraukė ne nuo manęs, o dėl manęs - kad (jei tai įmanoma) 
šis tas iš manęs išeitų.“ 

Po šio sukrėtimo Sereno gyvenimiškosios nuostatos ir gyvenimo 
būdas pasikeitė iš esmės. Jis 1838 m. pasinėrė į studijas, pradėjo rašytojo 
karjerą - paskelbė pirmą garsėjančiam Andersenui skirtą knygą Iš dar 
gyvojo užrašų, kuri atskleidė autoriaus polinkį į giliamintiškumą. Šiame 
veikale išryškėjo jaunojo rašytojo maksimalizmas ir nekompromisišku- 
mas. Jo išvada negailestinga: „tai joks genijus, o greičiau pasigailėtinas 
vargeta, kadangi genijus - ne apskretusi žvakė, gęstanti vėjuje, o gaisras, 
kurį vėtra tik jplieskia dar daugiau.“ 1840 m. birželį sėkmingai išlaikęs 
baigiamuosius teologijos egzaminus, pastoriaus karjeros atsisakė; 1841 m. 
rugsėjo 29 d., gerai apgynęs disertaciją Ironijos koncepcija, nuolatos re- 
miantis Sokratu, gavo tėvo išsvajotą magister artium diplomą. 

Dar 1837 m. Soreno gyvenime atsitiko svarbus įvykis. Tuomet jis susi- 
pažino su jauna žavia mergina Regina Olsen, o 1840 m. rudenį susižiedavo. 
Tačiau po metų spalio mėnesį prieš pat santuoką santykius su ja nutraukė, 
Provincialioje protestantiškoje Kopenhagoje (1840 m. gyveno apie 120 000 

gyventojų) tai buvo triukšmingas skandalas, sukėlęs daugybę apkalbų ir 
visuomenės pasmerkimą. Po dviejų savaičių kaip laisvas klausytojas Sorenas 
išvyko į Berlyno universitetą. Bręstančiam mąstytojui Danija buvo per- 
dėm maža šalis, todėl jis veržėsi PS = 

į tuometinės Vakarų filosofijos 
centrą, kur ieškojo įkvėpimo ir 
bendraminčių. „Vėliau, - rašė 
jis, - išvykau į Berlyną. Kentė- 
jau siaubingai. Galvojau apie ją 
kasdien“. 

Kokios buvo tikrosios 
atsisakymo nuo mylimos suža- 
dėtinės priežastys, iki šiol lieka 
mįslė. Kierkegaardo kūrybos 
interpretatoriai, remdamiesi jo 
tekstais ir amžininkų liudiji- 
mais, iškėlė daugybę hipotezių: pradedant fizine Soreno negalia, netra- Regina Olsen 
dicine seksualine orientacija ir grynai kūrybiniais asmenybės išraiškos 
motyvais. Šis atrodantis nereikšmingas gyvenimo epizodas Kierkegaardui 
tapo vos ne kosminio masto istoriniu įvykiu, prie kurio jis nuolatos sugrįžta 
knygose ir dienoraščiuose. „Daugelis vyrų tapo genijais įkvėpti meilės mer- 
ginai, kai kuriuos jų merginos paskatino tapti šventaisiais. Tačiau niekas 
dar netapo genijum dėl merginos, tapusios žmona; žengęs tokį žingsnį 
jis gali tapti tik finansiniu patarėju“ (ten pat, 107). Vadinasi, laiminga 
santuoka, anot filosofo, sukuria tik respektabilius savimi patenkintus ko- 
mercinius patarėjus, generolus ar deputatus. Tik nepasiektoje, kupinoje 
vidinio nepasitenkinimo meilėje, o ne laimingose vedybose jis regi galin- 
gą autentiškos kūrybos impulsą. „Jei būčiau vedęs Reginą, - prisipažįsta 
jis,- niekuomet nebūčiau tapęs pačiu savimi“. Filosofas polemizuoja su 
J. von Mülleriu, teigusiu, kad pasaulį valdo dvi jėgos: idėjos ir moterys. 
„Tačiau kai kalbama apie reikšmingus dalykus,- rašė Kierkegaardas, - turi 
viešpatauti vien idėjos“ (ten pat, 356). 

Kierkegaardo sužadėtuvių nutraukimas buvo ne dramos pabaiga, o 
tik dramatiškas pirmo veiksmo epizodas, davęs daugybę impulsų jo kū- 
rybinei raiškai, gyvenimo prasmei, kūrybinėms problemoms apmąstyti. 
Kitais žodžiais tariant, pasiryžimas nutraukti santykius su mylimąja ska- 
tino jo dvasinę saviraišką, kadangi Regina jo mintyse tarsi buvo su juo ir 

buvo išskirtinai svarbi Kierkegaardo gyvenimui ir kūrybai iki pat mirties. 
Atsisakymas jos buvo:1) pradžia vaisingiausio, atsiribojus nuo išorinio 
pasaulio, kūrybinio darbo etapo; 2) papildomas stimulas filosofiniams 
apmąstymams apie būties prasmę. 

1847 m., kai Kierkegaardas sužinojo, jog Olsen tapo profesoriaus 
E. Schlegelio žmona, kuris buvo pirmoji jos jaunystės aistra, patyrė dvasinį 
sukrėtimą. Viename laiške jam filosofas rašė: „Šiame gyvenime ji priklau- 
sys Jums, tačiau į istoriją ji įeis kartu su manimi.“ 1849 m. Kierkegaardas 
teigia: „Mano valia nepakito, po mano mirties mano kūriniai liks pašvęsti 
jai ir mano tėvui“ (Kierkegaard, 1949, 156). Vėliau testamentu jis įgaliojo 
tapti Reginą jo turto paveldėtoja. Soreno mirties metais, 1855 m., Olsen su 
vyru išvyko gyventi į danų valdomas Antilų salas. Ji nugyveno 81 metus 
ir mirė beveik pusšimčiu metų vėliau nei Sorenas - 1904 m. 

Berlyne Soreng labiausiai traukė universitetas. Jis iškart ėmėsi studi- 
jų; privačiai tobulino vokiečių kalbą ir kasdien lankėsi keliose filosofijos 
paskaitose. Tarp Berlyno filosofų tuomet viešpatavo į paskutinę dvasinės 
evoliucijos pakopą įžengęs Schellingas, kuris dėstė vėlyvosios mitolo- 
gijos ir apreiškimo filosofijos principus. Praslinkus keletui savaičių po 
atvykimo į Berlyną, dienoraštyje Kierkegaardas rašė: „Aš nepaprastai 
laimingas, kad galėjau išklausyti antrą Schellingo paskaitą. Kaip ilgai 
kankinausi ir kaip ilgai mano mintys blaškėsi manyje; kai tik jis, kalbė- 
damas apie filosofijos ir tikrovės ryšius, ištarė „tikrovė“, džiaugsmingas 
minties polėkio vaisius suspurdėjo manyje tarsi Elžbietos įsčiose. Nuo 
šios akimirkos prisiminiau beveik kiekvieną jo žodį. Tikiuosi, pagaliau 
nušvis aiškumas. Šis vienintelis žodis priminė man visas mano filosofi- 
nes kančias... Dabar visos mano viltys susijusios su Schellingu“ (Kier- 
kegaard, 1941, t. 1, 242). 

Iš Danijos į Berlyno universitetą atvykusį jaunuolį labiausiai domino 
antihegeliški ir egzistenciniai vėlyvojo Schellingo paskaitų motyvai. Išgir- 
dęs grynojo egzistavimo (das blosse Existieren) sąvoką, jis pajunta sunkiai 
apibūdinamą naujos filosofinės saviraiškos atradimo jausmą. Tačiau 
praslinkus vos trims mėnesiams, aštrus kritinis danų mąstytojo protas 
vėlyvojo Schellingo filosofija nusivilia. 1842 m. vasario 27 d. laiške broliui 
Peteriui Christianui jis rašo: „Schellingas tauzija nepakeliamus niekalus. 
Jei nori tai suprasti, susidaryk tokį vaizdą: šuoliais lekiantis pastoriaus N 
filosofavimas [...] Glaustai kalbant, Berlyne aš neturiu daugiau ką veikti. 
Laiko pojūtis neleidžia man pamažu, po kąsnį, valgyti tai, ką galiu praryti 

iškart, plačiai atvėręs burną. Aš jau per senas, kad galėčiau lankyti tokias 
paskaitas, kokias skaito Schellingas, o jam tai jau perdėm sunki užduotis. 
Visa jo Galių doktrina liudija didžiausią negalią“ (ten pat, 258). 


Pseudonimų problema 


Kūrybinio proveržio skatinamas, Kierkegaardas rašo disertaciją, apie 
Sokrato ironiją, o 1843 m. vasario 20 d. paskelbia pirmąjį reikšmingą dvie- 
jų tomų programinį veikalą Enten - Eller („Arba - arba“), kurį daugelis 
filosofijos istorikų pagrįstai vertina kaip jo opus magnum - naujos — eg- 
zistencinės krizės - filosofijos atsiradimą. Šia knyga buvo itin domimasi, 
palankiai ją vertino Kopenhagos intelektualai. 

Anksti subrendusį mąstytoją užplūsta kūrybinės jėgos; prasideda svai- 
ginančio ir nesąlygiško atsidavimo tik darbui tarpsnis. Atsisakęs bohemiško 
gyvenimo būdo, atsiribojęs nuo pasaulio, įnikęs į vertingas knygas, jis ne- 
nuilstamai dirba. 1843-1855 m. - produktyviausias mąstytojo kūrybinės 
evoliucijos tarpsnis: viena po kitos pasipila dešimtys įvairiais slapyvardžiais 
pasirašytų pamokomų kalbų, filosofinių, etinių, estetinių, religinių veikalų. 
Jis tarsi išskleidžia savo gyvenimą daugybės polemizuojančių tarpusavyje, 
įvairiais stiliais parašytų tekstų erdvėje. Kuriamoji tikrovė jį užvaldo visiškai 
ir tampa svarbesnė už realiąją. 

Jį vis mažiau domina visuomenė, ryšiai su išoriniu pasauliu. Buvimas 
joje, bendravimas su žmonėmis vis labiau slegia. „Laimingas tik tuomet, 
kai kuriu. Tuomet užmirštu visas gyvenimo kančias ir nemalonumus, 
visiškai paskęstu mintyse. Tereikia padaryti nors kelių dienų pertrauką, 
ir sergu, dvasia prislėgta, galva sunkėja. Kuo paaiškinti tokį nenugalimą 
potraukį minties darbui?“ (Rohde, 1998, 350). Jis, kaip ir dvasiškai artimi 
Proustas ir Kafka, itin jaučia žmogaus būties baigtinumą... Gyvenimo 
laikas yra atmatuotas, jis lėtai gęsta, t. y. juda į mirtį, vaduojasi iš įkyriai 
persekiojančių vaiduoklių, todėl filosofas skuba išsakyti tai, kas labiausiai 
jaudina, slypi sielos gelmėse. Sąmoningas šalinimasis nuo visuomenės ir 
vienatvė prie rašomojo stalo jam - turiningiausios gyvenimo akimirkos. 
Todėl kūrybinio svaigulio tarpsniais jis retkarčiais trumpam ištrūkdavo 
iš namų į teatrą paklausyti jo dievinamo W. A. Mozarto „Don Žuano“ 
uvertiūros ir vėl skubėdavo prie darbų. 

Įvairiais slapyvardžiais (Johannes Climacus, Anti-Climacus, Cons- 


tantin Constantinus, Johannes de Silentio, Victor Eremita, Vigilius Hau- 

fniensis, Nicolaus Notabene, Frater Taciturnus, Intere et Intere, Hilarius 
Knygrišys, Ponas A, Teisėjas Viljamas ir kitais) skelbiamos knygos išplečia 
ir sukuria ypatingą filosofinių idėjų lauką, kuriame autorius tarsi išsiskaido, 
reiškiasi skirtingais pavidalais. Slapyvardziy problema - atskiras ir įdomus 
Kierkegaardo kūrybos aspektas, kadangi tiesiogiai siejasi su jo požiūriais į 
kūrybą, tekstą ir polifonines idėjų raiškos formas. Kiekvienas slapyvardis 
suteikia tekstui individualių konotacijų, užslėptų prasmių. Dienoraščiuo- 
se Kierkegaardas užsimena, kad paslaptis jis nusineš į kapus. 

Anot autoriaus, skaitant Victoro Eremitos vardu pasirašytus tekstus 
būtina pajusti „geraširdišką ironiją“, Jaunuolio - „minties melancholi- 
ją, Constantino Constantinus - „sustabarėjusį intelektualumą“, Madų 
parduotuvės savininko ~ „demonišką neviltį, Johanno Suvedžiotojo - 
„sutrikimą“ ir pan. Savo pavarde jis pasirašinėjo tik krikščioniškus 
tekstus, nedviprasmiškai išreiškiančius jo religines pažiūras, o visi kiti 
remiasi kitokiomis prielaidomis ir išreiškia kitokias gyvenimiškąsias 
pozicijas. 

Per produktyviausią Kierkegaardo kūrybinės evoliucijos tarpsnį vie- 
na po kitos išspausdinamos knygos Dvi stiprinančios kalbos (1843), Baimė 
ir virpulys (1843); pastarosios pabaigoje - glaustas priedas filosofinė esė 
Pakartojimas, Baimės sąvoka (1844), Filosofijos trupiniai, arba Truputis 
filosofijos ir itin svarbus Baigiamasis nemokslinis prierašas prie jų (1844), 
Gyvenimo kelio etapai (1845), Pamokomosios kalbos (1847), Meilės gyve- 
nimas ir valdžia (1848), Krikščioniškos kalbos (1848), Mirtina liga (1848), 
Krikščionybės pratybos (1850), Apie mano, kaip rašytojo, veiklą (1851) ir 
kitos. Per trylika įtempto darbo metų nuo 1842 m. iki 1855 m. jis parašo 
28 veikalų tomus, kurių pusė yra dienoraščiai. Jie labai svarbūs užslėp- 
tosioms jo filosofijos idėjoms pažinti. Mane visada stebino, kad daugelis 
Kierkegaardo kūrybos tyrinėtojų taip menkai panaudoja jo intymių Die- 
noraščių ir laiškų potencijas. Daugelis minčių, apmąstymų, kurie patei- 
kiami tarsi non finito forma arba sąmoningai slepiama knygose, netikėtai 
atsiskleidžia dienoraščiuose, kurie yra patikimiausi rašytojo „kūrybinei 
laboratorijai“, intymiausiems dvasios pokyčiams pažinti. 

Skirtingais pseudonimais įvardyti autoriai sukuria ypatingą psi- 
chologinę vidinės išsakomų idėjų įtampos, polemikos atmosferą, kuri 
suteikia tekstams daugiabalsiškumo. Kierkegaardo knygos - tarsi įstabus 
marionečių teatras. Autorius, būdamas vienu metu neregimu režisieriumi, 
komentatoriumi, kritiku ir nusišalinusiu stebėtoju, tarsi iškyla virš savo 

kontroversisky idéjy ir nuolatos varijuoja tas pacias, jj labiausiai dominan- 
čias egzistencines temas bei teatralizuotas situacijas. Šiuo aspektu žvelgiant 
filosofo tekstai - tai nuolatinis dialogas su besiskaidančia savastimi, t. y. 
nesibaigiantis dialogas su savimi. 

Kierkegaardo polinkį į pseudonomiškumą, norą išsaugoti incognito 
skatino ne tik mėginimas paslėpti savąjį „Aš“, bet ir polemikos poreikis. 
Neturėdamas savęs vertų oponentų, jausdamas besiplečiančią intelektinę 
erdvę (jis buvo ambicingas ir talento jėga iškilęs virš to meto Danijos ir 
visos Europos kultūros konteksto) Kierkegaardas kūrė virtualius savęs 
vertus oponentus. Tuo galima paaiškinti jo tekstų dialogiškumą, polifoniš- 
kumą, nuolatinę polemiką su ankstesnėmis idėjomis. Mąstytojo polinkis į 
pseudonomiškumą taip pat buvo sąlygojamas sudėtingėjančių santykių 
su aplinka, kolegomis, stiprėjančio susvetimėjimo, gilėjančio būties tra- 
gizmo suvokimo, kuris buvo programuojamas jo komplikuotu charak- 
teriu, uždaru gyvenimo būdu, neįprastomis filisterius šokiruojančiomis 
vertybinėmis nuostatomis. 

Kierkegaardo tekstuose mintys plėtojasi netikėtais vingiais, kurie 
neretai susipina, veda į nežinią, aklavietes, o tai skaitytoją trikdo. Čia 
polemizuoja įvairios gyvenimiškos pozicijos, simboliniai personažai, 
kurie - kaip ir polifoniskuose Dostojevskio romanuose - skaidosi, dveji- 
nasi. Autoriaus Aš šiame kaukių maskarade tarsi išnyksta. Kierkegaardas 
rašytojas nuolatos perauga į filosofą, subtilų estetą, teologą, literatūros 
kritiką ir atvirkščiai. Ribos tarp filosofijos ir literatūros nyksta, filosofija 
siekia pajungti sau literatūros teikiamas galimybes. Šiuose tekstuose daug 
savianalizės protrūkių, apmąstymų apie žmogaus būties skaudulius. Jo 
veikaluose, kaip ir „sąmonės srauto“ literatūroje ar „naujajame romane“, 
nuolatos keičiasi laiko pjūviai. Tiesioginis dabarties suvokimas susipina 
su ateities ir praeities gyvenimo faktais. Klasikiniu tokios saviraiškos, 
itin aktualios modernistinei ir postmodernistinei literatūrai, pavyzdžiu 
laikyčiau paskirus fragmentus iš Gyvenimo kelio etapų. Šios 1845 m. 
paskelbtos knygos pasakotojo dienoraštyje praeitis ištisai narpliojasi su 
dabartimi. Minėtas fragmentas tarsi muzikos kūrinys skleidžiasi dviem 
registrais - susiliedami vienas su kitu, sukuria polifoniškos melodijos 
įspūdį. Pasakotojas rašo: „Eilutės, rašytos rytais, liudija praeitį ir byloja 
apie praėjusius metus, o kurias rašau dabar- tai „nakties apmąstymai“, 
mano nūdienos dienoraštis“. Dėl to atsiranda Kierkegaardo mąstyme 
dviejų laiko struktūrų įtampa. Skaitant knygas pavergia jautrus psicho- 

logizmas, introspekcija, intensyvus vidinio gyvenimo pulsavimas. Sie 
tekstų bruožai tiesiogiai siejasi su subjektyvizmo tendencijų stiprėjimu 
postromantinėje egzistencinėje literatūroje. 

Knygas Kierkegaardas spausdino savo lėšomis, o jų leidyba ne visada 
atsipirkdavo. Tai mažino jo lėšas ir vertė galvoti apie apmokamą darbą. 
Kadangi dėl religinių įsitikinimų pinigus vengė laikyti vertybiniais lakš- 
tais, duodančiais palūkanų, gyvenimo pabaigoje jo turtas gerokai sumen- 
ko. „Kas many yra geriausia, - liūdnai konstatuoja jis, - vis dėlto niekas 
nesupranta. Dirbu sekinančiu ritmu, greit man teks susirūpinti pinigais 
pragyvenimui; man priekaištauja, kad vengiu tarnybos. Tačiau man visiš- 
kai aišku, jei pradėsiu tarnauti, atsisakysiu nuo viso to geriausia, ką galiu 
padaryti. To niekas nenori ir negali suprasti“ (Rohde, 1998, 206). 


Romantinės pasaulėžiūros įtaka 


Po danų mąstytojo mirties išlikusi per 200 knygų biblioteka ir dieno- 
raščiai leidžia susidaryti vaizdą, ką jis skaitė. Tai - graikų autoriai origina- 
lo kalba, ikisokratikai, Sokratas, skeptikai, Platonas, Aristotelis, daugelis 
Sokratui skirtų tekstų, bažnyčios tėvai, viduramžių mistikai, J. Boehme, 
E. Svedeborgas, R. Descartes'as, B. Spinoza, G. Leibnizas, G. E. Lessin- 
gas, R. Hamannas, prancūzų moralistai, švietėjai, prancūzų ir vokiečių 
romantikai, E Baaderis, pilnas Hegelio raštų rinkinys ir įvairūs grožinės ` 
bei orientalistinės literatūros kūriniai. 

Nekreipiant dėmesio į išorinius atsiribojimus bei išpuolius prieš roman- 
tikų mokyklos idėjas, Kierkegaardas, kaip ir Schopenhaueris bei Nietzsche, 
iš tikrųjų neatsiejamas nuo romantikų pasaulėjautos. Ankstyvojo Kierke- 
gaardo pasaulėjautą itin veikė Schellingas ir romantikų panestetizmas. Tra- 
giška pasaulėjauta danų mąstytojas artimiausias Novaliui, E Hėlderlinui, R. 
Chateaubriand'ui, A. Vigny, kiti jam yra „perdėm romantiški“. Ankstyvieji 
jo veikalai, ypač Arba-arba, glaudžiai siejasi su romantinio individualizmo, 
dendizmo, ironiško požiūrio į pasaulį bei visuomenę plétote. Kierkegaardo 
mąstymo stilių, jo subjektyvią dialektiką skatino romantikams būdingo ne- 
pasitenkinimo tikrove ir individualios sąmonės krizės suvokimas. 

Iš romantikų veikalų Kierkegaardas perima žaismingo gyvenimo 
nuostatą, estetinės būties aukštinimą, ironišką estetizmą, požiūrį į asme- 
nybę, kaip į aukščiausią vertybę, meno kultą, meilę paradoksui, siekimą 
reikšti savo idėjas prisidengiant įvairiomis kaukėmis, pseudonimais. Dėl 

to jo veikalams būdingas skirtingų požiūrių ir gyvenimiškųjų pozicijų 
nesutaikomumas, jų nuolatinė polemika. Danų mąstytojui taip pat artima 
romantikų neautentiško filisterių pasaulio kritika, elitarizmas (daugelio 
savo knygų įvaduose filosofas aiškina, kad „jo veikalai skirti ne visiems“), 
kritinis požiūris į įvairias socialines, žmogaus išsigelbėjimo koncepcijas ir 
grįžimas prie judėjų krikščioniškųjų koncepcijų, iškeliančių kokybinių po- 
kyčių svarbą siekiant išsigelbėti. Netgi asmeninis šio mąstytojo gyvenimas 
primena atsiribojusio nuo išorinio pasaulio, poeto vienišiaus arba anksty- 
vųjų krikščionių asketų gyvenimo būdą, kadangi, jo požiūriu, gyvenimą 
verta nugyventi tik šiais dviem skirtingais gyvenimo būdais. Jo intelektinė 
biografija, gyvenimo nuostatos rodo laipsnišką evoliuciją nuo pirmosios 
romantinės prie antrosios krikščioniško asketizmo gyvenimiškosios po- 
zicijos. Nors jį traukė vienatvė, buvo silpna sveikata, be to, jis sukėlė daug 
paskalų dėl savo iššūkių protestantiškam gyvenimo būdui. Ankstyvajame 
savo dvasinės evoliucijos etape Sorenas vadovavosi dendizmo ideologija, 
potraukiu visoms elegantiško estetinio gyvenimo stiliaus formoms. Vėliau 
jis persiėmė Schleiermacherio asketiško religinio romantizmo teorija. 
Kierkegaardui, kaip ir romantikams, svarbus svajų ir prisiminimų 
pasaulis. „Gyventi prisiminimais... Neįmanoma netgi įsivaizduoti nieko 
aukštesnio nei šis gyvenimas, - rašė jis, - jokia tikrovė negali taip patenkinti, 
užpildyti žmogų, kaip prisiminimai; prisiminimai yra tokia „tikrovė“, kokios 
niekada neturi pati tikrovė. Kai prisimenu kokius nors gyvenimiškus ryšius, 
jie jau tampa amžinybės savastimi, ir visi gyvenimiški santykiai praranda 
prasmę“ (Kierkegaard, 1908, 18). Tačiau, skirtingai nei daugumai romantikų 
(išimtimi galime laikyti linkusį į košmariškas fantasmagorijas Hofmaną), šis 
pasaulis daug pesimistiškesnis ir baugesnis. Kierkegaardas prisipažįsta, kad 
jam nėra nieko baisesnio nei prisiminimai. Dėl to savo gyvenimą aiškina kaip 
„amžinąją naktį, o liūdesį - kaip savo „pilį, kurioje galima pasislėpti nuo 
išorinio pasaulio baisybių. Todėl Kierkegaardo egzistencinės krizės filosofiją 
nenusižengiant tiesai galima traktuoti kaip romantizmą, apvilktą šiurkščiais 
raminamaisiais asketiškos protestantizmo ideologijos marškiniais. 


Dvasinės asmenybės evoliucijos pakopos 


Programiniame Kierkegaardo veikale Arba-arba bendriausiais bruo- 
žais atskleidžiama daugelis pamatinių jo egzistencinės krizės filosofijos 


principų; svarbiausia - priešpriešinamos dvi pasaulėžiūros ir gyvenimiš- 
167 


NEKLASIKINES IR POSTMODERNISTINÉS FILOSOFIJOS METAMORFOZES 


168 


kosios pozicijos — estetinė ir etinė. Pirmoji įprasmina žavingą grožio ir 
malonumo iliuzijų kuriamą pasaulį, o antroji skatina remtis moralės ir 
pareigos principais. 

Dvasiniame asmenybės tobulėjime Kierkegaardas išskiria tris tar- 
pusavyje susijusias pakopas: estetinę, etinę ir etinę religinę. Vyraujanti 
estetinės pakopos kategorija yra malonumas, etinės - pareiga, o etinės 
religinės - kančia. Pirmąją, estetinę, Žmogaus dvasinės evoliucijos pakopą 
Kierkegaardo veikaluose apibūdina estetinės būties simboliai Don Žua- 
nas, Faustas, Neronas ir Amžinasis Žydas. Kiekvienas jų yra tik tam tikra 
pereinamoji sudėtingo estetinio santykio su pasauliu fazė. Kierkegaardo 
mokymas apie estetinį žmogaus santykį su pasauliu, kaip ir polifoniškuose 
Dostojevskio idėjų romanuose, yra perteikiamas daugeliu polemizuojan- 
čių vaizdinių ~ simbolių, kurių „kiekvienas iškyla kaip ištisas pasaulis, 
pasižymintis savitu dvasingumu“ (Kierkegaard, 1949, 511). 

Kierkegaardo požiūris į estetinę žmogaus būties pakopą yra stipriai 
paveiktas romantinių idėjų, kurios pateikiamos kaip vientisa gyvenimo 
pozicija ir pasaulio suvokimo būdas. Sunkiai aptinkama asmeninė mąs- 
tytojo nuostata dažniausiai sutampa su estetine, kadangi ankstyvuosiuose 
jo kūriniuose viešpatauja romantinis estetinės būties kultas. Šiai gyveni- 
mo nuostatai būdingas nesubstancialumas, asmenybės atitrūkimas nuo 
realios tikrovės ir orientavimasis į idealų pasaulį. Kierkegaardo įkvėpėjai 
Chateaubriandas ir Jenos romantikai estetinę būties formą sieja su menine 
kūryba, kadangi menas jiems yra aukščiausia absoliuti vertybė. Kierke- 
gaardas pastebimai apriboja romantinio meno kulto sritį. Jo koncepcijoje 
estetiku tampa ne tik menininkas, tačiau ir kiti žmonės, kurių gyvenimo 
nuostatos nukreiptos į grožį, meną ir malonumus. 

Vadinasi, estetinėje egzistencijos pakopoje žmogaus gyvenimo tikslas 
yra malonumas, aukščiausias siekis - romantinis grožio ir meno kultas, 
aukščiausias dvasios sugebėjimas - vaizduotės, fantazijos žaismas, pa- 
grindinė gyvenimo nuostata - žaidimas ir ironiškas požiūris į pasaulį. 
Estetikas nieko, be malonumo, nevertina rimtai. Estetiko gyvenimą Kier- 
kegaardas aiškiai suartina su menu. Kūrybinis aktas, ypač meno kūrimas 
ir jo suvokimas, - estetiniu požiūriu tapatūs reiškiniai. Estetinė būtis 
neatsiejama nuo siekimo gyventi artistiškai, nepaisant etinių visuomenės 
normų, ir remtis savo egoistiniais norais, savo jėgomis ir galimybėmis, 

Estetinės dvasinės žmogaus evoliucijos pakopos aptarimą Kierkegaar- 
das pradeda nuo netarpiško estetiko simbolio - Don Žuano. Tai yra tokios 

asmenybės tipas, kuriame estetinis pasaulio suvokimas reiškiasi sureikš- 
mintu malonumu: ji siekia patirti visus malonumus - nuo šiurkštaus jusli- 
nio iki beveik intelektualaus. Muzika, teatras, dailė ir moterys - Don Žuano 
būties aplinka. Vadinasi, šio tipo žmogus vadovaujasi = 
malonumu ir jausminėmis erotinėmis aistromis. „Prie- 
žastis, kodėl šis estetiko tipas negali paaiškinti estetinio 
gyvenimo prasmės, yra ta, kad jis gyvena akimirka, todėl 
ir jo kompetencija ribojama akimirkos“ (Kierkegaard, 
1894, 250). 

Juslingos ir lakios Don Žuano idėjos, Kierkegaardo 
nuomone, neįmanoma autentiškai perteikti statiškomis 
plastinių menų formomis, o tik laikiniems menams pa- 
valdžiomis išraiškos priemonėmis. Absoliučiai adekvačia 
erotinės Don Žuano idėjos perteikimo forma jis įvardija 
muziką, tiksliau - garsiąją Mozarto operą, kurioje genia- 
liai išreiškiama aistringa erotinio juslingumo dvasia. 2 2 
Tačiau kuo labiau estetiko tipo asmenybė skęsta jausminių malonumų Delacroix 
stichijoje, tuo stipresnis nepasitenkinimas ir nusivylimas. M 

Estetiko tipas, jprasmintas Don Zuano simboliu, Kierkegaardo 
koncepcijoje yra traktuojamas tik kaip momentas nuoseklioje estetinés 
sąmonės evoliucijoje į sudėtingesnę gyvenimo nuostatą. Skirtingai nei 
Don Žuanas, kuris pasirinko akimirkos gyvenimą, tačiau dar nesuvokė 
pasirinkimo prasmės ir pasekmių, kitas estetinės būties simbolis, Faustas, 
yra daug sudėtingesnė asmenybė. Tai Don Žuanas, jau pažinęs neviltį ir 
nusivylimą, nepasitenkinimą savimi, pajutęs tragišką sąmonės skilimą ir 
kartu pakilęs į aukštesnę estetinio santykio su tikrove pakopą. „Fausto 
juslingumas, - rašė Kierkegaardas, - yra netiesioginis, jį skatina nusivy- 
limas“ (Kierkegaard, 1949, 604). 

Kai juslinio erotinio malonumo ieškojimas, kaip estetinės egzistencijos 
pagrindas, praranda „skaidrią“ donžuaniškąją prasmę, tada prasideda su- 
dėtingesnė pasaulio refleksija, kurioje tiesioginis estetinis pasaulio suvoki- 
mas užleidžia vietą Fausto estetizmo antinomijoms. Faustas simbolizuoja 
naują, aukštesnį estetinio pasaulio suvokimo lygmenį, t. y. krikščioniš- 
kojo demoniškojo estetizmo, kai asmenybė, valdoma kerinčios meilės 
galios, sąmoningai meta iššūkį visuomenės moralės normoms. Neigda- 
mas moralės normas, faustiškojo tipo žmogus suranda jau ne juslinio 
(kaip Don Žuanas), o aukštesnio dvasinio pasitenkinimo šaltinį. 

Fausto tipas — tai pirmiausia galinga intelektinė energija ir valia. Jam 
būdingas bodėjimasis vidutinybėmis. Jį traukia visa, kas aukšta, dailu, har- 
moninga. Faustas gali pamilti tik gryną, nekaltą sielą, tobulą moters grožį, 
kuris jį atjaunina, užlieja nežemiška šviesa, suteikia palaimą. Tačiau pasi- 
ilgtosios harmonijos jis taip ir nesuranda, tai faustiškosios estetinės būties 
tragizmas. Fausto būtį ir meilę grindžia nusivylimas ir tragiškas sąmonės 
skilimas. „Neseniai supratau, - rašė dienoraštyje Kierkegaardas, - kad visa, 
ką rašiau (apie Faustą- A. A.), - tai mano paties portretas. Kai tik susimąs- 
tau apie šią ligą, pradedu suvokti, kad tapau jos auka“ (ten pat, 474). 

Remdamasis Romos imperatoriaus Nerono vaizdiniu, Kierkegaardas 
atskleidžia pražūtingas nihilistines estetinės būties pasekmes ne tik tokią 
asmenybę supantiems žmonėms, tačiau ir pačiai asmenybei. Pagrindiniu 
estetinio pasitenkinimo šaltiniu Nerono tipo žmonėms tampa žiaurumas, 
kuriuo pasireiškia nihilistinis maištas prieš visuotines moralės normas. 
Šios asmenybės, keršijančios pasauliui už savo būties beprasmiškumą, 
estetinė egzistencija įgauna destruktyvią formą. 

Amžinojo Žydo Ahasvero vaizdinys simbolizuoja krizinę estetinės 
būties fazę, kai bėgama nuo nepakeliamo nusivylimo gyvenimu ir lei- 
džiamasi į amžinas keliones. Keisdamas savo išorinį kontekstą, Ahasvero 
tipo žmogus susikuria iliuzijas, kuriomis remdamasis, dar gali kovoti su 
būties beprasmiškumu, mirtina nusivylimo liga. Taigi Novalio mintis, 
kad „kiekviena reikšminga idėja turi daug vardų“, savitai įprasminama 
Kierkegaardo estetinės būties koncepcijoje. „Trys didžiosios idėjos, - rašė 
jis, - Don Žuanas, Faustas ir Amžinasis Žydas, simbolizuoja gyvenimą, 
kuriam svetimas tikėjimas. Tik tada, kai šios idėjos apima visą individo 
vidinį pasaulį, paliesdamos slapčiausias sritis, tada imame remtis morale 
ir religija“. Kierkegaardas, be to, pastebi: „Šių trijų idėjų koncepcija tiesio- 
giai susijusi su mano dogmatiškais požiūriais“ (ten pat, 473). 

Vadinasi, visos minėtosios estetinės būties fazės, kurias įprasmina 
Don Žuano, Fausto, Nerono ir krizinis Ahasvero tipas, yra tragiškos, trum- 
palaikės, pasitenkinimo maža, reikia daugybės pastangų, nepriklausymas 
nuo tikrovės - iliuzinis. Todėl estetinėje dvasinės evoliucijos pakopoje 
esančio žmogaus iššūkis tikrovei pasmerkia jį neišvengiamai pralaimėti, 
Vidinės pilnatvės nebuvimas sukelia nepasitenkinimą ir nusivylimą. Jei 
žmogus sąmoningai suvokia būties ribotumą ir būtinybę dvasiškai tobu- 
lėti, tuomet jis pasirenka aukštesnę būties formą. Kierkegaardas nuolatos 
pabrėžia, kad netgi gamtos apdovanota asmenybė yra niekas, kol nesiren- 

ka. Tik pasirinkęs „arba-arba“, žmogus suvokia savo amžinąją prasmę, 
formuoja save ir kartu pakyla į aukštesnę, artimesnę Absoliutui pakopą. 
„Pagrindinis žmogaus būties tikslas, - pabrėžia Kierkegaardas, - tai ne 
praturtinti savo protą įvairiomis žiniomis, o ugdyti savo individualybę, 
savąjį Aš“ (Kierkegaard, 1894, 228). Kadangi estetinėje dvasinės evoliu- 
cijos pakopoje esantis žmogus pirmiausia ieško malonumų ir kitokių 
išorinių reiškinių, vadinasi, tai nėra visavertė asmenybė. Todėl ji privalo 
ieškoti aukštesnės būties. 

Kierkegaardas buvo prieštaringa asmenybė, nuolatos balansuojanti 
tarp romantinio žaismingo hedonistinio požiūrio į pasaulį ir religinei 
sąmonei būdingo etinio rigorizmo, Absoliuto ilgesio, reikalaujančio 
atsisakyti estetiniam pasaulio suvokimui būdingo jusliškumo. Stiprėjant 
egzaltuotų asketiškų Schleiermacherio, Hamano, Baaderio religinių idėjų 
įtakai, Kierkegaardo veikaluose ilgainiui ryškėja estetinės problematikos 
pajungimas etinės ir religinės sąmonės reikalavimams. 

Siekimas įveikti tragišką sąmonės skilimą ir nusivylimą reikalauja at- 
sisakyti romantinio estetinio svaigulio, rinktis save, sustabdyti vaizduotės 
žaismą, malonumų troškulį ir virsti moralia asmenybe. Tačiau ir antroji, 
etinė, pakopa dar labai tolima tikrajai egzistencijai. Nuosekli asmenybės 
dvasinio tobulėjimo logika neišvengiamai atveria tikėjimo svarbos ir eti- 
nės pakopos ribotumo suvokimą, jos įveikimą ir Absoliutų pasirinkimą, 
vedantį į aukščiausią, trečiąją, žmogaus dvasinės evoliucijos pakopą. „Ab- 
soliutus pasirinkimas, - 1839-40 m. Kierkegaardas rašė dienoraštyje,- yra 
tik tuomet, kai jis yra pasirinkimas tavo gyvenimo kelio ir tiesos, esančios 
tau viskuo arba niekuo“ (Kierkegaard, 1949, 525). 

Kelyje į aukščiausią žmogaus dvasinės evoliucijos pakopą itin svarbus 
nusivylimas, kurį Kierkegaardas išsamiai aptaria pirmoje knygos Liga 
mirčiai dalyje. Neviltį jis apibūdina kaip ligą dvasioje, kuri gali reikštis 
trimis skirtingais pavidalais: beviltiškai neįsisąmoninti, kad turi Patį 
(netikra neviltis); beviltiškai nenorėti būti pačiu savimi; beviltiškai norėti 
būti savimi. Jis nuodugniai aptaria visus šiuos tris nevilties pavidalus ir 
parodo kiekvieno jų pasekmes. „Ar neviltis yra pranašumas, ar trūkumas? 
Grynai dialektikos požiūriu - ir tai, ir tai. Jei norėtume laikytis abstraktaus 
nevilties supratimo, negalvodami apie kažką, nusivylusį, reikėtų sakyti: 
tai didžiulis pranašumas. Šios ligos galimybė yra žmogaus pranašumas 
prieš gyvulį; ir šis pranašumas išskiria jį visiškai kitaip negu tiesi eisena, 


mat jis nurodo tą begalinį atsitiesimą arba pakylėtumą, kad jis yra dvasia. 

Galėjimas sirgti šia liga yra žmogaus pranašumas prieš gyvulį; suvokimas, 
kad šios ligos esama, yra krikščionio pranašumas prieš prigimtinį žmo- 
41-42). Vadinasi, nusivylimą jis traktuoja kaip savotišką tarpinį reiškinį, 
stimulą, padedantį žmogui suvokti religinės būties svarbą. 

Kaip aukščiausia aistra, tikėjimas Kierkegaardo filosofijoje paneigia 
racionalų protą ir įprastinės etikos principus, kadangi įtvirtina save per 
absurdą. Slėpiningoji tikėjimo patirtis ne nusakoma žodžiais, o tik išgy- 
venama. Šią idėją jis pagrindžia remdamasis tragišku biblinio herojaus 
„tikėjimo riterio“ Abraomo vaizdiniu. Etinė Abraomo santykio su Izaoku 
išraiška visiškai paprasta — tėvas turi mylėti sūnų labiau nei pats save. Skir- 
tumas tarp tragiškojo didvyrio ir Abraomo išsyk krinta į akis. Tragiškasis 
didvyris etikos dar laikosi, o Abraomas savo poelgiu jos jau nepaiso. Šis 
didžiulę simbolinę prasmę turintis Abraomo aukojimo mylimo sūnaus 
Izaoko vaizdinys tiesiogiai rodo Kierkegaardo santykius su tėvu, kuris dėl 
savo religinio fanatizmo ir kaltės išpirkimo aukojo sūnaus gyvenimą. 

Pakilusi į trečiąją, etinę religinę pakopą, asmenybė suvokia savo bū- 
ties baigtinumą, Dievo amžinumą ir savo kaltę. Šiame kelyje asmenybė 
pagaliau suvokia gilumine būties prasmę: svarbiausia tiesa — tikėjimas 
ir Dievas. „Krikščioniškoji egzistencija, - 1854 m. dienoraštyje teigia 
Kierkegaardas, - yra kontaktas su būtimi“ (Kierkegaard, 1949, 653). Šis 
ryšys įmanomas tik per tikėjimą ir sąlytį su Dievu, kuris ir suteikia būčiai 
prasmę. Dievas vėlyvojo Kierkegaardo veikaluose yra ta didžioji idėja, 
dėl kurios žmogus gali gyventi ir mirti. Dievas yra aukščiausia žmogaus 
būties tiesa, kurios reikšmingumą individas suvokia tik paradoksaliu 
būdu pakyles į trečią, religinę, dvasinės evoliucijos pakopą. Subjektyvaus 
vidinio asmenybės prado išryškinimą jis suvokia kaip aukščiausią tiesą 
ir kartu teigia, kad „Tiesa yra subjektyvumas“. Vadinasi, nerūpestingas 
romantinis estetinis subjektyvizmas brandžioje Kierkegaardo filosofijoje 
įgauna naują religinę prasmę. 


Orientalistiniai motyvai 


Kierkegaardo filosofija formavosi „romantinio orientalizmo“ idėjų 
klestėjimo laikais, todėl nenuostabu, kad visų jo evoliucijos tarpsnių vei- 
kaluose aptinkame daugybę aliuzijų į orientalistinius švietėjų, romantikų 
ir Rytų tautų filosofijos motyvus. Knygose ir intymiuose dienoraščiuose 

jis aptaria jvairius Ryty kultüry, filosofijos ir meno aspektus. Romantinio 
orientalizmo idealai skatino Kierkegaardą domėtis įvairiais Rytų tautų 
kultūros, filosofijos, religijos, mitologijos dalykais. Sprendžiant pagal 


Saye 


veikalus, dienoraščius ir laiškus, jis domėjosi orientalistiniais Tiecko, No- Danų biblija 
valio, brolių Schlegelių, Hegelio, Goetheės veikalų motyvais, Indijos, To- ene 
limųjų Rytų mitiniais bei religiniais požiūriais. Pradedant ankstyvaisiais ir Izaokas. 
veikalais jo tekstuose yra daugybė aliuzijų į senovės žydų, arabų, persų, Senovinis 
indų, kinų kultūras. Jį, kaip ir daugelį romantizmo epochos mąstytojų, ae 
žavėjo naujos Rytų kultūrų atveriamos erdvės. Indijoje jis aptiko dievų 
trejybę: Brahma, Šiva, Višnu ir aptarė indų religijos, mitologijos, mąstymo 
būdo savitumą. Rytai jį žavi, tačiau kartu ir baugina, kadangi romantinio 
orientalizmo klestėjimo laikais paplitęs noras studijuoti nepažįstamas 
ir viliojančias Rytų kultūras grėsė atitolimu nuo krikščioniškųjų idealų. 
Neatsitiktinai religiniuose tekstuose jis tarsi užsisklendžia judėjų krikš- 
čioniškosios tradicijos erdvėje, o taip būdingos jo estetiniams veikalams 
aliuzijos į Rytus tampa antraeilėmis. 

Viena svarbiausių priežasčių, kuri tikriausiai trukdė Kierkegaardui 
išsamiau studijuoti Rytų tautų kultūrą ir filosofiją, tai stiprėjanti krikščio- 
niškųjų religinių idealų įtaka jo pasaulėžiūrai. Kierkegaardui rodės, kad ro- 
mantikai, aukštindami Rytus, nutolins Vakarų sąmonę nuo krikščioniškųjų 
šaknų. Tai, kad danų mąstytojas buvo uolus pamatinių krikščioniškosios 
religijos postulatų gynėjas, lėmė jo nevienareikšmį požiūrį į Rytus. 

Šis nenuoseklumas pastebimas jau ankstyviausiuose jo tekstuose, 


pavyzdžiui, 1835 m. lapkričio 28 d. Studentų sąjungos draugijoje per- 

skaitytame pranešime „Mūsų kasdienė literatūrinė spauda“, kurį jis vėliau 
išrutuliojo į tris kitais metais paskelbtus straipsnius.Kalbėdamas apie 
švietėjų ir romantikų orientalistiniais motyvais pagrįstą visuotinės, arba 
pasaulinės, literatūros idėją, Kierkegaardas teigė: „Nedvejodami nulenk- 
sime galvą prieš pirmąjį pasireiškimą vienos visuotinės istorijos idėjos; 
mums labai patinka, kad Rytai ir Vakarai, įvairios tautos ima garbinti savo 
kilmės lop§j, ir aš tikrai visiškai néneigiu šios poetinės koncepcijos svar- 
bos; tačiau jei visos ir paimtos atskirai kartos išsižada naujo gyvenimo ir 
skatina tokio žmogaus atsiradimą, kuris labai stengiasi tapti dar laisvesnis 
savo vaizduotės polėkiuose, tuomet iš šių mažyčių garstyčių sėklų gali 
išaugti didžiuliai medžiai“ (Kierkegaard, 1984, t. 1, 44). 

Kierkegaardo požiūriui į Rytų tautų filosofiją ir religiją vėliau stiprų 
poveikį turėjo nuodugnios Hegelio veikalų studijos. Tai matyti jau vie- 
name pirmųjų jo mokslinių tyrinėjimų - disertacijoje Ironijos koncepcija, 
nuolatos remiantis Sokratu, kurioje aptariami senovės graikų ir Rytų tautų 
mąstymo principų skirtumai. Šiame tekste vyrauja Hegeliui būdingas 
romantinio orientalizmo ir subjektyvizmo įtakos apribojimas, kuris reiš- 
kiasi graikų mąstymo adoracijoje. 

Nagrinėdamas dialoginę ir užslėptą ironijos kilmę, Kierkegaardas 
rašė, kad „pirmasis argumentas, kurį pasitelkiu norėdamas paremti savo 
teiginį, yra tas, kad šio dialogiškumo dvasia yra tikrai graikiška, o ne 
rytietiška“ (Kierkegaard, 1972, t. 2, 63). Rytietišką mąstymą jis vadina 
mistišku ir jį traktuoja kaip Hegelis, t. y. kaip tokį sąmonės gesimą, kuris 
mažina dvasinę įtampą, skatina melancholiją. Skiriamasis tokio mąsty- 
mo bruožas- siekimas išsivaduoti iš kūniškos priklausomybės, tačiau 
ne tikros laisvės siekis, kadangi jis trokšta iliuzinės rimties. Graikijos 
kultūra, dangus ir mąstymas čia aprašinėjama šviesiomis, džiaugsmin- 
gomis spalvomis, čia niekas neslegia, atmosfera yra lengva ir skaidri, 
Kūrybinis dvasios polėkis čia išsivaduoja nuo visko, kad būtų galima 
pasiekti tai, kas didinga, visada subtilu ir neišnyksta svaigulyje. Sąmonė 
nenori išsiskaidyti miglotais įspūdžiais, vizijomis, priešingai - kyla vis 
didesnė įtampa. Tuomet, kai rytietiškas mąstymas siekia sugrįžti atgal 
į anapusinę pasąmonės sritį, graikiškasis nori įveikti vieną po kitos at- 
sirandančias sąmonės būsenas (ten pat, 63). Vadinasi, analizuodamas 
graikiškojo ir abstrakčiojo rytietiškojo mąstymo santykius bei pagrindi- 
nius tipologinius bruožus, Kierkegaardas tęsia helenomanijos mitologiją 
ir remiasi Hegeliu. 

Ilgainiui stiprėjant antihegeliškoms tendencijoms Kierkegaardo mas- 
tysenoje ir vis labiau suvokiant spekuliatyviojo mąstymo abstraktumą, 
nutolimą nuo konkrečių žmogaus egzistencijos problemų, geriau pažįstant 
Rytų kultūras, subjektyviojo mąstytojo vertinimai keičiasi - jis vis labiau pa- 
siduoda stiprėjančio romantinio orientalizmo poveikiui. Tiesioginėse eroso 
pakopose Kierkegardas vieno herojaus lūpomis sako: „Tu kalbi su didesniu 
įžvalgumu nei Indijos išminčiai richtig, das weiss man nicht (iškalbingai, 
nežinome); ir, deja, aš taip pat nieko negaliu pasakyti“ (Kierkegaard, 1976, 
t. 3, 98). Kierkegaardas domisi gausėjančia Vakarų Europoje orientalistine 
literatūra. Tai matyti iš jo tekstuose daugėjančių aliuzijų į įvairius Rytų tautų 
filosofijos, religijos, mitologijos, literatūros aspektus. 

1847 m. paskelbtame veikale Etinio ir etinio religinio bendravimo 
dialektika jis teigia: „Aš žinau beveik visa tai, ką žino intelektualai apie 
Kiniją, Rytų tautų, taip pat graikų filosofiją, moderniąją filosofiją nuo 
Descarteso iki Hegelio, filosofiją, neseniai atsiradusią Vokietijoje, nuo 
Kanto iki Fichtes jaunesniojo. Jei apie tai kalbėti norėčiau, tikrai galėčiau 
daug pasakyti“ (Kierkegaard, 1980, t. 14, 379). 

Iš šviečiamojo ir romantinio universalizmo pozicijų Kierkegaardas 
aršiai kritikuoja eurocentrinę dogmatišką ir spekuliatyviąją Hegelio filoso- 
fijos istorijos koncepciją. 1846 m. paskelbtame Galutinių ir nemoksliniy post 
scriptum filosofinėms nuotrupoms pirmame tome jis rašė: „Mielai atskleisiu 
hegeliškosios istorinio proceso (koncepcijos) sandarą, kuri yra autoritetinga, 
nors jos valore intrinseco (vidinė vertė) yra abejotina, ji suteršta neteisingu- 
mo ir praktiškai norėčiau parodyti, kad joje Kinijai būtina skirti visai kitokią 
vietą“ (Kierkegaard, 1977, t. 10, 141). Nuorodoje Kierkegaardas patikslina, 
kad istorija dar nenustatė tikslios Kinijos vietos istorinių procesų raidoje, 
todėl bet koks privatdocentas iki vakar dienos apibrėždavo ją ir tiksliai, 
ir apytiksliai. Kadangi visi privatdocentai yra įtraukti į šį žaidimą, ir toks 
požiūris mūsų epochai patinka, todėl viskas eina kaip sviestu patepta. Toks 
požiūris netenkina kinų, tačiau tenkina vokiečių privatdocentus, ypač jei jie 
yra prūsai. Tačiau tokia į menamą objektyvumą pretenduojanti eurocentrinė 
sistema, taikliu filosofo pastebėjimu, neišlaiko kritinės analizės bandymų. 

Kierkegaardo domėjimąsi Rytų filosofija paakino didžiulį poveikį 
paskutiniais gyvenimo metais turėjusi pažintis su Schopenhauerio vei- 
kalais, kuriuose jis įžvelgė stiprią indų filosofijos įtaką bei Vakarų ir Rytų 
tautų mąstymo tradicijų suartėjimą. ,,Schopenhaueris, - pastebi jis,- nie- 
kinamai išjuokia krikščionybę, tyčiojasi remdamasis Indijos išmintimi“ 

(Kierkegaard, 1961, t. 5, 72). Sig „labai reikšmingo autoriaus“ poziciją, 
jis vertina nuosaikiai - pripažįsta, kad tai yra jo asmeninis reikalas, Ta- 
čiau, Kite vertus, teigia, kad jo indiškoji melancholija, kuriai „gyvenimas 
E ~] yra kančia“, nėra visiškai teisinga. Pripažįsta, kad jis 
4 + jE nenusistatęs prieš tai, kad Schopenhaueris uoliai kovoja 
su „paniekos vertu optimizmu“, kuris tobulai išplėtotas 
protestantizmo, if yra labai patenkintas, idant jis paro- 
do, jog toks požiūris nėra būdingas visai krikščionybei. 
Tačiau danų mąstytojas protestuoja prieš vienpusiškai 
traktuojamą tezę, kad egzistavimas yra kančia, kadangi 
šį teiginį supaprastinant, krikščionybės dvasia išnyksta 
(ten pat, 72-73). Krikščionybė, pripažįsta Kierkegaardas, 
iš tikrųjų pamokslauja; sutinka, kad yra kančia, o būti 
krikščioniu - vadinasi, kentėti; tačiau jei iškreipiama 
tikroji egzistavimo, buvimo žmogumi, kančios prasmė, 
nepaisoma esminių krikščioniškosios kančios dialektikos 
Zhuangzi ` principų, įsivyrauja paviršutiniškos išankstinės nuostatos, ir ji pasireiškia 
kaip negatyviai pažini, tuomet visa tai virsta „tik nesaikingu daugiažo- 

dziavimu, nereikalingais prieštaravimais ir nesąmonėmis“. 

Pamatinės filosofinės Kierkegaardo nuostatos daug kuo siejasi su Rytų 
tautų mąstymo tradicijomis. Danų filosofas, kaip ir daoistinės, čan tradici- 
jos mąstytojai, atsiriboja nuo spekuliatyviojo mąstymo, plėtoja tradicinėms 
indų, kinų, japonų filosofijos teorijoms būdingą mąstymo ir veiksmo vieny- 
bės idėją, pabrėžia asmenybės saviraidos aspektą, Subjektyvusis mąstytojas, 
kaip ir daoizmo, čan išpažinėjas, turi ne tik išgyventi savo filosofiją, tačiau 
ir praktiškai ja remtis kasdieniame gyvenime ir veikloje. 

Kierkegaardo požiūrių artimumas rytietiškoms koncepcijoms matyti iš 
jo atsiribojimo nuo racionalumo, sistemingumo, spekuliatyviojo mąstymo 
principų, teigiant principinį filosofinio mąstymo atvirumą vertinant žmogų 
ir jo aplinką. Dėl to analogiškai iškeliama vidinis išgyvenimas ir tiesioginė 
intuicija, kuri traktuojama kaip tobuliausias vidinės reiškinių prasmės paži- 
nimo instrumentas. Rytų teorijoms taip pat artimas Kierkegaardo veikaluose 
dažnai pasikartojantis žmogaus ir gamtos artimumo leitmotyvas, raginimas 
įsiklausyti į gamtos balsus, mokytis iš padangių paukščio ir lauko lelijos, 
kaip mokytojų, tylėjimo (Kierkegaard, 1997, 15), Jam itin artima Tolimųjų 
Rytų kultūroms būdinga mintis apie tylą, kaip tobuliausią tiesos pažinimo ir 
bendravimo su kitais pagrindą. Tylėjimas Kierkegaardo filosofijoje traktuo- 

jamas kaip didis, sunkiai išmokstamas menas, kuris padeda žmogui geriau 
suvokti gamtos esmę ir būties pilnatvę. Dėl to norima autentiškai filosofijai 
suteikti meninį pavidalą, t. y. filosofiją suartinti su menu. 

K. L. Carr ir P. J. Ivanhoe knygoje The Sense of Antirationalism. The 
Religious Thought of Zhuangzi and Kierkegaard („Antiracionalizmo pras- 
mė. Religinis Zhuangzi ir Kierkegaardo mąstymas“, 2000) nuodugniai 
lyginamuoju požiūriu aptaria religinius šių mąstytojų koncepcijų aspektus. 
Jų nuomone, komparatyvistinės studijos yra ne tik įmanomos, bet ir labai 
reikalingos, „nes religinių tyrinėjimų šaknys ne tik glūdi komparatyvisti- 
niuose darbuose, bet ir tam tikru požiūriu jų ateitis“ (Carr, Ivanhoe, 2000, 
XII). Šie autoriai, remdamiesi savo pirmtako sinologo A. Grahamo daoizmo 
filosofijos tyrinėjimais, pabrėžia antiracionalistinį Zhuangzi ir Kierkegaar- 
do mąstysenos nukreiptumą, konceptualiai atribodami antiracionalizmą, 
kuris nėra priešingas ar nesuderinamas su racionalizmu, o greičiau esminis 
jo skelbiamų principų atmetimas, kuris skiriasi nuo iracionalizmo kaip pa- 
saulėžiūrinės pozicijos. Zhuangzi ir Kierkegaardo „antiracionalizmas leido 
jiems gilinti grynai asmeninius požiūrius į religiją, žinojimą ir gyvenimą. 
Nors idealaus religinio gyvenimo būdus bei formas jie ir aprašinėjo visai 
skirtingai, sutiko, kad subjektyvūs jų požiūriai į tai yra suderinami su nu- 
sistojusiomis filosofinio realizmo formomis. Beje, toks subjektyvus pasaulio 
supratimas buvo gyvybiškai reikalingas abiem mąstytojams. Jie atsisakė 
įsigalėjusių jų gyvenamuoju metu idėjų ir netgi nuo jų atsiribojo, todėl ir 
sukūrė unikalius bei provokuojančius filosofavimo stilius“ (ten pat, XV). 

Iš tikrųjų abu jie mėgsta mistifikacijas, atvirai šaiposi iš skaitytojų ir 
įmantriais miglotais išvedžiojimais bei painiais apmąstymais tarsi siekia 
atsikratyti nuo perdėm patiklių ir naivių žmonių. Kita vertus, jiems būdin- 
gas nepasitikėjimas žodžio galia, gilus prasmės ir beprasmybės dialektikos 
apmąstymas, Todėl taip įvairiai dėstomos mintys - nuo glaustų nepriekaiš- 
tingai nušlifuotų tezinių aforizmų iki painiausių ilgų filosofinių išvedžioji- 
mų. Savo mintis jie plėtoja laisvu literatūriniu stiliumi, pasitelkdami žodžių 
žaismo, ironijos, metaforų, paradoksų teikiamas galimybes. 

Kierkegaardas tekstus, kaip ir Zhuangzi bei kiti kinų mąstytojai, 
neretai pradeda tezinėmis išvadomis, o vėliau jas dėsto remdamiesi 
keisčiausiais išvedžiojimais, daugiaprasmėmis alegorijomis. Juos sieja 
polinkis į daugiabalsiškumą, žaismą įvairiomis gyvenimiškomis pozicijo- 
mis, simboliniais, mitiniais personažais, klaidinančiais ir maskuojančiais 

Daug sąsajų su daoizmo ir čan (dzen) estetinėmis teorijomis ap- 
tinkame ir Kierkegaardo estetikoje, kuri atmeta nutolusį nuo tikrovės 
spekuliatyvų filosofavimo būdą, nusistojusių visuomenėje tiesų nepaju- 
dinamumą, aistringai propaguoja gyvenimo ir minties vientisumo pos- 
tulatą. Pabrėždamas išorinio pasaulio sąlygiškumą, Kierkegaardas, kaip ir 
Tolimųjų Rytų mąstytojai, kvietė atskleisti giliausius žmogiškosios dvasios 
lygmenis, ieškoti atsakymų į sudėtingiausius egzistencijos klausimus pa- 
čioje asmenybėje, kuri „neišmatuojama kaip ir pati būtis“. Tokia nuostata 
pagrindinį dėmesį teikė asmenybės psichologijai, moraliniams ir psicho- 
loginiams motyvams, subtiliems sąmonės poslinkiams, skatino vidujai 
išgyventi savąją filosofiją ir gyventi remiantis pamatiniais jos principais. 
Ši mąstymo ir būties vienovės idėja persmelkia daoizmo ir čan (dzen) fi- 
losofines tradicijas. Kita vertus, siekimas emocionaliai išgyventi žmogaus 
būties srautą stimuliavo Kierkegaardo ir čan (dzen) estetikoje virtuozinės 
introspekcijos technikos tobulinimą. Ir pagaliau Kierkegaardas, kaip ir 
Tolimųjų Rytų mąstytojai, propagavo minties ir žodžio nesuderinamumą. 
Tai lėmė savitą tylėjimo, kuris tapo žodžio nuvertinimo ir aukščiausios iš- 
minties simboliu (išsakytas žodis nepajėgia perteikti jautriausių sąmonės 
ir žmogaus minties poslinkių). Kūrybinis aktas sulyginamas su religine 
ekstaze, su tiesos ieškančiu sąmonės nuskaidrėjimu. Aukščiausio meis- 
triškumo šaltinis įžvelgiamas tiesiogiai atskleidžiant menininko „aš“. Tai 
lėmė išskirtinę intuicijos, jausmų, poetinių asociacijų reikšmę kūrybos 
procesui. Alogiškas, paradoksalus ir absurdiškas pradas daoizme, čan 
(dzen) ir Kierkegaardo estetinėse pažiūrose artimai susiję. 


Sistema ir egzisteninio mąstymo erdvės 


Garsus danų literatūros kritikas Brandesas knygoje Goethe und 
Danemark. Menschen und Werke („Goethe ir Danija. Žmonės ir veika- 
lai“, 1894) parodė, kokį stiprų poveikį pirmoje XIX a. pusėje Danijoje 
turėjo vokiečių filosofija ir literatūra. Kierkegaardas aštuonerius metus 
įdėmiai studijavo Hegelio filosofiją, vėliau ją paneigė ir nuosekliai iš 
krikščioniškojo egzistencializmo pozicijų kritikavo kaip klaidingą mąs- 
tymą. Skirtingai nei Schopenhaueris, kuris savo programiniame veikale 
išryškinęs racionalizmo ribotumus ir teoriškai pagrindęs iracionalaus 
mąstymo principus, vėliau atsiribojo keikdamas nemėgstamą Hegelį, 
Kierkegaardas, kritikuodamas Hegelio filosofiją, buvo daug nuoseklesnis 

ir radikalesnis. Jis irgi negerbé didžiojo vokiečių mąstytojo. Veikaluose 
daug kandžių pastabų, sarkazmo, ironijos neigiant pamatinius Hegelio 
filosofijos principus. 

Iššūkį Hegelio filosofijai ir sisteminio mąstymo principams jis metė 
viename svarbiausių filosofinių tekstų -Filosofiniy trupinių. Baigiamaja- 
me nemoksliniame prieraše, kuriame kritikavo universalistines Hegelio 
ambicijas, spekuliatyviąsias teorines konstrukcijas, tautologiją, abstraktų 
operavimą globalinėmis pasaulinėmis istorinėmis kategorijomis (kurios 
panaikina konkretaus žmogaus problematiką). „Absoliutusis metodas, - 
rašė danų mąstytojas, - Hegelio išradimas, net ir logikoje yra sudėtingas 
reikalas, žavi tautologija, daugeliu ženklų ir keistų veiksmų patarnavusi 
moksliniam prietarui. Istoriniuose moksluose jis yra idée fixe, o tai, kad 
metodas ten iš karto tampa konkrečiu, kadangi istorija yra idėjos konkre- 
tizavimas, davė Hegeliui dingstį parodyti retą mokytumą, retą sugebėji- 
mą formuoti medžiagą, sukeliant ganėtiną sujudimą, bet taip pat dėl to 
besimokančiojo protas išblaškomas taip, jog jis galbūt tik iš pagarbos bei 
žavėjimosi Kinija ir Persija, Viduramžių mąstytojais, Graikijos filosofais 
[...] pamiršo patikrinti, ar vis dėlto tai pasirodė gale, ties šios užbūrimo 
klajonės išėjimu, - tai, kas nuolat buvo žadama pradžioje, tai, kas buvo 
pagrindinis reikalas, tai, ko negalėtų pakeisti visas pasaulio puikumas, ir 
tai, kas galėjo patenkinti tą nelaiku ištikusią įtampą, kurioje buvai laiko- 
mas - metodo teisingumas, Ir kodėl gi iš karto tapta konkrečiu, kodėl iš 
karto imta eksperimentuoti in concreto, arba: ar į šį klausimą dar buvo 
galima atsakyti su beaistriu abstrakcijos glaustumu, neturinčiu jokių 
prablaškymo, jokių užbūrimo priemonių; ką reiškia idėja tapo konkreti, 
kas yra tapsmas, kaip santykiaujama su tuo, kas tapę, ir t. t.“ (Kierkegaard, 
2000, 108). 

Vadinasi, Hegelis sukūrė įspūdingą spekuliatyvią filosofijos sistemą, 
kuri, remdamasi absoliučiuoju metodu ir spekuliatyvinės dialektikos 
principais, pretendavo į visų galimų problemų sprendimą, išskyrus tų, 
kurios tiesiogiai siejasi su svarbiausiais kasdienės žmogaus būties klausi- 
mais. Todėl Kierkegaardas kritiką nukreipė į pamatinį Hegelio filosofijos 
principą: mąstymo ir būties tapatumo idėją, kurią aiškino kaip miglų 
paskleidimą moksliškumo pasiilgusiems filisteriams. 

Abstrakčiojo sisteminio mąstymo paviršutiniškumas ir nepagrįs- 
tumas išryškėja tada, kai aptariamos aktualiausios žmogaus būties pro- 

sunkumų tiesiog apeidamas problemų esmę, o vėliau girdamasis, kad gali 
paaiškinti viską. Tačiau iš tikrųjų jis nutolsta nuo pagrindinės bet kokios 
autentiškos filosofijos problemos sprendimo, t. y. individualios asmeny- 
bės egzistencijos pažinimo. „Kas yra abstraktusis mąstymas? - klausia 
filosofas. Ir atsako - paviršutiniškas mąstymas, ignoruojantis mąstytoją 
ir unikalią egzistencinę jo patirtį. Kaltindamas racionalizmą „imperso- 
nalumu“, „paviršutiniškumu“, Kierkegaardas kartu paneigia sisteminio 
mąstymo principus ir tradicinę racionalistinės filosofijos problematiką. 
Egzistuojančiam subjektui svetimos išorinės objektyvios tiesos, kadangi 
egzistencinė tiesa gali būti tik subjektyvi. Dėl to nepasitikima sisteminio 
mąstymo principais ir nutolusiomis nuo konkrečios egzistencijos abstrak- 
čiomis teorinėmis konstrukcijomis. 

„Sistema hegeliškojoje mokykloje, - rašė Kierkegaardas, - yra fikcija, 
panaši į tą, kurią Schellingas įdiegia kartu su savąja „begalybės epopėja“ ir 
kuri tam tikru metu turėjo neblogą pasisekimą“ (Kierkegaard, 1941, t. 1, 
300). Todėl Hegelio sistema vaizdingai lyginama su didinga pilimi, ne- 
tinkama žmogui gyventi. „Daugumai sistemos šalininkų santykiai su jų 
sistemomis susiklosto taip pat, kaip ir žmogaus, kuris stato milžinišką pilį, 
o pats gyvena greta mažam sandėliuke: jie patys negyvena milžiniškame 
sistemos statinyje. Tačiau intelektualinių santykių srityje būtent tai buvo ir 
lieka lemiamu argumentu. Intelektinėje srityje žmogaus mintys ir yra tas 
pastatas, kuriame jis gyvena, - antraip viskas yra absurdas ir beprasmy- 
bė“ (Rohde, 1998, 173). Sistemoje pagrindiniam Kierkegaardo filosofijos 
objektui - konkrečiai individualybei ir jos egzistencijai - nebelieka vietos, 
kadangi bet kokia abstrakti sistema pamatinės žmogaus būties problemos 
nesiima kaip neesminės arba pašalina iš savo interesų lauko. 

Nutolusiam nuo realių žmogaus būties problemų sprendimo klasiki- 
nės filosofijos racionalizmui ir objektyvizmui danų mąstytojas priešpriešina 
pamatinę savo filosofijos sąvoką egzistencija, kuri radikaliai atskiria mąsty- 
mą ir būtį. Kierkegaardo filosofinės pozicijos savitumas atsiskleidė siekiant 
sumažinti pagrindinių filosofinių problemų ir imtis svarbiausios - žmogaus 
būties. Individo egzistavimo fakto įrodinėjimą jis įvardija kuriozišku nesu- 
sipratimu, nekorektišku realios problemos sprendimu iš kito galo. Žmogus 
pirmiausia turi egzistuoti dėl to, kad galėtų mąstyti. 

Priešpriešindamas iracionalią asmenybės valią abstrakčiajam mąstymui, 
subjektyvius vidinius pokyčius - objektyviems veiksmams, Kierkegaardas 
kuria savąją „egzistencinės krizės“ filosofiją. Egzistencinė Kierkegaardo filosofi- 

ja - tai asmenybės jsigilinimo į savo vidinį pasaulį ir laisvo vidinio apsisprendi- 
mo filosofija. Laisvė sudaro asmenybės esmę, išskiriančią ją iš kitų gyvų padarų. 
Tačiau laisvė yra ne tik didžiulė Dievo dovana žmogui, bet ir atsakomybė, 
kurią jis privalo pateisinti. Laisvė gali tapti palaima ir išsigelbėjimu žmogui, 
tačiau nesugebantį savęs valdyti gali pražudyti. Laisvė atveria kelią egzistenci- 
jos pilnatvės pojūčiui ir asmenybės tapsmui. „Asmenybė, pagal Kierkegaardo 
filosofiją, - galimybės ir būtinybės vienovė“. Norint tapti visaverte asmenybe 
būtina atlikti didžiulį darbą, reikalaujantį ypatingo nusiteikimo ir vidinių 
jėgų įtampos, nueiti sudėtingą dvasinio tobulėjimo kelią nuo nesąmoningos 
būties į sąmoninga. Vadinasi, žmogus privalo suvokti savo netobulumą ir nuo 
atsitiktinės laikinos būties pereiti prie aukštesnio „amžinosios“ egzistencinės 
žmogaus paskirties suvokimo, kai asmenybė pajėgia atsikratyti savo empi- 
rinio, egoistinio ribotumo ir suvokti su išgyvenama egzistencine patirtimi 
susijusį savąjį didžiai asmeninį „aš“. Danų mąstytojo tekstuose nuolatos 
keliama principinio egzistencijos neišsakomumo idėja. 

Tikrąją egzistencijos prasmę filosofas sieja su nuolatiniu tobulėjimu, 
sugebėjimu rinktis gyvenimo nuostatas, plėtoti savo galimybes, kurios 
paprastai atsiskleidžia kraštutinėmis aplinkybėmis. Šios filosofijos esmė - 
vidinio pasirinkimo problema. „Šis reikalavimas (vidinio pasirinkimo- 
A. A.)- mano šūkis, mano pasaulėžiūros nervas, kurį įvardijau, nors ir 
nesukūriau jokios filosofinės sistemos, į kurią, tarp kitko, niekuomet 
nepretendavau“ (Kierkegaard, 1894, 290). 

Didžiai asmeninė egzistencinė patirtis ir ja pasiekiamas giluminis 
individualios būties tiesos suvokimas, anot Kierkegaardo, išstumia egzis- 
tenciją iš mokslinio pažinimo, kuriam būdingas objektyvumas ir sisteminis 
mąstymas, srities. Objektyvusis mąstymas dėl jam būdingo abstraktumo ir 
visuotinumo nepajėgia perprasti tos subjektyvios tikrovės, kuri atsiranda 
suvokus egzistencinę tiesą. „Aš, - pabrėžia Kierkegaardas, - nuolat ne pri- 
vedu prie egzistencijos (mat tada būčiau beprotis, jei norėčiau prieiti prie 
išvados dėl to, ką žinau), bet išvedu iš jos ir esu taip linkęs prisitaikyti prie ir 
žmonių ir juos pamaloninti, kad tai vadinu įrodinėjimu. Tad yra kitaip, negu 
manė Kantas- esą egzistencija esanti accessorium, nors jis nenuneigiamai 
pranašesnis už Hegelį tuo, kad nesupainioja“ (Kierkegaard, 2000, 151). 

Egzistencija čia aiškinama kaip pamatinė filosofijos kategorija, filosofi- 
nių apmąstymų pradmuo. Pagrindiniu spekuliatyviosios mąstysenos, ypač 
Hegelio filosofijos ir objektyviojo mąstymo apskritai, trūkumu Kierkegaar- 


das įvardija jo objektyvumą ir impersonališkumą. Dėl to unikali gyvenimiš- 

koji, tiksliau, egzistencinė patirtis priešpriešinama abstrakčiam mąstymui. 
Viršasmeninis objektyvistinis Hegelio filosofijos metodas, jo įsitikinimu, 
atskleidžia tik išorinius, neesminius dalykus, kadangi nepajėgus įsiskverbti 
į tuos giluminius unikalios žmogaus būties lygmenis, kurie turi esmiškai 
kitokį subjektyvų psichologinį pobūdį ir egzistencinę prasmę. 

Kierkegaardo egzistencinės krizės filosofijos pagrindas - masės prieš- 
priešinimas vieninteliam, unikaliam, atskiram žmogui, kuris jam yra 
pirmapradė ir aukščiausia vertybė. Vienetinis žmogus ir jo egzistenci- 
ja - tai tos pamatinės kategorijos, kurios Kierkegaardui lemia dabarties, 
istorijos, žmonijos būties prasmę. Savo uždavinį jis sieja su padėjimu 
žmonėms suprasti vieneto svarbą. „Jei šios kategorijos reikšmės dar 
nesuprato, - pranašauja jis, — tai laikui einant supras. Epochoje, kai 
mūsuose pasklido žodis „sistema“ (čia Kierkegaardas tikriausiai turi 
omenyje Hegelį - A. A.) pažvelgiau į ją iš „vieneto“ požiūrio taško, na, ir 
kas? Nuo šiol apie sistemą — nei žodžio. Jei apskritai įgausiu kokią nors 
istorinę reikšmę, tai, be abejo, bus susiję tik su vieneto kategorija. Mano, 
kaip ir daugelio kitų, kūriniai galbūt užsimirš, tačiau, jei ši kategorija 
buvo taikli, jei teisingai mąsčiau, jos įtvirtinimą laikydamas savo užda- 
viniu (visai nelinksmu ar kilniu), jei man buvo duota ją įtvirtinti, nors 
ir patyriau sunkių išbandymų ir sudėjau aukų, tuomet liksiu gyventi, o 
kartu su manimi- ir mano kūriniai“ (Rohde, 1988, 354). 

Vadinasi, filosofinė sistema, kuri gali būti konstruojama tik remian- 
tis abstrakčiais amžinybės principais, nepaiso svarbiausio - „konkrečios 
individualios egzistencijos“ patirties, kuriai (t. y. žmogaus gyvenimui) 
būdingas laikinumas. Žmogaus egzistenciją traktuodamas kaip dialektinį 
procesą Kierkegaardas priešpriešino savo kokybinę (egzistencinę) dialekti- 
ką kiekybinei (mąstymo ir būties logikai) Hegelio. Jis ne tiek siekia paneigti 
Hegelio filosofiją, kiek, kritikuodamas ją, nori įtvirtinti savosios kokybiškai 
naujos egzistencinės filosofijos, t. y. kokybiškai naujo mąstymo, nebūdingo 
abstrakčiam, principus. Jis tarsi sako: kas man iš tos kupinos kosminių 
ambicijų abstrakčios filosofijos, kuri bendriausiais žodžiais kalba apie viską 
pasaulyje, tačiau nieko negali man padėti šią konkrečią būties akimirką. Va- 
dinasi, jis reikalauja naujos filosofijos ir kuria ją, nukreiptą spręsti svarbias 
žmogaus būties (Kierkegaardo terminijoje - egzistencijos) problemas. 

Kierkegaardo veikaluose akivaizdus priešiškumas spekuliatyviojo 
mąstymo principams ir siekimas priartinti filosofiją prie aktualių žmo- 
gaus būties problemų. „Aš, — rašė jis, - nelaikau savęs filosofu, nesu 

įgudęs, kaip kiti, manipuliuoti filosofinėmis kategorijomis, tačiau tikroji 
gyvenimo prasmė turi būti prieinama netgi paprasčiausio žmogaus su- 
pratimui“ (Kierkegaard, 1894, 290). 


haueris, aršiai kritikuodamas esminius klasikinės Vakarų filosofijos prin- 
cipus, pasuko filosofinės problematikos ontologiškėjimo ir estetinimo 
keliu. Kierkegaardo filosofijos originalumas tiesiogiai susijęs su siekimu 
naujai, „iš vidaus“ pažvelgti į pamatines žmogaus būties, kūrybos, este- 
tinio tikrovės suvokimo problemas, pateikti kitokią filosofijos sampratą 
ir iškelti jai nekeltus tikslus. Tikrosios filosofijos pradžia Kierkegaardui 
yra ne nuostaba, o nusivylimas. Kol žmogus yra nuostabos būsenoje, 
apie esminius dalykus jis nesusimąsto. Tik nusivylimas skatina suvokti 
jų reiškinių esmę. Kita vertus, mąstanti ir jaučianti atsakomybę už savo 
veiksmus asmenybė taip pat susiformuoja apėmus ne abejonėms, o 
nusivylimui, kadangi tik toks žmogus išsivaduoja iš apgaulingos raci- 
onalistinės pasaulėžiūros, optimistinio tikėjimo objektyvių gyvenimo 
dėsnių protingumu. 

Racionalizmo ideologo Descarteso posakiui Cogito, ergo sum (mąs- 
tau - vadinasi, egzistuoju), Kierkegaardas priešpriešina savąją tezę: „Aš 
esu čia ir mąstau todėl, kad egzistuoju čia“. Egzistenciją jis vadina pama- 
tine filosofijos kategorija, filosofinių apmąstymų pagrindu. „Mąstymui 
siūlau būtent ne mokytumą, o žmogaus gyvenimą, kuris kiekvieną kartą, 
iškilus sunkumui, yra pasirengęs gyvenimą užstatyti vien dėl to, kad jį 
išspręstų“ (Kierkegaard, 2000, 151). 


Piešinys laiške 
Reginai 


Kierkegaardas 
prie darbo 
stalo 


Knygos 


„Arba-arba“ 
manuskriptas 

Atmesdamas klasikinės Vakarų filosofijos principus, Kierkegaardas ieš- 
ko nauja. Pagrindinės jo filosofinių apmąstymų temos - asmens egzistencija, 
likimas, būties perspektyvos. Kadangi asmenybės tapsmas vyksta kiekvieną 
gyvenimo akimirką, sugebėjimas egzistuoti aiškinamas kaip didis menas. Au- 


` tentiškos filosofijos tikslas, jo manymu, yra ne išorinio pasaulio pažinimas, 


o įsigilinimas į asmenines žmogaus būties, jo kūrybinės veiklos peripetijas. 
Egzistencija Kierkegaardui yra didžiausia mįslė, kurią jis siekia įminti na- 
grinėdamas vidinį žmogaus pasaulį, asmeninius išgyvenimus. „Savo filoso- 
Dia, - rašė L. Šestovas, — jis vadino egzistencine,- vadinasi, jis mąstė dėl to, 
kad gyventų, o ne gyveno, kad mąstytų. Tuo jis skiriasi nuo profesionalių 
filosofų, kuriems jų filosofija yra paprasta „specialybė“, tokia pat, kokia visos 
kitos specialybės - filologija, astronomija, matematika, - specialybė, netu- 
rinti jokių sąsajų ir ryšių su jų gyvenimu“ (Rohde, 1998, 385). 

Taigi egzistencijos sąvoka yra neklasikinės Kierkegaardo pasaulio 
suvokimo koncepcijos pagrindas, į kurį remiasi visos danų mąstytojo 
kategorijos. Mūsų susižavėjimo žiniomis amžiuje, teigė jis, užmirštame, 
ką reiškia egzistuoti. Filosofo veikaluose nėra tikslaus sąvokos egzistencija 
apibūdinimo. Egzistencija aiškinama kaip asmeniškiausia, nepaklūstanti 
objektyvacijai realybė. Ji visada yra konkreti, susijusi su konkretaus žmo- 
gaus gyvenimu, todėl abstrakčiai neegzistuoja. Žmogaus egzistencija - neiš- 
reiškiama uždaros loginės ar filosofinės sistemos principais, o suvokiama tik 
jautriausiais emociniais išgyvenimais. Atvirumas yra tikroji egzistencijos 
saviraiškos forma, glaudžiai susijusi su vidinio žmogaus pasaulio, „vidinės 
erdvės“ iškilimu ir projekcija į išorinį pasaulį. 

Todėl bet kokia uždara filosofinė sistema Kierkegaardo koncepci- 
joje aiškinama kaip mąstymo nuosmukis, mėginimas gyvus reiškinius 
įsprausti į negyvą schemą. 1837 m. dienoraštyje filosofinę mokyklą ir sis- 
temą jis vaizdingai prilygina žalčio išnarai, į kurią tuoj sulenda kvailesni 
jos šalininkai. „Paradoksas, - pareiškia jis, - yra svarbesnis nei bet kokia 
sistema“ (Kierkegaard, 1949, 523). Arši ir gerai filosofiškai motyvuota 
Kierkegaardo klasikinės racionalistinės filosofijos kritika iš egzistencinio 
mąstymo pozicijų suduoda stiprų smūgį sisteminiams spekuliatyviosios 
filosofijos principams. Pamatinių filosofijos klausimų performulavimas, 
atsiribojimas nuo racionalaus proto kulto, sisteminio mąstymo principų, 
atsisakymas pretenzijų į objektyvumą, perėjimas prie subjektyvių egzis- 
tencinių išgyvenimų sureikšminimo - tikra revoliucija Vakarų filosofijos 
istorijoje. 

Romantikams ir iracionalizmo šalininkams Kierkegaardas artimas dėl 
elitinės pasaulėžiūros, vienetinio, atskiro žmogaus, nedaugelio išrinktųjų 
aukštinimos, paniekos masei, miniai, genčiai, publikai ir liaudies valdymo 
formų kritika. Iš visų įmanomų dvasinės tironijos formų masinės sąmo- 
nės viešpatavimą jis laiko nykiausia, nedvasiškiausia, kadangi tiesiogiai 
atspindi unikalaus ir viso, kas išaukštinta, nuosmukį. Prie žmogaus bū- 
ties paslapties, Kierkegaardo nuomone, gali prisiliesti tik tobuliausieji, 
pajėgiantys atsiriboti nuo neautentiškos būties, „užsisklęsti savyje“ ir „iš 
vidaus“ pasinerti į sudėtingiausių subjektyvių išgyvenimų pasaulį. Toks 
požiūris tiesiogiai siejosi ne tik su teorinėmis mąstytojo nuostatomis, bet 
ir su praktinio kasdienio gyvenimo nuostatomis. Jis gyveno užsisklendęs 
nuo išorinio pasaulio tarsi ne istorijos, o savo vidinių subjektyvių išgyve- 
nimų aplinkoje; jie teikė medžiagą jo knygoms. Kierkegaardo mąstymas 
pirmiausia apėmė savo subjektyvius išgyvenimus ir jų aprašymą. Ra- 
cionalistas, pasaulį vertinantis išoriškai, tik slysta reiškinių paviršiumi. 
Egzistencijos gelmės atsiveria tik ribinėmis aplinkybėmis, išgyvenant 
kančią, kada asmenybė, atsiribojusi nuo išorinio būties suvokimo, pasine- 
ria į egzistencijos gelmes. Introspekcija čia aiškinama kaip patikimiausias 
subjektyvus egzistencijos pažinimo būdas. Svarbiausia, sako filosofas, yra 
tai, kad „suvokiu faktą, jog egzistuoju“ (Kierkegaard, 1949, 511). Iš čia kyla 
kierkegardiškasis savęs, kaip „subjektyvaus mąstytojo“, traktavimas. 

Tikrąją filosofiją dėl jos subjektyvios kilmės, autentiškumo, glaudaus 
ryšio su žmogaus išgyvenimais Kierkegaardas suartina su menu. Jis ilgai blaš- 
kėsi tarp meilės poezijai ir muzikai. Nepasiekiamos kitiems menams poezijos 
galios aukštinimą čia keičia himnai muzikai, kuri, kaip ir poezija, yra menų 
valdovė, jautriai išreiškianti vidinius asmenybės išgyvenimus ir iškelianti ją 
virš gyvenimiškosios prozos. Muziką filosofas vadina krikščioniškuoju menu, 
tiksliausiai išreiškiančiu juslinį demoniškąjį asmenybės pradą. 

Subjektyvusis mąstytojas, anot Kierkegaardo, nėra nei poetas, nei 
etikas, nei dialektikas, nors ir gali jais būti. Savo esme jis yra egzistuojantis 
individas, o poeto egzistencija yra neesminė jo kūrybos atžvilgiu, - tik eg- 
zistencija ir etika, pagal jo doktriną. Kita vertus, subjektyvusis mąstytojas 
taip pat ne mokslo žmogus, o menininkas, kadangi sugebėti prasmingai 
egzistuoti kiekvieną sudėtingą žmogaus gyvenimo akimirką yra didis 
menas. Ir pagaliau subjektyvus mąstytojas yra gana estetiškas suteikti savo 
gyvenimui estetinį turinį, užtektinai etiškas, idant jį reguliuotų, pakanka- 


mai dialektiškas, kad, remdamasis mąstymu, įsiskverbtų į jį. 

Neatsitiktinai subjektyviojo mastytojo gyvenimas ir küryba nukreipti 
į savo vietos pasaulyje ieškojimą, naujų asmenybės dvasios lygmenų at- 
skleidimą, asmeninės tiesos suradimą, savęs turtinimą laike. „Didžioji 
mano gyvenimo problema, - rašė Kierkegaardas, - surasti asmeninę tiesą, 
tokią tiesą, kuria vadovaudamasis aš norėčiau gyventi ir mirti“ (Kier- 
kegaard, 1941, 31). Vadinasi, tiesa visada yra subjektyvi („Tiesa yra su- 
bjektyvumas, o subjektyvumas yra tiesa“), kadangi ją kiekvienas suvokia 
subjektyviai, ir ji neatsiejama nuo konkretaus žmogaus individualybės, 
jo unikalios gyvenimo patirties. Todėl į objektyvumą pretenduojančios 
tiesos prilyginamos „tuštiems plepalams“. 


Estetizmo antinomijos 


Kierkegaardo estetikai stipriausią poveikį turėjo egzistenciniai 
Schellingo filosofijos motyvai, romantikų (F. Schlegelio, Novalio, 
Chateaubriando, Vigny), prancūzų moralistų (Montaigneo, Pascaleo, 
Rousseauo), vokiečių religinių mąstytojų (Hamanno, Schleiermacherio, 
Baadero) idėjos. Kierkegaardo estetinė teorija ir jos sudėtinė dalis meno 
filosofija pagrindinėmis savo nuostatomis ir idėjų visuma artimiausia ro- 
mantizmo ir iracionalistinės meno filosofijos tradicijoms. Šis artimumas 
pirmiausia išryškėja eliristinėse tendencijose, menininko genijaus iškėli- 
me. „Genijus,- rašė 1839 m. rugpjūčio 8 d. dienoraštyje, - kaip perkūnija 
eina prieš vėją“ (Kierkegaard, t. 1, 1941, 175). 

Kalbėdamas apie išskirtinį estetinio pasaulio suvokimo ir meno 
vaidmenį intelektualaus žmogaus gyvenime, mąstytojas pabrėžia meno 
atskleidžiamas amžinąsias vertybes ir kartu meno autonomiją. „Menas, - 
sako jis, — turi išreikšti amžinus vaizdinius. Tačiau tikrai amžini dalykai 
negali būti adekvačiai įprasminami, kadangi tuomet jie taps amžini“ (Kier- 
kegaard, 1949, 686). Emocinės meninio pažinimo prigimties iškėlimas 
Kierkegaardo veikaluose svetimas sensualistinėms koncepcijoms ir arti- 
mesnis romantinėms ir intuityvistinėms teorijoms, kadangi menas siejamas 
ne su empiriniu, o su intuityviuoju psichologiniu pasaulio pažinimu. 

Kierkegaardui būdingas ne tik išskirtinis dėmesys turiniui, tačiau 
ir formaliems stilistiniams aspektams. Jo mąstysenai ir išskirtiniam 
dėmesiui savo kūrinių filologinei kultūrai stiprų poveikį turėjo me- 
lancholijos jausmų kupinas prancūzų moralistų ir romantikų jautriai 
niuansuotas ir pabrėžtinai subjektyvus kūrinių stilius. „Tačiau kalbos 

valdymas, - rašė Spengleris, - pavojingas tuo, kad santykis tarp priemo- 
nės ir jos prasmės gali tapti nauja priemone. Gimsta dvasinis išraiškos 
žaismo menas. Tai būdinga aleksandriečiams ir romantikams: lyrikoje 
Feokritui ir Brentano, muzikoje- Regeriui, religijoje - Kierkegaardui 
(Spengler, t. 2, 164). 

Filosofinė kūryba Kierkegaardui, kaip ir Schopenhaueriui, Nietzscheei, 
neatsiejama nuo puikaus literatūrinio stiliaus. „Rašytojo veikla, - prisipa- 
žįsta jis, - ugdo mano mąstyseną ir išprusimą“ (Kierkegaard, 1949, 48). Fi- 
losofo veikalams būdingas stebėtinas poetiškumas, laisvumas, atsiribojimas 
nuo racionalistinę estetiką kaustančių schemų. Jis sąmoningai atsiriboja 
nuo savo teiginių visuotinumo, neretai išsako savo mintis trečiojo asmens 
lūpomis. Jo poezijos, muzikos, literatūros kūrinių vertinimai stebina 
pastebėjimų taiklumu, gelme ir originaliomis interpretacijomis. 1949 m. 
Kierkegaardas dienoraštyje rašo: „Tai, kad esu poetas, liudija, jog nemėginu 
identifikuotis su idealu“ (Kierkegaard, 1949, 682). Praslinkus keletui metų, 
konstatuoja: „Aš supratau, kad aš turiu vadintis religiniu poetu“ (ten pat, 
682) ir greta „Aš tapau kažkuo daugiau nei poetu“ (ten pat, 683). 

Kalbant apie Kierkegaardo estetinių idėjų pasaulį, būtina paminėti 
išskirtinę tragiškumo kategorijos svarbą, kuri, kaip ir kitų iracionalizmo 
šalininkų veikaluose, tiesiogiai susijusi su romantinės pasaulėžiūros krize. 
Danų mąstytojo santykis su romantikų koncepcijomis yra daug sudėtin- 
gesnis, nei tai vaizduojama daugelyje studijų. Jam dvasiškai artimas ne 
tik romantikų panestetizmas, ironiškas požiūris į pasaulį, tačiau ir tra- 
giškajam romantizmo sparnui (Chateaubriandas, Novalis, Hėlderlinas) 
būdingi vidinės disharmonijos, sąmonės krizės, pasaulėžiūros tragizmo, 
egzistencinės gyvenimo prasmės ieškojimo leitmotyvai. 

Ilgainiui šis tragiškas romantinės pasaulėžiūros aspektas įsiviešpatau- 
ja Kierkegaardo veikaluose ir iškelia tragiškumo kategoriją. Nors nerūpes- 
tingomis romantinio herojaus kaukėmis besidangstantis filosofas mėgina 
bėgti nuo vis aštriau suvokiamo pasaulio svetimumo, absurdiškumo, 
tačiau būtent stiprėjantis pasaulėžiūros tragizmas jį logiškai pastūmėja 
egzistencinių Schellingo motyvų sureikšminimo link ir jų pavertimo savo 
filosofijos išeities tašku. 

Tragiškumo kategoriją Kierkegaardas įvairiais aspektais gvildena 
daugelyje savo veikalų. Jos interpretacijoje romantinį estetinį turinį laips- 
niškai išstumia krikščioniškasis etinis ir religinis. Specialioje esė Tragiško 


antikinio motyvo atspindys šiuolaikinėje tragedijoje Kierkegaardas, tęsda- 

mas Schillerio ir romantiky tradicijas, pradeda savo apmastymus antiki- 
nės ir šiuolaikinės tragedijos specifinių bruožų išryškinimu. Jis pagrindinį 
dėmesį atkreipia į kaltės problemą, tragiškąjį motyvą ir žmogaus vietos 
šiuolaikiniame pasaulyje atspindėjimą. Charakteringiausiais šiuolaikinės 
tragedijos bruožais jis skelbia stiprėjantį subjektyvizmą, melancholiją, 
nusivylimą, augantį etinės kaltės jausmą, sąmonės skilimą. 

Su Kierkegaardo veikaluose plėtojama tragiškumo teorija tiesiogiai 
siejasi ir jo meninės kūrybos koncepcija, kadangi menininko būtyje 
ir kūryboje ryškiausiai atsiskleidžia žmogaus būties tragizmas, jau- 
triausių asmenybės dvasios poslinkių ir išgyvenimų gama. Priešingai 
objektyvistinei Hegelio meno filosofijos koncepcijai, Kierkegaardas yra 
subjektyvistinės romantinės meninės kūrybos teorijos šalininkas. Jis 
orientuojasi į Novalio meno filosofiją, kurioje iškeliamas poetinio meno 
universalumas, jo sugebėjimas vientisai atspindėti gyvenimo įvairovę. 
Autentiška meninė kūryba, natūrali menininko dvasios polėkių sklaida, 
Novalio nuomone, įmanoma tik tada, kai jis pajėgia pasinerti į savo vi- 
dinio pasaulio, jautriausių išgyvenimų gelmes. Šiose meninės kūrybos 
ištakose ir gimsta įstabiausi meno kūriniai. 

Kierkegaardas perima daugelį Novalio idėjų, bendrąją meninės 
kūrybos sampratą, kai ką joje pakeisdamas. Pirmiausia jo plėtojamoje 
koncepcijoje pastebimai išauga tragiškumo ir egzistencinių motyvų vaid- 
muo. Kita vertus, jis dar nuosekliau nei Novalis siekia apsiriboti proto 
ir sisteminio mąstymo principų reikšme. Nors menininkas, kurdamas 
gali susieti, rikiuoti tam tikrus vaizdinius, herojus, jų poelgius, tačiau, 
Kierkegaardo nuomone, jis tai daro visiškai nesąmoningai, remdamasis 
savo intuicija. Toks požiūris tiesiogiai susijęs su jo plėtojama subjektyvios 
egzistencijos priešprieša objektyvizuotam racionaliam mąstymui. Iš čia 
kyla požiūris į meninės kūrybos procesą kaip į visiškai iracionalų, nepa- 
aiškinamą aktą, kurio nei struktūra, nei eiga nežinoma. Genijaus kūrybą 
Kierkegaardas traktuoja kaip kraštutinę demonizmo formą, pasireiškian- 
čią visiškai naujų idėjų ir meninių vaizdinių atradimu. 

Meninė kūryba Kierkegaardo koncepcijoje aiškinama kaip auten- 
tiška pasaulio ir egzistencinė savęs pažinimo forma. Tikrasis menas 
gimsta ne iš šalies veikiant dievams ar mūzoms, o iš vidaus, iš meni- 
ninko dvasios gelmių, vidinės disharmonijos jausmo, žmogaus būties 
tragizmo suvokimo. Menininkas suvokiamas kaip nelaimingas žmogus, 
kurio širdyje - gili kančia, tačiau „kai jis klykia, jo klyksmas skamba 

tarsi jstabi muzika“. Meninés kürybos metu gimsta nauja estetiné 
tikrovė - spalvingas grožio ir meno kūrinių pasaulis, kurio prasmė - 
žavėjimasis juo. 


Subjektyvūs menininko išgyvenimai, drastiškas jo kenčiančios Kopenhagos 
sielos klyksmas meno kūriniuose, Kierkegaardo nuomone, pasireiškia °° 
netiesiogiai. Šiuo aspektu danų estetiko požiūris skiriasi nuo Novalio ir Kierkegaard 
kitų romantikų, kadangi, jo nuomone, subjektyvūs išgyvenimai meno gatvėje 
kūriniuose yra taip objektyvuojami, kad juose nelieka asmeninių motyvų 
pėdsakų. Meninė kūryba ir paties meno kūrinio gimimas Kierkegaardui 
neatsiejamas nuo subjektyvių emocijų, išgyvenimų transformacijos į 
tam tikras formalias struktūras. Iš čia kyla kiek nepagrįstas kaltinimas 
Hegeliui, kad jis, analizuodamas meno kūrinius, vienpusiškai pabrėžia 
turiningųjų, siužetinių elementų svarbą. 

Gvildendamas Mozarto operos „Don Žuanas“ muziką, Kierkegaardas 
iškelia klausimą: kas lemia klasikinio meno kūrinio dievišką tobulumą ir 
estetinę vertę? Ir atsako, kad pagrindinis jo skiriamasis bruožas yra abso- 
liuti turinio ir formos harmonija. Klasikiniame kūrinyje ji pasiekia tokią 
tobulybės pakopą, kad vargu vėlesnių analitinių amžių meno suvokėjai 
pajėgs išskirti šiuos du organiškai susiliejusius elementus. 

Gvildenant Kierkegaardo estetines pažiūras, tikslinga pažvelgti į jo 
veikaluose išplėtotą originalią ironijos koncepciją. Subjektyvaus mąs- 
tytojo dėmesys ironijai nėra atsitiktinis, kadangi ironijos jausmas, jo 
įsitikinimu, padeda suvokti estetinės būties esmę, atsiskleisti asmenybės 


artistizmui, sugebėjimui dvasiškai tobulėti. Neatsitiktinai Kierkegaardo 

filosofinis kelias prasideda disertacija Apie ironijos sąvoką kreipiantis į 
Sokratą. Vėliau ironijos problema įvairiais aspektais iškyla daugelyje jo 
veikalų ir tiesiogiai siejasi su jo estetine koncepcija. 

Kierkegaardui dvasiškai artimiausia yra Sokrato ironijos koncepcija, 
kuri jį žavi kritiniu požiūriu į pasaulį, siekimu pakeisti vyraujančių ver- 
tybių sistemą. Filosofas apibūdina Sokrato ironiją kaip „subjektyvumo 
paskatą“, „absoliutų tikrovės neigimą“ (Kierkegaard, 1975, t. 2, 1975, 
191-193). Apnuogindamas savitikslį romantinės ironijos nihilizmą, 
nesugebėjimą išsivaduoti iš sureikšminto asmeninio vidinio pasaulio 
tuštumos, Kierkegaardas ne tik griežtai atsiriboja nuo Schlegelio, Tiec- 
ko koncepcijų, tačiau ir iškelia kitokios, substancialesnės egzistencinės 
ironijos estetinę vertę. 

Asmenybės dvasinės evoliucijos pakopų dialektikoje ironijos savas- 
tis geriausiai skleidžiasi tarp estetinės ir etinės pakopų, o humoras tarp 
etinės ir religinės. „Humoras, - rašė Kierkegaardas, - jungia daug gilesnį 
skepsį nei ironija, kadangi čia viskas yra orientuojama ne į žmogiškos 
būties baigtinumą, bet į nuodėmę“ (Kierkegaard, 1975, 296). Humoras 
sukelia stipresnį dvasios sukrėtimą. Jis skleidžiasi itin jautriuose kalbos 
atspalviuose, kai asmenybė suvokia, kad ji susidūrė akis į akį su kažkuo 
reikšmingu. Iš čia savotiška gynybinė reakcija, paties humoro objekto 
rimtumo suvokimas, 

Ironijos stichija yra žaismingesnio, lengvesnio turinio, kadangi joje 
subtiliai susipina pajuoka ir rimtumas. Bet kurios ironijos forma visada 
remiasi galimo ir realiais, idealo ir tikrovės neatitikimu. Minėtoje diser- 
tacijoje Kierkegaardas įvairiapusiškai gvildendamas ironijos fenomeną, 
atskleidžia antikinės, ypač Sokrato, romantinės (E Schlehelis, Tieckas, Fr. 
Solgeris), Fichtes, Hegelio ironijos koncepciją savitumą ir remdamasis jo- 
mis išsako savo požiūrį į šią svarbią estetinę kategoriją, artimą estetinėms 
modifikacijoms. 

Kierkegaardui dvasiškai artimiausia yra Sokrato ironijos koncepcija, 
nukreipta į tiesos paieškas. Jos tikslas - padėti žmonėms tapti laisvesniais. 
Įsitikinęs pasaulio neteisingumu, Sokratas nukreipia kritikos strėles į Atėnų 
valdžios vyrus, valstybės gyvenimo pamatus ir neišvengiamai susilaukia 
tragiškos lemties. Ignoruodamas nepriimtiną dabartį ir nežinantis ateities, 
nuteistas mirties bausme Sokratas žvelgia į savo ironiją rimtai. Nenorėdamas 
pasiduoti kompromisams ir išduoti idealų, jis sąmoningai pasirenka nuodų 
taurę. „Ironija šioje asmenybėje, - rašo Kierkegaardas, - nėra instrumentas, 

pavaldus idėjai; ironija yra jo pasaulio regėjimo išeities taškas: jam nelieka 
nieko daugiau. Jei jis remtųsi idėja, niekuomet jo griaunanti veikla neiššauktų 
tokių radikalių pokyčių“ (Kierkegaard, 1975, 194). Sokrato žuvimas Kierke- 
gaardo interpretacijoje yra logiškas jo graikų tikrovės paneigimo padarinys. 
Filosofo mirties faktas tarsi patvirtino jo gyvenimiškosios pozicijos autentiš- 
kumą, kurioje ironija yra tragiškas lemties obalsis. 

Danų filosofas meistriškai demaskuoja romantinės ironijos polinkį į 
narcisizmą, ezoterinį žaismą prieštaravimais, siekimą iškilti virš tikrovės 
ir sukurti išsivadavimo iš jos iliuzijų. Jis jautriai „iš vidaus“ atskleidžia 
savimi patenkintos romantinės ironijos bešakniškumą, jos paskendimą 
„vaizduotės žaisme“, nesugebėjimą atskirti egzistencinių tikslų nuo 
meninių kūrybinių. 

Paties Kierkegaardo plėtojama ironijos koncepcija artima sokratiš- 
kajai ir priešinga romantinei. Ji nėra begalinis tikrovės neigimas, kadangi 
atskleidžia tikrovėje naujas egzistencijos galimybių erdves. Kūryba ir 
egzistencija čia nesusilieja, greičiau išryškėja jų skirtingumas. 

Tikrai žmogiškas gyvenimas ir laisvės pojūtis, anot Kierkegaardo, 
neįmanomas be ironijos. Iš čia jo siekimas maksimaliai išplėsti ironiš- 
ko santykio su tikrove ribas. Ironijos vaidmuo filosofo pasaulėžiūroje 
ir kūryboje didžiai reikšmingas. Daugeliui jo veikalų būdinga subtili 
autoironija, savęs parodijavimas, kuris pasireiškia pamėgta regos taškų 
kaita, nuolatine skirtingose knygose iškeltų idėjų polemika. Prisideng- 
damas įvairiais pseudonimais, įvesdamas „daugiabalsius“, atskirtus 
skirtingų laikotarpių pasakojimus, Kierkegaardas tarsi siekia nusitolinti 
nuo knygose skelbiamų idėjų ir likti anonimisku marionečių teatro 
režisieriumi. 

Filosofo knygos kupinos paradoksalių ironiškų apmąstymų, pavyz- 
džiui: „Senatvė įgyvendina jaunystės svajas. Prisiminkite Sviftą: jaunystėje 
jis įsteigė beprotnamį, o senatvėje pats į jį pakliuvo“; „Vesk — ir gailésies, 
nevesk — taip pat gailėsies. Vadinasi, vesk arba nevesk - vis tiek apgailes- 
tausi“; „Dauguma žmonių taip atkakliai vaikosi malonumų, kad aplenkia 
juos“; „Malonumo esmė glūdi visai ne malonumo objekte o jo vaizdinyje“, 
pagaliau: „Geriausiu gyvenimo niekingumo įrodymu tampa pavyzdžiai, 
siekiantys įrodyti jo didingumą“ (Kierkegaard, 1894, 28-31). 

Atsiribodamas nuo romantinės ironijos narcisizmo, Kierkegaardas iro- 
niją sieja su vidiniu asmenybės apsisprendimu, vietos pasaulyje ieškojimu, 


suvereniteto įteisinimu. Jam labai artimas Sokrato sąžiningumas, gyveni- 

mo ir filosofijos vientisumas, tiesos ieškojimas, naujų asmenybės aspektų 
atskleidimas. „Pirmiausia, - sako Kierkegaardas, - ironija turi universalią 
istorinę vertę; kita vertus, manoji ironijos koncepcija iškelia Sokrato asme- 
nybės reikšmingumą, kadangi ji įgauna vertę ir tampa tuo, kuo yra tik dėka 
šios herojiškos asmenybės“ (Kierkegaard, 1975, t. 2, 191). 

Kierkegaardo ironikas, kaip ir Sokratas, ieškodamas asmeninės 
tiesos, pirmiausia siekia išryškinti savo unikalumą, kurti save, tobulėti, 
atskleisti netikėtas savybes. Ironiškas požiūris į pasaulį ir save padeda 
apsivalyti nuo neesminių, išorinių dalykų ir, koreguodamas gyvenimą, 
atveria kelią į laisvę ir į save. Taigi ironija Kierkegaardui nėra mokslas, 
kadangi jis remiasi protu, ir ne menas, kadangi šis per daug atitrūksta 
nuo tikrovės, o gelminis žmogaus egzistencinės patirties pasireiškimas, 
padedantis formuoti jo būties perspektyvas. 

Vadinasi, Kierkegaardas greta Schopenhauerio, Nietzscheės tapo vienu 
įtakingiausiu Vakarų mąstymo tradicijos reformatorių, sukilusių prieš racio- 
nalizuotus klasikinės metafizinės filosofijos principus. Jis atvėrė kelius naujai 
neklasikinei filosofijai, kurioje išryškėjo posūkis į filosofinės problematikos 
ontologizavimą ir estetinimą. Danų mąstytojas paneigė klasikinėje Vakarų 
filosofijoje viešpatavusias totalumo, visuotinumo nuostatas, griežtą vertybių 
hierarchiją, absoliučios tiesos siekimo postulatą, aukštino neblėstantį uni- 
kalios asmeninės patirties ir atviro poetinio mąstymo stiliaus aktualumą. 
Jo egzistencinės krizės filosofijos pagrindiniu tikslas yra ne išorinio žmogų 
supančio pasaulio pažinimas, o atsisukimas į jautriausių žmogaus vidinių 
išgyvenimų pasaulį. Šia prasme neklasikinę Kierkegaardo filosofiją galime 
traktuoti kaip vieną radikaliausių posūkių Vakarų filosofinės minties isto- 
rijoje. Iš čia trykšta tas filosofinės minties srautas, kuriame kaip aukščiausia 
vertybė iškeliamas individualios egzistencinės patirties ir kūrybos akto 
unikalumas. Tai sąlygoja išskirtinį dėmesį autentiškai komunikacijai, situaci- 
nėms ir kontekstualioms filosofinėms kategorijoms: egzistencijai, gyvenimui, 
kūrybai, vidiniam pasirinkimui ir pan. Mąstymas nukreipiamas į subjektyvią 
tikrovę, į sąmonės tekamumo apmąstymą, nepakartojamą, kintantį žmogaus 
subjektyvumą, pasąmonės struktūras, asmenybės psichologijos, kalbinės 
raiškos subtilybes, kurios neišreiškiamos sisteminio mąstymo principais ir 
racionalistinės filosofijos kategorijomis. Tai iš esmės kitoks, netradicinis, su- 
bjektyvumo bei subjekto interpretavimas, priminimas filosofams kūrybinės 
subjektyvios tikrovės kilmės ir tos chrestomatinės tiesos, kad turtingas kul- 
tūros, meno pasaulis kuriamas ir funkcionuoja subjektui. Vadinasi, pagrin- 

diniai klasikinés filosofijos klausimai dany mastytojo veikaluose perkeliami 
j subjektyviosios ontologijos plotme. 

Kierkegaardo idėjos, nors dažnai netiesiogiai, paveikė daugelį XX a. 
filosofijos koncepcijų. Jo teigta neįveikiama sąmonės krizė, pasaulėvokos 
tragizmas, siūlymas ieškoti kūrybinio įkvėpimo ne išoriniame, o vidinia- 
me asmens pasaulyje, stipriai veikė K. Jaspersą, M. Heideggerį, G. Marcelį, 
R.M.Rilkę, E Kafką, T. Manną, J. Ortega y Gassetą, L. Šestovą, K. Barthą, 
A. Malraux, J.-P. Sartreą, A. Camus, J. Wahlį ir daugelį kitų XX a. kultū- 
ros korifėjų. Rilke netgi specialiai išmoko danų kalbą, kad galėtų skaityti 
Kierkegaardo tekstus originalo kalba, Kafka buvo sukrėstas, kai perskaitė 
Arba-arba, jam pasirodė, kad jis ir autorius - dvasiniai dvyniai. 

Penkta dalis 
NIETZSCHE’ES GYVENIMO FILOSOFIJOS PRINCIPAI 


Nietzscheës mastysenos savitumas 


Pastarųjų šimtmečių Vakarų mąstymo tradicijos intelektualiniame 
peizaže vokiečių mąstytojas Friedrichas Nietzsche (1844-1900) yra nea- 
bejotinai viena reikšmingiausių ir kontroversiškiausių figūrų, jo tekstai 
sudaro filosofijos istorijos aukso fondą. Nietzscheės žodžių ir minties 
žavesys slypi jų universalioje prigimtyje, „atvirume“ gyviems žmogų 
supančio pasaulio įspūdžiams, klasikinės Vakarų filosofijos dogmatiškų 
mąstymo schemų atsisakyme. Pagrindines žmogaus gyvenimo problemas 
jis paverčia autentiškų mąstymu. 

Pasaulinėje filosofijoje surasime nedaug tekstų, kurie intelektu, 
kruopščiai nušlifuota kalba, giliamintiškumu ir magiška įtaigos jėga taip 
veiktų skaitytoją. Jo mįslingi, kupini sumanių įžvalgų, drąsių kūrybingos 
minties polėkių, hiperbolių ir paradoksų raštai jau daugiau nei šimtmetis 
audrina vėlesnių kartų protus. Tai rodo neįtikėtina jo idėjų recepcijos 
įvairovė. Gausus ir įvairialypis Nietzscheės kūrybinis palikimas savitai 
atsiskleidžia per kiekvieną ypač dramatišką istorijos posūkį ir sušvinta 
naujomis spalvomis. Jo tekstų ir idėjų interpretacijos tiesiogiai priklauso 
nuo konkretaus meto intelektinių poreikių, kultūrinio konteksto, jame 
išryškėjusių skaudulių, taip pat nuo žvelgiančio požiūrio į Nietzscheės 
kūrybinį palikimą, konkrečios interpretatoriaus egzistencinės patirties 
ir kitų veiksnių. 

Niekas iš didžiųjų XIX a. pabaigos mąstytojų taip nepaveikė XX a. 
pradžios Vakarų intelektinio ir meninio elito, krizinių kultūros tendencijų 
recepcijos ir, pagaliau, dabar viešpataujančios postmodernios mąstysenos 
kaip šis, sunkiai įspraudžiamas į akademines schemas, klasikinės filosofijos 
mitologemų griovėjas. Nietzsche daug nuveikė nuvainikuojant Vakarų 
mąstymo tradicijoje klestėjusius metafizinio mąstymo principus, išplė- 
tojo savitą filosofinės raiškos stilių, kuris skyrėsi nuo ankščiau vokiečių 
filosofijoje viešpatavusio akademinio žargono. Jautriai atskleidęs savo 
meto kultūros, filosofijos ir meno raidos prieštaringumą šis „nemalonių 
tiesų filosofas“, kaip save vadino, į filosofijos centrą iškėlė neklasikiniam 
mąstymui būdingas „gyvenimo“ ir „valios galiai“ sąvokas, suteikė joms 
egzistencinį atspalvį. Tai ne filosofinio mąstymo aberacija, kaip ją mėgina 

aiškinti kai kurie klasikinio mąstymo adeptai, o iš esmės kitokia neklasiki- 
nė filosofija, kurios šalininkai sąmoningai atsiriboja nuo daugelio viešpa- 
tavusių Vakarų klasikinės racionalistinės filosofijos nuostatų ir artėja prie 
ankstyvajai graikų filosofijai ir Rytų tautų mąstymo tradicijoms būdingo 
asmeninio poetinio mąstymo stiliaus. 

Nietzscheei būdingas mąstymo paradoksalumas atsiskleidė per 
požiūrius į filosofiją, religiją, moralę, meną ir kitus kultūros reiškinius. 
Jo veikaluose savitai susipynė Jenos romantikų estetizmas, Schopen- 
hauerio voliuntarizmas ir Burckhardto individualizmas bei platus 
požiūris į civilizacijos istoriją. Filosofas kritikavo pirmtakų tyrinėjimų 
paviršutiniškumą, atsiribojimą nuo giluminių gyvybingųjų kultūros 
sluoksnių pažinimo. Jis pripažino, kad šiuolaikinei išsigimstančiai 
Vakarų civilizacijai reikalinga istorija, tačiau kitokia nei išpaikintam 
ir tuščiam mėgėjui ar sausai akademinei mokslo žiurkei, kuri atplėšė 
gyvą kultūros istoriją nuo gyvenimo ir pavertė bedvase mokslinių žinių 
sankaupa. 

Vadinasi, kultūra čia neatsiejama nuo gyvenimo, egzistencinės patir- 
ties, žmogų priglaudžiančio ir sielai artimo landšafto, savo gimtojo miesto 
istorijos, įsijungimo į gyvybingąjį būties srautą. Tačiau tuometinės kul- 
tūros padėties paradoksas tas, kad išsigimstančioje Vakarų civilizacijoje 
ėmė nykti gyvenimo santykio su kultūra pažinimo aiškumas, natūralumas 
ir grynumas. „Todėl mūsų šiuolaikinė kultūra įgauna negyvą pobūdį, jos 
visai negalima suprasti be šio prieštaravimo, arba, kitais žodžiais tariant, 
jos negalime laikyti tikra kultūra; ji nežengia toliau paskirų žinių apie 
kultūrą, tai - mintis apie kultūrą, kultūros jausmas, kuris nevirsta kultū- 
ra - apsisprendimu“ (Nietzsche, 1990, t. 1, 181). 

Pabrėždamas neatsiejamą kultūros ryšį su gyvenimu, aiškios gyveni- 
miškosios tyrinėtojo pozicijos pasirinkimą, Nietzsche teigia, kad istorija 
pirmiausia priklauso tam, kuris pakyla į didingą kovą, kam reikalingi 
pavyzdžiai, mokytojai, kas negali rasti trokštamų pavyzdžių nūdieninia- 
me išsigimusiame pasaulyje tarp savo amžininkų, kas „saugoja ir gerbia 
praeitį, kas ištikimai ir mylėdamas kreipia žvilgsnį ten, iš kur jis atsirado, 
kur jis tapo tas, kas jis yra; tokiu pagarbos kupinu santykiu jis tarsi apmo- 
ka padėka už savo paties egzistavimo faktą“ (ten pat, 174). 

Tačiau, anot filosofo, autentiškas kultūros istorijos jausmas, įsijau- 
timas į gyvybingą jos alsavimą kelia, reflektuojančiai sąmonei daugybę 
pavojų, iš kurių svarbiausias yra nihilizmas, gyvenimo prasmės prara- 

dimas. Aistringų dvasios polėkių, būties tragizmo kupina Nietzscheės 
kūryba meta iššūkį negatyvioms savo meto kultūros, filosofijos, meno 
raidos tendencijoms ir siekia rasti naujus žmogaus gyvenimo prasmę 
įtvirtinančius kelius. 

Nietzsche - paskutinis 
XIXa. europinio lygio vokiečių 
mąstytojas — tapo naujos, ne- 
klasikinės filosofijos ir „atviro“ 
mąstymo simboliu, atspin- 
dinčiu esminius pastarojo 
šimtmečio Vakarų filosofinės 
sąmonės pokyčius. Pranašiški 
genijaus žodžiai, kad „kai kurie 
žmonės gimsta tik po mirties“, 
pirmiausia taikytini jam pa- 
čiam, nes niekas iš didžiųjų ; 
XIX a. pabaigos mąstytojų taip nepaveikė tn den oies mąstysenos, Namas 
kaip šis, sunkiai įspraudžiamas į akademines schemas, klasikinės filosofijos a SE e 
mitologemy naikintojas. Filosofo mąstysena išsiskyrė poetiškumu, kritiniu Nietzsche 
požiūriu į tradicines kultūros vertybes, dramatiška aktualių žmogaus gy- 
venimo ir kūrybos problemų formuluote bei netradiciniu jų sprendimu. 
Tekstai patrauklūs, universalūs, turi sprogstamosios galios, „atvirumo“ 
pasauliui, gebėjimo išsivaduoti nuo dirbtinių mąstymą varžančių apriboji- 
mų. „Nietzsche, - rašė Foucault,- pagausino filosofinių polėkių skaičių. Jis 
domėjosi viskuo - literatūra, istorija, politika ir pan. Jis ieškojo filosofijos 
visur. Kas iš to, kad kai kuriose srityse jis liko XIX a. žmogumi, tačiau aps- 
kritai jis pralenkė mūsų epochą“ (Foucault, 1994, t. 1, 552). Jo mjslinguose 
raštuose poetiniai, eseistiniai ir glaudžiai susiję su asmeniniais išgyvenimais 
egzistenciniai motyvai slepia radikalių filosofinių idėjų turinį. 

Būdamas tiesioginis Schopenhauerio sekėjas, Nietzsche plėtojo pa- 
grindinius voliuntaristinės filosofijos principus. Tačiau pasyvus Schopen- 
hauerio koncepcijos pobūdis jau neatitiko naujos ideologinės ir kultūrinės 
Vokietijos padėties po 1870 m. Todėl ją keičia reliatyvistinė Nietzscheės 
„gyvenimo filosofija“ (Lebensphilosophie), jautriai atspindinti to meto 
kultūros raidos prieštaringumą, iracionalių jėgų visuomenėje stiprėjimą, 
eschatologinius motyvus, lyginamųjų studijų, žmogaus būties ir asmenybės 
kūrybinės saviraiškos problemų aktualėjimą. Remdamasis ontologinėmis 

Schopenhauerio nuostatomis jis formuoja nauja su Zmogaus bütimi susi- 
jusią neklasikine filosofiją teikdamas jai solidų teorinį pamatą. Iracionalius 
Vakarų visuomenėje, kultūroje, filosofijoje, religijoje mene vykusius proce- 
sus Nietzsche permąsto remdamasis jautriausiais dvasiniais išgyvenimais. 

Dėl būdingo įžvalgumo Nietzsche tapo vienu nuosekliausių Vakarų 
mąstymo tradicijos (nuo Sokrato iki Hegelio), kurią jis traktavo kaip ba- 
nalų plebėjišką dualizmą, kritikų ir reformatorių. Jo „gyvenimo filosofija“ 
yra mėginimas iš esmės pakeisti klasikinėje metafizinėje Vakarų filoso- 
fijoje vyravusias nuostatas, paneigti abstraktų stebimąjį racionalistinės 
filosofijos pobūdį, jos atsainų požiūrį į žmogaus būties problemas. Savo 
„gyvenimo filosofija“ jis siekė įtvirtinti kokybiškai naujus neklasikinius 
mąstymo principus, kuriuos traktavo kaip Vakaruose klestėjusios dualis- 
tinės platoniškosios metafizikos paneigimą. „Veikti prieš laiką, o per tai - 
jį patį ir galbūt ateinančius laikus - toks mano šūkis“, - sakė filosofas. 

Turėdamas įgimtą mistifikatoriaus talentą, Nietzsche mėgo šokiruoti 
filisterio sąmonę dygia ironija, pabrėžtinu vertinimų paradoksalumu, 
hiperbolėmis, aršiais išpuoliais prieš nusistovėjusias kultūros, meno, 
moralės normas, visuotinį pripažinimą įgavusius autoritetus ir idealus. Jis 
šaipėsi iš pernelyg patiklių skaitytojų, teikdamas jiems dviprasmes išva- 
das, miglotas ir nerealias idėjas, kurių pats niekada rimtai nevertino. Kaip 
ne kartą yra pats prisipažinęs, rimčiausiems reiškiniams mėgo „prisegti 
juokdario uodegą“. Šis ironiškas aristokratiškumas, romantinis ezoterinis 
žaidimas prieštaravimais sudarė vieną svarbiausių Nietzscheės mąstyse- 
nos bruožų. „Skaityti Nietzscheę, - aiškino subtilus jo kūrybos žinovas 
T. Mannas, - yra savotiškas menas, kur visiškai neleistinas tiesmukumas, 
grubumas, kur, atvirkščiai, būtinas nepaprastas proto lankstumas, ironijos 
jausmas, įsigilinimas. Kas suvokia Nietzscheę tiesmukai, priima tai, ką jis 
sako „kaip galutinę tiesą“, kas tuo patiki - tam geriau jo neskaityti“ (Mann, 
1986, 192). Neretai jis netgi užsidėdavo, vėliau jam tapusią lemtingą be- 
pročio kaukę, kuri slėpė kitokį požiūrį į pasaulį ir žinojimą. 

Dėl Nietzscheės tekstams būdingo mįslingumo, paradoksalumo 
ir fragmentiškumo itin sudėtinga atkurti autentišką filosofo paveikslą 
bei jo skelbiamų idėjų visumą. Nietzscheės šalininkai (nors tarp jų ir 
Nietzscheės skelbiamų idėjų kartais atsiranda didžiulė praraja) jo idėjas 
sureikšmindavo dažnai vienpusiškai. Todėl daug kas supaprastinto filoso- 
fo ir jo idėjų vaizdą. Kiekviena istorinė situacija ir socialinė grupė savaip 
vertino Nietzsche. 

Jo veikaluose įkvėpimo ieškojo daugelis garsių XX a. kultūrinin- 
kų. Nietzscheės idėjos darė didelę įtaką O. Spengleriui, R. Pannwitzui, 
A. Schweitzeriui, K. La aa y M. e T. E S. SEN 


H. Hesseei, H. Ibsenui, J. RRT 


Londonui, R. Rolland'ui, 
A. Malraux, A.Camus, M. 
Foucault, G. Deleuze, J. 
Derrida ir kitiems, kurie 
Nietzscheę laikė „naujojo 
humanizmo“ idėjų skel- 
bėju, socialdemokratinio 
judėjimo šalininku, egzis- 
tencializmo, postmoder- 
nizmo pirmtaku ir pan. 
Kita vertus, falsifikuoda- 
mi filosofo kūrybinį palikimą, jo autoritetu dangstėsi netgi fašizmo ideo- 
logai. Dėl šio politinio Nietzscheės idėjų diskreditavimo ir vulgarizavimo 
susidomėjimas jo kūryba po Antrojo pasaulinio karo gerokai susilpnėjo. 

Tačiau praslinkus keliems dešimtmečiams ėmė kilti nauja Nietzscheės 
idėjų atgimimo banga, kurią skatino 1961 m. išleistas Heideggerio dvito- 
mis veikalas Nietzsche. Jame filosofas traktuojamas kaip paskutinis didis 
Vakarų mąstytojas, nuvainikuojantis nuo Descarteso laikų klestėjusį me- 
tafizinį mąstymą, ignoravusį pamatines būties problemas. Po metų Pran- 
cūzijoje pasirodė Deleuze knyga Nietzsche et philosophie („Nietzsche ir 
filosofija“), kuri atvėrė naujas daugelio jo idėjų interpretacijos galimybes. 
Savotiškas lūžis Nietzscheės idėjų renesanse buvo 1972 m. Tarptautinio 
kultūros centro Cerisi-la-Salle (Prancūzija) surengtas tarptautinis kolo- 
kviumas, po kurio buvo paskelbtas 2 tomų pranešimų ir diskusijų rinkinys 
Nietzsche aujourd'hui („Nietzsche šiandien“, 1973). Jame buvo paskelbti 
E. Blondelio, G. Deleuze, J. Derrida, L. Flamo, E. Finko, K. Léwitho, J. E. 
Lyotardo, P. Klossowskio, J.-L. Nancy ir kitų įtakingų Nietzscheės filoso- 
fijos tyrinėtojų tekstai. 

Netrukus daugelis autoritetingų tarptautinių filosofinių žurnalų 
Nietzscheės filosofijai aptarti paskyrė specialius numerius, šia tema pradėta 
rengti tarptautines konferencijas, simpoziumus, daugėjo straipsnių, diser- 
tacijų, monografijų, reguliariai pasirodė tęstiniai solidžios apimties Nietzs- 
che-Studies leidiniai. Nietzscheės idėjų atgimimui didžiulį poveikį turėjo 

postmodernioji pranctizy filosofija, kurios lyderiai (Foucault, Derrida, De- 
leuze, Lyotard, R.Barthes) Nietzsche įvardijo reikšmingu klasikinės Vakarų 
mąstymo tradicijos reformatoriumi. Pagal tyrinėjimų, skirtų iškiliausiems 
praeities mąstytojams skaičių, Nietzsche dabar varžosi su Kantu, Laozi, 
Konfucijumi, Heideggeriu, Foucault, Derrida, Kierkegaardu ir Zhuangzi. 

Nietzscheės idėjų įtakos didėjimo negalima laikyti atsitiktiniu, ka- 
dangi slenkant dešimtmečiams, vis labiau aiškėja neblėstantis jo idėjų 
aktualumas. Naujausi Vakarų ir metacivilizacinės kultūros raidos procesai 
patvirtina filosofo įžvalgumą ir verčia mokslininkus nuolatos grįžti prie 
jo tekstų interpretacijos. Daugelyje veikalų Nietzscheės idėjos traktuoja- 
mos taip skirtingai, kad kyla natūralus klausimas, koks iš tikrųjų buvo šis 
mąstytojas, kokios daugialypio jo idėjų poveikio priežastys? 

Į šiuos labai nevienareikšmius klausimus padeda atsakyti italų moks- 
lininkų G.Coli ir M.Montinari naujai parengtas pilnas kritinis Nietzscheės 
raštų leidimas ir Nietzscheės - Archiv publikacijos. Jos leidžia „apvalyti“ 
autentišką filosofo kūrybinį palikimą nuo daugybės „pataisymų“, perdėm 
šališkų interpretacijų, netgi atviro jo tekstų ir minčių falsifikavimo, kuris 
būdingas ankstyviesiems naciams simpatizavusių A. Boimlerio ir filosofo 
sesers E. Férster-Nietzsche parengtiems raštų leidiniams. Reikšmingo 
epistoliarinio palikimo, laiškų, juodraščių, darbinių knygų variantų pa- 
skelbimas ir lyginamoji jau žinomų tekstų analizė padeda kurti objekty- 
vesnį Nietzscheės idėjų pasaulį. 

Dabartinėje humanistikoje formuojasi naujas požiūris į Nietzscheę 
ir jo kūrybinį palikimą. Įtakingas hermeneutinės filosofijos šalininkas 
H.-G. Gadameris studijoje Das Drama Zaratustras („Zaratustros drama“, 
1986) Nietzsche vadina „minties eksperimentuotoju“, atskleidusiu naują 
filosofijos epochą, ir „genialiu psichologu“, sugebėjusiu prasiskverbti į 
žmogaus psichiką. Filosofo tekstus jis aiškina kaip savitas užšifruotas 
parodijas, kuriose išorinis metaforinis sluoksnis slepia tikrąją Nietzscheės 
filosofinių poetinių idėjų esmę (Gadamer, 1986, 2-3). Taigi pokario 
metais vyraves „maištautojo“, „tradicinių vertybių naikintojo“, „didžiojo 
imoralisto’, „išprotėjusio genijaus“ vaizdinys užleidžia vietą naujam pa- 
garbiam požiūriui į Nietzscheę, kaip į vieną reikšmingiausių klasikinės 
Vakarų mąstymo tradicijos kritikų ir reformatorių. Jis vadinamas „nau- 
jojo humanizmo idėjų skelbėju“, „gyvenimo filosofijos“, „neklasikinės 
filosofijos“, egzistencializmo pradininku, įtakingu kultūrologu, meno 
filosofu, postmodernizmo pranašu ir pan. 

Puikus Nietzscheës filosofijos žinovas ir interpretatorius Jaspersas teigė, 
kad yra du geri būdai filosofo idėjoms pažinti. Pirmasis - aprėpti Nietzscheės 
idėjų visumą, nepaisant jų chronologinės raidos. Antrasis - jo asmeninio 
gyvenimo peripetijų, refleksijos ypatumų bei ligos pažinimas (Jaspers, 1936, 
20-21). Pirmuoju atveju, susiduriame su belaike sistema, kuri turėtų padėti 
suprasti filosofo mąstyseną. Tačiau kyla klausimas, ar Nietzsche sukūrė filo- 
sofinę sistemą? Juo labiau kad dauguma tyrinėtojų pabrėžia „nesistemingą“ 
jo filosofijos pobūdį. Kol kas palikime šį polemišką klausimą ir grįžkime 
prie Jasperso nurodyto antrojo būdo. Filosofo gyvenimo ir ligos ypatumų 
gvildenimas turėtų padėti istoriškai pažvelgti į idėjų formavimąsi, atskleisti 
jų svarbą filosofo kūrybinei evoliucijai. 

Pripažindami Jasperso įžvalgumą, į problemą norėtume pažvelgti ir 
kitu požiūriu, nes Nietzscheės kūryba artimai susijusi su prieštaringais 
idėjiniais epochos sąjūdžiais, kurie veikė jo mąstyseną ir lėmė svarbiau- 
sius jo filosofijos bruožus. Tačiau kai kuriuos jo idėjinio palikimo para- 
doksalumus galima aiškinti ir atskirais jo asmeninio gyvenimo faktais, 
rūpestingai slėptais nuo pašalinių akių, prisidengus įvairiomis kaukėmis, 
poetiniais simboliais, metaforomis. 

Iš tikrųjų daugelis Nietzscheės, kaip ir Schopenhauerio, Kierkega- 
ardo, idėjų neatsiejamos nuo gyvenimo biografijos. Negailestingai de- 
maskuodamas to meto kultūros ir meno „liguistumą“, kalbėdamas apie 
natūralių šiuolaikinio žmogaus instinktų, valios silpnėjimą, Nietzsche 
nejučiom atskleidė vieną jautriausių savo būties ir mąstymo paslapčių. 
Kamuojamas ligų, jausdamas senkančias jėgas, artėjantį sąmonės aptemi- 
mą, pusiau atskirtas nuo šio pasaulio ir jo teikiamų malonumų, Nietzsche 
juto natūralių žmogaus instinktų, visko, kas dvasiškai stipru, vientisa, 
ilgesį. Čia slypi jo hipertrofuoto stiprios valios, vidinės disciplinos, ge- 
nijaus, Dioniso, antžmogio kulto, barbariškumo ir nevaldomų instinktų 
estetinimo šaknys. Šių idėjų kontekste labiau suprantama ir raminanti 
filosofo sielą iš indų filosofijos perimta „amžinojo grįžimo“ mito pers- 
pektyva. Todėl savitą daugelio svarbiausių Nietzscheės idėjų formulavi- 
mą galima paaiškinti ir kaip jo biografijos ypatumus bei jį kamavusios 
negalios kompensaciją. 

Nietzsche gimė 1844 m. Prūsijai pavaldžioje Saksonijoje, Rekene, 
netoli Leipcigo, išsilavinusio liuteronų pastoriaus šeimoje, kuri buvo kilusi 
iš lenkų dvarininkų giminės. Reformacijos metu po katalikų persekiojimų 

venti j Vokietija. Friedrichas, labai lauktas Seimoje vaikas, ilgai nekalbéjo 
ir vaikystéje buvo labai tylus. Bisimajam filosofui buvo penkeri metai, kai 
po nelaimingo atsitikimo psichine liga susirgo ir miré vos 36 m. sulaukes 
jo tėvas. Mažasis brolis Jozefas po nervinio priepuolio taip pat po kelių 
valandų mirė. Šie sukrėtimai labai paveikė jautraus Friedricho pasaulė- 
jautą. Praslinkus daugeliui metų paskutinėje neužbaigtoje knygoje Ecce 
Homo, grįždamas mintimis į vaikystės metus, Nietzsche rašė, kad tada jis 
numirė tėvo asmenyje. 

Šeima netrukus persikėlė į Naumburgą, kur kartu su seserimi Elisabet- 
ta tetų globojamas Friedrichas leido vaikystės dienas, čia pradėjo lankyti 
pradinę, po jos - privačią parengiamąją mokyklą, daug dėmesio skyrė mu- 
zikavimui, puikiai skambino pianinu. Dešimties metų jis įstojo į Naumbur- 
go gimnaziją, ten išsiskyrė unikaliais sugebėjimais. Kaip neeilinių gabumų 
mokinys 1858 m. gavo siuntimą tęsti mokslus garsioje filologinės pakraipos 
(prie Naumburgo) Pfortos mokykloje, kurią buvo baigę E G. Klopstockas, 
Fichte, broliai Schlegeliai, Novalis, L. Ranke. Ten viešpatavo pietizmas, 
puoselėjamas asketiškų liuteroniškų idealų. Vasarą mokiniai keldavo 
penktą, o žiemą - šeštą valandą ryto. Didžiausias dėmesys buvo skiriamas 
lotynų, prancūzų kalboms, religijai, istorijai, matematikai. Šioje mokykloje 
Friedrichas gavo puikų klasikinį filologinį išsilavinimą. 

Vėliau Bonos universitete du semestrus studijavo filologiją ir te- 
ologiją, po to išvyko paskui mokytoją klasikinės filologijos profesorių 
E W. Ritschlį (kuris jam buvo „vienintelis asmeniškai pažįstamas genialus 
mokslininkas“) ir tęsė studijas Leipcigo universitete. Kaip ir E. Rohde, jis 
tapo garsiausiu Ritschlio mokiniu. Tačiau ilgainiui filologija jį vis mažiau 
domino, vis labiau traukė filosofija ir kitos humanistikos sritys. Leipci- 
ge Friedrichas susižavėjo Schopenhaueriu ir Rytų filosofija. Jis vadina 
Schopenhauerį „niūriu genijumi“, tėvu, kuris jam atveria naujo nepažįs- 
tamo jaudinančio pasaulio horizontus. Mintis, kad prieš šešis metus šis 
gyvenimo filosofijos šauklys dar buvo gyvas ir jų keliai galėjo susikirsti 
jį jaudino. Baigęs universitetą, 24 metų amžiaus Nietzsche Ritschlio 
pastangomis 1869 m. gavo kvietimą, nors dar neapgynęs disertacijos, 
vadovauti kaip profesoriui klasikinės filologijos katedrai Bazelio univer- 
sitete. Savo rekomendacijoje garsusis filologas rašė: „Tarp jaunų talentų, 
atsiskleidusių mano akyse per 39 metus, aš nemačiau nei vieno, kuris 
toks jaunas būtų išsiskyręs tokia branda, kaip minėtas Nietzsche, Jei jam 
skirta ilgai gyventi - duok Dieve jam tai!- pranašauju, kad ilgainiui jis 

vyraus vokiečių filologijoje“ (Stroux, 1925, 32). Po kvietimo į Bazelį jam 
be egzaminų buvo išduotas diplomas, taip įvertinant neseniai paskelbtus 
mokslinius darbus. 


Būdamas Bazelio universiteto profesoriumi jis gavo ir Šveicarijos 
pilietybę. Nors nuo tol beveik visą samoninga gyvenimą nugyveno už- 
sienyje, tačiau dvasia buvo suaugęs su jį pagimdžiusia ir išpuoselėjusia 
vokiečių kultūra. Pedagoginis darbas Nietzscheei sekėsi, jis tapo studentų 
numylėtiniu ir profesoriavo dešimtmetį - iki 1879 m. Bazelio universite- 
tas, anot J. Burckhardto, „niekuomet anksčiau neturėjo tokio dėstytojo“. 
Šiuo gyvenimo laikotarpiu jis artimai bendravo su Burckhardtu, J. Bacho- 
fenu ir greta Liucerno gyvenusiais atsiribojusiais nuo išorinio pasaulio 
R.Wagneriu ir jo žmona Cosima, kuri buvo garsaus vengrų kompozi- 
toriaus E Liszto duktė. Tačiau paskaitų skaitymas ir ypač graikų kalbos 
dėstymas pirmojo semestro studentams jj vis labiau slėgė. Jausdamas savo 
sveikatos trapumą labiau vertino laiką, kurį galėjo skirti knygų rašymui, 
todėl pedagoginis darbas ir kiekviena valanda, atiduota universitetui, ne 
visada gabiems auklėtiniams, jį varė į neviltį. 

Nietzscheei, kaip ir tėvui, sulaukus trisdešimt šešerių metų ėmė mąžti 
gyvybinė energija, katastrofiškai silpnėjo regėjimas. Nuo 1873 m. filosofą 
pradėjo kankinti galvos skausmai, sutriko virškinimas - viskas ilgainiui 
įgavo lėtinį pobūdį. Kita vertus, liga, filosofo žodžiais tariant, jo kūrybai 
darė teigiamą poveikį, kadangi padėjo išsiskirti iš kitų, vertė susitelkti, 
disciplinuoti savo gyvenimą, ugdė pasitikėjimą jėgomis. Tačiau kartu jį 
pradeda įkyriai persekioti mintys apie mirtį ir tai, ką jis paliks išeidamas 
po savęs. „Baigiasi 35-ieji mano gyvenimo metai „gyvenimo vidurys“, - 

rašo jis P. Gastui. - Dabar, kai aš pasiekiau savo gyvenimo vidurį, iš visų 
pusių į mane žvelgia mirtis, ir aš kiekvieną minutę laukiu jos atėjimo; 
mano gyvenimas toks, kad aš turiu laukti mirties akimirkų konvulsijų 
priepuolyje“ (Halėvi, 1977, 277). Pablogėjusi sveikata privertė Nietzscheę 


“ galutinai atsisakyti pedagoginio darbo. Artimo draugo E Overcbecko pa- 


stangomis 1879 m. Bazelyje Nietzscheei buvo paskirta profesoriaus pensi- 
ja, kuri leido kukliai gyventi ir kurti. Nuo šiol jis darėsi „vienišu klajūnu“. 
1883 m. parengė išplėstinį paskaitų kurso, kurį ruošėsi skaityti Leipcigo 
universitete, planą, tačiau vadovybė atmetė jį dėl perdėm aršaus kritinio 
pobūdžio. Paskutinius dešimt sąmoningo gyvenimo metų jis, nenutrauk- 
damas intensyvios kūrybinės veiklos ir ieškodamas sveikatai palankesnio 
klimato, praleido kukliuose Šveicarijos, Italijos, Pietų Prancūzijos kurortų 
pensionuose Lucerne, Davose, Engandine, Sils-Maria, Sorente, Genujoje, 
Turine, Rapallo, Nicoje ir kitur. Vasarą labiausiai mėgo būti Alpėse esan- 
čiame Sils-Maria kaimelyje, o žiemą — Nicoje, Prancūzijos Viduržemio 
jūros pakrantėje. „Priepuoliai, - rašė jis laiške draugui, - kartojosi kas- 


dien, ryškėjo vis sunkesnės kankinančios komplikacijos (vėmimas ir pan.) : 


ir vis tik viskas, atrodo; susiklostė taip gerai, kaip tik įmanoma (dieta, 
judėjimas, rimtis, įstabi ir didinga kalnagūbrių gamta, vienatvė). Tačiau, 
kaip dabar man atrodo, visas šitas grynas eksperimentavimas su nuolatine 
vietos kaita stūmė mane į pražūtį (Nietzsche, 1986, 97-98). 

Šis idėjų radikalumu garsėjęs maištingas Vakarų civilizacijos kri- 
tikas kasdieniame gyvenime buvo santūrus ir gerai išauklėtas žmogus. 
Pirmą kartą susidūrę su juo Viduržemio jūros pakrantės pensionuose 
jau žinojusieji skandalingai pagarsėjusius jo kūrinius neretai sutrikdavo. 
Į akis krito neįtikėtinas švelnaus introvertiško charakterio ir maištingos 
kupinos dionisinio polėkio filosofijos neatitikimas. Štai vienas nupieš- 
tų filosofo portretų: „Jam būdingas tylaus kalbėjimo įprotis, atsargi, 
kupina susimąstymo eisena, ramūs veido bruožai ir nukreiptos į vidų, 
žvelgiančios vidun akys. Jo dažnai buvo galima nepastebėti, taip nedaug 
išskirtinumo buvo jo išorėje. Kasdieniame gyvenime jis skyrėsi pabrėž- 
tinu mandagumu, beveik moterišku švelnumu, nuolatiniu charakterio 
lygumu. Jam patiko rafinuotos bendravimo manieros ir pirmą kartą 
susidūrus jis stebino kiek dirbtiniu ceremoningumu“ (Riehl, 1898, 25). 

Lou Salomė papildo šį portretą kitais labiau psichologizuotais 
štrichais: „Jo veide švytėjo tai, ko jis neišsakydavo, slėpė savyje. Būtent 
šis užsisklendimas, užslėptos vienatvės nuojauta pirmo susitikimo 

metu darė stiprų įspūdį [...] Subtilios išraiškingos burnos linijos buvo 
beveik visiškai uždengtos didžiuliais į priekį sušukuotais ūsais. Juokėsi 
jis tyliai, tyli buvo ir jo kalbėjimo maniera; atsargi susimąstymo kupina 


eisena ir kiek palinkę į priekį pečiai. Ši figūra buvo sunkiai įsivaizduo- 
jama minioje - jai būdingas išskirtinumo, vienatvės antspaudas“ (Lou 
Salomė, 2000, 298). 

Be humanitarinių, Nietzsche labai domėjosi įvairiais vadinamaisiais 
pozityviais mokslais, ypač fizika, biologija, fiziologija, medicina. Jį supu- 
sių žmonių aplinkoje, su kuriais jis glaudžiai bendravo, buvo gamtotyri- 
ninkai, orientalistai, menininkai ir filosofai. „Mokslas, menas ir filosofija 
mano dvasioje taip glaudžiai susipynė, kad galiu pagimdyti kentaurą“- 
rašė jis laiške E. Rohde (Halėvi, 2001, 189). 

Paskutiniais gyvenimo metais Nietzsche itin žavėjosi Rytais, todėl 
aršiai puolė krikščionybę, kurią ją traktavo kaip „nusižeminusių vergų 
religiją“. Nepaisydamas progresuojančios ligos, jis įtemptai dirbo ir leido 
knygas, kuriose plėtojamos idėjos neretai sukeldavo prieštaringas reakci- 
jas ir interpretacijas. Devintojo dešimtmečio pradžioje vis labiau didėjo 
Nietzscheės savijautos ir kūrybingumo priklausomybė nuo oro pokyčių. 
Dažni ligos paūmėjimai ir galvos skausmai sekino jo jėgas. 1881 m. rugsėjo 
mėnesį, Sils-Maria, kai ilgesniam laikui pablogėjo klimato sąlygos, ypač 
oro slėgis, filosofas kentė stiprią depresiją. Tada jis du kartus nesėkmingai 
mėgino nusižudyti. 1882 m. filosofas susipažino su jauna žavia iš Rusijos 
atvykusia mergina Lou Salomė, kurią aistringai pamilo ir ruošėsi vesti, 
tačiau šiems planams žlugus, patyrė dar vieną psichologinį sukrėtimą. 

Lou buvo klasikinis dostojevskiškos la femme fatale, arba vadinamosios 
infernalinės, moters-mūzos tipas, apie kurią sukosi talentingųjų vyrų 
pasaulis. Panašus į Lou vaidmuo Vakarų kultūroje teko Jenos romantikų 
sąjūdžio mūzai - Karolinai Michaelis, o XX a. pradžioje - Almai Mahler. 
Su Lou, Nietzscheės žodžiais tariant, „staigia kaip erelis, stipria kaip liūte ir 
kartu labai moterišku vaiku“, artimai bendravo, be Nietzscheės, P. Gastas, 
R. M. Rilke, S. Freudas, E Tônnies, E. Sprangeris, P. Deussenas. Jos bičiu- 
liais buvo: L. Tolstojus, I. Turgenevas, H. Ibsenas, K. Hamsunas ir daugybė 
kitų Vakarų kultūros įžymybių. Nietzsche du kartus jai piršosi, tačiau gavo 
neigiamus atsakymus. „Vargu, - rašė jis, - ar kada nors tarp žmonių buvo 
didesnis filosofinis atvirumas, nei tarp manęs ir Lou Salomė“ (Lou Salomė, 
2000, 274). 

Nietzsche išgyveno kelis ypatingo kūrybinio pakilimo tarpsnius. 
Lemtingasis prasidėjo 1888 m. rugsėjį Turine, kai vienu metu spaudai 
rengė penkias knygas. Tai buvo intensyvus, sekinantis dvasines jėgas 
kūrybos periodas, jis galutinai pakirto jo sveikatą. Liga progresavo ir 
1889 m. sausio mėnesį Turine vos 45 metus sulaukusiam filosofui po psi- 
chologinės depresijos išryškėjo sąmonės užtemimo požymiai. Netrukus 
po bendro kūno paralyžiaus jo draugas Overbeckas pervežė Nietzscheę 
į Bazelį (šio miesto psichiatrijos ligoninės gydytojų diagnozė - paralysis 
progressia), o vėliau į Jenos psichiatrinę kliniką, kur jis buvo globojamas 
motinos ir sesers. Laikinai atsigavęs jis grįžo į Naumburgą, o vėliau išti- 
kus psichikos krizei buvo nugabentas į Veimarą, kur, globojamas sesers, 
nesąmoningos būsenos nugyveno iki 1900 m. rugpjūčio 25 d. Išsipildė 
eilinė jo „Wagnerio byloje“ išsakyta pranašystė: „Kartais tam, kad taptum 
venimo metais jo kūryba įgavo pripažinimą ne tik vokiškai kalbančiose 
šalyse, tačiau ir už jų ribų; ja susidomėjo tokios iškilios asmenybės kaip 
Ch. A. Sainte-Beuve, H. Taine, G. Brandes. Tačiau tikroji šlovė ir pripa- 
žinimas atėjo po mirties. 

Turint omenyje trumpą sąmoningą gyvenimą ir kamavusias negalias, 
Nietzsche buvo labai produktyvus mąstytojas - kūrė daug įvairaus žanro 
ir stiliaus tekstų. „Kiekviena knyga,- autoriaus prisipažinimu, - buvo 
užkariavimas, susirėmimas - tempo lento (ilgą laiką.- A. A.) - iki pat 
galo dramatiška proza, pagaliau katastrofa ir netikėta atgaila“ (Nietzsche, 
1995b, 23-24). Nietzscheés kūrybinę evoliuciją galima suskirstyti į tris su- 
sijusius etapus. Pirmasis, romantinis, apima 1872-1876 m. Tai laikotarpis, 

kai jis žavėjosi Schopenhauerio, Wagnerio ir Jenos romantikų idėjomis. 
Svarbiausi to meto veikalai - Die Geburt der Tragödie aus Geist der Musik 
(„Tragedijos gimimas iš muzikos dvasios“, 1872) ir Unzeitgemūssen Be- 
trachtungen („Apmąstymai ne laiku“, 1873-1876). Pirmojoje herojiškai 
pesimistiškai pateikiama nauja antikos kultūros traktuotė, o antrojoje 
kritiškai vertinama to meto vokiečių kultūra, 

Antrajam laikotarpiui (1876-1882) būdinga didėjanti Rytų kultūros 
ir švietimo epochos bei klasikinio idealizmo įtaka, kuri jungiasi su po- 
zityvizmo tendencijomis, domėjimusi vadinamaisiais „pozityviaisiais“ 
mokslais - gamtos, fiziologija, matematika, ekonomika. Svarbiausi šio 
meto veikalai - Menschliches, Allzumenschliches („Žmogiška, pernelyg 
žmogiška“, 1876), Morgenrėte („Ryto aušra“, 1881), Die frôchliche Wissens- 
chaft („Linksmasis mokslas“, 1882). Pirmoji knyga, autoriaus prisipažini- 
mu, buvo tarsi išgyvenamos dvasinės krizės paminklas, kurį rašydamas jis 
„išsivadavo nuo viso, kas nebūdinga jo prigimčiai“. Šio periodo veikaluose 
Nietzsche atsiskleidžia kaip įvairių epochų meninės kultūros žinovas. 

Trečiasis laikotarpis (1883-1889) sietinas su galutiniu akademinės 
karjeros atsisakymu, gyvenimo būdo pasikeitimu. Svarbiausiuose to 
meto kūriniuose - Also sprach Zaratustra (liet. „Štai taip Zaratustra kal- 
bėjo“, 1883-1885), Jenseits von Gut und Bose („Anapus gėrio ir blogio“, 
1886), Zur Genealogie der Moral („Apie moralės genealogiją“, 1887), 
Gėtzen-Dūmmerung („Stabų saulėlydis“, 1895), Ecce Homo (1895) ir ne- 
užbaigta Wille zur Macht („Valia galiai“) sustiprėja poetinio simbolizmo 
ir mitologinių konstrukcijų reikšmė, galutinai susiformuoja antžmogio ir 
„valios galiai“ teorijos. Veikiant šioms teorijoms, susiklostė ir brandžioji 
Nietzscheės filosofijos koncepcija. 


„Gyvenimo“ apologija 


Nietzsche nesistengė kurti vientisos teorinės sistemos. Svarbiausias 
jo tikslas - sukurti naują meniškai interpretuojamą „gyvenimo filosofiją“, 
glaudžiai susijusią su individualios būties problemomis. Puikiu stiliumi pa- 
rašytose knygose Nietzsche gvildeno Vakarų civilizacijos istorijoje prarastą 
žmogaus mąstymo ir būties vientisumo idėją, teoriškai grindė kūrybišką 
asmenybės prigimtį, aiškino įvairių kultūros sričių įtaką dvasiniams žmo- 
gaus poreikiams. „Nietzscheės filosofija, - nurodo K. Léwithas, - nėra nei 


uždara ir logiškai rišli sistema, nei nepriklausomų vienas nuo kito aforiz- 

my aibė; tai sistema, sudaryta iš aforizmų. Filosofinės formos savitumas 
čia lemia ir turinį“ (Lôwith, 1991, 19). 

Nepaisant aršių išpuolių prieš sistemingas teorines Vakarų metafizi- 
kos konstrukcijas ir išorinio mąstysenos nesistemingumo, fragmentišku- 
mo, pernelyg laisvai vartojamų terminų, Nietzscheės filosofijos negalima 
laikyti atsitiktinių aforizmų ir padrikų idėjų visuma. Filosofas yra linkęs 
į bemaž vientisą voliuntaristinį mokymą, kuriame aktualios kultūros ir 
žmogaus būties problemos nuolat pinasi su meniniais vaizdiniais. „Ats- 
kiros filosofinės sąvokos, - rašė knygoje Anapus gėrio ir blogio mąstyto- 
jas,- nėra atsitiktinės, jos rutuliojasi ne kiekviena skyrium, bet tarpusavy 
susisiedamos, ir yra viena kitai giminingos; ir nors mums atrodo, jog 
minties istorijoje jos iškyla staiga ir netikėtai, iš tikrųjų jos priklauso 
sistemai“ (Nietzsche, 1991, 334). 

Išorinis Nietzscheės filosofijos nesistemingumas ir nuolatiniai išpuo- 
liai prieš tradicinę metafiziką (jis visada labai kritiškai vertino metafizinės 
filosofijos apraiškas) neturėtų klaidinti, kadangi, nuolatos kalbėdamas apie 
klasikinės filosofijos sisteminių postulatų paneigimą, jis neatsisako garsiai 
nedeklaruojamo noro aprėpti būties procesų įvairovę ir „gyvenimo“ apraiškas 
kaip visumą. Čia ryškėja iš esmės naujas, neklasikinės filosofijos tipas, kurio 
sistemiškai organizuojančia šerdimi tampa sąvoka - gyvenimas. 

Visą mus supantį pasaulį Nietzsche aiškina kaip nuolat kintantį cha- 
otišką būties srautą, kuriam svetimas organizuojantis tikslas. Būtis — tai 
nuolatos kintantys valios impulsai, kuriems būdinga energija, aktyvumas, 
instinktyvus gyvenimo teigimas ir kova už būvį. Šie valios impulsai protu 
nesuvokiami; jie yra skirtingos iracionalios ir viską apimančios valios raiš- 
kos formos. Taigi substancine pasaulio esme Nietzsche paskelbė sinkretišką 
valios sąvoką, kurią laikė svarbiausia kūrybine būties ir kultūros jėga. 

Perėmęs iracionalias ankstesnės romantinės ir voliuntaristinės 
filosofijos nuostatas, metafizinę ir biologinę Schopenhauerio valios in- 
terpretaciją, Nietzsche suteikė jai naują aktyvią „valios gyventi“ prasmę. 
Vietoj tradicinės būties, kaip viso egzistuojančio pagrindo sampratos, 
Nietzsche, apibūdindamas gyvenimo sąvoką, pabrėžia joje vyraujančius 
Rytų koncepcijoms būdingus pesimistinius, kančios, amžino tapsmo, 
atsinaujinimo ir metamorfozių aspektus. 

Sąvoka gyvenimas Nietzscheės filosofijoje yra plati ir nevienareikš- 
mė. Ji apibūdinama kaip „sunki našta“, „vien kančia didžiulė“, „savęs de- 
ginimas“, nuolatinis atsiribojimas nuo to, kas pasiduoda pasyvumui, kam 

laikas mirti. Dėl to jis ragina „būti žiauriam ir negailestingam viskam, 
kas mumyse silpsta ir sensta, ir ne tik mumyse“. „Visais laikais, - rašė jis 
Staby saulėlydyje, - išminčiai apie gyvenimą sprendė vienodai: jis nieko 
nevertas... Visada ir visur iš jų lūpų skambėjo tas pats garsas - kupinas 
dvejonės, melancholijos, gyvenimo nuovargio, šleikštulio gyvenimo aki- 
vaizdoje. Net Sokratas mirdamas pasakė: „Gyventi - vadinasi, ilgai sirgti“ 
(Nietzsche, 2000, 18). 

Gyvenimas Nietzscheės filosofijoje — tai spontaniška, besikeičianti, 
patirianti įvairius virsmus, žodžiais neapsakoma substancija, visa ko 
pradžios taškas, vienintelis ir galutinis žmogaus siekių, giluminių valios 
impulsų tikslas. Jis - amžinas srautas, kuriam svetima logika, tikslas, 
nes gyvenimo formų įvairovę nulemia atsitiktinių impulsų ir kombina- 
cijų žaismas. Šių kovojančių valios impulsų veikiami gyvenimo sklaidos 
procesai iš esmės yra iracionalūs, nepažįstami ir nepaklūsta racionaliai 
interpretacijai. 

Stiprėjantis žmogaus būties nesvarumo ir egzistencinės krizės jaus- 
mas skatina verZly Nietzscheés protestą prieš išorinio pasaulio absurdiš- 
kumą ir užsisklendimą vidinių ontologinių problemų pasaulyje. Jis taip 
pat sukyla prieš pasaulį pateisinančias panlogistines vokiečių klasikinės 
filosofijos konstrukcijas, jos abstraktų stebimajj racionalizmą, šaltai kons- 
tatuojantį esamą padėtį. Todėl jis metė iššūkį pamatiniams viešpatavusios 
racionalistinės filosofijos principams ir jos traktavimą įvardijo kaip isto- 
riškai neatitinkantį tikrovės reiškinį. 

Skirtingai nei Schopenhaueris, kuris išliko veikiamas stiprios klasi- 
kinio filosofavimo įtakos ir siekė sutaikyti prieštaravimus, Nietzsche ir 
Kierkegaardas jau iš esmės atsiribojo nuo klasikinės filosofijos principų 
ir siekė sukurti vientisą pasaulėjautą, remiantis gyvenimu (egzistenci- 
ja), kaip pirmine realybe. Gyvenimas čia skelbiamas ne tik pirmaprade 
realybe, visko atrama (ontologinis aspektas), bet ir vieninteliu patikimu 
jo pažinimo organu (gnoseologinis aspektas). Vadinasi, visos galimos 
gyvenimo interpretacijos išsirutulioja tik iš jo paties. Svarbiausias žmo- 
gaus siekių tikslas - ne nauda, malonumas ar tiesos pažinimas, o naujų 
gyvenimo perspektyvų atskleidimas, nuolatinis savęs įveikimas, tapsmas, 
naujų asmenybės sugebėjimų išryškinimas. 

Tęsdamas Schopenhauerio tradiciją, Nietzsche sukyla prieš vokiečių 
klasikinės filosofijos aukštinamą racionalaus proto kultą ir prabyla apie 
besąlygišką gyvenimo pirmumą ratio atžvilgiu. Taip gimsta vaizdingas 

proto palyginimas su „ligotu voru“. Akivaizdu, kad filosofas siekia nuvai- 
nikuoti protą, teoriškai pagrįsti jo principinį svetimumą gyvenimui. Pro- 
tas čia aiškinamas kaip atsitiktinis reiškinys, kadangi „net išmintingiau- 
siame žmoguje jis yra išimtis, o chaosas, būtinybė, srautas yra taisyklė“. 
Gyvenimo ir proto konfliktas yra amžinas, neišsprendžiamas, kadangi 
racionalus šaltas protas siekia apriboti spontanišką gyvenimo sklaidą, 
varžyti jo impulsus, iškreipti jausmų duomenis, kurie, anot Nietzscheės, 
„Niekuomet nemeluoja“. Tik žmonės, klaidingai interpretuodami jaus- 
mų liudijimus, juos iškreipia. Jausmuose, instinktuose, pasak filosofo, 
tiesiogiai skleidžiasi pagrindinis viso egzistuojančio universalaus „valios 
galiai“ principas, o iracionalios kilmės instinktas yra jo autentiškos raiškos 
forma. 

Dėl Schopenhauerio ir Darwino idėjų įtakos gyvenimas siejamas su 
valios impulsų sklaida, galios augimu, kova ir traktuojamas, kaip galutinis 
visų žmogaus siekių tikslas. Tačiau, skirtingai nei Darwinas, Nietzsche 
atsiriboja nuo tiesinės pažangos teorijos ir prabyla apie socialinių procesų 
alogiškumą, žmonių visuomenės judėjimą priešinga pažangai kryptimi. 
„Pažangos“ idėja čia aiškinama kaip „melaginga“ idėja, slepianti žmonijos 
degradaciją ir akivaizdžius socialinio nuosmukio požymius. „Sprendimai, 
vertybiniai sprendimai apie gyvenimą, už ar prieš jį, galiausiai niekada 
negali būti teisingi: jie vertingi tik kaip simptomai, ir juos reikia laikyti tik 
simptomais, - savaime tokie sprendimai yra kvailystės. Reikia sukaupti 
visas savo mintis ir pasistengti suvokti stulbinančią finesse - kad gyveni- 
mo vertė negali būti nustatyta“ (ten pat, 19). 

Esminis klausimas, keliamas Nietzscheės, - tai gyvenimo ir raciona- 
liu protu besiremiančio mokslinio pažinimo santykis. Kuri iš šių dviejų 
jėgų stipresnė? Jei į šią problemą pažvelgsime iš filosofo „gyvenimo 
filosofijos“ pozicijos, kurioje vyrauja besąlygiška „gyvenimo“ pirmenybė 
kitų vertybių atžvilgiu, tuomet atsakymas į jį yra aiškus. Gyvenimas - 
aukščiausia vyraujanti jėga, kadangi pažinimas, sunaikinantis gyvenimą, 
kartu naikina ir save. Pažinimas numato gyvenimą ir todėl taip stengiasi 
jį išsaugoti, kaip ir kiekviena esybė savo būties tąsą. Todėl mokslui būtina 
ypatinga priežiūra ir kontrolė. 

Iš čia kyla Tolimųjų Rytų teorijoms, ypač daoizmui, būdingas gyve- 
nimo interpretacijos reliatyvizmas, teorinis tiesos ir melo santykinumo 
pagrindimas. Racionalaus proto sukurtai apgaulingai tiesos mitologijai 
filosofas priešpriešina iracionalaus ir spontaniško gyvenimo impulsų ska- 

tinamą ieškojimo filosofiją, paklydimą, klaidžiojimą būties bekraštybėje. 
Tiesos ir paklydimo santykiai yra nevienareikšmiai ir didžiai prieštaringi. 
Filosofas tarsi sąmoningai vengia vienareikšmio jų apibūdinimo. Įvai- 
riuose tekstuose ryškėja skirtingi šių santykių aspektai: vienuose tiesa ir 
paklydimas supriešinami, kituose įrodinėjamas paklydimo pirmumas, o 
dar kituose tarp tiesos ir paklydimo, kaip ir daugelyje indų bei kinų filo- 
sofijos krypčių, apskritai neregima jokio skirtumo. Kadangi pasaulis yra 
nuolatos kintančių iracionalių gyvenimo impulsų raiškos sritis, kurioje 
iš principo nėra jokio prasmingo tikslo, vieno plano, vadinasi, ir proto 
sukuriamų skirtumų tarp teisinga ir neteisinga ieškoti beprasmiška. Va- 
dinamoji tiesa realiame gyvenime nuolatos virsta paklydimais, įvairiomis 
gyvenimo ir valios kuriamomis iliuzijomis, padedančiomis žmogui bėgti 
nuo būties beprasmiškumo jausmo ir nusivylimo. 

Vadinasi, reliatyvistinė Nietzscheės gnoseologija tiesiogiai siejasi su 
gyvenimo filosofijai būdingomis iracionaliomis nuostatomis: pirma, pa- 
žinime iškeliančiomis instinktyvių nesąmoningų ir intuityvių pažinimo 
instrumentų svarbą. Gyvenimo pirmumo proto atžvilgiu sureikšminimas 
lemia racionalaus proto bejėgiškumą suprasti sudėtingesnes ir jam nepa- 
valdžias gyvenimo apraiškas. Kita vertus, pažinimo procesas reliatyvis- 
tinėje Nietzscheės filosofijoje virsta subjektyvia mus supančio pasaulio 
reiškinių ir gyvenimo procesų interpretacija, kurios tikslai ir rezultatai 
priklauso nuo konkretaus subjekto regėjimo perspektyvos. 


„Valios galiai“ koncepcija 


Gyvenimas savo galinga spontaniška prigimtimi yra tapatus valios 
galiai: jis, pasak Nietzscheės, ne tik nulemia žmonių sąmonę ir veiks- 
mus, bet ir nuolatos stiprėja, plečia savo įtakos sritį, nes jo esmėje glūdi 
viešpatavimo instinktas. Todėl ilgainiui „valia gyvenimui“ brandžiuose 
filosofo veikaluose virsta „valia galiai“, kuri tampa pamatine Nietzscheės 
gyvenimo filosofijos sąvoka. Valia galiai čia traktuojama kaip pagrindi- 
nis „gyvenimo“ įtakos ir galios augimo principas, apimantis visus būties 
procesus. Taigi „valia galiai“ yra svarbi brandžios Nietzscheės filosofijos 
grandis, kuri sujungia kitas pagrindines gyvenimo filosofijos kategorijas: 
gyvenimą, amžinąjį grįžimą, pasaulį, žmogų, antžmogį, substanciją, prie- 
žastingumą, meną, kūrybą. Joms būdingas sinkretiškas ontologinis pobū- 

tik netiesiogiai ir gan apytikriai. Viename laiškų Brandesui filosofas pri- 
sipažįsta, kad daugelis jo veikaluose vartojamų „sąvokų yra prisodrintos 
visai kitų druskų ir jo kalbai duoda kitokį skonį nei skaitytojams“. 

Valia galiai paaiškina visus kosminius procesus, pasaulyje veikiančius 
principus, įvairiomis kryptimis ir aspektais besireiškiančias gyvenimo ap- 
raiškas. Valia galiai siekia augti, plėstis, skaidytis į įvairius galios centrus, 
kurie varžosi tarpusavyje; jų galia arba auga, arba silpsta, priklausomai 
nuo jiems būdingos energetinės galios, sąveikos su daugybe kitų kon- 
kuruojančių impulsų. „Man atrodo, kad valia- sudėtingas dalykas ir tik 
kaip žodis ji vientisa — būtent šioje žodinėje vienovėje ir slypi populiarus 
prietaras, kuriam neatsispyrė visada atsargūs filosofai. Būkime nors kartą 
atsargesni, būkime „nefilosofiški“ ir pasakykime: visų pirma kiekviename 
valios akte slypi daugybė jutimų“ (Nietzsche, 1991, 332). Šiuos jutimus ir 
impulsus valdantis principas yra amžina ir neblėstanti valios galiai kova 
dėl įtakos, savo valios galiai išplėtimo, kuri ir yra valia gyvenimui. 

Subtilus Nietzscheės filosofijos interpretatorius Deleuze knygoje 
Nietzsche et la philosophie („Nietzsche ir filosofija“, 1962) aiškiai atskiria 
Wille zur Macht („valią galiai“) nuo Wille der Macht („valios valdyti“, 
arba „valingojo noro viešpatauti“), kuriai svarbiausi antžmogiui būdingi 
viešpatavimo instinktai. Deleuze pabrėžia kūrybinę Nietzscheės valios 
galiai koncepcijos kilmę, altruizmą, atvirumą pasauliui, atsiribojimą nuo 
merkantilių egoistinių tikslų. Todėl „valios galiai“ teorijos savitumą pir- 
miausia lemia siekimas kurti ir dalytis, o ne imti neigiant. 

Valią galiai Nietzsche traktuoja kaip aukščiausią gėrį ir jėgą, pade- 
dančią veiksmingai kovoti su destruktyviomis amžiaus tendencijomis. Jo 
filosofijoje, kaip ir daoizme, išskiriami du besivaržantys pradai: dionisiš- 
kasis ir apoloniškasis. Pirmasis įkūnija aklą iracionalią gaivališką valią, 
kuri atspindi amžiną ratu besisukantį betikslį judėjimą. Ši valia simboli- 
zuoja už bet kokio pažinimo ribų esančią metafiziką. Į šį betikslį pasaulį 
tragizmą įneša apoloniškąjį pradą įkūnijantis žmogaus intelektas. Žmogus 
čia - „intelektuali valia“, t. y. prislopinta ir suvaržyta intelekto galia valiai, 
kuri reiškiasi viešpatavimo instinktu. 

Šios valios impulsuose slypi titaniškos gyvenimą teigiančios jėgos, ku- 
rios tiesiogiai siejasi su „galingų žmonių“ (antžmogių, genijų) kastos veikla 
ir jų viešpatavimo instinktais. Universalaus valios galiai principo sklaida 
socialiniuose organizmuose visada tiesiogiai siejasi su įsakinėjimo, paklusi- 
mo, plačiąja prasme - su moralės principais. „Valia - tai neišvengiamas įsa- 

kinėjimas ir paklusimas socialinės daugelio „sielų“ sąrangos aplinkybėms; 
štai kodėl filosofas turėtų reikalauti, kad valia būtų nagrinėjama moralės 
požiūriu, - moralės, suprastos kaip mokymas apie viešpatavimo santykius, 
kuriems esant atsiranda „gyvenimo“ fenomenas“ (ten pat, 333). 

Valios galiai sąvoka Nietzsche rėmėsi kaip metodologiniu principu, 
padedančiu aiškinti sudėtingas kultūros istorijos ir atskiro žmogaus gyve- 
nimo bei kūrybos problemas. Tęsdamas iracionalizmo tradiciją, Nietzs- 
che paneigia protą, teigia principinį jo svetimumą gyvenimui, kurį siekia 
deformuoti, skaldyti, numarinti. Šis racionalaus proto ir spontaniško 
gyvenimo konfliktas yra neišsprendžiamas. Protas siekia pakeisti, iškreipti 
jausmų duomenis, kurie, anot Nietzscheės, „niekuomet nemeluoja“, ka- 
dangi jausmais ir instinktais tiesiogiai atsiskleidžia gyvenimo principai. 

Skirtingai nei vokiečių klasikinio idealizmo šalininkai, kurie nuolatos 
pabrėžė nesąlygišką dvasinio prado ir intelekto pirmumą, Nietzsche teigė 
ne tik vitališko valingo, nesąmoningo, fiziologinio, instinktyvaus, bet ir 
fizinio prado prioritetą, o dvasinį traktavo tik kaip mažiau reikšmingą 
antstatą. Nepriekaištingai sveikas ir gerai išlavintas kūnas Nietzscheės 
koncepcijoje vadinamas tvirtu pagrindu galingos kūrybinės dvasios raiš- 
kai. Todėl Nietzsche įrodinėjo, kad auklėjant jaunimą išskirtinį dėmesį 
būtina atkreipti į harmoningą fizinį ugdymą, žmogaus prigimties tobu- 
linimą. Filosofo požiūriu, sąmonė ir intelektinės veiklos kūrybiškumas 
aktyviausias, kai slopsta fizinės vitalinės jėgos ir gaivališki instinktai. Tokį 
požiūrį neabejotinai formavo fizinė paties filosofo negalia. 


Amžinojo grįžimo ir antžmogio mitologija 


Valios galiai teorija tiesiogiai siejasi su dviem kitais pamatiniais 
Nietzscheės gyvenimo filosofijos mokymais - apie amžinąjį grįžimą ir 
antžmogį. Pirmasis yra aukščiausia valios galiai būties forma, o antrasis 
išreiškia užslėptą valios siekį sukurti tobuliausią žmogaus tipą, įgyven- 
dinantį valios galiai tikslus ir siekiantį įtvirtinti konkrečiame subjekte 
galingų instinktų viešpatavimą. 

Amžinojo grįžimo teorijos atsiradimą Nietzsche knygoje Ecce Homo 
datuoja 1881 m. rugpjūčio mėnesiu, kai aukštai kalnuose šalia pamėgto 
Sils-Maria kaimelio jis, klajodamas miškingo ežero pakrantėmis, išgyveno 
sąmonės nušvitimą, kuris padėjo naujai pažvelgti į pasaulį „iš amžinybės 

fijos idėjų refleksija, kurioje laiko begalybės ir įvairioms amžinojo grįžimo 
teorijoms teikiama išskirtinė svarba. Mąstydamas apie laiko ir būties be- 
kraštybę filosofas teigė, kad praslinkus begalei metų gali atsirasti į jį labai 
panašus žmogus, kurį toje pačioje vietoje gali užvaldyti ta pati mintis. Šis 
amžinojo grįžimo motyvo pasikartojimas, filosofo nuomone, paneigia 
iliuzines svajas ir lūkesčius apie dangiškojo gyvenimo galimybę. Tačiau, 
nepaisant žiauraus šios idėjos negailestingumo, ji vis tik taurina kiekvieną 
žmogaus gyvenimo akimirką ir leidžia žavėtis trumpalaikių šio pasaulio 
reiškinių grožiu. Iš čia kyla daoizmui, šintoizmui, čan ir dzen teorijoms 
būdinga mintis apie kiekvienos išnykstančios būties akimirkos žavesį. 

Tikrasis būties pilnatvės pojūtis, anot Nietzscheės, būdingas ne visiems 
mirtingiesiems, o itin subtilių išrinktųjų žmonių - genijų arba antžmogių 
kastai. Zaratustros žodžiais jis patetiškai sako, kad „žmogus yra būtybė, 
kurią įveikti reikia — kad tiltas jis yra, ne tikslas: žmogus“ (ten pat, 193). 
Sukurti antžmogį įmanoma tik sulydžius geriausius istorijos eigoje veikusių 
asmenybių galingus dvasios polėkius, padedančius iškilti ir viešpatauti. To- 
dėl aiškiai atskiriama išrinktųjų dvasios genijų kastos moralė, besiremianti 
nesuvaldomu individualizmu, nuo jiems privalančių paklusti paprastų 
žmonių moralės bei gyvenimo principų. Tačiau norint pajungti savo valiai 
kitus ir viešpatauti, anot Nietzscheės, pirmiausia reikia išmokti valdyti save. 
Vadinasi, kelias į naujo tipo žmogaus- antžmogio- sukūrimą eina per savęs 
disciplinavimą, įveikimą savyje to, „kas yra žmogiška, perdėm žmogiška“. 
Zaratustra jam buvo vienas iš antžmogio prototipų. 1885 m. savo draugo 
Peterio Gasto kambaryje išvydęs Leonardo da Vinci autoportretą jis susi- 
jaudinęs sušuko: „O! Juk tai yra Zaratustra!“ 

Antžmogio teorijos atsiradimas tiesiogiai siejasi su romantikams bū- 
dingu elitarizmu, genijaus, iškilusio virš pilkos masės, kultu ir teoriniu jam 
būdingos išskirtinės moralės pateisinimu. Nietzsche aiškiai atriboja išrinktųjų 
dvasios genijų kastą nuo masei, arba bandai, būdingų vertybių ir požiūrių 
sistemos. „Bandos požiūriai, — teigė jis, - tegu viešpatauja bandoje, tačiau 
neperžengia jos ribų“. Filosofas taip pat plačiai vartoja ir kitas nedviprasmiš- 
kai išreiškiančias jo elitarinius požiūrius sąvokas: bandos jausmas, bandos 
instinktas, bandos gyvulys, bandos moralė, bandos solidarumas ir pan. 

Natūralios galingos antžmogiams būdingos asmenybės prototipu 
Nietzsche laikė Antikos, skandinavų, germanų genčių, arabų, japonų he- 
rojiškos istorijos didvyrius. Būdingiausi antžmogio bruožai - tai „įgimtas 
kilnumas“ ir dvasios aristokratiškumas, susijęs ne su klasine kilme, o su 

asmenybei būdingų savybių visuma. Šie bruožai, filosofo nuomone, suteikia 
asmenybei autoritetą, išskirtinumą, teisę vyrauti socialiniame organizme, 
o kai visuomenės lyderiai jų neturi, masių sąmonėje atsiranda maištingų 


anarchijos nuotaikų. Nietzscheės sukurtas antžmogio vaizdinys, yra nuro- 
des J. Kuczifiskis, iš tikrųjų atspindi radikalų žmogaus neigimą, tačiau jis 
»nulipdytas iš idealiy žmogaus bruožų“ (Kucziūski, 1967, 464). 

Jau ankstesniuose veikaluose apibūdindamas abstrakčiam antžmogio 
vaizdiniui būdingus genijaus bruožus, Nietzsche teisino savivalę ir begė- 
dišką egoizmą, genijų lygino su pikta demoniška esybe, kentauru, pusiau 
žvėrimi, pusiau žmogumi, pasidabinusiu angelo sparnais. Tiesa, šios indi- 
vidualistinės tendencijos, vėliau veikiant Goetheės idėjoms, gerokai susil- 
pnėjo. Tačiau greta demoniškojo prado genialioje asmenybėje Nietzsche 
įžvelgė ir kažką infantilaus, vaikiška, patologiška, lengvai pažeidžiama. 
Iš čia požiūris į ją, kaip į „tobuliausią ir kartu kaip jautriausią gedimams 
mechanizmą“ (Nietzsche, 1901, t. 9, 334). Tarsi apibendrindamas savo 
gyvenimo ir kūrybos patirtį, jis išplėtojo mintį, kad meninis genialumas 
neįmanomas be tam tikros ligos, patologijos, lemiančios ypatingą gyve- 
nimo būdą ir jautresnį pasaulio suvokimą. 


Filosofo idealas ir mąstymo stiliaus savitumas 
Nietzsche yra idėjų filosofas, temperamentingai kovojantis su žmo- 


gaus gyvenimo pilnatvės praradimu. Šiam tragiško likimo mąstytojui 
galima pritaikyti jo paties Stabų saulėlydyje parašytus žodžius: „Dvasin- 

giausi žmonės, tarus, jog jie yra drasiausi, dažniausiai išgyvena skaudžias 
tragedijas: bet kaip tik todėl jie ir gerbia gyvenimą, kad susiduria su 
didžiausiu jo pasipriešinimu“ (Nietzsche, 2000, 99). Kalbėdamas apie 
autentiško mąstymo tikslus, jis kelia filosofams būtinybę atsiriboti nuo 
knyginės patirties ir remtis tiesioginiu asmeniniu patyrimu. Tikroji 
gyvenimo pilnatvę išreiškianti filosofija reikalauja visiško atsidavimo, 
bekompromisiškumo, kadangi bet koks užkariavimas, žingsnis į priekį 
filosofiniame mąstyme atsiranda iš drąsos, griežtumo sau, iš morališkai 
tyro santykio su savimi. 

Štai jo credo: „Būk nepriklausomas, nieko neįžeidinėk, te tavo iš- 
didumas būna minkštu ir slėpiningu, nekausto kitų žmonių, te nebūna 
tavyje pavydo kitų žmonių laurams ir gerovei; sugebėk taipogi susilaikyti 
nuo pajuokos. Miegas tavo turi būti lengvas, manieros laisvos ir ramios, 
nevartok vyno, venk pažinčių su įžymybėmis ir karališko kraujo asme- 
nimis, nesuartėk su moterimis, neskaityk žurnalų, nesivaikyk garbės, 
nesilankyk visuomenėje, išskyrus žmonių aukštos proto kultūros. Jei tokių 
žmonių aplink tave nebus, tuomet pasisuk į paprastą liaudį“ (Halėvi, 1977, 
298). Šiame credo ryškūs šopenhaueriškojo ir romantinio atsiribojimo 
nuo išorinio pasaulio bei asmenybės suvereniteto gynimo leitmotyvai. 
Filosofas prisipažįsta, kad iš viso to, kas parašyta, jam „patinka tik tai, ką 
rašo autorius krauju savuoju“. Kita vertus, autentišką mąstymą jis sieja 
su kančia, kurią traktuoja kaip „greičiausią būdą pažinti tiesą“, vidiniais 
išgyvenimais, išpažintimi ir spontaniškais kūrybinės dvasios polėkiais. 
„Pamažu man išaiškėjo, - prisipažįsta jis, - kas iki šiol buvo kiekviena 
didžioji filosofija, — tai jos kūrėjo išpažintis, savotiški memuarai, parašyti 
be valios pastangų ir nejučia“ (Nietzsche, 1991, 332). 

Filosofas ragina atsiriboti nuo apgaulingų religijos ir moralės princi- 
pų, kuriuos jis sieja su fantazijomis ir ženklų kalba. Iš čia kyla Nietzscheės 
ištarmė: „Žinomas mano reikalavimas filosofams atsistoti anapus gėrio ir 
blogio, - paminti moralinio sprendimo iliuziją. Šio reikalavimo pagrindas 
yra intuicija, kurią pirmas suformulavau aš: nėra jokių moralinių faktų. 
Moralinis sprendinys panašus į religinį tuo, kad jis paremtas tikėjimu tokio- 
mis realybėmis, kurių nėra. Moralė yra tam tikrų fenomeny išaiškinimas, 
tiksliau pasakius - iškraipymas“ (Nietzsche, 2000, 64). 

Nietzscheės požiūris į ankstesnę Vakarų filosofijos tradiciją remiasi 
Schopenhauerio arogancija ir bekompromisiškumu. Schopenhaucrį jis 
traktavo kaip „paskutinį šio to vertą vokietį, ne tik „nacionalinį“, bet ir curo- 

pinį reiškinį . Nietzscheei praktiškai nėra jokių stabų, kuriuos jis besąlygiš- 
kai išpažintų. Netgi tie, kuriems jaunystėje jis giedojo susižavėjimo kupinus 
himnus, vėliau susilaukė jo blaivaus ir principingo kritinio vertinimo. „Iš 
visų europiečių, gyvenančių ir gyvenusių, - Platonas, Voltaireas, Goethe - 
aš išsiskiriu plačiausios skalės dvasia. Tai priklauso ne tiek nuo su manimi 
susijusių aplinkybių, kiek „su daiktų esme“, - galėčiau tapti Europos Budha; 
tai, žinoma, būtų indiškojo antipodas“ (Nietzsche, 1897, Bd. 11, 365). 

Nietzsche buvo reto įžvalgumo mąstytojas, neretai itin subtiliai išryš- 
kinantis kritikuojamų reiškinių bruožus. Nietzscheės autentiškas filosofinis 
mąstymas neatsiejamas nuo kontempliatyvaus nesuinteresuoto požiūrio 
į pasaulį, asketiškų gyvenimo nuostatų. Todėl „filosofo dvasia, - rašė jis 
Moralės genealogijoje, - visada privalėjo pradžioje maskuotis ir rengtis 
anksčiau nusistojusių kontempliatyvaus žmogaus tipų rūbais, pavyzdžiui: 
žynio, stebukladario, pranašo, religinio žmogaus apskritai, kad kaip nors 
tapti galima: asketiškas idealas ilgai buvo filosofui atsiskleidimo būdas, 
egzistencijos sąlyga — jis privalėjo atstovauti šiam idealui, tam kad galėtų 
būti filosofu, jis privalėjo juo tikėti, kad galėtų jam atstovauti“ (Nietzsche, 
1990, t. 2, 487). Autentiško mąstymo išsigimimas, Nietzscheės požiūriu, 
prasideda Sokrato dualizmu, atskyrusiu mąstymą nuo būties, esmę nuo 
regimybės, tiesą nuo melo ir atvėrusio neautentiško metafizinio mąstymo 
galimybes. Vadinasi, Sokratas čia iškyla kaip metafizikos išradėjas, pavertęs 
„gyvenimą“ racionalaus pažinimo objektu, tuo, ką galima vertinti, matuoti, 
įvesti įvairius apribojimus. Šias metafizines nuostatas vėliau išplėtojo racio- 
nalistinė Vakarų mąstymo tradicija, kuri nuvertino autentišką mąstymą ir 
gyvenimą. Nietzsche siekė pakeisti melagingas klasikinėje racionalistinėje 
filosofijoje įsiviešpatavusias nuostatas. Jis atsainiai vertino vokiečių ir ypač 
anglų filosofiją; anglus laikė „nefilosofine rase“, o T. Hobbes'ą, D. Hume ir 
J. Locke - „filosofo sąvokos pažeminimu“. „Prieš Hume sukilo Kantas; 
apie Locke Schellingas turėjo teisę pasakyti: Je méprise Locke (jaučiu pa- 
nieką Locke'ui - A. A.), su anglišku mechanicistiniu pasaulio sukvailinimu 
kovojo drauge Hegelis ir Schopenhaueris (ir Goethe), šie du priešiški filo- 
sofijos broliai genijai, kurie, verždamiesi vokiečių dvasios priešingų polių 
link, nepagrįstai skriaudė vienas kitą, kaip tik ir gali skriausti vienas kitą 
broliai“ (Nietzsche, 1991, 457). 

Netgi didžiuosius vokiečių mąstytojus jis traktavo kaip „nesąmonin- 
gus“ pinigų padirbinėtojus. Jo kritikos strėlės krypsta į klasikinei vokiečių 

logika kupina prieštaravimų. „Vokiškoji dvasia“ - tai blogas mano oras: aš 
sunkiai kvėpuoju šiame, tapusiame instinktu, nevalume in psychologicis, 
kurį išduoda kiekvienas žodis, kiekviena vokiečio mina. Jie neperžengė 
visiškai per septynioliktąjį griežtos saviauklos amžių, kaip prancūzai,- 
koks nors La Rochefoucault, koks nors Descartes šimtą kartų lenkia tei- 
singumu bet kokį vokietį,- jie iki šiol neturi nei vieno psichologo. Tačiau 
psichologija yra beveik mastelis rasès sąžiningumui ar nesąžiningumui 
nustatyti... Jei nėra tyrumo, iš kur gali atsirasti gelmė? Vokietyje, kaip ir 
moteryje, neprisikasi iki pagrindų, jis jų neturi: štai ir viskas“ (Nietzsche, 
1990, t. 2, 760). Priminsime, kad radikaliausia, paneigianti Vakarų meta- 
fizikos principus, filosofo knyga Stabų saulėlydis iš pradžių turėjo darbinį 
pavadinimą „Psichologo dykinėjimas“. 

Ypač kritiškai Nietzsche vertino vokiečių filosofijoje įsigalėjusį, 
gremėzdišką minčių dėstymo stilių, kuris tapo tikra kankyne imliam ir 
išprususiam skaitytojui. Jo kritikos neišvengė ir didžiai gerbiamas Kantas, 
kuriam Nietzsche negalėjo atleisti ištikimybės akademinės universitetinės 
filosofijos nuostatoms, paklusnumo vyriausybei, tikrojo savo požiūrio į 
religiją maskavimo. Gyvenimiškasis šio mąstymo pavyzdys, Nietzscheės 
nuomone, Vokietijoje įtvirtino ribotą „profesorių filosofiją“. „Aš,- rašo 
filosofas laiške Rohde,— pagaliau supratau, ką Schopenhaueris kalbėjo apie 
universitetinę filosofiją. Šioje aplinkoje nepriimtina jokia radikali tiesa, joje 
negali užgimti jokia revoliucinga mintis. Mes nusimesime šią priespaudą, 
bent jau aš nutariau taip pasielgti“ (Halėvi, 1977, 82). Tikro mąstytojo 
pavyzdžiu Nietzsche laikė Schopenhauerj, kurį traktavo kaip „paskutinį 
šio to vertą vokietį, ne tik „nacionalinį“, bet ir europinį reiškinį“; aukštino 
jo sugebėjimą atsiriboti nuo mokslininkų kastos, išorinio pasaulio ir įgyti 
sąlyginį nepriklausomumą nuo visuomenės. Schopenhauerio veikaluose jį 
žavi minties laisvumas, taip pat filosofijos suartėjimas su menu ir gyvenimu. 
Nietzsche įsitikinęs, jog tarp filosofinės ir meninės kūrybos esminio skirtu- 
mo nėra. Todėl tikras filosofas jau iš prigimties esmiškai skiriasi nuo mokslo 
žmonių; jis daug subtiliau tarsi menininkas žvelgia į kitiems nepasiekiamų 
dalykų esmę. Skirtinguose tekstuose jis save traktuoja labai įvairiai, kartais 
kaip neišmanėlį filosofą, filosofą mėgėją, kuriam toli iki tikro menininko, 
o kartais kaip didį meistrą, pakeitusį vokiečių filosofijos pobūdį ir sukūrusį 
nemirtingus filosofinius tekstus. 

Viename laiške Brandesui jis pareiškia: „Grynos filosofijos nelaikau 
savo specialybe“. Teigdamas, kad tikrasis filosofinis mąstymas yra me- 

taforiškas, Nietzsche buvo priešiškas sausiems sisteminio ir abstraktaus 
mąstymo principams, kurie sugebėjo išginti iš filosofijos jos gyvąją dvasią. 
„Aš nepriklausau prie tų, kurie mąsto tik tada, kai sėdi apsikrovę knygo- 
mis, kuriems tik knygos išjudina smegenis - aš įpratęs mąstyti po atviru 
dangumi, eidamas, šokinėdamas, kopdamas, šokdamas šokį, bet mieliau- 
siai — ant vienišų kalnų arba prie pat jūros, ten, kur net takeliai atrodo 
mąslūs“ (Nietzsche, 1995, 278). 

Tikros filosofijos požymiu jis laikė „belaikiškumą“, didžios minties 
sugebėjimą išslysti iš konkrečios epochos, laiko apibrėžtų mąstymo 
nuostatų, schemų. Belaikiškumas yra daug gilesnis nei laikiškumas, nei 
savalaikis mąstytojo idėjų pripažinimas. Šiuo aspektu žvelgiant autentiška 
filosofija visada yra belaikiška, ji neturi istorijos, kadangi nukreipta ne 
į dabartį, o į amžinybę. Todėl tikras filosofas turi neigti merkantilius ir 
pilkus kasdieniško gyvenimo interesus, įtvirtinti savo gyvenime, veikloje 
tai, kas yra už laiko ribų ir atveria kelius į amžinybės pažinimą. „Aš vienas 
iš tų, kurie diktuoja vertybes tūkstančiams metų, užrašo jis pastabose. 

Nietzsche, kaip teisingai yra pažymėjęs B.Russelas, nors ir profesorius, 
buvo veikiau „literatūrinės nei akademinės prigimties filosofas“ (Russel, 
1979, 729). Aukščiausiu pagyrimu filosofui šis klasikinės filologijos stu- 
dijų išpuoselėtas genijus laikė lyginimą su menininku. Tuo paaiškinamas 
nuolatinis jo siekimas suteikti filosofijai poetinį arba meninį pavidalą. Jis 
prisipažįsta, kad labiau vertina menininkų požiūrį, negu visų ankstesnių 
filosofų mintis; menininkai neišklydo iš to plataus kelio, kuriuo žengia 
gyvenimas, jie mylėjo visa, kas priklauso šiam pasauliui,- brangino savo 
pojūčius. Todėl filosofas turi būti geras rašytojas ir visą laiką lavinti savo 
stilių. Stiliaus tobulinimą suvokdamas ir kaip mąstymo kultūros kėlimą, 
jis daug dėmesio skyrė meninei kūrinių formai. Savo tekstuose nuolatos 
apeliuoja į didžiuosius praeities mąstytojus, tikrus stiliaus meistrus, kurie 
išskirtinį dėmesį skyrė kalbos tobulinimui. Jo idealas visada buvo didieji 
prancūzų moralistai, švietėjai, kurių tekstuose susiliejo rafinuota litera- 
tūrinė forma ir mąstymo gelmė. Iš vokiečių mąstytojų šiuo aspektu jis 
išskyrė Lessingą, Lichtenbergerį, Schopenhauerį, mąstytojus, kuriems itin 
artima literatūrinės raiškos forma. Tačiau tikram stiliaus meistrui būdingas 
meninės formos rafinuotumas, pasiekiamas tik didžiulėmis pastangomis, 
sunkiu kasdieniu parengiamuoju, daug uolumo reikalaujančiu darbu. 
„Pirmiausia,- rašo jis,- aš noriu, kad mano stilius būtų lengvas ir turėtų 
linksmą atspalvį. Aš pasitelkiu stiliaus kūrimui tą pačią sistemą, kuria 

naudojuosiu grodamas rojaliu; tai bus ne tik išmoktų pjesių atkūrimas, 
tačiau ir, kiek tai įmanoma, laisva fantazija, visada logiška ir graži“ (Halėvi, 
1977, 87). 

Nietzscheės veikalai išsiskiria ne tik vaizdingais pavadinimais, vė- 
liau tapusiais lakiomis frazėmis, bet ir savo kompozicija, stiliumi. Jiems 
būdinga savita dvasinė nuotaika su beveik muzikiniu svarbiausių temų 
plėtojimo ritmu. „Nietzscheės filosofijoje,- rašė Lukacsas,- turinys ir 
metodas yra glaudžiai susijęs su literatūrinės išraiškos forma, kuri yra 
aforizmas“ (Lukacs, 1958, t. 1, 278). Anot Deleuzeo, Nietzsche „įjungia 
į filosofiją dvi išraiškos priemones - aforizmą ir eilėraštį; formas, kurios 
pačios savaime turi omenyje naują filosofijos koncepciją, naują mąstytojo 
ir minties vaizdinį. Pažinimo idealui, tiesos paieškoms jis priešpriešina 
interpretaciją ir vertinimą“ (Deleuze, 1997, 26). 

Nietzscheės veikaluose ilgainiui įsitvirtinusi sujungtų bendros temos 
aforistinė idėjų dėstymo forma buvo nulemta ne tiek impulsyvaus mąs- 
tytojo charakterio ar susižavėjimo prancūzų eseistika, bet jo negalavimų. 
Kovodamas su progresuojančia trumparegyste ir kentėdamas dėl nuola- 
tinių migrenos priepuolių, jis ilgai negalėjo dirbti prie rašomojo stalo. Ši 
nuolatinė kova su proto aptemimu vertė jį ugdyti valią ir pasirinkti tokią 
glaustą minčių dėstymo formą, kuri, nepaisant atskirų dalių savarankiš- 
kumo, išsaugotų minties vientisumą. 

Įkvėptas Schopenhauerio maišto prieš klasikinėje vokiečių filosofi- 
joje viešpatavusio metafizinės filosofijos mokslinio žargono standartus, 
Nietzsche keitė kalbines formas, sintaksės schemas, siekdamas didesnio 
išraiškingumo. Nietzscheės idealas buvo prancūzų filosofinės kalbos ele- 
gantiškumas ir įtaigumas. Glausta idėjų dėstymo forma ir sklandi kalba 
derinasi su impresionistiniu stiliumi, perimtu iš naujausios prancūzų 
literatūros. Čia filosofija susipina su įstabiais filosofinės lyrikos ir inte- 
lektinės eseistikos elementais. Minčiai išryškinti meistriškai naudojami 
improvizacijos elementai, neužbaigtumas, simboliai, netikėti sugretini- 
mai ir žodžių žaismas. 

„Mano stilius - šokis, - rašė viename laiškų Nietzsche, - žaismas 
įvairiausių simetrijų, peršokimų ir šių simetrijų pašiepimas“ (Nietzsche 
in seinen Briefen, 1932, 333). Šokio metafora kalbant apie stilių iš tikrųjų 
turi didžiulę prasmę, kadangi šokis yra menas, kuriam būdingas ypatingas 
lankstumas, įtaigumas, plastiškumas, elegancija. „Glaustumas, griežtu- 
mas, turiningumas, piktas abejingumas „gražiam žodžiui“ ir „gražiam 

jausmui“, - prisipažįsta filosofas, - štai kur aš suradau save. Mano kūri- 
niuose, neišskiriant Zaratustros, galima apčiuopti labai rimtų pastangų 
siekti romėniško stiliaus, stilistinio aere perenius (tvirtesnis už varį, t. y. 
ilgalaikis - A. A.)“ (Nietzsche, 2000, 142-143). 

Nietzscheės filosofavimo stilius labai savitas. Jam būdingas aistringu- 
mas, muzikalumas, intymumas, vidinė įtampa, pulsuojanti įvairių dvasios 
būsenų ir frazių ritmų kaita. „Kartu dar duodu bendrą pastabą apie mano 
stiliaus meną. Pasidalyti būsena, vidine patoso įtampa remiantis ženklais, 
įjungiant čia ir šių ženklų tempą,- tame slypi bet kokio stiliaus prasmė; ir 
todėl, kad daugybė vidinių būsenų tampa mano išskirtinumu, turiu dau- 
gybę stiliaus galimybių - pats įvairiausias stiliaus menas apskritai, kokiu tik 
kada nors buvo apdovanotas žmogus. Geras bet kuris stilius, kuris iš tikrųjų 
perteikia vidinę būseną, kuri neklysta ženkluose, ženklų tempe, gestuose - 
visų periodų dėsniai yra gesto menas“ (Nietzsche, 1990, t. 2, 725). 

Objektyvumo dėlei reikia pripažinti, kad filosofas daug nuveikė 
naikindamas vokiečių filosofinės kalbos klišes. Priminsime, kad vokiečių 
filosofijoje iki Schopenhauerio ir Nietzscheės nebuvo praktiškai žinoma, 
kas yra geras stilius. Nietzscheės poveikis filosofinės kalbos raidai buvo 
milžiniškas. Anot taiklaus Foucault pastebėjimo, „Nietzsche atvėrė filo- 
sofinės kalbos žaizdą“ (Foucault, 1994, t. 1, 551). Jis pirmasis sąmoningai 
prabilo apie „mintis pakeičiančius nuasmenintus filosofinius terminus“, 
t. y. apie būtinybę atsiriboti nuo tarptautinių filosofinių terminų ir esant 
galimybei remtis autentiškais vokiškais žodžiais tarsi formulėmis. Grakš- 
tūs ir išdailinti aforizmai brandžiuose Nietzscheės kūriniuose yra ypač 
išraiškingi ir virsta tikrais meno kūriniais. Iš tiesų vienas svarbiausių 
specifinių jo stiliaus bruožų yra ypatingas intymumas ir ekspresyvumas, 
kuris lemia tekstų įtaigumą, skaitytojo orientaciją į pasąmonės gelmes. 


Rytų poveikis 


Pirmieji Nietzscheės susidomėjimo Rytais požymiai išryškėjo dar 
mokantis Pfortos mokykloje, kur kartu su vaikystės draugu P. Deussenu, 
būsimu garsiu indologu, studijavo Mahabharatą ir Ramayaną. Vėliau Scho- 
penhauerio, romantikų ir Goetheės tekstai pastūmėjo Nietzscheę domėtis 
Rytų kultūromis, filosofija ir religija, gilintis į indų filosofiją. Studijų metais 
jo artimu bičiuliu buvo sanskritologas E. Windischas, kuris Nietzscheę, 


Leipcigo universiteto studentą, ragino studijuoti sanskritą. 1886 m. birželio 

6 d. laiške Rohdeei jis susižavėjęs rašė apie „nuostabųjį Windischa, jo išskir- 
tinę asmenybę, gyvybingą mūsų gyvenimo Leipcige praeities prisiminimą“ 
(Nietzsche, 1986, 568). Pažymėtina, kad būtent Windischo pastangomis 
įvyko Nietzscheės pažintis su Wagneriu kompozitoriaus uošvio indologo- 
Brockhauso namuose. Deusseno knyga Das System der Vedanta („Vedantos 
sistema’, 1883) buvo paskutinis mokslinis veikalas, kurį filosofas kruopščiai 
studijavo. Lou Salomé liudija apie stiprią vedantos filosofijos įtaką vėlyva- 
jam Nietzscheei (Andreas-Salomė, 1911, 242). 

Domėjęsis lyginamąja Rytų ir Vakarų kultūrų, religijos bei filosofijos 
tradicijų analize, Nietzsche 1888 m. sausio 3 d. laiške Deussenui itin vertina 
lyginamąsias Rytų ir Vakarų kultūrų studijas teigdamas, kad jos „skatina 
išsivaduoti nuo išankstinių nuostatų“. Savo metą filosofas vadino Zeitalter 
der Vergleichung („palyginimų amžiumi“). Lygindamas europiečių ir indų 
civilizacijas, jis priėjo prie išvados, kad iki dvasinės Rytų kultūros Europai 
dar toli. Filosofas itin vertino Rytų šalių gyventojams būdingą atsiribojimą 
nuo neesminių dalykų ir išorinio gyvenimo šurmulio. „Azijiečiai, matyt, 
tuo ir skiriasi nuo europiečių, kad jie geba pasinerti į ramybės būseną ilgiau 
ir labiau negu mūsų žemyno žmonės“ (Nietzsche, 1995, 85). Jį žavėjo Rytų 
kultūroms būdingas žmogaus ir gamtos vientisumo teigimas, jo veikaluose 
nuolatos skamba svajos apie grįžimą į gamtos prieglobstį. Lankydamasis 
Miunchene, barono Seidlitzo rūmuose, jis susibičiuliavo su jo žmona, ais- 
tringai kolekcionavusia Tolimųjų Rytų dailės dirbinius. 

Senovės indų filosofijoje, religijoje, etiniuose ir socialiniuose moky- 
muose jis surado tai, ko stokojo Vakarų filosofijos tradicija, - mąstymo 
ir būties vienį, toleranciją, saikingumą, kraštutinumų vengimą, gėrio 
aukštinimą, atsisakymą nuo prievartos, kovos su tais, kurie mąsto kitaip. 
To meto lyginamųjų tyrinėjimų būseną atspindi Nietzscheės studijos 
apie indų ir Vakarų filosofiją, religiją, etiką. Lygindamas krikščionybę 
su budizmu, „gyvenimo filosofijos“ pradininkas pirmenybę teikia indų 
religijai. „Dabar, - sakė jis, - jas jau galima palyginti, už tai krikščionybės 
kritikas turi nuoširdžiai dėkoti indų mokslininkams. Budizmas yra šimtą 
kartų realesnis nei krikščionybė; jis yra objektyvaus ir blaivaus problemų 
formulavimo palikimas; jis atsiranda po šimtmečių filosofinės minties 
raidos; Dievo sąvoka buvo tuščia jau tada, kai ji atsirado. Budizmas yra 
vienintelė teisinga istorijoje aptinkama pozityvistinė religija; netgi savo 
pažinimo teorijoje (griežtame fenomenalizme) ji neteigia: „Kova su nuo- 
dėmėmis“, tačiau, visiškai pripažindama tikrovę, sako: „Kova su kančia“ 

(Nietzsche, 1990, t. 2, 645). Nietzsche pabrėžė budizmo toleranciją, laikė 
jį savotiška „higiena“, padėsiančia atsikratyti Vakarų visuomenei pagie- 
žingumo, kerštingumo. Budhos mokymo ištakose filosofas aptiko pama- 
tine, nepraradusią savo aktualumo tezę: „Ne priešiškumu 
baigiasi nesantaika, o draugyste“. Šis budizmo iškėlimas 
Nietzscheės koncepcijoje tiesiogiai siejasi su pesimizmo 
ir valios silpnumo konstatacija krikščioniškojoje Vakarų 
kultūroje. 

Kai kurios kritinės Nietzscheės pastabos apie bu- 
dizmą kilo iš pesimizmo ir eskapizmo (t. y. bėgimo nuo 
tikrovės) kritikos - šie „dekadentinės“ pasaulėžiūros 
bruožai XIX a. pabaigoje buvo siejami su stiprėjančia 
tradicinės indų filosofijos įtaka. Tačiau filosofo ir budiz- 
mo mokymuose daugiau bendrų nei skirtingų dalykų. 
Nietzsche artimas budizmui, kai kritikuoja metafizikos ir 
spekuliatyviosios filosofijos principus, naikina properšą 


tarp abstraktaus mąstymo bei praktinio idėjų įgyvendinimo. Jis, kaip ir Pau! Deussen 


budizmo pradininkas, ieškojo „vidurinio“ kelio tarp idealistinių ir ma- 
terialistinių savo teorijų. Ir Budha, ir Nietzsche empirinę tikrovę laikė 
vienintele (nirvana — ne tikrovės paneigimas, o ypatinga psichologinės 
rimties būsena). 

Nietzscheei imponavo ateistinis budistinės filosofijos požiūris į gyve- 
nimą. Dievo neigimą jis aiškino kaip pozityvų veiksnį, leidžiantį žmogui 
nusimesti atsakomybę už savo veiksmus ir supantį pasaulį. Budizmas, 
Nietzscheės nuomone, yra perspektyvesnis, negu vergiškas krikščionybės 
nuolankumas, aklas tikėjimas kultu, kadangi teikia receptus, padedančius 
įveikti agresyvias būsenas, įtvirtinti saikingumą, fizinę ir dvasinę har- 
moniją. Jis kaip ir budistai kalba apie būtinybę įveikti savo egoistinį aš, 
sąmonės ribotumą ir virsti artima dievams „nuskaidrėjusia“ asmenybe 
(Budha) arba „antžmogiu“ (Nietzsche). 

Daugelio Nietzscheės ir budizmo mokymų artimumas išryškėjo 
kančios ir gyvenimo susiejime. Kančia, teigė Nietzsche, yra neatsiejama 
nuo gyvenimo, Ji, be abejonės, yra sudedamoji bet kokios egzistencijos 
dalis. Budizmo pradininką ir Nietzscheę domina tas pats klausimas- kaip 
reikia gyventi, kad būtų mažiau patirta kančios. Budizmas, ieškodamas 
atsakymų į šį klausimą, ir atveria kelią išminčiai bei gilesniam kančios 
supratimui. M. Conche studijoje Nietzsche et le bouddhisme („Nietzsche ir 

budizmas“, 1997) atkreipė dėmesį į Nietzscheës ir budizmo mokymų arti- 
mumą: „Pagaliau,- rašė jis,- Nietzsche neregi pasaulio kitaip nei Budha. 
Jis perima budistų nepastovumą, nesubstancionalumą, fenomenalizmą, 
taip pat savita maniera - persikūnijimo teoriją, kurią brahmanai skleidžia 
visiems prislėgtiems nelaimių ir begalinio susikrimtimo, iš kurių Budha 
nori išvaduoti žmones, skelbdamas jiems Išsilaisvinimo kelią. Jis irgi tei- 
gia nuolatinio sugrįžimo pasaulį, kuriame viskas vėl prasideda iš naujo ir 
daugelį kartų kartoja tuos pačius gyvenimus“ (Conche, 1997, 32). 

Filosofas žavėjosi garsiuoju senovės indų visuomeninio gyvenimo 
ir teisės kodeksu Manu įstatymai, iš kurio savo užrašų knygutėse išsirašė 
daugybę dalykų. Jame jis regėjo getiškąjį žvilgsnį, kupiną meilės ir geros 
valios. Lygindamas jį su Biblija, jis itin kritiškai vertino krikščioniškojo 
mokymo tikslus bei priemones. Tikslai esą tik blogi: apnuodyti gyvenimą, 
šmeižti, neigti, niekinti kūną, žeminti ir tvirkinti žmogų, iškelti nuodėmę. 
Vadinasi, tokios pat yra ir priemonės. Visiškai priešingas kūrinys yra Manu 
įstatymų knyga. Tai dvasine prasme nepalyginamas kūrinys, netgi ištarti jos 
pavadinimą kartu su Biblijos būtų nuodėmė. Ir suprantama kodėl: už jos 
ir „joje“ glūdi tikroji filosofija, o ne tik tvaikus judėjas su savo rabinizmu 
ir prietarais, ji šį tą duoda netgi išpaikintam psichologui (Nietzsche, 1990, 
t. 2, 683). Nietzsche aukština indų religiją ir moralę aiškiai nubrėžiančią 
indų visuomenei būtinų reikalavimų visumą, kurie, jo požiūriu, nebuvo 
tokie žiaurūs, luošinantys žmogaus prigimtį, darantys jį „nusidėjėliu“, kaip 
tai buvo viduramžiais Europoje. „Akivaizdu, kad čia (Indijoje - A. A.) mes 
esame ne tarp žvėrių tramdytojų: net kad būtų numatytas tokio veisimo 
planas, reikalinga šimtąkart švelnesnių ir protingesnių žmonių rūšis. Atsi- 
dūsti, iš ligoninės ar kalėjimo krikščioniškos aplinkos patekęs į šį sveikesnį, 
aukštesnį, platesnį pasaulį. Koks skurdus Naujasis Testamentas, palyginti 
su Manu, kaip bjauriai jis dvokia!“ (Nietzsche, 2000, 66). 

Nietzscheės gyvenimo filosofijai būdingą siekį ištrūkti iš suvaržytos 
racionalistinės Vakarų mąstysenos ir įtvirtinti naują spontanišką požiūrį į 
gyvenimą bei kūrybą neabejotinai paveikė indų kultūrai būdingas kosminio 
šivos šokio traktavimas kaip visiškai laisvos, spontaniškos kosminių stichijų ir 
kūrybinės veiklos formos. Tikro filosofo dvasią jis nuolatos lygino su tobulo 
šokėjo. Šokis jam, kaip ir indams, yra aukščiausias idealas, geriausiai išreiš- 
kiantis spontanišką tikro mąstytojo, kūrėjo, menininko dvasios polėkį. 

Mastytojo tekstuose rasime daug artimų daoizmui, ypač Zhuangzi 
„klajonėms bekraštybėje“, motyvų, žmonių ir gyvūnų pasaulių suarti- 

nimą, pažintinio reliatyvizmo pagrindimą. „Visi gylio žmonės, - rašė jis 
tarsi perfrazuodamas Zhuangzi, - svajoja apie palaimą pasijusti kada nors 
skraidančia žuvele ir pašokinėti pačiomis bangų viršūnėmis“ (Nietzsche, 
1995, 186). Iš čia kyla Nietzscheės pažinimo teorijai būdingas reliaty- 
vistinis perspektyvizmas, jo nuostatos artimos Zhuangzi gnoseologijai. 
Nietzsche, kaip ir daoizmo korifėjus, teigia, kad kiekvienam būtina tam 
tikra nuolatos besikeičianti pasaulio regėjimo perspektyva. Šią poziciją 
jis grindžia tokiais argumentais: pirmiausia joks gyvas padaras negali 
nieko kategoriškai teigti apie konkretų daiktą, kadangi tuomet jis pra- 
randa pažįstančiojo regos atramos tašką. Pažįstantysis turi akimirkai 
sustabdyti nuolatiniame spontaniškame kaitos procese esantį pasaulį, kad 
įspraustų jį į tikrovėje neegzistuojančias dirbtines logines proto sukurtas 
schemas, kurios ardo natūralią būties procesų sklaidą. Kita vertus, joks 
gyvas padaras negali įrodyti savo regėjimo perspektyvos teisingumo, jos 
pranašumo daugybės kitų galimų ir ne mažiau pagrįstai pretenduojančių 
į teisingumą atžvilgiu. 

Lygindamas Rytų ir Vakarų tautų mentaliteto ypatumus, Nietzsche 
teigė, kad vakariečiai fantazijos galimybes apriboja labiau nei rytiečiai. 
Europietis kūrėjas jį supantį pasaulį suvokia nuosekliau ir blaiviau, nes 
atsitraukia nuo tiesioginio gamtos suvokimo ir į kūrybos procesą žvelgia 
lyg iš šalies, o rytietis jį suvokia tarsi iš vidaus. Nietzscheę su Rytų mąsty- 
tojais suartina asketizmo, savitvardos idealai, nuolat tylinčio ir siekiančio 
suvokti būties pilnatvę bežadis žmogaus tylėjimas. Iš čia ir vienatvės, in- 
trospekcijos svarbos iškėlimas bei jos poetizavimas. Gyvenimo vienatvės 
privalumą jis regi tada, kai nekalbama perdėm garsiai, nerašoma perdėm 
garsiai, nes bijoma tuščio atgarsio. O kita vertus, ir visi garsai vienatvėje 
skamba kitaip. 

Nietzsche, kaip ir Rytų mąstytojai (daoizmo, čan), mintis mėgo reikš- 
ti netiesiogiai, plačiai pasitelkdamas neišsakymo, estetinės užuominos 
galimybes. Todėl glaustos alegorijos ir vaizdingos poetinės metaforos 
tokios svarbios. Filosofas atsisako nuoseklaus minties plėtojimo ir skai- 
do ją į susietus vienos temos fragmentus - tezes. Dvasinis Nietzscheės 
filosofijos artumas daoizmo ir čan (dzen) koncepcijoms išryškėja, kai jis 
peikia liguistą, išsigimstantį ankstesnės kultūrinės tradicijos intelektua- 
lizmą, griaunantį mąstymo ir būties vientisumą. Tai nulėmė analogišką 
„natūralumo“ kultą, siekimą išlaisvinti instinktus. Nietzsche, kaip ir čan 


bei dzen tradicijos mąstytojai, teigia, kad, norint pažinti gelminę reiškinių 

esmę ir pakeisti melagingą vyraujančią vertybių sistemą, būtina sugriauti 
stabus, netgi užmušti Dievą, kurio mirtis atveria kitokio, gilesnio, pasaulio 
ir žmogaus būties pažinimo galimybę. 

Ryšys su Rytų teorijomis išryškėjo siekiant pateikti ontologinę meno 
interpretaciją per požiūrį į meninę kūrybą, kaip aukščiausią žmogaus 
būties raiškos formą. Todėl žmogaus gyvenimą identiškai lygina su menu. 
Nietzscheės menininko koncepcija artima daoizmo ir čan teorijoms dėl to 
dėmesio, kuris skiriamas iracionalioms jėgoms, glūdinčioms Zmoguje, ir 
instinktyviu jų išlaisvinimu. Kūrybinį menininko polėkį, kaip ir čan teo- 
retikai, Nietzsche apibūdina lyg savotišką dvasinį apsvaigimą, kai išnyksta 
ribos tarp subjekto ir objekto, kūrybos ir paprasto veiksmo, realumo ir irea- 
lumo, grožio ir bjaurumo, priešybė tarp gėrio ir blogio, kūniško ir dvasinio 
pradų, nes visa tai suvokiama, kaip glaudžiai susiję reiškiniai. Menininkas 
yra lyg antžmogis virš pasaulio ir teikiantis kuriamoms formoms norimą 
pavidalą, o meninis kūrybos procesas suvokiamas kaip instinktyvių žmo- 
gaus potraukių išraiška. Aukščiausias meistriškumas pasiekiamas be jokių 
mokslinių pastangų, tiesiog žaidžiant. Kūryboje viską nulemia spontaniškas 
improvizacinis pradas... 

Nietzscheei ypač artimos daoizmo ir čan išpažinėjų skelbiamos me- 
ninės tiesos išsakymo ir kūrinio neišbaigtumo koncepcijos. „Filosofas, - 
teigė jis, — tik tuomet lieka filosofu, kai jis tyli“. Nietzscheės nuomone, 
tiesos esmės neįmanoma autentiškai perteikti paprastais žodžiais, ji visada 
liks neišsakyta. Todėl jis, kaip ir Rytų mąstytojai bei menininkai, ypatingai 
vertina simbolį, metaforą, paradoksalaus mąstymo principus, neišbaig- 
tumą, estetinę užuominą. Neišsakyta iki galo mintis, anot Nietzscheės, 
sukelia daug didesnį įspūdį negu nuosekliai plėtojama. 

Persų ir žydų kultūros recepcija. Ne mažiau svarbų poveikį Nietzscheės 
pasaulėjautai turėjo ir Artimųjų Rytų tautų, ypač persų ir žydų, kultūrų 
studijos. Puikus Nietzscheės filosofijos žinovas A.Quinot atkreipė dėmesį į 
daugybę iš zoroastrizmo ir sufijų perimtų gyvenimo filosofijos pradininko 
motyvų, su kuriais jis galėjo susipažinti skaitydamas orientalistų veikalus 
ar persų poetų, ypač Hafizo, tekstus. Neatsitiktinai svarbiausios knygos 
herojumi filosofas pasirinko persų išminčių Zaratustrą, kuris geriausiai 
reprezentuoja jo šlovinamo ezoterinio filosofo tipą, 

Nietzsche aiškiai išskiria dviejų tipų mąstytojus- egzoterinius ir ezo- 
terinius. Pirmieji kreipiasi į plačiuosius sluoksnius ir skleidžia banalias, 
miniai suprantamas tiesas, o antrieji kalba išrinktiesiems, suvokiantiems 

masėms nesuprantamus dalykus. „Egzoteriniai ir ezoteriniai filosofai, 
kurie buvo skiriami Indijoje, Graikijoje, Persijoje ir musulmoniškuose 
kraštuose, žodžiu, visur, kur buvo tikima hierarchija, o ne lygybe ir ly- 
giomis teisėmis,- skiriasi vieni nuo kitų ne vien tuo, kad egzoterikas iš 
išorės, o ne iš vidaus žvelgia, vertina, matuoja ir sprendžia,- svarbiausia, 
kad jis žvelgia į daiktus iš apačios į viršų, o ezoterikas — iš viršaus į apa- 
čią!“ (Nietzsche, 1991, 343-344). Nietzsche Zaratustros lūpomis kalba 
apie save, kad niekas negalėtų pažvelgti į mano sielos gelmes ir sužinoti 
paskutinę valią, nes pasirinko ilgą ir šviesų tylėjimą. 

Nietzscheės tekstuose plačiai aptariamas ir išskirtinis žydų kultūros 
bei mentaliteto reiškinys, kuris jo gyvenamuoju laikotarpiu buvo plačiai 
diskutuojamas literatūroje. Puikiai pažinojusiam kultūros istorijos vingius 
Nietzscheei svetimas vulgarus antisemitizmas, kurį jis kritikuoja daugelyje 
tekstų. Atsiribodamas nuo antisemitinės isterijos sako, kad vertėtų iš Vokie- 
tijos išsiųsti antisemitinius réksnius. „Sutikti žydą - rašo jis, - yra palaima, 
suprantant, kad gyveni tarp vokiečių“. Wagnerio antisemitizmas buvo viena 
priežasčių, nulėmusių jų santykių atšalimą ir nutrūkimą. 

Nietzsche aiškinasi žydų tautos istorijos vingius, kultūros savitu- 
mus, jos unikalų mentalitetą formavusias prielaidas, polemizuoja su dar 
antikos laikais įsigalėjusiais mąstymo stereotipais, parodo, kad Tacitui 
būdingas traktavimas jos, kaip tautos, „gimusios vergovei“ ir pačių žydų 
požiūris į save, kaip į Dievo išrinktąją tautą, reikalauja išsamesnio apta- 
rimo. Analizuodamas žydų kultūros poveikį Vakarų civilizacijos raidai, 
filosofas teigia, kad „žydai padarė tą vertybių apvertimo stebuklą, dėl 
kurio gyvenimas žemėje porai tūkstantmečių įgijo naują pavojingą žavesį: 
jų pranašai „turtingą“, „bedievišką“, „blogą“, „prievartinį“, „juslinį“ sulydė 
į vieną daiktą ir pirmą kartą žodį „pasaulis“ pavertė keiksmažodžiu. Šiame 
vertybių apvertime (su juo susijęs ir polinkis žodį „skurdžius“ vartoti kaip 
žodžių „šventasis“ ir „draugas“ sinonimą) slypi žydų tautos reikšmė: nuo 
jo prasideda vergų sukilimas moralėje“ (ten pat, 396). 

Filosofas kovoja su plačiai Vokietijoje paplitusiais antisemitiniais 
mitais, demaskuoja pavojingą šių „iškvailėjimo priepuolių“ nesaikingu- 
mą, primityvų tendencingumą ir pats kuria naujus. Žydų tautos kultū- 
roje, charakteryje ir siekiuose jis įžvelgia daug svarbių bruožų, keliančių 
neslepiamą susižavėjimą šios „Dievo išrinktosios“ tautos gyvybingumu, 
sugebėjimu surasti išmintingus sprendimus kebliausiomis istorinėmis 


aplinkybėmis ir kartu aiškinasi probleminius jos būties aspektus. 

Vokietijoje iškilusio žydų klausimo priežastis Nietzsche sieja su buku 
nacionalizmu, teutoniškais iškvailėjimo priepuoliais, proto ir sąžinės ap- 
temimais, skatinančiais grasias gėdingo nesaikingumo jausmo apraiškas. 
Pagrindinė šio klausimo priežastis ta, kad daug sudėtingiau nei kitose 
Vakarų Europos tautose vyko žydų integracijos į kultūrą procesas. An- 
glai, prancūzai, italai sugebėjo daug nuosekliau „virškinti“ žydų kultūros 
elementus ir integruoti žydų tautybės gyventojus į savąją kultūrą. Žydus 
Nietzsche laiko, be jokios abejonės, stipriausia, atspariausia ir gryniausia 
rase iš visų, gyvenančių dabar Europoje, kuri sugeba iškilti netgi nepalan- 
kiausiomis aplinkybėmis (net geriau negu palankiomis) dėl to, kad turi 
tam tikrų dorybių, kurios šiandien mielai žymimos ydos ženklu,- pir- 
miausia dėl ryžtingo tikėjimo, kuriam nereikia gėdytis „modernių idėjų“: 
jie keičiasi, jeigu keičiasi, visada tik taip, kaip Rusijos imperija plečia savo 
valdas, - kaip imperija, kuri turi laiko ir egzistuoja ne nuo vakardienos,- 
būtent pagal principą „kuo lėčiau!“ (ten pat, 455). 

Filosofas neabejoja, kad žydai, jei norėtų- arba jei juos priverstų 
antisemitai, jau dabar galėtų įsiviešpatauti Europoje, tačiau jam visiškai 
akivaizdu, kad žydai to neplanuoja ir nesiekia, kadangi jų trokštamas 
tikslas - galiausiai kur nors tvirtai, teisėtai įsikurti, būti gerbiamiems ir 
baigti klajoklišką „amžino žydo“ gyvenimą. 

Filosofą baugino, kad įvairių radikalių Vokietijos, partijos ir sąjūdžių 
(socialistai, nihilistai, antisemitai, krikščioniškieji ortodoksai, vagnerie- 
čiai) šalininkai antisemitiškai interpretuoja jo mintis. 1887 m. kovo 24 d. 
laiške draugui Overbeckui jis rašė: „Antisemitiškoje korespondencijoje“ 
(kuri išsiuntinėjama tik privačiai, tik „patikimiems partijos nariams“) 
mano vardas atsiranda nuolatos. Zaratustra, dangiškas žmogus, apsvai- 
gino antisemitų galvas; gyvuoja jo keista antisemitinė interpretacija, labai 
mane juokinanti. Tarp kitko: „atitinkamoje vietoje“ aš pasiūliau sudaryti 
išsamų sąrašą žydiškos ir pusiau žydiškos kilmės vokiečių mokslininkų, 
dailininkų, rašytojų, aktorių, muzikantų: tai būtų svarus indėlis į vokiečių 
kultūros ir jos kritikos istoriją“ (Léwith, 2002, 636-637). 

Knygoje Anapus gėrio ir blogio jis kelia retorinį klausimą: „Už ką 
Europa turi būti dėkinga žydams?“ ir atsako į jį kaip tai įprasta filosofui - 
nevienareikšmiai. „Už daug ką, gera ir bloga, ir visų pirma už tai, kas kartu 
yra geriausia ir blogiausia: už didį stilių moralėje, begalinių reikalavimų, 
begalinių pamokymų grėsmingumą ir didingumą, visą moralinių proble- 
my bei dilemy romantiką ir taurumą- taigi ir už tai, kas patraukliausia, 


Penkta dalis. NIETZSCHE’ES GYVENIMO FILOSOFIJOS PRINCIPAI 


apgaulingiausia ir rafinuočiausia spalvų žaisme ir gyvenimo vilionėse, 
kurių atspindžiai šiandien žėri mūsų europinės kultūros danguje, jos va- 
karo danguje, - žėri ir galbūt gęsta. Mes, artistai, tarp žiūrovų ir filosofų, 
esame už tai žydams dėkingi“ (Nietzsche, 1991, 454), 

Žydų kultūros, mentaliteto ir mąstymo savitumo ištakose - Senaja- 
me Testamente, dieviškojo teisingumo knygoje, jis aptinka „tokio didaus 
stiliaus žmones, daiktus ir kalbas, kad graikų ir indų raštija prieš juos 
nublanksta. Su baiminga pagarba stovime prieš milžiniškus reliktus to, 
kuo kadaise buvo žmogus, ir su liūdesiu galvojame apie senąją Aziją ir jos 
išsikišusį pusiasalį, Europą, kuri norėtų reikšti „žmonijos pažangą“ (ten 
pat, 1991, 361). Išaukštinto ir didaus senovės žydų Senojo Testamento 
apjungimą su rokoko skonio apraiška - krikščioniškuoju Naujuoju Testa- 
mentu - į vieną knygą, Bibliją, jis traktuoja kaip didžiausią akiplėšiškumą 
ir „dvasios nuodėmę“, slegiančią literatūrinės Europos sąžinę. 

Knygoje Linksmasis mokslas įvairiais aspektais aptaria mokslininko 
santykius su jį sukūrusia kultūros ir šeimos tradicija, įrodinėja, kad kon- 
kretaus mokslininko kraujyje ir instinktuose paprastai atkunta protėvis, 
kuris tarsi lemia jo mąstymo ir darbo stilių. Protestantų dvasininkų ar 
mokyklos mokytojų sūnūs, pasinėrę į mokslo pasaulį, šiuo požiūriu išsau- 
goja tėvų profesijoms būdingą naivų įsitikinimą savo teiginių teisingumu. 
Žydų kilmės mokslininkai, priešingai, mažiausiai įpratę, kad jais tikėtų, 
ieško akivaizdesnių ir patikimesnių argumentų, todėl „jie visi deda di- 
džiausias viltis į logiką, vadinasi, stengiasi išgauti pritarimą argumentais; 
jie žino, kad logika turi nugalėti net tada, kai prieš juos nukreipta rasinė 
ir klasinė neapykanta, kai jais nenorima tikėti. Juk nėra nieko demo- 
kratiškesnio už logiką; ji neturi asmeniškumų, kumpos nosys jai tokios 
pat geros kaip ir tiesios [...]. Visur, kur žydai pasidarė kiek įtakingesni, 
jie mokė daryti subtilesnius skirtumus ir tikslesnes išvadas, aiškiau ir 
tvarkingiau rašyti: jų uždavinys visada buvo atvesti žmonės į raison'ą“ 
(Nietzsche, 1995b, 250). 


Nihilizmas ir egzistenciniai motyvai 


Alegorišku poetiniu filosofiniu kūriniu Štai taip Zaratustra kalbėjo 
Nietzsche įžengė į paskutinį, trečiąjį, dvasinės evoliucijos tarpsnį. Šį sim- 
bolinį kūrinį, kurį pats autorius laikė savo kūrybos viršūne, sunku logiškai 

filosofija, skelbianti idėjas, kurios atmeta tradicines koncepcijas“ (Fink, 
1968, 151). Šis intymiausias ir poetiškiausias filosofo kūrinys išsiskiria 
ypatinga stilistine branda. Tai - svaiginančio įkvėpimo vaisius. Jis su- 
kurtas per trumpą laiką. Pirmąją dalį parašė per dešimt dienų, kitas dvi 
irgi labai greitai, tik ketvirtąją- ilgai su pertraukomis. Čia poetine forma 
pateikta daugelis Nietzscheės vėlyvosios filosofijos idėjų, kurios tarsi rei- 
kalavo išsamesnio teorinio filosofinio aptarimo proza. 

Jos vėliau išplėtotos nebaigtame programiniame veikale Der Wille zur 
Macht („Valia galiai. Visų vertybių pervertinimo patirtis“, 1900), kuriam 
baigti jis rengėsi paskirti dešimtmetį. Apie šio teksto atsiradimo aplinkybes 
liudija laiškai ir įvairūs darbiniai planai. Vienas jų, sudarytų 1884 m., byloja, 
kad autorius daug svarstė, kurios temos ir problemos: visų vertybių perver- 
tinimo, amžinojo grįžimo, antžmogio, valios galiai, kaip gyvenimo principo, 
turėtų styguoti šį ruošiamą programinį veikalą. Jame ryškėja XIX a. pabai- 
goje didžiulį populiarumą įgavusios nihilistinés (lot. nihil - niekas) pasau- 
lėžiūros, susijusios su absoliutaus Vakarų civilizacijos neigimo elementais, 
tendencijų stiprėjimas; ne tik atskleidžiama to meto kultūros ir meno krizė, 
bet ir pateikiama radikalaus vertybių perkainojimo programa. 

Foucault ir Deleuze įvade į naują prancūziškąjį Nietzscheės raštų tomą, 
skirtą Valia galiai, atkreipia dėmesį į daugybę šio pomirtinio teksto tyrinė- 
tojams keliančių problemų, kadangi knygos pats filosofas neparuošė - ji yra 
savavališko įvairių po filosofo mirties likusių tekstų karpymo ir klijavimo su 
įvairiais intarpais rezultatas (Foucault, Deleuze, 1967, t. 5, I-II). Todėl, kol 
tyrinėtojai kruopščiai neišanalizuos visų rankraščių, išliks daugybė turinio 
interpretacijos problemų. Iš tikrųjų Valia galiai yra nesibaigiančios pole- 
mikos objektas, nes pirmuose šio veikalo leidimuose yra daugybė pernelyg 
laisvų redaktoriaus papildymų, taisymų ir atviro falsifikavimo faktų. Po 
Nietzscheės mirties jo sesuo E. Fôrster-Nietzsche norėdama, kad knyga būtų 
nuoseklesnė, daugelyje vietų neleistinai keitė rankraščio tekstą. 

Nihilizmo problematika šioje knygoje įgauna išskirtinę svarbą. Ji glau- 
džiai siejasi su Schopenhauerio pesimizmo plėtote. Leidinyje ne tik aršiai 
kritikuojama to meto kultūros krizė, bet ir pateikiama radikalaus „vertybių 
perkainojimo“ programa. Pesimizmą aiškindamas ne kaip problemą, o 
kaip „simptomą,, Nietzsche mano, kad terminą pesimizmas reikia pakeisti 
sąvoka nihilizmas, kadangi vien klausimo, kas yra geriau - būtis ar nebū- 
tis — kėlimas jau yra ligos ir nuosmukio požymis. Nietzscheės nihilizmas 
išreiškia protestą prieš stiprėjančias Vakarų kultūros krizės, visuomenės 

standartizacijos, dehumanizacijos, masinės sąmonės įsigalėjimo ir asme- 
nybės niveliacijos tendencijas, kurios nustūmė žmogaus būties problemas į 
antrąjį planą. Nietzscheės nihilizmą Heideggeris traktuoja kaip nenuoseklų, 
kadangi nors jis ir neigia anksčiau viešpatavusias aukščiausias vertybes, 


tačiau į senąją vietą įdeda naujus idealus (vietoj „senosios krikščionybės“ — 
„komunizmą, o vietoj „dogmatiškos krikščionybės“ — „vagneriškąją muzi- 
ką“) (Heidegger, 1961, t. 2, 280). 

Nietzsche su būdinga ironija konstatavo, kad Vakarų civilizacijai 
„pavyko tik menki dalykai“. Jis sakė: „Aš sugėriau Europos dvasią, o dabar 
noriu suduoti jai kontrsmūgį.“ Beveik prieš šimtmetį, kai Vakarų civilizacija 
dar be galo pasitikėjo savo galia ir savo vertybes stengėsi įtvirtinti visoje 
planetoje, įžvalgusis filosofas ne tik pasmerkė šią civilizaciją, bet ir prabilo 
apie dekadansą bei „Europos saulėlydį: „Visa mūsų kultūra jau ilgą laiką 
yra savotiškoje kas šimtmetį didėjančioje įtampoje ir tarsi artėja prie ka- 
tastrofos: nerūpestingai, prievartiškai, veržliai, tarsi srautas, besiveržiantis 
į baigtį, nesusimąstydamas, vengdamas mąstyti“ (Nietzsche, 1901, t. 9, 3). 
Krizinę Europos kultūros būklę Nietzsche vadino nihilistine. Ką tai reiškia? 
Pirmiausia - kad „aukščiausiosios vertybės praranda savo prasmę. Nėra 
tikslo! Nėra atsakymo - kodėl?“ (ten pat). 

Visai kitaip negu Heideggeris, kuris nihilizmą laiko „tautų, įtrauktų 
į Naujųjų amžių įtakos sritį, pasauliniu sąjūdžiu, vedančiu į neišvengia- 
mą katastrofą“ (Heidegger, 1950, 201-202), Nietzsche nihilizmą trak- 
tuoja tik kaip tam tikrą „patologinę tarpinę būseną“, kai produktyvios 
visuomenės jėgos dar nepakankamai stiprios arba dekadentizmas dar 
delsia, kaupdamas jėgas. 

Suvokęs nihilizmo reikšmę, Nietzsche, kaip tiksliai yra pasakęs 
A. Camus, „pradeda jį analizuoti kaip klinikinį reiškinį, savotišką ligą“ 

(Camus, 1951, 193), aiškinasi jo filosofines, religines, psichologines 
priežastis. Vakarų kultūros, meno, kūrybinių dvasios polėkių nykimo 
ištakas mąstytojas surado posokratinėje filosofijoje, kurios analitiskumas 
sunaikino pirmapradį mąstymo bei būties vientisumą ir išsigimstančioje 
krikščionių religijoje. Porenesansinė Vakarų civilizacija patyrė dekadansą 
ir sukūrė daugybę naujų stabdžių, žlugdančių natūralią kultūros raidą bei 
asmenybės saviraišką. 

Krikščionybė Nietzscheę domino pirmiausia kaip savitas sociokultū- 
rinis reiškinys. Todėl jo aršioje krikščioniškosios pasaulėžiūros kritikoje 
vyrauja krikščionybės, kaip savitos kultūrinės institucijos ir „vyraujančios 
Vakarų civilizacijos dvasinės būsenos“, o ne religinės idėjos, aptarimas. 
Tačiau Nietzsche buvo vienas principingiausių ir nuosekliausių krikščio- 
niškosios religijos bei ideologijos kritikų. 

Krikščionių pasaulėžiūros stiprėjimą jis laikė žmogaus „valios 
galiai“ silpnėjimo rezultatu. Trečiojo transcendentinio prado (Dievo) 
įsiterpimas į natūralius žmogaus ir gamtos santykius Nietzscheės filo- 
sofijoje suvokiamas kaip žmogaus mėginimas išvengti atsakomybės už 
savo veiksmus ir pasaulį. Žmogų Zaratustroje jis metaforiškai palygino 
su medžiu. „Juo stiebias jis labiau į viršų, juo siekia jis daugiau šviesos, 
tuo vis giliau jo šaknys į žemę skverbiasi, į tamsą, gylį - į tai, kas pikta“ 
(Nietzsche, 1991, 51). Pasak Nietzscheės, daugelį amžių žmogus buvo 
tikras būties valdovas, tragiškas jos herojus. Vėliau, atsižadėjęs misijos 
žemėje ir praradęs tikėjimą, jis mėgino išsaugoti orumą iliuziškai tikė- 
damas, kad moralinės vertybės yra svarbiausios. Silpnėjant krikščioniš- 
kajai pasaulėžiūrai ir jos moralės nuostatoms, ypač stiprėjo nihilizmas. 
Nusivylimo ir būties beprasmiškumo jausmas atsirado ne todėl, jog 
sustiprėjo „gyvenimo niekingumo“ pajauta, o pradėjus abejoti visų 
moralinių vertinimų prasmingumu prarandamas tikėjimas netgi žmo- 
gaus būties, jo kūrybinės paskirties tikslingumu. Senoji krikščioniškoji 
pasaulio interpretacija prarado pagrindą, o kadangi ji buvo laikoma 
vienintele teisinga, todėl ir atrodo, kad „šiandien gyvenimas neturi 
jokios prasmės, viskas veltui“. 

Kultūrinė padėtis paradoksali ne dėl to, kad „Dievo idėja mirė“, o 
žmonės tarsi nepastebi. Viskas inertiškai dar juda, nors kas krikščio- 
niškojoje civilizacijoje rėmėsi transcendentiniu pradu (kultūra, religija, 
menu, morale, kūryba), neteko savo pamato, ir žmonija, pati to dar nesu- 
vokdama, jau stovi bauginančio „nieko“ ir „nebūties“ akivaizdoje. Šiame 

pasaulyje žmogaus padėtį laikydamas „tragiška“, nes transformuojantis 
pasauliui, gyvenimas lieka be kūrybinės prasmės, Nietzsche teigė, jog 
pats ryškiausias epochos požymis yra „neįtikėtinai sumenkėjusi žmogaus 
savigarba“. Žmogus, kurį humanistinė sąmonė suvokė kaip Visatos centrą, 
buvusią didybę dabar galutinai prarado. Nepajėgdamas pakeisti „mirusio 
Dievo, jis tapo tradicinio pasaulėvaizdžio, besiremiančio transcendenti- 
niu pradu, žlugimo priežastimi. 

Po „Dievo idėjos mirties“ žmogus, nustojęs tikėti ankstesnėmis ver- 
tybėmis, nutraukė autentišką ryšį ir su būtimi. Mąstančiam ir jaučiančiam 
savo vertę žmogui, anot Nietzscheės, lieka vienintelė, nepažeidžianti jo 
orumo išeitis - žūtbūtinė kova su prarastu ir susvetimėjusiu pasauliu, 
nenurimstantys gyvenimo prasmės ieškojimai. Šiame kupiname egzisten- 
cinio dramatiškumo iššūkyje lemčiai ir glūdi svarbiausias filosofo tragiško 
optimizmo patosas. 

Taip vėlyvuosiuose Nietzscheės veikaluose susiformavo idėjų, priarti- 
nusių jį prie Kierkegaardo ir egzistencialistų gvildenamos problematikos, 
kompleksas. Su egzistencinės pakraipos mąstytojais jį sieja išskirtinis dė- 
acijų aprašinėjimą. Gyvenimas jam, paties filosofo prisipažinimu, tapdavo 
lengviausiu tada, kai jis reikalaudavo didžiausios jėgų įtampos. Nietzsche 
linko ir į žmogaus unikalumo išryškinimą, atsiribojimą nuo masės, siekė 
pabrėžti savosios egzistencinės patirties unikalumą. „Egzistencializmas 
be Nietzscheës, - yra nurodęs V. Kaufmannas, - būtų beveik tas pats, kas 
tomizmas be Aristotelio, tačiau vadinti Nietzscheę egzistencialistu taip 
pat netikslu, kaip kad Aristotelį vadinti tomistu“ (Kaufmann, 1968, 22). 
Šis ryšys atsirado dėl aršios spekuliatyvinės filosofijos kritikos, siekimo 
išryškinti žmogaus būties unikalumą neatsiejant jos nuo gyvenimo ir 
kūrybos, pasaulėžiūros pantragizmo, polinkio į krizinių žmogaus būties 
situacijų apmąstymą, filosofinės problematikos ontologizavimą, dėmesio 
nihilizmui, asmenybės psichologijai. 

Greta Schopenhauerio stipriausią poveikį egzistencinei Nietzscheės 
mąstysenos pakraipai turėjo Dostojevskis, kurio kūrybą jis atrado 
1887 m. iš prancūziškų vertimų. „Dostojevskis,- prisipažįsta Nietzsche, - 
yra vienintelis psichologas, iš kurio aš šį tą išmokau: jis priskirtinas prie 
gražiausių mano gyvenimo sėkmių dar labiau negu Stendhalio atradimas. 
Šis gilus žmogus buvo dešimteriopai teisus, kai niekino paviršutiniškus 


vokiečius“ (Nietzsche, 2000, 132). 

Egzistencinio subjektyvios valios prioriteto skelbimas Nietzscheés 
filosofijoje neatsiejamas nuo apmąstymų apie kūrybinę žmogaus paskirtį. 
Filosofą vis labiau domina dvasinė žmogaus prigimtis ir asmenybės rea- 
lizavimo būdai. Jis pagerbia prancūzų filosofijos tradiciją, kurią traktuoja 
kaip išskirtinę. Jis klausia: o kur dar kitur šiandien rasi psichologų? Čia 
jaučiama Pascalio, Montaigne'io, La Rochefoucauld, La Bruyère, Vauve- 
nargues, Chamfort ir kitų prančūzų esė žanro meistrų įtaka, nes skaity- 
damas jų veikalus jis mokėsi subtilios žmogaus dvasios analizės, jautraus 
psichologizmo. Nietzsche domėjosi psichologija, todėl jo pasaulėžiūra 
kupina psichologizmo. Dvasinėje išpažintyje Ecce Homo jis pirmiausia 
prisipažįsta apie visa aprėpiantį „psichologo smalsumą“. Pamėgtas pasau- 
lio, meno, asmenybės kūrybinės veiklos pažinimo instrumentas jam yra 
introspekcija. „Aš, - rašė Nietzsche, - panašus į seną, nesugriaunamą pilį, 
kurioje daug užslėptų rūsių ir pusrūsių; į slapčiausias jos požemių dalis 
aš dar nepatekau, į giliausius rūsius dar nenusileidau. Ar jie nėra po visu 
pastatytu statiniu? Ar iš pačių gelmių aš negaliu pakilti į žemės paviršių 
įvairiomis kryptimis? Ar per visus slapčiausius kelius mes negrįžtame į 
pačius save?“ (Lou Salomé, 2000, 307). 


Meno filosofija 


Norédami atskleisti Nietzscheés meno filosofijos savituma turime 
grįžti į jaunystės studijų Leipcigo universitete metus ir aiškintis kontekstą, 
kuris formavo pasaulėžiūrą. Gilinantis į ankstyvuosius filosofo tekstus 
aiškėja, kad didžiausią poveikį jo meno filosofijai turėjo Schopenhauerio ir 
romantikų panestetizmas. Iš neklasikinės filosofijos pradininko Nietzsche 
pirmiausia perėmė pasaulėžiūros tragizmą, valios metafiziką ir bendrą 
iracionalią mąstysenos orientaciją. Romantinės simbolikos kupino Scho- 
penhauerio poveikis Nietzscheės sąmonėje jungėsi su prancūzų ir vokiečių 
romantikų skelbiamomis idėjomis. Tai liudija užrašų knygutėse ir juodraš- 
čiuose likę užrašai iš Jenos romantikų veikalų. Šiais išrašais jis naudojosi 
rašydamas ankstyvuosius kūrinius - Tragedijos gimimas ir Nesavalaikiai 
apmąstymai. Nors juose daug dirbtinio tragiško pesimizmo, bet aiškiai 
jaučiamas romantiškai egzaltuoto jaunuolio tikėjimas kosmine meno galia. 
Nietzsche prisipažįsta, kad tuo gyvenimo laikotarpiu, kai žmogų jaudina 
visai kitos aistros, jis buvo „pamilęs meną ir visoje būties įvairovėje nematė 
nieko reikšmingesnio už jį. 


Penkta dalis. NIETZSCHE'ĖS GYVENIMO FILOSOFIJOS PRINCIPAI 


Romantikai filosofui artimi kritiniu požiūriu į to meto kultūrą, 
ikikapitalistinių formacijų kultūros ir meno idealizavimu, estetizmu, 
intuityvizmu, proto nuvainikavimu, meile ironijai ir paradoksui. Iš Jenos 
romantikų ideologo F. Schlegelio veikalų jis perėmė TT 
genijaus-antžmogio, „valios viešpatauti“ ir naujos „gy- 
venimo filosofijos“ mokymų elementus. Tiek F. Schle- 
gelis, tiek ir Nietzsche „gyvenimo filosofiją“ aiškina kaip 
individualios „filosofo filosofijos ir jo gyvenimo“ pro- 
duktą. „Gyvenimo filosofija, - rašė E Schlegelis Trijose 
paskaitose apie gyvenimo filosofiją, remiasi vientisa 
sąmone visais jos aspektais ir raiškos keliais, o dvasią 
laiko svarbiausiu išeities tašku“ (Schlegel, 1928, 16). 

Nietzsche žavėjosi Hélderlinu, kuris jam artimas 
dramatiška pamišimo ribose balansuojančia genijaus 
dvasia, šviesiais „naujos Graikijos“ vaizdiniais, tragiška 
antikos kultūros ir meno interpretacija. Sekdamas Hal. 
derlinu ir Novaliu, Nietzsche siekė atskleisti magišką žodžio galią, linko Richard 
į vienatvės poetizavimą, gilinosi į kūrybingos asmenybės psichologiją. a ares 
Tačiau kitaip negu romantikus, žmogus jį domino ne tik psichologiniu, 
bet pirmiausia biologiniu, tiksliau, fiziologiniu aspektu. 

Kitas svarbus jaunojo Nietzscheės gyvenimo ir pasaulėžiūros kompo- 
nentas buvo „vagneriškasis kompleksas“. Jis artimai bendravo su Richardu 
ir Cosima (Liszto duktė), dažnai lankydavosi Wagnerio šeimos namuose 
Tribšene, netoli Lucernos. Wagnerio menų sintezės idėjoje jaunas egzal- 
tuotas mąstytojas įžvelgė galingą gaivios dionisinės valios srautą, natūralių 
žmogiškų aistrų ir visa apimančios muzikos dvasios išaukštinimą. Tačiau 
mėginimas pavaizduoti jaunąjį Nietzscheę kaip aklą Wagnerio gerbėją, jo 
estetinių teorijų ir meno šalininką, o vėliau tik kaip liguistą, užsispyrusį 
jo kritiką, yra pernelyg primityvus ir svetimas istorinei tiesai. Nietzsche 
pradžioje žavėjosi ir tikėjo sintetinių Wagnerio siekių galia, sugebėjimu 
grąžinti meninei kalbai jos pirmapradę ontologinę būseną, kai dar nemąs- 
toma sąvokomis, o sinkretiškai įprasminama gyvos poezijos, vaizdinių ir 
jausmų dvasia. Tačiau vėlesnis kompozitoriaus posūkis į krikščioniškąją 
mistiką ir pataikavimas lėkštam publikos skoniui išryškino akivaizdžius 
pasaulėžiūrinius skirtumus, kurių Nietzsche nepajėgė nuslėpti. Netikėda- 
mas, kad Wagnerio misterijos gali grąžinti muzikai jos prarastą taurumą 
ir jėgą, Nietzsche nutolo nuo jaunystės draugo. 

Nietzsche, paveiktas panestetiniy Schopenhauerio ir romantiky idé- 
jų, suvokia meng kaip absoliučių vertybių simbolį, aukščiausią tiesą, gy- 
venimo prasmę. Tobuliausia gyvenimo forma jis laikė meninę būtį, arba 
meninį gyvenimą. Jame, tvirtina Nietzsche, susiduriame su skaidriausia 
ir galingiausia iš visų mums pažįstamų valios viešpatauti instinkto raiškos 
formų. Adekvatus būties esmės pažinimas įmanomas tik iš tų apmąstymų 
apie meną, kuriuos teikia meno filosofija. Kalbant apie Nietzscheės meno 
filosofiją, būtina pažymėti, kad jos objektą, struktūrą ir pagrindinius tiks- 
lus jis traktavo veikiamas romantikų, Schelingo ir Schopenhauerio, todėl 
estetiką sutapatino su meno filosofija, nes estetiškumas jam asocijavosi 
su menu. Tuo paaiškinamas jo išskirtinis dėmesys svarbiausioms meno 
būties, funkcionavimo visuomenėje, genijaus, menininko kūrybinio po- 
tencialo, meninės kūrybos proceso problemoms. 

Nenusižengdami tiesai galime teigti, kad būtent mūsų aptarti 
Schopenhauerio, Jenos romantikų ir Wagnerio idėjų elementai sudarė 
Nietzscheės ankstyvosios „meno metafizikos“ (paties filosofo apibūdini- 
mas) esmę. Savo pirmojo veikalo Tragedijos gimimas iš muzikos dvasios 
svarbiausią tikslą jis suformulavo taip: „Pažvelgti į mokslą iš menininko, 
o į meną - iš gyvenimo pozicijų“. Aiškindamas senovės graikų tragediją, 
Nietzsche susieja du didžiuosius mitologinius visokios meninės veiklos 
principus su graikų dievų Apolono ir Dioniso vardais, kurie, jo nuomone, 
simbolizuoja visą su meninių iliuzijų pagalba kuriamą įvairovę. Apibū- 
dindamas apoloniškojo ir dionisiškojo prado sąveiką, Nietzsche teigė, kad 
vienoje pusėje - sapnams būdingų vaizdinių pasaulis, kurio tobulumas 
visiškai nepriklauso nuo atskiro žmogaus intelekto ir meninio išsilavini- 
mo, o kitoje - svaigulio sritis, kur taipogi nekreipiama jokio dėmesio į 
atskirą žmogų, veikiau netgi siekiama panaikinti individualumą, išgelbėti 
ir išlaisvinti jį mistiniame vientisumo suvokime. Šis prieštaravimas tarp 
intelektualizmo (pasiekusio apogėjų hegeliškajame proto kulte) ir vo- 
liuntarizmo (šopenhaueriškojo iracionalumo išaukštinimo), Nietzscheės 
nuomone, glūdi kiekvienos autentiškos kultūros ir meno esméje. 

Apoloniškąjį pasaulio regėjimą Nietzsche prilygino „sapnui“, „sva- 
jonei“ (Traum). Jo esmė - erdvinis pasaulio suvokimas. Tobuliausiais šio 
„išorinio, iliuzinio grožio simboliais laikomi didingi antikinių dievų ir 
didvyrių vaizdiniai. Dionisiškas pasaulio suvokimas atskleidžia „tikrą- 
ją“, tragiškąją, grožio esmę. Jis neatsiejamas nuo kūrybinio „svaigulio“ 
(Rausch), kuriame nesąmoningai gimsta „tikrasis“ menas. Vadinasi, 

ankstyvasis Nietzscheės mokymas apie dvisluoksnę kultūrinių ir meninių 
fenomenų esmę jungia „tikrąjį; tragišką - dionisiškąjį meną, kurį valdo 
nežabotos iracionalios instancijos, ir „netikrąjį - apoloniškąjį, kuriam 
būdinga rimtis, aiškumas, racionalumas, harmonija. Čia apoloniškasis 
pradas vertinamas tik kaip viena universalesnio, kupino muzikos ir mi- 
tologijos dvasios, dionisiško meno pasireiškimo formų. 

Kalbėti apie mena ir aukščiausias jo formas Nietzscheei, reiškia kal- 
bėti apie muziką, Jis, kaip ir Schopenhaueris, muziką laikė „visų menų 
motina“, ne tik aukščiausia meno viršūne, bet ir ypatinga metafizine 
substancija, kuri gali prasiskverbti į būties gelmes. Šį susižavėjimą muzika 
Nietzsche paveldėjo iš tėvo, kuris aistringai ją mylėjo ir mėgdavo vakarais, 
likęs bažnyčioje, improvizuoti vargonais. Jaunystėje gavęs gerą muzikinį 
išsilavinimą, Nietzsche ne tik gyvai domėjosi muzikiniu gyvenimu, buvo 
puikiai susipažinęs su klasikine muzika, bet ir pats ją kūrė. Vėliau muzi- 
kos prioritetui jo sąmonėje galutinai įsitvirtinti padėjo Jenos romantikų ir 
Schopenhauerio veikalai. Laiškuose draugams Nietzsche prisipažįsta, jog 
sunkiomis gyvenimo akimirkomis tik muzika teikdavo jam didžiausią pa- 
guodą ir padėdavo išreikšti save. Kita vertus, tiesioginis sąlytis su muzika 
įkvėpdavo filosofinei ir poetinei kūrybai. Jis buvo įsitikinęs, kad muzika- 
lumas yra vienas iš svarbiausių kūrybingos asmenybės komponentų. Iš čia 
išplaukia ir tezė: „Kuo žmogus muzikalesnis, tuo jis didesnis filosofas.“ 

„Muzikalumo“ kategorija įgauna išskirtinį vaidmenį Nietzscheės 
kultūros bei meno filosofijoje, ji yra pagrindinis vertės bei autentiškumo 
sinonimas. Kultūros, besiremiančios „muzikos dvasia“, idealu jaunasis 
Nietzsche laikė senovės graikų kultūrą, o jos antipodu „nemuzikinę“ savo 
epochos dekadentinę kultūrą (jos smukimo priežastis siejo su dionisiškos 
tragiškos muzikos dvasios praradimu). Senovės graikų kultūros ir meno 
esmė, jo nuomone, išsakyta antikinėje tragedijoje, gimusioje iš muzikos 
dvasios. Ši kultūra jam didinga ir kilni tik tada, kai ji tragiška, Vėliau 
filosofas išplėtojo šią tezę ir skelbė, kad kiekvienos „tikros“ kūrybos išskir- 
tinis požymis yra jos tragiškumas. Ši pantragiška kūrybos interpretacija 
tapo itin populiari Nietzscheės sekėjų veikaluose. XX a. modernistinės 
pakraipos menininkai ir meno teoretikai meno vertę ir autentiškumą jau 
tiesiogiai siejo su kūrėjo „pasaulėžiūros tragiškumu“. 

„Tragiškumas“ iš tikrųjų yra viena iš tų fundamentalių ankstyvosios 
Nietzscheės meno filosofijos kategorijų, kurią pasitelkęs jis plėtojo Scho- 

suvokimo, jog gyvenimas ir mirtis sudaro vientisą žmogaus būties ciklą. 
Šis reiškinių esmės ir būties beprasmiškumo pažinimas neretai paraly- 
žiuoja žmogaus veiksmus, sukelia neviltį dėl supratimo, kad jis nieko 
negali pakeisti. Tikėjimas žmogaus protu, mokslo galia, anot Nietzscheės, 
įmanomas tik tol, kol žmogus lieka regimybės ribose. 

Vienintelė išeitis tragiškame mene, kuris teikia grožio iliuziją ir padeda 
žmogui įveikti būties beprasmiškumo jausmą, grąžinti jam valią aktyviai 
veikti. Kitaip negu Schopenhaueris, Nietzsche nesitenkina pasyviu žmogaus 
būties tragiškumo konstatavimu. Jis siūlo ir išeitį. „Šio didžiausio pavojaus 
valiai akivaizdoje, - patetiškai skelbia Nietzsche, - lyg stebukladaris iškyla 
gaivinančiu grožiu Zavintis menas, kuris vienintelis gali šias neviltį kelian- 
čias mintis apie egzistencijos siaubingumą ir beprasmiškumą transformuoti 
į vaizdinius, su kuriais dar galima gyventi“ (Nietzsche, 1912, t. 1, 69). Taip 
ankstyvojoje Nietzscheės meno filosofijoje menas virsta savotiška „išganin- 
ga iliuzija“, padedančia pabėgti nuo žmogaus būties absurdiškumo. 

Teigdamas, kad menas siekia iliuzijos, kuri yra vertingesné už tiesą, kartu 
Nietzsche meną priešpriešina mokslui. Tačiau tai nereiškia, kad tiesa paklūs- 
ta menui. Priešingai, teigia filosofas, jis sukurtas tam, kad mes nepražūtume 
nuo tiesos. Kadangi nenugalimas pažinimo siekimas, anot Nietzscheės, ne- 
išvengiamai veda į tuštumą, bjaurumo stichiją, todėl jis kviečia amžininkus 
išmokti tenkintis meniniu požiūriu į pasaulį. Vadinasi, menas, orientuo- 
damasis į iliuziją, pasuka sąmoningo melo keliu, o štai mokslui būdingas 
nesąmoningas melas. Tačiau tas melas arba žaidimas iliuzijomis Nietzscheei 
yra didesnė tiesa, negu ją gali pasiekti mokslas. Kadangi mąstančiam žmogui 
neįmanoma gyventi tiesos siekimu, nes pastaroji „paralyžiuoja“ jo veiksmus, 
mąstytojas žengia ir kitą žingsnį - skelbia, kad „valia tiesai“ yra išsigimimo 
simptomas. Tokia atvirai iracionali filosofo apmąstymų logika diskreditavo 
racionalistinę pasaulėžiūrą ir iškėlė meną virš mokslo ir gyvenimo. 

Antruoju Nietzscheės dvasinės raidos laikotarpiu išryškėjo naujas 
požiūris į daugelį svarbiausių meno filosofijos problemų. Kitaip nei anks- 
tyvuose romantizmo ideologijos įkvėptuose veikaluose, kuriuose jis meną 
ir grožį iškėlė į dangiškas sferas ir tuo remdamasis skelbė jų savitikslišku- 
mo idėją, dabar Nietzscheės požiūriai realistiškesni. Tai ypač ryšku, kai jis 
aiškina grožio esmę, išlikdamas ištikimas humanistinei vokiečių klasikinės 
meno filosofijos tradicijai, kuri grožio matu laiko patį žmogų. „Žmogus, - 
rašo Nietzsche, - įsivaizduoja, kad pasaulis yra kupinas grožio, ir užmiršta, 
jog pirmapradis grožio šaltinis yra jis pats. Tai jis padovanojo pasauliui gro- 

žį, labai žmogišką grožį, netgi pernelyg žmogišką. Visas mus supantis pa- 
saulis iš tikrųjų yra tik atspindys žmogaus, kuris laiko gražiu tai, kas atitinka 
jo paties vaizdinį. Grožio sąvokoje tarsi atsiskleidžia jo įgimtas žmogiškas 
pasididžiavimas“ (Nietzsche, b. d., 125). Šioje naujoje Nietzscheės mąsty- 
senos orientacijoje svarbus vaidmuo tenka naujiems klasikinės meninės 
kultūros idealams. Įveikdamas metafizinį Schopenhauerio pesimizmą ir 
savo „vagneriškąjį kompleksą“, jis vis labiau domisi humanistinėmis vo- 
kiečių meno filosofijos tradicijomis, klasikine muzika, realistine literatūra 
(Stendhalis, G. Kelleris, kiek vėliau Dostojevskis) ir Rytų kultūra, menu, 
filosofinėmis estetinėmis idėjomis. Rytietiškų idėjų poveikis Nietzscheės 
mąstysenoje susilieja su Goetheės universalizmu. Šis poetas mąstytojas jam 
tapo didingiausios vokiečių kultūros epochos ir aukščiausio apoloniškojo 
prado simboliu. Epochoje, kuri neigė visas realumo apraiškas gyvenime, 
vienintelis Goethe jam buvo nuoseklus realistas. Mąstytojas, kamuojamas 
prieštaringų minčių, jautė nenumaldomą potraukį blaiviam getiškajam 
realizmui, siekė jo kūrybai būdingos olimpinės rimties vientisumo. 

Burckhardto idėjų veikiamo Nietzscheės meno filosofijoje galima 
pastebėti stiprėjančių kultūrologinių tendencijų. Viename laiške kolegai 
Nietzsche rašo: „Nei viena knyga negalėjo manyje pažadinti tiek minčių, 
kaip jūsų: tai tarsi Goetheės pokalbiai su Eckermannu“ (Halėvi, 2001, 
184). Svarbiausiomis meno funkcijomis filosofas skelbia kultūrinę, mito- 
loginę ir ontologinę. Meną jis tyrinėja kartu su kultūra, o jo lygį suvokia 
kaip pagrindinį kultūros klestėjimą ar jos nuosmūkį. Kita vertus, kaip ir 
ankstyvuosiuose veikaluose, kultūros ir meno gyvybingumas čia siejamas 
su mitologija, suteikiančia kultūriniams reiškiniams „gyvybingą gamtinę 
jėgą. Pabrėždamas universalų sinkretišką mito pobūdį, Nietzsche trak- 
tuoja jį kaip „išaukštintą alegorija", „kondensuotą pasaulėvaizdį, kaip 
visuotinumo ir pirmapradės tiesos pasireiškimą. Dvasingos kultūros 
atgimimo viltis mąstytojas sieja su naujos mitologijos ir atitinkamos 
meninės kalbos sukūrimu. Mitologijoje jis regi neišsenkamą jėgą, kuri, 
maitindama vaizduotę, stimuliuoja gyvenimą ir kūrybą, taip apsaugo- 
dama žmogų nuo blaškymosi. Pagaliau, prilygindamas meną filosofijai, 
Nietzsche suteikė jam ontologinę prasmę. Jo nuomone, tik menine veikla 
galima pateisinti pasaulio egzistavimą ir suteikti prasmę žmogaus būčiai. 
Jau Tragedijos gimime iškeltoje tezėje, kad „būtis ir pasaulis pateisinami 
amžinybėje tik kaip estetinis fenomenas“, faktiškai išryškėjo pagrindinė 
vėlesnės Nietzscheės filosofijos kryptis. 

Nietzsche skiria tris kokybiškai skirtingas meno formas: 1) aukščiau- 
sias monologinis menas, arba „pokalbis su dievais“; jis pajėgus išreikšti 
tikrąją meninės veiklos esmę; 2) visuomeninis - orientuotas į bemaž sub- 
tilių žmonių dvasinius poreikius ir 3) demagogiškas, arba vulgarus, kuris 
stengiasi patenkinti vulgarų masių skonį. „Tikrasis“, dvasingas menas visada 
yra elitinis, prieinamas tik nedaugeliui subtiliai meną jaučiančių žmonių. 
Specifinį „tikrojo“ meno bruožą Nietzsche įžvelgė „didingame stiliuje“, 
kuriam būdinga griežtai loginė formų organizacija, aiškių ir griežtų linijų 
poetika, t. y. visa tai, kas svetima filisterio sąmonei. 

Susipažinęs su naujausiomis europinės kultūros ir meno tendencijomis, 
Nietzsche daro išvadą, kad dėl didėjančio intelekto vaidmens ir silpnėjančių 
natūralių gyvenimiškųjų instinktų jos palaipsniui išsigimsta. Visas brangiau- 
sias vertybes jis laikė išsigimimo arba dekadentizmo simboliais. Visur jis regi 
smukimo požymius, gyvenimo menkėjimą, pabaigos artėjimą, „baisų nuo- 
vargį Prisimindamas didžių praeities meno meistrų H. Schützo, J. S. Bacho, 
G. E Handelio, A. Danteės, Raffaelio „dvasios polėkius“, Nietzsche priešprie- 
Sina jiems savo epochos meną, kuris „nusmukęs iki karikatūros lygio“. Gyvo 
kūrybinio prado silpnėjimą mene jis laiko svarbiausiu dekadentinio stiliaus 
bruožu. Kiti jo skiriamieji požymiai yra nuovargis, valios bejėgiškumas. Taip 
vėlyvuosiuose Nietzscheės veikaluose susiformavo idėjos, kurios priartino jį 
prie Kierkegaardo ir egzistencialistų gvildenamos problematikos. „Egzisten- 
cializmas be Nietzscheės, - rašo V. Kaufmannas, - būtų beveik tas pats, kas 
tomizmas be Aristotelio, tačiau vadinti Nietzscheę egzistencialistu taip pat 
netikslu, kaip kad Aristotelį vadinti tomistu“ (Existentialism from Dostoevsky 
to Sartre, 1968, 22). Šis ryšys išryškėjo iš aštrios spekuliatyvinės filosofijos 
kritikos, siekimo, išryškinti žmogaus būties unikalumą neatsiejant jos nuo 
gyvenimo ir kūrybos, pasaulėžiūros pantragizmo, polinkio į krizinių žmo- 
gaus būties situacijų apmąstymą, filosofinės problematikos ontologizavimą, 
estetinimo, dėmesio nihilizmo fenomenui, asmenybės psichologijai. 

Pascalis ir Montaigne'is imponuoja Nietzsche) savo „nepriekaištingu 
sąžiningumu“, dvasingumu, žmogaus būties tragiškumo apmastymais. 
Tačiau kitaip negu Pascalio veikaluose, kur žmogaus būties tragizmas 
siejamas su vienišumu Visatos begalybėje, Nietzscheės koncepcijoje dėl 
visko kaltas siaubas, kurį patiria žmogus, susidūręs su dionisišku būties 
chaosu. Atmesdamas Pascalio orientaciją į transcendentalumą, Nietzsche 
perima jo idėją apie būtinybę žmogui įveikti savo ribotumą, stoti į stoišką 
kovą su pačiu savimi ir kartu iškilti aukščiau instinktų ir egoistinio „aš“. (Ši 

idėja dominuoja jo krikščioniškosios pasaulėžiūros ir metafizinio mąstymo 
kritikoje, yra Zaratustros leitmotyvas). Neabejotinas šios stoiškosios idėjos 
ryšys ir su filosofo asmeninės egzistencijos problemų refleksija. Taigi visų 
svarbiausių vertybių, kuriomis vadovaudamasis turi gyventi ir kurti žmogus 
ir nuo kurių priklauso asmenybės tobulėjimas, Nietzsche ieško ne anapus, o 
pačioje asmenybėje. Jis kviečia žmogų įveikti savyje viską, kas jame pernelyg 
žmogiška, dėl naujo aukštesnio „viršžmogiško“. 

Brandžioje Nietzscheės filosofijoje pagrindinė jėga, padedanti žmogui 
išlaikyti jį supančio „svetimo“ pasaulio spaudimą ir įprasminti egzistenciją, 
yra kūrybinė veikla arba, tiksliau, tobuliausia jos forma - menas, Kitaip negu 
Schopenhaueris, kuris manė, kad svarbiausia meno paskirtis - tai bėgimas 
nuo gyvenimo sunkumų ir žmogaus būties niekingumo pateisinimas, bran- 
dusis Nietzsche laikė meną „skaidriausia“ ir „galingiausia“ valios viešpatauti 
raiškos forma, „svarbiausiu gyvenimo stimuliatoriumi’, atskleidžiančiu bū- 
ties prasmę. Menas galutinai praranda bet kokį „nesuinteresuotumo“ atspal- 
vį, kuris būdingas Kanto ir Schopenhauerio meno filosofijos koncepcijoms. 
„Menas - menui“ principas dabar aiškinamas kaip „pavojingas principas“, 
nes jis „atplėšia idealą nuo tikrovės ir kartu nuskurdina tikrovę, šmeižia ją“ 
(Nietzsche, T. 9, 1901, 112-113). Tačiau šių filosofo žodžių negalima laikyti 
jo prieraišumu realistiniam menui. Diskredituodamas meno „nesuintere- 
suotumą ; jis siekė suteikti menui naują, fiziologinę funkciją. 

Pagrindine meno ir estetinės veiklos egzistavimo sąlyga Nietzsche 
skelbia išankstinę fiziologinę prielaidą, kurią pavadina svaiguliu, su- 
dirginančiu ir meninės kūrybos subjekto, ir suvokėjo dvasią. Svaigulio 
esmė yra kūrybinių jėgų pakilimo ir pilnatvės jausmas, kuris atsiranda iš 
perpildytos ir besiliejančios per kraštus valios impulsų stimuliuojamos 
fiziologinės energijos. Seniausia ir pirmapradiškiausia svaigulio forma jis 
skelbia lytinį susijaudinimą. 

Brandžioje Nietzscheės meno filosofijoje menas nei ramina, nei gydo 
nuo būties žaizdų, jis yra svarbiausias kūrybinės veiklos stimuliatorius. 
Biologizuodamas tradicinę meno filosofiją, Nietzsche tarsi paverčia ją 
savotiška „taikomąja fiziologija“. Menas čia vertinamas poveikio asme- 
nybei aspektu, nes jo paskirtis - plėtoti kūrybines žmogaus jėgas, suteikti 
papildomus impulsus kovojant su kultūros masiskumu, siekiant įtvirtinti 
naujų vertybių sistemą bei naujo tipo žmogų. 

Nietzsche, suvokęs, kokie pavojingi masinės sąmonės stereotipų 
formavimosi padariniai, mėgino atskirti „tikrąją“ dvasinio elito kuriamą 

kultūrą nuo „netikrosios“, filisterinés, kurią jis paniekinamai vadina 
„masės“, „daugumos“ kvazikultūra. Kultūros ir meno išsigimimą jis 
siejo su destruktyviu, tironizuojančiu masinės sąmonės poveikiu in- 
dividualybei. Kad išsaugotų standartinį vulgaraus kultūros vartotojo 
tipą, masinė kultūra priversta gintis ir pulti dviem frontais: tiek prieš 
išsigimstančius visuomenės tipus, tiek prieš tuos, kurie iškyla savo in- 
dividualybe virš jos. Kadangi svarbiausia masinės kultūros tendencija 
reiškiasi „nepaslankumu“, „stagnacija“ ir „savisauga“, filosofas nemato 
jokių kūrybiškumo užuomazgų, pati mintis apie „kūrybingą masę“ jam 
atrodo absurdiška. 

Nietzscheės elitarizmas, kilęs iš negatyvaus požiūrio į masinės 
kultūros recidyvus, ilgainiui pasiekė tai, kad buvo pervertinti tam tikri 
klasikinės filosofijos principai. Filosofas kvietė atsisakyti „melagingų“ 
lygybės principų. Šitai norėta teoriškai pateisinti dvasios genijų moralės 
ir elgesio normų išskirtinumą. Jis teisingai nurodė svarbiausią vokiečių 
klasikinės filosofijos humanizmo trūkumą- polinkį į „ramų, stebėtojišką 
tikrovės suvokimą“. Iki Nietzscheės vyravęs klasikinis humanizmas rė- 
mėsi daugelio kartų suformuotu kultūriniu istoriniu humanistinių idėjų 
kompleksu, kuris pasižymėjo antropologiškumu. Nietzsche, remdamasis 
svarbiausių to meto kultūros ir meno raidos tendencijų kritika, paneigė 
tradicinę antropologiją ir suformavo naujos mitologinės, „antžmogio“ 
antropologijos kontūrus, išaukštino individualizmą ir estetizmą. 

Pasisakydamas už tikrosios elitinės kultūros atskyrimą nuo niveliuo- 
jančios masinės kultūros, Nietzsche viltis siejo ne su to meto menu, kuris 
buvo pernelyg romantiškas ir sentimentalus, o su nauju, neminkštakūniu 
genijų antžmogių menu. Šis natūraliais instinktais besiremiantis menas 
filosofui atrodė galinga antinihilistinė jėga, sudaranti prielaidas naujam 
dvasiniam sąjūdžiui ir formuojanti menininkų genijų kastą „anapus gėrio 
ir blogio“. 

Nietzscheės meno filosofijos centre yra genijaus, arba meninės kūrybos 
subjekto, problema. Tiesiogiai susijusi su žmogaus laisvės, gyvenimo prasmės 
problemomis, ji gvildenama ontologiniu požiūriu. Meninė veikla filosofui 
yra tobuliausia asmenybės unikalumo išraiška. Iš čia kyla ir požiūris į žmo- 
gų kaip į aukščiausių vertybių kūrėją. Meninės kūrybos subjekto problema 
Nietzscheės meno filosofijoje leidžia nuspėti menininko asmenybės išaukšti- 
nimą XX a. pradžios Vakarų Europos mene. Heideggeris yra taikliai pastebė- 
jęs, kad Nietzscheės koncepcijoje meno pasaulis vertinamas menininko, o ne 

pašalinio stebėtojo požiūriu. Tokį požiūrį jis pagrįstai laiko „vienu svarbiausių 
Nietzscheės meno filosofijos principų“ (Heidegger, 1961, 83). 

Plėtodamas Jenos romantikų, jaunojo Schellingo ir Schopenhau- 
erio idėjas, kultūros esmę ir aukščiausią Žmogaus prigimties apraišką 
Nietzsche mato genialioje asmenybėje, įtvirtinančioje ir išryškinančioje 
savo būtį kūrybiniu aktu. Genijus yra instrumentas, kuriuo išreiškiamas 
kūrybinis gyvenimo polėkis. Apibrėždamas savąją genijaus sampratą fi- 
losofas teigia, kad: „Didūs žmonės, kaip ir didūs laikai, yra sprogstamos 
medžiagos, kuriose sukaupta milžiniška jėga; istoriškai ir fiziologiškai jų 
prielaida visada yra ta, kad ilgai buvo kaupiama, renkama, taupoma ir 
saugoma- kad ilgai nebuvo jokio sprogimo. Jei įtampa masėse pasidarė 
per didelė, pakanka menkiausio postūmio, į pasaulį pašaukiančio „geni- 
ju’, „žygdarbį“, didų likimą“ (Nietzsche, 2000, 129). 

Jau ankstyvuosiuose kūriniuose filosofas genialią asmenybę traktavo 
kaip išskirtinį reiškinį, kurio negalima paprastai paaiškinti. Šiai savotiškai 
dievybei būdingas nerūpestingumas ir amoralumas. Pagautas meninės 
kūrybos polėkio, pirmiausia nori pajusti džiaugsmą, didybę, išsivaduoti 
iš viduje glūdinčių prieštaravimų kančios. Taigi genijaus koncepcijoje ro- 
mantinis išskirtinės asmenybės kultas tarsi susilieja su švietėjams būdinga 
natūralaus žmogaus nostalgija. 

Vaizduodamas istorinę genijaus misiją, santykius su jį supančiu pa- 
sauliu, Nietzsche daugiausia sekė Schopenhaueriu. Tačiau tarp jų buvo ir 
esminių skirtumų, kuriuos nulėmė nuoseklesnis Nietzscheės istorizmas. 
Kitaip negu Schopenhaueris, kuris tiek filosofą, tiek menininką genijų 
laikė neistoriniu kultūros subjektu, Nietzsche griežtai skyrė jų tikslus ir 
veiklos sritis. Genijus filosofas, teigė jis, orientuojasi į amžinąsias, neisto- 
rines vertybes, o genijus menininkas visada jaučia tiesioginę savo kūrybos 
priklausomybę nuo epochos dvasios. 

Tačiau šis istorizmas apibūdinant meninį genijų nenuoseklus, nes 
jį nuolat deformuoja voliuntaristinės idėjos. Kita vertus, jei filosofijos 
genijui tiesos siekimas neatsiejamas nuo jo istorinės misijos įgyvendini- 
mo, meno genijui kreipimasis į tiesą nebūtinas, nes menininkas „nenori 
atsisakyti tų galimybių, kuriomis pasinaudodamas menas gali pasiekti 
didžiausią išraiškingumją, t. y. fantastinio, mitologinio, potraukio simbo- 
liams, asmenybės galimybių pervertinimo, tikėjimo stebuklinga genijaus 
prigimtimi. Vadinasi, menininkui daug svarbiau išsaugoti savo kūrybos 


manierą nei ištikimybę mokslinei tiesai“ (Nietzsche, 1911, t. 3, 121). 

Ankstyvaja Nietzscheës genijaus menininko koncepcija galima 
traktuoti kaip savotišką Zaratustros ir antžmogio prototipą. Ši kūrybinio 
subjekto transformacija paaiškinama tais poslinkiais, kurie vyko filosofo 
pasaulėžiūroje. Genijų jis laiko tam tikru tiltu tarp istorinio žmogaus ir 
to aukščiausio žmogaus tipo, kuris išreiškiamas antžmogio arba Zaratus- 
tros įvaizdžiu, Būsimasis žmogaus išaukštinimas, Nietzscheės nuomone, 
įvyks ne iškeliant šiuolaikinę pernelyg gležną ir liguistai reflektuojančią 
asmenybę, o atskleidžiant natūralius žmogaus instinktus, išryškinant tai, 
kas jame dar liko pirmapradiška, neliesta. 

Ankstyvoji Nietzscheės meno filosofija rėmėsi platoniškuoju ir romanti- 
niu meninės kūrybos dėsningumų aiškinimu. Meninės kūrybos subjektas čia 
virtęs nesąmoningu mediumu, dionisiškųjų pasaulį valdančių jėgų perteikė- 
ju. Tarsi ne jis kuria, o pats kūrinys objektyviai gimsta iš būties gelmių. Toks 
požiūris į meninės kūrybos procesą neigia subjektyvumą. „Mes pažįstame 
subjektyvų menininką, - rašė filosofas, - tik kaip blogą menininką. Todėl pir- 
miausia reikalaujame iš visų meno apraiškų pašalinti subjektyvumą, išlaisvinti 
iš „aš“ priespaudos, visokios individualios valios bei potraukių galios apriboji- 
mo. Be objektyvumo, be grynos nesuinteresuotos kontempliacijos neįmanoma 
netgi menkiausia tikrai meniška kūryba“ (Nietzsche, 1912, t. 1, 55). 

Nors Nietzsche kalba apie principinę apoloniškojo ir dionisiškojo 
principų harmoniją, jo ankstyvuosiuose kūriniuose vyrauja dionisiškasis 
pradas, kurį jis laiko stichinių kūrybinių jėgų, atskleidžiančių tikrąją pa- 
saulio prigimtį, simboliu. Svarbiausia meninės kūrybos prielaida - ypatinga 
dvasios būsena, svaigulys, įkvėpimas, kūrybinių jėgų pakilimas, stiprus 
susijaudinimas, aistringumas, didėjantis emocinis asmenybės pagaulumas. 
Vieną vaizdingiausių tokios įkvėpimo būklės meninės kūrybos procese 
aprašymų pateikia Nietzsche: „Įkvėpimas - tą prasme, kad kažkas staiga 
neapsakomai tikrai ir subtiliai pasidaro matoma, girdima, tas kažkas, kas 
tave iki pat gelmių sukrečia ir tiesiog pribloškia, — tik paprastai apibūdina 
dalyko esmę. Nieko negirdi, nematai, tik imi, neklausi, kas tau duoda; kaip 
žaibas nušvinta mintis, kaip neišvengiamybė - iškart, iškart - aš niekada ne- 
turėjau pasirinkimo. Tai jaudulys, kurio baisi įtampa išsilieja ašarų plūsmu, 
kai nesąmoningai leki, lyg akis išdegęs, arba cini vos kojas vilkdamas; tai 
absoliutus nesivaldymas, kai instinktyviai jauti begalę malonių šiurpulių ir 
srovenimų iki pat kojų pirštų galiukų; tai laimės viršūnė, kai skausmingiausi 
ir niūriausi dalykai reiškiasi ne kaip priešybė, o kaip provokuojanti sąlyga - 
būtina spalva tokiame šviesos pertekliuje“ (Cit. Iš Nigg, 2001, 13). 

Vadinasi, tikrasis menas gali gimti tik iš didžių aistrų, galingų dvasios 
potraukių. Pagautas kūrybinio polėkio, menininkas pasaulio esmę suvokia 
mistinės intuicijos keliu. Tai įstumia jį į emocinį transą ir leidžia susilieti 
su jo suvokiamais reiškiniais. Šioje nesąmoningoje dvasinio praregėjimo 
būsenoje menininkas, anot Nietzscheės, tampa labai panašus į pasakų 
pabaisą, kuri mato save tarsi iš vidaus, būdama kartu ir subjektas, ir objek- 
tas, poetas, aktorius ir žiūrovas. Norėdamas įkūnyti savo kūrybinės valios 
polėkius, menininkas griauna meninius principus bei visokias normines 
nuostatas. Jis vadovaujasi stipriausiais pasąmonės gelmėse glūdinčiais me- 
ninės valios (Kunstwollen) impulsais, savo neabejotinai teisinga intuicija. 
Šis menininko kūrybinių nuostatų autentiškumas ir spontaniškumas nu- 
lemia meno kūrinio vertę. Kadangi meninė kūryba aiškinama kaip visiškai 
nesąmoninga veikla, ji laikoma svetima mokslui ir pažinimui. Kita vertus, 
menininko sukurtoms grožio formoms netinka jokie vertinimo kriterijai, 
nes meną ir tikrovę skiria praraja, o meninio grožio prigimtis laikoma 
svetima tiesai. (Ši Nietzscheės veikaluose teoriškai grindžiama grožio ir 
tiesos priešprieša vėliau įsivyravo daugelio modernistinio meno teoretikų 
veikaluose.) Meninės kūrybos ištakos siejamos su biologinėmis prielaido- 
mis, iš kurių reikšmingiausia- lytinio instinkto sublimacija (pastaroji tezė 
yra svarbiausias psichoanalitinės meno teorijos elementas). Iš čia išplaukia 
siekimas grįsti meno filosofiją naujausiais fiziologijos mokslo laimėjimais. 
Lygindamas kūrėją su besiliejančia per kraštus upe, filosofas aiškino, jog 
kūryba - tai gyvybinės jėgos perteklius, pražydusio kūniškumo išsiliejimas, 
afektų įtampos iškrova. Meninės kūrybos vertės kriterijumi laikoma ne 
tikrovė, praktika (tiesa - iliuzija), o nepaklūstanti kontrolei intuicija. Kita 
vertus, menininko meilė formai dėl jos pačios taipogi nulemia meninio 
kūrinio vertę. Taip ankstyvojoje Nietzscheės meninės kūrybos koncepcijoje 
įsivyrauja iracionalios, biologinės, reliatyvistinės tendencijos. 

Brandžiojoje Nietzscheės meninės kūrybos koncepcijoje, Goetheei įta- 
kojant, didesnis vaidmuo skiriamas racionaliems motyvams. Tuo laikotarpiu 
filosofas kritiškai vertina platoniškąją dieviško įkvėpimo teoriją ir kaltina 
menininkus dėl jų skleidžiamų mitų apie dieviškąją kūrybinio praregėjimo 
bei įkvėpimo prigimtį. Jis teigia, kad menininko ir mąstytojo vaizduotė nuo- 
latos kuria skirtingos vertės vaizdinius, kuriuos jo akylas žvilgsnis ir didelė 
patirtis vertina kritiškai, atmeta, atrenka, derina, ir tik per šiuos kūrybinius 
ieškojimus gimsta reikšmingi meno kūriniai. Netgi talentingiausias menines 


improvizacijas subrendęs mąstytojas vertina santūriai, lygindamas jas su 

nuoseklia ir rimta, meninés minties patikrinta küryba. Neneigdamas jgimto 
talento, Nietzsche vis dažniau kalba apie darbo, amato paslapčių, nuolatinių 
ieškojimų ir klaidų taisymo reikšmę. Jis teigia, kad ne tik genijaus, bet ir kitų 
žmonių veikla yra nepaprastai sudėtinga. Ar galima manyti, kad tik meni- 
ninkai, oratoriai, filosofai yra genialūs, turintys ypatingą intuiciją, tarsi jie 
turėtų paslaptingus akinius, leidžiančius išvysti reiškinių esmę. 

Šios idėjos yra priešingos toms, kurias skelbė filosofas. Tada vyravusį 
iracionalų dionisiškąjį pradą vėlesnėje Nietzscheės meninės kūrybos kon- 
cepcijoje pakeitė racionalus apoloniškasis. „Kurti,- teigė jis,- vadinasi, 
rinktis ir suteikti meno kūriniui išbaigtą formą (visuose valios raiškos 
srityse svarbu kaip tik tai)“ (Nietzsche, 1901, t. 9, 317). Harmoningame 
apoloniškajame mene kūrybinis aktas, galutinai praradęs anksčiau jam 
priskirtą nerimastingumą ir siautulingumą, įgauna naujų bruožų. Meni- 
ninkas tarsi slysta reiškinių paviršiumi, žaisdamas rimties nedrumsčian- 
čiomis skaidriomis ir šviesiomis meninėmis formomis. Ši racionalistinė 
apoloniškoji meninės kūrybos koncepcija sunkiai įsikomponuoja į bendrą 
Nietzscheės iracionalios meno filosofijos kontekstą (ypač į individualis- 
tinę meninės kūrybos subjekto teoriją ir valios galiai sampratą). Todėl 
vėlesnėje teorinėje mintyje filosofas vertinamas kaip iracionalių idėjų 
šalininkas. 

Vadinasi, Nietzsche yra vienas įtaigiausių Vakarų kultūros ir mąsty- 
mo tradicijos kritikų, lyginamosiomis studijomis siekusių priartinti kitų, 
neeuropinių civilizacijų, vertybes. Civilizaciją jis suvokė kaip represinę, 
gyvybingasias kultūros tendencijas kaustančią jėgą. Apoloniškojo prado 
(spekuliatyvinė filosofija, asketiška moralė, schematizuotas mokslas, 
racionalus protas) sureikšminimas atplėšiąs žmogų nuo „gyvenimo“ 
versmių ir užslopinąs nuo iracionalios valios priklausantį gyvybingąjį di- 
onisinį kultūros pradą. Nietzscheės įžvalgiai atskleisti Vakarų civilizacijos 
krizės simptomai ir represinės civilizacijos priešpriešinimas spontaniškai 
„gyvenimo“ stichijai veikė vėlesnių civilizacijos studijų raidą. 

Jis įtaigiai aprašė tradicinių Vakarų civilizacijos vertybių krizės, 
vulgarėjimo, masinės sąmonės stereotipų įtakos augimo, kūrybinės 
energijos nuosmukio procesus ir siekė įtvirtinti naujus „visų vertybių 
perkainojimo“ principus. Filosofas daug nuveikė nuvainikuojant Vakarų 
mąstymo tradicijoje klestėjusius metafizinio mąstymo principus, išplėtojo 
savitą filosofinės raiškos stilių, kuris ženkliai skyrėsi nuo jau viešpata- 
vusio vokiečių filosofijoje akademinio žargono. Jautriai atskleidęs savo 

meto kultūros, filosofijos ir meno raidos prieštaringumą šis „nemalonių 
tiesų filosofas“, kaip jis save vadino, į savo filosofijos centrą iškėlė „ne- 
klasikiniam“ mąstymui būdingas „gyvenimo“ ir „valios galiai“ sąvokas, 


kurioms suteikė egzistencinį atspalvį. Apoloniškojo prado (spekuliatyvinė  Sergantis 

filosofija, asketiška moralė, schematizuotas mokslas, racionalus protas) Laida e 

sureikšminimas, Nietzscheės požiūriu, atplėšiąs žmogų nuo „gyvenimo“ 

versmių ir užslopinąs nuo iracionalios valios priklausantį gyvybingąjį sa Olde 

dionisinj kultüros prada. ka 
Nors Nietzsche buvo klasikinio meno gerbėjas ir jo kūriniuose beveik Nietzsche 

nerasime tiesioginės meno filosofijos idėjų projekcijos į jo laikotarpio meno 

praktiką, tačiau idėjos atliko lemiamą vaidmenį formuojantis teorinei 

modernistinio meno platformai, Radikalioji meninė inteligentija ir prie 

jos prisišliejusi bohema, nepajėgdama suvokti tikrosios Nietzscheės idėjų 

prasmės, „apkvaito nuo jose slypinčio vitališkumo ir dionisiškųjų instink- 

tų šėlsmo“ (Willet, 1970, 21). Įkvėpti vulgarizuoto maištingų Nietzscheės 

idėjų patoso, naujos kartos menininkai sukilo prieš meno tradicijas. Taip 

klasikinės kultūros vertybių perkainojimo idėjos, subrendusios Nietzscheės 

meno filosofijoje, tarsi pereina iš teorinių idėjų sferos į modernistinio meno 

praktiką. Ekspresionistas E. Nay'us teigia, jog Nietzscheės individualizmas 

ir vertybių perkainojimo idėja pateikė trokštančiai dvasinio atsinaujinimo 

meninei sąmonei naujo tipo menininko pavyzdį (Haftmann, 1960, 35). 

Zaratustra - tai naujo, laisvo menininko idealas, pajėgiantis atskleisti ti- 

krąją meninės būties esmę ir sėkmingai kovoti su klestinčio dekadentizmo 


liguistumu. Nietzsche ne tik parodė tamsiuosius iracionalius menininko 

prigimties klodus, bet ir įrodė, kad, užvaldę kiekvieną asmenybę, jie nu- 
lemia galutinius kūrybinės veiklos rezultatus. Filosofas išvadavo meną 
iš tikrovės pančių, iškėlė pasąmonės reikšmę, paskelbė meno kuriamą 
iliuziją aukščiausia tiesa. Kreipimasis į iracionalias vitališkas jėgas, į natū- 
ralius žmogaus instinktus griovė objektyvius meninės kūrybos rezultatų 
vertinimo kriterijus, teoriškai įteisino reliatyvizmą. Modernistai perėmė iš 
Nietzscheės įsitikinimą, kad žmogaus būties tragiškumas yra, iš filosofijos 
į meną perkėlė teiginį, kad tikrojo meno tikslas — ne realaus pasaulio vaiz- 
davimas, o asmenybės vidinio pasaulio išraiška. Surade jo meno filosofi- 
joje glūdinčias potencijas, modernistinio sąjūdžio vadai (E. Kirchneris, V. 
Kandinskis, F Marcas, P. Derain'as, M. Vlaminckas, E T. Marinetti, G. de 
Chirico, S. Dali ir kt.) daugelį šių idėjų perėmė kaip meninį credo ir plačiai 
panaudojo kaip savo kūrybos principų teorinį pagrindą. 

Savo paskutinio veikalo Ecce homo finalinėje dalyje Nietzsche taikliai 
apibrėžė save kaip vieną iš krizinės epochos mąstytojų, kupiną didžios sprogs- 
tamosios galios. „Aš žinau savo lemtį. Kada nors su mano vardu bus siejami 
prisiminimai apie kažką siaubinga — apie krizę, kokios niekuomet nebuvo 
žemėje, apie giliausią sąžinės koliziją, apie sprendimą, priimtą prieš viską, kuo 
iki šiol tikėjo, ko reikalavo, ką laikė šventu. Aš ne žmogus, aš dinamitas [...] 
Ašlabai bijau, kad manęs kada nors nepaskelbtų šventuoju... Aš nenoriu būti 
šventuoju, greičiau juokdariu... Galbūt aš ir esu juokdarys... Visų vertybių 
perkainojimas - tai mano formulė, aukščiausios žmonijos savimonės aktas, 
kuris manyje virto kūnu ir genijumi“ (Nietzsche, 1990, t. 2, 762). 

XX a. pradžioje kilo galinga Nietzscheės idėjų įtakos banga, kuri per- 
žengė visas ribas. Mąstytojas tapo intelektualų ir meninės inteligentijos 
dievaičiu. Egzaltuotą susižavėjimą Nietzscheės idėjomis kėlė jo mąstysenos 
metaforiškumas ir universalumas, galimybė pritaikyti jas įvairioms kultūros 
sritims. „Jo įtakos Vokietijoje, - rašė Jaspersas, - negalima lyginti su jokios 
kitos filosofijos poveikiu. Galima manyti, kad jo autoritetu remiasi kiekvie- 
nos pasaulėžiūros šalininkai“ (Jaspers, 1935, 23-24). Nietzscheės idėjos 
veikė tolesnę gyvenimo filosofijos raidą, egzistencializmo, psichoanalizės, 
masinės kultūros ir postmodernizmo teoretikus. Filosofinės ir poetinės 
kūrybos susipynimas Nietzscheės veikaluose darė poveikį intelektinei 
egzistencinės pakraipos eseistikai, Deleuzo ir Guattari postmoderniosios 
situacijos interpretacijai, Foucault „valdžios metafizikos“ teorijai ir Derrida 
dekonstrukcijos metodologijai. 

Bergsono fenomenas 


Prancūzų mąstytojas intuityvizmo pradininkas Henri Bergsonas 
(1859-1941) - vienas iškiliausių XX a. pirmosios pusės Vakarų mąstytojų, 
kurio elegantiško stiliaus, egzistenciniai veikalai jautriai perteikė epochos 
pasaulėjautą. Jo idėjų įtaka buvo milžiniška, jos žavėjo amžininkus dėl 
įžvalgų gausos, mąstysenos turtingumo. Kiekvienos naujos knygos pasi- 
rodymas buvo suvokiamas kaip gaivaus vėjo dvelksmas, jos buvo plačiai 
komentuojamos įvairių kraštų filosofinėje literatūroje. 

Šio subtilaus mąstytojo tekstai - daugiasluoksniai, jungiantys įvairias 
mąstymo tradicijas. Juose Platono, neoplatonizmo, judėjo krikščioniškos, 
klasikinės, neklasikinės, prancūziškojo spiritualizmo, Rytų ir daugybės 
kitų mąstymo tradicijų elementai susilieja į tik šiam mąstytojui būdingas 
idėjų ir vaizdinių sistemas. Filosofinis mąstymas čia neatsiejamas nuo 
metaforiškumo ir grakščios literatūrinės formos. Bergsonas buvo reto 
talento mąstytojas, įstabus žodžio meistras, todėl tarp kūrėjo ir jo kūrinių 
formos skleidžiasi gelminis ryšys. Neatsitiktinai Bergsono tekstai laikomi 
vieni sudėtingiausių verčiant į kitas kalbas. Tai yra bemaž pagrindinė 
priežastis, kodėl tiek nedaug jų turime lietuvių kalba. 

Net keičiantis intelektualiniams poreikiams Bergsono idėjos išsaugojo 
stebėtiną aktualumą, jos nuolatos atsiskleidžia naujai, netikėtai, skatina 
sugrįžti prie jų, vėl interpretuoti. Tai, pavyzdžiui, pasakytina apie dabar- 
tinėje humanistikoje ypatingą populiarumą įgavusius Bergsono plėtotus 
egzistencinius motyvus, etines, estetines, socialines teorijas, vadinamą- 
sias kibernetinio procesualinio pasaulio supratimo, „kinematografinio 
mąstymo“ ir daugybės kitų plėtotų idėjų. Jų aktualumą lėmė mąstytojo 
įžvalgumas, aukšta intelektinė kultūra, mąstymo lankstumas, nuolatinis 
išlygų ieškojimas, teiginių ambivalentiškumas, kuris suteikia jo tekstų 
interpretatoriams galimybę įvairiai aiškinti filosofo idėjas. Spontaniškas 
mąstymas ir muzikalios vaizdingos frazės yra aptakios, simbolių ir me- 
taforų kupina rafinuota kalba su daugybe sunkiai fiksuojamų konotacijų 
sunkina jo tekstų skaitymą ir supratimą. 

Su minėtais bruožais tiesiogiai siejasi metaforiškas mąstymo stilius, 
literatūrinės saviraiškos rafinuotumas, pretenzijos į medžiagos dėstymo 

objektyvumą čia keistai susipina su pabrėžtinu subjektyvumu, racio- 
nalumą keičia emocionalūs, kupini nuotaikų ir ritmų kaitos vaizdiniai, 
nardinantys į neapibrėžtų mitinių įvaizdžių stichiją. Radikalesnius teigi- 
nius filosofas apdairiai 
apipina įvairiomis išly- 
gomis, patikslinimais, 
subtiliai maskuoja savo 
išpuolius prieš intelek- 
tą, siekia suteikti revo- 
liucingiausioms idė- 
joms aptakią formą. 

Bergsonas, pri- 
sidengdamas žavinga 
gyvenimo tekamumo 
ir intuityvaus pasaulio 
pažinimo skraiste, plėtojo ankstesnės neklasikinės filosofijos principus. Jo Lotynų 
veikaluose išryškėjo ir reakcija į racionalistinių tendencijų įsigalėjimą, ir Nekas 
siekimas atgaivinti metafizikos principus. Gilindamasis į tikrovę filosofas litografija 
sureikšmino intuityvų pažinimą ir tapo įtakingos intuityvizmo filosofijos 
pradininku. Prancūziškojo intelektualizmo simbolis Paulis Valėry Bergsoną 
vertino „paskutinį didįjį vardą europinės inteligencijos istorijoje“ (la dernière 
grand nome de l'histoire de l'intelligence europienne) (Etudes bergsonnienes, 
1942, 4). 

Sklandžiai reiškiamos filosofinės mintys, orientacija į dvasinius 
epochos poreikius padarė Bergsoną tikruoju XX a. Vakarų kūrybinės 
inteligentijos mesiju. Filosofo skelbiamas kūrybinės evoliucijos principas 
buvo traktuojamas kaip universalus istorijos, kultūros ir meno raidos dės- 
nis, pajėgiantis išlaisvinti žmogų iš vartotojiškos tikrovės prieštaravimų, 
o intuityvaus prado prioriteto prieš intelektinį, „gyvenimo“ pirmumo ir 
absoliučios individo laisvės teigimas imponavo kūrybinei bei meninei 
inteligentijai. Bergsono veikalai ir didelį susidomėjimą sukėlusios pas- 
kaitos Collėge de France, kur jis profesoriavo 1900-1914 m., tapo svarbiu 
Paryžiaus dvasinio gyvenimo įvykiu. Anot Etienne Gilsono, Bergsono 
šlovės viršūnėje „Prancūzija visam pasauliui buvo tarsi pačios filosofijos 
balsas“ (Gilson, 1967, 6). 

Paties Bergsono prisipažinimu, jis turėjo „vienintelį tikslą suartinti 
metafiziką su mokslu, konsoliduoti šias sritis, neaukojant nei vienos iš jų, 

tačiau aiškiai atskiriant vieną nuo kitos“ (Bergson, t. 2, 1959, 278). Savo 
filosofinės evoliucijos pradžioje intuityvizmo pradininkas nuėjo kelią nuo 
susižavėjimo Antikos mąstytojais, vokiečių klasikine filosofija, prancū- 
ziškuoju spiritualizmu, pozityvizmu, mokslo filosofija, evoliucionizmu ir 
kitomis madingomis kryptimis iki pasinėrimo į neklasikinės filosofijos 
tradiciją jos „gyvenimo filosofijos“ pavidalu. Bergsonas praturtino nekla- 
sikinės filosofijos tradiciją jautriu psichologizmu, suaktualino filosofinės 
problematikos psichologizavimo, estetinimo, sąmonės ir laikinių struk- 
tūrų sureikšminimo tendencijas. 

Tęsdamas Schopenhauerio tradiciją, Bergsonas plėtojo naują „pozi- 
tyvią metafiziką“, kurioje teigė, kad racionalus protas gali pažinti tik su- 
rambėjusius neorganiškos negyvos gamtos reiškinius, pažįstant gyvenimo 
procesus racionalus sąvokinis pažinimas yra bejėgis. Sudėtingas žmogaus 
su psichinėmis realybėmis susijęs nuolatos kintantis dvasinis pasaulis, 
filosofo įsitikinimu, gali būti pažįstamas tik jautriausiais vidiniais dva- 
siniais išgyvenimais ir tobulu pažinimo instrumentu - intuicija, kuri 
nesupriešina subjekto ir objekto, o yra tiesioginis gyvenimo pažinimas. 
Įtakingas italų intuityvistinės filosofijos tendencijų skleidėjas Benedetto 
Croce įžvalgiai pastebėjo: „Bergsonas tiksliai nusako naują metafiziką, 
kuri turi visiškai priešingą prasmę simboliniam mąstymui ir apiben- 
drintai, abstrakčiai patirčiai. Tai metafizika, kuri pretenduoja peržengti 
simbolius, mokslas, kupinas visuminės patirties, priešingos kantiškam 
„universalios matematikos“ idealui, tai konceptualus platonizmas, kuris 
remiasi intuicija vieninteliu tikru organu, pajėgiančiu pažinti Absoliutą“ 
(Croce, 1909, 381). 

Iš intuicijos sureikšminimo plaukia išskirtinis filosofo dėmesys laike 
besiskleidžiančioms sąmonės struktūroms, tokioms psichinio gyvenimo 
apraiškoms, kurios atspindi nuolatinius psichinių būsenų pokyčius, jų 
persismelkimus ir netikėčiausias metamorfozes. Pamatinė Bergsono in- 
tuityvistinės filosofijos kategorija „trukmė“ (durée), kurios pavidalu sklei- 
džiasi gyvenimas, turi ne erdvinį, o pabrėžtinai laikinį pobūdį. Kūrybinis 
laike besiskleidžiančio „gyvenimo“ srautas persmelkia ir žmogų, kuris 
Bergsono filosofijoje traktuojamas kaip kūrybinga esybė, o geriausi žmo- 
giškos giminės atstovai apdovanoti išskirtinės intuicijos sugebėjimais. 

Savo intuityvistinės filosofijos išeities tašku Bergsonas skelbė plačiai 
interpretuojamą „gyvenimą“, kurį traktavo kaip pirmapradę ir svar- 
biausią realybę. Gyvenimas iškyla kaip sunkiai sąvokomis apibrėžiamas 

metafizinis „gyvybinio polėkio“ procesas, kuris reiškiasi kaip galingas ir 
universalus kūrybinio tapsmo srautas. Analogiškiems kaitos ir metamor- 
fozių procesams paklūsta ir žmogų supantis universumas, kuris gyvena, 
plėtojasi stumiamas jo esmėje slypinčios iracionalios valios gyvenimui 
arba pasitelkiant bergsonišką terminą „gyvybinio polėkio“ (ėlan vital). 
Jo esmė ir pagrindinis tikslas - laisvė, kūryba ir inertiškos materijos pa- 
sipriešinimo įveikimas. Ankstyvajame biologinės evoliucijos lygmenyje 
kūrybinė gyvenimo srauto sklaida reiškiasi paprastu augalų augimu, o 
sudėtingesnėje biologinėje evoliucijoje, ypač aukščiausios gyvūnų formos 
žmogaus gyvenime vis didesnį vaidmenį įgauna veiksmų laisvė ir naujos 
nenumatytos kūrybinės veiklos galimybės. „Lyginamoji psichologija, — 
rašė Bergsonas, - mus moko, kad juo protingesnis yra gyvūnas, juo labiau 
jis linkęs apmąstyti veiksmus, kurie jam padeda naudotis daiktais, ir todėl 
artėja prie žmogaus“ (Bergson, 2004, 210). 

Anot Bergsono, Visatoje nuolatos grumiasi dvi tarpusavyje sąvei- 
kaujančios tendencijos: galingos gyvybinės energijos kupino gyvenimo 
srauto arba „gyvybinio polėkio“ ir inertiškos materijos, kurių skirtingi 
junginiai sudaro kiekvieną gyvą organizmą. Abu šie srautai skleidžiasi 
skirtingomis, tiksliau išsireiškus, netgi priešingomis kryptimis ir tarp jų 
atsirandantis modus vivendi [pažod. „gyvenimo būdas“ (sąlygos, kurios 
daro normalius, kad ir laikinus, taikius santykius] įkūnijamas įvairiuose 
organizmuose. 

Bergsonas buvo užsisklendęs savyje, nemėgo išorinio šurmulio. Jau- 
kiausiai jautėsi savo darbo kambaryje, vengė keisti gyvenamąsias vietas, 
todėl išoriškai žvelgiant jo gyvenime nebuvo daug ryškių įvykių. Tačiau 
mąstytojas gyveno intensyvų vidinį dvasinį gyvenimą ir išoriniam stebė- 
tojui ne visada aiškiai pastebimi intelektualinės biografijos vingiai stipriai 
paveikė filosofinius interesus ir mąstymo pobūdį. Į įvairias kalbas greit po jų 
pasirodymo išverstos ir plačiai komentuojamos Bergsono knygos, paskaitos 
Collėge de France, Sorbonoje, Oksfordo, Kolumbijos, Prinstono, Harvardo 
ir kituose prestižiniuose universitetuose sulaukdavo didžiulio susidomėji- 
mo ir pavertė jį vienu įtakingiausiu XX a. Vakarų dvasios mąstytojų. 

Tenka tik apgailestauti, kad neišliko Bergsono dienoraščiai ir dar- 
biniai užrašai, nes visi dar nepaskelbti tekstai pagal testamente išsakytą 
valią buvo po filosofo mirties sunaikinti. Todėl svarbiausi jo filosofijos ir 
intelektinės biografijos pažinimo šaltiniai yra parašytos knygos, straipsniai 
bei amžininkų, bičiulių, mokinių liudijimai, prisiminimai. Vertingiausia 

253 


NEKLASIKINES IR POSTMODERNISTINES FILOSOFIJOS METAMORFOZES 


254 


išlikusi Bergsono epistoliarinio palikimo dalis yra skaitytų paskaitų kons- 
pektai ir laiškai, kurių 2002 m. išleistame smulkiu šriftu per 1700 p. tome 
Correspondances patalpinta per 1800. Šie šaltiniai yra svarbūs siekiant ge- 
riau pažinti mąstytojo interesus ir ypač patirtas įtakas, kurias jis neafišavo 
ar netgi sąmoningai slėpė. 

Skirtingai nei klasikinės racionalistinės filosofijos atstovai, tarp kurių 
asmeninio gyvenimo peripetijų ir skelbiamų teorinių principų dažnai 
nėra tiesioginio ryšio, daugeliui neklasikinės pakraipos mąstytojų idėjų 
geresniam supratimui „biografinė dimensija“ turi neabejotiną vertę, 
kadangi nuo jos neretai tiesiog neįmanoma atplėšti daugelio jų pabrėž- 
tinai personalistinių filosofavimo bruožų. Čia asmeninio gyvenimo 
įvykiai susipina ir netgi suauga su pagrindiniais jų filosofijos principais, 
pasaulėžiūrinėmis nuostatomis, vyraujančiomis filosofinės saviraiškos 
intonacijomis. Šio akivaizdaus fakto neįmanoma ignoruoti kalbant apie 
Schopenhauerį, Kierkegaardą, Nietzscheę ir, žinoma, Bergsoną. 

Bergsonas buvo iš Lenkijos kilusios ir LDK teritorijoje išsiskleidusios 
žydų chasidizmą išpažinusios giminės Berek Sohn (Jakubowicz) pali- 
kuonis. Jo protėviai vertėsi komercine veikla, prosenelis buvo įtakingas 
Varšuvos bankininkas ir visuomenės veikėjas. Tėvas Michaelis Bergso- 
nas - garsus pianistas, įvairių operų, fortepijoninių etiudų, serenadų au- 
torius, Ženevos konservatorijos profesorius, o vėliau rektorius. Būsimasis 
filosofas gimė ir augo Paryžiuje, chasidams įprastoje gausioje septynių 
vaikų šeimoje.: Vaikystėje kalbėjo lenkų ir prancūzų kalbomis, buvo au- 
klėjamas pagal Lenkijos ir LDK teritorijoje išplitusį chasidų tikėjimą. Jį 
auklėjant pagrindinis vaidmuo teko puikiai išsilavinusiai motinai, kuri 
stengėsi suteikti vaikams elitinėms šeimoms būdingą išsilavinimą. 

Dešimt metų Henri mokėsi prestižiniame Condorcet licėjuje (1868-1878), 
kur gavo įvairiapusį klasikinį senųjų kalbų, retorikos, filosofijos, ma- 
tematikos išsilavinimą, šeimoje daug muzikavo. Vėliau žinių sėmėsi 
elitinėje Paryžiaus Ecole normale supėrieure (1878-1881), kur jo filoso- 
fijos profesorius buvo įtakingas prancūziškojo spiritualizmo ideologas 
Emilis Boutroux, kartu mokėsi - Jeanas Jaurės, Charles Pėguy ir Emilis 
Durkheimas. 

Baigęs studijas, Bergsonas pagal Prancūzijoje vyravusias tradicijas iš pra- 
džių dirbo pedagoginį darbą provincijos licėjuose; pradėjo Anžere, o vėliau 
persikėlė į Klermon-Feraną, kur dėstė filosofiją Pascalio licėjuje. Čia parašė 
dvi daktarines disertacijas Données immédiates de la conscience („Tiesioginiai 

sąmonės duomenys“) ir lotynų kalba Quid Aristoteles de loco senserit (,,Aris- 
totelio vietos idėja“). 1888 m. gavo kvietimą į Paryžių dėstyti Louis le-Grand, 
o po metų Henry IV licėjuose bei Collège Rollin. Nuo 1900 m. ėjo profeso- 
riaus pareigas prestiži- 
niuose Ecole normale 
supérieure ir Collège de 
France, kur jo paskai- 
tos susilaukė didžiulio 
akademinės Paryžiaus 
visuomenės susidomėji- 
mo. Per 3 mokslo metus 
Sorbonoje neotomiz- 
mo šalininkas Etienne 
Gilsonas išklausė du At 
Bergsono paskaity kur- | Keen EE 
sus. Jo atsiliepimai apie Bergsono akademines paskaitas - kupini aukščiausių 
vertinimų dėl vertingų minčių, požiūrių įvairovės, paskatų mąstymui ir neda- 
lomos skelbiamų idėjų visumos (Gilson, 1993, 13). 1901 m. jis buvo išrinktas 
Acadėmie des Sciences morales et politigues nariu. 

Pripažinimą filosofui suteikė originalūs veikalai Matiėre et mėmoire 
(„Materija ir atmintis“, 1896), Le Rire („Juokas“, 1900), Introduction à la 
mėtaphysigue („Įvadas į metafiziką“, 1903) išspausdintas 1903 m. Revue 
de Métaphysique ir programinis veikalas L'évolution créatrice („Kūrybinė 
evoliucija“, 1907), kuriame apibendrino daugiamečių filosofinių apmąsty- 
mų rezultatus. Po „Kūrybinės evoliucijos“ paskelbimo filosofas E. Le Roy 
pareiškė, kad šis Bergsono veikalas „ateityje bus vertinamas kaip vienas 
būdingiausių, vaisingiausių ir reikšmingiausių savo epochos kūrinių“ 
(Le Roy, 1912, 3). Iš tikrųjų ši knyga filosofui pelnė pasaulinę šlovę. Jos 
idėjos buvo plačiai komentuojamos įvairiuose pasaulio šalyse. Išgarsėjęs 
filosofas daug keliavo, vizituojančio profesoriaus teisėmis 1911-1915 m. 
skaitė paskaitas prestižiniuose Anglijos, Ispanijos, JAV universitetuose. 
Kai pirmą kartą atvyko į JAV 1914 m. pakviestas skaityti paskaitų Ko- 
lumbijos, Prinstono ir Harvardo universitetuose, atkreipė dėmesį, kad 
šios šalies mokyklos daugiau orientuojasi ne į anglišką, vokišką, o būtent 
prancūziškąjį modelį. 

1914 m. Bergsonas tapo vadinamojo „nemirtingųjų klubo“ Prancūzų 
Akademijos narys. Jis buvo didelis Prancūzijos patriotas, neatsitiktinai 

Pirmojo pasaulinio karo metu atliko svarbias diplomatines užduotis JAV 
ir Didžiojoje Britanijoje. Trečiojo dešimtmečio pradžioje prasidėjo nau- 
jas Bergsono kūrybinės evoliucijos tarpsnis, kada pasirodė dvi svarbios 
knygos Lėnergie spirituelle („Dvasinė energija“, 1920), Durėe et simul- 
tanéité („Trukmė ir simultaniškumas“, 1921), kuriose toliau plėtojamos 
„Kūrybinėje evoliucijoje“ išsakytos idėjos. 1922 m. filosofas buvo išrinktas 
Commission internationale de Coopération intellectuelle („Tarptautinės 
intelektualinio bendradarbiavimo komisijos“), kuri vėliau transformavosi 
į UNESCO organizaciją, pirmuoju prezidentu. Nuo 1925 m. progresuo- 
jant sunkiai reumatizmo formai, tapo prikaustytas prie lovos, bet skelbė 
tekstus ir aktyviai dalyvavo tarptautiniame intelektualiniame gyvenime, 
susirašinėjo su įvairių tautų intelektualais, siekė užmegzti glaudesnius 
ryšius tarp Vakarų ir Rytų mokslininkų ir rašytojų. 

1928 m. Bergsonui suteikiama Nobelio literatūros premija. Laureato 
kalboje jis įžvalgiai pastebėjo, kad „devynioliktame amžiuje įvyko mil- 
žiniška mechaninių atradimų pažanga, ir dažnai buvo manoma, kad šie 
pasiekimai, ryškiai pagerinę materialinę būklę, pakels ir žmonijos moralę. 
Besikaupianti patirtis, priešingai, parodė, kad technologinė visuomenės 
raida savaime netobulina tos visuomenės moralės ir kad gali iškilti pavojai, 
jeigu gausėjant materialinėms žmonijos gėrybėms jų nelydės atitinkamos 
dvasinės pastangos“ (Kalba Nobelio premijos laureatai, 1997, 39). 

Ketvirtą dešimtmetį, stiprėjant totalitarizmo tendencijoms, Bergsono 
dėmesio centras vis labiau persikelia į socialinių, moralinių ir religinių 
problemų plotmę. Jį labiausiai jaudina žmonijos socialinės pažangos ir 
intelektualo atsakomybės už pasaulyje vykstančius procesus problemos. 
Šie interesų pokyčiai atsispindėjo paskutinėse jo paskelbtose knygose Les 
deux Sources de la morale et la religion („Du moralės ir religijos šaltiniai“, 
1932), La Pensėe et Mouvant. Essais et confėrences („Mąstymas ir judėji- 
mas. Esė ir pranešimai, 1934). 

Bergsonas rėmėsi naujausiais mokslo laimėjimais ir siekė dalyvauti 
tuo metu sparčiai besiplėtojančiose įvairiose humanitarinių ir socialinių 
mokslų srityse. Šiuo aspektu žvelgiant „Materija ir atmintis“ yra jo įnašas į 
psichofiziologiją, „Juokas“ - į estetiką, „Kūrybinė evoliucija“ - į biologiją, 
o „Du moralės ir religijos šaltiniai“ - į sociologiją, etiką ir religijotyrą. 

Bergsono veikalus Katalikų bažnyčia įtraukė į uždraustų knygų sąrašą. 
Gyvenimo pabaigoje, žvelgdamas į nueitą kelią, jis prisipažino, kad galėjo 
rašyti apie daug ką kitą, tačiau knygos jam visada buvo nepasitenkinimo, 

protesto išraiška; jis darbavosi tam, kad „protestuotų prieš tai, kas atrodė 
klaidinga“. Filosofas savo moralinėse ir religinėse nuostatuose išliko kaip 
principingas žmogus, todėl, nepaisant skaudžių antisemitinių išpuolių, 
neišsižadėjo savo kilmės bei protėvių religijos. 1937 m. dvasiniame testa- 
mente Bergsonas rašė, kad vis labiau evoliucionuoja į katalikybę, kurioje 
regi logišką judaizmo pasekmę. Tačiau matydamas įsiplieskiančią antise- 
mitizmo bangą, kuri grasina užplūsti pasaulį, jis sako: „Aš norėčiau likti 
tarp tų, kuriuos rytoj persekios.“ 

Paskutinieji Bergsono gyvenimo metai buvo aptemdyti progresuo- 
jančios, ligos ir totalitarizmo augimo Europoje. Tuomet stiprėjo jo nusi- 
vylimas tradicinėmis Vakarų civilizacijos vertybėmis, filosofas paguodą 
rasdavo klasikinėje muzikoje; daug kartų klausydamasis tų pačių pamėgtų 
kūrinių, kurie teikė dvasinę ramybę. Tais gyvenimo metais jis ruošėsi ra- 
šyti veikalą, skirtą bendrosios ir muzikinės estetikos problematikai, kuri 
jam buvo ypač artima. Tačiau svaja taip ir liko neįgyvendinta. Šių tyrinė- 
jimų pradmenys ir juodraščiai, kaip ir kiti neužbaigti jo tekstai, vykdant 
testamentą, buvo sunaikinti. Filosofas, peršalęs registracijos eilėje prie 
nacių komendantūros, mirė nuo plaučių uždegimo 1941 m. sausio 4 dieną 
vokiečių okupuotame Paryžiuje. 


Idėjinės ištakos 


Apie Bergsono filosofijos ištakas kalbėti labai sudėtinga, kadangi į 
pirmtakų idėjas jis žvelgė kaip į pagalbinę žaliavą, reikalingą savo intui- 
tyvistinės filosofijos statiniui kurti; laisvai periminėjo idėjas, sąvokas, 
keitė jų prasmę, nardino į kitą jautrių asmenybės psichologinių išgyve- 
nimų kontekstą. Dar vienas svarbus aptariamų problemų aspektas, kad 
intuityvizmo pradininkas maskuoja tikrąsias savo intuityvistinės filosofijos 
ištakas, nes apie labiausiai paveikusius mąstytojus, tikriausiai norėdamas 
išryškinti teorijų originalumą, jis mažiausiai kalba. Trečia, gvildenant 
įtakų problemą, vertėtų priminti specifinį Bergsono požiūrių į filosofinę 
kūrybą ir su ja susijusią filosofijos idėjų istoriją bruožą. Visi praeities mąs- 
tytojai, Bergsono įsitikinimu, klydo vertindami kūrybos tikslus ir įnašą į 
filosofijos idėjų istoriją, kadangi buvo įsitikinę, kad aiškina juos supantį 
universumą, įmina paslaptis. Anot Bergsono, tai iliuzija, nes tikrovėje 
filosofai pirmiausia siekė išreikšti save, išryškinti svetimą objektyviam 

pazinimo istorija Bergsono interpretacijoje artimesné meno istorijai, ku- 
rioje dailininkas pateikia savo pasaulio vizija, nei nuosekliai objektyvumo 
principų siekiančiai mokslo istorijai. Ketvirta, akivaizdu, kad Bergsono 
veikaluose išdėstyta filosofinių požiūrių sistema yra suausta iš gausybės 
idėjų, perimtų iš kitų filosofinių sistemų (kuo mažiau Bergsonas knygose 
ir laiškuose kalba apie jų autorius, tuo daugiau rasime iš jų perimtų sta- 
tybinių detalių). ` 

Bergsono „pozityvioje metafizikoje“, kaip ir Kanto sistemoje, iš fi- 
losofinių mokyklų, tradicijų bei paskirų mąstytojų išplaukiančios idėjos 
susiliejo į vientisą intuityvistinės filosofijos sistemą. Svarbios čia yra ne 
paskiros perimtos idėjos, o nepriekaištingai kruopščiai kuriamas filosofi- 
nis statinys, jo sudėtinių komponentų vidinis struktūrinis ryšys, jungian- 
tis gausybę skirtingų detalių į prasmingą visumą. Aptariant bergsoniškos 
metafizikos konstravimo principus, vertėtų prisiminti ir metodologiškai 
svarbią filosofo mintį, išsakytą programiniame Bolonijos konferencijai 
parengtame pranešime „Filosofinė intuicija“, kuriame kalbama apie ne- 
reikšmingumą vertės požiūriu tos medžiagos, iš kurios mąstytojas sukuria 
sistemos statinį, lyginant su jo kūrėjo kūrybiniu polėkiu. Kūrybiškumas 
jam, kaip ir Nietzscheei, buvo išskirtinės svarbos kategorija. 

Bergsono intuityvistinė filosofija - tai savitas Schopenhauerio, 
Nietzscheės, neoplatonizmo, Pascalio, Rousseau, romantinės, prancūziško- 
jo spiritualizmo ir Rytų filosofijos sąskambis, atsiradęs sujungus subtilias 
psichologines ir mokslines sąvokas. XIX a. pabaigoje ryškėjanti pozity- 
vizmo ir mechaniškojo materializmo krizė paveikė Bergsoną. Nusivylęs 
pozityvistinėmis griežto moksliškumo nuostatomis, jis pasuko gyvenimo 
filosofijos pirmtakų keliais. Didžiausią įtaką Bergsono nepasitikėjimui 
racionalaus proto galimybėmis, mokslu, teorija, praktine veikla turėjo ro- 
mantinis panestetizmas, Schopenhauerio ir Nietzscheės „gyvenimo filoso- 
fijos“ leitmotyvai. Tačiau Bergsonas vertino praktinius mokslo laimėjimus, 
kartu neigdamas mokslo sugebėjimą teoriškai pažinti tiesą. 

Ši filosofija formavosi pozityvizmo ir evoliucionizmo idėjų klestėjimo 
laikais, kai Prancūzijoje ryškėjo antiracionalistinės pakraipos koncepcijos. 
Mastytojo kūrybinė veikla aprėpė daugiau nei pusę šimtmečio intensyvios 
Vakarų filosofinės minties tarpsnį. Todėl nenuostabu, kad jautraus išori- 
niams poveikiams mąstytojo koncepcijoje atsispindėjo dvasiniai epochos 
ieškojimai. „Mintis, įnešanti į pasaulį kažką naujo, - rašė jis, - yra privers- 
ta skleistis per jau išsikristalizavusias idėjas, kurias ji sutinka ir įtraukia 

į savo srautą; todėl ir susidaro įspūdis, kad ji susijusi su epocha, kurioje 
gyveno filosofas, tačiau tai tik regimybė. Filosofas galėjo atsirasti daug 
anksčiau; tuomet jis susidurtų su kitokia filosofija, kitokiu mokslu, keltų 
kitokias problemas, kitaip formuluotų savo mintis, tikriausiai, nei vienas 
skyrius iš knygų, kurias jis parašė, nebūtų toks pat; ir vis gi jis pasakytų 
ta patį (Bergson, 1934, 132). 

Nors Bergsonas neigė savo priklausomybę konkrečiai filosofinei 
tradicijai ar krypčiai, jo intuityvistinės filosofijos pagrindinės nuostatos, 
intonacijos yra artimiausios iš Schopenhauerio idėjų rato išplaukiančiai 
neklasikinei „gyvenimo filosofijos“ tradicijai, kurios žymiausiais atstovais 
buvo Nietzsche, Wilhelmas Dilthey'us, Georgas Simmelis. Bergsonas sie- 
kė sukurti naują šiuolaikišką „pozityvią metafiziką“, kuri paneigtų Vakarų 
klasikinėje filosofijoje viešpatavusias dogmatiško racionalizmo nuostatas 
ir įtvirtintų naują požiūrį į žmogaus gyvenimą, jo misiją pasaulyje, elgesio 
nuostatas, moralės principus bei pagrindines kūrybinės raiškos formas. Iš 
čia kilo siekimas perorientuoti Vakarų mąstymo tradiciją nuo klasikinėje 
filosofijoje viešpatavusių racionalių loginių sąvokinių sistemų ir joms 
būdingų tikrovės pažinimo formų prie neklasikinei gyvenimo filosofijos 
tradicijai artimų personalistinių, intuityvistinių koncepcijų, kurios orien- 
tavosi į unikalią asmenybės patirtį ir įvairias estetines bei menines tikrovės 
suvokimo formas. Tai suartino neklasikinės filosofijos tradicijai būdingas 
filosofinės ir literatūrinės saviraiškos formas. 

Bergsono naujos metafizikos kūrimas vyko per įvairius ieškojimus, 
gilinimąsi į mąstymo tradicijas: graikų, judėjų - krikščionišką misticizmą, 
prancūzų moralistus (Pascalis, Montaigne’as), vokiečių klasikinę filosofiją, 
romantizmą, evoliucionizmą, prancūziškąjį spiritualizmą (François Pierre 
Maine de Biran, Jules Lachelier, Emile Boutroux) neklasikinę ir Rytų tautų 
filosofiją. Jo pasaulėžiūra formavosi revoliucingų technikos ir mokslo 
laimėjimų fone ir tai veikė, sąlygojo gausybės techninės civilizacijos pa- 
vyzdžių, terminų skverbimąsi į tekstus. Tiesa, vėliau atsikvošėjus po šio 
svaigulio, vėlyvuosiuose tekstuose ryškėjo naujas santykis su technikos 
triumfo pagimdytais prieštaringais padariniais kultūrai. 

Skirtingai nei Schopenhaueris ir Nietzsche, Bergsonas buvo jautres- 
nis naujausiems tiksliųjų ir gamtos mokslų laimėjimams. Jį žavėjo prie- 
laidos, būtinybė tyrinėjant remtis nuosekliomis analizės procedūromis, 
kurios turėjo garantuoti objektyvius ir tikslius rezultatus. Šios nuostatos 


iš esmės skyrė Bergsoną nuo gyvenimo filosofijos tradicijos šalininkų. 

Susižavėjimas naujausiais matematikos, fizikos, biologijos, psichologijos, 
sociologijos ir kitų disciplinų laimėjimais paliko ryškius pėdsakus mąs- 
tytojo dvasinėje evoliucijoje. 

Ankstyvajame Bergsono evoliucijos etape vyravo dvi pagrindinės 
tradicijos: natūrfilosofinė Antikos ir iš Senojo bei Naujojo Testamento 
išplaukianti judėjų krikščioniškoji. Pirmoji skatino gamtotyros su nau- 
jausiais fizikos, matematikos, biologijos laimėjimais susijusias jo mąsty- 
mo tendencijas, o antroji pastūmėjo į apmąstymus apie žmogaus būties 
prasmę, skatino gilintis į etines ir religines problemas. 

Mokslinio kelio pradžioje akivaizdžiai dominavo gamtotyriniai in- 
teresai ir graikiškos tradicijos poveikis. 1883 m. Bergsonas išleido pirmą 
su glaustais komentarais parengtą Lukrecijaus tekstų rinkinį Extraits de 
Lucrėce. Dėstydamas Clermont-Ferrane 1885-1889 m. jis daug dėmesio 
skyrė graikų filosofijai, rengė atskirus kursus, skirtus pagrindiniams 
Aristotelio filosofijos principams, jo moralės ir politinei filosofijai, epi- 
kuriečių, stoikų pasaulėžiūrai. Vėliau Bergsonas parengė graikų filosofijos 
istorijos kursą, ypatingą dėmesį sutelkdamas į Elėjos mokyklos ir Zenono 
Elėjiečio vaidmenį graikų filosofijos istorijoje. 

Nuo susidomėjimo Antikos filosofija Bergsonas perėjo prie judėjų 
krikščioniškosios tradicijos pažinimo. Taip jo veikaluose vis didesnį 
vaidmenį įgavo laiko, kūrimosi ir evoliucijos problemos, kurios tiesio- 
giai siejosi ne tik su augančia evoliucionizmo, tačiau ir psichologizmo 
įtaka. Zenono sofizmų kritika liudija apie posūkį nuo antikos prie ju- 
dėjų krikščioniškos tradicijos. Daugeliui Bergsono filosofijos tyrinėtojų 
atrodantis akivaizdus iškylančios „kūrimo“ idėjos ryšys su bibline ir 
judėjų krikščioniška tradicija nėra toks paprastas, kaip galėtų pasirodyti 
iš pirmo žvilgsnio, nes intuityvizmo pradininko veikaluose ši sąvoka 
neturi nei religinio, nei teologinio turinio, ji artimesnė tuo metu popu- 
liarumą įgavusioms evoliucinėms teorijoms, ypač Herbertui Spenceriui. 
Tai akivaizdžiai rodo mokslininko interesų sklaida nuo 1903 m. sausyje 
paskelbto prestižiniame Revue mėtaphysigue et morale programinio 
straipsnio Introduction à la métaphysique („Įvadas į metafiziką“, 1903) 
į po ketverių metų pasirodžiusį programinį veikalą Lėvolution crėatrice 
(„Kūrybinė evoliucija“, 1907). Šiame tarpsnyje jis jau dėstė Collėge de 
France ir iš inercijos dar dirbo su Aristotelio fizikos ir metafizikos bei jo 
sekėjų tekstais, tačiau jau akivaizdžiai skleidėsi naujos evoliucinių teorijų 
įtakos paveiktos tendencijos. 

Déstant licéjuje Clermont-Ferrand, kai jis skaité savo pirmuosius 
filosofijos istorijos kursus, greta graikiškos ir judėjų krikščioniškos 
tradicijų jį vis labiau pradėjo dominti „neprilygstamo meistro“, nuže- 
minusio intelektą vardan 
vitališko gyvenimo Maine 
de Birano, Lachelier, Kanto 
„Grynojo proto kritika“ bei 
didingą žmogaus paskirtį, 
jo sąmonės subjektyvumą 
teoriškai grindžianti Johano 
Gottliebo Fichtes filosofija. 
Vienintelį kartą gyvenime 
1888 m. publikuodamas 
pirmąjį savo disertacinį 
darbą Essai sur la donnėes z 
immédiates de la conscience ~~~" 
Bergsonas dedikavo aistringam Maine de Birano ir Kanto idéjy propa- École normale 
guotojui, Prancūzijoje katalikiškos pakraipos filosofui, dėsčiusiam L'École Ža 
Lachelier, kurio disertacija Le fondement de l'induction jis tuomet žavėjosi. apsuptyje 
Kitas L'École normale katalikiškos atšakos dėstytojas, kuris Bergsonui tu- 
rėjo didžiulį poveikį, buvo tiesioginis jo mokytojas Lėonas Olle-Laprune 
(1839-1898). Tai buvo puikus Nicolas de Malebrancheo filosofijos žino- 
vas, rašęs apie religiją, etiką, gyvenimo filosofiją ir laiko problemas. Jis 
Bergsoną veikė religinėmis ir etinėmis idėjomis, skatino domėtis fizikos, 
matematikos, chemijos, biologijos studijomis, Malebrancheo ir Spencerio 
veikalais. Rašant „Kūrybinę evoliuciją“ Bergsonui ypatingą aktualumą 
įgavo ne tik evoliucinės Spencerio idėjos, tačiau ir jo siekių universalu- 
mas, noras sukurti mokslinių žinių enciklopediją. Iš čia kilo išskirtinis 
dėmesys biologinių ir antropologinių problemų analizei. 

Bergsonas 1908 m. gegužės 9 d. Williamui Jamesui adresuotų laiškų 
aiškina tada atsiradusius esminius mokslinių interesų poslinkius. „Su- 
bjektyviai, - rašė jis, — aš negaliu teikti didelės reikšmės mano mąstymo 
büde išryškėjusiems pokyčiams, kurie įvyko per du metus po L'École 
normale baigimo, tai yra nuo 1881 iki 1883 m. Iki tol aš buvau persmelk- 
tas mechanicistinių teorijų, su kuriomis susipažinau labai anksti skaity- 
damas Herbertą Spencerį, filosofą, prie kurio prisišliejau beveik visiškai. 

Norėjau pasišvęsti tam, ką tuomet vadino „mokslo filosofija“ ir todėl po 

Ecole normale baigimo pradėjau kai kurių pagrindinių sąvokų tyrimus. 
Analizė sąvokos „laikas“, kaip jis įjungiamas į mechaniką ar fiziką, apvertė 
aukštyn kojomis visas mano idėjas“ (Bergson, 1972, 765-766). Nuo šiol jo 
moksliniuose interesuose vis svarbesnės tapo laiko problemos. 

Vėliau Bergsonas susižavėjo ir suartėjo su Victoru Cousinu, kurį apibū- 
dino kaip „sumanų organizatorių, įžvalgų politiką, neprilygstamą tyrėją ir 
patrauklų profesorių“ (ten pat, 1465). Daug laiko skyrė vokiečių klasikinės 
ir modernios filosofijos studijoms, domėjosi psichologija, labai vertino Ja- 
mesą, kuris taip pat analizavo psichologines sąmonės, laiko problemas. Su 
juo daug dešimtmečių intensyviai susirašinėjo, aptarinėjo daugybę aktualių 
filosofijos, psichologijos problemų, bet nors ir su paskaitomis, ir diplomati- 
niais pavedimais ne kartą lankėsi JAV, niekuomet su juo nesusitiko. 

Dėstant École normale ir Collège de France vokiečių klasikinė filosofija 
(Kantas, Fichte, Schellingas, Hegelis) nuslenka į antrąjį planą, kadangi pa- 
grindiniu jo mokslinių interesų objektu tampa Baruchas Spinoza, George 
Berkley ir Spenceris. Tačiau vėliau dėmesys Schellingo, Fichtes idėjoms, 
ypač jo sąmonės teorijai, subjektyvizmui, mokymui apie „grynąją sąmonę“ 
ir „grynąją veiklą“ atgims formuojant intuityvistinės teorijos principus. 

Pereinant prie savarankiškos intuityvistinės teorijos kūrimo Bergso- 
no filosofijai vis didesnį poveikį turėjo Schopenhauerio nubrėžta neklasi- 
kinės filosofijos tradicija, kuri formavo pagrindinę, su gyvenimo filosofijos 
tradicija suartėjančią mąstymo kryptį. Tai, kad įvairiuose Bergsono teks- 
tuose, laiškuose labai retai išnyra Schopenhauerio ir Nietzscheės pavardės 
(pavyzdžiui, didžiulėje jo Raštų rinktinėje Oeuvres Nietzscheės vardas 
aptinkamas tik kartą) neturėtų klaidinti, kadangi šios negausios nuorodos 
irlyginamoji jo ir šių neklasikinės filosofijos korifėjų idėjų analizė liudija, 
kad jis žinojo šių mąstytojų tekstus. Tačiau yra ir kitų netiesioginių liu- 
dijimų, kad Bergsonas domėjosi ir jam buvo žinomos Schopenhauerio 
ir Nietzscheės idėjos. 1910 m. kovo 18 d. rašytame Estijoje gimusiam 
vokiečių filosofui Hermannui von Kayserlingui laiške Bergsono detalus 
pastarojo Schopenhaueriui skirtos knygos aptarimas liudija, kad filosofas 
yra susipažinęs su neklasikinės filosofijos pradininko idėjomis ir pats 
prabėgomis prisipažįsta, kad šioje knygoje aptariamos problemos „jį labai 
domina“ (Bergson, 2002, 342). 

Į Bergsono veikaluose plėtojamų idėjų sąsajas su Schopenhaucrio fi- 
losofija iškart atkreipė dėmesį net jo bičiuliai ir kolegos, pavyzdžiui, ame- 
rikiečių idėjų istorikas Arthuras Onckenas Lovejoy ir S. Evansas, kuris 

1913 m. žurnale Le renaissance contemporaine paskelbė straipsnį „Berg- 
son et Schopenhauer“. Tačiau Bergsonas, nepaisant akivaizdžių sąsajų su 
Schopenhauerio idėjomis, atkakliai gynė pamatinių savo intuityvistinės 
filosofijos idėjų originalumą. Atliepdamas į Lovejoy'aus straipsniuose 
išsakytas mintis apie jo filosofijos sąsajas su Schopenhaueriu, 1911 m. 
gegužės 10 d. laiške kolegai jis rašė: „Analogijos, kurias jūs parodote tarp 
kai kurių mano požiūrių ir Schopenhauerio, mane ypač stebina: aš su 
jais nepažįstamas, nors retkarčiais skaitau Schopenhauerį. Man atrodo, 
kad Schopenhaueris lieka užhipnotizuotas Kanto „daikto savyje“ ir kad 
jo Valia, yra belaikė“ (Bergson, 2002, 410). 

Dėl Schopenhauerio idėjų įtakos Bergsonas vos nebuvo apkaltintas 
plagijavimu. Iš tikrųjų daugelis pagrindinių šio mąstytojo idėjų (pasaulio 
gimimo teorija, gyvenimo samprata, intuityvizmas, kontempliacijos teorija, 
dviejų kontempliacijos formų - erdvinės ir laikinės priešprieša, racionalaus 
ir intuityvaus pažinimo kelių išskyrimas, elitiškumas), nenurodant šaltinio, 
yra perimtos iš Schopenhauerio. Intuityvizmo pradininkui artima „pasau- 
lio kaip valios ir vaizdinio“ interpretacija, egzistenciniai Schopenhauerio 
filosofijos motyvai, mokymas apie tikrosios ir netikrosios būties sklaidą, 
metafizinis voliuntarizmas, orientalistiniai motyvai, daug sąsajų galime 
įžvelgti ir juoko ir komiškumo teorijose, apmąstymuose apie intuityvaus 
ir abstraktaus teorinio pažinimo santykius, požiūryje į sąvokas — tik kaip 
etiketes, kurias paskubomis klijuojame konkretiems objektams. 

Jis, kaip ir Schopenhaueris, būtina autentiškos kūrybos sąlyga laiko 
atsiribojimą nuo išorinio pasaulio, kitą nei paprastiems žmonėms gy- 
venimiškųjų vertybių sistemą, ypatingą, lyginant su įprastiniu, pasaulio 
regėjimo būdą. Įprastinis pasaulio regėjimas Bergsono, kaip ir Schopen- 
hauerio, veikaluose siejamas su paviršutiniškais vartotojiškais poreikiais, o 
išskirtinių ir genialių asmenybių su tarnavimu idėjai ir gilesniu požiūriu į 
supančio pasaulio daiktus bei reiškinius. Bergsonas beveik pažodžiui persa- 
ko Schopenhauerio mintis, kad gamta retkarčiais gimdo žmones, mintimis 
ir jausmais menkai susietus su pragmatiškomis gyvenimo nuostatomis ir 
todėl, kai jie žvelgia į daiktus, juos regi ne sau, o vardan jų pačių. 

Svarbiausia Schopenhauerio filosofijos kategorija valia, veikiant 
Nietzscheės idėjoms, Bergsono veikaluose transformavosi į egzaltuotą 
nerimastingą „gyvybinį polėkį“ (ėlan vital) ir „trukmę“ (durėe). Teigda- 
mas, kad tikroji būtis būdinga gyvybingam polėkiui, kūrybai, trukmei, 
žmogų supantį pasaulį Bergsonas aiškina kaip vaizdinių visumą. Tikrovė 

jam neatsiejama nuo suvokiančios sąmonės. Intuityvizmo pradininko 
koncepcijai būdinga sąmonės ribų išplėtimo tendencija, jos radikalus 
atskyrimas nuo materijos, autonomizavimas ir psichologizavimas. 
Kruopščiai įvairių sąmonės procesų aprašinėjimui ir analizei teikiamas 
išskirtinis dėmesys. 

Kartais atrodo, jog Schopenhauerio filosofijos leitmotyvai Bergsono 
veikaluose yra labiau pritaikyti epochos dvasiniams poreikiams. Neklasi- 
kinei filosofijos tradicijai Bergsonas suteikė didesnį nerimo jausmą, negu 
tai darė Schopenhaueris, Kierkegaardas, Nietzsche. Jo mastysenai būdingas 
tam tikras liguistas mėgavimasis viskuo, kas nuolat keičia savo pavidalą, 
beveik nefiksuojama. Netgi jo požiūris į pažinimą nuolat susipina su 
kupinais intuityvumo estetiniais elementais, kurie akimirksniu griauna 
nuoseklią loginės minties sklaidą. Schopenhaueriui artimas ir literatūrinis 
Bergsono filosofijos aspektas, minties įtaigumas, įvaizdžių vaizdingumas 
ir jautrus psichologizmas. 

Schopenhauerio įtakos Bergsono filosofijoje susilieja su Jenos roman- 
tikų idėjomis, iš kurių jis pasisavina daugelį pamatinių savo filosofijos 
principų. Jį žavi Novalio „universalumas“, Schlegelio apmąstymai apie 
„gyvenimo filosofiją, meno iškėlimas virš tikrovės ir suartinimas su 
gyvenimu, meno ir filosofijos susiliejimo leitmotyvas, meninis kosmoso 
sandaros aiškinimas. Bergsonas perima romantikams būdingą susižavėji- 
mą Plotino filosofija, poeto intuicijos svarbos iškėlimą, filosofijos ir meno 
suartinimą, meno iškėlimą virš mokslo, filosofijos susiaurinimo į meno 
filosofijos problematiką tendenciją, išpuolius prieš abstraktų racionalisti- 
nj filosofavimo būdą, kuris nutolina žmogų nuo gyvybingyjy „gyvenimo“ 
versmių pažinimo, gamtos kontempliacijos, kvietimą glaudžiau bendrauti 
su universalia gyvenimo stichija. Jis plėtoja romantinę meninio genijaus 
išskirtinumo idėją, atplėšia meninį pasaulio pažinimą nuo mokslinio ir 
sureikšmina jo svarbą. 

Bergsono epistoliariniame palikime taip pat aptinkame beveik tuo 
pačiu metu panašių užuominų ir apie Nietzscheę, kurio tam tikrų idėjų 
poveikis taip pat buvo svarbus. Jei įdėmiau analizuotume Bergsono san- 
tykius su vokiečių filosofija, pirmiausia turėtume išskirti negatyvų Kanto 
ir pozityvų romantikų, Schellingo, Schopenhauerio ir vėlesnės „gyvenimo 
filosofijos“ tradicijos su Nietzsche priešakyje, poveikį. Tai, ką Nietzsche 
dažniausiai išsakydavo glausta aforistine forma, Bergsonas išplėtojo ir 
įjungė į savo filosofinę sistemą. Kalbant apie Nietzschcės idėjų įsiliejimo 

į bergsoniškos metafizikos sistemą organiškumą nevertėtų pamiršti, kad 
tiek Nietzsche, tiek Bergsonas turėjo bendrą išeities tašką, tai yra Scho- 
penhauerio iracionalios valios metafiziką. Tačiau ženklintas prancūziškos 
racionalistinės ir pozityvistinės tradicijos įtakos, Bergsonas siekė suteikti 
iš Schopenhauerio ir Nietzscheės perimtoms idėjoms kiek kitokį, „moks- 
liskesnj‘, pavidalą. 

1910 m. birželio 19 d. laiške Isaacui Benrubi Bergsonas rašo: „Aš 
taip pat su didžiuliu dėmesiu perskaičiau jūsų straipsnį apie Nietzscheę 
ir Rousseau. Jis mums atskleidžia ne tokio negatyvaus ir mažiau para- 
doksalaus Nietzscheės veidą, daug artimesnį Rousseau nei tai dažniausiai 
yra vaizduojama“ (Bergson, 1972, 832). Po penkerių metų straipsnyje La 
philosophie francaise rašydamas apie prancūzų filosofą Marie Jean Guyau 
Bergsonas vadina Nietzscheę „garsiu“ mąstytoju (ten pat, 1180). 

Su Nietzsche Bergsoną sieja tragiškojo optimizmo ir orientalistiniai 
leitmotyvai, pagarbus požiūris į budizmą, stoiška gyvenimo pozicija, 
jausmingas emocionalus ir užšifruotas sunkiai paklūstantis vienareikšmei 
interpretacijai mąstymo būdas, išskirtinis dėmesys stiliui, frazės muzika- 
lumui. Juos suartina aistringas vitalizmas, gyvenimo adoracija, mąstymo 
būdo aiškiai išreikšta personalistinė orientacija, jautrus psichologizmas, 
potraukis simboliniam mąstymui, moralinėms, estetinėms, nihilistinėms, 
egzistencinėms ir tragiškoms žmogaus būties problemoms. Į Bergsoną ir 
Nietzscheę siejančius panašumus atkreipia dėmesį Jeanne Delhomme, 
kuri rašo: „Ši Bergsono ir Nietzscheės idėjų analogija ir giminystė gyvuo- 
ja, tačiau ji neatskleidžia nei jų sąlyčių, nei jų nuostatų neįveikiamumo: 
sąvokos, temos, problemos ir tam tikras jiems būdingas būdas judėti 
priešinga kryptimi suartina jų antinomiškas sistemas, atsisakymas remtis 
žodžiais daiktų esmės išraiškai ir tiesa vaizduojant save yra būdingi tiek 
Nietzscheei, tiek ir Bergsonui, tačiau vis dėlto pagrindinis jų mąstymo 
skirtumas, kuris taip pat gerai regimas formoje kaip ir turinyje, negali čia 
nieko nei pakeisti, nei sumažinti“ (Delhomme, 1992, 63-64). 

Apibendrinant Bergsono santykių su neklasikinės filosofijos tradi- 
ciją aptarimą, norėtųsi pabrėžti, kad skurdžios ir neretai netiesioginės 
santykių su kolegomis išprovokuotos arba nesąmoningos aliuzijos į 
Schopenhauerį ir Nietzscheę, man regis, yra didžiai reikšmingos, kadangi 
jos liudija, jog Bergsonas siekia užmaskuoti ar bent jau nedemonstruoti 
akivaizdžių intuityvistinės filosofijos sąsajų su įtakingais jį paveikusiais 
neklasikinės filosofijos šalininkais. 

Nors filosofinéje lektüroje Bergsonas, greta Schopenhauerio ir 
Nietzscheės, dažniausiai traktuojamas kaip irracionalizmo atstovas, 
tačiau toks požiūris nėra visiškai teisingas, kadangi programinėse intui- 
tyvistinės filosofijos nuostatuose jis pirmiausia siekė apriboti nepagrįstas 
dogmatiško racionalizmo pretenzijas. Iš čia plaukė atsisakymas apriboti 
tikrovės įvairovės pažinimą klasikinėje racionalistinėje metafizikoje 
sureikšmintomis abstrakčiomis konceptualaus pažinimo schemomis, 
Pažymėtina, kad Bergsono filosofijoje iškeliamas pagrindinis pažinimo 
instrumentas intuicija neatsiriboja nuo logikos ir dialektikos, o papil- 
do juos iš Kanto perimta vaizduotės kuriamąja galia, pabrėždamas jos 
sugebėjimą vientisai suvokti pasaulį. Kita vertus, vaizduotė Bergsono 
intuityvaus tikrovės pažinimo koncepcijoje ne prieštarauja protui, o yra 
pagrindinė pagalbinė jo veiklos dalis. | 


Orientalistiniai motyvai 


Orientalistiniai Bergsono filosofijos motyvai tiesiogiai siejosi su 
Schopenhauerio, Apšvietos mąstytojų, ir romantikų orientalizmo po- 
veikiu. Jis domėjosi įvairiais Rytų tautų filosofijos, religijos, etikos ir 
estetikos aspektais, brahmanizmo, džainizmo, budizmo, jogos, daoizmo 
ir konfucianizmo mokymais. Filosofo tekstuose aptinkame daug subtilių 
Rytų ir Vakarų religijų bei mąstymo tradicijų lyginamųjų įžvalgų. Scho- 
penhauerio įkvėptas jis gilinosi į indų filosofijos ir religijos tradicijas, 
aukštino budizmo mokymų teisingumą ir įžvalgumą. Indų religijose jis 
regėjo nemažai panašumų su graikų religiniais požiūriais, ritualais. Jį itin 
domino indų mąstymo tradicijoje išryškėjusios išsivadavimo kelių paieš- 
kos ir jų saviti požiūriai į gyvenimą. „Todėl brahmanizmas, budizmas ir 
netgi džainizmas stiprėjančia jėga skelbė valios gyvenimui slopinimą, ir 
šis kvietimas pirmu požiūriu skambėjo kaip kvietimas protui, visi trys 
mokymai skiriasi tik didesniu ar mažesniu intelektualumo laipsniu (...) 
Viskas, kas budizme išreiškiama žodžiais, gali nesąlygiškai būti traktuoja- 
ma kaip filosofija; tačiau svarbiausia - tai galutinis apreiškimas, intuicija, 
transcendentinė kaip proto, taip ir žodžio atžvilgiu“ (Bergson, 1994, 242). 
Filosofas taikliai pastebėjo, kad indų mąstymo tradicijoje susiduriame 
ne tik su abstrakčiais teoriniais požiūriais, tačiau ir konkrečia praktine 
gyvenimo patirtimi, ko taip dažnai stinga graikų ir iš jos išsirutuliojusiai 
Vakarų mąstymo tradicijai. 

Bergsoną, kaip ir prancūzų švietėjus, domino etinės senovės kinų te- 
orijos, kuriuose jis įžvelgė etnocentrizmo apraiškas. „Kinijoje, pavyzdžiui, 
atsirado ganėtinai išaukštinti moraliniai mokymai, tačiau kinai nesiekė 
suformuluoti visai žmonijai 
skirtus įstatymus“ (ten pat, 
82). Tačiau dvasiškai jam 
artimiausios Tolimųjų Rytų 
intuityvios filosofijos kryp- 
tys. Jo koncepcijoje viešpa- 
tauja daoizmo ir čan filoso- 
fijai būdingas žmogaus ir jį 
supančio gamtos pasaulio 
mikro ir makrokosmo vie- 
ningumo leitmotyvas, kuris 
nuolatos atsiranda įvairiuose 
tekstuose. Žmogus čia vaizduojamas kaip harmoninga esybė, atspindinti Hinduistiniy 
harmoningą Visatos sandarą. deivių | 

B oo. vaizdiniai, 

Filosofui, kaip ir daoizmo bei čan adeptams, būdingos antiraciona- Indija. X a. 
listinės nuostatos ir intuityvaus tikrovės pažinimo sureikšminimas. Šis 
intuicijos prisilietimas prie metafizinės pasaulio esmės, anot Bergsono, 
nenusakomas žodžiais. Mintis apie principinį tikrosios būties neišsa- 
komumą, apie prarają tarp žodžio ir juo išreiškiamos esmės priartina 
Bergsoną prie daoizmo, čan, dzen filosofijos, kurioje ignoruojama racio- 
nali mąstysenos reikšmė ir priartėjama prie intuityvaus pažinimo, paties 
gyvenimo traktavimo kaip savotiškos meno formos. 

Jo veikaluose taip pat nuolatos skamba minėtoms kryptims būdingas 
kalbos ribotumo leitmotyvas, mintis apie jos nesugebėjimą išreikšti jautriau- 
sius gyvenimo, kūrybinių dvasios polėkių, trukmės, jautriausių žmogaus iš- 
gyvenimų aspektus. Griežtai apibrėžtas, grubus žodis, sukaupiantis stabilius, 
bendrus ir, vadinasi, beasmenius mūsų įspūdžių elementus, filosofo požiū- 
riu, užgožia arba, mažiausiai maskuoja švelnius, sunkiai fiksuojamus mūsų 
individualios sąmonės įspūdžius. Todėl kai tik siekiame grubiais žodžiais 
išreikšti mūsų giliausią „Aš, tada žodžiai iškart atskleidžia savo bejėgiškumą, 
kadangi virsta tik nublankusiais išsakomos esmės šešėliais, prarandančiais 
išsakomos esmės individualumą ir virstančiais beasmenėmis konkrečiose 
visuomenėse konvencijomis. Filosofas teigė, kad kalba išsirutuliojo iš erdvės 
intuicijos, kuri sudaro prielaidas atsirasti įvairioms socialinio gyvenimo 

formoms. Jos atskleidžia neautentiško išorinio pasaulio objektyvumą. Er- 
dvėje vienas šalia kito išsidėstę daiktai neišvengiamai veikia mūsų sąmonę, 
versdama ją operuoti objektyvų daiktų pasaulį tiesiogiai atspindinčiomis 
nejudriomis statiškomis kategorijomis. Kalba, prisitaikydama prie sąvokinio 
mąstymo, perima jam būdingą nelankstumą, mechaniškumą ir išorinius 
daiktus atitinkantį statiškumą. Iš čia kyla „radikalus kalbos bejėgiškumas“ 
susidūrus su „daiktų“ pasauliui priešingais jautriausiais žmogaus sąmonės 
poslinkiais, žmogaus psichikos funkcionavimo subtilybėmis, trukmės pa- 
saulio įvairove ir daugiasluoksniškumu. 


Klasikinės filosofijos kritika 


Bergsono veikaluose ryškėja neklasikinės filosofijos šalininkams 
būdinga reakcija prieš klasikinės tradicijos mokslinio pažinimo sureikš- 
minimą ir visuotinumą. Jis atsiriboja nuo hegeliško filosofijos istorijos 
kaip mokslo traktavimo ir kalba apie būtinybę vadovautis ne išorinėmis 
pseudomokslinėmis klasikinio mąstymo schemomis, o iš vidaus pažinti 
konkrečios filosofinės sistemos santykius su ankstesnėmis ar savo epochos 
koncepcijomis, vadinasi, analizuoti filosofijos idėjų istoriją ne kaip abs- 
trakčią sistemų istoriją, o kaip gyvą mąstymo istorijos srautą. 

Naujų filosofinių koncepcijų atsiradimą Bergsonas siejo su tradicija. 
Juk mintis, siekianti atverti naujas pažinimo erdves, remiasi jau susi- 
formavusiomis idėjomis ir kategorijomis, neišvengiamai veikiančiomis 
konkretaus mąstytojo požiūrius, taip pat ir mąstymo raidą. Kita vertus, 
filosofo idėjų ryšį su epocha Bergsonas traktuoja kaip regimybę, kadangi 
jis „galėjo atsirasti daug amžių anksčiau; jis susidurtų su kitokia filoso- 
fija ir mokslu; jis keltų kitas problemas; kitaip formuluotų savo mintis; 
tikriausiai, nei vienas skyrius iš knygų, kurias jis parašytų, nebūtų toks; 
ir vis dėlto jis pasakytų tą patį“ (Bergson, 1934, 123). 

Bergsonas kritikavo ankstesnės mechanistinės pasaulėžiūros, racio- 
nalizmo ir pozityvistinės filosofijos programines nuostatas, jų šalininkams 
būdingą schematizuotą mąstymo būdą, nepajėgiantį pažinti gyvenimo 
procesų. Programiniame veikale Kūrybinė evoliucija skaitome: „Glaustai 
tariant klasikinė tikslingumo koncepcija duoda mums ir perdėm daug ir 
perdėm mažai. Ji perdėm plati, ir perdėm siaura. Aiškindama gyvenimą 
remiantis intelektu, klasikinė koncepcija labai susiaurina jo prasmę; inte- 
lektas, tuo pavidalu, kokiu mes regime, atsirado raidos procese; jis išsisky- 

rė iš kažko platesnio, arba, tiksliau išsireiškus, jis atspindi tik plokštuminę 
tikrovės projekciją, turinčią reljefą ir gelmę“ (Bergson, 1981, 52). 

Nors mokslas siekia tikslumo, tačiau jis pirmiausia į tyrinėjamus 
reiškinius žvelgia jų pasikartojimo aspektu ir siekia juos racionaliai išskai- 
dyti, todėl iš jo regos lauko nuolatos išslysta unikalūs, besikeičiantys laike 
gyvenimo procesai. Kritikuodamas racionalistinės filosofijos principus 
Bergsonas įrodinėjo, kad šios schematiškos teorijos gali būti pritaikomos 
tik inertiškos materijos lygmenyje, o sudėtingesni (gyvybiniai) reiškiniai 
iš esmės nepaklūsta išankstinėms minties konstrukcijoms. Bet koks gy- 
venimo skaidymas, analizavimas abstrakčiomis proto kategorijomis čia 
aiškinamas kaip sąmoningas jo iškraipymas ir nuskurdinimas. 

Vadinasi, klasikinės filosofijos išpuoselėtame moksliniame pasaulė- 
vaizdyje Bergsonas regi iškreiptos, dirbtinės schemos įsikūnijimą. Schema- 
tizuota racionalistinė filosofija, asociatyvinė psichologija, anot Bergsono, 
aiškindamasi sąmonės procesus, kaip įvairių vieną kitą keičiančių būsenų 
seką, matuojamą kiekybiniais metodais, nepajėgia perteikti ir aprašyti su- 
bjektyvaus žmogaus gyvenimo pilnatvės, daugiamatiškumo. Vadovaujantis 
racionalistiniu požiūriu subjektyvios sąmonės ir individualaus žmogaus 
gyvenimo raiškos sritis (čia psichologiškai suvokiamos žmogaus gyvenimo 
peripetijos iškyla kaip gyva ir kintanti realybė, kurioje nėra nieko amžino, 
o būdingas begalinis kitimas, judėjimas, naujo gimimas) niveliuojama, 
grubiai iskraipoma. Todėl sudėtingas subjektyvių sąmonės būsenų, jy 
nuolatinės kaitos laike pasaulis, filosofo požiūriu, iš principo negali būti 
pažintas abstrakčiomis mokslinių sąvokų konstrukcijomis. 

Bergsonas prabyla apie būtinybę kurti kokybiškai naują filosofiją, ku- 
rioje pažinimo teorija susijungtų su gyvenimo teorija ir toks susijungimas 
padėtų išspręsti didžiąsias filosofijos problemas tikresniu ir artimesniu 
tiesioginiam patyrimui metodu. „Gyvenimo teorija, kuri nėra paremta 
pažinimo kritikos, priversta priimti jai protu teikiamus požiūrius tokiais, 
kokie jie yra: ji gali tik įjungti faktus į išankstinius jiems paruoštus rėmus, 
pripažindama juos galutiniais. Ji tokiu būdu gauna simbolizmą, galbūt 
patogų pozityviam mokslui, tačiau netiesioginį savo objekto suvokimą. 
Kita vertus, pažinimo teorija, ne atskleidžianti proto vietos bendroje gy- 
venimo raidoje, negali paaiškinti, kaip susidarė sąmonės kategorijos, ir 
kaip mes galėtume jas išplėsti, arba peržengti jų ribas. Pažinimo teorijos 
ir gyvenimo teorijos tyrinėjimai turi apsijungti ir tuomet jie be galo stums 
vienas kitą į priekį“ (Bergson, 1981, IX). 

Tikrasis autentiško filosofavimo tikslas Bergsonui yra unikalus, 
nepakartojamas dvasinis turinys, kuris visada buvo ne perdėm racio- 
nalizuotos filosofijos, o būtent meno objektas. Iš čia kyla nuolatinis 
filosofijos ir meno suartinimas ir požiūris į meną kaip savotišką au- 
tentiškos filosofijos idealą. Šis giminiškumas pirmiausia atsiskleidžia 
jau Schopenhauerio išryškintame esminiame filosofinio ir meninio 
pažinimo nenaudingume, nutolime nuo praktinių gyvenimo aspektų ir 
orientacijoje į moksliniam pažinimui svetimą kontempliatyvų požiūrį 
į pasaulį, kuris padeda atskleisti gelminius gyvenimo aspektus. Neabe- 
jotinas filosofinio ir meninio pažinimo artimumas rodo, kad pagrindinis 
jų pažinimo instrumentas yra intuicija, pažįstanti suvokiamus daiktus ir 
reiškinius iškart bei jų visumoje. 

Skirtingai nuo mokslo, pretenduojančio į „visuotinę“ ir „beasmenę“ 
tiesą, filosofijos tikslu Bergsonas laiko individualaus prado išryškinimą. 
Taip atsiskleidžia filosofijos giminingumas menui. Šis ryšys pasireiškia 
praktinių gyvenimo aspektų ignoravimu, t. y. nesuinteresuotumo nuos- 
tata, kontempliatyviu požiūriu į pasaulį, siekimu vientisai pažvelgti į 
dinamišką giluminę būtį. 

Aiškėja, kodėl konkreti filosofinė koncepcija Bergsono veikaluose 
traktuojama ne kaip objektyvaus pasaulio aprašinėjimas, o asmenybės jau- 
triausių dvasios polėkių, vidinių išgyvenimų išraiška, t. y. ne kaip sistemingo 
akademinio mokslinio darbo vaisius, o tarsi unikalus, nuo kūrėjo dvasios 
neatsiejamas, meno kūrinys. Vadinasi, Bergsonas, kaip ir romantikai bei 
ankstesnė neklasikinės filosofijos tradicija, skelbia meną autentiškos filo- 
sofijos idealu. Todėl ir kiekviena filosofinė teorija ar sistema čia vaizduo- 
jama kaip unikalus išbaigtas meno kūrinys, o ne vieningos idėjų istorijos 
raidos momentas, kokia yra mokslinė koncepcija. 

„Filosofija, kaip aš ją suprantu, - rašė Bergsonas, - yra artimesnė 
menui negu mokslui. Ji pernelyg ilgai buvo vertinama kaip aukščiausias 
mokslas. Tačiau mokslas pateikia tik nebaigtą arba fragmentišką tikrovės 
paveikslą, suvokdamas jį per dirbtinius simbolius. Menas ir filosofija, 
priešingai, susilieja intuicijoje, išreiškiančioje jų esmę. Aš netgi sakyčiau, 
kad filosofija yra žanras, kur įvairūs menai reiškia skirtingas jo rūšis“ 
(Bergson, 1959, t. 2, 354). Teigdamas, kad filosofinės intuicijos pavyzdžiai 
gan reti ir sunkiai apčiuopiami, Bergsonas nuolatos kreipiasi į meną, ku- 
riame intuicija turi neribotas raiškos galimybes. Kadangi filosofija kaip ir 
menas daugiausia dėmesio skiria individualiam pradui, tai savo tikrovės 

pažinimo forma ji priartėja prie meno ar netgi su juo susilieja. Taip Jenos 
romantikų leitmotyvas apie filosofinio ir meninio mąstymo susiliejimą 
tampa fundamentalia Bergsono mąstysenos idėja. 


„Pozityvios metafizikos“ kaip gyvenimo filosofijos kontūrai 


Nors Bergsonas nedviprasmiškai atmeta mechanistines ir pozityvis- 
tines nuostatas, tačiau santykyje su metafizika jo veikaluose jaučiamas ir 
tam tikras dviprasmiškumas. Netgi kritikuodamas tradicinę metafiziką, 
jis žvelgia į metafiziką kaip į autentišką intymų intuityvios prigimties fi- 
losofavimo būdą. Todėl jo vadinamoje „pozityvioje metafizikoje“ išlieka 
daug senosios klasikinės metafizikos elementų, tačiau modernizuotų pagal 
naujausias filosofijos kategorijas. Savosios pozityvios metafizikos pastatą 
jis kuria ant grynosios psichologijos fundamento, remdamasis sąmone ir 
subjektyvia žmogaus vidine egzistencine patirtimi. Būtent šia didžiai indi- 
vidualia subjektyvia egzistencine patirtimi, anot Bergsono, turi remtis nauja 
pozityvi metafizika, kuri nori įsiskverbti į vidinę daiktų ir reiškinių prasmę. 
Todėljo „gyvybinio polėkio“ filosofijoje ženkliai auga subjektyvizmo ir tuo 
metu sparčiai besiplėtojančios psichologijos įtaka. Metafizinio mąstymo 
plotmėje, jo įsitikinimu, nieko negalima įrodyti, tik įteigti. 

Šiuo aspektu itin svarbus Bergsono santykis su Kanto filosofija, kuri 
jam yra autentiškos metafizikos ir intuityvaus mąstymo svarbos teorinio 
pagrindimo išeities taškas, taip pat ir savotiškas naujos pozityvios meta- 
fizikos kūrimo stabdys, kadangi Kantas išsakė negatyvų požiūrį į „daikto 
savyje“ pažinimą ir kartu tarsi užvėrė kelius konkretaus metafizikos tipo 
kūrimui. „Viena svarbiausių ir giliausių „Grynojo proto kritikos“ idėjų, - 
rašė jis, - glūdi sekančiame: jei metafizika ir galima, tačiau besiremianti 
regėjimu o ne dialektika... Tai aiškiai parodė Kantas. Man atrodo, kad tai 
didžiausia paslauga, kurią jis padarė spekuliatyviai filosofijai. Jis galutinai 
nustatė, kad metafizika įmanoma tik remiantis intuicija. Ir, tik įrodęs, kad 
tik intuicija gali mums suteikti metafizikos pagrindą, jis prideda, kad ši 
intuicija neįmanoma“ (Bergson, 1934, 155). 

Kantas savo požiūriu į metafiziką kaip tikrą filosofiją ir vainikuo- 
jančią žmogaus proto kultūros dalį tarsi atveria pozityvios metafizikos 
teorinio pagrindimo kelią, tačiau netikėtai jo pabaigoje sustoja ir žengia 
atgal. Polemizuodamas su Kantu, Bergsonas nori paneigti pastarojo tezę 
apie metafizinės intuicijos negalimumą. Pagrindinę Kanto klaidą jis 

įžvelgė tame, kad šis nesuprato, jog norint priartėti prie intuicijos esmės 
„visai nebūtina peržengti sąmonės ir jausmų ribas“ (ten pat, 271). Kadangi 
metafizinė intuicija yra neįmanoma mokslinės sąmonės plotmėje ir jos 
neįmanoma logiškai išrutulioti iš mąstymo istorijos, todėl Bergsonas, 
siekdamas išsaugoti metafizikos statusą, nekorektiškai suteikia intuicijai 
ypatingų, beveik mistinių galių. Tikrasis bergsoniškos intuicijos tikslas - 
„metafizikos gelbėjimas“. 

Kita vertus, pozityvios metafizikos kūrimo išeities tašku, Bergsono 
įsitikinimu, taip pat turi būti vientiso pasaulio apmąstymas. Jis sutinka su 
Kantu, kad mechaniškas pasaulio vaizdas nėra toks, koks jis yra tikrovėje, 
tačiau ir mokslo teorijos bei sąvokos nieko esminio nesako mums apie 
tikrovę kaipo tokią. Tačiau čia Kanto ir Bergsono keliai išsiskiria: pirmasis 
buvo įsitikinęs, kad mokslas ir filosofija neturi patikimų instrumentų, 
pajėgiančių adekvačiai aprašyti „daiktus savyje“, o antrasis - šiuo požiūriu 
optimistiškesnis, jis kalba apie jų pažinimo ir žmogiškos būties pažinimo 
„atvirumą“ intuicijos teikiamomis galimybėmis. 

Bergsono „pozityviosios metafizikos“ koncepcijoje savitai susipina 
senosios metafizikos paneigimo ir naujos, kupinos romantinio panestetiz- 
mo dvasios neklasikinės neometafizikos kūrimas. Kaip minėjome, būtent 
romantikų (Novalis, E. Schlegelis) ir Schopenhauerio panestetizmas, egzis- 
tenciniai motyvai nulėmė daugelį bergsoniškos neometafizikos bruožų ir 
suteikė jai artimą gyvenimo filosofijos tradicijai estetizuotą pavidalą. 

Gyvenimo filosofiją Bergsonas traktuoja kaip organizuotą harmo- 
ningą pasaulio interpretaciją. Pamatinė sąvoka gyvenimas mąstytojo 
veikaluose įgauna ypatingą paslankumą, egzistencinį nerimą ir daugia- 
prasmiškumą. Plačiausia prasme ji tapati kosminiam vitališkam, nuolatos 
atsinaujinančiam „gyvenimo polėkiui“, kuris įkūnija kūrybinį gamtinį 
pradą, skatinantį įvairius natūraliai besiskleidžiančius evoliucijos pro- 
cesus. Gyvenimas pasižyminti imanentiniu aktyvumu substancija, kuriai 
nereikalingi išoriniai stimulai. Tai pirmapradė materija, sutapatinama 
su būties sąvoka ir svetima mirčiai ir nebūčiai. „Filosofai, - konstatuoja 
Bergsonas, - beveik nesidomėjo nebūties idėja. O vis dėlto ji dažnai būna 
užslėpta filosofinės minties spyruoklė, nematomas jos variklis“ (Bergso- 
nas, 2004, 300). 

Bergsonas tikriausiai nepriklausomai nuo Kierkegaardo įtakos ir 
anksčiau nei prancūzų bei vokiečių egzistencialistai pradėjo plėtoti arti- 
mus egzistencializmo filosofijai motyvus. Jo tekstuose aptinkame onto- 

loginiu aspektu vartojamą sąvoką existence ir jos vedinius. „Vos pradėjęs 
filosofuoti, - rašė jis, — iškart klausiu savęs, kodėl aš egzistuoju; o kai tik 
suvokiu ryšį, siejantį mane su visa Visata, keblumas tik atitolinamas, nes 
aš noriu žinoti, kodėl egzistuoja pasaulis; o jei susieju Visatą su imanenti- 
niu arba transcendentiniu Principu, palaikančiu arba kuriančiu ją, mano 
mintis sustoja prie to principo tik keletą akimirkų; iškyla ta pati problema, 
šįsyk visu savo mastu ir visuotinumu“ (ten pat). Čia egzistencijos sąvoka 
tiesiogiai siejasi su kitomis pagrindinėmis jo ontologinėmis kategorijomis 
„gyvenimas“, „gyvybinis polėkis“, „būtis“ ir pan. 

Kita vertus, žmogaus egzistencija, būdama tiesiogiai susijusi gyvybi- 
nius procesus formuojančia kosmine vitališka jėga, Bergsono filosofijoje 
apibrėžia intuityviai suvokiamą „gyvenimiškojo pasaulio“ ir būties pil- 
natvę. Todėl egzistencijos sąvoka Bergsono tekstuose neretai vartojama 
kaip sąvokos „gyvenimas“ sinonimas. Individualios sąmonės lygmenyje 
ji iškyla kaip unikalaus turinio dvasinis komunikacinis išgyvenimas. 

Gyvenimas Bergsono, kaip ir Nietzscheės, koncepcijoje siekia didėti, 
praturtinti save, išplėsti įtakos sritį erdvėje ir laike. Tačiau gyvenimo srautas 
nuolatos susiduria su įvairių išorinių jėgų poveikiu ir pasipriešinimu, kuris 
itin ryškus individualios egzistencijoje. Įvairūs evoliucijos subjektai prakti- 
niame gyvenime neretai praranda pirmapradžius kūrybinės evoliucijos im- 
pulsus, gęsta, sukasi ratu, todėl atsiranda įvairios fliuktacijos, grįžimai atgal. 
Vis dėlto vitališkas, nenutrūkstantis gyvenimo srautas išsaugoja vientisumą 
ir jungia savyje, nepaisant jokių trukdžių, neišvengiamą tolesnės raidos 
potenciją. „Žvelgiant šiuo aspektu, gyvenimas atrodo kaip srautas, judantis 
iš vienos užuomazgos į kitą, tarpininkaujant išsivysčiusiam organizmui. 
Viskas vyksta taip, tarsi pats organizmas yra tik pumpuras, išskleidžiantis 
ankstesnę užuomazgą, kuris siekia prasitęsti naujoje užuomazgoje. Šio pro- 
ceso esmė - nuolatos besiskleidžiantis neregimas pažangos procesas, kuris 
susideda iš regimų vienas kitą keičiančių organizmų pastangų per trumpą 
jų gyvenimo laiką“ (Bergson, 1981, 27), 

Esminis Bergsono gyvenimo metafizikos skirtumas, lyginant su ankstes- 
ne neklasikinės filosofijos tradicija, pirmiausia išryškėja žvelgiant į žmogaus 
paskirtį, kaip metafizinį reiškinį, kadangi jis turi atlikti kažką, kas įmanoma 
tik kryptingais subrendusios asmenybės veiksmais. Kitas svarbus bruožas - 
akivaizdus subjektyvizmo ir psichologizmo tendencijų stiprėjimas. Todėl 
»gyvybinio polėkio“ filosofija nuolatos gravituoja į subjektyviosios ontologi- 
jos ir artimos egzistencializmui gyvenimo filosofijos problemų plotme. 

Trečiasis — siejasi su dar nuoseklesne nei Schopenhauerio, Nietzscheés 
panestetizmo tendencijų plėtote ir filosofijos suartinimu su literatūra. 
Šiuo aspektu jis itin artimas romantikams ir Kierkegaardui. Bergsonas 
buvo įsitikinęs, ir tai akivaizdžiai liudija jo priklausomybę būtent neklasi- 
kinei filosofijos tradicijai, kad racionali filosofinė pasaulėžiūra iš principo 
neatspindi tikrovės, atsietos nuo mąstytojo ir gyvuojančios nepriklau- 
somai, o atspindi konkretaus mąstytojo didžiai individualų santykį su šia 
tikrove arba, tiksliau išsireiškus, atspindi šio mąstytojo sąmonėje užsklęstą 
tikrovę, kuri jam adekvačiai atsiskleidžia tik „iš vidaus“, kaip neatsiejama 
jo „vidinės tikrovės“ dalis. 

Vadinasi, skirtingai nei klasikinėje filosofijos tradicijoje, kurios šali- 
ninkai siekia objektyviai pažinti pasaulį ir savąjį tikrovės suvokimą visomis 
įmanomomis priemonėmis „apvalyti“ nuo įvairių subjektyvių, psichologi- 
nių priemaišų, individualios egzistencinės patirties, neklasikinės filosofijos 
šalininkas Bergsonas šią vidinę individualią didžiai asmeninę patirtį skelbia 
patikima tikrovės ir tiesos pažinimo priemone. Šiame posūkyje nuo išorės 
įvidų ir glūdi vienas svarbiausių, Bergsono naujosios metafizikos bruožų. 
Skirtingai nei klasikinės pakraipos mąstytojams, jo intuityvistinei filosofijai 
svetimas reikalavimas atriboti save kaip mąstantįjį nuo išmąstomo ir išgy- 
venamo objekto, tiesos. Tikrovės tiesa čia neatsiejama nuo ją suvokiančios, 
pažįstančios sąmonės, jos unikalaus, nepakartojamo santykio su ja. 

Kita vertus, Bergsonas tęsia Kierkegaardo, Nietzscheės nubrėžtą 
subjektyviosios ontologijos liniją praturtindamas daugybe naujų subtilių 
psichologizuotų atspalvių. Filosofas taipogi perima jai būdingą filosofinių 
ir literatūrinių formų susiliejimą ir artėja prie intelektualinei eseistikai 
artimų saviraiškos formų. Jis įjungia į savo filosofinius tekstus įvairias 
literatūrines minčių išsakymo formas, skirtingus estetinės ir meninės iš- 
raiškos modelius, priemones. Toks neklasikinio mąstymo posūkis visiškai 
suprantamas, kadangi, išsisėmus klasikiniams spekuliatyvaus mąstymo 
principams, nauji ne išradinėjami, o natūraliai perimami iš kitų dvasinės 
kultūros sričių, kuriose jau buvo vartojamos ir išplėtotos su žmogaus vidi- 
niu dvasiniu gyvenimu, jo psichologinėmis reakcijomis susijusios tikrovės 
pažinimo formos. Jos beje jau seniai buvo žinomos Platono, Augustino, 
Pascalio, Montaigne’io, romantikų ir neklasikinės filosofijos šalininkų 
veikaluose. Todėl Bergsono filosofija artimai sąveikauja su literatūra ir 
psichologija, suteikiančiomis jo filosofijai savitą psichologizuotos inte- 
lektualios filosofinės eseistikos pavidalą. 

„Gyvybinis polėkis“ ir trukmė 


Bergsonas, suvokdamas gyvenimą kaip iracionalaus vitališko „gyvybinio 
polėkio“ nenutrükstama fliuktaciją ir nesąmoninga pasaulinių procesų pagrin- 

konkretų laiką. 
Skirtingomis šio 
iracionalaus pra- 
do pasireiškimo 
formomis Berg- 
sono filosofijoje 
tampa instinktas, 
sąmonė, atmintis, 
laisvė, dvasia. Šių 
gelminių gyveni- 
mo sluoksnių, jo 
užslėptųjų aspek- 
tų pažinimo instrumentą filosofas regi intuicijoje, kurią traktuoja kaip ee 
instinktą, siekiantį suvokti save, gyvenimiskyjy procesų įvairovę, mąstyti apie 
gyvenimo tikslus, plėsti jo erdves iki begalybės. 

Bergsonas perima Plotino emanacijos teoriją ir „gyvenimo filosofijos“ 
pradininko Nietzscheės aistringą vitalizmą, siekimą atskleisti individua- 
lios būties perspektyvas. Jis paskelbia „gyvybinio polėkio“ arba „Trukmės“ 
pažinimą pagrindiniu filosofijos tikslu. Trukmė - tai maksimaliai išplėsta 
gyvenimo sąvokos metafora, daugiamatės sąmonės modelis, savotiškas 
mistinis tikrovės valdovas, subjektyviai interpretuojamų gyvenimiškųjų 
procesų substancija, Ji aprėpia visus būties reiškinius ir sudėtingiausius 
žmogaus egzistencinės patirties aspektus, reiškia išradingumą, nepa- 
liaujamą naujo kūrimą, Viename laiškų filosofas prisipažįsta: „Trukmės 
intuiciją aš vertinu kaip savosios doktrinos šerdį“ (Bergson, t. III, 1959, 
456). Dialoge su Benrubi jis sako, kad būtent trukmės sąvoka buvo ne- 
palyginamai svarbesnė, nei intuicijos teorija jo filosofinių apmąstymų 
pradžioje. Todėl savo pirmojoje disertacijoje „jis praktiškai nekalbėjo apie 
intuiciją“ (Benrubi, 1943, 367-368). 

Trukmes kategorija iš tikrųjų čia iškyla kaip sistemiškai organizuo- 
janti Bergsono „kūrybinės evoliucijos“ neometafizikos šerdis. Ankstyvuo- 
siuose veikaluose ši sąvoka buvo siejama su individualios sąmonės raiška, 

rodė individo psichikos tėkmę. Vėliau filosofas gerokai išplėtė jos prasmę, 
priskirdamas jai ne tik subjektyvius, bet ir visus objektyvius reiškinius, 
pabrėždamas, kad ir Visata turi trukmę. Taip pirmapradės gyvenimo, 
gyvybinio polėkio ir jo pažinimo instrumento intuicijos idėjos Bergsono 
koncepcijoje transformuojasi į trukmės kaip psichologinio subjektyvaus 
laiko sampratą. Aiškinantis trukmės teorijos ištakas iškart iškyla sąsajos su 
Fichtes subjektyvizmu ir „grynos veiklos“ kategorija, kuri semantinėmis 
prasmėmis artima bergsoniškai „grynajai trukmei“. Bergsonas kalba apie 
esminį skirtumą tarp intuicijos, pajėgiančios pažinti nuolatinio judėjimo 
ir kaitos procesuose besiskleidžiančią „grynąją trukmę“; taip pat intelektą, 
pajėgų pažinti tik statiškus materialius objektus ir reiškinius. Ši schema 
yra panaši į Fichtes sąmonės skirstymą į „gryną sąmonę“, pajėgiančią 
laisvai įgyvendinti laisvą savęs pažinimą, ir „empirinę sąmonę“, veikiančią 
„ne-aš“ lygmenyje ir nukreiptą į „materiją“ ir „objektyvumą“. 

Bergsoniškoji trukmė svetima statiškam mokslinio pažinimo laikui 
ir išsiskiria dinamiškumu, paslankumu, skatinančiu įvairių sąmonės bū- 
senų, praeities, dabarties susipynimus ir naujų vidinio gyvenimo formų 
sklaidą. „Juk mūsų trukmė - tai ne viena kitą keičiančios akimirkos: tada 
būtų tik dabartis, nebūtų nei praeities tąsos dabartyje, nei evoliucijos, nei 
konkrečios trukmės. Trukmė - tai nepaliaujama praeities, kuri graužia 
ateitį ir auga, judėdama į priekį, raida. Jei praeitis be perstojo auga, ji ir 
kaupiasi be paliovos. Atmintis, kaip mes bandėme parodyti, nėra gebėji- 
mas sudėlioti atsiminimus į stalčius ir sudaryti registrą“ (Bergson, 2004, 
18-19). Vadinasi, trukmė, būdama Bergsono subjektyviosios ontologijos 
pagrindas, sudaro pagrindinį „gyvenimo psichologijos audinį“ ir lemia 
konkretaus individo gyvenimo bei sąmonės savitumą. Iš to, kaip aiškina- 
ma trukmės intuicija, matyti sąvokos giminystė su metafizine Schopen- 
hauerio valios interpretacija. Kaip ir Schopenhauerio valia, Bergsono 
trukmės intuicija nusakoma muzikos ypatybėmis: muzika yra adekvati, 
apčiuopiama begalinio judėjimo ir tėkmės forma. Trukmės intuityvume 
(kaip ir muzikoje) yra įvairių užslėptų galimybių. 

Remdamasis Plotino emanacijos teorija, Bergsonas iškelia gyvenimo 
tėkmės srautą, kuris užgimsta konkrečiu momentu ir konkrečiame erdvės 
taške, o vėliau skverbiasi per įvairius kūnus, skaidosi į rūšis, individus, 
neprarasdamas gyvybinės energijos įgauna vis didesnį intensyvumą. 
„Gyvybinis polėkis“ tarsi po granatos sprogimo skleidžiasi pulsuodamas 
įvairiomis evoliucijos kryptimis, pradžioje skildamas į dideles, o vėliau į 

vis mažesnes dalelytes. Žmonės yra menkuté mikroskopinė sudėtinė šio 
galingo gyvybinio srauto dalis, galinti tik intuityviai suvokti šio gyvybės 
pirminio potencialo sprogimo ištakas (Bergson, 2004, 117). 

Gyvybinio polėkio ištaka, anot Bergsono, yra sąmonė arba viršsąmo- 
nė („taip suprantamas Dievas neturi nieko išbaigto; jis yra nesibaigiantis 
gyvenimas, veiksmas, laisvė“). Gyvenimo ir materijos sąveika sąlygoja evo- 
liucijos procesus; šių procesų istorija tai - tai organiško gyvenimo siekimas 
išsivaduoti iš pasyvaus materijos inertiškumo (fotosintezės procesai augalų 
pasaulyje, nuolatinės maisto paieškos gyvūnų pasaulyje, intelekto aktyvumas 
žmoguje). Nepaisant nuolatinio energijos eikvojimo, irimo, transformacijų, ji 
neišnyksta ir skatina naujus sudėtingesnius kūrybinės evoliucijos procesus. 

Daugiamačiuose praradusiuose vieningumą evoliucijos procesuose 
ilgainiui greta augalinės ir gyvūnų pasaulio atsišakojimų išryškėja nau- 
jos instinktyvaus ir intelektinio pažinimo linijos. Intelektinių pažinimo 
formų sklaida čia traktuojama kaip viena pasaulio evoliucijos linija, inici- 
juojama kūrybiško gyvenimo polėkio. Todėl žmogus kūrybinės evoliucijos 
koncepcijoje traktuojamas kaip instinktyvių skruzdžių ar bičių gyvenimo 
formų logiška tąsa. Instinktas ir intelektas čia iškyla kaip du išsiskiriantys 
tos pačios gyvenimo problemos sprendimo keliai, kurie niekuomet ne- 
susilieja grynu pavidalu. 

Vadinasi, gyvybinis polėkis ir trukmė čia traktuojami kaip daugybę už- 
slėptų potencijų ir tūkstančius įvairiausių gyvenimo apraiškų bei tendencijų 
jungiantys kūrybiniai pradai. Siekdamas atskleisti šių kategorijų esmę ir 
veiklos principus Bergsonas nuolatos apeliuoja į muziką, jai būdingą laku- 
mą, lankstumą, paslankumą, geriausiai perteikiantį iracionalių į tapsmą ir 
įvairias laike besiskleidžiamas organinio bei subjektyvaus gyvenimo meta- 
morfozes, orientuotą durėe prigimtį. Paslaptinga intuityvaus pažinimo galia 
padeda įvairioms apmirusioms gyvenimo formoms įgauti naują gyvybingu- 
mą, pasinerti į pasaulio, reiškinių, žmogiškosios būties ir sąmonės procesus 
giliau ir išvysti gyvenimiškuose procesuose srautą, susidedantį iš daugybės 
kombinacijų, ritmų žaismo, perteikiančio gyvenimo procesų dinamizmą ir 
įvairovę. Todėl mąstytojas, siekiantis perteikti konkrečią trukmės prigimtį, 
jau nebegali remtis tradicinės klasikinės filosofijos kategorijoms, jis privers- 
tas ieškoti autentiškos išraiškos instrumentų gretimoje literatūros stichijoje; 
apsiginkluoti rašytojui būdinga stilistine, sąvokų įvairove, sugebėjimu Zo- 
džiams suteikti paslankumą, išnaudojant ir muzikalios frazės vibracijos, ir 


žodžių skambesio, t. y. vaizdinių ir ritmų kaitos, galimybes. 

Kūrybinėje evoliucijoje filosofas, apeliuodamas į dinamiško kinema- 
tografinio tikrovės fiksavimo metodo galimybes, sako, kad užuot priartėję 
prie vidinio daiktų kūrimosi, mes isikuriame nuošalyje tam, kad dirbtinai 
pavaizduotume jų tapsmą. Mes tarsi fiksuojame tekančios tikrovės aki- 
mirkų nuotraukas, ir kadangi jos būdingos tai tikrovei, mums pakanka 
jas sunarstyti išilgai kokio abstraktaus, vienpusiško, nematomo kūrimosi, 
glūdinčio pažinimo aparato esmėje, „idant būtų pamėgdžiota tai, kas 
būdinga pačiam kūrimuisi“. Tikroji gyvybinio polėkio raiškos sfera, anot 
Bergsono, yra anapus vulgaraus materialumo ir nepaklūsta racionaliam 
pažinimui, kuris naikina ir schematizuoja visa, kas gyva. Ją galima suvokti 
tik gilaus emocinio transo, išgyvenimo arba tiesioginio intuityvaus paži- 
nimo būdu. 

Polemizuodamas su evoliucinių teorijų šalininkais, Bergsonas teigė, 
kad materialiems daiktams būdingas erdviškumas, o trukmė, sklaida 
laike yra sąmonės procesų sritis. „Visur, išskyrus žmogų, - rašė jis, - 
sąmonė pasijuto įvaryta į aklavietę; tik su žmogumi ji tęsė savo kelią. 
Taigi žmogus tęsia į begalybę gyvybės judėjimą, nors jis ir nepasiima su 
savimi viso to, ką nešasi savyje gyvybė“ (Bergson, 2004, 291-292). Filo- 
sofas paneigė klasikinėje filosofijoje viešpatavusį mokymą apie sąmonės 
substancialumą, pažintinių loginių mąstymo aspektų sureikšminimą ir 
išplėtojo naują indeterministinį sąmonės modelį, kuriame lygiagrečiai 
skleidžiasi daugybė skirtingų sluoksnių, aprėpiančių viską nuo paviršu- 
tiniškų intelektualių tarnaujančių praktiniams visuomenės poreikiams 
iki gelminių, ikirefleksyvių, neiškraipytų intelekto ir kalbos poveikio. Iš 
čia kilo teorija apie spontanišką nenutrūkstamą sąmonės procesų sklaidą 
laike; įvairios dabarties ir praeities būsenos siejasi į vieningą „sąmonės 
srautą“, kurio sklaidai svetimas bet koks stabilumas. Tačiau, kita vertus, 
jis skelbia „žmogaus sąmonė - tai visų pirma intelektas“ (ten pat, 2004, 
292). Sąmonės procesai čia iškyla kaip dinamiškos ir laisvos prigimties. 
Todėl laisvė - sąmonės faktas, lemiantis pirmapradę individo kūrybinės 
saviraiškos laisvę. 

Bergsonas aiškiai brėžia skiriamąją ribą tarp Homo Sapiens ir Homo 
Faber, ir pagrindiniu sąmonės bruožu skelbia jos sugebėjimą kurti dirb- 
tinius daiktus, pavyzdžiui, instrumentus, padedančius kurti kitus ir taip 
iki begalybės plėtojant gamybą. „Mūsų sąmonė, - rašė Bergsonas, - yra 
sąmonė, būdinga tam tikrai gyvai būtybei, esančiai tam tikrame erdvės 
taške; ir jeigu ji eina ta pačia kryptimi kaip ir jos pradas, ji be perstojo 


Šešta dalis. BERGSONO INTUITYVIZMAS IR „GYVYBINIS POLĖKIS“ 


tempiama priešinga kryptimi ir priversta žiūrėti atgal, nors ir juda į priekį. 
Šis retrospektyvinis matymas, kaip esame parodę, yra įgimta intelekto ir, 
vadinasi, aiškios sąmonės funkcija“ (ten pat, 2004, 262). Atmintis Berg- 
sono koncepcijoje traktuojama kaip sąmonei tapatus reiškinys, jungiantis 
gausybę to, ko niekuomet nepajėgs suvokti mūsų protas. Ji sugriebia ir 
fiksuoja praslinkusį žmogaus gyvenimą visumoje, darydama nuolatinę at- 
ranką, pateikdama dabarčiai konkrečius praeities fragmentus. Suvokimas 
tarsi apibrėžia sąmonės ribas, vienus reiškinius ištraukdamas į dabarties 
avansceną, o kitus išstumdamas į saugyklas. Šie dinamiški su laiku susiję 
sąmonės procesai yra „trukmės“ ir jos santykių su sąmonės ištakomis, 
viršsąmone, pasąmone, intuicija, sapnais, išgyvenimais ir kitais gyvenimo 
aspektais santykių sritis. 

Filosofas siekia teoriškai pagrįsti žmogaus dvasinio gyvenimo ir jo 
sąmonėje vykstančių procesų vientisumą, daugybės jautriausių sąmonės 
ir pasąmonės poslinkių, minčių su įvairiausiais turiniais persismelkimą. 
Vadinasi, vientiso dvasinio gyvenimo ir sąmonės procesų srauto neįma- 
noma nepažeidžiant jų sinkretiškos prigimties išskaidyti į segmentus ar 
sąmonės procesus pateikti kaip mechanišką atskirų segmentų sankaupą. 
Taigi dvasinis gyvenimas ir su juo glaudžiai susiję sąmonės procesai yra 
vienintelė visiškai individuali spontaniška įvairių minčių, apmąstymų, 
sąmonės ir pasąmonės procesų, emocinių reakcijų seka. Kita vertus, 
jis yra nepriklausomas nuo priežastingumo dėsnių. Sąmonėje jungiasi 
įvairūs laikiniai, t. y. praeities, ateities ir dabarties suvokimo pjūviai. Iš 
čia plaukia vadinamosios modernistinės „sąmonės srauto“ literatūros 
estetikos principai. 


Intelekto ir intuicijos dichotomija 


Bergsonas bet kokį racionalų sudėtingiausių sąmonės tėkmės bei su 
ja susijusių pojūčių, norų, jausmų ir pan. sferos pažinimą traktuoja kaip 
itin sudėtingą. Intelektualus pažinimas įgyvendinamas nejudriomis ben- 
dromis sąvokomis. „Mes pamatysime, - rašė Bergsonas, - kad žmogaus 
intelektas jaučiasi laisvai tik turėdamas reikalą su inertiškais daiktais, 
teisingiau sakant, su kietaisiais kūnais, kurie mūsų veiklai teikia atramos 
tašką, o mūsų darbui - įrankius“ (Bergson, 2004, 7). Taigi intelektas, 
remdamasis jo sukurto mokslo galimybėmis, padeda žmogui atskleisti 


fizinių procesų paslaptis, tai yra atveria realaus fizinio pasaulio įvairovę, 

o gyvenimo kaip gyvo ir nuolatos besikeičiančio reiškinio esmė jam yra 
nepasiekiama. Pirmasis intelektinio pažinimo aspektas yra jo simboliš- 
kumas - požiūris į tikrovę kaip tam tikrų simbolių visumą, o antrasis - 
siekimas išreikšti judėjimą. Intelektinio pasaulio pažinimo ribotumą 
įveikia praktinių interesų neturintis tiesioginis išgyvenimas — intuicija, 
atskleidžianti suvokiamą objektą iškart ir visumoje. 

Vadinasi, intelektas ir intuicija - du išsiskiriantys, tačiau vienodai 
vertingi vienos ir tos pačios problemos sprendimo sprendimai arba, kitais 
žodžiais tariant, priešingi sąmoningos veiklos keliai (ten pat, 292). Savo 
intuicijos koncepcijoje Bergsonas pirmiausia tęsė romantinę ir iracionalią 
intuicijos fenomeno interpretacijos tradiciją. Pažymėtina, kad Vakarų 
filosofijos istorijoje intuicijos fenomenas buvo įvairiai suprantamas ir in- 
terpretuojamas. Dažniausiai ji buvo interpretuojama kaip tiesioginio inte- 
lektualaus pažinimo forma (intelektuali intuicija) arba bet kokio pažinimo 
šaltinis. Tačiau romantikai ir ankstyvasis Schellingas iškėlė aristokratinę 
genialios menininko intuicijos teoriją. Schopenhaueris ją perėmė ir susiejo 
su savo pažinimo teorija, gyvenimo ir kūrybos koncepcija. Čia norėtųsi 
iškart atkreipti dėmesį, kad Schopenhauerio, skirtingai nei Bergsono, 
veikaluose intuicija priešpriešinama ne racionaliam pažinimui apskritai, 
otik kasdieniam, paklūstančiam praktiniams intelekto poreikiams. Plėto- 
damas romantikų ir Schellingo idėjas, Schopenhaueris intuiciją suartino 
su genialiu subjektu ir priešpriešino jį vulgarios masės nekūrybiškoms, 
praktinėms nuostatoms. Iš čia plaukia peržengiančio praktinius masės 
poreikius išskirtinės genijaus asmenybės intuicijos sugebėjimas atskleisti 
paslėptą pasaulio reiškinių bei daiktų esmę. Šį intuicijos teorijos bruožą 
perėmė ir išplėtojo Bergsonas. 

Bergsonas, kitaip negu Schellingas ir Schopenhaueris, kurie, būdami 
artimai susiję su vokiečių klasikinio idealizmo tradicija, teigė intelektinį 
intuicijos pobūdį, veikiamas Nietzscheės, rutuliojo iracionalios alogiškos 
intuicijos teoriją. Intuicijos sąvokai jis suteikė meninį turinį ir priskyrė 
jai priešingas racionalumui savybes. „Intuicija, - rašė Deleuze, - yra 
bergsonizmo metodas. Intuicija nėra nei jausmas, nei įteigimas miglotos 
simpatijos, bet išplėtotas metodas ir vienas labiausiai išplėtotų filosofijos 
metodų. Jis turi savo griežtas taisykles, kurias sudaro tai, ką Bergsonas 
pavadina „aiškumu“ filosofijoje. Neabejotina, kad Bergsonas pabrėžia, 
kad intuicija tokia, kaip jis ją metodiškai įsivaizduoja, yra jau trukmė“ 
(Deleuze, 1966, 1). Vadinasi, intuicija Bergsono tekstuose ne tik iškyla 

kaip pagrindinis nepraktinio „autentiško“ pažinimo instrumentas, tačiau 
netgi sąvokos „pažinimas“ sinonimas, nuolatos metodologiniu požiūriu 
pabrėžiant jos neintelektualią prigimtį. 

Bergsonas perėmė pagrindines Schopenhauerio iracionalios valios 
metafizikos ir intuicijos teorijos nuostatas, kurias apjungė su kitais jo 
intuicijos teorijai mokymais. Intuicija čia išsirutuliojama iš vitališko gy- 
venimo srauto, pradžioje ji reiškiasi kaip natūralus biologinis instinktas, 
padedantis gyvam padarui išlikti ir pratęsti gyvenimą. Ši šopenhaueriškos 
kilmės idėja tapo Bergsono kūrybinės evoliucijos koncepcijos išeities taš- 
ku. Intuicija joje priešpriešinama protui, mokslui, kaip gyvybinio polėkio 
sudarančio būties esmę raiškos forma ir kartu tobuliausias pažinimo 
instrumentas. Iš čia plaukia intuicijos kaip juslinės suvokimo ir pasaulio 
pažinimo formos priešpriešinimas intelektui, tai yra racionaliam protui. 
Bergsonas traktavo intuiciją kaip instinktą, ištobulintą iki tokio lygmens, 
kai jis tampa visai nesavanaudišku, pažįstančiu save ir pajėgiančiu ne tik 
mąstyti apie dėmesio objektą, tačiau ir plėsti jį iki begalybės. 

Bergsonas suprato, kad vientisas tikrovės pažinimas yra įmanomas 
tik „iš vidaus“, tada, kai „išorinis“, mokslui būdingas pažinimas yra vien 
santykinis, Vadinasi, patikimą absoliutų žinojimą mums gali suteikti tik 
intuicija ir su ja neatsiejamai susijusi vaizduotė, kuri gali nušviesti suvo- 
kiamą objektą ar reiškinį iš vidaus. Vaizduotė, kaip minėjome, Bergsono 
koncepcijoje yra neatsiejama proto dalis, kuri padeda suvokėjui pažinti 
jį dominančius daiktus ir reiškinius visumoje. 

Glaustai tariant, intuicija - tiesioginio kontakto su daiktais, gyvenimo 
esme, kaip trukme, instrumentas. „Intuicija, - rašė jis, — tai regėjimas, vos 
atskiriantis save nuo suvokiamo objekto, kartu tai yra ir žinojimas, kontaktas 
ir netgi sutapimas, kuris objekto pavidalu gali turėti mūsų pačių esmę, būti 
panašus į mus subjektas ir netgi įgauti materialų pasaulį atitinkantį mūsų tru- 
kmės suvokimą“ (Bergson, 1934, 35-36). IV tarptautiniame filosofų kongrese 
Bolonijoje perskaitytame pranešime „Filosofinė intuicija“ mėgindamas išsa- 
miau apibūdinti intuicijos fenomeną jis pasitelkia Sokrato daimono metaforą, 
kuris didžiajam Antikos išminties simboliui nepatardavo nieko pozityvaus, 
neaiškindavo, kaip spręsti iškilusias problemas, kokiu keliu eiti, tik išsakydavo 
įvairius neigiamus patarimus, siekdamas apsaugoti, sulaikyti nuo neapgalvotų 
žingsnių, įspėdavo ar drausdavo. Visiškai analogišką funkciją Bergsono filoso- 
fijoje atlieka intuicija. Tai akivaizdu aprašinėjant meninės intuicijos charakte- 


rius, kur nuolatos pabrėžiamas negatyvus aspektas, aiškinama, kuo ji nėra. 

Bergsonas išskyrė dvi skirtingas intuicijos formas: meninę ir filosofinę. 
Abijos atlieka pažintines funkcijas, tačiau pirmoji daugiau pažįsta išorinius 
daiktų ir reiškinių bruožus, antroji nukreipta į jų vidinę esmę. „Filosofinė 
intuicija, - rašė Raimondas 
Bayeris, - juda toliau nei menas 
tikrovės atskleidime. Bergsono 
subjektyvizmas atveda į sumi- 
šimą tarp objekto ir suvokėjo ir 
tampa mistinės estetikos išeities 
tašku, kuri ne tik pašalina este- 
tinio metodo veiksmingumą, 
tačiau netgi panaikina jo gy- 
vavimo galimybę: tai negatyvi 
estetika, kuri gali atvesti tik prie 
poeto tylėjimo ir meno nebū- 
ties“ (Bayer, 1961, 82). 

Vadinasi, filosofinė intuicija Bergsonui yra hierarchiškai aukštesnė - 
tai prisilietimas prie žmogaus gyvenimo, kūrybos esmės. Laiške danų 
filosofui Haraldui Héffdingui jis teigė: „Filosofinė intuicija, skleisdamasi 
ta pačia kryptimi kaip ir meninė intuicija, juda daug toliau: ji ima gy- 
venimiškuosius reiškinius iki jų išsiskaidymo vaizdiniuose, tuomet, kai 
menas orientuojasi į vaizdinius“ (Brincourt A. et Brincourt J., 1955, 41). 
Pažindama tikrovės dėsningumus, meninė intuicija juda ta pačia linkme 
kaip ir filosofinė, tik ji lengviau prasiskverbia pro fenomenalaus pasaulio 
skraistę ir pateikia vientisai suvoktą vaizdinį pasaulį. Ji siekia individua- 
liai suvoktame pasaulyje atskleisti visuotinius reiškinių dėsnius ir kartu 
alogiškomis meno priemonėmis įteigti juos suvokėjui. Bergsono intuicija 
visada orientuojasi į autentišką svarbiausių gyvenimo ir sąmonės procesų 
pažinimą: kūrybą, laisvę, meną ir pan. 


Kūrybos teorija 


Bergsono kaip ir jo pirmtakų koncepcijose kūrybos problemos 
įgauna universalią prasmę. Filosofas pasaulį traktuoja kaip milžinišką 
kosminį, kupiną vitališko polėkio meno kūrinį, o daugelį savo katego- 
rijų (trukmė, gyvybinis polėkis, menas) aiškina kaip skirtingas viską 
aprėpiančio kūrybinio prado raiškos formas. Bergsono veikaluose netgi 

ryškėja savotiškas kūrybinio akto, dvasios dinamizmo kultas. „Bergsono 
filosofijoje, - rašė Latvijoje gimęs garsus intuityvistinės filosofijos atstovas 
Nikolajus Loskis, - vertinga tai, kad jo intuicija visada yra nukreipta į 
aukščiausią - kūrybą, pažangą, laisvę, ir tai suteikia jo kūriniams švie- 
žumo, žvalumo ir gyvybingumo atspalvį“ (Loski, 1922, 108). Kūrybinis 
pradas iš tikrųjų atitraukia žmogų nuo kasdienių rūpesčių, perkelia jį į 
kitą, „tikrąją“ dvasinės tikrovės suvokimo plotmę. Čia tarsi išnyksta mūsų 
asmeninio „aš“ dirbtinis santykis su „netikruoju“ pasauliu ir atsiskleidžia 
dramatiška vidinio gyvenimo tėkmė, padedanti mąstančiam žmogui pa- 
žinti tikrovę, suvokti jos esmę ir kartu tobulėti. 

Neatsitiktinai Bergsonas kūrybinį pradą žmoguje vertino kaip 
aukščiausią vertybę. Pats filosofas buvo labai emocionalus, vientisas, 
įsijaučiantis į kūrybos procesą žmogus ir autentišką kūrybą traktavo 
kaip visišką kūrėjo įsijungimą į kūrybos procesą, kai, pavyzdžiui, knygą 
rašančiam jau nebėra kada rūpintis laiko tėkme, planu, kompozicijos sub- 
tilybėmis. Visa tai kūrybingai asmenybei ateina savaime, jei ji įsigyvena į 
temą, seka jos ašį ir pagrindinę jį užvaldžiusios idėjos plėtojimosi kryptį. 
Čia itin svarbu pagrindinės idėjos ir visumos jausmas, be ko labai sunku 
netgi menkiausius dalykus prasmingai kurti. „Kiekvienoje reikšmingoje 
filosofijoje, - sakė jis 1926 m. pirmajame dialoge su Pierre Teillhard de 
Chardinu, - yra kažkas nežinomo, gelminio, ką būtina užvaldyti. Svar- 
biausia apčiuopti šį vidinį gyvenimą ir judėti į priekį, būti sąžiningu ir 
nepasiduoti madingų teorijų poveikiui“ (Guiton, 1970, 407). 

Kūrybos sfera - tai kūrėjo akistata su veiklos formų begalybe, ir ga- 
limybė sukurti kažką naujo, neregėto, originalaus. Nauja čia neatsiejama 
nuo nenuspėjamumo, todėl praktiškai neįmanoma nuspėti kūrybinės 
veiklos procesų rezultatų jokioje kūrybinės veiklos plotmėje, nei Visatoje, 
nei mūsų sąmonėje, nei jokioje meninės kūrybos formoje. Todėl aktualios 
kūrybos sferoje nėra vietos sąvokai „galimybė“, kuri yra retrospektyvi 
sąvoka, įgaunanti prasmę tik kalbant apie jau aktualizuotus kūrybinės 
veiklos rezultatus. 

Taigi kūrybinis aktas Bergsono filosofijoje iškyla kaip visiškai uni- 
kalus, iš principo neprogramuojamas reiškinys, kurio tikslas - priartinti 
suvokėją prie meninės tiesos ir įteigti ją. Kadangi intelektas, besiremiantis 
racionaliais principais, yra svetima nežinomybės ir įtaigos sričiai, todėl 
kūrybinis pradas reiškiasi nesąmoningoje iracionalioje menininko pri- 


gimtyje, jo vidinių dvasios jėgų sklaidoje. Vadinasi, kūrybos prigimtis iš 

esmės yra ne intelektuali, o iracionali ir sunkiai paklūstanti sąvokiniam 
aprašinėjimui. Autentiškos kūrybos rezultatas čia siejamas su visiškai 
naujo, neregėto sukūrimu. 


Menas - tiesioginis tikrovės regėjimas 


Estetinė sfera Bergsonui buvo ne tik dvasiškai artima, tačiau ir gerai 
pažįstama. Jo pasaulėžiūrai būdinga romantinė filosofijos ir meno (poe- 
zijos, muzikos) suartinimo arba, kitais žodžiais tariant, filosofinės proble- 
matikos estetinimo tendencija. Estetiškumas sudaro giliausią Bergsono 
intuityvistinės filosofijos savastį, kadangi čia iškyla vaizdiniais mąstančio 
menininko pasaulio vizija, o gyvenimo filosofijos idėjos nuolatos susipina 
ir persismelkia su estetikos bei meno filosofijos. Įvairiuose Bergsono teks- 
tuose kalbama apie estetinę pasaulio ir jo struktūrinių pagrindų prigimtį 
bei galimybę pažinti šį pasaulį estetiniais instrumentais. 

Kita vertus, Bergsono pasaulio suvokimo ir mąstymo būdas stipriai 
paveiktas estetinių tekstų skaitymo, nuo vaikystės supusio meno pasaulio. 
Jis augo tuometiniame Vakarų meno centre Paryžiuje, artistiškoje aplin- 
koje, ir nuo vaikystės daug bendravo su įvairių meno sričių ir literatūros 
atstovų. Jo akyse skleidėsi naujojo meno kryptys: postimpresionizmas, 
simbolizmas, Art nouveau, fovizmas, kubizmas, futurizmas, surrealizmas, 
abstraktus menas ir pan., tačiau jis buvo tradicinių estetinių pažiūrų ir ža- 
vėjosi ne modernizmu, o klasikinio meno korifėjais Rafaeliu, Rembrand- 
tu, Diego Velasguezu, Williamu Shakespeare, Ludwigu van Bethovenu, 
Camille Corot, Josephu Maillordu, Williamu Turneriu. Vienas didžiųjų 
Bergsono estetikos ir meno filosofijos paradoksų, kad šis konservatyvių 
estetinių pažiūrų mąstytojas teoriškai grindė daugelį pagrindinių besi- 
skleidžiančios modernistinės dailės ir literatūros principų, stiprindamas 
introvertiškų, subjektyvių, iracionalių, psichologizuotų motyvų sklaidą 
modernistinėje literatūroje ir mene. 

Bergsono estetinės pažiūros patyrė esminę evoliuciją. Ankstyvuosiuo- 
se veikaluose (Tiesioginiai sąmonės duomenys ir Juokas) jis plėtojo Schellin- 
gui ir romantikams būdingą genijaus išskirtinumą aukštinančią „genialios 
intuicijos estetiką“, kuri teigia, kad estetinė kontempliacija ir menas padeda 
pažinti slėpiningą tikrovės esmę. Vėliau Bergsonas dalinai išsižada roman- 
tinio panestetizmo iliuzijų ir plėtoja naują Schopenhauerio ir Nietzscheės 
idėjų įkvėptą gyvybinio polėkio estetiką, kuri teigia, kad svarbiausias esteti- 

nio suvokimo ir meno ypatumas glūdi ne intuicijoje, o žmogaus sugebéjime 
įveikti save ir pakilti virš tikrovės prieštaravimų (akivaizdžiai iš Nietzscheės 
perimtas jo tragiško nusivylimo ir iššūkio lemčiai leitmotyvas). 

Kita vertus, skirtingai nei ankstyvuosiuose veikaluose, kuriuose 
aptariant estetines problemas veikiant romantizmui, beveik ignoruojami 
moraliniai principai, po Kūrybinės evoliucijos pasirodžiusiuose darbuose 
Bergsonui vis artimesnis tampa iš konfucianizmo ir Antikos filosofijos 
gerai žinomas estetinės ir etinės sferų suartinimo principas. 1909 m. spa- 
lio 24 d., kalbėdamas su Benrubi apie savo kūrybinius planus, Bergsonas 
užsiminė, kad ruošiasi visiškai atsidėti naujo veikalo rašymui, tačiau „dar 
nežino, kas jame nusvers, estetika ar moralė, arba galbūt bus viena ir kita 
kartu“ (Benrubi, 1942, 32). Kitame pokalbyje prisipažįsta „estetika mane 
taip pat traukia, aš dirbu daug. Estetika, moralė yra artimos, jos turi daug 
sąlyčio taškų. Tačiau tai labai miglota, perdėm miglota...“ (Bergson, 1972, 
881). Jis jautė išskirtinį potraukį estetinei problematikai, kuri galingai 
skleidėsi beveik visose mąstytojo knygose, tačiau netgi pradėjęs rinkti 
medžiagą, jis šio sumanymo taip ir neįgyvendino. Apie estetikai skirtos 
knygos parašymą gyvenimo saulėlydyje sako: „Šios problemos mane 
labai domina, tačiau esu perdėm senas, kad galėčiau imtis ir deramai 
ją dokumentuoti kaip kad darydavau, kai rašydavau kitas savo knygas 
ir traktuodavau jas giliai. Jei aš kitą kartą sugrįšiu į žemę, aš jas būtinai 
gvildensiu“ (Benrubi, 1943, 368). 

Kaip ir ankstyvasis Schellingas, Bergsonas meno filosofiją laiko 
tobuliausia filosofijos forma. Jis rutulioja teoriją apie kūrybinę ir me- 
ninę pasaulio prigimtį. „Argi pasaulis nėra, - klausia jis, - nepalyginti 
turtingesnis meno kūrinys nei didingiausias menininko kūrinys“ (Berg- 
son, 1934, 113). Netgi vienu svarbiausiu metafizikos uždaviniu anksty- 
vuosiuose darbuose filosofas skelbia meno esmės apmąstymą, kadangi 
tikrovės esmė pažįstama remiantis estetiniais principais. Būtent menas 
Tiesioginiuose sąmonės duomenyse ir Juoke tai - patikimas tikrovės ir 
gyvenimo esmės pažinimo instrumentas. Meno pagrindinis uždavinys 
pirmiausia pašalinti visus praktinius su nauda susijusius simbolius, ben- 
drybes, viską, kas slepia nuo mūsų tikrovę. Iš čia plaukia ir kitas meno 
tikslas - prislopinti aktyvias asmenybės jėgas ir sukurti tokią nuolankios 
dvasios būseną, kurioje išgyvenama meno kūrinių teigiama idėja. Berg- 
sono aprašoma būsena primena hipnozę, kadangi menas ne tiek išreiškia 


kiek užkrečia suvokėją savo turiniu. 

Kadangi pasaulis sukurtas remiantis estetiniais principais, vadi- 
nasi, ir menas neabejotinai geriau nei mokslas gali atskleisti jo vidine 
prasme. Menas suartinamas su filosofija ir aiskinamas, kaip tobuliausias 
tiesioginis tikrovės suvokimo ir pažinimo būdas. Įprastinis tikrovės 
suvokimas išskiria iš supančio pasaulio įvairovės pirmiausia praktinio 
intereso objektus, todėl neišvengiamai deformuoja tikrąjį pasaulio 
veidą. O meninis tikrovės pažinimas Bergsono filosofijoje pajėgia 
išsivaduoti iš šių apribojimų, kadangi menininkas suvokia pasaulį ne 
vardan praktinės veiklos, o stumiamas malonumo principo. Meninį 
ir filosofinį pažinimą sieja tai, kad abi šios romantikų ir neklasikinės 
filosofijos kūrėjų sureikšmintos sritys pirmiausia nutolsta nuo praktinių 
gyvenimo aspektų, išryškina tikrąjį nesuinteresuotą kontempliatyvų 
santykį su „gyvenimo“ srauto gelminiais sluoksniais. Juos sieja bendras 
universalus pažinimo instrumentas intuicija, kuri pateikia ne dalinį 
fragmentišką, o visuminį suvokiamų daiktų ir reiškinių vaizdinį. Trys 
principiniai meną ir filosofiją siejantys dalykai šias dvi dvasinės veiklos 
sritis skiria nuo į „paviršutinišką“ tikrovės suvokimą orientuoto moks- 
lo. Vadinasi, Bergsono filosofijoje plėtojant romantikų ir neklasikinės 
filosofijos pirmtakų idėjas teoriškai grindžiamas meno ir filosofijos 
pirmumas mokslo atžvilgiu. 

Bergsonas, tęsdamas minėtą tradiciją, menamą teorinį mokslo 
nevisavertiškumą sieja su tariamai tik analitiniu mokslinio pažinimo 
pobūdžiu, nesugebėjimu pateikti suvokiamo daikto ar reiškinio įvairių 
pusių, savybių sintezę. Mokslas, Bergsono požiūriu, skaido tikrovę į 
atskirus inertiškus reiškinius, kuriuos simbolizuoja sąvokomis, o me- 
nas, pasitelkdamas vaizdinio pasaulio suvokimo bei meninės intuicijos 
teikiamas galimybes, suvokia pasaulį per nuolatinių pokyčių įvairovę, 
unikalius vienetinius reiškinius. Priminsime, kad būtent mene suranda 
teorinį pagrindimą ir savo prasmės pateisinimą vienas svarbiausių berg- 
soniškos intuityvistinės filosofijos instrumentų - intuicija. Kita vertus, 
filosofas teigia neabejotiną vaizdinio pasaulio suvokimo pranašumą 
lyginant su sąvokiniu, kadangi vaizdiniam būdingas vientisas, o sąvo- 
kiniam fragmentiškas pažinimas. Sąvokos, anot filosofo, suteikia mums 
ne tik nepilną, tačiau ir iškreiptą tikrovės suvokimą, apibūdina objektą 
ne turininguoju, o tik jo apimties aspektu. Kadangi joms būdingas ne- 
judrumas, todėl nepasiekiamas daiktų esmės pažinimas. Pažinti gyvus 
reiškinius įmanoma tik pasitelkiant kinematografinj metodą. Šio metodo 

esmė „yra reguliuoti bendrą pažinimo eigą atsižvelgiant į veiksmo eigą 
ir laukiant, kad kiekvieno veiksmo detalė, savo ruožtu, prisiderins prie 
pažinimo detalių. Kad veiksmas visada būtų apšviestas, jame visada turi 

dalyvauti intelektas; bet kad intelektas šitokiu būdu lydėtų veiklos eigą ir 
užtikrintų jos kryptį, iš pradžių jis turi priimti jos ritmą“ (Bergson, 2004, 
332). Kinematografinis metodas suteikia galimybę numatyti įvykių eigą 
ir tam tikra prasme juos reguliuoti. 

Nuolatos gretindamas filosofiją su menu, Bergsonas ne tik neigia 
mokslui būdingą objektyvumą, bet ir filosofijos autentiškumą pabrėžtinai 
sieja su asmeniškumu. Kiekvieną mokslininko sukurtą filosofinę sistemą 
ar koncepciją jis traktuoja ne kaip objektyvių būties dėsnių ar pažinimo 
sričių apibendrinimą, o tik kaip jų kūrėjo asmenybės išraišką ar indivi- 
dualų meno kūrinį. Tuo galima paaiškinti, kodėl Bergsonas yra abejingas 
vienos ar kitos filosofinės teorijos pretenzijoms į tiesą. 

Remdamasis pirmykščių mąstymo formų tyrinėtojų ir psichoanali- 
tikų teze apie įgimtas žmogaus sąmonės struktūras, meno ištakas vėly- 
vuosiuose veikaluose pradedant 1932 m. paskelbtu veikalu Du moralės 
ir religijos šaltiniai Bergsonas vis dažniau sieja su mitologijoje slypinčiu 
kūrybiniu pradu. Čia tikriausiai reiškiasi Schellingo, Nietzscheės, Lu- 
cieno Lėvi-Brūhlio, Jungo tyrinėjimų įtaka. Menas vėlyvojoje Bergsono 
koncepcijoje - savotiškas universalios mitinės kūrybos priedėlis. Jis yra 
tobuliausia kūrybinės veiklos autentiško kontakto su būtimi ir gyvenimo 
polėkio raiškos forma, padedanti praskleisti gyvenimo esmę slepiantį šydą 

ir pabėgti nuo pesimistinių proto apmąstymų apie mirties neišvengiamy- 
bę. Vadinasi, iš archajiškos praeities paveldėta mitų kūryba ne tik padeda 
žmogui išgyventi, tačiau ir yra tikroji meno ištaka, kadangi „romanas, 
drama, mitologija ir visa tai, kas buvo ankščiau, išplaukia iš mitinės kū- 
rybos funkcijos“ (Bergson, 1932, 112). | 

Zvelgdami j supantj pasaulj, Bergsono nuomone, mes nematome 
pačių daiktų, o dažniausiai apsiribojame tik prie jų priklijuotų etikečių 
skaitymu. Šį paviršutinį tikrovės suvokimą dar labiau sustiprina kalba, 
kuri atskleidžia žmonijai išorinio pasaulio objektyvumą ir kartu tarnauja 
praktiniams tikslams. Tačiau giluminė būties esmė, trukmės pasaulis, 
aprėpiantis ne tik objektyvius reiškinius, bet ir subtilias psichines realybes 
(žmogaus gyvenimą, įvairius sąmonės pasireiškimus), nepaklūsta išanks- 
tinėms nuostatoms. Tai, ką kalba pajėgia išreikšti sąvokų konstrukcijomis, 
nuslysta tik daiktų ir reiškinių paviršiumi, virsta neapibrėžtu tikrovės 
šešėliu. 

O štai tikrasis menas atitrūksta nuo bendrų pažiūrų. Siekdamas iš- 
ryškinti tai, kas nepakartojama, jis geriau negu filosofija ar psichologija 
fiksuoja jautriausius žmogaus vidinio gyvenimo poslinkius, atgaivina 
tūkstančius asociacijų, siejančių jį su išoriniu pasauliu, pašalina visa, 
kas slepia tikrovę, trukdo stoti akistaton su ja. „Menas, - sako Bergso- 
nas, — yra tiesioginis tikrovės regėjimas. Bet šis percepcijos grynumas 
implikuoja visišką naudos principo atsisakymą, ypatingą įgimtą pojūčių 
ir sąmonės nesuinteresuotumą, tam tikrą gyvenimo numaterialinimą, 
žodžiu, tai, kas visada buvo vadinama idealizmu. Nesileidžiant į žodžių 
žaismą, galima pasakyti, jog kūrinio realizmas - tai dvasinis idealizmas 
ir kad tiktai per idealumą surandamas kontaktas su tikrove“ (Bergson, 
1981, 120). 

Bergsonas toliau plėtojo elitarinius romantikų, Schellingo, Schopen- 
hauerio ir Nietzscheės meno filosofijos motyvus, aukštinančius genijaus 
išskirtinumą. Jo pirmtakų mokymai apie genijų, anot Asmuso, išsirutu- 
lioja Bergsono filosofijoje į teoriją, „besąlygiškai skelbiančią kūrybą elito 
ir nedaugelio dvasios išrinktųjų privilegija“ (Asmus, 1963, 197). Laikyda- 
mas estetinę intuiciją tik dvasios išrinktiesiems būdingu sugebėjimu, jis 
iškelia kūrybingą asmenybę virš paprastųjų mirtingųjų, kaip ir Nietzsche 
formuluoja jo veiklai visiškai kitus vertinimo kriterijus. Iš aristokratiškojo 
individualizmo pozicijų aukštindamas išrinktąją menininkų, filosofų kastą 
jis kalba ir apie būtinybę atlaidžiau vertinti žmogiškąsias silpnybes. 


Šešta dalis. BERGSONO INTUITYVIZMAS IR „GYVYBINIS POLĖKIS“ 


Žmogus, paskendęs smulkių kasdieniškų gyvenimo įvykių ir rūpes- 
„čių sraute, anot Bergsono, nepajėgia adekvačiai vertinti pasaulio reiškinių, 
įvairių žmogaus kūrybinio darbo apraiškų, suvokti jų estetinę vertę ir 
grožį. Todėl tik praslinkus laikui, gamta sukuria išskirtines asmenybes, 
pajėgiančias pakylėti virš vulgaraus „gyvenimo“ stichijos. Ši genijaus 
gyvenimo samprata priešinga įprastiniam pragmatiškam jo aspektui, 
kuris siejasi su smulkmeniškais „praktinio žmogaus“ gyvenimo intere- 
sais, blaškymusi drumzliname ir paviršutiniškame kasdienio gyvenimo 
atliekų sraute. Nutolimas nuo tikrojo gyvenimo neišvengiamai pastūmėja 
asmenybę į kitą banalų polių, kuriame nebėra vietos autentiškos tiesos, 
gėrio, grožio sklaidai. | 
Menininkui būdingą tiesioginį pasaulio suvokimą Bergsonas kaip ir 
Schopenhaueris sieja su unikalia menininko asmenybe, jos atitrūkimu 
nuo įprastų gyvenimo ryšių. Žvelgdamas į daiktą, menininkas mato jį „ne 
naudos požiūriu, o dėl jo paties, tai yra suvokia jį dėl suvokimo vien tik 
savo malonumui“ (Bergson, 1934, 149). Menininko asmenybėje gamta 
įprasmina tokį kontempliatyvų žmogaus tipą, kuriam svetimi smulkme- 
niški pragmatiškumo principai. Išsilaisvinęs iš stereotipinių mąstymo for- 
mų, nuo naudos ir įprastų socialinių ryšių, jis yra pajėgus išvysti daugybę 
nematomų daiktų bei reiškinių. Jei menininkas, anot Bergsono, galėtų vi- 
siškai atsiriboti nuo neesminio išorinio pasaulio poveikio ir išplėtoti visas 
juslės, tuomet gimty universalus menininkas, kokio pasaulis dar neregėjo. 
Jis sėkmingai skleistųsi visose meno srityse ir gimdytų visuotinumo vertą 
meną, kuris atskleistų pirmapradžių formų, spalvų, garsų ir pan. grožį, 
jautriausius menininko vidinės dvasios virpesius. Tačiau kūrybinė meni- 
ninko prigimtis, anot Bergsono, dažniausiai reiškiasi tik vienu pojūčiu ir 
jį atitinkančia meno rūšimi, tai yra ta linkme, kuria gamta užmiršo susieti 
percepciją su poreikiu. Tai lemia skirtingus menininkų polinkius; todėl 
dažniausiai iki tobulumo išplėtojamos tik tam tikros kūrybingos asmeny- 
bės juslės, sugebėjimai, paverčiantys juos tapytojais, skulptoriais, poetais, 
muzikantais ar kitos konkrečios meno srities iškiliais atstovais. 
Kiekvienos meno srities atstovas siekia atskleisti gamtą skirtingomis 
priemonėmis: tapyboje - vaizdiniais, poezijoje - žodžiais ir asociacijo- 
mis, muzikoje - ritmu, architektūroje - formų kalba ir pan. Aukščiausiu 
menu, galinčiu tobulai pasiekti tikslą, Bergsonas skelbia muziką, kurios 
iracionalią, nuolatos besikeičiančią prigimtį prilygina trukmei. Muzika- 

kviečia netgi rašytojus taip įsijausti į savo kūrybos procesą, kad pamirštų 
sąmonę kaustančius žodžius ir justų vientisą ritmingą minčių srautą 
(Bergson, 1925, 49), 

Menininko kūrybinis aktas Bergsono intuityvistinėje filosofijoje 
aiškinamas kaip nuolatinis sąmonės ribų, kūrybinės erdvės plėtimasis, 
atskleidžiant nauja, dar nežinoma, nenumatyta. „To, ką pamatė meni- 
ninkas, - rašo Bergsonas, - mes, be abejo, nematysime, bent jau visai to 
paties, bet jeigu jis matė teisingai, jo pastangos praskleisti uždangą verčia 
mus sekti juo. Jo kūrinys — tai pamokomas pavyzdys. Pamokymo efekty- 
vumas tiksliai matuojamas kūrinio tiesa“ (Bergson, 1981, 124-125). 

Vadinasi, tiesoje glūdi įtikinimo galia, ji netgi verčia pakeisti nuo- 
mone - tai ir yra jos atpažinimo ženklas. Kuo reikšmingesnis kūrinys ir 
gilesnė jame įžvelgiama tiesa, tuo stipresnio poveikio galima iš jo tikėtis 
ir kartu šis turės akivaizdesnę tendenciją tapti universaliu. Taigi univer- 
salumas yra poveikis, o ne priežastis. 

Meninės kūrybos eigoje Bergsonas pirmiausia įžiūri iracionalios kūrėjo 
dvasios pasireiškimą. Jo sukurtas menas nepriklauso nei nuo epochos, nei 
nuo gimimo vietos; nes jis išsako tik tai, kas užkoduota menininko sieloje. 
„Menas visada yra tai, kas individualu. Tai, kas nutapyta drobėje, dailininkas 
yra matęs tam tikroje vietoje, tam tikrą dieną, tam tikrą valandą, jis yra ma- 
tęs spalvas, kurių nebematys. Ką dainuoja poetas - tai jo ir tiktai jo dvasios 
būsena, kuri niekados nepasikartos... Šie jausmai individualizuoti. Kaip tik 
dėl to jie būdingi menui, nes bendrybės, simboliai, netgi tipai, jei norite, yra 
nuvalkioti mūsų kasdienio suvokimo dalykai“ (ten pat, 123-124). 

Pagal šią individualistinę, bet kokį determinizmą neigiančią koncep- 
ciją, kurdamas menininkas ignoruoja visuomenės vertybines nuostatas, 
epochai būdingus stilistinius bruožus, požymius. Veikiamas vidinių dvasios 
impulsų, jis, negalvodamas nei apie kūrybos planus, nei apie technikos sub- 
tilybes, atskleidžia unikalią dvasią. Tačiau meninės kūrybos procesas - ne 
vien intuityvių veiksnių, bet ir intelekto veiklos rezultatas. Visą sudėtingą 
meninės medžiagos atrinkimo, grupavimo ir kūrybinio pertvarkymo 
darbą menininkas vėliau kreipia kita linkme. Intuityviai apčiuopdamas 
naują dvasios sklaidos kryptį, jis paklūsta vientisai emocijai, kuriai intelek- 
tas neabejotinai padeda surasti savitas adekvačias muzikinės saviraiškos 
priemones. Aprašinėdamas mylimo kompozitoriaus Bethoveno meninės 
kūrybos procesą jis greta gaivališkos kūrybinės prigimties, kaip ir vėlyvasis 
Nietzsche, kalba apie išskirtinę intelektinės veiklos svarbą. „Visą savo ilgą 

medžiagos sutvarkymo, perdarymo ir atrinkimo darbą, kuris skleidžiasi 
intelektualinėje plotmėje,muzikantas, nukreipia į už jo ribų esantį tašką, 
tam, kad čia surastų priėmimo ar atmetimo galimybes, kryptis, įkvėpimą. 
Šiame taške slypi nedaloma emocija, kuriai neabejotinai intelektas padeda 
surasti išraiškos formas muzikoje“ (Bergson, 1932, 270). 

Šį dialektišką meninės kūrybos proceso interpretavimą tikriausiai 
galima paaiškinti tuo, kad jaunystėje Bergsonas žavėjosi pozityvistiniu 
racionalumo kultu, kuris paženklino ir vėlesnę pasaulėžiūrą. Netgi brėž- 
damas intuityvios filosofijos kontūrus, plėtodamas meninės kūrybos 
subjekto, meninio pasaulio pažinimo, intuicijos teorijas, jis stengėsi, kiek 
tai leido jo išankstinės iracionalios nuostatos, išsaugoti savo koncepcijos 
ryšius su to meto „pozityviųjų mokslų“ laimėjimais. Filosofas tikėjo, 
kad griežtų metodologinių principų taikymas turi garantuoti patikimus 
rezultatus. Šis pažintinis optimizmas yra specifinis Bergsono mąstysenos 
bruožas, išskiriantis jį iš kitų neklasikinės filosofijos šalininkų. 

Menas Bergsono veikaluose aiškinamas ir kaip ypatinga dvasios 
būsena, kuri reiškiasi aktyvių asmenybėje slypinčių jėgų prislopinimu ir 
dvasinės rimties ugdymu. „Meno poveikyje, - aiškino Bergsonas, - galima 
aptikti daug subtilesniu pavidalu ir dvasingesne forma tas pačias priemo- 
nes, kuriomis pasiekiama hipnozės būsena“ (Bergson, 1982, 11). Vadinasi, 
menas - tai ne menininko vidinės dvasios išraiška, bet savotiška įtaiga, 
„užkrėtimas“. Šiuo aktu mums įteigiama ne objektyvus reiškinių turinys, 
tik subjektyvi emocija. 

Bergsono kūrybinės evoliucijos idėjos, mokymas apie sąmonę kaip 
daugiasluoksnį įvairių pojūčių, jausmų, norų, išgyvenimų ir prisiminimų 
srautą, išsiskiriantį daugybe atspalvių turėjo didžiulę įtaką filosofinės, 
estetinės minties, literatūros ir meno raidai. Jo idėjų įtakos pėdsakai 
jaučiami psichoanalizėje, pragmatizme, fenomenologijoje, egzistencia- 
lizme, neotomizme ir kitose kryptyse. Daugelis iškilių XX a. mąstytojų 
Williamas James, Edmundas Husserlis, Maxas Scheleris, Maurice Mer- 
leau-Ponty, Pierre Teillhard de Chardinas, Ernstas Cassireris, Jacques 
Maritainas, Etienne Gilsonas, Josė Ortega y Gassetas, Martinas Heideg- 
geris, Oswaldas Spengleris, Arnoldas Toynbee, Carlas Gustawas Jungas, 
Wilhelmas Reichas, Jeanas Piaget, Raymondas Bayer, Charles Lalo, Henri 
Focillon, Andrė Malraux, Herbertas Readas, Romanas Ingardenas, Mike- 
le Dufrenneas, Gilles Deleuze, Jacgues Derrida ir kiti rėmėsi įvairiuose 

Jamesas prisipažįsta, kad jo išsivadavimui iš intelektualizmo įtakos 
didžiausią poveikį turėjo Bergsono idėjos, kurios galutinai ir negrįžtamai 
numarino tiesmuką racionalaus proto kultą. „Aš, - rašė jis, - dėkingas 
Bergsono filosofijai, kadangi savo ruožtu atsisakiau nuo intelektualinio 
metodo ir įprasto metodo, kad logika pateikia adekvatų mastelį, kas gali 
būti ir kas negali būti“ (Ganžan, 1914, 121). 

Fenomenologijos pradininkas Husserlis perėmė iš Bergsono psicho- 
fiziologinio paralelizmo idėją, t. y. griežtą laiko kaip fizinio tikrovės apra- 
šinėjimo atskyrimą nuo vidinio žmogaus gyvenimo procesų. Jis teigė, kad 
būtent fenomenologinės mokyklos šalininkai „buvo tikrieji bergsonizmo 
sekėjai“. Scheleris jo svarbą įžvelgė kaip naujo žmogaus santykio į pasaulį 
ir dvasią įtvirtinimą, Merleau-Ponty jame regėjo „naują Herakleitą, kuris 
manė, kad laikas teka jame pačiame“. Egzistencialistus stebino Bergsono 
veikaluose randamų ribinių egzistencijos būsenų aprašinėjimo artimumas 
jų pasaulėjautai. Neotomizmo atstovai Maritainas ir Gilsonas neslėpė su- 
sižavėjimo religinėmis Bergsono idėjomis. Spengleris ir Toynbee rėmėsi 
Bergsono spontaniškų evoliucijos procesų aprašinėjimais idėjomis savo 
civilizacijos istorijos tyrinėjimuose, Focillonas, Malraux, Readas plačiai 
pasitelkė Bergsono kūrybos ir meninės kūrybos procesų interpretacijas 
menotyrinėse studijose, jo kontroversiškų idėjų poveikį regime įtakingų 
postmodernizmo filosofų Deleuze ir Derrida veikaluose. 

Itin stiprus Bergsono estetikos ir meno filosofijos idėjų poveikis buvo 
filosofinės eseistikos ir literatūros srityje. Anot šios srities žinovo R. Ar- 
bouro, Prancūzijoje netgi galime kalbėti apie aiškiai regimos literatūrinio 
bergsonizmo krypties gyvavimą, kuri, viena vertus, plėtojasi lygiagrečiai 
Bergsono intuicijoms ir remiasi panašiomis nuostatomis, o kita vertus, 
tiesiogiai išplaukia iš jo kūrinių. „Nuo Bergsono laikų, - rašė jis, - pasi- 
keitė aplinka; rašytojai tapo itin jautrūs vidinio gyvenimo poslinkiams ir 
„trukmės“ sklaidai, o ypač todėl, kad dabar skaito ne taip, kaip ankščiau; 
skaitytojas susigyveno su simpatijos jausmu, gelminiu gyvenimo „Aš“, 
vaizdiniu, kūryba. Pagaliau, prancūzų literatūroje Bergsono įtaka lenkia 
rašytojus ir jo balsas pasiekia mus visus kaip kvietimas pajusti tikrąjį 
dvasios džiaugsmą“ (Arbour, 1955, 422-423). 

Menininko asmenybés unikalumas, izoliacija nuo aplinkos, kü- 
rybinio maksimalizmo sureikšminimas, neregimos vidinės reiškinių 
esmės intuityvaus pažinimo svarbos iškėlimas, intuicijos, dvasinio prado 
iškėlimo tendencijos, meninės erdvės ir laiko koncepcijos stipriai veikė 

skirtingų modernistinio meno krypčių kubizmo, futurizmo, dadaizmo, 
siurrealizmo, abstrakcijos, konstruktyvizmo estetikos ir įvairių literatū- 
rinio bei muzikinio modernizmo krypčių sklaidą. Jo idėjomis žavėjosi 


Emilis Wercharnas, Maurice Meterlinckas, Claude Debussy, Charles 
Pėguy, Paulis Claudelis, Paulis Valéry, Marcelis Proustas, Romain Rol- 
landas, Albertas Thibaudet, Maurice Barrės, Georges Bataille, Bernardas 
Shaw, James Joyce'as, Thomas Sterns Eliotas, Wirginia Woolf, Alain Rob- 
be-Grillet, Michel Butoras, Claude Simonas, Nathalie Sarraute, Vasilijus 
Kandinsky, Georges Brague, Juan Gris ir daugelis kitų menininkų. 

Vadinasi, Bergsonas buvo vienas įtakingiausių neklasikinės filosofijos 
atstovų, kuris plėtodamas pirmtakų gyvenimo filosofijos idėjas, stiprino 
Vakarų mąstymo tradicijoje filosofinės problematikos psichologizavimo 
ir estetinimo tendencijas. Jo „pozityvioji metafizika“ oponavo XIX a. 
pabaigoje didžiulį populiarumą įgavusioms dogmatiško racionalizmo ir 
pozityvistinėms bei mechanicistinėms teorijoms. Neabejotinas jo nuo- 
pelnas atskleidžiant šių teorijų ribotumą. Priešingai jų determinizmui, 
Bergsonas savo intuityvistinėje filosofijoje iškėlė trukmės (durėe), spon- 
taniško „gyvybinio polėkio“ (ėlan vital), laisvės ir intuityvaus pažinimo 
principus. Pasaulyje besirutuliojantys procesai čia aiškinami kaip laisvės 
raiška, o gyvenimas, besiskleidžiantis materialiame pasaulyje, yra tie- 
siogiai susijęs su šia laisve. Bergsonas sustiprino intuityvistinę filosofiją 
galingu vitalizmo užtaisu, privertė įdėmiau pažvelgti į žmogaus sąmonę, 
joje vykstančius sudėtingiausius, su vidiniais išgyvenimais susijusius, 
procesus, nuosekliai rėmėsi jusliniais vaizdiniais, kuriuose regėjo daiktų 
ir reiškinių esmės atspindžius. 


Bergsono 
paskaitų 
populiarumą 
iliustruojančios 
nuotraukos 
Paryžiaus 
spaudoje 

Bergsonas išsaugojo tradicinį neklasikinės mąstymo tradicijos neapi- 
brėžtumą, polinkį sureikšminti „gyvenimo“ ir estetinę problematiką, 
poetinį mąstymo stilių. Pagrindine filosofijos kategorija ir būties subs- 
tancija Bergsonas skelbė išplėstą gyvenimo sąvoką, įvardytą kaip trukmė, 
gyvybinis polėkis. Kitas svarbus jo koncepcijos bruožas - meninės intuici- 
jos, meninio pažinimo, kūrybinės fantazijos sureikšminimas. Iš čia gimė 
du skirtingi tikrovės pažinimo keliai: pirmasis - mokslinis, praktinis, 
schematizuojantis ir iškraipantis tikrovę, antrasis - meninis, būdingas 
tik išskirtinėms asmenybėms, pajėgiančioms intuityviai suvokti tikrąją 
reiškinių esmę. Intuicija Bergsono koncepcijoje - tai priešingas diskur- 
syviam loginiam absoliutus žinojimas apie supantį pasaulį, gyvenimą, 
trukmę. Jai būdingas visiškas subjekto ir objekto susiliejimas ir vientisas 
tiesioginis pasaulio esmės pažinimas. Su šiuo principiniu intuicijos prana- 
šumo prieš intelektą teiginiu tiesiogiai siejasi ir kitas esminis jo mokymo 
bruožas - meno pranašumas „pozityvaus“ mokslo atžvilgiu. Menas iškyla 
kaip patikimiausias ir tikras „gyvenimo“ („gyvybinio polėkio“) pažinimo 
būdas, visai kitoks nei mokslas, kuriam autentiškas pažinimas yra nepa- 
siekiamas. Kita vertus, jis aiškinamas kaip patikimas būdas nutolti nuo 
būties beprasmybės paviršutiniškame ir ribotame pasaulyje. 

Septinta dalis 
FREUDO PSICHOANALITINIS POSÜKIS. KELIAS NUO 
METAFIZIKOS Į METAPSICHOLOGIJA 


Psichoanalitinis perversmas 


Kad ir kaip žvelgtume į austrų neuropatologo, psichiatro, psicho- 
logo, psichoanalizės pradininko, filosofuojančio praktiko Sigmundo 
Freudo (Sigismund Schlomo Freud vėliau 1877 m. pakeitė į trumpesnį 
vok. Sigmund Freud) išplėtotas teorijas, jis neabejotinai buvo vienas 
didžiųjų XX a. mąstytojų. Jo idėjos, nepaisant kontroversiškumo ir ne- 
retai skandalingos reakcijos, pakeitė viešpatavusius požiūrius į žmogaus 
psichikos sandarą. Freudas vadino psichoanalizę savo sunkiai pagimdytu 
ir išpuoselėtu „kūdikiu“. Mokslininkas siekė nuvainikuoti veidmainiškai 
„padorios“ respektabilios biurgeriškos visuomenės etines normas, jos 
moralines konvencijas, mitus, parodyti „kitą“ užslėptą „tamsiąją“ susi- 
jusią su galingu nesąmoningumu ir žmogaus, kaip gyvūnijos pasaulio 
atstovo su biologiniais instinktais, psichikos ir gyvenimo pusę. Iš čia 
plaukia siekimas ištraukti į dienos šviesą tuos nesgmoningumo herojus, 
kurie žemina, nepaiso filisterių moralės normų, šokiruoja visuomenę 
įvairiomis menamomis nešvankybėmis ir detalėmis, kuriomis, anot psi- 
choanalizės oponentų, turėtų užsiiminėti kriminalistai ar jiems artimų 
profesijų žmonės. 

Freudas Vienoje studijavo mediciną, psichologiją, vėliau dirbo gydy- 
toju. Psichoanalizės terminą mokslininkas pirmą kartą pavartojo 1896 m. 
po išsiskyrimo su bendražygiu Josefu Breueriu, siekdamas pabrėžti savųjų 
požiūrių ir pasirinkto kelio moksle originalumą. Tačiau psichoanalitinės 
teorijos formavimosi procesas buvo ilgas ir sudėtingas; pagrindiniai jos 
sudėtiniai elementai buvo toliau konceptualiai grindžiami programiniuo- 
se 1905, 1914, 1920 m. skelbtuose veikaluose, o išbaigtą metapsichologijos 
pavidalą įgavo tik mokslininko gyvenimo saulėlydyje. 

Psichoanalizė [nuo gr. psychė - dvasia ir analysis - skaidymas] yra 
ganėtinai neapibrėžtas terminas, kuris dabartinėje humanistikoje daž- 
niausiai vartojamas trimis pagrindinėmis prasmėmis. Pirmiausia kaip 
ypatinga prieiga, kuri, anot jos kūrėjo, suteikia galimybę pažinti kitoms 
prieigoms nepasiekiamus nesąmoningus žmogaus psichikos procesus. Antra 
vertus, šiuo terminu įvardijamas neurotinių susirgimų gydymo metodas, 


Septinta dalis. FREUDO PSICHOANALITINIS POSŪKIS. KELIAS NUO METAFIZIKOS Į METAPSICHOLOGIJA 


padedantis išvilkti iš nesgmoningumo sferos į paciento sąmonę ligą sukė- 
lusius pasąmoninius veiksnius. Ir pagaliau, trečioji mus labiausiai domi- 
nanti šios sąvokos ones zenklina placig ir margaspalve teorine kryptj 
gvildenančią žmogaus 
psichinės struktūros 
ir dvasinio gyvenimo 
problemas, pirmiau- 
sia, išsikristalizavusią 
psichologijoje, o vėliau 
įsiskverbusią į dau- 
gybę kitų dabartinės 
humanistikos sričių. 

Psichoanalitinė 
teorija nuo pat pradžių - 
buvo aršios kritikos ir 
audringų diskusijų objektas. Jos kūrėjas buvo medikų, psichoneurologų, Vienos 
psichologų ir akademinės bendruomenės kaltinamas daugeliu baisių ao 
nuodėmių, nesiskaitymu su šimtmečiais gyvavusiomis tradicijomis. 

Šiandien psichoanalizė yra viena įtakingiausių dabartinės humanis- 
tikos tendencijų, aprėpiančių per 20 skirtingų orientacijų ir krypčių, sti- 
priai paveikusių daugelį iškilių protų, jų požiūrius į žmogų, jo pasąmonės 
pasaulį, galima sakyti, netgi vakarietišką mąstymo būdą. Kita vertus, po 
Antrojo pasaulinio karo įgavusi didžiulį populiarumą, psichoanalizė virto 
ir pelninga profesija, turinčia angažuotų ir gerai apmokamų šalininkų, 
kurių dauguma garbino Freudą kaip viešpatį. Įvairių psichoanalizės pa- 
kraipų įtaka išplito Prancūzijoje, Šveicarijoje, Argentinoje ir kitose šalyse. 
Ši mada po 1950 m. pasklido JAV, kur greit atsirado per 5000 psichoa- 
nalitikų. Pirmaisiais pokario dešimtmečiais iš kelių dešimčių tūkstančių 
profesionalių psichiatrų per 70 procentų skelbė save psichoanalizės ša- 
lininkais. Psichoanalitikų paslaugomis šiandien Europoje naudojasi kas 
penktas, o JAV kas septintas žmogus. Psichoanalizės suprekinimo Vakarų 
visuomenėje istorija spalvingai aprašyta skandalingai pagarsėjusioje Le 
livre noire de la psychoanalyse („Juodojoje psichoanalizės knygoje, 1925) 
ir daugelyje kitų vėliau pasirodžiusių panašių leidinių. 

Lyginant su XX a. pirmosios pusės ir pokario metų psichoanalitinių 
teorijų pakilimu Freudo veikaluose ir medicininėje praktikoje išpopu- 
liarinta psichoanalizė septintajame dešimtmetyje patyrė keletą krizės 

ir nuosmukiy tarpsniy. Véliau suaktualinta jtakingy postmodernizmo 
ideology Deleuze, Guattari, Derrida ir ypaë Jacques Lacano veikaly, ji 
pastaraisiais dešimtmečiais išplėtė savo įtakos laukus ir įsiskverbė į įvai- 
rias humanistikos, socialinio gyvenimo, kultūros, pedagogikos, estetikos 
ir meno sritis. 

Šioje knygos dalyje pagrindinis dėmesys sutelkiamas į Freudo kon- 
cepcijos filosofinių ištakų, sąsajų su įvairių mąstytojų idėjomis ir pagrin- 
dinių jo metapsichologijos mokymų aptarimą. Toks požiūris prasmingas, 
kadangi daugelis pamatinių psichoanalizės idėjų, kaip sieksime pagrįsti 
šioje dalyje, formavosi būtent filosofinio mąstymo plotmėje, todėl ir gilesnis 
psichoanalizės įtakos kultūrai, humanistikai, sąmonei suvokimas reikalauja 
tiek kritinio filosofinių psichoanalizės ištakų išryškinimo, tiek ir filosofinio 
pagrindinių psichoanalizės teorinių ambicijų bei teiginių apmąstymo. Iš 
tikrųjų, įdėmiau pažvelgę į Freudo intelektualinę evoliuciją, nesunkiai 
pastebėsime, kad jau jaunystėje psichoanalitinės teorijos pradininkas 
pretendavo į plačius filosofinius apibendrinimus ir jo veikaluose išryškėjo 
akivaizdžios psichologinės ir filosofinės problematikos suartinimo tenden- 
cijos. Polis Ricoeruas sąmojingai pastebėjo, kad „jei psichoanalizė nėra 
filosofinė disciplina, galų gale disciplina skirta filosofams“ (The Philo- 
sophy of Paul Ricoeur, 1978, 104). 

Nepaisant daugybės viešų Freudo atsiribojimų nuo filosofinių įtakų, 
garsių deklaracijų, kad filosofiniai požiūriai jam neturėjo jokios įtakos, kad 
atsainiai žvelgia į įvairias filosofines abstrakcijas, kad nebuvo pažįstamas 
su nesąmoningumo ir seksualumo svarbą iškeliančiais Schopenhauerio ir 
Nietzscheės veikalais ir pan., tikrovėje, kaip parodysime vėliau, viskas buvo 
sudėtingiau. Nuosekli epistoliarinio palikimo, amžininkų liudijimų ir psi- 
choanalizės pradininko susirašinėjimų, publikacijų, daugybės psichoanalizės 
raidai skirtų rinkinių, jo ir neklasikinės filosofijos pirmtakų tekstų lyginamoji 
analizė bei kitų faktų verčia abejoti Freudo teiginių pagrįstumu. 

Mūsų uždavinį apsunkina tai, kad psichoanalizės pradininkas siekė 
įeiti į mokslo istoriją kaip griežtais empiriniais faktais paremto akademi- 
nio mokslo adeptas, naujos universalios metapsichologijos kūrėjas. Tam 
buvo ir objektyvių prielaidų, kadangi, lyginant, pavyzdžiui, su Jungu, 
Alfredu Adleriu, Wilhelmu Reichu, Otto Ranku, Sandoru Ferenczi, The- 
odoru Reiku, Wilhelmu Stekeliu, Erichu Frommu ir kitais psichoanalizės 
korifėjais, jis buvo racionalesnis mąstytojas, kryptingai siekęs analizuo- 
jamus faktus kritiškai pasverti iš proto pozicijų. Tačiau ta mjslinga nesą- 

moningumo sfera, į kurią jis pasinėrė, taip pat įvairialypė psichologinė, 
psichoneurologinė, antropologinė, filosofinė medžiaga, kuri tapo pagrin- 
diniu jo mokslinių studijų objektu dažniausiai buvo sunkiai pažįstamos 
racionaliam pažinimui iracionalios prigimties, vadinasi, nebuvo paranki 
tokių scientistinių nuostatų įgyvendinimui. Nuolatos susidurdamas su 
sudėtingais nesąmoningumo reiškiniais, painiais žmogiškosios psichikos 
komponentais, jis ne tik siekė suteikti savo metapsichologijai racionalų 
mokslinį pavidalą, tačiau ir ten, kur tik galėjo, maskavo ar slopino iraci- 
onalius savo teorijos aspektus. Tai sąlygojo ir kitą specifinį jo mąstysenos 
bruožą - siekimą paskiras idėjas, kai tik tai įmanoma, iliustruoti įtaigiais 
pavyzdžiais ar empiriniais „faktais“. Nuolatos tekstuose derindamas įvai- 
rias hipotezes su empiriniais faktais, jis atkakliai įtikinėja savo skaityto- 
jus, kad šios racionaliais principais ir griežta empirine analize paremtos 
prielaidos ne tik teisingos - jos moksliškai įrodytos. Iš čia plaukia daugelis 
Freudo metapsichologijos nenuoseklumų, kurie tiesiogiai siejasi su sieki- 
mu atsiriboti nuo įžvalgesniems amžininkams akivaizdžių iracionalistinių 
neklasikinės filosofijos idėjų ir leitmotyvy. 

Nuo XX amžiaus pirmųjų dešimtmečių iki šiol interpretacinėje literatū- 
roje vyksta polemika, kada, ankstyvąjį ar vėlyvąjį Ereudo dvasinės evoliucijos 
tarpsnį, labiau veikė filosofinės idėjos. Manyčiau, kad tai neesminis dalykas, 
kadangi ir pirmuoju, ir antruoju tas poveikis buvo akivaizdus, tik jis reiškėsi 
skirtinguose mąstysenos lygmenyse. Dar 1897 m. sausio 1 d. laiške bičiuliui 
Wilhelmui Fliessui Freudas rašė: „Aš maitinamas savo sielos gelmėse viltimi 
pasiekti pirmąjį mano kelio tikslą: filosofiją“ (Assoun, 1976, 17). 

Psichoanalizės genezėje neabejotinai svarbus filosofinių idėjų povei- 
kis, apie tai liudija ne tik daugelio pagrindinių Freudo idėjų ištakos, tačiau 
ir gausus mokslininko ir jo jaunystės draugų rato epistoliarinis palikimas. 
Gavęs puikų klasikinį humanitarinį išsilavinimą, studijavęs graikų, lo- 
tynų, hebrajų, ispanų, italų, prancūzų ir anglų kalbas, aštuoniolikmetis 
Freudas, 1873 m. rudenį įstojęs į Vienos universitetą, pradžioje lankė 
fiziologijos, anatomijos, chemijos ir zoologijos kursus. Jaunystėje jis, kaip 
ir daugelis žydų kilmės jaunuolių, domėjosi kairuoliškomis ir marksisti- 
nėmis idėjomis. Norėčiau priminti, kad pagal Sigmundo mokymosi Vie- 
nos universitete laikais gyvavusias medicinos studijų nuostatas studentai 
privalėjo 3 m. lankyti pasirinktus filosofijos kursus. Apskritai studijų metu 
Freudas labai domėjosi filosofija ir lankė įvairius filosofijos speckursus. 


Vienos universitete išlikę dokumentai liudija, kad lankė Franzo Brentano 

paskaitas (kurių išklausė net penkis skirtingus kursus). Įkvėptas skaitomy 
filosofijos istorijos ir aristoteliškos logikos kursų, jis netgi ruošėsi rašyti 
filosofijos disertaciją. Jo studijų draugas Ernstas Jones liudija, kad kiekvie- 
ną savaitę atvykdavo į Brentano užsiėmimus, tikėdamasis 
pagausinti savo filosofines žinias (Jones, 1970, t.1, 41). Šis 
potraukis filosofijai niekur neišnyko ir lydėjo mokslininką 
visą gyvenimą. 

Lietuviams Freudas be visų nuopelnų įdomus ir dėl 
dar galutinai neišaiškintų jo šeimos ryšių su Lietuva, 
Įvairiuose ekskursuose į savo giminės ištakas Freudas nu- 
rodo, kad vėlyvaisiais viduramžiais įsigalintis Vokietijoje 
antisemitizmas privertė protėvius XIV ar XV a. bėgti į 
Rytus, kol šeima pakliuvo į liberalesnę Lietuvos Didžiosios 
Kunigaikštystės erdvę, o XIX a., stiprėjant antisemitizmui 
Rusijos imperijoje, į kurią pateko ir Lietuva, žydai pajudėjo 
atgal į Vakarus. Savo biografijoje psichoanalizės pradinin- 
Franz Brentano kas Been kad jo šeima į Austro-Vengrijos teritoriją atvyko iš Lietuvos 

per Galiciją, o vėliau iš ten į dabartinės Čekoslovakijos teritoriją. 1856 m. 
Gegužės 6 d. jis gimė Freiberge (dabar Pžibor) Moravijoje (Sigmund Freud 
prėsentė par lui-mėme, 1984, 15). 

Jo tėvas varganas vilnos pirklys Jakobas Freudas gimė 1815 m. Iva- 
novo Frankovsko apylinkėse, o motina, trečioji Jakobo žmona - Amalia 
Nathanson (1836-1931), Brody mieste greta Lvovo. Psichoanalizės 
pradininkas nugyveno ilgą ir sudėtingą gyvenimą, kuriame buvo visko, 
nykaus skurdo, nuolatinės kovos dėl išgyvenimo, triukšmingos šlovės, 
artimų mokinių išdavysčių ir nacių pažeminimo akimirkų. Sigmundas 
buvo vyriausias gausioje aštuonių vaikų šeimoje. Vargas ir skurdas, saky- 
davo Freudas, buvo nuolatiniai jo vaikystės palydovai. Liberalių pažiūrų 
žydų šeimoje gimęs Freudas negavo daugeliui šios tautos atstovų būdingo 
ortodoksinio auklėjimo. Austrijos sostinės žydų bendruomenėje tuomet 
daug sparčiau nei E paribiuose, LDK kultūrinėje erdvėje ar vadi- 
namoje „sėslumo zonoje“, vyko emancipacijos ir sekuliarizacijos procesai, 
kurie griovė jau vyravusių uždarų žydų bendruomenių konservatyvius 
judaizmo gyvenimo principus. Iš visų vaikų Sigmundas išsiskyrė unika- 
liais sugebėjimais, nuovokumu, uždarumu ir aistra knygoms. Tėvas labai 
rūpinosi savo pirmagimio lavinimu, juk šis paveldėjo aistrą žinioms ir 
knygoms. Sigmundas vaikystėje menkai pasitikėjo savimi, buvo jautrus, 

neretai konfliktavo su aplinkiniais. Šio geriausio gimnazijos auklėtinio 
neeiliniai sugebėjimai, aštrus, smalsus protas keldavo mokytojų pagarbą, 
bet kita vertus, bendramokslių neapykantą ir psichologinį terorą. 

Po Vienos universiteto baigimo nuo 1876 m. spalio su nedidelėmis 
pertraukomis iki 1882 m. Freudas dirbo prof. Ernsto Bruckeo vadovau- 
jamame Vienos fiziologiniame institute (Wiener Physiologischen Institut), 
Fiziologijos laboratorijoje, kur susipažino su būsimais garsiais psicholo- 
gais Sigmundu Exneriu, Fleischliu von Marxowu ir Josefu Breueriu. Ta- 
čiau greit nusibosta žuvų ir įvairių vėžiagyvių lytinių funkcijų tyrinėjimai 
ir jis vis labiau savo dėmesį kreipia į žmogaus psichinę struktūrą. 

Freudo materialinis gyvenimas klostėsi sunkiai iki tol, kol ėmė 
gauti varganą mokslininko tyrėjo atlyginimą. 1882 m. jis perėjo į ge- 
riau apmokamą gydytojo darbą pagrindinėje Vienos ligoninėje. Tačiau 
Freudas visada buvo daugiau teoretikas, mokslininkas nei tipiškas 
terapeutas. Todėl ir dirbant gydytojo darbą jo interesai nuolatos kryp- 
davo į su įvairiais eksperimentais susijusias teorines problemas. Taip 
1884 m., siekdamas surasti naują efektingą nuskausminantį vaistą, 
rizikuodamas savo ir artimų bičiulių sveikata, tyrinėjo kokaino tera- 
pines galimybes. 

1885 m. gavęs valstybinę stipendiją, Freudas išvyko stažuotis į Pran- 
cūziją, kur Paryžiuje, vadovaujamas garsių psichoneurologų Jean-Martin 
Charcot, o vėliau ir Nansi mieste Hippolite Bernheimo, tiria isterijos 
ištakas, hipnozės galimybes, metodus, nesgmoningumo pasaulį, seksu- 
alumo poveikį žmonių gyvenimui ir kūrybai. Neabejotiną poveikį jam 
turėjo ir bendravimas su hipnozės galimybes terapijai tyrinėjusiu tautiečiu 
Breueriu. Dėl stebėtino darbštumo, plačios humanitarinės erudicijos, 
gero kalbų mokėjimo ir literatūrinio talento, Freudas ilgainiui iškyla kaip 
ambicingas ir įvairiapusis mokslininkas. 

Simboliška, kad psichoanalitinė teorija užgimsta išryškėjus galingai 
nesąmoningumo svarbą iškeliančiai neklasikinės filosofijos idėjų įtakai. 
Ji buvo tokia stipri, kad psichoanalizės pradininkas neretai akivaizdžiai 
siekė įvairiomis jam prieinamomis priemonėmis ją maskuoti ir minima- 
lizuoti. Iš tikrųjų tuose Vienos intelektualų rateliuose, kur formavosi ir 
Freudo pasaulėžiūra, XIX-XX a. sandūroje išaugo ypatingas susidomė- 
jimas Schopenhauerio, Nietzscheės idėjomis, kurios išplito estetikų, psi- 
chologų menotyrininkų, poetų, muzikų, Gustavo Klimto ir Wer sacrum 
šalininkų terpėje. 

Posūkis į šlovę ir stabilų atlyginimą išryškėjo 1902 m., kai Austrijos 
imperatorius mokslininkui suteikė profesoriaus-asistento pareigas, ir jis 
pradėjo verstis privačia terapine praktika. Privati žinomo specialisto prak- 
tika respektabilioje Vienoje tuomet buvo pelningas užsiėmimas. Freudas 
daug dirbo su pacientais, tačiau kaip ir anksčiau labai domėjosi filosofine 
lektūra ir poslinkiais įvairiuose kituose mokslų srityse. 


Hipnozės mokyklų poveikis 


Posūkį į mįslingo nesąmoningumo pasaulio pažinimą skatino ne tik 
iš neklasikinės filosofijos sklindantys iracionalios sferos svarbą iškeliantys 
impulsai, tačiau ir mokslininko terapinė praktika, kuri nuolatos koregavo 
jo konceptualias teorines nuostatas. Freudas žinojo, kad psichiatrija ir 
psichologija Prancūzijoje buvo laisvesnė nuo dogmų, slegiančių vokiškai 
kalbančias šalis, ir plėtojasi kita kryptimi, nevengdama naujausių hi- 
pnozės metodų teikiamų terapinių galimybių. Prancūzijoje nuo 1882 m. 
į savo aukso amžių įžengė dvi didžiosios hipnozės mokyklos: garsaus 
psichoneurologo prof. Jean-Martin Charcot vadovaujama vadinamoji 
Salpėtriėre mokykla (Lécole de Salpėtriėre) Paryžiuje ir su ja konkuravu- 
si prof. Hippoliteo Bernheimo vadovaujama Nansi mokykla (Lécole de 
Nancy). Tuo metu šia problematika Prancūzijoje domėjosi daug iškilių 
mokslininkų, pirmiausia reikėtų paminėti Charcot mokinį Pierre Janet, 
Henri Bourru ir Prosper-Ferdinand Burot. 

Freudas dėjo daug pastangų įgyvendinti seną svajonę - išvykti į 
Prancūziją ir ten susipažinti su šalies mokslo naujovėmis. Ši galimybė at- 
sirado, kai už mokslines publikacijas 1885 m. jam buvo suteiktas docento 
vardas ir mokslininkas gavo kvietimą skaityti paskaitas Vienos universi- 
teto neuropatologijos katedroje, Netrukus pelnęs 600 florinų valstybinę 
stipendiją, išvyko stažuotis į Paryžių, kur išklausė Charcot paskaitų kursą. 
Jis labai žavėjosi šio mokslininko erudicija ir jzvalgumu; daug laiko pra- 
leisdavo Charcot vadovaujamoje Salpétriére klinikoje, kur tiesiogiai ben- 
dravo su metru, tačiau, svarbiausia, stebėjo jo terapijos metodus. Charcot, 
daug dėmesio skyręs įvairių psichinių patologijų terapijai, skatino Freudą 
tirti nesąmoningus procesus. „Tarp to, kg aš išvydau Charcot aplinkoje, 
tai, kas man paliko didžiausią įspūdį, - prisipažįsta Freudas, - buvo jo 
paskutinieji isterijos tyrinėjimai“ (Sigmund Freud prėsentė par lui-mėme, 
1984, 22). 

Paryžiuje Freudas išgirdo didžiulį įspūdį palikusį Charcot pasakojimą 
apie vieną neurotine isterija sergančią ligonę, kurios ligos kilmę, skatin- 
damas pacientės prisiminimus hipnozės seansų metu, jis tiesiogiai susiejo 


su seksualiniais motyvais. Šis pasakojimas vėliau turėjo didžiulį poveikį Jean-Martin 
psichoanalitinės teorijos tapsmui. Platus Charcot hipnozės metodų pasi- ot 
telkimas gydant isteriją liudijo, kad gydytojo poveikis pacientui turi aiškiai Hippolite 
išreikštą psichologinį pobūdį. Freudas vertino „didaus neurapatologo“ Bernheim 
Charcot nuopelnus, kuris nubrėžė jam svarbias psichoanalitinės teorijos Josef Breuer 
formavimosi gaires. „Jo reikšmė, - rašė Freudas, — pradžioje buvo grynai 
terapinė, jis siekė sukurti naują efektyvų neurotinių ligų gydymo būdą; 
tačiau išryškėję santykiai, kurių anksčiau negalima buvo numatyti, padėjo 
psichoanalizei žengti toliau už pradinio tikslo ribų. Pagaliau, psichoanalizė 
pradėjo pretenduoti į tai, kad ji pervedė mūsų dvasinio gyvenimo suvokimą 
į visiškai naują bazinę plotmę ir todėl tapo svarbi visoms mokslinio pažini- 
mo sritims, besiremiančioms psichologija“ (Freud, 1997, p. 229). 

Ilgainiui ambicingas Freudas, svajodamas apie šlovę ir norėdamas 
pabrėžti savo idėjų originalumą, vis labiau viešai ėmė atsiriboti nuo 
Charcot, nors praktiškai judėjo jo nubrėžtomis gairėmis. Charcot isterijos 
atvejų tyrinėjimai jį pastūmėjo prie minties, kad šių specifinių pacientų 
kančių ir psichologinių traumų šaltinis glūdi nepažįstamoje nei tradicinei 
fiziologijai, nei psichologijai srityje. Iš čia plaukė impulsai kurti naują 
psichoanalizės teoriją, į kurios dėmesio lauką kaip svarbūs segmentai 
pateko ne tik sąmoningi, bet ir menkai pažįstami nesąmoningi psichikos 


procesai. Būtent bendraujant su Charcot, pradėjo formuotis Freudo psi- 

choanalitinės teorijos užuomazgos. Pirmiausia jame skleidžiasi intuicija, 
kad tikroji į moksliškumą pretenduojanti šiuolaikiška psichologija turi 
sugrįžti prie savo autentiškų pirmapradžių ištakų ir tapti universalesniu, ar- 
timu filosofijai, sielos mokslu. Kita vertus, Charcot išryškinti prisiminimai 
apie praėjusius įvykius ir požiūris į seksualinius motyvus, traumas, išgyve- 
nimus tapo dviem pamatinėmis idėjomis brėžusiomis kelius į psichoanalizės 
atsiradimą. Darbas ir diskusijos su Charcot, pastarojo knygų vertimai į 
vokiečių kalbą padėjo jam geriau suvokti kolegos mintis. 

Kai Freudas iš Paryžiaus grįžo į Vieną ir perskaitė medikų draugijoje 
privalomą stažuotojams pranešimą apie studijų rezultatus, jo entuzias- 
tingas „eretiškas“ susižavėjimas naujais Charcot isterija sergančioms 
ligonėms daromais hipnozės bandymais iššaukė kolegų priešišką reakciją 
ir Freudui ilgam Vienos universitete užsisklendė durys. 

Svarbius impulsus psichoanalizės tapsmui Freudas gavo 1889 m. Pran- 
cūzijos mieste Nansi, kur vadovaujamas iškilaus to meto hipnozės specialisto 
Bernheimo studijavo hipnozės metodų technines subtilybes. Pastarasis daug 
pastangų dėjo siekdamas geriau pažinti pacientų prisiminimų „atgaivinimo“ 
procesus. Šiam tikslui jis pasitelkė hipnozę, kurios seansų metu nuolatos 
tobulino įvairius greitesnio prisiminimų atgaivinimo metodus. Vėliau Freu- 
das prisipažino, kad būtent Bernheimo metodai jam paliko giliausią įspūdį 
ir padėjo suvokti už sąmonės ribų nesamoningumo sferoje besiskleidžiančius 
galingus žmogaus gyvenimą ir veiklą apsprendžiančius psichinius procesus. 
Mislingy hipnozės reiškinių tyrinėjimai, su kuriais jis tiesiogiai susipažino 
Prancūzijoje bendraudamas su iškiliausiais šios srities specialistais skatino 
jį toliau skverbtis į nesąmoningumo pasaulio pažinimą. 

Polemikoje su prancūzų psichologijos mokslo laimėjimais Ereudas 
siekė iškelti ir austrų mokslo laimėjimus, kuriuos siejo su kolegos ir 
bendražygio Breuerio vardu. Nuo 1882 m. jis isterija sergančių ligonių 
terapijai pasitelkė hipnozės metodus ir seanso metu versdavo ligonius 
prisiminti tuos išgyvenimus ir konfliktus, kurie tapdavo ligos šaltiniu, 
nors vėliau tapdavo primiršti. „Jei psichoanalizės sukūrimas, - rašė ku- 
kliai Freudas, - yra nuopelnas, tai nėra mano nuopelnas. Aš nedalyvavau 
jo pirmuosiuose Zingsniuose. Kai kitas Vienos gydytojas Josefas Breueris 
pirmą kartą panaudojo šį metodą isteriškai mergaitei (1880-1882), aš 
dar buvau studentas ir laikiau savo paskutinius egzaminus“ (Freud, 1989, 
346). Tačiau vėliau šis Freudo kuklumas kalbant apie psichoanalizės kilmę 
ėmė blėsti ir jis vis atkakliau pradėjo ginti savo prioritetą, 

Vadinasi, kitas neabejotinai svarbus žingsnis kelyje į Freudo psichoa- 
nalitinės teorijos gimimą buvo jo kolegos Breuerio daromi eksperimentai 
su isterija sergančiomis ligonėmis. Taip pradėta suvokti, kad isterija yra 
ne kūno organų liga, kaip 
buvo manyta, o sutriki- 
mas, sukeltas vidinio, pa- 
ties ligonio neįsisamoninto, 
konflikto, kuris sukelia aki- 
vaizdžius ligos simptomus. 
„Breuerio atradimas yra 
psichoanalitinės terapijos 
pagrindas. Visi vėlesni 
tyrinėjimai patvirtino 
teiginį, kad simptomai 
išnyksta įsisąmoninus jų 
nesąmoningas prielaidas“ 
(Freud, 2009, 290-291). Dviejų neuropatologų Breuerio ir Freudo pa- Charcot 
skelbta knyga Studien über die Hysterie („Isterijos tyrinėjimai“, 1895) labai "7" 
svarbi šių mokslininkų profesinėje evoliucijoje. Veikalą galima traktuoti 
kaip pirmą svarbų žingsnį į psichoanalitinės teorijos formavimą, kadangi 
čia užuominų pavidalu kalbama apie išstumtų iš sąmonės sferos potroškių 
dinamikos svarbą ir rutuliojama mintis, kad jie gali tapti judesių, suvokimo 
sistemų sutrikimų priežastimis. 

Abu mokslininkai prie medicininės terapijos problemų perėjo po 
keletos metų mokslinio darbo fiziologijos ir nervų sistemos tyrinėjimų 
srityse, Jie iš prigimties buvo gamtotyrininkai, linkstantys į platesnius te- 
orinius apibendrinimus, todėl įdėmiai sekė naujausius mokslo laimėjimus 
fiziologijos, psichologijos, filosofijos ir kituose mokslinio pažinimo srity- 
se. Tuo jie iš esmės skyrėsi nuo daugelio klasikinės empirinės pakraipos 
medikų, kurie įtariai žvelgė į naujausias nuo empirijos tolstančias teorijas. 
Remdamiesi žmogiškosios psichikos tyrinėjimais, Freudas ir Breueris 
nervų sistemą pradėjo traktuoti kaip savitą energetinių procesų sistemą. 
Jų požiūriu, sergant isterija ir neurozėmis, nervų energijos balansas ir 
nesąmoningumo sferoje vykstančių procesų sąveikos yra pažeidžiamos. 

Atskleidęs gelminių pasąmoninių motyvų vaidmenį reguliuojant 
žmonių elgesį ir kartu nubrėžęs naujas neurozių ir įvairių psichinių ligų 
gydymo galimybes, Freudas siekė konceptualiai pagrįsti psichoanalitinę 

teoriją, suteikti jos sąvokų ir miniteorijy sistemai daugmaž vientisą ir 
išbaigtą pavidalą. „Psichoanalizę, kaip mokslą, - aiškina Freudas, - cha- 
rakterizuoja ne apdorojama medžiaga, o naudojama technika. Pernelyg 
nepritempdami psichoanalize galime naudotis ne tik neurozių teorijoje, 
ją galime taikyti ir kultūros istorijai, religijos mokslui bei mitologijai. Ji 
siekia ne ko kito, kaip atskleisti psichikos gyvenime nesąmoningumo 
sritį“ (Freud, 2009, 405). Freudas apie Breuerio hipnozės eksperimentus 
sužinojo 1882 m. lapkritį, o pats terapinėje praktikoje juos pradėjo nau- 
doti 1889 m. Šis su hipnoze susijęs psichinės terapijos tyrinėjimų laukas 
taipogi jį kreipė į nesgmoningumo pasaulio pažinimą. Tačiau ilgainiui 
atsiribodamas nuo isterijos tyrinėjimų, praplėtė savo akiratį ir ėmėsi 
vadinamųjų neurastenikų seksualumo tyrinėjimų, kadangi būtent tokie 
pacientai dažniausiai kreipdavosi į jį. 


Posūkis į filosofiją 


Charcot, Bernheimo ir Breuerio tyrinėjimai akivaizdžiai liudijo, 
kad, priešingai nei teigė tradicinės pakraipos medikai, fiziniams isterijos 
požymiams būdinga psichogeninė prigimtis, t. y. jie skleidžiasi kaip tiesio- 
ginė žmogaus viduje pratekančių psichologinių procesų išraiška. Tai liudijo 
hipnozės seansai, kurių metu pacientui gydytojas sukeldavo somatinius 
simptomus ir kartu pašalindavo ligos priežastį. Tradicinės medicinos 
adeptai, besiremiantys kaip nepajudinama dogma anotominių, fizinių, 
cheminių aspektų besąlygišku prioritetu, įtariai žvelgė į psichologinių 
tyrinėjimo metodų ekspansiją į jų sritį. Todėl atsirado pasipriešinimas 
Charcot, Breuerio ir Freudo mėginimams sureikšminti psichinius veiks- 
nius ir abstrakčius teorinius konceptus bei pakreipti nesamoningumo 
sferos tyrinėjimus kita kryptimi. Psichologijos suartėjimas su filosofija 
ir pasinėrimas į abstrakčių žmogaus psichikos struktūrą modeliuojančių 
miglotų teorijų ir sąvokų pasaulį, tradicinės medicinos šalininkų tai buvo 
suvokiama kaip išdavystė gamtos mokslais ir nuosekliu pozityvistiniu 
empirizmu paremtoms pamatinėms medicinos mokslo nuostatoms. 

Regėdamas medicinos šalininkų neslepiamą priešiškumą ir siekda- 
mas įveikti jų cechinį uždarumą, Freudas vis dažniau kreipė savo žvilgs- 
nius į tarpdalykinius tyrinėjimus, ypač psichologijai artimą filosofiją ir 
pradėjo ieškoti sąjungininkų šioje medikams priešingoje fronto linijoje. 
Toks posūkis buvo natūralus dėl kelių svarių priežasčių. Pirmiausia 

Freudas jau nuo jaunystės nenutrūkstamai domėjosi filosofija ir vis aiš- 
kiau suvokė jos potencines galimybes sprendžiant naujai pribrendusias 
teorines psichologijos problemas. Kita vertus, savo terapinėje praktikoje 
gydydamas psichinius ligonius ir vis giliau pasinerdamas į egzistenci- 
nes dvasinio gyvenimo problemas, ieškodamas gelminių ligos motyvų, 
jis suvokė, kaip šios problemos artimumos tuo metu vis didesnę įtaką 
įgaunančios, į asmenybės jautriausius vidinius išgyvenimus orientuotos, 
neklasikinės filosofijos problematikai. Joje anksčiau nei psichologijoje 
išryškėjo filosofiškai pagrįstas suartėjimas su nesąmoningumo sferos 
pažinimu, psichologinėmis žmogaus būties problemomis. Tęsdamas ne- 
klasikinės filosofijos tradiciją Freudas sutelkė dėmesį į jautriausius nusi- 
vylusios ir gyvenimo prasmės ieškančios asmenybės problemas, vidinius 
išgyvenimus. Freudą, kaip ir Schopenhauerį, Kierkegaardą, Nietzscheę, 
Bergsoną, domino vidinė individualios asmenybės drama, jos pasąmonės 
pasaulis, išgyvenimai. Jis pasuko žmogiškos psichikos sferos, tiksliau joje 
vykstančių su nesamoningumo sfera susijusių procesų pažinimo kryptimi, 
siekdamas psichoanalizę paversti žmonėms gyvybiškai svarbiu mokslu. 
Taip psichoanalitinéje teorijoje, viena vertus, stiprėjo filosofinių teorijų 
įtaka, kita vertus, ji vis glaudžiau sąveikavo su Freudui būdingu siekimu, 
kad nauja disciplina įsilietų į praktinio gyvenimo bei kitų humanistikos 
disciplinų plėtotę. 

Žinoma, kad apie 1895 m., nusivylęs fiziologine psichinių procesų 
interpretacija, Freudas vėl pasinėrė į filosofinius tekstus, kuriuose tikėjosi 
surasti teorinį besiformuojančios psichoanalitinės koncepcijos pagrindi- 
mą. Viename 1896 m. balandžio 2 d. rašytame laiške bičiuliui Wilhelmui 
Fliessui jis teigia: „Savo jaunystės metais aš troškau įsiurbti į save filoso- 
fines žinias ir dabar judėdamas iš medicinos į psichologiją esu kelyje į šių 
siekių įgyvendinimą“ (Freud, 1991, 245). 

Sigmundas netrukus susitelkė į Theodoro Lippso, o vėliau ir Jochan- 
no-Friedricho Herbarto, Georgo Fechnerio, Schopenhauerio, Eduardo 
von Hartmanno, Wilhelmo Wundto, James Stuart Millio ir kitų autorių 
veikalų studijas. Norėtume taipogi priminti, kad 23 m. Freudas iš anglų 
kalbos išvertė į vokiečių solidų Millio tomą. Viename iš 1925 m. laiškų 
bičiuliui Ludwigui Binswangeriui jis, prisimindamas jaunystės metus rašė, 
kad su didžiuliu malonumu skaitė Davido Friedricho Strausso ir Ludwigo 
Feurbacho veikalus (Ludwig Binswanger, 1970, 340). Žinoma, kad Freu- 
das domėjosi naujausiomis ne tik vokiečių, bet ir pagrindinėmis Vakarų 

kalbomis pasirodančiomis knygomis, ženkli vieta teko filosofinei lektürai. 
Tuomet susižavėjo Darwino, Goetheės, Theodoro Lippso, Schellingo, Pla- 
tono, Maimonido, Spinozos, Jacobo Burckhardto veikalais, upanišadų idė- 
jomis, Pastarasis dėmesio objektas liudija apie neabejotiną Schopenhauerio 
orientalistinių idėjų įtaką. Platonas, Schellingas ir Schopenhaueris buvo 
kaip tik tie mąstytojai, susidūrimas su kurių tekstais gimdė Freudo galvoje 
kokybiškai naujos metapsichologijos kūrimo projektą. 

Tačiau šioje taip viltingai atrodžiusioje orientacijoje į išganingą fi- 
losofiją netikėtai iškilo kliūtis, kadangi „psichinio“ prado samprata, kuri 
viešpatavo klasikinėje Vakarų filosofijoje, nepaisant jos artimumo nebuvo 
tapati tai, kuri įsigalėjo klasikinėje racionalistinėje psichologijoje. Iš čia 
plaukia aistringas Freudo noras įrodyti klasikinės racionalistinės psicho- 
logijos ribotumą, nesgmoningumo sferos ignoravima, jos nesugebėjimą 
atskleisti giliuosius žmonių poelgių motyvacijos šaltinius, konkrečios 
psichikos individualumą lemiančius veiksnius. 

Klasikinėje racionalistinėje Vakarų metafizinės filosofijos tradicijoje 
psichiniu buvo vadinama tai, kas tiesiogiai siejosi su sąmonės fenomenais. 
Todėl sąmonės erdvė buvo tapati psichinio sampratai. Norėtume priminti, 
kad tai buvo tik viena viešpataujanti Vakaruose racionalistinė klasikinio 
mąstymo tradicija, kurią nuosekliai kritikavo neklasikinės filosofijos 
pradininkas voliuntarizmo grindėjas Schopenhaueris. Savo iracionalios 
valios metafizikoje pagrindine ir visa lemiančia pasaulinių procesų ir 
žmogaus gyvenimo jėga skelbė ne racionalų protą, o aklą ir iracionalią 
valią, išplaukiančią savo galingais impulsais iš tamsios nepažįstamos ne- 
sąmoningumo sferos. Jis nuolatos pabrėžė psichoanalizei svarbią mintį, 
kad žmogaus dvasinis (skaitykime: psichinis) gyvenimas yra nesąmonin- 
gas, o sąmonė yra tik antrinis, išvestinis dalykas, kuris tik pagal socialinės 
adaptacijos poreikius prisijungia prie konkrečių dvasinių aktų ir suteikia 
visuomenei priimtiną pavidalą. 

Čia atsiskleidžia dar viena svarbi priežastis, kodėl psichoanalizės 
pradininkas pirmiausia orientavosi būtent į neklasikinės filosofiją, nes 
Schopenhaueris ir jo sekėjai savo reakcijoje į perdėm racionalizuotas 
spekuliatyvias racionalistines teorijas, posūkyje į subjektyvumą, jau- 
triausius vidinius asmenybės psichologinius išgyvenimus, rutuliojosi ta 
pačia kryptimi, kaip ir psichoanalizės pradininkas konfrontuodamas su 
anksčiau vyravusiomis racionalizuotomis dogmatiškomis empirinėmis 
psichologinėmis teorijomis. 

Daugeliu pamatinių nuostatų apmąstant esmines žmogaus būties, jo 
moralinių nuostatų problemas psichoanalizės pradininkas yra artimas kitam 
neklasikinės filosofijos šalininkui „egzistencinės krizės“ filosofijos pradininkui 
Kierkegaardui ir jo idėjoms. Jį jaudino sąmonės krizės, asmenybės vidinio 
pasirinkimo, etinių idealų nuosmukio, nusivylimo, baimės, nerimasties, kaltės, 
sąžinės, erotiškumo, moralinių nuostatų įtvirtinimo visuomenėje problemos. 
Jos ypatingą svarbą įgauna mąstant apie asmenybės dvasinės evoliucijos 
pakopas. Šis egzistencializmo pirmtakas rašė ir apie nesąmoningos žmogaus 
psichikos sferos poveikį etinėms asmenybės nuostatoms, jos vidiniam savo gy- 
venimiškosios pozicijos pasirinkimui. Anot Paulio Tilicho, „Freudas savo visų 
egzistencinių žmogaus būsenų ir kritinių situacijų aprašinėjimuose yra tikras 
egzistencialistas“ (Psychoanalysis and Existential Philosophy, 1962, 11). 

Aišku, toks egzistencinis Freudo traktavimas akivaizdžiai perdėtas, ka- 
dangi minėti egzistenciniai motyvai Freudo metapsichologijoje, skirtingai nei 
Kierkegaardo veikaluose, atlieka tik antrinę, pagalbinę, funkciją. Netgi tarp 
aptariamų šių mąstytojų egzistencinių požiūrių yra esminių skirtumų, kadangi 
Kierkegaardo pasaulėjauta nuspalvinta ryškiais rigoristinės krikščioniškosios 
etikos atspalviais. Pasaulis, į kurį įmestas žmogus, jam iš esmės yra priešiškas, 
būtis yra tragiška, jis nuolatos jaučia šio pasaulio spaudimą. Freudo požiūris 
į žmogaus būtį pasaulyje, nepaisant daugybės dramatiškų danų mąstytojui 
būdingų motyvų, yra šviesesnis, jis atsainiau žvelgia į religiją ir visuomenėje 
nusistojusias moralines nuostatas, o kultūrą traktuoja kaip natūralius nesąmo- 
ningus žmogaus dvasios polėkius apribojančią represyvią sistemą. 

Tarp medicinos ir filosofijos nubrėžtų kelių atsidūręs Freudas turėjo 
rinktis labiau jo psichoanalitinei teorijai palankų savo psichologinių 
konceptų su filosofinėmis priemaišomis sistemos plėtojimo kelią. „Filo- 
sofas, kuris nežino kitos stebėjimo rūšies be savistabos, negalėjo paskui jį 
(analitiką tyrinėjantį nesąmoningumą - A. A.) sekti šiuo keliu. Vadinasi, 
tarpinė vieta, kurią užima psichoanalizė tarp medicinos ir filosofijos 
tapo tik jai neparanki. Klasikinės racionalistinės pakraipos medikai laikė 
psichoanalizę spekuliatyvia sistema ir nenorėjo tikėti tuo, kad ji, kaip ir 
visi natūralūs mokslai, remiasi kantriu ir daug darbo reikalaujančiu faktų 
apdorojimu iš suvokimų pasaulio; filosofas, matuodamas psichoanalizę 
savo dirbtinai sukurtų sisteminių konstrukcijų masteliu, manydamas, kad 
ji išplaukia iš tikrovėje nesančių prielaidų, ir priekaištauja psichoanalizei, 
kad jos pagrindinės sąvokos - dar yra tik tapsmo būsenoje - joms sveti- 
mas aiškumas ir tikslumas“ (Freud, 1997, 233). 

Nesąmoningumo svarbos iškėlimas 


Filosofiniy ir terapinių impulsų susipynimas verčia Freudą nuosekliau 
aiškintis su nesgmoningumo pasauliu, įvairiomis jo apraiškomis susijusias 
problemas. Nuo šiol į nesgmoningumo sritį pradedama žvelgti itin atsa- 
kingai, kadangi joje tikimasi surasti raktą, kaip pažinti daugybę svarbių 
fundamentalių žmogaus psichikos ir kultūros problemų. Iš čia kyla po- 
žiūris į nesgmoningumg ne kaip antrinį, o substancinj, nepaprastai reikš- 
mingą, daugybės įvairiausių psichinių problemų pažinimo pasaulį. Nuo 
šiol žmogaus psichikos pasaulis vis nuosekliau siejamas su nenumaldoma 
nesąmoningos sferos galia, kuri reiškiasi įvairiais biologiniais, psicholo- 
giniais, patologiniais, agresyviais, sublimuotos kūrybinės energijos pa- 
vidalais. Toks požiūris į nesgmoningumo pasaulį artimas Schopenhauerio 
iracionalios valios metafizikai, kurioje akla, nevaldoma ir nesąmoninga 
valia traktuojama kaip pagrindinė visus pasaulio, žmogaus gyvenimo ir 
kūrybos procesus lemiantis pradas, o sgmoningiems veiksniams suteikiama 
tik antraeilė, pagalbinė funkcija. 

Vadinasi, nesąmonirigumas Schopenhauerio filosofijoje iškyla kaip 
pirmapradė natūrali visų pasaulyje vykstančių procesų, daiktų būsena, 
iš kurios tam tikrose aukščiausiose raiškos formose randasi sąmonė. Iš 
čia plaukia Ereudui artima programinė nuostata, kad „psichinė veikla 
pirmiausia yra nesąmoninga“. Kita vertus, jis prieina prie išvados, kad 
kiekviena nesąmoningumo apraiška yra euristiniu požiūriu vertinga 
žmogiškos psichikos apraiška su konkrečia prasme. Freudas įrodinėja, 
kad nesąmoningumas yra objektyvi ontologinė ir psichologinė realybė, 
paklūstanti griežtiems psichoanalitinės mokslinės analizės principams. 
Jos esmę sudaro galingi iracionalūs biologiniai instinktai, kurie reiškiasi 
agresijos, asocialių poelgių pavidalu. 

Freudo įvykdyto lūžio Vakarų psichologijoje esmę sudarė posūkis į 
nesąmoningumo, pasąmonės ir biologinių motyvų svarbos visuomenėje ir 
konkretaus žmogaus gyvenimą sureikšminimą. Šį perdėm radikalia forma 
išsakytą teiginį galima kvestionuoti ir kalbėti apie ilgą tokio posūkio ikif- 
reudistinę istoriją. Šiuo keliu pasuko Henri E Ellenbergeris, kuris skyrė 
milžinišką tūkstančio puslapių apimties knygą nesąmoningumo atradimo 
istorijai (Ellenberger, 1970). Tačiau ilgoje nesąmoningumo prigimties 
tyrinėjimo istorijoje neabejotinai buvo išskirtinės svarbos figūros; jos 
konceptualiai teoriškai grindė priešingus tiems požiūrius, kurie Vakaruo- 

se vyravusioje racionalistinéje tradicijoje ilgai buvo marginalijose. 
Vieną svariausių įnašų į nesąmoningumo vaidmens žmogaus gy- 
venime ir visuomenėje tyrinėjimus padarė Schopenhaueris, kuris visų 
pasaulyje vykstančių procesų esme paskelbė aklą ir 
nesąmoningą „pasaulinę valią“, o pirmuoju sąmonės 
pasireiškimo faktu - vaizdinį. „Nesąmoningumas, — 
teigė jis, - yra natūrali visų daiktų būsena; vadinasi, 
ji yra tas pagrindas iš kurio, skirtingose esybėse, kaip 
aukščiausia jų apraiška, išauga sąmonė; štai kodėl pa- 
sąmonė, netgi šioje aukščiausioje raidos pakopoje visgi 
vyrauja“ (Schopenhauer, 1901, t. 2, 138). Iš čia plaukia 
Freudo psichoanalitinės teorijos nuostata apie besq- 
lygišką nesgmoningumo vyravimą sąmonės atžvilgiu. 
Freudo nesąmoningumo teorijos formavimąsi nea- 
bejotinai veikė ir Lippso veikalai, kuriuose jis įžvelgė 
daug naujų psichologinių nesąmoningumo prigimties ži 
tyrinėjimo metodų ir prieigų. Eduard von 
Nesąmoningumo problematikai nemažai dėmesio skyrė Nietzsche ir Hartmann 
pradedant disertacija kitas aistringas Schopenhauerio sekėjas, intuityvis- 
tinės filosofijos pradininkas Bergsonas, kuris ne tik linko į filosofinės pro- 
blematikos psichologizavimą, tačiau ir nuolatos kalba apie „nesąmonin- 
gas idėjas“, „nesąmoningą suvokimą“, pasąmonės vaidmenį intuityvaus 
pažinimo procese. Veikale Apie tiesioginius sąmonės duomenis Bergsonas 
išskirtinį dėmesį skyrė nesąmoningumo problematikai, kurią tyrinėjo 
glaudžiai sąveikaujančią su sąmonės ir intuityvaus pažinimo procesais. 
Jo durėe („trukmės“) koncepcijoje, taipogi ieškoma sąmoningos veiklos 
ištakų, kurios surandamos, jo žodžiais tariant, kitame gelminiame po 
sąmoninga veikla besiskleidžiančiame nesąmoningų procesų sluoksnyje. 
Jį kaip ir Ereudą labiausiai domino būtent psichologiniai ir filosofiniai 
nesąmoningumo aspektai, tai, kas yra būdinga „nesąmoningai psichinei 
būsenai“, 
Nesąmoningumą Bergsonas aiškina panašiai kaip ir psichoanalizės 
šalininkai, kaip tą pagrindinę maitinančią dirvą, kurioje išauga sąmonė. 
Kitame jo veikale Matière et memoire („Materija ir atmintis“) aptinkame 
artimų psichoanalizės pradininko mintims svarstymų apie nesąmonin- 
gas liekanas, kurios be jokių sąmonės pastangų išlieka ir kaupiasi nuo 
pat gimimo žmogaus pasąmonės gelmėse. Svajų, fantazijų, prisiminimų 

pasaulio svarbos sureikšminimas gyvenime ir kürybinéje veikloje Freudą 
taip pat suartina su Bergsonu. Jie abu balansuoja tarp filosofinės ir psicho- 
loginės problematikos, kartu tapdami svarbia jungiamąja grandimi tarp 


klasikinių, neklasikinių ir jau modernistinių teorijų. 


Bergsono apmąstymuose apie sapnų vaidmenį ir funkcijas žmogaus 
psichiniame gyvenime randame daug stulbinančiai artimų dalykų, ypač 
aptariant psichinės instancijos, freudistinėje teorijoje vadinamos „cenzū- 
ra, funkcijas savotiškas analogas Bergsono koncepcijoje įvardijamas kaip 
„trapas“ ar „tiltas“, jungiantis dvi skirtingas, nesąmoningą ir sąmoningą, 
psichines instancijas. Trapo funkcijos Bergsono koncepcijoje apspren- 
džiamos jo sugebėjimu sulaikyti užmirštus skausmingus prisiminimus, 
kurie skleidžiasi nesgmoningumo tamsoje sąmonės prieangyje 

Apie Freudo susidomėjimą Bergsono veikalais užsimena artimai su 
juo nuo 1908 iki 1938 m. susirašinėjęs bičiulis Binswangeris. Šiuo aspektu 
įdomus ir Bergsono požiūris į psichoanalizės pradininko idėjas; jį atsklei- 
džia Bergsono susirašinėjimas su prancūzų filosofu Charles Blondeliu, 
kuris Bergsonui atsiuntė savo 1922 m. Strasbūre išėjusią knygą La psycho- 
analyse. Praslinkus kuriam laikui Bergsonas 1924 m. sausio 11 d. laiške 
rašė: „Jūsų Freudo teorijos išdėstymas yra tikslus ir įstabiai aiškus. Tačiau 
jūsų kritika (tikriausiai kartais yra perdėm griežta) ji tikrai yra skvarbi 
ir veiksminga. Knyga tarp kitko yra meistriškai parašyta, joje nėra nieko 
neskoningo. Ji pasirodė laiku. Ereudizmas, kuris taip ilgai mūsuose buvo 
ignoruojamas, netikėtai staiga tapo populiarus ir tai neabejotinai pridarė 
daug žalos“ (Bergson, 2002, 1071). 

Klasikinė ikifreudistinė racionalistinė psichologija dažniausiai skelbė 
besąlygišką sąmoningos veiklos prioritetą ir iš kiekvieno civilizuoto žmo- 
gaus reikalavo protu užgniaužti „žemus“ instinktus. Todėl ir pagrindiniu 
veiklos reguliatoriumi klasikinės psichologijos šalininkai besąlygiškai 
laikė sąmonę ir menkai domėjosi už sąmonės ribų žmogaus psichikoje 
vykstančiais procesais. Būtent į juos, veikiamas neklasikinės filosofijos 
(Schopenhaueris, E. von Hartmannas, Nietzsche) idėjų, dėmesį atkreipė 
psichoanalizės pradininkas, kuriam psichoterapinė praktika padėjo su- 
vokti, kad po trapiu sąmonės sluoksniu slypi kitas giluminis kunkuliuo- 
jantis su galinga nesąmoningo [unbewusst] sfera susijęs psichikos sluoks- 
nis, draskomas galingų instinktų, potraukių, aistrų. Taip psichoanalitinės 
teorijos pradininkas sutelkė dėmesį į mokymą apie nesąmoningumą, jo 
prigimtį, maitinančias versmes ir raiškos formas. 

Plėtodamas nesąmoningumo ir su ja glaudžiai susijusią metapsicholo- 
gijos teoriją, ten, kur kiti mokslininkai regėjo tik iracionalių chaotiškų jėgų 
veiklos sferą, Freudas įžvelgė įvairiuose šio pasaulio apraiškose tikslingo ir 
prasmingo vyksmo elementus, kuriuos norint geriau suprasti, reikėjo susieti 
įvieningą metapsichologijos sistemą ir išryškinti tarp paskirų segmentų nu- 
sistojusius vidinės priklausomybės ryšius. Taigi jis pradeda aiškintis tuos klau- 
simus, kurie gali atskleisti nesgmoningg gyvenimą su sąmoningu jungiančius 
ryšius. Sapnai ir riktai buvo šiame kelyje svarbūs pagalbiniai metapsichologi- 
jos formavimosi elementai. Riktai (apsirikimai), arba, kitais žodžiais tariant, 
kiekvienas tariamai klaidingas veiksmas, Freudo psichoanalitinėje teorijoje 
yra traktuojamas panašiai kaip sapnai, t. y. nesgmoningy norų išraiška, 

Freudas ankstyvuosiuose veikaluose rutuliojo žmogiškos psichikos dvi- 
planiškumo idėją, t. y. joje išskyrė dvi kokybiškai skirtingas sritis: sgmoningg 
ir nesgmoningg. Pirmosios paviršutiniškos turinį sudaro visi sąmonėje besi- 
skleidžiantys ir suvokiami mums aktai, o antroji vidinė [arba, kitais žodžiais 
tariant, pagrindinė, susijusi su menkai pažįstamais gelminiais nesgmoningais 
psichikos procesais] - visi tie psichiniai aktai, kurie skleidžiasi už mūsų są- 
monės kontrolės ribų. Šioje žmogiškosios psichikos schemoje sąmonė iškyla 
kaip smegenų žievėje esantis paviršutiniškas išorinis psichikos sluoksnis, 
kuris yra riboje tarp išorinio ir vidinio pasaulių. Jos funkcija perdirbinėti 
įvairius išorinius ir vidinius impulsus. Sąmonė tai yra ledkalnio viršūnė 
(nesgmoningumas užima povandeninę dalį - daug kartų didesnę, kurioje 
šėlsta antisocialinių potraukiai, instinktai, aistros, spontaniškos jėgos). 

Todėl ankstyvuosiuose veikaluose nesgmoningumo sfera buvo tapa- 
tinama su sąmoningai užmirštais nemaloniais išgyvenimais. Jie sukeldavo 
psichines traumas ir susirgimus, kuriuos pavykdavo atgaivinti ligonio są- 
monėje. Charcot, Bernheimas ir Breueris isteriją ir kitas neurozės formas 
gydė pasitelkdami hipnozę, o Freudas, vėliau atsisakęs šio metodo, ligos 
židinį ieškodavo pasitelkęs vadinamąjį „laisvųjų asociacijų“ metodą, 
kuris padėdavo surasti psichinę traumą sukėlusį šaltinį ir jį pašalinti. Šio 
metodo esmė - ligonio spontaniško „samonės srauto“ atpalaidavimas. 
Per gydymo seansą jie galėdavo kalbėti apie viską, kas tik šaudavo į galvą, 
o Freudas iš atskirų detalių, cenzūros paveiktų elementų išryškindavo 
tikrąjį ligos šaltinį ir ieškodavo jo sunaikinimo būdų. 

Vadinasi, už sąmonės ribų jis atskleidė didžiulio ir menkai pažįsta- 
mo nesąmoningo žmogiškosios psichikos pasaulio sritį, visas įmanomas 


raiškos formas ir pavertė svarbiu mokslinio tyrinėjimo objektu. Iš čia 

plaukia įsitikinimas, kad praktiškai beveik kiekvienas psichinis procesas 
iš pradžių „priklauso psichinei nesąmoningumo sistemai [psychisches Sys- 
tem des Unbewussten] ir tam tikromis aplinkybėmis gali pereiti į psichinę 
sąmoningumo sistemą [System des Bewussten] (Freud, 2009, 306). 

Freudo metapsichologijoje nesąmoningumas skleidžiasi dviejų 
skirtingų savarankiškų vienas kito atžvilgiu procesų pavidalu. Pirmąjį 
jis vadina „ikisąmoningu“, o antrąjį - „išstumtu nesąmoningumu“. Iš čia 
plaukia trinarė topinė žmogiškosios sąmonės struktūra, kurią išsamiau 
aptarsime analizuodami jo metapsichologiją. 

Gvildenant metapsichologijos ištakas negalima ignoruoti ir išskirti- 
nės mokslininko savianalizės svarbos. Čia Freudas taipogi ėjo neklasiki- 
nės filosofijos tradicijos nubrėžtu keliu. Skirtingai nei klasikinės filosofijos 
kūrėjai, Schopenhaueris, Kierkegaardas, Nietzsche, Bergsonas ir jų eg- 
zistencinės pakraipos sekėjai išskirtinį dėmesį skyrė savianalizei, jausmų, 
išgyvenimų, dvasinių būsenų, patirčių analizei. Jų veikaluose taipogi ryškėja 
filosofinės, psichologinės ir meninės problematikos suartėjimas. Ši tenden- 
cija, kaip parodysime vėliau, nepaisant nuolatinio Freudo dangstymosi 
pozityviais mokslo laimėjimais, racionalios analizės principų aukštinimu 
ne mažiau būdinga ir jo veikalams. 

Įvairiuose tekstuose aptardamas mokslinio darbo pagrindinius 
tikslus ir uždavinius, Freudas retkarčiais užsimena ir apie įvairius sa- 
vianalizės aspektus. Pradėjęs nuo patologinių žmogiškosios psichikos 
ir dvasinio gyvenimo reiškinių tyrinėjimų, jis siekia pažinti už sąmonės 
ribų slypinčias nesąmoningas psichines jėgas, veikiančius sudėtingus ra- 
cionalistinei psichologijai nepažįstamus psichinės veiklos mechanizmus. 
Šiame pažinimo procese mokslininkas derino terapinės praktikos teikia- 
mus duomenis su savianalizės, kurią laikė nepaprastai svarbia tikrinant 
hipotezes ir darbines teorijas. Nedaug nusižengdami tiesai galime teigti, 
kad greta mūsų jau aptarty psichoanalitinės teorijos genezės versmių savia- 
nalizė buvo viena svarbiausių. Iš čia plaukė ir Ereudo pamėgta daugelyje 
tekstų kartojama sentencija, kad visą gyvenimą svarbiausias jo tyrinėjimo 
objektas buvo Freudas, kuriam pažinti jis skyrė daugiausiai laiko - visą 
sąmoningą gyvenimą. 

Savianalitinės tendencijos pradėjo ryškėti ganėtinai anksti. Vienas 
toks neabejotinas Freudo ir jo draugų liudijimais patvirtintas epizodas da- 
tuojamas kaip tik psichoanalitinės teorijos užuomazgų formavimosi me- 
tais 1892-1893 m. Tuomet pajutęs širdies skausmus jis pradėjo aiškintis 

jų priežastis, kurias po ilgų savianalizės valandų susiejo su neurotinėmis 
seksualinio pobūdžio priežastimis. 

Vėliau Freudas vis didesnį dėmesį skyrė savo fobijų ir sapnų anali- 
zei, kuri jam apie 1895 m. padėjo suvokti, kad sapnuose įvairių simbolių 
ir vaizdinių pavidalu iškyla išstumti į nesąmoningumo periferiją norai 
ir potroškiai. 1897 m. rugpiūčio 14 d. bičiuliui Fliessui jis prisipažįsta: 
„Pagrindinis pacientas, kuris mane domina, - tai aš pats. Mano nedide- 
lė, tačiau dėl darbo sustiprėjusi isterija, kiek atslūgo. Tačiau kai kas dar 
nepasiduoda analizei. Nuo to dabar pirmiausia dabar priklauso mano 
nuotaika. Analizė juda į priekį labai sunkiai. Ji ardo mano psichinę jėgą, 
būtina tam, kad pranešti apie tai, ką man jau pavyko padaryti. Tačiau aš 
turiu užbaigti šį darbą“ (Freud, GW, III, 1981, 531). 

Ketvirtame savo gyvenimo dešimtmetyje Freudas vėl pasinėrė į 
savianalizę, sistemingai tyrinėjo psichologinių kompleksų ir traumų 
ištakas, detaliai analizavo sapnus, vaikystės prisiminimus ir savo asme- 
nybės tapsmo dinamiką. Taip savianalizė tapo neatsiejama jo gyvenimo 
ir kūrybinės veiklos dalis, kuri neretai abejonių akimirkomis padėdavo 
jam perspektyviai spręsti. Kita vertus, ji buvo labai svarbus pagalbinis 
darbo instrumentas, kritiškai apmąstant įvairias pirmtakų ir amžininkų 
teorijas ir konstruojant į vientisumą pretenduojančią metapsichologijos 
sistemą. 


Freudo metapsichologija 


Freudo metapsichologija yra vienas sudėtingiausių jo konceptų, su- 
darančių psichoanalitinės teorijos fundamentą, kuris susijęs su teorinės 
minties projekcijomis į įvairias humanistikos sritis ir reikalauja įvairių 
morfologinės analizės lygmenų. Šią kertinę sąvoką jis įvedė lemtingais 
1896 m., kai pasuko savojo kelio moksle ieškojimo kryptimi. Netrukus 
metapsichologija tampa viena svarbiausių kategorijų aiškinant sudė- 
tingiausias žmogiškosios psichikos problemas. Iš čia plaukia psichinių 
procesų metapsichologinis traktavimas, kaip procesų, besiskleidžiančių 
įvairiuose Zmogaus psichikos lygmenyse ir santykiuose, kuriuos netrukus 
aptarsime išsamiau. 

Analizuojant metapsichologijos konceptą iškart atsiskleidžia sudėtin- 
gi Freudo santykiai su anksčiau gyvavusiomis psichologijos ir filosofijos 


tradicijomis. Viena vertus, nepaisant himnų, giedamų racionalumui ir 

racionaliam mastymui, analizei, pozityviems faktams ir pan., joje regima 
užslėpta reakcija prieš spekuliatyvias universalistines racionalizuotos 
klasikinės Vakarų metafizikos nuostatas, jos dėmesį išoriniam pasauliui 
ir abstrakčioms teorinėms konstrukcijoms o, kita vertus, atsisukimas 
į neklasikinei mąstymo tradicijai būdingą nesąmoningų, iracionalių, 
biologinių, subjektyvių, egzistencinių motyvų svarbos suvokimą. Visi 
pagrindiniai metapsichologijos akcentai perkeliami į žmogiškosios psichikos 
plotmę. Iš čia plaukia išskirtinis dėmesys užsklęstam konkretaus žmogaus 
pasauliui, jautriausiems vidiniams išgyvenimams ir, svarbiausia, sudė- 
tingiausiems jo psichikoje vykstantiems procesams. Šios paslaptingos 
psichinės tikrovės morfologijos pažinimas jam yra daug svarbesnis nei 
objektyvaus pasaulio. 

Freudo metapsichologijos šerdis - mokymas apie žmogaus psichinę 
struktūrą, įvairius sąmonę ir pasąmonę veikiančius veiksnius, nuolatinę 
kovą tarp užslėptų individo pasąmonės gelmėse slypinčių iracionalių ne- 
sąmoningų jėgų, motyvų, impulsų, svarbiausiais skelbiami seksualiniai 
(Libido) ir mirties (Thanatos) instinktai, su pastaruoju tiesiogiai susijęs 
„potraukis mirčiai“ (Todestriebe) o, kita vertus, skleidžiasi ir gyvenimo 
aistros (Eros) instinkto diktuojama būtinybė išgyventi žmogui priešiškoje 
visuomenėje. 

Visi psichiniai procesai ir reiškiniai Freudo metapsichologijoje yra 
tyrinėjami trimis pagrindiniais morfologinės analizės pjūviais: topiniu, 
dinaminiu ir ekonominiu. Pirmasis analizės aspektas dėmesį sutelkia į 
pagrindinius žmogaus dvasinio gyvenimo struktūrinius komponentus, 
įvairias instancijas, turinčias specifinę vietą sistemoje, funkcijas ir savitus 
raidos dėsningumus. 

Ankstyvuosiuose veikaluose topinę dvasinio gyvenimo sritį (arba ki- 
tais žodžiais tariant topografinį asmenybės organizacijos modelį) sudarė 
trys skirtingos instancijos: nesąmoningas, priešsąmonė arba ikisgmoné ir 
sąmonė, kurių santykius reguliuoja ypatinga psichinė institancija, vadi- 
nama „cenzūra“. Freudas pabrėžia, kad jo žmogaus psichinės struktūros 
apibūdinimui „naudojami terminai - nesąmoningas, jkisgmoningas, 
sąmoningas - yra kur kas mažiau klaidinantys ir lengviau pateisinami 
už kitus siūlomus ar naudojamus terminus, kaip antai pasąmoningas 
(unterbewussten), šalia sąmoningas (nebenbewusst), vidujsąmoningas 
(binnenbewusst) ir pan. (Freud, 2009, 307). Tačiau vėliau dvidešimtaisiais 
metais plėtodamas savo teoriją jis išskiria naujas instancijas: Aš (Ego), 


Septinta dalis. FREUDO PSICHOANALITINIS POSUKIS. KELIAS NUO METAFIZIKOS Į METAPSICHOLOGIJĄ 


Jis (Id) ir Virš-Aš (Super-ego). Dvi pastarosios instancijos funkcionuoja 
nesąmoningumo srityje. Freudas ragina į šiuos tris darinius žiūrėti labiau 
kaip į tam tikrus procesus nei kaip į ypatingas asmenybės „struktūras“. 

Antrasis dinaminis žmogaus dvasinio gyvenimo procesų tyrinėjimo 
lygmuo yra nukreiptas į už sąmonės ribų besiskleidžiančių užslėptų po- 
traukių, motyvų, impulsų ir pan. bei vienos dvasinės struktūros posiste- 
mės perėjimo į kitą psichinės veiklos mechanizmų pažinimą. 

Trečiojo ekonominio tyrinėjimo lygmens fokuse yra energetinio 
psichinių procesų aprūpinimo problemos (pavyzdžiui, Libido ar kokia 
agresyvia, destruktyvia energijos forma). Pagrindiniu energetinių proce- 
sų rezervuaru Freudo, o vėliau ir Jungo koncepcijose, tampa milžiniškas 
seksualinių ir agresyvių instinktų prisodrintas pasąmonės pasaulis. Iš čia 
plaukia išskirtinė pasąmonės pasaulio pažinimo svarba psichoanalitinėse 
teorijose. i 

Energetinis pasąmonės šaltinis yra Jis (Id). Id yra milžiniškas aklų 
nesąmoningų iracionalių seksualinių ir agresyvių instinktų rezervuaras, 
kuriame sąveikauja dauginimosi, gyvybės išlaikymo, griovimo ir kiti 
agresyvūs instinktai). Iš Id plaukianti motyvacija - malonumo siekimas. 
Jis visiškai nelogiškas, amoralus, nesiskaito su gyvenimo realijomis. Šiame 
nesąmoningumo rezervuare nuolatos kaupiasi įvairūs libido potroškiai, 
reikalaujantys skubaus patenkinimo, visiškai nepriklausomai nuo kon- 
krečios asmenybės santykių su supančia tikrove. 

Pagrindiniu asmenybės prisitaikymo prie tikrovės ir savisaugos 
instrumentu tampa pasąmoninis Ego, kuris perima iš išorinio pasaulio 
informaciją ir saugoja ją atminties mechanizmuose. Mokslininkas daug 
kalba apie galingus „Ego potraukius“ (Ichtriebe), kurie kasdieniame as- 
menybės gyvenime iškyla kaip nuolatos ją lydinti problema. Svarbiausia 
Ego funkcija - laisvas įvairių žmogiškos veiklos sferų valdymas, tikslingas 
psichinio gyvenimo organizavimas, primityvių potraukių bei instinktų 
kontrolė ir priežiūra, kad būtų gyvenama ir veikiama laikantis konkre- 
čiame civilizaciniame ir socialiniame organizme pripažintų vertybių ir 
socialinių tabu sistemų apribojimų. Iš Ego kyla slopinimas, dėl to kai kurie 
iš nesgmoningumo sferos spontaniškai plaukiantys siekiai, potroškiai ne 
tik neįsisąmoninami, bet ir apskritai nepripažįstami ir vertinami neigia- 
mai. Ego, - aiškina Freudas kartais supranta, kad kartais reikia atsisakyti 
„malonumo principo“ (Lustprinzip), vardan „realybės principo“ (Reali- 


täprinzip) (Freud, 2009, 372). 

Tai, kas nuslopinta, dėl žmogaus psichikoje veikiančių jėgų sąveikos 
neišvengiamai ima priešintis Ego, kuris gali būti aiškiai išreikštas, t. y. 
stiprus arba silpnas, ir nuo to tiesiogiai priklauso asmenybės atsparumas 
įvairiems išoriniams ir vidiniams poveikiams, spaudimui, jos valios ir 
kryptingos motyvacijos jėga. Stiprus Ego padeda asmenybei kryptingai 
siekti užsibrėžtų tikslų. Kuo stipresnis Ego, kuo tvirtesnis jo vadovavimas 
ir kontrolė įvairioms asmenybės gyvenimo ir veiklos apraiškoms ir, prie- 
šingai, tuo silpnesnis iracionalių spontaniškų instinktų sferos poveikis. 
Kadangi žmogaus psichiniame gyvenime veikia tiesioginės priklausomy- 
bės dėsnis, todėl Ego stiprėjant, Id neišvengiamai silpnėja. 

Ir pagaliau, trečiasis mūsų psichoanalitinės dramos veikėjas sąmo- 
ningas Super-ego yra neatsiejamas nuo įvairių šeimoje ir visuomenėje 
įskiepytų moralinių standartų ir apribojimų nesąmoningai įtvirtintų 
asmenybei auklėjimo ir socializacijos eigoje, pirmiausia šeimoje, o vėliau 
tuose kolektyvuose, kuriuose jis funkcionuoja kaip socialinis subjektas. 
Vadinasi, Super-ego yra konkrečios asmenybės sąžinėje saugomi idealūs 
elgesio pavyzdžiai, kurie apibrėžia teisingų konkrečiame socialiniame 
organizme funkcionuojančio asmenybės elgesio modelių lauką. Būdama 
vienu iš Super-ego komponentų, sąžinė baudžia kaltės, gėdos pojūčiu, 
baime dėl konkrečioje visuomenėje nusistojusių vertybių paniekinimo. Iš 
pasąmonės galingu srautu plaukia įvairūs iracionalūs, dažnai seksualinio 
pobūdžio, Id impulsai, net nesuderinami su visuomenės reikalavimais ar 
moralės normomis. 

Pasąmoninis Ego, kuris, kaip minėjome, yra pagrindinis asmenybės 
prisitaikymo prie tikrovės ir savisaugos instrumentas arba blokuoja šiuos 
respektabilią filisterių visuomenę šokiruojančius impulsus, arba juos atme- 
ta, o tai neišvengiamai sukelia asmenybėje kaltės jausmą arba moralinę bai- 
mę. Iš čia kyla sunkiai įveikiamas žmogus kaltės jausmas, kuris išgyvena, 
kad pasidavė visuomenėje netoleruojamiems impulsams arba bijo jiems 
pasiduoti ir pasielgti nederamai, nusikalsti sąžinės reikalavimams. 

Silpnas Super-ego yra pavojingas žmogaus socialinei adaptacijai, 
kadangi praktiškai palieka individą be moralės principų, tik su nedidele 
idealiųjų vertybių atsarga, trukdo sėkmingai įgyvendinti slapčiausias 
svajas ir siekius. Jis daro asmenybę menkai konkurencingą įvairių socia- 
linių krizių ir staigių permainų tarpsniais, kada itin svarbi tampa valia 
ir psichologiniai adaptacijos prie naujų sąlygų mechanizmai. Todėl vai- 
kai, nepažįstantys harmoningų šeimos santykių, augę be tėvų meilės ir 

tinkamo ryšio su jais, nepatiria tos įtampos tarp Ego ir Super-ego. Iš čia 
plaukia daugybė sudėtingiausių vėlesnės jų socialinės adaptacijos proble- 
mų, kadangi jiems sunku išmokti tinkamai kontroliuoti savo elgesį, nes 
jų vertybių sistema yra „tuščia“. Asmenybė neišvengiamai yra priversta 
taikytis prie tų konfliktinių situacijų, kurios pirmiausia gimsta šeimoje 
ir artimiausioje socialinėje aplinkoje. Šioje situacijoje individas gelbstisi 
pasitelkdamas apsauginius išstūmimo, racionalizacijos, pakeitimo, subli- 
macijos ir regresijos mechanizmus. 

Tyrinėdamas sąmoningos ir nesąmoningos sferų santykius Freudas 
atkreipė dėmesį „išstūmimo“ (Verdrängung) reiškinį, kurį skelbė vienu 
svarbiausiu originaliu savo atradimu. Išstūmimas yra vienas iš asmenybės 
„psichologinės savigynos“ būdų, kuriame individui nepriimtinos mintys, 
prisiminimai, išgyvenimai „išstumiami“ iš sąmonės į nesgmoningumo 
sritį. Vykstant išstūmimo procesui psichinis aktas, kurį galima būtų įsi- 
samoninti, t. y. kuris priklauso ikisgmoningumo sistemai, paverčiamas 
nesąmoningu, t. y. nustumiamas į nesąmoningumo sistemą. Čia itin 
svarbu pabrėžti, kad išstumtas į nesgmoningumo sritį „išgyvenimas“ ir 
tapęs nesgmoningu, niekur neišnyksta, jis ir toliau latentiniu pavidalu gy- 
vuoja psichikoje, daro poveikį žmogaus gyvenimui. Jis dažniausiai išnyra 
iš nesgmoningumo gelmių, kai susilpnėja sąmonės kontrolė prieš sapno ar 
sapno būsenos, arba isterijos bei neurozių metu. Be to, išstūmimu Freudas 
kartais vadina ir tokį procesą, kai nesąmoningas psichinis aktas apskritai 
nepraleidžiamas į ikisgmoningumo sistemą, kai cenzūra jį atmeta tiesiog 
nuo slenksčio. Žodžiu, išstūmimo sąvoka visiškai nesusijusi su seksua- 
lumu“ (Freud, 2009, 356). Išstūmimo procesas dažniausiai yra lydimas 
išgyvenimo, nerimsties, baimės ir pan. jausmais. 

Nuo 1902 m. prisišliejęs prie psichoanalitikų ratelio, o nuo 1906 m. 
artimai su psichoanalizės pradininku bendravęs ištikimiausias jo mokinys 
ir nuolatinis pagalbininkas O. Rankas byloja apie tiesioginę Schopen- 
hauerio įtaką. Daug dėmesio skyręs genialumo ir psichinės patologijos 
santykių analizei, Schopenhaueris greta minėtos išstūmimo idėjos, išsakė 
ir kitą psichoanalitinei teorijai svarbią hipotezę, kad psichinius sutrikimus 
galima visiškai išgydyti tuomet, jei pavyktų prasiskverbti iki to vidinio 
nesąmoningo gyvenimo taško, kuris suteikė asmenybei lemiamą skau- 
dų sukrėtimą ir pažeidė jautrią psichiką. Čia iškart norėtume pateikti 
simptomatišką Freudo citatą: „Išstūmimo teoriją aš sukūriau visiškai 
savarankiškai; man nežinomos įtakos, kurios mane priartintų prie šios 

problemos sprendimo. Aš ilgai šią idėją laikiau visiškai originalia, kol O. 
Rankas neparodė man vietos Schopenhauerio veikale „Pasaulis kaip valia 
ir vaizdinys“, kurioje filosofas aiškina beprotybę. Tai, kas ten kalbama 
apie pasipriešinimą (priešpriešinį veiksmą) kokiam nors skausmingam 
tikrovės reiškiniui, taip sutampa su mano išstūmimo sąvokos turiniu, kad 
tik dėl mano menko apsiskaitymo aš turėjau galimybę padaryti originalų 
atradimą“ (Freud, 1992, 156 ). 

Šalia išstūmimo kitas paplitęs Freudo tyrinėtas asmenybės „psicholo- 
ginės savigynos“ būdas ar gynybos mechanizmas - regresija - sugrįžimas 
į ankstesnę vystymosi fazę. „Žodžiu, išstūmimas yra topinė-dinaminė są- 
voka, o regresija - grynai deskriptyvi“ (Freud, 2009, 357). Pastarąją gyny- 
binės reakcijos formą dažniausiai pasirenka vaikai, kai gimus mažesniam 
broliukui ar sesutei, jie itin jautriai išgyvena dėl staiga sumažėjusio tėvų 
dėmesio. Dar vienas asmenybės psichologinės savigynos mechanizmas 
yra „pakeitimas“ (Ersetzung), kuris padeda Aš nemalonius ar nepriim- 
tinus norus į priimtinas formas. Įvairiomis kryptimis vykdyti vaikų re- 
gresijos ir kitų gynybinių reakcijų tyrinėjimai parodė, kad pasgmoniniai 
procesai stipriai įtakoja jį vėlesnį elgesį, kad vaikystės patyrimas (vidiniai 
konfliktai) yra labai svarbūs tolesniam asmenybės psichiniam gyvenimui. 


Neklasikinės mąstymo tradicijos poveikis (Schopenhaueris, Nietzsche) 


Neatsitiktinai psichoanalitinės teorijos santykiai su gyvavusiomis 
neklasikinės filosofijos koncepcijomis tapo aršių mokslinių diskusijų 
objektu. Iš tikrųjų psichoanalizės, ypač jos dviejų korifėjų Freudo ir Jungo 
santykiai su filosofija yra intriguojanti tema. Gilinantis į Freudo metapsi- 
chologijos ištakas, kaip galėjome įsitikinti, akivaizdi jos idėjinį fundamentą 
sudaranti filosofinė matrica, kurios ištakų reikia ieškoti nesgmoningumo, 
seksualumo, mirties baimės, kultūros krizės svarbą iškeliančiose filosofinėse 
koncepcijose. Abiejų didžiųjų psichoanalizės kūrėjų veikaluose, nepaisant 
deklaratyvaus Freudo atsiribojimo „nuo abstrakčių filosofinių koncepci- 
jų“ ir „teorinių spekuliacijų“ akivaizdus psichologijos ir filosofijos pro- 
blematikos suartinimas. 

Freudą su neklasikinės filosofijos mąstytojais sieja universalios ambi- 
cijos, siekis iš esmės radikaliai peržiūrėti klasikinius Vakarų akademinia- 
me moksle įsivyravusius požiūrius. Todėl senosios filosofinės metafizikos 
universalias nuostatas jis bando iš esmės reformuoti arba, kitais žodžiais 

tariant, radikaliai permąstyti psichologinio pažinimo plotmėje. Iš čia 
plaukia daugelio neklasikinės filosofinės metafizikos ir psichoanalitinės 
metapsichologijos programinių nuostatų tipologinis artimumas. Schopen- 


haueris sukyla prieš pamatinius klasikinės racionalizuotos metafizikos Freudo 
pastulatus, o jo sekėjas Freudas metapsichologijoje nuosekliai klibina Ai 
daugelį įsigalėjusių klasikinėje psichologijoje nuostatų. Jis siekia pateikti kabinetas 
kokybiškai naują psichologijos, psichoanalitinės antropologijos, filosofijos, = 
kultūrologijos, fiziologijos ir kitų mokslinio pažinimo sričių teorinę sintezę, 25 
suartinti psichologiją su filosofija ir konceptualiai pagrįsti savo opozicinius Freud 
požiūrius, jo nuomone, beviltiškai pasenusių klasikinių psichologinių teo- Ee 
rijy atžvilgiu. 

Kalbant apie psichologijos ir filosofijos problematikos suartéjima 
Freudo metapsichologijoje negalima pamiršti ir apie jos ryšį su empi- 
riniais medicininės terapijos aspektais. Pažymėtina, kad nukrypimus į 
platesnes filosofines, antropologines, kultūrologines, estetines ir pan. 
problemas psichoanalizės pradininkas aiškina kaip neatsiejamą įvairių 
humanistikos sričių laimėjimus integruojančios savo metapsicholo- 
gijos koncepcijos dalį. Vadinasi, nepaisant formalių atsiribojimų nuo 
abstrakčių teorinių principų, jo metapsichologijos koncepcija tikrovėje 
yra konstruojama remiantis filosofinių ir kitų humanistikos sričių lai- 
mėjimais. Be to, nepaisant universalių metateorinių kūrėjo ambicijų, jo 
metapsichologija buvo susijusi ir su įvairiais gamtos ir žmogaus esmės, 
jo psichinės sandaros mokslais. 

Su neklasikinės filosofijos tradicija Freuda sieja nusivylimas klasiki- 
niais racionalistinio mąstymo principais, nesgmoningumo psichiniame 

ribinėms, užaštrintoms egzistencinių asmenybės konfliktų situacijoms, 
biologizmas, iracionalių instinktų galios sureikšminimas. Iracionalus alo- 
giškas dionisinis nesąmoningas pradas Freudo, kaip ir Schopenhauerio, 
Nietzscheės veikaluose, yra aiškinamas kaip pirmapradis visa lemiantis 
būties ir psichinio gyvenimo principas, pajungiantis savo valiai skaidrų 
apoloniškąjį racionalumą. „Mes nuolatos pabrėžiame, - sako jis, - kad 
žmogaus protas yra bejėgis, lyginant su potraukiais, ir tai yra tiesa“ 
(Freud, 1930, 56). 

Neklasikinės filosofijos pradininkų idėjų poveikis akivaizdus ir 
daugelyje kitų programinių Freudo nuostatų, ypač tragiškojo roman- 
tizmo ir Schopenhauerio išplaukiančiame socialiniame pesimizme. Su 
neklasikinės filosofijos pradininkais jį suartina žmogaus įmestumo į jam 
priešišką pasaulį tezė ir būtinybė išgyventi tokioje visuomenėje. Iš čia 
kyla socialinių procesų iracionalumas, įvairūs destruktyvūs visuomenės 
ir žmonių gyvenimo aspektai, dėmesys vidiniam pasauliui, jautriausiems 
psichologiniams jo išgyvenimams, potraukiams (Triebe), potraukio 
gyvenimui (Lebenstriebe), potraukio mirčiai (Todestriebe) savitas inter- 
pretavimas. Schopenhaueris, veikiamas Rytų filosofinių teorijų, mirtį 
traktavo kaip natūralią būties ciklo sudėtinę dalį, o kita vertus, ir kaip 
savotišką „slenkstį“. Jį turi peržengti neišvengiamą žmogiškosios būties 
laikinumą suvokiantis mąstytojas, kuris linksta į kitos pamatinės psichoa- 
nalizės mirties problemos jo tekstuose modifikuotos į „mirties instinkto“ 
analizę. Romantinių teorijų veikiamas, Freudas pradžioje mirtį traktuoja 
kaip gyvenimo tikslą, tačiau vėliau įjungia šią problemą į sudėtingą savo 
metapsichologijos problemų tinklą. Šis išskirtinis dėmesys mirties pro- 
blematikai paaiškinamas ir subjektyviais jo intelektualinės biografijos 
ir psichikos sandaros ypatumais. Jis nuo vaikystės buvo labai jautrus 
ir jautė padidintą mirties baimę; įvairių fobijų persekiojamas Freudas, 
kaip ir neklasikinės filosofijos pradininkai nuolatos bijojo, kad gali tapti 
psichiatrinių institucijų pacientu ir, kaip minėjome, daugybę metų itin 
daug dėmesio skyrė savo išgyvenimų, sapnų, psichologinių kompleksų 
savianalizei, jų raidos dinamikai. 

Su neklasikinės filosofijos atstovais Freudą sieja nesąmoningos bio- 
loginės žmogaus gyvenimo pusės, seksualumo, erotinių instinktų galios 
iškėlimas. Todėl psichinis gyvenimas jo veikaluose atrado kaip nesiliau- 
janti kova tarp dviejų gyvenimą teigiančių ir neigiančių principų: Eros ir 
Thanatos. Iš čia plaukia ir kita išskirtinę svarbą psichoanalizėje įgavusi 

Libido teorija, kurioje galingas per kraštus besiliejantis seksualumas aiš- 
kinamas kaip viena svarbiausių iš pirmapradžio gyvenimo aistros (Eros) 
instinkto išplaukiančių žmogaus būties, socialinio gyvenimo, kultūros, 
meno apraiškų. 

Čia vertėtų prisiminti ir Schopenhaueriui, Kierkegaardui, Nietzscheči, 
Jungui itin aktualią socialinės kaukės problemą. Tokį išskirtinį dėmesį 
tikrąją žmogaus prigimtį slepiančiai socialinei kaukei tikriausiai lėmė ir 
Freudo kilmė, ir su ja susijusios socialinės adaptacijos problemos. Scho- 
penhaueris manė, kad socialinė kaukė yra vienas iš būdų slėpti tikrąją 
prigimtį, Nietzsche sukonkretino tą mintį įvesdamas už kaukės slypinčio 
necivilizuoto „žvėriško snukio“ metaforą. Kaukės problema išskirtinę 
svarbą įgavo Kierkegaardo filosofijoje ir kūryboje, kur ji buvo vienas iš 
patikimų būdų, padedančių mąstančiai asmenybei susvetimėjusiame ir 
tragiško nusivylimo kupiname pasaulyje išsaugoti anonimiškumą ir suve- 
renitetą. Nietzscheés požiūriu, bet kokios išskirtinės genialios asmenybės 
lemtis yra gyventi užsidėjus socialinę kaukę, kuri padeda jai išsaugoti 
tapatumą, atlaikyti žlugdančio išorinio pasaulio spaudimą. Nuo vaikystės 
jautrus ir psichologiškai kompleksuotas Freudas sąmoningai siekė paža- 
boti šias grasinančias sugriauti asmenybę destruktyvias jėgas. Manyčiau, 
kad netgi jo gravitacija į psichoterapijos, psichologijos problemas buvo 
ženklinta jaunystės fobijų. Naujausi sociologiniai tyrinėjimai rodo, kad 
būtent psichologiniai mokslai yra ta humanistikos sritis, į kurią dažniausiai 
ateina psichologinių problemų turintys žmonės. Ilgainiui Freudas pasirinko 
vieną labiausiai neperregimų socialinių kaukių, kuri po ramiu ir rafinuotu 
kultūringumu slėpės didžių siekių ir aistrų kamuojamą žmogų. 

Freudas kasdienybėje buvo didis teatro gerbėjas, puikus publikos 
manipuliatorius; jis netgi savo psichoanalizės seansus neretai traktavo 
kaip unikalius vaizdingus spektaklius, kuriuose pats viešpatavo kaip 
svarbiausias, nuolatos kaukes keičiančiantis, atlikėjas. Būdamas jautrus 
nesėkmėms jis dažniausiai užsidėdavo neutralią asmenybės ir objekty- 
vaus stebėtojo kaukę, kurią, priklausomai nuo aplinkybių ir aplinkos, 
artistiškai keisdavo į įžvalgaus mąstytojo, menininko. Visos šios kaukės 
buvo patikimi būdai amortizuoti sudėtingo gyvenimo traumas. Gyvenimo 
pabaigoje, kaip ir Schopenhaueris, Kierkegaardas, Nietzsche, mokslinin- 
kas nuolatos kalbėjo apie vienatvės svarbą, abejingumą išorinio pasaulio 
beprasmybei ir tuštybei. Netgi šlovės viršūnėje jis aštriai jautė vienatvę ir 
nuolatos apie tai rašė laiškuose artimiems žmonėms. 

Iškart norėtume atkreipti dėmesį, kad psichoanalitinės Freudo teorijos 
formavimosi metu Schopenhauerio idėjos įgavo ypatingą populiarumą, 
nedaug nusižengiant tiesai galima teigti, kad tuomet jis (kaip ir Nietzsche) 
buvo suvokiamas kaip pagrindinis dvasios valdovas, kurio idėjos stipriai 
veikė įvairias humanistikos ir kultūros sritis. Šiandien, nepaisant vis daugiau 
epistoliarinėje literatūroje atsiskleidžiančių Freudo aplinkos ir jo idėjinės 
evoliucijos detalių, sunku tiksliai pasakyti, kada ir kokiu pavidalu psicho- 
analizės pradininką pradėjo veikti Schopenhauerio idėjos, tačiau kad jos 
veikė, nekyla abejonių. Sklaidydami įvairias Freudo knygas rasime ne tik 
tiesioginį idėjinį ryšį su neklasikinės filosofijos pradininko tekstais, tačiau 
ir akivaizdžių aliuzijų į daugelį slapčiausių Schopenhauerio minčių. Pavyz- 
džiui, gilinantis į Freudo apmąstymus apie gelminius nesąmoningos veiklos 
impulsus ir įvairius metapsichologijos koncepcijos personažus nuolatos 
išnyra Schopenhauerio mintys apie aklos iracionalios valios impulsų viešpata- 
vimg visuose istorijos, kultūros, socialinio gyvenimo ir žmogaus veiklos srityse. 
Tiek Schopenhauerio, tiek Freudo koncepcijoje nesąmoningas pradas yra tas 
besąlygiškas viešpats, kuris tarsi sėdi simboliniame Visatos soste ir reguliuoja 
pasaulyje vykstančius procesus. Tai yra centras, šerdis, iš kur plaukia ir visi 
galimi žmogaus gyvenimo, psichinės ir kūrybinės veiklos gelminiai impulsai, 
nuolatinis balansavimas tarp teigiamų ir neigiamų, genialumo ir beprotybės, 
pozityvių kūrybinių ir destruktyvių impulsų ir pan. 

Pagrindiniame Schopenhauerio veikale Pasaulis kaip valia ir vaiz- 
dinys surasime ne tik froidistinės nesąmoningos ir sąmoningos sferų 
santykių schemos apmatus, bet ir visiškai analogišką metaforišką šių san- 
tykių palyginimą pasitelkiant raitelio įvaizdį. Psichoanalizės pradininkas 
ypač vertina Schopenhauerio nesąmoningumo sferos svarbos žmogaus 
gyvenimui ir psichinei veiklai teorijas, pasąmoninius nevalingus žmogaus 
psichinės veiklos impulsus jis taipogi traktuoja kaip itin svarbius bet ko- 
kios psichinės ir kūrybinės veiklos aspektus. Čia Freudo požiūriai artimi 
Schopenhaueriui, kadangi bet kokia psichinė veikla pirmiausia siejama 
su gelminiais žmogaus psichikos esmę lemiančiais nesgmoningais impul- 
sais, o sąmonę traktuoja kaip antraeilį išvestinį, ar kitais žodžiais tariant, 
priklausomą nuo nesąmoningumo antrinį reiškinį. Šiuo aspektu žvelgiant 
Schopenhauerio iracionalios valios, kaip svarbiausio būties ir žmogaus 
psichikos principo, teorija tiesiogiai siejasi su Freudo išvedžiojimais 
apie išskirtinį nesąmoningumo ir biologinių instinktų vaidmenį. Tačiau 
Freudo ir Schopenhauerio nesąmoningumo interpretacijoje regimas ir 

esminis skirtumas. Schopenhauerio koncepcijoje nesgmoningumas yra 
universali visus būties ir pasaulio reiškinius persmelkianti duotybė, o 
Freudo metapsichologijoje jos veiklos sfera yra apribojama pirmiausia 
pagrindiniu metapsichologijos objektu - žmogaus psichikos pasauliu. 

Čia nesunku surasti ir froidiškojo panseksualizmo, arba vadinamo- 
sios libido teorijos, ištakų, kadangi minėtoje Schopenhauerio knygoje yra 
specialus seksualumo teorijai skirtas skyrius „Lytinės meilės metafizika“, 
kuriame užuomazgų forma jau slypi kertiniai psichoanalitinės Freudo 
teorijos mokymai. Gvildendamas seksualumo fenomeną Freudas atvirai 
pripažįsta, kad Schopenhaueris seniai parodė, kaip žmonių mintys ir 
veiksmai „apsprendžiami seksualiniais siekiais“ ir su nieku nepalyginama 
„seksualinio gyvenimo svarba“ (Freud, 1926, 17). Jis taipogi pabrėžia min- 
tį, kuri sudaro „originalios“ Freudo teorijos patosą, kad iki šiol ši problema 
nesusilaukė deramo mokslininkų dėmesio. Nevertėtų užmiršti, kad būtent 
Schopenhaueris iškėlė ir kitą pamatinę Freudo sapnų teorijos mintį, t. y., 
kad sapnai pasižymi „savo vidiniu sąryšingumu“. Kartu Freudas teigė, kad 
„perskaitė Schopenhauerj tik ganėtinai vėlyvą gyvenimo tarpsnį (Freud, 
An Autobiographical Study, London, 1948, 110; (Sigmund Freud prėsentė 
par lui-mėme, 1984, 100). 

Ir kitos pamatinės idėjos „mirties instinkto“ - nagrinėjime regimos 
tiesioginės aliuzijos į Schopenhauerio mintis. Mirties problema, ape- 
liuodamas į Schopenhauerį teigė jis yra bet kurios filosofijos ištakose.. 
Viename iš 1919 m. rugpjūčio 1 d. Lou Salomė adresuotų laiškų Freudas 
rašė apie susidomėjimą mirties tema ir prisipažįsta, kad be ypatingo malo- 
numo šia tema skaito Schopenhauerio tekstus (Lou Salomė, 1970, 126). 

Nepajėgdamas pagrįsti kai kurių idėjų originalumo ir atsiriboti nuo 
perdėm akivaizdžių amžininkams sąsajų su pirmtakų idėjomis, Freudas 
viename savo 1917 m. darbų rašo: „Galima nurodyti, - rašė jis, - į garsius 
filosofus kaip pirmtakus, pirmiausia didį mąstytoją Schopenhauerį, kurio 
nesąmoningą „valią“ psichoanalizėje galima sutapatinti su dvasios potrau- 
kų, Freudg dažnai matydavo su kišeniniu Schopenhauerio leidiniu, 

Beje, Julius Burgeris, Freudo mokinys, tapęs garsiu Berlyno psichi- 
atru buvo aistringas Schopenhauerio idėjų sekėjas, savo darbuose nuo- 
latos pabrėžęs išskirtinę neklasikinės filosofijos pradininko idėjų svarbą 
psichoanalitinei teorijai. Jis šia tema paskelbė du programinius straips- 


nius, kuriuose išryškino Schopenhauerio idėjų aktualumą. Pirmasis dar 

1912 m. paskelbtas Allgemeine Zeitschrift fiir Psychiatrie und Geschichte 
Medizin (5 Heft,) vadinosi „Schopenhauerio svarba psichiatrijai, o antra- 
sis, paskelbtas 1914 m., Jahrbuch der Schopenhauer - Gessellschaftt (IV), 
vadinosi „Psichoterapija ir Schopenhauerio filosofija“. 

Vadinasi, lygindami Freudo ir Schopenhauerio teorijas galime surasti 
daug panašumų ir akivaizdžių idėjinių sąlyčio taškų: antiklasikines nuosta- 
tas, nesąmoningo prado gyvenime, istorijoje, visuomenės ir žmonių gyvenime 
besąlygiško prioriteto iškėlimą, iracionalią žmogaus koncepciją, gyvybinio 
polėkio sutapatinimą su seksualiniais instinktais ir jų radikalų antropologinį 
pesimizmą, orientalistinius motyvus, išstūmimo, intuicijos, sapnų, svajų 
teorijas, genijaus suartinimą su beprotybe, kultūros krizės ir mirties teorijas. 
Psichologinė savijauta, aštrus vienatvės, idėjų nesupratimo jausmas, fana- 
tiška kova už jų įtvirtinimą idėjų pasaulyje suartina „Vienos atsiskyrėlį“ su 
„Frankfurto vienišiumi“. „Vienoje, - konstatuoja Freudas - aš esu svetimas, 
niekas nežino manęs“ (Freud,GW, XIV, 1976, 74). 

Freudo ir Nietzscheės idėjų santykiai istorijos aspektu yra nemažiau 
įdomūs nei su Schopenhaueriu. Panašiai, kaip ir Schopenhauerio atveju, 
Freudo veikaluose nepaisant viešo atsiribojimo nuo Nietzscheés įtakos 
ji neabejotinai jaučiama. Tuomet Nietzscheės idėjos buvo plačiai disku- 
tuojamos vokiškai kalbančių šalių intelektualų sluoksniuose ir daugelis jų 
tarsi „tvyrojo ore“. Iš tikrųjų psichoanalitinės teorijos formavimosi metu 
Nietzsche buvo vienas įtakingiausių to meto mąstytojų, todėl nenuosta- 
bu, kad jo idėjos buvo plačiai aptarinėjamos psichoanalitikų aplinkoje. 
Nietzscheės kontroversiškas mąstymo būdas, jautrus psichologizmas, 
polinkis į savianalizę, įvairių ribinių žmogaus gyvenimo situacijų apraši- 
nėjimus, užaštrintas pasaulėžiūros tragizmas stipriai paveikė tuometinės 
humanistikos, vadinasi, ir psichologijos raidą. 

Daugelis jaunesniųjų Freudo aplinkos mokslininkų atvirai pripažino 
šio tradicinių Vakarų kultūros vertybių griovėjo ir reformatoriaus idėjų arti- 
mumą savo požiūriams. Jiems imponavo maištingas Nietzscheės idėjų pato- 
sas, jo veikaluose ryškėjantis filosofinės problematikos psichologizavimas, 
nesąmoningumo sferos svarbos žmonių gyvenime ir veikloje pabrėžimas, 
kūrybiškumo gaivališkos dionisinės energijos kultas, seksualinių, mirties 
instinktų, išstūmimo, sublimacijos principų sureikšminimas. 

Nors Freudas teigė, kad iki 1908 m. nebuvo skaitęs Nietzsches veikalų, 
tačiau realūs faktai, amžininkų liudijimai ir lyginamoji šių mąstytojų tekstų 
bei idėjų analizė verčia tuo abejoti. Paskelbtas Freudo susirašinėjimas su 

jaunystės bičiuliu Eduardu Silbersteinu liudija, kad 1873 m. Vienos uni- 
versiteto pirmakursis septyniolikmetis Freudas įsigijo ir skaitė neseniai 
paskelbtą Nietzscheės knygą Tragedijos gimimas iš muzikos dvasios ir 
greičiausiai dvi pirmąsias Nesavalaikiai apmąstymai dalis. Kitas artimas 
Freudo bičiulis Josefas Panethas jau nuo 1885 m. domėjosi 
Nietzscheės idėjomis. Čia vertėtų priminti, kad studijų Vie- 
nos universitete metais Freudas buvo narys vienos studentų 
organizacijos, kurioje buvo plačiai aptarinėjamos Scho- 
penhauerio ir Nietzscheės idėjos, o du artimi Sigmundo 
draugai šios organizacijos nariai buvo aistringi Nietzscheės 
gerbėjai, susirašinėjo su juo ir asmeniškai pažinojo „didįjį 
imoralistą“. Anot jo studijų draugų liudijimų, Freudas po 
Nietzscheės mirties įsigijo keletą jo knygų. 1900 m. Freudas 
rašė Wilhelmui Fliessui: „Aš tik ką nusipirkau Nietzscheės 
knygą, kurioje tikiuosi surasti tuos žodžius, kurie neištarti 
slypi manyje, tačiau aš jos dar neatverčiau. Šiuo metu esu 
perdėm tingus“ (Roasen, 2005, 86). Otto Rank 
1908 m. Vienos psichoanalitikų ratelyje buvo surengti du specialūs 
kolokviumai ir diskusijos, skirtos tuo metu ypatingą populiarumą įgavusio 
Nietzscheės idėjų analizei. Jų metu buvo aptarinėjama Nietzscheės knyga 
Moralės geneologija ir paskelbti filosofo laiškai. Vienos psichoanalitikų 
ratelyje aktyviai dalyvavęs Freudo pavaduotojas Ernstas Federnas daug 
kalbėjo apie Nietzscheės idėjų giminiškumą psichoanalizės pradininkui. 
Jis netgi teigė, kad Nietzsche buvo pirmasis, kuris atvėrė „bėgimo į ligą“, 
represiją, instinktų vaidmenį žmogaus gyvenime ir daugybę kitų psicho- 
analizės pradininko suaktualintų idėjų (ten pat, 359-360). O Stephanas 
Zweigas, savo ruožtu, atkreipė dėmesį į Lou Andreas-Salomė prisimini- 
mus apie savo 1912 m. pokalbius su Freudu apie Nietzsche. Jai tuomet 
susidarė įspūdis, kad psichoanalizės pradininkas buvo gerai susipažinęs 
su Nietzscheės filosofija. 
Vėliau jau tiesioginiai Freudo mokiniai Rankas ir Hartmannas 
aukštino Nietzscheės idėjas. Todėl Freudo pareiškimas, kad jis „anksčiau 
nežinojo Nietzscheės veikalų ir kad pastarojo idėjos neturėjo poveikio 
psichoanalizės tapsmui“ (Minutes of the Vienna Psichoanalytic Society, 
Vol. 1, 1962, 359-360) kelia pagrįstų abejonių. Kitas dėmesio vertas fak- 
tas — artimiausias jo bendražygis Rankas 1926 m. išsiuntė kaip dovaną 
Freudui respektabilų Nietzscheės Raštų rinkinį. 

Čia norėtume pacituoti ir vieną tikrai reikšmingą 1914 m. Freudo fra- 
gmenta, kuriame rašoma „Vėliau aš visiškai sąmoningai motyvavau savo 
atsisakymą nuo didžiulio malonumo skaitant Nietzscheės kūrinius tuo, 
kad jokios išankstinės nuostatos neturi man trukdyti perdirbant mano 
psichoanalitinius įspūdžius“ (Freud, 1992, 156). Kitame veikale Selbst- 
darstellung (1925) psichoanalizės pradininkas traktuoja Nietzscheę kaip 
filosofą, „kurio hipotezės ir intuicijos dažnai taip gluminančiai vienyja 
daug darbo reikalaujančias psichoanalitines žinias, pridurdamas, kad dėl 
šios priežasties jis ilgai vengė skaityti Nietzscheę tam, kad išsaugotų laisvą 
protą nuo išorinių įtakų“ (Freud, GW, XI, 1969, 119-182). 

Nepaisant deklaratyvių Freudo pareiškimų apie Nietzscheės idėjų 
„apžavų slegiantį ir varginantį pobūdį“, šio mąstytojo vaizdinga forma 
išsakomos mintys, įžvalgos jį neabejotinai veikė ir tikrovėje juos siejantys 
idėjiniai ryšiai buvo gilūs, įvairiapusiai ir daugiasluoksniai. Įdėmiau skai- 
tant Freudo veikalus galima aptikti daug idėjinių sąsajų, teorijų, mokymų, 
atskirų tekstų fragmentų, tiesiogiai susijusių su Nietzscheės idėjomis, o 
kartais ir leksiškai artimų citatų. 

Psichoanalizės pradininką su Nietzsche sieja panašios prozelitinės 
nuostatos, siekimas kalbėti apie daugybę aktualių savo meto problemų 
tarsi pranašo lūpomis. Freudo mokymai apie tragiškos būties alternatyvas, 
apmąstymai apie Vakarų kultūros, krikščioniškos religijos, moralės krizę, 
„naujos etikos“ paieškos, atsisakymas senų pasenusių iliuzijų, mokymai 
apie antžmogį („virš-aš“), teorijos apie „mirties instinktą“, seksualumo 
sugretinimas su aukščiausios dvasios viršūne, apmąstymai apie kūryboje 
„per kraštus besiliejantį kūniškumą“ ir daugybė kitų idėjų tiesiogiai siejasi 
su Nietzscheės „gyvenimo filosofijoje“ plėtojamomis idėjomis. 

Norėdamas prislopinti šias amžininkams akivaizdžias sąsajas su 
Nietzscheės idėjų lauku, Freudas kartais suminkština situaciją išve- 
džiojimais apie mokslinės minties raidos paralelizmą. „Tai, kas liečia 
Nietzscheę, kitą filosofą, kurio nuojautos ir intuicijos dažnai stebina pačiu 
neįtikinamiausiu būdu savo panašiais psichoanalizei tyrinėjimų rezul- 
tatais“ (Sigmund Freud présenté par lui-même, 1984, 100). Freudo, kaip 
ir Nietzscheés Zmogus yra galingy aistry, iracionaliy alogisky instinkty 
(Trieb) kamuojamas „geidžiantis žmogus“. Būtent aistros, siekiai, afek- 
tai, norai Freudo metapsichologijoje tampa pagrindiniais žmogiškosios 
veiklos determinantais. Iš čia kyla mokslininko siekis atskleisti gelmines 
užslėptas asmenybės krizės, nusivylimo, afekto būsenų, susijaudinimo, 

aistros, psichopatologinių būsenų, būties disharmonijos ir tragizmo suvo- 
kimo priežastis ir laikė save didžiu specialistu šiose srityse. Jį taipogi labai 
domino užslėptų žmogiškosios veiklos, psichologinių reakcijų motyvų 
pažinimas, įvairūs nesąmoningumo srities poveikio sąmonei, žmonių 
mąstymui aspektai, tačiau jis tai kryptingai tyrinėjo psichoanalitiniu 
požiūriu. Lou Salomė įžvalga, kad Nietzscheės antžmogio koncepcijoje 
užuomazgų pavidalu glūdi kai kurios esminės Freudo psichoanalitinės 
teorijos gairės, turi realų pagrindą, kadangi joje akivaizdus gilėjantis 
konfliktas tarp senos išsigimusios visuomenės vertybių hierarchijos ir 
naujos, kuri išlaisvina asmenybės vidines galias ir padeda įtvirtinti koky- 
biškai naują moralę ir vertybių sistemą. Iš čia plaukia pamatinės Freudo 
sąvokos „virš-aš“ genetinis artimumas įvairioms Nietzscheės antžmogio 
teorijos variacijoms. 

Su Nietzscheės idėjomis tiesiogiai siejasi ir pamatinė Freudo metap- 
sichologijos sąvoka nepažinus „tas“, taip pat nesąmoningumo sferos, bio- 
loginių ir kitų instinktų galios sureikšminimas ir poetizavimas, mokymas 
apie Tėvo vaidmenį pirmykštėje visuomenėje, išskirtinis dėmesys įvairioms 
psichinių ligų apraiškoms, gyvenimo polėkio (Lebenstriebe), potraukio 
mirčiai (Todestriebe), Libido kaip seksualinės gyvenimo aistros (Eros), 
sublimacijos ir kitos kertinės psichoanalitinės teorijos sąvokos, represyvių 
žmogaus sąmonę kaustančių psichinių struktūrų reikšmės suvokimas. Čia 
vertėtų taipogi priminti Nietzscheės žodžius, kad „žmogaus seksualumo 
laipsnis ir pobūdis pasiekia aukščiausios jo dvasios viršūnes“ (Zweig, 1999, 
101) Juos sieja sapnų teorija, mintys apie simbolikos lytinį turinį, civiliza- 
cijos blogybių kritika, agresijos teorija, moralinių prietarų, krikščioniškos 
moralės kritikos, naujos etikos paieškos ir daugybė kitų idėjų. 

Įdėmiau skaitydami Freudo tekstus galime aptikti ir aforistinės 
vėlyvojo Nietzscheės mąstymo manieros poveikį, kai jis vis daugiau 
dėmesio skiria kruopščiai nukaltiems ir nudailintiems metaforinės pras- 
mės kupiniems aforizmams. Freudas kai kuriuos jų tiesiogiai perima iš 
Nietzscheės, o kai kuriuos, subtiliai maskuodamas jų tikrąsias ištakas, 
meistriškai perfrazuoja. Kaip iškalbingus mūsų teiginį grindžiančius pa- 
vyzdžius galime pateikti Freudo knygos pavadinimą Anapus malonumo 
principo arba skrajojančias frazes „visų psichinių vertybių pervertinimas“, 
„mylėk savo artimą kaip pats save“. Įdėmiau skaitydami Freudo tekstus 
surasime daugybę panašių tekstologinių aliuzijų į Nietzscheės veikaluose 


išsakomas mintis. 

Sasajos su Ryty teorijomis 


Dél Jungo nekyla abejoniy. Jis labai doméjosi Ryty psichologinémis 
ir filosofinėmis teorijomis, tačiau kaip su Freudo orientalizmu ir žinio- 
mis Rytų tautų kultūrų srityse? Akivaizdu, kad lyginant su neklasikinės 
filosofijos pradininkų ir Jungo aiškiai išreikštomis orientalistinėmis bei 
komparatyvistinėmis nuostatomis, Freudas menkiau pažinojo Rytų tautų 
kultūros tradicijas. Šis dėmesys ženkliai išaugo bendraujant su prancūzų 
rašytoju, aistringu indų kultūros propoguotoju Romainu Rollandu ir 
kai 1921 m. bengalų psichologas Girindrasekharas Bose Kalkutoje įkūrė 
„Indijos psichoanalitikų draugiją“. Žinoma, kad Freudas epizodiškai 
domėjosi senovės indų filosofija, erotiniais motyvais japonų kultūroje ir 
aistringai kolekcionavo įvairius rytietiškus niekučius. 

Freudo orientalizmas neabejotinai buvo ženklintas Schopenhauerio 
orientalizmo ir susižavėjimo indų filosofija bei kai kuriomis orientalisti- 
nėmis Platono idėjų interpretacijomis. Schopenhaueris, kaip žinia, savo 
iracionalios valios metafiziką neretai visuomenei ir kolegoms pateiki- 
nėjo kaip senovės indų filosofijos, tiksliau, upanišadų išminties gelmių 
perteikimą. Indų mąstymo tradicija jam tapo svarbiu pagalbiniu ginklu, 
kuriuo jis griovė perdėm racionalizuotos Vakarų filosofinės metafizikos 
pamatus. 

Akylas Freudas įžvelgė tas potencines galimybės, kurios skleidėsi 
šopenhaueriškai interpretuojamose indų iracionalumo, nesgmoningumo, 
intuicijos svarbą iškeliančiose teorijose. Taip, pavyzdžiui, aiškindamasis 
mito vaidmenį žmogaus pasąmonės pasaulio pažinimui ir žmogiškosios 
kultūros raidai jis nuolatos apeliuoja į Schopenhauerio ir Platono idėjas. 
Schopenhauerio, o vėliau prancūzų antikos filosofijos tyrinėtojų tekstuose 
XIX a. pabaigoje ir XX a. pradžioje buvo daug rašoma apie orientalistines 
Platono filosofijos ištakas ir motyvus. Į šią tradiciją įsijungė ir Freudas. 
„Priešingai paplitusiems požiūriams, - rašė jis, - aš esu nusiteikęs pri- 
pažinti, kad Platonas patyrė netiesioginę indų idėjų įtaką“ (Freud, GW, 
XIII, 1972, 62-63). 

Senovės indų filosofijoje, upanišadų, budistiniuose ir hinduistiniuose 
tekstuose iš tikrųjų galime aptikti įvairias išplėtotas artimas psichoanali- 
zės pradininkui nesąmoningumo, pasąmonės teorijas, kadangi indų mąs- 
tymo tradicijai būdingas „neprotingos dvasios“, „neprotingo gyvenimo“ 
išskyrimas. Pavyzdžiui, Bhagavadgitoje plėtojama trijų proto lygmenų 

teorija: 1) žinantis protas; 2) neteisingai pažįstantis (aistringas) ir 3) ap- 
gaubtas tamsos (tamsus). 

Vėlyvojoje vedų literatūros tradicijoje, konkrečiau upanišadose, kal- 
bama apie gyvybinę energiją įkūnijančią „prana“, kuri 
savo ištakose traktuojama kaip nesąmoningas pradas. 
Budizme, čan, dzen taipogi daug kalbama apie nesąmo- 
ningą gyvenimą, pasąmoninį Žmogaus psichinės veiklos 
lygmenį. Psichoanalitikų ir paties Freudo neretai nepa- 
grįstai buvo sugretinamas mūsų jau ankščiau aptartas 
»mirties instinktas“ su indiškąja „nirvanos“ kategorija. 
Toks sugretinimas iš tikrųjų turi tik tam tikrų išorinių 
panašumų su gyvybinių procesų sąlyginu „užgesimu“ 
susijusiais požymiais. Tačiau analizuojant, pavyzdžiui, 
budistinį „nirvanos“ mokymą darosi akivaizdu, kad 
toks jos traktavimas tėra indų mąstymo tradicijų vul- 
garizavimas. 

Panašias su gyvybinių procesų „slopinimu“ su- 
sijusias psichologines problemas sprendė ir plačiai taikė meditacinėje 
praktikoje įvairių jogos mokyklų šalininkai, kurie teigė, kad „be suvo- 
kiančio proto yra kita nesąmoninga, tačiau psichiškai aktyvi sritis“ „Jogos 
sekėjai, - rašė Sarvenapalli Radhakrichnanas, - nervų ligų ir „apsėstumo“ 
atvejais tyrinėja tai, kas paprastai išlieka pasąmonėje nepaliestu ir išplau- 
kia į paviršių tik dėka hipotetinės iškrovos ar kitu būdu. Tikėjimas tokio- 
mis priemonėmis, primenantis šiuolaikinių psichoanalitikų priemones, 
buvo plačiai paplitęs Indijoje (Radhakrichnan, t. 2, 1957, 322). 

Psichoanalitinių problemų aspektu Freuda turėjo labai dominti indų 
kultūroje galingai išsiskleidę erotiniai motyvai. Jokioje iš mums žinomų 
didžiųjų civilizacijų meilės ir erotinių motyvų sureikšminimas neįgavo 
tokios svarbos kaip indų. Per kraštus besiliejantį kūniškumą, erotiškumą, 
aistringą meilę aukštinančiai Hindustano pusiasalio kultūrai svetimas gi- 
lias šaknis Vakaruose suleidęs krikščioniškasis puritonizmas, besiremian- 
tis pirmapradės nuodėmės nuostata. Erotiniai motyvai gaivališkai užvaldo 
daugelį tradicinės indų kultūros sferų, jie akivaizdūs kosmologijoje, mi- 
tologijoje, religijose, filosofijoje, mene. Erotiškumas čia įgauna išskirtinę 
svarbą ir persmelkia ne tik kultūrą, kasdienį gyvenimą, tačiau ir mokslą. 
Skirtingi jo aspektai aptarinėjami teisei, papročiams, magijai, astrologi- 
jai, filosofijai, etikai, estetikai, poetikai, retorikai, architektūrai, dramai, 

muzikai, Sokiui, aktoriaus menui, literatürai ir daugybei kity mokslinio 
pažinimo sričių skirtuose traktatuose. Erotiniai meilės motyvai įgauna 
išskirtinę svarbą archajiškuose vedų, brahmanų, upanišadų, aranijakų, 


_ purany, natjašastrų, vastušastrų, šilpašastrų, tantrų, agamy tekstuose, Ra- 


majanoje, Mahabharatoje, dramose, lyrinėje poezijoje, dailėje, muzikoje, 
šokyje ir savo gaivališkos aistros kupinais vaizdiniais simbolizuoja nuo- 
latos atgimstančias vitališkas gamtos jėgas. Bhagavadgitoje kalbama apie 
„kama“, arba potraukį, kurio „pagrindinė, tačiau ne vienintelė reikšmė 
lytinis potraukis, meilė“ (Filosofskije teksty „Mahabharaty“, 1955, 280). 

Erotiniai ir seksualiniai motyvai plaukia iš įvairių archajiškų nuo ne- 
atmenamų laikų gyvavusių vaisingumo kultų ir kosmogoninių pasaulio 
gimimo teorijų. Kaip liudija išlikę protoindiškųjų civilizacijų skulptūros 
artefaktai, jau mažiausiai 3 tūkstančiai metų iki Kristaus gyvavo šaivams 
artimi liaudiški vaisingumo, vyriškos lyties erotinę energiją simbolizuojan- 
tys lingamo (falo), jaučio ir deivės-moters, pasaulio motinos ir kiti kultai, 
kurie sureikšmintoje erotinėje energijoje regėjo universalų pasaulio ir gyvy- 
bės kūrimo principo analogą. Vyriškas ir moteriški pradai čia buvo traktuo- 
jami kaip lygiaverčiai ir vienodai svarbūs. Lingamas buvo suvokiamas kaip 
abstrakčiausias ir gryniausias vyriškas pasaulio įvairovės ir būties pilnatvės 
kūrimo simbolis, todėl jis buvo patalpinamas garbingiausioje ankstyvųjų 
šventyklų vietoje. Pasaulio gimimas indų kaip ir kinų kosmologijoje yra 
traktuojamas kaip dviejų skirtingų moteriškojo ir vyriškojo pradų sąveikos 
rezultatas. Kinijoje tai yin ir yang, o Indijoje gyvenimo esmės (Purusa) ir 
gamtinės energijos (Prakrti) sąveikos rezultatas. 

Galingą vyro erotinę energiją simbolizavo lingamas ir bulius, kurio 
aukojimo ritualas senovės Indijoje buvo traktuojamas kaip mistinis Šivos 
vyriškos lyties energijos perdavimo ir transformacijos procesas. Todėl 
pavasarį per gamtos atgimimo šventės ritualus aukojant bulių ar šlovinant 
lingamą, neretai buvo pasitelkiamos rafinuočiausios jogų psichotreningo 
technikos, padedančios transformuoti seksualinę energiją į dvasinę ir inte- 
lektualiai kūrybingą jėgą. Vadinasi, jau senovės indai puikiai suvokė Scho- 
penhauerio pastebėtą ir vėliau Freudo ir kitų psichoanalitikų sureikšmintą 
glaudų seksualinės ir besiliejančios kūrybinės energijos ryšį. 

Ankstyvojoje indų civilizacijos raidos fazėje atvirai erotiniai meilės 
motyvai buvo plačiai paplitę. Senovėje į erotinę meilė buvo žvelgiama kaip 
į visiškai natūralų ir išskirtinės svarbos žmogaus gyvenimo aspektą, kuris 
garantuoja ne tik giminės tęstinumą, tačiau ir būties harmonijos jausmą. 

Erotinės problemos, kaip minėjome, buvo aptarinėjamos ir seniau- 
siuose brahmanų, upanišadų ir puranų tekstuose. Tai: Šatapatha Brah- 
mana, Čandogja upanišada, Brihad aranjaka upanišada, Agnipurana, 
Višnudharmotara purana ir kituose. Seniausiuose filosofiniuose upani- 
šadų tekstuose patetiškai kalbama apie dviejų priešingų lyčių jungimąsi 
šventoje gyvybę gimdančioje vienybėje. Pavyzdžiui, Čandogja upanišado- 
je rašoma: „Iš tikrųjų, o Gautama, moteris - tai ugnis. Įsčios - jos degalai. 
Aistra - dūmai. Gimdančios kūno dalys - liepsna. Įvedimas vidun - įkai- 
tusios anglys. Malonumas - kibirkštys. Šioje ugnyje dievai pateikia maistą. 
Iš šio pateikimo gimsta sėkla“ (Chandogya Upanisad, 5.8.1-2). 

Daug aistringų erotinės meilės motyvų skamba Rigvedoje ir kituose 
seniausiuose vedų epochos tekstuose, Pavyzdžiui, Rigvedos himne X.95 Pu- 
ruravas ir Urvašė vaizdingai aprašoma mitinio valdovo Pururavaso įsimy- 
lėjusio apsarę Urvašę meilės jausmai: „Ji suspindėjo tarsi krintantis žaibas, 
gimusi iš vandens ir atnešanti man meilės malonumus“ (Rgv. X.95.10). 

Indų epiniuose tekstuose taip pat nuolatos įvairiais pavidalais iš- 
kyla erotinės meilės dievo Kamos vaizdinys. Jis indų epuose, o vėliau ir 
estetikos bei meno tradicijoje dažniausiai traktuojamas kaip aistringos 
dievų meilės vaisius, t. y. laimės ir grožio deivės Lakšmės ir jos vyro Rati 
(„meilės aistra“) sūnus. Erotinės meilės motyvai įgauna išskirtinę svarbą 
lyrinėje poezijoje ir Mahabharatoje (VI.31.11, XII.167.33 ir kt.), kur kal- 
bant apie šią Kamos globojamą sritį vartojamos spalvingos nepasotinamas 
žmogaus aistras simbolizuojančios metaforos. Ignoruoti aistringą moters 
meilės šauksmą vyrui indų kultūros tradicijoje neretai buvo laikoma 
griežtos bausmės reikalaujančia nuodėme. Neatsitiktinai vienas pagrin- 
dinių Mahabharatos herojų Ardžūna, atsiribojęs nuo padangių deivės 
Urvašės meilės, buvo dievų griežtai už tai nubaustas. 

Viename 1930 m. sausio 19 d. laiškų Rollandui Freudas rašė: „Dabar 
jums vadovaujant bandau prasibrauti į indiškas džiungles [....] Man tiesą 
sakant reikėjo tam pasiryžti anksčiau, kadangi indų dirvos augalai man nėra 
svetimi. Man pavyko gan giliai prasiskverbti kryptimi Jūsų nubrėžtų šaknų“ 
(Freud, 1991, 396). Kiek autentiški yra šiame laiške išsakyti psichoanalizės 
pradininko žodžiai, sunku pasakyti, tačiau neabejotina, kad pastaruosius du 
gyvenimo dešimtmečius jo susidomėjimas Rytų tautų kultūros, filosofijos 
ir psichologijos tradicijomis pastebimai augo. Kita vertus, veikė ir pagrin- 
dinio konkurento psichoanalizės olimpe Jungo orientalistinių idėjų įtakos 


akivaizdus augimas. 

Libido teorija ir sapnai 


Vienas svarbiausiy Freudo metapsichologijos bruozy - jausminio ir 
erotinių pradų svarbos iškėlimas, t. y. požiūris į žmogų kaip jusline ira- 
cionalių jausminių jėgų, aistrų, seksualinių potraukių valdomą esybę. Iš 
čia plaukė biologinio prado sureikšminimas ir požiūris į erotines aistras, 
potroškius, seksualumą kaip pamatinį savo teorijos principą. Daugelis 
amžininkų kaltino Freudą panseksualizmu ir šis jo teorijos aspektas su- 
silaukė nuožmiausios kritikos. 

Terapinė praktika, mokslinės literatūros studijos ir bendravimas su 
kolegomis padėjo Freudui suprasti, kad galingi iš nesgmoningumo sferos 
besiveržiantys spontaniški impulsai, išgyvenimai, aistros, turinčios seksu- 
alinę prigimtį, dar vaikystėje gali stipriai traumuoti trapią vaiko psichiką ir 
sukelti įvairias neurozes, kurios vėliau ženkliai apsunkina žmogaus gyveni- 
mą ir netgi gali tapti sunkių psichinių ligų priežastis. Iš čia plaukė Freudo 
išskirtinis dėmesys vaikų psichikos ir jaunystėje vaikų patirtų seksualinių 
traumų tyrinėjimams. Jis buvo įsitikinęs, jog seksualinis pradas yra vienas 
svarbiausių asmenybės psichiką formuojančių veiksnių, todėl pagrindinis 
asmenybės potencialas, jos bruožai, psichologinės traumos, neurotiniai 
simptomai ir pan., kurie formuojasi vaikystėje. „Simptomai, - aiškina jis, — 
tai padariniai nesąmoningų procesų, kurie tam tikromis palankiomis 
aplinkybėmis gali tapti sąmoningais; tada suprasite, kad psichoanalizė 
negali išsiversti be nesąmoningų psichinių reiškinių, todėl mes esame 
įpratę operuoti jais, kaip jutimiškai apčiuopiamais“ (Freud, 2009, 289). 
Kita vertus, simptomas gali atsirasti ir kaip kokio nors kito proceso pakai- 
talas (Ersatz), tokio proceso, kuris pats negalėjo savarankiškai pasireikšti. 
Įvairiais aspektais analizuodamas neurotinius simptomus, jis priėjo prie 
išvados, kad jų negalima nerūpestingai traktuoti kaip visiškai beprasmių 
ligonių kliedesių. „Žodžiu, - sumuoja jis savo tyrinėjimus, - neuroziniai 
simptomai turi prasmę kaip ir riktai ar sapnai, be to, kaip ir pastarieji jie 
atspindi tų žmonių, kuriems yra būdingi, gyvenimą“ (Freud, 2009, 266). Iš 
čia kyla ir psichoterapeuto pagrindinis uždavinys išryškinti šių simptomų 
dėka išryškėjusių traumų priežastis ir išvedus jas į dienos šviesą ir iškrovus 
jas, pašalinti traumos šaltinį, kuris dažniausiai yra seksualinės prigimties. 

Dar ankstyvajame psichoanalitinės teorijos formavimosi etape tera- 
pinių seansų metu Freudas atkreipė dėmesį į itin dažną pacientų skaus- 
mingų traumuojančių psichiką prisiminimų ryšį su ankstyva vaikiška 


Septinta dalis. FREUDO PSICHOANALITINIS POSŪKIS. KELIAS NUO METAFIZIKOS Į METAPSICHOLOGIJA 


seksualine patirtimi. „Juk seksualumas yra vienintelė gyvo organizmo 
funkcija, peržengianti individo ribas ir užtikrinanti jo ryšį su savo rūši- 
mi“ (Freud, 2009, 431-432). Vadinasi, Freudas buvo įsitikinęs, kad visi 
psichikos sutrikimai kyla dėl asmeninių, dažniausiai erotinio pobūdžio 
išgyvenimų, nuslopintų seksualinių potraukių, kastracijos baimės, Oi- 
dipo komplekso, kraujomaišos jausmų ir pan. Iš čia plaukė hipotezė, 
kuri vėliau tapo nepajudinamu psichoanalitinės teorijos postulatu, kad 
daugelio psichinių susirgimų tikrasis gelminis šaltinis yra seksualinė trau- 
ma. Seksualumo problemos, apie kurias garsiai prabilo Freudas, tuomet 
respektabilioje visuomenėje buvo gėdingai nutylimos ir liko tik siauro 
dažniausiai medicinos specialistų sluoksnio tyrinėjimo objektas. 

Priešingai plačiai paplitusiems stereotipiniams požiūriams dar iki 
Freudo prancūzakalbėje ir vokiečiakalbėje menkai žinomoje visuomenei 
mokslinėje literatūroje jau buvo daug rašoma įvairiomis seksualumo tyri- 
nėjimų temomis, tačiau Freudo veikalai iš šios literatūros srauto pirmiausia 
išsiskiria užaštrintu problemų formulavimu ir seksualumo išskirtinę svarbą 
žmogaus psichiniame gyvenime pabrėžiančių hipotezių kėlimo radikalumu, 
mėginimu susisteminti pamatinių seksualumo sferą gvildenančių sąvokų 
pasaulį ir ta beaistre pašalinio stebėtojo kalba, kuria jis aprašinėja visuomenę 
šokiruojantį seksualumą. Kita vertus, jis nuosekliai evoliucionavo nuo fizio- 
loginės, terapinės problematikos į bendresnių ir abstraktesnių besiribojančių 
su filosofinėmis psichologinių seksualumo problemų tyrinėjimus. Čia jis 
sekė vėl savo jau ne kartą minėto neklasikinės filosofijos kūrėjo, tiesioginio 
pirmtako seksualumo tyrinėjimuose pėdomis. „Lytinis potraukis, - rašė 
Schopenhaueris, - yra neįveikiamas ir galingiausias iš visų norų. Jis nėra 
kaip kiti norai skonio ar kaprizo apraiška, tačiau mūsų prigimties esmė. 
Kovoje su juo jokie protingi motyvai negali laimėti“ (Schopenhauer, 1884, 
20) Freudas suabsoliutino Schopenhauerio pastebėtą seksualumo reikšmę ir 
išplėtė erotinės (libido) energijos įtakos sritį iki visų socialinio gyvenimo ir 
kūrybos sričių. „Schopenhaueris, stulbinančio įtaigumo filosofas, - pabrėžia 
Freudas, - išryškino neprilygstamą seksualinio gyvenimo svarbą, tačiau tai, 
kas psichoanalizėje vadinama seksualumu, visai nereiškia skirtingų lyčių 
susijungimo ar malonumo jausmo kylančio iš ginetalijų veiklos, o yra arčiau 
visa aprėpiančio Platono Eroso“ (Freud, 1997, 234). 

Norėdami geriau suvokti Freudo seksualumo sampratą, neišvengiamai 
turime aiškintis vieną pamatinių psichoanalizės sąvokų libido, kuri pra- 
džioje įvardijo visų seksualumo apraiškų esmėje glūdinčią psichinę energiją, 

kuri buvo tiesiogiai siejama su seksualiniais potroskiais, fantazijomis ir pan. 
Tokia samprata paaiškina, kodėl kaip libido sąvokos sinonimas literatūroje 
plačiai buvo vartojama „seksualinio potraukio“ sąvoka. Ji Freudo teorijoje 
dažniausiai iškyla kaip vyraujantis neretai užslėptas žmogiškojo elgesio 
motyvas, kultūroje, socialiniame gyvenime ir įvairiuose asmenybės kūry- 
binės veiklos formose pasireiškiantis visuomenei priimtinu sublimacijos, 
išstūmimo ar kitu psichologinės asmenybės savisaugos būdu. Mokslininkas 
pabrėžia genetinį libido ryšį su nesąmoningumo sfera. „Pirmiausia, - rašė 
jis, - atkreipkite dėmesį į tai, kaip glaudžiai čia tarp savęs susiję libido ir 
nesąmoningumo sritis“ (Freud, 2009, 376). Vėlyvuose veikaluose tikriausiai 
dėl padažnėjusių teorijos kaltinimų „panseksualizmu“ Platono idėjų povei- 
kyje, jis libido traktuoja kaip sinonimą „gyvenimo aistros“ ar. „gyvenimo 
geismo“ (Eros). Sušvelninęs savo požiūrius vėlesniuose veikaluose jis pa- 
tikslina, kad psichoanalizė niekada nepamiršo, jog esama ir neseksualinių 
potraukių, jos pagrindas yra aiški seksualinių ir Ego potraukių atskirtis. 
„Seksualumo sąvoka, - rašė jis,- psichoanalizėje buvo neleistinai išplėsta, 
siekiant apginti teiginius apie seksualinę neurozių prigimtį ir seksualinę 
simptomų reikšmę.[...] Tai, kas vadinama seksualumu už psichoanalizės 
ribų, susiję su ribotu seksualiniu gyvenimu, kuris tarnauja giminei pratęsti 
ir vadinamas normaliu“ (Freud, 2009, 331). 

Kartais gali pasirodyti, kad libido tam tikromis konotacijomis artimas 
mums geriau iš romantinės literatūros pažįstamai meilės sąvokai. Tačiau 
ir ši nėra tokia paprasta, kaip gali pasirodyti, nes tuoj pat galime paberti 
daugybę skirtingų meilės formų: išsirinktajam gyvenimo partneriui, vai- 
kams, tėvams, tėvynei, gamtai, žmonijai ir pan. Išplėstinėje juslinėje emo- 
cinius santykius pabrėžiančioje meilės sampratoje į antrą planą nuslenka 
pagrindinis libido seksualinis aspektas; spontaniška išraiška tų pirmapra- 
džių instinktyvių potroškių, kurie stumia dviejų skirtingų lyčių atstovus į 
suartėjimą. Tie psichoanalitinės teorijos šalininkai, kuriems šios krypties 
formavimosi pradžioje libido ar „seksualinių potraukių“ sąvokos atrodė 
perdėm atviros, šokiruojančios, neretai pasitelkdavo neutralesnes - erosas 
ir erotiskumas. Toks lingvistinis skrupulingumas ir atsargumas vėlesniems 
psichoanalizės šalininkams svetimas, 

Pradžioje, kaip minėjome, Freudas, veikiamas Charcot, Bernheimo, 
Breuerio, domėjosi hipnoze, kaip patikimu būdu gydyti seksualinės 
kilmės psichikos sutrikimų turinčius asmenis. Tačiau vėliau hipnozės 
atsisakė, nes perėjo prie jo požiūriu aktualesnių metodų - laisvų asocia- 

cijų ir sapnų analizės, kurie tapo psichoanalizės pagrindu. Tam Freudas 
pasitelkė sapnų analizę ir vadinamąjį „laisvųjų asociacijų“ metodą, kuris 
padeda jam spontaniškai apčiuopti ligos šaltinį. 

Apie sapno fenomeną daug svarstė 
dar senovės indų mąstytojai, didis kinų 
klasikinio daoizmo atstovas Zhuangzi, 
Platonas, o moderniais laikais Scho- 
penhaueris, Kierkegaardas, Nietzsche, 
kurie daug kalbėjo apie žmogų supan- 
čio pasaulio iliuzoriškumą, ribų tarp 
sapno ir tikrovės reliatyvumą, trapu- 
mą. Iš čia plaukė garsioji indų pasaulio 
regimybės teorija, kuri Schopenhaurio 
tekstuose virto „Maya skraistės“ meta- 
fora. Schopenhaueris taikliai pastebėjo 
vieną magistralinę Freudo teorijai 
mintį, kad sapnams „būdingas savitas vidinis sąryšingumas“. Freud 

Gyvenimas įvairių socialinių ir etinių reglamentacijų apribojamoje ir ae 
cenzüruojamoje visuomenėje, anot Freudo, neišvengiamai traumuoja as- 
menybę, slopina natūralius iš pasąmonės gelmių išplaukiančius potroškius, 
verčia taikytis prie jos prigimčiai svetimų socialinių konvencijų. Pasgmonés 
potroškiai dažniausiai išnyra žmogaus psichikoje įvairių neurotinių simp- 
tomų ir sapnų pavidalu. Jo programinio veikalo vėliau tapusio savotiška 
psichoanalitikų biblija, Die Traumdeutung („Sapnų aiškinimas“) paskel- 
bimas 1899 m. (1900 m. data) pasibaigė finansine nesėkme. Išspausdinta 
600 egzemplioriu tiražu, ji buvo išparduota tik per aštuonerius metus. 
Nepaisant visko, Freudas tikrai džiaugėsi knygos idėjų sklaida: „Tokia 
įžvalga, - jis džiūgavo, - duodama žmogui tik kartą gyvenime.“ 

Šiame veikale Freudas išskirtinį dėmesį skyrė sapnams, laikydamas 
juos vienu svarbiausių žmogaus psichikos, realios individo esmės ir ypač 
mįslingiausios nesąmoningumo sferos pažinimui. Jis išskyrė du sapnų 
tipus: vadinamuosius „dienos sapnus“ ir „nakties sapnus“. Pirmieji tarsi 
yra „grubi poetinės kūrybos medžiaga, nes keisdamas ir perkurdamas 
savo „dienos sapnus“, kažko atsisakydamas poetas kuria situacijas, kurias 
pateikia novelėse, romanuose, teatro pjesėse“ (Freud, 2009, 98), o „nakti- 
nis sapnas“ iš esmės yra ne kas kita, kaip dienos sapnas, kurį paveikė nak- 
tinė potraukių laisvė ir iškraipė naktinė psichikos veiklos forma“ (Freud, 

2009, 388). Mokslininkas paneigé nuomone, kad sapnai yra beprasmiai, 
atsitiktiniai ir metaforiškai traktavo juos kaip „karališką kelią į pasąmonę". 
Sapnuose jis įžvelgė slėpingiausių žmogiškos sielos klodų patikimą pažini- 


_ mo instrumentą, kadangi juose simboline vaizdinių forma pranešama apie 


į pasąmonę nustumtus konfliktus. „Dažniausiai sapnai, - rašė jis, — tai 
vizualūs vaizdai; gali pasitaikyti ir jausmų, ir minčių, kitos juslės irgi gali 
ką nors patirti, bet dažniausiai tai visgi vaizdai“ (Freud, 2009, 88). 

Sapnų atsiradimo, jų prisiminimo mechanizmai yra įvairūs ir pri- 
klauso nuo konkrečios asmenybės psichinės struktūros. „Daugelio sa- 
pny apskritai negalima prisiminti, neišlieka net smulkiausių fragmentų“ 
(Freud, 2009, 82). Juos dažnai tarsi magnetofono juostelių turinį „ištrina“ 
tam tikri apsauginiai konkrečios asmenybės psichikos mechanizmai. 
Tačiau tai priklauso nuo konkretaus žmogaus psichinės struktūros ir dau- 
gybės kitų veiksnių, kadangi psichikoje veikia mechanizmai, filtruojantys 
ir cenzūruojantys sapno metu besiskleidžiančias vaizdinių sistemas. Todėl 
iš nesąmoningumo gelmių išnyrantys sapnai yra priversti naudotis tomis 
pačiomis išsakymo priemonėmis kaip ir rašytojas, besistengiantis apeiti 
griežtus cenzūros reikalavimus, „Cenzūra nesitenkina vien iškraipydama 
sapną ir neišnyksta tai atlikusi, bet egzistuoja kaip nuolat veikianti jėga, 
siekianti išsaugoti iškraipymą“ (Freud, 2009, 144). 

Freudas sapnuose išskiria du skirtingus prasminius sluoksnius: už- 
slėptą ir aiškų turinį. Užslėptasis turinys, jo įsitikinimu, sudaro tikrąją 
sapno esmę ir vertę, kadangi jis išplaukia iš nesąmoningumo gelmių. Ta- 
čiau nesąmoningumo sfera dažniausiai siejasi su seksualiniais potroškiais 
ir įvairiais antisocialiais agresyviais instinktais, todėl sapnai santykyje 
su juos išprovokavusiais šviežiais „dienos likučiais“ įvairiais simboliais 
maskuoja savo turinį ir stengiasi jį pervesti per cenzūros, savotiškos 
psichinės instancijos, esančios tarp nesgmoningumo ir sąmonės sferų ir 
atliekančios cerberio funkcijas. „Praleidimas, modifikacija, medžiagos 
pergrupavimas - tai sapno cenzūros veiksmai ir jo iškraipymo priemonės. 
Sapno cenzūra yra priežastis arba viena priežasčių sapno iškraipymo, kurį 
dabar imsimės tirti. Modifikaciją ir pergrupavimą jau įpratome vadinti 
„perstūmimu“ (Verschiebung) (Freud, 2009, 143). 

Kaip jau minéjome, j savianalize linkes Freudas labai doméjosi ir 
kruopščiai analizavo savo sapnus; jis buvo įsitikinęs, kad išoriškai at- 
rodantys atsitiktiniai, alogiški ir beprasmiai sapnai turi užslėptą didžiai 
reikšmingą žmogiškosios psichikos gelmių pažinimui prasmę. Po daugy- 

bės savianalizės, klinikinės praktikos ir nesąmoningumo sferos moksli- 
nių tyrimų metų, jis buvo pasiruošęs pateikti visuomenei savo mintis ir 
išvadas apie sapnų funkcijas ir vaidmenį žmogaus psichiniame gyvenime. 
Freudas buvo įsitikinęs, kad sapnai savita simbolių ir vaizdinių kalba itin 
giliai išreiškia slėpingiausius žmonių potroškius, norus, fantazijas ir svajo- 
nės. Šis požiūris glaudžiai siejosi su seksualinių motyvų žmogaus gyveni- 
me ir veikloje pabrėžimu. Iš čia plaukė kitas pamatinis psichoanalitinės 
teorijos teiginys, kad žmones valdo seksualinės aistros, tokios kaip Oidipo 
kompleksas, apie kurias mūsų sąmonė mažai nutuokia. Net miegant, proto 
libido siekia spontaniškai išsikrauti, todėl kiekvieno, net ir proto cenzūros 
iškraipyto, sapno branduolys yra bandymas išpildyti kai kuriuos mūsų 
troškimus, svajas, fantazijas, kurios dažniausiai tiesiogiai siejasi su itin 
jautria žmogaus psichiniam gyvenimui seksualine sfera. 

Tikrojo sapno turinio maskavimo būdų yra daugybė ir įvairių, tačiau 
labiausiai paplitę iš jų yra vaizdinių sutirštinta koncentracija, perstū- 
mimas ir pabrėžtinas vaizdingumas, kuris išskaido suvokėjo dėmesį 
ir trukdo suvokti esminių sapno detalių vidinį sąryšingumą. „Sapnas 
atrodo mums keistas ir nesuprantamas kaip tik dėl sapno iškraipymo“ 
(Freud, 2009, 138). Sapnų atspėjimo arba jų turinio interpretacijos menas 
pirmiausia ir yra susijęs su interpretatoriaus gebėjimu aiškiame sapno 
turinyje surasti ir teisingai paaiškinti tas detales, kurios slepia tikrąjį sapno 
turinį. Tai, ką pateikia sapnas, pavadinkime išreikštuoju sapno turinių 
(manifester Trauminhalt), o slaptąjį turinį, kurį privalome atrasti, padeda- 
mi sapno elementus lydinčių minčių, - slaptomis sapno mintimis (latente 
Traumgedanke) (Freud, 2009, 120). Vadinasi, Freudo sapnų deëifravimo ir 
interpretacijos metodo esmė - remiantis išorinėmis regimomis detalėmis 
įžvelgti tikrąją gelminę įvairiais simboliais ir iškraipymais deformuotą, 
užslėptą ir neregimą jo esmę. Sapnų, fantazijos, vaizduotės tyrinėjimai 
natūraliai pastūmėjo Freudą į estetikos ir meno filosofijos problematiką, 
kurią jis pirmiausia tyrinėjo psichoanalitiniu aspektu. 


Froidistinės estetikos principai 


Platų tarptautinį pripažinimą Freudui pelnė estetinei ir meno filo- 
sofijos problematikai skirti darbai, kuriuose jis daug dėmesio skyrė psi- 
choanalitinei meno ištakų ir užslėptų kūrybos motyvų analizei. Estetikos 

atžvilgiu vartotini tik su tam tikromis išlygomis, kadangi šios krypties 
šalininkai nesidomi kertinėmis teorinėmis estetikos ir meno filosofijos 
problemomis. Jų dėmesys daugiausia krypsta į psichologinius estetikos ir 
meno filosofijos aspektus: pasąmonės, fantazijos ir erotinės (libido) ener- 
gijos sublimacijos problemas, meninės kūrybos ištakas, meno kūrinių 
simboliuose užkoduotus slapčiausius menininko siekius. 

Estetikos ir meno filosofijos problemas psichoanalizės pradininkas 
gvildena šiuose kūriniuose: Der Witz und seine Beziehungen zum Unbewus- 
sten („Sąmojis ir jo ryšiai su nesąmoninga psichine veikla“, 1905), Der Wahn 
und die Träume in W. Jensens „Gradiva“ („Kliedesys ir sapnai W. Jenseno 
„Gradivoje',1907), Totem und Tabu („Totemas ir tabu“, 1913), Vorlesungen 
zur Einführung in die Psychoanalyse („Psichoanalizės įvadas',1917), Das 
Unbehagen in der Kultur („Nepasitenkinimas kultira‘,1930). Įvairiais psi- 
choanalitinés estetikos aspektais jis atskirose studijose analizuoja Leonardo 
da Vinci, William Shakespaireo, Goetheės, Theodoro Amadeus Hofmanno, 
Fiodoro Dostojevskio ir kitų garsių menininkų kūrybą. Šiuose tekstuose iš 
tikrųjų nesunku įžvelgti daug subtilų estetiškumo jausmą turinčio moks- 
lininko taiklių pastebėjimų. Tai itin akivaizdu da Vici ir Dostojevskio kū- 
rybos analizėje. „Meno kūriniai, - prisipažįsta Freudas, - turi man stiprų 
poveikį, ypač poetiniai ir plastiniai, rečiau tapyba. Aš stengiuosi kiek galima 
ilgiau pabūti su jais ir noriu asmeniškai įsigyventi į juos, t. y. suprasti, dėl ko 
jie veikia mane. Kai man tai nepavyksta, pavyzdžiui, klausantis muzikos, aš 
beveik nejaučiu pasitenkinimo“ (Freud, 1924, 29). 

Ernstas Gombrichas esė Freudo estetika psichoanalizės pradininko 
pažiūrą į estetines problemas ir meną glaudžiai sieja su turtingomis 
klasikinio vokiečių išsilavinimo, Bildung tradicijomis. „Iš tiesų, -rašo 
jis, - iki gyvenimo pabaigos Freudas į meną, literatūrą žvelgė Goetheės ir 
Schopenhauerio akimis. Bendravusieji su jo kartos puikiai išsilavinusiais 
gydytojais ir teisininkais jo laiškuose pažins būdingą labiausiai išsilavinu- 
siems Centrinės Europos „viktoriečiams“ požiūrį į meną. Likimo ironija, 
kad Freudo mokymai tapo įrankiu ir daug prisidėjo naikinant ir griaunant 
šią tradiciją (Gombrich, 1987, 221). 

Gavęs įvairiapusį klasikinį išsilavinimą, Freudas aktyviai domėjosi 
meninės kultūros reiškiniais, daug skaitė, periodiškai išvykdavo į Italiją, 
kur daug laiko praleisdavo muziejuose studijuodamas didžiųjų meistrų 
kūrinius. Freudo laiškuose randame minčių apie įspūdžius, patirtus mu- 
ziejų salėse, pasisakymų apie ekspresionistinę ir siurrealistinę dailę, pa- 

tvirtinančių jo konservatyvias pažiūrias. Ekspresionistus jis traktuoja kaip 
žmones, „turinčius įgimtų regėjimo defektų“, o siurrealistus, pasirinkusius 
jį savo šventuoju globėju, vertina kaip „grynus lunatikus“. Modernizmo 
dailę jis aiškina kaip svetimą tikram menui, patologišką veiklą. 

Netgi būdamas racionalaus analitinio proto mąstytojas, Freudas, kaip 
ir Jenos romantikai, Schopenhaueris, Nietzsche, labiau vertino meninį 
pažinimą nei mokslinį. Jis siekė panaikinti ankstesnėje žmogaus psichikos 
ir pasąmonės veiklos tyrinėjimo tradicijoje suformuotą priešpriešą tarp 
griežto racionalaus mokslinio pažinimo ir intuityvaus meninio. „Psi- 
chologijos subtilybių pažinime, - sako jis, - poetai gerokai aplenkė mus, 
prozos žmones, nes kurdami jie semiasi įkvėpimo iš tokių šaltinių, kokių 
mes dar neatskleidėme“ (Freud, 1912, 189). 

Lygindamas psichoanalizę su ankstesnėmis akademinės estetikos ir 
meno filosofijos doktrinomis, Arnoldas Hauseris aiškina ją kaip pirmąją 
konstruktyvią kryptį, atskleidusią užslėptus meninės kūrybos šaltinius. 
„Psichoanalizė, - sako jis, - gali gerai interpretuoti meno kūrinį kaip 
asmeninį dokumentą ar net paaiškinti meninį stilių kaip ypatingą psi- 
chologinių polinkių vyravimą dviejose kartose, tačiau, neturėdama jokių 
ryšių su esminiais formaliais stiliaus bruožais, ji siekia apčiuopti stiliaus 
pobūdį remdamasi labiau antrinėmis miglotomis detalėmis nei būdingais 
požymiais“ (Hauser, 1959, 109). 

Plėtodamas Schopenhauerio idėjas, Freudas ieškojo gelminių esteti- 
nės veiklos paskatų biologiniuose instinktuose. Žmonių, ypač menininkų 
psichinis gyvenimas, jų veiksmai, poelgiai, kūrybiniai polėkiai yra val- 
domi galingo seksualinio libido instinkto. Freudas pabrėžia: „Mes apsiri- 
bosime nurodydami tą beveik neabejotiną faktą, kad menininko kūryba 
leidžia reikštis jo seksualiniams potraukiams“ (Freud, 1912, 111). 

Visą žmonijos dvasinę kultūrą, moralės, mokslo, meno reiškinius 
Freudas aiškina kaip pasąmonėje slypinčios seksualinės libido energijos 
sublimaciją, t. y. instinktų energijos suvaldymą ir pozityvią iškrovą. Subli- 
macija yra pamatinė psichoanalitinės estetikos ir meno filosofijos katego- 
rija, reiškianti konflikto tarp iracionalių biologinių potroškių ir kiekvieno 
individo psichikoje užkoduotų visuotinių gyvenimo normų (kurios reiš- 
kiasi kaip represyvus, asmenybę slegiantis pradas) sprendimą. 

Psichoanalizės pradininko meninės kūrybos teoriją su Schopenhaue- 
riu ir Nietzsche sieja biologizmas, pabrėžtinis dėmesys fiziologijai, užslėp- 
tajam „aš“, dionisinės energijos, iracionalių instinktų, sapnų sureikšmini- 

mas. Iškeldamas vaizduotės, fantazijos svarbą, jis aiškina meninę kūrybą 
kaip erotinės energijos sublimaciją, biologinių instinktų iškrovą, lengvą 
narkozę, atotrūkį nuo tikrovės rūpesčių ir skaudulių. Kita vertus, meni- 
nė kūryba čia kaip ir iracionalistų teorijose siejama su žmogaus būties 
tragizmu, kančia, dvasiniu nepasitenkinimu, psichinėmis patologijomis, 
sudėtingų emocinių išgyvenimų kompleksu. 

„Psichoanalitikas, - rašo Freudas, - labai retai jaučia potraukį esteti- 
niams tyrinėjimams, ir ne tik tuomet, kai estetika susiaurėja iki mokymo 
apie grožį, bet ir tada, kai ji iškyla kaip mokymas apie mūsų pojūčių koky- 
bes. Ji reiškiasi ir kitose dvasinio gyvenimo srityse [...), tačiau ilgainiui taip 
atsitinka, kad psichoanalitikui tenka domėtis tam tikromis estetikos sriti- 
mis, kurias dažniausiai ignoruoja profesionali estetinė literatūra“ (Freud, 
1924, 99). Freudas nuolatos primindavo, kad psichoanalizė gali pažinti tik 
tam tikras marginalines estetikos ir meno filosofijos problemas ir kad jai 
yra nepavaldžios meninio talento prigimties pažinimo problemos. 

Freudo estetinė teorija yra sudėtinė mūsų aptartos psichoanalitinės 
antropologijos dalis. Iš čia kyla mokymas apie pasąmonę, jos ištakas, 
specifiškumą ir raiškos formas, Freudas gvildena šias problemas savo 
metapsichologijoje, atskleisdamas bet kokioje kūrybinėje veikloje, ypač 
mene, išskirtinę galingo libido instinkto svarbą, kadangi menininko kūry- 
ba, jo požiūriu, suteikia itin palankias salygas užšifruotų simbolių pavidalu 
reikštis seksualiniams potraukiams. 

Siekdamas pasinerti į sudėtingą žmogaus psichikos pasaulį ir at- 
skleisti vidines meninės kūrybos paskatas Freudas sukūrė ypatingą 
psichoanalitinę metodologiją ir subtilią kalbą, padedančią analizuoti ir 
aprašyti sudėtingus meno reiškinius. Aiškindamas menininko asmenybę 
kaip ypatingą introvertišką, artimą neurotikui tipą, pasižymintį jautria 
psichine struktūra, knygoje Sapnų aiškinimas daug dėmesio skyrė neu- 
rozės simptomų ir sapnų analizei. Juos kaip ir meną Freudas laikė ne tik 
tiesiogine pasąmonės potroškių apraiška, tačiau ir priemone atskleisti 
užslėptiems meninės kūrybos šaltiniams. 

Meninės kūrybos atsiradimą Freudas siejo su prieštaraujančių vi- 
suomenės etinėms normoms užslėptų žmogaus potraukių išstūmimu iš 
nesąmoningumo sferos. Kita vertus, straipsnyje Rašytojas ir fantazavimas 
kūrybos ištakas Freudas susiejo su žmogaus aistra žaidimui, kuri vėliau 
perauga į polinkį fantazuoti, kurti savitą prieštaraujantį tikrovei iliuzijų 
pasaulį. „Galima pasakyti, - rašė Freudas, - kad laimingasis niekada ne- 

fantazuoja. Fantazuoja tik tas, kas nepatenkintas. Nepatenkinti norai yra 
fantazijų varomosios jėgos, o kiekviena fantazija yra norų patenkinimas, 
nepatenkinančios tikrovės korektūra“ (Grožio kontūrai, 1980, 76). Iš čia 
plaukia ir ypatingas fantazijų lankstumas, jų sugebėjimas prisitaikyti prie 
nuolatos besikeičiančių gyvenimiškųjų įspūdžių ir situacijų. 

Literatūrinės veiklos ištakų analizę jis tiesiogiai sieja su mėgsta- 
miausia vaikų veikla - žaidimu. Panašiai kaip vaikas elgiasi ir rašytojas, 
jis sukuria fantazijų pasaulį, kuriame taip pat aiškiai skiria vaizduotės 
sukurtą nuo realios tikrovės. Kita vertus, kūrėją gimdo ir kūrybą stimu- 
liuoja nepasitenkinimas tikrovę. Negalėdamas realiame gyvenime pa- 
siekti šlovės, turtų, moterų meilės ir kitų slapčiausių troškimų objektų, 
jis perkelia savo libido energijos poveikio ženklintus norus į fantastinių 
vaizdinių pasaulį. 

Kita vertus, intensyvus fantazijų išplitimas jautraus išorinio pasaulio 
įspūdžiams rašytojo ar menininko sąmonėje sudaro prielaidas su psichine 
patologija besiribojančių neurotonių ir psichozinių būsenų suaktyvėjimui, 
kuris liudija apie galingą nesgmoningumo sferos kūrėjo sąmonei spaudimą. 
„Fantazijų įsivyravimas ir įsigalėjimas, - aiškina Freudas, - sudaro prielai- 
das pereiti į neurozę arba psichozę: fantazijos yra ir artimiausios psichinės 
pakopos į tuos simptomus, kuriais skundžiasi mūsų ligoniai. Nuo čia atsi- 
šakoja platus šalutinis kelias į patologiją“ (ten pat, 77). Taigi Freudas kaip 
ir Schopenhaueris prieina prie išvados, kad jau meninės kūrybos ištakose 
menininką tykoja įvairūs psichiniai nukrypimai. Ši išvada Freudo požiūrius 
tiesiogiai sieja su Schopenhauerio idėjas plėtojusių „psichopatologinių kon- 
cepcijų“ šalininkais Jacgues-Joseph Moreau de la Tours, Cesare Lambroso, 
Max Nordau ir kitais. 

Tačiau rašytojui ir menininkui pavyksta išvengti jį tykančios psichi- 
nės ligos, kadangi jis nepasimeta fantazavimo stadijoje, o sugeba surasti 
vaisingą jo terapinei būsenai ir kūrybai kelią atgal į tikrovę. Todėl ir 
meno kūrinys psichoanalitinėje teorijoje neretai traktuojamas kiek su- 
paprastintai kaip „dienos svajos“ ar „nerealizuotų menininko fantazijų 
vaisius“. Tokiame požiūryje nekritiškai sureikšminamas neabejotinas 
fantazijos vaidmuo ir tarsi užbraukiama daugelis kitų svarbių su konkre- 
taus menininko kūrybinių potencialu, jo sumanymo brendimu, intuicija, 
asociatyviu mąstymu ir meninės kūrybos procesų psichologija susijusių 
dalykų. Akivaizdu, kad meninės kūrybos procesas ir ta medžiaga, su 

tai vaizduojama Freudo ir jo šalininkų veikaluose, kadangi būtent šie 
nepakankamai psichoanalitinėje teorijoje įvertinti veiksniai diktuoja ir 
apsprendžia netikėčiausius meninės kūrybos posūkius ir patį meno kū- 
rinio gimimo procesą veikiančius veiksnius. 

Vadinasi, menininkas Freudo estetikoje iškyla kaip išorinę tikrovę 
atmetanti asmenybė, ignoruojanti visuomenėje nusistojusius socialinius, 
etinius principus ir siekianti patenkinti savo erotinius, egoistinius potrau- 
kius fantazijos sukurtame pasaulyje. „Jame kaupiasi labai stiprūs potraukiai, 
jis norėtų pagarbos, valdžios, turtų, šlovės ir moterų meilės, tačiau negali šių 
potraukių patenkinti. Todėl, kaip ir kiekvienas nepasitenkinantis žmogus, 
jis nusisuka nuo tikrovės ir perkelia visą dėmesį, taip pat libido, į savo fan- 
tazijos vaizdinius“ (Freud, 1989, 240). Stumiamas nepasitenkinimo tikrove 
ir užslėptos garbėtroškos, menininkas elgiasi panašiai kaip neurotikas arba 
žaidžiantis vaikas, kuris susikuria hermetišką vaizduotės pasaulį, ten sudeda 
daug išmonės, aistros, kūrybiškumo. „Fantazuoja tik tas, kas nepatenkintas. 
Nepatenkinti norai yra fantazijų varomosios jėgos, o kiekviena fantazija 
yra norų patenkinimas, nepatenkinančios tikrovės karikatūra“ (Grožio 
kontūrai, 1980, 76). Realybės principas čia iškyla kaip negatyvi menininko 
kūrybiškumą, spontaniškos jo kūrybinės energijos polėkį ribojanti jėga. 
Vadinasi, spalvingas meno pasaulis gimsta ir skleidžiasi tarp iškilaus fan- 
tazijų pasaulio, kuriame įgyvendinami slapčiausi menininko norai, dvasios 
polėkiai ir rūsčios tikrovės, dažnai juos pasmerkiančios žlugti. 

Skirtingai nei neurotikas, kuris nugrimzta iliuzijų pasaulyje, meni- 
ninkas kūryboje grįžta iš trapios fantazijos stichijos į tikrovę. Simboli- 
niuose menininko vaizdiniuose, kaip ir alogiškuose sapnuose, pasąmonė 
suranda tokias slapčiausių troškimų ir biologinių potraukių simbolines 
priedangas, kurios pajėgia praslysti pro savotišką psichinę instanciją - 
socialinių konvencijų įtakoje susiformavusią cenzūrą, ir iškilti į dienos 
šviesą. Tikras menininkas pajėgia kūriniuose taip pakeisti, pridengti 
simboliais slapčiausias svajas ir fantazijas, kad jos, praradusios bauginantį 
ir atstumiantį asmeniškumą, sukelia suvokėjui estetinio pasitenkinimo 
jausmą. Išliedamas kūriniuose svajų pasaulyje gimusius vaizdinius, slap- 
čiausius siekimus, potraukius, menininkas kartu pajunta dvasinį pasiten- 
kinimą kūryba ir išsivaduoja iš vidinių slegiančių prieštaravimų. 

Vadinasi, menas, be kitų funkcijų, psichoanalitinėje Freudo estetikoje 
įgauna ir „katarsio terapijos“ funkciją, kadangi tiek sublimuojančiam savo 
nesgmoningg energiją menininkui, tiek ir jo kūrybą suvokianciam vartoto- 

jui padeda emocionaliai išsikrauti, o kartu ir išvengti jo tykančios psichinės 
patologijos. Svarbiausiu psichoanalitiko tikslu Freudo koncepcijoje tampa 
meniniuose simboliuose užkoduotų slapčiausių menininko son 
potraukiy, psichologiniy kompleksy, 
patologisky büseny atskleidimas ir inter- 
pretavimas. 


Freudo ir jo mokyklos likimas 


Ambicingas pripažinimo trokštantis 
Freudas psichoanalitinės krypties įtvirti- 
nimą pavertė tarsi pagrindiniu gyvenimo 
tikslu. Idėjų įgyvendinimui skyrė daug 
energijos, stengėsi visomis prieinamomis 
priemonėmis garsinti jas, burti bendražy- 
gius. Freudas ilgai buvo vienintelis įtakin- 
gas psichoanalizės atstovas, kuris, de aršios kritikos, toliau gynė ir Freud mokinių 
plėtojo savo teorijos principus, skausmingai išgyveno vienišumą, dažnai jį "To" 
užplūsdavo nusivylimo ir abejonių tarpsniai. „Ištisą dešimtmetį po mano iš- 
siskyrimo su Breueriu, - konstatuoja jis, - aš neturėjau bendražygių. Buvau 
visiškai izoliuotas. Vienoje manęs vengė, o užsienyje manimi nesidomėjo“ 

(Sigmund Freud prėsentė par lui-mėme, 1984, 81). 

Psichoanalitinė teorija iš tiesų sunkiai skynėsi kelią į pripažinimą ir 
pareikalavo iš kūrėjo daug pastangų ginant ir plėtojant pamatinius jos prin- 
cipus. Ji nuolatos buvo kritikuojama kaip vienas begėdiškiausių, eretiškų ir 
prieštaringiausių XX a. mokymų, kuriame, greta įvairių mokslų laimėjimais 
pagrįstų idėjų, buvo regima terminologinė painiava, klaikios išmonės, ne- 
patikrintos hipotezės, tendencingi teiginiai. Tačiau kryptingas ir nuoseklus 
atsidavusio užvaldžiusiai idėjai mokslininko darbas neliko be pėdsakų, 

Nors Freudas dažnai kaltinamas požiūrių dogmatiškumu, oponentų 
kritikos nepaisymu, tačiau tikrovėje ne visada buvo taip. Tiesa poleminia- 
me patose jis neretai demonstratyviai pabrėždavo kai kurių programinių 
teiginių „nepajudinamumą , tačiau, suvokęs paskirų savo teorijų nenuo- 
seklumus, dažniausiai nevengdavo atsižvelgti į naujus mokslo duomenis 
ir koreguoti pažiūras. Kita vertus, teorijų patikslinimus jis, neprarasdamas 
orumo, aiškindavo „didėjančia patirtimi“ (Freud, 2009, 253). Ir pagaliau, 
jis nuolatos pabrėždavo, kad tikram mokslininkui svetima naujumo 

baimė, savo atradimus jis privalo tiesiogiai sieti su naujų sąvokų kūryba, 
nevengti sveiko skepticizmo ir be patikrinimų nepriiminėti naujovių. Tie- 
sa, realiame gyvenime neretai jo pažiūrose išryškėdavo ir konservatyvaus 


_dogmatizmo elementai, kurie dažniausiai pasireikšdavo ginant išskirtinę 


seksualumo svarbą žmogaus gyvenime ir kūryboje. 

Viena vertus, Freudas buvo racionalaus proto mąstytojas, linkstantis į 
skrupulingą mokslinę analizę, kita vertus, aiškiai išreikšta meninė natūra, 
jungianti psichoanalitiko, psichologo, filosofo ir rašytojo intencijas. Ne 
viską, ką Freudas kalba apie savo tyrinėjimo strategijas, metodus, anali- 
zės būdus, galima priimti už gryną pinigą. Akivaizdu, kad jo moksliniai 
siekiai buvo ambicingi, maksimalistiški: netgi gvildendamas sudėtingas 
nesąmoningumo problemas, jis siekė įsiskverbti iki paskutinio sluoksnio, 
pateikti galutines formuluotes. „Ne akimirksnį neturėtumėte manyti, kad 
dėstydamas psichoanalitines pažiūras pateikiu jums kažkokią spekuliaty- 
vią sistemą. Priešingai, tai patirtis, tiesioginių stebėjimų išraiška arba tų 
stebėjimų apdorojimo padarinys“ (Freud, 2009, 251). Dėstydamas teorijas 
jis siekė sudaryti mokslinio objektyvumo ir bešališkumo įspūdį. Tai puikiai 
iliustruoja šie jo tekstams būdingi pasažai:„kad jūsų ligšiolinės pažiūros 
susvyruotų ir kad pasiruoštumėte priimti naujas“ (Freud, 2009, 79), „mes 
neisime šiuo istoriškai pagrįstu keliu, o pasuksime priešinga linkme“ (ten 
pat, 81) arba „nesiruošiu primesti jums savų įsitikinimų, - noriu tik paska- 
tinti jus mąstyti bei atsikratyti prietarų“ (ten pat, 251). 

Vadinasi, Ereudo mąstysenai būdingas ne tik racionalumas, nuose- 
klumas, siekimas išrutulioti mintį iki loginės pabaigos, tačiau ir neabe- 
jotinas artistiškumas bei literatūrinis talentas. Filisterius, šokiruojančius 
su itin jautria lytine sfera susijusius dalykus, jis vadina tikraisiais vardais, 
nešališkai tarsi aprašinėdamas kasdieniškus buitinius dalykus. „Palyginti 
su svaiginama Nietzscheės proza, nuolatos šaudančia puikiausius meno 
ir artistiškumo fejerverkus, jo pasakojimas iš pirmo žvilgsnio atrodo sau- 
sas, šaltas ir neraiškus. Freudo proza neagituoja, nesistengia patraukti, jis 
visiškai atsisako poetinės potekstės, muzikalios ritmikos, kuriai, jo paties 
žodžiais tariant, neturi jokio vidinio potraukio [...] Jį veikia, kaip sako 
Stendhalis: „Pour etre bon philosophe, il faut etre sec, clair, sans illusion“ 
(„Norint tapti geru filosofu, reikia būti sausam, aiškiam ir nepuoselėti 
iliuzijų“ - vert. mano - A. A.). Kaip ir visame kame, taip ir kalbos raiškoje 
aiškumas jam yra visko pradžia ir pabaiga“ (Zweig, 1999, 36). Tačiau vis 
dėlto šis kategoriškas teiginys nėra visiškai teisingas, kadangi aprašinėda- 


Septinta dalis. FREUDO PSICHOANALITINIS POSÜKIS. KELIAS NUO METAFIZIKOS ] METAPSICHOLOGIJA 


mas žmogaus „vidinį pasaulį“ ir gvildendamas „žmogų žmoguje“, sudėtin- 
gą estetinių ir meno filosofijos problemų spektrą jis neretai pasitelkdavo 
ir išraiškingos meninės kalbos teikiamas galimybes (čia vertėtų priminti, 
kad 1930 m. jam paskirta prestižinė Goetheės literatūrinė premija). 

Nepaisant priešininkų puolimų, nuolatos įsiplieskiančios polemikos, 
o galbūt kaip tik dėl to, skandalingumo aureolę įgavusios psichoanalitinės 
idėjos plito, populiarėjo; įvairiuose Austrijos, Vokietijos, Šveicarijos mies- 
tuose radosi vis daugiau besidominčių jomis. 1902-1903 m. apie Freudą 
pradėjo burtis ištikimiausių mokinių, sekėjų ir bendražygių ratelis, čia 
buvo daug didžių mokslininkų medikų ir nemedikų, kurie pasitelkė jo 
idėjas gydydami ligonius ir mokslinėje veikloje, toli peržengiančioje 
terapines problemas. 

1907 m. Ciuriche Vienos ir Ciuricho mokyklų susijungimas ir psi- 
choanalitikų draugijos įkūrimas liudijo apie psichoanalizės kaip atskiros 
krypties susiformavimą. I910 m. Freudo ir jo mokinių iniciatyva Niurn- 
berge sušaukiamas Pirmasis tarptautinis psichoanalizės kongresas ir 
įkuriama iki nūdienos gyvuojanti tarptautinė psichoanalitinė asociacija 
(International Psychoanalytical Association). Jau atrodė, kad pagrindiniai 
sunkumai ir nesėkmės praeityje ir viskas juda derama psichoanalitiniam 
sąjūdžiui kryptimi. Tačiau kai kurie autoritariniai Freudo charakterio 
bruožai, radikalumas ir kategoriškumas, noras kontroliuoti tolesnę psi- 
choanalitinės teorijos raidą, nepakantumas savo idėjų ir teorijų revizijai, 
naujų sąvokų įvedimui, jų konkretinimui neretai atstumdavo kolegas ir 
mokinius, kurie nueidavo savais keliais. Tai tikriausiai buvo viena svar- 
biausių priežasčių, kuri iš vidaus griovė dar galutinai nesusiformavusj 
psichoanalitinį sąjūdį ir apkartino jo įkūrėjo gyvenimą. 

1910 m. vienas žinomiausių to meto sapnų tyrinėtojų Vilhelmas Wei- 
gandas Fraiburgo (psichoanalitikų) kongrese pareiškė, kad Freudo teorija 
antimoksliška ir kad ja užsiiminėti - tai policijos uždavinys. Po metų 
atskilo ir kitas jo mokinys, „individualios psichologijos“ pradininkas, 
Adleris, kuris iškėlė vidinės psichinio gyvenimo vienybės idėją ir atmetė 
griežtą supriešinimą tarp nesąmoningos ir sąmoningos sferų, apribojo 
seksualumo įtakos lauką. Nietzscheės idėjų veikiamas, jis Freudo psicho- 
analitinėje koncepcijoje sureikšmintą seksualumo primatą pakeitė „valios 
galiai“ primatu. Tačiau skausmingiausiai Freudas išgyveno talentingiausio 
mokinio Jungo atskilimą, programinis veikalas „Pasikeitimai ir libido 


simboliai“ (1911) liudijo apie jo pasitraukimą nuo Freudo tradicijos ir sa- 

vos mokyklos formavimą. Dar po metų jį paliko psichoanalitinio žurnalo 
redaktorius ir literatūrinio žodžio meistras Wilhelmas Stekelis. Jauni įgavę 
pasitikėjimą savo žiniomis ir jėgomis, jo sekėjai vienas po kito gręžėsi nuo 
mokytojo ir kūrė savarankiškas kryptis, mokyklas, koncepcijas. 

Ilgainiui psichoanalizėje išsiskyrė dvi įtakingiausios kryptys - Adle- 
rio asmenybės psichologija (individuali psichologija) ir Ciuricho Jungo 
vadovaujama vadinamoji giluminės psichologijos (Tiefenpsychologie) 
mokykla. Kai kurie Freudo šalininkai siekė jo idėjas suderinti su marksiz- 
mu. Įtakingiausiais šios pakraipos atstovais tapo W. Reichas, H. Marcuse, 
E. Frommas, kuris vėliau evoliucionavo į vadinamąjį neofreudizmą. 

Tik 1919 m. Freudas gavo išsvajotą ordinarinio profesoriaus vietą 
Vienos universitete, tai atvėrė naujas idėjų propagavimo ir mokyklos 
formavimo galimybes. Jo knygos verčiamos įvairiuose šalyse, formuojasi 
naujos nacionalinės mokyklos. Tai, kad trečiajame dešimtmetyje Freudo 
būtent „filosofinės“ idėjos jau įgavo platų tarptautinį pripažinimą, liudija 
toks faktas, kad 1922 m. Londono universitete surengiamas pranešimų 
ciklas tema „Žydų filosofai“. Jame greta Filono, Maimonido, Spinozos ir 
Einsteino pavardžių figūruoja ir Freudo. 

Tačiau vis dėlto Freudas nejaučia pasitenkinimo vykstančiais po- 
slinkiais. Viename iš 1923 m. kovo 4 d. Rollandui adresuotų laiškų su 
nuoskauda rašė: „Aš, iš tikrųjų, priklausau rasei, kurią nuo viduramžių 
laikė atsakingą už visas pasaulines nelaimes, mūsų dienomis kaltina 
dėl Austrų imperijos iširimo ir karinės Vokietijos nesėkmės. Tokia 
patirtis veikia blaivinančiai ir vis mažiau skatina tikėjimą iliuzijomis. 
Aš iš tikrųjų pašvenčiau didžiąją savo gyvenimo dalį (aš dešimt metų 
vyresnis už jus) kaip savo, taip ir visos žmonijos iliuzijų griovimui“ 
(Freud, 1990, 153). 

Savitą egzistencinės psichoanalizės variantą, atsiribodamas nuo ne- 
sąmoningumo problematikos, plėtojo savo „egzistencinės psichoanalizės“ 
koncepcijoje Jean - Paul Sartre'as, kurio dėmesio centre - kierkegaardiška 
subjektyvaus vidinio asmenybės pasirinkimo problema, padedanti asme- 
nybei suvokti savastį ir tapti tuo, kuo ji yra, Freudo idėjų sklaidai vokiškos 
filosofijos plotmėje didžiulį poveikį turėjo Maxas Schelleris, Jurgenas 
Habermasas. Tačiau plačiausiai jas paskleidė po Polio Riceuro ir Rolando 
Bartheso poststruktūralistinio etapo galingai išsiskleidusi prancūzų pos- 
tmodernistinės filosofijos tradicija, Foucault, Lacanas, Derrida, Deleuze, 
Guattari ir daugelis kitų. 

Dabartinė psichoanalizė nesudaro vieningos idėjų ir požiūrių siste- 
mos. Ji susideda iš daugiau nei dviejų dešimčių skirtingų, neretai tarpu- 


savyje polemizuojančių pakraipų, mokyklų, koncepcijų, turinčių ne tik 


"zë 


fanatiškų šalininkų, bet ir aršių oponentų. Ji turi poveikį kitiems žmogaus 
ir jo kuriamos kultūros problemas tyrinėjantiems mokslams - antropo- 
logijai, sociologijai, kultūrologijai, filosofijai, pedagogikai, etnografijai, 
estetikai, meno filosofijai, menotyrai, taip pat literatūrai ir menui. 

Psichoanalizės vardą išgarsino, be Freudo ir Jungo, Adleris, Rankas, 
Sandor Ferenczi, Wilhelmas Reichas, Theodoras Reikas, Stekelis, Vikto- 
ras Franklis, Karlas Abrahamas, Wilfredas Bionas, Karen Horni, Charles 
Melmanas, Lacanas, Deleuze, Guattari ir daugelis kitų. 

Tačiau paties Freudo likimas ir ypač paskutinieji gyvenimo metai 
buvo tragiški. 1933 m. Vokietijoje naciams atėjus į valdžią, prasidėjo jo 
knygų deginimas. Tai sužinojęs mokslininkas ironizavo: „Kokia pažanga 
pasiekta! Viduramžiais jie sudegintų mane, o mūsų dienomis jie pasi- 
tenkina, degindami mano knygas.“ Tuomet dar jis negalėjo numatyti tų 
tragedijos mastų, kurie ne tik užgrius jo tautą, tačiau ir tiesiogiai palies 
daugybę artimiausių žmonių, sunaikintų konclageriuose. 

Kaupiantis Europoje karo audros debesims, jo gyvenime buvo ir 
kai kurių šviesių akimirkų. Pavyzdžiui, 1936 m., kai iškilmingai buvo 
švenčiamas 80 m. Freudo jubiliejus, Thomas Mannas perskaitė prane- 
šimą „Freudas ir ateitis“ ir perdavė psichoanalizės pradininkui segtuvą, 
kur buvo surinkti 191 rašytojo ir dailininko linkėjimai. Tarp jų buvo 
Rollandas, Andrė Gide, Pablo Picasso, Salvador Dali, Paul Klee, James 
Joyceas, Knutas Hamsunas, Hermanas Hesse, Stefanas Zweigas, Robertas 
Musilis, Wirginia Woolf ir daugybė kitų Vakarų kultūros, literatūros ir 
dailės įžymybių. 


Adolf Adler 
Wilhelm Reich 


Erich Fromm 

Freudo dukterį Anną vadovavusią Tarptautinei psichoanalitikų drau- 
gijai, areštavo gestapas, mokslininko šeima ieškodama išsigelbėjimo pa- 
bėgo į Londoną. Osvencimo ir Maidaneko krosnyse žuvo keturios Ereudo 


„seserys. Freudas visada jautė priklausomybę žydų tautai ir šis jausmas, 


regint nacizmo ideologijos įsigalėjimo laikais žydų tautos tragediją, jame, 
kaip ir Bergsono atveju, gyvenimo pabaigoje vis labiau stiprėjo. Antise- 
mitizmo recidyvus gyvendamas Austrijoje jis jautė, jie slėgė, traumavo, 
vertė ieškoti naujų adaptacijos prie niūrios tikrovės formų. Paskutinieji 
mokslininko gyvenimo metai buvo itin dramatiški, apkartinti nacių 
ideologijos siautėjimo. Pasaulinio garso Vienos universiteto profesorius 
po Austrijos užgrobimo 1938 m. uždaromas žydų gete, iš kur už 100 000 
šilingų tarptautinės psichoanalitinės asociacijos nariai išperka jį ir išgau- 
na leidimą išvykti į Londoną, kur jis buvo sutiktas entuziastingai. Tačiau 
sunkiai sergantis Freudas jau vis dažniau galvoja apie artėjančią gyvenimo 
pabaigą. 1939 m. rugsėjo 23 d. mokslininkas paprašo gydančio gydytojo 
suleisti jam mirtiną morfijaus dozę. 

Genetiniu aspektu psichoanalizė yra psichoterapijos metodas, 
ilgainiui, išsirutuliojęs į universalių ambicijų kupiną metapsichologiją (ir ne 
tik ją). Užgimusi kaip neurozių gydymo metodas, psichoanalizė ilgainiui 
išplėtė savo tyrinėjimų lauką ir į antropologijos, t. y. mokymo apie žmo- 
gų, vėliau į kultūrologiją, religijotyrą, mitologijos studijas, socialinę, etinę 
teoriją, pedagogiką, estetiką, menotyrą ir kitas mokslinio pažinimo sritis. 
Freudo intelektinei evoliucijai ir posūkiui moksliniuose interesuose, atvedu- 
siam į psichoanalizės gimimą, didžiulį poveikį turėjo 1885-86 m. stažuotė 
Prancūzijoje, kur jis Paryžiuje ir Nansi ne tik išklausė garsių prancūzų psi- 
choneurologų Charcot ir Bernheimo paskaitų kursus, tačiau ir artimai su 
jais bendravo, studijavo jų terapijos metodus. Bendras darbas su Breueriu 
padėjo suvokti klasikinės racionalistinės medicinos nuostatų ribotumą. Kai 
tik Freudas suvokė tradicinių grynai medicininių metodų galimybes, jo 
dėmesio centras persikėlė į psichologines problemas. Tačiau ir klasikinės 
psichologijos plotmėje gyvavęs žinių ir metodų arsenalas, gvildenant sudė- 
tingas nesąmoningumo problemas, jo nepatenkino. Todėl Freudo žvilgsniai 
natūraliai nukrypo į jį nuo jaunystės dominusią filosofiją, kurioje, pradedant 
neklasikinės filosofijos pradininko Schopenhauerio veikalais, ryškėjo filo- 
sofinės problematikos psichologizavimas, išskirtinis dėmesys nesąmoningų 
procesų pažinimui, įvairių ribinių egzistencinių situacijų aprašinėjimui, 
jautriausiems asmenybės vidiniams psichologiniams išgyvenimams. 

Mūsų pasitelkti liudijimai ir lyginamoji idėjų analizė rodo, kad iki 
psichoanalizės atsiradimo Freudui buvo pažįstamos tuo metu didžiulį 
populiarumą įgijusios Schopenhauerio ir Nietzscheės idėjos. 

Freudo metapsichologijos pagrindas - mokymas apie struktūrinius 
žmogaus psichikos lygmenis arba, kitais žodžiais tariant, apie psichinių 
nesąmoningumo ir sąmoningumo sistemų santykius, bei pagrindines šiose 
santykiuse veikiančias jėgas ir sudėtinius psichikos komponentus. Psichikos 
pasaulį Freudo metapsichologijoje sudaro šie pagrindiniai komponentai: 
Jis (Id - instinktyvūs potraukiai), Aš (Ego - šių potraukių kontrolė ir de- 
rinimas su aplinka) ir Virš-Aš (Super-ego - moralės normos ir idealai). 
Žmogaus psichinis gyvenimas čia aiškinamas kaip trapios sąmonės ir galin- 
gos, valdomos ypatingų nesgmoningy instinktyvių jėgų sąveikos rezultatas. 
Nesąmoningumas iškyla kaip gelminis žmogaus psichikos lygmuo, lemiantis 
gyvenimo, veiklos ir kūrybos pakraipą. Jo tyrinėjimai neginčijamai įrodė 
išskirtinę nesgmoningumo sferos svarbą kiekvieno žmogaus gyvenimui 
ir kūrybinei veiklai. Jis parodė, kad greta sąmonės gyvuojantis nepaly- 
ginamai platesnis nesąmoningumo pasaulis sudaro ypatingą ontologinį 
iš daugybės sudėtingai fiksuojamų ir apibrėžiamų segmentų susidedantį 
psichinės struktūros pjūvį, kuris yra objektyvi, paklūstanti moksliniam 
pažinimui realybė. Gyvenimo eigoje buvo tobulinama ir gilinama froidis- 
tinė žmogiškos psichinės struktūros samprata, jos sudėtinių komponentų 
apibūdinimai, santykiai, tačiau programinis teiginys, kad ji yra objektyvi, 
paklüstanti moksliniam pažinimui realybė, liko nekintamu. 

Akivaizdu, kad nepaisant adoracijos ar ją lydėjusios nuožmios re- 
akcijos, atvirų patyčių, Freudo metapsichologijoje konceptualiai surišti 
į daugmaž vieningą sistemą žmogaus psichinės struktūros komponentai 
ir paskleisti psichoanalizės terminai id, ego, super-ego, libido, sublimacija, 
neurozė ir Oidipo kompleksas, Elektros kompleksas, išstūmimas, regresija 
ir pan., tapo neatsiejama šiuolaikinės humanistikos akademinio diskurso 
dalis. Freudo metapsichologija tvirtai jaugo į dabartinę kultūrą, mokslą; 
beveik visuotinai pripažįstama, kad esama didžiulio žmogaus veiklą 
reguliuojančio nesąmoningo klodo, kad „kraujomaišos tabu“ nuolatos 
traumuoja psichiką, galingas seksualinis potraukis (libido) yra neatsie- 
jama mūsų gyvenimo, potroškių dalis, svarbiausių racionaliai sunkiai 
paaiškinamų prieraišumų motyvas ir kad mes visi turime „kompleksų“, 
užgimusių vaikystėje, kad sapnai yra neatsiejama ir labai svarbi žmogaus 

Aprašęs žmogaus psichikos struktūras, nesgmoningumo sferoje vei- 
kiančias jėgas, instinktus, potroškius, destruktyvias jėgas, psichologinius 
kompleksus, užslėptus žmogiškosios veiklos „herojus“ ir motyvus, jis 
sukūrė bemaž vientisą iš daugybės glaudžiai susijusių komponentų žmo- 
giškosios psichikos struktūros pasaulį, kuriame nesgmoningumo sferos 
poveikis, kaip teigė ir neklasikinės filosofijos šalininkai, buvo milžiniškas. 
Jo psichikos pasaulio ir žmogaus kūrybinės veiklos formų tyrinėjimuo- 
se akivaizdus psichologinės, filosofinės ir meninės kalbos suartėjimas, 
ilgainiui sukūręs naują savitą psichoanalitinį žargoną ir daugybę tik jam 
būdingų sąvokų bei prasminių konotacijų. 

Aštunta dalis 
HEIDEGGERIO RYTŲ IR VAKARŲ MĄSTYMO PRINCIPŲ 
VIENOVĖS IEŠKOJIMAI 


Heideggerio mąstysenos savitumas 


Martinas Heideggeris (1889-1976) - įtakingiausias egzistencinės pa- 
kraipos vokiečių mąstytojas, kurio veikalai atspindi XX a. antrosios pusės 
filosofijai būdingą Rytų ir Vakarų tradicijų suartėjimą, Vakarų mąstymo 
tradicijos, kuri traktuojama negatyviai kaip „metafizinė“, destrukciją. Iš 
čia plaukia dėmesys individualaus mąstymo principams, „realiai būčiai“, 
„realiai istorijai“, „pirminiams kognityviniams veiksmams“, „gelminiams 
pirmapradžiams kalbos sluoksniams“, daugelio pamatinių vakarietiškos 
filosofijos nuostatų permąstymui. Tai naujos, lyginant su neklasikine, 
„post-neklasikinės filosofijos“ atstovas tiesiantis, kelius postmoderniam 
mąstymui. 

Heideggerio santykiai su ankstesne Vakarų filosofijos tradicija yra 
nevienareikšmiai: jo mąstysena, regis, persmelkta tradicijos ir glaudžiai 
susijusi su ja, kita vertus, ne tik daugelyje programinių nuostatų ženkliai 
skiriasi, tačiau ir griauna šios tradicijos pamatus. Ilgainiui Heideggerio 
veikaluose išryškėjo atotrūkis nuo tradicinės akademinės filosofijos 
ir tai buvo svarbus proveržis į kitas mąstymo erdves Vakarų mąstymo 
tradicijoje, kuri pasuko suartėjimo su Rytų mąstymu keliu. Heideggeris 
susiejo neklasikinės filosofijos šalininkų plėtotos reakcijos prieš Apšvietos 
racionalizmą pagimdytų žmogiškosios būties svarbą, kaip aukščiausią 
vertybę, su prancūziškojo postmodernizmo ideologų siekimu galutinai 
nuvainikuoti vakarietiškąjį logocentrizmą ir įtvirtinti „atviro“ poetinio 
mąstymo principus. 

Heideggeris perėmė ir savitai sulydė daugelį Aristotelio, Descarteso, 
Kanto, Schleiermacherio, Schellingo, Kierkegaardo, Nietzscheės, Brenta- 
no, Rickerto, Husserlio, Schelerio, Dilthey'aus, Bergsono, Sartreo, Laozi, 
Zhuangzi, D. T. Suzuki ir kitų mąstytojų idėjų. Jo veikalams būdingas ne 
tik aukštas intelektinis mąstymo lygis, mįslingumas, teorinių konstrukcijų 
sudėtingumas, bet ir fundamentalus filosofijos istorijos tekstų, literatūros 
paminklų pažinimas bei originali jų interpretacija. Paskelbęs svarbiausius 
veikalus, jis tapo visuotinai pripažintu XX a. filosofijos klasiku, vienu iš 
paskutinių didžiųjų vokiečių filosofijos tradicijų tęsėjų. Minėtas ryšys su 
tradicija pirmiausia stebimas iš siekimo išsaugoti filosofinio suvokimo 

universalumą, pirmapradį jo santykį su būtimi filosofinėms disciplinoms 
diferencijuojantis. Jo veikaluose daugelis tradicinių klasikinės vokiečių fi- 
losofijos problemų perkeliamos į kitą - ontologinės mąstysenos - plotme. 
Tai neįtikėtino darbš- 
tumo ir produktyvumo 
mąstytojas: kūrybinis 
palikimas, rengiamas 
publikavimui „Kloster- 
mann“ leidykloje, gali 
sudaryti apie 70 tomų. 
Skaityti ir nagrinėti 
Heideggerio tekstus ne- 
lengva, nes pagrindinių 
jo sąvokų dėl archajiš- 
kumo ir savitumo beveik neįmanoma tiksliai išversti į kitą kalbą. Filosofo Heideggerio 
mąstysena daugiasluoksnė, kupina metaforiškumo, užšifruotos simboli- Anos 
kos, nuolatos įsišakojanti įvairiomis kryptimis, prisodrinta netiesioginių,  Meskirchas. 
painių minčių perėjimų, kuriose slypi savita logika, nuoseklumas. Greta ` Raižinys 
įprastinės filosofinės kalbos čia dažni netikėti minties blykstelėjimai, 
primenantys čan mąstytojų poetų „praregėjimus“, lemiančius tam tikrą 
neišsakymą. 
Heideggerio filosofinės terminijos ir kalbos painumas, teiginių mi- 
glotumas seniai tapo polemikos objektu. Arthuras Hūbsheris knygoje 
Denker unserer Zeit („Mūsų laikmečio mąstytojai“) rašo: „Carnapas ir 
pozityvistai tyčiojasi iš jo frazių beprasmiškumo, Berdiajevas kalba apie jo 
neįmanomus ir nesuprantamus žodžių junginius, Heinrichas Scholzas dar 
griežčiau — apie sąmoningą dviprasmiškumą, o katalikų filosofas Peteris 
Wustas — net apie neregėtą akių dūmimą. Tačiau savo sekėjų jis laikomas 
mūsų amžiaus dvasiniu mesiju ir jis veikia išsaugodamas mesijo padėtį 
plačiame intelektualiniame sąjūdyje“ (Hūbsher, 1962, 203). Tačiau toks 
požiūris į Heideggerio, siekiančio grąžinti filosofiją prie jos pirmapradžių 
ištarų ir ištakų („kaip tiesos ieškojimo“, „buvimo kelyje į nesibaigiantį 
pažinimo procesą“), yra perdėm kategoriškas. Taikliai Heideggerio fi- 
losofavimo stiliaus esmę apibūdino Josė Ortega y Gassetas: „Tikriausiai 
daug vokiečių laiko Heideggerį labai blogu rašytoju, varginančiu vokiečių 
kalbą, - rašė jis, - Aš gerbiu šią nuomonę tiek pat, kiek pats jos nepri- 
silaikau. Man atrodo, jog Heideggerio stilius nuostabus... Geras stilius 

gali būti įvairialypis, tačiau yra tik du, kuriuos čia vertėtų supriešinti. Yra 
geras literatūrinis stilius ir geras filosofinis stilius. Heideggeriui būdingas 
įstabus filosofinis stilius“ (Ortega y Gasset, 1962, 44). 

Skaitant giliamintiškus Heideggerio apmąstymus apie būties prasmę, 
kartais susidaro įspūdis, kad jis sąmoningai vengia galutinių formuluo- 
čių ir vienprasmių atsakymų į keliamus klausimus. Mąstytojas net yra 
prisipažinęs, kad jo formoluojami klausimai nepaprastai sudėtingi ir 
įprastiniam suvokimui, tiesą sakant, neprieinami. Kadangi jo filosofinė 
kalba savita, jaučiasi esąs niekieno nesuprastas, nes kiekvienas minties 
pokytis, išreikštas įprastinėmis sąvokomis ir perkeltas į kitą mąstymo 
struktūrą, praranda autentiškumą ir virsta kuo kitu, negu buvo pradinėje 
nuojautoje. 

Heideggeris sudėtingos intelektualinės biografijos mąstytojas, kurio 
pavyzdys liudija, kad ir didūs mąstytojai neišvengia lemtingų klaidų. Mo- 
kydamasis Freiburgo universitete jis suartėjo su neokantininku Heinrichu 
Rickertu, kuriam paskyrė savo pirmą veikalą apie Dunso Scotto filosofiją. 
Vėliau jį patraukė fenomenologijos pradininko Edmundo Husserlio idė- 
jos, tapo jo mokiniu. Jau tuomet jo paskaitos turėjo didžiulį pasisekimą. 
Apgynęs disertaciją, 1916 m. Heideggeris gavo Rickerto katedrą Freibur- 
go universitete, o pastarasis paveldėjo Windelbando katedrą garsiajame 
Heidelbergo universitete. Nuo 1923 iki 1928 m. ėjo Marburgo universiteto 
profesoriaus pareigas. Visą laiką, išskyrus Marburgo periodą, gyveno 
provincijos gamtos prieglobstyje Freiburge arba savo 1922 m. pastatytame 
name Todtnauberge („miręs kalnas“). Tuo pirmuoju jo ryškaus kūrybinio 
pakilimo metu Heideggerį veikė Franzo Brentano, Rickerto, Husserlio ir 
Kierkegaardo idėjos. Tai matyti programiniame veikale Būtis ir laikas, 
kuriame išdėstyti „fundamentaliosios ontologijos“, įgavusios tarptautinį 
pripažinimą egzistencinės filosofijos vardu, principai. 

Aptariant Haideggerio fundamentaliosios ontologijos ištakas 
kritiniuose darbuose dažniausiai pabrėžiama Rickerto, Husserlio ir 
neklasikinės krypties šalininkų įtaka, užmirštant tą išskirtinį vaidmenį, 
kurį programinėms Heideggerio mąstymo nuostatoms turėjo Freudo ir 
Husserlio mokytojas Brentano (1838-1917). 

Šis puikus Aristotelio, vokiečių klasikinės filosofijos ir modernios psi- 
chologijos žinovas teigė, kad tikrasis mokslinis filosofijos metodas iš esmės 
niekuo nesiskiria nuo kitų gamtos pažinimo būdų. Jis aiškiai atskyrė fizinius 
ir psichinius fenomenus. Pastarųjų esminis skiriamasis bruožas intencio- 


Aštunta dalis. HEIDEGGERIO RYTŲ IR VAKARŲ MĄSTYMO PRINCIPŲ VIENOVES IEŠKOJIMAI 


nalumas, kadangi suvokianti daiktus ir reiškinius sąmonė visada atspindi 
santykį su kuo nors (realiu ar nerealiu). Suvokiant tikrovės fenomenus vi- 
sada kažką jaučiame, mąstome. O štai visiems mus supantiems už sąmonės 

ribų esantiems fiziniams objektams svetimas intencionalumas, kadangi jie 
siejasi su užsisklendusia savyje būtimi. Brentano išskirtinį dėmesį teikė 
sąvokai tiesa, kurią siejo su empiriniu žinių pagrindimu, kartu išskirtinę 
svarbą teikdamas suvokėjo ir interpretatoriaus vidinei patirčiai. 

Iš minėtų Brentano idėjų lauko tiesiogiai plaukė neretai pateikiama 
kaip originaliausias intelektualinis judesys Husserlio fenomenologijos 
idėja ir pagrindinių jo filosofijoje gvildenamų problemų kompleksas: 
fenomeno, suvokimo, „griežto moksliskumo’, intencionalumo ir fenome- 
nologinės redukcijos, tiesos ir pan. teorijos. Netgi garsieji Husserlio šūkiai 
„prie pačių daiktų“ tai yra kvietimas atsiriboti nuo abstrakčių teorijų, 
knygų ir požiūris į filosofiją kaip griežtą mokslą, greta kitų akademinių 
disciplinų išplaukė iš Brentano skelbiamų idėjų rato. 

Per Husserlį ir tiesiogiai paskiras jau aptartas Brentano idėjas perėmė 
Heideggeris, kuriam itin svarbus buvo mokymas apie intencionalumą ir 
miglotas minčių dėstymo stilius. Tik dėl pasaulėžiūros ir mąstymo būdo 
savitumo jis dėmesio akcentus perkėlė į kitus nei Husserlis Brentano fi- 
losofijos aspektus. Skaitydamas mokslinius žurnalus mąstytojas sužinojo, 
kad Husserlio mąstymo būdas buvo nulemtas Brentano išplėtotų idėjų. 
Paties Heideggerio prisipažinimu iš Hussserlio Loginių tyrinėjimų jis laukė 
nuoseklaus Brentano disertacijoje Apie esmės reikšmių įvairovę remiantis 
Aristoteliu (1862) iškeltų problemų plėtojimo, tačiau mokytojas nebepatei- 
sino vilčių. Todėl jų keliai neišvengiamai išsiskyrė ir nuvedė skirtingomis 

kryptimis. „Tokiu būdu, - rašė jis, - aš įžengiau į klausinėjimo apie būtį 
kelią - apšviestas santūraus požiūrio fenomenologijos, atnaujintas kitaip, nei 
anksčiau, susirūpinęs klausimais, kurie buvo iškelti Brentano disertacijoje. 

„Tačiau klausimų kelias pasirodė ilgesnis, nei galvojau. Bandymai, ir buvo 
pirmosios paskaitos Freiburge, vėliau Marburge, parodo šį kelią netiesiogiai“ 
(Heidegger, 1963, 81). Būtent Brentano disertacija buvo tas išeities taškas 
kuris Heideggerį pastūmėjo apmąstymams apie būtį. Jį domino ontologinės 
filosofijos klausimai: jei būtis apibūdinama kaip turinti daugybę reikšmių, 
kuri iš jų yra styguojanti ir pagrindinė? Kas yra vadinama būtimi? 

Ši nauja Heideggerio mąstysenos orientacija į būties problemų 
apmąstymą, išryškėjusi Būtyje ir laike, buvo viena svarbiausių idėjinio 
išsiskyrimo su Husserliu priežasčių. Posūkį į ontologinę problematiką 
mokytojas pastebėjo skaitydamas tik ką išėjusį savo mokinio fundamenta- 
lų veikalą Sein und Zeit („Būtis ir laikas“, 1927). Deja, jis sunkiai slėpė nu- 
sivylimą, kadangi šį „posūkį į būtį“ suvokė kaip savo skelbiamos fenome- 
nologijos principų išdavystę. Tačiau būtent ši originali knyga mąstytojui 
iškart suteikė jaunam mąstytojui tarptautinį pripažinimą. „Heideggerio 
šlovė, ~ rašė Hanna Arendt, - prasidėjo anksčiau nei 1927 m., kai buvo 
paskelbta „Būtis ir laikas“, ir apskritai abejotina, ar buvo įmanoma tokia 
neįprasta šios knygos sėkmė (ne tik sensacija, kurią ji sukėlė tuoj po savo 
pasirodymo, bet ir ta įtaka, kuria ji turi ir kuriai mažai kas gali lygintis 
iš paskelbtų XX a. tekstų), jei nebūtų to, kas vadinama mokymo sėkme“ 
(cit. pagal Biemel, 1998, 23). 

1928 m. išgarsėjęs jaunas mąstytojas, padedamas Nikolajaus Hartman- 
no, grįžo į Freiburgo universitetą, o 1930 ir 1933 m. jis buvo pakviestas 
dirbti Berlyno universiteto rektoriumi. Jo atsisakymas liudija nenorą ištirpti 
didmiesčio šurmulyje, prarasti tiesioginį ryšį su provincialiu gamtos pasau- 
liu, kurio vientisoje erdvėje jis gyveno ir mąstė. Tuomet vyko labai svarbūs 
poslinkiai jo pasaulėjautoje, stiprėjo atotrūkis nuo akademinės filosofijos 
principų, metaforiška kalba prarado tradiciniams akademiniams tekstams 
būdingą aiškumą, išskirtinę svarbą įgavo užslėptų reiškinių, žodžių prasmių 
ieškojimas. „Pirmas susitikimas su jo akių žvilgsniu, - rašo Gadameris, - 
parodo žmogui, kuo jis buvo ir kas jis yra: regintis. Mąstytojas, kuris regi. 
Tikrovėje, kaip man atrodo, tai ir apsprendžia haidegeriškos mąstysenos 
savitumą tarp visų mūsų meto filosofinių mokymų - tai, kad daiktai, 
kuriuos jis pristato aukščiausiu laipsniu sava-vališkai, įžeidžiančia visus 
„kultūrinius“ lūkesčius kalba, visada yra regima“ (Gadammer, 1972, 204). 

1933-1934 m. filosofas ėjo Freiburgo universiteto rektoriaus pareigas. 
Tapęs nacių partijos nariu Heideggeris padarė lemtingų klaidų, kurios 
vėliau pasibaigus karui sukėlė aršią polemiką dėl jo ryšių su nacių ideolo- 
gija. Heideggerio mokinys Karlas Lôwitas, išklausęs jo pranešimą 1936 m. 
Romoje, Germanistikos institute, kritiškai atsiliepia apie užsisegusio 
nacionalsocialistų partijos skiriamąjį ženklelį ir kalbančio šios partijos 
žargonu mąstytojo politinės pozicijos prieštaringumą. Kita vertus, Hus- 
serlis ir Herbertas Marcuse apkaltina jį nacių ideologijos viešpatavimo 
metais išryškėjusiomis antisemitinėmis pažiūromis. Pasakytos oficialios 
kalbos, kuriose palaikoma nacių ideologija yra nepaneigiamas dalykas. 
Tačiau kyla klausimas, kodėl tuomet užimantis aukštas rektoriaus parei- 
gas Heideggeris taip greit atsistatydino ir atsisakė karjeros perspektyvų. 
Vadinasi, ne viskas šioje istorijoje yra paprasta, kaip galėtų pasirodyti. Čia 
paminėsime, kad daugelis Heideggerio mokinių prisimena tuo pat metu 
filosofo išpuolius prieš nacionalsocialistų ideologiją ir rasizmą. 

Prieškario metais ėmė keistis Heideggerio pasaulėžiūra. Filosofas 
ilgam užsisklendė ir, išskyrus rinkinį apie Hėlderlino poeziją, nieko 
nespausdino. 1936-1937 m. Heideggerio paskaitose ryškėjo „posūkis“ 
ir vėlyvosios filosofijos kontūrai. Jo filosofijoje regimas nutolimas nuo 
akademinės racionalistinės filosofijos principų ir perėjimas į kitą „atvi- 
rą“, stipriai ženklintą neklasikinės, o vėliau ir Rytų filosofijos (pirmiausia 
daoizmo) įtakos mitopoetinį mąstymo stilių. Mastytojo interesai krypsta 
į mokymą apie būtį ir kalbą kaip „būties namus“. Šias idėjas jis išplėtoja 
svarbiausiuose antrojo dvasinės raidos etapo veikaluose: Erlūuterungen 
zu Hėlderlins Dichtung („Hėlderlino poezijos aiškinimai“, 1944), Platons 
Lehre von der Wahrheit („Platono mokslas apie tiesą“, 1947), Holzwege 
(„Klystkeliai“, 1950), Unterwegs zur Sprache („Smelkiantis į kalbą“, 1959), 
Nietzsche („Nietzsche“, 2 t., 1961), Die Kunst und der Raum („Menas ir 
erdvė“, 1969). 

1945 m. pasibaigus karui, Heideggeris sąjungininkų okupuotoje 
Vokietijoje stojo prieš prancūzų reabilitacijos komisiją dėl teisės dėstyti 
universitetuose, o tai buvusiems nacių partijos nariams buvo uždrausta. 
Bristi iš šios keblios padėties jam padėjo prancūzų filosofų, ypač kairuo- 
liškos pakraipos prancūziškojo egzistencializmo lyderio Sartreo ir kitų 
prancūzų intelektualų parama. Jie rašė raštus, rūpinosi jo tekstų vertimu 
į prancūzų kalbą. „Aš, - sakė interviu Heideggeris, - dėl nieko neprašiau. 
Tačiau parodoksalu, kad patys prancūzai atėjo man į pagalbą sprendžiant 

šią problemą. Vokietijoje — buvo visai kitaip, čia išpuoliai nesiliovė. Ti- 
kriausiai reikia turėti omenyje ir piktavališkumą. Sartre'as parašė apie tai 
visą skyrių. Apie tai sprendžia retrospektyviai. Kartais užmiršta tą 1933 
metų tragišką sumaištį, skurdą, beviltiškumą, iliuzijas... Man užteko 
dešimt mėnesių iš to išsivaduoti“ (Frederic de Towarnicki / Jean-Michel 
Palnier, 1969, 84). Galbūt todėl iki gyvenimo pabaigos Prancūzija buvo 
vienintelė užsienio šalis, į kurią jis mielai vyko, dalyvaudavo simpozi- 
umuose, duodavo interviu ir netgi kai kuriuos savo darbus pirmiausia 
skelbė prancūzų kalba. 

Heideggerį kritiniu jo gyvenimo periodu taip pat su tam tikromis 
išlygomis parėmė ir jaunystės draugas Karlas Jaspersas. Jis vertino bičiulį 
dėl atsakingo požiūrio į filosofiją, kuris labai skyrėsi nuo įprasto uni- 
versitetinėje sistemoje akademinio plepėjimo apie filosofiją. Jaspersas 
pagarbiai atsiliepė apie neabejotiną šio originalaus mąstytojo mokslinį 
potencialą, filosofinį juslingumą, mąstymo lygį, tačiau kartu jo dėstymo 
stilių apibūdino kaip nelaisvą, diktatorišką, nekomunikabilų, nelabai 
tinkantį naujiems demokratiniams Vokietijos universitetų uždaviniams. 
Tačiau šios paramos akcijos deramai nepaveikė prancūzų reabilitacijos 
komisijos, kuri rekomendavo Vokietijos kultūros ministerijai nušalinti 
filosofą iki 1951 m. nuo pedagoginio darbo. 

Įskaudintas filosofas manė esąs nepagrįstai nubaustas ir dirbtinai 
išstumtas į atgimstančios po karo sukrėtimų Vokietijos akademinio 
gyvenimo paraëtes. Tai skatino jo stiprėjantį užsisklendimą nuo išorinio 
pasaulio. Šis Schopenhauerio aukštintas atsiribojimas nuo išorinio pasau- 
lio iki gyvenimo pabaigos tapo jo savastimi. Jis retai vykdavo į kongresus, 
konferencijas, dalyvaudavo viešuose ceremonijose. „Aš nemėgstu, - teigia 
jis, - kai apie mane kalba visuomenė, tačiau vienatvę myliu, kad galėčiau 
daug dirbti“ (Heidegger, 1998, 342). Pokario metais intensyviai dirbo, 
permąstė ankstesnes nuostatas ir plėtojo naują mokymą apie būtį ir 
kalbą kaip būties namus. Tik 1950-1951 m. žiemos semestro pabaigoje 
duotas oficialus leidimas skaityti paskaitas. Jos iškart susilaukė didžiulio 
klausytojo dėmesio, kas skatino jo augantį pripažinimą ir paakino versti 
jo veikalus į kitas kalbas. 

Jasperso mesti kaltinimai Heideggeriui dėl jo pedagoginio darbo 
stiliaus kvestionuotini, nes iš daugelio pasaulio kraštų buvę mąstytojo 
studentai dažniausiai kalba visai priešingus dalykus. Jam buvo svetimas 
mokytojo Husserlio monologiškumas, nes per seminarus dažniausiai 

kalbėjo tarsi pranašas. Ši Heideggerio asmeninė patirtis tikriausiai ir 
pakoregavo jo seminarų ir bendravimo su mokiniais dialoginį būdą. Jis 
pirmiausia siekė išmokyti mąstyti, savarankiškai analizuoti kruopščiai 
seminarams parengtus tekstus, atskleisti jų individualybes. Daug dėmesio 
skyrė paskaitų ir seminarų parengiamajam darbui, iki smulkiausių detalių 
apmąstydavo norimos medžiagos pateikimo logiką, nieko nepalikdamas 
potencialiam įkvėpimui ar sąmonės nušvitimui. Jo atrinkti tekstai semi- 
narams pasižymėjo glaustumu ir minties plėtojimo daugiasluoksniskumu. 
Taip jis mokė kūrybiškai analizuoti tekstus ir savarankiškai mąstyti. 

Tačiau suteikime žodį jo mokiniams, tiesioginiams aptariamų dalykų 
dalyviams, kurie klausė jo paskaitų ir dalyvavo seminaruose. Gadameris, 
paskelbęs daugybę įvairiems Heideggerio asmenybės ir filosofijos proble- 
moms skirtų tekstų, pateikia juose svarbių detalių apie mąstytojo pedagogi- 
kos subtilybes. Jis vertina Heideggerio pedagoginį talentą, minčių dėstymo, 
kalbos manierą, paskaitose ir seminaruose vyravusią kūrybingą atmosferą. 
„Tai, - rašė jis, - buvo unikalios interpretacijos, tiek vaizdingo aiškinimo 
galia, tiek ir atskleidžiamomis perspektyvomis. Heideggerio paskaitų pro- 
blematika taip mus užvaldydavo, kad mes jau nežinodavome, ar Heideggeris 
kalba apie savo filosofines problemas, ar apie Aristotelio problemas? Tai 
buvo didinga hermeneutinė tiesa, kurią visi tuomet patys pajutome ir kurią 
aš vėliau turėjau pateisinti ir ginti“ (Gadammer, 2007, 132). 

Kitas mokinys Walteris Biemelis pateikia gyvą legendomis tarp stu- 
dentų apaugusių Heideggerio vedamų seminarų aprašymą, kuriame regimi 
saviti ir efektingi kūrybiško darbo su mokiniais metodai: „Jei buvo kalbama 
apie tekstą, apie kurį jau buvo pasisakymai haidegeriškuose tekstuose, iš ten 
negalima buvo perimti jokių citatų. Heideggeris nenorėjo girdėti to, kas jau 
kartą buvo jo pasakyta, iš mūsų lūpų jis norėjo girdėti tik tai, ką mes patys 
galėjome pasisemti iš analizuojamo teksto. Todėl mūsų seminarai nebuvo 
tik paskaitos, pridengtos seminaro vardu, tačiau buvo tiesioginis darbas su 
tekstu. Ir taip išeidavo, kad mes per visą semestrą, perskaitydavome, mėgin- 
dami suprasti, viso po du ar tris puslapius vieno filosofo. Tačiau dėl šių pus- 
lapių, kruopščiai ir rūpestingai iš anksto atrinktų Heideggerio, pavykdavo 
mus taip giliai panardinti į tyrinėjamo filosofo savastį, kad sužinodavome 
apie jį daugiau, nei sužinotume per įprastas filosofines studijas“ (Biemel, 
1998, 32-33). Dabar šie Heideggerio seminarų vedimo filosofams princi- 
pai plačiai pasklido įvairiose pasaulio šalyse ir tapo neatsiejama filosofinių 

Šuolis į būtį: „Būtis ir laikas“ 


Tačiau grįžkime prie Heideggerio filosofinės evoliucijos analizės, 
kadangi jau pirmojo periodo veikaluose pradėjo ryškėti pamatiniai jo va- 
dinamosios „fundamentaliosios ontologijos“ principai. Žmogiškos būties 
prasmė mąstytojo požiūriu atsiskleidžia tik analizuojant žmogaus būtį 
(Dasein), kuriai vienintelei atsiveria būties esmė. Svarbiausios Heideggerio 
ankstyvojo dvasinės evoliucijos etapo mokytojui Husserliui dedikuotos 
knygos - Sein und Zeit („Būtis ir laikas“, 1927) - tikslas - sukurti naują, 
sistemingą, ontologiškai pagrįstą filosofiją, kuriai svarbiausia ne tiek žmo- 
gaus, kiek apskritai būties ontologija. Kiekviena ontologija“, „netgi“ jeigu 
ji remiasi turtinga ir tobulai suręsta kategorijų sistema, teigė mąstytojas, 
lieka akla ir klaidinga savo nuostatomis, jei tik iš anksto neišsiaiškina būties 
prasmės ir neįžvelgia šiame aiškinimesi fundamentalaus savo uždavinio. 
Kadangi būtis skleidžiasi tik per žmogų, kaip būtybę, vadinasi, būtį pažinti 
įmanoma tik remiantis konkrečios žmogaus būties analize, kuria ir turi 
prasidėti apmąstymai apie būtį. Toks požiūris atskleidžia ir išeitines jo 
filosofijos pozicijas, kadangi viskas, kas mus supa pasaulyje, yra tiesiogiai 
susiję su žmogaus būtimi ir jo sąmone. Iš čia plaukia Heideggerio, lyginant 
su ankstesne neklasikinės filosofijos tradicija, mąstymo specifika; ontologija 
čia itin glaudžiai susipina su žmogiškos būties fenomenologija. 

Heideggerio santykiai su egzistencine filosofijos tradicija, kurios vie- 
nu iš pradininku objektyviai, nepaisant atsiribojimų, jis buvo- neviena- 
reikšmiai. Viena vertus, plėtodamas Kierkegaardo idėjas jis reiškėsi kaip 
šios įtakingos krypties pamatinių filosofinių principų pagrindėjas, kita 
vertus, peržengė egzistencializmui būdingą susitelkimą ties egzistencijos 
problemomis ir aptarinėjo platesnį būties problemų lauką. 

Šie vis didesnę įtaką įgaunantys Kierkegaardo tekstų skaitymo įkvėpti 
nusivylimo tradicinėmis Vakarų kultūros, filosofijos, meno vertybėmis 
egzistenciniai leitmotyvai dramatiškai suskamba Būtyje ir laike. Šiame 
tradiciniu akademiniu stiliumi parašytame veikale autorius, tikriausiai 
norėdamas pademonstruoti ištikimybę mokytojo Husserlio „gryno 
moksliškumo“ nuostatoms (neatsitiktinai jis nuolatos pabrėžia, kad 
„ontologija yra įmanoma tik kaip fenomenologija“), lanksčiai atsiriboja 
nuo pagrindinio egzistencinių idėjų komplekso įkvėpėjo Kierkegaardo, 
traktuodamas jį kaip „filosofuojantį rašytoją“. Kierkegaardą Heideggeris 
pateikia ne kaip mąstytoją, o kaip religinį rašytoją, ir ne vieną iš daugelio, 


Aštunta dalis. HEIDEGGERIO RYTŲ IR VAKARŲ MĄSTYMO PRINCIPŲ VIENOVÉS IEŠKOJIMAI 


o vienintelį, adekvačiai atitinkantį savo epochos likimą. Iš tikrųjų Kierke- 
gaardo veikaluose išryškėjęs sąvokos „egzistencija“ sureikšminimas ir 
jos patalpinimas į filosofinių apmąstymų centrą buvo tikra revoliucija 
Vakarų mąstymo istorijoje. Kierkegaardas savo egzistencinio mąstymo 
dialektikoje atvėrė naujas perspektyvas haidegeriškam būties esmės 
pažinimui, kadangi per egzistenciją žmogus įsibrauna į esinių visumą ir 
atsiduria akistatoje su pačia būtimi. Čia į pirmą eilę iškyla toks žmogaus 
būties būdas, kurį Heideggeris, tęsdamas Kierkegaardo tradiciją, pavadina 
„egzistencija“. 

Kaip ir Schopenhauerio, Kierkegaardo ir Nietzscheės filosofijos su- 
bjektas, taip ir Heideggerio žmogus, nublokštas į priešišką pasaulį, ieško 
prieglobsčio, rūpinasi egzistencija, siekia išgyventi. Pagrindinis žmo- 
gaus „buvimo pasaulyje“ egzistencialas reiškiasi įvairiais ontologiniais 
aspektais. Vienas svarbiausių yra esinys (čia būtis). „Čia-būtis, - aiškina 
mąstytojas, - yra esinys, kuris esu aš pats, būtis yra manoji būtis. Sis 
apibrėžimas yra nuoroda į ontologinę sandarą, tačiau tik tiek. Kartu jame 
glūdi ontinė - nors tik apytikrė nuoroda į tai, kad šis esinys esu aš pats, 
o ne kas nors kitas. Į klausimą „kas“ atsakoma remiantis tuo, kad aš esu 
„aš pats“, subjektas“, „pats“. „Kas“ yra tai, kas išlaiko tapatumą santykių 
ir išgyvenimų kaitoje ir kartu sueina į santykį su šia įvairove. Ontologiš- 
kai jį mes suprantame kaip nuolat egzistuojantį tam tikrame uždarame 
regione, kaip kažką aukščiausia prasme esantį pagrindu, kaip subjectum“ 
(Heideggeris, 1992, 64). 

Taigi Heideggeris plėtodamas egzistencinius motyvus tiesiogiai priar- 
tėja prie aptartos Kierkegaardo ir Nietzscheės išplėtotos „subjektyviosios 
ontologijos“ problematikos. Jei čia-būtis yra neatsiejama nuo subjekto ir 
skleidžiasi tik egzistuodama, vadinasi, jos pastovumas ir galimas nesava- 
rankiškumas reikalauja fundamentalaus egzistencinio-ontologinio pagrin- 
dimo. Taip Heideggerio ir Kierkegaardo bei Nietzscheės „subjektyviosios 
ontologijos“ keliai išsiskiria, Heideggeriui pirmtakų koncepcijose, iškelian- 
čiose subjektyvios „egzistencijos“ ir „gyvenimo“ vertę kaip nekvestionuoja- 
mai aukščiausią vertybę, trūksta to fundamentalumo ir moksliškumo, kurį 
filosofui galėjo suteikti fenomenologinis požiūris ir nuoseklus egzistencijos 
baigtinumo, gyvenimo ir mirties dialektikos apmąstymas. 

Heideggerio mintys tiesiogiai siejasi su klasikinio filosofinio daoizmo 
šalininkų. Pavyzdžiui, Zhuangzi, kaip ir Heideggeris, daug kalba apie gy- 

gyvenimas Zhuangzi filosofijoje iškyla tik kaip akimirkos blyksnis būties 
verpete, šviesos spindulėlis, kuris mirštant žaibiškai gęsta. Kita vertus, 
žmogaus gimimas čia aiškinamas kaip savita materialių-dvasinių-idealių 
gi dalelyčių, esančių bioenergetiniame Dao spiralės lauke, kombinacija, 
kuriai susidarius gimsta gyvybė, o jai iširus ateina mirtis. „Gyvenimas, - 
sako Zhuangzi, - seka mirtį, o mirtimi prasideda gyvenimas. Ar žinoma 
kam nors jų kaitos tvarka? Žmogaus gimimas — tai eterio sutirštėjimas. 
Susikaupia (eterio) - skleidžiasi gyvenimas, o kai suyra, sklaidosi - ateina 
mirtis“ (Z-246). Vadinasi, mirtis suvokiama kaip kelias į naują gyvenimą, 
lygiai taip pat kaip gyvenimas yra kelias į mirtį. Zhuangzi mintys tiesiogiai 
siejasi su Heideggerio apmąstymais, kuris taipogi mirtį susieja su gimimu 
ir kalbėdamas apie asimetriškus gimimo ir mirties santykius pabrėžia 
žmogiškosios būties istoriškumą ir laikinumą. Taip gimsta sąvoka „būtis 
mirčiai - vardan - gimimo“. Toks darinys apibūdinantis Dasein, pabrėžia 
jo baigtinumą ir atveria erdvę gimimo egzistencialui. 

„Pavadinimas „egzistencija“ Būtyje ir laike, - aiškina veikale Kas 
yra metafizika Heideggeris, - vartojamas paženklinti tik žmogaus būčiai. 
Remiantis teisingai apmąstyta „egzistencija“, galima mąstyti čia būties 
„esmę“, kurios atvertyje pasirodo ir pasislepia, priartėja ir atsitraukia pati 
būtis; ši būties tiesa nėra čia-būtis ir negali būti su pastarąja sutapatinta 
taip, kaip tai išreiškia metafizinis teiginys: koks nors objektyvumas kaip 
toks yra subjektyvumas. Ką reiškia „egzistencija“ Būtyje ir laike? Žodis 
išreiškia tam tikrą būties būdą, būtent būtį esinio, atveriančio būties at- 
verčiai, kurioje jis stovi ją išstatydamas. Tokio išstatymo patirtį išreiškia 
žodis „rūpestis“ (Heideggeris, 1992, 104-105). Nublokštas į priešišką pa- 
saulį žmogus ieško prieglobsčio, rūpinasi egzistencija. Šis rūpestis plinta 
„buvimo pasaulyje“ (In-der- Welt-Sein), užbėgimo į priekį (Vorswegsein) ir 
„būties prie pasaulio esamybės“ (Sein-bei-innerweltichen Seienden) pavi- 
dalu. Egzistencijos sąvoka tiesiogiai siejama su žmogaus būties baigtinumu, 
kadangi egzistencija kaip būties būdas skleidžiasi tik ten, kur baigtybė yra 
tapusi egzistentiška ir nukreipta į būties struktūrų pažinimą. 

Mąstydamas apie žmogaus būties prasmę, Heideggeris, kaip ir Kierke- 
gaardas, Bergsonas, „tikrajai“ žmogaus būčiai (eigentliche Dasein) priešprie- 
šina netikrąją būtį (uneigentliche Dasein). Pastarąją būties apraišką lemia 
klaidingas asmenybės gyvenimo būdo pasirinkimas. Aukodama savąjį 
unikumą, ji renkasi išorines vertybes ir virsta susvetimėjusiu, nuasmenintu 
subjektu Das Mann, praradusiu savo individualybę, atsakomybės jausmą už 

savo mintis ir veiksmus. Šis suvidutinėjęs standartizuotas žmogus, sutapa- 
tindamas būtį (das Sein) su esamybe (Seinde), skęsta pilkoje kasdienybėje 


laisvė, - aiškina jis, - dažnai vergauja minios nuomonei“ (Heidegger, 1998, 
181). Išsilaisvinimas iš stereotipinių minios nuostatų suvokiamas kaip pra- 
dinė asmenybės judėjimo į autentišką būties suvokimą prielaida. 

Heideggeris tęsia Nietzscheės pastebėtų pragaištingų Vakarų kul- 
tūros masiškėjimo tendencijų kritiką, atskleidžia stiprėjančių masinių 
komunikacijų pavojų asmenybei, kurios mąstymo būdas, skoniai, būties 
formos susilieja taip su kitų žmonių, kad asmenybė praranda specifinius 
prigimtinius bruožus ir individualumą. Netikroji, mąstančio kaip visi, 
žmogaus būtis čia išmąstoma kaip tiesiogiai susijusi su suvidutinėjimu, 
susvetimėjimu ir asmenybės autentiškumo praradimu. Šis asmenybės ne- 
autentiškos būties būdas apibūdinamas iš neklasikinės filosofijos perim- 
tomis sąvokomis, iš tikrųjų taikliai atspindi niveliuojantį komunikacijos 
priemonių ir masinės sąmonės poveikį asmenybės susvetimėjimui bei 
nutolimui nuo autentiškų būties šaknų. 

Tačiau greta „netikrosios“ būties yra ir „tikroji, kurios esmė — suvokti 
savosios egzistencijos „laikinumą“. Tai padeda mąstančiam žmogui su- 
prasti kasdienės būties menkumą, įveikti mirties baimę, pajusti laisvės il- 
gesį bei rasti jėgų kitai gyvenimiškai pozicijai pasirinkti. Šis „šuolis į būtį“ 
padeda jai išsiveržti iš metafizinio mąstymo pančių ir pajusti tiesioginį 
sąlytį su būtimi. Haidegeriškoji laikinumo sąvoka yra artima Bergsono 
durėe (trukmei), nors pastaroji yra platesnė, nes aprėpia ne tik individu- 
alią sąmonę, bet ir visą daugiasluoksnį ir įvairialypį „gyvenimo“ srautą, 
netgi Visatos procesus. Bergsono trukmės sampratai antraeilis tas laiko 
ir gyvenimo „baigtinumo“ aspektas be, kurio Heideggeris neįsivaizduoja 


ir virsta akla masinės sąmonės stereotipų auka. „Žmogiškos egzistencijos 

autentiško mąstymo ir būties esmės suvokimo. Iš čia plaukia Kierkega- 
ardo tekstų skaitymo suformuotas įsitikinimas, kad tik mirties baimė, 
pati autentiškiausia ir svarbiausia žmogaus susitelkimo savyje priežastis 


„padeda priartėti prie būties esmės suvokimo. Iš tikrųjų žmogaus gyveni- 


mo pabaiga yra mirtis, kuri tarsi nubrėžia linija tarp būties ir ne-būties 
pasaulių ir padeda blaiviau pažvelgti ne tik į egzistenciją, tačiau ir nueito 
gyvenimo kelio prasmingumą. Tačiau žmogus gyvena ne vardan mirties 
kaip galutinės ir neišvengiamos individualios egzistencijos pasekmės, o 
todėl, kad jis yra gyva esybė, kuri mąsto ne vardan kokio nors, todėl, kad 
yra mąstanti esybė. 

Tik savo egzistencijos baigtinumo suvokimas (kierkegardiškas moty- 
vas), anot Heideggerio, padeda mąstančiam ir pajėgiančiam tobulėti žmogui 
suvokti kasdienės būties menkavertiškumą, įveikti mirties baimę, pajusti 
laisvės ilgesį ir rasti jėgų pasirinkti kitą gyvenimiškąją poziciją. Tačiau šis 
vidinis aukštesnio būties moduso „pasirinkimas“, apie kurį tiek daug ir 
spalvingai rašė Kierkegaardas, dar neišvaduoja ieškančios būties prasmės 
asmenybės iš jos gyvenimiškos aplinkos. Tačiau jis „keičia“ asmenybės 
orientaciją, nukreipia ją į vidinį pasaulį, padeda susitelkti ir rasti jėgų savo 
inertiškumui įveikti. Suvokusi autentiškumą ir unikalumą, asmenybė meta 
iššūkį lemčiai ir kyla į savo savarankiškumo įteisinimo kovą (Nietzscheės 
tragiškojo optimizmo ir iššūkio lemčiai leitmotyvai). Šis lemtingas „šuolis į 
būtį“ padeda asmenybei įsiveržti ne tik iš netikros būties, bet ir neautentiško 
metafizinio mąstymo sferos ir pajusti tiesioginį sąlytį su būtimi, 


Metafizinio mąstymo kritika 


Metafiziką Heideggeris kaip ir daugelį kitų tyrinėjimo objektų trak- 
tuoja ambivalentiškai. Viena vertus, kaip centrinį visos Vakarų mąstymo 
tradicijos, įvardytos terminu „filosofija“ mokymą, todėl pagrindinių 
metafizikos bruožų analizė neišvengiamai virsta glaustu pagrindinių fi- 
losofijos idėjų turiningu aptarimu. Kita vertus, metafizika traktuojama 
ir kaip neišvengiama Vakarų lemtis. „Metafizika visose savo matricose 
ir skirtingose istorinėse fazėse ir etapuose yra specifinė ir, tikriausiai, 
neišvengiama Vakarų Lemtis“ (Heidegger, 1998, 50). 

Ir pagaliau, metafizika iškyla kaip besąlygiškas logos dominavimas, 
kuris suvokiamas kaip iškreiptas ir melagingas nutolęs nuo būties esmės 
pažinimo mąstymo būdas. Šis logos dominavimas Vakarų metafizinėje 

mastymo tradicijoje, įvardytas terminu „logocentrizmas“ vėlesnėje, 
ypač postmodernizmo filosofijoje, taps pagrindiniu skiriamuoju neau- 
tentiško metafizinio mąstymo bruožu. Į šį Vakarų metafizikos ypatumą 
atkreipia dėmesį Derrida, kuris teigia, kad „metafizikos istorija, - nors ir 
nepaprastai įvairialypė, ir ne tik nuo Platono iki Hegelio (apimant net ir 
Leibnizą), bet taip pat už savo tariamų ribų, nuo ikisokratikų iki Heideg- 
gerio, — logosui visada priskirdavo tiesos apskritai kilmę: tiesos ir tiesos 
tiesos istorija (jei nepaisysime metaforinės diversijos, į kurią turėsime 
atsižvelgti) visada buvo rašto nuopuolis ir jo išstūmimas už „pilnutinės“ 
šnekos ribų“ (Derrida, 2006, 12). 

Tęsdamas savo įkvėpėjo Nietzscheės idėjas, Heideggeris perėmė pirm- 
tako negailestingai triuškinančią Vakarų metafizinės mąstymo tradicijos 
kritiką. Jam, skirtingai nei Schopenhaueriui, Kierkegaardui, Nietzscheei, 
pagrindiniu antipodu buvo ne panlogizmo ideologas Hegelis ir jo racio- 
nalistinė filosofija, įkūnijantį tą modernizuotą platoniškosios metafizikos 
tradiciją, kurią neklasikinės filosofijos pradininkai ir jų nuostatas perėmęs 
Heideggeris siekė sugriauti. Būtent Kierkegaardo aršūs išpuoliai prieš 
Hegelį, o Nietzscheės - prieš išsigimstantį platonizmą įkvėpė radikalią 
logocentrinės metafizinio mąstymo tradicijos kritiką. 

Heideggeris, vertindamas Hegelio vaidmenį Vakarų mąstymo tradi- 
cijos istorijoje, yra nuosaikesnis, o atskirais atvejais netgi ginantis neabe- 
jotinus visais frontais neklasikinės filosofijos šalininkų puolamo Hegelio 
nuopelnus ir teigiantis, kad tai vienintelis Vakarų filosofas, suvokęs mąs- 
tymo istoriją. „Visiškai bevaisės yra kalbos apie tai, - rašo jis, - kad hege- 
liškoji filosofija patyrė tikrą krachą, todėl, kad XIX a. būtent hegeliškoji 
filosofija pati apibrėžė tikroviškumą, ji skleidėsi kaip metafizika, Būties 
Esmės pirmumas jau savo įsigalėjimo prasme, o hegeliškos metafizikos 
prieštaravimai pilnai izomorfiški jos struktūrai“ (Heidegger, 1998, 49). 

Pamatinis klausimas apie „būties prasmę“ Heideggerio veikaluose yra 
neatsiejamas nuo metafizikos įveikimo ir europinės mąstysenos „posūkio“ 
į „būties“ suvokimą. Šio uždavinio sprendimas reikalauja iš principo kito 
naujo mąstymo tipo kūrimo, kuriame, pasitelkiant neišeikvotas pirmapra- 
dės kalbos galimybes, skleistysi pati būtis. Pastaroji nuostata aptinkama 
daugelyje vėlesnio tarpsnio filosofo kūrinių. 

Gvildendamas metafizikos įveikimo problemą Vakarų mąstymo 
tradicijoje, jis nepamiršta Schopenhauerio ir Nietzscheės „metafizikos“ 


interpretacijos, kurioje metafizikos įveika tiesiogiai siejama su platonizmo 

ir jo apraiškų vokiečių klasikinėje racionalistinés filosofijos tradicijoje 
destrukcija. Metafizikos sąvoka Heideggerio veikaluose tiksliai neapibrė- 
Ziama. Ji dažniausiai vartojama apibūdinant konkrečią nuo Antikos laikų 
Vakaruose viešpatavusią filosofinę tradiciją, mąstymo būdą, klaidingos 
pasaulėjautos ir praktinės žmogus veiklos tipą. „Filosofijos medis išauga 
iš metafizikos šaknų. Nors dirva yra toji stichija, kurioje glūdi medžio 
šaknys, tačiau augantis medis negali įsiurbti į save dirvožemio taip, kad 
šis, kaip kažkas mediška, išnyktų medyje [...] Metafizika mąsto tiek, kiek 
ji esinį tik kaip esinį, bet nemąsto apie pačią būtį. Filosofija nesusitelkia 
prie savo pagrindo. Ji nuolat jį palieka, ir būtent kaip metafizika. Tačiau 
ji niekada nelieka jo nepalytėta“ (Heideggeris, 1992, 99). Neautentiško 
metafizinio mąstymo apibrėžtis taip pat taikoma ilgai nuo Anaksiman- 
dro iki Nietzscheės Vakarų mąstymo tradicijos raidai. Jai būdingas ryšių 
su būtimi praradimas, asmenybę niveliuojančių tendencijų stiprėjimas, 
kultūros, humanistinių idealų, mokslo, religijos, meno išsigimimas. 

Neatsitiktinai jo kaip ir neklasikinės filosofijos šalininkų kritikos 
strėlės nukrypsta į Vakarų metafizinio mąstymo tradiciją, kurioje jis ieško 
lemtingų priežasčių, „posūkio“ taškų ir asmenybių, nukreipusių ją klai- 
dinga neautentiško mąstymo kryptimi. Visa Vakarų metafizika nuo An- 
tikos laikų iki vokiečių racionalistinės metafizikos iškilimo ir Nietzscheės 
traktuojama kaip lemtinga „būties užmaršties istorija“. Pirmiausia šio 
„melagingo“ mąstymo ištakas jis regi Vakaruose įsivyravusiose kalbose, 
kurios daugiausia yra metafizinį filosofavimo būdą, skatinančios prara- 
dusios gelminį ryšį su daiktais kalbos, kadangi jų esmė išreiškiama onto- 
teo-logikoje. Kita vertus, pagrindinį posūkio tašką tolstant nuo būties 
esmės pažinimo jis aptinka Antikoje pradedant Sokrato epocha, kada 
graikų filosofijoje formuojasi ypatingas dualistinis mąstymo būdas, ilgam 
įsivyravęs Vakaruose. 

Taigi, skirtingai nei Kierkegaardui, kuriam Sokratas buvo vienas svar- 
biausių įkvėpimo šaltiniu, autentiško mąstytojo pavyzdys, Heideggeris, 
sekdamas Nietzscheę, jam „užkrauna atsakomybę“ už graikų atitrūkimą 
nuo autentiško mąstymo šaknų. Sokrato ir jo artimiausių mokinių bei 
sekėjų suformuotas binarinio mąstymo tipas, anot Heideggerio, įtvirtina 
Vakaruose metafizinio mąstymo tradiciją, kurioje mąstymas atitrūksta 
nuo gyvybingųjų savo šaknų ir praranda autentišką ryšį su būtimi. Šis 
tarpsnis aprėpia milžinišką istorinį laikotarpį nuo Antikos iki Nietzscheės. 
„Metafizika, - teigė filosofas - kalbėjo apskritai apie esamybę, o manė, 

jog - apie būtį“ (Heidegger, 1955, 11). Todėl šioje mąstymo tradicijoje 
išryškėjo savitikslis spekuliatyvumas ir lemtingas mąstymo atotrūkis nuo 
būties šaknų. 

Gvildenant metafizinio mąstymo įveikimo problemas Heideggerio 
koncepcijoje iškyla išskirtinės svarbos Vakarų mąstymo tradicijos figūros 
Descartes, Kantas, Nietzsche, Sartre'as, kurių santykiai su metafizinio 
"mąstymo tradicija jam atrodė svarbūs. „Interpretuodamas žmogų kaip 
subjectum, - rašė jis, - Descartes sukuria metafizines būsimosios antro- 
pologijos prielaidas nepriklausomai nuo jos tipo ir krypties. Descarteso 
didžiausias triumfas yra susijęs su antropologijų atsiradimu. Antropo- 
logijoje metafizika patenka į bet kokios filosofijos visiško išnykimo ir 
sunaikinimo procesą“ (Heideggeris, 1992, 156). Kita vertus, Descartes, 
iškeldamas racionalaus proto svarbą, klojo Vakarų Naujųjų amžių mąs- 
tymo tradicijoje (pirmiausia vokiečių klasikinėje filosofijoje) nekritiškai 
sureikšmintos racionalistinės metafizikos pagrindus. Jie, kaip turėjome 
galimybę įsitikinti, sukėlė galingą neklasikinės filosofijos šalininkų reak- 
ciją. Tad Descarteso palikimas yra įveikiamas tik atsisakius jo pagrįstos 
Naujųjų amžių racionalistinės metafizikos perlenkimų. 

Kita išskirtinės svarbos Vakarų naujųjų amžių metafizikos istorijos 
figūra yra Kantas. Heideggeris įvairiais aspektais tyrinėja Kanto metafi- 
zikos pagrindimo specifiškumą, kurį sieja su mėginimu teoriškai pagrįsti 
tikrąją metafiziką (metaphysica soecialis) ir surasti jos pagrindą jau nuo 
Antikos, tiksliau, nuo Aristotelio laikų gyvavusioje ontologijos pavidalu 
metaphysica generalis. Kantiškame metafizikos pagrindime jis įžvelgia 
ontologijos vidinės galimybės buvimą, kuris Vakarų filosofijos idėjų 
istorijoje atsiskleidžia „kaip transcendencijos, t. y. žmogiškojo subjekto 
subjektyvumo, atodanga“. Čia ir išryškėja antropologinė Kanto meta- 
fizikos orientacija, kadangi Karaliaučiaus mąstytoją labiausiai domina 
tiesiogiai su žmogumi susijusi antropologinė problematika. „Kad kantiš- 
kojo pagrindimo išvada glūdi būtino antropologijos ir metafizikos ryšio 
įžvalgoje, galima nedviprasmiškai įrodyti netgi remiantis paties Kanto 
žodžiais. Kanto metafizikos pagrindime siekiama pagrįsti „metafiziką 
kaip galutinį tikslą“, kaip metaphysica specialis, kuri susideda iš trijų dis- 
ciplinų - kosmologijos, psichologijos ir teologijos. Tačiau pagrindimas, 
kaip grynojo proto kritika privalo, suprasti metafizikos giliausią esmę; kita 
vertus, metafizika, kaip „prigimtinis žmogaus polinkis“, turi būti suvokta 
jos galimybių ir ribų požiūriu“ (Heideggeris, 1992, 28-29). 

Iš čia plaukia pagrindinis Kanto antropologiniy interesų laukas, kuris 
tiesiogiai siejasi su pamatiniais jo metafizikoje keliamais: Ką aš galiu ži- 
noti? Ką aš privalau daryti? Ko aš galiu tikėtis? Prie kurių jis prijungia ke- 
tvirtą vainikuojantį kantiškos antropologinės metafizikos statinį: Kas yra 
žmogus? Tačiau problemos esmė ta, kad metafizikos negalima teoriškai 
pagrįsti antropologijos argumentais, kadangi jų nuostatos skiriasi, nors 
yra sritis, kurioje ir siejasi. Ši sritis yra žmogiškosios būties baigtinumo 
problema, kurios svarbą filosofijai puikiai suvokė Kantas. „Metafizikos 
pagrindimas, - rašė Heideggeris, - remiasi klausimu apie žmogaus baig- 
tinumą, tačiau taip, kad šis baigtinumas dabar pirmąkart tampa proble- 
matiškas. Metafizikos pagrindimas yra mūsų, t. y. baigtinio, pažinimo 
„suskaidymas“ (analitika) į jo elementus. Kantas tai vadina „mūsų vidinės 
prigimties studija“. Tačiau ši studija tik tada yra ne savivališkas, neapibrėž- 
tas klausimas apie žmogų, o „netgi filosofo pareiga“, kai problematika, ją 
esmiškai lemianti, yra suvokiama pakankamai pirmapradiškai ir plačiai 
ir ja remiantis „mūsų“ savasties „vidinė prigimtis“ tampa problema kaip 
žmogaus baigtinumas“ (ten pat, 38). 

Iš tikrųjų Kanto ir jo sekėjo Hegelio poveikis tolesnei Vakarų 
metafizikos raidai buvo milžiniškas. Atskira tema yra Heideggerio 
santykiai su Nietzscheės filosofija. Tačiau itin įdomūs mažiau Lie- 
tuvoje žinomi Heideggerio santykiai su įtakingiausia prancūziškojo 
egzistencializmo figūra Sartre'u, kurio veikalus ir kūrybinę evoliuciją 
jis įdėmiai sekė. 

Konkuruodamas su vis didesnę įtaką Sartreo veikalų dėka įgau- 
nančios prancūzų egzistencinės filosofijos nuostatomis, Heideggeris 
neišvengia ir tam tikro tendencingumo vertindamas prancūzų mąstytojo 
nuopelnus. „Sartreas, - rašo jis, - taip išsako pamatinį Egzistencializmo 
postulatą: egzistencija remiantis jo kriterijais, visada yra priešakyje esmės; 
egzistencijai ir esmei jis metafizikos idėjoje suteikia hermeneutinį pavi- 
dalą. Metafizikos tradicija nuo Platono laikų teigia: esmė visada pirminė 
egzistencijos atžvilgiu; Sartre'as atlieka paprasčiausią judesį - apverčia šią 
aksiomą. Tačiau kaip nesielgtų Sartre'as, šis filosofinis postulatas vis tiek 
išlieka filosofiniu postulatu, o išjudindamas šią aksiomą, Sartre'as paskęsta 
metafizikos klampynėse, kaip galutinės Egzistencijos Tiesos“ (Heidegger, 
1998, 189). 

Įsigalėjus neautentiško metafizinio mąstymo tipui Vakarų mąstymo 
tradicijoje spekuliatyvios filosofijos sistemos ne tik atitrūko nuo būties, 

tačiau ir tapo autentišką mąstymą terorizuojančia jėga. Iš čia plaukia 
Heideggerio išvada, kad metafizikos vyravimo epochoje „nebemąstoma, 
o užsiiminėjama filosofija“. Tai, kad filosofija dabartiniame pasaulyje 
susilaukia dėmesio, dar visiškai neliudija apie žmonių nusiteikimą ir 
sugebėjimą mąstyti. Apskritai filosofija siejasi tik labai siauros žmonijos 
dalies interesais, o sugebėjimas mąstyti - tai vienetų lemtis. Ir tai, kad 
paskiri žmonės daugelį metų pagal savo profesinius interesus užsiiminėja 
ir rašo apie didžius filosofus, dar visiškai neliudija apie jų tikrą sugebė- 
jimą kūrybiškai mąstyti. Todėl ir filosofijos vienokia ar kitokia forma 
kultivavimas neretai tik sukuria iliuziją. Mąstytojas visomis išgalėmis 
siekė paneigti šią iliuziją, kurią skleidė įvairios „profesionalius filosofus“ 
rengiančios, vis gausėjančios dabartiniame pasaulyje universitetinės ir 
akademinės institucijos. 

Autentišką filosofiją jis traktuoja kaip iškrintantį iš aplinkos ir metantį 
jai iššūkį „nesavalaikį“ reiškinį, kuris neretai filisteriams, regis, akyse įgau- 
na beprotybės bruožų. „Filosofija, — teigia jis interviu prancūzų žurnalui 
l'Express, - visada yra nešiuolaikiška, kadangi priklauso tiems retiems 
reiškiniams, kurių lemtis tame ir glūdi, kad jie negali iššaukti tiesioginio 
atsako (...) Tai viena iš retų autonomiškos ir kūrybingos būties formų. Jos 
pirmapradis uždavinys - paversti daiktus sunkesniais ir sudėtingesniais 
(...) Ji nėra žinojimas; kurį galima pasiekti ir iškart panaudoti. Ji visada 
siejasi tik su ribotu žmonių skaičiumi ir negali būti įvertinta remiantis 
bendrais kriterijais. Su tuo nieko nepadarysi: juk būtent ji iš mūsų daro 
kažką, jei tik mes ja užsiiminėjame“ (Frederic de Towarnicki / Jean-Michel 
Palnier, 1969, 79). 

Todėl autentiškas mąstymas, nukreiptas į būties tiesos pažinimą, 
peržengia dirbtinai racionalizuotų metafizikos nuostatų ribotumus. 
„Mąstymas, kuris mąsto apie būties tiesą, nebepasitenkina metafizika; 
tačiau kartu jis nėra nukreiptas prieš metafiziką. Šnekant metaforiškai, 
jis neišrauna filosofijos šaknų, jis sukasa jai žemę ir suaria dirvą. Me- 
tafizika lieka pirmine filosofija. Pirminis mąstymas jai nepasiekiamas. 
Metafiziką įveikia būties tiesos mąstymas. Metafizikos pretenzija būti 
lemiamu ryšiu su „būtimi“ ir lemtingai apibrėžti visus santykius su 
esiniu yra nepagrįsta. Kol žmogus lieka animal rationale, jis yra animal 
metaphysicum“ (Heideggeris, 1992, 100). Todėl ir per visą metafizikos 
istoriją nuo Anaksimandro iki Nietzscheės nuo jos lieka paslėpta būties 
tiesa, Ji niekur neatsako į pamatinį klausimą apie būties tiesą dėl labai 

paprastos priežasties, kadangi savo dėmesį sutelkia į įvairias Salutines ir 
neesmines problemas, fundamentalaus klausimo ji netgi nekelia. Šiuo 
aspektu metafizikos istorija ir filosofijos bei meno istorijos yra panašios, 
nes žmogaus kūrybinės veiklos srityse skleidžiasi arba, priešingai, slepiasi 
būties tiesa. 

„Metafizika, - aiškina savo poziciją Heideggeris, - įsivaizduoja esa- 
mybę kaip būtį ir kartu mąsto esamybės būtį. Tačiau ji nemato tarp jų 
[esamybės ir būties, - A. A.] esančių skirtumų. Metafizika nekelia klausi- 
mo apie pačios būties tiesą. Todėl ji niekuomet nesidomi, kaip žmogaus 
esmė siejasi su pačios būties tiesa. Metafizika iki šiol ne tik nekėlė šio 
klausimo. Jis apskritai neprieinamas metafiziniam mąstymui“ (Heideg- 
ger, 1947, 70). Metafizikai primesdamas „būties užmarštį“, filosofas tei- 
gė, jog būties prasmę suvokti įmanoma tik iš esmės įveikus metafizinės 
mąstysenos ribotumą ir sukūrus tokį iš principo naują antimetafizinio 
ontologinio pasaulio regėjimą, kurio esmę sudarytų kūrybingas būties 
suvokimas. Būties jėga slypi iracionalioje pirmapradėje kūrybinėje jos 
kilmėje. „Būties užmarštis“ metafizikos vyravimo epochoje ir nihilizmo 
stiprėjimas buvo kūrybinio būties pašaukimo užmaršos išdava. 

Tačiau kalbėdamas apie pagrindinį savo filosofinių apmąstymų objektą 
„būtį; Heideggeris atsargiai vertina ir teigia, jos tyrinėjimams akivaizdžiai 
trūksta konkretumo. Apie haidegerišką būties sampratą nieko konkretaus 
negalima pasakyti. Štai charakteringas būties apibūdinimo pavyzdys, kurį 
aptinkame Platons Lehre von der Wahrheit („Platono mokymas apie tiesą“, 
1947): „Būtis, - rašo Heideggeris, - yra platesnė nei esmė, ar tai būtų gyvū- 
nas, meno kūrinys, mašina, angelas ar dievas. Būtis yra tai, kas artimiausia. 
Tačiau artima lieka žmogui tolimiausiu dalyku. Žmogus visada kabinasi 
tik už esmės“ (Heidegger, 1947, 54). Ši citata patvirtina mūsų teiginį apie 
būties aprašinėjimo simbolizmą, mįslingumą, metaforiškumą, nekonkre- 
tumą, materialų neapčiuopiamumą Heideggerio tekstuose. Toks požiūris 
tikriausiai plaukia iš daoizmo teigimo, kad giliausios daiktų ir reiškinių 
esmės apskritai žodžiais aprašyti yra neįmanoma. 

Kita vertus, atsiribodamas nuo metafizinės filosofijos terminijos 
ir kurdamas savo ezoterinių situacinių kategorijų sistemą, išsaugančią 
glaudesnį ryšį su daiktų ir reiškinių būties kilme, Heideggeris stengiasi 
išryškinti metafizikos vyravimo laikotarpiu pamirštą filosofijos, „kaip 
tiesos ieškojimo", funkciją. „Filosofija, - teigė jis, — yra tik tada filosofija, 
kai ji žino, „kuria kryptimi keliauja“ (Heidegger, 1956, 33). Nors kaip rodo 

vėlyvojo Heideggerio idėjų lyginamoji analizė su Nietzscheės idėjomis, jis 
perėmė iš savo pirmtako beveik visas pagrindines metafizinio mąstymo 
kritikos mintis, tačiau nuopelnus griaunant šią tradiciją priskiria pirmiau- 
sia sau, o Nietzscheę traktuoja kaip svarbią simbolinę metafizinio mąstymo 
tradiciją vainikuojančią asmenybę. 


Santykis su Nietzsche’ 


Viena svarbiausių figūrų Vakarų mąstymo tradicijoje po Būties ir 
laiko paskelbimo Heideggeriui, kaip minėjome, buvo Nietzsche, kurio 
poveikis jo dvasinei evoliucijai buvo milžiniškas. Atviroje ar užslėptoje 
polemikoje su šio mąstytojo mįslingais ir paradoksaliais tekstais ryškėjo 
daugelis svarbiausių Heideggerio antrojo dvasinės evoliucijos periodo 
idėjų. Nietzsche tarsi tapo pagrindiniu jo bičiuliu, filosofinio dialogo 
partneriu, jo tekstai ir mintys skatino tolesnei Vakarų mąstymo tradicijos 
destrukcijai. Su tragiško likimo Nietzschee jis sieja paskutinę metafizikos 
raidos stadiją, jos saulėlydį, nihilizmo ir autentiškos kalbinės saviraiš- 
kos problematikos aktualėjimą. Nietzsche Heideggeriui yra išskirtinės 
svarbos „lemtingas“ ir „pranašiškas“, vos ne mistinio paslaptingumo 
aureole apsuptas Vakarų filosofijos atstovas. „Naujoji filosofija, — teigia 
jis, - išsivadavo iš hegeliškos subjektyvios metafizikos įtakos tik remian- 
tis filosofijos funkcijos nauju apmąstymu, kurio ėmėsi savo veikaluose 
Nietzsche“ (Heidegger, 1998, 361). Jo tekstų hermeneutinė interpretacija 
įkvėpia Heideggerį Vakarų metafizinės mąstymo tradicijos destrukcijai. 
Tiesa, mąstytojui ne visada būdingas Nietzscheės mąstymo ir išvadų 
radikalumas, jis atsargesnis ir lanksčiau vertina, nuolatos ieško išlygų, 
padedančių sušvelninti kraštutinumus. 

Būtent Heideggeris yra vienas tų, kurie greta Gadamerio, Foucault, 
Deleuze, Guattari, Derrida, Nancy formuoja naują dabar plačiai paplitusį 
ir netgi vyraujantį požiūrį į Nietzcheę kaip vieną iškiliausių ir įžvalgiausių 
Vakarų mąstymo tradicijos atstovų. Nietzcheę mąstytojas traktuoja kaip 
amžininką, kurio idėjos paveikė ir jo mąstymo principus. Jj domina ne 
tik Nietzscheės būties samprata, epochos kultūros diagnozė, pasikeitusios 
žmogaus vietos pasaulyje traktavimas, tačiau pirmiausia apmąstymai 
apie tolesnį filosofijos likimą. „Ką tik Heideggeris neturėtų omenyje 
kalbėdamas apie naują būties suvokimą; jis visais atvejais klausimą kelią 
ir apie pačios filosofijos likimą. Dabar jau kalbama ne apie filosofijos (ar 

metafizikos) kaip mokslo likima, o apie tai, ar jis jmanomas apskritai. 
Filosofijos būtinybė - štai problema, kuri slypi anapus visų šių klausimų, 
kuriuos gvildena Nietzsche, ir galima be jokio perlenkimo pasakyti, kad 
Heideggeris buvo pirmasis, į šią problemą rimtai pažvelgęs filosofinės 
mąstysenos viduje. To dėka visi suvokė, kad Nietzsche ne paprastai palie- 
čia filosofiją iš šalies, kaip rašytojas, tačiau toks iššūkis filosofijai metamas 
jos pačios viduje“ (Gebhardt, 1988, 199-200). 

Nietzscheės idėjų poveikis Heideggeriui yra įvairiapusis. Tai pirmiau- 
sia ryšku jo metafizinio mąstymo kritikoje. Iš tikrųjų aistringo kritinio 
patoso kupinais Nietzscheės tekstais metafizinio mąstymo principai nu- 
vainikuojami; jie praranda savo esmingasias galimybes ir tampa aršios vė- 
lesnių mąstytojų kritikos objektu. Nietzsche Heideggerio interpretacijoje 
iškyla ir kaip aršus metafizinės filosofijos kritikas, ir kartu kaip paskutinis 
reikšmingas jos atstovas. Su pastarąja mintimi nesutinka Derrida, kurio 
požiūriu tik Nietzsche buvo ta lūžinė Vakarų mąstymo tradicijos figūra, 
kuri iš tikrųjų įveikė metafizinį mąstymą. Šiuo aspektu žvelgiant Nietzs- 
che jam savo neigiamu santykiu su metafizinės filosofijos tradicija atrodo 
daug radikalesnis ir nuoseklesnis nei Heideggeris. 

Analizuodamas Nietzscheės metafiziką, Heideggeris išskyrė joje į 
vieningą sistemą sujungtas penkias pamatines konceptualias sąvokas: „ni- 
hilizma’, „visų ankstesnių vertybių perkainavimą,, „valią galiai, „amžinąjį 
grįžimą“ ir „antžmogio“ teoriją. Visos jos in corpore, anot Heideggerio, 
yra glaudžiai susiję ir atspindi esminius Nietzscheės mąstysenos bruožus. 
„Kartu Nietzscheės metafizika suprantama tuomet, ir tik tuomet, kai įvar- 
dyta šiomis penkiomis sąvokomis, konceptais pradedama išmąstyti, t. y. 
kada galima esmiškai patikrinti ją jos pirmapradėje tarpusavio priklau- 
somybėje, apie kurią mes dabar tik užsimename. Taigi, kas Nietzscheëi 
yra „nihilizmas“, galime sužinoti tik, jei mes tuo pačiu metu ir sąryšingai 
suvoksime, kas yra „visų ankstesnių vertybių perkainavimas“, kas yra „va- 
lia galiai“, kas yra „amžinąsis grįžimas“, kas yra „antžmogis“ (Heidegger, 
1967, 16-17). 

Skelbdamas „Dievo mirties“ faktą, Nietzsche kartu pašalino kliūtis 
nihilizmo tendencijų plėtotei ir prabilo apie platoniškojo metafizinio du- 
alizmo pabaigą Vakarų mąstymo tradicijoje. Savo „gyvenimo“ filosofiją 
jis aiškino kaip tiesioginę reakciją prieš metafizinės platoniškosios tradi- 
cijos išsigimimą. Pradedant Nietzscheės ir jo bendražygio Kierkegaardo 
veikalais Vakarų mąstymo tradicijoje žmogaus būtis pradedama suvokti 

kaip nekvestionuojama išskirtinės svarbos vertybė. Šį „lūžinį“ pastarųjų 
mąstytojų idėjų pobūdį, jų indėlį griaunant melagingo metafizinio mąs- 
tymo principus Heideggeris puikiai suvokia ir tai paaiškina jo išskirtinį 
dėmesį subjektyviosios ontologijos kūrėjams. 

„Pats Nietzsche, - rašė jis, - Vakarų metafizikos eigą aiškina me- 
tafiziškai, ir būtent kaip nihilizmo atsiradimą ir išsklaidą. Nietzscheės 
metafizikos permąstymas yra dabarties žmogaus, kurio likimas, jo tiesos 
požiūriu, dar neaiškus, padėties ir vietos apmąstymas [...] mes stengiamės 
rimtai žiūrėti į Nietzscheę kaip mąstytoją. Tačiau ir Nietzscheëi mąstyti 
reiškia: priešpriešinti esinį kaip esinį. Bet koks metafizinis mąstymas yra 
onto-logija, arba jo apskritai nėra. Todėl šio apmąstymo tikslas — pasi- 
rengti paprastam ir nematomam mąstymo judesiui. Parengiamajam mąs- 
tymui rūpi apšviesti erdvę, kurioje žmogui vėl pirmapradiškai atsiveria 
pati būtis savo esmės požiūriu“ (Heideggeris, 1992, 169). 

Heideggeris kaip ir Nietzsche išpažįsta „Dievo mirties“ faktą ir neigia 
anapusinį pasaulį, tvarkos principo atsiradimą pasaulyje sieja su kūrybine 
žmogaus veikla, Tikrovė jiems yra buvimas pasaulyje. Jie abu pripažįsta 
žmogaus įmestumo į jam priešišką pasaulį, jo būties tragizmo, kultūros 
krizės ir nihilizmo tendencijų stiprėjimo faktus. Tačiau, skirtingai nei 
Nietzsche, kuris spręsdamas laisvo pasirinkimo problemą plėtoja tragiš- 
ko nusivylimo ir iššūkio lemčiai koncepciją, Heideggeris laisvę sieja su 
pasirinkimu tarp laisvos valios ir tų išorinių sąlygų, su kuriomis susiduria 
būties prasmės ieškantis žmogus. Vėlyvuosiuose veikaluose šis išorinio 
pasaulio spaudimo ir laisvės apribojimo leitmotyvas stiprėja. Būtis kaip 
kažkas aukštesnio, nepriklausomo nuo konkretaus žmogaus valios pastan- 
gy vis labiau nustelbia savo svarba ankstyvuosiuose veikaluose vyravusias 
žmogaus egzistencijos problemas. Descarteso, Kanto ir netgi Nietzscheės 
antopologizmas dabar praranda mąstytojui savo ankstesnį žavesį, todėl ir 
žmogus čia iškyla „ne kaip pasaulio centras, o būties procesų dalyvis“. 

Heideggeris aiškinasi moderniosios Vakarų kultūros krizės, stiprėjan- 
čio nihilizmo, žmonių susvetimėjimo priežastis, įsigalėjimą neautentiško 
metafizinio mąstymo, kurio ištakas, kaip ir Nietzsche, aptiko senovės 
graikų filosofijoje. Neabejotinai Nietzscheės tekstų veikiamas, jis ikime- 
tafizinio mąstymo būdo apraiškas įžvelgia ikisokratikų filosofijoje, kuriai 
svetimas metafizinio mąstymo dualizmas, t. y. idėjos ir daikto atskyrimas. 
Iš Nietzscheės idėjų lauko taipogi plaukia siekimas įžvelgti ikisokratikų 
filosofijoje alternatyvą platonizmui ir išsigimstančiai krikščionybei. 

Įdomų prisiminimų fragmentą apie Heideggerio požiūrį į Nietzscheę, 
jo atkaklią kovą vardan autentiškos filosofinės kalbos aptinkame 1974 m. 
Heideggerio jubiliejui skirtame Gadamerio straipsnyje. „Prisimenu, - 
rašo jis, kaip kartą karo metu namelyje viršuje Heideggeris pradėjo man 
skaityti savo veikalą apie Nietzscheę, apie kurį jis tuomet rašė. Netikėtai 
jis nutraukė skaitymą, sudavė ranka per stalą taip, kad suskambėjo arba- 
tai skirti puodeliai, ir susijaudinęs ir nusivylęs sušuko: „Juk tai parašyta 
kiniškai“. Tai buvo išraiška kalbos poreikio, kurį jaučia tik tas, kam yra 
ką pasakyti“ (Gadamer, 2007, 135). Šį naujų adekvačių kalbinės išraiškos 
formų poreikį jis jautė nuolatos. Ir darbas su unikalaus žodžio meistro 
Nietzscheës tekstais jam visada buvo iššūkis, skatinantis vis daugiau dė- 
mesio skirti kalbos subtilybių pažinimui. 

Kita vertus, idėmios Nietzscheés tekstų studijos ir jo neretai mjslinga 
forma išsakomų idėjų apmąstymai Heideggerį pastūmėjo prie pesimis- 
tinės savo epochos kultūros diagnozės. „Filosofijos pabaigos“ epochos 
įvardijimas skatino susidomėjimą Rytų tautų mąstymo tradicijomis, 
kurias suvokė kaip alternatyvą išsigimstančiam Vakarų metafiziniam 
mąstymui. Iš čia plaukė aistringo kritinio Nietzscheės patoso įkvėpta 
viena esmingiausių cementuojančių Heideggerio siekius Vakarų metafizinio 
mąstymo tradicijos destrukcijos idėja. Išsigimstančios Vakarų kultūros ir 
neautentiško metafizinio mąstymo diagnozę jis sieja su Nietzscheės ir 
Karlo Marxo nuopelnais griaunant nuo Antikos Vakarų mąstyme vyra- 
vusią platonizmo tradiciją. Jai išsisemiant Vakarų filosofija apnuogina 
kraštutines galimybes ir įžengia į irimo fazę. 

Nors Heideggeris, Vakarų metafizinės mąstymo tradicijos griovėjas, 
neteigia galutinio filosofinio mąstymo būdo mirties, tačiau jis yra įsitiki- 
nęs, kad filosofinis mąstymas jo laikais gali būti praktikuojamas tik kaip 
„epigoniškas renesansas ar pastarojo atmaina“. Kita vertus, jis teigia, kad 
„filosofija yra reta laisvos kūrybinės egzistencijos galimybė“ (Heidegger, 
1998, 340). Todėl suskamba svarbūs kūrybinės laisvės ir asmenybės 
saviraiškos leitmotyvai. Iš čia plaukia ir parodoksalus požiūris į filoso- 
fijos tikslus. Pirmiausia filosofijos uždavinys siejamas su siekiu paversti 
daiktus sudėtingesniais“. Tačiau, kita vertus, XX a. kaip ir visuose kituose 
moksluose išryškėjo objektyvus žinių diferenciacijos procesas, kuris vedė 
įankstyvajam filosofiniam mąstymui būdingo vientiso požiūrio į pasaulį, 
daiktus, reiškinius irimo. „Filosofijos išsiskaidymas į savarankiškus, tačiau 
vis glaudžiau vienas su kitu komunikuojančius mokslus, - teigia jis, - 

yra visiškai natūralus filosofijos užbaigimas. Filosofija baigiasi dabarties 
epochoje. Jos paskutinioji vieta - visuomeniškai veikiančio žmogaus 
moksliškumas“ (Heideggeris, 1992, Se 
Vadinasi, filosofijos racio- 
nalizacija, diferenciacija į atski- 
ras pažinimo sritis ir mąstymo 
vientisumo „skilimas“ aiškina- 
mos kaip žmogaus nutolimo 
nuo gyvybingųjų būties šaknų 
ir neautentiško metafizinio 
mąstymo, pradėjusio įsigalėti 
nihilizmui, priežastys. Skirtin- 
gai nei Nietzsche, kuris nihiliz- 
mą laikė tik laikina „patologiška 
tarpine būsena“, Heideggeris : > : 
jį interpretavo kaip į naujųjų amžių ites ges įtrauktų tautų EE Todtnaubergas, 
istorinį judėjimą“, lemiantį neišvengiamą katastrofą. ee 
Heideggerio neoistorizmo deklaracija yra nukreipta prieš XX a. mąstytojas 
pradžioje įsigalėjusį istorizmą. Istorizmą ir nihilizmą būtų galima įveikti, 
teigė filosofas, jei žmogus sugebėtų atsiriboti nuo klaidingo metafizinio 
mąstymo ir grįžtų į vientiso mąstymo ištakas, išgirstų būties balsus. 
Toks mąstymo vientisumas pirmiausia būdingas poetiniam mąstymui, 
o žvelgiant plačiau - menui apskritai. Meno kūrinyje - visi būties, 
kultūros aspektai; tarsi atveria pasaulį. Todėl būties esmės ir kultūros 
pasaulio pažinimo problema iš esmės virsta meno problema. Čia Heideg- 
geris reiškiasi kaip panestetinės romantizmo ir neklasikinės filosofijos 
tradicijų tęsėjas. Darosi suprantama, kodėl universali meno filosofija 
Heideggerio koncepcijoje perėmė kultūros filosofijos funkcijas. Menas 
esąs kaip kultūros kosmoso šerdis, kuri ryškiausiai atspindi esmingiausius 
kultūros bruožus. 
Heideggeris, kaip ir Nietzsche, laikė save mąstytoju, žvelgusiu į pa- 
saulį iš „kito“ taško ir tiesiančiu kelią „būties tiesos“ sklaidai. Jis toliau 
plėtojo Nietzscheės pradėtą metafizinės filosofijos, krikščionybės, to meto 
kultūros, masinės sąmonės stereotipų, nihilizmo kritiką, kėlė „vertybių 
perkainojimo“ idėją ir ikisokratinėje filosofijoje ieškojo būties mąstymo 
sujungimo būdo. Su Nietzsche jį sieja tapatus filosofijos tikslų suvokimas, 
sisteminio mąstymo principų atsisakymas, kūrybiškumo, kalbos, mito 

reikšmės aukštinimas, požiūris į mokslą, kaip į kultūrinių vertybių irimo 
produktą, ir tragiškojo optimizmo koncepcijos patosas. 

Heideggerį neabejotinai veikė Nietzscheės filologizmas, žodžio 
magijos adoracija (priminsime, kad Nietzsche į filosofinių idėjų istoriją 
atėjo iš klasikinės filologijos, todėl filologams būdingas išskirtinis dėme- 
sys Žodžiui, aukšto rafinuoto stiliaus nostalgija išliko ir perėjus į filosofų 
gildiją). Šios Nietzscheės mąstysenos savybės meilės Sofijai ir Žodžiui 
susipynimas perėjo ir į Heideggerio tekstus. 


Posūkis į naują saviraišką 


Antrojo periodo Heideggerio filosofija glaudžiai siejasi su idėjomis, 
kurios išryškėjo ankstyvuosiuose veikaluose. Norint iššifruoti slapčiausias 
jo vėlyvųjų veikalų mintis, atskleisti naudojamų sąvokų prasmę, suvokti 
haidegeriškos minties sklaidą, būtina nuolat grįžti prie Būties ir laiko, kurį 
jis pats vertino kaip savotišką įvadą į „būties mąstymą“. Tiesa, daugelio 
šioje knygoje iškeltų idėjų interpretacija vėlyvuose mąstytojo veikaluose 
yra tokia laisva, kartais netgi prieštaraujanti originalo prasmei, kad pa- 
grįstai glumina jo kūrybos tyrinėtojus. 

Gvildenant Heideggerio idėjinės evoliucijos problemas kritinėje 
literatūroje dažniausiai perdėm griežtai supriešinami pirmas ir antras jo 
raidos etapai. Tarp jų iš tikrųjų yra esminių, į akis krintančių, skirtumų, 
bet tai daugiau dėl kai kurių naujų mąstymo nuostatų, rašinių formos, o 
ne gvildenamų problemų ir esmės, kadangi Gadamerio žodžiais tariant 
„jis judėjo tuo pačiu keliu, grįždamas savo klausinėjimuose prie metafi- 
zikos ištakų ir mąstydamas apie nežinomą ateitį“ (Gadamer, 2007, 6-7). 
Šių periodų tekstai skiriasi minčių dėstymo stiliumi. Ankstyvieji iki 1930 
m. rašyti veikalai pasižymi įprastu tuometinei vokiečių universitetinei 
filosofijai akademiniu stiliumi, daugmaž sistemingai dėstant mintis. 
Juose jaučiamas Kierkegaardo, Brentano, Rickerto, Husserlio idėjų po- 
veikis. Antrajame dvasinės evoliucijos etape neklasikinės filosofijos, ypač 
Nietzscheės, Dostojevskio, romantinės ir neoromantinės vokiečių poe- 
zijos, Rytų Azijos mąstymo tradicijų veikiamas, Heideggeris tolsta nuo 
Husserlio „griežto moksliškumo“ nuostatų ir stiprina nesistemingo „poe- 
tinio“ mąstymo bruožus; dėmesio akcentai vis labiau persistumia į Vakarų 
metafizinės filosofijos tradicijos kritikos, ontologines ir meno filosofijos 
problemas. Jį, kaip ir daugelį to meto Vakarų intelektualų neabejotinai 

veikė Dostojevskio ir tikriausiai Sartreo kūryba, nors Heideggeris teigia, 
kad su pagrindiniu prancūziškojo egzistencializmo atstovo veikalu Būtis 
ir Niekis susipažino tik po Antrojo pasaulinio karo. 

Apie Dostojevskio poveikį įvairiems egzistencinės pakraipos mąsty- 
tojams žinome daugiau dėka rusų literatūros genijaus vis tvirtesnio įtrau- 
kimo į egzistencinės pakraipos mąstytojų plejadą. Nietzscheės atrastas ir 
išaukštintas kaip „įžvalgiausias psichologas“ Dostojevskis tvirtai įaugo į 
XX a. pradžios Vakarų kultūrą. Jo raštų leidimai pirmaisiais XX a. dešim- 
tmečiais Prancūzijoje ir Vokietijoje paliko gilų rėžį to meto intelektuali- 
niam elitui. Dostojevskio romanai, - prisimena Gadammeris, - audrino 
mus. Leidyklos „Piper“ išleisti raudoni jo tomai žaižaravo tarsi raudonos 
liepsnos liežuviai ant kiekvieno mūsų rašomojo stalo“ (Gadamer, 2007, 
15). Prisodrinti egzistencinių motyvų ir jautraus psichologizmo Dos- 
tojevskio veikalai paveikė įvairių sričių kūrėjus pasaulėjautos tragizmu, 
herojų užslėptųjų elgesio motyvų subtiliu tyrinėjimu ir idėjų polifonizmu. 
Milžinišką jo įtaką, anot amžininkų, jautė ir Heideggeris, kurio paskaitų 
metu jautėsi slogi Dostojevskio knygų atmosfera. Apie Dostojevskio įtaką 
Heideggeriui rašo Gadameris: „Toks žmogaus vaizdavimo radikalumas, 
aistringumas būdingas jo kritiniam požiūriui į visuomenę ir pažangą; čia 
skleidėsi įtaigus užkeikimas ir įtampos kupina fanatiškų žmogaus aistrų ir 
jo dvasios klajonių kūryba - visa tai galima tęsti iki begalybės, vis naujai 
parodant, kaip filosofinė mintis, susitelkusi ties egzistencijos sąvoka, tapo 
išraiška dus nesaugumo, - tarp plačiai paplitusios to meto gyvenimo 
jausenos“ (ten pat, 2007, 15). 

Nuo Būties ir laiko paskelbimo mąstytojas prioritetą teikė ontologi- 
niams ir su neklasikine mąstymo tradicija susijusiems filosofijos prin- 
cipams. Nors tuomet jo mąstymo, pasaulio suvokimo būdas formavosi 
veikiant Dostojevskio ir Kierkegaardo egzistencinių motyvų prisodrintos 
subjektyviosios ontologijos idėjoms ir jo vardas neatsiejamas nuo egzis- 
tencializmo kaip savarankiškos filosofinės krypties atsiradimo, kalbant 
apie vėlyvąjį dvasinės evoliucijos etapą, tikslingiausia būtų jį vadinti 
„būties filosofu“, kadangi pagrindinis mąstytojo dėmesys krypsta skirtingai 
nei Kierkegaardo veikaluose, ne į sudėtingiausias žmogaus, egzistencijos 
problemas, o į būtį, kaip pagrindinį autentiško mąstymo tikslą. Beje, ir 
pats Heideggeris ne kartą viešai atsiribojo nuo egzistencializmo. Aptarti 
aspektai itin svarbūs norint suvokti tikruosius Heideggerio „posūkio“ 
(Kehre) motyvus ir pagrindinę apmąstymų apie būtį kryptį. 

Apibūdindamas požiūrio pasikeitimo motyvus, Heideggeris rašė: 
„Aš ne dėl to pakeičiau savo požiūrius, kad išmainyčiau juos į kitus, o 
todėl, kad ką tik dariau anksčiau, buvo tik judėjimas į priekį. Tai, kas lieka 
mąstysenoje, yra kelias. Minties vystymosi keliuose slypi ne tik tai, kad 
galime judėti į priekį ir atgal, bet ir tai, kad kelias atgal gali vesti į priekį“ 
(Heidegger, 1960, 96). Taigi filosofas iš principo atsisakė sisteminio mąs- 
tymo principų ir svarbiausias Būtyje ir laike išryškėjusias idėjas bei sąvo- 
kas perkėlė į naują plotmę. Panestetinių neklasikinės filosofijos šalininkų 
idėjų veikiamas menas dabar tampa tobuliausia būties esmės suvokimo 
forma. Susidomėjimas menine poetine problematika nulėmė filosofijos ir 
meno susiliejimą, pačios kalbos pasikeitimą, kuri dabar galutinai praranda 
akademiškumą bei įgauna rafinuotą didžiai asmeninę saviraiškos formą. 

Kitaip negu ankstyvuosiuose veikaluose, kuriuose vyravo egzistenci- 
niai Kierkegaardo motyvai ir senovės graikų filosofijos sureikšminimas, 
dabar svarbiausios Nietzscheés, o vėliau ir daoizmo bei dzen idėjos. Būtent 
dėl naujai suvoktų Nietzscheės, Hélderlino idėjų bei Rytų Azijos filosofi- 
jos ir meno tradicijų Heideggeris pasuko „kita“ - nesistemingo poetinio 
būties išmąstymo - kryptimi. Nietzscheės tekstų hermeneutinei analizei, 
kaip minėjome, jis antrajame savo dvasinės evoliucijos etape skyria iš- 
skirtinį dėmesį. Todėl šio tradicinių vertybių griovėjo įtaka Heideggerio 
pasaulėžiūrai buvo didžiulė. Tai dažniausiai po 1930 m. jo pamąstymuose, 
užrašuose, aforizmuose, paskaitų kursuose išnyranti pavardė. 

1936-1940 m. Freiburgo universitete Heideggeris perskaitė penkis 
paskaitų kursus, kuriuos suredagavęs ir sutrumpinęs, išleido kaip dviejų 
solidžių tomų veikalą Nietzsche. Nietzscheės tekstus Heideggeris perskaitė 
ir hermeneutiškai interpretavo savitai, apeliuodamas į išskirtinę jo įžval- 
gų ir idėjų svarbą. Nuo šiol Nietzsche tapo pagrindiniu jo bendražygiu 
kritiškai vertinant Vakarų kultūroje ir mąstymo tradicijoje besiskleidžian- 
čius krizinius procesus. Pats Heideggeris teigė, kad naujų idėjų prasmės 
atskleidimas jo sąmonėje rutuliojosi kartu su „būties tiesos“ ieškojimais 
Nietzscheės veikaluose. Juose Heideggeris įžvelgė ne tik Vakarų metafizi- 
kos pabaigą, nihilistinės pasaulėžiūros kritiką, bet ir „naujos“ mąstysenos 
užuomazgas. 

Plėtojant Būtyje ir laike išryškėjusių problemų kompleksą apie 1930-uo- 
sius mąstytojo veikaluose ryškėja naujas problemų kompleksas, kuris 
pirmiausia siejasi su penkiais blokais: 1) tiesiogiai susijęs su Nietzscheés 
mintimis apie Vakarų metafizikos saulėlydį ir racionalizuotos metafizi- 

kos tradicijos įveiką; 2) su iš principo kito naujo mąstymo tipo kūrimo, 
kuriame pasitelkiant kalbos galimybės skleistųsi pati būtis; 3) su Schopen- 
hauerio pradėtu Rytų ir Vakarų mąstymo tradicijų sąlyčio ieškojimu ir 
stiprėjančia orientacija į rytietiškus mąstymo principus; 4) su autentiško 
mąstymo uždavinių performulavimu ir poetinio stiliaus su jam būdingu 
kategorijų pasaulio iskélimu; 5) su atsakymo į klausimą, kaip autentiškas 
mąstymas turi santykiauti su ankstesne Vakarų mąstymo tradicija ir fun- 
damentaliaja ontologija, keliančia pamatinį klausimą apie būties prasmę, 
ieškojimu. 

Vienoje knygoje Heideggeris prisipažįsta, kad jis neteigia, jog tas ke- 
lias ar klystkelis, kuriuo pasuko filosofijoje tarsi didžiulėje girioje, yra vie- 
nintelis tikras kelias. Kaip ir Nietzsche, ir daoizmo filosofai, jis mano, kad 
filosofo paskirtis yra kelti aktualius žmogaus būties klausimus, bet nebūtina 
pateikti galutinių atsakymų. Su Nietzsche jį siejo meno kūrybinės kilmės 
ir jo svarbos aukštinimas daugelio tradicijų kultūrinių vertybių krizės 
sąlygomis, požiūris į meną, kaip į aukščiausios būties tiesos pasireiškimą 
ir jėgą, padedančią įtvirtinti visuomenėje naujas dvasines vertybes. 

Aiškindamasis kūrinyje slypinčią „būties prasmę“ Heideggeris rėmėsi 
mitopoetinio mąstymo principais ir Schleiermacherio bei Dilthey'aus 
hermeneutinio aiškinimo teorija, kurios tikslas — padėti tyrinėtojui įsi- 
skverbti į slaptus meno sluoksnius ir atskleisti juos supratimui. Bet kurį 
supratimo aktą filosofas aiškino kaip nuolatinį judėjimą į priekį, būties 
perspektyvų bei galimybių parodymą. Kadangi būties struktūros gerai 
suvokiamos per poetinę meninę kalbą, svarbiausias supratimo objektas 
yra archajiški prasminiai kalbos klodai, kuriuose tyrinėtojas aptinka gyve- 
nimo, pasaulio ir objektyvios būties apskritai sandorą. Taip į Heideggerio 
filosofijos centrą pakliūna kalbos ir jos svarbos aiškinimo problemos. 


Kalba - būties namai 


Siekdamas atsiriboti nuo metafizinio mąstymo principų, Heideggeris 
dar nuosekliau negu subjektyviosios ontologijos šalininkai Kierkegaardas 
ir Nietzsche atsisakė daugelio pripažintų klasikinės Vakarų filosofijos 
terminų, kuriuos aiškino kaip „metafizinius“: ontologija, egzistencija, 
transcendencija, hermeneutika ir pan. Netgi filosofijos terminą pakeitė 
mąstymu. Todėl brandžiuose Heideggerio veikaluose beveik neaptinkame 
klasikinei vokiečių filosofijai būdingo abstrakčių nuasmenintų kategorijų 

aparato, puikiai pažįstamų terminų, vartojamų įprasta prasme. Juos keičia 
į filosofinių kategorijų lygmenį pakylėti gimtosios kalbos žodžiai, ypač tie, 
kuriuose skleidžiasi archajiškos pirmapradės, tiesiogiai su daiktų ir reiškinių 
esme susijusios, prasmės, kupinos daugybės konotacijų. Įvedęs į tekstus šias 
artimas Rytų Azijos mąstymo tradicijoms situacines ir kontekstualias ka- 
tegorijas, jis, vengdamas galimų sinonimų, dažniausiai keičia jų parašymo 
formą, pridėdamas įvairius priešdėlius ar jungdamas vieną sąvoką su kita 
ir pan., plėsdamas ir turtindamas atspalviais sąvokų prasminį lauką. 

Heideggeris daug kalba apie prarają, žiojinčią tarp autentiškos min- 
ties ir jos kalbinės išraiškos formos galimybių. Iš čia plaukia jo įvairiuose 
tekstuose kartojamos mintys apie mąstytoją lydinčius kalbinės išraiškos 
ribotumus, galinėjimosi su kalba būtinybę ir reikalavimas kiekvienam 
kurti savo individualią kalbą, drąsiai įvedinėti primirštus žodžius ir nau- 
jadarus, padedančius jautriau išreikšti unikalią minčių sklaidą. Jis ne tik 
deklaruoja, tačiau ir vadovaujasi šiais pamatiniais savo kalbos filosofijos 
principais. 

Heideggerio mintis, judėdama apgraibomis įvairiais mąstymo keliais 
ir klystkeliais, tarsi nuolatos jaučia autentiškos kalbinės saviraiškos trū- 
kumą, nes būtent kalba jam tampa vienu svarbiausiu slėpiningos būties 
tiesos pažinimo instrumentu. „Galutinėje išdavoje kalbinių išraiškos 
priemonių trūkumas, kurį jauti skaitydamas Heideggerį ir kurį jaučia pats 
Heideggeris, - tai ne tik nelaimė ir vargas mąstytojo, kuris siekia suvokti 
neįprastą ir neišmąstytą. Tikriausiai, tai jau seniai vykstantis procesas, į 
kurį esame įtraukti visi. Žodžiai jau nebesiskleidžia kaip gėlės. Plačiai pa- 
plitusios kalbos manieros yra schematiškos lygiai tiek, kiek schematiškos 
yra situacijos, kurių valdymui jos pasitarnauja, o matematinių simbolių 
abstrakčiausia kalba, tikriausiai, puikiai atitinka techninio įsisavinimo ir 
pasaulio valdymo uždavinius. Čia kalbinių išraiškos priemonių trūkumas 
nejuntamas. Tikriausiai gyvuoja kažkokia kalbinės išraiškos priemonių 
užmarštis, kuri yra savotiškas papildymas būties užmaršties, apie kurią 
byloja Heideggeris, jei ne tiesiogiai, visomis jam prieinamomis priemo- 
nėmis“ (Gadamer, 2007, 34). 

Konkrečios kultūros vertybių ir simbolių pasaulį, Heideggerio nuo- 
mone, pirmiausia kuria kalba, kuri „yra būties namai“. Tačiau jais gali būti 
laikoma ne bet kokia kalba. Šiam vaidmeniui, pasak jo, geriausiai tinka 
senovės graikų kalba, nes skambant jos žodžiui, „tiesiogiai juntame patį 
daiktą, o ne paprastą žodžio reikšmę“. Analogišką funkciją gali atlikti ir 

išsilaisvinusi iš savo loginės gramatinės priklausomybės ir atskleidusi savo 
ontologinį būties tiesos išsakymo pobūdį specifinė filosofinė kalba. (Čia 
glūdi viena svarbiausių Derrida gramatologijos ištakų.) 

Kita vertus, kalba Heideggerio veikaluose reiškiasi ir kaip „būties 
balsas“. Į šį jo kalbos interpretacijos ypatumą atkreipia dėmesį Derrida. 
„Antai užsiminęs apie „būties balsą“, — rašo jis, - Heideggeris primena, 
kad jis yra tylus, nebylus, begarsis, bežodis, pirmapradiškai a-foniškas 
(die Gewähr der lautlosen Stimme verbogener Quellen... ). Šaltinių balsas - 
negirdimas. Pertrūkis tarp pirmapradės būties prasmės ir žodžio, tarp 
prasmės ir balso, tarp „būties balso“ ir „phone“(raidės o ir e čia rašomos 
su brūkšneliu viršuje — A. A.), tarp „būties kreipimosi“ ir artikuliuoto 
garso. Toks pertrūkis, kuris vienu metu patvirtina pamatinę metaforą ir 
ja suabejoja, apnuogindamas metaforinį neatitikimą, puikiai perteikia 
haidegeriškos situacijos dviprasmiškumą esaties metafizikos ir logocen- 
trizmo atžvilgiu. Pertrūkis priklauso šiai metafizikai ir kartu ją peržengia. 
Tačiau neįmanoma padalyti perpus. Kartais pats peržengimo judesys jį 
sulaiko šiapus ribos“ (Derrida, 2006, 36). 

Pagrindiniuose Heideggerio tekstuose nesunkiai galime aptikti 
konkrečią jo fundamentalios ontologijos problemų lauką cementuojan- 
čią pamatinių problemų matricą, kuri neatsiejama nuo savito kalbinės 
saviraiškos stiliaus. Daugelis šio mąstytojo tekstų, juose vyraujančių 
leitmotyvų, pagrindinių sąvokų tarsi polifoniškos muzikos kūrinyje 
glaudžiai sąveikauja. Minčių dėstymas jo tekstuose, regis, orientuotas į 
kalbą apie esmingiausius, pirmapradžius būties aspektus ir todėl mąsty- 
tojas dėmesį skiria parankiausiai tokią patirtį išreiškiančiai archajiškai, 
su pirmapradžiais dalykais susijusiai, paties sukurtai didžiai individualiai 
kalbai. Minėtas pagrindinių problemų ir sąvokų pasaulis brėžia tas gaires 
ir riboženklius, remiantis kuriais, atsargiai klaidžiodama ir ieškodama 
tiesos, juda mąstytojo mintis. 

Tobuliausia kalbos forma Heideggeriui yra menas, tiksliau, hierar- 
chiškai aukščiausios, jo požiūriu, meno rūšies poezijos kalba, kuri gali 
adekvačiai atskleisti tiesioginį ryšį tarp žodžio ir daikto. Tikras filosofi- 
nis mąstymas ir tikra poetinė kūryba, anot mąstytojo, išauga iš tų pačių 
šaknų, todėl ir juos apibūdinantys žodžiai denken ir dichten turi bendrą 
šaknį. Genetinis filosofijos bei poezijos artimumas filosofui, kaip ir dao- 
izmo, čan, dzen mąstytojams, darosi sudėtingas, norint žodžiais pasakyti 
tai, ko niekada negalima ištarti autentiškai. 

Daoistai plėtojo savitą kalbos filosofiją, kuri kalbą aiškino kaip sa- 
votišką išorinį kevalą, po kuriuo slepiasi gilioji, žodžiais neišreiškiama, 
daiktų ir reiškinių esmė. Autentiškas mąstymas suteikia unikalią asme- 
ninę patirtį, gyvenimo ir būties esmės pažinimą bei didžiai asmeninį 
išgyvenimą. Todėl daoizmo tekstuose daugiausia dėmesio skiriama ne 
išsakymo formai, žodinei išraiškai, kuri gali būti „atsitiktinė“, padiktuota 
akimirkos situacijos, netikėto minties vingio. Svarbiausia čia yra išsakyti 
giluminį turinį. Tik įsigyvenant į tylą, atmetant spalvingą retoriką („Tiesūs 
žodžiai nebūna gražūs; gražūs žodžiai nebūna tiesūs. Išmanantis nebūna 
iškalbus“), daoistui veriasi autentiškas „buvimas pasaulyje“, kurio nejma- 
noma žodžiais aprašyti. Iš čia kilo įvairūs kalbiniai žaidimai, siekimas 
išlaisvinti mąstymą nuo išorinės žodinės formos, hipotezė, kad atrodantys 
pakriki, šėlstantys žodžiai, betikslis klaidžiojimas pažinimo ir kalbinės 
saviraiškos labirintuose turi didžiulę prasmę. 

Neatsitiktinai paskutiniame Zhuangzi knygos skyriuje „Beprotiškos 
kalbos“ įdėtas tipiškas daoistinio išminčiaus spontaniškos kalbinės raiškos 
aprašymas: „Neaiškiose kalbose, beprotiškuose žodžiuose, įžūliuose ir 
neaprėpiamuose posakiuose jis išsiliedavo, niekuo nevaržydamas savęs, 
ir nesilaikė griežto požiūrio į daiktus. Jis manė, kad pasaulis paskendo 
nuodėmėse ir jam nėr apie ką kalbėti... Jis klajojo kartu su dvasine Dan- 
gaus ir Žemės jėga, tačiau nežvelgė iš aukščiau į gausybę daiktų, nieko 
neteigė apie „teisinga“ ir „melaginga“ bei saugojo nekaltybę kasdieniame 
pasaulyje. Nors jo rašiniai įmantrūs, jų įžūlumas nepiktybiškas. Nors 
jo kalbos padrikos, jų neapibrėžtumas teikia malonumą. Kalbose slypi 
neišnykstanti prasmės pilnatvė. Jo esmė nepaprastai gili ir laisva: galima 
sakyti, viską pasaulyje aprėpė ir pasiekė tobulybę. Ir vis dėlto jo atitikimo 
permainoms ir įsiskverbimo į daiktų esmę tiesa neišmatuojama bei nefik- 
suojama. Kokia ji neišmatuojama ir nefiksuojama! Kokia ji bekraštė, kaip 
miglota! Neįmanoma jos išsemti“ (Z-282). Vadinasi, Zhuangzi paneigė 
konfucianizmui būdingą begalinį tikėjimą žodžio galia ir, išpažindamas 
filosofinio reliatyvizmo principus, ieškojo gelminių už žodžių slypinčių 
prasmių. Iš čia - esminis įsitikinimas, kad giliausios Dao esmės „neįma- 
noma adekvačiai išreikšti žodžiais“. 

Kita vertus, daoizmo kalbos filosofijai, kaip ir Heideggeriui, nepapras- 
tai svarbus dialoginis mąstymas ir vadinamasis sąmonės nuskaidrėjimas, 
kuris artimas čan ir dzen plėtojamoms meditacinėms praktikoms, skati- 
nančioms sąmonės nušvitimą, mąstysenos nuskaidrėjimą. Tokioje ypatingo 

proto aiškumo būsenoje išminčius daoistas tarsi perskrodžia chaotišką re- 
gimybės miglą ir pasineria į suvokiamų reiškinių esmę. Kelias į šį sąmonės 
nuskaidrėjimą Zhuangzi filosofijoje dažnai atskleidžiamas pasitelkiant dia- 
loginio mąstymo ir 
jam būdingus tiesos 
ieškojimo principus, 
kuriais rėmėsi Sokra- 
tas, Platonas, Kierke- 
gaardas, Nietzsche, 
taip pat ir Heidegeris. 
Šį jo potraukį regime 
daugybėje tekstų ir 
pamėgtoje seminarų 
pateikimo sistemoje. 
Heideggeris, kaip ir 


Laozi bei Zhuangzi, as „D. 
regi pragarmes tarp žodžio ir išreiškiamos esmės. Ma Yuan. 
Daoizmui ir Heideggeriui vienodai aktualios autentiškos kalbinės Pasivaikščiojimas 
kalnų takeliu 


saviraiškos, nuotolio tarp žodžio ir jo išreiškiamos prasmės panaikinimo pavasarį. XIII a. 
problemos. Pavyzdžiui, Zhuangzi, suvokdamas kalbinės raiškos ribotumus Pradžia 
ir tą neįveikiamą atotrūkį tarp žodžio bei juo nusakomos esmės, atsainiai 
vertino verbalinį aukščiausios tiesos, grožio, užslėptos minties perteikimą. 
„Pasaulyje vertinamas kalbas, - sakė jis, - paprastai užrašinėja. Užrašai - 

tai tik kalbos. Jose slypi užrašų vertė. Kalbomis svarstoma mintis. [Ta- 

čiau] mintis visada kažkuo seka, [ir] tai, kuo seka, neįmanoma perteikti 
žodžiais“ (Z-281). Vadinasi, žodžiai yra tik pagalbinė esmių, prasmės 
perteikimo priemonė, patys jie tušti, jų prasmė kintama, priklauso nuo 
konteksto. Todėl be jo ir aplinkybių jie beverčiai. Iš čia plaukia daoizmo, 

čan, dzen išpažinėjų, nepasitikėjimas žodžio galia, siekimas kitaip žodžiais 

reikšti mintis, aprašyti dominančius reiškinius, ieškoti kitų, už griežtos lo- 

ginės kalbos kiauto slypinčių, alogiškų simbolinių prasmių, kurias padeda 

aptikti spontaniškos „beprotiškos kalbos“ ir su jomis susijusios kalbinės fi- 

gūros. Kalbinės saviraiškos ribotumas akivaizdus chaotiškame vulgariame 
mąstymo lygmenyje, tačiau, kai asmenybė intuityviai pasineria į sąmonės 
nuskaidrėjimo būseną, tuomet įprastiniai žodžiai įgauna kitokią būtiminę 
prasmę. Išsivadavusi iš konvencinių nuostatų pirmapradė neretai iracio- 


nali ir alogiška kalba funkcionuoja jau kitame minties, tiesiogiai susijusios 

su būtimi, sklaidos lygmenyje. Žodyje išnyksta įprastinės prasmės ir są- 
monė tarsi pasineria į gelminį reiškinių esmės suvokimą, kuriame kalba 
praranda įprastinį verbalinį susižinojimo lygmenyje besiskleidžiantį pavi- 
dalą ir tiesiogiai siejasi su būtimi bei vidiniu reiškinių išgyvenimu. Šiame 
tikrovės suvokimo lygmenyje žmogus sąmonės nuskaidrėjimo būsenoje 
tarsi tiesiogiai susiduria su Visatos begalybe, begaliniais būties procesais, 
kur kalba funkcionuoja kaip atsiveriančios būties tiesos retransliatorius. 
Neišsakymas, tyla, skirtingai nei slystantis reiškinių paviršiumi verbalinis 
bendravimas, čia retai įgauna kitokią prasmę, nes priartina prie jų esmės 
pažinimo. 

Išvada, kad tikrai kalbai žodžiai visai nereikalingi, nes apie su būties 
pilnatvę susijusius tikrus dalykus „kalbama be žodžių“. Tokios peržen- 
giančios įprastinės kalbos komunikacinius ribotumus ir atspindinčius 
gelminius būties sluoksnius daoizmo ir Heideggerio koncepcijose tampa 
autentiško meno kūriniai. Juose ypatingą svarbą įgauna kitokios meninės 
kūrybos procese išryškėjusios neverbalinės komunikacijos, susijusios su 
meditacija, tyluma, formos. 

Aiškėja, kodėl daoizmo ir jo įtakos paveiktos čan ir dzen mąstymo 
tradicijose išskirtinę svarbą įgauna tylumos, užuominos ir neišsakymo 
aukštinimas. Tylėjimas, anot Laozi ir Zhuangzi, yra gelmės ir išminties 
simbolis, jis visada nugali grazbylyste. Kita vertus, tylėjimas, sąmonės 
nušvitimas arba bežodis bylojimas čia suvokiamas kaip užslėptos tiesos, 
gėrio, grožio, giluminės reiškinių esmės pažinimo raktas, kartu ir vienas 
pagrindinių tikro išminčiaus, meistro, menininko bruožų. 

Kadangi menas poetine kalba sukuria konkrečios kultūros raidos 
modelį, padeda „pažvelgti“ į būties esmę, „įsiklausyti“ ir pajusti joje tai, ko 
negalima suvokti kitu būdu, vadinasi, „poetinis“ pradas glūdi kiekviena- 
me meno kūrinyje. Visi menai, pasak filosofo, - savotiška „propoezija“. 

Šis daugeliui romantinės tradicijos teoretikų būdingas poezijos iškė- 
limas virš kitų menų tiesiogiai siejasi su požiūriu į mitą, kaip pirmapradį 
sinkretišką bet kokios meno rūšies pagrindą. Heideggerio, kaip ir Schel- 
lingo, Nietzscheės veikaluose menas virsta savotišku kūrybišku mitu. Pas- 
tarasis suteikia kūrėjui galimybę nuolatos jausti ne tik pirmapradį poetinį 
meno sluoksnį su mąstymo ir būties „neišskiriamumu“, subjektyvių ir 
objektyvių pradų susipynimu, sugebėjimu atskleisti užslėptas gelmines 
etimologines žodžių prasmes. Todėl ir meninės kūrybos procesas čia 
suvokiamas kaip „poetinė tiesos projekcija“. Aiškindamas Hėlderlino, 

Reinerio Marijos Rilkeės, Georgo Traklio, Stephano Georgeo poetinių 
kūrinių prasmę, mąstytojas siekia parodyti, kaip visiškai individuali kal- 


ba atskleidžia būties tiesą. Todėl kiekvienas kūrėjas (tikras mąstytojas, 


7 


menininkas) privalo sukurti savitą kalbą, kuri padeda jam išreikšti ne- 
pakartojamą santykį su būties tiesa. Pažymėtina, kad vadovaudamasis šia 
teze Heideggeris, kaip ir neklasikinės filosofijos kūrėjai, ypatingą dėmesį 
skyrė savo filosofinės kalbos kūrimui ir tobulinimui. 

Todėl toks išskirtinis dėmesys tenka archajinių pirmapradžių žodžių 
prasmių analizei. Gilindamasis į didžiųjų vokiečių žodžio meistrų tekstus 
tobulina savo kalbą, įveda į ją vis daugiau literatūrinės išraiškos elementų. 
Jis suvokia, kaip sunku autoriui žodžiais autentiškai išreikšti kūriniuose slė- 
piningiausią daiktų esmę, jautriausius minties poslinkius, sąmonės judesius 
ir iš pasąmonės gelmių išnyrančius įvaizdžius. „Pati kalba, - rašė jis, — iš 
esmės yra kūryba. Kadangi kalba - toks reiškinys, kuriuo tik ir atsiveria 
žmogui esamybė, kaip esamybė, todėl poezija, kūryba siauresne prasme, 
yra iš esmės pirmapradė kūryba. Kalba ne todėl kūryba, kad ji - pirmykštė 
poezija, bet poezija būdinga kalbai, nes šioji saugo pirmapradę kūrybos 
esmę. Tuo tarpu tai, kas statoma ir tapoma, visais laikais reiškiasi pasakymo 
ir pavadinimo viešumu. Kalba nugali architektūrą ir tapybą ir joms vado- 
vauja. Užtat pastarosios turi savo kelius ir būdus, kuriais tiesa įsitvirtina 
kūrinyje. Jos taip pat yra savotiška poezija - šviesa, sklindanti iš esamybės, 
kuri jau nejučiom atsiskleidė kalboje“ (Heideggeris, 1980, 249). 

Brandūs ir vėlyvieji Heidegerio veikalai liudija apie atkaklias mąsty- 
tojo pastangas pažaboti turtingą kalbos pasaulį, įvairiausias jo subtilybes, 
pasitelkti kalbą savo mąstymo autentiškumo išryškinimui. Iš čia plaukia 

išskirtinis dėmesys tiems kalbos aspektams, kurie padeda tiesiogiai reikštis 
giliausiai būties esmei, jos atvirumui. Vadinasi, mąstymas-kalba susilieja 
į vientisą darinį, kuris jautriai fiksuoja netikėčiausius minties posūkius, į 
žvilgsnio lauką pakliūnančius objektus, daiktų santykius, tikrovės reiški- 
nius, sąmonėje perlydomus ir įgaunančius būtišką skambesį. Neklasikinės 
filosofijos atstovų pradėtas racionalios filosofinės kalbos nuvainikavimo 
procesas tęsiamas Heideggerio tekstuose ir taip tiesiogiai siejasi su pran- 
cūzų postmodernistinės filosofijos šalininkų atsitolinimu nuo tradicinės 
filosofinės kalbos, taip pat su naujų kalbinės saviraiškos formų ieškojimu. 


Rytų Azijos mąstymo tradicijų poveikis 


Vėlyvosios Heideggerio mąstysenos esmę sudarė ne visada aiškiai 
regimas daugelio ankstesnės neklasikinės filosofijos tendencijų suliejimas 
su Rytų Azijos (daoizmas, čan, dzen) mąstymo tradicijomis. Šis ypatingą 
aktualumą metacivilizacinės kultūros formavimosi sąlygomis Heideggerio 
mąstysenos aspektas pastaraisiais dešimtmečiais susilaukė didžiulio susido- 
mėjimo įvairiuose pasaulio kraštuose. Jo aptarimui buvo skirta garsiausio 
Honolulu komparatyvistvinio sąjūdžio surengta konferencija „Heideggeris 
ir Rytų mąstymas“, kurios medžiaga spausdindama solidžiame leidinyje. 

„Žvelgiant truputėlį plačiau, visiškai korektiškas būtų teigimas, kad 
haidegeriškoji kūryba nuo pat pradžių buvo ūgeliu ir „virusu“ dzen ry- 
tietiškos pasaulėžiūros viduryje kontinento, susirūpinusio savo gyvavimu 
praeityje ir ateityje bei jo išsaugojimu-sukaupto „dabartiniame“ pavidale 
vakarietiškoje mintyje, Vakaro Šalies (Abendland) mintyje - kaip atkakliai 
ir visuose rašiniuose Heideggeris vadina Europą ir Vakarus. Iš tikrųjų 
(išsaugojant ištikimybę tiesai), kam, jei ne dzenui, - iš visų kraštutinių 
žemiškų pasaulėžiūrų, - dzeną su jam būdingu pirmumo ir svarbos tei- 
kimu „čia ir dabar“ labiausiai ir iš esmės atitinka ši nuostata, kuria visa 
savo gyvenimą jis rėmėsi ir skelbė, nes negalėjo kitaip, ir kuri kaskart, 
pritaikoma bet kuriam uždaviniui - bet kuriai minčiai, vertė imtis nuo 
pat pradžių, „tiksliai“ pirmą kartą, ir išrutulioti pradėtą iki pat pabaigos, 
iki tobulo užbaigimo“ (Biemel, 1998, 10-11). 

Tęsdamas Jenos romantikų, Schopenhauerio, Kierkegaardo, 
Nietzscheės, Bergsono koncepcijose nubrėžtą orientalistinių tendencijų 
integravimo į Vakarų mąstymo tradiciją, Heideggeris buvo vienas iš tų di- 
džiųjų mąstytojų, kurie jautriai pajuto epochos intelektualinius universales- 

nio požiūrio į pasaulį poreikius ir teoriškai grindė vėliau užliejusią Vakarų 
kultūrą vadinamojo „postmodernistinio orientalizmo“ bangą. Daugelio jo 
pirmtakų, išskyrus paskirus neklasikinės filosofijos šalininkus, Rytų tautų 
mąstymo principai buvo nagrinėti daugiausia prabėgomis, o vėlyvuosiuose 
Heideggerio veikaluose matyti daug nuoseklesnis Rytų Azijos mąstysenos 
principų suvokimas. Anot garsaus komparatyvisto Chang Chung-yuanio, 
Heideggeris buvo „vienintelis Vakarų filosofas, kuris ne tik intelektualiai, 
tačiau ir intuityviai perprato daoistinio mąstymo subtilybes“ (Chang 
Chung-yuan, 1974, p. 138). Čia norėtume atkreipti dėmesį, kad neigi pats 
filosofo gyvenimo bei mąstymo būdas, vertybinės orientacijos daug kuo pri- 
mena daoizmo, čan, dzen pasaulėžiūros šalininkų gyvenimą. 

Akivaizdu, kad vėlyvieji Heideggerio filosofiniai ieškojimai atspindi 
būdingas XX a. kultūrai sąlyčio tarp Rytų ir Vakarų mąstymo tradicijų 
paieškas. Pokario metais augančiam susidomėjimui Rytų tautų mąstymo 
tradicijomis ir komparatyvistinės filosofijos studijomis buvo daug skir- 
tingų priežasčių. Pirmiausia - tai gilios Vakarų civilizacijos ir mąstymo 
tradicijos krizės, humanistinių idealų žlugimo suvokimas. Tai apnuogino 
Antrasis pasaulinis karas, kuris patvirtino niūriausias nuojautas, skam- 
bėjusias Vakarų kultūroje po neprasmiškų Pirmojo pasaulinio karo sker- 
dyniy. Todėl skirtingai nei klasikinės racionalistinės filosofijos šalininkai, 
jis nesureikšmino Vakarų kultūros ir mąstymo tradicijos. Greičiau, 
priešingai, pastebėjo neautentiškumą, neteisingą raidos kelią ir klaidingą 
daugybės esminių dalykų supratimą ir destrukcijos neišvengiamybę. 

Kita vertus, Heideggeris, kaip ir daugelis Vakarų intelektualų, nusi- 
vylė Vakarų civilizacijos raidos keliais, vedančiais prie primityvių tech- 
nokratinių požiūrių, masinės sąmonės stereotipų įsigalėjimo, užkirtusio 
sugrįžimą prie užmirštų autentiško mąstymo ištakų ir būties esmės paži- 
nimo, o pasirinko žmogaus ir gamtos supriešinimo, negailestingo gam- 
tos eksplotavimo kelią. Jo požiūriu, Laozi, Zhuangzi ir dzen mąstytojai 
surado pažangesnius ir harmoningesnius kelius: jie nesupriešino žmogaus 
su gamta, pasitikėjo jo kūrybinėmis galiomis, daugiau vertino tiesioginį 
pažinimą, giliau žvelgė į žmogaus santykius su gamtos pasauliu. 

1926 metais Hermannas Hesse straipsnyje „Kiniškos mintys“ rašė: 
„Apie kinų filosofą Laozi iš esmės niekas Vakaruose nežinojo du tūks- 
tantmečius, o per pastaruosius penkiolika metų jis buvo išverstas į visas 
Europos kalbas, ir jo Daodejing tapo madinga knyga... Senovės kinų iš- 
mintis ir kultūra pergalingai įžengė ne tik į Vakarų muziejus, bibliotekas, 


389 


NEKLASIKINÉS IR POSTMODERNISTINES FILOSOFIJOS METAMORFOZES 


bet ir į mąstančios jaunuomenės širdis. Be Dostojevskio, per pastarąjį 
dešimtmetį joks mąstytojas taip stipriai nepaveikė karo suaudrintos Vo- 


Jojantis ant 
buliaus Laozi. 
Senovinis 
paveikslas 


390 


kietijos jaunuomenės kaip Laozi. Šio poveikio reikšmės nemenkina tai, 
- | kad jis aprėpia sąlyginę mažumą: juk kaip tik ši mažuma, kuriai 

ta knyga skirta, yra talentingiausia, sgmoningiausia ir labiausiai 

pasirengusi atsakyti už savo veiksmus“ (Hesse, 1990, 145), 

Susidomėjimą daoizmu galima paaiškinti tuo, kad nuvertėjo 
daugelis klasikinės Vakarų racionalistinės filosofijos postulatų, buvo 
atsisakyta eurocentrinės pasaulio vizijos, įsisągmoninta galimybė su- 
vokti pasaulį ir žmogų pasitelkiant Rytų Azijos mąstymo ir kūrybos 
principus. Siekdami įveikti Vakarų filosofinėje tradicijoje vyravusį ra- 
cionalizą Heideggeris, Jungas, Malraux, Foucault, Derrida, Barthesas, 
Dufrenne, Deleuze ir daugelis kitų ėmėsi „pertvarkyti“ vakarietiškąjį 
mąstymą, paremtą daugiau nei du tūkstančius metų gyvuojančiomis 
binarėmis opozicijomis: pasaulis ir idėja, subjektas ir objektas, tiesa ir 
fikcija, balta ir juoda, grožis ir bjaurumas. Kitokie mąstymo principai 
jau seniai buvo iškelti daoizmo, čan ir dzen mąstymo tradicijose. 

Heideggerį neabejotinai veikė komparatyvistinio sąjūdžio esmę su- 
darančios idėjos apie būtinybę nutiesti glaudesnio supratimo tiltus tarp 
Vakarų ir Rytų kultūrų, jų mąstymo tradicijų (kas turėtų harmonizuoti 
pasaulį) jam artima ir savaime suprantama. Todėl nusivylęs vakarietiško 
mąstymo principais antrajame savo dvasinės raidos etape Heideggeris pa- 
sinėrė į Rytų Azijos, ypač daoizmo ir dzen mąstymo principų studijas. 

Jo tekstuose aptinkame tiesioginių nuorodų į pagrindinius Rytų Azi- 
jos mąstymo tradicijos šaltinius, tačiau tai neturėtų klaidinti skaitytojų, 
kadangi vėlyvųjų jo veikalų ryšys su Laozi, Zhuangzi, čan, dzen idėjomis 
yra akivaizdus, gerai dokumentuotas gausioje epistoliarinėje, amžininkų 
literatūroje bei patikimų bičiulių, kolegų ir mokinių liudijimuose. Minėtą 
ypatumą galima paaiškinti keliais pagrindiniais veiksniais: pirmiausia 
noru užmaskuoti tikrąsias daugelio „originalių“ minčių posūkių ir požiū- 
rių ištakas, kita vertus, jausdamasis nepakankamai pasiruošusiu rimtam 
akademiniam darbui su sudėtingomis hieroglifinio rašto kalbų struktū- 
romis (apie ką jis periodiškai užsimena tekstuose) ir negalėdamas patiks- 
linti cituojamų minčių vertimų patikimumo, mąstytojas vengė nebūtinų 
šaltinių nuorodų. Šie „prietarai“ taps jau svetimi kitai Vakarų mąstytojų 
kartai, kurios atstovai laisviau operuos sparčiai didėjančiu pripažintų 
vertėjų atliktu kiniškų ir japoniškų tekstų vertimu. 

Vélyvieji Heideggerio tekstai ir gausus epistoliarinis palikimas, nuo- 
rodos į konkrečius Laozi teksto fragmentus liudija, kad mąstytojas žinojo 
tiek pirmąjį dar 1870 m. parengtą V. Von Strausso Daodejing vertimą, 
tiek ir vėlesnius J. Ulenbrooko ir garsaus sinologo R. Wilhelmo vertimus. 
Jis taipogi žinojo Zhuangzi teksto vertimus, gilinosi į Martino Buberio 
1921 m. paskelbtą Zhuangzi filosofijai skirtą studiją. 

Gilesnio Rytų Azijos mąstymo tradicijų pažinimo poreikis buvo toks 
stiprus, kad Fraiburgo universitete suradęs kinų tautybės kolegą Shi-yi 
Xiao, jo padedamas, 1946-1947 m. žiemą kruopščiai analizavo ir vertė 
pagrindines itin dominusio klasikinio daoizmo filosofijos teksto Laozi (Da- 
odejing) dalis. Galinėjantis su šiuo sudėtingu vertimui tekstu jis ir jo bičiulis 
sąmoningai atsiribojo nuo komentarų siekdami kuo tiksliau vokiečių kalba 
perteikti teksto sąvokų atspalvius, norėdami kuo tiksliau įsiskverbti į gel- 
mines prasmes. Heideggerį tarsi užbūrė daoistinės filosofijos idėjų pasaulis 
ir hieroglifinio rašto filosofinės minties perteikimo išskirtinumas. Todėl jis 
gilinosi į kinų ir japonų kalbų sandarą, atsidėjęs gvildeno klasikinių kinų 
ir japonų filosofijos tekstų vertimus į įvairias Europos kalbas, aiškinosi pa- 
matinių daoizmo, čan ir dzen filosofijos kategorijų savitumą. Šie tyrinėjimai 
stipriai paveikė filosofo atviro mąstymo stilių. 

Ypatingo Heideggerio dėmesio objektu, kaip minėjome, buvo dvi 
Rytų Azijos kryptys - daoizmas Kinijoje ir dzen Japonijoje. Prieš pereida- 
mi prie lyginamosios Heideggerio ir rytietiškų idėjų analizės padarysime 
glaustus ekskursus į daoizmo, o vėliau ir dzen idėjų pasaulius. Daoizmas 
greta konfucianizmo - įtakingiausia kinų filosofijos kryptis, kuri jau 
daugiau nei 2500 m. veikia įvairias mąstymo tradicijas. Daoizmas — tai 
jokio reglamentavimo nepripažįstanti, nonkonformistinė, spontaniška 
„gyvenimo“, „džiaugsmingos būties pilnatvės“ arba „estetinės būties“ 
filosofija, iš esmės skirtinga nuo Vakarų klasikinės racionalistinės fi- 
losofijos. Kai kuriomis pagrindinėmis nuostatomis ji dvasiškai artima 
neklasikinėms ir Heideggerio koncepcijoms, linkusioms ontologizuoti ir 
estetinti filosofines problemas. Klasikinė Vakarų filosofija, sureikšminu- 
si racionalųjį protą, iškelia gnoseologiniy problemų svarbą, o daoizmo 
adeptui svarbiausia ne pasaulio pažinimo, o būties, ar kitais žodžiais, 
ontologinė „buvimo pasaulyje“ problema. Daoizmui, kaip ir vėlyvajam 
Heideggeriui, svetimas subjekto ir objekto atskyrimas, žmogaus ir gamtos 
supriešinimas. Gamta čia suvokiama kaip svarbiausias žmogaus dvasinis 
prieglobstis, pagrindinis kūrybinės energijos šaltinis. 

Daoistinės filosofijos išpažinėjo, pasirinkusio ,,daoistinj kelią“, tiks- 
las - suvokti esminius būties ir gamtos dėsnius, ieškoti savęs, „peržengiant 
įprastinės asmeninės patirties ribas“, pajusti gamtai ir žmogui, kaip Visatos 
daliai, būdingus ritmus, kurie ir patvirtina egzistencijos tikrumą. Svar- 
biausi šio kelio dėmenys buvo kanonų, normų ignoravimas, asmenybės 
laisvės, spontaniškų dvasios polėkių ir praktinis natūralaus gyvenimo 
principų įgyvendinimas. Vadinasi, tai, kas anksčiau, viešpataujant Vakarų 
racionalistinės filosofijos nuostatoms, buvo laikoma didžiausiu daoizmo 
trūkumu (racionalaus sisteminio mąstymo principų ignoravimas, artimu- 
mas „gyvenimo“ ir egzistencijos filosofijai, spontaniškumo aukštinimas), 
sušlubavus racionalizmo kultui, ilgainiui virto vakariečių akyse neabejo- 
tinu privalumu, mąstymo „atvirumo“ ir lankstumo liudijimu. 

Kita vertus, daoistai nesiekė žmogaus būties ir pasaulio įvairovę 
įsprausti į dirbtines racionaliai išprotautas logines schemas, nepaisan- 
čias būties reiškinių savitarpio priklausomybės. Jie atsižvelgė į tai, kad 
neįmanoma suplanuoti spontaniško būties srauto, į kurį įjungtas gyveni- 
mas. Visatos procesai čia apmąstomi tuštumos, chaoso, spontaniškai save 
tvarkančios gamtos kategorijomis. Pasaulyje veikia spontaniškų, į visas 
puses sklindančių materialių-dvasinių-idealių jėgų srautas, persmelktas 
Dao energijos. Niekas amžino būties tapsmo procese nėra privaloma, 
viskas yin ir yang sąveikoje yra spontaniška ir veikia tikimybių teorijos 
nubrėžtomis trajektorijomis. Todėl suvokiantis Dao dėsnius išmintingas 
žmogus stengiasi elgtis natūraliai. Jis veikia neveikdamas, moko be žo- 
džių, niekada nesiveržia į priekį, tačiau yra visų priekyje. Kadangi neda- 
ro nieko nereikalingo, jo veikla netrikdo natūralių gamtos ir socialinio 
gyvenimo dėsnių. 

Nepriklausomumą nuo socialinių konvencijų, nonkonformizmą, mė- 
gavimąsi paprastu gyvenimu gamtoje, jos besikeičiančiu metų laikų grožiu 
pagrindiniai klasikinio filosofinio daoizmo ideologai Laozi ir Zhuangzi 
vertina labiau nei valdžios siekimą. Kaip ir Heideggeris žavėdamiesi anksty- 
vujy ikifeodalinio gyvenimo formų reliktais, jie siekė asmeniniu pavyzdžiu 
įprasminti prarastame „aukso amžiuje“ susiklosčiusius natūralaus gyveni- 
mo gamtos prieglobstyje pranašumus. Heideggerio tekstai prisodrinti dau- 
gybės gamtos ir kūrėjo vienatvės poetizavimo motyvų. Jis pasitelkia Rytų 
pasaulėjautai artimą Dūrerio mintį, kad „iš tikrųjų menas slypi gamtoje: kas 
sugeba jį iš jos išplėšti, tas jį turi“ (Heideggeris, 1980, 246). 

Daoistams nepriimtina vakarietiškoji antropocentrinė pasaulėžiūra, 

kadangi joje žmogus supriešinamas su gamta ir įtvirtinama jo galia viešpa- 
tauti. Jie plėtoja mikro- ir makrokosmo vienybės idėjas, aiškina, kad žmo- 
gus yra įtrauktas į gamtos ir kosminių stichijų srautą. Daugelio mokslininkų 
nuomone, kaip tik Laozi ir Zhuangzi tekstuose visapusiškai išplėtota pers- 
pektyviausia žmogaus ir gamtos harmoningo sugyvenimo koncepcija. 

Daoistinio mokymo esmė, jo pamatinės idėjos dažniausiai atskleidžia- 
mos ne griežtomis filosofinėmis kategorijomis ar formalizuotomis loginė- 
mis dedukcijomis, o pasitelkiant poetinio asociatyvaus mąstymo principus, 
vaizdingas metaforas, simbolius, sugretinimus, netikėtus įvaizdžius. Daois- 
tai skelbia asketiškus idealus, minimalistinę etiką, sugebėjimą pasitenkinti 
mažuma. Laozi ragina mokytis žmones paprastumo ir kuklumo. Kuklumą, 
kaip ir natūralų grožį, daoistai vadina labiausiai žmogų puošiančia savybe, 
kuri atveria kelią į amžinybę. Aukščiausiasis gėris — tarsi vanduo: jis nepas- 
tebimai prasiskverbia ir įsilieja visur, visiems teikia naudą, su niekuo ne- 
sivaidija. Laozi moko būti dėmesingam visiems ir nedaryti kitų gyvenimo 
nepakenčiamo, kartu išvengti neapykantos. Analogiškai Kristaus mokymui 
jis teigia: „Už blogį atsilygink gerumu“ (L-63). Tikroji išmintis - ne sociali- 
nis aktyvumas, žinių gausa, o sugebėjimas tikslingai jomis naudotis: jos turi 
padėti apriboti egoistinius norus, aistras ir nukreipti žmogaus gyvenimą tokia 
socialiai reikšminga linkme, kuri mažiausiai kliudytų kitų interesams. Ku- 
klumas, paprastumas, meilė kitiems ir žmogų supančiam gamtos pasauliui, 
natūraliam gyvenimui labiausiai puošia išmintingą žmogų. 

Daoizmo pradininkui Laozi priskiriamame tekste Laozi (arba Daode- 
jing) ryškus mąstymo „atvirumas“, pasaulio vienovės suvokimas, siekimas 
išgyventi pirmapradį minties tvykstelėjimą, išreiškiantį esminį žmogaus 
būties ir jį supančio pasaulio ryšį. Kita vertus, neabejotinai aktualus yra 
jo ir kito daoistinės filosofijos korifėjaus Zhuangzi „poetinis“ mąstymo 
stilius, jame išsikristalizavusios žmogaus patirtį nusakančios situacinės ir 
kontekstinės kategorijos. 

Laozi arba Daodejing yra vienas sudėtingiausių pasaulinės filosofinės 
minties tekstų, kurio vienareikšmė interpretacija neįmanoma. Norint 
suvokti jo ezoterinius sluoksnius, reikia ne tik išmanyti kinų filosofinių 
kategorijų specifiškumą, bet ir išsiugdyti tam tikrą vidinį nusiteikimą, ku- 
ris padėtų suvokti tai, kas tik nužymėta, tačiau neišsakyta. O toji užslėptoji 
neišsakytoji prasmė daoizme, kaip ir Heideggerio tekstuose, dažniausiai 
ir yra svarbiausia. Todėl autentiškai suvokti šį tekstą įmanoma tik herme- 
neutiškai lukštenant jame užkoduotus daoistinius simbolius, metaforas, 

vaizdinius, idèjas. Tuomet atsiveria neregimieji gelminiai teksto sluoks- 
niai, kurie labiausiai veikia suvokéjy mastyma bei vaizduote. 

Vienas autoritetingiausių daoizmo tyrėjų Herrlee Glessner Creel 
Laozi tekste įžvelgia du iš esmės skirtingus sluoksnius: „abstraktų meta- 
fizinį“, kuris aprėpia universalias kosmogonines ontologines problemas, ir 
„praktinį“, skirtą konkrečioms socialinio gyvenimo problemoms (Creel, 
1977, 37). Traktate nuolatos pabrėžiama, kad visi būties procesai kinta, 
viena priešybė energetiškai veikia kitą, negalima be kitos, priešybės perei- 
na viena į kitą. Apskritai tekstui būdingas slaptingumas, idėjų ir vaizdinių 
universalumas, užuominų gausa. Lakoniškos ir talpios Laozi mintys ska- 
tina vaizduotę ir kūrybinį mąstymą, padeda išsiveržti iš niveliuojančios, 
gyvybinę energiją slopinančios stereotipų valdžios. 

Laozi idėjas toliau plėtoja Zhuangzi, kuriam priskiriamas tekstas 
Zhuangzi literatūrine forma, idėjų polifoniškumu, polinkiu į egzistencinę 
problematiką, nesistemingo „atviro“ mąstymo principais, kalbiniais žaidi- 
mais, stilistinių formų įvairove, kruopščiai nudailintais aforizmais, mito 
ir metaforos galimybių panaudojimu, dviprasmybėmis, parodijavimu, sa- 
viironija, nuolatine savianalize ir išsakytų minčių reinterpretacija artimas 
neklasikinės filosofijos šalininkų ir vėlyviesiems Heideggerio darbams. 

"Tuštuma, Dao, De, slėpiningumas, rimtis - tokios pamatinės klasiki- 
nio daoizmo filosofijos kategorijos, kurios labai skiriasi nuo Vakarų racio- 
nalistinės filosofijos plėtotų kategorijų pasaulio. Daoizmas siekė išsakyti 
ir įvardyti spontanišką asmenybės būtį, jos santykius su pasauliu, gamta, 
kūrybinius dvasios polėkius, subtiliausius sąmonės poslinkius. Daoistinių 
kategorijų reikšmė tiesiogiai priklauso nuo konkrečios situacijos ir kon- 
teksto, jos aktyvina individo mąstymą, padeda praregėti ir išvysti gelmine 
kontempliuojamų reiškinių esmę. Hieroglifų prigimtis skatina vaizdinį 
mąstymą, tad daoistines kategorijas galime įsivaizduoti kaip savotiškas 
vaizdines, metaforiškas sąvokas. 

Vakarų filosofija pradeda nuo būties, o daoizmas, čan, dzen nuo 
Nebūties arba Tuštumos, kuri aiškinama kaip nebuvimas, didžioji pir- 
mapradė būtis, Dao, visų būties procesų vidinio sąryšingumo simbolis, 
„Nebuvimas, - rašoma pirmame Laozi skyriuje, - yra dangaus ir žemės 
pradžių pradžia, buvimas - visko esamo ištakos. Taigi nebuvime įžvelg- 
sime mįslingas Dao gelmes, o buvime - kontūrus“ (L-1). Nebuvimas ir 
buvimas čia kildinami iš vieno pirmapradžio šaltinio, kuriam būdingas 
slėpiningumas ir jis aiškinamas kaip „slapčiausi vartai į visas gelmes“ - 

šitai yra viena pagrindinių daoizmo filosofijos temų. Tuštuma daoizme 
traktuojama kaip didžioji pirmapradė būtis, visų būties procesų ištaka, 
būties pilnatvės pradžia, begalinė jėga, tai - nuo ko viskas turi prasidėti. 
„Juk tuštuma, rimtis, susikaupimas, nesijaudinimas, nusišalinimas, tyla, 
neveikimas, - pabrėžia Zhuangzi, - tai Dangaus ir Žemės lygmuo, aukš- 
čiausia iš gamtinių savybių“ (Z-197). 

Visa pasaulio įvairovė, anot Zhuangzi, sukurta iš pirmapradės Tuštu- 
mos ir Nebūties, kurios aukščiausia forma yra „nebūtis pačios nebūties“. 
Nebuvimas ir buvimas kildinami iš vieno pirmapradžio šaltinio, kuriam 
būdingas slėpiningumas ir kuris suvokiamas kaip „slapčiausi vartai į vi- 
sas gelmes“ - šitai yra viena pagrindinių daoizmo filosofijos temų, kurią 
plėtojo Zhuangzi. Tuštuma čia suvokiama kaip visų būties procesų ištaka, 
kaip pirmapradžio būties vientisumo simbolis. Ji yra pirmapradis pasaulio 
ir visų būties procesų vientisumo provaizdis. Pirmapradėje tuštumoje glū- 
di būties jėga, Tuštuma yra neišmatuojamos gelmės indas, kaip gimda, iš 
kurios atsiranda visas pasaulis. 

Heideggerio pasitelktas tuščio indo, neužpildytos erdvės metaforiš- 
kas vaizdinys yra akivaizdžiai įkvėptas Laozi ir Zhuangzi tekstų. Juose 
ir kituose daoizmo, čan ir dzen tekstuose tuščio indo metafora dažnai 
vartojama siekiant atskleisti Didžiojoje pirmapradėje Tuštumoje slypin- 
čias neišsemiamas substancionalias kūrybines potencijas. Ši mintis yra 
išsakyta Laozi fragmente „Dao tuščias, tačiau imi iš jo, ir niekada nėra 
jam pabaigos“ (L-4), 

Pagrindiniai Pirmapradės tuštumos bruožai - raiškos formų univer- 
salumas, amžinumas, vienis, sutelktumas erdvėje ir begalinė virsmų galia. 
Todėl Tuštuma yra nuolatinio atsinaujinimo terpė ir varomoji jėga. Ji yra 
ne esmė, o visų įmanomų būties formų terpė, tai, kas gyvuoja potenci- 
joje, išslysta iš aprašinėjimo, tačiau aprėpia viską. Tuštumoje priešybės 
skleidžiasi dėl to, kad vėl galėtų susilieti vientisame būties sraute, Ir pa- 
galiau Tuštuma yra nuolatinio atsinaujinimo terpė ir jėga. 

Tuštumos (die Leere) sąvoka, kaip ir Rytų Azijos mąstymo tradicijose 
Heideggerio vėlyvuosiuose veikaluose įgauna išskirtinę svarbą, ji suvo- 
kiama kaip būties procesų esmę simbolizuojantis pozityvus veiksnys, 
iš kurio gimsta visa būties formų pilnatvé. Čia iškart norėtųsi atkreipti 
dėmesį ir į kitų iš sąvokos „tuštuma“ išsirutuliojusių metaforiškų sąvokų, 
pavyzdžiui, „prošvaistė“, „proskyna (Die Lichtung) atspalvius, kadangi sa- 


vokos mąstytojo tekstuose mutuoja, sudėtingėja, gimdo naujadarus, kurie 

keičia prasminius atspalvius. Čia kaip ir Rytų Azijos mąstymo tradicijose 
jos pritaiko prie naujų situacijų ir kontekstų. Pastarosios sąvokos išskir- 
tinę svarbą įgavo Heideggerio apmąstymuose apie filosofiją, jos prigimtį, 
siejama su nuolatiniu judėjimu į priekį nežinomais ir užžėlusiais miškų 
takeliais (Holzwege). Toks filosofijos ir „mąstytojo kelio“ supratimas tai- 
pogi labai artimas daoizmo, čan, dzen šalininkams, kurie teigia, kad tik 
nuolatinis judėjimas, „buvimas kelyje“, atsiribojimas nuo jau pasiekto, 
šlovės, apdovanojimų yra autentiško mąstytojo ir kūrėjo bruožai. 
Pamatinių vėlyvosios Heideggerio filosofijos kategorijų būtis, Tuštu- 
ma ir Niekis santykiai lyginant su pirmuoju jo kūrybinės evoliucijos etapu 
patyrė esminius pokyčius. „Būtis, - teigia jis Būtyje ir laike, - neturi nieko 
sau lygaus. Jo priešybė yra Niekis, kurį tikriausiai persmelkia buvimas“ 
(Heidegger, 1993, 173) Rus. vert.). Vėliau daoizmo veikiamas šis būties ir 
Niekio supriešinimas silpnėja, o Tuštumos ir jai artimo Niekio apibrėžtys 
Rytų Azijos mąstymo tradicijų dvasioje suartinamos ir abi iškyla kaip 
būtina esminių neišsemiamų būties potencijų atsiskleidimo prielaida. 
Vadinasi, skirtingai nei ankstyvuosiuose darbuose, kur gilinamasi į Tuš- 
tumos pasaulį sąlygojo egzistencinė baimės patirtis, vėlyvojoje daoizmo 
ir dzen idėjų įtakos poveikyje išryškėjusioje koncepcijoje Tuštuma tampa 
būties pilnatvės ir jos neišsemiamų potencijų versme. Toks naujas Tuštu- 
mos suvokimas skleidžiasi tik asmenybei pažabojus išorinius troškimus, 
aistras, per gilią vidinę rimtį, meditaciją. Suartinęs Tuštumą su Niekiu, 
Heideggeris daug kalba apie juose slypinčias kūrybines potencijas, ku- 
rios suranda atgarsį būtyje, padeda „atsiverti“ pasauliui, daiktams, meno 
kūriniams ir išryškina su būtimi susijusias Tuštumos ir Niekio prasmes. 
Niekis dabar interpretuojamas kaip kūrybos pradžia, tai, nuo ko viskas 
prasideda, jis padeda suvokti visų buvinių laikinumą ir kūrybinę kupiną 
neišsemiamų potencijų Tuštumos prigimtį. Kita vertus, Tuštuma dabar 
tampa autentiško mąstytojo idealu, kviečiančiu jį suvokti savo prigimtį, 
būties procesų esmę, klajoti pažinimo keliuose ir klystkeliuose, skverbtis 
į būties pilnatvės ir žmogų priglaudžiančios gamtos įvairovės pažinimą. 


Klajonės visatos platybėse 
Heideggeris taipogi mąstė apie lyginamųjų Rytų ir Vakarų mąstymo 


tradicijų tyrimų perspektyvas, ką pozityvaus gali duoti krizę išgyvenančiai 
Vakarų filosofijai pažintis su „atvirais“ ir „neklasikiniais“ Rytų Azijos tautų 

mąstymo principais? Jo mintys apie autentiško mąstytojo bruožus, filoso- 
fijos tikslus ir filosofinį pažinimą, kaip klaidžiojimą keliais ir klystkeliais, 
tiesiogiai siejasi su daoistine autentiško mąstytojo ir filosofinio pažinimo, 
kaip „klaidžiojimo pažinimo keliais ir klystkeliais“, 
samprata, kadangi abiejuose koncepcijose iškeliamas 
vienišo, atsiribojusio nuo aplinkos mąstytojo nuolatinio 
tiesos ieškotojo tipas, pabrėžiamas mąstymo atvirumas, 
jo tiesioginis ryšys su gamta, suvokiamais objektais ir 
reiškiniais. 

Klasikinio filosofinio daoizmo pagrindas yra 
ontologija ir natūrfilosofija, apmąstymai apie gamtos 
ir žmogaus santykių problemas, kurie nulemia visus 
kitus šio mokymo aspektus. Daoizmo filosofijai ne- 
priimtina antropocentrinė vakariečių pasaulėžiūra, 
nes ji supriešina žmogų su gamta ir įtvirtina jo galią 
viešpatauti. Daoistams būdingas žmogaus ir gamtos 
neatsiejamos vienybės teigimas, gamta jiems - natūra- 
liausias ir priimtiniausias žmogaus prieglobstis, vieta, kur jis suranda būties 
pilnatvę ir harmoniją. Daoistai plėtoja mikro- ir makrokosmo vienybės 
idėjas, aiškina, kad žmogus yra įtrauktas į gamtos ir kosminius gaivalus. 

Šios filosofijos iškeltas žmogaus idealas - išminčius - įsiklauso į slépinin- 
ga būtį, kosminius dėsnius, suvokia savo tapatumą su spontaniškai viešpatau- 
jančiais gamtos dėsniais, todėl nieko nedaro prievarta, jaučia būties pilnatvę 
ir džiaugsmą. Toks žmogus yra atsiskyrėlis, sąmoningai atsiribojęs nuo 
išorinio pasaulio ir pabėgęs į gamtos prieglobstį. Daoizmo adeptai, veikiami 
šių idealų, nuolatos mąsto apie nusišalinimą, pasitraukimą į gamtą. Subtiliai 
asmenybei buvimas natūralioje gamtoje suteikia jėgų, padeda atitrūkti nuo 
smulkių kasdienybės rūpesčių ir patirti būties visuotinumą. 

Sąmoningai atsiribojęs nuo išorinio pasaulio ir pabėgęs į gamtos prie- 
globstį, individas gali ramiai atsidėti natūraliam savo kūrybinių galių atsklei- 
dimui. Todėl kinų mąstytojai, intelektualai, rafinuoti tapytojai ir poetai, net 
užimdami aukščiausius valstybės postus, veikiami daoizmo idealų, nuolatos 
mąsto apie nusišalinimą nuo aktyvios socialinės veiklos ir pasitraukimą į 
gamtos pasaulį. Subtiliai asmenybei tai padeda atitrūkti nuo rūpesčių, patirti 
būties visuotinumą ir natūraliai išlaisvinti kūrybines galias. 

Kita vertus, gamta yra ir savotiškas mokytojas, padedantis pažinti 
po išorine regimybės skraistę slypinčias būties paslaptis. Tobuliausia 

šio uždavinio sprendimo priemonė daoizme, čan, dzen koncepcijose ir 
vėlyvuosiuose Heideggerio veikaluose yra menas. Mąstytojo ir meninin- 
ko tikslas — išvysti neefektingą, prislopintą, kupiną ypatingos poetikos 
gamtos grožį. Pamatyti čia reiškia sukurti, nes „praregėjimas“ laikomas 
kur kas sudėtingesniu uždaviniu nei praktinis įgyvendinimas. Daugelio 
mokslininkų nuomone, kaip tik klasikinio daoizmo tekstuose visapusiškai 
išplėtota perspektyviausia žmogaus ir gamtos harmoningo sugyvenimo 
koncepcija. 

Daoizmo mąstytojai vieni pirmųjų suvokė negatyvius technikos 
plėtotės padarinius, kuriuos tekstuose plačiai gvildena Heideggeris. Su- 
dėtingi techniniai išradimai, anot klasikinio daoizmo kūrėjų, iškreipia 
žmogaus prigimtį, tolina jį nuo pirmapradžių būties šaknų. Todėl būtina 
grįžti į „aukso amžių“. „Kai neveikiama prieš gamtą,- rašė Laozi, — visos 
būtybės klesti“ (L-43) ir kitame skyriuje prideda: „Veik, bet nepakenk 
gamtai, daryk — bet ne dėl darymo“ (L-63). Daoistų idealas - atsiriboti 
nuo išorinių būties formų, neteisingų socialinių ryšių ir grįžti į natūralios 
gamtos prieglobstį, tenkintis paprasčiausiais gyvenimo malonumais. Vadi- 
nasi, gyvenimiškoji išmintis siejama su paprastumu, natūralaus gyvenimo 
gamtoje principų jtvirtinimu.Tai skatino daoistus ir jų paveiktus čan bei 
dzen šalininkus bėgti į gamtą ir piligrimystę. 

Iš čia plaukia aptariamoms Rytų Azijos mąstymo tradicijoms būdin- 
gas ir Heideggeriui artimas atsiribojimo nuo išorinio pasaulio, vienatvės 
poetizavimas. Laozi, Zhuangzi, Liezi, Huainanzi ir kituose daoistinės 
filosofijos tekstuose reiškiama nuomonė, kad faktų fiksavimas, žinių 
kaupimas nėra tikroji išmintis, kad tikroji išmintis įgaunama tik atsiribo- 
jant nuo išorinio šurmulio ir rimtyje susikaupiant. Subtilus Rytų Azijos 
kultūros žinovas Alan Watts taikliai pastebėjo, kad daoistų „nusišalini- 
mas nuo gyvenimo visuomenėje yra tarsi simbolinis atspindys vidinio 
išsilaisvinimo iš asmenybę ribojančių konvencionalių mąstymo ir elgesio 
standartų. Daoizmui svarbiausia ne konvencionalus žinojimas, daoistas 
siekia suvokti gyvenimą ne abstrakčiomis tiesinio diskursyvaus mąstymo 
kategorijomis, o tiesiogiai“ (Watts, 1978, 23). Toks sąmonės nukreiptumas 
„į daiktų esmę“, įsižiūrėjimas į juos, jų simbolinės prasmės ieškojimas 
suartina daoistus su Heideggeriu ir ankstyvaisiais graikų mąstytojais. 

Piligrimystė - gerai įvairioms civilizacijoms žinomas reiškinys, itin 
paplitęs budizme, džainizme, daoizme, čan, dzen, krikščionybėje, su- 
fizme ir kitose tradicijose. Čia savitai susipina siekimas žmogaus būčiai 

suteikti aukštesnę prasmę, atsiribojimas nuo vulgarių kasdienio gyvenimo 
vertybių, noras esmiškai pakeisti žmogaus būtį, suteikiant jai ypatingas 
laiko ir erdvės formas. Laikas čia skaidosi į įvairias kalendorines datas, 
dažniausiai susijusias su metų sezonų pokyčiais, o erdvėje išskiriamos 
nepaprastos kraštovaizdžio savybes turinčios vietos, kurios iš pradžių 
turėjo būti palankiausios bendrauti su viršjuslinėmis jėgomis, o vėliau 
vis didesnę svarbą įgavo jų estetinės kontempliaciją ir vidinį susitelkimą 
skatinančios savybės. 

Daoizme, čan, dzen piligrimystė įgavo naujų prasmių, kadangi aukš- 
čiausiu jų prozelitų tikslu tapo ne tik transcendencijos, tačiau ir intymaus 
ryšio su besikeičiančiu gamtos grožiu ieškojimas. Ši gamtos estetinimo 
tendencija, pirmiausia išryškėjusi daoizme, savitai susiliejo su budisti- 
niais religiniais ritualais čanbudizme, kurio puoselėtojai pradėjo statyti 
vienuolynus gražiausiose Kinijos vietovėse. Minėtas nuostatas perėmė ir 
išplėtojo dzen šalininkai Japonijoje, kurių ne tik vienuolynų kompleksai, 
bet ir kraštovaizdis itin gražus. 

Klajonių motyvo iškilimas Tolimuosiuose Rytuose tiesiogiai siejosi 
su klasikinio filosofinio daoizmo kūrėjų Laozi ir Zhuangzi pasaulėžiūri- 
nėmis ir gyvenimiškomis nuostatomis. Išmintingas žmogus, pasižymintis 
tvirtais etiniais gyvenimo principais, pasak Laozi, gyvena užsisklendęs, 
bergždžiai nešvaisto savo protinių ir fizinių sugebėjimų, neskuba veikti. 
Visuomenės požiūris į teisinga ir klaidinga, pagyrimai ir pasmerkimai jį 
menkai jaudina. Dvasinį pasitenkinimą jis randa klajodamas po pasaulį, 
bendraudamas su dvasiškai artimais žmonėmis ir besikeičiančia gamta, 
įsiklausydamas į jos ritmus. Analogiški žmogaus vienatvės, klajonių 
pasaulio bekraštybėse, atsiribojimo nuo išorinės veiklos formų, eksta- 
ziško susiliejimo su gamta, laisvės ir būties pilnatvės pojūčio leitmotyvai 
nuolatos iškyla ir Zhuangzi filosofijoje. Išvardytos savybės, jo įsitikinimu, 
išskiria jaučiantį poreikį dvasiniam tobulėjimui žmogų iš kitų ir padeda 
jam atsiriboti nuo tariamų visuomenės vertybių. 

Gvildendamas klajonių ir atsiribojimo nuo išorinio pasaulio motyvus 
kinų filosofijoje, literatūroje ir vaizduojamojoje dailėje, kinų kultūros 
žinovas Dėmieville'is taikliai pastebėjo, kad pirmajame Zhuangzi knygos 
skyriuje - „Klajonės bekraštybėje“ - šios „klajonės vyksta iš karto dviem 
lygmenimis - dvasios pasaulyje, į kurį pajėgia įsiskverbti šamanai, ir 
realiais atokiais kalnų keliais, gamtos stichijoje“ (Dėmieville, 1973, 368). 
Heideggeriui, kaip ir Zhuangzi bei didiesiems Rytų Azijos peizažinės 

tapybos meistrams būdingas ne tiek realių klajonių (nors jie labai daug 
klajojo), kiek pabuvojimas pirmiausia bekraščiame svajonių pasaulyje 
leitmotyvas. 

Zhuangzi ragina kūrybinės dvasios kupinus ieškančius teisingos 


"būties mąstytojus ir menininkus nesižeminti prieš šio pasaulio stipriuo- 


sius, vengti priklausomybės nuo kitų užgaidų, vertinti laisvę, tapti nuo- 
latiniais klajūnais pasaulio bekraštybėse, ieškoti džiaugsmingos būties 
pilnatvės, mėgautis šia būties akimirka, būti atviriems išorinio gamtos 
pasaulio grožio įspūdžiams. Tačiau klajoti ir ieškoti nauja galima ne tik 
gamtos pasaulyje, bet ir žmogaus išgyvenimuose, dvasios gelmėse, Šias 
introvertiškas gelmes Zhuangzi vadina „bekraščiu svajų pasauliu“. Jame 
asmenybė gali surasti užmarštį, patikimą užuovėją nuo slegiančio išorinio 
pasaulio. Ši filosofo mintis stipriai paveikė vėlesnę neodaoizmo, čan ir 
dzen mąstymo tradiciją. 

Zhuangzi priklausė tiems didiems mąstytojams, kuriuos itin vertino 
Nietzsche ir Heideggeris, kadangi čia tarp filosofinių idėjų ir realių mąs- 
tytojo kasdienio gyvenimo principų nebuvo jokios prarajos. Tai, ką jis 
skelbė, tuo vadovavosi ir savo gyvenime. Iš tikrųjų Zhuangzi buvo vienas 
pirmųjų kinų mąstytojų, kuris sąmoningai nusišalino nuo aktyvios socia- 
linės bei politinės veiklos ir savo gyvenimo pavyzdžiu įtvirtino daoistinius 
idealus, kurių esminiai bruožai - nonkonformizmas, asketiškas gyvenimo 
būdas, atsiribojimas nuo išorinių gyvenimo ir veiklos formų, dvasinis to- 
bulėjimas, kuklus pasitraukimas nuo išorinio pasaulio šurmulio į natūralų 
gamtos prieglobstį ir nuolatines klajones po pasaulį. Išminčius, anot Zhu- 
angzi, „užmiršta savo drąsą, regėjimą ir klausą, bastosi, nepažindamas 
dvejonių ir užmiršęs žemiškus rūpesčius, palaimingai klajoja neapsisun- 
kindamas jokiais reikalais. Tai vadinama „veikti nepiktnaudžiaujant, būti 
vyresniam nepavergiant“ [aliuzija į Laozi mintį- A. A.]. O tu puikuojiesi 
savo žiniomis, norėdamas apstulbinti nemokšas, sieki švaros, kad ap- 
nuogintum kitų purvą, žaižaruoji spindesiu, tarsi laikytum iškėlęs saulę 
ir mėnulį. Juk tavo kūnas saugus ir sveikas ir tavo likimas daug geresnis 
nei tų, kurie mirė pernelyg anksti, kurie kurti, akli ar šlubi. Ir tu dar drįsti 
skųstis Dangumi?“ (Zhuangzi, 2002, 399). 

Klajotojas pasaulio platybėse yra atviras ir jautrus supančios gamtos 
grožiui, todėl, filosofo žodžiais tariant, „sėdėdamas skęsta užmarštyje, 
suteikia laisvę savajai širdžiai“. Tokia asmenybė gyvena ir kuria natūraliai, 
atsiribodama nuo sąmonei trukdančių sąlygotumų, reglamentuojančių 

schemų, negalvodama nei apie šlovę, turtus, užmiršusi viską, kas trukdo 
būti natūraliam. Kaip didžio žmogaus mokymas, taip ir didžio menininko 
kūryba „primena šešėlį, persekiojantį žmogų, aidą, atsiliepiantį balsui. Į 
[kiekvieną] klausimą [jis] atsako išlieda- £ 
mas visą savo širdį, susiliedamas į porą LÉ = 
su [viskuo] Pasaulyje. Rimties būsenoje h i À 
jis begarsis, judėjime nevaržomas. Veda a 
paskui save kiekviena, kaip jam norisi, 2 
ir grąžina [kiekvieną] pats sau. Klajoja SZ 
nepalikdamas pėdsakų, ateina ir išeina | 
be nukrypimų, be pradžios ir pabaigos | 
kaip saulė“ (Z-186). 

Vadinasi, klajotojas pasaulio bekraš- 


p 


“> 


tybėse - tai subtiliai jaučianti gamtos gro- 
zj, gyvenimo pilnatvę, pajėgianti dvasiškai tobulėti asmenybė. Jos troškimas 
pažinti slėpiningąją reiškinių esmę neatsiejamas nuo sugebėjimo atsikratyti 
aistrų, klajoti neaprėpiamose Visatos, gamtos ir žmogaus vidinio pasaulio 
platybėse. Toks žmogus, suvokęs Dao procesų esmę, pajėgia išsivaduoti iš 
jausmų vergijos ir giliau suvokia būties ir žmogaus gyvenimo procesų esmę. 
Tai nereiškia, kad jis praranda sugebėjimą jausti kitų nelaimes, - jis tiesiog 
suvokia vidinės rimties svarbą ir neleidžia jausmams sujaukti gyvenimo, 
kvailai ir beprasmiškai elgtis. Šie teiginiai teoriškai pagrindžia atsiribojimą 
nuo bet kokių dirbtinės veiklos formų ir aukština žmogaus būties natūralios 
gamtos prieglobstyje džiaugsmingumą ir pilnatvę. 

Vadinasi, autentiško daoizmo, čan, dzen tradicijų mąstytojo vaizdinys 
yra artimas Heideggeriui. Jis suvokiamas kaip amžinas klajūnas, įsiklau- 
santis į paslaptingus gamtos šifrus, o pažinimo procesas aiškinamas kaip 
nuolatinis nesibaigiantis tiesos ieškojimas, „buvimas kelyje“. Jis klajoja, 
nepalikdamas pėdsakų, ateina ir išeina be nukrypimų. Toks mąstytojas 
ir menininkas viename asmenyje visada atviras ir jautrus išorinio pasau- 
lio įspūdžiams, tiesos pažinimui ir supančios gamtos grožiui. Zhuangzi 
žodžiais tariant jis „sėdėdamas skęsta užmarštyje, suteikia laisvę savajai 
širdžiai“. Tokia asmenybė yra ir Heideggerio idealas, kadangi ji atsiribo- 
jusi nuo išorinio pasaulio ja supančioje gamtinėje aplinkoje, kuria visiškai 
natūraliai, atsiribodama nuo bet kokių sąmonę kaustančių sąlygiškumų, 
reglamentuojančių schemų, negalvodama apie šlovę, turtus, užmiršusi 
viską, kas trukdo skleistis natūraliam gyvenimo ir kūrybos srautui, 


Zhuangzi. 
Senovinis 
piešinys tušu 

Tylumos poetika 


Daug sąsajų su klasikinio daoizmo ir dzen filosofija atsiranda Heideg- 
gerio teiginiuose apie žmogaus būties pilnatvę sąlygojančius veiksnius, ap- 
mąstymuose apie tylumą, meditaciją, tiesą, grožį, nebūtį, išmintį, asketiško 
ir paprasto gyvenimo būdo svarbą. Heideggeris, kaip ir daoizmo, čan, dzen 
adeptai daug kalba apie išminčių, kurio ryškiausias bruožas - tylėjimas, 
Tylėjimas Heideggerio, kaip ir daoizmo, čan, dzen išpažinėjų veikaluose, 
yra ne tik išminties simbolis, tačiau ir prasmingiausias atsakymas. Išorinis 
atsakymo nebuvimas daoizme yra viena iš atsakymo formų, liudijančių 
apie giliausią vidinį žinojimą ir aukščiausios išminties, tiesos, grožio pertei- 
kimo neįmanomumą verbaline raiška. Iš čia atsirado meditacijos, tylėjimo, 
neišsakymo kultas. Jis Tolimuosiuose Rytuose įgauna plačius mastus ir 
artimai siejamas su Heideggeriui taipogi svarbia sąvoka „meditacija“, kuri 
asocijuojasi su psichologinės praktikos metodais, padedančiais asmenybei 
transformuoti sąmonę, kuriai būdinga vidinė rimtis, susikaupimas, suge- 
bėjimas išvysti kitiems neregimus dalykus ir meistriškai išreikšti jų slėpi- 
ningąją esmę. Kaip ir daoizmo, čan, dzen mąstymo tradicijose Heideggerio 
filosofijoje tylėjimas aiškinamas kaip aukščiausios išminties simbolis. 

Tylėjimas - Heideggeriui savotiška „įžanga į kalbą“. Jis įsitikinęs, kad 
svarbiausia būties „tiesos“, minties grožio esmė, kad ir kaip besistengtume, 
lieka neišsakyta. Tačiau ją iš dalies galima perteikti užuomina, pauze, tyla. 
Vadinasi, būties esmė gali byloti ir be kalbos. Tokios bekalbės būties bylojimo 
pavyzdys Heideggeriui yra muzikos, dailės, architektūros ir kitokio meno kū- 
riniai. Juose tarsi išsiveržia iracionalus „būties“ protestas prieš žmogus kūry- 
biškumą varžančias jėgas. Jis ryškiausiai skleidžiasi poetinio meno formose. 

Veikiamas daoizmo, čan ir dzen mąstymo tradicijų, Heideggeris 
siekia sugriauti išsigimstančią metafizinę Vakarų filosofiją. Neautentiškos 
Vakarų filosofijos kritika, autentiško mąstymo tikslų formulavimas, „ke- 
lio“, tuštumos, tylos, Nieko, meditatyvinio ir poetinio mąstymo, mąstymo 
ir būties vienovės iškėlimas gana glaudžiai tiesiogiai susiję su pamatiniais 
klasikinio daoizmo ir dzen tekstais (Poggeler, 1987, 52-53). 

Brandžios Heideggerio filosofijos artimumas daoizmo ir dzen tradi- 
cijoms matyti iš tikslo - pažinti būties esmę, pažinimo eigoje aukštinant 
„kelio“ (dao) svarbą. Todėl jis neigia spekuliatyvųjį mąstymą, nuojautą 
priešpriešina protui, renkasi simbolinį mąstymo stilių, situacines nuo 
konkretaus konteksto priklausančias neretai asociatyvias kategorijas. Hei- 

deggeris, kaip ir Rytų Azijos mąstytojai, iškelia tuštumos, Nieko sąvokų 
svarbą. „Tuštuma, - jis tarsi kartoja daoistų mintis, — yra tas pat, kas ir 
Niekas, tai yra tokia esatis, kurią stengiamės mąstyti kaip kažką kita bet 
kokios čia-esaties ir čia-nesaties atžvilgiu“ (Heidegger, 1992, 378). 


TuStumos sąvoka siejama su išmintimi, o pastaroji su „neveikimo“ 
(wu wei) būsena. Wu wei motyvas yra vienas pagrindinių daoizmo filo- 
sofijoje, nes neveiklos principas suvokiamas kaip aukščiausios, intuityvios, 
didiesiems išminčiams ir menininkams pavaldžios, glaudžiai susijusios su 
kontempliacija, meditacija vidinės dvasinės veiklos būdas. Šiai būsenai 
būdingas ambicijų, valios slopinimas, sąmonės transformacija, gebėjimas 
pereiti iš aptemusios į skaidrią sąmonės būseną, padedančią praplėšti 
regimybės šydą ir kitaip, tarsi iš šalies, pažvelgti į žmones ir daiktus, - tik 
tada ryškėja būties procesų esmė. Ši sąmonės slinktis vadinama užsimir- 
šimu, nuskaidrėjimu: išminčius, lyg sustabdęs laiko ir reiškinių tėkmę, 
pasineria į anapus abstrakčių proto konstrukcijų esantį autentiškos būties 
pasaulį, kuris ir yra neišsemiamas Dao. 

Laozi neveikimą suvokia kaip laisvą veiklą, atitinkančią natūralius 
gamtos ir socialinio gyvenimo dėsnius. Pernelyg socialiai aktyvi asmeny- 
bė, pasak Laozi, neišvengiamai nusižengia dao dėsniams ir pažeidžia kitų 
interesus. O išminčius veikia neveikdamas, moko be žodžių, niekuomet 
nesiveržia į priekį, tačiau yra visų priekyje. Jis kuria, bet nieko sau nereika- 
lauja, atlieka žygdarbius, bet sau jų nepriskiria, o kai nieko neima, tai nieko ir 
nepraranda. Kadangi vadovaudamasis neveikimo principu išminčius nedaro 
nieko nereikalinga, vadinasi, jo veikla nekuria chaoso, netrikdo visuotinių 
natūralių gamtos ir socialinio gyvenimo dėsnių, skatina jų raidą. Vadinasi, 

išmintingas, perprates gyvenimo esmę žmogus nevargina saves beprasmiais 
darbais, suvokęs likimo esmę, neužsiima dalykais, reikalaujančiais neturimų 
žinių. Užuot beprasmiškai kovojęs su pasauliu, jis lanksčiai prisitaiko prie 
besikeičiančių aplinkybių ir, išnaudodamas neveikimo principo galimybes, 
mažiau išeikvoja energijos — palieka ją prasmingai veiklai. 

Todėl pažinęs reiškinių esmę, tikras išminčius, anot Zhuangzi, ap- 
siriboja tylėjimu ir paskęsta neveiklos būsenoje. „Kas seka Dao, - sako 
Zhuangzi, - kas dieną vis daugiau netenka, o netekęs vėl netenka, kol 
pasiekia neveikimo būseną, neveikimas juk padaro viską“ (Z-246). Čia 
atskleidžiamas atotrūkis tarp filisterinės sąmonės žmonių ir negausios 
išminčių, tikrų kūrėjų bei menininkų grupelės, kuri pajėgia atsiriboti 
nuo paviršutinės išorinės veiklos ir priartėti prie paprastam žmogui ne- 
pasiekiamos vidinės rimties, susikaupimo, neveikimo būsenos. 

Asmenybę, suvokusią neveiklos privalumus ir pažinusią Dao, de, 
yin ir yang metamorfozių esmę, pasiekusią vidinę rimtį, harmoniją su 
visuomene ir gamtos pasauliu, Zhuangzi vadina „tobulu žmogumi“, 
įprasminančiu daoistų idealą. Toks būties harmoniją suvokęs žmogus 


` nepastebimai pradeda dalyvauti visuose visuomenės ir būties procesuose, 


panašiai kaip ašis įeina į jai skirtą skylę rate. Jis tarsi yra visų poliarinių 
jėgų susidūrimo centre, kur mažiausias pasipriešinimas, trintis ir betikslis 
gyvybinės energijos praradimas. Todėl tokia asmenybė geriausiai išnaudoja 
kūrybines galias ir veikia be trukdžių, laisvai. 

Apibendrinant daoistinę neveikimo teoriją, būtina prisiminti, kad joje 
bet koks tikras kūrėjas (filosofas, menininkas), pasižymintis sugebėjimu 
pasiekti neveikimo būseną ir intuityvia pažinimo galia, t. y. girdėdamas 
negirdimus Dao muzikos garsus, neištariamus žodžius, regėti neregimas 
spalvas ir formas, yra prilyginamas išminčiui. Todėl visi meistrai - poetai, 
tapytojai, muzikantai, architektai - daoistų traktatuose vadinami išminčiais, 
o meistro ir išminčiaus sąvokos jiems lygiavertės. Išminčiai, didieji meistrai ir 
menininkai pasižymi vienoda tiesioginės intuicijos galia, sugebėjimu perprasti 
tikrąją reiškinių esmę, nes jų širdys „kuria ištisą pasaulį“. 


Dzeno idėjų prieglobstyje 
Japoniškasis dzenbudizmas (dzen), kuris taip sudomino Heideggerį 


ir daugelį Vakarų intelektualų, menininkų išsiskyrė antitradicionalizmu, 
intuityvizmu, būties natūralioje gamtoje aukštinimu, klajonių pasaulio 

platybėse iškėlimu, „atviru“ vengiančiu dogmatiškumo mąstymo stiliumi, 
artimu Vakarų gyvenimo filosofijai ir egzistencializmui. Viename dialoge 
į pašnekovo teiginį: „Japonų mąstytojai sako, kad daugiamečių tyrinėjimų 
išdavoje jie aptiko gilias analogijas tarp Jūsų būties filosofijos ir rytietiškos 
minties.“ Į tai Heideggeris atsakė: „Taip tai tiesa. Kai kurie atvažiuodavo 
čia. Jų prieigos mane labai domina. Daugelis netgi rašė, kad mano kūryba 
jiems atrodo kaip gija, siejanti Rytus ir Vakarus, Aziją ir Europą“ (Frederic 
de Towarnicki / Jean-Michel Palnier, 1969, 84). 

Šios krypties ištakos yra Kinijoje, iš kur, kaip ir daugelį savo kultūros 
formų, japonai kūrybiškai perkėlė į savo šalį. Canbudizmas (čan) - vienin- 
telé iš svetur paplitusi ideologija, nuo VI a. tvirtai jaugusi turtingas filosofi- 
jos, estetikos ir meno tradicijas turinčioje Kinijos kultūroje. Čan mokyklos 
pavadinimas kilo iš sanskritiško termino dhyana, kuris į kinų kalbą verčia- 
mas chan-na. Jis reiškia susikaupimą, sąmonės koncentraciją, meditaciją. 
Čan mokyme mahajanos budizmo pasyvios meditacijos metodai iš esmės 
pasikeitė. Juos stipriai paveikė iš daoistinių psichologinių treniruočių prak- 
tikų ir paskirų tantrizmo krypčių perimti aktyvios dinamiškos meditacijos 
metodai. Be klasikinių mahajanos budizmo filosofinių idėjų, čan tapsmą 
sąlygojo konfucianistinės etikos bei Laozi ir Zhuangzi idėjos. 

Čan mokymas tradicinę budistinę metafiziką keitė iš pagrindų: čia 
buvo mažiau indiškojo budizmo rigorizmo, asketiškumo, sustiprėjo iš 
daoizmo perimto džiaugsmingo mėgavimosi gamta, būties pilnatve reikš- 
mé. Pagrindiniais čan bruožais tapo nepasitikėjimas diskursyviu loginiu 
mąstymu, konfucianistų šlovinamo žodžio galia, aukštinimas spontaniško 
intuityvaus tikrovės pažinimo, sudėtingų psichologinių treniruočių sureikš- 
minimas, daugelio žmogaus kūrybinės veiklos sričių estetinimas. 

Šis mokymas kupinas antitradicionalizmo, improvizacijos, emocio- 
nalumo, intuityvumo, natūralumo, paradoksų. Nors jis labai skiriasi nuo 
tradicinių europinių koncepcijų, tačiau tai ne paradoksalių idėjų visuma, 
o greičiau ypatinga pasaulėžiūra, gyvenimo bei meninio pasaulio suvokimo 
būdas, formuojamas sudėtingu meditacinės praktikos būdu. Kitaip negu 
klasikinis budizmas, siekiantis dvasinės rimties, čan psichologinė treniruotė 
nukreipta į pritrenkiančio psichinio šoko galią, kai individas tarsi iškrinta 
iš reiškinių pasaulio poveikio. Jo sąmonę, atsidūrusią savotiškoje kritinėje 
būsenoje, apleidžia įprastiniai vertinimo kriterijai, ir jis pasineria į būties, 
grožio suvokimo gelmes, pasiekia ypatingo aiškumo ir lakumo. Šiame čan 


mąstymo lygmenyje prasideda tikrasis čan adepto gyvenimas, kai tiesa, gro- 

žis suvokiami ne racionalaus mąstymo, o giliu emociniu išgyvenimu. Pagrin- 
dinė bendravimo su išoriniu pasauliu priemonė yra išlaisvinta intuicija. 

Čan pasaulėžiūrai būdingos panestetizmo idėjos. Netgi žmogaus gyve- 
nimas, kaip ir neklasikinėje filosofijoje, čia prilyginamas menui. Pastarasis 
čan pasaulėžiūroje tampa tobuliausia giluminės pasaulio esmės pažinimo 
forma. Menas ir gamta čan išpažinėjams yra tos autentiškos būties raiškos 
sritys, kuriose jie ieško rimties, nuskaidrėjimo, kūrybinio įkvėpimo. Svar- 
biausi meninės kūrybos impulsai, anot čan teoretikų, glūdi intymiame me- 
nininko bendravime su gamta, jos grožiu. Todėl meninės kūrybos objektas 
gali būti pats proziškiausias gyvenimo reiškinys. Paprastumo poetizavimas 
ir sureikšmintų motyvų deidealizavimas - neatsiejama čan savybė. Kitaip 
negu klasikinėje Vakarų estetikoje, kurioje grožis dažniausiai objektyvizuo- 
jamas ir tampa susvetimėjęs, nutolęs nuo žmogaus, čan estetikoje grožio 
(kuris tėra antroji dialektinė bjaurumo pusė, neretai įgaunanti grožio funk- 
cijas) suvokimas yra kažkas didžiai asmeniška, subjektyvu. Tai sieja čan su 
neklasikinės filosofijos šalininkų plėtojama subjektyviąja ontologija. 

Čan šalininkai, plėtodami Laozi ir Zhuangzi idėjas, aukština neišsa- 


kymo, estetinės užuominos reikšmę. Žodžiai, jų požiūriu, yra vertingi tik 


tiek, kiek jie padeda priartėti prie giluminės daiktų esmės, tiesos ir aukš- 
čiausio grožio pažinimo. Todėl netgi keliais vykusiai parinktais žodžiais, 
glaustomis kaligrafinėmis struktūromis ar tapybinėmis dėmėmis meni- 
ninkas gali išreikšti gelminę vaizduojamųjų reiškinių esmę. Svarbiausia - 
autentiškai perteikti vidinius dvasios polėkius, kūrybinę menininko valią 
išreikšti konkrečios meno rūšies meninės išraiškos priemonėmis. 

Čan estetikoje, kaip ir daoizme, ne itin svarbu, palyginti su intros- 
pekcija, gilintis į vaizduojamojo objekto esmę, stebėti natūrą. Meditacija 
čia tampa vidine kūrybinio proceso išraiška. Dėl išskirtinio dėmesio 
meditacijai, sąmonės koncentracijai čan tradicijos menas yra konden- 
suotas, ekspresyvus, labai intensyvus emociniu poveikiu. Čan adeptaas, 
norėdamas perteikti daikto ar reiškinio esmę, niekada jo neaprašinėja, 
o stengiasi atpalaiduoti sąmonės srautą, natūralią minčių ir vaizdinių 
sklaidą, visiškai pasikliaudamas meninės intencijos spontaniškumu. Iš čia 
plaukia čan tradicijos dailei, ypač garsiajai čan tradicijos kinų peizažinei 
tapybai būdinga subtili tonų gradacija, beribės erdvės, jautriausių sielos 
vibracija. Lakoniškomis santūriomis meninės išraiškos priemonėmis, 
dažniausiai paprastu tušu, menininkai perteikia sukrečiančios gilumo ir 
vidinio dramatizmo dvasios praregėjimus. 

Skelbdama pasaulio bekraštybės ir asmenybės principinio neišsakomu- 
mo idėjas, čan estetika teoriškai įtvirtina non finito principą. Čan estetikos 
principų veikiamas, menas pasižymi filosofine potekste. Racionalia logiška 
kalba ar tiesmukai tikro- 
vę atspindinčiu piešiniu, 
anot čan teoretikų, gali- 
ma perteikti tik išorinius 
aprašomuosius būties as- 
pektus, o tikras meninin- 
kas, siekiantis perteikti 
daiktų esmę, turi skverb- 
tis į kitą, sunkiai suranda- 
mą kūrybos sritį, kuri yra 
už loginės mąstysenos 
ribų ir geriausiai gali būti 
išreikšta tik subtilios užuominos, neišsakymo forma, kuri ne supaprastina Peizažas su 
tikrovę, o palieka ją gyvą, atvirą suvokti ir interpretuoti. bio 

Neišsakytoje mintyje, estetinėje užuominoje, neužpildytoje erdvėje, nežinomas. 
tuštumoje čan šalininkai regi visų pasaulyje vykstančių reiškinių ištakas, E 
tai, nuo ko viskas turi prasidėti. Užbaigtumą laikydami nesuderinamu į 
su amžinu būties judėjimu, jie neigia viską, kas statiška, išbaigta, tame 
matydami dvasios ir minties ribotumo pavojų. Iš čia kyla čan estetikai 
būdingas simetrijos, pusiausvyros, tiesmuko pasikartojimo vengimas. 
Asimetriškas komponavimas, aktyvus estetinės užuominos išryškinimas 
čan estetikoje laikomi gero skonio požymiais. Čan tradicijos menininkai 
suvokėjui primena, kad už regimybės ribų slypi giluminė neišreiškiama 
esmė, prie kurios suvokimo galima tik priartėti. Jie siekia įtraukti suvo- 
kėją į kūrybos procesą, padėti atkurti tai, kas mąstoma, jaučiama, tačiau 
neparodyta. 

Taigi dvasingas menas, čan adeptų įsitikinimu, išsiskiria principiniu 
neišbaigtumu, kuris kūrinio suvokimą daro nepaprastai individualų, po- 
lifonišką. Šis non finito, neužbaigtumo, estetinės užuominos, neišsakymo 
principas yra vienas būdingiausių čan dailės bruožų. Kiti pagrindiniai 
stilistiniai bruožai - rimtis, natūralumas, stiliaus glaustumas, atsisakymas 
formos rafinuotumo, artimas ryšys su poezija, kaligrafija, asimetrijos po- 
mėgis, drastiška potėpio maniera, blankios spalvinės dėmės, dramatiškos, 
neretai trūkinėjančios linijos išraiškingumas ir virtuoziškumas. 

Iš mūsų glaustai aptartos kiniškos čan mąstymo tradicijos tiesiogiai 
išsirutulioja stiprios jos įtakos ženklintas dzenbudizmas (dzen). Išskirtinį 
šios pasaulėžiūros poveikį japonų kultūros istorijai adekvačiau suvoki tik 
ilgiau pagyvenęs šioje šalyje ir nejučiomis lygindamas ją su kitose šalyse 
gyvuojančiomis kultūros, filosofijos, estetikos ir meno tradicijomis. Vidu- 
ramžiais Kamakura ir Muromachi epochose įsivyravusi griežta asketiška 
su samurajų ideologija susijusi dzen pasaulėžiūra stipriai veikė japonų 
sąmonę, mąstymo stilių ir meninę kultūrą. Ji, greta šintoizmo, buvo svar- 
biausia pasaulėžiūra, kuri nulėmė japonų kultūros, filosofinės minties, 
estetikos ir meno savitumą. Perskaitęs garsiąją D. T. Suzuki knygą Zen 
Buddhism („Dzenbudizmas“, 1956), Heideggeris teigė, kad joje aptiko tai, 
ką norėjo išsakyti savo darbuose. Iš tikrųjų kai pradedame išsamiau lygi- 
namuoju požiūriu analizuoti dzen gyvenimo, filosofijos, estetikos ir meno 
principus bei lyginti su tais, kurie skleidžiasi vėlyvuosiuose Heideggerio 
tekstuose, įsitikiname, kad šiuose žodžiuose yra daug tiesos. Jo asketiškas 
gyvenimo būdas, atsiribojimas nuo pasaulio, potraukis vienatvei, meilė 


gamtai, filosofijos suvokimas kaip buvimas niekad nesibaigiančiame pa- 


žinimo kelyje, paprastumo ir santūrumo aukštinimas bei daugybė kitų 
dalykų labai primena pamatinius „dzen kelio“ principus. 

Dzen mums įprasta vakarietiškąja šio žodžio prasme nėra nei filoso- 
finé sistema, nei religija, o greičiau vientisas gyvenimo, pasaulio suvokimo, 
ryšio su asmenybėje vykstančiais procesais ieškojimo būdas, kuriam sve- 
timas bet koks dogmatiškumas. Dzen tradicijos mąstytojai aršiai neigia 
įsigalėjusias vertybes, nepaiso reglamentacijos ir racionalumo, aukština 
natūralumą, meilę gamtai, krypsta į paradoksą, groteską, ir tai įgauna 
ypatingą prasmę. Šios pasaulėžiūros griežtumas, antikanoniškumas, am- 
žinųjų tiesų neigimas, apeliavimas į gilumines tiesas, nepagrįstas jokiu 
racionaliu pradu, individualaus gėrio ieškojimas sudaro palankias sąlygas 
dzen idėjoms sklisti. 

Kita vertus, dzen mokymams būdingas ezoteriškumas, t. y. paslaptin- 
gumas. Savitos jų patirties, pagrindinių mokymo idėjų, anot kanoniškų 
tekstų autorių, neįmanoma autentiškai perteikti raštu, įprastinėmis ver- 
balinėmis komunikacijos priemonėmis. Šie mokymai - tai pirmiausia 
gyvoji - iš proto į protą, iš mokytojo - sekėjams perduodama patirtis 
arba meninių simbolių kalba užkoduota ezoterinė tradicija, išsirutuliojusi 
konkrečioje mokykloje ir rūpestingai perduodama iš kartos į kartą kitiems 
šios tradicijos šalininkams. Rašytinė dzen literatūra - tai tik fragmentiška 

pagalbinė priemonė, neapimanti giliosios ezoterinės mokymo esmės, tačiau 
padedanti skleistis gyvajai ir meno kūriniais įtvirtintai tradicijai. Vadinasi, 
giluminė dzen patirtis gali būti perimama tik stipraus dvasinio išgyveni- 
mo, meninės kūrybos akto ar meno kūrinio suvokimo metu. 

Kiekvieną kultūrą ir kalbą Haideggeris suvokia kaip sąlygiškai uždarą 
sistemą, turinčią savąjį „pasaulio paveikslą“. Lygindamas vokiečių ir ja- 
ponų kalbas, jis įrodinėja, kad kiekviena pasižymi savita būties struktūra, 
specifiniais rašto principais, todėl formuoja skirtingus, sąlyginai uždarus 
pasaulėžiūros ir kultūros tipus, kurių svarbiausi bruožai iš principo nepa- 
klūsta jokiems „bendriems“ pažinimo bei vertinimo kriterijams. Vadinasi, 
čia jis reiškiasi kaip Nietzscheéi ir postmodernizmo ideologams artimo 
kultūrinio reliatyvizmo šalininkas. 

„Neseniai, — rašė jis esė „Iš japono ir klausinėjančiojo pašnekesio 
apie kalba", - kalbą aš pavadinau - gana bejėgiškai - būties namais. Jeigu 
žmogus savo kalbos dėka gyvena nuolat paklausiamas būties, tada galbūt 
mes, europiečiai, gyvename visai kitame name negu Rytų Azijos žmogus. 
[...] Tada pokalbis tarp vieno ir kito namo yra beveik neįmanomas“ 
(Heidegeris, 1992, 366). 

Estetinis aktas dzen tradicijoje sutapatinamas su religiniu, o religinis 
traktuojamas kaip laisvas meninės kūrybos aktas. Todėl kaligrafinių struktūrų 
rašymas, tapyba, tyrų poetinių eilių kūrimas ir suvokimas įgauna sakralinę 
prasmę. Autentiškas meno kūrinys, įprasminantis pirmapradę Žmogaus 
ir gamtos vientisumo idėją, dzen tradicijoje aiškinamas kaip perėjimas iš 
fragmentiškos neišbaigtos būties į „didžiosios pirmapradės būties“ (tuštumos) 
vientisumo suvokimą, ir atvirkščiai. Čia meno kūriniams priskiriama translia- 
toriaus funkcija remiasi dzen meistras, siekiantis padėti mokiniui išsiveržti iš 
besiskaidančio proto ribų ir nukreipti jį sąmonės nušvitimo link. 

Dialoge su japonu tarė: „Mes dar ir dabar stebimės, kaip europie- 
čiai minėtame pranešime [Heideggerio „Kas yra metafizika?“ - A. A. 
interpretuojamą Nieką galėjo aiškinti nihilistiškai. Mums tuštuma yra 
aukščiausias įvardijimas to, ką jūs norėtumėte pasakyti žodžiu „būtis“ 
(Heideggeris, 1992, 378). Tuštuma savo kilme ir pilnatve, galimybėmis yra 
aukštai vertinama mąstytojo, kadangi ji savo savybėmis artima tylėjimui 
ir buvimui, dalyvavimui pažįstant gelminius būties sluoksnius. 

Daugelis išskirtinių dzen ir apskritai japonų filosofijos, estetikos, 
meno bruožų išsirutulioja iš svarbiausių dzen pasaulėžiūros postulatų, 


savitos erdvės, laiko, nebūties, tuštumos sampratos. Dzenbudizmui ne- 

egzistuoja nei erdvės pradžios, nei pabaigos idėjos. Viskas čia maišosi ir 
pinasi amžiname būties procesų sraute. Už regimybės ribų visada vyksta 
kažkas nematoma, nenusakoma. Kadangi būties platybės idėjos iš esmės 
neįmanoma išreikšti, vadinasi, ir menininkas, suvokęs jos esmę, kuria- 
miems vaizdiniams nesiekia suteikti aiškiai apibrėžtą formą, o remiasi 
simboliais, metaforomis, užuominomis. Heideggeris labai domėjosi šiais 
japonų mąstysenos ir pasaulio suvokimo aspektais, daugelis jų nepaste- 
bimai perėjo ir į jo filosofiją bei estetiką. 

Erdvės platybės ir nebūties substancionalumo aukštinimas dzen es- 
tetikoje tiesiogiai siejasi su dinamiška laiko tėkmės koncepcija, kuri būtį 
aiškina kaip vientisą spontanišką gyvybinį procesą; kiekviena jos akimir- 
ka nepakartojama ir vertinga. Tokia laiko tėkmės samprata išsirutulioja 
pirmiausia iš budistinės dharma teorijos, teigiančios nuolatinį pasaulinių 
procesų, reiškinių, daiktų, psichinių struktūrų kintamumą, ir, kita ver- 
tus, iš ryškiai šalyje pastebimos ciklinės metų laikų kaitos, skatinančios 
japonų sąmonę laiko tėkmę suvokti ypatingai. Todėl kiekviena vientiso 


„būties proceso ir žmogaus gyvenimo akimirka dzen tradicijoje vadinama 


„unikalia laiko tėkmės estetika“, kuri išskirtinę reikšmę teikia protrūkio, 
tarpsnio, pauzės, tylos kategorijoms; jos apima subjektyvų bei objektyvų 
laiko suvokimą ir panaikina laiko sąvokos abstraktumą. 

Iš tokios laiko ir erdvės sampratos tiesiogiai išsirutulioja vienas pa- 
grindinių dzen estetikos ir meno principų, šiuolaikinėje estetikoje žinomų 
non finito vardu. Estetinė užuomina, neišsakymas aiškinamas kaip visiškai 
natūralus bet kokios autentiškos kūrybos rezultatas. Jo organiškumas teo- 
riškai grindžiamas budistiniu teiginiu apie principinį žmogaus dvasios 
neišsakomumą, požiūriu į asmenybę kaip į iš anksto nenuspėjamų poten- 
cijų visumą. Kadangi tikras menininkas, kaip ir būtis, yra neišsakomas, 
vadinasi, ir visuose jo kūrybos rezultatuose slypi šis neišsakomumas. 
Bet koks išbaigtumas dzen estetikos šalininkams atrodo nesuderinamas 
su amžinu būties, kūrybinio dvasios polėkio judėjimu ir todėl siejasi su 
sustingimu, mirtimi, energetinių kūrybos impulsų išnykimu. 

Daoizmo filosofijos idėjų poveikyje analogiška Tuštumos („didžio- 
sios pirmapradės būties“) samprata pereina ir į dzen mąstymo tradiciją. 
Panestetinėje dzen pasaulėžiūroje tai - viena pagrindinių kategorijų. 
Būdama „neišsenkamumo“ simbolis, ji aprėpia neišsakomo, beformio, 
negirdimo Absoliutaus prado esmę. Todėl tuštuma, neužpildytas plotas 
peizažinės tapybos paveiksle, tylumos ir pauzių momentai muzikoje, spek- 

taklio veiksme įgauna nepaprastai svarbią reikšmę, kadangi šios neveikimo 
būsenos, dzen estetiky įsitikinimu, yra galingų kūrybinių būties jėgų poten- 
cijų pagrindas, tai, nuo ko viskas dar turi prasidėti. 

Skiriamąjį kiekvieno didaus mąstytojo ir menininko bruožą Hei- 
deggeris siejo su mįslingumu, neišsakymu, padedančiu perteikti didžiąją 
Tuštumos poetiką, kuri lemia neišvengiamą bet kurios kūrybos formos 
neišsakomumą, polinkį į nutylėjimus, užuominas, su kuriomis kūrėjas 
susiduria siekdamas išreikšti giliausių būties ir gamtos reiškinių esmę. 
Iš čia plaukia Heideggerio teiginys, kad japonai sugeba geriau perprasti 
subtiliausius būties reiškinius. Jis apeliuoja į situacinę ir kontekstualią 
ku kategoriją, kuri apibrėžia tokias daugiaprasmes sąvokas kaip tuštu- 
ma, atvertis, dangus (Heidegger, 1992, 374). Tuštuma ir su ją susijęs 
neišsakymas, kaip ir dzen estetikoje, čia traktuojama kaip daiktų esaties 
pagrindas ir ištaka. Todėl vėlyvoje Heideggerio filosofijoje ji reiškiasi 
rytietišku meditacijos, nutylėjimu kultu, o kalbant apie meno kūrinius 
savotiškas tuščios neužpildytos erdvės fonas, simbolizuojantis begalinį 
visatos tęstinumą. Šiame fone susidaro galimybė Heideggerio iš vientiso 
ir nenutrūkstamo būties srauto „išplėštiems daiktams ne tik būti, tačiau 
ir atsiverti, parodyti save ir juose slypinčias būties prasmes. 

Kitas reikšmingas dzen estetikos bruožas siejasi su estetizuotu pan- 
teizmu. Plėtodami šintoizmo ir daoizmo idėjas dzen estetikai japonų 
sąmonėje galutinai įtvirtina ekstazišką meilę gamtai, kuri - pagrindinis 
menininko įkvėpimo šaltinis ir autentiškos kūrybos ištakos. „Gamtos 
sąvokai, - kaip teisingai pastebi A. Bergue, - japonų kultūra suteikia etinį- 
estetinį turinį ir todėl dvasinių asmenybės siekių tikslas - „atrasti gamtą“ 
(Bergue, 1986, 181). Gamtoje dzen išpažinėjui viskas yra dvasinga, kupi- 
na didžios poetikos, vidinio grožio. Joje slypi tai, kas reikalauja ypatingos 
pagarbos, susižavėjimo. Todėl gamtos grožio kontempliacija dzenbudizme 
įgauna universalią religinę, etinę ir estetinę prasmę. Netgi meną dzen este- 
tika įvardija aukščiausia gamtos saviraiškos forma: „Žmogus, nejaučiantis 
gamtos grožio, nesugebantis mėgautis juo, negali būti dorybingas. “ 

Nusišalinę nuo miestų ir socialinio gyvenimo šurmulio į vaizdingus 
gamtos kampelius, dzen tradicijos menininkai kukliai gyvena kalnų, miškų 
lūšnelėse, prie vandens telkinių, kur, pasinėrę į gamtos stichiją, siekia 
įamžinti savo kūriniais besikeičiančios gamtos grožį. Japonų Noh teatro 
kūrėjas Zeami, gamtą apibūdindamas kaip „indą, kuriame gėlės ir lapai, 
sniegas ir mėnulis, medžiai ir žolės, paklūstantys metų laikų kaitai“, ragina 

menininkus šią gamtos reiškinių įvairovę paversti meninės kūrybos objek- 
tu. Iš čia plaukia dzen estetinei tradicijai būdingas menininko sugretinimas 
su indu, sukaupusiu savyje kūrybinę gamtos energiją. Jo ryšys su gamtos 
pasauliu yra toks galingas ir viską aprėpiantis, kad netgi apmąstymai apie 
sudėtingas būties problemas neatsiejami nuo gamtos grožio reflektavimo. 

Grožis Japonijoje jau nuo seniausių laikų siejamas su gamta. Ji, anot 
dzen estetikų, organiškai sukaupusi universalią pasaulyje viešpataujančio 
grožio esmę ir kartu yra pagrindinė estetiškumo raiškos sritis bei meninės 
kūrybos objektas. Tikroji kūryba bei estetinis pasitenkinimas įmanomi tik 
tuomet, kai kūrėjas ir suvokėjas jaučia savo vientisumą su gamtoje slypinčia 
Visatos dvasia. Netgi kasdieniškuose gamtos reiškiniuose dzen tradicijos 
menininkas įžvelgia ypatingą prasmę. Perpratęs gamtos reiškinių grožį jis 
siekia tokios dvasinio nušvitimo būsenos, kuri skatintų kūrybiškumą. 

Vadinasi, menininkas, sukaupdamas jį supančios gamtos grožį, pa- 
dedamas meditacinės-psichologinės treniruotės, įgauna tokią kūrybinio 
įkvėpimo būseną, kai tampa tarsi išminčius, analogas, pajėgiantis pakilti 
iki reiškinių esmės įžvalgos. Tada siekiama įveikti savo egoistinį aš, 
prisirišimą prie vardo, išorinių šlovės atributų, neautentiško gyvenimo ir 
kūrybos lygmens, visko, kas trukdo pasinerti į aukščiausią neveikimo (wu 
wei) būseną ir išlaisvinti natūraliai besiveržiančias kūrybines galias. 

Dzen tradicijos menininkai, siekdami autentiškai atspindėti savo 
pasaulėjautos, kūrybos stiliaus lūžius, netgi pakeitę mokytoją, gyvenamąją 
vietą, neretai keisdavo vardą, pavardę. Autentišką kūrybą jie sieja su 
nepasitenkinimu pasiektais rezultatais, nuolatiniu ieškojimu, judėjimu į 
priekį. Bet koks pasitenkinimo požymis yra suvokiamas kaip išsisėmimas 
ir saulėlydžio pradžia. 

Išskirtinis tikro menininko bruožas - sugebėjimas pasinerti į medita- 
cijos būseną, išvysti ir žavėtis tuo, kas kitiems neregima, girdėti negirdimą 
muziką. Svarbiausia yra išvysti vaizdinį savo sielos gelmėse, o praktinis 
idėjos įgyvendinimas suvokiamas kaip antraeilis techninis uždavinys. 
Meno kūrinys medituojant tarsi gimsta apėmus savotiškai dvasinei eks- 
tazei, kai, apribojus diskursyvų mąstymą, tiesa ir grožis atsiskleidžia visai 
netikėtai. 

Heideggeris, kaip ir dzen šalininkai, ieško gamtos ir žmogaus vienio, 
teigia meditaciją, introspekciją, poetizuoja paprastumą. Kuo paprastesnis ir 
mažiau išpuoštas daiktas ar reiškinys, tuo betarpiškiau ir patraukliau jame 
„Sušvinta pati save slepianti būtis. Tokio pobūdžio šviesa suteikia kūriniui 

spindėjimą. Kūriniui suteiktas spindesys yra grožis. Grožis yra būdas atsi- 
skleisti tiesą ir atvirumą“ (Heideggeris, 1980, 237). Šie filosofo žodžiai tarsi 
kartoja Laozi, Zhuangzi ir dzenbudistų traktatuose dėstomas mintis. Hei- 
deggeriui, kaip ir dzen išpažinėjams, grožis slypi žmogų 
supančioje gamtoje, jos kasdieniškoje poetikoje. 

Norėdamas nutapyti konkretų gamtos objektą ar 
gyvūną, dailininkas pirmiausia įsijaučia į kūrybos objek- 
tą ir sutapatina save su juo. Menininko siela turi, prieš 
įžengdama į svarbiausią kūrybinio proceso fazę, surasti 
vidinį sąskambį su apmąstomais reiškiniais ir kūrybine 
Visatos energija. Kiekvienu teptuko prisilietimu ar poe- 
tiniu įvaizdžiu jis siekia ne tikroviškai pavaizduoti realų ` 
objektą, o perteikti jo idėją, išreikšti tai, kas natūraliai 
sklinda iš sielos gelmių. 

Meninės kūrybos eigai, dzen estetikų supratimu, la- 
bai reikšmingas „sąmoningo nesąmoningumo“ principas, 
kada kūrybinio dvasios polėkio svaigulyje išnyksta suvo- 
kimas „ką darau“, ir sąmonė pasiekia nušvitimo būseną: 
nusimeta ją varžančius pančius, suvokia būties vienti- 
sumą. Dzen tradicijos menas išsiskiria žaismingumu, 


improvizacija, kuo aiškiausiai jame matyti individualių 
emocijų, išgyvenimų autentiškumas. 

Dzen šalininkai vengia daiktus vadinti vardais, juos išoriškai apraši- 
nėti. Todėl kūrėjas turi mokytis reikšti mintis ir išgyvenimus subtiliomis 
užuominomis. Estetiškai vertinga pasirinkti kuo mažiau meninių išraiš- 
kos priemonių; keli tinkamiausi žodžiai poezijoje, išgrynintų linijų, tonų, 
kaligrafinių struktūrų sąveika tapybos ar kaligrafijos kūrinyje daro ją itin 
išraiškingą. Aukščiausio meistriškumo požymiu čia laikomas išskirtinis 
stiliaus glaustumas ir lakoniškumas. 

Menininkui „nereikia kurti milžiniškų šimto eilučių poemų, kad 
atskleistų erdvę jausmams, kurie atsiranda pažvelgus į bedugnę. Kai jaus- 
mai pasiekia kulminaciją, nutylame. [... ] Dzen menininkas dviem trimis 
žodžiais ar teptuko brūkštelėjimais sugeba parodyti savo jausmus. Jei jis 
juos išreiškia perdėm nuodugniai, tuomet nelieka erdvės užuominai, o 
būtent užuominoje slypi japonų meno paslaptis“ (Suzuki, 1956, 287). 

Taigi daugiažodžiavimą literatūrinėse formose, bet kokį vaizduoja- 
mosios dailės kūrinių perkrovimą dzen estetikos šalininkai smerkia. Jie 

vadovaujasi teze: „Daug kalbantis nežino, ką reikia pasakyti. “ Jei kūrinyje 
kalbama per daug, norima įrodyti galutinę tiesą ar pasakyti viską, vadinasi, 
jis praranda autentiškam kūrybiniam procesui būdingą gyvybingumą ir yra 
menkavertis, nes tik tai, kas neišbaigta, dar neišsakyta, aprėpia natūralią 
gyvenimo tėkmę. Vaizduotė, mintis, kūrybinė dvasia turi užpildyti tai, kas 
liko neatskleista. | 

Cia priartèjome prie kitos büdingos vélyviesiems Heideggerio vei- 
kalams principinés meno kūrinio neišsakomumo idėjos, kuri skleidžiasi 
dzen tekstams būdingame teiginyje, kad neišsakytoje idėjoje slypi giliau- 
sia mintis ir grožis. Heideggeris taip pat genialaus kūrinio autentiškumą 
sieja su jo principiniu neišsakomumu, „unikalumu“, tais būties tiesos 
sluoksniais, kurie skleidžiasi kūriniuose subtilios estetinės užuominos ar 
neišsakymo forma. Vadinasi, jam, kaip ir rytiečiams, aktuali principinės 
meno kūrinyje slypinčios būties tiesos neišsakomumo problema. Estetinė 
užuomina, neišsakymas, tuštuma čia įgauna ypatingą prasmę, nes per 
meno kūrinio suvokimo aktą atveria kelią būties esmei pažinti. Daoizmo, 
čan ir dzen meno teorijos, kaip žinoma, non finito, tai yra neišsakymo, 
neišbaigtumo, užuominos, principą vertina ne kaip individualią meni- 
ninko ar mąstytojo kūrybos manierą, o kaip apskritai autentišką būties 
tiesos raiškos formą. Kadangi žmogaus būtis negali būti išsakyta iki galo, 
taigi Žmogaus dvasios sukurti meno kūriniai neišvengiamai atspindi šį 
principinj autentiškam menui būdingą „neišsakomumą“. 

Panašius Heideggeriui ir Rytų teorijoms požiūrius į autentiško meno 
principinį „neišsakomumą“ aptinkame ir Sartreo apmąstymuose apie Mar- 
celio Prousto asmenybę ir kūrybą. „Prousto genijus, - aiškina jis, - net jeigu 
jį suvesime į sukurtus kūrinius, vis dėlto yra lygus neišmatuojamam kiekiui 
skirtingų požiūrio taškų į jo kūrybą, ką ir pavadins prustiškojo palikimo 
„neišsemiamu“. Tačiau šis neišsemiamumas kuris turi omenyje transcen- 
dentalumą ir nutolimą į begalybę, nėra jis kažin koks „exis“ - būsena tą 
pačią akimirką, kai jį apčiuopia objekte“ (Sartre, 1981, 14). 

Nepaisant šių akivaizdžių Rytų ir Vakarų modernios minties paralelių 
pastebime ir kai kuriuos specifinius skirtumus. Pavyzdžiui, dzen estetikos 
šalininkų plėtojama non finito koncepcija aukština japonų vertinamą gro- 
žio neilgalaikiškumo sampratą. Vertinga tai, kas dar neišsiskleidė, kas api- 
ma judėjimą, sklaidos potenciją. Tikriausiai todėl Japonijoje taip žavimasi 
trumpalaikiu sakuros žydėjimu, o jos žiedas - tautinis simbolis. XIV a. 
rašytojas Kenko Yoshida rašo: „Jeigu mūsų gyvenimas būtų begalinis ir 

neišnyktų taip greit kaip rasos lašeliai Adashi lygumoje ir neišsisklaidytų 
kaip dūmai virš Toribe kalno, jis taip slėpiningai nežavėtų. Pasaulis įstabus 
dėl savo kaitos, tėkmės“ (Yoshida, 1988, 317). 

Estetiniai principai, susiformavę veikiami dzenbudistinių idealų, 
darė stiprią įtaką japonų meninės kultūros raidai. Sinichi Hisamatsu, 
knygos Dzen ir vaizduojamieji menai (1971) autorius, išskiria septynias 
pagrindines savybes, apibūdinančias dzen meno savitumą: asimetriją, 
paprastumą, asketišką didingumą, arba atšiaurų išdidumą, natūralumą, 
neapčiuopiamą gelmę, arba giliamintį subtilumą, visišką neprieraišumą, 
arba laisvės išaukštinimą, ir rimtį (Hisamatsu, 1971, 29). 

Dzen įtakos pėdsakus regime jautriai įkomponuotoje į gamtinę aplin- 
ką architektūroje, santūriame neryškių spalvų interjere, asketiškuose sau- 
suosiuose soduose, rafinuotoje arbatos ceremonijoje, savitoje Noh teatro 
estetikoje, monochrominėje suibokuga, haiga, zenga, bunjinga tapyboje, 
ekspresyvioje kaligrafijoje, glaustoje haiku poezijoje, išsaugančioje natū- 
ralios spalvos ir faktūros elementus keramikoje bei kitose taikomosios 
dailės srityse. 

Dzen tradicijoje, kaip ir Heideggerio estetikoje, itin aukštinama 
paprastumo poetika. Netgi paprasčiausiose medžiagose dzen šalininkai 
įžvelgia savitą faktūrų ir natūralių tonų žavesį. Šie dzen meno bruožai 
būdingi asketiškoms sausųjų sodų kompozicijoms, paprastam arbatos 
ceremonijos namelio interjerui - jame naudojamos medžiagos ir indai 
natūralūs; monochrominéje tapyboje — tai santūrūs toniniy struktūrų 
santykiai, keramikoje - pabrėžtos būdingos paprastos formos ir natūralios 
spalvos. Paprastumas čia dažniausiai reiškia nedirbtinumą bei siekimą 
išryškinti natūralų naudojamų medžiagų funkcionalumą. Heideggeriui 
taip pat „paprastumas“ ir „mažiau išpuoštumas“ yra svarbūs autentiško 
meno bruožai, kadangi šių savybių dėka „sušvinta save slepianti būtis“ 
(Heidegger, 1980, 236-237). 

Paprastumas dzen ir Heideggerio estetikoje siejamas su naivumu, 
laisvumu, natūralumu, taurumu, neįkyrumu, daugiaspalviškumo ir mar- 
gumo vengimu, šventumo ir chaoso neigimu, nesuvarzymu, beribiškumu. 
Juk keramikinis natūralios, paprastos formos indas tinkamesnis naudoti 
ir malonesnis akiai. Paprastumas lemia kitą aukštai vertinamą Heidegge- 
rio pamatinę dzen meno savybę - natūralumą, kurį sudaro nedirbtinu- 
mas, pirmapradžių, kylančių iš daiktų prigimties, savybių išryškinimas, 
nesuvaržymas, neprievartinis, spontaniškas, be jokio manieringumo, 

išoriškumo esmės išsakymas. Tačiau paprastumas netapatintinas su nai- 
vumu ir instinktyvumu, kadangi jame glūdi aukšta humanitarinė kultūra 
bei subtilus skonis. 

Be paprastumo ir natūralumo, dzen meną išskiria ir Heideggerio po 
skaudžių likimo smūgių išpažįstamas asketiškas didingumas, arba atšiaurus 
išdidumas, kuris tiesiogiai atspindi dzenbudizmo išpažinėjų idealus, jų 
siekimą pasišalinti iš išorinio pasaulio tuštumos, išdidžiai kęsti likimo 
smūgius, negandas ir tenkintis mažyste. Dėl to menas atmeta visuotinai 
priimtas normas, taisykles, išryškina asmeninį santykį su meno kūriniu. 


Estetika versus meno filosofija 


Heideggeriui kūrybos problema buvo itin svarbi. Jo, kaip ir 
Nietzscheės, koncepciją būtų galima pavadinti universalia kūrybos filo- 
sofija, nes šie mąstytojai tikėjo, kad kūryba — tai žmogaus būties įpras- 
minimas, asmenybės galių įgyvendinimo galimybė. Meno esmė esanti 


„ kūryba - „tiesos globojimas“. „Tiesa pasireiškia kaip esamybės šviesuma 


ir uždarumas, kai ji yra kuriama. Kiekvienas menas, leidžiantis pasireikšti 
esamybės tiesai, iš esmės yra kūryba. Meno, apimančio meno kūrinius 
ir menininkus, esmė yra tiesos įsikūnijimas. Iš kūrybinės meno esmės 
išplaukia, kad jis esamybės viduje iškerta atvirą vietą, kurios viešumoje 
viskas yra kitaip, negu paprastai“ (Heideggeris, 1980, 247). 

Vadinasi, kūryba padeda meno kūrėjui bei jo suvokėjui išsiveržti iš 
kasdienybės ir priartėti prie tos egzistencinės būties tiesos, kurią meni- 
ninkas įprasmina genialiu kūriniu. Kurdamas jis nemėgdžioja supančio 
pasaulio įvairovės, o visada kuria naują, į nieką nepanašią tikrovę. „Tiesos 
įteisinimas kūrinyje, - rašė Heideggeris, - yra sukūrimas tokios esamybės, 
kurios prieš tai dar nebuvo ir po to daugiau nebus. Tada sukūrimas iškelia 
tą esamybę į tokią viešumą, kad kūrėjas nušviečia tik tą atvirą viešumą, 
kurioje jis pats pasirodo. Kur kūrimas kuria tik esamybės viešumą, tik 
tiesą, ten tai, kas sukurta, yra kūrinys. Toks kūrimas yra kūryba“ (ten 
pat, 241). 

Kūrybos procesą jis ir Bergsonas suvokia kaip iracionalų aktą, kurio 
negalima paaiškinti protu, nes jame nepaaiškinamu būdu skleidžiasi vi- 
diniai žmogaus sąmonės impulsai, nepakartojamas „pavėluotas istorinės 
žmogus būties likimas“. Iš šių žodžių gali susidaryti klaidinga nuomonė, 
kad Heideggeris kūrybos samprata aukština meninės kūrybos subjektą. 

Tačiau tai tik iliuzija, nes filosofo pažiūroms jis yra visiškai nereikšmingas. 
Menininkas jam - tik bevalis aukščiausios kūrybinės būties jėgos pasireiš- 
kimas. 

Vėlyvajam Heideggeriui tobuliausia būties kūrybiškumo raiškos 
forma, be filosofijos, tampa menas, tiksliau, tobuliausia jo forma poezija. 
Filosofija ir poezija, pasak jo, yra skirtingose viršukalnėse, tačiau kalba 
apie tą patį. Genialiais meno kūriniais kūrybinė „būties“ prigimtis tarsi 
prasiveržia pro netikrąjį metafizinės kultūros ir jos respektabilių, tačiau 
abejotinų vertybių sluoksnį savo išgrynintu bekalbiu būties spindesiu. 
Taip nuo bendrų kūrybos problemų aptarimo mąstytojas palaipsniui 
pereina prie estetikos ir meno filosofijos problematikos. Skirtingai nei 
daugelis jo amžininkų, Heideggeris detaliai neanalizuoja menininko 
kūrybinio potencialo, meninės kūrybos procesų subtilybių. Jo dėmesio 
fokuse yra meninės kūrybos proceso produktas - meno kūrinys, kurį 
jis tyrinėja santykyje su ontologinėmis būties ir būties tiesos pažinimo 
problemomis. 

Heideggeris kritiškai vertino ankstesnės teorinės minties apie meną 
raidą. Savąja meno filosofijos koncepcija jis paneigia vadinamajai „išgy- 
venimo estetikai“ būdingą subjekto ir objekto priešpriešą bei jutimišką 
požiūrį į meną. Naujųjų amžių filosofijoje įtvirtintą subjekto priešpriešą 
objektui mąstytojas laiko pagrindine būties pakeitimo esamybe, priežasti- 
mi, nulémusia tą „subjektyvistinį pasaulėvaizdį“, kurio pagrindu formavo- 
si meno, kaip visiškai atsieto nuo subjekto jutiminio išgyvenimo objekto, 
estetinės esmės aiškinimas. „Estetika meno kūrinį traktuoja kaip objektą 
ir būtent kaip aisthesis - juslinio suvokimo plačiąja prasme - objektą. 
Būdas, kuriuo žmogus išgyvena meną, turi paaiškinti jo esmę. [...] Bet 
galbūt išgyvenimas yra elementas, kuriame menas žūsta“(Heideggeris, 
1980, 292). 

Iš čia plaukia įsitikinimas, kad estetika, atskirianti mąstymą nuo 
būties, jusliškai pažįsta tik išorines suvokiamų objektų ar reiškinių struk- 
tūras ir palieka nuošalyje jų gelminę būties esmę. Dėl „išgyvenimo esteti- 
kai“ būdingo subjektyvistinio požiūrio į meno problemas ir pats mokslas 
apie meną, Heideggerio įsitikinimu, nusmunka iki lėkšto psichologizmo 
ir žmogaus aistrų aprašinėjimo lygmens. Kaip ir kai kurie amžininkai jis 
atriboja į filosofinius meno pažinimo principus orientuotą meno filosofijos 
problematiką nuo į jutimiškumą ir vertybines nuostatas nukreiptos „išgy- 
venimo estetikos“. Dėl šio Heideggerio mąstysenai būdingo principinio 

atsiribojimo nuo ankstesnės estetinės minties „jutimiškumo“, kalbant 
apie jo požiūrius į meną, gvildenant įvairius meno kūrimo, funkcionavimo 
ir jame slypinčio turinio interpretacijos aspektus tikslinga pasitelkti kaip 
labiau adekvaty ne „estetikos“, bet „meno filosofijos“ terminą. 

Tokia nuostata pateisinama dar vienu svarbiu jo mąstysenos aspektu, 
kadangi siekdamas išgelbėti į metafizikos pinkles pakliuvusią Vakarų 
filosofiją nuo „nuosmukio“ ir „priartėti prie būties“, jis perima seną ro- 
mantinę universalią „meno, kaip paties gyvenimo“, Heideggerio terminijo- 
je — „būties“ raiškos idėją ir filosofiją, meną ir gyvenimą sujungė į vientisą 
ontologinį meninį reiškinį. Todėl meno kūrinys čia virsta savita istorinių 
būties struktūrų kodavimo ir raiškos forma. Nesilaikydamas „išgyvenimo 
estetikos“ principų, jis ne tik nori įveikti atotrūkį tarp meno ir gyvenimo, 
subjekto ir objekto, mąstymo ir būties, bet ir sutapatinti būtį su tiesa, 
o pastarąją traktuoti kaip būties atsiskleidimą. Toks ontologinis meno 
filosofijos funkcijų aiškinimas yra logiška mokslo apie meną pajungimo 
„fundamentaliosios ontologijos“ problemoms spręsti išdava. 

Heideggerio meno filosofijai, kaip ir romantinei bei neklasikinei, 
būdingas meninio ir mokslinio pažinimo supriešinimas, požiūris į mokslą 
kaip kultūros ir vientisos pasaulėžiūros irimo produktą. Mokslą Heideg- 
geris aiškina kaip daiktinės sąvokinės reikšmės atskyrimo nuo gyvenimiš- 
kojo valingo būties sluoksnio padarinį, t. y. kaip tos pirmapradės būties 
vienybės suskaidymą, kuris tobula forma skleidžiasi autentiškame meno 
kūrinyje. Iš čia kyla ir neigiamas požiūris į mokslo galimybes „atskleisti“ 
būties tiesą. 

Priešpriešindamas „netikram“ moksliniam tiesos pažinimui „tikrąjį“ 
meninį, Heideggeris teigė, kad meno kūrinys, parodydamas mums pasaulį, 
daro jį matomą ir kartu atskleidžia būties prasmę. Todėl tiesa tikrame 
meno kūrinyje ne pažįstama, o atsiskleidžia kaip nepriklausomas nuo 
subjekto norų būties faktas. „Tiesa, - teigia jis, - yra esamybės kaip esamy- 
bės atvirumas. Tiesa yra būties tiesa. Grožis nepraeina pro šalį šios tiesos. 
Ši tiesa įsikūnija kūrinyje, ji pasireiškia. Tas pasireiškimas - toji tiesos bū- 
tis kūrinyje ir kūrinio pavidalu - yra grožis. Šitaip grožis priklauso tiesai, 
yra jos savastis. Jis nėra reliatyviai prie jos pritapęs ir nėra vien tiktai jos 
objektas. Grožis glūdi formoje, bet vien todėl, kad tiktai forma švietė iš 
būties, iš esamybės esamumo“ (ten pat, 253). Ši būties tiesos sklaida vyksta 
ne sprendimo (mokslas), o čia-būties - sąmonės atvirumo (menas) srityje, 
kuri yra didžiai asmeninio pobūdžio. 


Aštunta dalis. HEIDEGGERIO RYTŲ IR VAKARŲ MĄSTYMO PRINCIPU VIENOVES IEŠKOJIMAI 


Heideggerio meno filosofijoje plėtojama autentiško meno kūrinio 
samprata tiesiogiai siejasi su hermeneutiniu analizės metodu, kurio tikslas 
priversti „prabilti“ patį meno kūrinį. Todėl ir jį labiausiai domina ne meninės 
kūrybos procesų psichologijos subtilybės, konkretaus meno kūrinio speci- 
finiai tipologiniai bruožai, meninės formos ar išraiškos ypatybės, o sunkiai 
įvardijama tiesa, kurią mums „išsako“, „byloja“ būtis per meno kūrinius. 


Hermeneutinė meno kūrinio interpretacija 


Heideggerio meno filosofijoje išskirtinę svarbą įgauna hermeneutinis 
meno kūrinio analizės metodas, kurio tikslas - priversti prabilti meno 
kūrinį. Filosofui svarbiausia ne saviti meno kūrinio bruožai ar meninės 
technikos subtilybės, o tiesa, kurią mums „išsako“, „byloja“ būtis per meno 
kūrinį. Vadinasi, kitaip negu tradicinė meno filosofija, kuri meno kūrinį gvil- 
deno kaip menininko kūrybinės veiklos rezultatą, Heideggeris šios problemos 
tyrinėjimą nukreipė nauja hermeneutinés problematikos linkme. Svarbiausiu 
teiginiu - „meno kūrinys yra tiesioginė būties tiesos sklaida“ - jis tarsi nu- 
brėžė „hermeneutinį ratą“ - horizontą, savo mąstysenai. Atkakliai ieškoda- 
mas, keldamas klausimus, abejodamas, užsimindamas, jis nuosekliai iriasi 
į priekį, atskleidžia meno kūrinyje slypinčius būties pėdsakus. Šis kelias 
toks svarbus, kad filosofas, gvildendamas meno filosofijos problemas, dažnai 
virsta gyvenimo prasmės, autentiško santykio su būtimi ieškotoju. 

Pagrindinis meno kūrinyje slypinčios „būties prasmės“ atskleidi- 
mo instrumentas Heideggerio koncepcijoje yra iš Schleiermacherio ir 
Dilthey'jaus perimta hermeneutinio aiškinimo teorija. Ji laikoma specifine 
vadinamojo „poetinio mąstymo“ atmaina, padedančia tyrėjui analizuojant 
meninės kalbos ypatumus prasiskverbti į slėpiningus meno sluoksnius ir at- 
skleisti juos. Bet kuris supratimo aktas aiškinamas kaip nuolatinis judėjimas 
„į priekį“ įgyvendinamas įžengiant į „hermeneutinį ratą“, kuriame būtis 
glaudžiai siejasi su sąmone ir jai padedant skleidžiasi. Kita vertus, sąmonė 
funkcionuoja tik per būtį. Žvelgdama į būties apraiškas ji fenomenologiškai 
suvokia „čia-būties“ atvirumą ir kartu intuityviai juda laipsniško jos pras- 
mės atskleidimo keliu. Supratimas yra tas ontologinis pagrindas, kuriuo 
remiasi hermeneutinio aiškinimo procedūros. „Tikrasis aiškinimas, - rašė 
mąstytojas, - turi išryškinti tai, kas žodyje dar neišryškėjo, tačiau vis dėlto 
pasakyta [...] Tikrosios esmės reikia ieškoti ten, kur mokslinė interpretacija 


jau nieko nesuranda“ (Heidegger, 1953, 124). 

Kadangi būties struktūrų suvokimas atsiskleidžia per poetinę, meninę 
kalbą arba žodį, todėl ir hermeneutinis aiškinimo ratas (Zirkel) apsiriboja 
ne sąmonei, o būčiai priklausančia kalba. Svarbiausias supratimo objektas 
yra gilieji archajiški prasminiai kalbos sluoksniai, kuriuos aiškinantis, 
lukštenant sluoksnį po kito tyrinėtojui atsiskleidžia gyvenimo, pasaulio, 
objektyvios būties struktūros. Hermeneutinę kūrinio prasmės aiškinimo 
metodologiją mąstytojas rutulioja remdamasis Hėlderlino, Rilkės, Traklio 
kūrinių interpretacija. 

Apmąstymus apie meno kūrinio esmę Heideggeris pradeda gretin- 
damas jį su daiktu, kadangi daiktiškumas yra neatsiejama meno kūrinio 
savybė. Iš tikrųjų paskiri, pavyzdžiui, vaizduojamojo meno kūriniai yra 
tokie pat daiktiški, natūralūs kaip ir kiti daiktai. Netgi muziejuje patalpinti 
jie funkcionuoja veikiau kaip meno eksplotavimo, rinkos ar mokslinio 
tyrinėjimo objektas. Tačiau tai yra „išorinė“ daiktinė meno kūrinio būtis, 
neliečianti tikrosios vidinės esmės. Tačiau, kai meno kūriniai pakliūna į 
kitą dvasinių santykių lauką su juos suvokiančia estetine sąmone, tuomet 
ryškėja ir skleidžiasi jau kita „vidinė“ esmė. 

Vadinasi, autentiškame meno kūrinyje be „daiktiškumo“ slypi ir dar 
tai, kas sudaro jo meniškumą, dvasinį turinį ir estetinę vertę. Šiuo atžvil- 
giu tikras meno kūrinys mąstytojui visada kartu yra alegorija, simbolis, 
akumuliuojantis savyje „būties paslaptį . Meno kūrinio sugebėjimas jungti 
savyje kažką slypinčio anapus „išorinės“ kūrinio prasmės yra svarbiausias 
jo didingumo ir meninės vertės požymis. Iš čia plaukia požiūris į kūrinį 
kaip „ontologinę transcendencijos nuorodą“. Todėl galima sunaikinti 
meno kūrinyje slypinčią paslaptį, tačiau neįmanoma jos iki galo suvokti, 
išsemti. Išsaugoti paslaptį ir kartu atskleisti ją pasauliui - toks yra svar- 
biausias autentiško meno kūrinio tikslas. Tuo menas iš esmės skiriasi nuo 
mokslo ir racionalaus pažinimo, kuris, siekdamas pažinti tiesą, kreipiasi 
į bendrareikšmiškumą ir kartu siekia nutraukti nuo reiškinių paslaptin- 
gumo skraistę, sugriauti pagrindinę jų būties esmę. 

Šį būties tiesos „atsiskleidimo“ vyksmą Heideggeris perteikia analizuo- 
damas prancūzų tapytojo Van Gogho paveikslą, vaizduojantį paprastų nu- 
dėvėtų valstietiškų batų porą. Šis dailininko kūrinys, vaizduojantis banalų 
daiktpalaikį, mąstytojui prabyla apie savosios būties neatskleistumą, apie 
didžią poeziją, slypinčią meno kūrinyje. Heideggerio visai nedomina me- 
notyrinė šio paveikslo analizė. Aiškindamas jis apčiuopia ir išryškina tuos 
užslėptus būties pėdsakus, kurie sieja išbaigtą meninį vaizdinį su būtimi. 


Aštunta dalis. HEIDEGGERIO RYTŲ IR VAKARŲ MĄSTYMO PRINCIPU VIENOVĖS IESKOJIMAI 


Įsiklausykime į mąstytojo žodžius ir pamėginkime suvokti jo minčių 
plėtotės eigą: „ IS apavéty batų tyliai prabyla į mus pavargusių kojų žings- 
niai. Sunkiasvorių batų pabrėžtas grubumas mums sako, kaip pamažu 


buvo klampojama nusidriekusiomis į tolį lygiomis vagomis per laukus, 
gairinamus žvarbaus vėjo, Ant aulų nusėdusi sodri žemės drėgmė. Iš padų 
į mus žvelgia vienatvė, lydėjusi tame kelyje per vakaro sutemas. Batuose 
virpa nebylus žemės skausmas, tylus jos nokstančio vaisiaus pažadas ir 
nepaaiškinamas savęs atsižadėjimas nykiuose rudens dirvonuose. Šiuo 
reikmeniu kalba kantrus rūpinimasis kasdiene duona, bežadis amžinų 
būtinumų džiaugsmas, virpulys prieš artėjančio gimimo paslaptį ir šiur- 
pas prieš mirties grėsmę“ (ten pat, 220-221). 

Kas gi svarbiausia Heideggeriui šioje Van Gogho paveikslo ana- 
lizėje? Į šį klausimą atsakyti nesunku, nes visas dėmesys aprašant 
literatūrinėmis meninės išraiškos priemonėmis hermeneutinę tiesos 
atsiskleidimo analizuojamame kūrinyje eigą krypsta į parodymą, kaip 
„tikroji esamybė išeina iš savo būties į atvirumą“. Norėdamas atskleisti 
savosios tiesos sklaidos meno kūrinyje subtilybes, Heideggeris aiškina 
etimologines prasmes graikų kalbos žodžio aletheia, kuriuo įvardijamas 
esamybės atvirumas, arba „nepaslėptis“. „Suvokdami tiesą kaip atviru- 
mą, - pabrėžia jis, - mes ne vien verčiame paraidžiui graikišką žodį. Mes 
įsitikiname tuo, kas suprantant tiesos esmę kaip tikrumą, lieka nepatirta 
ir nepasakyta“ (ten pat, 233). Iš čia plaukia Kierkegaardo ir Nietzscheės 
subjektyviai ontologijai būdingas įsitikinimas, kad tiesos mes iš principo 
negalime atplėšti nuo jos pažinimo subjekto žmogaus, kurio sprendimui 

apie daiktą ar reiškinį būtinas pastarojo „atsiskleidimas“. Tik jam atsi- 
skleidus galime prasmingai kalbėti. 

Jau cituoti vaizdingi Heideggerio tekstų fragmentai liudija, kad su- 
brendęs mąstytojas tolsta nuo ankstyvųjų mokytojo Husserlio diegtų griež- 
to moksliškumo nuostatų. Akivaizdžioje neklasikinės ir Rytų filosofijos įta- 
koje jo filosofijoje stiprėja filosofinės ir meninės problematikos suartėjimas, 
filosofinis mąstymas, kaip ir Kierkegaardo ir Nietzscheés „subjektyviosios 
ontologijos“ atvejais, atmeta jau viešpatavusios racionalistinės filosofijos 
principus, kuriuos traktuoja kaip „metafizinius“ ir paramos autentiškam 
mąstymui ieško kalbinėse figūrose, archajiškose žodžių prasmėse, ir dau- 
giau literatūrinėse, nei Vakarų klasikinei filosofijai būdingose, tradicinėse 
filosofinių idėjų išsakymo formose. 

Taigi Heideggerio apibrėžtas hermeneutinės meno kūrinio interpre- 
tacijos ratas, kuriame kūrinys „prabyla apie savąją būties tiesą“ ir mėgina 
ją „atskleisti, gan artimas Nietzscheės filosofijoje rutuliojamai meno 
esmės sampratai. Tiesa, pirmasis siekimu „susieti“ meno kūrinį su laiko 
dvasia, konkretaus menininko būtimi yra nuoseklesnis. Norėdamas pa- 
brėžti šią gan aiškią ir kartu neišmatuojamai gilią tiesą, jis rezga sudėtingą 
teorinių konstrukcijų ir filosofinių sąvokų tinklą, kurių tikslas — išplėsti 
Nietzscheės „tragiškumo“ kategorijos įtakos lauką ir perkelti ją į „būties“ 
problemų gvildenimo plotmę. Todėl pirmtako teiginys: „Tikras menas - 
visada tragiškas“ Heideggerio veikaluose virsta artima Nietzscheei minti- 
mi, kad „tikras menas neatsiejamas nuo būties sklaidos“. Šis „tragiškumo“ 
susiliejimas su „būtimi“ rodo naują padėtį, kurioje yra atsidūręs tragišką 
XX a. Vakarų kultūros raidos patirtį apmąstantis filosofas. Todėl savo į on- 
tologinę problematiką sutelktoje būties filosofijoje Heideggeris nagrinėja 
dramatišką dviejų pasaulinių karų patirtį, žmonių susvetimėjimo apraiškų 
svarbą, stiprėjantį totalitarizmo ideologijos spaudimą asmenybei, masinės 
kultūros recidyvus. 

Filosofas teigdamas, kad meno kūrinys atveria pasaulį, mitologine 
poetine forma kartu aiškino: pasaulis - ne tam tikra atskirų daiktų vi- 
suma, o sudėtingas istorinis, žmogiškasis kontekstas, kuriame telpa tiek 
tautų, tiek kiekvieno žmogaus gyvenimas. Pasaulis ir Žemė - tai sąvokos, 
atskleidžiančios meno kūrinio būtį. Tai, į ką kūrinys paniro ir kuo pani- 
ręs jis tapo, vadinama Žeme, Ji ryškina ir slepia. Žemė niekur nesiveržia, 
nepavargsta, nenuilsta. Ant Žemės ir Žemėje kuria istorinis žmogus savo 
gyvenimą pasaulyje. Kūrinys, rodantis Pasaulį, yra padarytas iš Žemės. 


Aštunta dalis. HEIDEGGERIO RYTŲ IR VAKARŲ MĄSTYMO PRINCIPŲ VIENOVES IEŠKOJIMAI 


Pasaulio ir Žemės santykius filosofas vaizdžiai grindė architektūros 
kūrinio graikų šventovės pavyzdžiu. Ji tiesiog stovi slėnyje tarp tarpekliais 
išraižytų uolų ir atvėrė pasaulį žmonėms, kartu jį vėl grąžina Žemėn. Ji 
nieko nevaizduoja, joje nėra nieko dirbtinio, suskaidyto. „Pastatas ap- 
gaubia Dievo figūrą ir leidžia jai per atvirą kolonadą žvelgti į šventąją 
vietovę. Šventovės dėka šventovėje įsikuria dievas. Šitas Dievo buvimas 
jau pats savaime praplečia šventosios vietovės ribas. Tačiau šventovė ir 
jos aplinkuma nėra neribota. Šventovės pastatas jungia ir telkia aplink 
save į vieną visus tuos kelius ir takus, kuriais vaikščioja gimimas ir mirtis, 
nelaimė ir palaima, pergalė ir gėda, ištvermė ir žlugimas, kuriais eidama 
kiekviena žmogiška būtybė gauna savąją lemtį. Tų atvirų galimybių svai- 
ginanti erdvė yra šios istorinės tautos pasaulis. Iš jo ji išeina ir į jį sugrįžta, 
vykdydama savo paskirtį“ (ten pat, 226). 

Vadinasi, būti kūriniu - tai „rodyti, „atskleisti“ erdvę, pasaulį. An- 
tikinė šventovė filosofo interpretacijoje ir atlieka šią funkciją, ji padeda 
supantiems daiktams įgauti prasmę, o žmonėms išvysti pačius daiktus. 
Šiame graikų šventovės aprašyme Heideggeris išdėsto savąją žmogaus- 
menininko likimo „įtrauktumo“ į tam tikrą erdvės, daiktų ir gyvenimiškų- 
jų santykių sistemą koncepciją. Meno tiesos jis neatsieja nuo konkrečios 
istorinės menininko būties. 

Ši idėja analizuojama veikale - Menas ir erdvė, kur jautriai su- 
skamba tragiški būties „šaknų“, žmogų priglaudžiančios erdvės - 
„gimtinės“ ieškojimo motyvai. Erdvė, kurioje egzistuoja žmogus ir 
daiktų pasaulis, itin intymūs. Ji siejasi su atvirybe, padedančia žmogui 
išsiveržti iš susvetimėjusių bei dehumanizuotų metafizinių vertybių 
pasaulio ir įteisinti savąją būtį. Erdvė yra tai, kas skleidžiasi, plinta, 
išlaisvina žmogų nuo jų varžančių ribojimų, suteikia kūrybos laisvę, 
susieja konkrečią būtį su jos „buveine“ tam tikroje gimtinės erdvėje. 
Vadinasi, erdvė Heideggeriui yra išlaisvinimas tos vietos, kurioje ru- 
tuliojasi tikrasis žmogaus likimas, atsiranda ir formuojasi autentiškas 
santykių kompleksas su jį sukūrusia „savąja“ žeme, daiktų pasauliu, 
arba atvirkščiai - reiškiasi „bešaknė“ netikroji būtis, neturinti tėvynės 
ir gyvybingų kūrybinių šaknų. 

Meno paskirtį Heideggeris sieja su būties struktūrų įprasminimu, 
su nauja ieškojimu kūryboje, kultūroje, gyvenime. Filosofas nuolatos 
pabrėžė aktyvią meninės veiklos įtaką žmonių sąmonei, poelgiams, jos 
gebėjimą suteikti gyvenimui prasmę, konsoliduoti pagrindines kultūros 

raidos tendencijas bei nukreipti jas ir netgi ištisų tautų likimą tam tikra 
linkme. Meno kūrinį mąstytojas vadino vaizdiniu, kuriame ne atsispindi 
tikrovė, o „ryškėja“, „skleidžiasi“, „atsiveria“ būties tiesa. 

Teigdamas, kad tikrame meno kūrinyje glūdi pačios būties atgarsis ir 
atsiveria „istorinis kelias“, kuriuo eina ir pavienis žmogus, ir ištisos tautos, 
Heideggeris ne tik protestavo prieš masinės kultūros vienadieniškumą, išsi- 
gimimą, bet ir siekė priversti žmones susimąstyti, pajusti pareigą išsaugoti 
tikrąsias dvasines vertybes. Pagrindiniais kultūros raidos skatuliais jis laikė 
ne materialius, o dvasinius reiškinius (meną, filosofiją). Atskleisdamas 
žmonėms istorinę būties tiesą ir formuodamas savitą pasaulio regėjimo 
būdą, menas nulėmė tolesnį žmonijos istorijos vystymąsi. Dėl to atsirado 
ir teiginys, kad visada, kai atsiranda menas, t. y. kai pasirodo pradžia, isto- 
rija paveikiama - ji tik prasideda arba prasideda iš naujo. Todėl Heidegge- 
rio filosofija - mitologizuota istorijos filosofija, kuriai menas pirmiausia 
yra varomoji istorijos jėga. Kita vertus, jis tampa priemone atskleisti šio 
proceso prasmę, kuri išryškėja atsiveriant istoriniam būties kodui meno 
kūrinyje. 

Vadinasi, Heideggerio filosofija tarsi vienija daugelį pagrindinių 
neklasikinės ir Rytų filosofijos idėjų. Jo filosofijos patosą sudaro pastan- 
gos sugriauti metafizinę Vakarų mąstymo tradiciją arba kitais žodžiais 
tariant įveikti išsigimstančios Vakarų mąstymo tradicijos ribotumus. Iš 
čia plaukia idėja iš principo kito naujo mąstymo tipo kūrimo, kuriame, 
pasitelkiant kalbos galimybės, skleistųsi pati būtis. Šis projektas įgyvendi- 
namas nuosekliai griaunant Vakarų metafizikos principus ir skverbiantis 
į būtį bei kalbą kaip būties namus. 

Filosofo „posūkis“ dvasinėje evoliucijoje tiesiogiai siejosi su Vakarų 
mąstymo tradicijos ribotumo suvokimu ir ieškojimu alternatyvų, kurias 
surado Rytų mąstymo tradicijose, neklasikinei ir romantinei filosofijai bū- 
dingame filosofinio ir meninio mąstymo suartinime. Iš čia plaukė savitas 
vėlyvojo Heideggerio „poetinio“ mąstymo stilius, kurio esmė - ontologinė 
hermeneutika. Šis atsisakymas sisteminio mąstymo principų ir posūkis 
į poetinio-meninio mąstymo stilių atitiko ankstesnės ontologiškai orien- 
tuotos filosofijos (Jenos romantikai, jaunasis Schellingas, Schopenhaueris, 
Kierkegaardas, Nietzsche, Bergsonas) raidos logiką. Pajutusi stiprėjančius 
susvetimėjimo ir „egzistencinės krizės“ požymius, ši pakraipa atsisakė 
moksliškai aiškinti tikrovės pažinimą bei meno būties problemas ir 
vienpusiškai sureikšmino ontologinius ir kalbinius aspektus. Plėtodamas 


Aštunta dalis. HEIDEGGERIO RYTŲ IR VAKARŲ MĄSTYMO PRINCIPU VIENOVES IEŠKOJIMAI 


Kierkegaardo ir Nietzscheės subjektyviosios ontologijos idėjas Heidegge- 
ris itin giliai suvokė žmogiškosios būties tragizmą ir niekingumą, išreiškė 
tai savo tradicinės metafizikos kritikoje. 

Ontologizuoti filosofiją bei grįsti solidžiomis teorijomis Heideggerį 
pirmiausia paskatino į XIX a. pabaigos -XX a. pradžios teorinės minties 
eklektiškumas, empiriškumas, psichologizmas bei metodologinis nenuo- 
seklumas. Kita vertus, filosofas ėmėsi nagrinėti gilėjančią vakarietiškos 
sąmonės krizę, būties ir asmenybės kūrybinės laisvės problemas, žmogaus 
susvetimėjimo ir niveliacijos požymius, tradicinių kultūrinių vertybių 
naikinimo padarinius. 

Dėl to atsirado humanistinis Heideggerio siekimas išsiveržti iš šio 
. vulgarių Vakarų metafizikos suformuotų vertybių pasaulio ir įtvirtinti 
„tikruosius“, turinčius būties prasmę, idealus ir dvasines vertybes (jų 
simbolis tapo tikro meno kūrinys). Iš čia - vakarietiškojo pragmatizmo, 
utilitarizmo, metafizinio mąstymo ribotumų kritika, tradicinės eurocen- 
trinės mąstysenos stereotipų neigimas ir ieškojimas būdų Rytų ir Vakarų 
kultūros, mąstymo tradicijų deriniui. Šio derinio atsparos taškas yra 
mitas, archajinė sąmonė, pasižymintis sinkretiška poetine dvasia, mąsty- 
mo ir būties vientisumu. Vadinasi, kelias, vedantis „į priekį , į dvasingos 
kultūros ir meno atgimimą, filosofo manymu, yra tiesiogiai susijęs su 
„atsisukimu atgal“ į pirmapradžius kultūros, kalbos, mąstymo, meno 
sluoksnius, kuriuose skleidžiasi būties tiesa. 

Sumuojant išsakytas mintis, kyla keli klausimai: Ar Heideggeris savo 
filosofijoje sugebėjo peržengti kritikuojamos metafizinės tradicijos ribotu- 
mus? Ar jo mąstysenos turinį ir dvasią galime laikyti savo nemetafizine? 
Į šiuos klausimus negalima vienareikšmiškai atsakyti, kadangi netgi vėly- 
vuosiuose tekstuose aptinkame įvairių iš ankstyvojo periodo darbų atėjusių 
nenuoseklumų, kurie akivaizdžiausi jo apmąstymuose apie senovės graikų 
filosofiją, aiškinimuose kas yra filosofija ir pan. Nepaisant daugelio Hei- 
deggerio užsibrėžtų filosofinių programų įgyvendinimo radikalumo, tenka 
konstatuoti, kad paskirais atvejais jo mąstysena neperžengia kritikuojamo 
metafizinio mąstymo ribotumo. Nuolatinis ir atkaklus pabrėžimas meta- 
fizinės tradicijos ribotumo ir būtinybės atsisukti mąstymui į būties tiesos 
pažinimą liudija, kad mąstytojui svarbesnis buvo negatyvus kritinis aspektas 
nei pozityvios programos įtvirtinimas. 

Haidegeriškoji neklasikinės filosofijos šalininkų Kierkegaardo, 
Nietzschcės ir klasikinių daoizmo, čan, dzen tekstų interpretacija aki- 

vaizdžiai paveikė postmoderny mąstymą ir filosofinės komparatyvistikos 
suklestėjimą, kurių šalininkai, atmetę Vakarų metafizikos binarizmą, 
pasirinko Rytų Azijos mąstymo tradicijoms būdingą „atvirumą“, reliaty- 
vizmą, poetinio mąstymo stilių. Nuo tada, kai Heideggerio, Jungo ir kitų 
mąstytojų nuostatas parėmė įtakingiausi prancūzų postmodernizmo ir 
komparatyvizmo ideologai, Rytų filosofijos elementai tapo neatsiejama 
dabartinio, atsiribojančio nuo klasikinės Vakarų metafizikos nuostatų, 
mąstymo dalis. 

Devinta dalis 
BUTIES PRASMES IESKOJIMAI 
SARTRE’O EGZISTENCIALIZME 


Sartre'as ir prancūziškasis egzistencializmas 


Pokario metais, laikinai nuslūgus apkaltinto ryšiais su nacių ideologija 
Heideggerio idėjų įtakai, įsiviešpatauja prancūzų egzistencializmo idėjos. 
Neabejotinai viena įtakingiausių pokario Vakarų filosofijos asmenybių, kuri 
plėtojo neklasikinėje filosofijoje išryškėjusius egzistencinio mąstymo princi- 
pus buvo Jean-Paul Sartreas (1905-1980). Tai plačių humanitarinių interesų 
mąstytojas, rašytojas, dramaturgas, eseistas, publicistas, meno teoretikas, 
visuomenės veikėjas, pasipriešinimo judėjimo ir daugybės pokario demo- 
kratinių sąjūdžių dalyvis. Būtent egzistencinės pakraipos filosofija sudarė 
pagrindinę šios įvairiais talentais apdovanotos asmenybės kūrybos šerdį. 

Šioje dalyje pagrindinį dėmesį sutelksime tik į tas Sartreo egzistencinės 
pakraipos filosofines ir estetines idėjas, kurios leidžia mąstytojo kūrybinį 
palikimą traktuoti kaip savotišką jungtį tarp neklasikinio ir postmodernaus 
mąstymo tradicijų. 

Mastytojas sukūrė savąją egzistencializmo filosofijos versiją ir plačiai 
paskleidė „egzistencializmo“ terminą. „Iš tikrųjų žodis „egzistencializ- 
mas“ - grynai prancūziškas išradimas, - rašo Gadameris, — Jį įvedė Sartreas, 
kuris rutuliojo savo filosofiją 40-aisiais metais, t. y. kai vokiečiai okupavo 
Paryžių, ir vėliau ją pateikė garsioje knygoje Būtis ir Niekis. Kartu Sartre'as 
pagavo ir sugriebė tuos minties impulsus, kurių įtakos epicentre jis atsidūrė 
30-aisiais metais stažuotės Vokietijoje metu“ (Gadamer, 2007, 8). 

Tuomet besiformuojančioje egzistencinio mąstymo pakraipoje 
ryškėjo kelių pagrindinių ištakų susiliejimas: 1) Kierkegaardo subjek- 
tyvistinės „egzistencinės krizės“ filosofijos; 2) „gyvenimo filosofijos“ 
tradicijos ir 3) Husserlio fenomenologijos. Tarp egzistencializmo idėjinių 
ištakų galime paminėti Pascalį, Schopenhauerį, Nietzscheę, Dostojevskį, 
Unamuno, Bergsoną, Dilthey'ų ir kitus. Skirtingų egzistencializmo šali- 
ninkų koncepcijose minėtų ir daugybės kitų filosofinių įtakų santykiai 
yra įvairūs; būtent jie neretai sąlygoja egzistencializmo versijų skirtin- 
gumą. Tačiau visas jas vienija reakcija prieš Apšvietos racionalizmą, kurį 
egzistencinės pakraipos mąstytojai kaltina aktualiausių būties problemų 
ignoravimu. 


Devinta dalis. BŪTIES PRASMES IESKOJIMAI SARTRE'O EGZISTENCIALIZME 


Iš tikrųjų nuo pat pradžių besiformuojančios egzistencinės filosofijos 
versijos turi pabrėžtinai personalistinį pobūdį ir glaudžiai siejasi su emociniu 
bei estetiniu požiūriu į pasaulį, būtį, sąmonę, gamtą, meninę kūrybą. Egzistenci- 


alizmo šalininkai priešpriešina savo didžiai asmeninę subjektyvią žmogiškosios 
būties interpretaciją metafizinės perdėm racionalizuotos klasikinės akademinės 
į moksliskumo principus orientuotos filosofijos beasmeniskumui ir objektyviz- 
mui. „Egzistencializmas — tai ne akademinė filosofija, kurią dėsto iš katedrų 
ir tikslina pasitelkiant profesorišką iškalbą (nors žodinių ginčų čia daug). Tai 
greičiau konkrečių nuotaikų fiksavimas, gan plačiai išplitusių visuomenėje. 
Egzistencializmo kategorijos yra saviraiškos sąvokos, atspindinčios konkrečią 
dvasinę būseną, emocionalių asmenybės išgyvenimų kompleksą. Jos ženkliai 
skiriasi nuo kategorijų, su kuriomis paprastai susiduriame analizuodami 
išbaigtas ideologijos formas“ (Mamardašvili, 1990, 251). 

Dar šeštojo dešimtmečio viduryje vienas egzistencializmo filosofijos 
kūrėjų Jean Wahlis taikliai pastebėjo, kad besidomintys egzistencializmo 
filosofija susiduria su tam tikrais sunkumais, kurie išplaukia iš didelės 
įvairovės koncepcijų, įvardytų šiuo pavadinimu (Wahl, 1954, 7). Pirmoje 
XX a. pusėje išsiskleidė daugybė skirtingų egzistencinės pakraipos teorijų, 
kurių šalininkai (Marcelis, Heideggeris, Jaspersas, Buberis, Berdiajevas, 
Sartre'as, Camus, Malraux, Merleau-Ponty, de Beauvoir, Wahlis ir kiti) 
pretendavo į radikalų ankstesnio metafizinio klasikinio filosofavimo būdo, 
problematikos ir kalbinės saviraiškos formų pakeitimą. Besiformuojančios 
egzistencinės filosofijos šalininkų idėjos alsavo revoliucingu patosu; jos 
buvo prisodrintos apokaliptinės krizės nuojautų ir atvirai konfrontavo su 
įsigalėjusiomis tuometinės akademinės filosofijos nuostatomis. 

Egzistencinės filosofijos kūrėjai atkreipė dėmesį į žmogaus egzisten- 
cijos, asmenybės likimo, jos kūrybinės saviraiškos, sąmonės krizės, žmo- 

gaus diskomforto kultüros simboliy pasaulyje, nusivylimo, susvetiméji- 
mo, kančios, vienatvės, laisvės, absurdo, dehumanizacijos ir kitas temas. 
Jos labai artimos kiekvienam būties laikinumą ir tragizmą suvokusiam 
menininkui. Daugelis egzistencialistų (Marcelis, Sartre’as, 
Camus, Malraux, de Beauvoir, vėlyvasis Heideggeris ir kiti), 
plėtodami Schopenhauerio, Kierkegaardo ir Nietzscheės 
idėjas, manė, kad filosofija pamatiniais pažinimo metodais 
ir principais yra artimesnė menui nei mokslui. Nenuostabu, 
kad egzistencialistai, ypač prancūzų, idėjų išraiškai ir sklaidai 
pasitelkė estetikos ir meno teikiamas galimybes. Tai tarsi 
paaiškina neįtikėtinai greitą prancūziškojo egzistencializmo 
idėjų išplitimą ir populiarumą. 

Prancūziškojo egzistencializmo lyderio Sartreo kuriama 
egzistencinės filosofijos versija yra neatsiejama nuo pasikei- 
tusių condition humaine („žmogiškos būties salygų“ - Mal- 
raux terminas) tragiškų naujausios istorijos įvykių, dviejų pasaulinių karų 
sukrėtimų, kolonijinis sistemos irimo, gilėjančios Vakarų civilizacijos 
vertybių krizės, miglotai suvokiamų niūrių istoriosofinių „pabaigos“ 
nuojautų. Pasaulinių karų absurdiškumas, nežmoniškumas ir beprasmės 
aukos paliko gilų rėžį Sartreo ir kritiškai mąstančio Vakarų intelektinio 
elito sąmonėje, vertė abejoti istorijos, proto, antropocentrinio požiūrio į 
pasaulį ir Vakarų filosofijos šlovintų idealų prasmingumu. 

Neklasikinės filosofijos idėjų ir metodologinių nuostatų veikiamuose 
Sartreo egzistencinės pakraipos veikaluose mokslinių interesų centras 
perkeliamas nuo racionalistinei metafizinės filosofijos tradicijai būdingo 
susidomėjimo išorinio objektyvaus pasaulio pažinimu į subjektyvių as- 
menybės išgyvenimų, emocinių reakcijų sritį. Mąstytoją domina sunkiai 
nusakomos žmogaus egzistencijos problemos susvetimėjusiame ir priešiš- 
kame pasaulyje, kurias mąstytojas tyrinėja kaip sudėtinę asmenybės bū- 
ties, jos sąmonės struktūrų dalį. Įžvalgus ir lankstus Sartreo protas kryps- 
ta j universalių sprendimų paieškas; jis atmeta kai kuriems bendražygiams 
būdingą požiūrį, kad nuo būties negandų, asmenybės dehumanizacijos 
žmogus gali rasti patikimą prieglobstį ir išsigelbėjimą tik užsisklęsdamas 
nuo išorinio pasaulio baisumų ir pasinerdamas į subjektyvių išgyvenimų 
ir sąmonės sritį. Mąstytojo netenkina tokia pasyvaus stebėtojo gyvenimiš- 
koji pozicija, todėl jis nuolatos pabrėžia nonkonformistinius nesusitaiky- 
mo su tikrove, aktyvios kūrybinės ir socialinės veiklos motyvus. 


Devinta dalis. BUTIES PRASMES IESKOJIMAI SARTRE'O EGZISTENCIALIZME 


Sartreo idėjų iškilimui ir greit augančiai įtakai neabejotiną poveikį 
turėjo unikali erudicija, įžvalgumas, įvairiapusiai interesai, įtaigus meis- 
triškas stilius ir daugiabriaunė kūrybinė bei visuomeninė veikla, puikus 


literatūrinis stilius. Jis, kaip ir jo bendražygiai, buvo ne tik neeilinio lygio 
mąstytojas, tačiau ir vienas didžiųjų XX a. literatūros meistrų (tai liudija 
1964 m. Nobelio premijos literatūros srityje paskyrimas). Jo kūryba turėjo 
didžiulį poveikį egzistencinės pasaulėjautos, idėjų bei motyvų išplitimui 
Vokietijos, Italijos ir kitų šalių filosofijoje, literatūroje, mene bei kitose sri- 
tyse. Prisimindamas jaunystės laikus ir savo bičiulius bei kolegas jis rašė: 
„Mes visi buvome rašytojais metafizikais...kadangi metafizika nėra bevaisė 
diskusija apie abstrakčias sąvokas, išslystančias iš patyrimo, tai gyva pa- 
stanga, siekianti iš vidaus aprėpti žmogiškosios būties sąlygas jų totalume“ 
(Sartre, 1948, p. 251). Sartreo kelionė pokario metais į JAV, viešų paskaitų 
skaitymas, pasitarnavo sparčiam egzistencializmo idėjų populiarėjimui ir 
šioje šalyje. 1965 m. Sartreas kartu su de Beauvoir lankėsi ir Lietuvoje, ben- 
dravo su mūsų kūrėjais, žavėjosi Nidos gamtos grožiu. Ši kelionė paakino 
susidomėjimą jo kūryba, kuri, ypač filosofinė, dar menkai pažįstama. 

Dėl savo ilgalaikės ir įvairiapusės idėjų įtakos įvairių šalių intelek- 
tiniam ir meniniam elitui Sartre'as neretai vadinamas antruoju XX a. 
Voltaire'u. Tokiame požiūryje neabejotinai yra tiesos. Jis visada aktyviai 
dalyvavo šalies kultūriniame gyvenime. Jo egzistencinių idėjų įtaka po 
Būties ir Niekio paskelbimo sparčiai augo; ji buvo plati ir įvairiapusė. 
1946 m. reaguodamas į spartų egzistencializmo idėjų populiarėjimą ir 
paties termino išplitimą į įvairias kultūros sritis bei kylantį idėjų profa- 
nacijos pavojų Sartreas rašė: „Ši sąvoka įgavo šiandien tokią plačią ir ne- 

apibrėžtą prasmę, kad iš esmės kalbant, daugiau nieko nereiškia. Panašu į 
tai, kad neturint avangardinio mokymo, panašaus į siurrealizmą, žmonės, 
linkstantys į skandalus ir trokštantys pokyčių, kreipiasi į egzistencializmo 


„filosofiją, kuri, tarp kitko, šioje srityje negali jiems nieko duoti. Tikrovėje 


tai labai griežtas mokslas, mažiausiai pretenduojantis į skandalingą šlovę 
ir skirtas išimtinai specialistams bei filosofams“ (Sartre, 1994, 437). Šian- 
dien vertinant XX a. antrosios pusės ir XXI a. pradžios filosofinės minties 
raidą tenka pripažinti, kad kai kurios audrinusios protus Sartreo idėjos 
dėl pasikeitusių istorinių, geopolitinių, socialinių ir kultūrinių sąlygų 
(kolonijinės, sovietinės sistemos žlugimas, ideologinės konfrontacijos 
mažėjimas ir pan.) tapo mažiau aktualiomis, tačiau nereikia pamiršti, 
kad šio mąstytojo dėmesio centre beveik visada buvo pamatinės amžinos 
žmogaus būties ir kūrybinės realizacijos problemos. 

Vėlyvajame veikale Critigue de la raison dialectigue („Dialektinio 
proto kritika“) retrospektyviai žvelgdamas į nueitą gyvenimo kelią ir 
vertindamas įgytą patirtį filosofijos baruose, Sartre'as apibrėžia savo po- 
žiūrius į filosofiją ir jos socialines bei euristines funkcijas. „Filosofija kaip 
tokia (La Philosophie), - rašo jis, - kai kam atrodo vientisu dariniu: čia 
gimsta ir miršta mintys, kuriamos ir griaunamos sistemos. Kiti regi joje 
konkretų minčių vaizdinį, kurį mes visada galime priimti arba atmesti, 
treti - ypatingą kultūros sritį. Mūsų požiūriu filosofijos kaip tokios nėra; 
kaip mes ją aiškintume, šis mokslo šešėlis, ši slapta žmonijos patarėja 
yra ne kas kita kaip sureikšminta abstrakcija. Tikrovėje yra tik atskiros 
filosofijos (des philosophies)“ (Sartre, 1994, 470). 

Vieną iš tokių „atskirų filosofijų“ Sartre'as skelbia savąjį egzistenci- 
nės filosofijos variantą, kuris, skirtingai nei ankstesnė Vakarų metafizinė 
filosofija, sutelkė dėmesį į slėpiningiausias žmogaus individualios būties 
struktūras ir iškėlė angažuotumo ir laisvės problemas. Todėl savąją egzis- 
tencializmo versiją jis aiškina ne kaip vieną tarp daugelio kitų, tačiau tokia 
filosofija, kuri atspindi savo epochos dvasią ir lūkesčius. Iš čia plaukia Sartreo 
autentiškai egzistencinei filosofijai, vadinasi, ir sau, jos kūrėjui, formuluoja- 
mas tikslas - atskleisti būties specifiškumą, laisvės ilgesį, žmoguje slypinčias 
kūrybines galias, priversti jas tarnauti aukštiems humanistiniams idealams 
ir kartu sugrąžinti individą prie slėpiningų egzistencijos versmių. 

Šį uždavinį Sartre’as laikė sunkiai įgyvendinamu, o autentišką filoso- 
favimo būdą suvokė kaip nuolatinį, nesibaigiantį vis išslystančios iš regos 
lauko individualios būties tiesos ieškojimą. Galbūt tuo galima paaiškinti, 

kad nei vienas iš jo didžiųjų filosofinių projektų, taip pat ir veikalų nebuvo 
užbaigtas. Menkai įtikinamu man atrodo kartais girdimas paaiškinimas, 
kad minėtą filosofinių tekstų neišbaigtumą sąlygojo tie teoriniai ir me- 
todologiniai sunkumai, su kuriais mąstytojas susidūrė. Manyčiau, tam 
buvo gilesnės, tiesiogiai susijusios su jo pasaulėžiūrinėmis nuostatomis 
ir deklaruojamu principinio žmogaus būties ir kūrybos neišsakomumo, 
sąlygojamos priežastys, kurias jis gvildeno savo veikaluose. 

Pagrindinę misiją Sartre'as siejo su bandymu išryškinti svarbiausius 
žmogiškos egzistencijos veiksnius, padėti kritiškai mąstančiam ir pajė- 
giančiam tobulėti individui rinktis teisingą, svetimą masinei sąmonei, 
būties formą. Toks pasirinkimas padeda asmenybei geriau suvokti savo 
vietą, funkcijas pasaulyje ir atveria patikimą kelią į egzistencijos prasmės 
suvokimą, atskleidžia egzistencinės patirties poveikį. Tam būtinas atsiri- 
bojimas nuo visuotinai priimtų elgesio ir vertinimo normų, kurios trukdo 
asmenybės laisvės sklaidai ir kovai už socialiai reikšmingus pasaulyje 
vykstančius procesus. 


Dvasinės evoliucijos vingiai ` 


Sartreo dvasinė evoliucija jautriai atspindėjo ir epochos aktualijas, ir 
nonkonformistines nuostatas, laisvės ir harmoningos visuomenės ilgesį, 
nuolatinį asmeninės egzistencinės tiesos ieškojimą. Daug kam atrodantys 
paradoksalūs ir nenuoseklūs mąstytojo dvasinės evoliucijos vingiai buvo 
apsprendžiami vykusių procesų, tiek ir asmeninių interesų bei idealų po- 
kyčių. Sartreo kūrybinės veiklos pradžia siejasi su pasaulinės ekonominės 
krizės aštrėjimu, kai nusivylimas Vakarų civilizacijos vertybėmis ir idea- 
lais įgavo plačius mastus, o visuomenėje stiprėjo nusivylimas tradicinėmis 
vertybėmis, ryškėjo psichologinė depresija, būties tragizmo suvokimas ir 
susvetimėjimas. Šis dvasinis klimatas kartu su totalitarizmo ideologijos 
stiprėjimu neabejotinai veikė Sartreo ir jo aplinkos mąstytojus, kurių vei- 
kaluose ryškėjo posūkis į aktualėjančių žmogaus egzistencijos problemų 
apmastymg. 

Plačiai paplitęs požiūris į Sartreą vien kaip nuoseklų egzistencinės 
filosofijos kūrėją ir adeptą yra fikcija. Šiuo aspektu žvelgiant Sartreo 
kūrybinė evoliucija man primena unikalų prancūzų dailės genijų Pablo 
Picasso, kuris nebijojo šokiruoti, nuolatos keistis ir sustingusio Vakarų 
kultūros vandenyno erdvėje drąsiai laužė ledus ir kvietė paskui save eiti 

talentingų kūrėjų plejada. Neišsemiamas šių dviejų asmenybių Picaso ir 
Sartreo kūrybiškumas bei siekių universalumas išsiskleidė neįtikėtinai 
giliai ir įvairiais pavidalais. 
. Jo filosofinėje evoliucijoje su tam tikromis išlygo- 
mis mus dominančių problemų aspektu galima išskirti 
tris pagrindinius etapus: 1) fenomenologinés psicholo- 
gijos ir ontologijos, kurį vainikuoja jam pasaulinę šlovę 
suteikęs veikalas L’Être et le Néant („Būtis ir Niekis“, 
1943); 2) egzistencinio humanizmo, kurio ryškiausias 
manifestas glaustas Lexistentialisme est un humanisme 
(„Egzistencializmas yra humanizmas“, 1946) ir 3) 
neomarksistinį, kuris prasideda apie 1956 m. ir siejasi 
su Question de méthode („Metodo klausimai“ 1960) ir 
2 tomy Critique de la raison dialectique („Dialektinio 
proto kritika“, 1960, 1985) paskelbimu. Tikrovėje jo 
santykiai su marksizmu buvo sudėtingesni, nei vaiz- 
duojama interpretacinéje literatūroje. Sartre as vertino Marxą ir formaliai 
pripažino tuometinio marksizmo nuopelnus, tačiau kartu periodiškai 
bėrė jo šalininkams įvairius priekaištus dėl perdėm griežto determinizmo 
analizuojant istorinius ir socialinius procesus, nepakankamo asmenybės, 
jos laisvės ir apskritai subjektyvių veiksnių įvertinimo, dogmatizmo, „Ži- 
nių kulto“, „Žmogaus užmaršties“ ir pan. 

Sartreo asmenybei ir kūrybai neabejotinai poveikį turėjo ir kai kurie 
specifiniai jo intelektinės biografijos aspektai, kuriuos verta priminti. 
Anksti Indokinijoje nuo tropinio drugio mirus tėvui (jam tebuvo 15 
mėnesių), šis Alberto Schweitzerio antros eilės pusbrolis buvo pervežtas 
į motinos tėvo, Sorbonos universiteto profesoriaus germanisto Charles 
Schweitzerio namus. Taip vaikystėje jis pakliuvo į griežtą globą senelio, 
kurio namuose buvo didžiulė biblioteka. Čia buvo įskiepyta pagarba 
knygai ir formavosi skaitymo kultūros užuomazgos. „Knygos, - rašė jis 
autobiografinėje knygoje „Žodžiai“, - buvo man paukščiais ir lizdais, 
namų gyvūnais, arklide ir laukais. Knygos tai buvo pasaulis, atsispindintis 
veidrodyje“ (Sartre, 1966, 48). Anot jį supusios aplinkos žmonių liudiji- 
my, jis buvo tarsi apsėstas knygų skaitymo manijos, įdėmiai sekė naujie- 
nas tomis kalbomis, kurias mokėjo. Sugrįžęs į Paryžių mokėsi elitiniuose 
licėjuose. Perskaitytas mokslo metu Bergsono veikalas sužadino jaunuolio 
domėjimąsi filosofija, kuri nustūmė literatūrą į antrąjį planą. 

Išlaikęs 1924 m. Henri IV licėjuje baigiamuosius bakalauro egzami- 
nus išskirtinių gabumų jaunuolis įstojo į elitinę l’École normale supérieure 
Paryžiuje, kuri buvo pripažinta šalies intelektualų kalve. Čia, o vėliau ir 
Sorbonoje Sartre'as susipažino su Jules Romains, Raymondu Aronu, Mer- 
leau-Ponty, Claude Lévi-Straussu, Emmanueliu Mounier, Jeanu Hyppo- 
lite, Simone de Beauvoir ir kitais, vėliau tapusiais svarbiomis Prancūzijos 
kultūrinio gyvenimo figūromis. 

1929 m. baigęs su pagyrimu studijas ir gavęs agregė de philosophie 
atitinkantį mūsų filosofijos daktaro laipsnį, kaip tai įprasta Prancūzijoje, 
jis pradėjo dėstyti filosofinius kursus įvairiuose provincijos licėjuose 
(1929-39) ir 1941-44). Jau studijų metais oponuodamas vadinamajam 
„universitetiniam idealizmui“ jis su artimiausiais draugais atsisuko į 
žmogaus būties problemas ir susidomėjo tuomet didžiulę įtaką turėjusio 
Bergsono ir egzistencializmo pirmtakų Kierkegaardo ir Unamuno tragiš- 
kos pasaulėjautos prisodrintais tekstais. Prisimindamas jaunystės metus 
apie save ir artimiausius draugus rašė: „Mes atmetėme oficialų idealizmą 
vardan gyvenimo tragizmo, t. y. kovojome su valdišku akademinės fi- 
losofijos optimizmu (ypač Brunsviko), piešusiu idilišką žmonių laisvės 
paveikslą socialinės pažangos sąlygomis“ (Sartre, 1960, 23). 

Iš stažuotės Vokietijoje atvykusio bičiulio Raymondo Arono išgirdęs 
frazę, kad „jei tu fenomenologas, gali kalbėti apie kokteilį ir tai bus filo- 
sofija!“ Sartre’as ilgam nuščiuvo. Šis teiginys anot pokalbio liudininkės 
Simone de Beauvoir, jį suaudrino. „Sartre'as, - prisimena ji, — išblyško 
arba beveik išblyško nuo susijaudinimo: būtent to jis siekė pastaraisiais 
metais: kalbėti apie daiktus taip, kaip jis juos suvokia, taip, kad tai būtų 
filosofija. Aronas įtikino draugą, kad fenomenologija tiksliai atitinka jo 
poreikius: peržengia idealizmo ir realizmo priešpriešą, tuo pačiu metu 
padeda įtvirtinti sąmonės autonomiškumą ir pasaulio buvimą tokiu 
pavidalu, kokiu jis iškyla mūsų akyse“ (Beauvoir, 1964, 141). Husserlio 
fenomenologinės idėjos tuomet ypač po paskaitų kurso, 1929 m. per- 
skaityto Sorbonoje, jau sklido Prancūzijoje. Paskatintas bičiulio Arono, 
Sartre'as įsigijo Emmanuelio Levinas knygą apie Husserlio filosofiją ir pra- 
dėjo rūpintis stažuote Vokietijoje. Netrukus jis gavo trokštamą l'Institut 
français stipendiją, skirtą studijoms Vokietijoje ir 1933-1934 m. išvyko į 
Berlyną ir Freiburgą, kur gilinosi į Husserlio, Heideggerio, Hegelio, Jas- 
perso, Schelerio, Freudo ir kitų vokiškai rašiusių mąstytojų veikalus. Ši 
kelionė ir tiesioginis sąlytis su kitokia nei prancūziška mąstymo tradicija 

tapo galingu postümiu intelektinei veiklai filosofijos srityje Ambicingas 
jaunas mąstytojas siekia „išsiaiškinti santykius“ su jį paveikusiu Husserlio 
fenomenologijos metodu. 

Grįžęs iš Vokietijos 1930-jų metų antroje pusėje įvairiuose filoso- 
finiuose žurnaluose Sartreas skelbė fenomenologinei filosofijai skirtas 
mokslines publikacijas, kurias, savaime suprantama, skaitė negausūs to 
paties filosofų cecho atstovai. Vienas pirmųjų reikšmingų tuoj po stažuo- 
tés Vokietijoje paskelbtų jo darbų buvo La Transcendace de VEgo („Ego 
transcendencija“, 1936), kuris buvo parašytas 1934 m., tačiau paskelbtas 
tik po dviejų metų prestižiniame filosofijos žurnale Recherches philosop- 
higues. Šiame tekste jau regima Husserlio fenomenologinių idėjų įtaka. 
Husserlis savo vadinamoje „egologijos“ koncepcijoje teigė, kad transcen- 
dentalus subjektas yra pirminė ir nekintama prielaida fenomenologinio 
akivaizdumo, kuris reguliuoja sąmonės turinį ir lemia grynos sąmonės 
patirtį. Tačiau Sartreas atmeta šį Husserlio teiginį ir plėtoja kitokį po- 
žiūrį, kad mus supančių daiktų pasaulis gyvuoja tik santykyje su juos 
suvokiancia sąmone. Ego, jo įsitikinimu, nėra vidinis grynos sąmonės 
padarinys, o kaip ir visi mus supantys fenomenai transcendentiškas jai 
(Sartre, 1937, 6). 

Tolesnei mąstytojo dvasinei evoliucijai ir populiarumo augimui di- 
džiulį poveikį turėjo dramatiškų psichologinių ir egzistencinių motyvų 
prisodrintas romanas La nausée („Šleikštulys“, 1938) ir apsakymų rinkinys 
La mur („Siena“, 1939), kuriuose literatūrine forma skleidėsi tos egzisten- 
cinio mąstymo užuomazgos, kurios vėliau buvo konceptualizuotos filo- 
sofiniuose veikaluose. Pagrindinis Šleikštulio herojus Rokatenas netikėtai 
pasineria į gelminius žmogiškosios egzistencijos sluoksnius. „Egzistenci- 
ja, - rašė Sartreas, — netikėtai atskleidė savo paslaptį...daiktų įvairovė, jų 
individualumas - tai tik regimybė, maskuoté. Dabar ši regimybė išnyko, 
apnuogindama kažkokias sukiužusias, baisingas, netvarkingas, nuogas 
krūvas... Ir savo vidumi, o ne protu, aš suvokiau, kad radau egzistencijai 
raktą, raktą mano „šleikštuliui“, mano gyvenimui. O visa, kas yra už to, 
sugrįžta atgal prie pirmapradžio absurdiškumo“ (Sartre, 1957, 78). 

Minėtas romanas pradžioje buvo kierkegardiškos filosofijos dvasia 
pavadintas „Melancholija“, tačiau leidėjui pasiūlius įgavo kitą, aštriau 
skambantį, pavadinimą. Sartre'as plačiai išgarsėjo, paskelbęs funda- 
mentalų filosofinį veikalą L’Etre et le Néant („Būtis ir Niekis“, 1943), 
Lexistentialisme est un humanisme („Egzistencializmas yra humanizmas“, 

1946) ir romaną Les Chemins de la liberté („Laisvės keliai“ 1945). Šiose 
knygose daug psichologinės įtampos, egzistenciniam mąstymui būdingo 
nusivylimo ir vidinio dramatizmo. 

Po pirmųjų romanų paskelbimo Sartre'as, (kaip ir Nietzsche), nere- 
tai buvo traktuojamas imoralizmo šaukliu, SS 
bedievystès propaguotoju ir pamatiniu 
moralés nuostaty griovéju. Jo küriniai ir 
nejprasti tuometinei visuomenei santykiai 
su mylimąja Simone de Beauvoir suteikė 
pagrindą panašioms interpretacijoms. 
Sartreas, kaip ir Sokratas, toli gražu buvo 
ne gražuolis, o greičiau Kvazimodo analo- 
gas: stambi ant menko lieso kūno užmauta 
galva, reti plaukai, viena akis Zvaira, kita - 
su balta dėme, išsikišusio pilvo užuomaz- 
gos. Jaunystėje jis skausmingai išgyveno 
ir kompleksavo dėl savo fizinių trūkumų, M 
todėl iškėlė tikslą juos kompensuoti visose srityse tampant geriausiu. Simone de 
Šis ryžtas, užsispyrimas Sartre pastūmėjo aktyviai kūrybinei ir soci- oo ir 
alinei veiklai. Neeilinis talentas, aštrus protas, nonkonformizmas tik 
susidūrus iškart sužavėjo Simoną. Ji rašė savo prisiminimuose, kad nuo 
jaunystės svajojo apie tokį vyrą, greta kurio galima nuolatos dvasiškai 
tobulėti. 

Šių dviejų ekstravagantiškų išskirtinio talento asmenybių vedybiniais 
ryšiais nesutvirtinta sąjunga, Sartreo akimis žvelgiant, reprezentavo idea- 
lią dviejų intelektualių asmenybių šeimą, nesusaistytą antspaudo, bendrai 
užgyvento turto, apribojimų intymių santykių srityje. Po universiteto 
baigimo šie du geriausi garsios aukštosios mokyklos auklėtiniai buvo 
paskirti dėstyti į skirtingus miestus (jis į Havrą, o ji į Marselį). Todėl sep- 
tynerius metus jie gyveno atskirai, kasdien keisdavosi laiškais, periodiškai 
susitikdavo, kalbėdavo apie planus, slapčiausias mintis, skaitydavo savo 
naujų kūrinių skyrius. Ne viskas šioje „idealioje“ santuokoje buvo taip 
giedra kaip svajojo jos kūrėjai. Daugelį neparodančios nepasitenkinimo 
Simonos dienų apkartindavo periodiški biologine aistra spinduliuojan- 
čio Sartreo eiliniai susižavėjimo subjektai iš gerbėjų ir mokinių būrio. Šį 
sąjunga šokiravo daugelį ortodoksinio mąstymo žmonių ir buvo viena iš 
pagrindinių išpuolių prieš filosofą priežasčių. 

1945 m. kartu su draugais de Beauvoir, Merleau-Ponty ir Aronu 
Sartre'as įkūrė įtakingą intelektualų žurnalą Les Temps Modernes. Buvo 
jo redaktorius. 

Pokario metais, nustelbdamas Camus, Malraux, Merleau-Ponty, 
de Beauvoir Sartre'as iškilo kaip ryškiausias prancūzų egzistencinės 
pakraipos mąstytojas ir rašytojas. -Jis rėmėsi nihilistine Dostojevskio 
teze : „Jei dievo nėra, vadinasi, viskas galima.“ Šį teiginį papildydamas 
iš Kierkegaardo, Bergsono, Heideggerio bei Husserlio perimtomis filo- 
sofinėmis idėjomis teoriškai grindė egzistencinio mąstymo aktualumą ir 
neblėstančią vertę. Jo maištingos ateistinės idėjos stipriai veikė to meto 
humanitarinės inteligentijos ir ypač maištingos jaunuomenės idealus. Šio 
„amoralaus bedievio’, „eretiko“ ir „anarchisto“, kaip jis buvo traktuoja- 
mas ideologinių oponentų, sukėlė aršių katalikiškos pakraipos mąstytojų 
reakciją. Pažymėtina, kad visus Sartreo raštus katalikų bažnyčia dar 1948 
m. įtraukė į uždraustų knygų sąrašą. Šis žingsnis tik prisidėjo prie jo 
kūrybos populiarumo. 

Paskelbtas naujas programinis tekstas „Egzistencializmas yra hu- 
manizmas“ liudija apie ryškėjantį atsisakymą kai kurių Būties ir Niekio 
idėjų ir byloja apie Sartreo naujas tendencijas. Šio veikalo poleminis 
patosas buvo nukreiptas prieš didžiulę įtaką po karo įgavusius nuosekliai 
kovojusius prieš fašizmą komunistų partijos narius, kurie pretendavo į 
naujojo humanizmo ideologijos pagrindinių reiškėjų vaidmenį. Sartreas 
polemizuodamas su jais šią misiją ir visuomenės gelbėjimo nuo pokario 
metais išryškėjusių negandų priskyrė egzistencializmui. Atmesdamas kal- 
tinimus dėl egzistencinei filosofijai būdingo pabrėžtino poleminio patoso, 
atsiribojimo nuo tradicinės filosofinės problematikos, nuoseklios akade- 
minės minčių plėtotės, Sartre as teigė, kad „egzistencializmas tikrovėje yra 
griežtas mokymas, nepretenduojantis į skandalingą šlovę ir pirmiausia 
skirtas specialistams ir filosofams“ (Sartre, 1996, 26). 

Kita vertus, jis atmeta ir nuolatos ateistinio egzistencializmo šali- 
ninkams metamą kaltinimą dėl bedievystės ir amoralumo propagavimo; 
aiškina, kad, priešingai tokiai nuomonei, egzistencialistai laiko nepatogiu 
dievo nebuvimo faktą, kadangi jį eliminavus iš filosofinių diskusijų lauko, 
išnyksta galimybė surasti patikimas vertybes viršjusliniame pasaulyje. 
Apeliuodamas į Dostojevskį, kuris rašė, kad jei dievo nebūtų, viskas būtų 
galima. Tai, - sako Sartreas, — ir yra egzistencializmo išeities taškas. Iš 
tikrųjų viskas galima, jei dievo nėra. Todėl žmogus yra apleistas, bejėgis, 

todél, kad nei savyje, nei iSoréje néra jam j ka atsiremti. Pirmiausia, jis 
neturi jokių pasiaiškinimų [...] Mes vieniši, ir mes neturime pasiteisinimy. 
Čia kalbama apie tai, ką aš žodžiais išreiškiu: žmogus pasmerktas būti 
laisvu“ (ten pat, 39-40). 

Ir pagaliau, jis paneigia egzistencialistams primetamus priekaištus 
dėl tariamos jiems būdingos pesimistinės pasaulėžiūros, kviteizmo, ne- 
veiklumo ir socialinio pasyvumo. Ir priešingai, pateikia egzistencializmą 
kaip optimistinę pasaulėžiūrą, teigiančią, kad pats žmogus yra savo likimo 
kalvis. Todėl tik nuo konkretaus žmogaus užimamos aktyvios gyveni- 
miškosios pozicijos, vidinio pasirinkimo priklauso, kuo jis taps. Sartreas 
kritikuoja valios trūkumo, dvasios silpnybės, konformizmo, bailumo ap- 
raiškas žmonėse ir ragina juos rinktis save bei aktyvią etiškai motyvuotą 
gyvenimiškąją poziciją. 

Žmogus dabartiniame dievo apleistame pasaulyje, anot Sartre, 
privalo atsakyti ne tik už save, tačiau ir už kitus. Čia skamba egzis- 
tencinei jo filosofijai būdingas humanistinis žmogaus atsakomybės 
leitmotyvas. Būtent ši pozicija jį verčia dalyvauti visuomeniniuose 
sąjūdžiuose ir ginti engiamų tautų, žmonių interesus, mesti iššūkį šio 
pasaulio stipriesiems. 


Filosofinės ištakos ir įtakos 


Sartre as „perleido“ per save daug skirtingų įtakų, kurių poveikis 
įvairiais jo dvasinės evoliucijos etapais ženkliai keitėsi. Tačiau vargu ar 
jo egzistencinės filosofijos koncepciją galima apkaltinti eklektiskumu, 
kadangi svarbiausi mokymai ir idėjos, nepaisant kai kurių antisisteminių 
nuostatų jungiasi į bemaž vieningą ir konceptualiai pagrįstą visumą. 

Naujųjų amžių mokslinė revoliucija pagimdė Descarteso ir jo sekėjų 
Vokietijoje klasikinės filosofijos korifėjų suformuluotą ilgai viešpatavusią 
racionalistinės filosofijos tradiciją. Ši į mokslinį išorinio pasaulio pažini- 
mą ir valdymą orientuota filosofija atėmė iš individo humanizmo epochos 
filosofijai būdingą išskirtinę Visatos centro poziciją. Todėl žmogaus bū- 
ties, jo egzistencijos problemos vokiečių racionalistinėje filosofijoje buvo 
išstumtos į periferiją. 

Prieš šiuos racionalizmui būdingus perlenkimus sukilo neklasiki- 
nės filosofijos kūrėjai, kurie, ypač (Kierkegaardas ir Nietzsche) aršiai 
kritikuodami spekuliatyvius mąstymo principus, į savo subjektyviosios 

ontologijos centrą iškėlė pamatines žmogaus „egzistencijos“ ir „gyveni- 
mo“ problemas. Tiesioginis egzistencinis išgyvenimas jam neatskiriamas 
nuo intuicijos (bergsoniškas motyvas), kuri nepavaldi logikai. Tai buvo 
pagrindas, tęsiant neklasikinės filosofijos tradiciją, atsisakyti kraštutinio 
racionalizmo. Šiose nuostatose Sartreas buvo mažiau radikalus ir nuose- 
klus nei jo pirmtakai. Tame sąlyginiame nuosaikume tikriausiai galime 
įžvelgti mąstytojo duoklę Husserlio griežtam moksliškumui. 

Vadinasi, egzistencinės žmogaus būties prasmės ieškojimuose Sartre'as 
tęsė neklasikinės filosofijos, ypač Kierkegaardo, Nietzscheės, Bergsono 
nubrėžtą liniją, kurią koregavo iš Hegelio, Husserlio ir Heideggerio onto- 
loginių idėjų išplaukiamomis linijomis. Įvairius jo egzistencinės filosofijos 
versijos aspektus dar veikė Descarteso, Fichtes, Marxo, Dostojevskio, pran- 
cūzų neohegelininkų, Freudo ir kitų idėjos. Kalbėdami apie prancūziškąjį 
sartriškojo egzistencializmo genezės aspektą turime priminti, kad Sartreo 
filosofija Prancūzijoje gimė ne tuščioje vietoje. Egzistencines idėjas ankš- 
čiau arba lygiagrečiai plėtojo Marcelis, Camus, Malraux, Merleau- Ponty, 
Wahl, Alexandre Kojève, Jean Hyppolite ir kiti mąstytojai. 

Daugelis pamatinių sartriškos egzistencializmo filosofijos idėjų ir 
sąvokų išplaukia iš Kierkegaardo veikaluose išryškėjusių „egzistencinės 
krizės“ problemų. Danų mąstytojo kupina psichologinės įtampos, rigo- 
rizmo ir egzistencinio nerimo sąvoka „neviltis“ arba „nusivylimas“ (der 
Angst) Sartreo veikaluose virsta į emocionaliai neutralesnį „ilgesį“, kurį 
jis susieja su kita svarbia sąvoka „laisvė“. Laisvės ilgesys iškyla kaip svar- 
bus prabundančios asmenybės laisvės siekio veiksnys. Mąstytojas atskiria 
gelminį egzistencinę prasmę turintį ilgesį nuo įvairių paviršutiniškų 
jo raiškos formų. Viena iš egzistencinio ilgesio formų tampa „baimė“ 
(kita pamatinė iš Kierkegaardo perimta kategorija). Baimė išplaukia iš 
egzistencinio ilgesio, tačiau nėra tapati. Baimė Sartreo egzistencializmo 
versijoje regisi kaip konkreti dramatiškai išgyvenama emocinė pozicija 
„būties savyje“ atžvilgiu. 

Su baimės sąvoka siejasi ir dar viena iš Kierkegaardo perimta „ab- 
surdo“ kategorija. Tačiau Sartreo absurdo samprata kaip Niekio tolsta 
nuo kierkegardiškos religinės interpretacijos, kadangi jis dažniausiai kalba 
apie su dieviškuoju pasauliu susijusį absurdo suvokimą. Kita vertus, ir 
kierkegaardiškas žmogiškos būties absurdiškumas Sartreo veikaluose 
švelninamas ir susiejamas su „atsitiktinumo“ sąvoka. „Absurdiška, - 
teigia Sartre'as, - kad mes gimėme ir nemažiau absurdiška, kad mūsų 

laukia neišvengiama mirtis. Todėl žmogaus egzistenciją persmelkia šis 
neįveikiamas ir slegiantis absurdiškumo jausmas, kuris skleidžiasi kaip 
nuolatinis susvetimėjimas nuo mano „būties-galimybės“ (Iėtre - possibi- 
lité), kuri nėra daugiau mano galimybė, o galimybė kitų. „Būtis sau“ čia 
aiškinama kaip „atsitiktinė“ būtis. Kai Sartre'as kalba apie žmogiškosios 
būties atsitiktinumą ir absurdiškumą, neturi omenyje biologinio žmogaus 
būties aspekto, kuris jam yra apspręstas priežastiniais ryšiais. Žmogaus 
gimimas ir mirtis kaip „būties sau“ raiškos formos, jo požiūriu, yra 
atsitiktinės santykyje su laisve, kuri sartriškame egzistencializme suvo- 
kiama kaip aukščiausia realybė, 

Su Nietzsche'e Sartre'ą sieja stoicizmas, radikalus metafizinės 
mąstymo tradicijos nuostatų keitimas, Dievo mirties fakto pripažinimas, 
nesiskaitymas su autoritetais, išsakomų tezių agresyvumas ir paradoksa- 
lumas, žmogaus ir kūrybinio prado jame iškėlimas. Nietzsche įrodinėjo, 
kad Vakarų kultūros ir mąstymo istorija buvo fenomenalaus požiūrio 
deontologizavimo istorija. 

Neabejotiną poveikį ankstyvajai Sartreo filosofijai turėjo fenomeno- 
logijos pradinininkas Husserlis, kurio filosofiją, jo paties pripažinimu, 
studijavo ketverius metus. Apie šį poveikį akivaizdžiai liudija ne tik 
ankstyvieji Husserlio filosofijos analizei skirti darbai, tačiau ir pagrindi- 
nis veikalas Būtis ir Niekis. Nedaug nusižengiant tiesai galima teigti, kad 
Sartreo, kaip ir Heideggerio, egzistencinė filosofija išsirutuliojo ne tik iš 
Kierkegaardo, Nietzscheės, tačiau ir iš Husserlio fenomenologijos idėjų. 
„Sąmonė ir pasaulis, — rašo Sartreas 1939 m. straipsnyje „Pagrindinė Hus- 
serlio fenomenologijos idėja“, - duoti vienu metu: pasaulis, savo esme yra 
išorinis sąmonei, ir savo esmėje taip pat glaudžiai su ja susijęs. Husserlis 
regi sąmonėje atkaklų faktą, kurio negalima išreikšti jokia regima forma. 
Išskyrus galbūt, veržlaus ir tamsaus proveržio vaizdinio. Pažinti — tai 
prasiveržti ... į tai, kuo nesi pats“ (Sartre, 1947, 32). 

Vadinasi, čia aiškiai atskiriama sąmonė ir ją supantį tikrovė, ir toks su- 
dėtingas „saitų junginys“ įvairiais aspektais apmąstomas vėliau paskelbtuo- 
se jo veikaluose. Husserlio fenomenologinių idėjų kritinės interpretacijos 
rodo, kad Sartreas nebuvo lėkštas fenomenologijos pradininko epigonas, o 
kūrybiškai mąstantis ir nevengiantis kritikuoti pirmtako idėjų filosofas. 

Remdamasis Brentano idėjomis, Husserlis siekė sukurti tokią feno- 
menologiją, kuri vienu metu būtų ir universali su išplėtotais teoriniais 


principais ontologija. Nėra abejonės, kad Sartreas rėmėsi fenomenolo- 

gijos laimėjimais kurdamas savo ontologijos ir sąmonės teorijos versijas. 
Tiesa, jo veikaluose keitėsi daugelio Husserlio teorijų ir metodologinių 
prieigų dvasia; įdėmiau pažvelgus akivaizdu, kad fenomenologinių idėjų 
įtaka atsispindėjo naujose Sartre į filosofinę apyvartą įvedamose sq- 
vokose ar senoms suteikiamose naujose konotacijose, kurios praranda 
Husserliui būdingą aiškų apibrėžtumą. Husserlio griežto moksliskumo 
kultas atitraukė mąstytoją nuo ontologinės problematikos ir jo „gyveni- 
miškojo pasaulio“ koncepcijos atveriamos perspektyvos bei subjekto ir 
objekto vienybės ir vidinio sąryšingumo problemos taip ir liko iškeltos, 
tačiau neišspręstos. Jų iš esmės ėmėsi Heideggeris ir Sartre'as. Kiekvieno 
santykis su fenomenologijos pradininko ontologinėmis įžvalgomis buvo 
skirtingas, sąlygojamas savitų ištakų, intelektualinės biografijos peripetijų 
ir tų išorinių įtakų, kurias jie patyrė. 

Abu siekė išspręsti vis didesnį aktualumą ontologinės pakraipos 
filosofijai įgaunančius klausimus: Koks kelias veda į naujo laikotarpio 
poreikius atitinkančios ontologijos sukūrimą? Ar gali tokia ontologija 
išvengti ankstesnės metafizikos ribotumų? Ar gali fenomenas įkūnyti 
mąstymo ir būties vienybę? Siekdami atsakyti jie atsisuka į Vakarų 
filosofinės minties istoriją ir joje ieško autentiškos žmogiškos būties 
analizės pavyzdžių. Taip į jų dėmesio lauką patenka skirtingų mąsty- 
tojų idėjos, kurias interpretuoja priklausomai nuo kuriamų koncepcijų 
poreikio. 

Vis dėlto daug sąlyčio taškų regime tarp iš egzistencinio mąstymo 
pozicijų aiškinamų Sartreo ir Heideggerio ontologinių idėjų. Abu, nepai- 
sant kai kurių neretai esminių skirtumų, priklausė tai pačiai, iš neklasikinės 
filosofijos išplaukiančiai, ontologinės pakraipos egzistencinio mąstymo tra- 
dicijai. Jų mąstysena skleidėsi neklasikinės filosofijos nubrėžta kryptimi; 
abu siekė įveikti ankstesnės Vakarų perdėm racionalizuotos metafizinės 
filosofijos dualizmą ir surasti ontologines problemas sureikšminantį 
„trečiąjį kelią“. Akivaizdu, kad jie rėmėsi panašiomis ištakomis, koncep- 
tualiomis nuostatomis ir todėl nenuostabu, kad idėjomis ir įžvalgomis 
daug metų veikė vienas kitą. 

Tarp šių dviejų mąstytojų daug dešimtmečių gyvavo tarpusavio 
pagarbos ir užslėptos konkurencijos dėl prioriteto daugelyje egzisten- 
cializmo mokymų dvasia. „Egzistencializmas yra beprasmybė, - sako 
viename interviu Heideggeris, - Tačiau Sartreas dėl to nėra atsakingas. 
Aš jį labai vertinu. Vokiečių filosofui labai neįprasta - kad žmogus vienu 

metu galėtų reikštis filosofinėje ir romano, pjesės, esė forma. Aš labai 
gerbiu šiuos prancūzų sugebėjimus. Vienas japonų aristokratas, kuris 
su manimi dirbo apie 1929 metus, perdavė mano kūrinį Sartre ui. Savo 
ruožtu, aš galėjau perskaityti „Būtį ir Niekį“ tik 1945 metais“ (Frederic de 
Towarnicki / Jean-Michel Palnier, 1969, 85). 

Sartreo ir Heideggerio koncepcijų santykiai yra atskira tema, kuri 
reikalauja išsamesnio aptarimo. Tiesa, abu yra veikiami skirtingų tauti- 
nių filosofinių tradicijų, kalbos valdymo galimybių, tačiau netgi išorinis 
žvilgsnis į du pamatinius XX a. filosofinius veikalus Būtis ir laikas bei 
Būtis ir Niekis, jose plėtojamų ontologinių ir egzistencinių temų, proble- 
mų laukai, pagrindiniai leitmotyvai, abiejuose tekstuose viešpataujanti 
atmosfera liudija apie šių mąstytojų dvasinį giminiškumą, panašią reak- 
ciją į žmogaus būties skaudulius. 

Tačiau tai netrukdo Heideggeriui kiekviena proga pabrėžti įnašo 
į filosofinių idėjų ir metodų istoriją unikalumo ir idėjų originalumo. 
»Substancionaliu Sartreo pastulatu apie egzistencijos viršenybę esencijos 
atžvilgiu, grindžiamas terminas „egzistencializmas“ ir Sartreas mano, 
kad būtent šis terminas bus visiškai prieinamas naujai metafizikai; tačiau 
tokia tezė, kurią pasiūlė Sartreas, visiškai svetima mano „Būties ir laiko“ 
postulatams. Aš čia netgi nenoriu kalbėti, kad „Būtyje ir laike“ apskritai 
nebuvo keliami jokie postulatai apie egzistencijos ir esencijos santykius“ 
(Heidegger, 1998, 189). 


„Būtis ir Niekis“: Sartre'o ontologijos principai 


Sartreo magnus opus Būtis ir Niekis neabejotinai yra vienas reikšmin- 
giausių XX a. ir tikriausiai ne vien jo filosofinių tekstų. Šiame programi- 
niame veikale reikšminga paantrašte „Ontologinės fenomenologijos esė“ 
Sartreo egzistencinės filosofijos idėjos pirmą kartą buvo išdėstytos siste- 
mingu pavidalu. Darbas prasidėjo po stažuotės Vokietijoje ir pažinties su 
Husserlio bei Heideggerio idėjomis, kurias jis pasitelkė naujos vientisos 
būties koncepcijos kūrimui. Veikalo pradžioje autorius išsako deklaratyvų 
teiginį, kad fenomenologija padėjo filosofijai įveikti ankstesnėms filoso- 
fijos teorijoms būdingą mąstymo dualizmą. 

Pirmoji būties forma, su kuria mes, anot Sartreo, susiduriame pasi- 
nerdami į ontologinius tyrinėjimus, yra reiškinių arba fenomenų būtis. 


Fenomenas čia aiškinamas kaip tai, kas save aptinka, Iš čia plaukia išva- 

da, kad turi būti būties fenomenas, tai yra būties raiška, kurią remiantis 
filosofinėmis sąvokomis galima aprašyti. „Žmogiškoji realybė“, — rašo 
Sartre'as, - pasižymi ontiko-ontologine prigimtimi, tai yra ji visada gali 
pereiti iš fenomeno į jo būtį“ (Sartre, 1981, 15). 

Sartreo egzistencinė filosofija, kaip minėjome, pirmiausia išsiru- 
tuliojo iš Kierkegaardo egzistencinės krizės apmąstymų ir Husserlio 
fenomenologijos metodo pritaikymo individualios sąmonės ir būties 
analizei. Jo filosofija susitelkia ties žmogaus būties problemomis, kurias 
jis sieja su sąmoninga, laisva ir pasaulį keičiančia žmogaus veikla. Čia fe- 
nomenologijos idėjos jungėsi su Bergsono sąmonės, laiko koncepcijomis 
ir Heideggerio mintimis apie žmogaus būtį bei jo įmestumą į priešišką 
pasaulį. Taip į jo dėmesio centrą iškilo žmogaus egzistencijos problemos, ku- 
rių tyrinėjimas pirmiausia buvo siejamas su sąmonės struktūrų pažinimu, 
susitelkimu ties tomis valios (vidinis pasirinkimas), subjektyviomis sąmonės 
funkcionavimo apraiškomis, kurios konkrečiomis būties sąlygomis, priklau- 
somai nuo vidinės motyvacijos, sugebėjimo rinktis gyvenimiškąją poziciją 
(kierkegardiškas motyvas) nulemia konkretaus individo savitumą. Šis 
individas, gyvendamas konkrečioje aplinkoje, veikia, bendrauja su kitais 
žmonėmis, supančiu pasauliu, priima konkrečius jo būties perspektyvas 
sąlygojančius sprendimus. 

Visas šias veiklos formas Sartre'as traktuoja kaip bemaž aiškiai 
apibrėžtas fenomenologines struktūras ir vertina jas žmogaus egzisten- 
cijos prasmingumo požiūriu. Taip į jo dėmesio centrą patenka „subje- 
ktyviosios ontologijos“ kūrėjų Kierkegaardo ir Nietzscheės plėtojama 
subjektyvios sąmonės problematika ir asmenybės tapsmo, kitais žodžiais, 
tariant personalizacijos veiksnių, motyvų, procesų pažinimas. Vadinasi, 
neklasikinėje mąstymo tradicijoje išryškėjusi „subjektyviosios ontologi- 
jos“ problematika, Husserlio idėjų paveiktas, Sartreo koncepcijoje trans- 
formuojasi į savitą „fenomenologinės ontologijos“ koncepciją, kurioje, 
be vokiškos, ryškūs prancūziškos filosofinės tradicijos, ypač Descarteso, 
Bergsono, Marcelio, Wahlio, Kojėve, Hyppolite ir kitų, idėjų pėdsakai. 

Žmogaus veiklai Sartre'as suteikia laisvą kūrybinę prigimtį, kuri 
traktuojama ne kaip objektyvus, o subjektyvus veiksnys, sąlygojantis 
laisvą gyvenimiškos pozicijos pasirinkimą, nukreiptą į pačios asmenybės 
dvasinį formavimąsi. Taip jis pasineria į būties raiškos formų intencionalią 
analizę siauresnėje žmogiškos būties formų pažinimo plotmėje. Vadinasi, 
egzistencinė Sartreo filosofija pasuka ontologinės, fenomenologinės ir 

antropologinės problematikos suartinimo keliu. Jis išskiria tris pagrin- 
dines žmogaus būties formas: létre-en-soi („būtis-savyje“), l'être-pour- 
soi („būtis-sau“) ir lêtre-pour-lautre („būtis-kitam“), kiekviena iš jy tik 
abstrakčiame teoriniame lygmenyje atspindi atskirus vientisos ir nedalomos 
žmogiškos būties aspektus. 

Antroji būties forma „būtis-sau“ čia įvardija asmenybės savimonės raidą 
ir lyginant su „būtis-savyje“ mastais ir kondensuotumu „nebūtis“ gyvuoja 
būties stichijoje tik kaip neigimas, atstūmimas, „skylė“ būtyje. Kita vertus, 
„Būtis-kitam“ perkelia mus į sudėtingą ne tik ontologinių, tačiau ir socialinių 
santykių sistemą, kurioje išryškėja asmenybių interesų susidūrimai ir iš jų 
išplaukiantys socialiniai konfliktai. Santykiai su „kitu“ čia traktuojami kaip 
mano „aš“ kova dėl pripažinimo santykiuose su kitais. Žmogus gyvenime 
siekia perimti Nietzscheės antžmogio teorijoje aukštintas dieviškas funk- 
cijas, tačiau Sartreo požiūriu tai yra neįmanomas dalykas, todėl išlieka tik 
„bergždžias siekimas“. Neigdamas dievo egzistavimo faktą, Sartreas sudie- 
vina kaip aukščiausią ir nesunaikinamą vertybę, „laisvę“. 

Aptarę tris minėtas Sartreo išskirtas būties formas privalome 
pasiaiškinti ir jo pagrindinio veikalo Būtis ir Niekis antrosios pavadini- 
mo dalies, t. y. sąvokos „Niekis“, pagrindines konotacijas. Knygos tekste 
simetriškai būčiai išskiriamos tris skirtingos nebūties formos: daikto [reik- 
mens] nebūties; kitos nei duotoji daikto sandaros nebūties ir žinojimo 
apie daiktą nebūties. Nebūtis čia kaip ir Rytų Azijos mąstymo tradicijose 
aiškinama kaip antroji dialektinė būties pusė. Šiuo aspektu žvelgiant, anot 
Sartreo, mes ir mus supančių daiktų bei reiškinių pasaulis yra apsuptas 
nebūties arba Niekio. 

Kita vertus, néant aptariamoje knygoje skleidžiasi ne kaip paprasta 
nebūtis, ženklinanti būties nebuvimą, tačiau kartu tai yra neigiama būtis. 
„Niekis, kaip mes matėme anksčiau, yra neigimo pagrindas, kadangi jis 
slepia jį savyje, todėl jis ir yra neigimu būties pavidalu“ (Sartre, 1981, 
63). Skaitant Sartreo knygą nuolatos susiduri su įvairiomis sąvokos nėant 
konotacijomis, tai leidžia šią sąvoką versti ir kaip „nebūtis“, ir „Niekis“. 
Tačiau vis dėlto pagrindinio Sartreo veikalo pavadinimą, atsižvelgiant į 
visas aptartas plonybes siekiant prasminio tikslumo, prasmingiausia būtų 
versti Būtis ir Niekis. 

„Mes pamatėme, - rašo jis, - kad negalima suvokti Niekio ana- 
pus būties, nei kaip papildomą ir abstrakčią sąvoką, nei kaip begalinės 
aplinkos, kurioje būtis būtų neapibrėžta. Būtina, kad Niekis skleistųsi 

būties viduryje, kad mes galėtume suprasti tą ypatingą realybių tipą, kurį 
mes pavadinome neigiamomis. Tačiau šis viduje pasaulio esantis Niekis 
negali sukurti būties savyje. Būties kaip visiškos teigiamybės sąvoka ne- 


jungia savyje Niekio kaip vienos iš savo struktūrų. Netgi negalima teigti, 


kad ji iš ten pašalinta. Būtis neturi jokių ryšių su juo“ (Sartre, 1981, 57). 
Tačiau, jei Niekis negali būti suprastas nei remiantis būtimi, nei kitomis 
priežastimis, kyla klausimas, kokia jo kilmė ir santykiai su pagrindinėmis 
ontologinėmis kategorijomis? 

Apskritai neigiamą atspalvį turinčios kategorijos, pavyzdžiui, nėga- 
tion, nėant Sartreo filosofijoje įgauna išskirtinę, netgi tiksliau pasakius, 
universalią svarbą, kadangi jos tampa pasaulio, socialinių santykių 
aiškinimo išeities tašku, atskleidžia įvairialypius „būties savyje“ ir „būties 
sau“ santykius, reguliuoja sąmonės ir ją supančių daiktų santykius, 
apibrėžia žmogaus veiklos ir laisvės horizontus ir daugybę kitų sartriškos 
filosofijos komponentų. 

Ir pagaliau, néant Sartre'ui yra tokia nebūtis, kuri gyvuoja ir 
skleidžiasi kartu, greta ir lygiagrečiai būties. Norėčiau atkreipti skaitytojų 
dėmesį, kad tarp Heideggerio, teigiančio, kad „būtis“ ir „Niekis“ yra 
visiškai lygiateisės pirmapradės tikrovės apibrėžtys, ir Sartreo požiūrių 
ryškėja esminiai skirtumai, kadangi prancūzų mąstytojas į šiuos santy- 
kius įveda hierarchinį principą. Jam būtis yra hierarchiškai aukštesnė už 
„nebūtį“ arba „niekį“. Iš čia plaukia esminė išvada, kad nebūties negalima 
laikyti pirmapradžių būties fenomeny bruožu, kadangi nebūtis skleidžiasi 
tik būties paviršiuje. „Nėra ne-būties (non- être), — teigia Sartreas, — ki- 
taip nei būties paviršiuje“ (Sartre, 1981, 51). Vadinasi, Niekis Sartreo 
egzistencializme iškyla kaip esminis žmogaus būtį lemiantis veiksnys, 
kuris paaiškina žmogaus iškritimą iš visa persmelkiančio determinizmo 
įtakos lauko. Sąmonė, suvokianti skirtingumą nuo supančio pasaulio, 
unikalumą, esmę sieja su „būtimi sau“ ir Niekiu. 


Egzistencializmo teorinis pagrindimas 


Po šių būtinų ekskursų į pamatinių Sartreo egzistencinės filosofijos 
kategorijų aptarimo galime pereiti prie jo filosofijos teorinių nuostatų pagrin- 
dimo. Egzistencializmą jis suprato ne kaip abstrakčią teorinę sistemą, o į 
konkrečias kritiškai mąstančio žmogaus problemas susivedančią filosofiją, 
kuri daro įmanomu žmogaus gyvenimą jam svetimų neautentiškų vertybių 

pasaulyje ir kuri teigia, kad bet kokia tiesa ir bet koks veiksmas sąlygoja 
konkrečią aplinką ir žmogaus subjektyvumo sklaidą. Sartreas, kaip ir kiti jo 
bendražygiai Camus, Malraux, de Beauvoir, buvo ateistinio egzistencializmo 
šalininkas; į savo apmąstymų centrą EB 
jis iškėlė individualios žmogaus eg- 
zistencijos, laisvės, susvetimėjimo, 
nerimo, moralinės atsakomybės, 
absurdo ir maišto idėjas. 

Remdamasis Kierkegaardo 
idėjomis Sartreas plėtoja pagrindinę 
egzistencinės filosofijos nuostatą — 
„egzistavimas pirmesnis už esmę“ 
(Sartre, 1996, 26). Šis nuolatos 
kartojamas įvairiuose tekstuose tei- 
ginys pabrėžia vieną centrinių sartriškos sgcistencinds filosofijos konceptualių 
nuostatų, kad žmogiškasis subjektyvumas yra pirminis, lemiantis žmogaus ir 
jo egzistencijos esmę. Iš Kierkegaardo perimta pamatinė kategorija „egzisten- 
cija“ yra styguojanti Sartreo egzistencinės filosofijos ašis. „Egzistencija“ — tai 
kiekvieną žmogaus subjektyvios būties akimirką veikiantis veiksnys, kurio 
skiriamieji bruožai — susvetimėjimas, nusivylimas, baimė, šleikštulys, būties 
džiaugsmingumo ir pusiausvyros praradimas. „Šleikštulyje“ ši sąvoka siejama 
su pasaulio ir žmogiškosios būties prasmingumo praradimu. 

Vadinasi, Sartre'as atmeta tradicinę klasikinėje filosofijoje plėtojamą 
subjekto substancionalumo teoriją, kaip trukdančią suvokti tikrąją 
žmogiškosios būties esmę. Jis iškelia programinę tezę apie principinį 
žmogiškosios būties nesubstancionalumą. Kaip ir subjektyviosios onto- 
logijos kūrėjai Kierkegaardas ir Nietzsche, į žmogų jis žvelgia ne į kaip 
kažką amžiams duoto, griežtai fiksuoto, tačiau kaip į besiskleidžiančių 
įvairiose situacijose galimybių sumą. Todėl ir žmogus Sartreo koncepcijoje 
išsaugoja savo išskirtinį statusą tik tiek, kiek jis realizuoja save, Kierke- 
gaardo žodžiais tariant, „gimdo save laike“. 

Iš čia plaukia keli specifiniai sartriškai egzistencializmo versijai būdingi 
požiūriai. Pirma, žmogus aiškinamas kaip visuma įvairių savo individualaus 
pasirinkimo, valios aktų, poelgių, kurie padeda įgyvendinti užsibrėžtą in- 
dividualaus gyvenimo programą. Antra, žmonės patys išsigalvoja vertybes, 
nors apriori gyvenimas neturi prasmės. Todėl sąvoka „gyvenimo prasmė“ 
vartojama kaip bendrybė, anot Sartreo, yra tuščia metafizinė abstrakcija, 

kadangi realiame gyvenime kiekvienam ja tenka kurti paciam, individua- 
Dos valios pastangomis ir konkrečiais darbais. Vadinasi, tuo, kuo konkre- 
tus žmogus tampa, pirmiausia priklauso nuo jo valios, subjektyvių norų, 
pastangų ir atkaklumo siekiant užsibrėžtų tikslų. 

Autentišką asmenybę Sartreas, kaip ir neklasikinės filosofijos pir- 
mtakai, aprašo kaip iškrentantį iš įprastinių visuomenėje viešpataujančių 
socialinių santykių, ideologinių, moralinių, estetinių ir kitų nuostatų 
subjektą. Jis įkūnija pagarbos vertą atsiribojusio nuo stereotipinių 
požiūrių žmogaus tipą, kuris siekia gyvenimo prasmės pažinimo, dvasinio 
tobulėjimo. Atmetęs neautentiškas vertybes, toks žmogus neišvengiamai 
lieka akis į akį su savo būtimi, ties atsiveriančio prieš jo akis Niekio pra- 
raja, kuri verčia permąstyti gyvenimiškąsias nuostatas. 

Sartre'as neigia priežastinio determinizmo dėsnio universalumą 
ir, priešingai, plėtoja mintį - esmė gimsta be priežasties, skleidžiasi 
įvairiais pavidalais ir miršta atsitiktinai. Ta pati priežastingumo dėsniams 
nepaklūstanti beprasmybė gaubia gimimą ir mirtį. Todėl pirmiausia 
žmogus čia traktuojamas kaip Niekis, jis neturi jo kilmę paaiškinančios 
prigimties. Kita vertus, žmogiškoji tikrovė iškyla kaip visiškai unikali ir 
nesugretinama su jokia kita. Ir pagaliau, nežmogiško virtimo žmogišku 
negali deramai paaiškinti jokie pasauliniai istoriniai procesai. Žmogus, 
būdamas Niekis, yra tarsi skylė būties gelmėse. Vadinasi, žmogiškoji 
tikrovė sartriškoje egzistencializmo versijoje visiškai lemia pati save ir 
vienintelis jos „priklausomumas“ nuo pasaulio „būti nepriklausomam 
nuo jo“, kitaip tariant, „nebūti daiktu ar objektu“. 

Akivaizdu, kad Sartreas savo „Dievo mirties“, žmogaus prigimties ir 
misijos interpretacijose tolsta nuo Kierkegaardo ir artėja prie ateistinės 
Nietzscheės pozicijos. „Ateistinis egzistencializmas, kurio atstovas aš esu, - 
aiškina egzistencializmo kūrėjas, - yra nuoseklesnis. Jis moko, kad jei dievo 
nėra, tuomet yra bent jau viena tokia esybė, kurios gyvavimas yra ankščiau 
už esmę, esybė, kuri pradeda gyvuoti ankščiau, nei ją galima apibrėžti kokia 
nors sąvoka. Šį esybė yra žmogus“ (ten pat, 30). 

Polemika su Heideggeriu pabrėžia Sartreo teiginį, kad aprašinėjant 
būtį ir egzistencijos problemas negalima pamiršti išskirtinio sąmonės vaid- 
mens, kadangi antraip toks mąstymas bus nevisavertis ir neišvengiamai 
paklius į natūralizmo ir objektyvizmo aklavietes. Žmogiškoji būtis, anot 
Sartreo ontologinės sąmonės koncepcijos, būtinai privalo jungti savyje kaip 
neišvengiamą komponentą su aktyvia sąmonės veikla tiesiogiai susijusius ver- 


Devinta dalis. BŪTIES PRASMES IESKOJIMAI SARTRE'O EGZISTENCIALIZME 


tinimo ir interpretacijos, subjektyvaus tikrovės įsisavinimo elementus, nes tik 
sąmonės aktyvumas, asmenybės vidinis pasirinkimas ir iš jo išplaukiančios 
veiklos formos padeda įveikti asmenybės pasyvumą, inertiškumą ir pasau- 
liui bei egzistencijai gali suteikti prasmę ir vertę. Vadinasi, mesdamas iššūkį 
lemčiai, pasauliui ir sąmoningai pasirinkdamas, žmogus formuoja save kaip 
individualybę, o kartu artėja prie būties esmės pažinimo. 

Siekdamas apmąstyti sąmonę kaip būties esmės pažinimo 
instrumentą, Sartreas pradedant ankstyvaisiais veikalais formuoja savitą 
„sąmonės ontologiją“, kurią aiškina įjungdamas į ją visas „iki-refleksyvias“ 
sąmonės formas. Žmogiškos sąmonės fenomenas čia tyrinėjamas dviem 
pagrindiniais aspektais: ontologiniu ir metafiziniu. Ontologinis tyrinėjimas 
pagrindinį dėmesį sutelkia į skirtingų sąmonės struktūrų jų individua- 
liose apraiškose analizę, o metafizinis siekia konceptualiai paaiškinti kas 
Visatoje atsitiko, kad nutrūko vientisas būties srautas ir gimė „proveržis“. 
Taip atsirado kokybiškai nauja žmogiškosios būties forma apdovanota 
sąmonė, kurią mąstytojas analizuoja ontologiniu aspektu. Jis supriešina 
dvi skirtingas būties formas: „būtį savyje“, pakeičiančią objektyvią tikrovę, 
ir „būtį sau“, tapačią „žmogiškai realybei“, t. y. sąmonei. Iš čia plaukia 
radikalus dualistinis sąmonės ir būties atskyrimas bei jų supriešinimas. 
Siekdamas apibrėžti žmogų Sartreas aiškinasi sąmonės ir žmogiškojo sub- 
jektyvumo problemas. Niekas iš egzistencinės filosofijos kūrėjų neskyrė 
tokio dėmesio žmogaus sąmonės problemų analizei kaip Sartreas. Čia 
netgi galima kalbėti apie bemaž vientisą „sąmonės ontologiją“. 

Plėtodamas „subjektyviosios ontologijos“ idėjas, filosofas nuolatos 
pabrėžia asmenybės, jos individualios sąmonės, tik subjektyvios gyve- 
nimo pozicijos, subjektyvumo apskritai, individualios atsakomybės už 
save, savo veiksmus, pasaulį svarbą. „Žodis „subjektyvizmas“, - rašo 
jis, - turi dvi prasmes, ir mūsų priešininkai žaidžia šiomis prasmėmis. 
Subjektyvizmas reiškia, viena vertus, kad individualus subjektas pa- 
sirenka pats save, ir, kita vertus, neįmanomumą žmogui išsiveržti iš 
subjekto rėmų. Būtent antroji prasmė ir sudaro giliąją egzistencializmo 
prasmę“ (ten pat, 31). 

Subjektyvios sąmonės galimybės, funkcijos, santykiai su išoriniu pa- 
sauliu čia aiškinami pasitelkiant fenomenologijos pradininko požiūrius. 
„Bet kuri sąmonė, - rašo Sartre'as, - kaip parodė Husserlis, yra kokio 
nors daikto sąmonė, Tai reiškia, kad nėra sąmonės, kuri nesąlygotų trans- 


cendentinio objekto, arba, patogiau išsireiškus, sąmonė neturi „turinio“ 

(Sartre, 1981, 17). Iš čia plaukia Sartreo įsitikinimas, kad sąmonei iš prin- 
cipo svetimas substancionalumas, ji funkcionuoja kaip grynas „reiškinys“, 
kadangi gyvuoja tik tuo pavidalu, kuriuo reiškiasi. Tačiau būtent todėl, 
kad tai yra grynas reiškinys, ji yra ir „totali tuštuma“ (juk visas pasaulis 
yra už sąmonės ribų). 

Kita vertus, sąmonė realiai gyvuoja „būties savyje“ paviršiuje ir 
reaguoja į išorinio pasaulio įvykius. Ji sartriškoje ontologijoje aiškinama 
kaip beasmenis laisvų „egzistencijos“ aktų srautas, kuris kuria visus mus 
supančio pasaulio fenomenus, vadinasi, ir mano didžiai individualų „aš“. 
Taip atsiranda požiūris į sąmonę kaip „būties nebūtį, plyšį joje, „niekį“. 
Ir pagaliau, sąmonė čia reiškiasi ir kaip pagrindinė etinės atsakomybės, 
būties aktyvumo, judėjimo, kokybinės gyvenimo procesų įvairovės 
versmė, suteikianti absurdiškam ir susvetimėjusiam pasauliui prasmę. 

Kritiškai mąstantis žmogus, kuris nerimo būsenoje sužino, kad jo 
gyvenimo aplinkybės siejasi su atsakomybe, evoliucionuoja į visišką 


„vienatvę ir išgyvena kančias. Jam svetimi tampa banalūs pasiaiškinimai 


dėl veiklos trūkumų ar nepadarytų darbų. Žmogiškosios būties 
tikrovė Sartreo, kaip ir Kierkegaardo veikaluose, yra neatsiejama nuo 
visapersmelkiančių nerimo, baimės, nusivylimo ir kančios jausmų, 
kadangi žmogaus sąmonę nuolatos persekioja nepasiekiamas „būties 
pilnatvės“ vaizdinys. 

Sartre’as filosofiniuose ir literatūriniuose tekstuose daug rašo apie ne- 
rimo, nusivylimo, susvetimėjimo, baimės kamuojamo žmogaus jausmus, 
aiškinasi jų kilmę ir prigimtį. „Pirmiausia, - teigia jis, - reikia sutikti su 
Kierkegaardu, kad nerimas skiriasi nuo baimės tuo, kad baimė yra esybių 
baimė pasaulio akivaizdoje, o nerimas yra nerimas savo paties atžvilgiu. 
Galvos svaigulys yra nerimas tuo laipsniu, kuriuo aš bijau ne atitrūkti 
į bedugnę, o šokti į ją“ (Sartre, 1981, 64). Šie kamuojantys nerimo, 
baimės, atotrūkio tarp siekiamybės ir niūrios priešiško pasaulio tikrovės 
išgyvenimai gimdo kitus susvetimėjimo, nusivylimo ir kančios jausmus. 
Iš čia plaukia Sartreo išvada, kad jau iš prigimties žmogiškoji realybė - ne- 
laiminga sąmonė, kuri neturi jokios vilties įveikti šią tragišką būseną. 

Su nerimo ir baimės sąvokomis tiesiogiai siejasi ir kita iš Kierke- 
gaardo perimta sąvoka „susvetimėjimas“. Šiuolaikinis žmogus Sartreo 
veikaluose vaizduojamas kaip susvetimėjusiame, standartizuotame pa- 
saulyje veikiantis subjektas, kuris yra priverstas taikytis prie nepaprastą 
galią įgavusių socialinių institucijų kontrolės. Potvarkiai ir įsakai apri- 

boja asmenybės kūrybinės veiklos laisvę ir įtvirtina vergiškos sąmonės 
viešpatavimą. Individas lygiuojasi į masinei sąmonei įprastas standartines 
elgesio formas. 

Tokioje nuasmenintoje visuomenėje kritiškai mąstantis ir giliau su- 
vokiantis \ žmogus yra pasmerktas neautentiškai būčiai, susvetiméjimui. 
Tačiau joje puikiai jaučiasi įvairios „padugnės“ (salauds), prisitaikėliai, 
konformistai, nenaudėliai, niekšai, šunsnukiai, o išstumti į socialinio 
gyvenimo paribius kritiškai mąstantieji neišvengiamai jaučia slegiantį 
susvetimėjimą, nusivylimą dėl būties prasmės, šleikštulį, visa tai trukdo 
formuoti save kaip autonomišką asmenybę, kuriančią individualią istoriją. 
Atskirai asmenybei išsiveržti iš institucijų totalinės kontrolės, masinės 
konformistinės sąmonės apribojimų įtakos praktiškai neįmanoma, ka- 
dangi pavieniui daugumos valia yra neįveikiama. Iš čia plaukia išvada, 
kad išsivadavimas iš šios tragiškos neautentiškos būties slegiančios būsenos 
gali būti tik kolektyvinis, tačiau tam reikia surasti žmogaus poreikius 
tenkinančią bendraminčių grupę, kuri pajėgtų pralaužti asmenybės 
susvetimėjimo sieną. 

Vadinasi, susvetimėjusi nuo savęs, kitų žmonių, asmenybė masinių | 
stereotipų valdomoje visuomenėje priverstinai „gyvena“ pilko nuasme- 
nintojo gyvenimą. Tačiau toks gyvenimo būdas netenkina kūrybingos, 
jaučiančios savo vertę ir siekiančios atskleisti joje slypinčias potencijas 
asmenybės, ieškančios harmoningų santykių su pasauliu ir artimais 
žmonėmis. Todėl ji maištauja ir ieško tokių patikimų egzistencijos būdų, 
kurių pasirinkimas atveria kelius laisvei. 


Vidinio pasirinkimo ir laisvės galia 


Pagaliau priartėjome prie vienos centrinių Sartreo egzistencinės fi- 
losofijos dėmenų - laisvės, kurią jis šlovina daugelyje tekstų. Laisvė buvo 
viena svarbiausių jį nuo ankstyvųjų darbų iki gyvenimo pabaigos domi- 
nusių filosofinių problemų. Ji įgauna beveik kosminę reikšmę, neretai 
nustelbdama savo interpretacijos dramatizmu „egzistenciją“. Viename 
pokalbyje su Simone de Beauvoir Sartreas prasitarė, kad Būtis ir Niekis 
yra - kūrinys apie laisvę“ (Beauvoir, 1981, 505). 

Laisvė Sartreo traktuojama kaip pamatinis ir universalus žmogaus eg- 
zistencijos principas, lemiantis etines jo nuostatas, elgesį. Kita vertus, ji iškyla 


ir kaip absoliuti, nekvestionuojama, amžiams duota vertybė („žmogus yra 

pasmerktas laisvei“). Čia norėtųsi atkreipti dėmesį, kad „absoliučios laisvės“ 
savybė, kurią Sartreas priskiria žmogui, pirmiausia yra mąstymo, vidinio 
pasirinkimo laisvė, kuri skleidžiasi grynosios dvasios ir abstrakčių idėjų plo- 
tmėje. „Laisvė, - aiškina Sartre’as, - ir yra žmogiškoji būtis, pašalinanti savo 
praeitį iš vyksmo ir išskirianti savąjį niekį“ (Sartre, 1981, 64). 

Konkreti su realia tikrovė susijusi situacija įveda į šią laisvės sampratą 
korektyvas ir parametrus. Tačiau ta situacija, į kurią yra įmestas konkretus 
žmogus, negali būti įvardijama nei objektyvia, nei subjektyvia, kadangi 
paskiros struktūros yra griežtai objektyvios, o kita vertus, subjektyvios, juk 
žmogus gyvena konkrečių daiktų, reiškinių, socialinių santykių ir įtampų 
aplinkoje; jo sąmonė suvokia ir vertina tikrovės reiškinius subjektyviai. 
Todėl ir „situacijos“ kategorija Sartreo koncepcijoje įgauna dualistinį ats- 
palvį. Ji tuo pačiu metu atspindi žmogaus laisvę ir kartu jos „realumą“ ir 
„atsitiktinumą, kaip būtiną prielaidą buvimo konkrečiame pasaulyje, tarp 
daugybės kitų supančių žmonių, daiktų ir reiškinių. Iš čia plaukia išvada, 
kad „kiekvienu konkrečiu atveju laisvė negali turėti jokio kito tikslo be savęs 
pačios; jei pats žmogus pripažino, kad jis pats nustato vertybes, vadinasi, 
visiškoje vienatvėje (dans le délaissement), jis gali norėti tik vieno, o būtent - 
laisvės kaip visų vertybių pagrindo“ (Sartre, 1996, 69). 

Kita vertus, laisvės sąvoka Sartre'ui asocijavosi ne su išoriniais laisvę 
ribojančiais veiksniais, o su jsisgmoninta asmenybės egzistencine pozicija, 
jos aiškiu vidiniu gyvenimiškos pozicijos pasirinkimu. Todėl ir Būties ir 
Niekio rašymo metu fašistų tankų užtvindyta Prancūzija jam tiek yra lais- 
va, kiek jos gyventojai sugeba pasirinkti laisvo žmogaus poziciją. Taigi ir 
išsilaisvinimas, anot Sartreo, visada ir pirmiausia yra savęs išvadavinimas. 
„Mes, - rašo jis būdinga paradoksalia minčių dėstymo maniera, - niekuo- 
met nebuvome tokie laisvi kaip vokiečių okupacijos laikais. Mes prara- 
dome visas teises - pirmiausia kalbėjimo teisę; mums kasdien drėbdavo 
į akis įžeidinėjimus, o mes turėjome tylėti; mus masiškai deportuodavo 
kaip darbininkus, kaip žydus, kaip politinius kalinius; visur - sienose, 
laikraščiuose, ekranuose - mes regėjome tą šlykštų bespalvį veidą, kurį 
mūsų engėjai vadino mūsų veidu: būtent todėl mes buvome laisvi“ (Sartre, 
1949, 11). 

Vadinasi, laisvė, kaip ir egzistencija, yra pirmesnė esmei. Kaip ir Kier- 
kegaardo koncepcijoje ji siejama su kita „vidinio asmenybės pasirinkimo“ 
problema. Filosofas skatina žmonių suvokimą, kad jie yra savo likimo kal- 
viai, todėl kiekvienas pats privalo atsakingai rinktis gyvenimišką poziciją ir 

jos įgyvendinimo programas. Sartreas smerkia bet kokį asmenybės dvasios 
pasyvumą, abejingumą pasaulyje vykstantiems negatyviems reiškiniams, 
kadangi tai sudaro prielaidas blogio išsikerojimui. Iš čia plaukia teiginys, 
kad individo laisvė kaip neramaus kūrybiško subjektyvumo raiškos forma 
gali skleistis tik kaip „būties dekompresija“ (dėcompresion detre), atsira- 
dimui joje „skilimo“, „plyšio“, „skylės“, nebūties (néant). 

Vadinasi, žmogus, anot Sartreo, yra toks, kokį save sukuria. Tai - pir- 
mas pamatinis sartriškosios ateistinio egzistencializmo versijos principas. 
Mąstytojo piešiamame pasaulyje, skirtingai nei Kierkegaardo, nėra Dievo, 
kuris iš anksto suteiktų gyvenimui prasmę, tad žmogus priverstas laisvu 
individualios valios judesiu pats apsibrėžti egzistenciją. Žmogus negali 
iš pradžių būti, o tik paskui mąstyti ir rinktis. Todėl vidinio asmenybės 
pasirinkimo problema Sartreo koncepcijoje įgauna išskirtinę svarbą. 
Pasirinkimą knygoje Būtis ir Niekis jis apibūdina kaip „fundamentalų 
laisvės aktą“, kuris suteikia prasmę žmogaus gyvenimui ir veiklai. Tačiau 
sartriškoji „pasirinkimo“ sąvoka čia praranda Kierkegaardo veikalams 
būdingą vidinį dramatizmą, psichologinę įtampą ir įgauna su atsakomybe 
susijusį etinį atspalvį. 

Šis pasirinkimas Sartre'ui yra kupinas sąmoningumo jausmo ir neat- 
siejamas nuo suvokimo vertės to, ką renkamės. Žmogus, rinkdamasis savo 
gyvenimiškąją poziciją, visada yra vienas besikeičiančių aplinkybių aki- 
vaizdoje. Todėl jo pasirinkimas yra sąlygojamas konkrečios situacijos, o 
moralinė problema renkantis išlieka. Žmogus renkasi savo gyvenimiškąją 
poziciją netgi tuomet, kai jis, bėgdamas nuo atsakomybės, nieko nesi- 
renka, užima lūkuriuojančią poziciją, tačiau ir tokia „nesirinkimo“ pozi- 
cija tikrovėje yra pasirinkimas. Bailys, neturintis ryžto, tokiu ir išlieka. Tai, 
ką renkamės, anot Sartreo, turi būti kažkas gera ne tik sau, bet ir visiems 
kitiems. Vadinasi, žmogus yra vienodai atsakingas ir už save, ir už kitus. 
Pasirinkdamas save, jis pasirenka ir žmogų apskritai. 

Todėl kiekviena asmenybė turi ne abejingai susitaikyti su pasauly- 
je gyvuojančiomis blogio apraiškomis, tačiau aktyviai kovoti su jo 
pazabojimu. Šios dramatiškos kovos sėkmė dažnai priklauso ne tik nuo 
individo, tačiau ir jo galimybių bei kompetencijos ribas peržengiančių 
objektyvių aplinkybių. Suvokusi laisvę asmenybė suvokia, kad istoriją 
gali kurti ir ji. Vadinasi, tikroji laisvė, anot mąstytojo, prasideda anapus 
nusivylimo, kai asmenybė suranda jėgų išsilaisvinimui iš neautentiškos 


būties formų ir kyla į kovą su blogiu vardan humanistinių idealų. 

Tačiau kartu Sartreas atskleidžia „buvimo laisvės kelyje“ sudėtingumą, 
kad laisvė nuolatos yra pavojuje. Kadangi laisvė tiesiogiai siejasi su subje- 
ktyviais veiksniais ir konkrečia sąmone, dėl jos reikia kovoti ir ją ginti nuo 
įvairių pasikėsinimų 
į jos galimybių 
apribojimus. Iš čia 
kyla įsitikinimas, 
kad būti laisvam 
pirmiausia reiškia 
būti autonomiška 
ir savitai mąstančia 
asmenybe, tokia, 
kuri savo santykiais 
su pasauliu ir kitais 
nuolatos formuoja 
save, tarsi „surenka“ save iš daugybės bruožų, savybių ir kartu kuria kaip 
autonomišką asmenybę. Laisvė yra ne tik galimybė formuoti save, būties 
perspektyvas, tačiau ir sunki, reikalaujanti pilietiškumo ir drąsos moralinė 
atsakomybė, kurios jausmą vėliau Sartreas išplėtė iki begalybės: savo taps- 
me žmogus turi suvokti, kad „moraliai yra atsakingas už visa ir viską, kas 
vyksta pasaulyje“. 

Sartreas ne tik skelbė šias humanistines idėjas, tačiau ir kasdienia- 
me gyvenime jomis rėmėsi. Dalyvaudamas įvairiuose visuomeniniuose 
sąjūdžiuose jis aktyviai protestavo prieš kolonijinius karus, ypač Alžyro 
karą, vengrų sukilimo 1956 m. numalšinimą, pasmerkė Vietnamo karą, 
Kubos blokadą, Prahos pavasario 1968 m. užgniaužimą, kartu su Bertranu 
Raselu ir kitais intelektualais surengė tribunolą JAV karo nusikaltimų 
Vietname pasmerkimui, demonstratyviai rėmė TSRS disidentus. Re- 
agavimas į naujus gyvenimo iššūkius, kintančią geopolitinę situaciją, 
nebijojimas keisti savo požiūrių - labai būdingas jo maištingam ir ne- 
nuolankiam charakteriui. Pavyzdžiui, po karo užsikrėtęs komunizmo 
idėjomis, gyvenimą jis baigė aršiu antikomunistu ir ekstremistinių kovos 
formų šalininku. Visą gyvenimą buvęs karingu ateistu, gyvenimo pabai- 
goje priėmė judaizmą. 

Šis Sartreo maištingumas, nonkonformizmas, asmenybės laisvės ir 
nesusitaikymo su valstybinių ir biurokratinių institucijų teroru žavėjo 
maištingą jaunąją kartą, įvairių radikalių kairuoliškų grupuočių lyde- 

rius ir darė stiprų poveikį „naujųjų kairiųjų“ ir bitnikų judėjimams. Jo 
nonkonformistinėmis ir humanistinėmis idėjomis rėmėsi kairuoliškų, 
neretai ir ekstremistinių jaunimo grupuočių šalininkai. Pažymėtina, kad 
1968 m. kontrkultūros sąjūdžio ir Prancūzijos studentų sukilimo metu 
Sorboną užėmę maištaujantys studentai plačiai rėmėsi jo savitai supras- 
tomis idėjomis ir kontrkultūros epogėjaus metu įsileido į universiteto 
pastatą vienintelį Sartrea. 

Mastytojo požiūris į asmenybės laisvę varžančią insitucinę priklausomybę 
atsiskleidė daugelyje demonstratyvių nonkonformistinių, dažnai visuomenę 
šokiravusių poelgių. Pavyzdžiui, Sartreas atsisakė 1945 m. apdovanojimo 
Lėgion dhonneur (Garbės legiono) ordino, katedros prestižinėje Collėge de 
France, 1964 m. jam skirtos Nobelio literatūrinės premijos. Gabrielis Marce- 
lis tuoj pat po žinios apie Nobelio premijos suteikimo Sartre'ui straipsnyje, 
paskelbtame Nouvelles littėraires, ne be ironijos pastebėjo, kad Nobelio ko- 
mitetas, suteikdamas jam 1964 metų premiją, „išaukština Vakarų duobkasį“ 
(Marcel, 1964, 4). 

Aiškindamas šių oficialių išskirtinumo ženklų atsisakymo priežastis, 
Sartre'as teigė, kad kūrėjas, užimantis konkrečią poziciją, politinėje, 
socialinėje ir kultūrinėje srityje, turi veikti tik jam pačiam, jo talentui 
pavaldžiomis priemonėmis: jei kalbame apie rašytoją - žodžiu. Bet kokie 
išskirtinumo ženklai, jo įsitikinimu, „daro skaitytojams spaudimą, kurį aš 
laikau nepageidaujamu. Juk yra skirtumas tarp parašo „Jean-Paul Sartre“ 
ir „Jean-Paul Sartre, Nobelio premijos laureatas“. Rašytojas, sutikęs su 
tokiais išskirtinumo ženklais, kartu su savo pozicija susieja jį pagerbusią 
asociaciją ar institutą. Taip, mano simpatijos Venesuelos partizanams 
liečia tik mane vieną“ (Sartre, 1994, 493). Tačiau jis padarė išimtį, kai 
atsisakęs daugybės kitų prestižinių universitetų pasiūlymų, 1976 m. tapo 
Jaruzalės universiteto Honoris Causa, t. y. garbės daktaru. 


Estetikos ir meninės kūrybos problemos 


Savo ilgai plėtotos ir iki galo neįgyvendintos egzistencinės ontologi- 
jos principus Sartreas perkelia į estetikos ir meno problemų plotme. Šis 
problemų laukas mąstytojui buvo artimas, kadangi lygiagrečiai filosofi- 
nei kūrybai jis daug dėmesio skyrė eseistikai, literatūrai, kritinei meno 
recepcijai. Nuosekliausiai estetinę filosofinės programos dalį įgyvendino 


didžiulės apimties veikale, skirtame Flauberto gyvenimo ir kūrybos anali- 

zei. Šiame tyrime jis iškėlė uždavinį nuosekliai įgyvendinti grynai mokslinę 
kompleksinę vieno konkretaus kūrėjo intelektualinės biografijos, jo kūrybą 
sąlygojusių veiksnių, motyvų, vaizdinių sistemų ir pan. analizę. 

Nors Sartre'as nerašė specialių sistemingų estetikos ir meno filosofijos 
teorinių tekstų, jo veikaluose egzistencializmo estetika įgauna daugmaž 
išplėtotos teorijos pavidalą. Sartreo estetikoje susipina Kierkegaardo 
egzistencinio mąstymo principai, Bergsono intuicijos teorija, fenomeno- 
logijos, marksizmo ir psichoanalitinės estetikos elementai. Jo estetinės 
koncepcijos išeities taškas yra „mąstančiojo individo subjektyvumas“ 
(Sartre, 1946, 63), iškeliamas kaip aukščiausia substanciali realybė, le- 
mianti žmogaus būties esmę, kūrybos ir pasaulio suvokimą. Mąstytojas 
plačiai gvildena estetiškumo prigimties, estetinės sąmonės, vaizduotės, 
menininko kūrybinio potencialo, meno specifikos, estetinio suvokimo, 
menininko laisvės, socialinio angažavimosi, meninės kūrybos procesų 
psichologijos ir daugelį kitų problemų. 

Sartreo estetinės pažiūros patyrė esminę evoliuciją. Skiriami trys 
pagrindiniai Sartreo estetinės evoliucijos periodai; pirmajame jis feno- 
menologiškai gvildeno estetinės sąmonės problemas, antrajame iškyla 
menininko kūrybos ir socialinio angažuotumo problemos, o trečiajame 
jo dėmesio centre atsiduria menininko asmenybės, kūrybos ištakų bei 
meninės kūrybos dėsningumų pažinimo problemos. 

Ankstyvuosiuose iki karo pradžios parašytuose veikaluose LImagination 
(„Vaizduotė“, 1936) ir Limaginaire. Psychologie phėnomėnologigue de 
l'imagination („Įsivaizduojama. Fenomenologinė vaizduotės psichologija“, 
1940) jis sutelkia dėmesį į psichologines estetinės sąmonės, menininko vaiz- 
duotės, meno kūrinio būties problemas, o pradedant knyga Būtis ir Niekis, 
estetikoje iškyla menininko, kūrybos proceso, socialinio angažavimosi, kūry- 
binės laisvės ir kitos, artimai susijusios su menininko kūrybiniu potencialu ir 
meninės kūrybos psichologija, egzistencinis interpretavimas, 

Ankstyvuosiuose veikaluose Sartre'as atskiria estetikos (grožio) sritį 
nuo etinės (gėrio). Moralę jis sieja su praktine žmonių veikla, o estetiką 
su vaizduotės, grožio ir meno sfera. Vėliau, stiprėjant humanistiniams ir 
socialiniams Sartreo estetikos motyvams, ši priešprieša silpnėja, kadangi 
grožio sfera vis labiau suartinama su moraliniais principais. „Nors lite- 
ratūra yra viena, o moralė - visai kita, - sako Sartre'as, - tačiau estetinio 
imperatyvo esmėje slypi moralinis imperatyvas“ (Sartre, 1964, 110). 
Grožis dabar atspindi idealią pasaulio būseną, kurioje esmė ir daiktų eg- 

zistavimas tarsi skleidžiasi absoliucioje vienybėje. Jis iškyla kaip pasauliui 
būdinga nerealizuota vertybė, besiskleidžianti tik per pačius žmones, 
siekiančius grožio! Žmogus tik tiek suvokia grožį pasaulyje, kiek pajėgia 
jį atgaivinti savo vaizduotėje. „Tai reiškia, - sako Sartre’as, - kad estetinėje 
intuicijoje aš suvokiu įsivaizduojamą objektą tik per paties savęs pagavą 
kaip totalumą būties savyje ir būties sau“ (Sartre, 1981, 236). 

Sartreo veikaluose fenomenologiškai aiškinamos vaizduotės (imagi- 
nation) ir jos korelianto įsivaizduojama (l'imaginaire) kategorijos įgauna 
universalią reikšmę. Vaizduotės atsiradimas tampa kaip magiškas kūry- 
bingumo ir laisvės sklaidos aktas. Per vaizduotę sąmonė išvysta kūrybinių 
galimybių erdvę, besiskleidžiantį grožį, suvokia žmogaus padėtį (situation) 
pasaulyje ir išryškina egzistencijos prasmę. 

Sartreo plėtojamoje vaizduotės teorijoje susipina fenomenologijos, 
egzistencializmo ir psichologinės estetikos elementai. Pagrindine vaiz- 
duotės funkcija skelbiamas vaizdinių kūrimas, kurie fenomenologiškai 
aiškinami kaip sąmonės veiklos padarinys. Sartreo tezė „vaizdinys yra 
sąmonė“ pabrėžia fenomenologine abipusio sąmonės ir pasaulio są- 
ryšingumo idėją. „Sąmonė neatsiejama nuo pasaulio, o pasaulis nuo 
sąmonės“. Vadinasi, pasaulyje besiskleidžiančioms grožio formoms ir 
meno kūriniams estetinę prasmę suteikia suvokėjo sąmonė. Jos įsitrau- 
kimas į estetinio suvokimo aktą aiškinamas kaip būtina „įsivaizduojama“ 
(l'imaginaire) gimimo prielaida. 

Kita vertus, nuolatos skatindama asmenybės kūrybingumą, kurdama 
didingą meno pasaulį, vaizduotė trukdo paskęsti pilkoje kasdienybėje. Taip 
aiškinamas praktinis tikrovės atskyrimas nuo aukštintojo vaizduotės sukurto 
meno pasaulio. „Jau dabar, - sako Sartreas, - galima suformuluoti pagrindinę 
išvadą: meno kūrinys yra irealus“ (Sartre, 1940, 239). Vadinasi, menininko 
būties absurdiškumą, jo kovą su anoniminėmis žmogaus sąmonę ir laisvę 
kaustančiomis jėgomis pateisina jo kūrybinės veiklos produktas - meno kū- 
rinys.. „Meno kūrinys, - sako Sartreas. - netarnauja laisvei, o ją užkariauja“ 
(Sartre, 1948, 97). Menų hierarchijoje filosofas iškelia literatūrą, kuriai, skir- 
tingai nei kitiems menams, suteikia išskirtinę galimybę magiška žodžio galia 
aktyviai skverbtis į pasaulį, veikti žmonių sąmonę, plėsti jų laisvės horizontą. 
„Šiandieną mūsų laisvė, - pareiškia Sartreas, - yra ne kas kita, kaip laisvas 
kovos pasirinkimas, siekiant išsivaduoti“ (Sartre, 1964, 110). 

Biityje ir Nieke Sartre'as atmeta tradicinę romantikų ir neklasikinės 


filosofijos šalininkų plėtojamą genijaus sampratą, pirmiausia siejamą su 

išskirtinėmis virš masės iškilusios unikaliais sugebėjimais apdovanotos 
asmenybės vaizdinį. „Prousto genialumas, - rašo jis, - tai ne jo kūrinys, 
paimtas izoliuotai, ir ne subjektyvus sugebėjimas jį sukurti. Tai pats kū- 
rinys kaip asmenybės raiškos formų visuma. Štai kodėl, pagaliau, mes 
galime atmesti regimybės ir esmės dualizmą. Regimybė ne slepia esmę, ji 
ją atskleidžia; ji yra ta esmė“ (Sartre, 1981, 12). 

Esė Baudelaire (1947) plėtojamas egzistencinis mokymas apie pir- 
mapradį visuomenės priešiškumą asmeniškiausiems menininko kūry- 
biniams polėkiams. Skiriamuoju tikro šiuolaikinio menininko bruožu 
skelbiamas jo priešiškumas pasauliui, sau ir tragiškas sąmonės skilimas. 
Jo sąmonė yra nuolatinėje įtampos, kovos su savimi būsenoje. Toks me- 
nininkas, siekdamas išreikšti unikalią egzistencinę patirtį, sąmoningai 
renkasi tragišką gyvenimiškąją poziciją (net kraštutinę jos formą - mirtį). 
Vadinasi, tikro menininko kūrybinė pergalė virsta pralaimėjimu, laisvė — 
pančiais, laimė - nelaime ir jo „kūryba priartėja prie savižudybės“ (Sartre, 
1963, 241). 

‘Vélyvuose veikaluose Critique de la raison dialectique („Dialek- 
tinio proto kritika“, 1960) ir fundamentaliame Gustaveo Flaubert’o 
kūrybai skirtame 3 tomų veikale L'idiot de la famille („Idiotas 
šeimoje“,1971-1973) iškyla kompleksinės menininko kūrybą lemian- 
čių veiksnių tyrinėjimo problemos. Pastarajame veikale Sartre'as pasi- 
telkia „egzistencinės psichoanalizės“ metodologines prieigas ir derina 
jas su biografinio, fenomenologinio, sociologinio ir kitų metodų bei 
tyrinėjimo strategijų teikiamomis galimybėmis. Skirtingai nei anksty- 
vuosiuose veikaluose, marksizmo ir psichoanalizės veikiamas, autorius 
menininko kūrybos ištakas sieja su išorinėmis socialinėmis, ekonomi- 
nėmis, politinėmis visuomenės struktūromis ir vidinėmis, psichoana- 
litiškai traktuojamomis asmenybės tapsmo vaikystėje problemomis. 
Meninės kūrybos prigimtį, Sartreo nuomone, galima teisingai suvokti 
tik remiantis kompleksine metodologija, t. y. išsiaiškinus objektyvius 
menininko kūrybiškumą lemiančius veiksnius. Vėliau nuosekliai įvai- 
riais analizės aspektais pasitelkiant skirtingas metodologines prieigas 
ir tyrinėjimo strategijas galima papunkčiui atskleisti, kaip kiekviena 
asmenybė gyvenime ir kūryboje įveikia kaustančias išorines įtakas ir 
išlaisvina kūrybiškumą. Menininko gyvenimas ir kūryba neatsiejami 
nuo egzistencinių būties prieštaravimų įveikimo, nuolatinės kovos už 
laisvę ir kūrybos erdvę. 


Devinta dalis. BUTIES PRASMĖS IEŠKOJIMAI SARTRE'O EGZISTENCIALIZME 


Analizuodamas Flauberto kūrybos ištakas, jo vaikystės ir paauglystės 
metus, Sartre'as parodo, kaip negatyvi vaikystės patirtis, šeimos aplinka 
sąlygojo psichologinių kompleksų ir p kasas GE, įsigalėjimą 
būsimojo rašytojo pasaulėžiūroje. „Jei FE 2 
Flaubert gyvenimas buvo užprogra- 
muotas, - pabrėžia Sartreas, - ištakų 
reikia ieškoti jo neurozėse“ (Sartre, 
1973, t. 3, 447). Sudėtingi psicholo- 
giniai nerandančio vietos šeimoje 
berniuko santykiai su artimaisiais, 
Sartreo nuomone, formavo Flauberto 
psichologiją, požiūrį į pasaulį, verty- 
bines nuostatas, nevisavertiškumą ir 
idioto savimonę. Neigiama vaikystės 
patirtis ir su ja glaudžiai susijęs ne- 
visavertiškumo jausmas sukėlė epilepsiją ir vertė keisti gyvenimo "būdą. 
Galutinai atmetęs neapkenčiamą merkantilinį buržua vertybių pasaulį, 
rašytojas sąmoningai pasirenka autsaiderio ir kūrėjo kelią. Vadinasi, kū- 
ryba Sartreo koncepcijoje padeda menininkui pabėgti nuo priešiško pa- 
saulio, žmogaus egzistencijos skaudulių į idealų laisvės, fantazijos, meno 
pasaulį. Tikram menininkui, visiškai panirusiam į kūrybą, nepavyksta 
prisitaikyti prie merkantilios visuomenės principų, jis pasmerktas konf- 
liktui, susvetimėjimui, neurozėms. Tragiškas sąmonės skilimas, neurozės 
ne tik laikomos tikrosiomis meninės kūrybos ištakomis, tačiau, kaip ir 
Dostojevskiui, Hôlderlinui, Nietzscheei, Proustui ir daugybei kitų didžių 
kūrėjų, padeda žvelgti į kitiems neregimas dvasios gelmes. 

Egzistenciškai išgyventą autentišką meno kūrinį Sartreas aiškina kaip 
„būties atspindį“, kvietimą suvokėjui pasinerti į kūrybinę veiklą. Svarbiau- 
sias jo tikslas - būties pilnatvės jausmo sugrąžinimas. Todėl tikras meno 
kūrinys suteikia šį jausmą ir menininkui, ir jo kūrinių suvokėjui, padeda 
jiems įveikti egzistencines negandas, išsaugoti tapatumą krizinėse situa- 
cijose ir paskatina veikti dėl aukštų humanistinių visuomenės idealų. 

Taigi egzistencializmo filosofija jautriai atspindėjo stiprėjančias žmo- 
nių susvetimėjimo tendencijas, sąmonės bei tradicinių Vakarų kultūros 
ir meno vertybių krizę. Iš čia kyla egzistencinei pasaulėjautai būdingos 
tragiško nusivylimo, būties beprasmiškumo nuotaikos, noras susieti es- 
tetinį išgyvenimą ir meną su transcendentinėmis vertybėmis (Marcelis, 

Jaspersas) arba aiškinti kaip priemonę įveikti sąmonės krizę ir įgauti 
socialinę, politinę, kūrybinę laisvę (Sartreas, Camus, Malraux, Merleau- 
Ponty, de Beauvoir). 

Įtakingiausio prancūziškojo egzistencializmo atstovo Sartreo, kaip ir kitų 
egzistencinio mąstymo išpažinėjų, požiūris į filosofiją, jos uždavinius, tiks- 
lus, kategorijų pasaulį buvo neįprastas, kadangi jie nesidomėjo tradicinėmis 
sistemingai gvildenamomis spekuliatyvios filosofijos problemomis. Užuot 
nuosekliai akademiškai jas tyrinėję, jie emocionaliai apmąstė tas, kurios tie- 
siogiai siejosi su pamatiniais žmogaus egzistencijos klausimais. Šiuo aspektu 
egzistencinė filosofija yra greičiau pasaulėžiūra, individualus mąstytojo san- 
tykio su jaudinančiomis egzistencijos problemomis nagrinėjimas. 

Pagrindinės Sartreo filosofiniuose ir literatūriniuose kūriniuose plė- 
tojamos temos - žmogaus likimas, gyvenimo prasmės ieškojimas, pasirin- 
kimas, kūrybinė asmenybės sklaida, jos laisvė - artimos intelektualams ir 
meninei inteligentijai. Todėl egzistencinės Sartreo idėjos sulaukė paltaus 
tarptautinio atgarsio. Sartreo autoritetas ir poveikis intelektiniam elitui ir 
jaunuomenei, godžiai skaičiusiai jo knygas, buvo didžiulis. Jo pasitrauki- 
mas dėl sunkios ligos daugelio buvo suvoktas kaip nacionalinė tragedija, 
konkrečios humanistinių idealų kupinos epochos pabaiga. Neatsitiktinai 
per Sartreo laidotuves Paryžiaus gatves užtvindė 25000 žmonių. Tai buvo 
antros (po V. Hugo) tokios laidotuvės, kurios liudijo ne tik apie intelek- 
tualų, filosofijos, literatūros, meno mylėtojų, tačiau paprastų prancūzų 
pagarbą šiam valdžios nemėgiamam (dėl nuolatinės jos kritikos), tačiau 
nuosekliai teigusiam mąstymo ir būties vienovę prancūzų mąstytojui. 

Dešimta dalis 


POSTMODERNISTINIS LŪŽIS IR JO ISTORIOSOFINĖ PRASMĖ 


Postmodernistinio lūžio esmė 


Šios dalies dėmesio centre - paskutiniame XX a. ketvirtyje išsisklei- 
dę nauji kultūrinio, socialinio gyvenimo, filosofijos, estetinės minties 
ir meno transformacijos procesai. Siekiant juos apibūdinti dabartinėje 
humanistikoje išplito du pagrindiniai terminai „postmodernybė“ ir 
„postmodernizmas“. Abu jie, kaip liudija priešdėliai, ženklina tai, kas 
vyksta po jau gyvavusių reiškinių. Pirmasis įvardija po ėpogue moderne 
įsigalėjusios globalizacijos, technogeninės civilizacijos ir naujausių infor- 
macinių technologijų paveiktos naujos POST modernios epochos būseną 
ar pobūdį, o antrasis - naujas kultūros, filosofijos, estetikos, literatūros ir 
meno raidos slinktis, tendencijas, kurioms šioje dalyje skiriamas pagrin- 
dinis dėmesys. 

Postmodernistinis projektas buvo ženklintas tikrovės, buities, gy- 
venimo, filosofijos estetinimo atspalviais; jo kūrėjais buvo dažniausiai 
iš estetinių problemų lauko išaugusios asmenybės Nietzsche, Lyotardas, 
Jenksas, Eco, Welchas ir kiti estetikos, literatūros, architektūros specia- 
listai. Iš tikrųjų šio sudėtingo ir daugiasluoksnio reiškinio savitumas 
pirmiausia buvo konceptualiai apmąstomas estetinių problemų lauke, 
todėl daugumoje įtaigiausių postmodernizmo kūrėjų teorijų vyrauja 
estetiniai motyvai ir intonacijos. Kita vertus, nedaug nusižengdami tie- 
sai galime teigti, kad būtent estetikoje geriausiai atsispindėjo globalios 
postmodernistinės ideologijos ir teorijos slinktys. Vienas žymiausių 
postmodernizmo ideologų Lyotardas formavosi prancūzų estetikos 
patriarcho Dufrenne aplinkoje, buvo jo mokinys, jaunystėje domėjosi 
fenomenologine estetikos tradicija, 1985 m. Pompidou centre surengė 
konceptualią postmodernistinės estetikos idėjas išreiškiančią parodą 
„Nemedžiaga“ (Les imatėriaux), kurioje siekė vaizdžiai parodyti, kaip 
naujausios technologijos veikia žmogaus suvokimą ir meno raidą. 

Postmodernizmo teorijos estetinė orientacija neturėtų stebinti, kadan- 
gi intelektualios asmenybės natūraliai visose supančios gamtos ir gyvenimo 
srityse įžvelgia estetinius aspektus. Vadinasi, juo kultüringesnis žmogus, 
visuomenė, tuo stipriau išreikštas „estetinis instinktas“. Šią tezę patvirti 
galima japonų kultūra Rytuose ir prancūzų Vakaruose. 


Dešimta dalis. POSTMODERNISTINIS LŪŽIS IR JO ISTORIOSOFINE PRASME 


Dar septintajame XX a. deSimtmetyje plintant terminams ,,post- 
modernizmas“, „postmodernybė“, „postmodernus“ į įvairias kultūros ir 
humanistikos sritis, ėmė ryškėti ir jų E bei neapibrėžtumas. Tačiau 
jie atspindėjo konkre- ; 
čius Vakarų savimonės 
poslinkius ir apibūdino 
naujus mąstymo, esteti- 
nio pasaulio suvokimo 
ir meninės kūrybos 
būdus. Šiame tekste 
daugiaprasmė sąvoka 
postmodernizmas var- 
tojama dviem prasmė- 
mis: plačiąja istoriosofi- 
ne ir siauraja stilistine. 
Pirmu atveju, turime : 
omenyje globalinių kultūrinių ciklų kaitą. Šiuo požiūrių DEEN Pompidou 
traktuojame kaip vieną svarbiausių epochiniy lūžių žmonijos civilizacijos ae or 
istorijoje, susijusių su perėjimu nuo lokalių civilizacijų istorijos prie globa- ir R. Rogers. 
lios metacivilizacijos. Teorinės refleksijos lygmenyje — tai perėjimas nuo 1977 
klasikinėje metafizinėje Vakarų kultūrologijoje, socialiniuose moksluose, 
filosofijoje, estetikoje, meno filosofijoje, politologijoje viešpatavusios euro- 
centrinės prie postmodernistinėje įsigalėjusios policentrinės globalizuoto pa- 
saulio vizijos. Siaurąja prasme terminas postmodernizmas pasitelkiamas 
apibūdinant ėpogue moderne ir klasikinį modernizmą keičiančius naujus 
postmodernistinės estetikos, meno filosofijos ir meno bruožus, kurie ypač 
išsiskleidė septintajame-devintajame XX a. dešimtmečiuose. 

Tūkstantmečio pabaigoje lygiagrečiai plėtojasi keletas nepaprastai 
svarbių procesų, turinčių istoriosofinę prasmę ir ilgalaikius padarinius 
civilizacijos istorijai. Žmonijos kultūros istorijoje pirmą kartą pereinama 
nuo sąlyginai izoliuotų lokalinių civilizacijų (egiptiečių, šumerų, indų, 
kinų, graikų, inkų, actekų, arabų, musulmonų ir t. t.) prie vieningos 
metacivilizacijos, kurioje ryškėja sudėtingas skirtingų civilizacijų socialiai 
aktualių kultūros, religijos, filosofijos, etikos, estetikos, meno vertybių, sim- 
bolių susipynimas ir asimiliacija. 

Metacivilizacinės kultūros tapsmas ~ tai pirmiausia globalizacija, 
sudėtingas naujos pasaulio bendrijos, integralaus kultūros tipo ir pliuralis- 

tinės vertybių sistemos kūrimas, kuris neįmanomas be atsiradimo kančių, 
priešybių susipynimo, skirtingų civilizacijų kultūros tradicijų susidūrimo, 
konkurencijos, glaudesnio supratimo ieškojimo. Dvasinės kultūros srityje 


„tiesioginė globalizacijos išraiška yra ekumenizmo tendencijų stiprėjimas. 


Internacionalios sintetinės religijos, filosofijos, estetikos, meno ir pan. 
formos, veikiamos globalizacijos, postmoderno kultūroje jungiasi, nive- 
liuojasi, transformuojasi ir skleidžiasi įvairiuose Žemės regionuose. Šių 
formų įvairovė, polietniškumas, daugiakalbystė, sudaranti būtinas prielai- 
das integralios metacivilizacijos tapsmui, pirmiausia įsigali megapoliuose, 
kuriuose intensyviau sąveikauja kultūros tradicijos. 

Kitas lūžis tiesiogiai siejasi su teksto kultūros recesija, degradacija ir 
intensyvia vaizdo kultūros plétote. Šis globalus perėjimas nuo teksto prie 
vaizdo paaiškina, kodėl, silpstant klasikiniams Vakarų mąstymo ir kūrybos 
principams, metacivilizacinėje postmodernizmo kultūroje toks stiprus hie- 
roglifinės tradicijos zonoje (Kinija, Japonija) susiformavusių neklasikinių 
mąstymo ir kūrybos principų poveikis. Jos esmę sudarantis hieroglifas yra 
sintetinė vizualinė struktūra, daugiakryptės laisvai formuojamos vaizdo 
kultūros modelis, idealiai atitinkantis postmodernizmo poreikius. 

Įsigalint postmoderno kultūros principams, vis labiau aiškėja, kad tai 
naujas post eurocentrinės universalios metacivilizacinės kultūros reiškinys. 
Postmodernizmas iš tiesų yra tai, kas chronologiškai eina po modernizmo, 
tačiau tai ne paprasta reakcija į modernizmo sukurtą vertybių sistemą ir pa- 
saulio regėjimo, mąstymo, kūrybos principus, tai epochos perversmas, radikali 
kultūros paradigmų ir dvasinių orientyrų kaita, kurios reikšmės dar nesuvo- 
kème. Postmoderne išryškėję radikalūs poslinkiai turi ne lokalinę, o globalinę 
istoriosofinę prasmę. Esame Naujaisiais amžiais Vakarų Europos civiliza- 
cijoje susiklosčiusios pasaulėžiūros, klasikinės filosofijos, estetikos, meno 
idealų irimo liudininkai. Taigi kalbėdami apie klasikinės vakarietiškosios 
kultūros, ypač meno formų, radikalią transformaciją epochų sandūroje, 
turime suvokti, kad tai, kas vyksta šiuolaikinėje postmoderno kultūroje, 
mene, nėra eilinis stilius, o kokybiškai naujas civilizacijos lūžis. Jis susijęs 
su perėjimu nuo klasikinių eurocentrinių mąstymo ir kūrybos principų, 
nekritiškai laikytų vieninteliais galimais ir teisingais, prie universalesnių, ne- 
klasikinių, atvirų, polilogiškų, jungiančių aktualiausius visų žmonijos kultūrą 
formavusių civilizacijų ir tautų kultūros simbolius bei kodus. Dabartinėje 
masinių komunikacijų viešpatavimo metacivilizacijoje susidaro neregėtos 
galimybės žaibiškai sąveikauti skirtingų pasaulio regionų kultūroms. 


Dešimta dalis. POSTMODERNISTINIS LUZIS IR JO ISTORIOSOFINE PRASME 


Vadinasi, postmodernizmo idėjų įsigalėjimo epochoje esame vieno 
svarbiausių ir Vakarų civilizacijos istorijoje kultūros, lūžio, radikaliai kei- 
čiančio daugelį per amžius nusistovėjusių Europos mąstymo, kūrybos ir 
meno nuostatų, liudytojai. Net paviršutiniškas žvilgsnis į dabartinius pro- 
cesus atskleidžia, Spenglerio žodžiais tariant, gyvybinės energijos siekimo 
ir perėjimo iš gyvos „kultūros“ į surambėjusios technokratinės „civilizaci- 
jos“ stadiją požymius. Neatsitiktinai postmodernizmo filosofai, plėtodami 
Schopenhauerio, Nietzscheės, Spenglerio, Benjamino, Adorno, Heidegge- 
rio motyvus, prabyla apie postnihilizmo epochą, kurioje desakralizuojama 
daugelis „amžinųjų“ Vakarų civilizacijos idealų, stabų, susvyruoja švietėjų 
époque moderne ideologijai būdingas tikėjimas absoliučia racionalaus Proto 
galia ir šviesiomis žmogaus būties perspektyvomis. 

„Postmodernistai, - aiškina Sartreo ir Derrida mokinys, įtakingiau- 
sias Jeilio mokyklos amerikietiškojo dekonstruktyvizmo ideologas Paul de 
Man, - ėpogue moderne metafiziką kritikuoja pirmiausia todėl, kad tokios 
kategorijos, kaip Gėris, Vienis, Tiesa daugiau nepajėgia paremti kultūros“ 
(De Man, 1979, 119). Jam pritaria ir Ihabas Hassanas, kuris konstatuoja, 
kad pamatinės sąvokos Dievas, Valdovas, Žmogus, Protas, Istorija, Valsty- 
bė negrįžtamai praranda savo prasmę (Hassan, 1987, 442). Vartotojiškoji 
époque moderne civilizacija supriešino žmogų ir gamtą, tyliai žūčiai pasmerkė 
miškus, paukščius, gyvūnus, sukūrė nužmogintą akmeninių džiunglių ir jas 
supančių „buities šiukšlių“ pasaulį. Nietzsche karčiai ironiškai teigė, kad mūsų 
civilizacijai „pavyko tik menki dalykai“. Įtakingi postmodernizmo ideologai 
postnihilistinę Vakarų civilizaciją laiko nenatūraliu negyvu organizmu (De- 
leuze, Joseph Beuys, Günter Kunert, Baudrillard), kuriame išnyksta gyvybinė 
energija, kūrybinis dvasios polėkis, sugebėjimas kurti reikšmingas vertybes. 


Krizės problema 


Tradicinių vakarietiškų kultūros, meninės kūrybos formų išsekimo 
požymiai, išryškėję jau penktąjį ir šeštąjį dešimtmetį, pasiekia kulminaciją 
kontrkultūros ir „naujųjų kairiųjų“ judėjimo bangoje, 1968 m. audringai 
praslinkusioje per Prancūziją ir kitas Vakarų šalis. Maištaudami prieš ko- 
mercializuotas klasikinio modernizmo formas, kontrkultūros šalininkai, 
griaudami jas, panaikino ribas, skiriančias elitinę ir masinę kultūrą, meną 
nuo antimeno, ir kartu tarsi nubrėžė demarkacinę liniją tarp vėlyvojo 
modernizmo ir postmodernizmo. 

Daugelio, kaip atrodé, amziny Vakary civilizacijos idealy destrukcija, 
drastiškos kontrkultūros šalininkų akcijos Prancūzijos ir kitų Vakarų šalių 
intelektualų sąmonėje sukėlė sąmyšį, nusivylimą tradicinėmis Vakarų civili- 
zacijos vertybėmis. Įsigalintis nihilizmas imtas suvokti kaip galutinis civili- 
zacijos sukurtų humanistinių idealų, dvasinių vertybių ir kultūros žlugimas. 

Pagrindinės meno revoliucijos Vakaruose, anot Sartreo, pastarai- 
siais dešimtmečiais skleidžiasi vien meninės formos srityje. „Naujojo 
romano“ ideologas Alain Robbe-Grillet atvirai prisipažįsta: „Neturiu, 
ką pasakyti. Jaučiu tik poreikį kurti formas“ (Robbe-Grillet, 1963, 51). 
Dabartinėje postmodernistinėje literatūroje stiprėja hermetizacijos, 
psichologizavimo, subjektyvizmo tendencijos, laipsniškai išstumiamas 
klasikinės literatūros herojaus vaizdinys, jį pakeičia „esybė be kontūrų, 
neapibrėžtas, nefiksuojamas ir neregimas anoniminis Aš“ (Sarraute, 
1975, 58). Svarbiausieji muzikinio avangardo laimėjimai taip pat susiję su 
radikaliais meninės išraiškos pokyčiais, griaunančiais tradicinį muzikos 
supratimą ir mėginimais surasti naujas meninės išraiškos galimybes. 

Analogiškai keičiasi ir vaizduojamoji dailė: šeštojo dešimtmečio pabai- 
goje susiformavusi poparto estetika ir vėliau suklestėjusios įvairios koncep- 
tualiojo meno kryptys (performansai, hepeningai, kūno menas, videomenas, 
artefakto menas ir kt.) visiškai pakeičia tradicinį požiūrį į tapybą. Veikiamos 
poparto „daiktiškumo“ ir konceptualizmo išaukštinto „idėjos“ kulto, griūva 
daugelis pertvarų, skiriančių meno rūšis, keičiasi tradicinis požiūris į tapybos 
funkcijas, pobūdį, silpsta jos vyraujanti pozicija meno rūšių hierarchijoje, Po 
triukšmingos poparto ir konceptualiojo meno epopėjos, įtvirtinusios asamblia- 
žo, instaliacijos reikšmę, klasikine prasme suvokiama tapyba buvo nustumta 
į antrąjį planą. Netgi nauja galinga prieš poparto daiktiškumą nukreipta 
spontaniškos tapybos krypčių reakcija (prancūzų „naujoji konfigūracija“, italų 
„transavangardas“ vokiečių „naujieji laukiniai“) aštuntajame dešimtmetyje 
nepajėgia tapybai sugrąžinti prarastų tapybos pozicijų. Anot Derrida, koliažas/ 
montažas tampa svarbiausia postmodernaus diskurso ir meninės kūrybos 
forma, prasmė nestabili, kadangi, priklausomai nuo konteksto, kūrybos 
produktas įgauna skirtingas prasmes. Todėl dekonstruojančiame klasikinės 
estetikos ir meno nuostatas postmodernistiniame mene neretai anapus efek- 
tingo estetinio koncepto nelieka nieko. 

Tarptautiniuose kultūrologų, filosofų, estetikų, meno istorikų forumuo- 
se svarbiausi tampa įkyrūs krizės, pabaigos, mirties motyvai. Tarsi atgaivin- 
dami Nietzscheės ir Spenglerio pranašystes, filosofai vėl prabyla apie Vakarų 


Dešimta dalis. POSTMODERNISTINIS LŪŽIS IR JO ISTORIOSOFINE PRASMĖ 


Europos civilizacijos saulėlydį, „postnihilizmo“ epochą, „Vakarų filosofijos 
pabaigą“, „estetikos krizę“, „meno mirtį“... Robbe-Grillet ir Nathalie Sarraute 
samprotauja apie „literatūros saulėlydį“, herojaus mirtį, Foucault ir Barthe- 

sas sako, kad kartu miršta ir pats autorius, kuris yra tam tikras mediumas, 
anoniminių kalbos tekstų retransliatorius. Pierre Boulezas, Karlheinzas 
Stockhausenas, John Cage, György Ligeti, Luigi Ferrari vieningai kalba apie 
klasikinės Vakarų muzikos tradicijos pabaigą. Pranašysčių apie artėjančią 
tradicinės tapybos „mirtį“ irgi galime surasti gausybę. „Šiandien, - sako 
vienas įtakingiausių šiuolaikinių estetikų Dufrenneas, - mirtis madinga: ji 
tiesiog apžavėjo dabartinius mąstytojus. Mirtis suvokiama ne kaip atsitiktinis 
faktas, o kaip anoniminis procesas“ (Dufrenne, 1976, t. 2, 162). 

Šie pesimistiniai eschatologiniai ir istoriosofiniai ženklai rodo, kad 
intelektualai ir menininkai nesąmoningai pajuto ir reflektavo artėjančią 
konkretaus Vakarų civilizacijos ciklo, jo mąstymo kategorijų, meninių 
vertybių sistemos pabaigą, kurią suabsoliutinę aiškino kaip kultūros ir 
meno krizę. Tačiau ar iš tikrųjų dabartinė Vakarų kultūra, filosofija ir 
menas, įžengę į naują informacinės revoliucijos erą, išgyvena globalinę 
krizę? Į šį klausimą vertindami klasikinės turėtume atsakyti teigiamai. 
Nors sunku paneigti ir tokį paradoksalų dalyką, kad greta krizės visada 
skleidžiasi reikšmingi kultūros ir meno reiškiniai, kuriuos skatina sun- 
kmečio apraiškos, atveriančios kultūros, meno ir žmogaus būties skaudu- 
lius. Tačiau gvildendami postmodernizmą turime kalbėti ne apie kultūros 
ir meno krizę apskritai, o apie labai konkrečių, atrodžiusių amžinomis ir 
nekinsiančiomis, klasikinės Vakarų kultūros mitologemy agoniją ir atsi- 
radimą naujų „atvirų“ mąstymo, kultūros, meno formų, stipriai veikiamų 
Rytų, egzotiškųjų, ir marginalinių kultūrų. 


Georges 
Bataille 


Alain Robbe- 
Grillet 


Nathalie 
Sarautte 

Prancūzų humanistikos iškilimas 


Prieš pereidami prie teorinių apibendrinimų turime patikslinti, kad 


. „daugiausia dėmesio skiriame toms vyraujančioms kultūros, filosofijos, es- 


tetikos ir meno filosofijos raidos tendencijoms, kurios pradėjo ryškėti prieš 
tris dešimtmečius postmodernistines madas diktavusioje Prancūzijoje: čia 
buvo keliamos pagrindinės originalios postmodernistinės kultūrologijos, 
socialinės teorijos, filosofijos, estetikos, meno filosofijos, meno konceptai 
ir idėjos, vėliau plačiai paskliduosios kitose šalyse. Iš tikrųjų būtent Pran- 
cūzijoje, pradedant septintuoju dešimtmečiu, dienos šviesą išvydo teori- 
niai veikalai, siekiantys konceptualiai apibrėžti naujus kultūros, mąstymo, 
estetinio pasaulio suvokimo ir meninės kūrybos procesus. 

Akivaizdu, kad kokybinis idėjų skirtumas tarp pirmos kartos ankstyvų- 
jų postmodernizmo ideologų ir vėlesnių yra toks pats kaip tarp originalių 
teorijų kūrėjų ir jų idėjų komentatorių bei interpretatorių. Konceptualus 
naujo „postmodernaus būvio“ suvokimas būtų neįmanomas be Heidegge- 
rio ir įtakingų prancūzų mąstytojų Bartheso, Foucault, Deleuze, Guattari, 
Derrida, Lacano, Lyotardo, Klossowskio, Baudrillardo bei kitų posūkio į 
neklasikinę filosofiją, kuri atvėrė naujus postmodernistinio mąstymo ir 
kūrybos horizontus. Gelminiame pirmosios prancūzų postmodernizmo 
ideologų bangos mąstysenos sluoksnyje neklasikinės mąstymo tradicijos 
poveikis buvo gyvybingas ir stiprus, antros kartos interpretatorių veikaluo- 
se jis tapo daugiau dekoratyvine schema, ornamentika. 

Tai, kad tarp įtakingiausių postmodernistinės pakraipos mąstytojų 
svarbiausi tampa prancūzai, dėsninga. Pirmiausia jie buvo tiesioginiai 
drastiškų kontrkultūros ir „naujųjų kairiųjų“ šalininkų akcijų, sukrėtusių 
Paryžių ir kitus Vakarų kultūros centrus, liudytojai. Kita vertus, būtent 
prancūzų mąstytojai dėl jiems būdingo dėmesio kultūros ir meno tradici- 
joms, stiprių akademinio mokslo tradicijų, netgi viešpataujant Vakaruose 
scientistinėms kryptims, išsaugojo ryškią kultūrologinę ir humanistinę 
orientaciją. Tuo prancūziškasis struktūralizmas ir iš jo išsirutuliojęs 
poststruktūralizmas iš esmės skyrėsi nuo kitų analogiškų neopozityvis- 
tinių krypčių. Sugebėjimas jautriai vertinti kultūros, estetikos ir meno 
reiškinius padėjo prancūzams anksčiau suvokti naujų kultūros, filosofijos 
ir meno procesų esmę. 

Nuo septintojo dešimtmečio, remdamiesi neklasikinės filosofijos 
idėjomis, antiakademinės pakraipos prancūzų mąstytojai, netilpę 


K- 

tradicinės universitetinės humanistikos rėmuose, provokuojančiuose 
tekstuose nuosekliai griovė cechinį universitetinių disciplinų pasis- 
kirstymą, jų probleminių laukų atsiribojimą ir puoselėjo naujus tarp- 
dalykinius tyrinėjimo laukus, plėtojo naujas tyrinėjimo strategijas bei 
metodus. 

Prancūzų poststrūktūralistinė filosofija pirmoji pasuko pasikeitu- 
sios postmodernios kultūros tipologinių bruožų, postmodernaus bū- 
vio ir ją pagimdžiusio naujo mentaliteto išryškinimo keliu. Svariausias 
vaidmuo čia teko Barthes, Foucault, Deleuze, Guattari, Derrida, Bau- 
drillardui ir Lyotardui. Jie siekė pakeisti pamatinius klasikinės Vakarų 


perdėm racionalizuotos Vakarų humanistikos ir metafizinės filosofijos 


principus, panaikinti XX a. antroje pusėje jau tvirtai nusistojusių uni- 
versitetinėje sistemoje mokslų ribas, jų apibrėžtas tyrinėjimų teritori- 
jas, metodus ir pradėti mąstyti „kitaip“ nei tai buvo anksčiau. 

Lyotardas, sukilęs prieš metafizinėje mąstymo tradicijoje įsiga- 
lėjusių modernistinių pažangos ideologijų („didžiųjų pasakojimų“) 
totalitaristines nuostatas, teigė, kad universalios sprendimo taisyklės 
nėra, nes viskas priklauso nuo konkretaus požiūrio taško. Tyrinėda- 
mas naratyvinę žinojimo prigimtį jis priėjo prie išvados, kad ėpogue 
moderne atsiradimas tiesiogiai siejosi su atsiradimu metadiskurso, 
kuris siekė savęs legitimacijos. Iš čia plaukė siekis išstumti į periferiją 
kitas racionalumo formas. Šios represyvios nuostatos sudarė totalita- 
rinius europinės kultūros pagrindus: „Kalbant visai paprastai, — rašė 
jis, - „postmoderniu“ laikytinas nepasitikėjimas (incrėdulitė) metapa- 
sakojimais. Šis nepasitikėjimas, be abejo, atsiranda vystantis mokslams; 
tačiau toks vystymasis, savo ruožtu, suponuoja nepasitikėjimo buvimą. 
O metanaratyvinio legitimacijos aparato susidėvėjimas kaip tik sutampa 
su metafizinės filosofijos ir nuo jos priklausančios universitetų institu- 
cijos krize“ (Lyotard, 1993, 6-7). 

Žymiausieji postmodernizmo ideologai proto kultą ir mąstymo vien- 
tisumo praradimą traktavo kaip Vakarų mąstysenos krizę. Jie kritikavo 
švietėjiškąjį racionalizmą (prisiminkite garsiąją Habermaso ir Foucault 
polemiką dėl Apšvietos racionalaus proto principais nerealizuoto „pa- 
saulio pertvarkymo projekto“). Iš čia kyla postmodernistinei sąmonei 
būdingas „racionalumo“ sugretinimas su „supaprastinto mąstymo kons- 
trukcija“ ir naujų neklasikinių, atvirų, polivariantiškų reliatyvistinių 
mąstymo, pasaulio suvokimo formų ieškojimas. 


469 


NEKLASIKINES IR POSTMODERNISTINES FILOSOFIJOS METAMOREOZES 


470 


Heideggeris Vakaruose vyravusią racionalizuotą mąstymo tradici- 
ją kvalifikuoja kaip „netikrą metafizinį“ arba „kalkuliacinį mąstymą“, 
Adorno kalba apie „instrumentinio proto“ spaudimą, Marcuse ir Benja- 
minas — apie būtinybę įveikti „melagingą mąstymą“, Ortega y Gassetas 
savo raciovitaline koncepcija ieško būdų sutaikyti „protą“ ir „gyvenimą“. 
Dufrenne kalba apie kūrybingą asmenybę, „niokojančią logos kultūrą“. 
Tęsdamas šią tradiciją, Foucault prabyla apie nuožmią nuasmenintą 
„discipliną“ ir artėjančią naują „atviros mąstysenos“ erą. Jam artimas ir 
Derrida, kuris Vakarų filosofijoje vyravusį racionalizmą vadina vienpusiu 
nuasmenintu ,logocentrizmu. 

Logocentrizmas, anot mastytojo, persmelkia visas Vakary kultüros, 
mastysenos ir meno poras. Jis slypi religinès filosofijos (teo-Logija), 
mokymo apie būtį (onto-Logija), visuomeninių idealų (teleo-Logija) ir 
europinio etnocentrizmo, tapusio viena iš dogmatiškų eurocentrinių 
nuostatų, įsiskverbimo į Vakarų kultūrą prielaidose. Remdamasis pa- 
radoksaliomis daoizmo, čan, dzen idėjomis, pagrindinį savo filosofijos 
uždavinį Derrida sieja su ryžtinga „dekonstrukcija visų gelminių Vakarų 
kultūros sluoksnių, kylančių iš logos mąstymo principų“ (Derrida, 1967, 
22). Kai sugriūva pamatinės Vakarų civilizacijos struktūros, išeities iš 
europinio logocentrizmo aklavietės, jo nuomone, reikia ieškoti nefone- 
tinį raštą vartojančiose Rytų kultūrose ir jose išplėtotuose mąstymo bei 
kūrybos principuose, 


Poetinio mąstymo stiliaus sklaida 


Taigi norėdami įveikti racionalizmą, atkurti žmogaus vienybę su 
gamta, postmodernistinės orientacijos mąstytojai ontologijos problemas 
siekia lingvistiškai interpretuoti. Jų postmodernistinis skepsis ir kriticiz- 
mas skirtas daugiau nei du tūkstančius metų vyravusioms binarinėms 
opozicijoms: pasaulis ir idėja, subjektas ir objektas, sacrum ir profanum, 
tiesa ir fikcija, balta ir juoda, grožis ir bjaurumas; jie ėmė taikyti naujus 
požiūrius ir estetinius kriterijus. Pamatinių Vakarų mitologemų dekons- 
trukcija siekiama išvaduoti naują postmodernistinę filosofiją, estetiką, 
meną nuo perdėm racionalizuotos Vakarų metafizikos įtakos. Todėl pos- 
tmodernizmo mąstytojai atmeta tradicinę racionalistinę filosofijos kalbą, 
bet kokias uždaras sistemas, orientuojasi į rytietišką poetinį mąstymo 
stilių, individualias, unikalią patirtį išreiškiančias kategorijas. Remdamie- 

si daoizmo, čan, dzen idėjomis, siekiama sukurti universalią „nemetafi- 
zinę metafiziką“, arba metateoriją, kuri būtų pagrindinis metodologinis 
orientyras kokybiškai naujai, postmodernistinės epochos reikalavimams 
atitinkančiai kultūrai, filosofijai, estetikai ir meno praktikai. 

Postmodernistai atsiriboja ir nuo akademinės filosofinės kalbos. Jie 
linksta į individualią, išsivadavusią iš metafizinio mąstymo mitologemų, 
dinamišką, plastišką kalbą. Jos tikslas — atspindėti natūralią minties tėkmę, 
mąstysenos daugiasluoksniškumą, netikėtus minties vingius, perėjimus, 
išreiškiančius unikalią patirtį. Barthes, Foucault, Derrida, Deleuze, Rort- 
hy nuolatos primena, kad autentiškas mąstymas funkcionuoja metaforiškai 
mąstant, juk kalbos prigimtis yra meniška. Atmesdami klasikinės perdėm 
racionalizuotos metafizinės filosofijos kalbą, uždaras mąstymo sistemas, 
nuasmenintą abstraktų filosofinių kategorijų pasaulį, jie orientuojasi į 
„atvirą“ poetinį mąstymo stilių, situacines ir kontekstualias sąvokas. Taip 
sureikšminamas kalbinės saviraiškos situatyvumas, didžiai individualių 
sąvokų pasaulio kontekstualumas, žaidybiškumas, įvairių literatūros žanrų 
svarba autentiško mąstymo saviraiškai. 

Postmodernistiniai tekstai praranda racionalumą, struktūriškumą, 
jie jautriau apčiuopia ir išreiškia unikalios patirties, atviro kūrybinio 
mąstymo lankstumą, dingsta klasikinei humanistikai būdingas griežtas 
moksliškumas. Čia ypatingą svarbą įgauna tyrinėjimo kampo, požiūrio 
savitumas, unikali kalbinės saviraiškos forma, individualus kategorijų 
aparatas. Neklasikinėje filosofijoje dažnai greta teorinių įžvalgų gelmės 
iškyla nuo jų neatsiejama literatūrinė forma. Šie tekstai lyg ir artimesni 
intelektinei prozai nei klasikinės akademinės filosofijos tekstams; jie 
paklūsta savitiems poetikos ir retorikos dėsniams ir virsta literatūriniais 
tekstais su jiems būdingų metaforų, siužetinių linijų ir intrigų kaita. 

Todėl postmodernizmo šalininkų plėtojamas filosofinis diskursas 
supanašėja su literatūriniu, istoriniu ir kitais dabartinės humanistikos 
diskursais. Įvairios mintys susipina, išsiskiria ir plėtojasi savais keliais, 
tekstų autoriai be jokių psichologinių kompleksų pereina iš vienos 
humanistikos srities kalbinės raiškos formų, metaforų, retorinių fi- 
gūrų į kitas. Toks kalbinių formų plastiškumas yra vienas ryškiausių 
postmodernistinės humanistikos bruožų. Antiklasikinės ir antiracio- 
nalios postmodernistinės filosofijos nuostatos skatina sureikšminti 
mąstymo subjektyvumo, kalbos metaforiškumo, didžiai individualias 


kontekstines sąvokas, kurioms suteikiama savarankiška būtis, aukštas 

kūrybiškumo laipsnis. Jos jau yra ne griežtai fiksuotų nuasmeninty 
reikšmių atspaudas, o įkūnija gyvą minties sklaidos procesą ir atsklei- 
džia konkrečioje situacijoje naujas kontekstines prasmes. 


Postmodernizmas ir komparatyvizmas 


Postmodernistinių idėjų komplekso tapsmą stipriai veikė Schopen- 
hauerio veikaluose išryškėjusi ir jo sekėjų Nietzscheės, Deusseno, Max 
Mullerio, Masson-Ourselio ir kitų išplėtota Rytų ir Vakarų kultūrų, mas- 
tymo tradicijų lyginimo tendencija, kuri suaktyvino komparatyvistinių 
studijų plėtotę. Logišką daugelio anksčiau aptartų neklasikinės filosofijos 
ir civilizacinės komparatyvistikos šalininkų idėjų sintezę aptinkame vėly- 
vuosiuose Heideggerio veikaluose. Nusivylęs klasikiniais Vakarų filoso- 
fijos principais, kuriuos aiškina kaip „metafizinio mąstymo“, praradusio 
mąstymo ir būties vienovę, rezultatą, Heideggeris kreipia žvilgsnį į Rytų 
filosofiją, įveikti „vakarietiškos mąstysenos dvilypumą“. 

"Nihilistiniai ir istoriosofiniai Heideggerio filosofijos motyvai 
stipriai paveikė paskutinę postmodernistinio postnihilizmo bangą. 
Įkvėpti Nietzscheės, Spenglerio ir Heideggerio idėjų, įtakingi postmo- 
dernizmo filosofai Deleuze, Baudrillardas kalba apie postnihilistinės 
Vakarų civilizacijos idealų, vertybių agoniją. Baudrillardas teigia, kad 
šiuolaikinė būtis sukelia žmonėms nihilistinę melancholiją ir apatišką 
indiferenciją, nes „nelieka net menkiausios vilties, jog gyvenimo tėkmė 
dar gali įgauti nors kokią prasmę“. Postmodernistinis postnihilizmas 
yra anapus gėrio ir blogio, tiesos ir melo, grožio ir bjaurumo bei kitų 
dualistinių kategorijų. 

Žymiausi postmodernizmo ideologai Foucault, Derrida, Lyotardas, 
Deleuze, Guattari, Baudrillardas, Rorthy pervertina daugelį esminių kla- 
sikinės Vakarų kultūros filosofijos teiginių. Jie pabrėžia pasitraukimą nuo 
tiesinės pažangos civilizacijos teorijų, kalba apie totalitaristinės europietiš- 
kos kultūros impulsų (Lyotardas) apribojimo būtinybę. Universalistinėms 
kategorijoms, bet kokiems apibendrinimams, visuotinėms schemoms 
jie priešpriešina lokalinę patirtį, regionalizmą, marginalizmą, unikalias 
kultūrines idiomas ir iškelia lyginamosios analizės perspektyvą. Šios nuos- 
tatos grąžina mokslui kultūros vertybes, kurios eurocentrinių teorijų buvo 
išstumtos į marginalijas. Be to, postmodernistai, pripažindami komparaty- 
vizmo svarbą, siekia suteikti galimybę reikštis ir nedidelių lokalinių kultūrų, 

tautinių grupių atstovams. Tikrovė jiems — subjektyvios savirefleksijos 
fenomenas, atsirandantis iš kalbinės praktikos ir virstantis kūrybos aktu, 
kur pažįstantis subjektas neatsiejamas nuo to tradicij 


os konteksto, į kurį pa- 


cran”: 


MA 


sineria. Subjekto-objekto priešprieša panaikinama drauge su platoniškajam  Daitoku-ji 
binarizmui būdingu būties ir ženklo (bei už jo slypinčios tiesos) dualizmu, Ai 
ji virsta skirtingy mastymo ir kürybos nuostaty interpretacija. fragmentas 

Įtakingas postmodernizmo ir komparatyvizmo ideologas Rorthy CH 
kviečia atsisakyti neperspektyvaus etnocentristinio požiūrio: „Jei žmonės Auksinio 
supras, kad kitų kultūrų žmonės turi savų instrumentų, savo priemonių, paviljono 
kuriomis jie sėkmingai naudojasi, o mes - savų instrumentų, kuriais me 
sėkmingai naudojamės, tačiau vis dėlto nei vieni, nei kiti nepriartéjame 
prie tikrovės, ir tai pripažins, tada galbūt jie pasieks globalinį bendra- 
darbiavimą. Tačiau tai reiškia, kad tradicinis transcendentinis ir idealus 
interpretavimas neišliks“ (Rorthy, 1997, 70-71). 

Humanistinio postmodernistinės pakraipos sparno mąstytojus ir 
tarp Rytų bei Vakarų kultūrų supratimo tiltus tiesiančius komparatyvisti- 
kos šalininkus sieja tos pačios problemos: kaip bendrauti skirtingoms kul- 
tūros, mąstymo, religijos, estetikos, meno tradicijoms, kaip šių tradicijų 
šalininkams geriau suprasti vieniem kitus? Kokios yra skirtingų kultūros 
tradicijų bendravimo prielaidos? Kaip galima suprasti kitų civilizacinių 
pasaulių etines, religines, estetines, menines ir kitas vertybes, idealus, sim- 
bolius ir išsiveržti iš susiklosčiusių stereotipų? Iš čia kyla jų įsitikinimas, 
kad dabartiniame pasaulinės istorijos ir kultūros procesų globalizacijos 
etape civilizacinės ir įvairių humanitarinių bei socialinių mokslų studijos 
turi įgauti humanistinį ir lyginamąjį pobūdį. 

Postmodernizmui, kaip ir komparatyvizmui, büdingas Vakary kultü- 
ros, mąstymo formų ribotumo suvokimas, kritinis požiūris į vakarietišką 
episistemą, kuri apibūdinama kaip „logocentrinė metafizika“, pretenzijų 

.-į vienreikšmiškumą, totalitarizmą, dogmatizmą atmetimas, orientaci- 
ja į tarpkultūrinės sąveikos strategiją, polilogišką kultūrinių procesų 
sampratą, atvirą tarpkultūrinį diskursą. Iš čia ir principinis vienataškės 
eurocentrinės pasaulinės kultūros vizijos atsisakymas, decentralizuotas 
daugiataškės, skirtingų regėjimų formuojamos perspektyvos sureikšmi- 
nimas, dėmesys marginaliniams, periferiniams reiškiniams, kasdienybės 
fenomenams. 

Postmodernistiné humanistika jtvirtina reliatyvizmg, kuris skelbia, 
kad tie mąstymo principai, vertybės, normos, simboliai, vertinimo krite- 
rijai, kurie gyvavo Vakarų civilizacijoje, negali būti laikomi vieninteliais 
teisingais ir universaliais, atitinkančiais žmogaus prigimtį. 

Toks požiūris labiau atitinka sparčiai besikeičiantį dabartinį į koky- 
biškai naują metacivilizacinę raidos pakopą žengiantį pasaulį, kuris tapo 
daugiapoliu, imlesniu skirtingų civilizacinių tradicijų sąveikai. 


Estetikos kaitos požymiai 


Postmodernios estetikos ribos išsiplėtė, prarado aiškų apibrėžtumą, 
pasikeitė požiūris į tyrinėjimo objektą ir pagrindinių problemų lauką. 
Toks naujų mokslinio pažinimo erdvių atsiradimas tiesiogiai siejasi su 
sparčia komunikacijų ir informacinių technologijų plėtote, estetinės pa- 
tirties kaita, ribų tarp skirtingų gyvenimo sričių nykimu, totaliniu japonų 
kultūros tradicijai būdingu įvairių kasdienybės sričių estetinimu. 

Kita vertus, postmodernistinėje estetikoje ryškėja tai, ką Lyotardas 
taikliai įvardijo „žinių legitimumo principo irimu“, t. y. totaliniu klasi- 
kinės mąstymo paradigmos suformuotų akademinių mokslų sistemos, 
kurioje kiekvienas mokslas užėmė jam skirtą nišą ir buvo aiškiai apibrė- 
žęs savo kompetencijos bei pagrindinių probleminių laukų teritorijas, 
žlugimu. Pastaraisiais dešimtmečiais humanitarinių ir socialinių mokslų 
ribos akivaizdžiai niveliuojasi, stiprėja įvairių mokslinio pažinimo sričių 
persismelkimas, o jų sąveikos erdvėse formuojasi nauji probleminiai blokai, 
paribių zonos, kurios sparčiai plečiasi, užkariauja naujas teritorijas. Taip 
stiprėja integruojantis estetikos potencialas ir mezgasi tarpdalykinis po- 
lilogas su kitomis mokslinio pažinimo sritimis. 

474 


Dešimta dalis. POSTMODERNISTINIS LUZIS IR JO ISTORIOSOFINĖ PRASME 


Postmodernizmo estetikai büdingas jau Nietzscheés pastebétas 
keisčiausias priešybių ir skirtingų regos taškų susipynimas. Tragiškos 
dionisinės dvasios kupiną menininką jis lygino su pikta demoniška esybe, 
kentauru, pusiau žvėrimi, pusiau žmogumi, pabaisa, kuri regi save tarsi iš 
vidaus, būdama kartu ir subjektas, ir objektas, poetas, aktorius ir žiūrovas. 
Kita vertus, jis suvokė ir skaidraus žaismingo apoloniškojo prado svarbą. 
„Jei mums (...) dar reikalingas menas, - pranašiškai psichologo užra- 
šuose rašo Nietzsche, — tai visai kitoks menas, menas ironiškas, lengvai 
skrajojantis, nerūpestingas, linksmas, meniškas, spontaniškai kaip liepsna 
pakylėjantis į giedro dangaus aukštybes“ (Nietzsche, 1901, 3). 

Vienas būdingiausių postmodernistinės estetinės minties raidos 
bruožų - totalinis nomadologijos tendencijų stiprėjimas, t. y. įvairių 
estetinės kaitos procesų intensyvėjimas iš vieno civilizacinio pasaulio į 
kitus ir iš vienos kultūros, estetinio pažinimo, meno srities įvairių meno 
simbolių, estetinių konceptų, idėjų, sąvokų vartojimas kitose, kur, atrodė, 
neįmanoma. Nauja postmoderni estetinė patirtis peržengė lokalines tradi- 
cinės Vakarų metafizikos nubrėžtas estetikos mokslo objekto ribas ir aprėpė 
daug platesnes teritorijas - tiek geografinių įvairių civilizacinių pasaulių 
estetikos tradicijų susipynimo aspektų, tiek morfologinių - nuo Visatos 
harmonijos iki kūno topologijos estetikos. 

Iš vientiso išgrynintos klasikinės akademinės estetikos srauto tarsi 
išsiliejo gausybė išsiskaidančių mažesnių upelių, pretenduojančių į savo 
estetinės patirties objekto unikalumą. Taip klasikinė monolitinė akademi- 
nė estetika transformavosi ir skilo į daugybę lokalinių ,,estetiky“ ir meno 
filosofijų, sąveikaujančių su anksčiau neestetinėmis laikomomis sociumo, 
kultūros, kasdienybės, įvairių veiklos formų sritimis: atsirado atmosferos, 
landšafto, miško, parkų, vandens, kūno, daikto, urbanistinė, kasdienybės, 
techninė, dizaino, medicinos, sporto, reklamos, mados, feminizmo, medijų, 
multimedijų, virtualioji, detalės, minimalizmo, tylos, prasmės neišsakymo, 
potekstės, neišbaigtumo, santūrumo, nuobodulio, monotonijos, trivialumo, 
banalumo, skurdumo, atsitiktinumo, senėjimo ir kitų lokalių estetiky, kurios 
atspindi dabartinės estetinės sąmonės mobilumą, dinamiškumą, daugiama- 
tiškumą, fragmentiškumą ir nuolatinę estetikos teritorijų plėtrą. Anot Mar- 
co Jimenezo, „jokia estetinė teorija šiandien negali būti kelrodis“, kuris 
nekvestionuojamai gali priskirti meno kūriniams daugumos laukiamas 
interpretacijas ir „apskritai XX a. pabaigoje meno filosofija yra priversta 


atsisakyti savo praeities ambicijų“ (Jimenez, 1997, 429). 

Estetikos ir meno filosofijos specialistai atsigrezia j jvairius paribio 
reiškinius, vadinamuosius „estetikos hibridus“, balansuojančius tradiciš- 
kai pripažįstamoje estetinėje ir vadinamojoje „neestetinėje“ srityje, Šis 
dėmesys periferiniams estetiniams reiškiniams itin išryškėjo prancūziško- 
jo poststruktūralizmo ir postmodernizmo estetikoje; joje išplito sąvokos 
„marginalijų analizė“, „marginalinis estetinis objektas“, „marginalinė 
erdvė“ ir pan. Tačiau ribų tarp estetikos ir neestetikos sričių reliatyvumas 
postmodernistinėje estetikoje darosi vis akivaizdesnis. 

Estetikos teritorijos sparčiai plinta ne tik į ribines zonas tarp to, kas 
tradiciškai vadinama „estetiška“ ir „neestetiška“, tačiau ir į mokslinių dis- 
kursų sritį. Daugelio pamatinių klasikinės akademinės estetikos nuostatų 
irimas panaikino elitines nuostatas, pretenzijas į išaukštinto ir rafinuoto 
skonio monopoliją. Stiprėjant kultūrinio gyvenimo demokratizacijai, to- 
talinei masinės kultūros ekspansijai dabartinėje estetikoje įsigali toleran- 
tiškesnis požiūris į kasdienybės, masinės kultūros apraiškas bei anksčiau 
estetinio pažinimo periferijoje buvusius reiškinius. 

"Didžiulį poveikį postmodernistinés estetikos, meno filosofijos ir 
meno psichologijos raidai turėjo psichoanalitinės Freudo ir jo sekėjų 
idėjos, kurios nukreipė estetinę mintį į krizinių, anomalinių, psichopa- 
tologinių, fiziologinių reiškinių tyrinėjimą. Kaip priešprieša klasikinėje 
estetikoje ir meno filosofijoje sureikšmintai abstrakčiai dvasios kategorijai 
postmodernioje estetikoje išsiskleidė fiziologinis psichoanalizės užtaisas, 
suaktualinęs seksualumo, libido energetinių impulsų, kūno fenomenolo- 
gijos, kūno topografijos ir kūno topologijos problemas. 

Pažymėtina, kad estetikos teritorijų kaitą skatino ir vartotojiškoje 
visuomenėje įsigalinčios vadybos ir gamybos struktūros, kurių lyderiai 
puikiai suvokė prekines gamybinės aplinkos estetinimo galimybes. 
Todėl postmodernistinis menas prarado klasikiniam ir modernistiniam 
būdingas idealistines nuostatas, jis tapo preke, gamybos ir meninės rin- 
kos funkcionavimo produktu. Vis svarbesnį vaidmenį įgavo prekiniai, 
reklamos ir kiti aspektai, kurie skatina vartojimo objektų estetinimo 
tendencijas. O šios turėjo poveikį ir estetikai. 

Kaip atsakas į destruktyvią gamybinę veiklą didesnę įtaką įgauna įvai- 
rios ekoestetikos, landšafto estetikos, miško estetikos, vandens estetikos, 
ežerų estetikos ir pan. apraiškos, kurių šalininkai siekia harmonizuoti 
žmogaus santykį su gamta. Iš čia kyla išskirtinis dabartinės estetikos spe- 
cialistų dėmesys tradicinėms Rytų Azijos estetinėms teorijoms (kuriose 

ypatingas démesys buvo teikiamas estetinèms gamtos savybéms), jvairiy 
gamtos reiskiniy, objekty estetiniy savybiy tyrinéjimui. 

Ir pagaliau, sparti naujausiy technologijy (skaitmeniniy, lazeriniy), 
masinės komunikacijos kanalų, audiovizualiniy menų plėtotė iškėlė 
medijų, multimedijų estetikos ir vadinamosios virtualiosios tikrovės 
estetinio apmąstymo svarbą ir kartu radikaliai pakeitė tradicinius požiū- 
rius į estetinę tikrovę. Virtualumo sąvoka dabartinėje medijų estetikoje 
buvo įtvirtinama priešpriešinant ją substancionalumo ir potencialumo 
kategorijoms. Postmodernistinę kultūrą ir meną užtvindžiusių virtualio- 
sios tikrovės ženklų ir simbolių paradoksalumas yra tas, kad tokie objektai 
skleidžiasi dabartinės kultūros peizaže, nors ir ne substancionaliu pavidalu, 
tačiau realiai. Jie nuolatos per teleekranus ir kompiuterių vaizduoklius 
veikia žmonių estetinius skonius. Virtualiosios tikrovės vaizdiniai — tai 
dar negalutinai įvykę įvykiai, nevisiškai išsiskleidusios estetinės būties 
formos, kurios turi savybę skleistis už monoontinio mąstymo ir tikrovės 
suvokimo. Čia ne tik atsivėrė naujos postmodernistinés estetikos teri- 
torijos, tačiau ir iškilo kelių lygiagrečiai gyvuojančių menamos ir realios 
tikrovės koegzistavimo bei sąveikos problema. 

Naujausių telekomunikacijų ir skaitmeninių priemonių, techniškai 
tobulas tikrovės objektų atkūrimas sukuria daugybę kitų objektų, o žen- 
klinė jų reprezentacija - sudėtingą simuliakrų pasaulį suvokėjo sąmonėje. 
Simuliakras (pr. Simuliacres - nuo simuliation - simuliacija) reiškinys, 
kuris neturi jokios kitos būties formos, be perceptyvinės simbolinės, arba 
taikant platoniškąją terminiją, yra neturinčios realios būties „kopijos ko- 
pija“. Esminis skiriamasis simuliakro bruožas yra jo esmės svetimumas 
bet kokiai jusliškai apčiuopiamai tikrovei. Simuliakras visada yra akimir- 
kos būsenos ženklas, kuris žaibiškai atsiranda ir išnyksta. 

Simuliakrai tampa ne tik svarbiausiais virtualiosios estetinės tikrovės 
dėmenimis, tačiau ir konkuruoja suvokėjo sąmonėje su realia tikrove. 
Vis labiau įsigalintys postmodernioje kultūroje simuliakrai realią tikro- 
vę, įprastinį laiko, erdvės, tapatumo ir kitų pamatinių žmogaus būties 
kategorijų suvokimą paverčia problemine, reliatyvia. Vietoj racionalaus 
stabilaus subjekto, atsiranda intuityvus nestabilus, difuzinis, veikiantis 
interaktyvioje erdvėje. Šių astruktūriškų, improvizacinių reiškinių ver- 
žimasis į dabartinę estetiką pažeidė klasikinėje estetikoje viešpatavusias 
centro, hierarchiškumo nuostatas arba, kitais žodžiais tariant, pašalino 


pagrindinio organizuojančio estetinį diskursą segmento idėją, kurią pakeitė 

pliuralistinis požiūris į įvairias dominantes, tai irgi skatino užimti naujas 
estetinio pažinimo teritorijas. 

Vadinasi, skirtingai nei klasikinėje ir modernistinėje estetikoje, 
postmodernistinėje estetikoje iškyla subjektyvumas ir lingvistinė 
priklausomybė. Todėl kiekviena subjektyvi estetinė interpretacija iš- 
reiškia tik konkretaus estetinio teksto autoriaus požiūrius, vertinimus, 
kurie savo esme 1) yra subjektyvūs, 2) turi vienodai pagrįstą gyvavimo 
teisę. Iš čia plaukia estetinių požiūrių subjektyvizmas ir reliatyvizmas, 
pagarba kitų civilizacijų estetikos ir meno filosofijos tradicijoms, 
meno formoms. 


Santykių su modernizmu ambivalentiškumas 


Gvildendami postmodernistinio meno genezę ir savitumą, vieni teo- 
retikai pabrėžia jo opoziciją klasikinėms Naujųjų laikų (ėpogue moderne) 
meno tradicijoms, kiti - klasikiniam modernizmui, treti regi reakciją 
į komercializuotas vėlyvojo modernizmo formas. Yra ir kitų požiūrių. 
Pavyzdžiui, anglų postmodernistinės architektūros teoretikas Jencks 
knygoje The Language of Post-Modern Architecture („Postmoderniosios 
architektūros kalba“) postmodernizmą traktuoja kaip naują stilių, kei- 
čiantį modernizmą. Lyotardas, tokį požiūrį pagrįstai laikydamas perdėm 
vulgariu, postmodernizmą apibūdina kaip Apšvietos racionalistinės Va- 
karų estetinės ir meninės tradicijos neigimą. „Postmodernizmas, - rašo 
jis, - atsiranda ne po modernizmo ir ne prieš jį, o slaptu pavidalu sklei- 
džiasi modernizme“ (Lyotard, 1986, citatos tekstas yra knygos viršelyje). 
Welchas patikslina šią tezę teigdamas, kad „postmodernizmas jokiu būdu 
nėra nei antimodernizmas, nei transmodernizmas - jis yra savo paties 
ribotumus ir rigorizmus įveikiantis modernizmas“ (Welsch, 2004, 188). 

Norėdami adekvačiai suvokti esminių pokyčių, vykstančių dabartinia- 
me mene, prasmę, turime aiškintis POST modernizmo ir jo artimiausio 
alter ego - modernizmo santykius. Postmodernistinės kartos menininkai, 
neigiantys estetinius modernizmo principus, kurdami vis dėlto aktyviai 
remiasi modernizmo ikonografija, plastiniais principais ir kitais kompo- 
nentais, tiesa, maskuodami ir ištirpindami juos kitose vaizdinėse sistemose, 
Taikliu Hassano pastebėjimu, modernizmas ir postmodernizmas nėra 
atskirti didžiąja kinų siena, kadangi „istorija rašoma ant to paties lapo, o 
kultūra išlieka laidi praeičiai, dabarčiai ir ateičiai (Hassan, 1982, 264). 

Kupinas maksimalistinių siekių klasikinis modernizmas, išsiskleidęs 
prieš Pirmąjį pasaulinį karą ir padovanojęs pasaulinei kultūrai daugybę 
didžių menininkų reformatorių, po Antrojo pasaulinio karo akivaizdžiai 


ds TER šį 


išsikvėpė. Pokario metais tarsi išryškėjo pauzė, formavosi naujos postmo- Jean-Frangois 


dernistinės estetikos ir meno kontūrai. 

Modernistinei pasaulėžiūrai būdingas beveik fanatiškas pažangos 
kultas, atsispindėjo Le Corbusier radikaliame projekte (planuojant mo- 
dernų ateities Paryžių siūlyta nugriauti senamiestį). Tai antroji negatyvi 
modernistinio maksimalizmo pusė. Tačiau ilgainiui šie maksimalistiniai 
siekiai išblėso. Tai tapo akivaizdu po Antrojo pasaulinio karo, kai paaiš- 
kėjo, kad modernistinių novatoriškų kūrybinių galių galimybės išsemtos, 
o naujos postmodernistinės generacijos menininkams lieka galimybė tik 
naudotis ir žaisti jau sukauptais kultūros simboliais ir kodais. 

Ankstyvajame postmodernistinio meno stiprėjimo etape sponta- 
niškai viena kitą keičiančias ir polemizuojančias naujojo meno formas 
menotyrininkai vadino trumpalaikėmis, chaotiškomis, pretenduojan- 
čiomis į naujumą meno srovėmis. Tačiau netrukus postmodernistinio 
meno principai poststruktūralizmo ir dekonstruktyvizmo estetikoje gavo 
teorinį pagrindą ir susiklostė į bemaž vientisą konceptualią idėjų sistemą. 
Radikalių postmodernistinio meno formų skverbimasis į dabartinę Vakarų 
kultūrą keičia požiūrį į modernizmo „revoliucingumą“, kuris dėl postmo- 
dernistinių novacijų virsta akademišku reiškiniu, įsijungiančiu į ankstesnę 
porenesansinę ėpogue moderne meno tradiciją. 

Postmodernistinis menas susiformavo kitoje postmodernistinės civili- 
zacijos erdvėje, perkrautoje teorinių konstrukcijų, kultūros ir meno simbolių, 

kodų, kurie teikia naujų kūrybinės fantazijos galimybių. Dabartinio meni- 
ninko akiratyje visų epochų ir civilizacijų „įsivaizduojamas meno muziejus“ 
(Malraux), leidžiantis kurti jau artefektų interpretacijos lygmeniu, bet ir nau- 

UE jausi kompiuterinés eros laiméjimai. 
Kuriamos daugiaplanés sintetinés 
meno formos, siekiama atnaujinti 
meninės išraiškos priemones, eks- 
perimentuojama technologijomis, 
išryškinant dinamines, akustines 
medžiagų savybes, pasitelkiant fizio- 
loginius ir percepcinius regėjimo 
ypatumus. Menininkai siekia atskleis- 
ti archajinių kultūros tekstų, žodžių, 
garsų propoeziją, tamsiąsias, ezoteri- 


nes, de reiškinių BR Rytų estetikos pavyzdžiu ieškoma „nulinio 


kultūros taško“, skelbiamas principinis kūrybos proceso atvirumas, - meno 
vartotojas suvokimo procese turįs pripildyti kūrinį individualaus turinio. Iš 
čia kyla kultūros ženklų simboliškumo ir sąlygiškumo sureikšminimas, prin- 
cipinis reliatyvizmas, žaidimo ir spontaniško kūrybinio polėkio iškėlimas. 
Tokia jau likimo ironija, kad, nepaisant aistringo postmodernizmo 
šalininkų siekimo paneigti klasikinio modernizmo korifėjų iškeltų vertybių 
ir idealų sistemą, naujasis sąjūdis perėmė pirmtako dvilypumą. Postmoder- 
nizme ryškėja du skirtingos orientacijos poliai, kurių erdvėje skleidžiasi šis 
daugialypis judėjimas. Pirmasis - populiarusis, arba ezoteriškai formalistinis, 
kuriame vyrauja susižavėjimas idėjos ir formos naujumu, „koncepcijos“ 
savitiksliskumu. Hipertrofuotas žaismo kultas (kultūros klodais ir „tekstais“ 
plačiąja prasme), susijęs su formaliais ieškojimais ir pragmatiškais vartoto- 
jiškos visuomenės bei masinės sąmonės poreikiais. Ši labiau išorinius efektus 
vertinanti pakraipa iš popkultūros perėmė meno desakralizaciją, orientaciją į 
masinį meną, nemenišką, neretai šokiruojantį, kasdienišką buitinį kontekstą, 
dėmesį paslėptai, tamsiajai ego antrininko pusei, už klasikinės etikos, estetikos 
ribų esantiems nešvankiems, šokiruojantiems reiškiniams; o iš kontrkultūros - 
polinkį į destruktyvias akcijas, klasikinės kultūros idealų dekanonizavimą, 
drastišką destrukciją. Jos šalininkų kūrybą veikia „negatyvios estetikos“, „an- 
tiestetikos“ ir dekonstruktyvizmo estetikos idėjos, siekia paneigti tradicinį 
požiūrį į protą, humanizmą, dvasingumą, seksą ir parodyti naują realybę, 
išlaisvintą iš stereotipinių prietarų. Tai nesibaigiančio naujumo paieškos. 

Antrasis polius - intelektualus, humanistinis, arba ieškantis. Jo šalininkai, 
atmetę savo pirmtakams modernistams būdingą pasaulėžiūros tragizmą, este- 
tinėmis meno vertybėmis siekia agresyvaus technokratizmo ir masinės kultūros 
terorizuojamam mąstančiam 
žmogui grąžinti jį priglau- 
džiančią etninę, tautinę, vietinę 
kultūros tradiciją. Tik nuolatos 
turėdami omenyje šį principinį 
postmodernistinės kultūros 
ir meno dvilypumą, jo orien- 
tavimąsi į skirtingus idealus, 
galime suprasti ir paaiškinti 
daugybę postmodernizmo 
paradoksų. 

Skirtingai nei klasikinio modernizmo išpažinėjai, kurie, remdamiesi 
pirmaprade žmogaus būties tragiškumo idėja, meta iššūkį nusistovėju- 
sioms vertybėms, postmodernistams būdingas konformizmas - jie tarsi 
atsisako tikslų pertvarkyti pasaulį bei atsakomybės už savo kūrybos pada- 
rinius. Modernistai siekia išreikšti save, palikti kūriniuose individualybės, 
dramatiškos dvasios ar savito stiliaus pėdsakus, o postmodernistai, nuver- 
tindami subjektyvųjį pradą, manipuliuoja antriniais kultūros „tekstais“, 
„nhuolaužomis“, suteikia galimybę atsiskleisti medžiagoms, jų natūralioms 
formoms, savybėms. Modernistai neigė senąjį meną, aukštino naujus es- 
tetinius, meninius idealus ir vertybes. Jų estetinėse nuostatose ir kūryboje 
ryškus maksimalizmas, priešprieša tradicijai, novacijų sureikšminimas. 

Postmodernistai modernistinės sąmonės radikalizmui, išskyrus bekom- 
promisj racionalizuotos „logos kultūros“ su jos griežtais standartais atmetima, 
priešpriešina programinį indiferentiškumą ir toleranciją. Nusišalinę nuo mo- 
dernistinio principo tabula rasa, jie atsisako radikalios pasaulėžiūros ir siekia 
įteisinti istorinį požiūrį į praeities meną, įtraukdami ir modernizmą. Tai lemia 
principinį postmodernistinės pasaulėžiūros pliuralizmą. Ji nepripažįsta jokių 
vyraujančių filosofinių, estetinių, meninių požiūrių. Eco sąmojingai pastebė- 
jo, kad žodis postmodernizmas sugalvotas siekiant apibrėžti „visuotinį kultū- 
rinį poliglotizmą“. Postmodernistinis „visaėdiškumas“ lemia ir jo eklektišką 
pobūdį, metastiliškumą, pasireiškiantį visų epochų ir stilių lygiateisiškumo 
teigimu. Iš čia kyla postmodernistiniam menui būdingas polinkis į meninių 
formų, stilių, idėjų, diskursų hibridizaciją. 


Muzeo Guggen- 
heim de Bilbao. 
Arch.Frank 
Gehri. 1998. 
Dekonstrukty- 
vistinis stilius 

Postmodernizmui būdingas retrospektyvizmas, siekis atmesti tarp- 
tautinį modernizmo stilių, permąstyti istoriškai susiklosčiusios meninės 
kultūros daugiasluoksniškumą, panaudoti jos patirtį, nacionalinius, 


„ lokalinius „kodus“ bei „tekstus“ ir kurti ikonografiją, kuri apima nere- 


gėtą elementų kiekį iš kitų - neeuropinių civilizacijų bei marginalinių ir 
neklasikinių kultūros, taip pat meno raidos periodų. 

Dėl kultūros „persisotinimo“ įvairiais simboliais ir ženklais pos- 
tmodernistiniame mene auga menininkų dėmesys euristiniam pradui. 
Čia, kaip ir daoizmo, čan, dzen tradicijų mene, pats kūrybos procesas 
vertinamas labiau nei kūrybos rezultatas. Konceptualumas, teorinės ref- 
leksijos lygis, glaudus ryšys su estetika, meno teorija tampa būdingiausiais 
postmodernistinio meno bruožais. Tai lemia išskirtinį menininkų dėmesį 
įvairioms intelektualinėms, improvizacinėms bei žaidybinėms meno 
formoms, konceptualios idėjos sklaidai. Todėl ezoteriniam postmoder- 
nizmui būdingas tekstinių struktūrų žaismas, balansavimas tarp fikcijos 
ir tikrovės, beveik patologiškas siekimas desakralizuoti ir dekanonizuoti 
įsigalėjusius prietarus, išankstines nuostatas, nusistovėjusias vertybes, 
išsilaisvinti iš normatyvinės estetikos standartų ir improvizuoti grynomis 
formomis, idėjomis, konceptais. 

Atmesdami tarptautinį modernizmo stilių, kosmopolitizmą, huma- 
nistinės orientacijos postmodernistai tarsi grįžta prie užmirštų vietinių, 
marginalinių, nacionalinių, etninių tradicijų. Postmodernistinė estetika, 
naujai pažvelgusi į etninės kultūros reikšmę didžiosiose tradicinėse Rytų 
civilizacijose, suprato kultūros tradicijos savitumo svarbą. Pripažįstama, 
kad būtent ji skatina giliuosius kultūros procesus, daro įtaką autentiškos 
meno kultūros sklaidai. 

Vadinasi, įsigalint estetiniams postmodernizmo principams, aiškėja, 
kad tai kokybiškai naujas stadijinis postmodernistinis, arba posteurocentri- 
nis, meninės kultūros fenomenas. Postmodernizmas iš tikrųjų yra tai, kas 
chronologiškai yra po modernizmo, tačiau nėra paprastas atsakas į mo- 
dernizmo sukurtą vertybių sistemą ir pasaulio regėjimo, mąstymo, kūrybos 
principus, o epochos perversmas, radikali kultūros paradigmų ir dvasinių 
orientyrų kaita, kurios reikšmės dar nesuvokėme. Esminiai postmoder- 
nizmo kultūros pokyčiai turi ne lokalinę, o globalią istoriosofinę prasmę. 
Esame Naujaisiais amžiais Vakarų Europos civilizacijoje susiklosčiusios 
pasaulėžiūros, klasikinės filosofijos, estetikos, meno idealų irimo ir naujos 
metacivilizacinės kultūros atsiradimo liudytojai. 

BARTHESO TEKSTUALUMO INTERPRETACIJA 
Barthesas ir struktüralizmas 


Metodologiniy nuostaty Vakary humanistikoje kaitos aspektu 
svarbus struktüralistinis ir ypaë ji pakeites poststruktiralistinis etapai, 
kurie siejosi su radikaliomis tyrinéjimy strategijy, metody pervartomis ir 
naujų koncepty, idėjų, sąvokų, tyrinėjimo laukų skverbimusi į filosofiją, 
estetiką, literatūros teoriją ir kritiką. Šiuo požiūriu viena įtakingiausių to 
meto struktūralistinės bei suartėjančios poststruktūralistinės ir postmo- 
dernistinės teorijos figūrų buvo Roland Barthes (1915-1980 „sugėręs“ 
Sartreo, marksizmo, struktūralistinės, semiotinės ir kitų to meto teorijų 
elementus bei suformavęs daugybę originalių teorinių konceptų. 

Jo moksliniai interesai apėmė kultūrologijos, komparatyvistikos, 
filosofijos, estetikos, lingvistikos, teatro ir literatūros kritikos bei kultū- 
ros ir meno semiotinės analizės problemas. Apie paskutiniais gyvenimo 
metais įgytą tarptautinį Bartheso autoritetą liudija 1977 m. prestižinia- 
me Collėge de France jam specialiai skirtos literatūrinės semiologijos 
katedros įsteigimas. Savo inauguracinėje paskaitoje Barthesas nubrėžė 
naujo, į Teksto (šį žodį rašė iš didžiosios raidės) analizę nukreipto moks- 
lo, perspektyvas ir kėlė būtinybę kiekvienam kūrėjui kurti savitą kalbą. Ši 
su neklasikinės filosofijos tradicija susijusi su kalbinės saviraiškos formų 
paieška buvo svarbi postmodernistinės estetikos raidai. 

Bartheso pažiūros patyrė esminę evoliuciją, kurioje išskirtini trys 
etapai: pirmajam, pokario metų, būdingas susižavėjimas Sartreo ir 
marksistinėmis idėjomis, antrajam — struktūralistinės ir semiotinės, o 
paskutiniam - poststruktūralistinių idėjų įsigalėjimas. Pokario metais 
jis prasmingai užsiėmė „ikistruktūralistiniais“ tyrinėjimais, pasirodė 
jo ankstyvajai estetinei koncepcijai svarbūs veikalai: Le Degrė zėro de 
lécriture („Nulinis rašymo laipsnis“, 1953), Mythologies („Mitologijos“, 
1957), Sur Racine („Apie Rasiną“, 1963), Essais critiques („Kritinės esė“, 
1964). Vėliau, perėjęs į struktūralizmo pozicijas, Barthesas jungė atskirus 
struktūralistinės, semiotinės ir egzistencinės estetikos elementus, 8 deš. 
nuosekliai evoliucionavo į poststruktūralistines ir postmodernistines po- 
zicijas. Jo pažiūroms daug reiškė Ferdinando de Saussureo, Claude Lėvi- 
Strausso ir rusų formalistų teorijos, kurių veikiamas, kultūros, estetikos, 

meno reiškinius traktavo kaip kalbos ir rašto universumą, kurio visiems 
sudedamiesiems dėmenims: estetiniams ženklams, simboliams, formoms, 
struktūroms, ženklų sistemoms prasmę teikia jų pamatą sudaranti kalba 
(Barthes, 1967, 9). 

Nuo jaunystės Barthesas aktyviai dalyvavo įvairiuose kairuoliškuose 
sąjūdžiuose, o studijuodamas Sorbonoje (1935-39) įkūrė mėgėjišką théa- 
tre antigue („antikinį teatrą“), vėliau artimai bendravo su Jeanu Vilaru, 
Charlesu Dullinu, Louisu Juvet, Antoninu Artaud ir kitais prancūzų tea- 
tro korifėjais, propagavo B. Brechto estetines idėjas, domėjosi literatūra, 
muzika, vaizduojamąja daile, mada. Dėstydamas Aleksandrijos univer- 
sitete Egipte (1949-50) suartėjo su Algirdu Greimu, kuris paskatino jį 
domėtis lingvistikos ir struktūralistinėmis idėjomis. 1960 m. Barthesas 
pakviečiamas vadovauti prestižinės Lėcole pratigue des Hautes Etudes VI 
skyriui, o nuo 1962 m. pradeda eiti šios institucijos direktoriaus pareigas. 
Barthesą, kaip ir daugelį to meto prancūzų intelektualų, stipriai paveikė 
postmodernistinio orientalizmo idėjos, intelektinio elito susidomėjimas 
Rytų Azijos kultūromis. 

Ankstyvoji Bartheso požiūrių evoliucija tiesiogiai siejosi su tuome- 
tinės prancūzų humanistikos raidos aktualijomis. Prancūzijoje teorinės 
minties raida, palyginti su anglosaksų šalimis, išsiskyrė daugeliu savitų 
bruožų, kuriuos pirmiausia lėmė šios šalies kultūrinio centro Paryžiaus 
6 deš. intelektinio elito gyvenimo ypatumai. Tuomet klestint egzistencia- 
lizmo idėjoms Paryžiaus intelektiniuose sluoksniuose filosofijos raida itin 
glaudžiai susipina su literatūros teoretikų ir kritikų veikla. Filosofai reiškiasi 
kaip rašytojai, kritikai, o rašytojai ir poetai - kaip filosofijos ir estetikos 
specialistai. Stiprėjant masinės kultūros ir meno poveikiui, vis dažniau na- 
grinėjamos intelektualams prieinamiausios literatūrinės raiškos formos, 
nes su „knyginės kultūros“ pasauliu intelektualas gali tiesiogiai bendrauti, 
neišeidamas iš savo namų, ir šio bendravimo paveikumas pirmiausia pri- 
klausė nuo namų bibliotekos dydžio ir individualių intelektinių pastangų 
bei motyvacijos. 

Kaip reakcija į vyravusias egzistencializmo filosofijos ir literatūros 
idėjas formuojasi dvi artimai susijusios oponuojančios kryptys - struk- 
tūralizmas ir semiotika. Jų šalininkai siekia į egzistencializmo įtakos 
paliestus humanitarinius mokslus sugrąžinti griežtai mokslinius analizės 
principus. Struktūralizmo (lot. structura - sandara, tvarka) ir semiotikos 


(gr. Semeiotike - mokymas apie ženklus) suklestėjimas Prancūzijoje 

(Lėvi-Straussas, Foucault, Derrida, Lacanas, Barthesas, Althusseras, Ser- 
res, Goldmannas, Greimas, Todorovas, Kristeva) tiesiogiai siejosi ne tik 


su reakcija į egzistencializmą, tačiau ir su estetikoje, literatūros teorijoje ir 


»Struktüralisty 
gentis“. Iš 
dešinės į 

kairę: Michel 
Foucault, 
Jacgues Lacan, 
Claude Lėvi- 
Strauss, Roland 

lingvistikoje ryškėjančiu perėjimu nuo empirinio aprašomojo lygmens prie 
abstrakčių teorinių tyrinėjimų, kuriuose buvo pasitelktos iš struktūrinės 
lingvistikos perimtos sureikšminto struktūrinio metodo ir įvairių estetinių 
struktūrų formalizavimo procedūros. 

Struktūralizmas yra daugiareikšmė sąvoka. Plačiausia prasme ji 
vartojama siekiant įvardyti įtakingą XX a. klestėjusią mokslinės minties 
pakraipą, siauresne prasme - apibrėžia įvairiuose tiksliuosiuose, gamtos, 
socialiniuose ir humanitariniuose moksluose pasitelkiama struktūrinės 
analizės teorijas, tyrinėjimo strategijas, metodus. Ir pagaliau šiuo ter- 
minu dažniausiai vadinamos vienos įtakingiausių XX a. antrosios pusės 
prancūzų teorijos, turėjusios stiprų poveikį etnologijos, kultūros teorijos, 
sociologijos, psichologijos, filosofijos, estetikos, literatūrologijos, lingvis- 
tikos, menotyros ir kitų mokslų raidai. 

Struktūralistizmo tapsmui Prancūzijoje stipriausią poveikį turėjo 
Lėvi-Strausso, Bartheso ir Lacano idėjos. Šios metodologijos šalininkai 
užėmė tvirtas akademines pozicijas prestižiniame Collėge de France, iš 
kur jy idėjos sparčiai sklido įvairiomis kryptimis. Lévi-Straussas „atrado“ 
E de Saussureo tekstų reikšmingumą, išplėtojo jo kalbos teoriją, suteikė 
daug naujų konotacijų „struktūros“ kategorijai, Barthesas perkėlė šias 
idėjas į estetikos, literatūrologijos bei kritikos plotmę ir pagrindine sąvoka 
paskelbė išplėstinę teksto interpretaciją. 

Dar struktūralizmo ir semiotinės analizės pirmtakas šveicarų lin- 
gvistas de Saussure’as (1857-1913) knygoje Cours de linguistique générale 


(„Bendrosios lingvistikos kursas“, 1916) teigė, kad „kalba yra sistema, kuri 
paklūsta tik saviems imanentiniams dėsniams“, o mąstymą aiškino „kaip 
amorfinę nediferencijuotą masę“. Todėl, mokslininko žodžiais tariant, 


ir atsirado pamatinis semiologijos principas: „kalboje nėra nei ženklų, 
nei reikšmių, tačiau yra ženklų SKIRTUMŲ ir reikšmių SKIRTUMŲ“ 
(Saussure, 2002, 70). 

Kita vertus, jis išryškino esminius skirtumus tarp diachroninių ir 
sinchroninių kalbos aspektų; ji keičiasi laiko atžvilgiu ir kartu turi aiškiai 
apibrėžtą struktūrą konkrečiu istorinės raidos momentu. De Saussure’as 
minėtame veikale įvedė terminą semiologija, kuriuo įvardijo būsimąjį 
bendrąjį mokslą apie ženklus. Jo svarbia sudedamąja dalimi turėjo vėliau 
tapti lingvistika. „Kai de Saussureo pasiūlyta ir vėliau kitų mokslininkų 
išplėtota semiologija tapo tarptautinių konferencijų tema, šis žodis buvo 
rimtai peržiūrėtas ir pasiūlyta jį pakeisti žodžiu semiotika būtent dėl tos 
priežasties, kuri ir domina mus čia: kad būtų išvengta painiavos tarp pagal 
savo kilme semiologinės lingvistikos ir medicininės semiologijos; todėl 
atitinkamai nemedicininę semiologiją buvo pasiūlyta vadinti semiotika 
(Barthes, 2003, 478). 

Šveicarų lingvisto paakintas dėmesys ženkliniams ir struktūriniams kal- 
bos aspektams turėjo stiprų poveikį ženklo, struktūros, kalbos ir teksto proble- 
matikos iškilimui XX a. humanistikoje ir itin paveikė prancūziškosios, vėliau 
ir kitų tautų teorinės minties raidą, formavo pagrindinius postmoderniojo 
diskurso bruožus. Tačiau struktūralistinėms teorijoms didelę įtaką darė ir 
kitų, ypač rusų, semiotikos šalininkų išplėtotos metodologinės nuostatos: 
jų požiūris į kalbą kaip savitą ženklų sistemą, žinių perdavimo, arba prasmės 
išreiškimo (reikšmė ir prasmė), funkcijų tyrinėjimas, komunikacijos tarp 
perduodančio žinias ir klausytojo (skaitytojo) bei kitos teorijos. 

De Saussureo struktürinés lingvistikos, rusy formalisty ir semiotiky 
metodologinius principus Barthesas perkėlė į estetikos, kritikos, lingvisti- 
kos ir kitų plačios kultūrologinės orientacijos disciplinų plotmę. Knygoje 


Essais critiques („Kritinės esé4,1964) paskelbtame straipsnyje Lactivitė 

struktūraliste („Struktūralistinė veikla“) Barthesas, apibūdindamas 
struktūralizmą, teigia, kad „tai ne mokykla ir netgi ne sąjūdis (bent jau, 
iki šiol), nes dauguma autorių, kuriuos paprastai jungia šis žodis, visiškai 
nesijaučia siejami nei bendros doktrinos, nei kovos bendrumo. Geriausiu 
atveju, čia galime kalbėti apie sąvokos panaudojimą: struktūra yra jau 
senas terminas (anatominės ir gramatinės prigimties), stipriai mūsų lai- 
kams nuvalkiotas: jį noriai pasitelkia visų socialinių mokslų šalininkai, ir 
šio žodžio panaudojimas negali pasitarnauti kažko skiriamuoju požymiu“ 
(Barthes, 1964, 213). Kadangi struktūralizmui mokslininkas nepripažįsta 
nei mokyklos nei krypties statuso, todėl, pasak Bartheso, nėra būtinybės 
jį sieti išimtinai su moksliniu mąstymu, galima struktūralizmą daug pla- 
čiau traktuoti refleksyvinės kalbos plotmėje aptariant įvairias su sąvoka 
struktūra susijusias kūrybinės veiklos sritis. 

Kaip siekiamybę Barthesas ir kiti struktūralistai, siekdami išsiaiš- 
kinti analizuojamų objektų ir reiškinių struktūrą, iškėlė tiksliesiems 
mokslams būdingą mąstymo procedūrų griežtumą ir nuoseklumą. Jie 
pasitelkė struktūrinius tyrimo metodus, sukurtus matematikos, fizikos 
ir kitų gamtos mokslų. Pagrindinis ankstyvojo struktūralizmo ideologas 
Lėvi-Straussas šią kryptį aiškino kaip logišką ir kraštutinį prancūziškojo 
racionalizmo vaisių, o kitas šios krypties šalininkas, vėliau tapęs įtakingu 
idėjų istoriku ir komparatyvizmo ideologu, M. Serres'as idealą regėjo 
matematikoje, kuri tapo „tuo aktyviu mąstymu, kuris regi be žvilgsnio 
ir mąsto cogito be subjekto“ (Serres, 1968, 73). Pasak Bartheso, „bet ko- 
kios struktūralistinės veiklos tikslas - nesvarbu, ar ši veikla refleksyvi, ar 
poetinė - rekonstruoti „objektą“, kad jis šioje rekonstrukcijoje tam tikru 
būdu atskleistų šio objekto veikimo („funkcijų“) taisykles. Taigi struktūra 
iš esmės yra šio objekto atvaizdas, tačiau tai kryptingas, suinteresuotas 
atvaizdas, nes objekto modelis parodo kažką anksčiau nematoma, arba, 
tikriau, - nesuprantama natūraliame objekte (Bartas, 1991, 159). 

Šiuo požiūriu struktūralizmo teorija išsaugojo prancūzų racionaliz- 
mo teorijoms būdingą tikėjimą proto ir mokslinio pažinimo galimybėmis. 
Struktūralistai daug dėmesio įvairių estetinių objektų ir reiškinių būvio 
aprašymui, jų nelaikinių imanentinių savybių atskleidimui, preciziškai 

pasitelkdami racionalaus proto požiūriu aiškias tyrinėjimo strategijas, 
metodus. Jų pagrindinis tikslas buvo tirti ne subjekto, genijaus, menininko 
problemas, o nagrinėti įvairių neįsisamonintai funkcionuojančių ženklinių 
kultūros, estetikos ir meno sistemų struktūras. Atsisakyta izoliuotų faktų 
prioriteto ir stengtasi atskleisti analizuojamy faktų arba jų sistemos ele- 
mentų tarpusavio ryšius. Estetinių reiškinių ir faktų tyrinėjimo strategija 
buvo pajungta griežtos sisteminės analizės principams. Pirmiausia buvo 
nagrinėjama pirminė stebimų objektų, reiškinių ar faktų organizacija, 
toliau nuosekliai pereinama prie vidinės objekto struktūros (sudedamų- 
jų elementų hierarchijos, jų vidinių ryšių, kiekvieno elemento vidinių 
sąryšių) tyrinėjimo. Remiantis gautomis žiniomis, kitoje analizės fazėje 
kuriamas teorinis analizuojamo objekto ar reiškinio modelis ir interpre- 
tuojamas tiriamoje medžiagoje. 

Kita vertus, struktūralistai perkėlė savo tyrinėjimų akcentus ne į 
estetinių požiūrių, o į plačiai traktuojamų sąvokų tekstas (le texte) ir 
rašymas (ėcriture) aptarimą bei naujų tyrinėjimo strategijų ir metodų 
įtvirtinimą humanistikoje. Jie ne tik siekė humanitarinius mokslus pakylėti 
iki nuoseklios racionalaus proto reikalavimams paklūstančios mokslinės 
teorijos, tačiau ir įveikti anglosaksų neopozityvistinėms teorijoms būdingą 
lėkštą empiriškumą ir plačiau žvelgti į aktualių tuometinės humanistikos 
uždavinius. Todėl atsirado struktūralizmo šalininkams būdingų ekskursų 
į įvairias mokslinio pažinimo ir meno sritis, polinkis į plačius teorinius 
apibendrinimus. Jie tarsi perleido klasikinės metafizinės estetikos proble- 
matiką per lingvistinius filtrus, apvalančius nuo sąnašų ir priemaišų. 

Struktūralistinės estetikos šalininkų kūrybines potencijas ir mąstymo 
lygį rodo unikalus idėjų faktas, kad jie ne tik nesureikšmino akivaizdžių 
savo metodologinių ieškojimų laimėjimų, bet ir, suvokdami jų pritaiky- 
mo ribotumus, nevengė viešai apie juos kalbėti. Todėl, pajutę išsekimo 
pavojų, skelbtų idėjų išsižadėjo ir evoliucionavo nauja poststruktūralizmo 
kryptimi. Šie bruožai ryškiausiai atsiskleidė Bartheso tyrinėjimuose, kurie 
tapo svarbiausia jungiamąja grandimi tarp struktūralistinių ir poststruk- 
tūralistinių teorijų. 


Posūkis į poststruktūralizmą 


Filosofinėje ir estetinėje Vakarų sąmonėje XX a. 7 deš. ryškėja 


radikalus „vertybių perkainojimas“, artimai susietas su vyravusių 

racionalizuotų scientistinių, neopozityvistinių, struktūralistinių, se- 
miotinių, analitinės ir lingvistinės pakraipos koncepcijų krize. Kaip 
reakcija į scientistines koncepcijas formuojasi poststruktūralistinė 
filosofija, kuri greit ima vyrauti postmodernizmo idėjų sklaidoje. 
Nepasitenkindamas struktūralistinės metodologijos teikiamomis galimy- 
bėmis 8 deš. Barthesas nuosekliai evoliucionavo į poststruktūralistinės 
ir postmodernistinės teorijos pozicijas. Teoretikas kultūros, estetikos, 
literatūros, meno reiškinius nuo tada traktavo kaip kalbos ir rašto univer- 
sumą, kurio visiems sudedamiesiems dėmenims - estetiniams ženklams, 
simboliams, formoms, struktūroms, ženklų sistemoms - prasmę teikia jų 
pamatą sudaranti kalba (Barthes, 1967, 9). 

Bartheso kaip ir kitų struktūralistinės teorijos šalininkų veikalams 
būdingos formalistinės, lingvistinės ir literatūrocentrinės nuostatos, kurių 
veikiamas iškelia fonetinio rašto formų analizės reikšmingumą. Menas ir 
literatūra čia skleidžiasi kaip rašto formų kalba, todėl estetinių reiškinių 
esmės pažinimas neatsiejamas nuo formų istorijos ir kaitos suvokimo. 
Literatūra yra pirmiausia kalbos ir rašto pasaulis. Tačiau Barthes tuo ne- 
apsiriboja, plėtoja rašto tipų teoriją, siekia rasti universalų įvairių kalbos 
formų komunikacijos lygmenį, sudarantį prielaidas plastiškam perėjimui 
iš vienos kūrybinės veiklos srities į kitą. Ši kūrybinio universalumo, 
sąsajų tarp įvairių kūrybinės veiklos formų ir humanistikos sričių idėja 
vėliau taps pamatiniu postmodernistinės estetikos bei meninės kūrybos 
principu. 

Bartheso posūkį nuo struktūralistinės prie poststruktūralistinės pro- 
blematikos skatino jaunesnieji kolegos Lacan, Foucault, Derrida ir apie 
žurnalą Tel Quel susispietusi jaunoji karta, jo žodžiais tariant, originalūs, 
kupini intelektinės energijos, rašto genijai (Roland Barthes par Roland 
Barthes 1975, 177), tarp kurių buvo ir jo talentinga mokinė Kristeva. 
Apeliuodamas į esminius lingvistikos, antropologijos, psichoanalizės, 
filosofijos, semiotikos, etnologijos, estetikos ir kitų humanistikos sričių 
pokyčius, paskutinio tarpsnio veikaluose Barthesas jau teoriškai grindė 
perėjimą nuo struktūralistinės prie plačios poststruktūralistinės kultū- 
rologinės problematikos. „Kultūra, - teigė jis dar 1966 m. skaitytame 
pranešime Johno Hopkinso universitete, ~ vis labiau mums atsiveria kaip 
universali simbolių sistema, reguliuojama tomis pačiomis operacijomis; 
šis simbolinis laukas pasižymi vienybe, ir kultūra visais savo aspektais yra 
kalba. Todėl dabar galima numatyti vieno mokslo apie kultūrą atsiradimą, 

kuris, aišku, remsis skirtingomis disciplinomis, tačiau visos jos skirtin- 
gais aprašymo lygmenimis sieks tyrinėti kultūrą kaip kalbą. Semiokritika 
tikriausiai bus sudedamoji šio mokslo dalis, tačiau bet kuriuo atveju liks 
ypatinga diskurso apie kultūrą dalimi“ (Barthes 2003, 465). 

Šį perėjimą prie platesnės kultūrologinės problematikos Barthesas 
siejo su būtinybe plėsti estetinių, semiotinių, struktūralistinių bei litera- 
tūrologinių tyrinėjimų sritį. Neatsitiktinai poststruktūralizmą jis aiškino 
kaip tarpdisciplininių studijų sritį, o literatūros kūrinį traktavo kaip „me- 
todologinį lauką“, kuris, susiliedamas su jo kritika, sukuria universalesnę, 
įvairias kultūros sritis aprėpiančią substanciją - Tekstą. 

Naujos mus labiausiai dominančios trečiojo dvasinės evoliucijos 
etapo poststruktūralistinės Bartheso koncepcijos principai galutinai iš- 
ryškėjo programiniame straipsnyje „Autoriaus mirtis“ (1968) ir klasika 
tapusioje knygoje S/Z (1970), kurioje analizuojamas H. de Balzaco apsa- 
kymas „Saracinas“. Šiuose veikaluose perėjimas nuo struktūralistinio prie 
naujo poststruktūralistinio etapo traktuojamas kaip perėjimas nuo tradici- 
nės kūrinio analizės prie kokybiškai naujos, universalesnės ir netradicinė- 
mis tyrinėjimo strategijomis bei metodais „tekstinės analizės“. Čia būtina 
pabrėžti, kad ši esminė slinktis tyrinėtojo metodologinėse nuostatose iš 
dėmesio lauko nepašalina meno kūrinio analizės būtinybės ankstesniais 
tradiciniais įjungiant ir struktūralistinius metodus, tiesiog dabar visas 
dėmesys sutelkiamas į „anapus“ meno kūrinio besiskleidžiantį platesnį 
„tekstinės analizės“ lauką. 

Barthesas kaip pavyzdinį mokslo modelį šiuolaikinei humanistikai 
taikė lingvistiką. Jos tyrinėjimo strategijas bei metodus nuosekliai pa- 
naudodavo literatūrologinėms ir estetinėms studijoms, remdamasis aris- 
toteliškos poetikos bei retorikos principais. Atsiribodamas nuo Antikos 
estetikos teorijoms būdingo mimezės principo ir normatyvizmo, siekė 
pažinti pagrindinius tekstą kuriančius „formų gramatikos“ mechanizmus. 
Šių formų metamorfozių konkretus autorius gali nesuvokti, tačiau kaip 
tik jos yra istoriškai kintančių prasmių pagrindas, kuris ir lemia tekstų 
savitumą. 

Natūralu, kad tyrėjas, norintis pažinti ne tik naratyvinius meno 
kūrinio sluoksnius, tačiau ir gelmines teksto prasmes, analizuoja įvairias 
jame ryškėjančias įtakas, skolinius, užslėptus metaforinius ar tik užuo- 
minos forma besiskleidžiančius sluoksnius, kurie verčia kreiptis ne tiek 


į autoriaus vidines nuostatas, jo programinius pareiškimus, pasirašomus 

manifestus, o į pažinimą kultūrinio konteksto, kuris daugybe gijų sieja 
tekstą su jį supančia aplinka, tuo metu viešpatavusiomis ideologinė- 
mis nuostatomis, idėjomis. Tačiau toks analizuojamo teksto ištakų ir 
įtakų tyrinėjimas, anot Bartheso, gali paaiškinti tik nereikšmingą dalį 
kylančių neaiškumų ir mįslių, kurios išsaugoja meno ryšių su aplinka 
pėdsakus. . 

Gilesnis gelminių teksto sluoksnių pažinimas yra sąlygojamas 
skirtingų kultūros kodų, kurie nesąmoningai meninės kūrybos eigoje 
atsiranda ir apie kuriuos autorius neretai netgi nesusimąsto. Tačiau 
jie gyvuoja tekste ir jų sąveika nulemia visus charakteringus kūrinio 
bruožus. Šie teksto kodai yra tolimi ir nesąmoningi atspindžiai to, kas 
kažkada buvo skaityta, regėta, kas paliko pėdsakus pasąmonės gelmėse, 
kas sieja tekstą su daugybę kitų kultūroje gyvuojančių parašytų tekstų, 
kitais žodžiais tariant nukreipia į „Knygą (į knygą kultūros gyvenimo, 
gyvenimo kaip kultūros) o tai paverčia tekstą į šios Knygos katalogą“ 
(Barthes, SZ, 1970 a, 28). 

Suaustas iš daugybės skirtingų, tačiau vienodai reikšmingų, kodų 
tekstas neišvengiamai pakliūna į sudėtingą kultūros kosmoso, jos simbo- 
lių ir kodų audinį. Kartu tekstas išsaugoja kultūroje įvairiomis formomis 
gyvuojančią „atmintį“, kuri suteikia galimybę pasisemti iš šio aruodo 
praeityje gyvavusių kultūros formų, simbolių, kodų, vertybių. Kūrėjas į 
šią neišmatuojamą kultūros ir tekstų erdvę nesąmoningai pasineria savo 
kūrybos procese ir semiasi svarbių kūrybinių postūmių. 


Reliatyvistinės estetikos kontūrai 


Estetiką Barthesas apibūdina „kaip meną regėti formas, sugebėji- 
mą atskirti priežastis ir tikslus, sukurti vertybių sistemą, kuri labiausiai 
priešinga politinėms“ (Roland Barthes par Roland Barthes 1975, 172). Jis 
atmetė klasikinėje estetikoje nusistovėjusias kūrinio analizės schemas ir 
iškėlė sureikšmintų ženklų sistemų, Teksto, tekstinės erdvės, kompaktiš- 
kumo intuicijos, citavimo, stereotipo, intertekstualumo, ženklų sistemų 
paslankumo, jų konotacinių prasmių tekamumo, migracijos įvairiomis 
kryptimis svarbą. Kartu Bartheso koncepcijoje ryškėjo nuolatinis judė- 
jimas ir naujų probleminių sričių bei su jomis susijusių sąvokų aparato 
plėtimasis, kuris akivaizdus ryškėjant perėjimui nuo senosios semiologijos 
į naująją. Ženklo, reikšmės, konotacijos kategorijas jo veikaluose ėmė 

keisti naujos kompaktiškumo intuicijos, intertekstualumo ir pan. są- 
vokos. Tačiau Bartheso koncepcija išsaugo daugeliui to meto estetinių 
teorijų būdingą literatūrocentrinę pakraipą, kai kuriomis pamatinėmis 
nuostatomis artimą literatūrinės kritikos teorijai, nors daugelio teiginių 
universalumas lengvai pritaikomas ir platesnėms filosofijos, estetikos bei 
kultūrologijos sritims. 

Barthesas įvairiais dvasinės evoliucijos etapais daug dėmesio skyrė 
kritikai, paskelbė nemažai literatūrai, poezijai, teatrui ir kitoms meno 
sritims skirtų kritinių tekstų. Jis aiškiai nubrėžė ribą tarp meno kūrinio 
kritinės recepcijos, tai yra kritikos kompetencijos srities, ir „skaitymo“. 
Kritiką jis aiškino kaip konkrečiais tikslais ir metodologiniais principais 
besiremiančią kalbą, kuri iškyla metakalbos pavidalu susidūrusi su kon- 
kretaus meno kūrinio kalba. Todėl bet kuris kritikas, analizuodamas aktu- 
alius meno reiškinius, priklausomai nuo talento, humanitarinės kultūros 
išsako bemaž tikslius požiūrius į konkretaus meno kūrinio vertę ir kartu 
naikina barjerus tarp menininko meninės kūrybos rezultato - meno 
kūrinio ir jį suvokiančių vartotojų, t. y. publikos. 

Visai kitaip funkcionuoja „skaitymas“, kadangi skaitymo procese 
subjektas tarsi atsiriboja nuo savęs ir supančio pasaulio poveikio. Pasiner- 
damas į meno kūrinyje besiskleidžiančius vaizdinius, herojų santykius, 
siužetinės intrigos plėtojimosi vingrybes ir emocionaliai išgyvendamas 
kūrinyje aprašomus įvykius, jis kartu jaučia skaitymo proceso teikiamą 
malonumą. „Vien tik skaitydamas pajunta meilės jausmą kūriniui, palaiko 
su juo aistringus santykius. Skaityti - vadinasi, geisti kūrinio, geisti virsti 
į jį, tai reiškia atsisakyti bet kokių bandymų dubliuoti meno kūrinį kokia 
nors kalba be paties kūrinio kalbos: vienintelė amžiams duota komentavi- 
mo forma, kurią gali pasitelkti skaitytojas, yra pamėgdžiojimas (ką liudija 
Prousto pavyzdys - skaitymo ir pamėgdžiojimo mylėtojo“ (Barthes, 1989, 
373-374), 

Reikėtų atkreipti dėmesį, kad kritikos jis nelaikė visaverčiu mokslu, 
nes prasmes ji tik apčiuopia, išryškina, kuria, tačiau nuosekliai jų netyrinė- 
ja; tai daro į mokslinį pažinimą pretenduojantis estetikos mokslas. 

Gvildendamas pamatinės klasikinės estetikos kategorijos grožio 
problemas Barthesas atkreipia dėmesį į jo apibrėžimą. „Grožis (priešingai 
bjaurumui) iš tikrųjų nepaaiškinamas: jis gali išryškėti, įsitvirtinti, naujai 
ir naujai byloti apie save bet kuria žmogaus kūno dalimi, tačiau aprašymui 


jis nepaklūsta. Būdamas tokia pati tuštuma, kaip ir pats dievas, apie save 

jis gali pasakyti tik viena: aš esu tas, kuo esu. Štai kodėl diskursui tenka 
tenkintis tik tam tikrų detalių tobulumu, o „visa kita“ palikti kodams, 
slypintiems bet kokio grožio esmėje - Meno kode. Kitais žodžiais tariant, 
grožis pajėgus skleistis tik citavimo arba nuorodos į kažką pavidalu. <...> 
jei grožį paliksime su juo pačiu, nesuteikdami jam atramos taško ankstes- 
niame kode, jis bus pasmerktas tylėti. Jam apskritai svetimas predikatas; 
vieninteliai jam galimi predikatai - arba tautologija (tobulas veido ova- 
las), arba palyginimas (graži kaip Raffaello madona, kaip svaja, iškalta iš 
akmens, ir pan.); grožis kartu iškart nukreipia į bekraštę kodų įvairovę“ 
(Barthes 1970, 40). 

Bartheso „Teksto“ ir „grožio“ analizės metodologinis tikslas - iškelti 
labilaus, t. y. paslankaus teksto, struktūravimą, kurį Istorijoje skirtingų 
epochų skaitytojai suvokia vis kitaip. Todėl esmiškai neįmanoma išskirti 
„Vienintelės“ imanentinės teksto ar estetinio objekto prasmės, kuri yra poten- 
cialiai atvira skirtingoms estetinėms interpretacijoms. Dėl to reliatyvistinei 
poststruktūralizmo estetikai būdinga teksto principinio „atvirumo“ ir jo 
interpretacijų įvairovės idėja. Savo tyrinėjimuose jis daug dėmesio skyrė 
ne ženklų sistemai ir jų reikšmėms tyrinėti, o komunikacijos procese 
atsirandančioms konotacinėms prasmėms, kurios padeda konkrečiai 
visuomenei kultūrine ir istorine prasme skirtis nuo kitų, suvokiant joms 
būdingus konotacinius turinius. 

Mokslininkas prabilo apie daugybę skirtingų įmanomų prasmių, 
kurias interpretatoriai gali įžvelgti tame pačiame tekste, esant skirtin- 
goms pradinėms pozicijoms. Analizuodamas vaizdingą Balzaco kürinyje 
moterimi persirengusio kastrato moteriškumo įsikūnijimo aprašymą, 
jis klausia: kas pateikia šį aprašymą? Apsakymo herojus? O gal Balzaco 
individas, samprotaujantis apie moterį, remdamasis asmenine patirtimi, 
ar Balzacas rašytojas? Ar tai byloja bendražmogiškoji išmintis, ar roman- 
tinės psichologijos apraiška? Ir prieina prie išvados, kad į šį klausimą 
niekada aiškiai neatsakysime. „Raštas, - teigia Barthesas, — yra ta nea- 
pibrėžtumo, nevienalytiškumo ir išsisukinėjimų sritis, kurioje išnyksta 
mūsų subjektyvumo pėdsakai, nes tai yra juodai baltas labirintas, kuriame 
išnyksta saviidentifikacija ir pirmiausia kūniškas rašančiojo tapatumas“ 
(Barthes, 1989, 338), 

Bartheso veikalams, kaip ir apskritai poststruktūralistinės minties 
raidos etapui bei dabartinei humanistikai, būdingas ribų tarp estetinės, 
literatūrologinės, meno kritikos ir kultūrologinės problematikos nykimas. 

Veikiant jo idėjoms Tekstas plačiąja prasme poststruktūralizmo ir postmo- 
dernizmo estetikoje suvokiamas kaip paslanki magma, kuri dėl intelektinių 
judesių nuolatos keičiasi ir įgauna naujų pavidalų ir semantinių prasmių. 
Knygoje „Teksto malonumas“ (Le plaisir du texte, 1973) išplėtota teksto 
malonumo, t. y. jo rašymo, skaitymo ir mėgavimosi reikšmių klodais bei 
atspalviais, koncepcija. „Malonus tekstas - toks, kuris patenkina, papildo, 
sukelia euforiją; jis atsiranda iš kultūros, nenutraukia ryšių su ja ir yra 
susijęs su patogaus skaitymo praktika. Mėgavimosi tekstas - toks, kuris 
sukelia netekties pojūtį, išmuša iš vėžių (kartais net vargina nuoboduliu), 
išklibina skaitytojo istorines, kultūrines, psichologines nuostatas, išjudina 
jo skonį, jo vertybes ir prisiminimus, išprovokuoja jo santykių su kalba 
krizę“ (Barthes, 1991, 278). 

Mokslininkai pastebėjo, kad Bartheso teorijos tapsmo metu vaizduo- 
jamoji dailė patyrė esminių transformacijų, realistiniame mene viešpata- 
vusi mimezė, t. y. tradicinis tikrovės mėgdžiojimo principas, nuslinko į 
praeitį ir „vaizduojamieji kodai pradeda iš pagrindų irti, užleisdami savo 
vietą daugialypei erdvei, kurios modeliu tampa visai ne tapyba („drobė“), 
tačiau greičiau teatras (scena), apie tai kalbėjo arba galų gale svajojo 
grynosios „menas - menui“ estetikos adeptas Mallarmė. Ir dar: jei tarp 
literatūros ir tapybos nyksta hierarchiniai ryšiai, jei šie menai pradeda 
atsispindėti vienas kitame, kodėl ir toliau turime juos tyrinėti kaip tar- 
pusavyje susijusius, t. y. atskirus, tačiau vienas nuo kito priklausomus, 
objektus? Kodėl neatsisakyti nuo „menų“ įvairovės idėjos ir aiškiai nepa- 
reikšti apie „tekstų“ įvairovę“ (Barthes, 1970, 62). 


Teksto analizės principai 


Barthesas atmeta norus fiziškai atriboti kūrinius ir tekstus, siekimus 
kūrinį tiesmukai sieti su klasikinės estetikos nuostatomis, o tekstą - su 
avangardinėmis. Daugeliu linijų jis brėžia esminę takoskyrą tarp kūrinio 
ir teksto. „Kūrinys gali tilpti rankoje, tekstas skleidžiasi kalba, gyvuoja tik 
diskurse (tiksliau - tekstas jis yra tik todėl, kad jis tai suvokia). Tekstas — 
ne kūrinio irimo produktas, priešingai, kūrinys yra vaizduotės šleifas, kuris 
tęsiasi už teksto. Arba, kitais žodžiais tariant, tekstas jaučiamas tik darbo, 
jo kūrimo eigoje. Tekstas negali nejudriai sustingti (tarkime, knygos len- 
tynoje), jis jau dėl savo kilmės yra judrus ir turi judėti - pavyzdžiui, per 
konkretų kūrinį ar per kelis kūrinius. 

Metaforiškai traktuojamas tekstas virsta pamatine ir universalia 
Bartheso ir daugybės jo sekėjų estetikos kategorija, poststruktūralistų 
adoracijos ir analizės objektu. Kai ši Bartheso sąvoka vartojama plačiąja 
prasme, žodis Tekstas rašomas iš didžiosios raidės. Poststruktūralizmo 
teorijoje Tekstas išplečiamas vos ne iki begalybės; peržengia visų civili- 
zacinių, kultūrinių tradicijų ribotumus, netelpa į žanrinius apribojimus, 
griauna įprastus gramatinius santykius, griežtai determinuotas klasikinės 
estetikos schemas ir vienu svarbiausių Teksto bruožų tampa jo daugiama- 
tiškumas. Tai reiškia, kad „jame ne paprastai skleidžiasi keletas prasmių, 
bet jame įgyvendinamas daugiamatiškumas - daugiamatiškumas čia yra 
neišvengiamas, o ne galimas. Tekste nėra taikaus prasmių sugyvenimo - 
tekstas perskrodžia jas, juda per jas; todėl jis nepaklūsta net pliuralistinei 
interpretacijai, jame vyksta sprogimas, prasmės išskaidymas. Iš tikrųjų 
teksto daugiamatiškumą lemia ne jo turinio elementų dviprasmiškumas, 
o, jei galima taip sakyti, erdvinis reikšmių daugialinijiškumas, iš kurių jis 
nuaustas [etimologiškai „tekstas“ reiškia „audinį ] (ten pat, 417). 

Vėlyvuosiuose veikaluose sąvoka Tekstas jau yra daugybės teksto 
kodų sampyna ir sąveika: ji aprėpia ne tik literatūrą, tekstus, bet ir žmogų 
supantį pasaulį, įvairias kultūros apraiškas, miestą, skirtingus socialinio 
gyvenimo aspektus, tapybos, skulptūros, teatro ir kitų meno rūšių reiškinius. 
Tekstas jungia kūrybingą nomadologinę energetiką, principinį nebaig- 
tumą, tapsmą, procesualumą. Jo bekraštėje erdvėje išnyksta subjekto ir 
objekto dualizmas, šie du pradai persismelkia; žmogus kaip kultūros ir 
meno ženklų, simbolių kūrėjas tarsi ištirpsta visa aprėpiančioje tekstinėje 
erdvėje. Čia išnyksta klasikinei Vakarų metafizinės estetikos tradicijai bū- 
dingas pasaulio suvokimo dualizmas, nes Teksto stichijoje tarsi atsiveria 
didinga sceninė erdvė, kur, kaip ir tradiciniame japonų noh teatre, nėra 
aktorius ir žiūrovus skiriančios rampos, kuri dramatinio veiksmo herojus 
atribotų nuo žiūrovų. 

Barthesas brėžia principinę takoskyrą tarp „literatūros“ ir „Teksto“ sąvo- 
kų. Literatūra čia siauresnis, vietinis, palyginti su Tekstu, reiškinys. „Literatūra 
jau nebegali būti nei Mimesis, nei Mathesis, o tiktai Semiosis, neįmanomas 
kalbos nuotykis, žodžiu: Tekstas (neteisinga teigti, kad teksto sąvoka du- 
bliuoja literatūros sąvoką), literatūra atspindi baigtą pasaulį, tekstas vaizduoja 
kalbos begalybę“ (Roland Barthes par Roland Barthes, 1975, 123). 

Beje, tekstas Bartheso požiūriu - tarsi gyvas organizmas, kuris gali 
būti sunaikintas. Tekstas čia iškyla ne kaip konkretus objektas, o jokiai 

klasifikacijai nepavaldi ypatingos sudéties paradoksali, radikaliai simbo- 
liné, pliuralistiné, intertekstuali (yra kito teksto dalis) substancija, kuri 
reikalauja panaikinti tradicinę rašto ir skaitymo priešpriešą ir šiuos du in- 
telektinius judesius sujungti. Šioje be centro, dugno, pradžios ir pabaigos 
tekstinėje galaktikoje su daugybe įėjimų bei išėjimų, iš kurių nė vienas nėra 
pagrindinis, susipina ir persismelkia daugybė kultūros, literatūros, meno 
sluoksnių. Tekstas, pasak Bartheso, yra „ne struktūra, bet struktūravimas; 
ne daiktas, bet darbas ir žaidimas“ (Barthes, 1984, 71). 

Neatsitiktinai Derrida kalba apie išskirtinį Bartheso vaidmenį silpni- 
nant klasikinės metafizinės estetikos logocentrines nuostatas. Jis teigė, 
kad logocentrinė metafizika „buvo pajungta vadinamajai „rašto civili- 
zacijai“, kurioje mes gyvename, vadinamajai fonetinio rašto civilizacijai, 
tai yra logos civilizacijai, kurioje būties prasmė, jos tikslas apibūdinamas 
kaip buvimas (parousia). Bartheso įgyvendintas perversmas vaisingas ir 
būtinas aprašymui paties įženklinimo faktui ir jo misijai tos epochos ir 
civilizacijos, kuri plinta visame globalizuotame pasaulyje bei kartu įžengia 
į kelią, kuris ves ją į neišvengiamą pražūtį“ (Derrida, 1992, 75). 

Ir pagaliau tekstas čia yra pažįstamas per jo santykį su ženklu. Kūri- 
nys užsisklendęs, jis šifruojamas konkrečiomis reikšmėmis, todėl kūrinys 
funkcionuoja kaip ženklas ir „yra viena pagrindinių Ženklo civilizacijos 
kategorijų“. Tekste, priešingai, reikšmė iki begalybės nusidriekia į ateitį; 
čia būdingas išsisukinėjimas nuo tiesmukų apibūdinimų, vertinimų, 
klasifikacijos sistemų, jis yra tarsi kupina daugybės simbolinių prasmių 
paslanki, fliuktuojanti magma, kuri veikia reikšmių srityje. „Kūrinys ge- 
riausia prasme yra menkai simbolinis, jo simbolika greit išnyksta, tai yra 
nejudriai sustingsta; tačiau tekstas didžiai simboliškas; kūrinys, suprastas, 
suvoktas visoje savo simbolinėje prigimtyje, — tai ir yra tekstas. Kartu 
tekstas tarsi grįžta į kalbos prieglobstį: kaip ir kalboje, jame yra struktūra, 
tačiau nėra jungiančio centro, nėra uždarumo“ (Barthes, 1984, 417). Todėl 
tekstas aiškinamas kaip intertekstas, „reikšmių galaktika“, o meno kūri- 
nys - kaip užkulisyje vykstančios tekstinės veiklos rezultatas. Vadinasi, 
meno kūrinys, lyginant su tekstu, yra siauresnė ir ne tokia reikšminga 
Bartheso estetikos sąvoka. Jam būdingas linijiškumas ir negrįžtamumas, 
chronologinė raida. Jo teksto sąvoka yra labai artima mįslingos hierogli- 
fais užrašytos Yijing („Permainų knygos“) knygos ypatumams, nes neturi 
aiškiai fiksuotos pradžios, centro, jis - daugiaprasmis. Meno kūrinio 
metafora yra organizmas, o teksto metafora - audinys arba voratinklis; jis 

neauga, nesirutulioja, bet, veikiamas semantikos ir kombinatorikos, sklei- 
dziasi. Kürinys lengvai skaitomas, vartojamas, interpretuojamas, o tekstas 
yra neperskaitomas. 

„Tekstas, - aiškina Barthes, - reiškia Audinj, bet iki šiol šis audinys 
vis buvo laikomas produktu, gatava užuolaida, už kurios rūpestingai ar 
atsainiai pasislėpė prasmė (tiesa); dabar jau pabrėžiame gimdančią teksto 
idėją, kurią tekstas susikuria, pasigamina begalinėj raizgalynėj; audiny- 
je - tekstūroje - prapuolęs subjektas išnyksta kaip koks voras, ištirpęs 
lipnioje savo paties drobės sekrecijoje. Jei mėgintume kurti neologizmus, 
teksto teoriją galėtumėm pavadinti hifologija (hyphos reiškia ir audinį, 
ir voratinklį)“ (Barthes 1991, 313). Jis sukūrė postmodernizmo estetikai 
būdingas tekstinio audinio, tekstinio voratinklio, laiško-teksto, skaitymo- 
laiško, tekstinės erdvės, hiperteksto, tekstinės analizės ir pan. sąvokas. 

Kaip minéjome, tekstas yra labai plati ir daugiareikšmė Bartheso 
sąvoka, kuri reikalauja ne tik griežtesnės tipologijos, bet ir vertybinės 
charakteristikos. Todėl kyla klausimas: kaip pažinti estetinę tekstų vertę 
ir konceptualiai pagrįsti jų pirminės tipologijos principus? Šiuo požiūriu 
pamatinis įvairių tekstų visumos vertinimas, mokslininko nuomone, 
negali būti priskiriamas nei mokslo sričiai, nes vertinimas - ne jo užda- 
vinys, nei ideologijai, nes ideologinė (moralinė, estetinė, politinė ir kitos) 
teksto vertė tiesiogiai susijusi su reprezentacija, o ne su gamyba (ideolo- 
gija „atspindi“, ji ne gamina). „Kas siejasi su mūsų vertinimu, tai jis gali 
būti siejamas tik su tam tikru praktikos tipu — rašto praktika. Viena, yra 
tai, ką galima parašyti, o antra — tai, ko parašyti jau negalima; yra tai, kas 
priklauso rašančiojo praktikai, ir yra tai, kas yra anapus jo galių; kokius 
tekstus pats norėčiau parašyti (per-rašyti - ré-écrire), geisčiau įtvirtinti 
šiame pasaulyje (juk tai mano pasaulis) kaip veiksmingą jėgą? Štai šią 
vertę ir išryškina vertinimo procedūros atlikimas; ji nustato, kas būtent 
šiandien gali būti parašyta (per-rašyta - ré-écrit), įtvirtina tekstą-raštą (le 
scriptible)“ (Barthes 1970, 10). 

Knygoje S/Z mokslininkas išplėtojo tekstinės analizės metodologiją, 
kurioje iškeliamas Tolimųjų Rytų estetikai būdingas non finito (nebaig- 
tumo, neišsakymo, estetinės užuominos) principas, įvardytas kaip „non- 
finalinės prasminės genezės“ procesas. Jo tikslas - suvienyti poststruktū- 
ralistinę teksto struktūros analitiką su postmoderniu požiūriu į tekstą, kaip 
astruktūrinę plastišką sistemą, t. y. suvienyti du nesuderinamus dalykus - 
„struktūros idėją ir kombinatorinės begalybės idėją“. Sujungti šiuos du 

postulatus Barthesas laikė būtinybe, nes žmogaus kalba, kurią vis geriau 
pažįstame, „yra kartu ir begalinė, ir struktūriškai organizuota“. 
Teksto pagrindą sudaro jo sugebėjimas įsiskverbti į literatūrinius, 


estetinius, meninius, tapybinius tekstus, kodus, simbolius, ženklus. Todėl Su shih. 
kiekvienas rašomas ar skaitomas tekstas siejasi su daugybe kitų begalinių Kaligrafija 
arba prarastų (praradusių savo kilmės šaltinį) tekstų. Beje, kiekvienas 

tekstas yra „intertekstas“, nes jame gyvuoja ir skleidžia savo idėjas, mintis, 
energetiką gausybė kitų kultūros ir meno tekstų. Ir pagaliau tekstas yra 
reikšmių indas, kurį jomis užpildo autorius. Pagrindinis skaitytojo, kaip 

teksto interpretuotojo, uždavinys - surasti autentišką sąlytį su tekstu, su- 

prasti slypinčias prasmes, o ne jas kurti. Atitrūkęs nuo autoriaus, tekstas 

gali gyvuoti skirtingose laiko ir erdvės dimensijose, kurių net įžvalgiausias 
autorius negalėjo numatyti. Todėl autonomiškas tekstas keliauja per isto- 

riją, geografiją ir kultūras, nuolatos įgaudamas naujų prasmių. 


Hieroglifinio rašto kultūrų žavesys 


Barthesas, kaip ir daugelis postmodernizmo ideologų, labai domėjosi 
komparatyvistine problematika ir Rytų Azijos kultūromis. Jis keliavo po 
Japoniją ir Kiniją, o vėliau išleido šių kelionių įkvėptas knygas, kuriose 
išryškėjo jo prieraišumas Rytų Azijos kultūroms. Tai liudija postmoder- 
nistiniu stiliumi parašyta kai kurių japonų ir Vakarų kultūros aspektų 
lyginamajai analizei skirta jo garsioji knyga Lempire de signes („Ženklų 
imperija“, 1970), Alors la Chine ? („O dabar Kinija“, 1975) ir jau po mir- 
ties paskelbta Carnets de voyage en Chine („Užrašai apie kelionę Kinijoje, 


2009). Autorius jose pagrindinį dėmesį sutelkia ne į tradicinių tuometinei 

komparatyvistikai teoriniy ir metodologiniy problemy analize, o j atro- 
dancius nejprastus su kasdieniu japony, kiny gyvenimu ir vaizdine kultüra 
susijusius ženkliškus šių kultūrų aspektus. Pasirinkdamas analizei Rytų 


-- Azijos kultūros, kasdienio gyvenimo, meno bruožus, jis ne tik lygina, ta- 


čiau ir nesąmoningai supriešina juos analogiškoms Vakarų civilizacijoms, 
kurias traktuoja kaip agresyvias, nukreiptas prieš natūralią žmogaus pri- 
gimtį. Minčių seka, vertinimai liudija, kad jo simpatijos yra japoniškosios 
kultūros pusėje, jis tarsi džiaugsmingai konstatuoja, kad pasaulyje yra 
perspektyvesnė alternatyva vakarietiškos kultūros raidos modeliui. 

Pirmą iš minėtų rytietiškai problematikai skirtų knygų atveria glaus- 
tas autoriaus ketinimų pristatymas, kuriame teigiama, kad šis „tekstas ne 
„komentuoja“ vaizdinius. O vaizdiniai ne „iliustruoja“ tekstą: Kiekvienas 
iš jų buvo man tarsi vizualinis blykstelėjimas ar nušvytimas, panašus į 
tą, kurį dzen adeptai vadina satori; susipindamas, tekstas ir paveikslėliai 
aprūpina tėkmę, kaitą reikšmėmis: kūną, veidą, parašytą, ir iš jų suteikia 
galimybę nuskaityti simbolių erdvę“ (Barthes, 1970 b, 7). 

Toks netradicinis požiūris, netikėtas pasirinktų vaizdinių, vadinasi, 
ir temų, objektų įtraukimas į analizės lauką, savo apmąstymų „pririši- 
mas“ prie pateikiamų konkrečių ženkliškų vaizdų, menkiau pažįstan- 
čius japonų kultūros savitumą skaitytojus pradžioje gali kiek šokiruoti. 
Tačiau nuosekliau sekant autoriaus minčių eigą aiškėja ne tik tokios 
originalios komparatyvistinės tyrinėjimo programos priežastys, bet ir 
pasirinktų tyrinėjimų strategijų efektyvumas skverbiantis į gelminius 
japonų kultūros sluoksnius, šios šalies mentaliteto ypatumus. Atvirai 
sakant, skaitant Rytų Azijos kultūroms skirtus tekstus nuolatos stebina 
ne tik šio akylaus stebėtojo įžvalgų gelmė, tačiau ir pasirinktų analizei 
metodologinių prieigų įvairovė, efektyvumas. Kalbėdamas apie pasi- 
rinktą analizės objektą Barthesas paaiškina, kad jį labiausiai domina tam 
tikrų hieroglifinės kultūros bruožų visuma, kurie sieja grafiką ir raštą. Iš 
šių hieroglifinei kultūrai būdingų bruožų jis ir konstruoja analizuojamų 
objektų sistemą. 

Šios neįprastos knygos tyrinėjimų strategijų ypatumus tikriausiai gali- 
me paaiškinti keliais veiksniais: pirmiausia prancūziškai kultūrai būdingu 
aukštesniu nei kitose Vakarų šalyse Rytų Azijos kultūros, meno vertybių 
ir simbolių integracijos lygiu, nes chinoiserie tradicija gyvybinga buvo 
šioje šalyje jau nuo XVIII a., o japonisme nuo XIX a. vidurio čia suleido 
gilias šaknis. Antra vertus, jau nuo XIX a. šalyje susiformavo pirmosios 

Vakaruose stiprios orientalistikos, o XX a. pradžioje komparatyvistikos 
mokyklos. Ir pagaliau, tikriausiai svarbiausias veiksnys - tai hieroglifinės 
zonos kultūroms būdingas vizualumas ir ženkliškumas. 


Nors, atrodo, Bartheso dėmesio centre yra konkretūs ženkliški Rytų Li Tang. 
Azijos kultūrų aspektai, kurių analizėje ir atsiskleidžia profesionalumo o ie 
lygis, tačiau nemažiau įdomūs bendresnio pobūdžio komparatyvistinés l 
kultūrologijos, antropologijos, estetikos požiūrio taškai. Kalbédamas apie he 
komparatyvistinés analizės lygmenį, jis pabrėžia, kad „Rytai ir Vakarai 
neturi būti suvokiami kaip „realybės“, kurias galima suartinti arba suprie- 
šinti žvelgiant istorijos, filosofijos, kultūros arba politikos aspektais. „Tai, 
kas patraukia dėmesį žvelgiant į Rytus, - rašo jis, - yra ne kiti simboliai 
ar kita metafizika, tačiau kita išmintis (nors pastaroji ir skleidžiasi kaip 
kažkas geidžiamo); tačiau pati skirtingumo, kaitos, perversmo galimybė 
simbolinių sistemų srityje. Reikėtų kada nors sukurti mūsų pačių tamsu- 
mo istoriją (l’histoire de notre propre obscurité), parodyti mūsų nacisizmo 
nepralaidumą“ (Barthes, 1970 b, 10). 

Barthesas pagrįstai paryškina tas primityvias eurocentrines nuos- 
tatas, kurios šimtmečiais vyravo Vakaruose vertinant į Rytų kultūras, 
būtent tai pažinimo paribiuose paliko daugelį svarbių rytietiškos kultū- 
ros aspektų. Vakarų moralėje jis pirmiausia įžvelgia agresijos apraiškas, 
kadangi čia vyrauja autoritarinės nuostatos, kurias siekiama primesti 
kitoms tautoms ir kultūroms. Jį žavi japoniški pagarbos kitam žmogui 
ritualai, gestai, kurie gali tapti pavyzdžiu ydingiems vakariečių bendra- 
vimo būdams. Mokslininkui itin svarbi ženklinė ir simbolinė Rytų Azijos 

hieroglifiné kultūra, Bet kokios ypač rašmenų sistema paremtos kalbos 
įsisavinimas, anot Bartheso, yra skverbimasis ir į kitos kultūros pasaulį, 
pamatinių jos kūrėjų mąstymo ir pasaulio suvokimą, suręstą iš kitokių 


| 


ZhangJiZhi santykių ir sintaksės principų. Kitoje kalboje neretai atsiskleidžia visai 
La skirtingos, mūsų kalbai nepažįstamos pasaulio dėsningumų perteikimo 
ir asmenybės saviraiškos galimybės. 

Pasinerdamas į neišverčiamą hieroglifinės zonos kalbų magmą, 
pajunti „neišdildomą sukrėtimą, — iki tokio laipsnio, kad mumyse jau 
išjudinami ir patys Vakarai, ir mūsų pačių kalbos dėsniai, tai, ką pavel- 
dėjome iš tėvų ir kas mus pačius paverčia tėvais ir tos kultūros nešėjais, 
kurią būtent istorija pakeičia į „gamtą“ (ten pat, 1970 b, 13). Moksli- 
ninkas atkreipia į esminį skirtumą tarp graikų ir kai kurių neeuropinių 
kalbų. Skirtingai nei esminės aristoteliškosios filosofijos sąvokos, kurios 
susiklostė veikiant graikų kalbos junginiams, kinų ir japonų kalbų są- 
vokos formavosi visai kitais, tiesiogiai susijusiais su hieroglifiniu raštu, 
principais. Todėl vaizdinis ir kontekstualus bei situacinis jų suvokimas 
įgavo išskirtinę svarbą. Pirmiausia, pavyzdžiui, japonų kalboje dėl iš- 
skirtinio funkcionalių priesagų svarbos ir enklektikų vaidmens subjek- 
tas atsiranda išsakymuose pasitelkiant įvairius įspėjimus, pakartojimus, 
sulėtinimus. Kita vertus, čia aiškiai atskiriami gyvi padarai (žmonės ir 
gyvūnai) nuo negyvų, pasitelkiant tarinį „būti“, visa tai bei daugybė 
kitų specifinių kalbos ypatumų čia reiškiasi per hieroglifiniam raštui 
būdingą ženkliškumą. 

Japoniškų ženklų imperija 


Neatsitiktinai knygoje, pavadintoje Ženklų imperija, Barthesas iš- 
skirtinį dėmesį teikia ženkliniams japonų kultūros ir rašto aspektams. 
„Galutinėje išdavoje, - aiškina jis, - raštas taipogi yra savotiškas satori: šis 
satori (dzen įvykis) yra daugiau ar mažiau stiprus povandeninis postūmis 
(kurį neįmanoma užregistruoti), sukrečiantis sąmonę ir patį subjektą, 
sugniuždantis ir nuniokojantis kalbą. Ši kalbos tuštuma gimdo raštą; iš 
šios tuštumos išsirutulioja tie bruožai, kuriais remiantis dzenas išsivaduo- 
damas nuo bet kokios prasmės, aprašinėja sodus, gestus, namus, puokštes, 
bukietus, veidus, žiaurumą“ (ten pat, 1970 b, 11-12). 

Rašto ženkliškumas čia aiškinamas kaip tarp jį suprantančių žmonių 
komunikacijos, t. y. žinių kaupimo, jų transliacijos, pasikeitimo jomis ir 
informacijos sklaidos pagrindas. Su ženklais tiesiogiai siejasi ir semantinės 
jų reikšmės, kurios Rytų ir Vakarų tautų kalbinėse sistemose išsakomos ir 
suvokiamos skirtingai. Japonijoje, anot Bartheso, „prasmių imperija yra tokia 
plati, tiek viršija kalbėjimą, kad pasikeitimas ženklais išsaugoja užburiantį 
turtingumą, paslankumą, rafinuotumą, nepaisant netgi kalbos neperregi- 
mumo, o kartais netgi dėka jo. Taip atsitinka todėl, kad kūnas Cia gyvuoja, 
atsiskleidžia, veikia, lieka be jokios isterijos, be narcisizmo, paklusdamas 
grynam erotiniam judesiui, nors ir subtiliai slepiamam. Bendravime veikia 
visai ne balsas (su kuriuo mes sutapatiname „asmenybės“ teises; o ką gi jis gali 
reikšti? Mūsų dvasią - neabejotinai tyrą? Mūsų nuoširdumą? Mūsų prestižą?), 
o visas kūnas (akys, šypsena, plaukų sruoga, gestas, drabužiai) kreipiasi į jus 
kažkokiu vapaliojimu, čiauškimu, lemenimu, infantilumas arba atsilikimas, 
kuris visiškai išnyksta apvaldant kultūrinius kodus“ (Barthes, 1970b, 20). 

Aptaręs kalbos ir komunikacijos ypatumus, Barthesas pereina prie 
konkrečių japonų kultūros aspektų analizės. Į jį dominančių objektų lauką 
pakliūna maisto kultūra, vanduo, valgymui skirtos lazdelės, Tokijo mies- 
to architektūrinės struktūros ypatumai, centro samprata, nusilenkimo 
ir dovanojimo ritualai, rašymo reikmenų parduotuvės ir pan. Išoriškai 
žvelgiant gali pasirodyti, kad tai visai chaotiškas, jokiais sisteminiais ir 
prasminiais ryšiais nesusijęs išorinių japonų kultūros požymių rinkinys. 
Tačiau tai — iliuzija, kadangi, kai tik pradedi gilintis į šios intriguojan- 
čių įžvalgų knygos tekstą, ryškėja ir sąmoningai pasirinktos jau tipiškai 
„postmodernistinės“ tyrinėjimo strategijos privalumai, Iš tikrųjų mąsty- 
tojo pasirinktos kompleksinei tarpdalykinei analizei paskiros kruopščiai 

apmastytos konkreëios civilizacijos kultürinio kosmoso detalés, neretai 
efektingiau atskleidzia gelminius analizuojamos kultüros sluoksnius nei 
pedantiškas į sistemingumą pretenduojantis jy aprašinėjimas. 


sminį Vakarų miestų planavimo 
struktūros ir Tokijo skirtumą. Vakarų miestų planavimas yra paremtas 


Fe is koncentrine struktüra, kur visas gyvenimas ir pagrindiniai architektü- 
anoe Iehiro. 


Juin. Hieroglifas 
Budha 


Kaligrafija. riniai akcentai komunikacijos linijos sueina į aiškiai fiksuotą centrinę 
ae miesto dalį. Dėl daugelio istoriškai susiklosčiusių priežasčių Vakaruose 
a. 


„visi miestai turi koncentrinę struktūrą; apart to atitinkamai raidai va- 
karietiškos metafizikos, kuriai bet koks centras yra tiesos vieta, mūsų 
miestų centrai visada užpildyti: tai ženkli vieta, kur į vieną vietą surinkti 
visi civilizacijos laimėjimai: dvasingumas (su jo šventyklomis), valdžia 
(su jos kabinetais), pinigai (su jų bankais), prekyba (su jos parduotuvė- 
mis), kalba (su jos aikštėmis, kavinėmis ir pasivaikščiojimais): nuvykti į 
centrą - reiškia pasitikti visuomeninę „tiesą“, prisiliesti prie aukščiausios 
„realumo“ pilnatvės“ (Barthes, 1970, 44), 

Japonijos sostinė pateikia kitą su tradicine pasaulėvaizdžio sistema 
susijusią planavimo tradiciją. Tokijo centre, priešingai, yra tuščia erdvė, 
tai kanalais, pylimais ir žaluma apsupta uždara imperatorių šeimos gyve- 
nama teritorija. Tai savotiška sakralinė erdvė - Didžioji Tuštuma, ar Nie- 
kis, apie kurį išsidėsto hierarchiškai žemesnio istorijos vingių ir kasdienio 
sostinės gyvenimo suformuota kvartalų sistema. „Miestas, apie kurį aš 
kalbu (Tokijas), reprezentuoja vertingiausią paradoksą: jame yra centras, 
tačiau šis centras yra tuščias. Visas miestas sukasi aplink vietą, vienu ir tuo 
pačiu metu beveidę ir uždraustą, ji paslėpta žalumos, apribotas grioviais 
su vandeniu ir valdoma imperatoriaus, kurio niekuomet nematyti, - tai 
yra tiesiogine prasme nežinoma kieno“ (ten pat, 44-45). 

Kita vertus, skirtingai nei Vakaruose, japony miestai neturi gatviy pa- 
vadinimy, čia gyvuoja mums atrodanti keista archajiška ir nepatogi svečiui 
gyvenamos vietos suradimo sistema. Tam, kad rastume konkretų namą, 


reikalinga kont alo objektai, kuriais  Dovanojimas ir 


remiantis galėtum surasti ieškomą vietą. Todėl kviesdami svečius japonai  ""ridagumas 


dažnai grafiškai piešia objekto ir konteksto schemelę. Šios schemos vizualinio 
sukūrimo ir estetiško pateikimo procesas japonui neretai yra svarbesnis nei pats 
adresas. Panašiai ir yra su dovanos įpakavimu, kai estetiškai patraukliam ir 
skoningam įpakavimui yra skiriamas išskirtinis dėmesys ir kartais atrodo, 
kad jis semantiškai yra svarbesnis nei pati nepigi dovana. „Netgi papras- 
čiausiame japonų pakete, — rašo Barthesas, — galima aptikti tikrą semantinę 
meditaciją. Geometrinis, griežtai apibrėžtas ir, tarp kitko, visada paženklin- 
tas kokia nors asimetriška kloste arba pagilinimu, jis dėka į jo pagaminimo 
technologiją įdėtų pastangų, kartono, medžio, popieriaus ir raištelių praran- 
da paprasto palydinčio, skirto pernešimui aksesuaro, vaidmenį, tačiau pats 
tampa objektu; įpakavimas yra savaime vertingas, nors ir bevertis“ (ten pat, 
61). Šis atrodantis neįprastas Bartheso ekskursas į siauras, tačiau ženklias 
kultūros ir kasdienio gyvenimo sritis išryškina daugelį svarbių Tekančios 
saulės šalies kultūros ir jos žmonių bruožų. Japonų kultūrą išskiria aukštas 
kasdienio gyvenimo estetinimo lygis, japoniškų kultūros ir meno kodų ra- 
finuotumas, polinkis į subtilias užuominas ir neišsakymus. 

Barthesas, plėtodamas neklasikinės filosofijos nuostatas, pirmiausia 
paneigė hierarchijos principu pagrįstą Vakarų kultūros ir mąstymo tra- 
dicijoje vyravusį centrizmo principą ir iš jo išplaukiantį eurocentrizmą. 
Alternatyvių kritikuojamai Vakarų kultūrai idealų jis ieškojo Rytų Azijos, 
ypač japonų kultūroje. Antra, į savo teorinių apmąstymų centrą jis iškėlė 
sureikšmintą sąvoką Tekstas, suteikė jai universalijos statusą ir aiškino 

Tradiciniai 


japoniški rašymo 
reikmenys 


Paketai ir 
įpakavimas 

kaip visuotinę kategoriją, aprėpiančią ne tik literatūrą, tačiau ir kitus 
kultūros reiškinius. Trečia, į postmodernistinę teoriją įvedė įvairias ne- 
klasikines tarpdalykines tekstų tyrinėjimo strategijas, metodus. Ketvirta, 


GE E SS S 

nukreipė dėmesį į marginalinius reiškinius, paradoksalius, pulsuojancius 
minties šuolius, iškėlė kalbos, sąvokinio aparato tobulinimo ir stilistinių 
formų svarbą. Šešta, nubrėžė naujas estetikos, literatūros teorijos, meno 
kritikos tyrinėjimo sritis, aktualizavo daugybę originalių teorinių koncep- 
tų, sąvokų. Ir pagaliau, vienas svariausių jo įnašų į vėlesnės humanistikos 
ir postmodernizmo teorijos raidą sietinas su pliuralistinėmis ir reliaty- 
vistinėmis metodologinėmis nuostatomis, grįstomis įsitikinimu, kad 
visos dabartinėje humanistikoje gyvuojančios nuostatos yra priimtinos, 
lygiai taip pat kaip ir jų mokslinė vertė yra vienodai abejotina ir reliatyvi, 
reikalaujanti konkrečiu atveju išsamios kritinės analizės. 

Reliatyvistinės Bartheso estetinės ir literatūrologinės idėjos buvo 
labai reikšmingos vėlesnės poststruktūralistinės ir postmodernistinės 
estetikos bei meno praktikos raidai, nes šios nuostatos vis labiau ėmė 
gyvuoti. Beje, sumenksta dėmesys modernistinėje estetikoje vyravusiam 
menininkui, genijui, meninės kūrybos subjektui, kaip pagrindiniam es- 
tetinės srities herojui, daugiau domimasi beasmeniu Tekstu, jo formalių 
simbolinių struktūrų tyrinéjimu. Pasakojamojo prado nubrėžtą visumos 
sampratą keičia dėmesys įvairiems anksčiau buvusiems banaliems, nuo- 
bodiems reiškiniams, atskiram visumos segmentui, detalei, lemiančiai 
postmodernistinės estetikos fragmentiškumą ir nebaigtumą. Bartheso 
idėjos stipriai paveikė estetines Foucault, Deleuze, Guattari, Derrida, 
Lyotardo, Kristevos, Todorovo ir kitų postmodernizmo teorijas. 

- Foucault idéjy aktualumas 


Michelis Foucault (1926-1984) — vienas originaliausių XX a. mąs- 
tytojy, naujosios nonkonformistinés prancüzy intelektinio elito kartos 
lyderis, kuriai, pasak paties filosofo prisipažinimo, Sartre'as ir Merleau- 
Ponty pradžioje buvo pavyzdys, tačiau vėliau „netikėtai tapo intelektinio 
muziejaus dalimi“. Atvėręs naujus probleminius laukus, jis stipriai paveikė 
dabartinės humanistikos raidą, joje įsigalėjusius požiūrius, tyrinėjimo 
strategijas bei metodus. Mokslininkas nagrinėjo klasikinės humanistikos 
marginalijos problemas (beprotybę, seksualumą, discipliną, bausmę, au- 
klėjimo ir socialinės kontrolės sistemą, kalėjimo pasaulį, mirtį, kūną, galios 
diskursą, geidžiantį žmogų ir pan.), savitai interpretavo daugybę ignoruotų 
ontologinių ir gnoseologinių problemų. 

Foucault originalios idėjos padarė didelę įtaką ne tik filosofijos, bet ir 
kitų humanitarinių bei socialinių mokslų raidai. Anot The Times Higher 
Education Guide duomenų, 2007 m. Foucault tapo dažniausiai pasaulyje 
cituojamu autoriumi. Pagrindinės jo įvestos mokslinės sąvokos: „pažini- 
mo archeologija“, „geneologija“, „diskursas“, „diskursyvinės bendrijos“, 
„diskursyvinės praktikos“, „galios diskursas“, „epistema“, „istorijos dis- 
kretiškumas“, „protrūkis“, „seksualumo diskursas“, „slenkstis“, „subjekto 
mirtis“ ir kitos tvirtai įaugo į dabartinės humanistikos sąvokų fondą. 

Foucault buvo vienas iš didžiųjų klasikinės Vakarų filosofijos re- 
formatorių; tuo galima akivaizdžiai įsitikinti iš jo po mirties išleistų Dits 
et écrits („Pasakyta ir parašyta“, 1994) keturių tomų tekstų. Skaitydamas 
stambius naracinius jo tekstus, skirtus beprotybės, kalėjimo, seksualumo 
istorijai, ne taip akivaizdžiai junti konceptualaus mąstymo naujoviškumą, 
kuris išsiskleidžia glaustuose probleminiuose straipsniuose, pokalbiuose 
ir interviu. Gilindamasis į lakoniškas formuluotes, taiklias įžvalgas, su- 
voki, kad po šio mąstytojo atliktos pamatinių Vakarų civilizacijos (kurią 
jis įvardijo kaip „inkvizicinę“) mąstymo principų, etinių, estetinių idealų 
analizės, jau nebegalima mąstyti taip, tarsi Foucault nebuvo. 

Jis buvo, ir, regėdami Foucault idėjų poveikį dabartinei humanistikai, 
galime atsiriboti nuo perdėm aistringų ir radikalių vertinimų, tačiau, kaip 
ir Nietzscheės atveju, negalime nepastebėti įžvalgų originalumo, gelmės ir 

kalbos jtaigumo. Tik laikas parodys, ar Deleuze pranaëystés, kad neseniai 
pasibaigęs amžius būsiąs „Foucault amžiumi“, išsipildys. Deleuze taikliai 
pastebėjo, kad kaip ir visų didžiųjų mąstytojų, jo minčių ištakos glūdėjo 
krizėse ir sukrėtimuose, kurie jam buvo postūmis ir savotiška prielaida 
skverbtis į kraštutines žinojimo formas. 

Jis buvo vienas iš ty XX amžiaus mąstytojų, kurie nuvainikavo tradi- 
cinius eurocentrinius požiūrius į Vakarų civilizaciją, jos filosofiją, estetiką, 
meną, mąstymo stilių, sąvokinį aparatą, išklibino daugelį atrodė nepajudi- 
namų vakarietiškojo mąstymo nuostatų. Filosofas nepasitikėjo esamomis 
tiesomis, dogmiškomis mąstymo schemomis, klasikinėje filosofijoje nuo- 
lat kartojamų pavyzdžių analize, ieškojo gilesnės slėpiningosios, sunkiai 
aptinkamos ir daugumai nesuvokiamos prasmės. Jis teigė, kad „centro 
nėra, visada yra tik decentracijų, serijų, registruojančių svyruojantį per- 
ėjimą nuo esamo prie nesamo, nuo pertekliaus prie trūkumo“ (Foucault, 
Nr. 282, 1970b, 885). 

Mastytojas kritikavo vakarietiškąjį centrizmo, logos kultą ir su jais 
susijusią eurocentrizmo ideologiją. Iš čia plaukė kritiškas požiūris į Va- 
karų kultūrą, jos filosofiją, atvirumas kitų civilizacijų ir mąstymo tradicijų 
laimėjimams. Kaip ir daugelis postmodernizmo ideologų labai domėjosi 
Rytų Azijos, ypač japonų civilizacijos kultūros tradicijomis. „Tas, kuris 
susimąsto apie vakarietišką racionalizmą, - teigė jis, - negali nesikreipti 
į šią civilizaciją, įkūnijančią savotišką mįslę, kurią nelengva įspėti“ (Eri- 
bon, 2008, 343). Jį stipriai veikė daoistinés ir dzen filosofijos įtakos banga, 
nuvilnijusi Prancūzijoje. Jos paveiktas, vyko į Japoniją, įdėmiai studijavo 
dzen filosofiją, išskirtinį dėmesį teikė įvairiems rytietiškiems psichotre- 
ningo, t. y. asmenybės saviugdos, metodams. Tačiau šis dėmesys japonų 
kultūrai nebuvo toks aistringas kaip Claudelio, Merleau-Ponty, Malraux, 
Levi-Strausso, Bartheso. 

Foucault kūriniai yra ženklinti intelektinės biografijos, šiuo konkre- 
ciu metu jaudinančių problemų antspaudu (čia vertėtų priminti sudė- 
tingus santykius su tėvu, kuriam, jo prisipažinimu, nuo vaikystės jautė 
neapykantą, vėliau spontaniškus konfliktus su kurso draugais, bičiuliais, 
kolegomis, homoseksualumą, dažnas depresijas, nesėkmingus bandy- 
mus nusižudyti, sunkią ligą). Tuo tikriausiai galima paaiškinti išskirtinį 
dėmesį psichiatrijai, psichopatologijai, medicinai, seksualumui, galios 
diskursui, mirčiai ir pan. Psichoanalitikas Foucaulto biografijoje nesun- 


kiai ras turtingos medžiagos, padedančios paaiškinti jo savitos asmenybės 

ir kürybos ypatumus, vos ne patologiska démesj konkreëioms jkyriai 
persekiojusioms problemoms, kurias talentingai perkėlė į priešakinį 
postmodernistinio diskurso planą. 

Foucault gimė Puatje pasiturinčioje kelių kartų garsių medikų šei- 
moje. Dėl konfliktų su valdingu tėvu vėliau atsiriboja nuo savo pirmojo 
vardo ir pasilieka tik Michelis. Gavęs licėjuje puikius humanitarinio išsi- 
lavinimo pagrindus, Michelis įstojo į garsiąją l’École normale supérieure, 
kurioje tuomet vyravo kairuoliškos idėjos; apie trečdalis jos studentų 
buvo tuomet didžiulį populiarumą pokario metais įgavusios prancūzų 
komunistų partijos nariais. Rekomenduotas Louiso Althussero 1950 m. 
dar besimokydamas pirmame kurse įstoja į komunistų partiją, iš kurios 
išstojo po trejų metų pasipiktinęs sufabrikuota „Kremliaus gydytojų byla“. 
Studijų metais buvo agresyvus, ironiškas, konfliktavo su kurso draugais, 
periodiškai buvo kamuojamas gilių depresijų, kelis kartus nesėkmingai 
bandė nusižudyti. Taip Michelis pakliuvo į gydytojo psichiatro priežiūrą 
ir buvo rengiamas guldyti į psichiatrinę ligoninę. Tačiau turėjęs karčią 
tokio gydymosi patirtį, Althusseras jį atkalbėjo. 

Galbūt būtent dėl su giliais išgyvenimais susijusių priežasčių Mi- 
chelis susidomėjo psichologija ir baigdamas filosofijos studijas taip pat 
gavo psichologo ir psichopatologo diplomą. 7 deš. dirbo įvairiuose šalies 
universitetuose, Prancūzijos kultūros užsienio atstovybėse Švedijoje, 
Vokietijoje, Lenkijoje ir lygiagrečiai dėstė vietos universitetuose. 1960 m. 
susipažino su filosofijos studentu Danieliu Defert, kuris tapo jo ištikimu 
gyvenimo draugu iki mirties, vėliau rūpinosi Foucaulto kūrybinio pali- 
kimo išsaugojimu. Nuo 1962 m. Foucault-filosofijos profesorius, vėliau, 
nenorėdamas skirtis su Defert, kuris, vietoj tarnybos kariuomenėje, 
pasirinko darbą užsienyje, kartu su juo išvyko į Tunisą, dėstė sostinės 
universitete. 

1966 m. paskelbta knyga Les Mots et les Choses. Une archéologie des 
sciences humaines („Žodžiai ir daiktai. Humanitarinių mokslų archeo- 
logija“, 1966 ) susilaukė neįtikėtino mokslinio veikalo pasisekimo (buvo 
išpirktas 110 000 egzempliorių tiražas). Ji suteikė mokslininkui pasaulinę 
šlovę ir netikėtai pavertė studentijos dievaičiu. Tapęs garsenybe 1968 m. 
rudenį Foucault iš Tuniso galutinai grįžo į Prancūziją ir labai apgailesta- 
vo, kad negalėjo dalyvauti „naujųjų kairiųjų“ sąjūdžio gegužės įvykiuose. 
Metų pabaigoje blėstant Paryžiaus studentų maištams, vadovavo reorga- 
nizuojant naują Paryžiaus priemiestyje įsteigtą eksperimentinį Venseno 

universitetą (l’Université expérimentale à Vincennes), kuris dėl prancūzų 
komunistų partijos narių įtakos buvo vadinamas „raudonuoju bastionu“, 
Čia dvejus metus dirbęs, jis prisijungė prie studentų maištų, sutelkė apie 
save daug talentingų dėstytojų (tarp jų buvo 
Deleuze, Lyotardas). 

1969 m. Foucault buvo išrinktas į vieną 
autoritetingiausių Prancūzijos mokslo šven- 
tovių Collėge de France; tapo specialiai jam 
įsteigtos Minties sistemų istorijos katedros 
(d'Histoire des systėmes de pensėe) istorijos 
katedros profesoriumi. Šis katedros pavadi- 
nimas liudijo apie atsiribojimą nuo perdėm 
eurocentrinio termino „filosofija“ ir atviru- 
mą kitoms alternatyvioms neeuropinėms 
mąstymo tradicijoms. Galėdamas Collėge de 
France kasmet skaityti tik nedidelės apimties 
laisvai pasirinktą kursą čia dirbo iki savo mirties 1984 m. Sek kaip ir 
anksčiau Bergsono, skaitomos paskaitos tapo svarbiu Paryžiaus intelektu- 
alinio gyvenimo įvykiu. Į perpildytą didžiąją Collėge de France auditoriją 
suplaukdavo daug klausytojų iš įvairių pasaulio šalių. Atrodė gyvenimas 
puikus, tačiau netikėtai šią būtį šlovės spindulių viršūnėje pakirto liga. 
1984 m. mokslininkas nuo nuožmios ŽIV ligos mirė Paryžiuje. 


Asmenybės ir mąstymo ryšys 


Lyginant su klasikinės filosofijos atstovais Foucault buvo neįpras- 
tas mąstytojas, netelpantis į akademinio ar universitetinės aplinkos 
profesoriaus rėmus. Kai kuriais charakteringais pasaulėjautos ir mąs- 
tysenos bruožais jis artimas neklasikinės filosofijos kūrėjams. Tai buvo 
labai stipri, į vienatvę linkusi asmenybė, kuri nenuolankiai priimdavo 
likimo smūgius, kurių, nepaisant šlovės, buvo daug ir skausmingų. 
Jo pagrindinių veikalų tyrinėjimo objektai ir laukai peržengia tradi- 
cinių filosofijos objektų ribas ir kartais atrodo ne filosofiški, tačiau 
jie tyrinėjami būtent „filosofiniu“ požiūriu, tiesa, plačiai pasitelkiant 
daugybės kitų humanitarinių ir socialinių disciplinų laimėjimus. „Aš 
maniau, - prisipažįsta viename pokalbyje Foucault, - kad ateis tokia 
diena, kai iš anksto žinosiu, ką noriu pasakyti ir kuomet man tik liks 

tai pasakyti [...]. Tai buvo kartu ir savotiška abejonė, ir budrumo pra- 
radimas. Tačiau dirbti - tai reiškia pasiryžti galvoti kitaip, nei galvojai 
anksčiau“ (Foucault, 1996, 309). 

Foucaulto autentiško mąstymo samprata buvo artima Nietzscheéi. 
Ir ne tik todėl, kad jam svetima klasikinei filosofijos tradicijai būdinga 
akademinė problematika, bet pirmiausia dėl neklasikinei filosofijai bū- 
dingo filosofinės ir meninės problematikos suartinimo, mąstymo, kalbinės 
saviraiškos laisvumo, nuolatinių ekskursų į grožinės literatūros, meno 
sritis, požiūrio į autentišką mąstymą kaip į nuolatinį tobulinimąsi kalbi- 
nės išraiškos srityje. Tai buvo didis stiliaus meistras ir ši jo tekstų savybė 
neabejotinai turėjo poveikį pripažinimui ir idėjų sklaidai. 

Mąstymą Foucault laikė ir egzistencinės būtinybės išraiška, savo 
ištarose regėdamas vieną iš galimų savidestrukcijos būdų, tikėdamasis, 
kad ilgainiui jo mintys gyvens, nepriklausomai nuo jų autoriaus, o jis 
patirs mirtį, kurioje neprivalės pažinti paties savęs. „Aš tikriausiai esu 
vienas iš tų, kurie rašo norėdami tapti beasmeniais. Neklauskite, kas aš 
toks, ir neprašykite, kad likčiau toks pat. Tai biurokratinis požiūris, kuris 
reikalauja, kad jūsų popieriai būtų sutvarkyti“ (Foucault, 1962, 28). Jam 
nebuvo dogmų ir kanonų. Mąstyti „kitaip“, nuolatos abejojant Vakarų fi- 
losofijos ir estetikos tradicijoje įsigalėjusių idėjų pagrįstumu, diskutuoti su 
didžiaisiais praeities mąstytojais, menininkais, jų kūriniais, tradicijomis, 
priešpriešinti kritinį nepriklausomo intelektualo balsą valdžios struktū- 
roms, nuolatos būti disidentu buvo principinis dalykas. 

Iš tikrųjų Foucault aktyviai reiškėsi visuomeniniame gyvenime ir siekė 
dėstomąjį darbą derinti su kritiškai mąstančio intelektualo veikla. Sąvokai 
„intelektualas“ jis suteikė didžiulę simbolinę ir humanistinę prasmę. Kaip ir 
Sartreas intelektualo misija laikė kovą su bet kokiomis žmogaus pažeminimo, 
smurto, blogio, nesiskaitymo su prigimtinėmis žmogaus teisėmis apraiškas. 
„Intelektualo vaidmuo, - teigia jis, - ne tame, kad sakyti kitiems, ką jiems 
daryti [...] Jo veiklos uždavinys ne politinės kitų valios formavime, o tame, 
kad remiantis analize, kurią jis atlieka savo srityse [...] dalyvauti formuojant 
konkrečią politinę valią (kai jis atlieka savo piliečio vaidmenį)“ (Foucault, 
1996, 322-323). Dažnai viešai pasisakydavo gindamas nuskriaustųjų teises 
tėvynėje, Ispanijoje, Irane, Brazilijoje, Lenkijoje, TSRS ir kitose šalyse. Jis 
įkūrė Groupe d'information sur les prisons, kovojo dėl emigrantų, disidentų, 
homoseksualų, kalinių ir kitų marginalinių grupių teisių, pasirašinėjo dau- 
gybę peticijų, pats dalyvavo politinėse akcijose kitose šalyse. 


Dvylikta dalis. FOUCAULT DISKURSU TEORIJA 


Foucault buvo beveik klasikinis prancūzų kritiškai mąstančio ir nuo- 
latos valdžios struktūroms oponuojančio maištingo intelektualo įsikūni- 
jimas. Šią tvirtai pasirinktą gyvenimiškąją, pilietinę ir politinę poziciją jis 
nuolatos teoriškai grindė ir 
tikslino. Kaip teigia Bau- 
drillardas, „Foucault susto- 
jo dabartinės revoliucingos T 
sistemos prieangyje, kurio be, x o 
jis taip ir nepanoro per- j 
žengti“ (Baudrillard, 1977, 

20). Kiek teisus jis, parodys 

tik laikas, tačiau akivaizdu, 

kad intelektinis kriticiz- 

mas, abejonė dogmomis, 

nuolatinis saves neigimas, 

klaidžiojimas nežinioje ir 4 
judėjimas į priekį sudarė Foucault mąstymo patosą. „Mąstymas, - rašė 
jis, - neteikia nei pasitenkinimo, nei laimės. Tarsi perversija jis apatiškai 
tąsus; jis kartojasi įsitvirtinęs scenoje; vienu mostu iššoka iš žaidybinių 
kauliukų indo“ (Foucault, 1970a, 950). 

Mastytojas neigia sisteminio mąstymo principus, siekia peržengti 
dirbtines mokslus skiriančias ribas ir, priklausomai nuo konkretaus ty- 
rinėjamo objekto, laisvai pasirenka įvairias tarpdisciplinines pažinimo 
strategijas bei metodus. Jo filosofijos centre buvo pamatinė daugelį jo 
brandžių veikalų persmelkianti „diskurso“ (discours) sąvoka. „Aš neno- 
riu, - aiškina jis, - ieškoti po diskursu - kuo yra žmonių mintis, tačiau 
mėginu aiškintis diskursą jo būties pavidalu, kaip tam tikrą praktiką“ 
(Foucault, 1994, t. 1, 772). 

Mokslininkas pabrėžė, kad jo knygose nėra užsibrėžto konkretaus me- 
todo pritaikymo, kadangi tokia dilema išnyra „rašymo“ metu sprendžiant 
konkrečias iškylančias problemas. Kiekvienos naujos knygos rašymo procesą 
jis aiškina kaip ne visada pavykusį tam tikra prasme anksčiau parašytos kny- 
gos „naikinimo“ ir „paneigimo“ aktą, nors jo knygose išlieka (vargu ar kitaip 
gali būti) gvildenamų temų, styguojančių mąstymą, konceptų ryšys. Tačiau 
vienas kitą keičiantys tyrinėjimai dažnai pasuka nauja netikėta kryptimi. Šie 
konceptualių tyrinėjimo nuostatų ir metodologinių prieigų pokyčiai regimi ne tik 
naujoje knygoje pasirinktų temų plėtotėje, tačiau ir pamatinėse jo kategorijose, 

kurios neretai įgauna naujas prasmines konotacijas. Knygų rašymas čia suvo- 
kiamas kaip nenutrūkstamas kūrybinis procesas, kuriame daug kas keičiasi: ne 
tik gvildenamos problemos traktavimas, tačiau net uždavinių formuluotės. 

Foucault buvo išskirtinio darbštumo, kupinas pažinimo aistros, plačių 
mokslinių interesų maksimalistas, kuris patyrė esminę idėjų, požiūrių, meto- 
dologinių nuostatų evoliuciją. Nesitenkindamas pasiektais rezultatais jis nėrė į 
vis naujus pažinimo barus. Tai buvo nuolatos ieškančio tiesos mąstytojo tipas, 
kurį domino įvairios humanistikos sritys: filosofija, estetika, psichologija, 
antropologija, neeuropinių tautų civilizacijos ir mąstymo tradicijų istorija, 
idėjų istorija, socialinės problemos, literatūra, dailė ir daugybė kitų dalykų. 
Pasitelkdamas įvairias istorinės praeities apmąstymo formas, mokslininkas 
kelia ir gvildena aktualias dabartyje spengiančias problemas. Jį vienodai do- 
mina įvairios diskursų formos, pažinimo archeologija, globalūs civilizacijos 
istorijos klausimai, psichopatologijos, seksualumo, subjekto ontologijos, 
estetinės ir daugybė kitų problemų. Beje, paryžietiškuoju gyvenimo metu jis 
didžiąją dienos dalį dažniausiai praleisdavo Nacionalinėje bibliotekoje, kur 
buvo nuolatinis lankytojas, daug laiko skyręs darbui su senais šaltiniais. Savo 
darbuose plėtojamų tezių kruopštų dokumentavimą autentiškais šaltiniais 
jis laikė svarbia mokslinio darbo dalimi. Istorinė projekcija, efektingas idėjų 
istorijos laimėjimų ir patikimų šaltinių pasitelkimas jo neretai netikėtoms ir 
paradoksalia forma pateikiamoms išvadoms suteikia didesnį patikimumą. 

Kita vertus, tai reto reiklumo autorius, kuris, iš šaltinių analizės žino- 
damas karčią Nietzscheės kūrybinio palikimo istoriją, testamente uždrau- 
dė skelbti paties spaudai neparengtus tekstus. Buvo atidus literatūrinei 
kūrinių formai, siekė ypatingo minties autentiškumo ir glaustumo. „Tam 
tikra prasme, - pastebi Deleuze, - Foucault gali pareikšti, kad visą savo 
gyvenimą jis rašė tik meno kūrinius: juk kaip mes jau matėme, išsakymas 
primena svajas, ir juose viskas keičiasi tarsi kaleidoskope, priklausomai 
nuo analizei pasirenkamo skliauto ir brėžiamos diagonalės. Tačiau jei 
pažvelgsime į šią problemą kitaip, tuomet galima sakyti, kad visą savo 
gyvenimą jis paskyrė dokumentaliam tikrovės aprašymui, panaudodamas 
tikrovišką kalbą tikrovės aprašymui, kadangi išsakyme viskas yra realu ir 
tikrovė ten skleidžias“ (Deleuze, 1986, 27). 

Mąstymą Foucault laikė ir egzistencinės būtinybės išraiška, savo 
ištarose regėdamas vieną iš galimų savidestrukcijos būdų, tikėdamasis, 
kad ilgainiui jo mintys gyvens nepriklausomai nuo jų autoriaus, jis patirs 
mirtį, kurioje neprivalės pažinti savęs. 


Dvylikta dalis. FOUCAULT DISKURSY TEORIJA 


 Mastyti „Kitaip y, , nuolatos abejojant Vakary filosofijos tradicijoje įsigalėju- 
kais, jų kūriniais, tradicijomis, Dee kritinj Ro intelektualo 
balsą valdžios struktūroms, p-- 3 es 
nuolatos büti disidentu 
buvo principinis dalykas. 
Intelektinis kriticizmas, 
abejoné dogmomis, nuo- 
latinis saves neigimas, 
klaidžiojimas nežinioje ir 
judėjimas į priekį sudarė 
jo mąstymo patosą. „Mąs- 
tymas, - rašė jis, - neteikia 
nei pasitenkinimo, nei 
laimės. Tarsi perversija jis apatiškai tąsus; jis kartojasi įsitvirtinęs scenoje; vienu Paryžiaus širdis 
mostu iššoka iš žaidybinių kauliukų indo“ (Foucault 1970, 950). 


Idėjų istorijos baruose 


Foucault nenoriai kalbėjo apie savo idėjų ištakas. Tačiau dažniausiai 
mini Dumėzilio, Hyppoliteo, Bartheso, Hegelio, Kierkegaardo, Nietzscheės, 
Heideggerio, Sartreo, Merleau-Ponty, Malraux, Marxo, Freudo, Blanchot, 
Bataille, Ktossowski, Lacano, Deleuze pavardes. Jaunystėje jis patyrė stiprią 
egzistencializmo (Sartreas, Malraux, Merleau-Ponty) įtaką. „Studijų me- 
tais, — prisipažįsta jis, - dievinau André Malraux. Aš žinojau mintinai ištisus 
jo knygų puslapius...(Eribon, 2008, 290). Tuomet egzistencinė pasaulėjauta 
jo traumuotai, daugybę psichologinių kompleksų išgyvenusiai dvasiai buvo 
labai artima. Išsivadavimas iš šios įtakos tęsėsi ilgiau nei jam norėjosi, tačiau 
egzistencinės pasaulėjautos elementai ir sartriško socialinio angažuotumo, 
politizacijos nuostatos jame išliko iki gyvenimo pabaigos. „Mes, - prisi- 
pažįsta jis, - suvokėme Sartreo kartą kaip, neabejotinai vyriškai narsią ir 
taurią, kuriai būdinga aistra gyvenimui, politikai ir egzistencijai“ (Foucault, 
t.1, 1994, 514). Tiesa, po Sartreo po kritinių pastabų, išsakytų apie jo veika- 
lus, Foucault vėliau nuo jo atsiribojo, nors kartu aktyviai dalyvavo įvairiose 
pilietinėse akcijose ginant skriaudžiamųjų teises, pasirašinėjo peticijas. 

Daugelis ankstyvuosiuose Foucault veikaluose plėtojamų nuostatų 


artimos struktūralizmui, todėl akademinės karjeros pradžioje jis greta 

Lévi Strausso, Barthes, Lacano, Althussero buvo suvokiamas kaip jtakin- 
gas šios krypties šauklys. Pats mokslininkas, kai ši kryptis išgyveno paki- 
limą, neprieštaravo tokiam vertinimui ir kukliai traktavo save kaip vieną 
iš daugelio jo šalininkų. Struktūralistinės metodologijos galimybes jis aiš- 
kinosi įvairiuose savo veikaluose. Gvildendamas jas Foucault išskyrė dvi 
skirtingas struktūralizmo formas: pirmoji pritaikoma įvairiose atskirose 
arba, kitais žodžiais tariant, pavienėse, specialiose tyrinėjimų srityse - lin- 
gvistikoje, religijos istorijoje, etnologijoje ir pan. - o antroji, vadinamasis 
„bendrasis struktūralizmas“ pagrindinį dėmesį sutelkia į „mūsų kultūrą, 
mūsų dabartinį pasaulį su jam būdingų praktinių ir teorinių santykių 
visuma, tai apsprendžia mūsų dabartį. Būtent čia struktūralizmas įgauna 
filosofinės veiklos reikšmę - jei sutiksime, jei sutiksime su teiginiu, kad 
filosofijos tikslas yra diagnozavimas“ (ten pat, 581). 

Nors po pranešimo „Kas yra autorius*“, perskaityto filosofų draugi- 
joje, kilusioje diskusijoje Foucault poleminiame įkarštyje viešai pareiškė: 
„Aš niekada nenaudojau žodžio „struktūra“. Paieškokite Žodžiuose ir 
daiktuose — jo ten nerasite“ (Foucault, 1996, 42). Tačiau šis efektingas 
pareiškimas neatitinka tikrovės. Sąvoka „struktūra“ knygoje Žodžiai ir 
daiktai ne taip jau retai aptinkama; joje netgi yra specialus paragrafas, 
kuris taip ir vadinasi „Struktūra“. Ši sąvoka tekste dažniausiai pasitelkiama 
aprašant skirtingų epochų epistemas. 1967 m. interviu Foucault aiškina, 
kad savo tyrinėjimais jis siekė „struktūralistinio pobūdžio analizes įvesti 
į tokias sritis, į kurias jos anksčiau nejsiskverbé, būtent: į idėjų istorijos, 
žinių istorijos, teorijų istorijos“ (Foucault, t. 1,1994, 580). 

Ilgainiui mokslininkas, suvokdamas savo specifinį kelią, nuo šios 
krypties vis labiau atsiribojo, nes jo kūrybišką ieškantį mąstymą varžė 
struktūralistinės metodologijos rėmai. Vėliau jis netgi įširsdavo, kai jį 
mėgindavo šlieti prie struktūralizmo ir teigdavo, kad jo metodologinės 
nuostatos su šia kryptimi neturi nieko bendro. Pavyzdžiui, viename 
1982 m. interviu, jis kategoriškai atsiribodamas nuo praeities pareiš- 
kia: „Aš niekuomet nebuvau freudistu, niekuomet nebuvau marksistu, 
niekuomet nebuvau struktūralistu“ (ten pat, 435). Tačiau tai daugiau 
deklaratyvinio pobūdžio atsiribojimai, skirti naujų savo konceptualių 
nuostatų riboženklių brėžimui, pliuralistinių, postmodernui būdingų 
metodologinių nuostatų įsivyravimo Prancūzijoje sąlygomis. 

Foucault atiduoda pagarbą Duméziliui, kuris išmokė jį nagrinėti 
vidinę diskurso sandarą, visiškai kitaip aprašyti įvairias diskurso trans- 


Dvylikta dalis. FOUCAULT DISKURSŲ TEORIJA 


formacijas ir jo santykius su institucija. Savo tekstuose ir interviu jis taip 
pat daug kalba apie tiesioginį mokytoją Hyppolitea. „Bet labiausiai esu 
skolingas, man regis, - rašo jis, - Jeanui Hyppolite'ui. ...jis norėjo paversti 
ją (Hegelio esatį - A. A.) savotiška schema modernybei patirti (ar galima 
hegeliškai mąstyti mokslus, istoriją, politiką ir kasdienes kančias?), ir prie- 
šingai, mūsų modernybė norėjo išbandyti Hegelio mąstymą ir apskritai 
filosofiją. Jam santykis su Hegeliu buvo patyrimo ir susidūrimo vieta, ir jis 
niekada nebuvo tikras, kad filosofija čia taps nugalėtoja. Jis niekada nesi- 
naudojo Hegelio sistema kaip ramybę žadančiu universalumu; jis laikė ją 
begaline rizika, kuriai ryžosi filosofija“( Foucault, 1988, 48-49). Foucault 
iš Hyppoliteo perėmė mąstymo lankstumą, intelektinių judesių kaitą, po- 
žiūrį į autentišką mąstymą kaip į nuolatinį praeities temų atsinaujinimą, 
o į esmę - kaip į tai, kas patirtyje nuolatos išnyra ir išslysta. 

Jam stiprų poveikį turėjo Barthesas, kurio idėjų įtaka akivaizdi ap- 
mąstant teksto funkcijų, erdvės, teksto santykių su autoriumi, autoriaus 
mirties ir kitas su estetiniais, literatūrologiniais ir lingvistiniais tyrinėji- 
mais susijusias problemas. Šis jo tyrinėjimų laukas susipynė jau su posts- 
truktūralizmo problematika, Jį glaustai aptarsime vėliau, nagrinėdami 
estetines bei autoriaus ir teksto santykių problemas. Kitas labai svarbias 
diskursų teorijai „subjekto suprobleminimo“ nuostatas jis perėmė iš ne- 
klasikinės filosofijos ir tolimų struktūralistinei bei poststruktūralistinei 
tradicijai mąstytojų Nietzscheės, Bataille, Blanchot, Klossowski. 

Foucaulto diskurų teorija ir mąstymo būdas buvo veikiamas daugelio 
neklasikinės filosofijos idėjų. Ir ne tik todėl, kad jam buvo svetima klasi- 
kinei filosofijai būdinga akademinė problematika, bet pirmiausia jį žavėjo 
neklasikinei tradicijai priskiriamas filosofinės ir meninės problematikos 
suartinimas, mąstymo, kalbinės saviraiškos laisvumas, ekskursai į groži- 
nės literatūros, meno sritis, požiūris į autentišką mąstymą kaip į nuolatinį 
tobulinimąsi kalbinės išraiškos srityje. Kaip ir neklasikinės filosofijos 
pradininkai, jis vengė perdėm prisirišti prie konkrečios pozicijos, požiūrio, 
dogmatizuotų metodologinių prieigų, nuolatos keitė socialines kaukes. 

Persiėmęs neklasikinės filosofijos idėjomis Foucault aršiai kritika- 
vo Vakarų mąstymo tradiciją ir neigė tradicinės metafizikos problemų 
realumą. Jo kritika nukreipta prieš platoniškąjį dualizmą ir anapusybę. 
Jis ragina amžininkus be eurocentrinių prietarų atsigręžti į civilizacijos 
istoriją, išvysti žmonijos kultūros formų įvairovę, daugiabalsiškumą, 
įdėmiau analizuoti žmogų, pamatines jo būties ir kūrybinės veiklos 

problemas. „Manoma, kad Platonas priešpriešino esmę reiškiniui, kalnų 
pasaulį - mūsų žemiškajam, tiesos saulę - olos šešėliams (ir mūsų pareiga 
dabar - sugrąžinti esmę į žemiškąjį pasaulį, pašlovinti jį ir įkurdinti tiesos 
saulę žmogaus viduje)“ (Foucault, Nr. 282, 1970b, 886). 

Pagrindinis brandaus Foucault įkvėpimo šaltinis buvo Nietzsche, ku- 
rio veikalus pradėjo skaityti dar 1953 m. Nietzsche, prisipažįsta mąstyto- 
jas, buvo jam tikras atradimas - pakeitė požiūrį į filosofinio diskurso po- 
būdį ir suteikė laisvesnį estetinį pavidalą. Nietzscheės tekstuose jį žavėjo 
filosofijos suartėjimas su literatūra, rafinuota meninė forma, pabrėžtinai 
asmeninis mąstymo stilius. „Jaučiau, kad jame suradau kažką visiškai kita, 
nei buvau mokytas. Skaičiau jį aistringai ir, veikiamas jo, visiškai pakei- 
čiau gyvenimą; mečiau darbą psichinių ligonių prieglaudoje ir išvykau iš 
Prancūzijos. Jaučiausi tarsi spąstuose. Nietzscheės dėka praregėjau, ir visa, 
kas supo, man tapo svetima. Iki šiol jaučiuosi dar nevisiškai įsitraukęs į 
socialinį ir intelektinį Prancūzijos gyvenimą“ (Technologies of the Self. A 
Seminar with Michel Foucault, 1988, 13). 

Vėliau Nietzscheės tekstų studijoms jis teikė vis didesnę svarbą, ža- 
vėjosi jo kova su Antikos ir vokiečių klasikinės racionalistinės filosofijos 
tradicija. Perėmė šio mąstytojo maištingumą, nonkonformizmą ir ne- 
kompromisiškumą ginant savo idėjas, jo paradoksalų poetinį mąstymo 
būdą, požiūrį į autentišką mąstymą ir kalbinės saviraiškos formas. „Aš 
skaičiau, - teigia jis, - paskaitas apie Nietzscheę, tačiau apie jį rašiau 
nedaug. Vienintelis, kiek triukšmingas pagarbos ženklas, kurį aš jam 
išreiškiau, - kai pavadinau pirmą Seksualumo istorijos tomą - „Valia 
žinojimui (Foucault, vol. IV, 1994, 444). Kartu su savo bendražygių 
Deleuze Foucault rengė prancūziškąjį kritinį Nietzscheės raštų leidimą, 
siekė iš jo palikimo išmesti daugybę vulgarių interpretacijų. „Tai buvo 
Nietzsche, - rašė Foucault, - kuris sudegė dėl mūsų dar prieš tai, kai mes 
gimėme“ (Foucault, Nr. 282, 1970b, 885). 

Iš Nietzscheės veikalų į Foucaulto tekstus perėjo diskurso teorijos, 
mokymų apie tiesą, antžmogį, galią, valdžią, prievartą ir kitų elemen- 
tai. Garsioji Foucaulto geneologijos koncepcija tiesiogiai išplaukia iš 
Nietzscheės idėjų rato. Skirtingai nei Foucaulto pažinimo archeologija, 
kurios tyrinėjimo objektas yra diskursas, jo geneologijos objektas yra šio 
diskurso praktikų pažinimas. Geneologija tyrinėja praktikų raidą laike, 
sudėtingus jų sąveikos aspektus. Foucault, kaip ir jo įkvėpėjas, sutelkia 
dėmesį į dabartinių praktikų ištakas, jų įvairiausias sąveikos formas, siekia 

parodyti, kad dabartinėje Vakarų civilizacijoje viešpataujančios praktikos 
nėra vienintelės galimos. Abu, atsukę žvilgsnius į Vakarų civilizacijoje 
įsigalėjusias praktikas, atskleidžia istorijos eigoje išskirtinį smurto, prie- 
vartos, ciniškų galingųjų interesų, o ne kilnių dvasinių idealų vaidmenį. 
Foucault, kaip ir Nietzscheės išskirtinį dėmesį „beprotybės patirčiai“ 
tikriausiai dalinai galima psichoanalitiniais terminais paaiškinti kaip sa- 
votišką sublimacijos formą, tai yra kaip bėgimo būdą nuo dar jaunystėje 
jį trikdžiusios ir psichologiškai traumavusios grėsmės. 

Foucaulto dvasinėje evoliucijoje galima išskirti įvairių įtakų pa- 
veiktas skirtingas fazes, jas sąlygiškai galime pavadinti: „psichologinė“ 
(sutelkta į psichinės patologijos problemas), „pažinimo archeologijos“, 
„represijos formų“ (kalėjimo studijos), „geneologijos“, „estetinės būties“, 
„tekstualumo“, „seksualumo“, „subjekto hermeneutikos“ ir kitas. Mes 
išvardinsime tik mus dominančių problemų požiūriu kelias svarbesnes. 
Aiškus jų atskyrimas problemiškas, kadangi mokslininkas evoliucionavo 
ne nuosekliai, o po natūralių blaškymusi, dažnai kitu netikėtu tyrinėjimo 
kampu sugrįždavo prie gvildentų problemų. Neretai jo tyrinėjimai vienu 
metu lygiagrečiai plėtojosi keliomis kryptimis. 

Mokslinės karjeros pradžioje Foucault domėjosi medicininėmis, 
psichologinėmis ir psichopatologinėmis problemomis. Vėliau patyrė 
egzistencializmo, marksizmo ir ypač tuomet didžiulį populiarumą 
įgavusių struktūralistinių tyrinėjimų įtaką. Šeštajame dešimtmetyje jis 
išplėtojo originalią europietiškojo mokslo raidos koncepciją, plačiau 
žinomą „žinojimo archeologijos“ vardu. Aštuntajame dešimtmetyje 
mokslininko veikaluose įsivyrauja naujos „žinojimo-prievartos“, „Ži- 
nojimo-valdžios“ temos, o vėliau pasirodžiusiuose darbuose į pirmą 
eilę iškyla estetikos, moralės, seksualumo, laisvės, socialinio ir politinio 
angažuotumo problemos. Gyvenimo pabaigoje jį vis labiau domino 
subjekto hermeneutika. Visus šio brandaus periodo tyrinėjimus per- 
smelkia iš „žinojimo archeologijos“ ir diskursų teorijos logiškai išplau- 
kiančios temos ir leitmotyvai. 


Diskurso erdvės 


Išskirtinę svarbą Foucault'o koncepcijoje įgauna pamatinė diskurso 
(discours) kategorija. Tai viena dažniausiai jo tekstuose vartojamų sąvokų, 

tuviy kalba. Tais atvejais, kai ji neturi konceptualios kategorijos statuso, ja 
galima versti sąvokomis „kalba“, kartais „svarstymai“, „išsakymai“, tačiau 
nei viena iš jų neperteikia Foucault jai suteiktų konotacijų platumo ir 
energetikos. Iš šios kategorijos ilgainiui išsirutuliojo originali „diskurso 
tvarkos“ koncepcija. Neatsitiktinai jai buvo skirta programinė inauguracinė 
paskaita Collėge de France, perskaityta 1970 metų pabaigoje. Joje teigia- 
ma, kad „kiekviena visuomenė kontroliuoja, daro atranką, organizuoja ir 
perskirsto diskurso gamybą, atlikdama visa tai ir pasitelkdama tam tikras 
procedūras, kurios turi prislopinti diskurso galias ir pavojus“ (Foucault, 
1998, 7). Diskursas yra tai, kas susideda iš konkrečių ženklų, formulavimo 
aktų, pasiūlymų, sprendimų. Jis reiškiasi išsakymų, kurie paklūsta tai pačiai 
sistemai, pavidalu. Vadinasi, jungia ribotą išsakymų skaičių ir yra istoriškas. 
Todėl Foucault diskursą kartais metaforiškai vadina „istorijos fragmentu“. 
Daugelis patikimais šaltiniais paremtų diskursų dėl tekstų pasimetimo, 
žūties, jų pakeitimo komentarais praranda savo įtaką ir kuriam laikui ar 
ilgam išnyksta iš idėjų istorijos lauko. „Komentaras, - aiškina jis, - ribojo 
diskurso atsitiktinumą tapatybės žaismu, pavidalą, kuriam, regis, suteikdavo 
pakartojimas ir grįžimas prie to paties“ (Foucault, 1998, 20). 

Mokslininkas čia kalba ne apie bet kokius, tačiau konkrečiai visuo- 
menei, jos kultūros raidai būdingus svarbius ir socialiai aktualius pasako- 
jimus, kurie nuolatos įvairiais pavidalais iškyla tam tikrame istoriniame 
tarpsnyje ir visuomenėje. Jie yra socialiai aktualūs, vadinasi, stebėtinai 
gyvybingi, tai paaiškina, kodėl jie vis perpasakojami, kartojami, išnyra 
kultūroje skirtingais pavidalais. Diskursų pasaulis morfologiniu požiūriu 
nėra vienalytis, istorijos eigoje ir konkrečiame socialiniame organizme jie 
sluoksniuojasi, keičiasi skirtingų diskursų svarba, jų hierarchiniai santy- 
kiai. Šioje diskursų įvairovėje yra „diskursų, kurie „sakomi“ ir kartais 
keičiamasi diena iš dienos, kurie išnyksta kartu su jų išsakymo aktu; ir 
esama diskursų, duodančių pradžią naujiems kalbėjimo aktams, kurie 
juos pratęsia, transformuoja arba aptaria, žodžiu, diskursų, kurie, nors ir 
suformuluoti, ir toliau išsakomi, yra jau išsakyti ir turi dar būti pasakyti. 
Jų yra mūsų kultūros sistemoje: tai religiniai ir juridiniai tekstai, taip pat 
įdomios paskirties tekstai, vadinami „literatūriniais“; iš dalies prie jų 
pridurtini ir moksliniai tekstai“ (Foucault, 1998, 15-16). 

Iš diskurso Foucault koncepcijoje išsirutulioja kitos dvi artimos 
sąvokos — „diskurso tvarka“ ir „diskursyvinės praktikos“. Pirmoji iš jy 
apibūdina aiškiai fiksuotą konkrečiai istorišką būseną diskursyvinės 

aplinkos, kuri yra reguliuojama skirtingų sociokultūrinės determinacijos 
ir diskursyvinių praktikų kontrolės veiksmų. Mokslininkas lyginamuoju 
požiūriu analizuoja įvairius diskurso tvarkos mechanizmus skirtinguose 
Vakarų civilizacijos raidos tarpsniuose ir išryškina jų funkcijas konkre- 
čioje sociokultūrinėje erdvėje. 

Antroji „diskursyvinės praktikos“ sąvoka įvardija konkrečias anoni- 
mines taisykles, kurios būtinos išsakymo funkcijų gyvavimui ir sklaidai 
tam tikroje epochoje ir apibrėžtoje socialinėje, lingvistinėje, ekonominėje 
ir geografinėje erdvėje. „Diskursyvinė praktika, — pabrėžia Foucault, - 
nesutampa su mokslo raida, kuriai ji gali suteikti erdvės; žinojimas, kurį 
ji sudaro, nėra nei neapdirbta žaliava, nei šalutinis kasdienio gyvenimo 
produktas, sukurtas mokslo“ (Foucault, 1969, 240). Vadinasi, visos dis- 
kursyvinės praktikos ne tik yra aiškiai apibrėžtos laike ir erdvėje, tačiau 
ir atlieka analogiškas epistemos funkcijas. 

Foucault kritikuoja diskurso garbstymą Vakarų visuomenėje teig- 
damas, kad po šia tariama logofilija slypi savotiška baimė. „Draudimai, 
užtvaros, slenksčiai ir ribos išdėstomi taip, tarsi siektume bent iš dalies 
suvaldyti veržlų diskurso dauginimąsi, atsikratyti pavojingiausios jo turtų 
dalies ir suteikti jį lydinčiai netvarkai pavidalus, padedančius išvengti visai 
nekontroliuojamos situacijos; tarsi norima ištrinti viską, net jo įsiveržimo į 
minties ir kalbos žaidimus žymes “(ten pat, 34). Jis taikliai pastebi, kad, nors 
Vakarų visuomenėje garsiai skelbiami liberalizmo ir demokratijos principai, 
lygiagrečiai gyvuoja akla ir paniška baimė spontaniškai besiskleidžiančių 
netolydžių, kovingų diskursų, kurie nuolatos išnyra iš viso neaprėpiamo, 
nepabaigiamo ir nesuvaldomo diskursų gaudesio. Norint atsikratyti šių 
fobijų, pasak filosofo, reikia ryžtis trims dalykams, kuriems mūsų mąstymas 
priešinasi, t. y. „vėl suabejoti mūsų valia tiesai, grąžinti diskursui įvykimo 
matmenį ir atimti iš signifikato jo suverenumą“ (ten pat). 

Kaip ir kiti postmodernizmo ideologai, Foucault savo diskurso 
teorijoje sąmoningai griauna dirbtinai universitetinėje sistemoje susi- 
formavusias ir akademinį statusą įgavusių mokslų ribas. Jo veikaluose 
besąlygiškai vyrauja tarpdalykinės tyrinėjimo strategijos ir iš įvairių 
disciplinų perimtos metodologinės prieigos bei metodai. Todėl ir gvil- 
dendamas diskurso sklaidos ypatumus, diskurso ribojimo galimybes, 
santykius su komentarais, mąstytojas daugiau kalba ne apie mokslus, o 
mažiau supančiotas akademinės tradicijos disciplinas. Ši nuostata aktuali 

tarpdiciplinines mokslinio pazinimo sritis, kuriose randasi nauji proble- 
miniai mazgai. „Reikėtų pripažinti, - rašo jis, - kad tai, ką vadiname ne 
mokslais, o „disciplinomis“, pateikia dar vieną ribojimo principą. Jis taip 
pat santykinis ir nepastovus, leidžia konstruoti, bet su daugybe išimčių. 
Savo sandara disciplinos yra priešingos tiek komentaro, tiek autoriaus 
principui. Pastarajam todėl, kad discipliną apibrėžia tam tikra objektų 
sritis, metodų visuma ir teisingai laikomų teiginių korpusas, taip pat 
tam tikrų taisyklių bei apibrėžčių, technikų bei įrankių žaismas: visa tai 
sudaro savotišką anoniminę sistemą, kuria naudojasi visi, norintys arba 
galintys tai daryti, nesiedami jos prasmės arba teisėtumo su tuo, kas ją 
išrado“ (Foucault, 1998, 20-21). Kiekviena disciplina turi savo raidos 
kelius, išgyvena pakilimo ir nuosmukio tarpsnius, savo rėmuose skiria 
teisingus ir klaidingus teiginius, išstumia iš jų anapus ištisus žinojimo 
klodus. Disciplina Foucaulto diskurso tvarkos koncepcijoje yra tas pama- 
tinis principas, kuris nuolatos akylai kontruoliuoja spontanišką diskursų 
gamybos ir įvairių jų metamorfozių procesus. Ji nustato griežtai apibrėž- 
tus „diskurso rėmus, pasitelkdama tapatybės žaismą, įgavusį nuolatinio 
taisyklių aktualizavimo pavidalą“ (ten pat, 24). 

Minėtoje disciplinų ir su jomis susijusioje diskursų įvairovėje Fou- 
cault domino psichologija, psichopatologija, medicina, antropologija, 
istorija, idėjų istorija, civilizacijos ir kultūros teorija, estetika, įvairūs 
socialiniai mokslai, tačiau pirmiausia filosofija, į kurios universalų tyri- 
nėjimo objektą jis įjungė kitų mokslų laimėjimus. 


Kultūros istorijos tyrinėjimai 


Diskursų atsiradimo ir sklaidos ypatumų tyrinėjimai nukreipė moks- 
lininką į platesnius civilizacijos ir kultūros istorijos vandenis. Pagrindi- 
nis uždavinys - istorinio (tiksliau išsireiškus, „archeologinio“) kultūros 
pažinimo galimybių aiškinimasis, ypač tų, kurios skleidėsi užuominų, 
hipotezių pavidalu, tačiau nebuvo nei atvirai išsakomos, nei konceptu- 
aliai grindžiamos. Todėl archeologija, greta diskursų logikos, Foucault’o 
veikaluose iškyla kaip universalus instrumentas, padedantis atskleisti 
konkrečios civilizacijos ir epochos mąstymo struktūrą. Ji remiasi kom- 
pleksišku ir atidžiu tam tikros epochos dokumentų tyrinéjimu. Istorinių 
ir kultūrologinių intencijų turinčiam archeologui (kitais žodžiais tariant, 
kultūros istorikui) kultūroje nieko nėra iš anksto duoto; įvairių disciplinų 

ribos, jy objektai, pamatiniy kategorijy sistemos, kultüros universumg 
sudarantys faktai, komponentai, atomai susipina ir glaudžiai sąveikauja. 
Visi jie įsijungia į tą patį kalbinių ir diskursyvinių praktikų kontekstą. Ži- 
nojimo archeologijos esmėje yra „žinojimo-kalbos“ konceptas. Vadinasi, 
archeologija čia yra viena iš griežtos diskurso analizės apraiškų. Ji keičia 
tradicinį istorinį aprašymą, tai yra idėjų istoriją. Diskursai analizuojami 
ne kaip konkrečių dėsnių, o kaip konkrečių praktikų visuma. Visas kitas 
mokslo ir kultūros teorijas jis sieja su „doksokologija“. 

Savo „pažinimo archeologijoje“ Foucault teigia, kad civilizacinių 
procesų esmę suprasime pažinę ne vieną pagrindinę liniją, o tik daugybę 
greta egzistuojančių idėjų ir raidos procesų. Iš čia kyla įsitikinimas, kad 
pažinimas turi orientuotis ne į priežastinius elementų ryšius, o į daug 
sudėtingesnių juos skiriančių ribų ir slenksčių vaidmens supratimą. Moks- 
lininkas atkreipia dėmesį į sudėtingus valdžios ir žinojimo santykius, 
atskleidžia glaudžią valdžios-žinojimo (pouvoir-savoir) tarpusavio pri- 
klausomybę. Remdamasis daugybės konkrečių istorinių faktų analize, jis 
parodo, kad žinojimas yra ypatingas produktas, kuris gali būti valdžios pa- 
naudotas kaip efektyvus galios instrumentas. Joks žinojimas negali gyvuoti 
ir skleistis be komunikacijos, registracijos, kaupimo, transliacijos sistemų, 
kurios yra valdžios apraiškos, daugeliu gijų susijusios su gausybe kitų. 

Jis radikaliau nei Analy mokyklos istorikai atsiribojo nuo tradicinės 
kultūros istorijos, orientuotos į klasikinį Vakarų humanizmą, antropolo- 
gizmą, subjektyvizmą ir redukuojančios ją iki primityvios doksologijos 
lygmens, kai istorinio pažinimo objektas - nuolatinis tų pačių kanoni- 
zuotų „aukštosios“ kultūros istorijos temų, idėjų, prasmių komentavi- 
mas, atskleidžiantis homogenišką interpretuojamų procesų prasmę, kuri 
nepažini niekam, išskyrus savo idėjų lauke užsisklendusį komentuotoją. 
Tokioje sampratoje komentuotojas irgi tampa kultūros istorijos dalimi. 
Atmesdamas tradicinę humanistinę kultūros istoriją, Foucault kloja pa- 
matus naujai postmodernistinei; ištraukia į dienos šviesą šaltinius, tekstus, 
dokumentus, kuriuose netikėtai atsiveria nepastebėti herojai, „istorijos 
varžteliai“, ryškėja naujos tarpdalykinės tyrinėjimo strategijos bei metodai. 
Vadinasi, užuot tradiciškai nepabaigiamai reinterpretavęs kultūros istori- 
joje jau žinomus faktus, jis nagrinėja šaltinį, siekia išryškinti jo sąsajas su 
konkrečia istorine epocha, vyravusių problemų lauku, atskleisti skirtingų 
analizuojamų reiškinių grupių, idėjų ir institucijų santykius diskursyvinės 
praktikos lygmenyje. 

Gvildendamas kultūros istorijos problemas Foucault atkreipia dėmesį, 
kad jos šalininkai išskiria diskursyvinį lauką, kuriame skleidžiasi dvi iš es- 
mės skirtingos pozicijos: vienoms, kurių šalininkų nedaug, būdingos aiškiai 
artikuliuotos vertybinės, o antroms, kurių šalininkų dauguma - įprastinės, 
masinei sąmonei būdingos nuostatos. Kiekvienai jų kultūros istorijos raida 
įtvirtino savitas funkcijas, todėl objektus analizuoja skirtingai. Aprašinė- 
dami pirmąją kultūros istorijos šalininkai sutelkia dėmesį į atradimų, jų 
kaitos ir metamorfozių istoriją, parodo, kaip tiesa atsiskiria nuo paklydimų, 
atskleidžia sudėtingą sąmonės prabudimo ir plėtotės procesą, o antrąją - 
vaizduoja kultūros istoriją kaip inertišką, vangų, lėtai vykstantį procesą, 
kuriam būdinga orientacija į praeitį. Globaliu požiūriu žvelgiant, pirmuo- 
ju atveju, kultūros istorija aprašinėja sudėtingus pokyčius, kurie ryškėja 
sąmonės ir minties plėtotėje, skatina naujų žinių ir diskursų atsiradimą, o 
antruoju — nenutrūkstantį įvairių kultūros komponentų sąveikos audinį, 
kuriame atgimsta senos žinios ir diskursai. 

Foucault sutelkia dėmesį į marginalines kultūros istorijos problemas, 
stengiasi surasti originalius neklasikinius sprendimus. Knygos Žodžiai ir 
daikta įvade jis prisipažįsta, kad mintis parašyti kilo skaitant Borgeso ci- 
tuojamą kinų enciklopediją, kuri pasiūlė visiškai kitokį negu Vakarų mąs- 
tymo modelį. „Argi Kinija, - klausia Foucault, - neiškyla mūsų svajose 
kaip privilegijuota erdvės vieta? Mūsų vaizduotėje kinų kultūra yra skru- 
pulingiausia, labiausiai hierarchizuota, abejingiausia laiko pokyčiams, 
glaudžiausiai susijusi su grynu erdvės tęstinumu. Mes ją laikome daubų ir 
tvenkinių civilizacija, apsupta sienų, gyvuojančia dangaus amžinybės aki- 
vaizdoje, mes ją regime išsiskleidusią ir sustingusią didžiuliame žemyne. 
Netgi šios civilizacijos raštas garsų skambesio neatkuria horizontaliomis 
linijomis; jis atkuria vertikaliose eilutėse nurodytus ir vis dėlto pažįstamus 
pačių daiktų vaizdus“ ( Foucault, 1977, 35-36). 

Foucaulto veikaluose iškeliama istorinių mąstymo struktūrų ir is- 
torizmo svarba. Jis atmeta XIX a. istorizmo pirštą evoliucinį kultūros ir 
mąstymo formų perimamumą, t. y. jų neatsiejamą ryšį su praeities kultūros 
formomis, etapais, ir kalba apie spontanišką, netiesioginį, šuoliuojantį, ira- 
cionalų istorijos ir kultūros procesų pobūdį. „Tradicinius visuotinio požiū- 
rio į istoriją ir praeities atkūrimo, kaip nuoseklios ir nenutrūkstamos rai- 
dos konstravimo, būdus, - rašo jis, - būtina sistemingai demontuoti. <...> 
Istorija „efektyvi“ tik tiek, kiek įdiegia mums protrūkio idėją“ ( Foucault, 
1971, 153-154). Taip kyla abejonė dėl daugelio Vakaruose gvildenamų 

problemy realumo, noro skverbtis ne j désningumus, o j gelminius, subjek- 
tyvius istorinius procesus. „Istorija tokia, kokia ji yra šiandien, nenusigre- 
žia nuo įvykių; priešingai, ji be perstojo plečia įvykių lauką, be atvangos 
atveria vis naujus jų klodus, paviršesnius ar gilesnius; nenuilsdama išskiria 
vis naujus įvykių ansamblius - vienuose jų gausu, jie lipa kits kitam ant 
kulnų ir vienas kitą pakeičia, kituose jų nedaug ir jie turi lemiamą balsą; 
nuo beveik kasdien kintančių kainų iki šimtmečius trunkančių infliacijų. 
Bet svarbu, kad istorija neima įvykio domėn, neapibrėžusi sekos, kuriai 
tas įvykis priklauso, neparinkusi analizės būdo, tinkamo būtent tai sekai, 
nepabandžiusi ištirti reiškinių reguliarumo ir galimo jų atsiradimo ribų, 
neatkreipusi dėmesio į variacijas, nukrypimus ir ėjimą kreive, nepanorusi 
nustatyti juos saistančių sąlygų (Foucault, 1998, 37). 


Istorinė pasąmonė ir epistema 


Kita svarbi Foucaulto diskursų studijų kryptis, stipriai paveikusi am- 
žininkų idėjas - istorinės pasąmonės rudimentų išryškinimas skirtingose 
epochose. Mokslininkas tyrinėja „užslėptą“, tradicinėje humanistikoje 
ignoruojamą ir dažnai mums nesuvokiamą pasąmoninių žmogaus elgesio 
ir mąstymo struktūrų poveikį kultūros, filosofijos, estetikos, literatūros 
ir meno istorijai. 

Ilgainiui filosofo veikaluose kultūros istorijos problemas keičia pla- 
čiai traktuojamos istorinės pasąmonės ir epistemos problemos (kurios 
suvokiamos kaip įvairiais pavidalais struktūruoti kultūros laukai). Čia 
pabrėžiama mąstytojo priklausomybė konkrečiai anoniminei ir jį kul- 
tūriškai apribojančiai mąstymo sistemai, susijusiai su tam tikra kalba ir 
epocha. Ši sistema ir kalba paklūsta saviems transformacijos dėsniams, 
kurių, kaip ir konkretaus mąstymo savitumo, išryškinimas tampa idėjų 
istorijos tikslu. 

Foucaulto veikaluose iškeliama istorinių mąstymo struktūrų svarba. 
„Tradicinius visuotinio požiūrio į istoriją ir praeities atkūrimo, kaip nuo- 
seklios ir nenutrūkstamos raidos konstravimo, būdus, - rašo jis, - būtina 
sistemingai demontuoti... Istorija tampa „efektyvi“ tik tiek, kiek ji įdiegia 
mums protrūkio idėją“ (Foucault, 1971, 153-154). Taip kyla abejonė dėl 
daugelio Vakaruose gvildenamų problemų realumo, noras skverbtis ne į 
dėsningumus, o į gelminius, subjektyvius istorinius procesus. Iš čia ir įsi- 
tikinimas, kad civilizacijos ir kultūros procesų esmę suprasime, pažinę ne 

vieną pagrindinę liniją, o tik daugybę lygiagrečiai besiskleidžiančių idėjų 
ir procesų. Todėl pažinimas turi orientuotis ne į priežastinius elementų 
ryšius, o į juos skiriančių ribų ir slenksčių supratimą. 

Jis teigia, kad kiekviena civilizacija ir epocha turi specifinę epistemą, 
glaudžiai susijusią su kultūriniu to meto pažinimo lauku, kuris susidaro 
iš skirtingų to meto mokslinių disciplinų diskurso. „Aš, - sakė jis 1970 m. 
inauguracinėje paskaitoje Collėge de France, - manau, jog kiekviena vi- 
suomenė kontroliuoja, daro atranką, organizuoja ir perskirsto diskurso 
gamybą, atlikdama visa tai vienu metu ir pasitelkdama procedūras, kurios 
turi prislopinti diskurso galias ir pavojus, suvaldyti jo įvykio nenuspėja- 
mumą, išvengti jo sunkaus, gąsdinančio materialumo“ (ten pat, 7). Nepai- 
sant įvairovės, skirtingi konkrečioje visuomenėje gyvuojantys diskursai 
formuoja vientisą žinių epistemą, kuri išreiškia apibrėžto istorijos tarpsnio 
žmonių mąstyseną - kaip griežtas kalbinis kodas, apibendrinantis tam 
tikrą socialinių nuostatų ir draudimų visumą. Minėta kalbinė norma 
žmogaus pasąmonėje lemia jo elgesio, mąstysenos ir kūrybos principus. 

Epistema yra tokia sociokultūrinių veiksnių ir ypač griežtai fiksuotų 
struktūrų visuma, kuri suteikia galimybę konkrečioje civilizacinėje erdvėje 
ir aiškiai apibrėžtame istoriniame tarpsnyje skleistis tam tikrai požiūrių, 
koncepcijų, teorijų visumai. Analizuodamas epistemos genezės ir funk- 
cionavimo mechanizmus, Faucault knygoje žodžiai ir daiktai išskiria du 
pažinimo instrumentus: 1) vadinamąją „archeologiją“, kurios uždavinys 
minėtų struktūrų rekonstravimas ir 2) tradicinį komuliatyvinį istorinį ži- 
nojimą, kuris tik empiriškai fiksuoja skirtingas „nuomones“, nekeldamas 
jų apibendrinimo ir suprobleminimo uždavinių. 

Nors Foucault labai domino įvairios istoriškai kintančios epistemos, 
jų skirtingi tipologiniai bruožai, jose veikiančios pagrindinės struktūros, 
tačiau pagrindinis jo dėmesio objektas buvo nuo XIX a. pabaigos iki jo 
Vakarų kultūroje besiskleidžianti vadinamoji šiuolaikinė epistema. Svar- 
biausias jos bruožas, anot mokslininko, centruotumas į žmogų. Čia turi- 
ma omenyje ne antropologinių tendencijų stiprėjimas, o tai, kad pasaulio 
pažinimą įgyvendina ne galinti pretenduoti į objektyvumą kokia nors 
„gryna“ pažinimo instancija, o konkretus, visada istoriškai poreikiais, 
kūno sandara ir kalba apribotas, žmogus. 

Todėl dabartinio mokslo sistemos negalima traktuoti kaip tikslin- 
gos ir visavertės mokslinės veiklos, kadangi pats mokslas yra įpintas į 
sudėtingų represyvių valstybinių galios santykių sistemą, neišvengiamai 

veikiančią mokslinių diskursų pobūdį. Kita vertus, dabartinėje epistemoje 
ryškėja skilimas tarp žmogaus ir vaizdinio, suyra egzistavęs vientisas kal- 
bos masyvas. Iš čia plaukia išvada, kad dabartinis kalbos problemų lauko 
aktualėjimas ir virtimas į uždarą savitikslę mokslinio pažinimo sistemą 
verčia abejoti centrine žmogaus vieta sistemoje „būtis-mąstymas“ ir aps- 
kritai dabartinėje kultūroje. 


Estetinė teorija 


Foucaulto veikaluose, kaip ir neklasikinės bei kitų postmodernisti- 
nės filosofijos šalininkų darbuose, akivaizdus filosofinės problematikos 
estetinimas. Foucaulto tyrinėjimams būdingas estetinių problemų su- 
sipynimas su jį dominančių tyrinėjimo laukų. Jo estetinė teorija orien- 
tuota į įvairias XX a. avangardinio meno kryptis, kurių šalininkai siekė 
paneigti tradicinių požiūrių dogmiškumą ir išplėsti kūrybiškumo erdves. 
Jis perima modernizmo ir avangardinio meno korifėjams būdingą išskir- 
tinį dėmesį formaliesiems literatūros ir kitų meno rūšių aspektams. Taip 
pat atsiriboja nuo klasikinėje estetikoje vyravusios tendencijos nagrinėti 
estetinius reiškinius ir meno kūrinius sureikšminti turininguosius bei 
dvasinius aspektus arba perdėm siaurinti estetinės analizės lauką iki 
menininko kūrybinio potencialo ar meninės kūrybos proceso problemų 
aptarimo. 

Pripažindamas turiningųjų estetinės analizės dėmenų - talento, 
genijaus, pasaulėvaizdžio, kūrybos, vaizduotės, intuicijos, įkvėpimo, kū- 
rybinės dvasios polėkio, metaforinio mąstymo ir pan. - svarbą, veikiamas 
formalistinės, struktūralistinės ir semiotinės estetikos, jis vis dėlto svar- 
biausiu estetinės analizės sandu skelbia formalių meno kūrinių aspektų, 
simbolių, įvairių ženklinių struktūrų pažinimą. Jo požiūris į estetinės ana- 
lizės objektą išreikštas formule: „Ieškome grynų formų“. Ši frazė liudija 
filosofo polinkį į avangardinio meno procesų tyrinėjimus ir į formaliųjų, 
su grynai muzikalia meninių ir ženklinių formų architektonika susijusių 
aspektų, kuriems būdinga estetinė, nutolusi nuo realistinio tikrovės at- 
spindėjimo prasmė, analizę. 

Jį domino ne pripažinimą įgavę klasikinės literatūros, dailės, muzikos 
kūriniai, bet naujausios tik besiskleidžiančios avangardinio meno formos. 
Mąstytojas draugavo su prancūzų postmodernistinės muzikos korifė- 


jumi Pierre Boulezu, „naujojo romano“ kūrėju Robbe-Grillet, rašytoju, 

filosofu, psichoanalitiku, dailininku, literatüros kritiku Ktossowskiu ir 
daugybe kity avangardinés pakraipos prancüzy menininky bei intelektu- 
alų. Žavėjosi Mallarmé, Artaud, Rousseliu, Blanchot, Bataille u, Becketu, 
argentiniečių rašytoju Borgesu. 

Kita vertus, Foucaulto kaip ir Bartheso estetikai būdinga iš struk- 
tūralistinės estetikos tradicijos paveldėta lingvistinė metodologija ir 
literatūrocentrinė kryptis. Jis suvienija kalbą, raštą ir literatūrą. Kalba čia 
iškyla kaip sistemiškai organizuojanti estetinį literatūros ir rašto diskursą 
„grynasis pradas“. Ji padeda literatūrai išryškinti grynąją ir valdingą žo- 
džių, įvairių ženklinių struktūrų būtį, įsiveržti į platesnius kultūros van- 
denis, veikti žmonių sąmonę, kultūros procesus, todėl literatūrą filosofas 
pirmiausia vertina kaip rašto atskleistas pirmaprades kalbos struktūras, 
padedančias išgryninti analizuojamų reiškinių prasmes. | 

Savo pirmaprade reikšme literatūros esmė atsiskleidžia kalbant, arba, 
kitais žodžiais tariant, glausta fraze: „Aš sakau.“ Nei prieš ją, nei po jos 
„nėra jokios kitos literatūrinės erdvės“, nes už šio suskliautinto kalbėjimo 
akto ribų driekiasi nebylios tylos pasaulis. Akivaizdu, kad tokią literatū- 
ros interpretaciją Foucault pagrindžia avangardinės literatūros ir teatro 
ieškojimais, išryškėjusiais Rousselio, Artaud ir jų sekėjų kūriniuose, ku- 
riuose išskirtinę svarbą įgauna netikėti kalbiniai viražai, poetinės figūros, 
metaforų sugretinimai, asociacijų ir ritmų žaismas, kalbos priemonėmis 
sukuriantis ypatingą „lingvistinę erdvę“. 

Foucault sukūrė anonimiškumo, kaip gyvavimo „pasaulyje be mitų“, 
teoriją. Priešingai klasikinei tradicijai, rašytinį tekstą traktuojančiai kaip 
dokumentą, kurio ištakos ir kūrėjas yra jo autorius, veikiamas Hypollitteo 
ir Bartheso idėjų, Foucault traktuoja jį kaip įvykį ir instrumentą, kuriuo 
galima įsiskverbti į tikrovę ir ją pažinti. Minėtų mąstytojų idėjos tapo 
svarbiausiais Foucaulto kelrodžiais, nubrėžusiais jo tyrinėjimų kryptį, 
kuri dėl išskirtinio dėmesio kriziniams, marginaliniams reiškiniams 
skyrėsi nuo jį inspiravusių mąstytojų koncepcijų. 

Dėmesys jo diskursų teorijoje persikelia į kūrėjo ir kūrybos produktų, 
meno kūrinių, santykius su „diskursyvinėmis bendrijomis“, kurios atlieka 
kūrybos produktų, tai yra kūrinių (mokslinių, meninių) sklaidoje svar- 
bų vaidmenį, kadangi tarsi viduramžių cechinės gildijos ne tik gamina, 
išsaugoja, kuria diskursų vertybinius kriterijus, tačiau remdamiesi jais 
visuomenėje formuoja estetinę opiniją, remiančią ar žlugdančią kūrėjo 
siekius. Ši nuomonė leidžia meno kūriniams funkcionuoti ir cirkuliuoti 

aiškiai apibrėžtoje uždaroje erdvėje, skleidžia juos pagal tam tikras este- 
tines taisykles, o jų kūrėjai, sakytojai nepraranda nuosavybės. 

Nors dabartinėje visuomenėje seniai viduramžiais funkcionavusių cechų 
uždarumo, estetinių 
diskursų funkciona- 
vimo mechanizmai 
dabartinių „diskursy- 
vinių bendrijų“ įtakos 
sferose, anot Foucault, 
išliko daug nepakitę, 
nepaisant naujų so- 
cialinių, kultūrinių 
institucijų pavadinimų, 
technologijų, medžia- 
gų, komunikacijų, 
sklaidos ir pan. galimy- 
bių. Todėl išliko ir konkretaus kūrėjo - rašytojo, dailininko, muziko - kūrybos Antonin 
aktas, jam institucinj pavidalą suteikia tam tikra kūrybinio produkto forma, | 4744 
reklamos, platinimo sistema. Ji neišvengiamai stumia kūrėją ir jo kūrinius į 
cechinį rašytojų, dailininkų, muzikų ir kitų diskursyvinių bendrijų kontro- 
liuojamą estetinį lauką. „Juk rašytojas, - aiškina Foucault, - nuolatos pabrėžia, 
kaip jo darbas skiriasi nuo kitų kalbančių ar rašančių subjektų veiklos, pabrėžia 
nenykstamą savojo diskurso pobūdį, jau senokai teigia pamatinį „rašymo“ 
išskirtinumą, tvirtina esant asimetriškumo tarp „kūrybos“ ir kitoniško kalbos 
sistemos panaudojimo - jau vien tokie teiginiai (kuriuos, be kita ko, linkstama 
įdiegti praktikoje) rodo, kad esti tam tikra „diskursyvinė bendrija“. Tačiau 
tokių bendrijų esama ir daugiau, jos funkcionuoja visiškai kitaip, grindžiamos 
kitokiu pašalinimo ir skleidimo režimu“ (Foucault, t. 1, 1994, 28). 

Atmesdamas klasikinės estetikos nuostatas, rašytojo savitumo ištakų 
Foucault ieško ne pasaulėžiūrinėse, ideologinėse, psichologinėse ar kitose 
klasikinės estetikos sureikšminamose nuostatose, o struktūrinėse ir semioti- 
nėse kalbinėse saviraiskose. Būtent kalbos požiūriu jis vertina stiliaus, žanro, 
manieros ypatumus, o literatūrinės kūrybos ištakas įžvelgia pirmapradėse 
imanentinėse kalbos talpose, iš kurių kaip iš neišsemiamo indo liejasi kūrėjo 
frazės, minčių ir žodžių srautai. Vadinasi, ką klasikinė estetika traktuoja kaip 
įvairių išorinių veiksnių, konkrečių tradicijų, mokyklų ar asmenybių poveikį, 

Foucaulto estetikoje yra vidinių kalbinių struktūrų sąveikos padarinys. 

Tekstas ir autorius 


Foucault itin jaudino teksto ir autoriaus santykiy problema, jai 1969 
m. skyrė specialų pranešimą Collège de France, kuriame diskursų teori- 
jos atžvilgiu kritiškai peržiūrėjo Žodžiuose ir daiktuose išsakytas mintis. 
Anksčiau autoriaus sąvoką jis traktavo kaip išskirtinės svarbos individua- 
lizacijos idėjų istorijoje, literatūroje momentą, ne tik estetikos, bet ir idėjų, 
žinių, literatūros, filosofijos, mokslo ir daugybės kitų humanistikos sričių 
su formaliomis meno kūrinio struktūromis ir ženklų sistemomis susijusią 
problemą. „Kaip autorius individualizavosi tokioje kultūroje kaip mūsų, 
koks statusas jam buvo suteiktas, nuo kokio momento, sakykim, pradėjo 
domėtis autentiškumo ir atribucijos paieškomis, kokioje vertybinėje 
sistemoje buvo imamas autorius, kokiu momentu pradėjo pasakoti jau 
ne apie herojų, bet autorių gyvenimą, kaip nusistovėjo ši fundamentali 
kritikos kategorija „žmogus-ir-kūrinys“, visa tai neabejotinai užsitarnavo 
analizės“ (Foucault, 1966, 12). 

Foucault prabyla apie XIX a. susiformavusį savitą autorių tipą, iš 
esmės besiskiriantį nuo pažįstamų „didžiųjų“ literatūros, religinių tekstų, 
mokslų pagrindėjų. Jis juos pavadina „diskursų kūrėjais“. Jų kūrybinės 
veiklos savitumą Foucault regi tame, kad jie yra ne savo knygų kūrėjai, 
tačiau idėjomis ir mintimis formuoja daug platesnį diskursų ir daugybės 
kitų tekstų kūrimo laukus. Prie tokių autorių jis priskiria Freudą, Marxa 
ir kitus didžiuosius mąstytojus. Šiandieną nedaug nusižengdami tiesai 
prie šios plejados galime priskirti ir Foucault. 

Pagrindinį dėmesį ilgainiui sutelkia į teksto santykių su autoriumi, 
imanentinių meno kūrinio formalių ir ženklinių struktūrų sąveikos 
problemas, abejoja klasikinės estetikos nuostatų pagrįstumu. Analizuo- 
damas šias problemas, jis žengia Bartheso pėdomis, nes autorių trak- 
tuoja kaip mažiau reikšmingą dalyką nei sudėtingus ir daugiamačius 
teksto ir rašto pasaulius. „Galima pasakyti, - teigė jis, - kad dabartinis 
raštas išsilaisvino iš išraiškos temos; jis kreipiasi tik į patį save, tačiau 
jis imamas ne „vidinio“ forma, - jis identifikuojasi su savo išsiskleidusiu 
„išoriniu“. Tai reiškia, kad raštas yra ženklų žaismas, sutvarkytas labiau 
pačios reiškiančiojo prigimties nei prasminio turinio; tačiau reiškia ir 
tai, kad rašto reguliarumas visą laiką išbandomas savo ribų požiūriu; 
raštas nuolatos peržengia ir perverčia reguliarumą, kurį jis priima ir 
kuriuo jis žaidžia; raštas skleidžiasi kaip žaidimas, kuris neišvengiamai 

juda anapus taisyklių ir taip pereina į išorę“ (Foucault, 1996, 13). Rašto 
atveju svarbiausiu jis laiko tam tikros ypatingos estetinės ženklų, sim- 
bolių, kalbinių struktūrų erdvės atsiradimą, kur rašantysis subjektas, 
tai yra teksto autorius, nuolatos išnyksta. 

Aptaręs teksto ir autoriaus santykių problemą, Foucault pereina prie 
kitos — rašto ir mirties santykių. Remdamasis konkrečių istorinių šalti- 
nių analize, jis teigia, kad, pavyzdžiui, graikų pasakojimai ir epopėjos, 
vaizduojančios jaunų herojų mirtį, siekdavo įamžinti jų nemirtingumą. 
Šiam teiginiui pagrįsti Foucault pasitelkia ir garsiąsias arabų pasakas 
Tūkstantis ir viena naktis, kurių herojė Šeherezada, siekdama atitolinti 
mirtį, nuolatos iki ryto seka pasakas. 

Šias tradicines literatūros temas dabartinė kultūra, Foucault nuo- 
mone, radikaliai transformavo. „Raštas, - rašo jis, - dabar susijęs su 
auka, su paties gyvenimo paaukojimu. Raštas dabar — tai savanoriškas 
ištrynimas, kuris neturi būti parodytas knygose, nes jis skleidžiasi pa- 
čioje rašytojo būtyje. Kūrimas, kurio tikslas buvo suteikti nemirtingu- 
mą, dabar įgavo teisę žudyti - būti savo autoriaus žudiku. Pavyzdžiui, 
Flaubert'as, Proustas, Kafka. Tačiau yra ir kita: šis rašto santykis su 
mirtimi atsiskleidžia taip pat ir individualių rašančiojo subjekto bruožų 
panaikinimu. Įvairiomis gudrybėmis, kuriomis rašantis subjektas nu- 
stato savo ryšius su tuo, ką jis rašo, jis supainioja visus pėdsakus, visus 
savo individualumo ženklus; rašytojo žymeklis dabar — tai ne daugiau 
nei jo nebuvimo savitumas; jam tenka atlikti mirusiojo vaidmenį rašto 
žaisme“ (Foucault, 1996, 14-15). Toliau Foucault pereina prie kitos 
kertinės estetikos sąvokos - kūrinys - aptarimo ir tolesnių jo santykių 
su autoriumi tyrinėjimo ir stengiasi parodyti, kad šis klausimas nėra 
toks paprastas, kaip dažniausiai nekvestionuojamai pateikia klasikinės 
estetikos tradicija. 

Jis kelia klausimą, ar visa, ką autorius paliko parašyta, galima laikyti 
kūriniais. Ieškodamas atsakymo, pasitelkia Nietzscheės pavyzdį: kokiais 
kriterijais remiantis reikėtų atrinkti publikuoti jo neskelbtus tekstus? „Kai, 
pavyzdžiui, ruošiamės skelbti Nietzscheės kūrinius, - klausia Foucault, - 
kur reikia sustoti? Žinoma, reikia paskelbti viską, tačiau ką reiškia šitas 
„viskas“? Viską, ką Nietzsche paskelbė pats, - tai suprantama. Jo kūrinių 
juodraščius? Neabejotina. Aforizmų eskizus? Taip. Tačiau taip pat ir tai, kas 
išbraukta ar parašyta paraštėse? Taip. O kai bloknote, prirašytame aforiz- 

sąskaitą, - kūrinys tai ar ne kūrinys? Tačiau kodėl gi ir ne? Kūrinio teorijos 
nėra. Ir tokios teorijos nepakanka tiems, kurie lengvabūdiškai imasi leisti 
kūrinius, dėl to jų empirinį darbą labai greit ištinka paralyžius“ (Foucault, 
1996, 16), 

Ir pagaliau Foucault pereina prie jo estetinę analizę vainikuojančios 
sąvokos „raštas“, kuri nors dar išsaugo nykstančio autoriaus pėdsakus, 
tačiau jau teikia naujų argumentų autoriaus asmeniui pašalinti iš posts- 
truktūralistinių estetinių tyrinėjimų lauko. Raštas plačiąja su civilizacijos 
istorija susijusia, o ne buitine ar technine prasme, iš tikrųjų yra šis tas 
daugiau nei kokio nors vieno konkretaus subjekto kūrybinės veiklos 
produktas ir todėl jo išskirtinės civilizuojančios misijos svarbos pripaži- 
nimas teikia galimybę nors laikinai iš estetinės analizės pašalinti autorių 
ir traktuoti raštą transcendentaliniais terminais kaip „meno kūrinio 
gyvenimo pratęsimo po autoriaus mirties estetinį principą“. Šis autoriaus 
išnykimas Foucaulto koncepcijoje traktuojamas kaip logiškas kultūros is- 
torijos raidos reiškinys, kuris, pradedant Mallarmė, sparčiai plėtojamas ir 
užsklendžiamas transcendentaline užsklanda. Jis kelia retorinį klausimą: 
„Ar nenusidriekia šiandien svarbi takoskyros linija tarp tų, kurie vis dar 
mano, jog galima mąstyti dabartinius XIX a. istorinės transcendentalinės 
tradicijos protrūkius, ir tų, kurie deda visas pastangas galutinai išsivaduoti 
iš jos įtakos?“ (ten pat, 18). 

Vadinasi, Foucault sugėręs neklasikinės filosofijos, egzistencializmo, 
poststruktūralizmo ir daugelio kitų krypčių bei koncepcijų elementus, 
suformulavo originalią diskursų teoriją, kurią traktavo kaip svarbų pa- 
galbinį instrumentą naujam požiūriui į kultūros, filosofijos, estetikos, 
meno istorijos segmentus bei aktualiausias dabartines žmogaus būties 
ir kūrybos problemas. Mąstytojo veikaluose skambantys egzistenciniai 
ir nonkonformistiniai neklasikiniai Nietzscheės motyvai liudija apie 
glaudų jo diskurso teorijos ryšį su ontologinės pakraipos koncepcijomis. 
Iš čia plaukė noras radikaliai peržiūrėti racionalistinėje Vakarų mąstymo 
tradicijoje vyravusias eurocentrines ir logocentrines nuostatas. Į tyrimų 
fokusą pakliuvusios diskursų atsiradimo ir sklaidos problemos per pla- 
tesnius kultūros, filosofijos, estetikos ir meno istorijos problematikos 
horizontus pagrįstai leido mąstytojui suformuluoti išvadą apie žmogaus 
kaip subjekto išnykimą įvairiose kalbinėse ir biologinėse struktūrose. 

Deleuze savitumas 


Taip pat įtakingas poststruktüralistinés ir postmodernistinés teorijos 
šalininkas buvo neklasikinės filosofijos tradicijų tęsėjas ir reformatorius 
Gilles Deleuze (1925-1995). Šio Nietzscheės, Bergsono, Freudo, Sartreo 
idėjų įkvėpto nomadologijos ir šizoanalizės šalininko idėjos oponavo 
kitam įtakingam poststruktūralizmo variantui - Derrida dekonstruk- 
tyvizmui. Tai neabejotinai viena sudėtingiausių XX a. antrosios pusės 
Vakarų filosofijos asmenybių, kurią Foucault laikė filosofiškiausiu protu 
Prancūzijoje. Pasak jo, svarbiausios Deleuze knygos „taip išsiskiria iš kitų, 
kad jas sunku aptarti. Todėl tik nedaugelis ėmėsi šio uždavinio. Manau, 
šios knygos ir ateityje vilios mus sekti jomis keistame atgarsyje su Ktos- 
sowskio — dar vienas ir išskirtinis vardas - kūriniais. Tačiau galbūt kada 
nors dabartinis amžius bus žinomas kaip Deleuze amžius“ (Foucault 
1970, 885). 

Deleuze idėjos išdėstytos šiose pagrindinėse knygose: Nietzsche et la 
philosophie („Nietzsche ir filosofija“, 1962, Nietzsche (1965), Le Bergso- 
nisme („Bergsonizmas“, Différence et répétition („Skirtis ir kartotė“, 1969), 
Logique du sens („Prasmės logika“,1969), Cinéma. 1. L'Image-mouvement, 
(„Kinas. 1. Vaizdinys-judėjimas“, 1983), Cinéma. 2. LImage-temps, („Ki- 
nas. 2. Vaizdinys-laikas“, 1985), Le Pli. Leibniz et le baroque („Klostė. 
Leibnizas ir barokas“, 1988) ir Prousto, Sacher-Masocho, Franciso Bacono 
analizei skirtuose tekstuose. Filosofinés ir estetinés problemos gvildena- 
mos ir kartu su Guattari parašytoje knygose Kafka (1975), Capitalisme 
et Schizoprénie. T. 1. LAnti-Oedipe (,,Kapitalizmas ir 8izofrenija. T. 1. 
Anti-Edipas“, 1972), T. 2, 1980), Rhizome („Rizoma“, 1976), Qu est-ce 
que la philosophie? („Kas yra filosofija“, 1991). Daugumoje minėtų kartu 
parašytų darbų neklasikinės filosofijos poveikis susipina su psichoanali- 
tinės elementais. 

Skirtingai nei Barthes ir Derrida, Deleuze mažiau dėmesio skyrė 
lingvistinėms problemoms, tačiau Bartheso idėjų poveikis jaučiamas 
ir jo teorinėse konstrukcijose. Nors Deleuze teigė, kad „niekad nesi- 
domėjo metafizikos įveikimu ar filosofijos mirtimi“, tačiau, būdamas 
neklasikinės filosofijos sekėjas, kaip ir kiti postmodernizmo ideologai, 

išsaugojo kritinį požiūrį į klasikinę Vakarų mąstymo tradiciją, kurioje, 
kaip ir Foucault, regėjo istoriškai susiformavusį represyvų mąstymo 
tipą, įvardytą sąvoka „filosofija“, kuri jam siejosi su daugybe istoriškai 
atsiradusių dogmiškų požiūrių, atribojančių nuo autentiško mąstymo 
perspektyvos. 

Deleuze suvokė, kad pasikeitęs pasaulis, nauja patirtis, Vakarų filoso- 
fijoje viešpatavusių klasikinių mąstymo principų krizė, naujų problemų 
laukų iškilimas reikalauja universalesnio mąstymo stiliaus, žodyno, kalbi- 
nės saviraiškos formos. Todėl filosofinį tekstą jis traktavo ir kaip ypatingą 
detektyvinio romano formą, ir kaip savitą mokslinės fantastikos atmainą. 
Kita vertus, siekiančios adekvačiau atspindėti naują patirtį sąvokos kon- 
krečioje jų sklaidos terpėje pirmiausia turi spręsti lokalines problemas ir 
keistis kartu su sprendžiamais uždaviniais. Mąstytojas gilinasi į įvairius 
krizinius, nukrypstančius nuo normos kultūros, žmogaus gyvenimo, 
estetinės patirties, meno reiškinius. 

Deleuze kartu su Guattari sukonstravo vadinamąją „šizoanalizės“ 
koncepciją, kurioje išryškėjo reakcija į psichonalitines Freudo ir Lacano 
idėjas. Kaip išskirtinės pasąmonės svarbos sureikšminimo priešpriešą ir 
pagrindinį žmogaus gyvenimiškos veiklos pradą jis iškėlė pasąmoninį 
mechanišką geismo polėkį, sudėtingą Eros - Tanatos, libido, paranojos, 
„kūno be organų, šizofreniško gyvenimo ir paranoidinio mirties instinktų 
bei daugybės kitų pasąmonės komponentų sąveiką. Pasąmonės esmę jo 
požiūriu sudaro įvairios beprotybės, haliucinacijų, fantazmų apraiškos, 
kurios koreliuojamos galingų geismų, surandančių aukščiausią sinte- 
zės formą menininko asmenybėje. Plėtodamas psichoanalitines idėjas, 
Deleuze tyrinėja šizofreniškas, paranojines psichinės veiklos apraiškas, 
įvairius pasąmonės, kūrybinės veiklos aspektus, beprotybę, haliucinacijas, 
fantazmus. Jį, kaip ir Foucault, labai domina psichinės anomalijos, skirtin- 
gos beprotybės apraiškos, kurias jis sieja su galingų geismų ir pasąmonės 
polėkių, fantazmų sublimacija. Aukščiausia pasąmonės polėkių raiškos 
sinteze Deleuze tampa menininkas. Filosofą traukia ne klasikinės estetikos 
aprašomo meninės kūrybos subjekto, genijaus vaizdinys, o itin kompli- 
kuotos XX a. avangardinio meno asmenybės Artaud, Becketas, Kafka, 
kurių ir gyvenime, ir kūryboje iškyla būties dramatizmas, pasąmonės 
struktūros ir įvairios ribinės situacijos. Kita vertus, jis priešpriešina revo- 
liucingą postmodernizmą reakcingam, praradusiam gyvybinę potenciją 
modernizmui. 

Deleuze vertinimai subtilūs ir pamatuoti; jam stiprią įtaką darė 
neklasikinės filosofijos ir egzistencinio mąstymo tradicijoms būdingos 
represyvios Vakarų mąstymo tradicijos kritikos nuostatos. Tai matyti 
iš daugybės jo išlygų aptariant Platono, platonizmo, o vėliau - klasi- 
kinės metafizinės filosofijos vaidmenį Vakarų mąstymo tradicijoje. 
Šiuolaikinės filosofijos uždaviniu jis skelbia „platonizmo nuvertimą“ 
(renversement du platonisme)“. Norint pakeisti platonizmo nuostatas, 
pasak Deleuze, būtina įsiskverbti į jo dvasią, suvokti reiškinio visumą, 
įvertinant daugybę iš pirmo žvilgsnio sunkiai pastebimų aspektų, per- 
prasti jo ir menkiausių intelektinių judesių esmę, truputėlį nutolti nuo 
platonizmo nuostatų, užmegzti nuoširdų dialogą, kuris platonizmui 
svetimas. Tačiau, kaip taikliai teigia Foucault, Deleuze „visai nesie- 
kia - griausmingo būgnų skambesio fone - didžios Vakarų filosofijos 
Represijos; jis tik atskleidžia, tarsi prabėgom, jos suklydimus, parodo 
jos protrūkius, spragas, tuos nereikšmingus dalykus, kuriuos ignoravo 
filosofinis diskursas. Jis kruopščiai atkuria tas vos pastebimas spragas, 
gerai suvokdamas, kad jose slypi fundamentalus aplaidumas ir nerūpes- 
tingumas“ (Foucault, 1970, 889). 

Deleuze, kaip ir Foucault, Derrida, atsiribojo nuo ankstesnei racio- 
nalistinės filosofijos tradicijai būdingos „vienijančios ir totalizuojančios 
paranojos“ ir prabilo apie būtinybę kuriančio ir revoliucingo neatsiejamo 
nuo sąvokų kūrimo neklasikinio mąstymo. Jį Deleuze tiesiogiai sieja su 
autentišku egzistencijos būdu, individualia mąstytojo-kūrėjo pozicija, jo 
sugebėjimu jautriai reaguoti į dabarties iššūkius ir nepasiduoti socialinio 
konformizmo užkratui. 


Santykis su filosofijos istorija 


Deleuze būdingas savitas ir gilus požiūris į filosofijos idėjų istoriją. 
Kaip ir neklasikinės filosofijos kūrėjai jis kritiškai žvelgia į racionalizmą 
Vakarų mąstymo tradicijoje ir iš jos „išplėšia“ tokias dvasiškai artimiau- 
sias figūras: Spinozą, Kantą, Marxą, Kierkegaardą, Nietzscheę, Bergsoną, 
Freudą, Heideggerį, Sartreą, Blanchot, Foucault. Netgi dauguma jo knygų 
yra skirta konkretiems mąstytojams. Tačiau jis ne tiek komentuoja, persako 
jį dominančių mąstytojų idėjas, o siekia jų kūryboje surasti esmingiausius 
tekstų fragmentus ir pažvelgti į juos, kaip į filosofijos idėjų istorijos aspektų 
svarbiausią jy mokymų matricą. Ir tenka pripažinti, kad jo žvilgsnis yra 

skvarbus ir savitas. Tuo galima įsitikinti įdėmiau skaitant jo iš Nietzcheës, 
Bergsono ar Foucaulto palikimo itin įžvalgiai išskirtus esmingiausius tekstų 
blokus, kurie verčia kiek kitaip ir giliau pažvelgti į jų koncepcijas, 

Kita vertus, Deleuze ne tiek svarbiis konkretaus mastytojo biografi- 
jos faktai (kurių ypač jo požiūrių svarbesnių, jis neignoruoja) ar minėtų 
tekstų fragmentų interpretacijos, o būtent tie gelminiai, neretai užslėpti 
pagrindiniai mąstysenos impulsai, motyvai, konceptualios nuostatos, 
kurios formuoja ir lemia konkretaus mąstytojo minties tėkmės srautą, 
surenka iš įvairių maitinančių versmių trykštančius srautelius į pagrin- 
dinį, būdingą konkrečiam mąstytojui, minčių srautą. Šiame sraute vyksta 
nuolatinis dialogas ir intensyvus sąveikavimas su anksčiau gyvavusių 
dvasiškai artimų mąstytojų idėjomis, jų lyg ir „pakartojimas“, kūrybiškas 
„perleidimas“ per savo pasaulio suvokimo srautą. 

Tokia sąveika su praeities mąstytojų idėjomis tarsi garantuoja nuola- 
tinį filosofijos istorijos atsinaujinimą, jos praturtinimą naujomis idėjomis. 
Apibūdindamas santykius su filosofijos istorija Deleuze teigė, kad „jis 
priskiria save tai kartai, vienai iš paskutiniųjų, kuri vienokiu ar kitokiu 
laipsniu buvo sugniuždyta filosofijos. Tikriausiai, filosofijos istorija atlieka 
filosofijoje represyvią funkciją [...] Man atrodo, kad savo metu aš išsisu- 
kau todėl, kad suvokiau filosofijos istoriją kaip tam tikrą sadomiją arba 
kas yra tas pats, kaip nenuodėmingą pastojimą. Aš įsivaizdavau, kad už 
autoriaus nugaros darau jam vaiką, kuris turi būti jo vaiku, tačiau kartu 
ir - monstru. Labai svarbu, kad vaikas būtų jo, kadangi būtina, kad auto- 
rius iš tikrųjų kalbėtų tai, ką aš verčiu jį kalbėti. Tačiau būtina ir tai, kad 

vaikas būtų monstru, kadangi buvo pasitelkiami įvairūs centro perstümi- 
mai, išslydimai, pažeidimai, užslėpti neišsakymai, kurie suteikdavo man 
didžiulį malonumą“ (Deleuze, 1990, 14-15). 

Išskirtinės svarbos Deleuze dvasinės evoliucijos faktas buvo atidus 
Nietzscheės, Bergsono, Freudo tekstų studijavimas, artimas bendravimas su 
postmodernistinės filosofijos sekėjais Foucault ir Guattari. Jis paliko ryškius 
pėdsakus šių mąstytojų intelektinėje biografijoje, padėjo geriau suvokti 
ne tik tai, kas juos sieja, tačiau ir kas skiria. Su Foucault Deleuze vienijo 
išskirtinė pagarba Nietzscheei, kurio kūrybinį palikimą plačiai propagavo. 
Nuo 1964 m. Deleuze kartu su Foucault ruošė garsųjį kolokviumą Cerisi-la- 
salle, kuris galutinai pakeitė požiūrį į Nietzscheės filosofiją, pavertė jį vienu 
reikšmingiausių Vakarų mąstymo tradicijos reformatorių. 

Deleuze pasaulėžiūrai didžiulį poveikį turėjo Marxo idėjos. Kalbė- 
damas apie save ir Guattari, jis, apeliuodamas į skirtingus motyvus, abu 
mąstytojus priskiria marksizmo adeptų stovyklai. Deleuze buvo įsitikinęs 
Marxo atliktos kapitalizmo sistemos analizės fundamentalumu, kadangi 
ji apnuogino kapitalistinių santykių visuomenėje slypintį pavojų kon- 
krečiam žmogui, jo būčiai. Kapitalizmas, jo požiūriu, žmogaus santykius 
su pasauliu paverčia nužmogintais vartotojiškais santykiais, priešingais 
žmogaus prigimčiai. Paskutinę knygą jis svajojo skirti Marxui. „Mano 
sekanti knyga, - teigė jis, - bus paskutinė - ji vadinsis „Marxo didybė“ 
(Tombeau de Gilles Deleuze, 2000, 262). 

Deleuze, kaip ir jo bičiulio Foucaulto, pagrindinis įkvėpimo šaltinis 
yra Nietzsche, kurį jis traktuoja kaip autentišką mąstymą reprezentuo- 
jantį nomadinio mąstytojo tipą. Jo filosofinėms idėjoms gvildenti skirtas 
Deleuze veikalas Nietzsche et philosophie („Nietzsche ir filosofija“, 1962), 
kuris nubrėžė tolesnes jo mąstymo gaires. Netrukus paskelbė kitą šiam 
mastytojui skirtą knygą - „Nietzsche“ (1965), kurią papildė kruopščiai 
parinktais šio mąstytojo fragmentais, rodančiais Deleuze požiūrius į 
pamatines filosofijos problemas. Šie veikalai ne tik svarbūs filosofijoje 
įsigalinčiam naujam požiūriui į Nietzscheę, kaip vieną iškiliausių Vakarų 
mąstytojų, tačiau ir intelektinei šios knygos autoriaus biografijai. 

Susidūrimas su Nietzscheės gyvenimo ir kūrybos mįslėmis, jų narplioji- 
mas skatino filosofą naujai žvelgti į svarbiausius dabartinės filosofijos užda- 
vinius, aiškintis požiūrį į juos, formuoti kontekstinių ir situatyvių kategorijų 
pasaulį bei naują nelaikiškos filosofijos sampratą. „Šiuolaikinei filosofijai 
būdingas siekis įveikti laikiškumo-belaikiškumo alternatyvą - nelaikinio, 

istorinio — amžino, dalinio — universalaus (de surmonter l'alternative tem- 
porel-intemporel, historique-éternel, particulier-universel). Eidami paskui 
Nietzscheę, nesavalaikiškumą (intempestive) suvokiame kaip galingesnį 
nei laikas (le temps) ir amžinybė (Ičternitė) reiškinį, - KATET 

filosofija nėra istorijos arba amžinybės filosofija, ji yra | + 
nelaikiška (intempestive), visada ir tik nelaikiška, tai yra 
„prieš tą laiką, naudai laiko, kuris, tikiuosi, ateis“ (De- 
leuze, 1968, 3). Jis, kaip ir Nietzsche, Foucault neretai 
šokiruodavo paradoksaliomis, „išvirkštinę“ gyvenimo, 
kultūros pusę apnuoginančiomis mintimis. 

Kalbant apie amžininkų padarytą įtaką jam dva- 
siškai artimiausias buvo Faucault, kurio poveikį mąs- 
tysenai ir kai kurioms pamatinėms filosofijos idėjoms 
jis dažnai pabrėždavo. Deleuze netgi yra teigęs, kad 
juda savo bičiulio nubrėžtais keliais ir toliau plėtoja jo 
veikaluose išryškėjusias temas. Iš tikrųjų daugelį jų, 
pavyzdžiui, - klostės, archyvo, žinojimo, valdžios, galios Cam sklaidos, 
topologijos mechanizmy, kai kurias tyrinéjimy metodologines nuostatas, 
intelektualo misijos suvokimą - jis perima iš Foucault, tačiau daugelį savo 
bičiulio idėjų, sąvokų ir teorijų mąstytojas interpretuoja originaliai. Deleuze 
žavėjosi neeilinio Foucaulto talento jėga ir minčių dėstymo stiliumi. 

Su Guattari ryšys buvo glaudus, jie kartu rašė ir skelbė knygas. 
Kiekvienas atėjo iš skirtingų humanistikos sričių, turėdami svarų įdirbį, 
tačiau jų kūrybinių siekių jungtis buvo prasminga. „Mes nebendradar- 
biavome, mes parašėme knygą, iš pradžių vieną, paskui antrą, ne vienetų 
prasme, bet neapibrėžtumo prasme. Kiekvienas iš mudviejų turime savo 
praeitį ir ankstesnius darbus: jis psichiatriją, politiką, filosofiją, kurioje 
jau yra gausu sąvokų, o aš - „Skirtį ir kartotę“ ir „Prasmės logiką“. Tačiau 
bendradarbiavome ne tokia įprastine prasme, kokia bendrauja du asme- 
nys. Mes esame tarsi du upeliai, kurie susilieja į vieną srautą, kad sudarytų 
vieną - mus pačius“ (Deleuze, 1990, 186). 


Konceptas ir autentiškos filosofijos vizija 
Filosofijos istorija Deleuze veikaluose iškyla ne kaip ankstesnių teori- 


jų, mokyklų idėjų interpretacinė analizė, tai yra jų hermeneutiné refleksija, 
o kaip konstruktyvus, koncepcijų kūrimo procesas. Kiekviena karta pateikia 


Deleuze ir Felix 

savus filosofinius konceptus, kurie, konkuruodami su kitais, siekia išplėsti 
filosofinio pažinimo erdves. 
Kalbėdamas apie filosofijos istoriją Deleuze teigia, kad ji „nėra itin 


reflektuojanti. Savo pobūdžiu tai veikiau tapyba - įvairūs dvasiniai, kon- 


ceptualūs portretai. Kaip ir tapyboje, čia reikia pasiekti panašumą, tačiau 
nepanašiomis, skirtingomis priemonėmis: panašumą reikia rodyti, bet ne 
reprodukuoti (negalima tenkintis vien tuo, ką išsakė filosofas). Filosofai 
siūlo naujas sąvokas, jie jas plėtoja, bet nenurodo ar bent pakankamai 
neatskleidžia problemų, kurios šiomis sąvokomis aptariamos“ (Deleuze, 
1990, 185). 

Vadinasi, filosofui būdingos konstruktyvios mąstymo nuostatos 
natūraliai papildomos estetinėmis ir meninėmis, kadangi filosofijos 
konceptų kūrimas lyginamas su menu, tarsi išraiška tų galimybių, kurios 
suvokiamos kaip realybės vaizdinys. Todėl filosofija ir menas čia meta- 
foriškai aiškinamas kaip skirtingos formos melodinių linijų nuolatinis 
susipynimas. Beje, konceptų kūrimas yra suvokiamas kaip toks pat sudė- 
tingas ir kūrybiškumo reikalaujantis uždavinys, koks yra vertingų meno 
darbų kūrimas. 

Požiūrius į filosofiją Deleuze išplėtojo su Guattari parašytame veikale 
Ou est-ce gue la philosophie? („Kas yra filosofija“, 1991), kuriame greta 
specifinių filosofijos problemų aptarimo yra daugybė aliuzijų į estetiką 
ir įvairias meno formas. Tai neabejotinai vienas brandžiausių ir nuose- 
kliausių šiai problematikai skirtų Vakarų mąstymo tradicijos tekstų, kur 
konceptualiai įtvirtinamas originalus požiūris į filosofiją, jos uždavinius, 
santykius su kitomis mokslo bei pažinimo sritimis. 

Šie mąstytojai perima ir plėtoja neklasikinės filosofijos šalininkų po- 
žiūrius į filosofijos, meno ir mokslo santykius. Jų manymu, visos pasaulio 
pažinimo sritys glaudžiai sąveikauja ir papildo viena kitą. Čia Deleuze ir 
Guattari, kaip ir Schopenhaueris, Kierkegaardas, Nietzsche, Bergsonas 
pirmiausia įžvelgia jos dvasinį artumą menui, nes šis kuria savitą tikro- 
vės vaizdinį. Todėl daugelį filosofijos ir žmogaus būties problemų jie 
apmąsto per santykį su menu, kuriam teikia išskirtinę svarbą gyvenime, 
Šiuo požiūriu jie yra neabejotini panestetinės „gyvenimo“ (egzistencinės) 
filosofinės tradicijos tęsėjai. Tikro filosofo gyvenimas, Deleuze nuomone, 
yra toks spalvingas ir ryškus, kad neišvengiamai virsta meno kūriniu. La 
vie comme une oeuvre dart („Gyvenimas kaip meno kūrinys“) - taip vadi- 
nosi 1986 m. esė. Autentiško mąstytojo gyvenimas čia iškyla kaip kūrinys, 

kuriam būdingas savitas estetinis stilius, ritmas, nuolatinis grožio ilgesys. 
Filosofinės būties estetika persmelkia ir Deleuze mąstymą, ir gyvenimą. 
1995 m. lapkričio 3 d. filosofas iššoka pro savo buto langą Paryžiuje ir 
užbaigia Deleuzeo gyvenimo dramą. 

Viena pamatinių šios knygos sąvokų — konceptas (concept), reiš- 
kianti „sąvoką“ daug platesne prasme, pasklido ir įsitvirtino dabartinėje 
humanistikoje. Filosofiją Deleuze ir Guattari apibūdina kaip „formuoti, 
išradinėti, gaminti konceptus (Philosophie est lart de former, d’inventer, 
de fabriguer des concepts) (Deleuze, Guattari, 1991, 8). Vadinasi, filosofija 
pirmiausia suvokiama kaip mokslas apie sąvokas, tiksliau - apie sąvokų 
formavimą, išradinėjimą ir gaminimą. Be to, konceptas čia iškyla kaip kons- 
truktyvi, išplėtusi įtakos lauką į teorinio mąstymo sritį, sąvoka. Ji savita, 
būdinga ne mokslui apskritai, o būtent filosofijai. Kitoms mokslo sritims 
apibūdinti panašias funkcijas jie pasitelkia kitas sąvokas. 

Konceptų sklaidos sritis Deleuze ir Guattari filosofijoje yra filoso- 
fijos istorija, kurioje regime, kaip netikėtai ar dėsningai chaoso erdvėje 
atsiranda įvairių konceptų, jie sąveikauja, polemizuoja, kovoja dėl įtakos 
sferos su greta esančiais. Chaosas Deleuze ir Guattari estetikoje traktuo- 
jamas kaip universali mąstymo ir būties procesus gaubianti jėga, o menas, 
mokslas ir filosofija - trys kūrybos formos, kuriose reiškiasi siekianti 
nusistojusius mąstymo ir kūrybos stereotipus apvaldyti kūrybinė žmo- 
gaus dvasia. „Tapytojas netapo ant neliestos drobės, rašytojas nerašo ant 
nepaliesto rašto lapo, lapas ir drobė jau išmarginti gyvuojančiais, anksčiau 
sukurtais šabloniškais ženklais, kuriuos pradžioje reikia ištrinti, nuvalyti, 
suploti, netgi suskaidyti į dalis, kad liktų vietos EE chaosui, 
kuris virstų regėjimu“ (ten pat, 192). 

Skirtingai nei chaoso elementai, kurie yra efemeriški ir išnyksta tik 
atsiradę, konceptai - stabilūs prasmių junginiai, išsiskiriantys ypatinga 
tankumo konsistencija (consistance), tarsi gamtos sukurti, unikalūs tekstų 
pasaulyje įsitvirtinę abstraktūs loginiai konstruktai, jie įsiveržia į teorinio 
diskurso sritį ir formuoja filosofijos idėjų istorijos lauką. „Tiek menas, tiek 
filosofija susiduria su chaosu ir jį išskaido, tačiau šis skaidymas daromas 
skirtingais planais ir užpildomas taip pat skirtingai - pirmuoju atveju, 
kosminiais žvaigždynais, tai yra afektais ir perceptais, antruoju atveju — 
imanentiškumo komplekcijomis, tai yra konceptais. Menas mąsto ne 
mažiau nei filosofija, tačiau jis mąsto afektais ir perceptais“ (ten pat, 64). 
Tačiau šios dvi pasaulio apmąstymo formos neretai susipina, pavyzdžiui, 

teatriškai muzikali Don Žuano figūra Kierkegaardo, ar Zaratustros - 
Nietzscheės filosofijoje. Tačiau konceptualūs personažai (taip pat kaip ir 
estetinės figūros) negali būti suvedamos į psichosocialinius tipus, nors ir 
čia nuolatos vyksta jų persismelkimas. 

Konceptų sklaidos terpę šie mąstytojai įvardija sąvoka plan (planas, 
plokštuma), tai yra ta organizuota plokštuma ir su ja susijusi erdvė, kuri 
praskrodžia neorganizuotą chaoso pasaulį ir išskiria sąlyginai sava- 
rankišką sritį, susijusią su begaline minties sklaida. Filosofijos istoriją 
Deleuze ir Guattari vaizdžiai lygina su portreto menu. „Uždavinys čia, — 
rašė jie, - ne „perteikti panašumą“, tai yra pakartoti, ką pasakė filosofas, 
o sukurti panašumą, kartu parodant jo įsteigtą imanencijos planą ir jo 
sukurtus naujus konceptus. Išeina protinis, noetinis, mašininis portretas 
(ce sont des portraits mentaux, noétiques, machinigues). Ir nors paprastai 
tokius portretus piešia filosofijos priemonėmis, juos galima kurti ir es- 
tetiškai“ (ten pat, 55-56). 

Kalbėdamas apie dėstytojo patirtį ir apmąstydamas filosofinės min- 
ties sklaidos ypatumus auditorijoje, Deleuze nesureikšmino diskusijų 
svarbos. Jis netgi teigė, kad filosofijai svetima diskusija, kadangi reikia 
dialogu su auditorija ne tik diskutuoti, tačiau ir įnešti ir kažką savitą. 
„būtent ten (bendraudamas su universitetine auditorija — A. A.), - sako 
jis, - kaip filosofijai yra reikalingas ne tik filosofinis suvokimas per kon- 
ceptus, tačiau ir nefilosofinis supratimas, kuris skleidžiasi per perceptus 
ir afektus. Būtina ir viena, ir kita. Filosofija turi esminius ir pozityvius 
santykius su ne-filosofija; ji tiesiogiai kreipiasi į ne-filosofus“ (Deleuze, 
1990, 191). Iš čia plaukia jo mintis, kad filosofinė knyga yra ne tik sudė- 
tinga, tačiau ir visiškai prieinama daugeliui žmonių pasaulio ir žmonių 
prigimties pažinimo versmė, atvira instrumentų dėžė, todėl reikia tik 
poreikių ir noro ją pasinaudoti. 

Vadinasi, į filosofiją jis žvelgia ne kaip į ezoterinį profesionalių filo- 
sofų užsiėmimą, manipuliavimą įvairiais konceptais, idėjomis, tačiau ir 
kaip vieną efektingiausių komunikacijos su išsilavinusiais ir imliais filo- 
sofinėms idėjoms žmonių galimybę, padedančią jiems tobulėti ir jausti 
atsakomybę už pasaulyje vykstančius procesus. Iš čia plaukė požiūris į 
filosofą, kaip visuomenės sąžinę ir vedlį, kuris, išvydęs neteisybę, priva- 
lo kilti į kovą. Šį savo artimą Sartre'ui ir Foucault angažuotą mąstytojo 
poziciją jis praktiškai įgyvendino remdamas įvairius studentų maištus, 
kairuoliškus komunistinius, trockistinius, maoistinius ir anarchistinius 

sąjūdžius. Savo kartos vedliu ir įkvėpėjų kovojant su į kultūros sferas įsi- 
skverbusiu konformizmu jis laikė Sartre'ą. Jam skyrė išskirtinį vaidmenį 
prancūzų moderniosios kultūros ir filosofijos istorijoje. 

Naujos postmodernistinės filosofijos šalininkai savo idealą regėjo 
kinų intelektualų tradicijoje, kadangi samoninga nusišalinimą nuo val- 
džios struktūrų ir principinį oponavimą jai laikė neatsiejamu autentiško 
mąstytojo ir kūrėjo bruožu. Tačiau perimdami kinų intelektualų tradicijos 
nonkonformistines nuostatas ir patį terminą „intelektualas“, postmoderno 
ideologai pasmerkė save permanentinei kovai su valdžios struktūromis, 
kurios tam turėjo pavaldų ir galingą valstybės valdymo represinį aparatą. 
Intelektualo skiriamuoju bruožu Deleuze laikė kultūros suvokimą, visa- 
pusį išsilavinimą. Savęs nepriskyrė šiai išrinktųjų kastai, kukliai traktavo 
kaip mąstytoją, kuris žino tik tai, kas tiesiogiai išplaukia iš jo poreikių. 
Tačiau kalbant apie intelektualams būdingą nonkonformistinę pilietišką 
valdžios atžvilgiu poziciją nekyla abejonių, kad jis buvo tikras intelektu- 
alas. „Filosofija, - rašo jis, - tai ne Valdžia. Valdžios formos yra religija, 
valstybė, kapitalizmas, mokslas, teisė, visuomeninė nuomonė, televizija, 
tačiau ne Filosofija. Filosofijos viduje gali vykti didingi mūšiai (idealiz- 
mas-realizmas ir pan.), tačiau visi jie nelabai rimti. Filosofija negali stoti 
su ja į tiesioginį mūšį, ji randa revanšą kovoje be mūšių, partizaniškame 
kare prieš visus“ (Deleuze, 1990, p. 8). 


Nomadinis mąstymas 


Glaudžiai susijusi su autentiško mąstymo vizija „nomadinio mąsty- 
mo“ koncepcija pirmiausia buvo pateikta Deleuze veikale Prasmés logika, 
o vėliau išplėtota kartu su Guattari parašytame antrame knygos Kapitaliz- 
mas ir šizofrenija tome. Jau „Prasmės logikoje“ išskirtinę svarbą įgauna 
Nietzscheės, Jozefo Strzygowskio ir Arnoldo Toynbee veikaluose plėtota 
nomadologijos problematika ir sąvokos „nomadinis mąstymas“ bei „no- 
madinis singuliarumas“, kuris pakeičia klasikinėje tradicijoje plėtojamą 
genijaus, talento arba meninės kūrybos subjekto teoriją. Deleuze kon- 
cepcijoje sureikšminamos originalaus mąstymo stiliaus, naujų netikėtų 
požiūrių taškų ir išraiškos priemonių problemos, kurias gvildendamas 
jis apeliuoja į neklasikinės filosofijos tradiciją. Joje, kaip žinoma, išryš- 
kėjo nauji, lyginant su klasikine, žmogaus sąmonės dinamiškumo, būties 
laikiškumo, introspekcijos, egzistencinės patirties trapumo, jautriausių 

sąmonės pokyčių, kalbinės saviraiškos žaismingumo ir teatraliskumo 
aspektai. „Kierkegaardas ir Nietzsche priklauso tiems, kurie įveda į fi- 
losofiją naujų išraiškos priemonių. Šiuo požiūriu galima kalbėti apie jų 
filosofijos ribų peržengimą (d'un dėpassement de la philosophie). Tačiau 
judėjimo (mouvement) tema aptariama jų kūryboje apskritai. Hegeliui 
priekaištauja, kad jis apsiriboja melagingu abstrakčiu loginiu judėjimu, 
tai yra tarpininkavimu (mėdiation). Jie nori pastūmėti metafiziką judėti, 
suaktyvinti ją. Jie nori pastūmėti ją veiksmui, neatidėliotiniems veiks- 
mams. Jiems nepakanka pasiūlyti naują požiūrį į veiksmą, nes vaizdinys 
jau yra tarpinis. Kalbama, priešingai, apie tai, kad reikia sukelti kūrinyje 
judesį, pajėgiantį išjudinti protą be jokių vaizdinių; be tarpininkų pa- 
versti patį judėjimą kūriniu; pakeisti tarpinius vaizdinius tiesioginiais 
ženklais; išrasti vibracijas, sukimąsi, apsisukimus, trauką, šokius ir šuo- 
lius, pasiekiančius protą tiesiogiai“ (Deleuze, 1968, 16). 

Nietzsche ir jo mįslingi tekstai Deleuze yra tarsi kelrodis kurti savą 
nomadologinę koncepciją, nes šis filosofas aiškinamas kaip autentiško, 
nuolatos ieškančio didžiai asmeninės tiesos nomadologinio mąstytojo 
tipas. „Rašyti, - sako jis, - reiškia būti vienu iš srautų, neturinčiu jokių 
privilegijų kitų atžvilgiu, susiliejančiu su kitais į bendrą srautą, arba 
sukuriančiam priešpriešinį srautą ar sūkurį, mėšlo krūvą, spermos, 
žodžių, veiklos, erotizmo, pinigų, politikos ir pan.“ (Deleuze, 1990, 
14). Jis apgailestavo, kad kiek per vėlai atrado su Nietzscheę, kuris jam 
atvėrė kitokio nomadologinio mąstymo erdves, padėjo išsivaduoti iš 
ankstyviesiems darbams būdingo akademinio žargono, gyvybingumą 
praradusio tradicinio filosofinių kategorijų aparato. Nietzsche Deleuze 
yra kaip užslėptas Kanto varžovas, siekiantis išspręsti tai, ko neišspren- 
dė Karaliaučiaus mąstytojas. Nomadologinis mąstytojas laisvai juda 
pasaulio erdvėje, nežymėdamas griežtų vietos ribų, juda iš vieno taško 
į kitą, apgyvendina juos, o vėliau juda neprisirišdamas prie konkrečios 
vietovės. 

Mėgindamas apibrėžti neklasikinės filosofijos šalininkų mąstymo 
stiliaus sąsajas su nomadiniu mąstymu, Deleuze pasitelkia vaizdingą 
filosofinio teatro metaforą. Ją pasirenka neatsitiktinai, nes teatras jungia 
įvairius menus, kūrybinės raiškos formas ir kartu visada yra susijęs su 
judėjimu, skirtingų judesių formomis, jis tarsi ištraukia realų judėjimą iš 
visų tų menų, kuriais naudojasi. „Jie išrado filosofijoje neįtikėtiną teatro 
ekvivalentą, kartu paremdami ateities teatrą ir kartu - naują filosofiją“ 

(ten pat, 17). Jo teorijoje negatyvų „neautentiškos“ perdėm racionali- 
zuotos metafizinės filosofijos represyvias funkcijas perima vadinamoji 
„suvalstybinta filosofija“. Čia apeliuojama į represyvias kapitalistinės 
visuomenės valstybinių institucijų funkcijas. 

Nomadologinės tradicijos mąstytojai priešpriešina save dogmiškoms 
„valstybinės filosofijos“ formoms (Schopenhauerio motyvas), kurios jun- 
gia Vakarų metafizinio mąstymo tradicijas reprezentuojančias teorijas, 
nuolankiai tarnaujančias valdžiai, oficialioms institucijoms, tvarkai ir 
viską graduoja pagal pareigybių laipsnius. „Nomadinis mąstymas“, rem- 
damasis ne griežtai reglamentuotais principais, o spontanišku šizofreniš- 
kumu, skirtimi siekia panaikinti suvalstybintoms filosofijoms apraiškoms 
būdingą griežtos hierarchijos, suvestos į centrą-subjektą, principą. Iš čia 
kyla nomadiniam mąstymui būdingas aršus ir spontaniškas pasipriešini- 
mas bet kokioms griežtai centruotoms suvalstybintos ir reglamentuotoms 
filosofijos formoms. Jis, skirtingai nei suvalstybintos filosofijos diegiamos 
formos, iš prigimties yra laisvas nuo išankstinių ideologinių ar kitokių 
apribojimų; gali rinktis įvairius netikėtus minties plėtotės kelius. 

Akivaizdu, kad maištaujantis prieš griežtos išorinės reglamentacijos 
formas nomadinis mąstymas atributus paskirsto anarchijos principu, jis 
nepaklūsta griežtiems hierarchiniams ar represyvios sistemos reikalavi- 
mams. Viskas čia yra išsklaidoma klajokliui pažįstamoje erdvėje; todėl 
nomadinis mąstymas, kaip ir klajokliai didžiulėse stepių erdvėse, laisvai 
pasklinda bei juda skirtingomis kryptimis įvairiose teritorijose, kurių riba 
yra svetimas pasaulis. 

Sėslūs Vakarų žmonės įtariai žvelgė į klajoklius, jų laisvą erdvės 
suvokimą, gyvenimo, elgesio būdą ir nesistengė geriau suvokti jo esmės. 
Todėl ir klajoklinis, atmetantis reglamentuotas raidos schemas, mąsty- 
mas, požiūris į pasaulį yra svetimas vakarietiškos mąstymo tradicijos 
kūrėjams, juos erzino iš griežtų reglamentacijos ribų išsprūstančiaos 
kultūros, mąstymo ir meno apraiškos. Deleuze ir kiti postmodernistinės 
filosofijos šalininkai, atmetę „represyvius“ klasikinės metafizikos principus, 
priešpriešino jiems kūrybingą klajoklinę pasaulio viziją, siūlančią ne senas 
mąstymo schemas, o, priklausomai nuo konkrečios situacijos, - palankiau- 
sią iškilusios problemos sprendimo variantą. Nomadologinės pasaulėžiūros 
suponuotoje pasaulio vizijoje ir jos pažinimo strategijoje iškeliamas a) ti- 
krovės astruktūriškumas (rizomos ir labirinto metaforos); b) požiūris į 
erdvę kaip į atvirą decentralizuotą teritorijų plėtrą ir jų apvaldymą; c) ties- 

muko determinizmo atmetimas ir neprogramuoto vyksmo, atsitiktinumo, 
spontaniškumo, neišbaigtumo svarbos sureikšminimas. 

Vadinasi, nomadinis mąstymas yra sėslaus sustingusio, dogmiško 
mąstymo ir būties suvokimo antipodas, jis nepaklūsta centralizuotai val- 
džiai ir kontrolei, yra laisvas, kūrybiškas, atsiribojęs nuo sėslų mąstymą 
slegiančių įsipareigojimų, servilizmo, konformizmo, dogmų, konvencijų. 
Akivaizdu, kad Deleuze nomadologijos koncepcija nukreipta prieš kla- 
sikinės Vakarų metafizinės tradicijos dogmatizmą, totalitarizmą, griežtą 
reglamentaciją, apribojančią asmenybės kūrybiškumą, jos spontaniškų 
dvasios polėkių laisvę. Svarbiausias ankstesnės metafizinės tradicijos 
trūkumas, jo manymu, realios patirties ignoravimas ir nesugebėjimas 
atsiriboti nuo žmogaus kūrybiškumą varžančių dalykų. Šiuo požiūriu jis 
kritikuoja netgi savo įkvėpimo šaltinį Kantą, kurio „transcendentalinė 
estetika“, Deleuze nuomone, neleistinai ignoruoja realų patyrimą. Ji tik 
aprašinėja tas žinias, kurias iš anksto jau turime, kad gautume tą patyrimą, 
kurį nuolatos sutinkame supančiame pasaulyje. Estetinio pažinimo pras- 
mę Deleuze regi ten, kur atsiskleidžia grožio pasaulio įvairovė, gyvenimo 
ir meninės veiklos pokyčiai. 


Rizoma ir labirintas 


Vietoj klasikiniam mąstymui būdingos apibrėžtos kategorijos struk- 
tūra Deleuze ir Guattari sureikšmina metaforišką sąvoką rizoma (pranc. 
rhizome - šakniastiebis), t. y., vietoj šaknies, siejamos su griežtai fiksuota 
aëine struktūra, iškeliamas astruktūrinis šakniastiebis, arba žemėje už- 
slėptas stiebas, kuris, įkūnydamas potencialią begalybę, gali įgauti įvai- 
riausių konfigūracijų, laisvai augti ir plėtotis bet kuria kryptimi. Rizomos 
koncepcija suformuluojama knygoje Rhizome („Rizoma“, 1976), o vėliau 
išplėtojama antrame „Kapitalizmo ir šizofrenijos“ tome, išleistame ir 
pavadintame „Tūkstantis paviršių“. 

Rizoma gali būti laikoma polimorfinės postmodernios pasaulio 
vizijos, lankstaus postmoderniojo mąstymo, kuriame nėra aiškaus struk- 
tūriškumo, griežtos priežastinės priklausomybės, centralizacijos, tvarkos 
ir simetrijos metafora. Rizomorfinę erdvę sudaro daugybė įvairiuose mor- 
fologiniuose lygmenyse susipinančių temų, datų, reiškinių, skirstymų, 
linijų, plokštumų, teritorijų, kurios gali būti stratifikuotos, organizuotos, 
jungiamos į konkrečias koegzistuojančias ir astruktūriniais ryšiais susiju- 

sias teritorijas. Beje, rizoma gali būti traktuojama kaip atvira erdvė, panaši 
į daoizmo Tuštumą, ne tik atvira transformacijoms erdvė, bet ir vidinio 
santykių su išoriniu prasme. Esminė rizomos savybė yra neišsemiama 
embrioninės substancijos, arba semantinio centro, galia, potencija, tai yra 
galimybė spontaniškai plėtotis keliomis kūrybinės veiklos kryptimis: lin- 
gvistine, estetine, perceptyvia, mimezine, pažintine, reikštis specialiomis 
kalbomis, žargonais, slengais. Ji skleidžiasi, varijuoja, plečiasi, skverbiasi, 
valdo naujas erdves ir teritorijas. 

Šakniastiebio metafora yra artima pamatinei daoizmo filosofijos Dao 
kategorijai, nes simbolizuoja iš principo atvirą, atsisakantį klasikinei Va- 
karų metafizinei estetikai būdingų logocentrinių nuostatų, nehierarchiš- 
ką, nestruktūrinį ir nelinijinį visumos organizavimo, estetinio pasaulio 
suvokimo ir kūrybos modelį, atveriantį imanentinių paslankių galimybių 
spontaniškai būties ir asmenybės kūrybinio potencialo sklaidai. Rizomos 
kaip ir nomadologinės erdvės samprata yra procesuali, dinamiška, lanksti, 
nepaprastai paslanki, ji gali imanentiškai skleistis nuolatos besikeičian- 
čiose vertikaliose rizomos struktūrose. Cia šakniastiebio sąvoka savo 
pagrindinėmis nuostatomis, požymiais (pirmiausia gebėjimu prisitaikyti 
prie besikeičiančių sąlygų, keistis) artima anksčiau aptartai nomadologi- 
nei koncepcijai. 

Rizomos (šakniastiebio), tai yra laisvai augančio augalo, metafora 
daugiasluoksniškumu, polisemija, lankstumu ir naratyvumu siejasi su 
kita postmodernistinės nomadologinės estetikos sąvoka labirintas. Eti- 
mologiškai ir įvairiomis prasminėmis konotacijomis Deleuze apibrėžtį 
labirintas sieja su „daugiasluoksniškumu“, sudėtinga, painia, klaidžia 
padėtimi, vieta, iš kurios sunku rasti išeitį, kadangi yra daugybė potenci- 
alių judėjimo į laisvę ir pažinimą kelių. Labirinto metaforoje slypi laisvo, 
nenutrūkstamo, kupino daugybės galimybių kelio, tam tikro „slapto raš- 
to“ paslaptis. Tai toks slėpiningas raštas, kuris kartu yra šifras, materija ir 
dvasia; jis padeda įsiskverbti į įvairias prasmes ir pažinti skirtingas būties 
klostes. „Daugiasluoksniškumas“ čia suvokiamas kaip tai, kas turi daug 
dalių, kas sudedama, organizuojama daugeliu skirtingų būdų, kur slypi 
pažinimo ir tobulėjimo priežastis. 

Vadinasi, labirintas yra tarsi ta pati rizoma, išsišakojusi į daugybę 
simbolinių pagrindinio kelio šakų. Jis pirmiausia yra žmogaus būties ir 
kultūros procesų įvairovės, daugiaaspektiškumo išraiška. Kita vertus, ir 
sudėtingo pažinimo kelio, ieškojimų, paklydimų, vadinasi, klaidžiojimų 

būdu įgyto patyrimo metafora, nes kelias iš labirinto į laisvę veda per 
daugybę koridorių, nuklystančių į aklavietes. Išėjimas iš labirinto į laisvą 
erdvę neatsiejamas nuo būsenų polisemijos, daugybės bandymų, klaidų, 
sugebėjimo kūrybiškai mąstyti, orientuotis sudėtingose probleminėse 
situacijose ir spręsti. 

Pagal nomadologinės kultūros bei meno raidos viziją rizoma ir labi- 
rintas yra iš esmės nepaklūstančios įprastiniam genealoginiam, arba, kitais 
žodžiais tariant, „ašiniam“, reiškinių centravimui „antigeneologinės struk- 
tūros“, besiskleidžiančios ne tik remiantis iš esmės kitais nelinijiniais princi- 
pais, tačiau ir kitame decentruotame subjektyviame būties lygmenyje, kuris 
nepaklūsta klasikiniams struktūriniams bei linijiniams raidos modeliams. 
Iš čia kyla rizomos ir labirinto kaip decentruoto, nepaklūstančio linijinei 
raidai, kupinos spontaniškos kūrybinės galios visumos interpretacija. Jų 
nuolatinių transformacijų varomoji jėga yra ne išorinių, o vidinių veiksnių, 
nonfinalinės sistemos saviraida, kuri, nepasižymėdama nei stabilumu, nei 
nestabilumu, yra kupina „nestabilumo“ ir kūrybinės potencijos. 

Klasikinei filosofijai būdingas požiūris į struktūrą kaip į teorinį dis- 
kursą organizuojančią šerdį, o postmodernistinės simbolis - šakniastiebis 
yra laisvo ir kūrybingo mąstymo bei laisvos elgesio strategijos simbolis. Jis 
yra priešprieša uždaroms, užsisklendusioms savyje, dogmiškoms struk- 
tūroms, nes spontaniškai auga, keičiasi, varijuoja, plečiasi, siekia aprėpti 
naujas erdves. Svarbiausi rizomos bruožai - astruktūriškumas, procesu- 
alumas, neprogramuotumas; kuris skleidžiasi spontaniškame kūrybinės 
dvasios polėkyje kaip sąmonės srautas, užslėptos mintys, citatos, atspal- 
viai, tekstų, kontekstų, kvazitekstų, hipertekstų ir intertekstų sąveika. 


Estetika 


Skirtingai nei Bartheso pėdomis sekę Foucault, Guattari, Derrida, 
Deleuze nesureikšmino lingvistikos svarbos. Jam daug svarbesnės buvo 
kinematografe ir literatūroje atsiskleidžiančios estetinių aspektų analizės 
galimybės. Filosofo posūkis į neklasikinės estetikos tradiciją akivaizdžiai 
atsiskleidžia programinio veikalo Skirtis ir kartotė pradžioje, kur jis pra- 
byla apie „Kierkegaardui ir Nietzscheei būdingą vieną ir tą pačią jėgą“ ir 
prijungia prie jų dėl akiai žavaus triptiko Ch. Pėguy. „Kiekvienas iš šių 
trijų, - rašė jis, - savitai paverčia kartote ne tik jėga, būdinga kalbai ir 
mąstymui, patosui ir aukščiausiai patologijai, tačiau ir fundamentalia atei- 

ties filosofijos kategorija. Kiekvieną iš jų atitinka Testamentas ir Teatras, 
teatro koncepcija ir išskirtinis šio teatro personažas, kaip kartotės herojus: 
Jobas-Abraomas, Dionisas- Zaratustra, Jeanne d/Arc-Clio). Tai, kas juos 
skiria, reikšminga, akivaizdu ir gerai žinoma (Deleuze, 1968, 12-13). 

Neklasikinės estetikos pradininkai Kierkegaardas, Nietzsche, Berg- 
sonas jį žavi autentiška mąstysena, priešprieša dogmiškoms Vakarų 
klasikinės estetikos nuostatoms. „Kierkegaardas ir Nietzsche plėtoja 
privataus mąstytojo opoziciją, mąstytojo - kometos, kartotės šalininko - 
vaizdiniui oficialaus profesoriaus, įteisinto daktaro, kurio žemiškoji kalba 
yra netiesioginė; jos moralizuojanti versmė glūdi sąvokų bendrybėje 
(Kierkegaardas - prieš Hegelį, Nietzsche - prieš Kantą ir Hegelį, tokiu 
aspektu žvelgiant Péguy - prieš Sorboną). Jobas - nesibaigiantis protes- 
tas, Abraomas - nesibaigiantis susitaikymas, tačiau abu yra tas pats. [...] 
Kartotė, Kierkegaardo supratimu, - bendras transcendentinis koreliatas 
ir protesto, ir susitaikymo kaip psichinės intencijos (abu šiuos aspektus 
galima aptikti ir Jeanne d’Arc - Gervaise)(ten pat, 19-20). 

Neklasikinės filosofijos pradininkų plėtojama estetika Deleuze atrodo 
šiuolaikiškesnė, lankstesnė, geriau atspindi dvasinius nūdienos porei- 
kius. „Ši estetika, - rašo jis, - mums atrodo gilesnė nei Kanto estetika 
dėl šių priežasčių: pasyvų mąstantį subjektą apibrėždamas per paprastą 
imlumą, Kantas naudojosi jau esamais pojūčiais, siedamas juos tik su a 
priori reprezentacijos forma, apibrėžta kaip erdvė ir laikas. Kartu jis ne tik 
unifikavo pasyvų mąstantį subjektą, susilaikydamas nuo erdvės kūrimo 
vis labiau ir labiau; ne tik atėmė iš šio pasyvaus mąstančio subjekto sin- 
tezės sugebėjimą (sintezė buvo rezervuota veiklai), tačiau ir padalijo dvi 
estetikos dalis: objektyvią jausminę stichiją, garantuotą erdvės forma, ir 
subjektyvų elementą, įkūnytą malonume ir kančioje“ (ten pat, 130). 

Daugelį Deleuze estetikoje išryškėjusių tendencijų jis vėliau plėtoja 
kartu su Guattari parašytuose tekstuose. Norėdami išryškinti konceptų 
ir juos įkūnijančių konceptualių personažų savitumą, Deleuze ir Guattari 
pereina prie jų lyginamosios analizės su estetinėmis figūromis. Esminis 
skirtumas tarp konceptualių personažų ir estetinių figūrų tas, kad pirmieji 
yra potencialūs konceptai, o antrieji - potencialūs afektai ir perceptai. 
„Pirmieji veikia imanencijos lygmenyje kaip Minties-Būties (Pensée-Etre) 
(noumen) vaizdiniai, antrieji reiškiasi kompozicijos pavidalu kaip Visatos 
vaizdinys (image d'Univers) (fenomenas). Didžiosios minties ir romano 

kurie tiek viršija įprastinius išgyvenimus ir suvokimus, kiek konceptai vir- 
šija kasdienės nuomones“ (ten pat, 64). Beje, estetinės figūros (ir jas suku- 
riantis stilius) čia yra aiškinamos kaip svetimos retorikai. Tačiau pojūčiai, 
perceptai ir afektai, peizažai ir veidai, regėjimai ir filosofiniai konceptai 
apibūdinami beveik tais pačiais Nietzscheės ir Bergsono estetinėms teori- 
joms būdingais tapsmo terminais. Nepaisant išorinio panašumo, estetinės 
figūros reiškiasi kaip netapačios konceptualiems personažams. 

Siekdami apibūdinti meninės kūrybos esmę, surasti formalų, sis- 
temiškai organizuojantį meninės kūrybos centrą, Deleuze ir Guattari 
atkreipia dėmesį į kompozicijos svarbą. „Kompozicija, sustatymas, - rašė 
jie, - toks vienintelis meno apibūdinimas. Kompozicija yra estetika, ir 
viskas, kas nėra sudedamoji visuma, nėra meno kūrinys. Tačiau neverta 
painioti techninės kompozicijos - darbo su medžiaga, kuriame neretai 
dalyvauja mokslas (matematika, fizika, chemija, anatomija), ir estetinės 
kompozicijos, tai yra darbo su pojūčiais. Vien tik paskutinis užsitarnauja 
kompozicijos vardo, ir meno kūrinys niekuomet nekuriamas technikos 
arba dėl technikos“ (ten pat, 181). Vadinasi, kompozicija čia yra kaip svar- 
biausias meno kūrinio aspektus sistemiškai organizuojantis veiksnys. 

Viena pamatinių situatyvių ir daugiareikšmių vėlyvosios Deleuze esteti- 
kos kategorijų yra pli, kurios išversti į lietuvių kalbą praktiškai neįmanoma. 
Įprastinė dažniausiai vartojama kasdienėje prancūzų kalboje ji verčiama 
sąvokomis „klostė“, „sulenkimas“. Tačiau prancūzų kalboje šios kontekstinės 
sąvokos konotacijų laukas yra labai platus, nes atsižvelgiant į kontekstą, ji gali 
reikšti sulenkimą, atlenkimą, voką, lankstą, įprotį, kirtį (lošiant kortomis), 
atspindėjimą, vieno uždengimą kitu, įvairių dalių ir sluoksnių sąveiką, su- 
sipynimą bei daugybę kitų dalykų. Beje, „lenkti“ — reiškia įveikti vienmatj 
tikrovės suvokimą, mąstymą, pasipriešinimą, išryškinti mąstymo judesių 
lankstumą, plastiškumą, įvairiapusiškumą, sudėtingumą, polisemiją ir pan. 

Šią sąvoką Deleuze pasitelkia veikale Klostė. Leibnizas ir barokas, 
aiškindamas baroko epochos mąstymo, estetikos ir meno principus. 
Barokinę estetiką, remdamasis H. Wolfflinu, Deleuze traktuoja kaip besi- 
skleidžiančią dviem kryptimis - pasinėrimą į gelmę ir polėkį į dangiškas 
sferas. Grynai barokiniu elementu čia skelbiamas vaizdinių sistemos 
pasiskirstymas tarsi į du aukštus, „atskirtus kloste“ (pli), kuri „atsispindi“ 
kiekvienoje iš dviejų pusių skirtingu pobūdžiu, reprezentuodama baro- 
ko epochos atradimą par excellence. Jame atsispindi, kaip pamatysime, 
kosmoso transformavimasis į mundus. Tarp tapytojų, kurie laikomi ba- 

rokiniais, puikiausiais ir neprilygstamais, buvo Tintoretto ir El Greco. O 
jiems abiem būdingas minėtas barokiškas bruožas. Pavyzdžiui, paveiks- 
las „Grafo Orgaso laidojimas“ padalytas horizontalia linija į dvi dalis, ir 
apačioje grupuojasi vienas kitą spaudžiantys kūnai, o viršuje, darydama 
nepastebimą vingį, pakyla dvasia, kurios laukia šventos monados, - ir 
kiekviena iš jų išsiskiria savitu spontaniškumu“ (Deleuze, 1988, 40). 

Glaustai tariant, pli sąvoka be daugybės įvairių prasminių atspalvių, 
yra nukreipta prieš racionalistinei metafizinei estetikai būdingą vienma- 
tiškumą, tiesmukumą aiškinant sudėtingus estetikos ir meno reiškinius. 
„Klostė - ne tik drabužis, bet ir kūnas, uola, vanduo, žemė, linija. Bal- 
trušaitis klostę apibūdina apskritai kaip „protrūkį“, tačiau tokį, kuriam 
esant abu atplėšti elementai atmeta ir aktyvina vienas kitą. Šia prasme 
romanišką klostę jis apibūdina per protrūkį - aktyvizavimą figūratyvaus 
ir geometrijos“ (ten pat, 48). . 

Būtent Baltrušaičio išryškintas klostės, kaip dviejų skirtingų pa- 
saulių, būties modusų, įvairių formalių struktūrų jungties, lūžių, pro- 
trūkių, dramatiškų posūkių momentas, labiausiai ir domina Deleuze, 
kuris šių baroko estetikai būdingų apraiškų ieško vėlesnėse epochose ir 
skirtingose meno rūšyse. „Klostė, - rašė jis, - neabejotinai svarbiausia 
Mallarmė sąvoka, ir ne paprasta sąvoka, bet greičiau operacija, veiksmas, 
paverčiantis jį didžiu barokiniu poetu, „Irodiada“ kaip tik yra klostės 
poema. Pasaulio klostė yra vėduoklė arba „vieningas sulenkimas“. Ir 
kartais išskleista vėduoklė nuleidžia ir pakilėja visas materijos granu- 
les, dūlėsius ir ūkanas, per kurias suvokiame regimą, tarsi per plyšius 
skraistėje, - atitinkamai klostėms, kurių išpjautuose įdubimuose regimi 
akmenys: vėduoklė atveria miestą „klostė po klostės“, tačiau kartu atveria 
jo nebuvimą arba pasitraukimą, dūlėsių konglomeratą, tuščias bendri- 
jas, haliucinacines armijas ir sambūrius“ (ten pat, 41). Vadinasi, klostė 
Deleuze tarsi tampa raktu, padedančiu atrakinti duris į chaoso erdvę, 
pažeidžiančiu filosofijos, estetikos, meno pasaulių daugiamatiškumą, 
slėpingiausius jų užkaborius. 


Kalba ir rašymo stilius 
Deleuze, kaip ir neklasikinės estetikos šalininkai (Kierkegaardas, 


Nietzsche, Bergsonas), išskirtinį dėmesį skyrė kalbai, sąvokų tobulinimui, 
nes mąstymą suvokė kaip gebėjimą per jas suvokti pasaulį, išryškinti ana- 

lizuojamy reiškinių prasmes. „Filosofijai, — rašė jis, - vis dar tebeaktualus 
uždavinys ~ kurti sąvokas. Niekas už ja to nepadarys. Žinoma, filosofija 
visada turėjo varžovų, pradedant Platono „varžovais“ ir baigiant Zaratus- 
tros juokdariu. [...] Filosofija nekomunikatyvi, juolab nekontempliatyvi 
ar reflektyvi: jos prigimtis yra kurianti arba net revoliucinga tiek, kiek 
nepaliauja kurti naujų sąvokų. Vienintelė aplinkybė yra ta, kad sąvokos 
yra būtinos ir svetimos tokiu mastu, kokiu atliepia tikrąją problemą. Są- 
voka neleidžia mąstymui pavirsti paprasta nuomone, požiūriu, diskusija, 
plepėjimu. Žinoma, kiekviena sąvoka yra paradoksas“ (ten pat, 186). Bet 
kokia filosofinio mąstymo sritis, vadinasi, ir estetika jam neatsiejama nuo 
kalbinės saviraiškos tobulinimo, sugebėjimo kurti naujų savitų sąvokų sis- 
temą. „Filosofija, - sako jis, — visada yra sąvokų kūrimas“ (Deleuze, 1990, 
185). Tačiau kita svarbi konkrečiam mąstytojui yra autentiškos kalbinės 
saviraiškos ir savito minčių dėstymo stiliaus problema. 

Neklasikinės filosofijos ir egzistencinės mąstymo tradicijos veikiamas 
Deleuze išskirtinį dėmesį skyrė kalbai ir stilistinėms rašymo meninės 
išraiškos formoms. Jis žavėjosi stilistiškai ir meninės formos požiūriu iš- 
baigtomis ir vientisomis Blanchot miniatiūromis - mažais savitu aromatu 
išsiskiriančiais tekstų fragmentų ir aforizmų rinkiniais, kurie funkcionavo 
kaip vientisa savitą „literatūrinę erdvę“ kurianti sistema. Tačiau pagrin- 
dinis jo stilistinių formų požiūrių dėmesio objektas buvo prisiminimais 
ir laiko sampratos persmelkta Prousto kūryba. Jis rėmėsi Bergsono ir 
Prousto nuolatos tekančio laiko ir atminties samprata, ypač didingos 
„prarastojo laiko“ epopėjos kūrėjo mintimi, kad „rašytojas išranda kalbos 
erdvėje naują kalbą - savotišką užsienio kalbą“. Toks įprastos rašančiajam 
kalbinės erdvės ir naujų kūrėjo išrastų stilistinių, sintaksinių ir kitų figūrų 
sąveikavimas, anot Deleuze, gimdo energetinę įtampą, stimuliuojančią 
kūrybiškumą ir iš įprastų kalbos schemų, klišių išsivadavusią savitą min- 
ties bei kalbinių figūrų sklaidą. 

Norėdamas išskleisti savotišku apmąstymų kelrodžiu pasirinktą anks- 
čiau minėtą Prousto mintį Deleuze kaip pavyzdį analizei pasitelkia išeivio 
iš Rytų Europos, amerikiečio, rašančio prancūziškai, Louis Wolfsono kny- 
gą Le schizo et les langues („Šizo ir kalbos“, 1970). Jis specialiai studijavo 
šizofrenija sergančių Žmonių tekstus ir savo kūryboje siekė jas pritaikyti. 
Jo puikiu stiliumi parašytuose kūriniuose savitai susipynė ne tik gausūs 
anglicizmai, tačiau ir jidiš, rusų kalbų sluoksniai, panašiai, kaip Prahoje 
gyvenusio ir vokiškai rašiusio ar Airijoje gimusio ir prancūziškai rašiusio 

Becketo knygose. Šie skirtingas kultūrines erdves ir kalbines tradicijas sie- 
jantys rašytojai „ne sulieja dvi kalbas - net jei tai didžioji ar mažoji kalba, - 
nors daugelis iš jų susiję su mažuma, kuri yra tarsi j jų pripažinimo ženklas. 
Jie greičiau sugalvoja mažos kalbos panaudo- 
jimą didelėje, kurioje išreiškia save visiškai: jie 
sumažina šią kalbą, paverčia ją minorine, kaip 
muzikoje, kurioje minoriškumas reiškia esančią 
nuolatiniame išderinime dinamiškus santykius“ 
(Deleuze, 2002, 149). 

Minėtų didžiųjų meistrų didybę Deleuze 
regi šiame sumažinime, kuris jie priverčia kalbą 
judėti į priekį, pintis užburtoje linijoje, suteikia 
jai ypatingų niuansų ir kalbos saviraiškos plas- 
tiškumo, kuris peržengia vienos kalbos ribas ir > 
virsta kalba apskritai. Dvikalbiškumą Deleuze laikė labai Eur gero stiliaus  Sirgdamas 
tapsmo prielaida, kadangi skirtingų kalbų struktūros, sintaksės, žodyno for- SE i 
mavimo dėsningumų ir daugybės kitų dalykų suvokimas ir nuolatinis dažnai  ,Prarastojo 
nesąmoningas lyginimas su rašomos kalbos išraiškos galimybėmis padeda laiko“ epopėją 
ne tik geriau suvokti konkrečios kalbos savitumą, bet ir atrastų naujų sintak- 
sės, naujadarų, meninės išraiškos formų galimybių. Iš čia plaukia Deleuze 
išvada, kad „didis rašytojas — visada yra tarsi svetimtautis kalboje, kurioje jis 
reiškiasi, netgi tuomet, kai tai yra jo gimtoji kalba“ (ten pat). 

Kita vertus, rašymas jam yra neatsiejamas nuo regos ir girdéjimo. Cia 
Deleuze yra visiškai teisus, kadangi subtilus kalbinės saviraiškos jausmas, 
pavyzdžiui, Nietzscheės, Bergsono, Prousto, Kafkos atvejais, yra neįmano- 
mas be kitų juslių išplėtojimo ir glaudžios jų sąveikos. Todėl ir vaizduoja- 
mosios dailės bei muzikos kalbos ir meninės išraiškos priemonių pažini- 
mas yra nepaprastai svarbus tekstus kuriančiajam. Tapybiniam pasaulio 
suvokimui jautriausių spalvinių struktūrų ir muzikinių garsų junginių, 
suvokimas suteikia galimybę mąstytojui išraiškingiau ir vaizdingiau išsa- 
kyti mintis. Todėl žodžio meistro kalba jautriai perteikia įvairių aprašomų 
daiktų, gamtos reiškinių atspalvius. Taip kalbine saviraiška išplečiama ir 
iki „nesintaksinių“, „negramatinių“ ir netgi „nekalbinių“ ribų atnaujinama 
artimų psichinės patologijos klinikinėms būsenoms rašančiojo kalbinės iš- 
raiškos priemonių gama. Todėl iš didžiųjų mąstytojų, rašytojų, poetų tekstų 
prasminių ribų neretai skleidžiasi jų auros savitumą sudarantis vaizdinis ir 
muzikinis fonas, suteikiantis tekstui papildomų prasmių konotacijų. 

„Rašyti, - teigia Deleuze, - tai nebūtinai primesti formą (išraiškos) 
išgyvenimų materijai. Literatūra yra greičiau beformio, arba neišbaigto 
pusėje [...] Rašymas - tai tapsmas, kuris nesibaigia ir visą laiką yra tokioje 
kūrimo būsenoje, kuri peržengia bet kokios apgyventos arba nugyventos 
materijos rėmus. Tai procesas, tai yra perėjimas Gyvenimo, tekantis per 
tai, kas yra apgyvenama ir nugyvėnta“ (Deleuze, 2002, 11). Iš čia plaukia 
jau Kierkegaardo, Nietzscheės, Heideggerio, Ortegaos ir Sartreo nekart 
deklaruota būtinybė kiekvienam rašančiajam „kurti savitą kalbą“. Spon- 
taniškas pasinėrimas į rašymo procesą suteikia galimybę išsivaduoti iš 
vyraujančių rašymo schemų, kitaip iš vidaus pažvelgti į rašymo vyksmą, 
sintaksės, stiliaus formavimosi ir sklaidos dėsningumus. 

Bet kokioje kalbinėje saviraiškoje išskirtinę svarbą įgauna kūrėjo 
suformuotas individualus stilius, kuris apjungia kalbos elementus į savitą, 
tam autoriui būdingą sistemą. „Stilius, - rašo Deleuze, - svetima kalba 
kalbos viduje“ (ten pat, 153) ir greta pateikia kitą papildančią formu- 
luotę, kad „stilius yra kalbos ekonomija“ (ten pat). Būtent stilius ir jam 
būdingas dėmesys saviraiškos lakoniškumui, išraiškingoms metaforoms, 
aiškiam minties dėstymo sąryšingumui ar laisvai minties eigai, retori- 
nėms figūroms ir sukuria būdingą autoriui rašymo savitumą. 


Vizualumo svarbos iškėlimas 


Po glaudaus bendravimo su Guattari tarpsnio trečiajame dvasinės 
evoliucijos etape (kuriame minėtas bendravimas išsirutuliojo į kokybiš- 
kai naują lygmenį) abiejų filosofų dėmesys persikėlė į vaizduojamosios 
dailės, kino estetikos ir vizualumo problematikos studijas. „Buvo, - rašė 
jis, - trečiasis periodas, kai kalbu apie tapybą, kiną ir kylančius vaizdi- 
nius. Bet tai knygos filosofija. Sąvoka, kuri, atrodo, dar turi du matmenis: 
percepcinį ir afektyvųjį. Kaip tik tai mane ir domina, o ne patys vaizdiniai. 
Perceptai ne sąvokos, tai - jausmų paketai ir santykiai, išliekantys su tuo, 
kas juos teigia. Afektai - ne jausmai, tai tapsmas, peržengiantis pats save 
(tampantis kitoks)“ (Deleuze, 1990, 186-187). 

Mokslininkas vis labiau domisi vizualumo, vaizdinių judėjimo ir su- 
vokimo estetikos problematika. Deleuze kino estetikai skirtoms knygoms 
Cinéma. 1. LImage-mouvement, Cinéma. 2. LImage-temps būdingas labai 
savitas požiūris ne tik į kino, bet ir į estetikos problemas. „Ši knyga - ne 
kino istorijos apybraiža, - rašė pirmosios „Įvade“ autorius, - tai tak- 

sonomijos judesys, bandymas klasifikuoti vaizdinius ir ženklus. Juolab 
kad jau pirmajame tome apsiribojame tik elementų apibūdinimu, dar 
daugiau - tik vienos klasifikacijos dalies elementais“ (Deleuze, 1983, 7). 
Knygų pavadinimai nurodo, kad pirmajame tome daugiausia aptariamos 
„vaizdinio-judėjimo“ apraiškos, o antrajame tyrinéjamos „vaizdinio- 
laiko“ metamorfozės. Didžiuosius režisierius Deleuze vaizdžiai lygina 
ne tik su tapytojais, architektais ir muzikantais, tačiau ir su mąstytojais, 
nurodydamas, kad jų mąstymo pagrindas yra „ne sąvoka, o vaizdinys: 
„vaizdinys-judėjimas“ ir „vaizdinys-laikas“. Kino istoriją jis traktuoja kaip 
sudedamąją ir vis aktualėjančią visuotinės meno istorijos dalį, kuri sklei- 
džiasi savarankiškų ir nepakeičiamų vizualinių meno formų pavidalu. 

Kinematografą jis suvokė kaip galingą dabarties vizualinės kultūros 
poreikius atitinkančią, artimą filosofijai „minties mašiną‘, kuri funkcio- 
nuoja remdamasi ne judėjimu, pasakojimu, o aktualizuodama konkretų 
įvykį laike. Todėl vis dažniau šios Deleuze kūrybos srities apibūdinimui, 
vietoj įprastinio „estetikos“ termino, pasitelkiamas „kino filosofijos“. Jo 
galimybės labiau pabrėžia Deleuze „filosofinį“ konceptualų požiūrį į 
kinematografo savitumo, jo socialinių funkcijų ir poveikio suvokėjui,itin 
aktualaus santykio su virtualumu problemas. Šios kinematografui būdin- 
gos savybės gali būti priskirtos ir daugeliui vėlyvųjų Deleuze filosofinių, 
ypač estetinių tekstų, kuriuose vis dažniau išsitrina ribos tarp tikrovės ir 
išmonės ir sklendžiama kūrėjo sąmonės sukurtame išgalvotame pasauly- 
je. Kalbėdamas apie tai, Jean-Luc Nancy pasitelkia „virtualios filosofijos“ 
terminą, kuris apibūdina „universumą, sudarytą išimtinai iš vaizdinių, 
tačiau ne tik iš tokių, kuriems būdinga aiškiai išreikšta tikrovės iliuzija, 
bet, greičiau, jau nepaliekantis erdvės tikrovės ir vaizdinio opozicijai“ 
(Nancy, 1996, 116). 

Deleuze kino ir vizualumo estetikai skirti tekstai išsiskiria ne tik savi- 
tai išskleidžiama individualių estetinių sąvokų sistema, tačiau perteikia ir 
XX a. pabaigos estetinėje sąmonėje išryškėjusius estetikos, meno proble- 
matikos pokyčius, susijusius su medijų estetikos ekspansija, vizualumo ir 
laikinėms struktūroms būdingu dinamiškumo aktualėjimu. Deleuze buvo 
susižavėjęs kinui būdinga nuolatinio vaizdinių judėjimo ir kaitos stichija, 
naujomis kinematografo meninės išraiškos ir poveikio estetinei sąmonei 
galimybėmis, Kinas, kaip įtaigių vizualinių vaizdinių gaminimo maši- 
na, padėjo pereiti prie platesnių filosofinių ir estetinių apibendrinimų, 
apmąstymų apie laiko, būties, nuolatinės kaitos, vizualumo problemas. 

Deleuze buvo svarbu, kad kinematografe išryškėję paveikūs žmonių są- 
monei vaizdinių reprodukavimo mechanizmai buvo išplėtoti dabartinę 
kultūrą veikiančioje mass media industrijoje. Todėl ir kino istorija šiose 
knygose pirmiausia traktuojama kaip sudedamoji vizualumo ir estetinio 
suvokimo istorijos dalis. Kino suvokėjo požiūris į pamatines kino meno 
ir mass media problemas yra neatsiejama Deleuze plėtojamos estetinės 
koncepcijos dalis. Kaip filosofas, jis siekia per kiną pažvelgti į esmines 
dabartinės filosofijos, estetikos, besikeičiančios žmogaus savivokos pro- 
blemas, aiškinasi tuos kino mechanizmus, meninės išraiškos priemonių 
arsenalą, kurie padeda veikti estetinę sąmonę. Šiuolaikinį pasaulį Deleuze 
traktuoja kaip simuliakrų erdvę, kurioje nėra vietos Dievo, subjekto tapa- 
tybės išgyvenimui. Visos tapatybės totaliai komercializuotame pasaulyje 
yra tik simuliuojamos, atsiranda kaip gilesnio žaidimo optinis „efektas“ — 
skirtybės ir pakartojimo žaismas. 

Tikro kūrėjo, mąstytojo, menininko, intelektualo misiją jis, kaip 
ir didis daoizmo filosofas Zhuangzi, regi sgmoningoje ir principinėje 
priešpriešoje valdžios struktūroms ir visoms galimoms apraiškoms. No- 
madinio tipo mąstytojas ir laisvas, nepriklausomas, nonkonformistinis 
kūrybingas mąstymas Deleuze koncepcijoje turėjo atlikti šią laisvam 
žmogui skirtą misiją. Opoziciškumas valdžios struktūroms ir nonkon- 
formizmas jam, kaip ir Foucault, yra svarbūs mąstymo, būties ir kūrybos 
autentiškumo rodikliai. Jis daug energijos ir laiko skyrė nepriklausomo 
intelektualo pozicijos patvirtinimui. Beje, tekstuose perkomponuodavo 
įvairias filosofijos situacijas, linko į nenumaldomą gyvenimo ir mirties 
žaismą. Jo nepriklausomas charakteris ir iššūkis visuomenėje nusistoju- 
sioms vertybėms ir gyvenimo formoms atsiskleidė ir gyvenimo pabaigoje, 
kai išvargintas ligos jis sąmoningai suplanavo paskutinį savo būties akor- 
dą - išėjimą nusižudant. 

Deleuze buvo vienas iš konceptualiausių ir originaliausių XX a. 
antrosios pusės mąstytojų, kurio kaip ir daugelio kitų prancūzų postmo- 
dernios filosofijos šalininkų veikaluose, skleidėsi tai epochai būdingos 
filosofinės problematikos estetinimo ir filosofinės išraiškos formų paieš- 
kos tendencijos. Deleuze mąstymo originalumas pasireiškė filosofijos 
problematikos įžengimu į naujas pažinimo sritis. Suaktualintos koncepto, 
nomadologijos, rizomos, labirinto, šizoanalizės ir kitos sąvokos prasmin- 
gai įsiskverbė į įvairias dabartinės humanistikos sritis. 

Derrida originalumas 


Artimas aptartoms idéjas plétoja ir zymus pastaryjy desimtme- 
čių Vakarų mąstytojas, postmodernizmo ideologas Jacques Derrida 
(1930-2004). Jo darbai - netradiciniai, konceptualūs, savitai taikantys 
Rytų Azijos mąstymo principus filosofijos, estetikos, literatūrologijos ir 
meno reiškinių analizei. Derrida yra vienas iškiliausių Vakarų mąstymo 
tradicijos maištautojų ir humanistų. 

Skirtingai nei Lėvi-Straussas, Lacanas ir Barthesas, kurie teigia ne- 
filosofinį savo koncepcijų pobūdį, Derrida neslepia filosofinių ambicijų. 
Jo veikaluose filosofinė problematika susipina su estetika, euristika, fi- 
losofijos istorija, literatūrologija, lingvistika, sociologija, psichoanalize, 
literatūra. Jo analizės išsiskiria originaliomis idėjomis ir metodologinėmis 
prieigomis, netradiciniais kontroversiškais požiūriais, konceptualumu, 
stilistinės raiškos įvairove. Rafinuota ir intelektuali Derrida filosofija 
orientuota į išprususius žmones, turinčius išlavintą skonį, gerą pasiren- 
gimą filosofijos, literatūros ir vaizduojamosios dailės srityse. Čia būtinas 
gebėjimas įsigilinti į kūrybos proceso subtilybes, teksto skaitymo/rašymo 
eigoje išnyrančias žaidybines nuostatas, įvairius tekstinius ir intertekstinius 
prasminių struktūrų atspalvius. 

Derrida idėjos sunkiai skinėsi pripažinimą Prancūzijoje, tačiau jo 
darbai susilaukė didžiulio susižavėjimo JAV, Japonijoje ir kitose šalyse - 
čia jis greit tapo įtakingiausiu prancūzų mąstytoju. Tačiau jo veiklą ne 
visi vertina vienodai. Analitinės pakraipos šalininkai kritiškai žvelgia į jo 
tekstus, kuriuose, jų nuomone, trūksta konceptualaus griežtumo, nuo- 
seklaus racionalumo. Pažymėtina, kad Prancūzijoje Derrida kritikuoja 
ne tik klasikinės akademinės filosofijos šalininkai, bet ir jo bendražygiai. 
Nepaisant bemaž pagrįstos jo požiūrių kritikos, teisingumo dėlei turime 
pripažinti, kad Derrida - neeilinio talento originalus mąstytojas, kuris 
teorijų įtaka ir interpretacinės literatūros, skirtos jo idėjų analizei, kiekiu 
nustelbia Heideggerį ir konkuruoja su Foucault. 

Šioje dalyje iš įvairialypės Derrida kūrybos į pagrindinį analizės centrą 
„ištrauksime“ jo dekonstrukcijos teoriją ir su ja tiesiogiai susijusias metafi- 
zinio mąstymo, centruotumo, logocentrizmo kritikos ir Vakarų mąstymo 

tradicijos kaitos problemas. Dekonstrukcijos konceptas jo kürybiniame 
palikime yra toks svarbus, kad sparčiai skverbiasi į filosofinę sąmonę 
ir tampa vos ne oficialiu Derrida filosofijos pavadin 
ženklu. S AP 
Gimes El-Biare, netoli 
Alzyro sostinés, Derrida iki 
1949 m. gyveno Sioje Salyje. 
Čia mokėsi specializuotoje fi- 
losofijos klasėje Gauthier licė- 
juje, kur susižavėjo Rousseau, 
Kierkegaardo, Nietzscheės, 
Sartreo, Camus idėjomis ir 
veikalais. Atvykęs į Prancū- 
ziją, tęsė studijas elitiniame 
Lous-le Grand licėjuje, jį bai- 
gęs iš trečio bandymo įstojo į ES 
visų šalies studentų išsvajotą École normale supérieure. Čia mokydamasis Ecole 
(1952-56) klausėsi Hyppolite ir Foucault filosofijos paskaitų. Studijuoda- Ee 
mas rinko medžiagą Husserlio archyve Luvene ir sėkmingai apsigynė Hus- 
serlio filosofijai skirtą disertaciją. Vėliau susidraugavo su grupės Tel Quel 
nariais, nuo 1964 m. dėstė filosofiją Sorbonoje, lygiagrečiai ėjo Ėcole des 
hautes études en sciences sociales direktoriaus pareigas (1965-85), dalyvavo 
1968 m. gegužės įvykiuose. 1983 m, įkurė ir vadovavo Collėge international 
de philosophie, skaitė paskaitas įvairiose šalyse. 
Paskutiniais gyvenimo metais, net sunkiai sirgdamas, jis daug ke- 
liavo po įvairius kontinentus ir kėlė filosofijos prestižą, klausimus apie 
eurocentrizmo ir daugelio Vakarų mąstymo tradicijos nuostatų pras- 
mingumą. „Nuo pat mano kelio pradžios, - sakė jis paskutiniame inter- 
viu Jeanui Birnbaumui „Aš kariauju su savimi“, paskelbtame Le Monde 
2004 m., - o tai buvo „dekonstrukcijos“ esmė, aš labai kritiškai žvelgiau 
į eurocentrizmą“. Derrida, kaip ir daugelis prancūzų intelektualų buvo 
kairuoliškų pažiūrų, kovojo už pavergtų tautų teises, aktyviai dalyvavo 
įvairiose žmogaus teisių gynimo ir disidentų rėmimo akcijose, kvietė JTO 
ir kitų svarbių tarptautinių organizacijų būstines perkelti kuo toliau nuo 
Niujorko. Minėtame interviu jis užsiminė, kad jo knygų „dar nepradėjo 
skaityti, nors, suprantama, yra daug labai gerų skaitytojų (pasaulyje ti- 
kriausiai keletas dešimčių)“. 

Derrida paskelbė per 40 knygų, iš kurių mus dominančiu aspektu 
svarbiausios: De la grammatologie („Apie gramatologiją, 1967), La voix et 
le phénomène („Balsas ir reiškinys, 1967), Lécriture et la différence („Raštas 


. ir skirtis“?, 1967), Marges - de la philosophie („Filosofijos paraštės“, 1972), 


Positions („Pozicijos, 1972), La vérité en peinture („Tiesa tapyboje“, 1978), 
Heidegger et la guestion („Heideggeris ir klausimas“, 1990), Spectres de 
Marx („Marxo šmėklos“, 1993). 


Dekonstrukcijos teorijos ištakos 


Derrida dvasinės evoliucijos kelias į filosofijos aukštumas ir savojo 
kelio atradimą - vingiuotas, kupinas svarbių susidūrimų su mąstytojais 
ir knygomis, kurios veikė pasaulėjautą. Jis buvo įdėmus savo pirmtakų 
tekstų skaitytojas ir sugebėjo pasisemti tokių idėjų, kurios kitiems ne- 
pasirodė aktualios ar vertingos. Akademinės karjeros pradžioje apgynęs 
disertaciją Derrida rašė fenomenologinius, vėliau, prisišliejęs prie Tel Quel 
grupės, struktūralistinės pakraipos, o dar vėliau - poststruktūralistinius 
veikalus. Nuo devintojo dešimtmečio - pagrindinis jo dėmesys nukrypsta 
į literatūrinės ir vaizduojamosios dailės estetiką; paskelbia postmodernis- 
tinės pakraipos tekstų. Visų minėtų periodų požiūrius vienija atsiribojimas 
nuo Vakarų klasikinėje filosofijoje viešpatavusių racionalistinių nuostatų, 
klasikinės akademinės filosofijos sterilumo. 

Jaunystėje jis, kaip minėjome, domėjos egzistencializmu. Tačiau filo- 
sofinės ambicijos skatino atsiriboti nuo tuomet Prancūzijoje didžiulę įtaką 
turėjusios Sartreo egzistencializmo versijos, pabrėžiančios glaudų egzisten- 
cinės pasaulėjautos ryšį su literatūra ir jai būdingomis kalbinės saviraiškos 
formomis. Todėl, kaip ir Levinas, savo filosofinės karjeros pradžioje daugiau 
rėmėsi „gryno moksliškumo“ adepto „filosofine“ vokiškąja Husserlio ir jo 
mokinio Heideggerio tradicija, kuri kreipia ontologinio skirtumo (ontolo- 
gische Differenz) tarp būties ir esmės santykių aiškinimosi keliu. 

Kalbėdamas apie savo dekonstrukcijos teorijos ištakas, Derrida 
mini įvairių mąstytojų: Rousseau, Kierkegaardo, Nietzscheės, Husserlio, 
Freudo, Heideggerio, Valėry, Lėvi-Strausso, Bartheso, Foucault, Lyotardo, 
Althussero ir kitų veikalus. Pagrindinėmis nuostatomis mąstytojas yra 
neklasikinės filosofijos tradicijos tęsėjas, kurio filosofiniuose veikaluose plè- 
tojama perdėm racionalizuoto metafizinio mąstymo kritikos ir filosofinės 
problematikos estetinimo, tai yra jo su menu suartėjimo tendencija. Tačiau 


Keturiolikta dalis. DERRIDA DEKONSTRUKTYVIZMAS 


šioje srityje pagrindiniais jo įkvėpimo šaltiniais yra Nietzsche ir stipriai 
daoizmo bei dzen paveiktas vėlyvasis Heideggeris. Derrida, kaip ir Heideg- 
gerio, Vakarų metafizikos dekonstrukcijos koncepcija plėtojosi Nietzscheés 
nubrėžtos „vertybių perkainavimo“ programos energetiniame lauke. Jam 
svarbu, kad iš klasikinės filologijos į filosofinių idėjų pasaulį atėjusiam 
Nietzscheei rašto kultūra, skaitymas, rašymas, tekstas yra „pirminiai“; 
rašto kultūra sudaro giliausią jo mąstysenos savastį, lemia jo rafinuotą ir 
paradoksaliai provokuojantį minčių dėstymo stilių. „Tai, kad Nietzsche 
turėjo didžiulį poveikį dekonstrukcijos koncepcijos tapsmui, - sako Der- 
rida, - yra plačiai žinomas faktas; ir lyginant su tuo, ką padarė Nietzsche, 
mano indėlis ganėtinai kuklus. [...] Čia gali būti daug analogijų - tačiau aš 
netgi pamėginau dekonstruoti Heideggerio Nietzscheės kritiką, tai buvo 
savotiškas Nietzscheės gynimo bandymas“ (Derrida, 2007, 147). 

Heideggerio tekstų (ypač vėlyvųjų) skaitymas padarė didžiulį poveikį 
ir vertė aiškintis nemažai dominančių klausimų. 1967 m. interviu su Henri 
Ronse mąstytojas nurodo: „Nieko iš to, ką aš mėginu padaryti, negalima 
be heidegeriškų klausimų atverties“ (Derrida, 1972, 18). Iš tikrųjų jis daug 
perima iš Heideggerio, tačiau dekonstrukcijos teorijos požiūriu yra du es- 
miniai klausimai, kuriuos Derrida sprendžia savaip. Pirmiausia, tęsdamas 
metafizinio mąstymo ir eurocentrizmo klibinimo procesą, kaip parodysime 
vėliau, nelaiko Heideggerio nuosekliu metafizikos kritiku, kadangi „logo- 
centrizmas nėra visiškai svetimas Heideggeriui“, todėl ir jį prijungia prie 
kritikuojamos metafizinės tradicijos. Antra vertus, jis savitai plėtoja daugelį 
Heideggerio ontologinių idėjų, suteikia joms naujų prasmių. Skirtingai nei 
Heideggerio, jo tikslas yra ne fundamentalios būties prasmės aiskinimasis, 
o visuotinis būties sąvokos paneigimas. Jis įsitikinęs, kad jokiais mums priei- 
namais argumentais ir metodologinėmis prieigomis neįmanoma iš esmės ir 
turiningai jos paaiškinti, kadangi subjektyvus atsivėrimas būčiai yra visai 
neesminis, greičiau netgi šalutinis veiksnys. Iš čia kyla Derrida dekonstruk- 
tyvizmui būdingas pasaulio skyrimas į du skirtingus koegzistuojančius 
pasaulius: Būties kaip dalyvavimo (presence) ir žmogiškosios būties pasaulio 
(différance) - Niekio pasaulio, visiško išnykimo pasaulio, kuriame nėra nei 
prasmės, nei jokių žmogaus būties pėdsakų. 

Derrida santykiai su Foucault, kurio „susižavėjusiu ir kupinu pri- 
pažinimo mokiniu save laikė“ (Derrida, 1967, 51) - nevienareikšmiai. 
Jaunystėje jis žavisi Foucaulto mąstymo radikalumu, netikėtomis metodo- 
loginėmis prieitimis, minties posūkiais, skirtingų kalbinės raiškos formų 

pomėgiu, tačiau ilgainiui jų moksliniai interesai ima skirtis. Gavęs svarbių 
intelektinių impulsų iš savo mokytojo, Derrida pasuka kitu keliu. „Juk 
mokinio sąmonė, - rašė jis, - kai pastarasis pradeda, nesakysiu ginčytis, 
tačiau įsitraukti į dialogą su mokytoju arba, greičiau, išsakyti garsiai tą ne- 
sibaigiantį ir tylų dialogą, kuris ir pavertė jį mokiniu, mokinio sąmonė tuo 
atveju - nelaiminga sąmonė. Užmezgęs pasaulyje dialogą, tai yra pradėjęs 
atsakinėti, jis visada iš anksto jaučiasi kaltas tarsi vaikas, kuris pagal api- 
brėžimą ir įvardijimą, dar nemoka kalbėti ir pirmiausia neturi atsakinėti. 
Ir kada, kaip šiuo atveju, dialogas gali būti suvoktas — ir bergždžiai - kaip 
ginčijimasis, mokinys žino, kad jis vienas bus dėl to užginčytas mokytojo 
balsu, skambančiu jame anksčiau nei savas balsas“ (ten pat, 51-52). 

Iš tikrųjų pagrindiniai Derrida koncepcijos bruožai — vienos uni- 
versalios metodologijos atsisakymas, skirtingų pažinimo kalbų ir žanrų 
susipynimas, pažinimo procesų atvirumas, daugiasluoksniškumas, neapi- 
brėžtumas, neišbaigtumas, dėmesys periferiniams, marginaliniams reiš- 
kiniams ir daugelis kitų dalykų yra paveikti Foucaulto įtakos. Ji jaučiama 
įvairių periodų skirtingos pakraipos tyrinėjimuose; ypač akivaizdi knygo- 
je La vérité en peinture („Tiesa tapyboje“, 1978), kurioje daug dėmesio ski- 
riama neįprastoms minčių išsakymo formoms, tyrinėjimo strategijoms, 
ne tik pripažintiems, bet ir dar nepripažintiems menininkams. 

Šių mąstytojų santykius vėliau kurį laiką aptemdo ambicijos ginant 
savo pažiūras. Netgi Derrida koncepcijos radikalumas Vakarų logocentri- 
nės metafizikos atžvilgiu neapsaugo jo nuo Foucaulto kaltinimų ištikimy- 
be kritikuojamai tradicijai ir Vakarų metafizikos principų kritikos nenuo- 
seklumų. Konstatuodamas, jog klasikinius tekstus Derrida dekonstruoja 
taip, kad iš jų „nelieka nieko, išskyrus pėdsakus“, Foucault kartu pripažįsta 
Derrida esant ryžtingiausią klasikinės sistemos šalininką. Neteigsiu, kad 
tai yra metafizika - tokia, kokia ji yra, ar jos ribotumo apraiškos, užsimas- 
kavusios šioje diskursyvinių praktikų „tekstualizacijoje“. Žengsiu toliau: 
pasakysiu, kad tai banali, nepriekaištinga istoriškai apibrėžta pedagogika, 
kuri čia aiškiai regima“ (Foucault, 1972, 602). 

Jis taipogi plėtoja paskiras Valéry ir Bartheso idėjas. Mąstytojas verti- 
na Valėry, jį traktuoja kaip dekonstruktyvizmo pirmtaką, kuris suabejoja 
priešpriešų filosofija versus literatūra ir balsas versus raštas pagrįstumu. 
Bartheso idėjų įtaka - plati ir įvairiapusė; ji verčia Derrida įdėmiau žvelgti 
į rašto ir teksto, autoriaus ir kūrinio santykį, formuoja jo dekonstrukcijos 
metodologijos ir literatūrinių tekstų analizės principus. 

Jau Bartheso veikaluose galime įžvelgti Derrida plėtojamos dekons- 
trukcijos metodologijos užuomazgas, nes, siekdamas pažinti konkrečių 
tekstų ir estetinių reiškinių esmę, tekstus jis skaido į prasminius blokus, 
nuodugniai nagrinėja ir vėliau grįžta prie dalinės jų rekonstrukcijos. Pa- 
prastas teksto skaitymas čia yra traktuojamas tik kaip slydimas teksto pa- 
viršiumi, sutvirtintu pasakojamaisiais elementais, susijusiomis frazėmis, 
neregint teksto gelmėse slypinčių prasminių sluoksnių ir atspalvių. Todėl 
nagrinėjamus tekstus skaido į atskirus, susijusius fragmentus, kuriuos 
vadina leksijomis, ir siekia suvokti jų prasmę bei funkcijas to teksto au- 
dinyje. Nors toks analitinis skaidymas neretai linksta į schemiškumą bei 
dirbtinumą, jis padeda įžvelgti iš karto dar nesuvoktas prasmes, geriau 
suprasti atskirų teksto blokų funkcijas ir semantinę prasmę sudétingame 
teksto audinyje. 

Šie Bartheso tekstinės rekonstrukcijos tyrinėjimai neabejotinai 
paveikė jo sekėjo Derrida konceptualias ir metodologines nuostatas. Jis 
radikalizuoja Bartheso išryškintus tyrinėjimo principus. Derrida dekons- 
trukcijos procedūros tikslas - demaskuoti ir sugriauti represyvias garsines 
kalbos nuostatas pirminio rašto atžvilgiu. Todėl Derrida nubrėžia griežtą 
takoskyrą tarp: 1) fonetinio (garsinio) kvazirašto, kurį traktuoja kaip 
organizuotą prievartą ir manipuliaciją ženklais, 2) vidinio, arba pirma- 
pradžio „archirašto“, slypinčio po ženklų skraiste, Šiam raštui būdingas 
unikalus pirmapradis kalbos ir būties suvokimas, kai kalba paverčia viską, 
prie ko prisiliečia, diskursyvine seka, kurioje „pats pasaulis virsta prasmin- 
gu tekstu, būtis pradeda kalbėti per įvairius kalbos sluoksnius“. Savotiškas 
pirmapradis archajiško rašto simbolis yra hieroglifas, klasikinė ženklinė 
struktūra, žyminti konkretų objektą, kurio hipotetinis pirmavaizdis ga- 
lėjo atsirasti anksčiau nei artikuliuota kalba. Dekonstrukcijos principas 
ir pagrindinio dėmesio centro perkėlimas į hieroglifiniam raštui būdingas 
ženklines struktūras padėjo Derrida atsiriboti nuo logocentrinės Vakarų 
mąstymo tradicijos ir pereiti prie „visų europinės sąmonės formų“, tekstų, 
kalbos ir valdžios formų dekonstrukcijos. 

Literatūros srityje Derrida prioritetą teikia didiesiems avangardinės 
ir modernistinės literatūros meistrams Mallarmé, Proustui, Joyce’ui, Ar- 
taud, Bataille ui, Sollersui. Šių literatūros reformatorių neretai estetikos 
ir filosofijos paribiuose balansuojančius tekstus jis labai vertina, kadangi 
jie paneigia tradicines literatūros normas, požiūrius į meno tikslus ir 
esmę, dekonstruoja literatūroje ir estetikoje viešpatavusias realistines 

nuostatas, laužo žanrus skiriančias ribas ir atveria naujas, už klasikinės 
estetikos ribų esančias meninio pasaulio suvokimo ir kūrėjo saviraiškos 
galimybes. Minėtų asmenybių įžvalgos ir jų kūryboje išryškėję klasikinių 
literatūros formų nuvainikavimo, naujų kalbinės saviraiškos galimybių 
principai jam yra svarbūs agen savąjį Vakarų mąstymo tradicijos 
išardymo projektą. 

Stiprų poveikį jo baie teorijai turi ir per neklasikinés filosofi- 
jos, vėlyvojo Heideggerio, Bartheso, Foucaulto tekstų filtrą perleistos iš Rytų 
Azijos sklindančios daoizmo ir čan (dzen) įtakos, kurias suaktualina 7 deš. ir 
vėliau Prancūzijoje vilnijusios „postmodernistinio orientalizmo“ bangos ir 
intensyvėjanti daoizmo, čan ir dzen idėjų recepcija. Šių komparatyvistinių ir 
orientalistinių tendencijų pėdsakus regime gramatologijos tyrinėjimuose. 


Gramatologija kaip dekonstrukcijos projektas 


Dauguma ankstyvųjų šio mąstytojo knygų sudaryta iš straipsnių, todėl 
juose ryškėja svarbiausių jį dominusių poststruktūralistinių idėjų sąveika, 
dėmesio centras nuo stabilių struktūrinių elementų tyrinėjimo perkeliamas 
į nestruktūrinių, tokių kaip improvizacija, atsitiktinumas, neišbaigtumas, 
geismas, noras, kūniškumas, valdžia, laisvė, kūryba, analizę. Jo mąstysenos 
pagrindas — principinis atsiribojimas nuo vyravusių struktūruotų Lévi- 
Strausso idėjų. Todėl jis kritikuoja ir pamatinę struktūralizmo sąvoką struk- 
titra, „Būtų nesunku įrodyti, - rašo Derrida, - kad struktūros konceptas (le 
concept de structure) ir netgi pats žodis struktūra yra epistemos (Iepistėmė), 
tai yra iškart ir vakarietiško mokslo, ir vakarietiškos filosofijos, kurios ša- 
knys siekia įprastinės kalbos dirvą, amžininkas“ (Derrida, 1967, 409). 

Ankstyvajame programiniame veikale De la Grammatologie („Apie 
gramatologiją“, 1967) Derrida atsiriboja nuo struktūralistų požiūrių į poe- 
tiką kaip į lingvistikos sritį ir išplėtoja platesnę discipliną - gramatologiją, 
kurioje fonologinė lingvistika traktuojama kaip sudedamoji šios mokslinio 
pažinimo srities dalis. Gramatologija yra ta mokslinio pažinimo sritis, kuri, 
kaip ir Bartheso tyrinėjimai, nuolatos balansuoja tarp estetikos, literatūros, 
lingvistikos; tai mokslas apie raštą, tokią pažinimo sritį, kuri neturi kon- 
kretaus ir aiškiai apibrėžto tyrinėjimo objekto. Šį neapibrėžtumą dar labiau 
paryškina Derrida pasirinkta prancūzų kalbos dalelytė de, kuri reiškia apie 
ir tarsi įprasmina klaidžiojimo ir tiesos ieškojimo procesą. Raštas čia, kaip 
ir Bartheso koncepcijoje, yra aktyvus kalbą kuriantis mąstymo procesas. 

Todėl filosofas paradoksaliai teigia, kad „raštas atsirado anksčiau už kalbé- 
jimą, anksčiau už kalbą“. Raštas traktuojamas kaip nuolatinis intelektinis 
žaismas žodžių prasmėmis, jautriausiais kalbos atspalviais. 


Knygos De la Grammatologie („Apie gramatologiją“, 1967) pradžio- Paul Valery 
je, formuluodamas pagrindinius savo mokslinės programos teiginius 
ir išryškindamas vakarietiškojo etnocentrizmo sąsajas su logocentrine 
pasaulėžiūra bei fonetinio rašto metafizika, Derrida pagrindinį dėmesį Jane Joyce 
sutelkia: 1) į rašto sąvokos išskleidimą; 2) metafizikos istoriją ir 3) moks- 
lo moksliškumo aiškinimą. Savo analizę pradeda nuo etnocentrizmo, 
kuris, pasak Derrida, visur ir visada diktavo sąlygas raštui ir tam, ką jis 
pavadina logocentrizmu. „Šio trigubo eksergo (exergon) tikslas, - rašo 
jis, - ne tik noras atkreipti dėmesį į etnocentrizmą, kuris visur ir visada 
valdo rašto konceptą (commander le concept de l'écriture). Arba į tai, ką 
pavadinsime logocentrizmu: fonetinio rašto (pavyzdžiui, raidinio) me- 
tafizika dėl mjslingy, tačiau svarbių priežasčių, nesuprantamy, žvelgiant 
iš paprasto istorinio reliatyvizmo pozicijų, iš esmės yra pirmas ir galin- 
giausias etnocentrizmas, kuris šiandien siūlo save visam pasauliui ir valdo 
pagal bendrą tvarką“ (Derrida, 1992, 11). Fonetinis raštas traktuojamas 
kaip galingas empirinis faktas, lemiantis vakarietiškosios logos įtakos 
persmelktą civilizacijos raidą. 

Rašto sąvoka Derrida koncepcijoje traktuojama „kaip peržengianti ir 
jungianti kalbos sąvoką“ (Derrida, 1992, 18), o rašto pažanga suvokiama 
„kaip proto pažanga“. Pamatinius gramatologijos klausimus formuluoja 
taip: „Kas yra raštas, kur ir kada jis atsirado?“ Ieškodamas atsakymų į šiuos 
klausimus kreipiasi į Rousseau, kurio idėjų ir teorijų analizei skiriamas iš- 
skirtinis dėmesys. Šis įtakingas Apšvietos ideologas, įsiterpęs metafizikos 

epochos viduryje tarp Descartes ir Hegelio, anot Derrida, yra vienintelis 
ir pirmasis, kuris „rašto redukavimą - tą giluminę visos epochos prielai- 
dą - pavertė tema ir sistema“. Jis taipogi įvertina ir Bartheso tyrinėjimus, 
kuriems būdingas išskirtinis dėmesys rašto kultūrai, nes būtent raštas, pa- 
sak šio mąstytojo, nutiesia supratimo tiltus tarp tekstų, žmonijos kartų ir 
kultūrų. Raštas čia suvokiamas kaip svarbiausias komunikacijos kanalas, 
siejantis įvairias gyvas ir mirusias civilizacijas, jų sukurtas idėjas. Raštas, 
o ne išgyvenimas ar gyvas žodis, yra veiksnys, suteikiantis prasmę dabar- 
tinio mąstančio Žmogaus egzistencijai ir formuojantis naują racionalumo 
tipą, kuris viešpatauja virš išplėsto ir radikalizuoto rašto pasaulio. Derrida 
puikiai suvokia: šis raštas išsivaduoja iš griežtos logoso priespaudos ir 
sudaro prielaidas Vakarų filosofijos, estetikos, literatūros, meno reikšmių, 
kurių gelminis šaltinis yra logos, dekonstrukcijai. 

Todėl rašto ir literatūros istorija Derrida veikaluose susijusi su me- 
tafizikos istorija. Metafizikos istoriją visose jos apraiškose nuo Platono 
ir Hegelio, netgi ir Heideggerio (kurį jis laiko nepakankamai radikalių 
metafizikos kritiku, todėl paverčia užsimaskavusiu jos šalininku) logosui 
visada priskiria tiesos pažinimo funkciją ir aukština racionalų protą, todėl 
metafizinės pasaulėžiūros įsigalėjimas nulemia rašto ir kalbos nuopuolį. 
O kadangi pagrindinis literatūros atsiradimo instrumentas kalba glūdi 
būties esmėje (heidegeriškas motyvas), vadinasi, pasaulis čia, kaip ir Bart- 
heso koncepcijoje, sudaro begalinį tekstą, kur judrias reikšmes, pasitel- 
kiant dekonstrukcijos metodą, galima išskaidyti ir iššifruoti. Remdamasis 
struktūralistinei ir poststruktūralistinei estetikai būdinga orientacija į lin- 
gvistikos metodologines prieitis, Derrida pereina prie analitinio sąvokų, 
sudarančių ontologijos, tai yra būties, esmę, suskaidymo (deconstituer). 

Derrida dvi skirtingas esaties ir nesaties mąstymo formas priešpriešina 
klasikinės metafizikos nuostatoms. Iškeldamas „būties kaip dalyvavimo“ 
(letre comme présence) kategorijos svarbą, jis, kaip ir daoizmo bei čan esteti- 
kos šalininkai, pabrėžia kūrėjo būties ir mąstymo įtrauktumo į nuolatinę er- 
dvės ir laiko koordinačių sistemą idėją ir teigia, kad fiksuotos dabarties nėra, 
nes joje nuolatos aptinkami praeities pėdsakai ir skleidžiasi ateities kontūrai, 
Mėgindamas apibrėžti santykį tarp esaties ir nesaties, jis iškelia aukščiausios 
tapatybės, kuri užslėptu pavidalu skleidžiasi tekstų pasaulyje, svarbą. | 

Kiekvienas tekstas yra dvilypis, nes jį sudaro du skirtingi sluoksniai - 
pirmas klasikinis, kuriame viešpatauja esaties idėja ir kuris kupinas pagar- 
bos protui, ir antras, tik panašus į pirmą. Todėl teksto skaitymas reikalauja 


Keturiolikta dalis. DERRIDA DEKONSTRUKTYVIZMAS 


iš skaitytojo ir suvokėjo „dvigubo mokslo“ - sugebėti nuolatos pereiti nuo 
pirmo (atviro) į kito (užslėpto) teksto išsakomas prasmes. Tai reikalauja 
išskirtinio dėmesio žodžiuose ir sąvokose slypinčių prasmi daugiapras- 
miškumui, kurio iš esmės neįmanoma įveikti. Tik REE ; 
teisingas akcentų déliojimas padeda išryškinti užslėp- 
tąsias antro teksto, tai yra pradinio teksto simuliakro, 
prasmes. Šis teksto metaforiškumas tiesiogiai siejasi 
su kalbos ypatumais. Derrida puikiai suvokia, kad 
kalbos taisyklingumas ir tikslumas tiesiogiai siejasi su 
jos grynumu, kas filosofijoje ir literatūroje negali būti 
vienareikšmiai traktuojama kaip nekvestionuojama 
vertybė. Tokia kalba, tapdama gryna ir vienareikšmė, 
praranda autentiškam mąstymui ir kūrybai nepapras- 
tai svarbų metaforiškumą, kuris suteikia kalbinėms 
figūroms daugybę įvairių konotacijų ir gelmę. Derrida, 
pradėjęs savo mokslinį kelią nuo mąstymo ir kalbos 
grynumą deklaruojančių Husserlio fenomenologijos studijų, nuosekliai ` Jean-Jacques 
evoliucionavo metaforiškos kalbos galimybių jvaldymo keliu. Šis procesas Rousseau 
akivaizdus brandžiuose, ypač vėlyvuosiuose, jo veikaluose. 

Jis, kaip ir daoizmo, čan tradicijos mąstytojai, besąlygišką prioritetą 
teikia metaforinėms, neturinčioms aiškaus apibrėžtumo sąvokoms, este- 
tinėms užuominoms, neišsakymams, pasitelkia įvairias retorines figūras, 
hiperboles, išradinėja sąvokas, vartoja žodžius su įvairiomis gramatinėmis 
ir sintaksinėmis aberacijomis. Labiausiai domina mažareikšmiais laikyti 
tekstai, pastabos, užrašai, komentarai, dienoraščiai, kuriuose jis ieško 
rakto naujam netradiciniam požiūriui į gvildenamas estetikos ir meno 
problemas, Autentiška kūryba, veikiama neklasikinės filosofijos, traktuo- 
jama kaip pasitraukimas iš išorinio pasaulio įtakos sferos, pasinėrimas į 
vidų, gelmę, gryną nebuvimą. Tai sudėtingas ir pačiam kūrėjui pavojingas 
aktas, neatsiejamas nuo išraiškos priemonių ir stilistinės raiškos formų 
tobulumo. 


Etnocentrizmo ir logocentrizmo kritika 


Derrida yra nuoseklus eurocentrizmo, chronocentrizmo, fonocen- 
trizmo, falocentrizmo, antropocentrizmo, arba, kitais žodžiais tariant, ra- 
cionalistinėje Vakarų mąstymo tradicijoje viešpataujančio logocentrizmo 

kritikas. Europinį etnocentrizmą jis tiesiogiai susieja su logocentrizmu, 
Vakaruose naudojamo fonetinio rašto metafizika. Logocentrizmas čia aiš- 
kinamas kaip etnocentrizmo metafizika tikrąja, o ne reliatyvistine prasme. 
Derrida koncepcijoje jis yra vakarietiškos istorijos nuosėda; skleidžiasi - 
kaip tiesiogiai nuo logos priklausomas vakarietiškojo mąstymo būdas, 
daugybe ryšių susijęs su filosofija, metafizika, mokslu ir kalba. Tai ne tik 
logos iškėlimas į įvairių mąstymo, pasaulio suvokimo procedūrų centrą, 
tačiau ir paties logos, kaip visus teorinius diskursus centruojančios jėgos, 
pripažinimas. Tai, kad europinis tapo pasauliniu dėl įvairių su juo susiju- 
sių jėgų, pasak Derrida, „verčia mus susilaikyti nuo kategoriško teiginio, 
kad logocentrizmas yra išimtinai europinis. Kartu jis ir nėra tiesiogiai 
visuotinis. Sakyčiau, logocentrizmas - universali struktūra, kuri, susidė- 
jus aplinkybėms, virto pasauline arba siekė tokia tapti gan paradoksaliu 
būdu; tai dabar jaučiame, ir labai aštriai. Tačiau fonocentrizmas daug uni- 
versalesnis, regiu skirtumą tarp logocentrizmo ir fonocentrizmo. Pastarąjį 
galima rasti net kinų kultūroje, kur niekad nebuvo logos ir kur raštas pagal 
tipą nebuvo fonetinis; vis dėlto ir ten pastebima balso valdžia [...] Todėl 
brėžčiau takoskyrą tarp fonocentrizmo ir logocentrizmo ir neteigčiau, kad 
logocentrizmas - universali struktūra“ (Derrida, 1993, 171-172). 

Anot Derrida, tarp skirtinguose civilizaciniuose pasauliuose ar kul- 
tūros tipuose vyraujančios etnocentrizmo formos, rašto ir konkrečioje 
kultūros tradicijoje viešpataujančio mąstymo būdo gyvuoja tiesioginis 
ryšys. Tačiau itin sudėtingas etnocentrizmo santykis su raštu. Jis išskiria 
du pagrindinius rašto tipus - fonologinį ir hieroglifinį, formuojančius 
esmiškai skirtingus kultūros, etnocentrizmo, mąstymo ir estetinio pa- 
saulio suvokimo tipus. Hieroglifinės kultūros etnocentrizmas įgauna 
specifinį „hieroglifinės Visatos“ pobūdį, o fonologizmas skleidžiasi kaip 
dogmiškas vakarietiškasis logocentrizmas, kurio pamatas yra fonetinio 
rašto metafizika. „Fonetinis raštas yra išskirtinės svarbos dalykas, nes 
akivaizdu, jog jis lemia visą mūsų kultūrą ir visą mūsų mokslą, visai 
nebūdamas tik vienu iš daugelio reiškinių. Tačiau jis nėra ir nulemtas 
kokios absoliučios ir neišvengiamos būtinybės“ (Derrida, 1992, 46). 

Fonetinis raštas čia siejamas su vakarietiškuoju etnocentrizmu, kuris 
logocentrizmo pavidalu siekia formuoti ir kontroliuoti Vakarų kultūros, es- 
tetinio pasaulio suvokimo sudėtinius sandus. Visa Vakarų metafizika ne tik 
nuo Platono iki Hegelio (įtraukiant net Leibnizą) ir net nuo ikisokratikų iki 
Heideggerio - tiesos šaltinį regėjo tik Logose, kuris neslėpė savo imperinių 

nuostatų rašto atžvilgiu. Pamatinė logocentrinés epochos nuostata buvo 
represyvus rašto išstūmimas ir jo nužeminimas, pagalbinės funkcijos kalbos 
atžvilgiu įtvirtinimas. Iš čia kyla požiūris į logos viešpatavimo epochą kaip 
„rašto pažeminimo“ metą. Kita vertus, tęsdamas neklasikinės filosofijos tra- 
diciją, Derrida ieško svarių 
argumentų logos pirmumą 
grindžiančiam mokslišku- 
mui sumenkinti. „Mokslo 
sąvoka ir rašto sąvoka, va- 
dinasi, ir mokslo apie raštą 
sąvoka turi mums prasmę 
tik tame pasaulyje, kuriame | 

L 


IP 
| 

jau yra kažkokie vaizdiniai 
apie ženklą (toliau bus pa- 
sakyta, kur yra pati ženklo 
sąvoka)“ (ten pat, 14). . : - 

Derrida ne Hegel; kaip Klasikinį vakarietiškojo EE Li Bo. 
mo įsikūnijimą“, o jo abstrakčią spekuliatyvinę kalbą — kaip klasikinę va- en SE 
karietiško metafizinio mąstymo apraišką, kuri, sureikšmindama vadina- 
mosios „filosofinės kalbos“, o tiksliau - mokslinio žargono - retoriškumą, 
ignoruoja kūrybiško mąstymo natūralumą. Pasak Derrida, sukilti prieš 
Hegelio mąstymo būdo spekuliatyvumą ir aukštinamos logocentrinės 
proto galios visuotinumą tradicinėmis intelektinėmis priemonėmis ne- 
įmanoma, nes apeliuoti galima tik į paties proto galimybes ir jo veiklos 
sferoje, t. y. proto valdomame pasaulyje. Todėl kaip pavyzdį pasitelkęs 
spekuliatyvias sąvokas „Dievas“ ir veiksmažodį „Būti“, jis konstatuoja 
pirmapradį tokios filosofinės kalbos naivumą. „Filosofinė kalba, - teigia 
jis, - priklauso kalbos (kalbų) sistemai. Kartu šis nespekuliatyvus pirm- 
takas visados įneša į abstrakčias spekuliacijas dviprasmiškumo. Kadangi 
ji yra pirmapradė ir nepašalinama, galbūt reikia, kad su šiuo dvipras- 
miškumu filosofija susitaikytų, ją ir save apmąstytų, kad ji pripažintų 
dvilypumą ir skirtingumą abstrakčios spekuliacijos gryniausia filosofine 
prasme. Niekas geriau nei Hegelis, tai, kaip man atrodo, to neišbandė“ 
(Derrida, 1967, 167). 

Derrida, greta Bartheso buvo vienas iš tų mąstytojų, kurie nuosekliai 
kritikavo Hegelio idėjų paveiktą ir vakarietiškoje kultūrinėje sąmonėje 
bei mąstymo tradicijoje įsigalėjusį centravimo principą. Jo išklibinimą ir 

panaikinimą jis laiko vienu svarbiausiu savo tikslų, kadangi centravimas, 
anot Derrida, pastebėjimo persmelkia praktiškai visas vakarietiškos kultūros 
ir protinės veiklos sritis. Filosofijoje, estetikoje, meno filosofijoje, psichologi- 
joje, meno psichologijoje ir meninės kūrybos procesų psichologijoje bei kitose 
su jomis susijusiose disciplinose neišvengiamai veda į raciocentrizmą. Jo 
tapsmo ypatumai paaiškina ir artimai su logocentrine metafizika susijusių 
vadinamųjų centrizmo tendencijų įsigalėjimą Vakarų racionalizuotoje 
metafizinio mąstymo tradicijoje (prisiminkime Aristotelio, Descarteso 
teorijas, vokiečių klasikinės racionalistinės filosofijos tradicijas ir jų pa- 
liktą gilų rėžį vėlesnėse filosofijos mokyklose bei koncepcijose). 

Teigdamas besąlygišką prioritetą racionaliam loginiam mąstymui ra- 
ciocentrizmas Vakarų mąstymo tradicijoje įtvirtina diskursyvios-loginės są- 
monės besąlygišką prioritetą, o civilizacijos teorijoje ir kultūrologijoje sąlygoja 
eurocentrinių mąstymo formų įsivyravimą, kadangi jos buvo traktuojamos 
kaip vienintelės moksliškai racionalaus mąstymo principais pagrįstos, vadi- 
nasi, vienintelės „teisingos“ ir „galimos“, kadangi „racionalumas“ čia supran- 
tamas kaip vienintelis galimas „teisėjas“ ir patikimas kriterijus sprendžiant 
apie kitas kultūros formas ar mąstymo tradicijas, kurioms, beje, dėl menamo 
„racionalumo trūkumo“ remiantis vakarietiškais kriterijais nebuvo suteikia- 
mas „tikros“ tolygios „vienintelei galimai ir teisingai Vakarų filosofijai“ tolygus 
statusas. Jei ir buvo pripažįstamos kitos neeuropinės mąstymo tradicijos, 
jos tiesiogiai ar labiau rafinuotu daugiau ar mažiau subtiliai maskuojamu 
pavidalu buvo traktuojamos kaip hierachiškai žemesnės ar dėl menamo 
racionalumo trūkumo (ko niekaip neprikiši daugumai, išskyrus daoizmą 
ir čan, kinų mąstymo tradicijos pakraipų ir mokyklų) „nevisavertės“. 

Todėl europinės socialinės praktikos ir mąstymo būdas paverčiamas 
aukščiausiu arbitru teisiant visas kitas kultūros, mąstymo ir pasaulio 
suvokimo formas. Prieš šią eurocentrinę nuostatą sukyla Derrida ir kiti 
postmodernizmo ideologai. Istorinės analizės plotmėje eurocentrinis cen- 
travimo principas veda į tiesinį futurocentrizmą, kuris remiasi pasenusio- 
mis Apšvietos tiesinės pažangos, arba evoliucijos, teorijomis, tiesmukai 
teigiančiomis, kad dabartis arba ateitis visada pažangesnė nei praeitis, o 
civilizacijos istorija plėtojasi vientisa kylančia linija, kurioje Rytų civili- 
zacijos yra praeitis, o Vakarų - nekvestionuojama dabartis ir ateitis. Šian- 
dien tokių hegeliškosios istorijos filosofijos temų reinterpretacijos įvairių 
humanistikos sričių specialistams sukelia tik atlaidžią šypseną. Prieš tokių 
primityvių požiūrių rudimentus ir kovojo kūryboje Derrida. 

Gvildendamas centravimo ir i8 jo išplaukiančio raciocentrizmo pada- 
rinius tolesnei Vakarų mąstymo tradicijos raidai ir kultūros sritims, Der- 
rida atkreipia dėmesį į jo poveikį istorinei sąmonei. Čia minėti požiūriai 
įgauna vadinamojo prezento - arba futurocentrizmo pavidalą, jis remiasi 
Apšvietos racionalizmu ir jam būdingu tikėjimu šviesia žmonijos ateitimi, 
kad istorinė dabartis ir ateitis yra neišvengiamai „geresnė“ ir „pažangesnė“ 
lyginant su iš tamsos ir barbarybės išplaukiančia ir į nenutrūkstamą pa- 
žangą judančia praeitimi. Tokie Apšvietos ideologų ir vokiečių klasikinės 
filosofijos korifėjų (ypač Hegelio) įtvirtinti požiūriai suleido gilias šaknis 
Vakarų istorinėje sąmonėje. Šios raciocentrizmo nuostatos išsiskleidžia 
ir toliau teoriškai grindžiamos substancionalistiniame redukcionizme, 
kurio šalininkai teigia, kad gyvuoja kažkokia išeitinė nekintama esmė. 
Filosofinio mąstymo plotmėje tai - SUBJEKTO kaip savotiško centro ar, 
kitais žodžiais tariant, filosofinių apmąstymų išeities taško vaizdinys, kuris 
yra „sudaiktinamas“ objekte, literatūros teorijoje - tai „turinys“, kuris yra 
suvokiamas kaip pirminis ir labiau svarbus nei jo išraiškos formos. 

Atmesdamas vakarietiškąjį centravimo principą Derrida artėja prie 
Rytų Azijos daoizmo, čan, dzen mąstymo tradicijoms būdingo dialektiš- 
kesnio požiūrio į opozicinių struktūrų ir reiškinių santykius. Jo požiūriu, 
užtenka atsisakyti tvirtai į mūsų sąmonę „įkaltos“ vakarietiškos kultūros 
ir mąstymo tradicijos dogmatiško centruoto mąstymo nuostatos ir pa- 
keisti požiūrio perspektyvą, atsiribojant nuo centracijos principo tuomet, 
pavyzdžiui, grožį ar turinį lengvai galime sukeisti vietomis su bjaurumu 
ar forma. 

Derrida domina ne tiek tradicinių požiūrių klibinimas ir dviejų 
analizuojamų poliarinių segmentų „apvertimas“ išliekant to paties me- 
lagingo centruoto vakarietiško metafizinio mąstymo plotmėje, tačiau pa- 
čios centracijos principo esmėje glūdinčios „pirmumo“ idėjos paneigimas, 
kuriam nesant hierarchinė priklausomybė ir skiriančioji riba tarp polia- 
rinių segmentų. Tokiu būdu atsiveria galimybė opozicinio skirtingumo 
(différence) idėjos viešpatavimą pakeisti kitoniškumo (différance) nuos- 
tata, kuri atsiribodama nuo hierarchiškumo atveria galimybę koegzistuoti 
daugybei skirtingų, tačiau vienodai vertingų reikšmių, idėjų, pozicijų. 
Glaudžiai ir visai kitame hierarchinės priklausomybės nepripažįstančia- 
me lygmenyje sąveikaudami, šie elementai išstumia iš teorinio diskurso 
lauko kaip archajiškos, išsėmusios potencines galimybes „praeities lie- 
kaną“ - centravimo principą. 

Vadinasi, sureikšmindamas dichotominio mąstymo nuostatas ir 
pabrėždamas vienos iš dviejų opozicijų vertybinį pranašumą, centravimo 
principas persmelkia visas Vakarų žmogaus mąstymo ir pasaulio suvoki- 
mo sritis: filosofijoje, estetikoje, psichologijoje jis lemia raciocentrizmą, 
arba, kitais žodžiais tariant, logocentrizmą, o civilizacijos teorijoje ir 
kultūrologijoje - eurocentrizmą. Pradinis vakarietiškojo logocentrizmo 
taškas yra nesąlygiškas diskursyvinės loginės sąmonės prioritetas visų kitų 
sąmonės ir žmogaus kūrybinės veiklos formų atžvilgiu, o eurocentrizmo - 
Vakaruose susiformavusių socialinių praktikų, mąstymo tradicijų, estetinio 
pasaulio suvokimo ir meninės kūrybos principų traktavimo, kaip pavyz- 
dinių, universalių ir privalomų visoms hierarchiškai žemesnėms kultūros 
formoms. Todėl europinės socialinės praktikos ir mąstymo tipo paverčiamas 
aukščiausiu arbitru teisiant kitas kultūros, mąstymo, estetinio pasaulio 
suvokimo ir meno formas. 

Prieš šią eurocentrinę nuostatą sukyla Derrida ir postmodernizmo 
ideologai. Istorinės analizės plotmėje eurocentrinis centravimo principas 
reiškia futurocentrizmą, kuris remiasi pasenusiomis švietėjų tiesinės 
pažangos, arba evoliucijos, teorijomis, teigiančiomis, kad dabartis arba 
ateitis pažangesnė nei praeitis, o civilizacijos istorija plėtojasi vientisa 
kylančia linija, kurioje Rytų civilizacijos yra praeitis, o Vakarų - nekves- 
tionuojama dabartis ir ateitis. Derrida uždavinys - dekonstruoti Apš- 
vietos idėologijos ir hegelizmo Vakarų modernioje sąmonėje įtvirtintas 
nuostatas. Šio uždavinio ir kėlimas, ir praktinis įgyvendinimas suteikia 
tyrinėtojui galimybę išsivaduoti iš nusistojusių mąstymo stereotipų ir iš 
esmės kitaip pažvelgti į Rytų ir Vakarų mąstymo tradicijų sąveikos bei 
humanistikos sričių problemas. 


Apeliacija į Rytus 


Gimęs ir augęs žydų šeimoje Alžyre, Derrida domėjosi įvairiomis Rytų 
kultūromis, tačiau kaip ir daugelis postmodernizmo ideologų prioritetą 
teikė Rytų Azijos hieroglifinio rašto ir mąstymo principų lyginamajai ana- 
lizei su Vakarų. Šiuos lyginamuosius ekskursus į kinų ir japonų kultūras 
nesunkiai galima rasti daugelyje jo tekstų. Analizuodamas etnocentrinę 
Vakarų metafiziką ir su ja susijusį logocentrizmą, jis nuolatos lygina kinų 
ir Vakarų rašto istorijas, grįžta prie Apšvietos epochos chinoiserie teorijų, 
kurios konceptualiai buvo grindžiamos Leibnizo kinų ir europinio rašto 

lyginamosiose analizėse. Kinų hieroglifinį raštą Leibnizas, skirtingai nei 
vakarietišką, traktavo kaip nepriklausomą nuo istorijos ir jų ženklus laikė 


labiau filosofiniais, o siūlė kurti tokį universalų raštą, kuriam kinų hie- 


SES Š à ER ne LÉ SP PLIS SRE IES ši 
roglifinio rašto vizualumas suteiktų apmatus. Derrida nuvainikuoja šias 
iliuzijas. „Logocentrizmas, - pabrėžia Derrida, — tai etnocentrinė metafi- 
zika pirmapradė, o ne „reliatyvistine“ prasme. Jis susijęs su Vakarų istorija. 
Nors Leibnizas savo „Charakteristikų išdėstyme“ apeliuoja į kinų modelį, 
tačiau šis modelio ryšių nutraukimas su logocentrizmu yra tik regimybė, 
Klausimo esmė ne tik ta, kad šis modelis pateikia kažkokį primityvų po- 
žiūrį į kinų raštą, tačiau ir ta, kad po pagyrimų kinų raštui jame išryškėja 
netikslumai ir būtinybė jį koreguoti“ (Derrida, 1992, 117-118). 
Kalbėdamas apie vakarietiškojo eurocentrinio mąstymo įveikimo 
galimybes, jis prioritetą teikia intelektinėms priemonėms. Vadinasi, hege- 
liškojo eurocentrizmo nuostatas reikia griauti apeliuojant į jau aukštinto 
proto galimybes. Geriausias klaidingų oponento nuostatų nuvainikavimo 
būdas - pasinėrimas į tą mąstymo plotme, kurioje jos skleidžiasi, ir jų nu- 
vainikavimas. Šiuo požiūriu Derrida tęsia Shopenhauerio ir Nietzschesės 
nubrėžtą Rytų ir Vakarų mąstymo tradicijų suartinimo liniją. Tačiau šioje 
srityje jį stipriau veikia iš vėlesnių kartų mąstytojų Bartheso ir Heidegge- 
rio įtaka. Pirmojo poveikis akivaizdžiau reiškiasi kalbos ir tekstinių struk- 
tūrų analizės plotmėje, o antrojo - ontolologijos ir meno filosofijos. 
Mąstytojas veržiasi iš graikų ir klasikinės Vakarų metafizikos su- 
formuotų mąstymo sistemų ir, remdamasis neklasikiniais daoizmo, čan 
(dzen) mąstymo principais, siekia pradėti viską iš naujo, tai yra sponta- 
niškai pasineria į estetinių, literatūrinių tekstų, meno kūrinių stichiją, 

pateikia naują, jų interpretaciją. Derrida klibina pamatinius akademinės 
filosofijos principus ir Vakarų civilizacijų vertybių esmėje slypintį me- 
tafizinį mąstymą, jam būdingą „centravimo“ principą keičia „atviru“ 


“ reliatyvizmui ir įvairioms improvizacinėms nuostatoms. 


Iš tikrųjų Vakarų mąstymo tradicija, skirtingai nei, pavyzdžiui, Rytų 
Azijos, griežtai atskiria ir supriešina opozicijas, paversdama jas poliarinė- 
mis kategorijomis (būtį ir nebūtį, pilnatvę ir tuštumą, kietą ir minkštą, vyrą 
ir moterį, dvasią ir kūną, gėrį ir blogį, grožį ir bjaurumą, turinį ir formą ir 
pan.). Toks kategoriškumas svetimas Rytų Azijos mąstymo tradicijoms; jis 
traktuojamas kaip primityvaus paviršutiniško mąstymo apraiška, kadangi 
realioje tikrovėje tokios ribinės minėtų sąvokų formos neegzistuoja. Nekyla 
abejonės, kad Derrida, demonstruodamas savo prieraišumą Rytų koncepci- 
joms, yra teisus, nes tarp priešybių kaip ir teigia daoizmo, čan, dzen adeptai 
gyvuoja daug sudėtingesni priklausomybės ir perėjimo iš vienos poliarinės 
būsenos į kitą santykiai. Todėl tarkim, minėtoms rytietiškoms kryptims 
svetimas vakarietiškas gėrio ir blogio, grožio ir bjaurumo supriešinimas, 
kadangi, priklausomai nuo konkretaus atvejo ir situacijos, tarp jų gyvuoja 
daugybė sudėtingiausių tarpinių būsenų, kartais netgi viena priešybė natū- 
raliai gali perimti kitos funkcijas. Pavyzdžiui, subanalintas grožis gali virsti 
banaliu, tada jis vadinasi bjaurumu, o gilus ir išraiškingas bjaurumo apraiškų 
perteikimas gali įgauti grožio funkcijas ir pan. 

Derrida kaip ir daugelis postmodernizmo ideologų domėdamasis 
Rytų Azijos mąstymo tradicijomis suvokia tokio reliatyvistinio centruotu- 
mą neigiančio požiūrio perspektyvas ir niuansus gvildenant kultūrologi- 
jos, filosofijos, estetikos problemas. Tai sąlygoja jo pastangas nuvainikuoti 
centravimo principą, kuris tiesiogiai siejasi su nesąmoningu privilegijuotos 
padėties vienam opozicijos nariui suteikimu ir, svarbiausia, perkėlimu į jį 
vertybinių akcentų. 

Derrida atkreipia dėmesį, jog į kinų ir japonų iš esmės nefonetinį 
raštą jau seniai buvo įtraukta ir fonetinių elementų, nors bendroje rašto 
struktūroje vyravo ideogramos arba algebra. Tai liudija, kad Rytų Azijos 
civilizacijų kultūros „galingas srautas plėtojosi visai kita, nepriklausoma 
nuo logocentrizmo, kryptimi“ (d'un puissant mouvement de civilisation 
se dėveloppant hors de tout logocentrisme) (ten pat, 137-138). Subjekto 
sureikšminimas graikų ir Vakarų filosofijoje, pasak jo, padeda įsigalėti 
ribotam binariniam mąstymui, kuris dalija pasaulį į kūnišką ir dvasinį, 
gamtinį ir kultūrinį, į objektą ir subjektą. Toks mąstymas yra svetimas 

daoizmo, éan ir dzen mastymo tradicijoms, kuriy Salininkai skelbia su- 
bjekto ir objekto, žmogaus ir jį supančio pasaulio vienybės principą. 

Laiške Toshihiko Izutsu, garsiam japonų komparatyvistui sufijų ir 
dzen estetikos žinovui, Derrida rašė: „Nepaisant regimybės, dekons- 
trukcija nėra nei analizė, nei kritika, ir šio termino vertimas tai turi tu- 
rėti omenyje, Tai ne analizė, nes kiekvienos struktūros demontažas nėra 
regresija į paprastą elementą, kažkokią neskaidomą ištaką. Šios vertybės, 
taip pat kaip ir analizė, pačios yra tam tikros filosofemos, paklūstančios 
dekonstrukcijai. Tai taip pat ne kritika įprastine arba kantiškąja prasme. 
Tą patį pasakyčiau ir apie metodą. Dekonstrukcija — ne metodas ir juo 
virsti negali (Derrida, 1993, 55). 

Dekonstrukcijos procedūrose ypatingą svarbą įgauna spontaniška 
mąstymo sklaida įvairiomis kryptimis, sugebėjimas laisvai operuoti skir- 
tingomis kalbomis, prasminiais jų sluoksniais ir atspalviais. Čia kaip ir 
daoizmo bei čan estetikos tradicijoje išnyksta priešprieša tarp subjekto ir 
objekto, žaidimo ir rimtos veiklos, skaitymo ir rašymo, tiesos ir netiesos, grožio 
ir bjaurumo, pabrėžiamas pasaulio suvokimo holizmas, daugiamatiškumas, 
įvairių tyrinėjimo strategijų ir metodų susipynimas, mąstymo atvirumas ir 
atsiribojimas nuo nusistojusių schemų, teorinių konstrukcijų neišbaigtumas, 
asistemiškumas, analizės daugiasluoksniškumas, tyrinėjimo strategijų bei me- 
todologinių prieigų įvairovė. Nors dekonstrukcijos procedūros atliekamos 
visur, esminis jų bruožas tas, kad jos „visada tiesiogiai yra priklausomos nuo 
ypatingų, vietinių, idiominių sąlygų“ (Derrida, 1993, 165). 

Derrida dekonstrukcijos koncepcijos sąsajos su Rytų Azijos mąsty- 
mo tradicijomis tapo pastebėtos įvairių šalių mąstytojų. Derrida taip pat 
atkreipia dėmesį, kad Prancūzijoje, JAV, Japonijoje ir Kinijoje sparčiai 
gausėja straipsnių, siekiančių įrodyti, kad „poststruktūralizmas, arba 
tai, kas vadinama dekonstrukcija, labai primena tai, ką dzenbudistinė 
mintis, ypač Dogeno dzenbudizmas, sukūrė prieš daugelį metų. Kinijoje 
analogiški reiškiniai pastebimi pastaraisiais metais, kadangi tam tikras 
atvirumas Vakarams ten pagimdė tuos pačius rezultatus. Aš neskaitau 
kiniškai ir nežinau, kas ten rašo, tačiau sprendžiant pagal tai, ką man 
pavyko perskaityti angliškai, - labai įdomūs dalykai, apie kuriuos verta 
dar kalbėti“ (Derrida, 2007, 131-132). Komentuodamas kinų filosofų tei- 
ginius, dekonstruktyvizmo sąsajas su kinų mąstymo tradicijomis Derrida 
pastebi, kad jų savo teiginių „įrodymai kartu yra ir įtikinami, ir elegantiš- 
ki, ir tikroviški, ir akli savo pačių prielaidoms“ (ten pat, 132). 

Dekonstrukcijos eiga 


Derrida, plétodamas Nietzscheés ir Heideggerio idéjas bei radika- 
lizuodamas jy pateiktą Vakarų racionalistinés metafizikos destrukcijos 
programą, kuria savitą dekonstrukcijos teoriją. Melagingą logocentrinį 
mąstymą Derrida siūlo įveikti pasitelkiant dekonstrukcijos (deconstrui- 
re - lotyniškas gr. žodžio analizė vertimas) sąvoką. Remdamasis sąvokos 
dekonstrukcija kontekstualumu, Derrida aiškina, kad jos prasmė atsi- 
skleidžia tik kitų, sakykim, raštas, tekstas, pėdsakas, supplėment, dif- 
Jėrance ir panašiai kontekste. Pamatinė dekonstrukcijos nuostata remiasi 
Vakarų kultūrai būdinga „fonologocentrizmo“ (kalbos pirmumo rašto 
atžvilgiu) kritika. 

Dekonstrukcijoje Derrida išskiria šias pagrindines pakopas: 1) iš dis- 
kursų lauko ar teksto ištraukia konkrečias binarines opozicijas; 2) išskiria 
vieno iš dviejų opozicinių terminų negatyvią prasmę; 3) terminus perstato 
atvirkštine tvarka; 4) teoriškai pagrindžia abiejų opozicinių - pozityvaus 
ir negatyvaus - terminų vienalytiškumą ir lygybę; 5) išryškina jų bendras 
neutralias prielaidas; 6) silpnina vakarietiškoje sąmonėje viešpataujančius 
mąstymo stereotipus. Būtent hierarchinės opozicijos, Derrida manymu, 
sudaro vakarietiškojo logocentrinio mąstymo pamatus. Griaudami juos, 
klibiname ir logocentrines Vakarų pasaulėžiūros nuostatas. Pradžioje pa- 
rodydami, kad vienos opozicijos esantis terminas iš tikrųjų yra pirmapra- 
dis, o antras yra tik pirmojo gyvavimo galimybė. Pasirodo, kad raštas yra 
tik tam tikras laisvas ženklų žaismas ir nuolatinis vienų tekstų derinimosi 
prie kitų procesas. Vadinasi, dekonstrukcijos procedūroje Derrida, pirma, 
iš principo atsiriboja nuo Vakarų mąstymo tradicijai būdingo subjekto 
ir objekto dualizmo ir, antra, jam priešpriešina minėtą daoizmo ir čan 
(dzen) mąstymo tradicijoms būdingą priešybių vienybės nuostatą. 

Derrida, analizuodamas Saussureo ženklo teoriją, atkreipė dėmesį į 
dualistinę jo ženklo interpretaciją, kur ženklo reikšmė buvo traktuojama 
kaip pirmapradė substancija, nepriklausoma nuo jo kalbinės išraiškos. 
Šveicarų lingvistas tyrinėjimuose išsakė, beje, ir kitą požiūrį: gyvuoja 
ir įvardijama, skleidžiasi vienu metu ir kaip skirtingos lapo pusės neat- 
siejamai vienas nuo kito. Todėl, atmetę logocentrinèje Vakarų mąstymo 
tradicijoje viešpataujantį centravimo principą, iš karto įsitikinsime, kad 
ženklas ir jo reikšmė atspindi ne statiškus, o dinamiškus dialektinės sq- 
veikos procesus. Vadinasi, tarp šių dviejų segmentų, pavyzdžiui, turinio 

ir formos, yra vidinė priklausomybė ir abu segmentai gali keistis vieto- 
mis. Logocentrinio mąstymo paradigmoje vienam dvinarės struktūros 
segmentui iš anksto suteikiamas pirmapradis vaidmuo. 

Derrida siekia iš esmės panaikinti logocentrinės pasaulėžiūros perša- 
mą išankstinio centravimo, prioriteto idėjas, ištrinti binarinio mąstymo 
nubrėžtas neįveikiamas ribas tarp opozicinių kategorijų, jų klasifikavimo 
vertės požiūriu. Iš čia kyla įsitikinimas, kad modernistinėje estetikoje 
viešpataujančią opozicinių skirtumų nuostatą turi pakeisti nauja postmo- 
derni skirtingumo, nepanašumo, daugybės panašių, tačiau ne tapačių ir 
traktuojamų kaip vienodai vertingų prasminių išraiškų koegzistavimo 
idėja. „Skirtingumas (différance), - rašė Derrida, - yra tai, kas padeda 
įvardijimo judesiui tapti įmanomu tik tuomet, kai kiekvienas elementas, 
įvardytas kaip „gyvuojantis“ ir atsirandantis dabarties scenoje, santykiau- 
ja su kitokiu, nei jis pats, saugo praeities elemento skambesio atgarsius 
_ ir kartu yra ardomas vibracijos savo santykio su ateitimi elementą; šis 
pėdsakas gali būti sėkmingai siejamas ir su vadinamąja ateitimi, ir vadi- 
namąja praeitimi; jis sukuria vadinamąją dabartį jau savo santykiu į tai, 
kuo jis pats nėra“ (Derrida, 1972, 13). 

Viename interviu mokslininkas aiškina dažnus su jo dekonstrukci- 
jos teorija susijusius nesusipratimus. Paprastai, anot jo, dekonstrukciją 
„vaizduoja kaip tai, kas neigia bet ką išorinį santykyje su kalba, kaip visko 
įjungimo į kalbą būdą. Žmonės, siekiantys pavadinti „kalba“ tai, ką aš 
vadinu „tekstu“, nes kažkada parašiau: „be teksto nėra nieko“, paprastai 
išverčia ir interpretuoja šį mano pasakymą taip: „be kalbos nėra nieko“. 
Tačiau, jei kalbésime apie tai labai glaustai ir schemiškai, viskas yra prie- 
šingai - dekonstrukcija prasidėjo nuo logocentrizmo ir fonocentrizmo 
dekonstrukcijos, siekimo išlaisvinti mąstymą nuo lingvistinio modelio, 
kuris vienu metu - turiu omenyje septintąjį dešimtmetį - buvo labai įta- 
kingas, viešpatavimo. Vadinasi, tai labai gilus ir, sakyčiau, ideologiškai ir 
politiškai motyvuotas nesupratimas - vaizduoti dekonstrukciją priešinga 
tam, kuo ji iš tikrųjų yra“ (Derrida, 1993, 153-154). 

Taigi dekonstrukcijos procedūra nėra destrukcija, kuri siejasi su 
griovimu, ji nesitenkina tik negatyviais judesiais, yra plastiška, išradinga, 
daugiasluoksnė, pripažįstanti skirtingų žiūros taškų, metodologinių prieigų 
vertę. Norėdamas paaiškinti savo požiūrį, Derrida dekonstruojamą tekstą 
palygino su moters prigimtimi, kuriai, jo nuomone, būdinga ne fiksuota 
esmė, nes ji nuolatos keičiasi, o veiksmai iš principo yra dviprasmiški. 

Visi kultūros tekstai, ženklai dekonstrukcijos estetikoje aiškinami kaip 
nestabilūs, nes nėra amžinų ir nekintamų dėsningumų. Todėl absoliučiai 
visais analizės elementais galima filosofiškai suabejoti. Dekonstrukcija čia 
iškyla kaip humanitarinių mokslų duomenimis paremta paskirų kultūros, 
meno, literatūros elementų dekonstrukcija ir rekonstrukcija, išardymas ir 
surinkimas. Šios procedūros tikslas - pertvarkyti pamatines Vakarų civili- 
zacijos suformuotas metafizinės filosofijos, estetikos kategorijas ir atsisakyti 
binarinio mąstymo principų. 

Derrida veikaluose plėtojama dekonstruktyvinė hermeneutika 
atskleidžia konkrečiuose kultūros ir meno tekstuose funkcionuojančių 
pamatinių sąvokų, metaforų saskambi ir priklausomybę nuo greta esančių 
kultūros tekstų, išryškina teksto ir interteksto prasmių žaismą, prasmes 
traktuoja kaip gelminius kultūros ir meno „balsus“, kurių prasmė yra re- 
liatyvi ir nestabili. Dekonstrukcijos procese kiekvieno kultūros ir meno 
teksto interpretacija ne tiek atskleidžia jo prasmę, kiek išplečia teksto 
ribas, suteikdama interpretacijos procedūrai begalybę, kai darosi nebej- 
manoma vienintelė teisinga interpretacija. 

Akivaizdu, kad Derrida kritikos patosas nukreiptas į Vakarų mąsty- 
mo tradicijoje viešpataujantį racionalaus proto kultą, žmogaus sureikšmi- 
nimą ir gamtos nužeminimą. Jis, kaip ir Nietzsche, išskiria Vakarų men- 
talitetui būdingą ekstravertiškai orientuotą „geismo jėgą“ („valios galiai“ 
analogą), formuoja represinį logocentrinį požiūrį į kultūrą, natūraliai 
besiplėtojantiems kultūros reiškiniams primeta destruktyvią valią. Kal- 
bėdamas apie tai, kaip reikėtų įveikti intelektinį vakarietiškos metafizikos 
terorą, jis apeliuoja į Nietzscheės, Freudo, Heideggerio idėjas ir primena 
jų kompromisiškumą. Kita vertus, jis konstatuoja ir logocentristinės Va- 
karų metafizikos, besiremiančios racionalaus proto principais, sunykimą, 
jos bejėgiškumą analizuojant sudėtingus šiuolaikinės filosofijos, estetikos 
ir meno raidos procesus. 

Derrida atmeta Vakarų mąstymo tradicijos pretenzijas į univer- 
salios filosofijos statusą ir kritikuoja nuo Platono ir Aristotelio laikų 
nusistojusį įsitikinimą, kad žodis yra adekvatus minčiai. Atsiribodamas 
nuo „senamadiškojo platonizmo“ ir hegeliškojo logocentrizmo, filosofas 
plėtoja teoriją, kad kalba, užuot adekvačiai reiškusi jautriausius minties 
posūkius, kontroliuoja kalbančiojo mąstymą. Jo kritika kreipiama į nuo 
Platono laikų europiniam mąstymui būdingą dualizmą, nuolatinį opera- 
vimą opozicijomis: pasaulis-idėja, subjektas-objektas, gamta-kultūra, 

buvimas-nebuvimas, gėris-blogis, grožis-bjaurumas, vyras-moteris, 
rašymas-kalbėjimas ir pan. 

Pamatinių kalbos sistemoje slypinčių dėsnių ir skirtumų (diffėrence) 
ignoravimas, Derrida nuomone, pasmerkė Vakarų filosofiją neautentiš- 
kam binariniam mąstymui ir įtvirtino „centravimo“ principą. Išsigelbė- 
jimą iš opozicinio centruoto mąstymo ribotumų jis įžvelgia Nietzscheės 
„Simptomatologijoje“. Jos metafizinei gramatikai mąstytojas priešpriešina 
metaforišką „šifrą be tiesos“ arba netgi „šifrų sistemą“, kuriai svetimas 
tiesos siekimas (Derrida, 1969, 57). 

Vadinasi, ne visada garsiai skelbiamas Derrida tyrinėjimų tikslas — 
dekonstruoti į universalios filosofijos statusą pretenduojančią klasikinę Va- 
karų mąstymo tradiciją, suformuotą Hegelio sąvokų. Jo kritika pirmiausia 
nukreipta į abstrakčias Vakarų klasikinės filosofijos sąvokas: metafizika, 
ontologija, esmė, reiškinys, tiesa, tikslas ir pan. Todėl dekonstrukcijos 
programos plėtotė yra nuolatinė diskusija su pamatinėmis klasikinės Va- 
karų ir ypač hegeliškosios filosofijos nuostatomis. Dekonstrukcija, pasak 
Derrida, negali būti analizė (nes jai svetimas siekimas suvesti tyrinėjamus 
reiškinius į paprasčiausius elementus), ji negali būti ir sintezė. Dekons- 
trukcijos procedūra yra tuo pačiu metu struktūralistinis ir antistruktūra- 
listinis (poststruktūralistinis) judesys, nes ankstyvoji dekonstrukcijos pro- 
ceso fazė skleidžiasi struktūralistinės metodologijos nubrėžtų procedūrų 
lauke: objekto skaidyme į smulkesnius elementus, jų grupavime į tam 
tikrus struktūrinius elementus, jų tarpusavio ryšių nustatymą ir pan. Čia 
svarbiausia ne griovimas, o struktūros rekonstrukcija, laikinas sudeda- 
mųjų struktūros elementų demontažas. Pirmąją struktūrų išardymo fazę 
vėliau pakeičia priešingos krypties judesys, tai yra išskaidytų ir išardytų 
elementų surinkimas ir suvedimas į visumą. 

Beje, dekonstrukcija padeda mąstytojui sutelkti dėmesį į save, vidinį 
pasaulį, mąstymo procedūras. Šis metodas susideda iš nuolatinio siekimo 
mąstyti apie save, siekti savimonės ir nuolatinis susidūrimas su nesėkmė- 
mis šiame kelyje. Kitaip sakant, dekonstrukcijos praktika - tai pastangos 
konstruojant mintį dekonstruoti save ir šiuo konkrečiu veiksmu ar metu 
kuriamą teorinę konstrukciją. Visi kultūros ženklai čia aiškinami kaip dvi- 
lypiai, dviprasmiai, nestabilūs; nėra jokių amžinų ir nekintamų struktūrų, 
nepajudinamų dėsningumų, todėl viskas gali būti filosofiškai „išklibinta“. 
Dekonstruoti opoziciją, vadinasi, sugriauti nusistojusios hierarchijos ir 
centravimo principus. 

Dekonstrukcija yra estetinio pobūdžio procedūra, susikaupimas prie 
teksto žaismo priešingai jo prasmei. Taigi Derrida estetine ekvilibristika 
jau įžengia ne tik į estetikos, filosofijos, bet ir į kultūrologijos bei her- 
meneutikos problemų lauką. Dekonstrukcijos hermeneutika daugiausia 
dėmesio sutelkia į vakarietiškajam mąstymui būdingo aptarto centravimo 
principo išklibinimą, įvairių tekstinių ir intertekstinių prasmių Zaismus, 
kurių metaforinė prasmė niekuomet neatsiskleidžia iki galo, nes principi- 
nis neišbaigtumas čia, kaip ir daoizmo čan, dzen estetikoje, yra tiesioginė 
postmodernizmo estetikos skelbiamo autentiškos kūrybos neišsakomu- 
mo, tiesos ir grožio reliatyvumo išraiška. 


Postestetikos erdvės 


Dekonstrukcijos procedūrų išdava - ne metafizikos pabaiga, o jos 
užsklendimas, suskliautimas, išorinio pavertimas vidiniu, besisklei- 
džiančiu vidinėje Teksto erdvėje, tai yra filosofijos virsmas kokybiškai 
nauja postfilosofija, estetikos - postestetika, kurios pagrindiniai skiriamieji 
bruožai - estetinės raiškos formų, tekstų įvairovė, jų susipynimas, laisvos 
transformacijos iš vienos raiškos formos į kitą, iš vieno teksto — į kitą 
tekstą ir kontekstą, neapibrėžtumas, neišsakymas, estetinė užuomina, iš- 
skirtinis dėmesys marginaliniams reiškiniams, situacinėms kategorijoms, 
stilistinių ir meninės kalbos formų įvairovei. Tai jau kokybiškai naujos 
postmodernistinės estetikos principai. 

Derrida apeliuoja į Nietzscheės teiginį, kad „senoji estetika visada buvo 
vartotojų (pasyvių ir imlių) estetika, todėl ją pakeisti turi gamintojų este- 
tika“ (Derrida, 1978, 61). Tačiau tenka pripažinti, kad ankstyvajai Derrida 
estetikai, ypač studijai Force et signification („Jėga ir reikšmė“), kuri vėliau 
buvo pirmosios didelės apimties jo knygos Lécriture et différence pradžia, 
dar būdingas kompromisinis požiūris į Vakarų estetinę tradiciją, tačiau 
vėliau ji vertinama vis pesimistiškiau. „Struktūralistinė pozicija ir mūsų 
dabartinė padėtis kalbos akivaizdoje arba pačioje kalboje yra ne tikistorijos 
momentas. Greičiau tai nustebimas ir suglumimas kalbos akivaizdoje, kaip 
prieš istorijos versme. Priešais istoriškumą. Pagaliau lygiai tas pats kaip 
pripažinimas, išrutuliotas iki pasaulinės kultūros mastų, pakartojimas tos 
su niekuo nepalyginamos nuostabos dėl kalbos galimybių, suaudrinusių 
vadinamąjį vakarietiškąjį mąstymą (la pensée occidentale), pakviestą skleisti 
savo viešpatavimą tada, kai Vakarų viešpatavimas blėsta“ (ten pat, 10-11). 


Keturiolikta dalis. DERRIDA DEKONSTRUKTYVIZMAS 


Pavyzdžiui, Vakarų klasikinė estetika nekvestionuojama vertybe laiko 
grožį, todėl bjaurumas dažniausiai traktuojamas tik kaip estetinės vertės 
neturintis antipodas, antraeilė, pavaldi jai kategorija. Vėlesnė Vakarų 
estetinės minties raida atskleidė tokio grožio ir bjau- 
rumo supriešinimo nepagrįstumą. Tai turėjo lemtingų 
pasekmių klasikinės estetikos nuosmukiui. Rytų Azijos 
estetikos veikimas gilesnių poliarinių kategorijų grožis 
ir bjaurumas santykių suvokimas lėmė prioritetinės 
grožio kategorijos padėties saulėlydį dabartinėje este- 
tikos kategorijų sistemoje. Centrinę grožio kategorijos 
padėtį Vakarų estetikoje veikiant (Rytų Azijos estetiš- 
kumo sampratai) dabar vis tvirčiau užima neutrali ir 
universalesnė kategorija „estetiškumas“, kuri po savo 
stogu jungė visų įmanomų poliarinių estetinių katego- 4 
rijų apraiškas, nesuteikdama joms hierarchinio centruojančio atspalvio. Paul Claudel 

Stiliaus, meno kūrinių formos ir apskritai meninės išraiškos pro- | 

blemoms Derrida teikia išskirtinę svarbą. „Stiliaus klausimas, - rašė 
jis, - visados yra egzaminas. Stilius visada turi būti smaigalyje, kaip kad į 
priekį išsikišęs burlaivio pirmagalio snapas, įveikiantis vandens paviršiaus 
pasipriešinimą“ (Derrida, 1978, 29). Nors Derrida estetikai labai svarbus 
turinio ir formos vienybės principas, lemiantis kūrinio jėgą, harmoniją 
. ir grožį, tačiau jis puikiai supranta, kad menas pirmiausia yra konkrečios 
meno rūšies formaliųjų struktūrų kalba. Jau ankstyvuosiuose veikaluose, 
skirtuose estetinei problematikai, jis pasinėrė būtent į formaliųjų meno 
kūrinio struktūrų analizę. Tęsdamas literatūrocentrinę Bartheso esteti- 
kos tradiciją, Derrida iš esmės tyrinėja formaliuosius literatūros kūrinių 
aspektus. Pavyzdžiui, analizuodamas Jeano Rousset estetiką ir jo įžvalgas 
veikaluose La littérature de l'age baroque en France ir Forme et significa- 
tion, Essais sur les structures littéraires de Corneille à Claudel (1962), jis 
atkreipė dėmesį į formaliyjy meno kūrinio struktūrų lyginamąją analizę. 
Lygindamas formaliųjų meno struktūrų iškilimą Corneille, Marivaux, 
Claudelio, Prousto kūryboje, Derrida teigia, kad, gvildenant Corneille, 
Marivaux kūrybą, atsiskleidžia geometrizmas, o Prousto ir Claudelio — 
preformizmas. 

Preformizmo terminas čia perimtas iš biologijos (lot. praeformo ~ iš 
anksto suformuluoju) teorijos, teigiančios, kad jau spermatozoide arba 
kiaušinėlyje yra susiformavęs miniatiūrinis suaugęs organizmas, kurio 

vystymasis yra tik paprastas didéjimas. Si teorija glüdi Prousto ir Clau- 
delio estetikoje, o Rousset estetinės nuostatos yra jai giminiškos. Beje, 
akivaizdu, kad formalūs meno kūrinio aspektai pastarųjų menininkų 
kūryboje yra turtingesni ir geriau įsisąmoninti. 

Tačiau panašių dalykų galime rasti ne tik estetikoje, bet ir literatūroje. 
Sakykim, garsiojoje Prousto epopėjoje Prarastojo laiko beieškant. „Paties 
Prousto kūriniuose, - rašė Derrida, - mums pateikti įrodymai šia pras- 
me neturėtų kelti jokių abejonių, jei jos mus dar apima - struktūrinis 
poreikis buvo nuolatinis ir sąmoningas, tai išryškėjo įstabioje simetrijoje 
(nei teisingoje, nei melagingoje), pasikartojimuose, uždaro rato formose, 
priešingame apšvietime, vieno užklojime kitu be pirmojo sutapimo su an- 
truoju ir pan. Teleologija čia yra ne kritikos projekcija, o paties autoriaus 
tema. Pabaigos įtrauktumas į pradžią, keisti santykiai tarp subjekto, kuris 
rašo knygą, ir jo siužeto, tarp pasakotojo ir herojaus sąmonės — visa tai 
primena įvardžio mes tapsmo ir dialektikos stilių „Dvasios fenomenolo- 
gijoje“ (Derrida, 1967, 38). 

Iš tikrųjų Derrida apeliacija į šį modernistinės literatūros šedevrą yra 
taikli. Prousto kūryboje, jautriuose „sąmonės srauto“ pasažuose iškart į 
akis krinta išskirtinė gausybės formalių kompozicinių struktūrų svarba, 
jų intensyvumas, netradiciniai funkcionavimo būdai meno kūrinio au- 
dinyje, medžiagos dėstymo nejprastumas: čia pasakotojas nuolatos virsta 
herojumi, romano pabaiga įžengia į pradžią. Paties Prousto prisipažini- 
mu, paskutinis pirmojo tomo skyrius buvo parašytas iškart po pirmo 
pirmojo tomo skyriaus. Visi kiti didžiuliai šio kūrinio tomai buvo para- 
šyti vėliau. Todėl atskiros šios epopėjos dalys, pavyzdžiui, „Svano meilė“ 
funkcionuoja kaip tekstas intertekste, romanas romane arba paveikslas 
paveiksle. Daugybė panašių dalykų yra ir Claudelio kūriniuose. „Ši esteti- 
ka, - apibendrina Derrida, - kuri panaikina trukmę (durée) ir jėgą (force), 
kaip skirtumą tarp gilės ir ąžuolo, Prousto ir Claudelio veikaluose nėra 
savarankiška. Ji perteikia konkrečią metafiziką. „Gryno pavidalo laiką“ 
Proustas irgi vadina „nelaikiniu“ (intemporelle) arba „amžinu“ (éternel). 
Tiesa laikui nepavaldi. Laiko prasmė, grynas laikiškumas (temporalité) 
yra nuo laiko nepriklausomas. Panašiu būdu (tik panašiu) laikas kaip 
negrįžtama seka yra, pasak Claudelio, ne kas kita, kaip reiškinys, odos 
audinys, paviršutinis esminės Visatos tiesos vaizdinys, kokią ją mąsto ir 
kuria Dievas. Tiesa - tai visiškas vienalaikiškumas (simultanéité absolue) 
(ten pat, 40). 


Keturiolikta dalis. DERRIDA DEKONSTRUKTYVIZMAS 


Vadinasi, iš pat pradžių Derrida domino sudėtingiausi laiko struktū- 
rų, metamorfozių ryšiai, meno pasaulio morfologija, daugybės jo vidinių 
struktūrų koherencija, formalūs meno kūrinio aspektai, tos galimybės, 
kuriomis estetikos specialistas, analitikas, kritikas, o kartu ir meno 
kūrėjas gali pasinaudoti — pasinerti į sudėtingą meno kūrinių pasaulio 
magmą, formuoti sudėtingiausias kompozicines struktūras, jų sąveikos 
mechanizmus. 

Apibendrindami galime teigti, kad Derrida ir jo bendražygiai, pos- 
tmodernizmo ideologijos šalininkai, sukilę prieš eurocentrines Vakarų 
humanistikos nuostatas, įtvirtino platesnį, peržengiantį vakarietiškojo 
etnocentrizmo ribotumus požiūrį į pasaulinės kultūros, filosofijos, este- 
tikos, meno istoriją. 

Derrida dekostruktyvizmo įnašas į šią eurocentrizmo ir logocen- 
trizmo kritikos epopėją neabejotinai buvo svarus. Jo idėjos atrodė labai 
artimos postmodernistinei filosofijai, estetikai bei menui, kuriuose 
pirmiausia iškilo koncepcija, idėja, žaidybinės nuostatos, manipuliavi- 
mas opozicijomis, polinkis į atskirų detalių preparavimą, jų savitumo 
išryškinimą, neapibrėžtumą, dviprasmiškumą, fragmentiškumą, siekimą 
išsakyti neišsakomą, polinkis į ironiją, groteską, griaunantį save iš vidaus. 
Retrospektyviai žvelgiant aiškėja, kad ši dekonstrukcijos teorija yra ne tik 
Vakarų mąstymo tradicijos imperinių nuostatų atmetimas, tačiau kartu 
ir sudėtinga struktūralistinių ir antistruktūralistinių arba poststruktūra- 
listinių metodologinių procedūrų dermė, kurios tikslas, atsiribojus nuo 
vakarietiškam etnocentriniam mąstymui būdingo ribotumo, plačiau 
žvelgti į pasaulį. 

Neatsitiktinai Derrida dekonstruktyvizmo idėjos plačiai pasklido 
pastarųjų dešimtmečių filosofijoje, estetikoje ir mene, nes Vakarų civi- 
lizacija perėjo į kokybiškai naują metacivilizacinę raidos pakopą. Itin 
stiprų poveikį Vakarų humanistikai turėjo jo įvairiais frontais nukreipta 
Vakarų kultūros ir mąstymo tradicijos, eurocentrinių nuostatų kritika, 
kuri plėtojosi lygiagrečiai įtakingoms „postmodernistinio orientalizmo“ 
ir komparatyvizmo tendencijoms. 

POSTMODERNIZMAS IR ESTETINIS RYTŲ RELIATYVIZMAS 


Rytai ir Vakarų hegemonijos silpnėjimas 


Postmodernizmas ir Rytai - tai aktuali tema aptariant poststruktūra- 
lizmo ir postmodernizmo teorijos tapsmą, kadangi įtakingiausi ideologai 
į savo teorijas integravo įvairias rytietiškos kilmės idėjas. Galingas Rytų 
filosofijos, estetikos ir meno idėjų įsiliejimas į prancūziškąjį teorinį dis- 
kursą paaiškinamas šios šalies humanistikos raidos ypatumais, pirmiausia 
aukštu orientalistinių studijų lygiu ir moksliniu statusu bei orientalistikos 
laimėjimų integracija į socialiai aktualių kultūros, mokslo, meno idėjų 
srautą. Nors ir tarp žymiausių kitų tautų orientalistinių idėjų skelbėjų 
buvo garbių mąstytojų, pavyzdžiui, germaniskuose - Hesse, Jungas, Hei- 
deggeris, Buberis, anglosaksų kraštuose - Toynbee, Needhamas, Rorthy 
(pastarasis amerikinio postmodernizmo lyderis tapo įtakingo Honolulu 
komparatyvizmo sąjūdžio šalininku), tačiau Prancūzijoje Rytų tautų 
kultūrų estetinių idėjų ir meninės kūrybos principų integracijos laipsnis 
į pastarųjų dešimtmečių humanistikos diskursą buvo nepalyginamai 
platesnis. 

Aktyvėjantys civilizacijų, tautų kontaktai keičia dar neseniai vyravu- 
"sias Vakarų civilizacijos ekspansionistines tendencijas. Kaip priešprieša 
ir atsvara joms stiprėja kontreurocentrinės postmodernistinio neo- 
orientalizmo ir kitų neeuropinių civilizacijų įtakos bangos, griaunančios 
vakarietiškojo hegemonizmo pamatus. Foucault į žurnalisto klausimą: 
„Ar galime kalbėti apie Rytų mąstymo ir kultūros formų įsiskverbimą 
į vakarietiškąją civilizaciją?“ - įžvalgiai atsakė, kad tikrovėje skleidžiasi 
priešpriešiniai procesai: „Išoriškai žvelgiant praslinkus šimtui penkias- 
dešimt metų, tarkime po Schopenhauerio, ~ mes iš tiesų rytietiškėjame, 
kartu visas pasaulis vesternizuojasi. Vakarai tampa sąlyginai imlesni indų 
filosofijai, afrikietiškam menui, japonų tapybai, arabų mistikai. Indų 
filosofija, afrikietiškas menas įgyja tų savybių, kurių dėka vakarietiškoji 
civilizacija jas sąlyginai asimiliuoja" (Foucault, 1994, 604), 

Iš tikrųjų postmoderno epochoje naujos ryškėjančios metaciviliza- 
cinės kultūros orientalizacija, vesternizacija, afrikanizacija, lotynoameri- 
konizacija tampa vieningu procesu, kuriame ryškėja Žemę aprėpiančios 
kosmopolitinės integralios kultūros kontūrai, Vienas svarbiausių teigia- 

my dabartinés postmoderniosios kultüros raidos bruozy, kad stipréja 
pasaulinių istorinių procesų vieningumo supratimas. Todėl nepaisant 
daugelio postmodernistų potraukio Rytų filosofinėms, estetinėms, meno 
teorijoms, jų pasaulėžiūroje ir kūryboje įsigali reliatyvistinės nuostatos, 
kurios tiesiogiai siejasi su binarinių opozicijų Rytai-Vakarai, žmogus- 
gamta, centras-periferija, elitas-masė, aš-kitas, grožis-bjaurumas peržiū- 
réjimu. Iš čia kyla visose postmodernistinés kultūros, estetikos ir meno 
srityse ryškėjančios decentralizacijos, dehierarchizacijos tendencijos ir 
pasaulėžiūrinio reliatyvizmo įsigalėjimas. 

Naujų postmodernistinio orientalizmo idėjų įtakos augimas nuo 
XX a. septintojo dešimtmečio pastebimas įvairiuose Vakarų šalių so- 
cialinio gyvenimo, kultūros srityse: filosofijoje, estetikoje, literatūroje, 
vaizduojamojoje dailėje, architektūroje, muzikoje, audiovizualiniuose 
menuose, sociologijoje, politologijoje ir pan. Šie poslinkiai siejosi su 
Vakarų hegemonijos silpnėjimu, pliuralizmo ir decentralizacijos bei tarp- 
kultūrinių komunikacijų sklaida ekonomikos, politikos, kultūros srityse. 
Taip išaugo bendražmogiškų vertybių ir neeuropinių civilizacijų kultūros 
tradicijų, simbolių ir kodų įtaka. 

Postmodernistinės kartos mąstytojams ir menininkams būdinga 
klasikinių Vakarų mąstymo, kūrybos ir eurocentrinių nuostatų kritika 
rėmėsi neklasikinės filosofijos tradicija, kuri kreipė Vakarų mąstyseną 
introvertiškumo, ontologizavimo, estetinių problemų sureikšminimo 
link ir kartu padėjo suartėti su Rytų tautų mąstymo ir kūrybos princi- 
pais. Todėl kaip opozicija vakarietiškojo eurocentrizmo ir merkantilizmo 
tendencijoms išsiskleidė postmodernistinis orientalizmas, kurio šalininkai 
atmetė modernistinės estetikos ir meno elitiškumą, atsisuko į kasdienybę, 
marginalinius kultūros ir meno reiškinius, siekė sugerti kitų neeuropinių 
civilizacijų estetines koncepcijas ir meninės kūrybos formas. Postmodernis- 
tinis „posūkis į Rytus“ išryškino reakciją į klasikinius Vakarų mąstymo, 
estetinius ir meninės kūrybos principus, atotrūkį nuo ankstesnės tradici- 
jos, kurios pamatinės nuostatos postmodernizmo arba atmetamos, arba 
radikaliai permąstomos. 

Postmodernizmo filosofija, estetika, menas yra Vakaruose įvykusio 
praregėjimo padarinys - Europos kultūra, kurios atstovai iš aukšto žvelgė 
į kitas kultūras, civilizacijas, ne tik nėra „ideali“ ir „vienintelė teisinga“, 
tačiau ir jos sukurtų vertybių hierarchijos pasaulis pasirodė mažiau sta- 
bilus nei tradicinėse Rytų civilizacijose. Europoje susiformavę mąstymo 

principai, meninés kürybos formos, estetiniai idealai, vertybiy hierarchija 
nėra universalūs, vieninteliai galimi, kaip teigė eurocentrinės pasaulėžiūros 
šalininkai. Todėl humanistinės postmodernizmo krypties puoselėto- 
jai, atsiribodami nuo eurocentrinių nuostatų, siekia išplėsti tradicinių 
vakarietiškų mąstymo, kūrybos, meno formų amplitudę, praturtinti ją, 
sugrąžinti kontrkultūros traumuotiems Vakarams dvasinių vertybių 
pasaulį, išlaisvinti kūrybines asmenybės jėgas ir padėti jai pabėgti nuo 
nuasmenintų, standartinių kultūros formų. 


Helenomanijos demitologizavimas 


Akivaizdu, kad neklasikinių ir orientalistinių teorijų įtakos augimas 
tiesiogiai siejosi su stiprėjančia alternatyvių Vakarams idealų paieška. Šiuo 
požiūriu postmodernistinis orientalizmas neatsiejamas nuo XX a. pa- 
baigoje išryškėjusios tradicinių Vakarų civilizacijos aukštinamų vertybių 
krizės, ideologijų bankroto, klasikinių vakarietiškų mąstymo ir kūrybos 
principų išsekimo. Blėstant klasikinėms Vakarų filosofijos, estetikos, 
meno formoms ir jų dvasiniam užtaisui postmodernistinėje kultūroje, 
natūraliai stiprėja kitų neklasikinių mąstymo, kūrybos principų paieškos 
ir perėmimas. Susidariusį vakuumą kultūroje užpildo tų civilizacijų lai- 
mėjimai, kurios pajėgia pateikti įtaigiausią socialiai aktualių idėjų bei kul- 
tūros vertybių spektrą. Įdėmiau pažvelgę į postmoderno kultūrą, išvysime 
tradicinių Indijos filosofinių, psichologinių, religinių idėjų kilimą, aktyvų 
kinų mąstymo principų, daoizmo, čan estetikos, konfucianizmo etikos, 
Rytų Azijos peizažinės ir spontaniškos tapybos, kaligrafijos, poezijos, 
japonų dzen pasaulėžiūros, tradicinės architektūros, dizaino, sodų meno, 
trieilės poezijos, Noh ir bunraku teatrų estetinių principų, afrikietiškos 
muzikos sąskambių, Lotynų Amerikos romano, dailės principų skverbi- 
mąsi į postmoderno kultūrą. Ryškėja iš esmės naujas universalios meta- 
civilizacinės kultūros tipas, jungiantis idėjas ir kultūros laimėjimus. 

Postmodernistinis reliatyvizmas, atsisukimas į kitas neeuropines 
kultūros tradicijas susijęs su neklasikinės filosofijos šalininkų Vakarų 
kultūros tradicijų kritika ir orientalizmo idėjų sklaida. Priešinamasi 
tendencingam nekritiškam eurocentriniam graikų ir Vakarų kultūros, 
filosofijos, meno tradicijų mitologizavimui. Išsirutuliojusios iš graikų fi- 
losofijos Vakarų metafizikos sureikšminimas Vakaruose neseniai buvo toks 
galingas, kad įvairiose filosofinėse mokyklose ji tapo vos ne religija, vienin- 

telis teisingas filosofinis mgstymas, nepasiekiamas idealas. Jo teisingumu ir 
dieviškąja misija nėra ko abejoti, tereikia tikėti kaip amžina ir nekintama 
religine dogma. 

Postmodernistiné kultūros teorija, filosofija, kaip ir kiek anksčiau 
menotyra, vaduojasi iš vinkelmaniškosios „helenomanijos mitologijos“ 
kerų. Žlugus eurocentrinei pasaulinės kultūros vizijai, graikų filosofija, 
kaip ir jų menas, praranda „šventos karvės“ įvaizdį. Akivaizdu, kad kul- 
tūros, filosofijos, meno tradicijos, susiformavusios Graikijoje ir Vakarų 
Europoje, į marginalizmą besiorientuojančiai postmodernistinei sąmonei 
ne tokios aktualios ir įdomios kaip Rytų ar kitos neklasikinės, egzotiškos 
kultūros. „Mūsų aklas sekimas graikais baigėsi, graikai ne klasikai, jie 
tiesiog archajiški“, - taip reziumuoja naują sąmonėjimo situaciją vakarie- 
tiškojo intelektualizmo skelbėjas Ortega y Gassetas. Dėl postmoderniojo 
mąstymo ekspansijos į klasikinės humanistikos marginalijose buvusių 
Rytų kultūros reiškinių pažinimą, mažiau imta domėtis antikos, Vakarų 
renesanso kultūra, mąstymo tradicijomis ir menu. 

Problema čia ne tik ta, kad dauguma dabartinių postmodernistinės 
pakraipos kūrėjų atsiriboja nuo Antikos, pavyzdžiui, mąstytojai nuo 
etnocentrinių terminų „filosofija“, „filosofas“ ir keičia juos neutralesnė- 
mis sąvokomis „mąstymo tradicija“, „mąstytojas“. Humanistinio sparno 
mąstytojams ir kūrėjams iškyla „mąstymo ir kūrybos proceso atvirumas“, 
jo „kūrybiškumas“, atsiribojimas nuo dogmatiškų ideologizuotų praeities 
nuosėdų. Tiksliausiai jų požiūrį į Antikos ir Vakarų renesanso kultūrą 
galime apibūdinti, kaip vieną iš daugelio kitų tiek pat reikšmingų kultūros 

raidos etapy, kuriy idéjomis, simboliais ir kodais, kiek reciau, taciau vis dél- 
to jie naudojasi savo küryboje. Svarbiausia jiems yra gyva mintis, kürybos 
procesas, pabrėžtinai personalistinis požiūris į pasaulį, savito kategorijų, 
meninės išraiškos priemonių arsenalo kūrimas, individualios tiesos, 
grožio sampratos ieškojimas. Šiuos nuostatos būdingos įvairių kraštų 
autentiškiems kūrėjams. Todėl postmodernizmo ideologų veikaluose 
nuolatos skamba raginimai Vakarų mąstytojams, menininkams būti ku- 
klesniems vertinant civilizacinių pasaulių kultūros vertybes ir simbolius, 
stengtis suvokti jų pamatinių pasaulėvaizdžio kategorijų sistemas ir savi- 
tumą. Kritikuodami eurocentrines nuostatas, įkvėpimo šaltinių postmo- 
dernizmo šalininkai dažniausiai ieško neeuropinėse, ypač Rytų Azijos, 
civilizacijose, kuriose žavi hieroglifinei kultūrai būdingas žaismingumas, 
spontaniškumas, improvizacijos laisvė, skirtingų menų meninės išraiškos 
priemonių susipynimas, neapibrėžtumas, neišsakymo estetika, Rytų Azijoje 
susiformavęs nonkonformisto intelektualo, menininko-mąstytojo idealas. 


Postmodernistinio orientalizmo iškilimas 


Postmodernistinis orientalizmas paskatino mokslininkus tyrinėti 
neeuropines, ypač įvairių Rytų Azijos tautų kultūros tradicijas, plėtoti 
lyginamąsias Vakarų ir neeuropinių tautų mąstymo tradicijų studijas. To- 
_ dėl vis didesnį poveikį postmodernistinéje humanistikoje įgauna įvairios 
komparatyvistinės tendencijos. Didžiųjų vokiečių klasikinės filosofijos 
tradicijų saugotojo Heideggerio ir prancūzų postmodernistinės filosofi- 
jos ideologų posūkis nuo racionalistinių mąstymo principų į rytietišką 
poetinį mąstymą yra simptomiškas reiškinys. 

Vėlyvuosiuose veikaluose Heideggeris atsisako graikiškos „filosofijos“ 
sąvokos, nes mano, kad tolesnė graikų metafizikos plėtotė jau nebeįmanoma. 
Vakarietiškos metafizikos dualizmo įveikimą jis sieja su priartėjimu prie 
dao kultūros. „Žodyje „kelias“ (dao), - sako Heideggeris, - tikriausiai slypi 
slapčiausia gelmė“ (Heidegger, 1977, 198). Atmesdamas racionalistinius 
mąstymo principus, jis linksta į daoizmo filosofijai būdingą poetinį mąstymo 
stilių ir kuria pasaulį iš situacinių ir kontekstinių kategorijų, padedančių au- 
tentiškai išreikšti unikalią gyvenimo patirtį. Anot Halliburtono, Heideggeris, 
veikiamas Rytų filosofijos, suformavo „poetinio mąstymo“ modelį, tapusį 
pagrindiniu postmodernistinės sąmonės požymiu, „Šis mąstymas, - rašo 
Halliburtonas, - paveikė ne tik kolegas filosofus Adorno, Beckerį, Derrida, 

Dufrenne3ą, Foucault’, Jaspersą, Levina, Merleau-Ponty ir Sartre, tačiau ir 


~ kultürologa Benseą, sociologus Schutzą ir Goldman, rašytojus Blanchot, 


Machado, Nollsona, Paza ir Persey“ (Halliburton, 1981, VII). 

: Tūkstantmetėmis Rytų kultūros, filosofijos, estetikos, meno tradicijo- 
mis remiasi daugelis įtakingiausių to laikotarpio „dvasios valdovų“: Heideg- 
geris, Malraux, Merleau-Ponty, Jungas, Hesse, Sartreas, Foucault, Derrida, 
Barthes, Eliade, Dufrenneas, Toynbee, Marcuseus, Buberis, Munro, McLu- 
canas, Kristeva ir kiti. Postmodernistinio orientalizmo bangos, nuvilniju- 
sios Vakaruose, reiškiasi galingu komparatyvistiniu sąjūdžiu kultūrologijo- 
je, filosofijoje, estetikoje, menotyroje; jo šalininkai siekia nutiesti supratimo 
tiltus tarp Rytų ir Vakarų pasaulių idėjų bei idealų. Anot komparatyvistinio 
judėjimo šalininkų, autentiškų Rytų filosofinių, estetinių, literatūrinių 
šaltinių publikavimas turi „atskleisti vakariečiams rytietiškos mąstysenos 
specifiškumą ir išsiaiškinti planetinės filosofijos galimybes sintezuojant 
Rytų ir Vakarų idėjas ir idealus“ (Philosophy East and West, 1988, 255). 
Galingai įvairiuose pasaulio kraštuose išsiskleidęs komparatyvistinis sąjūdis 
atspindi ne tik Vakarų hegemonijos kuriant kultūros ir meno vertybes Zlu- 
gimą, tačiau liudija ir apie atgimstančias Rytų tautų ambicijas susigrąžinti 
tas pozicijas, kurias jos turėjo pasaulinės civilizacijos istorijoje tūkstančius 
metų. Kita vertus, komparatyvistinis sąjūdis teoriškai pagrindžia neblėstan- 
čią Rytų tautų mąstymo, estetinių, meno tradicijų vertę, keičia požiūrius į 
Juodosios Afrikos, senųjų ikikolumbinių civilizacijų, Lotynų Amerikos ir 
įvairias egzotiškas kultūras. Vadinasi, jis parengia dirvą kokybiškai naujam 
Vakarų atsivėrimui neeuropinėms kultūros tradicijoms. | 

Šeštajame ir septintajame dešimtmetyje į Vakarus plūsteli galingas 
orientalistinės literatūros srautas, didžiulį susidomėjimą sukelia Kon- 
fucijaus, Laozi, Zhuangzi, Taoyuanming, Wang Wei, Tu Fu, Murosaki 
Shikibu, Sei Shonagon, Zeami, Basho vardai. Postmodernistinę sąmonę 
stipriai veikia Rytų Azijos poezija, peizažinės tapybos estetika, kaligra- 
fija, architektūra, taikomoji dailė, dizainas, Permainų knyga, daoizmo, 
čan, dzen, tantrizmo, sufizmo ir kitų krypčių idėjos. Komparatyvizmo 
sąjūdis ne tik galutinai diskredituoja eurocentrines idėjas, bet ir keičia 
postmodernistinę sąmonę. 

Nepaisant gaivinančio oriento idėjų ir meno formų poveikio, tenka pri- 
pažinti, kad neretai jis buvo paviršutiniškas, kadangi skleidėsi ir filisterinės 
sąmonės lygiu. Rytų kultūros, filosofijos, estetikos, meno principų profana- 
cija dar nebuvo įgavusi tokių mastų. Vis dėlto šiame globaliniame postmoder- 

nistiniame orientalizme galime įžvelgti epochai būdingą pasaulėžiūrą, susijusią 
su neklasikinių mąstymo ir kūrybos principų paieška, arba, Foucault žodžiais 
tariant, „epistemą, lemiančią šiuolaikinės Vakarų civilizacijos poma 
Dvasinių orientyrų kaita aiškiai pastebima septintojo ir 
aštuntojo dešimtmečių Paryžiaus bei kitų Vakarų kultūros 
centrų gyvenime, kur buvo surengtos išsamios retrospektyvi- 
nės indų, kinų, japonų, arabų, ikikolumbinių civilizacijų meno 
parodos. Kitu svarbiu postmodernistinės ikonografijos forma- 
vimosi veiksniu tampa 1981 m. Pompidou centre Paryžiuje 
eksponuota paroda „1919-1939 m. naujieji realizmai (tarp 
revoliucijos ir reakcijos)“ bei daugelis kitų vėlesnių analogiš- 
kos orientacijos parodų. Tokie renginiai, be intensyvaus kitų 
civilizacijų neklasikinių meninės kūrybos principų skverbi- 
mosi, skatino dėmesį senoms realistinėms meno formoms ir 
stiliams, kurie atrodė prarasti. Netrukus „vertybių perkaino- 
jimo“ požymiai pasirodė Milane, Kelne, Kaselyje, Niujorke, 
Londone, Venecijoje ir kituose Vakarų kultūros centruose. 
Perėjimas nuo tradicinių Vakarų meno formų prie naujų pos- 
tmodernistinių, išsiskiriančių meninės išraiškos priemonių 
įvairove, mąstysenos atvirumu, ryškėja daugelyje šio periodo 
vaizduojamosios dailės, literatūros, muzikos, teatro gyvenimo reiškinių. Wang Xizhi. 


Kaligrafija. 
IVa. 


Rytų Azijos kultūrų aktualėjimas 


Postmodernistinė humanistika toleruoja visas kultūras ir civilizacijas, 
tačiau, skirtingai nei XIX a. ir XX a. pradžios, kuri labiau linko į Indijos civi- 
lizaciją, ji daugiau domisi Rytų Azijos (Kinija, Japonija) kultūromis. Traukos 
centrų pasikeitimą neabejotinai paveikė anksčiau minėtas globalus perėji- 
mas nuo teksto prie vaizdo kultūros, išsekus klasikiniams Vakarų mąstymo 
ir kūrybos principams, postmodernistinė sąmonė atsigręžia į hieroglifinės kul- 
tūros zonoje išsikristalizavusius neklasikinius mąstymo ir kūrybos principus. 
Rytų Azijos rašto esmę sudarantis hieroglifas yra vizualinė struktūra, daugia- 
kryptės, laisvai formuojamos vaizdinės kultūros modelis, idealiai atitinkantis 
į vaizdą krypstančios postmodernistinės civilizacijos poreikius. 

Minėta postmodernistinio orientalizmo banga, Prancūziją užliejusi 
šeštajame-septintajame dešimtmetyje, savo įtaka ir mastais nustelbė 
XIX a. viduryje ir XIX-XX a. sandūroje nuvilnijusias japonizmo bangas. 

Prancūziškojo oriento savitumas pirmiausia atsiskleidė išskirtiniu déme- 
siu ne Indijos (tai būdinga anglams ir germaniškų kraštų intelektualams), 
o būtent Rytų Azijos filosofijos, estetikos ir meno tradicijoms. 

Lėvi-Straussas tyrinėjo įvairius Rytų tautų kultūros ir mitologi- 
jos aspektus, rašė studiją apie garsaus dzen tapytojo ir kaligrafo Sengai 
(1750-1837) kūrybą, Barthesas keliavo po Japoniją ir Kiniją, išleido Rytų 
kultūroms skirtas knygas „Ženklų imperija“ ir „O dabar Kinija?“ Japoniją 
jis traktavo kaip įstabios estetinės kultūros šalį, kurioje skleidžiasi idealių 
ženklų sistemos. Barthesas vertino Rytų Azijoje gyvuojančias poezijos, 
teatro, vaizduojamosios dailės, kasdienio gyvenimo estetikos formas ir 
kartu išskyrė ypatingą estetinės sąmonės tipą, subtiliai suvokiantį kultūros ir 
meno ženklų sąlygiškumą. Foucault įdėmiai studijavo dzen tekstus ir medi- 
tatyvinę praktiką, Deleuze ir Guattari tekstuose daug aliuzijų į kinų kultūrą, 
filosofiją, garsų žymaus įtakingos dzen Soto mokyklos pradininko Dôgeno 
traktatą Shobogenzo. Derrida gilinosi į daoistinius, čan ir dzen tekstus ir 
skelbė Japoniją postmoderniausia šalimi, Todorovas rašė įžangą garsiajai 
Saido knygai Orientalizmas, Kristeva iki šiol vadovauja įvairioms Japonijos 
ir Prancūzijos kultūrinėms draugijoms. Galima pateikti ir daugybę kitų 
pavyzdžių, liudijančių postmodernistinės estetinės sąmonės „pasisukimą“ 
į Rytų Azijos kultūros, filosofijos, estetikos ir meno tradicijas. 

Veikiant Rytų filosofinėms ir estetinėms tradicijoms kyla vertybių 
perkainojimo poreikis (Nietzsche), artimai susijęs su neseniai vyravusių 
perdėm racionalizuotų scientistinių, neopozityvistinių, struktūralistinių, 
semiotinių, analitinių koncepcijų krize. Reaguodama į scientistines kon- 
cepcijas, formuojasi nauja poststruktūralistinė filosofija ir iš jos išsirutu- 
liojusi postmodernistinės humanistikos teorija. 

Postmodernistinės srovės mąstytojai ir menininkai perima Rytų Azi- 
jos mąstymo ir kūrybos principus. Daugelis būtent tik klasikinėje kinų 
civilizacijoje ieško idealaus intelektualo prototipo ir aptinka jį Kinijoje 
Tang ir Sung epochose. To meto iškiliausios asmenybės intelektualai - 
artistiškos, besireiškiančios daugelyje kultūros ir meno sričių - postmo- 
dernistus labiausiai žavi opoziciškumu visuomenės valdymo struktūroms, 
estetiniu mėgavimusi būties ir gamtos stichijomis. 

Iš Rytų Azijos teorijų postmodernistai perėmė pozityvią „nieko“, 
„tuštumos“, „pirmapradės tylos“, „pauzės“, „neužpildytos tuščios erdvės“ 
interpretaciją, tikrojo grožio ir principinio tiesos neišreiškiamumo idėjas. 
Šios daoistinės, čan, dzen idėjos tiesiogiai siejasi su vėlyvojo Heideggerio 

mintimis, kad „tylėjimas yra savotiška įžanga kalbai“, o „niekas - kūrybos 
pradžia“, su Sartreo požiūriu į tuštumą, kaip į „būties nebūtį, „gryną eg- 


zistenciją“, „nieką“, gyvenimo pilnatvės ir įvairovės šaltinį. Tylos, pauzės 


muzikoje ir teatro mene akimirkas, neužpildytas erdves tapyboje postmo-  Apsnigtas dzen 
dernistai laiko estetiškai svarbiausiais meno kūrimo elementais, apiman- 39405 Tofokuji 


x: IAN , k | . Bi šventykloje 
čiais pasaulio ir žmogaus patirties įvairovę. Jie ne tik suvokė, bet ir sugebėjo 


kūriniuose įspūdingai panaudoti emocinę tylumos, pauzės, tuštumos po- Dzen sodas 
veikio galią, jų meną, sukurti ypatingą meditacinę aplinką. 


Japonų estetikos poveikis 


Veikiant tradicinei japonų estetikai, postmodernizmo kultūroje iš- 
ryškėjo įvairių kadienio gyvenimo ir buities aspektų, landšafto, aplinkos, 
būsto, gamybinės aplinkos estetinimo tendencijos. Postmodernizmo 
estetikoje nykstanti klasikinė menų hierarchija ir meno suartėjimas su 
gyvenimu tiesiogiai siejosi su daugeliu anksčiau europiečiams menkai 
pažįstamų meno formų atsivėrimu. Pavyzdžiui, nuo XVI a. išskirtinį iš- 
gyvenimą japonų estetikoje ir mene reiškusi vadinamoji arbatos ceremo- 
nija ilgai Vakaruose buvo traktuojama kaip egzotiškas reiškinys. Tačiau 
ilgainiui atsirado naujas požiūris į šį rafinuotą japonų tradicinės kultūros 
reiškinį, kuriame jungiasi subtilios estetikos, daugybės menų, etikos ir 
kasdienybės elementai. „Arbatos ceremonija ar ikebana yra tokios pačios 
svarbos menas Japonijoje kaip poezija arba tapyba. Arbatos ceremonijos 


atvejis yra ypač svarbus, nes jis rodo, kad netgi kukliausia ir banaliausia 

žmogaus veikla gali būti stilizuota ir pakylėta į itin sudėtingą, jautrų ir 
labai rafinuotą išgyvenimą“ (Schaeffer, 1992, 31). Schaefferis teisingai 
pastebi, kad skirtumas tarp įprastų kasdienybės ir meno objektų, kurie 
dažnai iškreipia ginčus apie santykius tarp meno ir kitų žmogaus veiklos 
formų, taip pat praranda savo aštrumą: tikrovėje nėra jokio nesuderina- 
mumo tarp meno objekto ir utilitarinio objekto būties, nes meno kūrinio 
statusas nėra tiesiogiai susijęs su specifine funkcija (ten pat, 31). 

Japonų tradicinis dizainas, jo asketiškas ir santūrus kompozicijos, 
spalvos, išraiškingos detalės svarbos suvokimas stipriai paveikė postmo- 
dernizmo estetiką. „Visai šiuolaikinei dizaino koncepcijai, interjerui, 
meno funkcionavimui kasdienio gyvenimo srityje ir net architektūro- 
je, - rašo Reishaueris, - mano nuomone, didesnį poveikį turi japonų 
estetinės tradicijos nei Vakarų. Kitaip tariant, žmonės visur pradeda 
regėti daiktus japonų akimis. Keramikai visame pasaulyje nesislėpdami 
seka japoniškais pavyzdžiais, kurie remiasi viduramžiais Japonijoje vieš- 
patavusiais skoniais. Peizažinis sodų menas tapo japonų menu. Muso 
Kokushi (dzen vienuolis, garsus sodų meistras, gyvenęs 1275-1351 m.) 
idėjos apie architektūros bei kraštovaizdžio santykius dar labai gyvos ir 
dabar; Versalio projektuotojai dabar jaustųsi esantys visiškai svetimame 
pasaulyje. Šiuolaikiniam menui daug artimesnis Sesshū nei jo amžininkas 
Raphaelis (...) Literatūros srityje tradicinės poetinės formos tanka bei 
haiku išsaugojo savo reikšmingumą Japonijoje ir turi stiprią įtaką poezijos 
sampratai visame pasaulyje“ (cit. pagal: Goregliad, 1983, 6). 

Postmodernistinė architektūros ir dizaino koncepcija patyrė įvairiapusį 
tradicinės japonų architektūros, dizaino, japoniškos modulio sampratos 
poveikį. Įsivyravo naujas požiūris į pastato ir jį supančio gamtovaizdžio 
santykius, atsirado tradiciniams japonų statiniams būdingos plokštuminės 
erdvės, santūrūs lakoniški interjerai, išplito japonų dizaine viešpataujančios 
neryškios spalvos, japoniškųjų sodų stilių elementai, ypač vertinamos na- 
tūralios medžiagos. Architektūroje ir skulptūroje asketiškos Rytų Azijos es- 
tetikos įtaka reiškiasi menininkų potraukiu natūralioms medžiagoms, fak- 
tūroms, struktūroms, spalvoms, neperkrautai funkcionaliai erdvei. Pastatų 
interjeras ir eksterjeras yra glaudžiai susiję, architektai neretai - pavyzdžiui, 
Pompidou centro pastate Paryžiuje, - sąmoningai „apnuogina“ pastato 
konstrukciją, liftus, eskalatorius, įvairias funkcines arterijas. Postmodernis- 
tinės architektūros pastatai, kaip ir Rytų Azijos architektūrinėje estetikoje, 
rūpestingai įkomponuojami į kraštovaizdį ir architektūrinį kontekstą. 


Penkiolikta dalis. POSTMODERNIZMAS IR ESTETINIS RYTU RELIATYVIZMAS 


Japonizmo estetika paveikė šiuolaikinį postmodernistinj teatrą, ku- 
riame susiduriame su kokybiškai nauju nuoseklesniu ir įvairiapusiškesniu 
noh, kabuki, bunraku teatrinės estetikos, aktorių rengimu. Tradicinio 
japonų teatro laimėjimai 
organiškai jauga į post- 
modernistinio teatro es- 
tetiką ir keičia jo sampra- 
tą bei gausina meninės 
išraiškos galimybes. 

Naujos kartos reži- 
sieriai atmetė modernis- 
tinio teatro stilių, jam bū- 
dinga kosmopolitizma, 
formaliyjy aspekty su- 
reikšminimą, o įkvėpimo 
ir dvasinio atsinaujinimo TE 2 
šaltinių ieško neklasikiniuose japonų teatrinės estetikos principuose. Juos 
itin domina atviros, žaidybinės, intuityviosios, spontaniškos, kupinos sim- 
bolikos, improvizacijos, grotesko kūrybos formos, keičiančios įsisenėjusius 
kūrybos stereotipus. Dėl to režisieriai vertina tradiciniam japonų teatrui 
būdingą estetinį švarumą, susikaupimą, savitus sceninės erdvės padalijimo 
ir transformacijos principus, organišką menų sąveiką, subtilią kaukės reikš- 
mę, išmoningą balansavimą tarp tikrovės ir iliuzijos, sudėtingą psichologinę 
aktorių treniruotę, meditacijos metodus, padedančius natūraliai įsitraukti į 
kūrybinį procesą ir paveikiai išnaudoti kūrybines galias. Ypač populiarus iš 
daoizmo ir čan (dzen) estetikos perimtas non finito, tai yra estetinės užuo- 
minos, neišsakymo principas. Jis teigia, kad bet koks išbaigtumas pažeidžia 
natūralią gyvenimo tėkmę ir siejasi su sąstingiu, mirtimi. Neišbaigtumo poe- 
tika skatina atvirą diskursą, subtilias estetines užuominas, nuolatinį žaismą 
simbolinėmis prasmėmis, kaukėmis, ženklais, vienareikšmiškumo vengimą. 


Rytų įtakos muzikoje 


Jau Camile Saint-Saëns pranašavo, kad funkcine harmonija besire- 
mianti muzika pasmerkta žūti. Grįždama prie archajinių dermių, pran- 
cūzų kompozitoriaus nuomone, neišvengiamai pateks į Rytų muzikos 
sąskambių įtaką, kuri atvers naują muzikos era. Šios pranašystės pradėjo 

pildytis iškilus avangardinés muzikos lyderiams Cage'ui, Boulezui, Xe- 
nakiui, Ligeti, Ferrari, S. Gubadulinai, Ph. Glassui ir daugeliui kitų, kurie 
atsisakė kai kurių klasikinės muzikos principų ir ieškojo naujų meninės 


“ išraiškos priemonių. Tylos, intervalo, pauzės kultas postmodernistinėje 


muzikoje tampa ypač populiarus. 

Cage, Ligeti, Ferrari, remdamiesi dzen estetika, kuria „meditacinę 
tylos muziką“, netgi visai „tylinčius“ opusus, rytietiškus mikrointervalus 
Xenakis juos jungia su „tylos zonomis“. Šie kompozitoriai daro įtaką 
daugybei postmodernistinės muzikos kūrinių, kuriuose svarbiausias mu- 
zikinės kalbos meditatyvumas, o pagrindinėmis išraiškos priemonėmis 
tampa daugiareikšmiai intervalai, pauzės. 

Orientalizmo įtaka matyti ir vieno žymiausių šiuolaikinių kompo- 
zitorių ir muzikos teoretikų Cageo kūryboje, kurio pasaulėžiūrą veikė 
daoizmo, dzen ir poparto estetika. Jaunystėje jis studijavo Los Andžele 
ir, vadovaujamas Buchlingo, Schėnbergo, Paryžiuje gilinosi į Rytų Azijos 
muzikos, folkloro, tapybos, kaligrafijos, filosofinių-estetinių idėjų pasaulį, 
Kolumbijos universitete klausė Daisetz Teitaro Suzuki paskaitų apie dzen 
filosofiją. 

Ankstyvuosiuose, 1939-1950 m., kūriniuose Cage remiasi Schônber- 
go ir von Weberno dvylikagarsės kompozicijos metodu, aktyviai pasitelk- 
damas egzotiškus muzikos instrumentus, Indijos, Indonezijos, Afrikos, 
Lotynų Amerikos, Rytų Azijos muzikos ritmus ir tembrų atspalvius. 
Penktajame dešimtmetyje kompozitorius tampa vienu ryškiausių neo- 
avangardinės muzikos kūrėjų ir teoretikų. Jis aktyviai eksperimentuoja, 
naudoja „koliažinę polistilistiką“, aleatorinės ir konkrečiosios muzikos 
elementus. Jo kūryba remiasi tylos sureikšminimu, ironija, paradoksaliu 
muzikiniu mąstymu, plačiai improvizuojama, yra psichologinio šoko ele- 
mentų, pasityčiojama iš naivių klausytojų, siekiama „išgirsti“ ir priversti 
skambėti muziką, kuri „visada yra“ kasdieniškų garsų pasaulyje. 

Lyginant su ankstesnių Vakarų kompozitorių (Stravinskis, Bartokas, 
Britenas, Messianas, Malipiero) orientalizmu, Cageo kūryboje Rytų es- 
tetikos poveikis yra stipresnis ir nuosekliau teoriškai pagrįstas. Dėl Rytų 
Azijos estetikos įtakos jis susidomi meditacine muzikos prigimtimi, tylos 
ir kasdienišku mus supančių garsų meninės išraiškos galimybėmis. Mu- 
ziką vertina be išankstinių nuostatų. Jo teorijos esmė - tezė apie „nein- 
dividualų“ naujosios muzikos stilių. Garsai „turi būti patys savimi“, į jų 
pasaulį visai nebūtina brautis žmogaus sąmonei. 


Penkiolikta dalis. POSTMODERNIZMAS IR ESTETINIS RYTU RELIATYVIZMAS 


Teorinius meditacinės muzikos principus Cage grindžia daoizmo 
(Zhuangzi) ir dzen estetikos postulatais, dėl to sukuria teoriją apie visa 
persmelkiančią būties muziką, kurioje išnyksta skirtumai tarp muzikos 
garsų ir turtingo garsų (konkrečios muzikos) pasaulio. 
Kompozitorius taip pat remiasi Zhuangzi mintimi, kad 
praeitis ir dabartis jungiasi vientisame būties sraute, to- 
dėl menininkas neturi ilgėtis praeities, tik siekti aprėpti 
dabartį. Vadinasi, pagrindinis tikslas - pajusti šį būties 
vientisumą, įsilieti į jo srautą ir taip glaudžiai sutapti su 
pasauliu, kad meno kūrinys spontaniškai lietųsi iš pasą- 
monės gelmės. 

Nuolatos pabrėždamas gelminį kūrėjo ir suvokėjo 
ryšį su garsų pasauliu, Cage siekia išryškinti astralinę 
muzikos prigimtį. Apie žmogų esantį garsų pasaulį jis 
traktuoja kaip universalių būties dermių, visa aprėpian- 
čios kosminės „sferų harmonijos“ pasireiškimą. Todėl ir kiekviename John Cage 
garsų sąskambyje regi kurios nors iš šešiasdešimt keturių Permainų kny- 
gos heksagramų kombinacijų išraišką, atspindinčią tik konkrečiai būties 
akimirkai, situacijai būdingą kosminių stichijų poveikį. Mus supantis 
pasaulis keičiasi, - teigia Cageas, - ir menininkas privalo atspindėti jo 
pokyčius (Revue d'Esthėtigue, 1968, 11). 

Vadinasi, Cageo harmonijos teorijos pamatu tampa Yijing („Permai- 
nų knygos“) heksagramos ir dzen estetikos principai, kuriais remdamasis 
kompozitorius nustato pagrindines muzikos kūrinio dermes, sudėtingus 
garsų ir intervalų santykius. Jis kartu akcentuoja tylos, pauzės, neišsa- 
kymo reikšmę harmonijos teorijai. Ši non finito, tylos, pauzės, estetinės 
užuominos koncepcija geriausiems Cageo kūriniams suteikia meditacinį 
pobūdį, ypatingą mįslingumą, minties gelmę. Kompozitorius pabrėžia 
muzikos savaimingumo, netikėtumo, intuityvumo, alogiškumo reikšmę, 
siekia išryškinti žmogaus dvasios vienybės su supančiu pasauliu idėją, pa- 
naikinti dualizmą tarp praeities ir dabarties, intuicijos ir proto, tradicinių 
muzikos dermių ir supančių kasdienybės triukšmų, Rytų ir Vakarų mu- 
zikos pasaulių. Cageo dzen estetikos principai per jo mokinius ir sekėjus 
greit plito įvairiose postmodernistinio meno srityse. 

Postmodernistinėje estetikoje ir mene savitai transformuojasi dzen- 
budistinė dharmų teorija, traktuojanti žmogų supantį pasaulį kaip vientisą 
spontanišką būties srautą, kuriame kiekviena akimirka paklūsta nenu- 

trūkstamos kaitos procesui. Ši teorija skatina kurti neilgalaikius, greit pra- 
randančius pirmapradį pavidalą, yrančius, kaip ir viskas šiame laikiname 
pasaulyje, kūrinius. Greta nuolatinio pasaulio kintamumo idėjos postmo- 


~ dernistiniame mene išskirtinė reikšmė tenka iš minėtos Permainų knygos 


perimtai „atsitiktinumo“ teorijai, kuri postmodernistinėje estetikoje tampa 
konceptualiu aleatorinės muzikos, „spontaniškos tapybos“, „psichinio au- 
tomatizmo, „formos jausmo“, pagrindu. Pavyzdžiui, aleatorinės muzikos 
kūrėjai plačiai naudoja atsitiktines Permainų knygos heksagramų kombi- 
nacijas, pasirinkdami pagrindinę būsimo kūrinio temą, „garsų masių“ ir 
intervalų santykius, kuriais remiasi improvizacinėje kūryboje. 


Oriento pėdsakai vaizduojamoje dailėje 


Vakaruose kartu ryškėja kokybiškai naujas tradicinės Rytų Azijos dailės 
suvokimo etapas: susidomėjimas klasikine japonų graviūra nuslopsta - in- 
telektualams ir dailininkams svarbesni spontaniškosios tapybos mokyklų 
Jengliu, wenrenhua, sumi-e, bunjinga (nanga), ypač zenga, haiga principai 
bei artima joms kaligrafija. Pamatinių Rytų Azijos bei Vakarų estetikos ir 
meno principų sugretinimas padeda vakariečiams suvokti spontaniškosios 
tapybos ir kaligrafijos krypčių rafinuotumą, išskirtinę estetinę vertę ir ti- 
krąją jų vietą pasaulinio meno istorijoje. Vakarų dailininkai išvysta juose 
siekiamo autentiškumo ir rafinuoto artistizmo idealą. 

Naujomis orientalizmo formomis, susijusiomis su abstrakčių sponta- 
niškosios lyrinės abstrakcijos, veiksmo, gesto, tašizmo ir kitų dailės mo- 
kyklų įsigalėjimu, prasidėjo naujas esminis Vakarų tapybos išsilaisvinimo 
iš daugelį amžių vyravusios figūrinės tapybos etapas: tradicines mimezės 
principu paremtas estetines koncepcijas išstumia į estetinę Vakarų sąmo- 
nę besiskverbiančios rytietiškos (spontaniškos menininko saviraiškos, 
tuštumos, erdvės, neišsakymo, kaligrafizmo, ženkliškumo, spalvos, ritmo, 
linijos ir pan.) sampratos. Ieškantiems dvasinio atsinaujinimo meninin- 
kams ir menotyrininkams jos pasirodė autentiškos bei patrauklios. 

Orientalizmo tendencijų įsigalėjimas postmodernistinėje tapyboje 
siejasi su Andrė Massono sekėjų įtakingų École de Paris meistrų Georges 
Mathieu, Hans Hartung, Pierre Soulages, Bernard Dubuffet, Henri Mi- 
chaux, ispano Antonio Tapiės ir daugelio kitų tapytojų kūryba. Visus sieja 
pagarba Rytų Azijos dailės tradicijoms, intelektinė kultūra ir pabrėžtinai 
subjektyvus intuityvus pasaulio suvokimas. 


Penkiolikta dalis. POSTMODERNIZMAS IR ESTETINIS RYTU RELIATYVIZMAS 


Rytų Azijos spontaniškosios tapybos mokyklų ir kaligrafizmo įtaka 
išryškėjo daugelyje abstrakcijos linkme besivystančių Vakarų neoavangar- 


abstraktųjį ekspresionizmą, tašizmą, tellurizmą, veiksmo tapybą, transavan- 
gardą ir Cobros grupuotę. Lyrinės abstrakcijos bei veiksmo tapybos šalininkai 
žavėjosi spontaniškomis Rytų Azijos tapybos mokyklomis, dzen meditacinės 
psichologinės treniruotės principais ir virtuoziška teptuko valdymo technika, 
tašizmo šalininkai perėmė zenga ir haiga mokyklų meistrams būdingą dai- 
lininko kūrybinės energijos išlaisvinimą ir dėmesį spontaniškam meninės 
kūrybos procesui. 

Paryžiuje kaip geometrinės abstrakcijos (labstraction géometrique) 
opozicija susiformavo įtakingiausia Rytų Azijos spontaniškosios tapybos 
ir kaligrafijos inspiruota abstrakčiojo meno kryptis, vadinamoji lyrinė 
abstrakcija (labstraction lyrique), kurios estetiniai principai nulėmė dau- 
gelio kitų postmodernistinio orientalizmo tendencijų sklaidą. 

Ėcole de Paris tarptautinėje dailininkų bendrijoje išryškėjo nauji 
orientalizmo sklaidos bruožai. Paryžiaus dailininkai domėjosi spon- 
taniškosios Rytų Azijos tapybos ir kaligrafijos tendencijomis, kurios 
įgavo įvairiausius pavidalus lyrinės abstrakcijos estetiką vertinančių 
dailininkų kūryboje, kurioje svarbiausias tapo meninės kūrybos akto 
spontaniskumas. 

Prancüzy dailininky küryboje atsirade orientalizmo paveikti spon- 
taniškosios tapybos ir kaligrafizmo principai plito JAV ir kitose šalyse. 
Abstrakčiąją tapybą kitoje Atlanto vandenyno pusėje skatino dailininkai 


dinio meno krypčių ir mokyklų, iš kurių vertėtų išskirti lyrinę abstrakciją, 

emigrantai iš Prancūzijos. Retrospektyvinės jy kūrinių parodos sutelkė 
JAV abstrakčios pakraipos menininkus, kurių susižavėjimas dzen estetika, 
abstrakcija ir kaligrafizmu tapo vos ne epidemija. 

Spontaniškus rytietiškos estetikos principus JAV, kaip ir Prancūzi- 
joje, skelbė intelektinės erudicijos dailininkai. Orientalizmo poveikis 
išryškėjo dviejose pagrindinėse JAV susiformavusiose abstrakčiojo 
meno mokyklose: 1) vadinamojoje Ramiojo vandenyno pakrantės ir 
2) Niujorko. Pirmosios mokyklos branduolį sudarė Mark Tobey, Mark 
Rothko ir Robert Motherwellas. Rytų Azijos estetikos ir japonizmo po- 
veikis žymus Niujorko ir abstrakčiosios tapybos mokyklos grupuotei, į 
kurią įėjo Arcile Gorky, Willem de Kooningas, Jacson Pollockas, Franz 
Kline, Barnettas Newmanas. 

Spontaniškų Rytų Azijos krypčių paveiktoje postmodernistinėje dailėje 
ryškėja sąmoningas nutolimas nuo siužetinių kolizijų, spalvų, vaizdinio 
turtingumo, antraeilių detalių ir dėmesio koncentravimas į pabrėžtinai 
lakoniškas linijines, tonines ar plastines struktūras. Minimalistinės ten- 
dencijos aiškiai pastebimos dzen kaligrafijos veikiamoje Newmano, Rothko 
„kontempliatyviojoje“, arba „meditacinėje“, tapyboje, milžiniškos apimties 
Klineo paveiksluose, kuriuose, kaip ir dzen meistrų darbuose, įspūdingai 
panaudojami kaligrafiškos tapymo manieros principai, plačios tuštumos, 
vadinamosios „nematerialaus tapybinio jausmingumo“ zonos. 

Oriento estetikos principų poveikis stipriai jaučiamas konceptualiaja- 
me mene, kurio šalininkai remiasi dzen estetika, traktuojančia individualų 
aš ir patį meninės kūrybos objektą kaip iliuzijos reiškinį. Iš čia kyla kon- 
ceptualiojo meno ideologo Josepcho Kosutho raginimas naujai pažvelgti 
į kūrybos procesą ir meno kūrinį. Remdamiesi dzen idėjomis apie mus 
supančių daiktų nerealumą, konceptualistai, pavyzdžiui, garsus korėjiečių 
kilmės kompozitorius, instaliacijų autorius ir videomeno pradininkas 
korėjietis Nam June Paik teigia, kad kūrybinė menininko dvasia reiškiasi 
ne realių meninių objektų, o „grynų idėjų“, arba „koncepcijų“, kūrimu. Tai 
lemia išskirtinį konceptualistų dėmesį meninio sumanymo formavimosi 
procesui, išreikštam jų kūriniuose įvairiomis ženklinėmis ar vaizdinių sis- 
temomis. Rytų estetinės idėjos susipina su poststruktūralistine estetika. 

Svarbi vieta tenka palimpsesto krypčiai, kurios pavadinimas kilo iš 
senų išblukusių rankraščių, antrą kartą panaudotų rašymui, pavadinimo. 
Šios krypties šalininkai ant šiek tiek nuplauto seno meno kūrinio rašto 
sluoksnio kloja naujus tapybinius sluoksnius, ženklus, išgaudami skirtin- 


Penkiolikta dalis. POSTMODERNIZMAS IR ESTETINIS RYTŲ RELIATYVIZMAS 


gų „tekstų“, kultūros klodų, tradicijų sąveiką. Taip išreiškiama postmo- 
dernistinė meno kūrinio daugiasluoksniškumo ir nuolatinės praeities, 
dabarties ir ateities sąveikos idėja, kuri įgyvendinama cituojant, kartojant 
tekstus, jų pėdsakus, simbolius, ženklus. Palimpsesto principą iki tikro 
meno aukštumų iškėlė žymus vokiečių dailininkas Anselmas Kieferis — 
jis dažnai remiasi Rytų kaligrafijos principais, naudoja įvairius biblinių 
tekstų fragmentus, pasitelkia sudėtingiausias natūralias medžiagas, kad 
autentiškiau perteiktų praeities kultūros „tekstų“ daugiasluoksniškumą. 

Ypač populiarus postmodernistiniame mene iš daoizmo ir dzen 
estetikos perimtas non finito, t. y. estetinės užuominos, neišsakymo, 
principas. Pabrėžiama intuicijos ir improvizacijos svarba. Postmoder- 
nistai siekia perimti tradicinius rytietiškos meditacijos metodus, pade- 
dančius natūraliai įsitraukti į UNE procesą ir tikslingai panaudoti 
kūrybines galias. 

Postmodernistinėje kūryboje svarbiausiu tampa ne galutinis fik- 
suotas rezultatas, o estetinį pasitenkinimą teikiantis kūrybos aktas, jo 
ontologinis laike besiskleidžiantis procesualumas, t. y. įvairiomis formo- 
mis ir pavidalais ištęsiama subjektyvi tikrovė, procesas, kurio dalyvis yra 
autorius. Tačiau įdomiausias šios klasikinės estetikos nuostatų revizijos 
aspektas yra tai, kad šis „dalyvavimas procese“ (kuriame kuriantis/pa- 
žįstantis subjektas susilieja su objektu) yra plėtojamas ir perkeliamas iš 
kūrimo fazės į jau sukurtų artefaktų pažinimo ir interpretacijos plotmę. 
Todėl ir tyrinėtojas formuluoja kokybiškai naujas interaktyvias strategijas, 
kurioms svarbiausi intelektinės veiklos procesai, kalbos, rašto formos, 
vizualinės struktūros, verbalinių ir neverbalinių tekstų nagrinėjimas, 
sudėtingiausių savirefleksijos procesų pažinimas. 

“Vadinasi, spontaniškųjų Rytų Azijos estetinių teorijų veikiamoje 
postmodernistinėje estetikoje meno kūrinys suvokiamas ne kaip galu- 
tinis kūrybinės veiklos rezultatas, o kaip atviras, besikeičiantis, tekantis 
vaizdinio, verbalinio, neverbalinio ir daugybės kitų komunikacijos formų 
turintis procesas. Ši nauja kūrybos erdvė išreiškiama paslankiais kultūros 
ženklais, simboliais, vaizdiniais, kurie nuolatos keičiasi ir įgauna subjek- 
tyvių atspalvių konkrečiame kūrybos procese. 

Glaustai aptarę įvairius postmodernistinės kultūros, filosofijos ir 
meno aspektus, galime teigti, kad šio sudėtingo reiškinio nevienalytiš- 
kumas ir prieštaringumas lemia tarpinę jo būseną tarp senos klasikinės 


kultūros vertybių ir simbolių sistemos (įtraukiant į ją ir modernizmo), 

kurios jis atsisako, ir naujos, tiesiogiai susijusios su metacivilizacinés, 
kurios jis įžvelgia tik kontūrus. Postmoderniosios kultūros procesai vyks- 
ta ir dar toli iki loginės pabaigos. Viena vertus, joje ryškėja neklasikinės 
Vakarų klasikinės kultūros formų reinterpretacijos, išsekimo požymiai, 
originalumo badas ir kompiliatyvios kultūros suklestėjimas, kita vertus, 
karštligiška naujų mąstymo, kūrybos paradigmų paieška. Todėl reiktų 
vengti kategoriškų išvadų apie galimus jos padarinius žmonijos kultūros 
istorijai, Tampa akivaizdūs kai kurie neabejotini postmodernistinės epo- 
pėjos rezultatai: smūgis eurocentrinei pasaulinės kultūros, filosofijos ir 
meno raidos vizijai, etnocentrizmo ideologijai, įdėmiau pradėta žvelgti 
į vadinamąsias periferines ir marginalines kultūros formas, išsiplėtė dėl 
globalizacijos pasaulio regėjimo horizontai, žengti žingsniai kultūrinio 
pliuralizmo, žmogiškosios kultūros formų įvairovės suvokimo, estetinių 
idealų decentralizacijos kryptimi, „svetimą“ suvokiant kaip „savą“, išsiva- 
duojant iš mąstymo konvencijų ir stereotipų, griaunant dirbtines mokslus 
ir meno rūšis skiriančias ribas, estetinant daugelį kultūros sričių, iškeliant 
euristinio prado svarbą: 

Kai kritiškai vertinamos iš konteksto išplėštos paskirų postmodernis- 
tinės teorijos kūrėjų idėjos, iš akiračio išslysta kiti svarbūs šios krypties 
šalininkų nuopelnai. Akivaizdu, kad būtent postmodernizmo adeptai 
galutinai nuvainikavo eurocentrizmo ideologiją, daugybę dogmiškų kla- 
sikinės Vakarų metafizikos nuostatų, tada įsigalėjo idėjų ir metodologinių 
nuostatų pliuralizmas, išryškėjo daugybė naujų pažinimo sričių, originalių 
tyrinėjimo strategijų, problemų formulavimų, kokių arba nebuvo nei klasi- 
kinėje, nei neklasikinėje Vakarų mąstymo tradicijoje, arba ženkliai skyrėsi 
požiūris į anksčiau gvildentas problemas. 

Tai Bartheso teksto, „tekstinės erdvės“, kompaktiškumo intuicijos, 
konotacijos, politinės semiologijos, nulinio laipsnio, autoriaus mirties ir 
jos interpretacijos teorijos, Foucault istorinės pasąmonės, genealogijos, 
epistemos, diskurso, jo tvarkos, žinojimo archeologijos, įvykių singulia- 
riškumo, galios diskurso, diskursyvinių praktikų sąveikos, seksualumo, 
geidžiančios visuomenės, disciplininės visuomenės ir kiti tyrinėjimai, 
Deleuze ir Guattari nomadologijos, rizomos, pli (klostės, sulenkimo), ši- 
zoanalizės, kūno be organų, singuliariškumo, koncepto studijos, Derrida 
gramatologijos, dekonstruktyvizmo, logocentrizmo, preformizmo, onto- 
teo-teleo-falo-fono- logocentrizmo kritikos teorija, Lyotardo postmoder- 
nios būties, postmodernistinio jausmingumo, metanaracijų saulėlydžio, 

naratologijos, paralogijos, agonistikos, tapybos analitikos, Baudrillardo 
simuliakro, simuliacijos, referento miražo, kodo monopolijos, postisto- 
rinio hiperrealizmo ir suprekintos kultūros tyrinėjimai bei daugybė kitų 
konceptų, idėjų, sąvokų. 


Nemažai pradžioje šokiravusių poststruktūralizmo ir postmoderniz- 
mo šalininkų sugalvotų koncepty, idėjų, sąvokų tvirtai įaugo į dabartinės 
filosofijos ir estetikos žodyną. Į jų srautą reikėtų įtraukti postmetafizinio 
mąstymo, after-postmodernism, marginalumo, intelekto estetikos, vir- 
tualios tikrovės, naracijos, acentrizmo, metanaracijų, saulėlydžio, labi- 
rinto, logotomijos, logomachijos, logofobijos, dėja vu, binarizmo, tuščio 
ženklo, chaosmos, kalbinių žaidimų, struktūros žaismo, teksto erotikos, 
intertekstualumo, geismų mašinos, išskaidymo, pėdsako, nelinijinės di- 
namikos koncepcijas ir daugybę kitų. Šios sąvokos akivaizdžiai pakeitė 
šimtmečiais nusistojusių pamatinių klasikinės filosofijos ir estetikos ka- 
tegorijų hierarchiją. Tenka pripažinti, kad mąstome ir kuriame veikiami 
jau labai stiprios naujos postmodernios humanistikos šalininkų sukurtos 
kategorijų sistemos. 


Matheu. ; 

Įvairiais aspektais aptarę XIX ir XX a. Vakarų mąstymo tradicijoje 
išsiskleidusias kai kurias pagrindines ontologinės filosofijos pakraipas, 
galime pereiti prie platesnių teorinių apibendrinimy. Knygos tekste ne- 
atsitiktinai vyravo vokiečiakalbės ir prancūzakalbės filosofinės minties 
ir per amžius susiformavusių teorinių nuostatų, prioritetinių tyrinėjimų 
laukų, idėjų, kalbinės raiškos formų savitumų tyrinėjimas. Tokie analizės 
akcentai objektyviai atspindėjo vyraujančių Vakarų filosofinės minties 
pakraipų raidos logiką. Pirmoji iš jau išskirtų filosofijos tradicijų įsivy- 
rauja pokantiniu laikotarpiu XIX a., o antrosios įtaka išauga XX a. antroje 
pusėje, ypač paskutiniame jo ketvirtyje. Kiekviena iš jų, neretai susipinda- 
mos ir veikdamos viena kitą, plėtojasi savais keliais ir išsiskiria specifiniais 
tipologiniais bruožais, prioritetiniais tyrinėjimo laukais. 

XVIII a. antroje pusėje gavusi postūmį iš britiškojo sensualizmo ir pran- 
cūzų švietėjų Vokietijoje, filosofinė mintis daugiausia plėtojasi universitetuo- 
se, t. y. reiškiasi kaip „universitetų katedrų filosofija“. Netgi šioks toks tuome- 
tiniams universitetams būdingas liberalumas negalėjo apsaugoti mąstytojų 
nuo niūrios dvasinės atmosferos, vyravusios daugelyje kunigaikščių dvarų ir 
„laisvųjų“ Vokietijos miestų. Todėl nenuostabu, kad Vokietijos universitetų 
filosofai, kaip sarkastiškai yra pasakęs Schopenhaueris, būdami „valstybės 
iždo apmokamais mąstytojais“, neteko didelės dalies anglų ir prancūzų mąsty- 
tojams būdingos saviraiškos laisvės. Griežtas socialinis ir ekonominis priklau- 
symas nuo šio pasaulio stipriųjų formuoja universitetų filosofijos katedrose 
disciplinuotą teorinį mąstymą ir sąlygoja abstrakčią, metafizinę idėjų dėstymo 
formą. Minėtus filosofinės minties raidos ypatumus stiprina imanentinis idėjų 
perimamumas, kuris palankiai veikia sisteminio mąstymo principus, stiprina 
tradicijas, nuosekliai kelia filosofinės mąstymo kultūros lygį. 

Kita vertus, universitetinė aplinka su jai būdingu akademinio gyve- 
nimo ritmu skatina mąstytojus atsiriboti nuo realių gyvenimo problemų. 
Tuo galima paaiškinti „kabinetinį, spekuliatyvų daugelio vokiečių kla- 
sikinės filosofijos atstovų koncepcijų pobūdį, kai ilgainiui jose įsivyrauja 
„abstrakčios metafizinės konstrukcijos“, kurios tampa tarsi skiriamuoju 
vokiečių klasikinės filosofijos bruožu. Istorinis jos vaidmuo pasireiškia 
nauju sisteminiu ir sintetiniu požiūriu į ankstesnes teorijas. Vokiečių 
teoretikai linksta į dialektiką, konceptualumą ir sudėtingas teorines kons- 
trukcijas, mėgina susisteminti svarbiausias pirmtakų idėjas. 


Neatsitiktinai XVIII a. antroje puséje ir XIX a. Vakaruose jsivyrauja 
j metafizinio mastymo principus linkstanti vokietiy klasikiné filosofija 
(Kantas, Fichte, Schellingas, Hegelis), kuri tuomet abstrakčių filosofinių 
idėjų ir sistemų pavidalu įkūnijo aukščiausius Vakarų civilizacijos laimė- 
jimus, jos pretenzijas į hegemoniją visose socialinio, politinio ir kultūri- 
nio gyvenimo srityse. Iš čia kilo daugeliui vokiečių klasikinės filosofijos 
kūrėjų, ypač Hegelio, pasaulėžiūrai būdingos eurocentrinės nuostatos, 
Ontologija Naujųjų amžių filosofijoje buvo suvokiama kaip sudėtinė 
pažinimo teorijos (gnoseologijos) dalis, tačiau pradedant Kanto kritine 
filosofija formuojasi nauja ontologijos samprata, kurioje žmogų supantis 
pasaulis ir būties procesų įvairovė aiškinama kaip juslinio besiremiančio 
sąvokomis pažinimo rezultatas. Tačiau Kanto sekėjai (Fichte, Schellingas, 
Hegelis) grįžta prie ikikantinės Descarteso racionalistinės tradicijos, 
jjungiancios ontologiją į pažinimo teoriją, ir būties procesus jau suvokia 
ne statiškos kontempliacijos, o istorinės raidos procese. Iš čia plaukia ir 
ontologinės tiesos suvokimas ne kaip fiksuotos būsenos, o kaip nuolatos 
besiskleidžiančio erdvėje ir laike dinamiško būties srauto. 

Čia reikėtų priminti, kad vokiečių klasikinėje filosofijoje ontologija 
neretai sutapatinama su metafizika, tačiau dažniau aiškinama kaip pa- 
matinė jos dalis, tai yra kaip vadinamoji „būties metafizika“. Ji persmelkta 
istorinio optimizmo, begalinio tikėjimo žmogaus proto galia, skaidriomis 
ateities perspektyvomis. Tokia ontologijos samprata sąlygoja ir savitą kla- 
sikinės metafizikos pažinimo teorijos (gnoseologijos), tikrovės suvokimo 
būdą, mąstymo stilių, kurio esmėje yra iš senovės graikų filosofijos pa- 
veldėtas požiūris į pasaulį kaip harmoningą visumą. Šio pasaulėvaizdžio 
šerdis - už asmeninės patirties ribų objektyviai egzistuojančios natūralios 
visatos procesų kaitos idėja. Ji persmelkia visas būties apraiškas, anapusi- 
nes žmogaus atžvilgiu, tačiau harmoningi pasaulį valdantys dėsniai yra 
pavaldūs racionaliam pažinimui. Tai yra nepriklausomo nuo žmogaus, 
harmoningo, aiškiai struktūruoto pasaulio, kuris plėtojasi pagal savo na- 
tūralius dėsnius, vaizdas. 

Toks ontologinio pasaulėvaizdžio suvokimas sąlygoja klasikinės 
filosofijos šalininkų pretenzijas į visuminį pasaulio, visuomenės sanda- 
ros, fundamentalių būties dėsnių, jų sisteminio vientisumo, išbaigtumo 
pažinimą. Šis pasaulio ir būties ontologijos suvokimo paprastumas ir 
aiškumas pirmiausia lemia mąstytojų pasitikėjimą racionalaus proto pa- 
žintinėmis galiomis. Kita vertus, skirtingai nei senovės graikų filosofijoje, 

klasikinėje vokiečių filosofijoje auga ir vis didesnį autonomiškumą onto- 
loginėje problematikoje įgauna abstraktus dvasinis pradas („pasaulinis 
protas“, „pasaulinė dvasia“, „absoliutinė idėja“), kuris sureikšminamas 
Hegelio dvasios filosofijoje. 

Tačiau prieštaringa XIX a. Vakarų kultūros raida, mąstančių žmonių 
laisvės siekių nepateisinusios revoliucijos ir kiti socialiniai sukrėtimai, 
reakcijos stiprėjimas, gilėjantys asmenybės krizės, susvetimėjimo požy- 
miai ilgainiui parodė, kad racionalumo kultas ir pasaulėžiūrinis optimiz- 
mas nepateisina vilčių. Todėl klasikinėje filosofinėje sąmonėje ryškėja 
skilimas, tragiškai suvokiamas atotrūkis tarp idealių abstrakčių esmių, 
absoliučių monadų pretenzijų ir konkrečių būties problemų. Tai sąlygojo 
ontologinę krizę klasikinėje metafizikoje, kurios idėjų plotmėje spontaniš- 
kai formavosi neklasikinė reakcija; jos šalininkai iš vidaus griovė pamatines 
racionalistinės metafizikos nuostatas. Ši klasikinio mąstymo pamatinius 
principus neigianti nauja neklasikinės filosofijos tradicija liudija apie gilių 
visuomenėje vykstančių sukrėtimų ir esminių sąmonės slinkčių pasekmes 
žmogaus būčiai, išreiškia žmogaus, pasimetusio susvetimėjusiame pasau- 
lyje ir ieškančio gyvenimo prasmės, pasaulėjautą. 

Krizę išgyvenanti vokiečių klasikinė filosofija, ypač hegelizmas, sukėlė 
šias pagrindines reakcijas: pozityvią - marksistinę ir dvi negatyvias: pozity- 
vistinę ir neklasikinės filosofijos. Pirmosios šalininkai (Marxas ir jo sekėjai), 
plėtodami Hegelio istorizmo ir dialektikos tendencijas, vyraujantį idealaus 
dvasinio prado vaidmenį perdavė materialiam. Pozityvizmo šalininkai 
(Comte ir jo sekėjai), atmetę universalias klasikinės metafizikos ambicijas 
ir spekuliatyvumą, teigė, kad pozityvų pažinimą gali suteikti ne spekuliatyvi 
filosofija, o konkretūs į pozityvių faktų pažinimą nukreipti mokslai. 

Ir pagaliau, neklasikinės filosofijos šalininkai, kurie sukilo prieš 
abstraktaus metafizinio mąstymo principus ir konstatavo racionalizmo 
krizę. Ontologinės krizės suvokimo ir stiprėjančio socialinio pesimizmo 
požymiai išryškėjo dar romantizmo idėjų iškilimo laikotarpyje ir plėtojosi 
kartu su alternatyvių kultūros raidos projektų paieškomis Rytuose. XIX a. 
pradžioje aiškėja, kad tikėjimas protu ir skaidria žmogaus būties ateitimi 
(t. y. didysis Apšvietos projektas sukurti Proto valdomą valstybę), atsiradęs 
ėpogue moderne ir, tapęs Vakarų klasikinės filosofijos kelrodžiu, nepatei- 
sina vilčių. Tai konstatuoja klasikinės filosofijos idėjų įtakos lauke buvę 
mąstytojai, apeliuodami į aktualias žmogaus būties problemas. Pirmasis 
racionalizmo krizę ir ribotumą įvardija Schellingas, tačiau įvairiapusiškai 


pagrįstą filosofinę jo kritiką aptinkame neklasikinės filosofijos pradininko 
Schopenhauerio veikaluose. Jis suabejojo optimistinių istorinės pažangos 
teorijų pagrįstumu ir kaip priešpriešą joms iškėlė aklos ir iracionalios 
valios metafiziką, kurioje dramatiškai suskamba pesimistiniai ir egzis- 
tenciniai gyvenimo prasmės ieškojimo leitmotyvai. Kita vertus, nusivylęs 
Vakarų filosofija, jis nukreipė savo žvilgsnį į Rytus ir pradėjo Vakarų ir 
Rytų mąstymo tradicijų suartėjimo procesą. 

Schopenhauerio veikaluose išryškėjusias neklasines filosofinės pro- 
blematikos ontologizavimo ir estetinimo tendencijas, nepriklausomai 
vienas nuo kito, pratęsė Kierkegaardas ir Nietzsche. Pirmojo veikaluose 
išryškėjo reakcija prieš Hegelio spekuliatyvaus mąstymo principus, sie- 
kimas juos pakeisti, išlaisvinti mąstymą nuo racionalistinio sisteminio 
mąstymo abstraktumo, formalizmo, dogmatiškumo, išaukštinti subjek- 
tyvumo, personalistinio (egzistencinio) požiūrio į pasaulį svarbą. Iš čia 
kyla jo filosofijai būdingas dramatiškas egzistencijos prasmės ieškojimas, 
pasaulėjautos tragizmas, subjektyvizmas, vidinio asmenybės pasirinkimo 
sureikšminimas, potraukis paradoksui, anonimiškumui, kaukių mas- 
karadui, kalbėjimui vienu metu skirtingais balsais (registrais), siekimas 
sukurti savitą situacinių ir kontekstualių kategorijų pasaulį. 

Nietzsche, plėtodamas daugelį Schopenhauerio iracionalios valios 
metafizikoje išryškėjusių neklasikinių idėjų, savo ruožtu, iškėlė „gyve- 
nimo“, „valios galiai“, radikalaus vertybių perkainavimo svarbą, plėtojo 
orientalistines pirmtako idėjas. Ontologinė problematika, greta esteti- 
nės, akivaizdžiai vyrauja jo veikaluose ir išryškina dvasinį giminingumą 
Kierkegaardui. Šie du mąstytojai įtvirtina Vakarų sąmonėje neklasikinio 
mąstymo principus ir suformuoja kokybiškai naują „subjektyvią ontolo- 
giją“, kurios dėmesio centras perkeliamas į individualios žmogaus būties ir 
kūrybos problemas (gyvenimo prasmė, vidinis pasirinkimas, kaltė, atsako- 
mybė, kūrybinė saviraiška, mirtis ir pan.), o žmogaus egzistencija (Kier- 
kegaardas) ir gyvenimas (Nietzsche) traktuojami kaip menas. Jie atmeta 
spekuliatyvios racionalistinės metafizikos principus ir mąstysenos išeities 
tašku skelbia įvairius neracionalius žmogaus dvasinio gyvenimo aspektus, 
valią, tiesioginę kontempliaciją, intuiciją, jausmus. 

Neklasikinės filosofijos šalininkai savitai iš konkretaus žmogaus 
gyvenimo pozicijų aiškina racionalistinės metafizikos krizę, jos proble- 
minių laukų, kategorijų aparato, klasikinės metafizinės kalbos, sisteminio 
mąstymo principų irimą. Iš čia kilo įsitikinimas, kad racionaliam protui 


POST SCRIPTUM 


607 


NEKLASIKINES IR POSTMODERNISTINES FILOSOFIJOS METAMORFOZES 


608 


cv 


pavaldziy intelektiniy procedüry nepakanka ,,gelminiy“ zmogaus ,,eg- 
zistencijos“ ar „gyvenimo“ sluoksnių pažinimui. Išskirtinę svarbą, greta 
racionalaus proto, įgauna ir kitos, su intuityviomis pažintinėmis galio- 
mis susijusios, savybės. Galima turėti puikius intelektinius sugebėjimus, 
tačiau būti bejėgiam skverbiantis į egzistencines ir estetiniais atspalviais 
nuspalvintas būties, kūrybos problemas. 

Aiškėjo, kad klasikinės filosofijos pasaulio suvokimo ir interpretacijos 
būdai neatskleidžia pasikeitusios „skilusios“ pasaulio disharmoniškumo, 
skausmingai suvokiančios sąmonės poreikių. Iš čia kilo siekimas įveikti 
pamatines metafizinio mąstymo struktūras, sukurti naujos epochos 
poreikius ir atitinkančios unikalią asmenybės patirtį „naujos filosofijos“ 
kontūrus. Šių mąstytojų veikalais prasidėjo naujas Vakarų filosofinės 
minties raidos etapas, kuriame mąstymo vientisumas glaudžiai siejosi su 
siužetiniu, teminiu aktualiausių būties problemų vientisumu ir pagrindinės 
egzistencinės filosofijos ir jai artimos gyvenimo filosofijos tradicijų gairės, 
jų pagrindinės problematikos ir kategorijų pasaulis. 

Neklasikinės filosofijos idėjos išplito ir turėjo didžiulį poveikį 
daugeliui XX a. pirmoje pusėje išsiskleidusių personalistinės pakraipos 
krypčių, kurių šalininkai toliau plėtojo ontologinius motyvus ir stiprino 
neklasikinio mąstymo pozicijas. Jungiamosiomis neklasikinės ir pos- 
tmodernios filosofijos grandimis tapo svarbios XX a. filosofijos kryptys: 
intuityvizmas, fenomenologija, egzistencializmas ir personalizmas, kurių 
šalininkai toliau plėtojo neklasikinėje filosofijoje išryškėjusį dėmesį žmo- 
gaus būčiai, kūrybinei sklaidai, jo sąmonės, o kai kurios iš jų ir pasąmonės 
problemoms. Minėtos kryptys dar reljefiškiau išreiškė žmogiškos būties 
tragizmą, nestabilumą, trapumą, baigtinumą. O su psichologijos proble- 
matika suaugusioje psichoanalizėje išskirtinę svarbą įgavo pasąmonėje 
vykstančių procesų tyrinėjimo, kodavimo ir iššifravimo problemos. 

Išsakytų teiginių pagrįstumą knygos tekste parodėme Freudo, 
Heideggerio, Sartreo ir juos supusio filosofinių idėjų lauko tyrime. 
Tačiau mus dominančiu aspektu itin simptomatiškas yra Heideggeris, 
kurio vėlyvuosiuose veikaluose aptinkame logišką daugelio neklasiki- 
nės filosofijos idėjų sintezę. Nusivylęs perdėm racionalizuotos Vakarų 
filosofijos principais, kuriuos aiškina kaip „metafizinio mąstymo“, 
praradusio mąstymo ir būties vienovę, rezultatą, Heideggeris kreipia 
žvilgsnį į Rytų filosofiją, padėjusią jam įveikti „vakarietiškos mąstyse- 
nos dvilypumą“. 


POST SCRIPTUM 


Būtent nihilistiniai ir istoriosofiniai Nietzscheés, Heideggerio ir Sartreo 
filosofijos motyvai paveikė prancūzų poststruktūralistinės pakraipos mąsty- 
tojus. Postmodernizmo ideologams Nietzsche artimas gilinimusi į krizinius 
reiškinius, mąsty- 
senos paradoksa- 
lumu, reliatyviz- 
mu, skepticizmu 
daugelio tradici- 
nių vertybių at- 
žvilgiu, polinkiu į 
poetinį mąstymo 
stilių, indiškos 
kilmės mokymu 
apie kultūros fenomenų iliuziškumą, kaukių maskaradą, dėmesiu tamsia- Sorbonne 
jai, užslėptai asmenybės pusei, agresyviems instinktams, žvėriui žmoguje, École normale 
aš antrininkui, esančiam anapus gėrio ir blogio. Jo, Heideggerio ir Sartreo supérieure 
metafizinių Vakarų mąstymo ir eurocentriniy nuostatų ribotumo kritika 
kreipė postmoderny mąstymą introvertiškumo, ontologizavimo, estetinių 
problemų sureikšminimo link ir padėjo suartėti su Rytų tautų mąstymo bei 
kūrybos principais. Šiame Vakarų filosofinės minties raidos etape, perei- 
nant nuo neklasikinių ir XX a. pirmojoje pusėje išsiskleidusių teorijų prie 
postmodernizmą grindžiančių postruktūralistinių, išskirtinis vaidmuo teko 
prancūzų filosofijai. 

Ontologinės pakraipos prancūzų filosofijoje novatoriškas kritinis 

požiūris į aktualijas susipynė metodologiniu pliuralizmu ir mąstymo 
stiliaus atvirumu. XX a. pradžioje prancūzų filosofijoje ženkliai susti- 
prėjo personalistinės tendencijos, kurių šalininkai (Bergson, Marcel, 
Mounier, Merleau-Ponty, Sartre, Malraux) didžiulį dėmesį skyrė ontolo- 
ginei ir egzistencinei problematikai, o plačios kultūrologinės pakraipos 
poststruktūralistai (Barthes, Lacan, Faucault, Derrida) ir filosofuojantys 
rašytojai Bataille, Blanchot, Klossowski ruošė dirvą postmodernistinei 
filosofijai. 

Prancūziškos filosofijos potencialo augimui ir įsivyravimui postmo- 
dernistiniame diskurse neabejotinai poveikį turėjo platus licėjų tinklas, 
kur kaip ir prancūzų universitetinėje sistemoje filosofijai buvo skiriamas 
išskirtinis dėmesys; šią discipliną dėstė bemaž tris kartus didesnis filoso- 
fijos dėstytojų korpusas nei, pavyzdžiui, analogiškuose Didžiosios Brita- 

nijos ir JAV universitetuose. Ši „sankaba“ tarp licėjinės ir universitetinės 
sistemos bei tokių unikalių prancūzų akademinio elito institucijų (ta- 
lentingiausių žmonių atrankos kalvių), kaip, pavyzdžiui, l’École normale 
supérieure Sorbona ir Colège de France 
funkcionavimas neabejotinai turėjo įtakos 
prancūzų filosofinės minties iškilimui. 
Kita vertus, pokario metais minėtose eli- 
tinėse institucijose išryškėjo kultūrologinė 
orientacija, filosofinės minties politizavi- 
mas ir kairėjimas. Juose susispietę inte- 
lektualai turėjo didžiulį poveikį prancūzų 
filosofinės minties iškilimui XX a. ketvir- 
tajame ketvirtyje, kai po 1968 m. gegužės 
een galingai išsiskleidžia poststruktūralistinė filosofija. Jos iškiliausių 
atstovų koncepcijose savitai susipina fenomenologijos, egzistencializmo, 
hermeneutikos, personalizmo, marksizmo, psichoanalizės, struktūraliz- 
mo, semiotikos, didžiulį populiarumą įgaunančios Rytų Azijos mąstymo 
tradicijų daoizmo, čan, dzen ir kitos įtakos. Postmodernioje galvosenoje 
įsivyrauja ontologinė-egzistencinė tradicija, kurios dominavimą mas- 
kuoja įvairios teksto, nomadiškumo, diskurso, dekonstrukcijos ir pan. 
kategorijų svarbą sureikšminančios konceptualios su poetinio mąstymo 
stiliaus elementais susipynusios teorijos, kurioms būdingas principinis 
mąstymo atvirumas, metodologinis pliuralizmas. 

Dabartinė postmodernioji prancūzų filosofija, kaip galėjome įsiti- 
kinti atliktoje analizėje, sudaro painų skirtingų filosofinio pažinimo ir 
artimų mokslų sritis aprėpiančių teorijų, konceptų ir idėjų lauką. Surasti 
šias skirtingas teorijas vienijantį vardiklį, išryškinti siejančius tipologinius 
mąstymo stiliaus bruožus - sudėtingas uždavinys. Pirmiausia galime 
teigti, kad šio sudėtingo reiškinio nevienalytiškumas ir prieštaringumas 
yra nulemtas tarpinės būsenos tarp senos klasikinės filosofijos vertybių 
sistemos, kurios jis atsisako, ir naujos, tiesiogiai susijusios su skirtingų 
mąstymo tradicijų sąveikos sklaida. Postmoderniosios kultūros procesai 
tebevyksta ir jiems toli iki loginės pabaigos. Viena vertus, ryškėja neklasiki- 
nės Vakarų klasikinės kultūros formų reinterpretacijos, išsekimo požymiai, 
originalumo badas ir kompiliatyvios kultūros suklestėjimas, kita vertus, 
vyksta karštligiška naujų mąstymo paradigmų paieška. Tampa akivaizdūs 
kai kurie neabejotini postmodernistinės epopėjos rezultatai: smūgis 


eurocentrinei pasaulinés filosofijos, estetikos ir meno raidos vizijai, 
etnocentrizmo ideologijai, įdėmiau pradėta žvelgti į įvairias vadinamąsias 
periferines ir marginalines kultūros formas, išsiplėtė dėl globalizacijos 
pasaulio regėjimo horizontai, žengti žingsniai pliuralizmo, žmogiškos 
kultūros formų įvairovės suvokimo bei idealų decentralizacijos kryptimi, 
„svetimą“ suvokiant kaip „savą: išsivaduojant iš mąstymo konvencijų ir 
stereotipų, griaunant dirbtines mokslus ir meno rūšis skiriančias ribas, 
estetinant daugelį kultūros sričių, iškeliant euristinio prado svarbą. 

Vadinasi, postmodernizmo šalininkai, kritikuodami pamatinius 
klasikinės Vakarų metafizikos principus, pagrindiniu savo programos 
uždaviniu skelbė būtinybę dekonstruoti su logocentrinėmis ir fonolo- 
gizmu susijusius racionalistinius ir scientistinius teorinius konceptus ir 
kartu išsiveržti iš ribotų metafizikos nuostatų. Tad poststruktūralistinės 
filosofijos šalininkai radikaliai ėmėsi ieškoti alternatyvių vakarietiškam 
racionaliam mąstymo ir pasaulio suvokimo būdui rytietiškų mąstymo 
ir tikrovės suvokimo galimybių. Postmodernistinio diskurso kūrėjai 
(vėlyvasis Barthes, Foucault, Derrida, Deleuze, Lyotard ir kiti) atmetė 
požiūrį į filosofines disciplinas kaip į reprezentatyvias kanoniškų požiūrių 
sistemas. Jų kriticizmas yra nukreiptas prieš dogmiškus požiūrius, ypač 
eurocentrizmo, totalitarizmo apraiškas, monopolizuojančias mąstymo, 
pasaulio suvokimo, estetikos, meno tendencijas. Akivaizdu, kad postmo- 
dernizmo ideologai keitė intelektinės veiklos stilių, intelektinio diskurso 
praktiką, jo sąvokų pasaulį, suteikė daug neklasikinių bruožų, žaidybinių 
nuostatų, sukūrė savitas konceptualaus diskurso erdves ir įsisavino naujas 
humanistikos teritorijas. 

METAMORPHOSES OF NON-CLASSICAL 
AND POSTMODERN PHILOSOPHY 


SUMMARY 


At the beginning of the new millennium, when the radical changes of 
postmodern consciousness are evident and the principles of Western and 
Eastern philosophy have become closer, the fundamentals of contempo- 
rary philosophy as well as the traditional academic style of philosophical 
thinking has been changing by adopting the values of ‘poetic’ thinking. 
The proponents of non-classical philosophy have formed the underlying 
characteristics of contemporary thinking: Schopenhauer, Kierkegaard, 
Nietzsche, Bergson and their many followers. They started the tendency 
to emphasise ontology and aesthetization among philosophical problems, 
which had been at the margins of the main rationalist, classical Western 
philosophical tradition for a long time. Today those thinkers are consi- 
dered to be the most important creators of the now dominating ‘non- 
classical way of thinking. 

There is no firmly established understanding of ‘non-classical philo- 
sophy’ in current academic discourse. In the scholarship of the last few 
decades, the term has been used by ascribing three main meanings to it: 
1) by defining post-Hegelian existential fundamental attitudes related to 
the tradition of the ‘philosophy of life’ and to the ideas of aforementio- 
ned thinkers and their followers, which are conceptually opposed to the 
fundamental principles of modern metaphysics and classical rationalist 
philosophy; 2) when referring to non-European, especially Eastern, philo- 
sophical traditions and 3) when characterising the so-called ‘postmodern 
thinking’ influenced by the ideas of Schopenhauer, Kierkegaard, Nietzsche, 
Bergson and Eastern traditions. The latter was first of all related to the non- 
classical principles of late Martin Heidegger and French poststructuralist 
philosophers (Barthes, Baudrillard, Deleuze, Derrida, Foucault, Guattari, 
Lacan, Lyotard, Nancy and Rorthy). The term of ‘neoclassical philosophy’ 
is also used as a susceptible metaphor when identifying various aspects 
of modern and postmodern philosophy that oppose classical rationalist 

Western thinking. Indeed, postmodern thinkers, who have taken over the 
principles of non-classical philosophy and developed them in an original 
manner, have changed the style of intellectual activity, the very practice of 
intellectual discourse and its conceptual universe; they have contributed many 
non-classical attributes and playful attitudes to the way of thinking, created 
new spaces for the conceptual discourse and discovered new territories for 
philosophical knowledge. 

It should be emphasised that non-classical philosophy is rather a 
tendency characteristic to a specific stage to the evolving philosophical 
thought and not a doctrine. It is not as homogenous as were the tenden- 
cies of Western philosophy that developed already at the beginning of 
the 20" century, for example, intuitivism, early phenomenology, existen- 
tialism. On the other hand, non-classical philosophy does not replace 
classical metaphysics, but is just one, doubtlessly significant, tendency 
that exists alongside others. 

The relationships between the traditions of classical and non-classical 
philosophy are complicated and multifaceted. Despite separate non-essen- 
tial differences, many fundamental conceptual attitudes link non-classical 
thinkers and their followers. First, they turned away from the cognition of 
the external world surrounding human beings towards studying the individu- 
al problems of human life or existence. They suggested a radical critique of 
rational thinking and abstract metaphysical constructions, thus opposing 
the belief in the power of the human mind, historical optimism and the 
principles of systemic and dialectical thinking that had dominated classi- 
cal philosophy. They also downplayed the omnipotence of the mind and 
offered irrationalism, subjective dialectics, the inner experience of being 
and new, broadly understood concepts of life and existence. 

The proponents of classical metaphysics who had placed most signi- 
ficance on rational mind and systemic thinking were not able to unders- 
tand the new phenomena of crisis that grew spontaneously in the depths 
of Western civilisation and influenced the changes in philosophical cons- 
ciousness. It is no coincidence that a new philosophical tradition based 
on non-traditional principles developed eventually, while classical me- 
taphysics and the relevance of its problems were decaying. By transferring 
the emphasis from gnoseological to ontological and aesthetic problems, the 
proponents of this tendency denied the principles of traditional systematic 


thinking, changed its categories and treated human existence as well as the 
complex character of consciousness more dynamically. 

The followers of the new, still forming, non-classical philosophy, 
starting with Schopenhauer, rebelled against the metaphysical, too ratio- 
nalised philosophical tradition, the product ofthe modern era, which had 
been the dominant trend in the West for several centuries; they attempted 
to change its fundamental premises. This was why they denied educatio- 
nal rationalism, optimism and the principles of systemic thinking. They 
became disillusioned with the system of values and symbols important 
for the Western civilisation and started to emphasise the importance of 
such concepts as ‘life’ and ‘existence’; the impact of introspection and 
subjectivity was growing. 

This was an essentially new conceptual philosophical position that 
rejected systemic principles of rationalist philosophy that had been esta- 
blished centuries before that. The non-classical thinkers have a reasonable 
doubt that the uniqueness of human existence can be squeezed into classical 
academic philosophy and measured according to its scale. 

The famous dictum of Descartes, cogito ergo sum (“I think, therefore 
I am’), characteristic to the classical rationalist philosophical paradigm, 
puts emphasis on the first part, cogito, i.e. “I think,’ and the non-classical 
paradigm moves the emphasis onto the second part, sum, and ‘existence’ 
- is understood here as the basis of human life and activity. 

The critique of ‘deceitful’ and ‘impersonal’ rationalism developed by 
the founders of ‘non-classical’ philosophy not only has meant the refusal 
of traditional principles of classical metaphysics that had laid claim to 
‘universality’ and ‘universal meaning; but also has demonstrated their 
ambition to treat an individual human life as the basis of their philosophy 
or, in other words, the existence of a personality with his or her inimitable 
inner world. Those thinkers have started a stage in Western philosophy 
that can be referred to as that of ‘crisis’ or ‘non-classical. The idea of 
the disharmony of the world comes into the foreground here; the ‘split’ 
consciousness that has lost the relationship with traditional notions of 
harmony, humanism, goodness and beauty is its subjective reflection. 

When discussing the tragic nature of human existence and alienation, 
the creators of non-classical philosophy pinned their hopes on the indivi- 
dual will of a personality, his or her ability to reveal their attitude towards 

life and realise their creative potential. A distinctive characteristic of this 
way of thinking is a refusal to create philosophical systems, the very principle 
of systematic thinking, because human existence is irreconcilable with the 
closed character of systems. The true mission of philosophy is, according 
to them, ‘openness, a constant search for the existential truth. Nietzsche 
never used the concept of existence in the same way as Kierkegaard. In 
his ‘philosophy of life; he also wanted to concretize the inner essence of a 
personality's ‘life’ to speculate on the perspectives of its existence. When 
he was formulating the principles of the existential dialectics of thin- 
king, he invoked mythological (quasi-mythological) constructions and 
described the supreme reality by using irrational methods: symbolism, 
mysticism and ‘opaque’ writing. 

By opposing the individual existence of human beings (life) to the 
abstract notions of classical philosophy, the supporters of non-classical 
philosophy attempted to prove that human existence as the highest and 
most intimate reality did not submit to rational cognition, to the categories 
of classical philosophy and traditional metaphysics. As the crisis of clas- 
sical philosophy was deepening, the problems of personal existence and 
creative expression were becoming particularly relevant; it was becoming 
increasingly clear that, if somebody wanted to understand the uniqueness 
of individual existence and creativity, one should not follow the exhaus- 
ted, traditional, idealist concepts of philosophy, which appeared limited 
in the face of ‘non-classical’ situations. 

Those changes are related to the transition from the classical to the 
non-classical period in the history of Western philosophy, which is charac- 
terised by the refusal to study the external world and focus instead on the 
most important problems of human existence as well as explain the con- 
cepts of life and existence in a new way, individually and historically. 

The creators of non-classical philosophy thought it was the most 
important not to learn about the external objective world, but to analyse 
the inner life of human beings, their most sensitive and hidden areas. Like 
the thinkers of the Taoist and Chan Buddhist tradition or the masters of the 
famous art of landscape painting in the Far East, they seem to invite us to 
the journey into the endless world of human spirit. 

The creators of non-classical philosophy directed their intellectual 
energy towards the subjective reality, the contemplation of the fluidity of 

consciousness, the inimitable, constantly changing human subjectivity, the 
structures of the unconscious, the subtleties of personal psychology and 
linguistic expression, which are impossible to convey by using the principles 
of systemic thinking and the categories of rationalist philosophy. This is an 
essentially different, non-traditional interpretation of subjectivity and 
the subject, a reminder to the philosophers of the origins of subjective 
reality and the half-forgotten conventional truth that the richest world 
of culture is created and functions for the sake of the subject. This means 
that the main questions of ‘non-classical philosophy are transferred to 
the domain of subjective ontology. 

The pioneers of ‘non-classical’ philosophy tried to understand the 
meaning of human existence that had been lost in the history of Western 
philosophy. Thus, they focused on an individual consciousness; the most 
important task for them was to study the unique existential or, in other 
words, life experience of a thinking individual, which cannot, in principle, 
be turned into logically clear and thus artificial constructions, alien to the 
unique existential experience. 

When analysing the problems of an individual human existence, 
Schopenhauer, Kierkegaard and Nietzsche endorsed the non-substantial 
concept of existence (when personality is not something given, but is a 
totality of constantly emerging possibilities) and, simultaneously, discus- 
sed ontological problems in terms of subjectivity. Thus, strengthening 
subjectivist tendencies in post-Hegelian philosophy reached their culmi- 
nation. ‘Subjective ontology, or ontology in the narrow sense of the word, is 
what we may call the spontaneous ‘self’ and what defines the unconscious 
functioning of human existence’ (Kierkegaard) or ‘life’ (Nietzsche) in a 
specific human consciousness. The entire existence of an individual is as if 
enclosed in a subjective environment, yet we cannot say that it, existence, 
is subjective. 

Subjective ontology tries to obliterate boundaries separating art and 
life and to join them into a continuous and absolute aesthetic phenome- 
non. Unlike German classical idealist philosophy whose ideal was science 
attempting to find the objective truth, art based on irrational intuition 
was the ideal of ‘non-classical’ philosophies underlining the importance 
of subjective ontology. The beginnings of this influential tendency to 
aesthetize philosophical problems seeking to obliterate the boundaries 

between philosophy and art can be found in the works of romantics and 
early Schelling who had a considerable influence on Schopenhauer and 
his followers. 

Considering consciousness as primary, Schopenhauer, Kierkegaard 
and Nietzsche created a ‘non-classical; ontologically oriented, artistic 
philosophy, which emphasised not the cognition of the external objective 
world, but the analysis of the inner world of a separate personality (even a 
human life is understood and interpreted as art). The new philosophical 
thinking, which has become the basis of many later philosophical ten- 
dencies, has demonstrated objectively the deepening crisis of personality, 
the personality’s efforts to define the meaning of the inimitable value of 
the individual consciousness, to expose new characteristics of personality 
and to envision ways to reveal its creativity. When solving these problems, 
aesthetics and art acquired the function to protect spiritual values. 

A less educated reader, who is used to boring, allegedly objective, 
texts of classical philosophy, is bewildered by many emphatically subjec- 
tive texts, pulsating with passion and unconcealed temperament, written 
by the followers of non-classical philosophy. When reading them, one 
is compelled to resist many peculiarities of the literary form. The texts 
are characterised by a freer, personal style of philosophical thinking and 
direct allusions to subjective experiences. In comparison with the texts 
written in the classical academic jargon, non-classical traditions are mar- 
ked by a variability of stylistic forms, a multitude of symbols, allegories 
and references to various cultural layers; the texts often look like unfinis- 
hed drafts, vibrating with spontaneous ideas. Yet this is only an illusion 
because their external disorder hides a unique, refined, stylish and very 
individual way of developing ideas and a restless mind. 

The non-classical principles of thinking and creativity spread among 
various tendencies and schools of Western philosophy, which emerged at 
the end of the 19" and during the first half of the 20" centuries, in three 
closely related directions: 1) as a reaction to the inability of rationalist 
philosophy developed during the époque moderne to discuss new criti- 
cal phenomena emerging in various areas of Western culture by using 
traditional methods and categories; thus, the irrationalist, pessimist and 
nihilist tendencies flourished in Western philosophy; 2) the denial of 
traditional Eurocentric premises, which found expression in the develo- 


pment of Eastern philosophy into an influential area of scholarship; 3) the 
increasing influence that the ideas and ideals coming from non-European 
civilisations, marginal and peripheral cultural regions, had on Western 
philosophy, aesthetics and art. 

Many philosophical tendencies from the first half of the 20" century, 
which followed the principles of existential thinking and the philosophy 
of life that had formed earlier, continued developing the non-classical 
methods of thinking. They emerged and formed during various periods 
and under the influence of diverse ideas. Some of them naturally deve- 
loped concepts that first appeared in the works of the initiators of non- 
classical philosophy; others related them to various positivistic, rationalist 
and other ideas. Some ideas crystallized quickly; others needed several 
decades to find their niche in heated competition among most influential 
philosophical tendencies. Most of them focus on one or several philosop- 
hical problems related to the main question. Thus, a huge array of influ- 
ential tendencies and conceptions unfolded, starting from the beginning 
of the 20" century, whose followers tried to find their place under the 
sun. The advocates of intuitivism, psychoanalysis, the philosophy of life, 
phenomenology, existentialism, hermeneutics and other theories have 
significantly expanded the range of problems, the spectrum of research 
strategies and methods of the Western philosophical tradition. 

Postmodern thinking has emerged from the field of problems mo- 
dernised by non-classical philosophy. It is concurrent with the radical 
change of cultural paradigms that took place at the end of the 20" centu- 
ry: a consistent transformation of modern Eurocentrism into the global 
postmodern polycentrism, the crisis of ideologies as well as the fall of the 
epistemic visions of Western civilisation and the history of culture, the 
structures of philosophy, aesthetics and art. The ideologists of postmo- 
dernism review many fundamental propositions of classical philosophy 
and those of Western philosophy that were prevalent during the first three 
quarters of the 20" century. Having rejected the idea of a continuous, 
uninterrupted historical progress, they no longer recognise a single domi- 
nating way of cognition. They emphasise their critical distance from theo- 
ries advocating the straight-line progress of civilisations and maintain the 
necessity to restrict the impulses of the totalitarian European culture. To 
universalistic categories, all generalisations and universal schemes they 

oppose local experiences, regionalism, marginalism and unique cultural 
idioms and point to the perspective of comparative analysis. Such ideas 
bring cultural values, previously marginalised by Eurocentrism, back 
to the academic tradition. Moreover, by recognising the importance of 
comparativism, postmodernists try to grant the representatives of small 
local cultures and national groups an opportunity to express themselves. 
They reject the objectivist attitude towards the historical reality. Reality 
for them is a phenomenon of subjective self-reflection that emerges from 
linguistic practices and turns into an act of creation, and the cognising su- 
bject is inseparable from the traditional context into which it is submerged. 
The opposition of the subject and the object is eliminated together with 
the dualism of being and the sign (and the truth hidden beneath it) cha- 
racteristic to Platonic binarism; it turns into an interpretation of different 
ways of thinking and creativity. 

Postmodernism, like comparativism, is characterised by the rea- 
lization of the limits of Western culture and forms of thinking as well 
as a critical attitude towards the Western episteme, which is defined as 
‘logocentric metaphysics; the rejection of claims to a single meaning, 
totalitarianism, dogmatism, an orientation towards the strategy of in- 
tercultural interaction, a polylogic understanding of cultural processes 
and an open intercultural discourse. From here comes also a principal 
rejection of the single-pointed Eurocentric vision of global culture as 
well as the decentralised significance granted to a multi-point perspective 
formed by different visions and the attention to marginal, peripheral and 
everyday phenomena. 

The most important features of postmodern philosophy are empha- 
tic criticism, an original attitude towards the earlier tradition of classical 
metaphysical philosophy, the theoretical discourse, the fundamental pro- 
blems, categories and priority areas of research, the style of thinking as 
well as the forms of linguistic expression characteristic to contemporary 
humanities. Influential founders of postmodern humanities (late Bar- 
thes, Foucault, Derrida, Deleuze and Lyotard) rejected in principle the 
understanding of philosophical disciplines as representative systems of 
established canonical views. Their criticism was directed against dogmatic 
attitudes, especially manifestations of Eurocentrism and totalitarianism, 
which monopolise thinking and the aesthetic perception of the world and 


art. It is obvious that the followers of postmodernism have been changing 
the style of intellectual activity, the very practice of intellectual discussion 
and its array of concepts. They also brought many non-classical characte- 
ristics and playful ideas to the debate, created new spaces for conceptual 
discourse and reclaimed new territories for humanities. 

To emphasise the most important achievements of postmodern thin- 
king, we should mention its criticism and the refusal of Eurocentristic 
and universal premises as well as overemphasised principles of rational 
thinking characteristic to Western metaphysics. Universal concepts 
that dominated classical philosophy were opposed by unique idioms of 
culture, aesthetics and art, marginality, differences between traditions, 
outbursts, the non-linear development of cultural processes and crises; 
the idea of a unified global culture was contrasted with the importance of 
local experience and uniqueness. This encourages the pluralism of worl- 
dviews, which is understood as an unquestionable value. This prompts 
the development of multi-stylistic approaches as well as an exceptional 
focus on ‘non-classical’ principles of thinking and artistic creation that 
have formed in other, non-European, civilisations and cultures as well as 
a constant emergence of new fields of cognition and forms of creativity 
that used to belong to the margins. 

One of the most characteristic features in the process of contempora- 
ry philosophical thought is the strengthening of nomadological tenden- 
cies, i.e. the intensification of various processes of intercultural influences 
from one civilized world to others and the use of various artistic symbols, 
aesthetic concepts, ideas and notions found in one culture, aesthetic 
perception and area of art by others, where such uses previously seemed 
to be impossible. The new postmodern experience has transgressed local 
boundaries between various disciplines that had been drawn by tradi- 
tional Western metaphysics and covered much broader territories, both 
the geographical aspects of intermingling aesthetic traditions of various 
civilisations and the morphological ones, from the idea of Universal har- 
mony to the topology of the body. 

When the ideas of separate postmodern philosophers are taken out of 
their context and critically reviewed, other important achievements by the 
followers of this tendency are lost from view. It is clear that postmodern 
philosophy has finally debunked the Eurocentristic ideology and the do- 

gmatic attitudes of classical metaphysics. The heretofore unseen pluralism 
of ideas and methodological premises have gained ground; many new 
areas of knowledge, original strategies of research and formulations of 
problems have emerged that did not exist in the classical or non-classical 
Western philosophical tradition or the attitude towards problems analy- 
sed earlier was significantly different. 

These are the theories of text, ‘textual space; compact intuition, con- 
notation, political semiology, the degree zero, ‘the death of the author’ 
by Barthes; the political unconscious, genealogy, discourse and its order, 
the archaeology of knowledge, the singularity of events, the discourse of 
power, the interaction of discursive practices, the society of desire, the 
disciplining society and other theories of Foucault; Deleuze and Guattari’s 
studies of nomadology, rhizomes, pli (folds), schizoanalysis, the body 
without organs, singularity and the concept; Derrida’s grammatology, 
deconstruction, the critique of logocentrism and performism; Lyotard’s 
theory of the postmodern condition, postmodern sensibility, the fall of 
meta-narratives; Baudrillard’s studies of simulacrum and simulation, the 
mirage of the referent, the monopoly of codes, post-historical hyperre- 
alism and commodified culture, etc. Many concepts, ideas and notions 
coined by the followers of poststructuralism and postmodernism, which 
shocked people at the beginning, have become firmly established in the. 
vocabulary of contemporary philosophy. Those concepts have clearly re- 
placed the hierarchy of the fundamental categories of classical philosophy 
that had been established for centuries. We have to admit that we think 
and create under the influence of a strong system of categories generated 
by postmodern thinkers. 

